
øm  Klosters  Feide  med  Bispen  af  Aarhuus 
i  Midten  af  det  trettende  Aarhundrede/'^) 


JNaar  man  undtager  Saxe  Grammatikers  danske  Historie, 
ere  de  fleste  af  vore  Munkekrøniker  og  Annaler  skrevne  i 
et  tørt  og  lidet  tiltrækkende  Sprog  og  egne  sig  ikke  til  at 
læses  af  Andre  end  Historieforskerne,  for  hvem  de  saa  at 
sige  ere  skrevne.  Naar  der  da  blandt  Mængden  dukker  et 
og  andet  Skrift  frem,  som  udmærker  sig  ved  en  større  Ud- 
førlighed og  ved  mere  Liv  i  Fortællingen,  saa  indbyde  disse 
Egenskaber  et  større  Publicum  til  at  stifte  lidt  nærmere 
Bekjendtskab  med  den  gamle  Klosterbroders  Pen.  Den  af 
vore  Krøniker,  vi  her  navnlig  sigte  til,  er  en  i  Øm  Kloster 
skreven  Munkekrønike,  der,  som  vi  have  meddeelt  i  An- 
mærkningen, findes  aftrykt  i  Langebeks  »Scriptores«  og 
behandler  Klosterets  Strid  med  Biskop  Tyge  af  Aarhuus. 
Krøniken  giver  et  vigtigt  Bidrag  til  Opfattelsen  af  Landets 
eller  rettere  Geistlighedens  indre  Tilstand  paa  hiin  Tid,  da 
Konge  og  Geistlighed  stode  overfor  hinanden  som  heftige 
Modstandere,  og  har  saameget  desto  større  Værd,  som 
denne  interessante  Strid  mellem  Klosteret  og  dets  Bisp  ikke 
kj  endes  andetsteds  fra.  Men  af  denne  Grund  maa  den  og- 
saa  af  Historien  benyttes  med  desto  større  Kritik;  thi  netop 
den  Omstændighed,  at  Forfatteren   er   saa  nøie  underrettet 


*)   Efter  „exordium  monasterii  Caræ  Insalæ"  i  Langebeks  „Scrip- 
tores rerum  Danicarum  medii  ævi"  —  Tom.  V.  231—502. 

om  Alt  og  næsten  synes  selv  at  have  taget  Deel  i  Striden, 
naturligviis  som  Klosterets  Stridsmand,  berettiger  os  til  den 
Antagelse,  at  Fortællingen  paa  sine  Steder  har  et  lidt  for 
partisk  Farvestreg. 


I  Midten  af  det  trettende  Aarhundrede  havde  alle  de 
større  Munkeordener:  Benedictinere,  Augustinere,  Cisterci- 
ensere.  Johannitter,  Dominicanere  og  Franciscanere  faaet 
Indpas  i  Riget,  de  to  sidste  kun  kort  Tid  i  Forveien,  hvor- 
imod de  førstnævnte,  store  Ordener  allerede  længe  havde 
staaet  i  deres  fulde  Blomst  og  eiede  rige  og  anseelige  Klo- 
stre. Den  af  disse  Munkeordener,  der  igjen  var  i  Besid- 
delse af,  om  end  ikke  de  fleste,  saa  dog  de  rigeste  Klostre, 
var  Cisterciensernes.  Saaledes  tilhørte  Aas-,  Heridsvad-,  Es- 
rom-, Sorø-,  Holme-,  Vitskøl-,  Tvis-,  Øm-,  Lygum-  og  Ry 
Kloster  denne  Orden. 

Øm  Kloster  var  stiftet  af  Biskop  Eskil  af  Aarhuus, 
og  den  sextende  Februar  1165  førte  Abbed  Henrik  af  Vit- 
skøl den  første  Coloni  Cisterciensermunke  til  det  nyoprettede 
Kloster,  der  først  var  bygget  i  Sminge,  Tvilum  Sogn,  Gjern 
Herred.  Sabro  i  Sabro  Herred  var  allerførst  auviist  dem, 
men  de  foretrak  Sminge.  Dog  bleve  de  ikke  længe  her, 
hvor  de  >ikke  havde  Andet  end  Husly«,  og  Biskop  Eskils 
Efterfølger,  Sven,  anviste  dem  et  bedre  Sted ,  Veng  i 
Hjelmslev  Herred.  I  Veng  var  der  et  meget  gammelt  og 
forfaldent  Benedictinerkloster,  der  kun  havde  tre  Munke; 
det  blev  da  ophævet  og  forandret  til  et  Cistercienserkloster. 
Ikke  heller  her  fandt  Munkene  Ro;  de  vare  i  Veng  i  tre 
Aar,  men  bleve  plagede  og  forfulgte  af  en  adelig  Frue,  saa 
at  de  tilsidst  besluttede  at  skaffe  sig  Fred  ved  at  opsøge 
et  nyt  Sted.  Dette  fandt  de  paa  den  lille  Kalø  i  Skander- 
borg Sø*).  Veng  mageskiftede  de  bort  til  Kongen,  og  her  staaer 
endnu  den  smukke  gamle  Klosterkirke.  Paa  Kalø  (Kalvø)  var 
der  ligeledes  et  forfaldent  Benedictinerkloster  med  to  Munke, 


*  See  Slutningsbemærkningen. 

der  maatte  forandre  Orden,  og  Cisterciensermunkene  ned- 
satte sig  da  her.  Skjæbnen  vilde  imidlertid,  at  de  ikke 
heller  paa  Kalø  skulde  finde  noget  blivende  Sted;  i  de 
fire  Aar,  de  tilbragte  der,  fik  de  tilstrækkelig  Erfaring  om, 
hvor  ubeqvem  Beliggenheden  var,  da  de  ofte  paa  Grund  af 
Uveir  og  lis  hverken  kunde  komme  frem  eller  tilbage  til 
Øen,  og  der  ikke  kunde  bygges  nogen  Bro.  De  søgte  sig 
da  for  femte  Gang  en  ny  Bopæl  og  udkaarede  et  Sted,  der 
kaldtes  Øm*),  i  Udkanten  af  en  Skov  paa  en  Tange  mellem 
Guden  Sø  og  Mos  Sø.  Paa  dette  Sted,  med  Skov  til 
den  ene  Side  og  med  en  viid  Udsigt  over  frodige  Marker 
og  Enge  og  speilklare  Søer,  der  indesluttedes  af  hoie,  skov- 
klædte Banker,  kom  Øm  Kloster  da  til  at  ligge,  og  det  var 
intet  Under,  at  Munkene  omsider  fandt  sig  tilfredse  og 
gave  Stedet  det  velklingende  Navn  »Cara  Insula«  (Den 
elskede  0). 

Det  var  i  Aaret  1172,  at  Munkene  fæstede  Bo  i  Øm. 
I  Biskop  Sven  af  Aarhuus  havde  de  en  trofast  Støtte,  og 
ham  skyldte  Klosteret  næsten  Alt.  Rige  Gaver  baade  i 
Jordegods,  rede  Penge,  Bøger  og  andre  Fornødenheder  fik 
Brødrene  af  ham,  og  derfor  have  de  ogsaa  sat  ham  et  tak- 
nemmeligt Minde  i  deres  mærkelige  og  interessante  Kloster- 
krønike, der  er  Hovedkilden  til  Alt,  hvad  vi  vide  om  Øm 
Kloster.  Det  var  endog  Bispens  Beslutning  at  indtræde  som 
Munk  i  Klosteret;  men  just  som  han  havde  faaet  Tilladelse 
dertil  af  Paven,  døde  han  i  Aaret  1191.  Øm  Kloster  kom 
til  at  indeslutte  hans  jordiske  Levninger,    og  endnu  see  vi 


*)  Rimeligviis  har  her  oprindelig  ligget  et  Par  Smaaøer,  der 
senere  ere  sammenvoxede.  Navnet  Øm  kan  vistnok  antages 
at  være  en  Sammentrækning  af  Hensynsformen  1  Fleertal 
eyjum  af  ey  (en  0)  (opr.  å  eller  at  eyjum),  en  Oprindelse  til 
Stednavne;  som  man  jo  har  adskillige  Exempler  paa,  idet  det 
styrende  Forholdsord  i  Tidens  Løb  er  udeladt,  medens  allige- 
vel det  styrede   Ord  blev  staaende  i  sin  oprindelige  Form. 

1* 

i  den  nærliggende  Ry  Kirke  Ligstenen,  der  senere  blev 
lagt  over  hans  Grav,  og  paa  hvilken  Bispen  er  udhugget  i 
fuld  Ornat. 

Hvad  de  nærmest  følgende  tre  Bisper:  Peder  Yognsen, 
Skjalm  Vognsen  og  Ebbe,  virkede  for  Klosteret,  omtale 
Munkene  ikke.  Ebbes  PJfterfelger,  Peder  Elafsen,  var  meget 
venlig  sindet  og  gavmild  imod  dem ;  han  fik  ogsaa  sit  Hvi- 
lested foran  Hoialteret  i  Klosterkirken,  men  ved  hans  Død 
i  Aaret  1246  begyndte  Trængselstiden  for  Klosteret.  Det 
led  meget  under  Kong  Eriks  Strid  med  Broderen  Abel; 
begge  Hære  plyndrede  og  røvede  fra  Klosteret,  og  under 
denne  lovløse  Tilstand  i  Landet  begyndte  ogsaa  de  Adelige 
at  tilrane  sig  Alt,  hvad  de  kunde,  af  hvad  deres  Forfædre 
tidligere  havde  givet  det.  Bedre  Medfart  fik  Munkene  ikke 
engang  af  Kong  p]riks  egen  Dronning,  der  paa  den  Tid 
holdt  Hof  paa  Skanderborg:  hun  satte  sig  udenvidere  i 
Besiddelse  af  deres  Jordegods  og  truede  endog  Abbed  Jo- 
hannes og  Brødrene  paa  Livet,  hvis  de  ikke  gave  efter  for 
hende,  ja,  hun  lagde  endog  Baghold  for  at  bemægtige  sig 
de  Vogne,  der  bragte  Korn  og  andre  Fornødenheder  til 
Klosteret.  Hertug  Abels  Krigsfolk  brændte  det  nærliggende 
Vissing  Kloster  af,  og  Frygten  for  en  lignende  Skjæbne 
bragte  Munkene  i  Øm  til  at  afspærre  Veiene  med  Barrika- 
der og  forhugge  alle  deres  Fartøier,  efter  at  de  forst  havde 
skjult  deres  Kostbarheder  og  Spisevarer.  Dog  gik  Øm 
Kloster  fri.  —  I  Aaret  1249  valgtes  Peder  Ugætsøn  til 
Bisp  i  Aarhuus,  og  i  ham  fik  Munkene  en  slem  Plageaand. 
Han  fratog  dem  Øen  Sythring*),  som  de  deels  havde  faaet 
af  Peder  Elafsen,  deels  selv  erhvervet;  derpaa  afpressede 
han  dem  et  Hundrede  og  halvfemsindstyve  Mark  Sølv  for 
de  tre  Aar,  i  hvilke  Bispestolen  havde  staaet  ledig,  og  en- 
delig bortførte  han  fra  Klosteret  Bøger  til  en  Værdi  af 
to  Hundrede  Mark;  han  havde  aflagt  Eed  paa  kun  at  ville 


*)  Det  Sted,    hvor  nu    Sødringholm    er   bygget,    Sødring    Sogn, 
Gjerlev  Herred. 

laane  dem  paa  en  kort  Tid,  men  Klosteret  saae  aldrig  siden 
Noget  til  dem.  Føier  man  nu  til  disse  Tab  den  Sum,  Mun- 
kene imod  al  Sædvane*)  maatte  betale  Kong  Abel  for  at  faae 
deres  Privilegier  bekræftede,  og  som  beløb  sig  til  tre  Hun- 
drede Mark  Sølv,  og  tager  man  al  den  Skade  i  Betragtning, 
som  Klosteret  havde  lidt  under  Kong  Eriks  Kegjering,  vil 
man  let  kunne  forstaae,  at  Munkene,  da  Peder  Ugætson  kom 
til  Klosteret  med  et  meget  stort  Følge  og  fordrede  Gjæ- 
stehold  af  det  i  tre  Uger,  negtede  dette,  fordi  de  ikke 
kunde  udholde  saa  store  Udgifter.  Bispen  blev  vred  og 
spurgte,  om  ikke  alle  de  Afgifter,  de  vare  fritagne  for  at 
give  Bispestolen,  rigeligt  overgik,  hvad  han  forlangte  af  dem. 
Munkene  gjorde  Indvendinger  og  sagde,  at  det,  de  eiede,  var 
deres  meå  Lov  og  Eet,  og  at  de  ikke  vare  pligtige  at  svare 
Bispestolen  det  Mindste.  Tvisten  endte  med,  at  Munkene 
igjen  svarede  en  Deel  af  Afgifterne  mod  for  Eftertiden  at 
være  frie  for  enhver  Ydelse  til  Bispen,  fremfor  Alt  Gjæ- 
steholdet  i  de  tre  Uger.  De  følgende  Aar,  Bispen  levede, 
havde  Klostret  da  Fred  for  ham.  Han  døde  1260,  banlyst 
af  Erkebispen,  rimeligviis  fordi  han  havde  modsat  sig  Veile- 
constitutionens  Bestemmelser. 

Til  hans  Efterfølger  udvalgtes  Magister  Tyge,  der  havde 
været  og  vedblev  at  være  Kongehuset  en  trofast  Støtte. 
Han  opholdt  sig  paa  denne  Tid  i  Rom,  hvor  han  ivrigt  havde 
talt  Kongens  Sag  mod  Erkebispen,  og  denne  saae  derfor  ikke 
gjerne  ham  paa  Aarhuus  Bispestol,  men  kaarede  i  hans  Sted 
Christopher  Es  Morder,  Arnfast,  Abbed  i  Ry  Kloster**). 
Denne  dristede  sig  imidlertid  ikke  til  aabenlyst  at  beklæde 
sit  Embede,  og  da  Tyge  i  Aaret  1262  vendte  hjem  med 
pavelig  Stadfæstelse  paa  sit  Valg,  besteg  han,  uden  at  bryde 


*)   Det  er  derfor  ganske  naturligt,    at    der   i  Krøniken  udslynges 
bittre    Ord  imod    Kong    Abel  eller,  som  Munkene  foreslaae  at 
kalde  ham  :   „Babel." 
**)  Han  er  ofte  bleven  forvexlet    med    den    samtidige    Domprovst 
Arnfast  i  Viborg. 

sig  om  Erkebispen,  den  Bispestol,  han  var  udvalgt  til  at 
beklæde.  Arnfast  vovede  ikke  mere  at  vise  sig,  da  Enke- 
dronningen gjorde  Alt,  for  at  faae  ham  greben.  Navnlig 
havde  hun  Munkene  i  Øm  mistænkt  for  at  huse  ham,  og 
Marsken  Johan  Kalf  gjæstede  engang  Klosteret  med  tre 
Hundrede  Ryttere  ene  for  at  søge  efter  ham,  ligesom  ogsaa 
senere  Bisp  Tyge  rettede  den  samme  Beskyldning  mod 
Munkene.  Disse  sige  imidlertid,  at  han  vendte  tilbage  fra 
Aarhuus  til  Ry  Kloster,  saasnart  han  var  blevon  viet  til 
Bisp,  og  forblev  der  til  sin  Dødsdag.  »Den  fromme  Mand,« 
tilføie  de,  »kom  aldrig  i  vort  Huus,  efter  at  han  var  ble- 
ven indviet  til  Biskop,«  hvad  Abbeden  ogsaa  senere  aflagde 
Eed  paa.  Tvivlsomt  er  det  imidlertid,  om  han  nogensinde 
er  vendt  tilbage  til  Ry  og  aabenlyst,  som  en  Abbeds  Stil- 
ling krævede  det,  har  færdedes  i  Klosteret.  Destoværre 
nævnes  ingen  Abbed  i  Ry  i  de  nærmeste  Aar,  først  1263 
nævnes  en  Abbed,  men  af  et  ganske  andet  Navn,  og  da 
maa  Arnfast  altsaa  enten  have  nedlagt  sin  Værdighed  eller 
være  død;  naar  han  aabent  færdedes  som  Abbed  i  Ry 
Kloster,  hvorfor  skulde  da  Enkedronningen  troe,  at  han  laa 
skjult  i  Øm?  Arnfast  maa  have  holdt  sig  skjult;  men  om 
han  virkeligt  har  havt  et  mystisk  Mellemværende  med 
Munkene  i  Øm,  vides  ikke.  Den  Omstændighed,  at  det 
senere  siges,  at  Bisp  Tyge  havde  banlyst  Klosteret,  fordi 
Munkene  havde  begravet  en  Morder,  og  det  endskjøndt 
denne  havde  gjort  Bod  paa  sit  Yderste,  berettiger  os  næppe 
til  at  tænke  paa  Arnfast,  medmindre  Skribenten  med  Flid 
er  gaaet  saa  let  hen  over  denne  Sag  og  har  dulgt  Morde- 
rens Navn  for  Efterkommerne;  men  man  bliver  lidt  mis- 
tænksom, naar  der  ligesom  gjøres  en  Undskyldning  af  Mun- 
kene, fordi  Abbeden  aflagde  Eed  paa,  at  han  aldrig  havde 
seet  Arnfast  indenfor  Klosterets  Mure. 

I  Aaret  1262,  samme  Aar,  som  Tyge  kom  til  Aarhuus, 
udvalgtes  Boetius  eller  Bo  til  Abbed  i  Øm.  I  Efteraaret 
samme  Aar   blev   en  Munk   fra  Øm  ved  Navn    Lave  over- 

falden  og  saaret  i  Landsbyen  Eosmos.  Da  Abbeden  kla- 
gede derover  til  Bispen,  svarede  denne  med  at  tage  Misdæ- 
derne i  Beskyttelse  og  gjøre  dem  til  Bispestolens  Bønder 
for  at  hindre  Klosteret  i  at  faae  Ret  over  dem.  Abbed  Bo 
henvendte  sig  da  atter  til  Bisp  Tyge  med  følgende  Ord*) : 
»Herre  Bisp !  I  veed  jo,  hvorledes  Eders  Forgænger  uden 
Anledning  har  voldet  os  Bekymringer,  men  hvorledes  han, 
Gud  være  lovet,  gik  i  sig  selv  og  erkj  endte,  at  han  for- 
fulgte os  med  Urette,  hvorfor  han  afstod  fra  Forfølgelsen 
og  lod  os  i  Fred  i  Resten  af  sin  Levetid.  Derfor  beder 
jeg  Eder,  at  I  ikke  for  vor  Skyld  betynger  Eders  Samvittig- 
hed, men  vil  modtage  os  i  den  samme  Fred,  hvori  han 
forlod  os ;  og  I  maa  vel  vide,  at  mærke  vi,  at  I  er  os  ven- 
lig sindet,  da  ville  vi  tjene  Eder  af  al  Magt  og  Evne,« 

»Gjerne,«  svarede  Bispen,  »vil  jeg  staae  i  et  venskabe- 
ligt Forhold  til  Eder,  naar  I  blot  give  mig,  hvad  Mit  er. « 

3»Hvad  Eders  er,«  sagde  Abbeden,  »negte  vi  Eder  ikke, 
men  hvad  ikke  er  Eders,  det  haabe  vi,  I  lader  os  beholde.« 
»Vil  I,«  tilføiede  han,  »gjæste  os,  da  send  os  blot  Bud, 
for  at  vi  kunne  forberede  det  Fornødne  til  Eders  Modtagelse ; 
vi  kunne  da  altid  erfare,  hvor  venligt  I  er  os  sindet.« 

Klosteret  fik  imidlertid  ingen  Straf  over  sine  Freds- 
forstyrrere. 

Søndagen  før  Mariæ  Renselsesfest  (den  anden  Februar) 
kom  en  Kannik  til  Klosteret  og  meldte,  at  Bispen  den 
førstkommende  Tirsdag  vilde  komme  dertil,  og  at  han  da 
haabede  at  træffe  Abbeden  og  Munkene  hjemme.  Bispen 
kom,  som  han  havde  lovet,  og  Munkene  modtoge  ham 
efter  Sædvane  med  en  høitidelig  Procession  og  forte  ham 
under  store  Hædersbeviisninger  til  Kirken,  hvor  Messen 
skulde  holdes.  Da  Messen  var  endt,  gik  Abbeden  til  Bis- 
pen og  spurgte  ham,  om  han  ikke  vilde  træde  ind  i  Con- 
ventstuen.     Det   frøs    nemlig  stærkt   den  Dag,  saa  der  var 


*)  Her,  som  overalt,  hvor  Personerne  optræde  talende,  er  den  la- 
tinske Krønikes  Text   fulgt,  saavidt  muligt,  ordret. 

koldt  i  Kirken,  og  det  beg.yndte  desuden  at  blive  mørkt. 
Bispen  svarede,  at  han  endnu  ikke  vilde  gaae  fra  Kirken. 
Abbeden  gik  da  ind  for  at  see,  om  Alt  var  istand  til  Bis- 
pens Modtagelse,  men  strax  reiste  denne  sig  og  gik  bagef- 
ter. I  Conventstuen  stod  endnu  kun  et  eenligt  Lys  og 
brændte,  og  ligesom  Bispen  traadte  ind  i  Stuen  og  saae, 
at  kun  eet  Lys  var  tændt,  begyndte  han  at  buldre  les  mod 
Abbeden  over  en  saadan  Behandling,  ja  Krøniken  fortæller, 
at  han  siden  endog  skal  have  klaget  til  Kongen  derover. 
Om  Stuen  virkelig  blev  mere  festligt  oplyst  bagefter, 
derom  melder  Historien  Intet,  og  vi  høre  Intet  hverken  til 
Bisp  eller  Munke  før  den  næste  Morgen.  Da  traadte  Bis- 
pen ledsaget  af  Abbeden  ind  i  Conventstuen,  hvor  Munkene 
vare  forsamlede,  og  modtoges  af  dem  i  ærbødig  Taushed. 

»Jeg  er  kommen  her«,  sagde  han,  »for  at  visitere  og 
høre,  om  I  have  Noget  at  udsætte  paa  hinanden,  om  I 
overholde  Eders  Ordenspligter,  og  endelig,  hvormeget  I  give 
ved  Døren  til  de  Fattige.« 

»Herre  Bisp,«  indvendte  Abbeden,  skulde  I  have  noget 
Andet  paa  Sinde,  saa  siig  frit  frem;  Eder  skylde  vi  ikke 
Kegnskab  for  Noget ;  vore  Visitatorer  ere  Paterabbederne  for 
Cistercienserordenen.«  Efter  disse  dristige  Ord  istemmede 
han  en  Psaime  og  gik  ud,  fulgt  af  sine  Munke. 

Forbittret  ilede  Bisp  Tyge  efter  og  bød  Abbed  Bo 
øieblikkeligt  at  sammenkalde  Conventet.  Han  vovede  ikke 
at  modsætte  sig  den  ophidsede  Bisp,  men  det  anede  ham, 
at  denne  nu  vilde  komme  frem  med  Fordring  paa  et  aar- 
ligt  tre  Ugers  Gjæstehold  i  Klosteret  som  en  ligefrem  For- 
pligtelse, dette  havde  mod  Bispestolen.  Abbeden  sammen- 
kaldte derfor  først  selv  i  al  Hemmelighed  Conventet  og 
bad  det  sige,  om  man  skulde  tilstaae  eller  afslaae  en  saa- 
dan Fordring.  Da  udbrød  de  forsamlede  Brødre  i  Be- 
geistring:  »Hellere  døe  end  yde  ham  Noget,  hvortil  vi  ikke 
ligefrem  ere  forpligtede.«  —  Conventet  forsamlede  sig  derpaa 
for  Bispen,  der  i  en  heftig  Tone  udbrød :  »Jeg  er  kommen  for 


med  Bispen  af  Aarhuus.  9 

at  visitere  og  fordrer  af  Eder  det  sædvanlige  Gjæstehold; 
men  da  I  nu  ikke  ere  forberedte  paa  at  modtage  mig,  vil 
jeg  opsætte  det  til  den  første  Søndag  i  Fasten,  da  skal  jeg, 
om  Gud  vil,  komme  igjen.« 

»Pierre  Bisp« ,  sagde  Abbeden ,  I  veed  selv,  hvorledes 
Eders  Forga^nger,  Bisp  Peder  Ugætsøn,  tvang  os  til  at  give 
ham  Alt,  hvad  han  kaldte  Sit,  mod  at  vi  til  Gjengjæld  for 
Fremtiden  skulde  være  frie  for  det  aarlige  Gjæstehold; 
ikkedestomindre  ville  vi  af  Ærefrygt  og  Ærbødighed  for 
Eder  tjene  Eder  fuldt  saavel,  som  noget  andet  Abbedi  i 
Danmark  tjener  sin  Bisp,  naar  vi  see,  hvor  venligsindet  I  er 
mod  os  og  Vore,  og  det,  skjøndt  de  Alle  have  Mere  af 
Bispestolen  end  vi.« 

»Som  I  have  pleiet  at  tjene  de  andre  Bisper,  skulle  I 
ogsaa  tjene  mig,«  lød  Bispens  Svar. 

»Ja,«  sagde  Abbeden,  »det  ville  vi  ogsaa;  thi  vi  have 
heller  ikke  pleiet  at  yde  dem  noget  Gjæstehold.«  For 
yderligere  at  give  sine  Ord  Vægt  lod  han  derpaa  oplæse  to 
Pavebreve,  der  forbød  enhver  Prælat  at  fordre  Gjæstehold 
af  nogetsomhelst  Cistercienserkloster. 

Nu  forlangte  Bisp  Tyge,  at  Klosteret  ogsaa  skulde  give 
sine  Eien domme  i  Djurs*)  tilbage  til  Bispestolen,  men  ogsaa 
da  gjorde  Abbed  Bo  ham  opmærksom  paa,  at  Klosteret 
havde  tilstrækkelige  Bekræftelsesbreve  paa  sine  Eiendomme 
i  Djurs  baade  af  Erkebisper,  Konger  og  Paver. 

»Ti  dog  med  al  den  Snak!«  udbrød  den  forbittrede 
Bisp  og  reiste  sig  fra  sit  Sæde.  Kort  efter  tog  han  bort, 
dog  næppe  længere  end  til  det  nærliggende  Benedictiner- 
kloster  Voer. 

Da  Abbed  Bo  en  af  de  nærmestfolgende  Dage  var  paa 
Hjemveien  fra  Djurs,    hvorhen    han  var  taget  i  Klosterets 


*)  Djurs  kaldtes  Strækningen  paa  begge  Sider  af  den  nuværende 
Green-Aa  (fordum  Djurs-Aa),  ved  hvis  Udløb  Kjøbstaden 
Greenaa  ligger. 

Ærinde,  traf  han  to  Kanniker,  Johannes  Lam  og  Provst 
Iver,  der  vare  paa  Veien  til  Øm  med  Brev  fra  Bispen,  at 
Munkene  under  Kirkens  Straf  skulde  have  Alt  forberedt  til 
at  modtage  ham  og  hans  Felge,  naar  han  kom  dertil  den 
første  Søndag  i  Fasten;  endvidere  paastod  han  deri,  at 
Biskop  Sven  netop  havde  tillagt  Klosteret  Eiendommene  i 
Djurs,  for  at  Omkostningerne  ved  Bispernes  Gjæstehold 
kunde  bestrides.  Abbed  Bo  sendte  Bispen  med  de  samme 
Mænd  Brev  tilbage,  at  for  det  Første  havde  Biskop  Peder 
frasagt  sig  Gjæsteholdet,  da  Klosteret  gav  ham  anden  P]r- 
statning,  og  for  det  Andet  havde  Biskop  Sven  skjænket 
Klosteret  Eiendommene  i  Djurs  som  en  Sjælegave  for  sig. 
Gjentagne  Gange  skrev  nu  Bisp  Tyge  til  Abbeden,  men 
Overbringerne  af  Brevene  fik  mundtlig  det  samme  Svar  til- 
bage som  tidligere. 

Løverdagen  før  den  første  Søndag  i  Fasten,  til  hvilken 
Bispen  altsaa  havde  bestemt  sin  Ankomst,  sendte  han  sine 
Kokke  til  Øm  Kloster  med  den  Besked,  at  de  skulde  træffe 
Forberedelser  til  hans  Maaltid.  Klosterets  Magister  hospi- 
tum  (den  Broder,  der  skulde  drage  Omsorg  for  Gjæsternes 
Forpleining),  henviste  dem  til  Abbeden,  der  svarede  dem  : 
»Gaae  til  Eders  Herre  og  sig,  at,  dersom  han  kommer  som 
vor  Gjæst,  da  skal  han  faae  Alt,  hvad  han  behøver,  men 
kommer  han  med  Fordring  paa  Gjæstehold  som  en  Forplig- 
telse, vi  have  ligeoverfor  ham,  da  maa  han  vide,  at  han  ikke 
faaer  det  Mindste  hos  os.« 

Da  de  havde  bragt  Bispen  dette  Bud,  befalede  han  dem 
atter  at  gaae  til  Klosteret,  og  vilde  Munkene  saa  ikke  give 
dem,  hvad  de  behøvede,  da  skulde  de  tage  det  med  Magt. 
Da  Bispen  opholdt  sig  i  Voer  Kloster,  kunde  de  hurtigt 
komme  frem  og  tilbage,  eftersom  de  kun  behøvede  at  gaae 
over  Mos  So,  der  var  aldeles  tillagt  i  den  stærke  Frost,  og 
just  som  Abbeden  atter  havde  afslaaet  Kokkenes  Begjæring 
og  truet  med  at  ville  sætte  Haardt  imod  Haardt,  kom  Bisp 

Tyge  ridende  i  fuld  Rustning,  fulgt  af  en  bevæbnet  Skare. 
Abbeden  gik  ham  imede  og  hilste  ham  koldt.  »P]r  vort 
Maaltid  færdigt«,  spurgte  Bispen.  »Ja,  det  er  det  vel«, 
svarede  Abbed  Bo,  men  ikke  her.«  Forbittret  pegede  da 
Bispen  imod  en  Fløi  af  Klosteret,  som  kaldtes  Bispehuset, 
og  spurgte,  om  det  ikke  var  hans  Huus.  »Munkene  sige, 
at  det  er  deres  Hus  og  ikke  Eders«,  lød  Svaret. 

»Jeg  vil  have,  hvad  jeg  behøver!«  udbrød  Bispen  hef- 
tig, ilede  op  ad  Klostertrappen  og  brød  Døren  op  ind  til 
det  øverste  Capel.  Da  Munkene  saae  en  saadan  Adfærd, 
begyndte  de  at  mumle  indbyrdes,  om  de  ikke  burde  sætte 
Vold  imod  Vold.  En  Klerk  fra  Kibe,  ved  Navn  Johannes 
Piper,  der  var  i  Bispens  Følge,  hørte  dette  og  løb  op  og 
advarede  ham.  Just  i  samme  Øiedlik  ringedes  der  med  den 
store  Klokke,  som  kaldte  Munkene  til  Eefectoriet.  Da  blev 
Bispen  bange  og  troede,  at  Klokken  kaldte  Munkene  til 
Vaaben,  han  steg  atter  skyndsomt  ned  i  Klostergaarden  og 
befalede,  at  hans  Hest  skulde  trækkes  frem. 

Ridder  Ebbe  Ugætsøn,  der  var  i  Bispens  Følge,  gik 
hen  til  Abbeden  og  bebreidede  ham  hans  Opførsel  mod 
Bispen,  men  Abbeden  bad  ham  bringe  denne  det  Svar  at, 
hvis  han  vilde  afgive  en  skriftlig  Erklæring  om,  at  Alt  skete 
af  Venskab  imod  ham  som  Klosterets  Gjæst  og  ikke  som 
en  Forpligtelse,  det  havde  overfor  ham  som  dets  Bisp,  da 
skulde  han  faae,  hvad  han  behøvede. 

»Aldrig  vil  jeg  tigge  af  dem,  hvad  der  tilkommer  mig 
med  Rette!«  udbrød  Bisp  Tyge  i  Harme,  hvorpaa  han  satte 
Sporene  i  sin  Hests  Sider  og  red  bort. 

Fem  Dage  efter  fremtraadte  Biskoppen  paa  Aabo  Sys- 
selthing  med  Klage  over  Munkene  i  Øm  Kloster.  Klagen 
gik  ud  paa,  at  de  havde  ringet  med  deres  store  Klokke  i 
den  Hensigt  at  kalde  alle  Klosterets  Folk  sammen  for  at 
drive  ham  ud  som  en  Hund  med  Stokke  og  Kjeppe,  og  at 
de  husede  mange  af  Kongehusets  Fjender,    først   og  frem- 

mest  Arnfast.  Abbed  Bo  mødte  nogle  Dage  efter  paa 
samme  Thing  og  forsvarede  sig  mod  disse  Beskyldninger; 
han  vendte  strax  tilbage  til  Klosteret,  men  den  følgende 
Dag  kom  en  Kidder  ved  Navn  Johannes  Kanne  til  Øm 
og  bad  Abbeden  at  følge  med  sig  til  Aarhuus,  hvor  han 
og  nogle  andre  af  Klosterets  Venner  vilde  søge  at  stifte 
Forlig  mellem  Abbed  og  Bisp.  Det  var  imidlertid  med 
Nød  og  næppe,  at  Bispen  bevægedes  til  at  underhandle  med 
Abbeden,  men  omsider  blev  der  dog  bragt  et  Møde  istand 
i  et  Capel  i  Domkirken,  og  Bispen  fremkom  da  med  de 
ovenanførte  Klager  mod  Øm  Kloster.  Abbeden  svarede,  at 
ingen  af  dem  var  sand.  Da  aflagde  Bisp  Tyge  Eed  paa 
dem,  og  dette  havde  naturligviis  til  Følge,  at  Abbed  Bo 
stod  beskæmmet  som  en  Løgner  ligeoverfor  hele  Forsam- 
lingen. Med  en  haanlig  triumpherende  Mine  spurgte  da 
Bispen  ham,  hvorledes  han  turde  driste  sig  til  Sligt,  men 
Abbeden  svarede  med  at  aflægge  Eed  paa,  at  han  ikke 
havde  seet  Arnfast,  siden  denne  udvalgtes  til  Biskop,  og  at 
Klosterets  Klokke  aldrig  havde  ringet  for  at  volde  Bisp 
Tyge  nogen  Skade.  Derpaa  udtalte  han  en  høitidelig  For- 
bandelse over  den,  der  først  havde  løiet  Klosteret  Sligt  paa, 
og  over  sig  selv,  om  han  havde  gjort  sig  skyldig  i  Noget 
af  det,  for  hvilket  Bisp  Tyge  havde  beskyldt  ham.*) 

De  tilstedeværende  Riddere  lagde  sig  da  imellem  og 
sagde,  at  en  saadan  Tvist  imellem  to  Prælater  ikke  burde 
taales,  og  at  Bispen  skulde  lade  Klosteret  i  Fred,  -hvis  det 
havde  Ret.  Biskoppen  skar  Tænder  af  Harme:  »Have  I 
ikke  hørt«,  spurgte  han,  »at  han  forbander  mig  i  min  egen 
Kirke  « 


Grunden,  hvorfor  Abbeden  gjorde  dette,  sige  Munkene,  var 
den,  at,  hvis  Bispens  beedigede  Paastand  om,  at  Klosteret  skjulte 
Arnfast,  uimodsagt  var  kommen  for  Enkedronningeus  Øren, 
havde  hun  ikke  tøvet  et  Øieblik  med  aldeles  at  tilintetgjøre 
Øm  Kloster. 

»Det  er  ikke  Eder,  han  forbander,«  led  Svaret,  men 
den,  der  først  har  fremført  de  løgnagtige  Beskyldninger 
imod  ham.« 

Da  der  stod  saa  Mange  omkring,  dæmpede  Bispen  sin 
Vrede,  men  stævnede  Abbeden  til  at  møde  den  følgende 
Dag  i  den  en  Miils  Vei  Nord  for  Øm  Kloster  liggende 
Dover  Kirke  og  der  fremlægge  Klosterets  Privilegier  for 
ham.  Hermed  erklærede  de  mæglende  Parter  sig  tilfredse, 
og  man  skiltes  ad.  Abbeden  vendte  hjem  og  samlede  om- 
hyggeligt alle  Privilegierne,  som  han  tilligemed  Biskop 
Svens  Testamente,  der  skulde  bevise,  at  Klosteret  havde 
faaet  Eiendommene  i  Djurs  som  en  Sjælegave  af  den  fromme 
Prælat,  den  næste  Dag  bragte  med  til  Dover  Kirke,  hvorhen 
han  fulgtes  af  de  ældste  og  forstandigste  Munke  i  Klosteret. 
I  Forveien  havde  han  befalet  alle  Klosterets  Arbeidsfolk 
og  desuden  alle  dets  Fæstere  og  Brydere  i  Dover  Sogn  at 
møde  bevæbnede  ved  Kirken,  for  at  de  kunde  bringe  den 
fornødne  Hjælp,  hvis  Bispen  vilde  bruge  Vold  imod  Abbe- 
den og  hans  Munke.  Paa  sin  Side  havde  Bispen  ladet  Bud 
udgaae  til  alle  Benedictinerabbeder  og  alle  Augustinerprov- 
ster i  sit  Stift,  at  de  skulde  træde  frem  med  Klager  mod 
Øm  Kløster.  Begge  Parter  mødte,  og  Privilegierne  bleve 
oplæste.  Da  Bispen  nu  mærkede,  hvor  god  Eet  Klosteret 
havde  for  sig  i  sine  Paastande,  blev  han  gnaven  og  vilde 
ikke  høre  dem  alle  blive  læste  op.  Han  afbrød  Oplæsnin- 
gen og  sagde:  »De  Kirker,  I  have  her  i  Stiftet,  kræver 
jeg  herved  tilbage  af  Eder.« 

Abbeden  svarede  Intet,  men  tog  strax  Pavens  Bekræf- 
telsesbrev  paa  en  af  Klosterets  Kirker,  nemlig  Veng,  frem  og 
begyndte  at  læse  det  op.  Atter  afbrød  Bispen  Oplæsnin- 
gen og  sagde:  »Alle  Eders  Breve  hjælpe  Eder  ikke  det 
Mindste.  Men  hvem  har  egentlig  udnævnt  Dig,  Bo,  til 
Abbed,  og  hvem  har  stadfæstet  Din  Værdighed  uden  min 
Bemyndigelse?« 

»Det  har  Cistercienserordenens  Paterabbed,«  svarede 
Bo;  »thi  det  er  ham,  der  har  Myndighed  over  mig  og 
Mine!« 

»Saa  lyser  jeg  herved  Ban  over  Dig,  fordi  Du  gjer 
Dig  selv  til  Abbed,  over  Dit  Convent,  fordi  det  kalder  Dig 
Abbed,  og  endvidere  Ban  over  alle  Andre,  der  nævne  Dig 
med  dette  Navn,«  udbred  Bispen. 

Abbeden  reiste  sig  og  sagde:  »Med  den  samme  Lethed, 
hvormed  I  sætter  mine  Undergivne  i  Ban,  løser  jeg  dem 
derfra;  altsaa  være  i  vor  Herres  Jesu  Christi  Navn  I  Alle, 
saavel  Fraværende  som  Nærværende,  løste  af  Bannet.« 

En  saa  dristig  Optræden  af  Abbeden  forargede  flere 
af  de  Tilstedeværende,  og  de  opfordrede  ham  til  at  gaae 
til  Bispen  og  gjøre  ham  Afbigt,  da  han  jo  dog  ikke  for- 
maaede  i  Længden  at  gjøre  Modstand  mod  Bispens  Yillie, 
og  da  det  ligesaalidt  sømmede  sig  for  ham,  som  for  no- 
gen Anden,  at  ligge  i  Strid  med  sin  Bisp. 

»Ikke  har  han  nogen  Grund  til  at  føle  sig  forurettet, 
uden  maaskee,  fordi  jeg  hverken  vil  eller  kan  give  ham,  hvad 
han  forlanger,«  svarede  Abbed  Bo.  Derpaa  skiltes  Forsam- 
ligen,  uden  at  man  var  kommen  til  nogetsomhelst  Ee- 
sultat;  ja,  Mødet  havde  endog  kun  bidraget  til  at  gjøre 
Ondt  værre. 

Den  følgende  Uge  lod  Bispen  udgaae  Stævning  til  alle 
Klosterets  Bønder  at  møde  henholdsviis  i  Byerne  Virklang, 
Laasby,  Greenaa  og  Randers.  De  vovede  ikke  at  undlade 
at  give  Møde.  De  biskoppelige  Officialer  tilkj endegave  dem 
da  ,  at  der  var  lagt  Interdict  over  Øm  Kloster  og  alle  dets 
Munke  og  foregave  tillige,  at,  hvis  de  ikke  skyndsomst  op- 
sagde Klosterets  Tjeneste,  da  vilde  ogsaa  de  alle  blive  lyste 
i  Ban.  Endeel  af  dem  ilede  bekymrede  til  Abbeden  og 
fortalte  ham,  hvad  der  var  skeet.  Han  søgte  at  stille  dem 
tilfreds:  Taalmod  vilde  nok  beseire  Ondskaben,  meente  han; 
men  da  Bispens  Officialer  imidlertid  gjentague  Gange  satte 

Klosterets  Bønder  i  Ban,  vilde  disse  tilsidst  næsten  alle 
opsige  Klosteret  deres  Tjeneste.  Abbed  Bo  klagede  sin 
Nød  for  Biskop  Niels  af  Viborg  og  Marsken  Johan  Kalf 
foruden  flere  Andre,  og  disse  gjorde  da  Bisp  Tyge  Fore- 
stillinger om  ikke  saaledes  uden  Grund  at  lægge  et  Kloster 
som  Øm  øde.  »Negte  de  mig  fremdeles  Gjæstehold,  vil 
jeg  plage  dem  ti  Gange  saa  meget,«   var  Bisp  Tyges  Svar. 

»Saa  formild  da  paa  vor  Bøn,«  sagde  Biskop  Niels, 
»idetmindste  Bannet  over  Klosterets  Bønder,  saaledes  at  de 
have  Lov  til  at  gaae  til  Herrens  Bord  Paaskemorgen,  eller 
fastsæt  en  Dag  for  Abbeden,  paa  hvilken  I  kunne  forhandle 
sammen,  men  dog  saaledes,  at  ogsaa  vi  kunne  være  tilstede* 
Stiller  I  da  en  billig  Fordring  til  ham,  ville  vi,  dersom  han 
ikke  modtager  denne,  slutte  os  til  Eder.  Vi  haabe,  at  I 
ikke  vil  forurette  ham.« 

»Eder  kan  jeg  Intet  negte,«  svarede  Biskop  Tyge,  »det 
skee,  som  I  forlange.« 

Paa  den  fastsatte  Dag,  i  Mai  1263,  mødte  Bisp  Tyge 
i  Aarhuus  Domkirke  med  sine  Venner,  og  sammesteds  Ab- 
bed Bo,  fulgt  af  Biskop  Niels,  Abbederne  fra  Vitskøl,  Tvis 
og  Holme  Kloster,  Johannes  Kanne  o.  fl.  Abbeden  af  Øm 
vilde  oplæse  sit  Klosters  Privilegier  og  Breve,  men  Bisp 
Tyge  afbrød  ham  og  sagde : 

»Det  er  en  almindelig  bekjendt  Sag,  at  alle  mine  For- 
gængere paa  Aarhuus  Bispestol  have  pleiet  at  opholde  sig 
hvert  Aar  tre  Uger  i  Fasten  i  Øm  Kloster,  og  som  Veder- 
lag for  Omkostningerne  herved  have  Munkene  hidindtil  be- 
siddet Djurs.  Det  skulle  de  da  vide,  at,  hvis  de  ikke  ville 
give  mig  Vederlag  for  de  tre  Ugers  Gjæstehold  i  hvert 
af  de  Aar,  Bispestolen  stod  ledig,  og  tillige  gjøre  Fyldest 
derfor  for  dette  Aar,  da  er  fra  nu  af  hiin  Besiddelse  be- 
slaglagt.« 

Abbed  Bo  svarede  Intet,  men  fremtog  Biskop  Svens 
Testamente,    hvorved   han   tilskjodede   Klosteret   Djurs   til 

evindelig  Eie  for  sin  Sjæls  Frelses  Skyld,  og  begyndte  at 
oplæse  det. 

Utaalmodig  afbrød  Bispen  ham  atter  og  sagde:  »Ikke 
skal  nogle  Pergamentslapper  kunne  tvinge  mig  til  at  give 
Slip  paa,  hvad  der  tilkommer  mig.  Jeg  veed  godt,  at  I 
have  en  heel  Mængde  skrivekyndige  Munke  i  Eders  Kloster, 
saa  I  kunne  sagtens  lade   skrive,  hvilke  Breve  I  ville.« 

Med  disse  Ord  hævede  han  Medet,  der  altsaa  ligesom 
de  forrige  blev  resultatløst  og  snarere  bidrog  til  at  forværre 
Sagernes  Stilling  end  til  at  forbedre  den. 

Nu  appellerede  Abbed  Bo,  understøttet  af  de  øvrige 
Cistercienserabbeder  i  Danmark,  til  Paven  og  tilskrev  •  paa 
samme  Tid  Cardinalerne  og  Paterabbederne  for  Cistercien- 
serordenen i  Clairveaux,  for  at  bede  dem  gjøre  deres  Indfly- 
delse gjældende  hos  hans  Hellighed,  ja  han  klagede  endog 
til  Jakob  Erlandsen,  der  opholdt  sin  i  frivillig  Landflygtig- 
hed i  Sverige. 

Da  Biskop  Tyge  fik  Nys  herom,  begyndte  han  virkeligt 
at  plage  Klosteret  ti  Gange  saameget  som  tidligere.  Han 
havde  alt  længere  Tid  i  Forveien  under  Banstraf  forbudt 
Præsterne  i  sit  Stift  at  gjøre  Tjeneste  ved  de  Kirker,  der 
tilhørte  Øm  Kloster,  hvorfor  Munkene  havde  maattet  be- 
sørge den  selv;  nu  tilskrev  han  Klosteret,  at  det  inden  fjor- 
ten Dage  skulde  kalde  sine  Munke  tilbage  og  tillige  inden 
fjorten  Dage  betale  ham  den  Pengebøde,  de  havde  lovet  at 
udrede  ham  for  al  den  Haan  og  Spot,  de  havde  tilføiet 
ham.  Til  dette  sidste  Forlangende  bemærke  Munkene  i 
Klosterkrøniken,  at  Ingen  maa  troe,  Abbeden  nogensinde 
havde  lovet  at  ville  betale  nogen  Bøde ;  det  var  kun  en  al- 
deles uhjemlet  Fortolkning  af  nogle  Yttringer  af  Freds- 
mæglerne før  det  sidste  Mede,  som  Bispen  havde  tilladt  sig. 
Klosteret  føiede  derfor  heller  ikke  Bispen  i  dette  ligesaalidt 
som  i  det  andet  Forlangende,  og  han  søgte  nu  at  tvinge 
det  til  at  give  efter  for  hans  Yillie.  Saaledes  lod  han  en 
af  dets  Munke,  der  havde  forrettet  Gudstjenesten  i  Rosmos 

Kirke,  gribe  af  sine  Drabanter  paa  Kirkegaarden  sammesteds 
og  kaste  i  et  Fangehnl;  ved  samme  Leilighed  røvede  ban 
to  af  Klosterets  Heste  og  ligeledes  to  andre  den  følgende 
Uge,  hvorhos  han  lod  den  Munk,  der  vogtede  dem,  pidske. 
Han  gik  saa  vidt,  at  han  lyste  Ban  over  alle  dem,  der 
hørte  Messe  læse  af  Øm  Klosters  Munke,  ja  endog  dem, 
der  tillode  Munke  fra  Øm  at  høre  Messe  i  deres  Kirke. 

Imidlertid  havde  Abbed  Bo,  træt  af  de  mange  Gjen- 
vordigheder,  følt,  hvorlidet  han  var  istand  til  at  røgte  sit 
besværlige  Kald  og  føre  en  saa  vanskelig  Sag  igjennem 
som  den,  han  havde  kæmpet  for  næsten  al  den  Tid,  han 
havde  styret  Klosteret;  thi  »Bispen  havde  saa  at  sige  Kon- 
gen, der  kun  var  et  Barn,  i  sit  Ledebaand,  og  Erkebispen, 
hans  retmæssige  Dommer,  var  udjagen  af  Riget,  fordi  han 
vilde  hævde  Kirkens  Ret,  saa  ]3iskop  Tyge,  der  hverken 
frygtede  Gud  eller  Mennesker,  regjerede  ret  som  var  han 
sin  egen  Dommer.-?  Den  tiende  Juni  1263  nedlagde  derfor 
Bo  sin  Værdigbed,  og  til  hans  Efterfølger  valgtes  en  Munk 
i  Øms  Moderkloster  Vitskøl,  ved  Navn  Thuro  eller  Thorer, 
der  tidligere  havde  været  Abbed  baade  i  Vitskøl  og  Esrom. 
Det  var  ikke  noget  heldigt  Tidspunkt  at  tiltræde  Abbed- 
værdigheden i  Øm  Kloster,  og  tung  var  den  Byrde,  Abbed 
Thorer  lagde  paa  sine  Skuldre  ved  at  modtage  Valget.  Det 
har  vist  heller  ikke  været  saa  ganske  let  at  faae  ham  over- 
talt dertil,  navnlig  da  han  efter  alt  to  Gange  at  have  været 
Abbed  i  to  forskjellige  Klostre  maatte  have  Erfaringen  for 
sig  og  let  kunde  see,  hvilke  Storme  han  nu  vilde  gaae 
imøde,  dersom  han  tredie  Gang  modtog  Valget  til  Abbed, 
og  det  ovenikjøbet  i  Øm  Kloster,  hvis  Existens  var  truet 
baade  af  Kongehuus  og  Bispestol.  Thorer  modtog  imidlertid 
Valget,  medens  Bo  nedlagde  sin  Værdighed  og  atter  blev 
Munk  i  Klosteret.  Den  nye  Abbed  tog  rask  fat  paa  sin 
Opgave  og  satte  sig  hurtigt  ind  i  Klosterets  Stridigheder 
med  Tyge.  Han  søgte  at  faae  dem  bilagte  i  Mindelighed; 
utallige  Møder  bleve  holdte,  og  omfattende  Underhandlinger 

sattes  igang,  men  Alt  forgjæves.  Da  Bispen  stadigt  vedblev 
at  fortrædige  Munkene  og  endog  gik  temmelig  grusomt  til- 
værks imod  dem,  sendte  Abbed  Thorer  i  October  1263  atter 
et  Klagebrev  til  Paven,  og  for  yderligere  at  give  Klosterets 
Klager  Vægt  reiste  nogle  Maaneder  efter,  i  Februar  1264, 
to  Munke  fra  Øm,  af  hvilke  den  ene  var  den  forrige  Abbed 
Bo,  til  Eom  med  Fuldmagt  til  at  føre  Sagen  for  Klosteret. 
I  Mai  samme  Aar  kom  der  åa  omsider  Breve  fra  Paven, 
nvori  han  bebi'eidede  Tyge  hans  Opførsel  og  beskikkede 
Abbederne  i  Ringsted  Kloster  og  Skovkloster  (nu  Herlufs- 
holm) tilligemed  Provindsialprioren  for  Prædikebrødrene  eller 
Dominicanerne  til  Dommere  i  Striden.  Til  disse  kom  der 
desuden  kort  efter  Brev  fra  tvende  Cardinaler,  ja  endog  til 
Enkedronningen,  Margrethe  Sambiria,  kom  der  en  Skrivelse 
fra  Abbeden  i  Clairvaux,  Hovedsædet  for  Cistercienserordenen, 
hvori  han  anbefalede  hende  at  tage  Klosteret  i  Beskyt- 
telse mod  Bispens  Forurettelse.  Man  skulde  troe,  at  Klo- 
steret nu  endelig  maatte  komme  til  sin  Eet  og  Bispens 
Overmod  være  knækket,  men  langtfra!  Han  brød  sig  jo 
hverken  om  Gud  eller  Mennesker,  som  Munkene  sige,  og 
snildelig  afværgede  han  ogsaa  Stormen.  Af  Paven  var  han 
bleven  indsat  til  at  fungere  som  Bisp  ogsaa  over  Roeskilde 
Stift,  hvis  Bisp,  Peder  Bang,  var  iiygtet,  og  derved  havde 
han  faaet  Ringsted  Kloster  og  Skovkloster  under  sin  Myn- 
dighed, saa  at  det  var  ham  let  at  hindre  dem  i  at  foretage 
sig  Noget  imod  ham;  men  bortseet  fra  denne  Omstændig- 
hed, saa  stod  saavel  Benedictinerordenen,  hvortil  netop  hine 
tvende  Klostre  hørte,  som  Prædikebrødrene  paa  Bisp  Tyges 
og  Kongehusets  Side,  saa  at  Øm  Kloster  var  lige  saa  uhel- 
digt stillet  som  tidligere,  ja,  havde  endog  yderligere  opbragt 
baade  Bisp  og  Konge.  Forinden  vi  gaae  videre  skulle  vi 
dog  see,  hvorledes  Tyge  havde  handlet  imod  Klosteret  kort 
efter  at  Bo  og  hans  Ledsager  vare  reiste  til  Rom. 

I  Danmark   var   der  i  disse  Aar  stor  Kornmangel,  og 
Abbed  Thorer  sendte  derfor  midt  i  Februar  1264  tre  Munke, 


med  Bispen  af  Aarhuus.  19 

Bjørn,  Henrik  og  Ferman  til  Venden  baade  med  rede  Penge 
og  Varer  for  at  kjebe  eller  tiltuske  sig  Korn.  De  droge 
til  Horsens  for  derfra  at  skaife  sig  Skibsleilighed,  men  de 
kunde  ikke  strax  komme  afsted  og  bleve  derfor  nødte  til 
at  overnatte  i  Byen.  Bisp  T3^ge  havde  faaet  Nys  herom, 
og  midt  om  Natten,  da  Munkene  laae  i  en  blid  Slummer, 
blev  Døren  brudt  op,  og  Bispens  Drabanter  ilede  ind  og 
kastede  sig  med  en  saadan  Voldsomhed  over  de  slumrende 
Brødre,  at  Henriks  Bryst  knustes,  saa  at  han  kort  efter 
opgav  sin  Aand.  Bjørn  blev  bunden  og  ført  bort  paa  en 
Hest  med  Fødderne  sammensnørede  under  dens  Bug;  kun 
Herman  lykkedes  det  at  undslippe,  men  først  efter  at  Klæ- 
derne vare  revne  af  Kroppen  paa  ham.  Alt,  hvad  Munkene 
førte  med  sig,  toge  Bispens  Drabanter.  Stor  blev  naturlig- 
viis  Forbittrelsen  og  Bekymringen  i  Øm  Kloster,  men  lige- 
saa  afmægtig  var  den.  Bjørn  blev  forst  løsladt  efter  nitten 
Ugers  Forløb,  altsaa  endog  først  længere  Tid  efter  at  Pa- 
vens Breve  vare  komne  hertil,  og  han  kom  i  en  saa  ynkelig 
Tilstand  til  Klosteret,  at  han  var  aldeles  ukj endelig.  Mun- 
kene fortælle,  at  Bispen  foretog  sig  mange  andre  lignende 
Fjendtligheder  mod  Klosteret,  som  de  dog  ikke  ville  opregne 
for  ikke  at  trætte  Læserne.  Om  de  nu  end  have  søgt  at 
skildre  Tyges  Fremfærd  med  saa  stærke  Farver,  som  det 
var  dem  muligt,  og  i  det  Hele  have  været  partiske,  saa 
bliver  dog  idetmindste  Begivenhedens  Kjærne  tilbage  som 
et  sikkert  Factum,  og  den  viser,  hvor  hensynsløs,  ja  grusom 
den  hidsige  Bisps  Optræden  mod  Klosteret  ofte  har  været, 
og  hvor  fuldstændigt  hans  Charakteer  har  svaret  til  hans 
Collegaers  paa  Lunds  og  Roeskilde  Bispestole  i  det  trettende 
Aarhundrede,  ihvorvel  den  kom  til  at  give  sig  Udtryk  i  en 
heelt  modsat  Retning. 

Da  nu  altsaa,  som  ovenfor  sagt,  de  af  Paven  beskik- 
kede Dommere  Intet  foretoge  i  Sagen,  søgte  Biskop  Es- 
ger  af  Ribe  og  Niels  af  Viborg  at  mægle  imellem  Øm 
Kloster    og  Bisp  Tyge,   og  for  første  Gang  fik  de  i  Aar- 

huus  den  sex  og  tyvende  November  12G4  bragt  et  Forlig 
istand.  Vel  maatte  Klosteret  indromme  Bispen  aarligt 
Gjæsteliold  i  tre  Uger  af  Fasten,  men  dog  paa  den  Betin- 
gelse, at  han  skulde  folge  den  afdøde  Bisp  Peder  p]lafsens 
Exempel,  idet  denne  sendte  hele  sit  Folge  bort  med  Und- 
tagelse af  fire  Klerke  og  fem  Lægbrødre,  og  at  Klosteret  saa 
atter  skulde  have  de  af  Bispestolens  Indtægter,  som  det 
tidligere  havde  givet  Biskop  Peder  Ugætson  tilbage,  mod 
at  han  ikke  oftere  kom  paa  Gjæsteri  hos  dem. 

Nu  havde,  som  man  skulde  synes,  Sagen  faaet  en  Af- 
slutning, og  nu  kunde  Klosteret  atter  glæde  sig  ved  Haabet 
om  en  lysere  Frsmtid,  men  Glæden  varede  kun  kort.  Bisp 
Tyge  var  og  blev  Klosteret  uvenlig  sindet,  og  han  gjorde 
snart  et  brat  Skaar  i  Munkenes  Beregninger  om  fredelig 
Tryghed  og  Ro;  thi  da  Fasten  kom,  gjæstede  han  Klosteret 
med  et  Følge  af  et  Hundrede  Mand,  hvoraf  en  stor  Mængde 
endog  var  tilhest.  Munkene  bleve  yderst  forbittrede  og 
ærgrede  sig  over  at  have  sluttet  Forlig,  naar  det  skulde 
være  Følgen,  men  »kommer  Tid  kommer  Eaad«,  tænkte  de, 
og  de  tav  stille  i  Haabet  om  snart  at  skulle  see  den  pave- 
lige Legat,  der  ventedes  her  til  Landet,  og  da  faae  fuld- 
stændig Opreisning  for  alle  deres  Gjenvordigheder,  saameget 
mere,  som  han  hørte  til  deres  egen  Orden. 

Den  med  Længsel  imødesete  Cardinal  Guido  kom  først 
til  Danmark  i  det  følgende  Aar,  1266,  saa  at  Munkene 
maatte  vente  et  heelt  Aar  og  imidlertid  lide  i  Taalmod. 
Hans  Sendelse  som  pavelig  Legat  her  til  Landet  var  for  at 
stifte  Forlig  mellem  Kongen  og  Erkebispen,  hvad  han,  som 
bekjendt,  ikke  opnaaede.  I  Roeskilde  mødtes  Legaten  med 
Kongen  og  Enkedronningen,  og  paa  dette  Møde  fremkom 
alle  Cistercienserabbederne  i  Danmark  med  Klage  over  Bisp 
Tyges  Fremfærd  mod  deres  Brodre  i  Øm.  Dette  havde 
tilfølge,  at  Bispen  modtog  en  skriftlig  Irettesættelse  fra 
Legaten,  men  tillige,  at  Dronning  Margrethe,  Kongens  Mo- 
der, skrev  en  rigtignok    meget   kortere,    men   tillige    langt 

fyndigere  Irettesættelse  til  Munkene  i  Øm  for  deres  Stri- 
dighed ligeoverfor  deres  Bisp  og  raadede  dem  til  at  lyde 
ham.  »Vi,«  skrev  hmi  »hverken  ville  eller  kunne  lade  For- 
nærmelser mod  ham  ustraffede.«  Nu  henvendte  Abbed  Thorer 
sig  atter  til  Guido,  og  atter  skrev  denne  et  ligesaa  frug- 
tesløst Brev  til  Bisp  Tyge  som  tidligere.  Da  besluttede 
Abbeden  at  henvende  sig  personlig  til  Legaten,  og  det  havde 
den  Virkning,  at  Guido  stævnede  Bispen  til  at  mede  i  Kibe. 
Han  kom  imidlertid  ikke,  og  derfor  lod  Legaten  en  ny  Stæv- 
ning udgaae  til  ham,  først  at  møde  i  Slesvig  og  siden  i  Lybek, 
men  Tyge  mødte  hverken  det  ene  eller  det  andet  Sted  eller 
lod  møde  for  sig.  Da  blev  han  omsider  paa  Kirke  forsam- 
lingen i  Lybek  lyst  i  Ban  tilligemed  Kongen  og  alle  Ja- 
kob Erlandsens  øvrige  Modstandere.  Abbed  Thorer  var 
fulgt  med  Legaten  ligefra  Ribe  til  Lybek,  og  da  han  ikke 
syntes,  at  der  var  givet  Øm  Kloster  tilstrækkelig  Opreisning 
ved,  at  Bispen  banlystes,  traadte  han  frem  for  de  forsamlede 
Prælater  og  oplæste  et  langt  Klageskrift  mod  Tyge,  der 
udviklede  Striden  ligefra  Begyndelsen  af  og  fremhævede 
alle  Bispens  uretfærdige  Overgreb.  Dog  havde  han  ligesaa- 
lidt  noget  positivt  Udbytte  af  dette  som  af  alle  sine  tid- 
ligere Anstrengelser,  men  han  haabede  stadigt  at  kunne 
faae  udvirket  Noget,  og  han  fulgte  derfor  med  Legaten  til 
Bremen.  Her  blev  han  imidlertid  syg,  ligesom  ogsaa  en 
Munk,  der  ledsagede  ham  paa  Reisen,  havde  maattet  blive 
syg  tilbage  i  Byen  Stade,  og  han  bad  da  Jakob  Erlandsen, 
der  ligeledes  fulgte  Guido,  yderligere  at  tale  Klosterets  Sag. 
Da  Jakob  Erlandsen  omsider  forlod  Legaten  i  Magde- 
borg,  bragte  han  et  Brev  med  til  den  nys  udkaarne  sles- 
vigske Bisp  Bonde,  der  stod  paa  Erkebispens  Parti  som 
Modstander  af  Kongehuset,  og  overdrog  ham  Fuldmagt 
til  at  undersøge  Sagen  og  fælde  Dom  i  den.  Nu  var 
imidlertid  hele  A året  1266  henrundet,  og  Striden  havde  saa- 
ledes  varet  i  fire  Aar.  Den  tredie  Februar  1267  stævnede 
da  Biskop  Bonde  Tyge    til   at    møde   den    første   Søndag  i 

Fasten  og  gav  Prædikebrødrenes  Prior  det  Hverv  at  over- 
bringe Bispen  Stævningen.  Denne  vovede  det  ikke  og  fik 
en  Munk  af  samme  Orden  til  at  udføre  Hvervet  for  sig. 
»Havde  Tyge  ikke  været  vred  for,  saa  blev  han  det  nu,« 
skriver  Krøniken.  Heftig  opbragt  drog  han  til  Kongen  og 
klagede  over  Klosteret:  aldrig  havde  man  budt  nogen  Bisp, 
hvad  Munkene  i  Øm  bød  ham.  Da  han  tillige  skal  have 
fortalt  Kongen,  at  Abbed  Thorer  havde  anvendt  al  Umage 
for  at  sværte  denne  for  Legaten,  blev  Kongen  høilig  for- 
bittret  og  truede  med  at  ville  fratage  Klosteret  alle  dets 
Eiendele  og  kaste  Abbeden  i  Fængsel,  hvis  Munkene  ikke 
strax  gjorde  Bispen  Afbigt  og  opfyldte  hans  Fordringer. 
Alle  de  øvrige  Cistercienserabbeder  i  Riget  gik  da  i  Forbøn 
for  Øm  Kloster  hos  Kongen,  men  det  baadede  dem  Intet; 
thi  han  var  bleven  yderligere  opbragt  derved,  at  den  sonder- 
jydske  Hertug  Erik  havde  formastet  sig  til  ved  et  aabent 
Brev  af  to  og  tyvende  Februar  1267  at  tage  Øm  Kloster 
og  dets  Munke  under  sin  Beskyttelse.  Abbed  Thorer  saae 
da  sin  Bxistens  truet  og  vidste  ingen  anden  Udvei  end  at 
flygte;  han  forlod  hemmeligt  Klosteret  den  tredie  Mai  og 
blev  borte  til  den  første  November,  i  hvilken  Tid  han  op- 
holdt sig  snart  i  Ky,  snart  i  Løgum  Kloster  og  snart  i  Byen 
Slesvig  sammen  med  Jakob  Erlandsen ;  medens  han  anvendte 
al  sin  Umage  paa  at  faae  Bisp  Bonde  til  at  foretage  sig 
et  nyt  Skridt  i  Klosterets  Sag.  En  ny  Stævning  blev  da 
forkyndt  Bisp  Tyge,  der  tog  ligesaa  ringe  Notits  af  den 
som  af  den  tidligere,  og  da  Biskop  Bonde  endelig  for  tre- 
die  Gang  stævnede  ham  til  at  mode  i  Slesvig  den  to  og 
tyvende  Mai  1267,  sendte  Tyge  kun  som  Fuldmægtig  for 
sig  sin  Capelian  Benedict.  Denne  Fuldmagt  blev  imidler- 
tid ikke  tagen  for  gyldig,  thi  Capelianen  var  i  Ban;  men 
da  denne  blev  viist  bort,  gjorde  Tyge  sig  ikke  senere  nogen 
Uleilighed  for  paa  nogensomhelst  Maade  at  imødekomme 
Biskop  Bondes  Stævninger,  og  omsider  afsagde  da  denne  den 
tredie  August  1267  sin  Kj endelse  i  Sagen,   som  besegledes 

af  Jakob  Erlandseu,  Peder  Bang  og  alle  de  ovrige  land- 
flygtige Prælater,  der  opholdt  sig  hos  den  slesvigske  Bisp. 
Kjendelsen  gik  ud  paa,  at  Bisp  Tyge  skulde  udbetale  Klo- 
steret alle  dets  Omkostninger  og  erstatte  det  alle  dets  Tab 
i  den  Strid,  det  havde  havt  med  ham;  tillige  lystes  der 
Ban  over  Bispen.  Den  pavelige  Legat,  Guido,  der  var 
vendt  tilbage  til  Lybek,  bekræftede  i  September  1267  denne 
Dom.  Den  faldt  naturligviis  magtesløs  til  Jorden,  da  Bisp 
Tyge  hverken  brod  sig  om  sine  Collegaer  eller  om  Cardina- 
ler  og  Paven;  han  appellerede  til  en  høiere  Domstol,  sagde 
han,  nemlig  til  Kongens  og  Enkedronningens,  en  Udtalelse, 
der  noksom  viser,  i  hvor  skarp  en  Modsætning  Biskop  Tyge 
stod  ikke  alene  til  Jakob  Erlandsen,  men  ogsaa  til  hele 
Datidens  Geistlighed.  Han  talte  snildelig  sin  Sag  for  Kon- 
gen, der  ikke  undlod  at  tage  sig  af  sin  trofaste  Tilhænger, 
ja  endog  truede  med  at  ville  inddrage  alle  Klosterets 
Godser  og  jage  Munkene  ud,  saa  at  hverken  disse  eller  Ab- 
beden turde  begive  sig  udenfor  Klosteret  uden  Følge,  da 
de  stadigt  vare  udsatte  for  at  blive  overfaldne  og  mis- 
handlede. 

Det  var  intet  Under,  at  en  saadan  Tilstand  maatte 
have  en  demoraliserende  Indflydelse  paa  Munkene,  og  der 
indtraadte  ogsaa  Slappelse  iblandt  dem.  Vi  have  tidligere 
hørt,  hvorledes  Klosterets  Bønder  unddroge  sig  dets  Tjeneste; 
nu  begyndte  Munkene  at  løbe  bort  fra  Klosteret,  ad- 
skillige endog  efter  at  have  stukket  endeel  værdifulde  Gj en- 
stande,  som  tilhørte  Klosteret,  til  sig;  næppe  Halvdelen  af 
Brødrene  blev  tilbage,  men  ogsaa  denne  trofaste  Skare  blev 
træt  og  kjed  af  Klosterlivet  i  Øm,  og  det  var  nær  ved,  at 
»Cara  Insula«  havde  mistet  alle  sine  Beboere.  De  bleve 
nødte  til  at  sælge  deres  Creaturer  og  Avling,  da  de  ellers 
stode  aldeles  blottede  for  enhver  Hjælp,  dersom  Kongen  en 
skjøn  Dag  kom  og  drev  dem  Alle  ud  af  Klosteret;  ja  ikke 
Nok  hermed :  de  maatte  endog  sælge  deres  Klæder,  saa  at 
de  gik  barfodede  og  spiste  i  Refectoriet  uden  Kapper.     Sex 

Gange  i  Tiden  fra  Paaske  til  den  tredivte  November  fast- 
satte Kongen  dem  en  Frist,  inden  hvis  Udløb  de  enten 
skulde  yde  Bispen  Erstatning  for  Gjæsteholdet  i  alle  de 
Aar,  de  havde  negtet  ham  dette,  og  desuden  give  ham  yder- 
ligere Opreisning  for  Alt,  hvad  de  havde  forbrudt  imod  ham, 
eller  fole  Kongens  Vrede ;  »men  vi,«  siger  Munken  i  Klo- 
sterkrøniken, »trak  stedse  Tiden  ud  ved  Underhandlinger 
og  haabede  stedse  paa  Hjælp  fra  en  from  Christi  Ven,  — 
ak!  til  Straf  for  vore  Synder  var  der  ikke  en  Eneste,  der 
kunde  eller  vovede  at  fremføre  et  Ord  for  vor  Sag.  O  Gud! 
hvor  ofte  kom  der  ikke  Bud:  see,  nu  ere  Eders  Fjender 
her,  nu  der,  see,  alt  træde  de  over  Eders  Dørtærskel ;  hvor- 
ofte  have  vi  ikke  nedgravet  vore  Privilegier,  vore  Kalke, 
Kirkens  Prj^delser  og  Klosterets  andre  Kostbarheder,  for  at 
de  ikke  skulde  borttages  med  Vold ;  og  hvor  ofte  have  vi 
ikke  gravet  det  op  igjen,  for  at  det  ikke  skulde  hensmuldre 
i  Jorden?« 

Omsider  blev  Kongen  dog  kjed  af  denne  lange  For- 
haling og  fastsatte  en  bestemt  Tid,  paa  hvilken  Abbeden 
skulde  møde  for  ham ;  han  maatte  endog  give  ham  Leidebrev 
paa  at  drage  sikkert  ud  og  hjem,  et  Beviis  paa,  at  Munkenes 
Fortælling  om  de  Efterstræbelser  og  Snarer,  man  lagde  for 
dem,  ikke  er  overdreven;  mødte  han  ikke,  skulde  Kongen 
nok  vide,  hvad  han  vilde  gjøre.  —  Om  Kongen  nu  virke- 
lig har  vidst,  hvad  han  vilde  gjøre,  eller  om  Abbed  Thorer 
nu  omsider  har  føiet  sig  aldeles  efter  hans  Villie,  derom 
vide  vi  Intet,  da  Beretningen  om  Striden  pludselig  er  afbrudt 
paa  dette  Sted,  og  vi  aldeles  ikke  have  andre  Efterretninger 
om  den.  Den  Omstændighed,  at  Bladet  er  skaaret  bort 
lige  under  den  sidste  Linie,  og  at  det  følgende  Blad  er 
skaaret  heelt  bort,  har  givet  Anledning  til  den  Formodning, 
at  der  paa  disse  Sider  ha-r  staaet  nogle  Udfald  mod  Kon- 
gen og  Enkedronningen,  som  Munkene  selv  havde  bortskaa- 
ret,  da  de  ikke  turde  udsætte  sig  for  de  Farer,  Sligt  mulig- 
viis  engang  i  Tiden  kunde  medføre  for  dem.    Imidlertid  synes 

der  ikke  at  være  Grund  til  saadanne  Gisninger.  Rimelig- 
viis  har  der  aldrig  staaet  Noget  paa  de  bortskaarne  Stykker*), 
idetmindste  har  Beretningen  om  Bispefeiden  næppe  været 
længere;  den  ender  ovenikjøbet  mod  Sædvane  midt  paa  en 
Linie,  og  den  pludselige  Afbrydelse  er  vist  kun  Noget, 
Skribenten  selv  meer  eller  mindre  bærer  Skylden  for;  mu- 
ligviis  er  det  Døden,  der  har  hindret  ham  i  Arbeidets  Fuld- 
førelse. Vi  raaae  beklage  den  bratte  Ende,  Fortællingen 
faaer:  thi  vi  have  ikke  mange  Krøniker  fra  Middelalderen, 
der  ere  skrevne  med  en  saadan  Udførlighed  og  Livlighed 
som  denne.  Det  er  den  samme  Mand,  der  har  nedskrevet 
hele  Beretningen  om  Bispefeiden,  og  han  sees  at  have  været 
meget  nøie  kjendt  med  Forholdene,  hvorfor  det  næppe  kan 
synes  altfor  dristigt  at  gjætte  paa  Thorers  Formand,  Abbed 
Bo,  som  Forfatter  til  denne  Afdeling  af  Krøniken,  saa- 
meget  mindre,  som  Munkene  rose  ham  som  særdeles  kyndig 
i  Skrivekunsten. 

Som  sagt,  hvorledes  Bispefeiden  er  endt,  vide  vi  ikke; 
og  hvad  vi  vide  om  Klosterets  senere  Skjæbne,  er  meget 
ubetydeligt.  Maaskee  er  Striden  ikke  endt  før  Bisp  Tyges 
Død  1272.  Rimeligere  er  det  dog,  at  Tvisten  er  bleven 
bilagt  endnu  medens  Thorer  var  Abbed,  hvilken  Værdighed 
han  beklædte  indtil  1268,  og  maaskee  netop  har  nedlagt, 
da  han  havde  faaet  lost  den  møisommelige  Opgave,  han 
han  havde  stillet  sig  som  Abbed  i  Øm.  Dette  kan  mulig- 
viis  være  skeet  umiddelbart  efter  at  Kongen  havde  udtalt 
den  Trusel,  hvormed  Krøniken  ender. 

1  den  Afdeling  af  Klosterkrøniken,  hvor  Abbederne  op- 


'■^■')  Hermed  kan  sammenholdes  den  Omstændighed  at  Marginen  er 
bortskaaren  af  flere  Blade  i  Haandskriftet,  vistnok  netop  fordi 
der  ikke  stod  Noget  skrevet  paa  dem,  og  det  var  den  mage- 
ligste Maade  at  skatTe  sig  et  Stykke  Pergament  til  at  notere 
Et  eller  Andet  paa. 

regnes  og  charakteriseres  i  al  Korthed,  tales  der  nemlig 
ikke  om  nogen  Strid  med  Bispen  under  Abbed  'l'horers  Ef- 
termand, Johannes  Dover,  hvad  der  udentvivl  vilde  være 
skeet,  saafremt  den  havde  vedvaret  lige  indtil  Tyges  Død 
fire  Aar  efter.  Abbed  Thorer  roses  af  Munkene  som  en 
Mand,  der  var  klog  paa  Verden  og  viis  paa,  hvad  der  horer 
Guds  Rige  til. 

Hvorom  Alting  nu  ei,  saa  endte  Bispefeiden  ikke  med 
Øm  Klosters  Ødelæggelse,  tvertimod,  det  kom  atter  paafode 
og  regnedes  ved  Reformationen  for  et  af  Landets  rigeste 
Klostere.  Af  Cistercienserordenens  Klostere  var  kun  Sorø 
det  overlegent.  Det  største  Beviis  paa  Klosterets  Velstand 
paa  hiin  Tid  have  vi  i  en  1554  efter  Kongens  Befaling 
forfattet  Inventarieliste,  der  viser,  at  Beholdningen  i  Øm 
Kloster  blandt  Andet  beløb  sig  til:  ti  og  en  halv  Tønde 
Smør,  sexten  Tønder  Mjød,  tolv  Tønder  Most,  tolv  Tønder 
Aarsøl  og  sexten  Fade  gammelt  01  foruden  tre  og  fyrretyve 
Tønder  med  forskjellige  andre  Slags  01,  endvidere  sex  Tøn- 
der Aal,  tre  Tønder  Torsk,  sexten  Hundrede  og  halvtredsinds- 
tyve Faarekroppe  (deraf  vare  femten  Hundrede  slagtede 
Aaret  iforveien,  1.553),  syv  Oxekroppe,  otte  og  fyrretyve 
Faarekroppe,  tre  og  tredive  røgede  Gjæs,  fire  Tusinde  og 
tresindstyve  tørrede  Hvidlinger,  femten  Hundrede  Flyndere 
o.  s.  V.  Sædbeholdningen  beløb  sig  til  otte  Læster  Rug  og 
Meel,  ni  Læster  fem  Pund  Byg  og  Malt,  ligesaa  meget  Havre 
og  fem  Tønder  Boghvede  m.  m.  Creaturbesætningen  beløb 
sig  til  syv  og  tyve  Køer,  sexten  Qvier  og  Kalve,  et  Hun- 
drede og  tyve  Faar,  femten  Stude,  et  Hundrede  Sviin,  et 
Hundrede  og  tyve  Staldøxne,  to  og  tredive  Heste,  hvoraf 
de  sex  vare  Fol,  de  elleve  »Øg«  o.  s.  v.  Desuden  er  der 
en  lang  Liste  over  en  utallig  Mængde  Gang-  og  Sengklæ- 
der,  Messeklæ'der,  Huusholdningssager  og  andre  Gjenstande 
tilligemed  en  udmærket  Bogsamling.  Alt  dette  i  Forening 
med  en  Formue  i  rede  Penge,  der  efter  at  al  Gjæld  var  be- 

talt  beløb  sig  til  fire  Hundrede  Joachimsdalere*)  viser  nok- 
som, hvor  velstaaende  Klosteret  har  været. 

I  Aaret  1560  blev  Øm  Kloster  fuldstændigt  ophævet, 
og  snart  hørte  man  Riddersporer  klirre  mod  Gulvet^  og  Bæ- 
gerklang og  Jægersange  lyde  i  Klosterets  Haller,  der  tid- 
ligere havde  gjenlydt  af  de  fromme  Brødres  Messer  og  Psal- 
mesang.  Thi  Øm  Kloster  var  blevet  Emborg  Slot,  og 
paa  det  sad  nu  Kong  Frederik  den  Anden,  hvem  de  her- 
lige Skove  med  de  mange  Vildtbaner  havde  lokket  did. 
Men  ogsaa  den  Glands  var  forgængelig,  Vildtbanerne  ble  ve 
snart  ødelagte,  og  saa  havde  Stedet  ikke  mere  noget  Til- 
trækkende for  Kongen;  han  forærede  det  bort,  og  dermed 
havde  Øm  udspillet  sin  Kolle.  Klosterbygningen  eller  Slot- 
tet blev  revet  ned,  selv  Kirken  forsvandt,  og  Vandreren,  der 
er  lokket  ud  for  at  see  den  Ruin,  der,  som  Veikortet  siger, 
endnu  minder  om  den  svundne  Glands,  opdager  Intet  over 
Jorden  uden  nogle  Bunker  Muursteensbrokker,  som  man 
støder  paa  og  dynger  sammen,  hver  Gang  Grunden  graves 
til  et  nyt  Huus,  af  hvilke  liere  nu  staae  Side  om  Side  paa 
Klosterets  Tomt  som  Gravminder,  der  tale  til  Vandreren 
om  de  jordiske  Tings  Forgængelighed. 


Det  har  almindeligt  været  antaget,  at  Kalvø,  hvor 
Klosteret  blev  bygget,  var  den  samme  0,  paa  hvilken  senere 
det  Slot  byggedes,  af  hvilket  vi  den  Dag  idag  see  mægtige 
Ruiner.  De  Gjenvordigheder,  Vind  og  Veir  voldte  Munkene, 
kunde  vel  ypperligt  forbindes  med  Sagnet  om,  at  de  samme 
Gjenvordigheder  vare  Skyld  i,  at  Slottet  senere  blev  nedrevet, 
men  mon  ikke  de  vaade  Veie,  der  forbandt  Kalvø  i  Skan- 
derborg Sø  med  Omverdenen,    vilde    kunne  tænkes  at  have 


*)  En  Joaehimsdaler  svarede  omtr.  til  vor  Specie.  Navnet  Joa- 
chimsdaler  er  forvansket  fra  Joachimsthaler,  et  Navn,  Mønten 
fik  efter  det  Sted,  hvor  den  blev  slaaet  —  Joacliimsthal. 

voldt  Ørns  Beboere  lignende  Ulemper?  At  Kalve  i  Kalø 
Viig  var  saa  almindelig  bekjendt,  at  man  strax,  naar  man 
saae  Navnet  Kalve,  kom  til  at  tænke  paa  den,  har  formo- 
dentlig bevirket,  at  man  fra  første  Færd  heelt  har  overseet 
Kalvø  i  Skanderborg  So.  Seer  man  imidlertid  hen  til  den 
Omstændighed,  at  der  fra  Veng  er  knap  een  og  en  halvMiil 
til  Øm,  og  at  Klosteret  havde  sine  fleste  Jorileiendomme 
imellem  Veng  og  hiin  Sø,  saa  skulde  det  allerede  s.ynes,  at 
Kalvø  i  Skanderborg  Sø  har  mere  Rimelighed  for  sig  end 
Kalvø  ved  Kalø  Viig,  som  ligger  i  en  Afstand  af  mindst 
sex  Miil  fra  Veng  og  mindst  syv  og  en  halv  Miil  fra  Øm. 
Hertil  kommer  nu  Klosterkrønikens  Fortælling  om,  at  Mun- 
kene strax  ved  deres  Ankomst  til  Kalvø  kjøbte  en  Deel  af 
den  til  »Bostorp«  hørende  Skov  for  at  lade  ni  Sviin  gaae 
paa  Olden  der,  og  at  dette  Bostorp  udentvivl  er  den  nu- 
værende Kirkeby  Baastrup  tæt  ved  Skanderborg  Søes  syd- 
lige Bred.  Desuden  lindes  der  paa  Kalvø  i  denne  Sø  svage 
Fundamenter  af  en  gammel  Bygning,  om  hvilken  ogsaa 
Sagnet  paa  Egnen  taler. 

K.  N,  H.  PETERSEN. 


Mahommed  Ibn-Abi-Amir,  Almanzor/"') 
I. 

i  Begyndelsen  af  Al-Hakem  den  Andens  Eegjeringstid 
(961—976)  sade  fem  Studerende  en  Dag  ved  et  lille  Lag  i 
en  Have  i  Omegnen  af  Cordova.  Efter  Maaltidet  herskede 
stor  Munterhed  blandt  dem;  kun  en  Eneste  var  taus  og 
tankefuld.  Det  var  en  hei,  velskabt  Yngling  med  et  ædelt, 
stolt,  man  kunde  fristes  til  at  sige  overmodigt  Udtryk  i 
Ansigtet,  og  han  havde  en  Holdning  som   en  født  Hersker. 

Tilsidst  foer  han  op  af  sine  Drømmerier  og  udbrod 
pludseligt: 

»En  Dag  vil  jeg  uden  Tvivl  blive  Herre  i  dette  Land!« 
Hans  Venner  brast  i  Latter  ved  dette  Udbrud,  men  han 
vedblev  uden  at  lade  sig  bringe  ud  af  Fatningen: 

»Siig  Enhver  af  Eder,  hvilken  Stilling  han  attraaer; 
han  skal  faae  den,  saasnart  jeg  kommer  til  Roret.« 

»Nu  vel!«  sagde  en  af  de  Studerende,  »disse  Æble- 
skiver falde  i  min  Smag;  da  det  nu  er  Dig  lige  Et,  vilde 
jeg  gjerne  have  Overopsynet  over  Torvet;  saa  vil  jeg  altid 
kunne  have  Æbleskiver  i  Overflod,  uden  at  det  koster  mig 
en  Skilling.« 

»Jeg,«  sagde  en  Anden,«  holder  meget  af  disse  Figner 


^)  Efter  Dozy:  Histoire  des  Musulmans  d'Espagne.     Leyden  1861. 

fra  Malage,  min  Fødeegn.  Udnævn  mig  til  Kadi  i  den 
Provinds.« 

»Synet  af  alle  disse  udmærket  smukke  Haver  behager 
mig  særdeles,«  sagde  den  Tredie;  »jeg  vilde  gjerne  være 
Præfect  over  Byen.« 

Den  Fjerde  tav,  harmfuld  over  sin  Collegas  indbildske 
Tanker.  »Nu  er  Touren  til  Dig,«  sagde  den  unge  Mand, 
»forlang  nu,  hvad  Du  vil  have.« 

Den  Tiltalte  reiste  sig,  trak  ham  i  Skjæget  og  raabte: 
»Naar  Du  kommer  til  at  herske  over  Spanien,  elendige 
Pralhans,  giv  da  Befaling  til  at  gnide  mig  ind  i  Honning, 
at  Fluerne  og  Bierne  kunne  stikke  mig,  sæt  mig  bagvendt 
paa  et  Æsel  og  lad  mig  saaledes  blive  fort  igjennem  Cor- 
dovas  Gader.« 

Den  Anden  sendte  ham  et  rasende  Blik,  men  sagde 
endelig,  da  han  var  bleven  lidt  Herre  over  sin  Vrede: 

»Det  er  godt.  Enhver  skal  blive  behandlet  efter  Ønske. 
Den  Dag  vil  komme,  da  jeg  skal  huske  Alt,  hvad  I  have 
sagt.« 

Fra  Gildet  vendte  den  overspændte  Studerende  tilbage 
til  en  af  sine  Slægtninge,  i  hvis  Huus,  han  boede.  Hans 
Vært  ledsagede  ham  til  hans  lille  Qvistværelse  og  forsøgte  at 
indlede  en  Samtale  med  ham ;  men  den  unge  Mand  var  saa 
fordybet  i  sine  egne  Tanker,  at  han  kun  svarede  med  Een- 
stavelsesord.  Fortrydelig  herover  forlod  den  Anden  ham 
og  ønskede  ham  god  Nat,  Da  han  den  næste  Morgen  ikke 
kom  ned  til  Frokosten,  troede  hans  Vært,  at  han  endnu  sov, 
og  gik  op  for  at  vække  ham ;  men  til  sin  store  Overraskelse 
fandt  han  Sengen  urørt  og  den  Studerende  siddende  paa 
Divanen. 

»Det  lader  ikke  til,  at  Du  har  været  i  Seng  i  Nat«, 
sagde  han. 

»Nei,  det  er  sandt,«  svarede  deu  Anden. 

»Hvorfor  er  Du  bleven  oppe?« 

»Jeg  speculerede  paa  Noget.« 

»Hvad  var  det,  Du  tænkte  paa?« 

Jeg  tænkte  paa,  hvem  jeg  skal  udnævne  til  Kadi,  naar 
jeg  bliver  Herre  i  Spanien,  og  den  nuværende  Kadi  er  død. 
Jeg  gjennemløb  i  Tankerne  hele  Spanien,  og  jeg  har  kun 
fundet  een  Mand,  som  fortjener  at  beklæde  denne  Post. 

»Maaskee  er  det  Mahommed  Ibn-as-Salim,  Du  sigter  til?« 

»Ved  Allah,  ja,  det  er  ham;  see  engang,  hvor  vore 
Tanker  mødtes.« 

Man  seer,  at  denne  unge  Mand  havde  en  fix  Idee,  om 
hvilken  han  drømte  om  Dagen,  og  som  forhindrede  ham  i 
at  sove  om  Natten.  Hvad  var  da  det  for  en  Mand,  der 
var  lige  saa  ubekjendt  som  de  fleste  Andre  i  den  store 
Hovedstad,  og  i  hvem  der  dog  gjærede  saa  store  Forhaab- 
ninger;  som,  skjondt  han  ingen  Forbindelser  havde  ved 
Hoffet,  dog  havde  sat  sig  i  Hovedet,  at  han  en  Gang  vilde 
blive  Storvezir? 

Han  hed  Mahommed  Ibn-Abi-Amir  og  hørte  til  Beni- 
Abi-Amir'ernes  Familie,  hvis  Stamfader  havde  været  en  af 
de  faa  arabiske  Officerer  i  Tariks  Hær,  der  i  Begyndelsen  af 
det  ottende  Aarhundrede  erobrede  Spanien.  Familien  var 
af  god  Adel,  men  ingenlunde  berømt,  da  dens  Medlemmer 
for  det  Meste  havde  valgt  Embedsveien,  medens  Krigstjene- 
sten i  Spanien  som  i  de  øvrige  daværende  europæiske  Sta- 
ter blev  anseet  for  den  hæderligste.  Han  var  en  dristig,, 
intelligent  Mand,  men  af  Naturen  temmelig  overspændt, 
havde  en  levende  Indbildningskraft,  et  fyrigt  Sind  og  var 
behersket  af  en  eneste,  vidunderlig  heftig  Lidenskab.  Hans 
Yndlingslæsning  var  hans  Nations  gamle  Krøniker,  og  hvad 
der  meest  fængslede  ham  af  de  støvede  Folianter  var  For- 
tællingerne '  om  Mænd ,  der  fra  en  ringe  Stilling  havde 
svunget  sig  op  til  Statens  høieste  Værdigheder.  Disse 
Mænd  tog  han  til  Mønstre,  og  da  han  paa  ingen  Maade 
skjulte  sine  ærgjerrige  Tanker,  antoge  hans  Kammerater 
ham  undertiden  for  lidt  forrykt.  Det  var  han  dog  ikke. 
Begavet,  raadsnild,   snart    fast    og  dristig,  snart   følelig   og 

eftergivende,  Alt  efter  Omstændighederne,  og  desuden  lidet 
samvittighedsfuld  i  Valget  af  sine  Midler  forenede  han  i  sig 
saa  mange  PJvner,  at  han  vel  uden  Indbildskhed  turde  stræbe 
efter  de  hoieste  Maal.  Havde  han  eengang  sat  sig  et  Maal, 
samlede  han  hele  sin  Villie  for  at  naae  det  og  lod  sig  ikke 
rokke  af  Noget. 

Hidtil  havde  han  imidlertid  ikke  gjort  nogen  glimrende 
Carriére.  Da  han  havde  fuldendt  sine  Studier,  maatte  lian 
fortjene  sit  Bred  ved  at  holde  et  Comptoir  nær  ved  Paladset, 
hvor  han  skrev  Ansøgninger  for  dem,  der  havde  noget  at 
bede  Chalifen  om.  Senere  tik  han  en  underordnet  Post  ved 
Eetten  i  Cordova,  men  kunde  ikke  komme  ud  af  det  med 
sin  Foresatte,  Kadien,  skjøndt  denne  ikke  var  nogen  i^nden 
end  Ibn-as-Salim ,  som  Mahommed  med  Kette  satte  saa 
megen  Priis  paa.  Kadien  beklagede  sig  over  hans  sære 
Luner  til  Veziren  Mosafi  og  bad  ham  om  at  give  den  unge 
Mand  en  anden  Ansættelse,  hvilket  han  ogsaa  lovede.  Kort 
Tid  efter  søgte  Chalifen  en  Intendant  til  at  bestyre  sin 
ældste  Søns  Godser,  og  Veziren  anbefalede  Mahommed. 
Dette  Valg  beroede  imidlertid  ikke  paa  Chalifen  alene,  men 
fornemmelig  paa  Yndlingssultaninden,  Aurora,  en  Basker- 
inde,  der  beherskede  sin  Mand  aldeles.  Flere  bleve  præ- 
senterede for  hende,  men  Mahommed  Ibn-Abi-Amir  beha- 
gede hende  meest.  og  i  Februar  967  blev  han  udnæ.vnt  til 
Intendant  med  en  Gage  af  femten  Guldstykker  om  Maane- 
den.     Han  var  dengang  sex  og  tyve  Aar. 

I  sin  nye  Stilling  forsømte  han  Intet  for  endnu  mere 
at  indsmigre  sig  hos  Aurora,  og  det  lykkedes  ham  saa  godt, 
at  hun  adnævnte  ham  til  Intendant  over  sine  egne  Eien- 
domme ;  syv  Maaneder  efter  sin  Embedstiltrædelse  blev  han 
udnævnt  til  Inspecteur  over  Mønten.  I  denne  Stilling  havde 
han  altid  meget  betydelige  Summer  imellem  Hænder,  og 
ban  benyttede  sig  heraf  til  at  skaffe  sig  Venner  blandt  de 
Store.  Hvergang  en  af  dem  var  i  Forlegenhed  (og  her 
som  altid  var  Adelen  ofte   i    denne  Stilling   paa   Grund  af 

sin  Overdaadighed),  var  Ibn-Abi-Amir  beredt  til  at  hjælpe. 
Man  fortæller  saaledes,  at  den  indflydelsesrige  Mahommed 
Ibn-iVflah,  der  var  meget  forgjældet  paa  Grund  af  de  uhyre 
Summer,  han  havde  udgivet  ved  sin  Datters  Bryllup,  bragte 
Ibn-Abi-Amir  et  med  Stene  besat  Bidsel  og  bad  ham  laane 
sig  Noget  paa  det,  idet  han  tilfeiede,  at  det  var  den  eneste 
Gjenstand  af  Værdi,  han  havde  tilbage.  Næppe  havde  han 
sagt  dette,  for  Ibn-Abi-Amir  befalede  en  af  sine  Embeds- 
mænd at  veie  Bidslet  og  udbetale  Ibn-Aflah  Vægten  deraf 
i  Solvstykker.  Ibn-Aflah  kunde  næppe  troe  sine  egne  Øren 
(thi  Jernet  og  Læderet  var  af  en  betydelig  Vægt),  men  han 
fik  Syn  for  Sagn,  da  man  snart  efter  bragte  ham  en  saa- 
dan  Masse  Penge,  at  han  ikke  blot  blev  sat  i  Stand  til  at 
betale  sin  Gjæld,  men  endog  fik  en  betydelig  Sum  til  sin 
Raadighed,  Senere  pleiede  han  altid  at  sige :  »Jeg  er  Ibn- 
Abi-Amir  hengiven  af  ganske  Hjerte,  og  selv  om  han  be- 
falede mig  at  gjøre  Opror  mod  min  Hersker,  vilde  jeg  ikke 
tøve  med  at  adlyde  ham.« 

Saaledes  skabte  Ibn-Abi-Amir  sig  et  Parti,  der  var 
ham  hengivent;  men  h;ui  betragtede  det  som  sin  første 
Pligt  at  tilfredsstille  alle  Sultanindens  Luner  og  overoste 
hende  med  Foræringer,  som  hun  aldrig  havde  seet  Mage 
til.  I  denne  Henseende  viste  han  ofte  stor  Opfindsomhed. 
En  Gang  lod  han  saaledes  med  uhyre  Bekostning  forfærdige 
et  lille  Slot  af  Sølv,  som  han  lod  sine  Slaver  bære  til  Cha- 
lifens  Palads  til  stor  Forbauselse  for  Hovedstadens  Beboere, 
der  aldrig  havde  seet  den  Slags  Guldsmedearbeide.  Det 
var  en  Gave  til  Aurora.  Hun  kunde  ikke  blive  kjed  af  at 
beundre  det  nydelige  Arbeide,  og  fra  den  Tid  arbeidede  hun 
saa  ivrigt  i  hans  Interesse  og  viste  ham  saa  megen  Op- 
mærksomhed, at  hun  endog  gav  ondskabsfulde  Rygter  Næ- 
ring. Ogsaa  de  andre  Damer  i  Haremmet  fik  Gaver  af  Ibn- 
Abi-Amir.  Alle  vare  de  henrykte  over  hans  Ædelmodig- 
hed, hans  Veltalenhed  og  smukke  Væsen.  Den  gamle  Cha- 
lif  forstod  Intet   af   det    Hele.       »Jeg   fatter  ikke,«   sagde 

han  en  Dag  til  en  af  sine  bedste  Venner,  »hvilke  Midler 
denne  unge  Mand  ajivender  for  at  vinde  Haremsdamernes 
Hjerter.  Jeg  giver  dem  Alt,  hvad  de  kunne  ønske  sig, 
men  der  er  ingen  Gave,  som  behager  dem,  medmindre  den 
kommer  fra  ham.  Jeg  veed  ikke,  om  jeg  skal  antage  ham 
for  en  sjelden  indsigtsfuld  Tjener  eller  en  stor  Troldmand. 
Vist  er  det  imidlertid,  at  jeg  ikke  er  ganske  rolig  for  Sta- 
tens Penge,  som  ere  i  hans  Hænder.« 

Det  var  i  Virkeligheden  ingen  ugrundet  Frygt.  Den 
unge  Inspecteur  havde  været  meget  ædelmodig  mod  sine 
Venner,  men  paa  Statskassens  Bekostning,  og  da  hans  hur- 
tige Lykke  havde  skaffet  ham  mange  Misundere,  anklagede 
hans  Fjender  ham  en  Dag  hos  Chalifen  for  Underslæb. 
Han  fik  Befaling  til  ufortøvet  at  begive  sig  til  Slottet  for 
at  vise  sine  Regnskaber  og  de  ham  betroede  Penge.  Han 
lovede  at  komme,  men  skyndte  sig  først  hen  til  sin  Ven, 
Veziren  Ibn-Hodair,  forklarede  ham  ligefrem  sin  Stilling 
og  bad  ham  laane  sig  de  Penge,  han  behøvede  for  at  dække 
sit  Deficit.  Ibn-Hodair  gav  ham  paa  Øieblikket  den  for- 
langte Sum.  Strax  begav  Ibn-Abi-A  mir  sig  nu  til  Chalifen, 
viste  ham  sine  Regnskaber  og  Pengene  og  gjorde  saaledes 
sine  Anklagere  til  Skamme.  De  havde  kun  beredt  ham  en 
stor  Triumph.  Chalifen  kaldte  dem  Bagvaskere,  medens 
han  var  fuld  af  Lovtaler  over  Montinspecteurens  Dygtighed 
og  Retskaffenhed  og  overøste  ham  med  nye  Værdigheder. 
I  Begyndelsen  af  December  968  gjorde  han  ham  til  Curator 
for  de  ledige  Embeder,  elleve  Maaneder  efter  udnævntes 
han  til  Kadi  i  Sevilla  og  Niébla,  og  da  Chalifen  s  ældste 
Søn,  Abderrhaman,  hvis  Eiendomme  han  hidtil  havde  best}^- 
ret,  døde,  fik  han  den  samme  Post  hos  Hikam,  der  nu  blev 
Thronarving.  Endelig  blev  han  i  Februar  975  Commandeur 
for  det  andet  Regiment  af  det  Corps,  der  skulde  varetage 
Polititjenesten  i  Hovedstaden.  I  en  Alder  af  et  og  tredive 
Aar  forenede  han  saaledes  i  sin  Person  fem  eller  sex  ind- 
bringende   Embeder.      Han   levede    ogsaa    som    en    Fyrste. 

Det  Palads,  som  han  havde  ladet  bygge  i  Rosafa,  var 
overordentligt  prægtigt;  en  Armee  af  Secretairer  og  andre 
Embedsmænd,  der  vare  udvalgte  blandt  Samfundets  høieste 
Klasser,  satte  Liv  i  det.  Han  holdt  aabent  Bord,  og  Porten 
var  uophørligt  beleiret  af  Ansøgere.  løvrigt  greb  Ibn-Abi- 
Amir  enhver  Leilighed  til  at  gjore  sig  populair,  og  det 
lykkedes  ham  fuldsta^ndigt.  Alle  roste  hans  Velvillie,  Høf- 
lighed, Ædelmodighed  og  ædle  Charakteer  :  i  den  Retning 
var  der  kun  een  Mening. 

Den  unge  Studerende  var  saaledes  naaet  høit  op  paa 
Lykkens  Stige;  men  han  vilde  høiere  endnu,  og  dertil  an- 
saae  han  det  for  nødvendigt  at  skaffe  sig  Venner  blandt 
Feltherrerne.  Et  Oprør  i  Mauritanien  bragte  ham  Opfyl- 
delsen af  hans  Ønsker. 

Al-Hakems  Hær  havde  lidt  et  Nederlag  mod  en  Fyrste 
af  Edrisidernes*)  Dynasti,  og  Chalifen  saae  sig  tilsidst  nødt 
til  at  sende  sine  bedste  Tropper  mod  Fjenden  under  Anfør- 
sel af  sin  dygtigste  Feltherre,  den  tappre  Ghalib.  »Reis, 
Ghalib!«  sagde  Chalifen  til  ham,  »men  vend  kun  tilbage 
som  Seirherre  og  viid,  at  kun  Døden  paa  Valpladsen  kan 
udsone  et  Nederlag.  Spar  ikke  paa  Pengene;  udos  dem 
med  fulde  Hænder  blandt  Rebellerne.  Afsæt  alle  Edrisi- 
derne  og  send  dem  til  Spanien.«  Ghalib  reiste  og  seirede, 
men  det  kostede  saa  uhyre  Summer,  at  Sultanen  forfærdedes 
over  en  saadan  Udtydning  af  sine  Ordrer  og  besluttede  at 
sætte  en  Stopper  for  denne  Ødselhed  eller  dette  Bedrageri, 
hvad  det  nu  var.  Han  udnævnte  derfor  Ibn-Abi-Amir  til 
Overdommer  i  Mauritanien  (nu  Marokko)  og  paalagde  sine 
Feltherrer  at  indhente  hans  Billigelse,  førend  de  foretoge 
sig  Noget  af  Vigtighed. 

Det  var  en  vanskelig  Stilling,  i  hvilken  Ibn-Abi-Amir 
kom  til  de  Folk,  hvis  Velvillie   han    vilde   sikkre  sig;  men 


*)  Denne    Familie  nedstammede    fra  Ali    og    havde  i  det  niende 
Aarh undrede  grundet  et  Rige   i  Fez.  Red. 

hans  personlige  Elskværdighed  og  Klogskab  var  saa  stor,  at 
han  gjorde  sig  baade  Ghalib,  Officererne  og  Soldaterne  til 
Venner.  Han  var  Hærens  Yndling;  maaskee  sagde  en  in- 
stinctmæssig  Følelse  dem,  at  der  i  denne  Kadi  var  Stof  til 
en  Kriger.  Ogsaa  hans  Herre  var  tilfreds.  Mauritanien 
blev  beroliget,  og  Ghalib  holdt  et  glimrende  Indtog  i  Cor- 
dova  (September  974). 

Faa  Maaneder  efter  ramtes  Sultanen  af  et  Slagtilfælde, 
og  fra  dette  Øieblik  var  han  kun  optagen  af  een  Tanke :  at 
sikkre  sin  Sen  Hikam,  der  endnu  var  et  Barn,  Thronen. 
Med  Rette  frygtede  han  for,  at  man  skulde  foretrække  en 
af  Onklerne,  thi  aldrig  endnu  havde  et  umyndigt  Barn  sid- 
det paa  Omaijadernes  Throne.  Disse  Tanker  foruroligede 
Chalifen  i  høi  Grad,  saa  meget  mere,  som  en  gammel  Spaa- 
dom  sagde,  at  Omaijadernes  Dynasti  vilde  blive  styrtet, 
saasnart  Thronfølgen  forlod  den  lige  Linie.  For  at  sikkre 
sin  Søn  Thronen  vidste  Chalifen  intet  andet  Middel  end  at 
lade  Folket  hylde  ham  snarest  muligt.  En  hoitidelig  Er- 
klæring blev  underskreven  af  Hovedstadens  Fornemme,  hvor- 
paa  der  blev  taget  Copier  deraf  og  sendt  rundt  om  i  Pro- 
vindserne,  hvor  man  opfordrede  ikke  blot  Adelen,  men  ogsaa 
Menigmand  til  at  underskrive.  Fra  den  Tid  blev  Hikams 
Navn  nævnet  i  de  offentlige  Bønner,  og  daAl-Hakem  døde 
(October  976),  tog  han  den  faste  Overbeviisning  med  sig 
i  Graven,  at  hans  Søn  vilde  blive  hans  Efterfølger,  og  at 
i  Nødstilfælde  Veziren  Mosafi  og  Ibn-Abi-Amir  vilde  vide 
at  skaffe  den  aflagte  Eed  Ærbødighed. 


II. 

Hakem  havde  udaandet  sit  sidste  Suk  i  sine  to  for- 
nemste Gildingers,  Fayiks  og  Djaudhars,  Arme,  og  ingen 
uden  de  To  vidste,  at  han  var  død.    Foreløbigt  besluttede 

de  at  holde  hans  Død  hemmelig  for  at  raadslaae  om,  hvad 
der  nu  var  at  gjøre. 

Skjøndt  disse  Gildinger  vare  Slaver,  vare  de  dog  mæg- 
tige Mænd  og  raadede  over  et  talrigt  Corps  bevæbnede,  frie 
Mænd,  der  stode  i  deres  Tjeneste.  Desuden  befalede  de 
over  et  Tusinde  Gildinger,  der  alle  vare  rige  og  mægtige. 
De  troede  altsaa  at  holde  Statens  Skjæbne  i  deres  Hænder 
og  besluttede  at  benytte  deres  Magt  til  i  Stedet  for  Hi- 
kam  at  sætte  dennes  Onkel  Moghira  paa  Thronen,  da  Hikam 
lededes  af  den  dem  fjendske  Vezir  Mosafi.  Forst  gjaldt 
det  om  at  sikkre  sig  denne  Mand,  og  de  lode  ham  derfor 
hente.  Djaudhar  vilde  strax  lade  ham  myrde,  men  Fayik, 
der  var  mindre  klog,  men  ogsaa  mindre  blodtørstig,  forhin- 
drede dette.  Mosafi  blev  altsaa  hentet  og  underrettet  om 
Sagernes  Stilling;  uden  Tøven  lovede  han  at  føie  sig  i  deres 
Beslutninger,  men  næppe  var  han  udenfor  Paladset,  før  han 
sammenkaldte  sine  Venner,  blandt  dem  Ibn-Abi-Amir,  og 
de  ham  hengivne  Feltherrer.  Med  Lethed  blev  denne  For- 
samling enig  om,  at  man  maatte  fjerne  Moghira,  men  da 
Mosafi  spurgte  om,  hvem  der  vilde  overtage  Hvervet,  svarede 
Ingen.  Da  tog  Ibn-Abi-Amir  Ordet :  »Jeg  frygter  for,  at 
vore  Sager  tage  en  gal  Vending.  Vi  ere  den  her  tilstede- 
værende Høvdings  Venner;  hvad  han  befaler,  maa  udføres,  og 
siden  ingen  af  Eder  vil  overtage  dette  Hverv,  overtager  jeg 
det,  dog  under  Forbehold  af  vor  Førers  Samtykke.  Frygt 
kun  ikke,  men  stol  paa  mig.« 

Disse  Ord  opvakte  almindelig  Forbauselse.  Man  havde 
ikke  ventet,  at  en  Kadi  frivilligt  vilde  overtage  et  Hverv, 
som  gamle  Krigere,  der  vare  vante  til  at  see  Blod  og  Drab, 
undsloge  sig  for;  men  man  skyndte  sig  at  modtage  hans 
Tilbud,  og  Ibn-Abi-Amir  steg  tilhest  i  Spidsen  for  nogle 
Escadroner  og  begav  sig  til  Moghiras  Palads.  Først  lod  han 
Slottet  besætte,  gik  dernæst  ganske  alene  ind  i  den  Sal, 
hvor  Fyrsten  befandt  sig,  underrettede  ham  om  Chalifens 
Død  og  sagde,  at  Hikam  nu  havde  besteget  Thronen.    >lmid- 

lertid,«  tilføiede  han,  »frygte  Vezirerne  for,  at  Du  er  mis- 
fornøiet  med  en  saadan  Ordning,  og  have  sendt  mig  hen 
til  Dig  for  at  faae  Din  Mening  at  vide.« 

FjTsten  blegnede  ved  disse  Ord,  hvis  Betydning  han 
kun  altfor  godt  fattede,  og  svarede  med  skjælvende  Rost: 
»Min  Broders  Død  bedrøver  mig  mere,  endjeg  kan  sige,  men 
jeg  hører  med  Tilfredshed,  at  min  Brodersøn  er  bleven 
hans  Efterfølger.  Gid  han  regjere  længe  og  lykkeligt! 
Hvad  dem  angaaer,  der  have  sendt  Dig  herhen,  da  sig  dem, 
at  jeg  vil  adlyde  dem  i  Alt,  og  at  jeg  vil  holde  den  Eed, 
jeg  allerede  har  aflagt  til  Hikam.  De  kunne  af  mig  fordre 
alle  de  Grarantier,  de  ville ;  men  dersom  Du  er  kommen  og- 
saa  for  en  anden  Tings  Skyld,  beder  jeg  Dig  om  at  have 
Medlidenhed  med  mig;  ved  den  Evige  besværger  jeg  Dig 
at  spare  mine  Dage  og  vel  at  overveie,  hvad  Du  staaer 
i  Begreb  med  at  gjøre.« 

Ibn-Abi-Amir  havde  Medlidenhed  med  den  unge 
Mand  og  lod  sig  vinde  af  hans  troskyldige  Mine.  Et  po- 
litisk nødvendigt  Mord  var  han  ikke  vegen  tilbage  for,  men 
myrde  en  Mand,  der  ingen  Skade  kunde  gjøre,  vilde  han 
ikke.  Han  sendte  Bud  til  Mosafi  og  bad  om  at  maatte 
skjænke  Fyrsten  Livet,  da  han  var  villig  til  at  gaae  ind 
paa  Alt;  men  Sendebudet  vendte  snart  tilbage  medfølgende 
Svar:  »Du  fordærver  Alt  ved  dine  Skrupler,  og  jeg  begyn- 
der at  troe,  at  Du  har  bedraget  os.  Gjør  Din  Pligt,  hvis 
ikke,  sende  vi  en  Anden  i  Dit  Sted.» 

Ibn-Abi-Amir  viste  Fyrsten  Billetten  og  forlod  derpaa 
Salen,  idet  han  befalede  Soldaterne  at  gaae  derind.  Disse 
vidste,  hvad  de  skulde  gjøre;  de  qvalte  FjTsten,  hængte 
hans  Liig  i  et  tilstødende  Cabinet  og  sagde  til  Tjenerne, 
at  han  selv  havde  hængt  sig,  da  de  vilde  tvinge  ham  til 
at  aflægge  Eed  til  sin  Brodersøn.  Ibn-Abi-Amir  befalede 
at  bisætte  Liget  i  Salen  og  tilmure  Døren.  Derpaa  vendte 
han  tilbage  til  Ministeren,  der  takkede  ham  meget  og  hæ- 
drede ham  ved  at  lade  ham  sidde  ved  sin  Side. 

Fayik  og  Djaudhar  fik  snart  at  vide,  at  de  vare  nar- 
rede; men  de  maatte  gjøre  gode  Miner  til  slet  Spil  og  sige 
til  Mosafi,  at  de  fuldstændigt  billigede  hans  Plan.  Mini- 
steren turde  endnu  ikke  bryde  med  dem  og  tog  tilsj^nela- 
dende  deres  Undskyldninger  for  gode. 

Næste  Dag  fik  Indbyggerne  i  Cordova  Befaling  til  at 
begive  sig  til  Slottet,  hvor  forst  de  Fornemste  personligt 
aflagde  Eed  til  Chalifen,  hvorefter  Ibn-Abi-A mir  fik  det  in- 
genlunde lette  Hverv  at  modtage  Eden  af  de  øvrige.  Mange 
gjorde  Indvendinger,  men  med  stor  Takt  og  Behændighed 
vidste  han  at  imødegaae  disse,  og  Alle  vare  enige  om  at 
rose  den  Dygtighed,  han  havde  lagt  for  Dagen  ved  denne 
Leilighed.  Alt  var  saaledes  løbet  godt  af,  men  i  Stilhed 
forberedte  Modpartiet  sig  paa  at  faae  Opreisning,  og  Stem- 
ningen i  Hovedstaden  var  paa  Grund  af  Mordet  paaMoghira 
saa  truende,  at  Ibn-Abi-Amir  blev  urolig  og  raadede  Mosa- 
fi til  at  lade  Chalifen  fore  igjennem  Byens  Gader,  hvorved 
man  tillige  fik  Leilighed  til  at  vise,  hvilken  imponerende 
Hærstyrke,  man  raadede  over;  tillige  besluttede  man  at  af- 
skaffe den  forhadte  Olieskat,  der  især  ramte  de  Fattige 
haardt.  Optoget  fandt  Sted  faa  Dage  efter,  og  samme  Dags 
Morgen  udnævntes  eller  rettere  udnævnte  Mosafi  sig  selv 
til  Hadschib  eller  Storvezir,  medens  Ibn-Abi-Amir  paa 
Auroras  udtrykkelige  Forlangende  fik  Titel  af  Vezir  med 
det  Hverv  at  regjere  Staten  sammen  med  Mosafi.  Ibn- 
Abi-Amir  ledsagede  Chalifen  i  Processionen  og  blev  over- 
alt modtaget  som  de  Fattiges  Velgjører,  da  han  gjennem 
sine  Venner  havde  sørget  for  at  gjøre  det  bekjendt,  at 
Skattens  Ophævelse  skyldtes  ham. 

Gildingerne  vedbleve  at  lægge  Planer  mod  de  to  Mi- 
nistre, men  da  Ibn-Abi-Amir  ved  Hjælp  af  Penge  og  Løf- 
ter havde  faaet  Størstedelen  af  deres  bevæbnede  Følge  i  sin 
Tjeneste,  bleve  de  afskedigede  og  ved  store  Pengebøder  be- 
røvede deres  Formue  og  dermed  al  Magt,  en  Forholdsregel, 
der   gjorde    Ministrene  populaire.       I    en  anden  Henseende 

var  man  imidlertid  meget  misforneiet  med  Regjeringen. 
De  Christne  i  Norden  havde  under  Al-Hakem  II. 's  Sygdom 
atter  begyndt  Kampen,  og  Muhamedanernes  Uvirksomhed 
gjorde  dem  tilsidst  saa  dristige,  at  de  paa  deres  Streiftog 
vovede  sig  frem  lige  til  Cordovas  Porte.  Mosafi  havde 
baade  Penge  og  Tropper,  men  da  han  ikke  forstod  sig  paa 
Krigsvæsenet,  blev  Forsvaret  aldeles  forsømt.  Denne  Til- 
stand opvakte  med  Rette  Auroras  Bekymring,  og  hun  med- 
deelte  denne  til  Ibn-Abi-Amir,  der  allerede  længe  med 
Misfornøielse  havde  seet  sin  Collegas  Uvirksomhed  og  nu 
benyttede  Leiligheden  til  at  gjere  en  Ende  paa  den  ved  at 
tilbyde  selv  at  stille  sig  i  Spidsen  for  Hæren.  Mosafi  gik 
ind  paa  sin  Collegas  Forslag,  som  han  forelagde  det  i  den 
Anledning  forsamlede  Statsraad,  dog  uden  st  næ^vne  nogen 
Anfører;  men  ingen  af  Vezirerne  tilbød  at  overtage  den 
ansvarsfulde  Post.  Da  tog  Ibn-Abi-Amir  Ordet.  »Jeg 
paatager  mig  at  føre  Tropperne«,  sagde  han,  »men  paa  den 
Betingelse,  at  jeg  selv  maa  vælge  dem  og  faaer  Raadighed 
over  hundrede  Tusinde  Guldstykker.«  Denne  Sum  forekom  en 
Yezir  overdreven,  og  han  yttrede  sin  Mening  derom.  »Nu 
vel!«  udbrød  Ibn-Abi-Amir,  »tag  Du  to  hundrede  Tusinde 
Guldstykker  og  sæt  Dig  i  Spidsen  for  Hæren,  dersom  Du 
vover  det!«  Men  den  Anden  vovede  det  ikke,  og  Amir 
fik,  hvad  han  forlangte. 

Ibn-Abi-Amir  udvalgte  Rigets  bedste  Tropper  og  be- 
gyndte Felttoget  i  Februar  977.  Han  gik  over  Grændsen 
og  erobrede  Fæstningen  los  Banjos  (Badene),  hvorpaa  han  i 
April  vendte  tilbage  til  Cordova  med  et  stort  Bytte  og 
mange  Fanger.  Saa  lidt  betydende  end  Felttoget  var  — 
thi  endnu  følte  Ibn-Abi-Amir  sig  ikke  rigtigt  Feltherrepo- 
sten voxen  —  foraarsagede  det  dog  stor  Glæde  i  Hoved- 
staden, der  nu  var  befriet  for  de  fjendtlige  Streiftogs  Ulem- 
per; men  havde  Felttoget  ikke  stor  Betydning  for  Staten, 
havde  det  desto  vigtigere  Følger  for  Ibn-Abi-Amir,  der  ved 
Hjælp  af  den  store  Sum,  som  var  stillet  til  hans  Raadighed, 

havde  vundet  Soldaterne  for  sig.  Han  udøste  Guld  med 
begge  Hænder  og  holdt  under  hele  Felttoget  aabent  Bord. 
For  Fremtiden  kunde  han  stole  paa  Hærens  Hengivenhed: 
saafremt  han  vedblev  at  belønne  Soldaternes  Tjenester  rige- 
ligt, vare  de  ham  hengivne  med  Liv  og  Sjæl. 

III. 

Efterhaanden  som  Ibn-Abi-Amirs  Magt  steg,  sank  Mo- 
safis.  Det  var  en  Mand  af  en  lav  Herkomst;  men  hans 
Fader  havde  været  Al-Hakems  Lærer,  og  denne  Fyrste  havde 
overført  sin  Kjærlighed  til  Faderen  paa  Sønnen.  Desuden 
besad  Mosafi  videnskabelige  Talenter  og  var  en  d3^gtig  Dig- 
ter, paa  hvilket  den  lærde  Al-Hakem  satte  megen  Friis. 
Han  havde  tilbagelagt  en  glimrende  Løbebane,  men  havde 
ikke  forstaaet  at  skaffe  sig  Venner;  thi  han  havde  hele  en 
Lykkeridders  utaalelige  Stolthed,  ved  hvilken  han  fornær- 
mede de  Adelige,  der  foragtede  ham  paa  Grund  af  hans 
borgerlige  Fødsel.  Hans  Redelighed  var  vistnok  ligesom 
de  øvrige  Embedsmænds  meget  tvivlsom ;  dog  det  havde 
man  vel  tilgivet  ham;  men  at  han  beholdt  hele  sit  Rov 
for  sig  selv  og  ikke  delte  med  Andre,  kunde  man  umuligt 
finde  sig  i.  Ogsaa  hans  Nepotisme  skaffede  ham  mange 
Fjender;  thi  næsten  alle  indbringende  Embeder  vare  i  hans 
Slægtninges  Hænder.  Dertil  kom,  at  han  ikke  havde  noget 
af  de  Talenter,  der  fordres  af  en  Statsmand,  men  altid  i 
vanskelige  Omstændigheder  maatte  henvende  sig  til  en  An- 
den, i  Almindelighed  til  Ibn-Abi-Amir.  Vilde  denne  længe 
finde  sig  i  at  spille  Mosafis  Fortroliges  og  Raadgivers  Rolle  ? 
Skarptseende  Folk  tvivlede  derpaa  og  troede  at  see  den  Tid 
nær,  da  Ibn-Abi-Amir  vilde  være  Storvezir  af  Navn,  som 
han  alt  var  det  af  Gavn. 

De  toge  ikke  feil.  Ibn-Abi-Amir  arbeidede  ivrigt,  men 
hemmeligt  paa  at  styrte  Mosafi  og  vedblev  at  gjøre  Aurora 
opmærksom  paa  hans  Feilgreb  og  Uduelighed,   medens  han 

med  en  udsøgt  Høflighed  gjorde  Storveziren  tryg,  og  hans 
Plan  lykkedes  ham  saa  godt,  at  Mosafi  fæstede  hele  sin 
Opmærksomhed  paa  en  anden  Mand,  Rigets  første  Kriger, 
Ghalib,  der  havde  Commandoen  over  Tropperne  paa  Grænd- 
sen.  Med  Rette  var  denne  stolt  af  de  utallige  Laurbær, 
han  havde  plukket  paa  mangfoldige  Valpladser,  og  harmedes 
over,  at  en  Mand  som  Mosafi  skulde  styre  Riget ;  han  sagde 
høit  og  lydeligt,  at  denne  Post  tilkom  ham  selv,  og  hans 
Ligegyldighed  med  at  føre  Krigen  mod  de  Christne  gjorde 
Rygterne  om,  at  han  tilsigtede  et  Forbund  med  disse  mod 
Storveziren,  sandsynlige.  Endnu  havde  han  ikke  viist  nogen 
aabenbar  Ulydighed,  men  hvor  længe  vilde  det  vare,  inden 
han  marscherede  mod  Hovedstaden,  og  hvad  vilde  Mosafi  da 
udrette  mod  Hærens  Afgud?  Mosafi  indsaae  det  og  hen- 
vendte sig  som  sædvanligt  til  Ibn-Abi-Amir  om  Raad. 
Denne  svarede,  at  der  kun  var  een  Udvei:  at  forsone  sig 
med  Ghalib,  hvad  det  end  skulde  koste,  og  tilbød  sig  selv 
som  Mellemmand.  Det  forestaaende  Felttog  vilde  vel 
bringe  ham  i  Forbindelse  med  Ghalib,  og  da  skulde  han 
nok  hidføre  en  Forsoning. 

Saaledes  lod  Ibn-Abi-Amirs  Tale,  men  hans  Mening 
var  at  opflamme  Hadet  mellem  de  gamle  Modstandere  til 
sin  egen  Fordeel.  Ved  Auroras  Hjælp  opnaaede  han,  at 
Ghalib  fik  Titel  af  Dhou-'l-vizaratain  (Chef  for  den  militaire 
og  civile  Administration)  og  Generalissimus  over  hele  Grændse- 
armeen;  men  Mosafi  havde  selv  givet  sit  Samtykke  til 
denne  Forholdsregel,  som  Ibn-Abi-Amir  forestillede  ham 
var  det  første  Skridt  til  en  Forsoning. 

Kun  en  Maaned  efter  sit  første  Felttogs  Slutning  drog 
Ibn-Abi-Amir  atter  i  Marken  og  stødte  i  Madrid  sammen 
med  Ghalib,  hvem  han  fuldkommen  vandt  ved  at  et  erklære 
Mosafi  for  aldeles  uskikket  til  sin  Post.  Felttoget  endtes 
lykkeligt,  og  da  de  to  Feltherrer  toge  Afsked  med  hinan- 
den, sagde  Ghalib  til  sin  nye  Yen:  »Dette  Tog  er  blevet 
kronet  med  fuldstændigt  Held;    det  vil  skaffe  Dig  stor  Be- 


Mahommed  Almanzor.  43 

rømmelse,  og  Hoffet  vil  glæde  sig  saa  meget  derover,  at 
det  ikke  vil  tænke  paa  at  ransage  Dine  Fremtidsplaner. 
Drag  Fordeel  deraf,  og  forlad  ikke  Paladset,  førend  Du  er 
bleven  udnævnt  til  Præfect  i  Hovedstaden  i  Stedet  for  Mo- 
safis  Søn.«  Ibn-Abi-Amir  lovede  at  lægge  sig  disse  Ord 
paa  Hjerte. 

Sandt  at  sige  tilkom  Æren  for  Felttogets  Udfald  ene 
og  alene  Ghalib,  der  havde  ledet  Alt,  thi  Ibn-Abi-Amir, 
der  endnu  kun  var  en  Lærling  i  Krigskunsten,  havde  vel 
vogtet  sig  for  at  sige  den  gamle  øvede  Feltherre  imod. 
Men  Ghalib  selv,  der  vilde  drive  sin  nye  Forbundsfælle  frem 
og  nok  kunde  undvære  disse  Laurbær,  fremstillede  i  et  Brev 
til  Hoffet  Sagen,  som  om  Ibn-Abi-Amir  havde  hele  For- 
tjenesten og  skrev,  at  han  havde  Ket  til  en  anseelig  Be- 
lønning. Hoffet  hverken  kunde  eller  vilde  negte  Ibn-Abi- 
Amir  Noget,  og  han  fik  sin  Udnævnelse  til  Præfect  i  Byen 
med  Lethed,  tilmed  da  der  paa  Grund  af  Mosafis  Søns 
Udygtighed  og  Bestikkelighed  herskede  den  største  Usikker- 
hed i  Staden.  Herpaa  raadede  Ibn-Abi-Amir  snart  Bod  ved 
sin  energiske  Optræden,  der  end  ikke  skaanede  hans  egne 
Sønner;  thi  da  en  af  disse  ved  et  Mord  faldt  i  Politiets 
Hænder,  fik  han  paa  Faderens  Befaling  saa  mange  Pidskeslag, 
at  han  døde  deraf 

Ved  sin  Søns  Afskedigelse  fik  Mosafi  endelig  Øinene  op, 
men  for  silde.  Hans  Modstandere  kunde  støtte  sig  paa 
den  mægtige  Auroras  Gunst,  paa  Hæren  og  Hovedstadens 
Befolkning,  medens  han  selv  intet  Parti-  havde;  thi  han 
kunde  være  vis  paa,  at  hans  saakaldte  Venner,  hvis  Lykke 
han  havde  skabt,  vilde  forlade  ham  med  Lykken.  Endnu 
en  Udvei  til  Frelse  oinede  han  og  besluttede  at  følge 
den.  Han  skrev  til  Ghalib  og  anholdt  om  dennes  Datter, 
Atma,  for  sin  Søn.  Ghalib  lod  sig  blænde  af  Tilbudet, 
og  allerede  var  Ægteskabscontracten  undertegnet,  da  Ibn- 
Abi-Amir  fik  det  at  vide  og  anvendte  Alt  for  at  fjerne 
den  truende   Fare,    der   syntes    at  skulle    tilintetgjøre   alle 

haiis  Planer.  Han  mindede  Glialib  om  hans  gamle  Had  tij 
Mosafi,  om  de  Lofter,  han  havde  givet  under  det  sidste 
Felttog,  og  tilføiede,  at  Ghalib,  hvis  han  ønskede  en  pas- 
sende Forbindelse  for  sin  Datter  ikke  skulde  give  hende 
til  en  Lykkeridders  Son,  men  til  ham,  Ibn-Abi-Amir.  Det 
virkede ;  Ghalib  lod  Mosafi  vide,  at  Forbindelsen  ikke  kunde 
finde  Sted,  og  strax  efter  blev  Ægteskabscontracten  mellem 
Atma  og  Ibn-Abi-Amir  undertegnet. 

Kort  efter  gjorde  denne  atter  et  heldigt  Felttog  mod 
de  Christne  og  blev  derefter  udnævnt  til  Dhou-'l-vizaratain 
med  ligesaa  stor  Gage  som  Storveziren.  Imidlertid  nærmede 
den  for  Brylluppet  fastsatte  Tid  sig,  og  Chalifen  eller  ret- 
tere hans  Moder,  der,  hvis  hun  virkelig  var  Ibn-Abi-Amirs 
Elskerinde,  ingenlunde  var  skinsyg,  indbod  Ghalib  og  hans 
Datter  til  Cordova.  Ghalib  blev  overost  med  Hædersbeviis- 
ninger,  fik  Titel  af  Hadschib,  og  Brylluppet,  hvis  Omkost- 
ninger Chalifen  havde  overtaget,  blev  feiret  med  stor  Glands. 
Vi  kunne  tilfoie,  at  Ægteskabet,  skjondt  det  var  sluttet  af 
politiske  Grunde,  var  lykkeligt,  da  Atma  foruden  sin  Skjon- 
hed  besad  stor  Dannelse. 

Efterat  Gbalib  havde  afslaaet  Mosafis  Ægteskabstilbud, 
følte  denne,  at  hans  Magt  var  forbi.  Der  herkede  en  uhyg- 
gelig Tomhed  omkring  ham,  thi  hans  foregivne  Venner  for- 
lede ham  for  at  indsmigre  sig  hos  hans  Medbeiler.  Forhen 
sloges  man  om  den  Ære  at  ledsage  ham,  naar  han  gik  til 
sit  Palads;  nu  gik  han  alene.  Han  havde  aldeles  ingen 
Magt  mere;  de  vigtigste  Beslutninger  bleve  tagne  uden 
hans  Vidende,  og  den  ulykkelige  Olding  afventede  Uveiret 
med  stum  Eesignation.  Det  kom,  førend  han  maaskee  havde 
ventet  det.  Den  sex  og  tyvende  Mai  979  bleve  han  og 
hans  Slægtninge  afsatte  fra  alle  deres  Værdigheder,  arreste- 
rede og  deres  Eiendomme  beslaglagte,  da  de  tillige  bleve 
anklagede  for  Underslæb. 

Statsraadet  fik  det  Hverv  at  domme  Mosafi.  Skjondt 
der  var  Beviser  nok   paa  hans  Underslæb,    trak  Sagen  dog 

i  Langdrag,  da  man  for  at  behage  Ibn-Abi-Amir  hobede 
Beskyldning  paa  Beskyldning.  Han  blev  saaledes  efterhaan- 
den  berøvet  Alt,  hvad  han  eiede,  men  man  vedblev  at  plage 
ham  med  Processer,  da  man  troede,  at  han  besad  skjulte 
Kigdomme.  Tilsidst  erklærede  han  hoitideligt,  at  han  Intet 
eiede  mere ;  man  troede  ham,  og  fra  denne  Tid  var  han  af- 
vexlende  fangen  og  fri,  men  altid  i  en  elendig  Tilstand. 
Ibn-Abi-Amir  syntes  at  finde  en  barbarisk  Glæde  i  at  plage 
ham,  og  man  kan  vanskelig  forstaae  dette  Had  til  en  Mand, 
der  ikke  mere  var  istand  til  at  skade  ham,  medmindre 
han  ikke  kunde  tilgive  Mosafi,  at  han  var  bleven  tvunget 
til  det  unyttige  Mord  paa  Moghira.  Hvorledes  det  nu  end 
forholdt  sig,  saa  slæbte  han  ham  med  sig  overalt  uden 
engang  at  sørge  for  hans  Fornodenheder.  Fem  Aar  levede 
den  ulykkelige  Mand  i  denne  Tilstand  og  fornedrede  sig 
selv  ved  de  feigeste  Bønner  til  sin  Bøddel,  indtil  denne 
endelig  blev  kjed  af  ham  og  lod  ham  dræbe. 

Samme  Dag,  som  Mosafi  var  bleven  arresteret,  var  Ibn- 
Abi-Amir  bleven  Hadschib  eller  Storvezir;*)  men  hvor  mæg- 
tig han  end  var,  var  der  dog  endnu  dem,  der  vovede  at 
optage  Kampen  mod  ham.  Gildingen  Djaudhar  levede  endnu 
og  stod  i  Spidsen  for  et  talrigt,  misfornoiet  Parti,  og  hvor 
almindelig  Misfornøielsen  var,  kunde  man  slutte  sig  til  af 
de  Smædeviser,  der  om  Natten  bleve  sungne  i  Cordovas 
Gader  og  hentydede  til  det  Forhold,  der  sagdes  et  bestaae 
mellem  Ibn-Abi-Amir  og  Sultaninden,  den  skjønne  Aurora. 
Saalænge  Modpartiet  indskrænkede  sig  til  Sang  var  det  ikke 
meget  farligt,  men  Djaudhar  gik  snart  et  Skridt  videre  og 
indgik  en  Sammensværgelse,  hvori  ogsaa  x^ppellationsdomsto- 
lens  Formand  deeltog.  Maalet  for  Sammensværgelsen  var 
at  myrde  den  unge  Chalif   og    sætte  en   anden  Prinds  paa 


*)   De  Løfter,  han    gav    i  sin   Ungdom,    opfyldte    han   punktligt; 
kun  slap  Spotteren  med  Landsforviisning. 

Thronen.  En  Mængde  Kadier,  Fakirer  og  Videnskabsmænd 
og  tillige  den  talentfulde  Digter  Ramadi,  Mosafis  gamle 
Ven,  deeltoge  i  denne  Samensværgelse. 

De  Sammensvorne  vare  fulde  af  Tillid  til  deres  Plans 
lykkelige  Udfald,  saameget  mere,  som  Præfecten  i  Hoved- 
staden ikke  lagde  dem  Hindringer  i  Veien;  de  havde  med 
ham  aftalt  Tiden  til  Mordet.  Djaudhar,  som  vel  ikke  mere 
var  ansat  ved  Hoffet,  men  paa  Grund  af  sit  tidligere  Em- 
bede endnu  med  Lethed  kunde  nærme  sig  Chalifen,  havde 
overtaget  det  Hverv  at  myrde  denne,  hvorefter  hans  Venner 
skulde  proclamere  den  nye  Chalif  som  Abderrahman  den  Fjerde. 

Da  Præfecten  paa  den  bestemte  Dag  havde  forladt 
Chalifens  Palads  for  at  gaae  hjem  og  havde  taget  alle  sine 
Betjente  med  sig,  forlangte  og  fik  Djaudhar  en  Audiens, 
under  hvilken  han  forsøgte  at  myrde  Chalifen  med  en  Dolk, 
men  en  vis  Ibn-Arons,  som  befandt  sig  i  Salen,  kastede 
sig  over  ham  og  forhindrede  ham  deri.  Der  udspandt  sig 
en  Kamp,  men  Ibn-Arons  kaldte  Vagten  tilhjælp  og  lod 
Gildingen  arrestere.  Kort  Tid  efter  ankom  Stadpræfecten, 
der  havde  hort,  at  Sammensværgelsen  var  strandet,  i  al 
Hast  til  Paladset;  Ibn-Arons  bebreidede  ham  hans  Skjødes- 
løshed  og  gav  ham  tydeligt  nok  at  forstaae,  at  han  ansaae 
ham  for  en  af  Djaudhars  Medskyldige;  men  Præfecten 
undskyldte  sig  saa  godt  han  kunde  og  søgte  ved  sin  Iver 
for  at  arrestere  alle  mistænkelige  Personer  at  neddysse  den 
Mistanke,  som  hvilede  paa  ham.  De  fleste  Sammensvorne 
bleve  korsfæstede  og  Kronprætendenten  dræbt.  Digteren 
Eamadis  Skjæbne  var  ikke  saa  haard,  men  dog  altid  haard 
nok.  Ibn-Abi-Amir  vilde  landsforvise  ham;  paa  hans 
Venners  Forben  tillod  han  ham  dog  at  blive  i  Cordova,  men 
lod  udraabe  ved  Herolder,  at  Ingen  under  haard  Straf  inaatte 
tale  til  ham,  og  den  stakkels  Digter,  der  saaledes  var  for- 
dømt til  stadig  Stumhed,  vandredre  nu  som  en  Død  midt 
imellem  den  Vrimmel   af  Mennesker,    der   opfyldte   Byens 

Gader.  Da  vi  imidlertid  senere  træife  ham  blandt  Storve- 
zirens  lønnede  Digtere,  lader  det  dog  til,  at  han  har  faaet 
Tilgivelse. 

Denne  Sammensværgelse  havde  overbeviist  Ministeren 
om,  at  hans  værste  Fjender  fandtes  iblandt  dem,  der  havde 
studeret  Theologi  og  Retsvidenskab.  Tildeels  var  det  vel 
en  Følge  af  Misundelse ;  men  deres  Had  skrev  sig  dog  især 
fra  de  religieuse  Grundsæ^tninger,  de  tilskreve  ham.  Ibn- 
Abi-Amir  gik  i  Almindelighed  for  at  være  en  meget  lunken 
Muselmand.  Man  kunde  vel  ikke  ligefrem  anklage  ham 
for  Fritænkeri,  dertil  var  han  altfor  forsigtig;  men  man 
sagde,  at  han  var  en  Ynder  af  Philosophi  og  hemmeligt 
dyrkede  denne  Videnskab.  Paa  den  Tid  var  denne  Anklage 
frygtelig,  og  Ibn-Abi-Amir  indsaae  det.  Hvad  enten  han 
nu  var  Philosoph  eller  ei,  var  han  forst  og  fremmest  Stats- 
mand og  besluttede  at  bringe  sine  Anklagere  til  at  for- 
stumme ved  et  slaaende  Beviis  paa  sin  rettroende  Tænke- 
maade.  Han  lod  derfor  de  meets  ansete  Ulema'er  hente  og 
førte  dem  til  Al-Hakem  den  Andens  store  Bibliothek;  han 
sagde,  at  han  havde  fattet  den  Plan  at  tilintetgjøre  alle  de 
Bøger,  der  vedrørte  Philosophi,  Astronomi  eller  andre  ved 
Religionen  forbudte  Videnskaber-,  og  bad  dem  selv  gjøre  et 
Udvalg.  De  opfyldte  deres  Hverv  med  stor  Iver,  hvorpaa 
Ministeren  lod  de  dømte  Bøger  kaste  paa  et  stort  Baal,  og 
han  brændte  selv  med  egen  Haand  nogle. 

Det  var  unegtelig  en  Vandalisme,  og  Ibn-Abi-Amir 
var  altfor  klartseende  til  at  skjule  det  for  sig  selv;  men 
det  gjorde  en  fortræffelig  Virkning,  tilmed  da  han  senere 
viste  Ulema'erne  al  mulig  Opmærksomhed  og  hørte  andæg- 
tigt paa  deres  alenlange  Formaninger,  ja  endog  med  egen 
Haand  afskrev  Koranen ,  der  vistnok  interesserede  ham 
meget  lidt,  og  paa  alle  sine  Reiser  tog  denne  Afskrift  med 
sig.  Da  han  saaledes  havde  skaffet  sig  et  godt  Navn  for 
Rettroenhed,  henvendte    han    hele    sin  Opmærksomhed   paa 

Chalifen,  der,  efterhaanden  som  han  voxede,  blev  mere  og 
mere  at  frygte. 

Efter  sin  Lærers  Vidnesbyrd  var  Hikam  den  Anden  i 
sin  Barndom  mere  opvakt  og  forstandig  end  Fleertallet  af 
sine  Jevnaldrende ;  men  fra  det  Øieblik,  han  besteg  Thronen, 
gjorde  hans  Moder,  Aurora,  og  Ibn-Abi-Amir  sig  al  mulig 
Umage  for  at  sleve  hans  Aandsevner.  Der  er  al  Grund 
til  at  antage,  at  han  er  bleven  ødelagt  i  Haremet;  men 
noget  bestemt  Vidnesbyrd  derom  have  vi  ikke;  derimod  er 
det  sikkert,  at  de  stræbte  at  forvilde  hans  Forstand  ved  at 
overvælde  ham  med  Andagtsøvelser,  og  de  forsøgte  at 
bibringe  ham  den  Overbeviisning,  at,  dersom  han  regjerede 
alene,  vilde  Forretningerne  forhindre  ham  i  at  arbeide  paa 
sin  Sjæls  Frelse.  Til  et  vist  Punkt  vare  de  heldige;  han 
læste  stadigt  i  Koranen,  bad  og  fastede,  men  Ibn-Abi-Amir 
kunde  dog  ikke  være  aldeles  rolig  for  ham  og  maatte  frygte 
for,  at  et  tilfældigt  Møde  kunde  bringe  ham  i  Forbindelse 
med  een  af  de  mange  Embedsmæiid,  der  stadigt  færdedes  i 
Slottet;  og  var  det  en  ærgjerrig  og  behændig  Mand,  kunde 
han  i  et  Øjeblik  styrte  den  almægtige  Minister.  En  saadan 
Fare  maatte  gjøres  umulig.  Derfor  lod  Ibn-Abi-Amir  bygge 
en  ny  By,  Zahira,  Øst  for  Cordova,  og  derhen  forlagde  han 
Kegjeringen.  Der  var  det  let  at  passe  paa  Chalifen.  Han 
lod  ham  ikke  alene  omringe  med  Vogtere  og  Spioner,  som 
opfangede  ethvert  af  hans  Ord,  men  han  lod  Paladset  om- 
give med  en  Muur  og  Grav,  hvortil  Ingen  turde  nærme  sig, 
og  Chalifen  fik  ikke  Mere  at  vide  angaaende  Statssagerne, 
end  Ministeren  vilde  sige  ham.  Denne  paastod  i  Begyndel- 
sen, at  den  unge  Hersker  havde  overdraget  ham  at  føre  Ke- 
gjeringen for  selv  at  kunne  hengive  sig  til  aandelige  Sysler, 
men  senere,  da  han  sad  fast  i  Sadlen,  brød  han  sig  ikke 
mere  om  ham  og  forbød  endog  at  udtale  hans  Navn. 

For  at  sætte  Kronen  paa  Værket  besluttede  han  at 
omdanne  Armeen,  deels  af  Fædrelandskj ærlighed,  deels  for 
sin  egen  Skyld;    han   vilde   gjøre    Spanien    til    en   mægtig 

Militairstat  og  styrte  Grbalib  ;  den  daværende  Hær,  der  var 
slet  organiseret  og  Ghalib  hengiven,  kunde  ikke  være  ham 
til  Nj^tte.  Ghalib  havde  forhen  gjort  ham  store  Tjenester; 
da  han  nu  ikke  mere  kunde  gavne  ham,  var  han  ham  kun 
til  Besvær.  Den  gamle  loyale  Feltherre  saae  med  Smerte 
den  Maade,  hvorpaa  Chalifen  blev  behandlet;  men  Ibn-Abi- 
Amir  holdt  ikke  af  Modsigelse  og  var  fast  bestemt  paa  at 
skaffe  sig  af  med  sin  Svigerfader.  Ghalib  var  imidlertid 
ikke  den  Mand,  der  som  Mosafi  kunde  styrtes  ved  en  Pa- 
ladsintrigue ;  hvis  han  erklærede  at  ville  befrie  Chalifen  for 
Ministerens  Aag,  vilde  Folk  og  Hær  reise  sig  som  een 
Mand  for  ham ;  det  vidste  Ibn-Abi-Amir,  og  han  behovede 
derfor  en  anden  Hær,  en  Hær,  der  kun  afhang  af  ham  — 
og  Mauritanien  og  Spanien  forsynede  ham  med  Soldater 
dertil. 

Paa  denne  Tid  trængte  Fatimiderne  i  Nordafrika  frem, 
og  Berberjie  flygtede  for  dem  til  Ceuta,  som  var  i  Spaniens 
Magt.  Da  Fjenden  havde  berøvet  dem  al  deres  Eiendom, 
vare  de  i  en  beklagelig  Forfatning,  og  Ibn-Abi-Amir  be- 
nyttede sig  heraf.  Han  opfordrede  dem  til  at  komme  til 
Spanien  og  lovede,  at  de  der  ikke  skulde  komme  til  at 
mangle  Noget.  Mangfoldige  efterkom  hans  Opfordring, 
blandt  dem  ogsaa  den  beremte  Kriger  Djafar,  Fyrste  af  Zab, 
og  de  kom  ikke  til  at  fortryde  deres  Beslutning.  Ibn-Abi- 
Amir  sparede  Intet  for  at  vinde  dem  for  sig.  »Dengang 
disse  Afrikanere,«  siger  en  arabisk  Historieskriver,  »kom  til 
Spanien,  hang  deres  Klæder  i  Pjalter,  og  de  havde  hver  kun 
en  ussel  Skindmær;  men  snart  saae  man  dem  bryste  sig 
i  Byens  Gader,  iførte  de  kostbareste  Tøier  og  ridende  paa  de 
prægtigste  Løbere,  medens  de  beboede  Paladser,  hvis  Lige 
de  aldrig  havde  seet,  ikke  engang  i  Drømme.«  De  vare 
meget  begjærlige,  men  Ibn-Abi-Amir  blev  ikke  træt  af  at 
give,  og  han  satte  megen  Priis  paa  deres  Taknemmelighed 
derfor.  Han  beskyttede  dem  mod  Enhver  og  taalte  ikke 
engang,  at  man  spottede    over  det  Sprog,  de  talte,  naar  de 

forsøgte  at  udtrykke  sig  paa  Arabisk,  thi  i  Almindelighed 
talte  de  Berbisk,  hvoraf  Araberne  ikke  forstode  et  Ord.  En 
Dag,  da  Almanzor  holdt  Revue  over  sine  Soldater,  traadte  en 
berbisk  Officeer,  Vanzemar,  frem  for  ham  og  sagde  paa 
forfærdeligt  Arabisk :  »Herre!  jeg  beder  Dig  om  at  give  mig 
en  Bolig;  thi  jeg  maa  ligge  under  aaben  Himmel.«  —  »Hvor- 
ledes gaaer  det  til,  Vanzemar?«  svarede  Ministeren,  »har 
Du  ikke  mere  det  store  Huus,  jeg  har  givet  Dig?«  —  »Du 
har  forjaget  mig  derfra,  Herre,  Du  har  forjaget  mig  ved 
Dine  Velgjerninger.  Du  har  givet  mig  saa  mange  Agre, 
at  alle  mine  Værelser  for  Øieblikket  ere  fyldte  med  Korn, 
og  der  er  ingen  Plads  til  mig.  Du  vil  maaskee  svare  mig, 
at  jeg  kun  behøver  at  kaste  mit  Korn  ud  af  Vinduet,  hvis 
det  generer  mig;  men  Du  maa  huske  paa,  Herre,  at  jeg  er 
en  Berber,  det  vil  sige  en  Mand,  som  nylig  har  maattet 
lide  Nød  og  hundrede  Gange  har  været  lige  ved  at  døe  af 
Sult.  En  saadan  Mand,  kan  Du  forstaae,  betænker  sig  to 
Gange,  førend  han  kaster  sit  Korn  ud  af  Vinduet.«  — »Jeg 
vil  just  ikke  sige,  at  Du  er  nogen  stor  Taler,«  sagde  Mini- 
steren smilende,  »og  dog  forekommer  Dit  Sprog  mig  at  være 
langt  mere  veltalende  og  rorende  end  mine  lærde  Akade- 
mikeres pynteligste  Foredrag.«  Derpaa  henvendte  han  sig 
til  Andalusierne  i  sit  Folge,  som  næppe  havde  kunnet  lade 
være  at  lee  over  Berberens  Foredrag:  »See,«  sagde  han, 
»det  er  den  rette  Maade  at  vise  sin  Erkjendtlighed  paa  og 
faae  nye  Gunstbeviisninger!  Denne  Mand,  som  I  lee  af, 
overgaaer  Eder,  mine  gode  Talere :  han  glemmer  ikke  de 
modtagne  Velgjerninger  og  paastaaer  ikke,  saaledes  som  I, 
at  man  ikke  har  givet  ham  Nok.«  Og  han  lod  strax  an- 
vise Vanzemar  en  smuk  Bolig. 

Ogsaa  det  christne  Spanien  forsynede  ham  med  ud- 
mærkede Soldater.  Fattige,  begjærlige  og  kun  lidet  fædre- 
landskjærlige  lode  de  sig  lettelig  lokke  af  den  hoie  Sold, 
Araberen  bod,  saa  meget  mere,  som  han  behandlede  dem 
med  stor  Opmærksomhed  og  endog  befalede,    at   Sondagen 

skulde  være  en  almindelig  Fridag  for  hele  Hæren.  Man 
kan  saaledes  ikke  forundre  sig  over,  at  Berbere  og  Christne 
vare  ham  lige  hengivne ;  de  vare  saa  at  sige  hans  Eiendom. 
De  havde  brudt  med  deres  gamle  Fædreland,  uden  at  An- 
dalusien, hvis  Sprog  de  næppe  forstode,  var  blevet  dem 
noget  nyt.  Deres  Fædreland  var  Leiren;  skjøndt  de  bleve 
betalte  af  Staten,  vare  de  dog  ikke  i  dens,  men  i  Ibn-Abi- 
Amirs  Tjeneste.  Ham  skyldte  de  Alt,  og  de  vare  rede  til 
at  lade  sig  anvende  af  ham  mod  Alle.  Paa  samme  Tid 
omordnede  han  ogsaa  den  spanske  Hær  og  inddelte  den  i 
Kegimenter  uden  Hensyn  til  Stammerne,  der  for  havde  været 
Grundlaget  for  Hærordningen,  og  derved  knækkede  han  de 
mægtige  Stammehøvdingers  Indflydelse. 

Forholdet  mellem  Ibn-Abi-Amir  og  Ghalib  var  stedse 
officielt  endnu  meget  godt,  men  Ghalib  var  altfor  klog  til 
ikke  at  indsee,  hvad  Hensigten  var  med  hans  Svigersøns 
omformende  Virksomhed,  og  han  havde  besluttet  at  bryde 
med  ham  ved  første  givne  Leilighed.  Da  de  en  Dag  vare 
sammen  paa  et  Taarn  paa  et  af  Grændseslottene,  foer  han 
løs  paa  ham  med  Bebreidelser.  Ibn-Abi-Amir  svarede  med 
lignende  Heftighed,  og  deres  Strid  fik  en  saa  bitter  Charak- 
teer,  at  Ghalib  rasende  udbrød:  »Din  Hund!  Ved  at  til- 
rive Dig  den  øverste  Magt  styrter  Du  Dynastiet  i  Fordær- 
velse.« Derpaa  trak  han  Kaarden  og  styrtede  sig  skum- 
mende af  Easeri  over  Ministeren.  Nogle  Officerer  forsøgte 
at  holde  ham  tilbage,  men  det  lykkedes  dem  kun  halvt; 
Ghalib  saarede  Ibn-Abi-Amir,  der  i  sin  Skræk  sprang  ned 
fra  Taarnet  og  kun  med  Nød  og  næppe  reddede  Livet. 

Efter  en  saadan  Scene  var  Krigen  uundgaaelig,  og  den 
udbrød  ogsaa  strax.  Ghalib  optraadte  som  Forsvarer  af 
Chalifens  Rettigheder,  og  en  Deel  af  Tropperne  traadte 
over  til  ham,  der  desuden  fik  Hjælp  af  Spanierne  i  Leon. 
Flere  Træfninger  vare  uden  Resultat;  i  den  sidste  Kamp 
mellem  de  to  Modstandere  var  Ibn-Abi-Amirs  Hær  nær  ved 
at  tabe  Slaget,    da  Ghalib,    som    selv   kæmpede   i    Spidsen 

for  sit  Kytteri,  havde  det  Uheld  at  støde  Hovedet  mod  Sa- 
delbommen. Haardt  saaret  styrtede  han  af  Hesten;  hans 
Soldater  toge  Flugten,  og  Ibn-Abi-Amir  vandt  saaledes  en 
glimrende  Seir.  Grhalibs  Liig  fandtes  iblandt  de  andre. 
(981). 

Men  Ibn-Abi-ilmir  var  ikke  tilfreds  med  een  Seir. 
Han  vilde  ogsaa  hævne  sig  paa  Leon,  der  havde  hjulpet 
Ghalib,  og  han  vilde  vise,  at  han  ikke  alene  havde  omfor- 
met sin  Hær  for  sin  egen  Skyld,  men  ogsaa  for  Landets. 
Leons  Konge,  Ramiro  HI,  blev  slaael  og  nødt  til  at  søge 
Forbund  med  Kongen  af  Castillien  og  Navarra,  Simancas 
og  Zamora  faldt  i  Arabernes  Hænder,  og  Ibn-Abi-Amir 
beredte  sig  til  at  rykke  mod  Byen  Leon:  da  søgte  Ramiro 
at  redde  denne  ved  et  Slag.  I  Begyndelsen  var  Lykken 
ham  gunstig,  og  Fjenden  maatte  træ'kke  sig  tilbage  til  Lei- 
ren,  hvor  Ibn-Abi-Amir  sad  paa  en  ophøiet  Throne  og  ud- 
stedte sine  Ordrer.  -Rasende  sprang  han  ned,  tog  sin  Guld- 
hjelm af  Hovedet  og  satte  sig  paa  Jorden.  Hans  Soldater 
vidste,  at  det  var  Tegn  paa  hans  Misfornoielse,  og  Synet 
heraf  frembragte  en  saadan  Virkning  paa  dem,  at  de  atter 
styrtede  mod  Fjenden  og  seirede. 

Da  Vinterens  Komme  havde  nodt  Ibn-Abi-Amir  til  at 
vende  tilbage  til  Cordova,  antog  han  et  Tilnavn,  der  hidtil 
kun  havde  været  baaret  af  Konger:  Almanzor  (Almanzor 
billah  0.:  den  seirende  ved  Guds  Hjælp),  og  forlangte,  at 
man  skulde  vise  ham  kongelige  Æresbeviisninger.  Ved  Au- 
dienser maatte  saaledes  endog  Prindser  og  Ministre  kysse 
hans  Haand,  og  Mange  kyssede  endog  hans  Børns  Hænder 
for  at  behage  ham. 

Det  saae  ud,  som  om  han  ingen  Medbeilere  havde  meer, 
men  han  var  selv  af  en  anden  Mening.  Den  ovenfor  nævnte 
Djafar,  Fyrste  af  Zab,  havde  gjort  ham  store  Tjenester  i 
Krigen  mod  Ghalib,  men  ved  sm  store  Anseelse  havde  han 
indgydt  Almanzor  Frygt,  og  denne  besluttede  derfor  at 
skille  sig  af  med  ham  paa  en  Maade,   der  har  sat  en  uud- 

slettelig  Plet  paa  hans  store  Navn.  Han  gav  to  Adels- 
maind  Ordre  til  ved  given  Leilighed  at  myrde  Djafar,  og 
for  at  lette  dem  denne  Niddingsdaad  indbød  han  ham  til  et 
Gilde.  Da  Alle  allerede  vare  temmelig  oprømte,  sagde  Al- 
raanzor  til  Mundskjænken :  »Giv  dette  Glas  til  den,  jeg 
ærer  meest.«  Mundskjænken  stod  raadvild,  da  han  ikke 
vidste,  hvem  blandt  saa  mange  høie  Embedsmænd  Alman- 
zor  meente.  »Forbandede  Mundskjænk,«  raabte  han  da, 
»giv  Veziren  Djafar  det!«  Smigret  herved  reiste  Djafar  sig 
strax,  tog  Bægeret  og  tømte  det  i  eet  Drag;  glemmende  al 
Etiquette  gav  han  sig  derpaa  til  at  dandse,  og  de  andre 
Gjæster  fulgte  hans  Exempel.  Festen  trak  langt  ud  paa 
Natten,  og  da  man  skiltes,  var  Djafar  fuldstændig  drukken. 
Han  gik  hjem,  kun  ledsaget  af  nogle  Pager,  men  blev  plud- 
seligt omriget  af  de  to  Adelsmænds  Soldater  og  myrdet, 
før  han  fik  Tid  til  at  forsvare  sig  (983). 

Hans  Hoved  og  høire  Haand  bleve  sendte  til  Almanzor, 
der  lod,  som  han  ikke  kjendte  de  Skyldige  og  fremhyklede 
stor  Sorg  over  Mordet. 

Hvis  Folket  anede  den  rette  Sammenhæng,  sørgede 
Almanzor  imidlertid  for,  at  det  snart  glemte  Djafar  over 
hans  Seire.  Ramiro  III  kunde  ikke  holde  sig  mod  sin  Med- 
beiler  til  Thronen,  Bermudo  H,  og  anraabte  derfor  Alman- 
zor om  Hjælp,  men  døde  kort  efter  (984).  Bermundo  saae 
sig  imidlertid  ude  af  Stand  til  at  forsvare  sig  mod  sin 
Adel  og  maatte  følge  sin  tidligere  Modstanders  Exempel; 
han  fik  en  stor  muhamedansk  Hær  til  sin  Raadighed, 
hvorved  han  befæstede  sig  paa  Thronen,  men  fra  denne 
Tid  var  Leon  kun  en  Vasalstat  af  Chalifatet  i  Cordova. 

Dernæst  vendte  Almanzor  sig  mod  Catalonien,  der  var 
et  Lehn  af  Frankrig  og  derfor  hidtil  havde  undgaaet  Cha- 
lifernes  Angreb.  Men  Almanzor  vidste  godt,  at  det  af  Lehns- 
mændenes  Stridigheder  opløste  Frankrig  ikke  kunde  yde 
nogen  Hjælp.  I  Mai  985  drog  han.  ud.  Hans  Tog  lignede 
et  Triumphtog.     En  Mængde  lønnede  Digtere  fulgte  ham  for 

at  besynge  hans  Seier.  Resultaterne  vare  ogsaa  glimrende  : 
Grev  Borrel  blev  slagen  og  Barcellona  indtagen  efter  faa 
Dages  Beleiring. 

Næppe  var  Almanzor  vendt  tilbage  fra  sit  tre  og  ty- 
vende Felttog,  før  han  udkastede  Planen  til  en  ny  Krig  i 
Mauritanien.  I  dette  af  Krige  hærgede  Land  truede  Edri- 
siden  Ibn-Kennun  med  at  blive  altfor  mægtig ;  Almanzor, 
der  helst  saae  Landet  deelt  mellem  en  Mængde  Smaafyrster, 
vilde  knække  hans  Magt,  for  den  voxede  ham  over  Hovedet. 
Han  sendte  en  stor  Hær  til  Mauritanien  under  Anfersel  af 
sin  Fætter  Askeledja.  Ibn-Kennun  maatte  snart  overgive 
sig,  men  fik  af  Askeledja  Lefte  om  at  maatte  leve  paa  fri 
Fod  i  Cordova.  Rimeligviis  har  Feltherren  overskredet  sin 
Fuldmagt;  i  det  Mindste  erklærede  Almanzor  Forliget  for 
ugyldigt  og  lod  Ibn-Kennun  henrette  (985). 

Skjøndt  Ibn-Kennun  havde  været  en  grusom  Tyran, 
opvakte  hans  Skjæbne  dog  stor  Medlidenhed,  tilmed  da  han 
var  en  Efterkommer  af  Ali  og  Fatime;  til  sin  store  Harme 
hørte  Almanzor,  der  allerede  var  lidt  urolig  ved  Hovedsta- 
dens Misfornøjelse,  at  hans  Fætter  i  sine  Troppers  Paahor 
havde  kaldt  ham  en  troløs  Mand.  Han  blev  derfor  øieblik- 
keligt  anklaget  for  Underslæb,  domt  og  henrettet. 

Denne  Handling  forstærkede  Raabene  mod  Storveziren. 
Ibn-Kennuns  Slægtninge  nærede  af  al  Magt  Misfornøielsen, 
men  de  bleve  forviste  fra  Spanien.  En  af  dem,  Ibrahim, 
hævnede  sig  før  sin  Afreise  ved  et  Smædedigt  mod 
Almanzor;  det  var  en  lang  Tid  meget  populairt,  og  føl- 
gende Vers  forekom  deri: 

»Hvorledes?  Omaijaderne  leve  endnu,  og  dog  hersker 
en  Pukkelrygget  over  dette  store  Rige !  Og  see  Soldater, 
som  marschere  ved  Siden  af  en  Abes  Bærestol ! . .  Omaijas 
Sønner,  I,  der  nys  glimrede  som  Nattens  Stjerner,  hvorfor 
seer  man  Eder  ikke  mere?  Forhen  vare  I  Løver,  men  I 
ere  det  ikke  mere;  det  er  Grunden  til,  at  denne  Ræv  har 
kunnet  tilrane  sig  den  høieste  Magt. : 

Almanzor  følte,  at  han  maatte  gjore  Noget  for  paany 
at  vinde  den  offentlige  Mening,  og  han  besluttede  at  udvide 
^  Moskeen,  hvortil  der  var  stor  Trang.  Man  maatte  begynde 
med  at  expropriere  de  omliggende  Eiendomme,  hvorved  man 
maatte  være  meget  varsom  for  ikke  at  stode  Nogen;  men 
Ibn-Abi-Amir  forstod  den  Slags  Ting.  Han  lod  enkeltviis 
Eiermændene  komme  til  sig,  hvilket  allerede  var  en  stor  Ære. 
»Min  Ven,«  sagde  han  derpaa  til  hver  Enkelt:  »Da  jeg  har 
fattet  den  Plan  at  udvide  Moskeen,  det  hellige  Sted,  hvorfra 
vi  opsende  vore  Bonner  til  Himlen,  vilde  jeg  gjerne  kjobe  Dit 
Huus  i  det  muselmanske  Samfunds  Interesse  og  paa  Be- 
kostning af  Statskassen,  som  takket  være  de  Kigdomme,  jeg 
har  frataget  de  Vantroe,  er  godt  fyldt.  Siig  mig  derfor, 
hvad  Du  vurderer  det  til;  vær  ikke  undseelig,  siig  kun 
dristig  frem!«  Naar  den  Adspurgte  da  havde  nævnt  en 
efter  sin  Mening  overdreven  Sum,  sagde  Storveziren:  »Det 
er  altfor  lidt,  Du  er  virkelig  altfor  beskeden.  Jeg  vil  give 
Dig  dobbelt  saa  Meget.«  Og  ikke  alene  betalte  han  hver 
Skilling,  men  lod  endogsaa  kjøbe  en  anden  Bolig  til  ham. 
Der  var  ikke  desto  mindre  en  Dame,  i  hvis  Have  der  stod 
et  smukt  Palmetræ,  hun  satte  megen  Priis  paa,  og  som 
derfor  negtede  at  sælge  sit  Hus;  da  hun  endelig  gav  efter, 
stillede  hun  den  Betingelse,  at  man  skulde  kjobe  hende  et 
andet,  i  hvis  Have  der  ligeledes  var  et  Palmetræ.  Det  var 
vanskeligt  at  linde,  men  da  Storveziren  fik  hendes  Forlan- 
gende at  vide,  udbrod  han:  »Vi  ville  kjøbe  hende,  hvad  hun 
ønsker,  om  vi  saa  skulle  tømme  Statens  Pengekister!«  — 
Efter  mange  Anstrengelser  fandt  man  endelig  det  Attraaede 
og  kjøbte  det  for  en  overdreven  hei  Betaling. 

En  saadan  Ædelmodighed  bar  Frugt.  Hvad  man  end 
havde  imod  Storviziren,  kunde  man  ikke  negte,  at  hans 
Foretagender  udmærkede  sig  ved  Storstilethed  og  Genialitet, 
og  man  maatte  desuden  indrømme,  at  Udvidelsen  af  Moskeen 
var  et  fortjenstfuldt  Værk.  Men  Beundringen  steg  til  det 
Hoieste.  da  Arbeiderne   begyndte,    og   man   saae  Terrainnet 

blive  ryddet  af  en  Mængde  christne  Fanger  med  Jern  om 
Benene.  Aldrig  —  det  maatte  man  indrømme  —  var  Isla- 
misraen  fremtraadt  med  en  saadan  Glands,  og  aldrig  havde 
de  Vantroe  været  ydmygede  i  en  saadan  Grad;  og  da  man 
endelig  saae  Almanzor  selv,  den  almægtige  Herre,  Aarhun- 
dredets  første  Feltherre,  bruge  Hakken,  Muurskeen  eller 
Sangen  som  en  simpel  Arbeider  for  at  behage  Himlen,  maatte 
alt  Had  forstumme. 

Medens  man  endnu  arbeidede  paa  Moskeen,  begyndte 
Krigen  med  Leon  igjen  paa  Grund  af  de  muhamedanske 
Hjælpetroppers  overmodige  Opførsel.  Leon  og  Zamora,  Ri- 
gets vigtigste  Byer,  ble  ve  erobrede,  og  Bermudo  beholdt 
kun  Sødistricterne  tilbage. 

Almanzor  var  mægtig  og  berømt ;  men  det  stod  skrevet 
i  Skjæbnens  Bog,  at  han  skulde  komme  til  at  betale  denne 
Lykke  dyrt;  paa  sin  hæderfulde  Løbebane  var  han  aldrig 
fri  for  hjemlige  Fjender,  og  han  skulde  endogsaa  have  den 
Sorg  at  see  sin  Søn  under  Vaaben  imod  sig. 

Abdallah  var  en  tapper  og  glimrende  Ridder,  men  hans 
Fader  elskede  ham  dog  ikke;  thi  han  havde  Grund  til  at 
troe,  at  han  ikke  var  hans  egen  Søn;  men  da  den  unge 
Mand  ikke  vidste  dette,  var  han  opbragt  over,  at  hans  sex 
Aar  j^ngre  Broder,  som  han  troede  var  langt  mindre  dyg- 
tig end  han,  blev  foretrukken  for  ham  ved  enhver  Leilighed. 
Et  Ophold  hos  Todjibiderne  i  Saragossa,  en  af  de  faa  mæg- 
tige Adelsfamilier,  Almanzor  havde  skaanet,  blev  skjæbne- 
svangert  for  ham.  Med  Rette  frygtede  disse  for,  at  Al- 
manzor ved  given  Leilighed  skulde  styrte  dem,  og  benyttede 
sig  derfor  af  Leiligheden  til  at  forlede  Abdallah  til  at  deel- 
tage  i  en  Sammensværgelse  mod  Faderen  med  det  Formaal 
at  dele  Spanien.  De  bleve  understøttede  af  mange  fornemme 
Embedsmænd,  blandt  Andre  af  Abdallah,  en  Prinds  af  Blo- 
det, Gouverneur  i  Toledo.  Men  Sammensværgelsen  var  alt- 
for vidt  forgrenet;  Almanzor  fik  Nys  derom,  kaldte  Sønnen 
tilbage,   afsatte    Gouverneuren    i   Toledo,    fratog   ham   kort 

efter  Titel  af  Vezir  og  forbod  ham  at  forlade  sit  Palads. 
Derpaa  drog  han  mod  Castilianerne,  befalede  Todjibiden 
Abderraliman  at  forene  sig  med  ham,  hvad  denne  ogsaa 
gjorde,  og  opfordrede  derefter  hans  Soldater  til  at  klage 
over,  at  Abderrahma.n  havde  holdt  deres  Lon  tilbage.  Solda- 
terne fulgte  strax  Vinket.  Statholderen  blev  afsat,  sat  un- 
der Anklage  og  Aaret  efter  halshugget.  (990). 

Ogsaa  Sørmnen  fik  Befaling  til  at  forene  sig  med  Hæ- 
ren, og  Faderen  gjorde  Alt  for  at  vinde  ham,  men  forgjæ- 
ves.  Abdallah  forlod  pludseligt  Leiren  og  sogte  et  Fristed 
hos  Greven  af  Castilien.  I  et  Aar  forsvarede  denne  ham, 
men  da  han  leed  det  ene  Nederlag  efter  det  andet,  maatte 
han  bede  om  Fred  og  udlevere  Abdallah.  Denne  vendte 
tilbage  uden  Bekymring,  da  han  var  overbeviist  om,  at  Fa- 
deren vilde  tilgive  ham.  Paa  Veien  mødte  han  en  Officeer 
i  Spidsen  for  en  Afdeling  Eyttere.  Saalænge  det  castilianske 
Følge  var  tilstede,  gjeutog  denne  ideligt  for  Abdallah,  at 
han  Intet  havde  at  frygte;  men  da  Følget  var  fjernet,  og 
man  var  kommen  til  Dueros  Bredder,  blev  Officeren  tilbage, 
og  Soldaterne  sagde  da  til  Abdallah,  at  han  maatte  stige 
ned  og  berede  sig  paa  Døden.  Saa  uventet  disse  Ord  end 
kom,  rokkede  de  ikke  den  uforfærdede  Yngling.  Let  sprang 
han  af  Mulen  og    modtog  uden  Skjælven  Dodshugget. 

Abdallah,  Gouverneuren  i  Toledo,  var  flygtet  til  Ber- 
mudo  af  Leon,  men  denne  afmægtige  Fyrste  indsaae  snart, 
hvor  ubesindigt  han  havde  handlet  ved  at  modtage  Flygt- 
ningen, og  Almanzor  tvang  ham  med  Vaabenmagt  til  at 
udlevere  Abdallah,  der  paa  et  Æsel  blev  ført  gjennem  Cor- 
dovas  Gader  og  forhaanet  paa  alle  mulige  Maader,  hvorefter 
han  blev  kastet  i  Fængsel.  Her  fornedrede  han  sig  selv 
ved  ideligt  at  anraabe  Almanzor  om  Barmhjertighed.  »Al- 
drig«, sagde  han,  »har  en  Ulykkelig  forgjæves  anraabt  Dig 
om  Medlidenhed;  Din  Godhed  og  Dine  Velgjerninger  ere 
utallige  som  Regndraaberne. «  Denne  Lavhed  hjalp  ham 
Intet.     Storveziren  skaanede  hans  Liv,   fordi    han  foragtede 

ham  altfor  meget  til  at  skulle  bryde  sig  om  hans  Død; 
men  ud  af  Fængselet  kom  han  ikke  fer  efter  Alman- 
zors  Død. 


lY. 

Almanzor  havde  nu  i  tyve  Aar  været  Regent  af  Gavn, 
han  vilde  ogsaa  være  det  af  Navn  og  nærmede  sig  langsomt, 
men  sikkert  sit  Maal.  991  havde  han  overgivet  sin 
Søn  Abdelmalik  Storvezirværdigheden  og  befalet,  at  man  kun 
skulde  titulere  ham  Almanzor.  992  forordnede  han,  at  hans 
eget  Segl  skulde  træde  i  Stedet  for  Chalifens;  996  beftilede 
han,  at  Benævnelsen  »Herre«  (Zeid)  kun  skulde  gives  ham, 
og  paa  samme  Tid  antog  han  Titel  af  »Melikkarim«  (ædel 
Konge). 

Konge  var  han  altsaa,  men  endnu  ikke  Chalif.  Hvad 
forhindrede  ham  da  i  ogsaa  at  antage  denne  Værdighed? 
Hikam  II  kunde  det  ikke  være,  thi  han  havde  aldrig  viist 
den  mindste  Energi  eller  Villiestyrke  ligeoverfor  Ministeren ; 
Hæren  var  Almanzor  hengiven  med  Liv  og  Sjæl;  hvad  fryg- 
tede han  da? 

Han  frygtede  Nationen.  Den  kj endte  ikke  Hikam  II, 
thi  den  saae  ham  næsten  aldrig,  og  da  kun  omgiven  af  Ha- 
remets Damer  og  Garde.  Men  med  denne  faste  Vedhæn- 
gen  ved  Dynastiet,  som  man  saa  ofte  tinder  hos  monarkisk 
regjerede  Folk,  elskede  den  ham  dog.  Hvormeget  Landet 
end  havde  at  takke  Almanzor  for,  vilde  man  aldrig  have 
tilgivet  ham,  at  han  satte  sig  paa  Thronen.  Han  vidste 
dette;  men  han  haabede  at  kunne  bringe  Hikam  aldeles  i 
Forglemmelse,  og  at  Forandringen  af  Dynasti  da  kunde  skee 
uden  R3^stelse. 

Godt  var  det  for  ham,  at  han  opsatte  sin  store  Plan! 
Han  fik  snart  at  vide,  at  hans  Skjæbne  kun  hang  i  en 
Traad.  Hele  den  mægtige  Bygning  havde  en  Q vinde  nær 
omstyrtet,  og  denne  Qvinde  var  Aurora. 

Hun  havde  elsket  ham;  men  de  emme  Følelsers  Tid 
var  forbi  for  hende  som  for  ham;  de  vare  blevne  uenige, 
og,  som  det  saa  ofte  skeer,  var  der  i  Kjærlighedens  Sted 
ikke  traadt  Ligegyldighed,  men  Had.  Hun  havde  besluttet 
at  styrte  Almanzor  og  satte  Alt  i  Bevægelse  for  at  imae 
sit  Maal.  Hun  sagde  til  sin  Søn,  at  hans  Ære  bod  ham  at 
vise  sig  som  en  Mand  og  afryste  det  Aag,  en  tyrrannisk 
Minister  havde  vovet  at  paalægge  ham.  Hun  bevirkede  et 
fuldstændigt  Mirakel;  hun  indgjød  den  svage  Mand  et  Glimt 
af  Villie  og  Energi,  og  Almanzor  fik  det  snart  at  mærke. 
Chalifen  behandlede  ham  først  med  Kulde  og  dristede  sig 
senere  endog  til  at  gjøre  ham  Bebreidelser.  Ministeren  af- 
skedigede flere  farlige  Personer  i  Serailet,  men  Sjælen  i 
Sammensværgelsen  maatte  han  lade  blive,  og  dermed  var 
altsaa  Intet  vundet.  Aurora  var  utrættelig;  hun  viste,  at 
hun  havde  en  Jernvillie  ligesaavel  som  hendes  tidligere  El- 
sker. Hendes  Udsendinge  sagde  overalt,  at  Chalifen  ende- 
lig vilde  afryste  Aaget  og  stolede  paa  sine  Uudersaatters 
Troskab  for  at  befrie  sig  for  sin  Fangevogter.  De  gik  endog 
over  Strædet  ved  Gibraltar  og  fik  Vicekongen  i  Mauritanien, 
Ziri-Ibn-Atia  til  at  gjøre  Opror  og  erklære,  at  han  ikke 
længer  kunde  taale,  at  den  lovlige  Hersker  blev  holdt  fan- 
gen af  en  overmægtig  Vezir. 

Ziri  var  den  eneste  Mand,  Almanzor  endnu  frygtede, 
eller  maaskee  den  Eneste,  han  nogensinde  havde  frygtet, 
thi  i  Almindelighed  foragtede  han  sine  Modstandere  altfor 
meget  til  at  frygte  dem.  Denne  Høvding  havde  i  sine  Ør- 
kener bevaret  sin  Kaces  gamle  Kraft  og  Stolthed,  og  Al- 
manzor selv  havde  maattet  føle  denne  heftige  og  dog  skarp- 
sindige Aands  Overvægt.  Nogle  Aar  før  disse  Begivenhe- 
der havde  Ziri  aflagt  ham  et  Besøg,  og  Almanzor  havde 
ved  denne  Leilighed  gjort  Alt  for  at  vinde  ham;  han  havde 
givet  ham  Titel  af  Vezir,  ladet  hans  Følge  indføre  paa  Hæ- 
rens Lønningsregister  og  endelig  godtgjort  ham  hans  Reise- 

omkostninger  rigeligt.  Men  Intet  af  Alt  dette  liavde  ind- 
virket paa  Ziri.  Da  han  var  vendt  tilbage  til  Afrika,  førte 
han  Haanden  op  til  Hovedet  og  sagde:  »Nu  forst  har  jeg 
Vished  for,  at  Du  endnu  tilhører  mig.«  Da  en  af  hans 
Folk  kaldte  ham  Vezir,  sagde  han  vredt:  »Yezir?  Gaae 
Pokker  i  Vold  med  Dit  Yezir!  P^mir,  Son  af  en  Emir,  det 
er  min  Titel.  Hvor  har  denne  Ibn-Abi-Amir  været  gjerrig 
imod  mig!  Istedetfor  at  give  mig  god  klingende  Mønt  har 
han  pyntet  mig  med  en  Titel,  som  nedsætter  mig!  Saa- 
sandt  Gud  lever!  han  skulde  ikke  være  der,  hvor  han  er 
nu,  dersom  der  var  Andre  end  Feige  og  Dumme  i  Spanien. 
Takket  være  Himlen  er  jeg  nu  kommen  tilbage,  og  det 
Ordsprog  h^ver  ikke,  som  siger,  at  det  er  bedre  at  høre 
Tale  om  Djævlen  end  at  see  ham.«  Disse  Ord  bleve  be- 
rettede Almanzor,  men  han  lod,  som  om  han  ikke  lagde 
nogen  Vægt  derpaa.  Han  frygtede  og  hadede  maaskee 
Ziri,  men  han  antog  ham  for  oprigtig  og  ærlig.  Deri  tog 
han  dog  feil.  Under  et  barsk,  frimodigt  Ydre  skjulte  Ziri 
megen  List  og  Ærgjerrighed.  Han  lod  sig  let  friste  ved 
de  Penge,  Aurora  lovede  ham,  og  den  ridderlige  Rolle,  hun 
tildeelle  ham. 

For  at  betale  ham  —  thi  det  var  det  Yigtigste  for  at 
vinde  ham  —  tog  hun  firsindstyve  Tusinde  Guldstykker  af 
Statskassen,  som  var  i  Paladset,  og  skjulte  dem  i  Krukker 
med  Honning,  Absinth  og  lignende  Huusholdningssager,  satte 
Paaskrifter  paa  og  lod  Slaver  bringe  dem  ud  af  Byen.  Li- 
sten lykkedes.  Præfecten  anede  intet  Ondt.  Pengene  vare 
allerede  paa  Yeien  til  Mauritanien,  da  Sagen  blev  forraadt 
for  Almanzor,  der  blev  meget  urolig  herover.  Havde  han 
vidst,  at  hun  havde  taget  dem  uden  Chalifens  Vidende,  vilde 
han  vel  have  taget  sig  det  let;  men  efter  Alt  at  dømme 
maatte  han  troe  det  Modsatte.  Almanzor  samlede  Statsraa- 
det,  sagde,  at  Haremets  Damer  benyttede  Chalifens  Hengi- 
velse i  Bodsøvelser  til  at  stjæle  af  Statskassen  og  fordrede 
Bemyndigelse  til  at  bringe  den    hen   paa    et    sikkert  Sted. 

Han  fik  Bemyndigelsen;  men  dermed  var  Intet  vundet.  Da 
han  vilde  bringe  Pengene  bort,  erklærede  Aurora,  at  Cha- 
lifen  havde  forbudt  det. 

Hvad  skulde  han  gjøre?  At  anvende  Magt  mod  Her- 
skeren selv  vovede  han  ikke,  thi  han  vidste  vel,  at  Hoved- 
staden da  øieblikkeligt  vilde  reise  sig  mod  ham;  den  var 
beredt,  den  ventede  kun  paa  et  Tegn.  Men  Almanzor  tabte 
ikke  Modet.  Ziri  stod  endnu  ikke  i  Spanien,  og  Chalifen 
var  en  svag  Mand,  der  ikke  var  istand  til  at  fastholde  en 
Beslutning.  Almanzor  vovede  Alt  for  at  vinde  Alt  og 
skaffede  sig  uden  Auroras  Vidende  en  Audiens  hos  Cha- 
lifen. Han  talte,  og  ved  den  Overlegenhed,  en  stor  Aand 
har  over  en  svag,  folte  han  sig  efter  faa  Minutters  Samtale 
igjen  som  Konge.  Chalifen  indrømmede,  at  han  ikke  var 
istand  til  at  regjere  selv  og  bemyndigede  Storveziren  til  at 
flytte  Skatten.  Men  det  var  ikke  Almanzor  nok.  Han 
sagde,  at  han  behøvede  en  høitidelig,  skriftlig  Erklæring  for 
at  berøve  de  Ildesindede  ethvert  Paaskud.  Chalifen  lovede 
at  underskrive  Alt,  hvad  han  vilde,  og  Almanzor  lod  da 
strax  udfærdige  et  Document,  i  Kraft  af  hvilket  Hikam 
overlod  ham  Ledelsen  af  Forretningerne  ligesom  forhen. 
Chalifen  og  flere  Stormænd  satte  som  Vidner  deres  Segl 
under,  og  Almanzor  sørgede  for,  at  dette  vigtige  Document 
blev  saa  bekjendt   som    muligt.     Dette  skete  i  Aaaret  997. 

Fra  nu  af  var  Ministeren  sikker.  Hvorledes  kunde  man 
gribe  til  Vaaben  for  at  befrie  en  Mand,  som  ikke  vilde  be- 
fries? Almanzor  besluttede  alligevel  at  gjøre  Noget  for  at 
vinde  Folket.  Da  man  altid  havde  raabt  paa  at  faae  Mo- 
narken at  see,  lod  han  ham  stige  tilhest  og  drage  gjennem 
Byens  Gader  med  Sceptret  i  Haanden,  ledsaget  af  Almanzor 
selv  og  hele  Hoffet.  En  utallig  Menneskemængde  var 
samlet  paa  hans  Vei,  men  Roligheden  blev  ikke  forstyrret, 
og  intet  oprørsk  Raab  lod  sig  hore. 

Aurora  maatte  tilstaae  for  sig  selv,  at  hun  var  over- 
vunden.     Ydmyget    søgte    hun   i   religieuse   Betragtninger 


62  Mahommed  Almanzor. 

Glemsel  af  Fortiden  og  Erstatning  for  sine  Forhaabningers 
Tilintetgj øreise.  Ziri  var  tilbage;  men  nu  var  han  ikke 
mere  at  frygte,  og  Almanzor  gjorde  heller  ingen  Stads  af 
ham;  han  satte  ham  udenfor  Loven  og  sendte  sin  frigivne 
Vadhih  med  en  udmærket  Hær   for  at  bekæmpe  ham. 

For  at  vise  baade  Venner  og  Fjender,  hvor  mægtig 
han  var,  begyndte  Almanzor  paa  samme  Tid  en  anden  Krig. 
Bermudo  havde  benyttet  sig  af  Ziris  Opror  og  negtede 
at  betale  Tribut;  Ministeren  beredte  sig  derfor  til  et  af- 
gjørende  Felttog,  og  Skjæbnen  vilde,  at  netop  dette  skulde 
blive  hans  berømteste. 

Næst  efter  Rom  nod  ingen  By  i  Europa  et  saadant 
Ry  for  Hellighed  som  Sanct  Jago  i  Galicien.  Dens  An- 
seelse skrev  sig  imidlertid  ikke  fra  nogen  fjern  Tid,  men 
kun  fra  det  ottende  Aarhundredes  sidste  Deel.  Paa  den 
Tid  underrettede  flere  fromme  Personer  Theodemir,  Biskop 
af  Iria  (nu  el  Padro)  om,  at  de  om  Natten  havde  seet  Lys 
i  et  Buskads  og  hørt  en  yndig,  overnaturlig  Musik.  Biskop- 
pen, der  strax  troede  paa  et  Mirakel,  beredte  sig  til  at  be- 
kræfte det  ved  Faste  og  Bøn  i  tre  Dage;  derpaa  begav 
han  sig  til  Buskadset  og  fandt  der  et  Marmorgravsted.  Li- 
spireret  af  en  guddommelig  Stemme  erklærede  han,  at  det 
var  Apostelen  Jakob's,  Zebedæis  Søns  Grav,  som  efter  Tradi- 
tionen havde  prædiket  Evangeliet  i  Spanien,  og,  tilføiede 
Biskoppen,  efter  at  han  paa  Herodes's  Befaling  var  bleven 
halshugget  i  Jerusalem,  havde  hans  Disciple  bragt  hans 
Liig  herhen  og  begravet  det.  Paa  den  Tid  turde  Ingen 
vove  at  tvivle  paa  en  saa  høi  Geistligs  Ord,  tilmed  da  Pave 
Leo  III  høitidelig  stadfæstede  Biskoppens  Udsagn.  Alphons 
II  befalede,  at  Biskoppen  af  Tria  for  Fremtiden  skulde  re- 
sidere paa  det  Sted,  hvor  Graven  var  bleven  opdaget,  og 
lod  opføre  en  Kirke  der.  Senere  lod  Alphons  III  bygge  en 
anden  i  dens  Sted,  der  snart  fik  stort  Ry  paa  Grund  af 
de  mange  Mirakler,  som  skete  der,  saa  at  Sanct  Jago  de 
Compostella  paa  Almanzors  Tid  var  et  Valfartsted,  hvorhen 

Pilegrimme  fra  alle  Verdens  Kanter  søgte.  Ogsaa  i  Anda- 
lusien kjendte  man  godt  Sanct  Jago,  men  kun  af  Omtale, 
thi  man  maatte  have  været  Fange  hos  de  Christne  for  at 
have  seet  Kirken ;  ingen  muhamedansk  Fyrste  havde  endnu 
vovet  sig  ind  i  disse  vilde  og  utilgængelige  Egne;  men 
Almanzor  vilde  vise,  at  det  ikke  var  umuligt  for  ham  at 
ødelægge  Apostlens  Helligdom,  som  —  saaledes  troede  Leons 
Befolkning  —  hyppigt  havde  kæmpet  i  deres  Eækker. 

Den  tredie  Juli  997  drog  han  i  Spidsen  for  Kytteriet 
ud  fra  Cordova  til  Porto,  hvor  en  Flaade  ventede  ham 
med  Fodfolket,  der  saaledes  undgik  en  besværlig  Marsch. 
Desuden  maatte  Skibene  tjene  til  Bro  over  Duero.  Imellem 
Duero  og  Minho  gik  Hæren  gjennem  de  Allieredes  Land; 
men  paa  den  anden  Side  af  Minho  blev  Marschen  farligere, 
saameget  mere,  som  de  Mænd  fra  Leon,  der  tjente  i  Alman- 
zors  Armee,  fik  Samvittighedsnag  ved  Tanken  om,  at  de 
droge  mod  Apostlens  Helligdom,  og  derfor  ikke  vare  til  at 
stole  paa.  Men  Almanzor  holdt  vaagent  Øie  med  dem  og 
bragte  derved  deres  Planer  til  at  strande.  En  kold,  regn- 
fuld Nat  lod  han  en  muhamedansk  Ridder,  han  havde 
megen  Tillid  til,  hente.  »Begiv  Dig  paa  Stedet  til  Passerne 
ved  Taliars  (ved  Minho).  Hold  Vagt  der,  og  før  den  Før- 
ste.  Du  bemærker,  til  mig.«  Ridderen  begav  sig  strax  paa 
Vei;  men  da  han  var  kommen  til  Passet,  ventede  han  hele 
Natten,  forbandende  det  forfærdelige  Yeir,  uden  at  bemærke 
en  levende  Sjæl,  og  allerede  begyndte  det  at  lysne,  da  han 
endelig  saae  en  gammel  Mand  komme  ridende  paa  et  Æsel 
fra  den  Side,  hvor  Leiren  laa.  Han  saae  ud  som  en  Bræn- 
dehugger. Ridderen  spurgte  ham,  hvor  han  skulde  hen. 
»Jeg  skal  ud  for  at  hugge  Brænde  i  Skoven,«  svarede  den 
Adspurgte.  Soldaten  vidste  ikke,  hvad  han  skulde  gjøre.  Var 
det  den  Mand,  Feltherren  meente  ?  Det  var  der  ikke  megen 
Rimelighed  for.  Han  lod  ham  drage  videre;  men  et  Øie- 
blik  efter  betænkte  han  sig.  Almanzors  Befaling  var  tyde- 
lig og  bestemt,    og   det   var   farligt   at   være   ham  ulydig. 

Soldaten  gav  sin  Hest  Sporen  og  naaede  Oldingen.  »Jeg 
maa  fore  Dig  til  min  Herre,  Almanzor,«  sagde  han.  »Hvad 
kan  Almanzor  have  at  sige  en  Mand  som  mig?«  svarede 
Oldingen;  »lad  mig  passe  min  Forretning.«  »Nei,«  svarede 
Ridderen,  » Du  skal  følge  med  mig,  hvad  enten  Du  vil  eller 
ei.«     Oldingen  maatte  adlyde  og  folge  med  til  Leiren. 

Almanzor,  som  ikke  var  gaaet  tilsengs,  yttrede  ikke 
mindste  Tegn  paa  Forundring  ved  at  see  Oldingen,  men 
sagde  til  sine  Slaver:  »Undersøg  denne  Mand!«  Da  man 
Intet  fandt,  befalede  han  dem  at  undersøge  hans  Ridetøi. 
Almanzor  havde  anet  det  Rette.  Man  fandt  et  Brev,  som 
hans  Folk  fra  Leon  havde  skrevet  til  deres  Landsmænd, 
hvori  de  underrettede  dem  om,  at  en  vis  Deel  af  Leiren 
var  daarligt  bevogtet,  saa  at  den  der  kunde  angribes  med 
Held.  Almanzor  tik  af  Brevet  Forrædernes  Navne  at  vide 
og  lod  dem  tilligemed  den  foregivne  13 i'ænde bugger  henrette. 
Skræmmede  ved  denne  energiske  Fremgangsmaade  vovede 
deres  Kammerater  ikke  mere  at  vedligeholde  Forbindelsen 
med  deres  Landsmænd. 

Som  en  Græshoppesvæ^rm  udbredte  Muhamedanerne 
sig  i  Sletten  og  ødelagde  Alt.  Den  ellevte  August  naaede 
man  endelig  til  den  hellige  By.  Indbyggerne  vare  flygtede, 
og  kun  en  gammel  Munk  var  bleven  paa  Apostlens  Grav. 
»Hvad  bestiller  Du  her?«  spurgte  Almanzor  ham.  »Jeg 
beder  til  hellige  Jacob«,  svarede  Munken.  »Beed,  saa  meget 
Du  vil;«  sagde  Almanzor  og  forbod  at  gjøre  ham  noget 
Ondt. 

Der  blev  sat  Vagt  ved  Graven  for  at  beskytte  den, 
men  Byen  og  Kirken  bleve  jevnede  med  Jorden.  Efter  en 
Uges  Ophold  gik  Almanzor  atter  tilbage  og  tog  i  Lamego 
Afsked  med  sine  christne  Allierede.  Han  holdt  derpaa 
et  prægtigt  Indtog  i  Cordova,  ledsaget  af  en  Mængde  Fan- 
ger, som  paa  deres  Skuldre  bare  den  hellige  Byes  Porte  og 
Kirkeklokkerne.  Portene  bleve  satte  paa  den. endnu  ufuld- 
endte Moskees  Tag,  og  Klokkerne    ophængte   i    den   for  at 

tjene  som  Lamper.  Hvem  skulde  da  have  sagt,  at  den  Dag 
skulde  komme,  da  en  christen  Konge  skulde  lade  dem  bringe 
tilbage  til  Galicien  paa  muselmanske  Fangers  Skuldre. 

I  Mauritanien  havde  hans  Tropper  i  Begyndelsen  været 
mindre  heldige,  men  da  en  ny  Hær  var  sendt  derover, 
vendte  Lykken  sig ;  Ziri  blev  i  et  Slag  saaret  af  en  af  sine 
egne  Folk  og  døde  1001,  hvorefter  hans  Stater  bleve  ind- 
lemmede i  Andalusiens  Besiddelser, 


Almanzors  Løbebane  nærmede  sig  sin  Ende.  T  Foraa- 
ret  1002  foretog  han  sit  sidste  Tog.  Han  selv  havde  altid 
ønsket  at  døe  i  Felten  og  var  saa  overbeviist  om,  at  hans 
Ønske  vilde  blive  hørt,  at  han  altid  havde  ført  sine  Ligla- 
gener med  sig.  De  vare  syede  af  hans  Døttre,  og  til  at 
kjøbe  Lærredet  havde  han  kun  brugt  Penge,  som  han  havde 
faaet  ind  af  sine  Jordeiendomme,  thi  de  skulde  være  frie 
for  enhver  Skyld,  hvilket  hans  Embedsiudtægter  efter  hans 
egen  Mening  ikke  vare.  Efterhaanden  som  han  ældedes, 
var  han  bleven  mere  gudfrygtig,  og,  da  der  staaer  i  Kora- 
nen, at  Gud  vil  bevare  dem  mod  Helvedes  Dd,  hvis  Fødder 
ere  bedækkede  med  Støv  fra  Guds  Vei,  det  vil  sige  fra  den 
hellige  Krig,  lod  han,  hvergang  han  holdt  East,  Støvet  om- 
hyggeligt ryste  af  sine  Klæder  og  gjemme  i  en  dertil  indrettet 
Kasse.  Naar  han  var  død,  skulde  man  bedække  ham  der- 
med; thi  han  var  overbeviist  om,  at  de  Anstrengelser,  han 
havde  lidt  i  den  hellige  Krig,  vilde  være  hans  bedste  Eet- 
færdiggj øreise  for  den  himmelske  Domstol. 

Hans  sidste  Tog  (imod  Castilien)  var  heldigt  som  alle 
de  foregaaende.  Han  trængte  frem  til  Canoles  og  ødelagde 
den  hellige  Emils,  Castiliens  Skytspatrons  Kloster.  Paa 
Tilbageveien  følte  han  sin  Tilstand  forværres.  Af  Lægerne, 
der  ikke  kunde  blive  enige   om   hans    Sygdoms    Natur  og 

Beliandlingsmaade,  vilde  han  ikke  modtage  nogen  Hjælp, 
fordi  han  var  overbeviist  om,  at  han  ikke  hunde  helbredes. 
Da  han  ikke  mere  var  i  Stand  til  at  sidde  tilhest,  lod  han 
sig  bære  i  en  Bærestol.  Han  led  frygteligt.  »Tyve  Tu- 
sinde Soldater,«  sagde  han,  »ere  indskrevne  paa  mine  Lister, 
men  Ingen  af  dem  er  saa  elendig  som  jeg.« 

Endelig  ankom  han  til  Medinaceli.  En  eneste  Tanke 
opfj^dte  ham  bestandigt.  Trods  hans  Seire  og  Anseelse 
havde  hans  Herredomme  altid  været  vaklende ;  derfor  frygtede 
han,  at  hans  Familie  ikke  skulde  kunne  hævde  Magten 
efter  hans  Død.  Uophørligt  piint  af  denne  Tanke  lod  han 
sin  ældste  Søn,  Abdelmalik,  hente  til  sit  Leie  og  raadede 
ham  til  at  overgive  Commandoen  over  Tropperne  til 
sin  Broder  Abderrahman  og  selv  begive  sig  til  Hovedstaden 
for  at  tage  Magten  der  og  holde  sig  beredt  til  at  under- 
trykke ethvert  Oprør.  Abdelmalik,  lovede  at  følge  Faderens 
Raad,  men  i  sin  Uro  vedblev  denne  at  kalde  Sønnen  til- 
bage, hvergang  han  vilde  fjerne  sig  i  den  Tro,  at  den 
Døende  havde  udtalt.  Almanzor  frygtede  bestandig  for  at 
have  glemt  Noget  og  fandt  altid  et  nyt  Raad  at  føie  til 
dem,  han  havde  givet,  og  da  den  unge  Mand  græd,  bebrei- 
dede  han  ham  dette  som  et  Tegn  paa  Svaghed.  Da  Abdelma- 
lik endelig  var  gaaet,  følte  Almanzor  sig  en  Smule  bedre 
og  lod  sine  Officerer  komme.  Disse  kj endte  ham  næppe 
igjen;  han  var  bleven  saa  mager  og  bleg,  at  han  lignede 
et  Spøgelse,  og  han  havde  næsten  ganske  mistet  Mælet. 
Halvt  ved  Tegn,  halvt  ved  afbrudte  Stavelser  sagde  han 
dem  Farvel  og  kort  efter,  Natten  til  Mandagen  den  tiende 
August,  døde  han.  Han  blev  begravet  i  Medinaceli,  og 
man  satte  paa  hans  Grav  disse  to  Vers: 

»De  Spor,  han  har  efterladt  sig  paa  Jorden,  ville  be- 
lære Dig  om  hans  Historie,  som  om  Du  saae  den  med 
Dine  øine. 

Ved  Allah!    Tiden    vil   aldrig  igjen  kunne  fremvise  en 

saadan  Mand   eller  Nogen,    der    som   Lan    forsvarede   vore 
Grændser.« 

Den  Gravskrift,  en  christen  Munk  satte  ham,  er  ikke 
mindre  charakteristisk.  »I  Aaret  1002,«  skriver  han,  dede 
Almanzor;  han  blev  begravet  i  Helvede.«  Den  muhame- 
danske Helt  kunde  vel  aldrig  faae  en  bedre  Lovtale. 

R.  BESTHORN. 

Under  de  voldsomme  Stridigheder  mellem  Guelferne  og 
Ghibellinerne  hævede  de  norditalienske  Byer,  og  navnlig 
Florents,  sig  til  en  høi  Grad  af  Magt  og  Indflydelse.  Store 
Eigdomme  strømmede  til  Byen,  hvis  driftige  og  krigerske 
Borgere,  især  efter  at  Pisa  havde  maattet  bukke  under, 
dreve  en  udbredt  Handel.  Regjeringsformen  var  vel  demo- 
kratisk, men  de  rige  og  anseete  Familier  fik  dog  efterhaan- 
den  en  overveiende  Indflydelse.  Mediceernes  berømte  Slægt 
overvandt  imidlertid  ved  sine  uhyre  Rigdomme  og  sine 
Medlemmers  udmærkede  Egenskaber  alle  sine  Medbeilere, 
og  Cosimo  af  Medici  kom  i  Spidsen  for  Staten,  som  han 
styrede  med  en  saadan  Kraft  og  Viisdom,  at  han  fik  Til- 
navnet »Fædrelandets  Fader«.  Ved  hans  Død  1464  arvede 
hans  Søn  Piero  hans  Magt,  men  han  døde  allerede  1469 
og  efterlod  sig  af  sit  Ægteskab  med  Lucrezia  Tornabuoni 
to  Sønner,  Lorenzo  og  Giuliano.  Et  Forsøg  af  nogle  Ind- 
flydelsesrige paa  at  spille  Regjeringen  i  Hænderne  paa  den 
høitanseete  Tommaso  Soderini  strandede  paa  dennes  Uegen- 
nyttighed og  den  unge  Lorenzos  kloge  Optræden.    Men  det 


*)  EfterMac  hiavellis  „Istorie  Fiorentine",  skrevet  omtrent  1525 
og  tilegnet  Clemens  VII.  Yærket,  der  indbefatter  otte  Bøger,  er 
maaskee  det  ypperste  i  denne  Retning,  den  italienske  Litera- 
tur  har  at  opvise,  navnlig  i  Henseende  til  Sprogets  uovertræf- 
felige Behandling.     Det  omfatter  Tiden   fra  1215  til  1492. 

er  let  at  forstaae,  at  Mediceernes  overveiende  Magt  maatte 
avle  Had  og  Skinsyge  hos  mange  anseete  og  rige  Familier 
og  skaffe  dem  mange  Fjender.  Blandt  disse  var  Familien 
Pazzi  den  mægtigste  og  farligste,  og  det  er  om  denne  Fa- 
milies Forsøg  paa  at  styrte  Mediceerne  at  de  følgende  Blade 
skulle  handle. 


Ved  Aaret  1478  var  Italien  deelt  i  to  Leire,  paa  den 
ene  Side  Paven  og  Kongen  (af  Neapel),  paa  den  anden 
Side  Venetianerne,  Hertugen  (af  Mailand)  og  Florentinerne. 
Skjøndl  Krigen  imellem  dem  endnu  ikke  var  erklæret,  var 
der  dog  daglig  nye  Anledninger  til  at  fremskynde  dens 
Udbrud,  og  navnlig  gjorde  Paven  (Sixtus  IV)  sig  i  alle 
sine  Handlinger  Umage  for  at  fornærme  Staten  Florents. 
Da  derfor  Paven  erfoer,  at  Messer  Filippo  dei  Medici,  Er- 
kebiskop  af  Pisa,  var  afgaaet  ved  Døden,  skjænkede  han 
dette  Erkebispedømme  imod  den  florentinske  Signorias*) 
Villie  til  Francesco  Salviati,  hvem  han  kj endte  som  en 
Fjende  af  Familien  Medici.  Da  nu  Signoriaen  ikke  vilde 
overlade  denne  Mand  Besiddelsen  heraf,  paafulgte  der  ved 
Behandlingen  af  denne  Sag  mellem  den  og  Paven  nye  For- 
nærmelser og  denne  Sidste  tilstod  i  Rom  Familien  Pazzi  de 
største  Begunstigelser,  medens  han  ved  alle  Leiliglieder  viste 
Mediceerne  sin  Unaade.  Dengang  var  Familien  Pazzi  ved  Rig- 
dom og  Adel  den  meest  glimrende  i  Florents,  Dens  Over- 
hoved var  Messer  Jacopo,  der  paa  Grund  af  sin  store  Vel- 
stand og  ædle  Byrd  af  Folket  var  gjort  til  Ridder.  Han 
havde  ingen  andre  Børn  end  en  uægte  Datter,  men  derimod 
mange  Sødskendebørn,  navnlig  Sønner  af  hans  Brødre,  Messer 
Piero  og  Antonio :  af  den  Forste  Guglielmo,  Francesco,  Ri- 
nato  og  Giovanni,  og  af  den  Sidste  Andrea,  Niccolo  og  Ga- 
leotto.    Da  Cosimo  af  Medici  saae  denne  Families  Rigdom 


*}  Regjeringsraadet. 

Og  Adel,  havde  han  formælet  sit  Barnebarn  Bianca  med 
Guglielmo  i  det  Haab,  at  dette  Slægtskabsbaand  skulde  til- 
veiebringe  Enighed  mellem  de  to  Familier  og  udrydde  deres 
Fjendskab  og  Had,  der  som  oftest  er  Mistillidens  Frugt. 
Men,  —  saa  usikkre  og  skuffende  ere  vore  Planer,  —  ikke- 
destomindre  fik  Tingen  et  ganske  andet  Udfald :  thi  Loren- 
zos  Kaadgivere  viste  ham,  hvor  farligt  og  skadeligt  for  hans 
Myndighed  det  var  at  forene  Rigdom  og  Indflydelse  hos 
Borgerne.  Dette  bevirkede,  at  der  ikke  tilstodes  Messer 
Jacopo  og  hans  Brodersønner  saadanne  Æresposter,  som  de 
m  een  te  at  være  berettigede  til,  naar  de  sammenlignede  sig 
med  Stadens  andre  Borgere,  og  heraf  opstod  der  da  hos 
Pazzierne  den  første  Uvillie,  hos  Mediceerne  den  første 
Frygt,  og  i  samme  Forhold,  som  Uvillien  voxede,  tiltog  ogsaa 
Frygten,  hvorfor  Pazzierne  i  enhver  Sag,  hvori  de  andre 
Borgere  toge  virksom  Deel,  ikke  vare  velseete  af  Øvrigheds- 
myndighederne.  For  en  ubetydelig  Aarsags  Skyld  tvang 
saaledes  Ottemandsraadet*)  Francesco  dei  Pazzi,  der  opholdt 
sig  i  Rom,  til  at  vende  tilbage  til  Florents,  og  det  uden 
ligeoverfor  ham  at  tage  saadanne  Hensyn,  som  man  pleiede 
at  vise  anseete  Borgere.  Pazzierne  beklagede  sig  derfor 
allevegne  med  bittre  og  fornærmende  Ord,  og  dette  forøgede 
atter  Mediceernes  Mistro  og  Krænkelser.  Jacopo  dei  Pazzi 
var  gift  med  en  Datter  af  Giovanni  Buonromei  (Borromei), 
en  rig  Mand,  og  da  denne  døde,  skulde  hans  Formue  altsaa 
tilfalde  denne  Datter;  men  desuagtet  bemægtigede  Carlo, 
en  Brodersøn  af  den  Afdøde,  sig  en  Deel  af  Formuen,  og 
da  Sagen  kom  for  Retten,  blev  der  afsagt  en  Kjendelse**), 
i  Kraft  af  hvilken  Arven  efter  hendes  Fader  blev  fratagen 
Jacopo  dei  Pazzis  Hustru  og  tilkjendt  Carlo,  en  Krænkelse, 


I 


*)   Et  snævrere  Udvalg  af  Signoriaen. 
**)   Saaledes  oversætter  jeg  fa  fatta  una  legge,  egl.:  blev  der  gjort 
en  Lov. 

som  Pazzierne  heel  og  holden  skreve  paa  Mediceernes  Reg- 
ning. Desaarsag  advarede  Giuliano  dei  Medici  ofte  sin 
Broder  Lorenzo  imod  at  drive  det  for  vidt,  idet  han  sagde, 
at  han  frygtede,  de  vilde  tabe  Alt,  blot  fordi  de  stræbte 
efter  for  Meget. 

Men  Lorenzo,  hvis  Ungdom  og  Magt  gjorde  ham  dri- 
stig og  fyrig,  vilde  selv  ordne  Alt  og  forlangte,  at  Enhver 
skulde  rette  sig  efter  hans  Villie.  Da  nu  Pazzierne  med 
deres  Adel  og  store  Rigdomme  ikke  længere  kimde  finde 
sig  i  saa  store  Forurettelser,  begyndte  de  at  pønse  paa 
Hævn.  Den  Første,  der  udtalte  sig  liøit  og  lydeligt  mod 
Mediceerne,  var  Francesco.  Han  var  heftigere  og  lettere 
at  fornærme  end  nogen  af  de  Andre  og  besluttede  derfor 
at  vinde,  hvad  der  manglede  ham,  eller  at  tabe,  hvad  han 
havde.  Og  da  Regjerhigen  i  Florents  var  ham  forhadt,  op- 
holdt han  sig  næsten  stedse  i  Rom,  hvor  han  efter  de  flo- 
rentinske Kjøbmænds  Sædvane  arbeidede  med  sine  store 
Capitaler.  Da  han  stod  i  et  fortroligt  Venskabsforhold  til 
Grev  Girolamo*),  saa  beklagede  de  sig  ofte  for  hinanden 
over  Mediceerne.  Efter  mange  slige  Klager  kom  de  endelig 
til  det  Resultat,  at,  naar  de  vilde  leve  i  Sikkerhed,  den  ene 
i  sine  Stater,  den  anden  i  sin  Fødeby,  saa  maatte  Regje- 
ringeu  i  Florents  styrtes,  og  det  kunde  efter  deres  Mening 
kun  skee  ved  Giulianos  og  Lorenzos  Død.  De  meente,  at 
Paven  og  Kongen  gjerne  vilde  give  deres  Samtykke  hertil, 
naar  det  blev  gjort  dem  indlysende,  at  Tingen  kunde  ud- 
føres. Da  de  nu  syslede  med  saadanne  Tanker,  aabenba- 
rede  de  det  Hele  for  Francesco  Salviati,  Erkebiskop  af  Pisa, 
som  gjerne  sluttede  sig  til  dem,  da  han  var  en  ærgjerrig 
Mand  og  nylig  var  bleven  fornærmet   af  Mediceerne.       De 


*)  Uægte  Søn  af  Mediceernes  Fjende,  Pave  Sixtus  IV.  Han  eiede 
Byerne  Imola  og  Forli  i  Romagnen,  men  hans  Herredømme 
var  meget  usikkert  paa  Grund  at'  det  fortrolige  Forhold,  som 
dengang  fandt  Sted  mellem  Florents  og  Venedig. 

grublede  nu  altsaa  over,  hvad  der  var  at  gjøre,  og  beslut- 
tede endelig  for  at  fremme  Sagen  at  drage  Messer  Jacopo 
dei  Pazzi  ind  i  Sagen,  thi  uden  ham  troede  de  ikke  at 
kunne  udrette  Noget.  Det  blev  derfor  besluttet,  at  Fran- 
cesco dei  Pazzi  i  dette  Øiemeed  skulde  gaae  til  Florents, 
men  Erkebispen  og  Greven  blive  i  Eom  for  at  være  ved 
Haanden,  naar  et  passende  Tidspunkt  kom  til  at  indvie 
Paven  i  Sagen.  Francesco  fandt  Messer  Jacopo  forsigtigere 
og  vanskeligere,  end  han  havde  ønsket,  og  da  han  skrev 
dette  til  Eom,  fandt  man  det  nødvendigt  at  anvende  en 
stærkere  Indflydelse  for  at  beseire  hans  Modstand,  hvorfor 
Erkebispen  og  Greven  aabenbarede  hele  Sagen  for  Giovan 
Batista  da  Montesecco,  Pavens  Condottiére*)  Denne  blev 
holdt  for  en  stor  Kriger  og  stod  i  Taknemmelighedsgjæld  baade 
til  Greven  og  til  Paven;  men  han  fandt  dog  Sagen  vanske- 
lig og  farlig.  Erkebispen  bestræbte  sig  imidlertid  for  at 
fjerne  hans  Betænkeligheder  ved  at  gjore  ham  opmærksom 
paa  den  Hjælp,  som  Paven  og  Kongen  vilde  yde  Foreta- 
gendet, paa  det  Had,  som  Borgerne  i  Florents  nærede  til 
Mediceerne,  paa  de  mægtige  Paarørende  i  Salviatiernes  og 
Pazziernes  Følge,  paa  den  Lethed,  med  hvilken  man  kunde 
dræbe  Mediceerne,  da  de  færdedes  i  Staden  uden  Følge  og 
uden  Mistanke,  og  naar  Drabet  var  udført,  forandre  Regje- 
ringsformen  i  Florents.  Af  Alt  dette  troede  Giovan  Batista 
dog  slet  Intet,  da  han  havde  hørt  mange  Florentinere  tale 
ganske  anderledes. 

Medens  man  nu  var  fordvbet  i  disse  Planer  og  Tanker, 
hændtes  det,  at  Carlo,  Herre  til  Faenza,  blev  saa  syg,  at 
man  frygtede  for  hans  Liv.  Nu  troede  Erkebispen  og  Gre- 
ven at  have  fundet  en  Leilighed  til  at  sende  Giovan  Ba- 
tista til  Florents  og  derfra  til  Romagnen  under  Paaskud  af 
at  tilbagefordre  nogle  Landgodser,    som  Herren   af  Faenza 


*)  Anfører  for  Leietropper. 

havde  frataget  dem.  Greven  overdrog  altsaa  Giovan  Batista 
at  tale  med  Lorenzo  og  i  hans  Navn  sporge  ham  tilraads 
om,  hvorledes  han  med  Hensyn  til  Sagerne  i  Romagnen 
havde  at  forholde  sig;  dernæst  skulde  han  tale  med  Fran- 
cesco de*  Pazzi  og  i  Forening  med  ham  søge  at  formaae  Messer 
Jacopo  de'  Pazzi  til  at  gjore  fælles  Sag  med  dem.  Og  for 
ved  Pavens  Autoritet  at  kunne  formaae  ham  dertil  vilde 
man,  at  han  før  sin  Afreise  fik  Sixtus  i  Tale,  og  denne 
lovede  da  ogsaa  at  gjore  Alt,  hvad  der  stod  i  hans  Magt 
for  at  begunstige  Foretagendet.  Da  nu  Giovan  Batista  kom 
til  Florents,  fik  han  Lorenzo  i  Tale,  blev  modtagen  af  ham 
med  den  største  Forel: ommenhed  og  fik  de  attraaede  Eaad 
paa  en  saa  forstandig  og  hjertelig  Maade,  at  han  blev  høi- 
lig  forbauset  over  at  finde  Lorenzo  ganske  anderledes,  end 
man  havde  afmalet  ham  for  ham :  mild,  forstandig  og  venlig 
sindet  mod  Greven.  Desuagtet  vilde  han  tale  med  Fran- 
cesco, men  da  han  ikke  traf  ham,  som  just  var  reist  til 
Lucca,  saa  besøgte  han  Messer  Jacopo,  men  fandt  ham  i 
Begyndelsen  meget  utilboielig  til  at  indlade  sig  paa  hele 
Sagen.  Før  han  reiste  bort,  havde  dog  Pavens  Autoritet 
havt  saamegen  Indflydelse  paa  ham,  at  han  bad  Giovan 
Bastista  i  Guds  Navn  reise  til  Rom  agnen  og  saa  komme 
tilbage  igjen;  Francesco  vilde  da  imidlertid  være  vendt  til- 
bage til  Florents,  og  saa  kunde  de  tale  nærmere  om  Sagen. 
Giovan  Batista  reiste,.  kom  tilbage  igjen  og  fortsatte  de 
opdigtede  Underhandlinger  med  Lorenzo  dei  Medici  om  Gre- 
vens Anliggender;  derhos  traadte  han  igjen  i  Forbindelse 
med  Messer  Jacopo  og  Francesco  dei  Pazzi  og  bragte 
det  endelig  saa  vidt,  at  Messer  Jacopo  gik  ind  paa  deres 
Forehavende.  Dernæst  raadsloge  de  om  Udførelsen.  Mes- 
ser Jacopo  troede  ikke,  at  Tingene  kunde  lade  sig  gjøre, 
naar  begge  Brødrene  vare  i  Florents;  man  burde  derfor 
vente,  til  Lorenzo  reiste  til  Rom,  hvad  Rygtet  sagde,  han 
vilde,  og  saa  udføre  Gjerningen.  Francesco  meente  ligeledes, 
at  det  var  bedst,  naar  Lorenzo   var  i  Rom;    men   selv    om 

det  ikke  blev  Tilfældet,  saa  kunde  dog,  paastod  han,  begge 
Brødrene  blive  ryddede  afveien  enten  ved  et  Bryllupsmaaltid, 
ved  Spillebordet  eller  i  Kirken.  Hvad  den  fremmede  Hjælp 
angik,  meente  han,  at  Paven  kunde  samle  Tropper  under 
Paaskud  af  at  bemæ^gtige  sig  Kastellet  Montone*),  da  han 
jo  havde  gyldig  Grrund  til  at  fratage  Grev  Carlo  dette, 
eftersom  denne  havde  vakt  Oprør  i  Siena  og  Perugias  Di- 
stricter  ;  dog  blev  der  ikke  truffet  anden  Bestemmelse,  end 
at  Francesco  dei  Pazzi  og  Giovan  Batista  skulde  gaae  til 
Rom  og  der  træffe  endelig  Aftale  med  Greven  og  Paven. 
Sagen  blev  paany  overlagt  i  Rom,  og  endelig  bestemte  man 
da,  at  Montones  Beleiring  skulde  foretages,  at  Giovanfran- 
cesco  da  Tolentino,  Pavens  Soldat**),  skulde  gaae  til  Ro- 
magnen og  Messer  Lorenzo  da  Castello  til  sin  Hjemstavn, 
at  Begge  skulde  fuldstændiggjøre  deres  Compagnier  med 
Folk  fra  Egnen  og  udfore  de  Befalinger,  de  maatte  faae  af 
Erkebiskop  dei  Salviati  og  Francesco  dei  Pazzi,  hvilke  til- 
ligemed Giovan  Batista  da  Montesecco  skulde  gaae  til  Flo- 
rents og  der  drage  Omsorg  for  Alt,  hvad  der  var  nødvendigt 
til  Foretagendets  Udførelse,  hvortil  ogsaa  Kong  Ferrando 
(af  Neapel)  gjennem  sin  Gesandt  lovede  virksom  Hjælp. 

.I]rkebispen  og  Francesco  dei  Pazzi  kom  altsaa  til  Flo- 
rents, hvor  de  fik  Jacopo,  Son  af  Messer  Poggio,  paa  deres 
Parti,  en  lærd,  men  ærgjerrig  og  med  de  bestaaende  For- 
hold meget  misfornøiet  ung  Mand;  desuden  de  tvende  Ja- 
copo Salviati,  den  ene  en  Broder,  den  anden  en  Frænde  af 
Erkebispen.  Hertil  kom  endnu  Bernardo  Bandini  og  Napo- 
leone  Frauzesi,  fyrige  og  Familien  Pazzi  hengivne  Ynglinge. 
Af  Fremmede  kom  endnu  til  foruden  de  Førnævnte  Messer 
Antonio  da  Volterra  og  en   vis   Stefano,  en  Præst,  der  op- 


*)   Fæstning  i  Kirkestaten    i  Nærheden    af  Perugia,    som  tilhørte 
ovennævnte  Carlo  Manfredi,  Greve  af  Faenza. 
**)   o:  Condottiére. 

holdt  sig  i  Messer  Jacopos  Huus  og  underviste  dennes 
Datter  i  det  latinske  Sprog.  Rinato  dei  Pazzi,  en  besindig 
og  sat  Mand,  som  fuldtvel  kjendte  alle  de  Ulykker,  der  ud- 
springe af  slige  Foretagender,  vilde  ikke  have  Noget  med 
Sammensværgelsen  at  gjore;  tvertimod  misbilligede  han 
den  i  høieste  G-rad  og  søgte  at  forhindre  den  ved  alle  de 
Midler,  han  med  Ære  kunde  anvende. 

Paven  havde  ladet  Raffaello  di  Riario*),  et  Sodskende- 
barn  af  Grev  Girolamo,  studere  de  pavelige  Videnskaber**) 
ved  Universitetet  i  Pisa  og  endnu,  medens  han  opholdt  sig 
der,  hævet  ham  til  Cardinalværdigheden.  De  Sammensvorne 
ansaae  det  for  hensigtsmæssigt  at  faae  denne  Cardinal  til 
Florents  og  benytte  hans  Ankomst  ikke  alene  til  at  hem- 
meligholde Sammensværgelsen,  idet  de  nemlig  i  hans  Følge 
kunde  skjule  de  nødvendige  Deeltagere,  men  ogsaa  som 
Anledning  til  selve  Udførelsen.  Cardinalen  kom  altsaa 
og  blev  modtaget  af  Messer  Jacopo  dei  Pazzi  i  Montughi, 
hans  Yilla  nærved  Florents.  Ved  Cardinalens  Medvirkning 
haabede  de  Sammensvorne  at  bringe  Lorenzo  og  Giuliano 
sammen  og,  naar  det  var  skeet,  da  myrde  dem.  De  gjorde 
derfor  et  Gjæstebud  for  ham  paa  deres  Landgods  i  Fiesole ; 
men  enten  det  nu  var  et  Tilfælde  eller  med  Overlæg,  Giu- 
liano indfandt  sig  ikke,  og  da  denne  Plan  saaledes  slog  dem 
feil,  meente  de,  at,  naar  de  gave  en  Fest  for  Cardinalen  i 
Florents,  saa  maatte  begge  Mediceer  nedvendigviis  give  Møde. 
De  traf  altsaa  deres  Forberedelser  og  bestemte  Søndagen 
den  sex  og  tyvende  April  i  Aaret  1478  til  dette  Gjæstebud. 
Da  nu  de  Sammensvorne  meente  at  kunne  dræbe  dem  midt 
under  Festen,  kom  de  sammen  Løverdag  Nat  og  ordnede 
Alt  til  den  følgende  Morgen.  Men  i  Løbet  af  Dagen  fik 
Francesco  Underretning  om,  at  Giuliano  ikke  kunde  komme 
til    Gjæstebudet.      Sammensværgelsens    Ledere   traadte    da 


*)   o:  Card.  Rafael  Sansoni. 
**)   o:  Den  kanoniske  Ret. 

sammen  paany  og  bleve  enige  om,  at  Udforeisen  ikke  burde  ud 
saftes,  da  det  var  umuligt  Andet,  end  at  Planen  maatte  blive 
opdaget,  da  den  var  kjendt  af  saa  Mange.  Altsaa  bestemte 
de  at  myrde  Brødrene  i  Cathedralkirken  Sta.  Eeparata*)  hvor 
de  begge  paa  Grund  af  Cardinalens  Nærværelse  efter  Skik  og 
Brug  maatte  indfinde  sig.  De  vilde,  at  Giovan  Batista  skulde 
paatage  sig  at  myrde  Loreiizo,  Francesco  Pazzi**)  og  Ber- 
nardo  Bandini  derimod  Giuliano.  Men  Giovan  Batista 
vægrede  sig  bestemt  herved,  enten  fordi  han  var  bleven  mil- 
dere stemt  efter  sine  Besøg  hos  Lorenzo  eller  af  andre 
Grunde.  Han  vilde  aldrig  have  Mod  til  at  begaae  en  saa 
stor  Forbrydelse  i  Kirken,  sagde  han,  og  paa  engang  gjore 
sig  skyldig  i  Forræderi  og  Vanhelligelse  af  Guds  Huus. 
Dette  var  den  første  Foranledning  til,  at  Foretagendet  mis- 
lykkedes, thi  da  Tiden  var  knap,  var  man  nødsaget  til  at 
overdrage  dette  Hverv  til  Messer  Antonio  da  Volterra  og 
Præsten  Stefano,  der  begge  vare  hoist  uskikkede  til  en  saa- 
dan  Gjerning,  baade  fordi  de  manglede  Bestemthed  og  ifølge 
hele  deres  Natur.  Thi  hvis  nogensinde  et  stærkt  og  fast 
Hjerte,  prøvet  i  Erfaringens  Skole,  urokkeligt  i  Liv  og  Død, 
er  nødvendigt,  saa  er  det  tilvisse  ved  en  saadan  Gjerning,  for 
hvilken  man  derfor  ogsaa  hyppig  seer  Mænd,  der  ere  vante 
til  Krig  og  Blodsudgyldelse,  gyse  tilbage.  Da  dette  var 
besluttet,  vedtoge  de,  at  Misgjerningen  skulde  udføres,  naar 
Præsten,  som  læste  Høimessen  i  Kirken,  løftede  Hostien 
iveiret,  og  at  imidlertid  Erkebiskop   dei  Salviati  og  Jacopo, 


*)  Kirken  Sta.  Reparata  blev  nedreven  omtrent  1290,  og  paa 
dens  Plads  begyndte  Arnolfo  di  Cambio  1298  Opførelsen  af 
den  nuværende  Domkirke,  Cattedrale  di  Sta.  Maria  del  Fiore 
(af  Blomsten  o:  Lillen,  Florents's  Vaaben).  Machiavelli  gjør 
sig  altsaa  her  skyldig  i  en  Navneforbytning,  hvis  man  ikke 
vil  antage,  at  Kirkens  gamle  Navn  paa  hans  Tid  endnu  ikke 
maa  være  gaaet  af  Brug. 
**)  Francesco  hadede  Giuliano  mere  end  Lorenzo,  fordi  hiin 
havde  ægtet  Camilla  Caffarelli,   hvem  Fr.  elskede. 

Messer  Poggios  Søn,  med  deres  Folk  skulde  besætte  Raad- 
hiiset,  for  at  Sigiioriaen,  naar  de  tvende  unge  Mænd  vare 
myrdede,  med  det  Gode  eller  Onde  skulde  give  Gjernings- 
mændene  Medhold. 

Da  denne  Beslutning  vor  tagen,  gik  de  til  Kirken,  hvor 
Cardinalen  og  Lorenzo  dei  Medici  allerede  havde  indfundet 
sig.  Kirken  var  fuld  af  Mennesker  og  Gudstjenesten  alle- 
rede begyndt,  men  Giuliano  endiiu  ikke  kommen.  Francesco 
dei  Pazzi  og  Bernardo,  der  vare  udseete  til  at  dræbe  ham, 
gik  altsaa  hjem  til  ham  for  at  søge  efter  ham  og  fik  ham 
ogsaa  ved  indtrængende  og  listige  Bønner  med  til  Kirken. 
Det  er  i  Sandhed  mærkværdigt,  at  Francesco  og  Bernardo 
under  den  største  Ro  og  Hjertelighed  forstode  at  dølge  ;et 
saa  voldsomt  Had  og  Tanken  om  en  saa  stor  Forbrydelse; 
thi  baade  paa  Veien  derhen  og  i  selve  Kirken  underholdt 
de  ham  med  spøgefuld  og  ungdommelig  munter  Tale.  Fran- 
cesco forsømte  end  ikke  under  Venskabs  Maske  at  trykke 
ham  i  sine  Arme  og  saaledes  beføle  ham  for  at  mærke,  om 
han  skulde  være  iført  Pandser  eller  forsynet  med  noget 
lignende  Beskyttelsesmiddel.  Giuliano  og  Lorenzo  kj endte 
tilfulde  Pazziernes  fjendtlige  Sindelag  og  vidste,  at  de 
ønskede  at  kunne  fravriste  dem  Magten;  men  de  frygtede 
dog  ikke  for  deres  Liv,  da  de  troede,  at  om  Hine  ogsaa 
vilde  foretage  sig  Noget  imod  dem,  saa  vilde  de  gaae  frem 
paa  fredelig  Viis  og  ikke  bruge  saa  voldsomme  Midler  imod 
dem.  Da  de  saaledes  ikke  frygtede  nogen  Overlast,  anstil- 
lede de  sig  ogsaa,  som  om  de  vare  deres  Venner.  Mor- 
derne vare  nu  paa  deres  Post,  nogle  ved  Siden  af  Lorenzo, 
hvor  de  paa  Grund  af  den  i  Kirken  talrigt  forsamlede 
Mængde  let  og  uden  Mistanke  kunde  holde  sig,  andre  hos 
Giuliano,  og  da  det  aftalte  Øieblik  kom,  gjennemborede 
Bernardo  Bandini  med  et  kort,  til  den  Ende  forfærdiget 
Vaaben  Giulianos  Bryst,  saa  at  han  vaklede  et  Par  Skridt 
frem  og  derpaa  styrtede  til  Jorden;  nu  kastede  Francesco 
dei  Pazzi  sig  over  ham  og  gjennemborede  ham  i  sin  rasende 


78  Pazziernes  Sammensværg-else  i  Florents. 

Iver  med  mange*)  Sted,  saa  at  han  endog,  forblindet  af 
sit  fnysende  Had,  kom  til  at  saave  sig  selv  farligt  i  det 
ene  Been.  Paa  den  anden  Side  styrtede  Messer  Antonio 
og  Stefano  les  paa  Lorenzo,  og  efter  at  have  rettet  flere 
Stød  imod  ham  tilføiede  de  ham  et  let  Saar  i  Struben. 
Enten  det  nu  var  deres  Keitethed  eller  Lorenzos  Mod  —  da 
han  saae  sig  angreben,  brugte  han  sine  Vaaben  tappert  —  og 
deres  Hjælp,  som  ledsagede  ham,  nok  er  det,  alle  deres 
Bestræbelser  vare  frugtesløse,  saa  at  de  forfærdede  toge 
Flugten  og  skjulte  sig**);  de  bleve  imidlertid  snart  fundne, 
ynkelig  myrdede  og  slæbte  omkring  gjennem  Byens  Gader. 
Lorenzo  paa  sin  Side  samlede  sine  Venner  omkring  sig  og 
indelukkede  sig  med  dem  i  Kirkens  Sacristi.  Da  Bernardo 
Bandini  saae,  at  (liuliano  var  død,  styrtede  han  sig  over 
Francesco  Nori,  en  fortrolig  Yen  af  Mediceerne,  og  stedte 
ham  ned,  enten  af  gammelt  Had  til  ham,  eller  fordi  han 
havde  villet  staae  Giuliano  bi.  Men  endnu  ikke  tilfreds- 
stillet med  dette  dobbelte  Mord  ilede  han  efter  Lorenzo 
for  ved  sin  Kraft  og  Hurtighed  at  indhente,  hvad  de  Andre 
ved  deres  Langsomhed  og  Svaghed  havde  forsømt;  da  denne 
imidlertid  var  flygtet  ind  i  Sacristiet,  kunde  han  ikke  komme 
ham  tillivs.  Midt  under  disse  skrækkelige  og  larmende  Op- 
trin, saa  frygtelige,  at  Kirken  syntes  at  skulle  styrte  sam- 
men, søgte  Cardinalen  Tilflugt  ved  Alteret,  hvor  Geistlig- 
heden med  Nød  og  næppe  kunde  beskytte  ham,  indtil  Op- 
røret varqvalt,  og  Signoriaen  kunde  lade  ham  føre  til  hans 
Palads,  hvor  han  i  den  største  Bekymring  forblev  indtil  sin 
Befrielse. 

I  Florents  opholdt  der  sig  dengang  nogle  Borgere  fra 
Perugia,  som  Partistridigheder  havde  forjaget  fra  deres  Hjem, 
og  hvem  Pazzierne  ved  Løt^e  om  igjen  at  føre  dem  tilbage 


*)   Paa  Liget  fandtes  nitten  Saar. 
**)   I  et   Kloster;    disse    stode    under    Beskyttelse    af   Paven,    der 
holdt  med  de  Sammensvorne. 

til  deres  Fædreland  havde  bevæget  til  at  tage  Deel  i  deres 
Planer.  Disse  tog  Erkebiskop  dei  Salviati  med  sig,  da  han 
tilligemed  Jacopo,  Messer  Poggios  Son,  sine  Slægtninge  og 
Venner  brød  op  for  at  besætte  Kaadhuset.  Da  han  kom 
derhen,  lod  han  en  Deel  af  sine  Folk  blive  nedenfor  med 
Befaling  til  at  bemægtige  sig  Porten,  saasnart  de  herte 
Larm ;  selv  gik  han  tilligemed  den  største  Deel  af  Perugia- 
nerne  op  i  Paladset,  og  da  Signoriaen  just  holdt  Middags- 
maaltid,  thi  det  var  allerede  silde,  blev  han  strax  indladt 
af  Cesare  Petrucci,  Gonfaloniére  di  giustizia*).  Han  traadte 
nu  altsaa  ind  med  et  Par  af  sine  Mænd  og  lod  de  andre 
blive  udenfor,  men  Størstedelen  af  disse  kom  til  at  inde- 
spærre sig  selv  i  Cancelliet,  da  Døren  til  dette  var  saale- 
des  indrettet,  at  den,  naar  den  først  var  lukket,  hverken 
indvendig  eller  udvendig  fra  kunde  aabnes  uden  ved  Hjælp 
af  Nøgle.  Erkebispen,  der  imidlertid  var  kommen  ind  med 
Gonfaloniéren,  begyndte  nu  under  Paaskud  af  at  have  Noget 
at  meddele  ham  fra  Paven,  at  tale  til  ham  i  saa  usammen- 
hængende og  forblommede  Udtryk,  at  den  Forstyrrelse,  der 
forraadte  sig  i  hans  Aasyn  og  Tale  vakte  saa  mørke  Anel- 
ser hos  Gonfaloniéren,  at  denne  pludselig  skrigende  styrtede 
ud  af  Salen,  greb  Jacopo,  Messer  Poggios  Søn,  som  han 
fandt  udenfor,  i  Haarene  og  overgav  ham  i  Sbirrernes  Hæn- 
der. Kaadsherrerné  bleve  bestyrtede  og  bevæbnede  sig  med 
hvad  Tilfældet  gav  dem  i  Hænderne,  og  Alle  de,  der  vare 
komne  op  i  Salen  med  Erkebispen  —  nogle  af  hans  Folk 
vare  jo  indespærrede  og  de  øvrige  bleve  grebne  af  Skræk, 
—  bleve  nu  enten  øieblikkelig  dræ^bte  eller  levende  kastede 
ud  af  Paladsets  Vinduer,  og  Erkebispen,  de  tvende  Jocopo 
de'  Salviati  og  Jacopo,  Messer  Poggios  Søn,    hængte.     De, 


*)  Overdommer,  Justitsminister,  — Gonfaloniére  (o:  Bannerherre) 
var  iøvrigt  Navnet  paa  den  regj erende  Magistratsperson  i  flere 
norditalienske  Byer,  altsaa  omtrent  det  Samme  som  Podesta 
eller  Doffe. 

som  vare  blevne  staaende  nedenfor  i  Paladset,  havde  imid- 
lertid overmandet  Vagten  og  bemægtiget  sig  Porten  og  hele 
den  nederste  Deel  af  Bygningen,  saa  at  Borgerne,  der  ved 
Larmen  vare  ilede  til  Raadhuset,  hverken  bevæbnede  kunde 
bringe  Raadsherrerue  Hjælp    eller  ubevæbnede  Raad. 

Imidlertid  vare  Francesco  de'  Pazzi  og  Bernardo  Ban- 
dini  blevne  grebne  af  Forfærdelse,  da  de  saae,  at  Lorenzo 
var  undkommen,  og  den  ene  af  dem,  den  paa  hvem  hele  Fore- 
tagendets heldige  Udfald  beroede,  var  haardt  saaret.  Da 
derfor  Bernardo  indsaae,  at  Sagen  var  tabt,  tænkte  han  med 
samme  freidige  Mod  paa  at  frelse  sit  eget  Liv,  som  han 
før  havde  tænkt  paa  at  berøve  Mediceerne  deres,  og  reddede 
sig  ved  Flugten.  Francesco,  der  saaret  var  kommen  hjem 
til  sit  Huus,  prøvede  paa  at  stige  tilhest,  fordi  man  efter 
Bestemmelsen  bevæbnet  skulde  drage  igjennem  Byen  og 
kalde  Folket  til  Vaaben  for  Friheden,  men  han  var  ikke 
istand  dertil,  thi  Saaret  var  for  dybt,  og  han  havde  mistet 
formeget  Blod.  Han  afførte  sig  derfor  sine  Klæder,  kastede 
sig  afklædt  paa  sit  Leie  og  bad  Messer  Jacopo  om  at  gjøre, 
hvad  han  ikke  selv  formaaede.  Skjondt  Messer  Jacopo  var 
gammel  og  uvant  til  slige  Oprør,  kastede  han  sig  dog  paa 
sin  Hest  for  endnu  at  vove  et  sidste  Forsøg;  han  tog  om- 
trent hundrede  Bevæbnede,  der  bleve  holdte  i  Beredskab  til 
dette  Foretagende,  med  sig  og  begav  sig  til  Pladsen  foran 
Raadhuset,  idet  han  kaldte  Folket  tilhjælp  for  sig  og  Fri- 
heden. Men  Mediceernes  Lykke  og  Gavmildhed  gjorde  Fol- 
ket døvt  for  hans  Røst,  og  Friheden  kjendte  man  ikke  i 
Florents,  saa  at  Ingen  svarede  paa  hans  Opraab.  Kun 
Raadsherrerne,  der  holdt  den  øverste  Deel  af  Paladset  besat, 
hilsede  ham  med  Steenkast  og  indjoge  ham  Forfærdelse  ved 
deres  Trusler.  Som  nu  Messer  Jacopo  i  sin  Raadvildhed 
stod  der,  kom  hans  Slægtning  Giovanni  Serristori,  som  først 
satte  ham  irette  for  de  Uroligheder,  han  vakte,  og  dernæst 
formanede  ham  til  at  vende  tilbage  til  sit  Huus,  idet  han 
forsikkrede  ham,  at  Friheden  og  Folkets  Vel  laae  de  andre 

Borgere  ligesaa  meget  paa  Hjerte,  som  ham.  Da  altsaa 
Messer  Jacopo  saae  sig  berøvet  ethvert  Haab,  saae  Kaads- 
paladset  fuldt  af  Fjender,  Lorenzo  ilive,  Francesco  saaret, 
Ingen  rede  til  at  felge  sig  og  ikke  vidste,  hvad  Andet 
han  skulde  gribe  til,  saa  besluttede  han  om  muligt  at  redde 
Livet  ved  Flugt,  forlod  med  sine  Ledsagere  Florents  og 
ilede  ad  Komagnen  til. 

Imidlertid  var  allerede  hele  Staden  under  Vaaben  og 
Lorenzo  dei  Medici  havde  under  Bedækning  af  talrige  Be- 
væbnede trukket  sig  tilbage  til  sit  Huus.  Kaadets  Palads 
var  blevet  tilbageerobret  af  Folket,  og  Alle  de,  der  før  havde 
besat  det,  fangne  og  myrdede.  Overalt  i  hele  Staden  lød 
Mediceernes  Navn;  Lemmerne  af  de  Myrdede  bleve  deels 
stukne  paa  Landsespidser,  deels  slæbte  omkring  i  Gaderne, 
og  Folket  forfulgte  Pazzierne  med  Vredesskrig  og  grusomme 
Handlinger.  Allerede  vare  deres  Huse  stormede  af  Pøbelen, 
Francesco  slæbt  næsten  nøgen  ud  af  sin  Bolig,  ført  til  Raad- 
huset  og  hængt  ved  Siden  afErkebispen  og  alle  de  Andre*); 
men  ingen  Forhaanelse,  han  underveis  maatte  døie,  var  istand 
til  at  afpresse  ham  et  Ord;  stivt  betragtede  han  de  Andre 
og  sukkede  taus  uden  ellers  at  lade  den  ringeste  Klage  høre. 
Guglielmo  de'  Pazzi,  Lorenzos  Svoger,  reddede  sig  ind  i 
dennes  Huus  ved  sin  Brødefrihed  og  sin  Gemalinde  Biancas 
Hjælp.  I  denne  Farens  Stund  var  der  ikke  en  Borger, 
uden  at  han  jo  bevæbnet  eller  ubevæbnet  mødte  i  Lorenzos 
Huus,  og  Enhver  vilde  staae  ham  bi  med  Liv  og  Gods,  saa 
stor  var  den  Lykke  og  Yndest,Mediceernes  Familie  ved  sin  Klog- 
skab og  Gavmildhed  havde  vundet.  Einato  de'  Pazzi  havde, 
da  Uveiret  skulde  bryde  løs,  trukket  sig  tilbage  til  sit 
Landgods;  da  han  nu  her  erfarede  Udfaldet,  vilde  han  for- 
klædt flygte  bort,  men  han  blev  kjendt  paa  Veien,  greben 
og  ført  til  Florents.     Ogsaa  Messer  Jacopo  blev  fangen  paa 


*)   lait  halvfjenlsindst3''ve. 

Historisk  Archiv.     1870.    I.  6* 

Reisen  over  Alperne*);  thi  da  Bjergboerne  havde  erfaret, 
hvad  der  var  forefaldet  i  Florents,  og  nu  saae  ham  paa  Flug- 
ten, toge  de  ham  tilfange  og  bragte  ham  til  Florents,  og  skjondt 
han  flere  Gange  underveis  bad  dem  gjore  det  af  med  ham 
kunde  han  dog  ikke  formaae  dem  hertil.  Fire  Dage  efter 
Oprørets  Udbrud  bleve  Messer  Jacopo  og  Rinato  domte  til 
Døden.  Men  intet  af  alle  de  Mord,  der  vare  begaaede  i 
disse  Dage,  hvor  endogsaa  Gaderne  vare  bedækkede  med  de 
Dræbtes  Lemmer,  opvakte  Medlidenhed  uden  Rinatos,  thi 
ham  holdt  man  for  en  fornuftig  og  brav  Mand  og  fri  for 
det  Hovmod,  som  man  dadlede  hos  de  Øvrige  af  denne  Familie. 
Og  for  at  der  ved  denne  Begivenhed  ikke  skulde  mangle 
noget  overordentligt  Exempel,  blev  Messer  Jacopo  først  bi- 
sat i  sine  Forfædres  Begravelse,  men  derpaa,  som  om  han  var 
død  i  Kirkens  Ban,  revet  ud  af  denne  og  jordet  langt  uden- 
for Stadens  Mure;  ogsaa  herfra  blev  han  imidlertid  gravet 
op,  nøgen  slæbt  omkring  i  Gaderne  ved  den  Strikke,  man 
havde  hængt  ham  i,  og  endelig,  som  om  der  ikke  i  Jorden 
var  Plads  til  en  Grav  for  ham,  af  de  Samme,  der  havde  slæbt 
ham  omkring,  kastet  i  Floden  Arno,  hvis  Vandstand  den- 
gang var  meget  hoi.  I  Sandhed,  et  rystende  Exempel  paa 
Lykkens  Ustadighed  at  see  en  Mand  af  saa  stor  Rigdom, 
i  saa  lykkelige  jordiske  Vilkaar  nedstyrtes  i  saa  stor  Ulykke, 
i  saa  dybt  et  Fald,  bedædiket  med  Skjændsel!  Man  bebrei- 
dede  ham  adskillige  Laster,  saasom  usømmelig  Skjemt  og 
Gudsbespottelser,  der  ikke  engang  for  et  aldeles  fordærvet 
Menneske  vilde  være  passende.  Men  disse  Laster  opveiede 
han  igjen  ved  rundelige  Almisser,  thi  milde  Stiftelser  og 
Nødlidende  lod  han  tilflj^de  rigelig  Hjælp.  Ogsaa  det  Gode 
kan  der  siges  om  ham,  at  han  Løverdagen  før  hiin  Søndag, 
der  var  bestemt  til  de  skrækkelige  Mord,  betalte  al  sin  Gjæld 
for  ikke  at  drage  Nogen  med   ind    i  sin  mulige  Ulykke  og 


*)   Maa  være  Appeninerne,    da  Veien    til    Romagnen    ikke    gaaer 
over  Alperne. 

med  beundringsværdig  Omhyggelighed  sendte  alle  Varer,  der 
tilhorte  Andre  og  som  opbevaredes  i  hans  Pakhuus  eller 
Bolig,  tilbage  til  deres  rette  Eiere.  Giovan  Batista  da 
Montesecco  blev  halshugget  efter  langvarige  Undersøgelser. 
Napoleone  Franzesi  unddrog  sig  Straffen  ved  Flugten.  Gugli- 
elmo  de'  Pazzi  blev  landsforviist,  og  de  af  hans  Fættere, 
som  endnu  vare  ilive,  kastede  i  de  underjordiske  Fængsler 
i  Castellet  Volterra.  Da  nu  Oprøret  var  dæmpet,  og  alle 
de  Sammensvorne  straffede,  foregik  Giulianos  Jordefærd 
nnder  alle  Borgernes  Taarer,  thi  hans  Gavmildhed  og  Ven- 
lighed var  saa  stor,  som  man  kun  kan  ønske  det  hos  Nogen, 
der  er  født  under  saa  glimrende  Vilkaar.  Han  efterlod  sig 
en  uægte  Søn  (senere  Pave  Clemens  VII),  der  kom  til  Verden 
nogle  Maaneder  efter  Faderens  Død  og  fik  Navnet  Julius. 

De  Tropper,  der  under  Messer  Lorenzo  da  Castello 
havde  samlet  sig  i  Tiberdalen  ligesom  ogsaa  de,  der  under 
Gio  Francesco  da  Tolentino  stode  i  Romagnen,  vare  ryk- 
kede mod  Florents  for  at  understøtte  Pazzierne  i  deres  Pla- 
ner, men  da  de  erfarede,  at  Foretagendet  var  strandet,  droge 
de  atter  tilbage. 


Et  saadant  Udfald  fik  Pazziernes  berygtede  Sammen- 
sværgelse. Langt  fra  at  styrte  den  Mediceiske  Familie 
tjente  den  kun  til  at  forøge  og  styrke  dens  Magt.  Ulykke 
og  Skjændsel  bragte  den  over  Ophavsmændene  og  hidforte 
en  af  de  ældste  og  rigeste  florentinske  Adelsslægters  totale 
Undergang.  —  For  Fuldstændigheds  Skyld  skulle  vi  endnu 
tilføie,  at  Bernardo  Bandini,  der  var  flygtet  til  Constan ti- 
nopel, blev  udleveret  af  Sultan  Bajazet  og  henrettet,  og  at 
Cardinal  Raffaello  Sansoni  af  Lorenzo  blev  sendt  tilbage  til 
Paven.  Til  Napoleone  Franzesi  hørte  man  aldrig  siden 
Noget. 

FR.   JULIUS  MEIER. 


Ali  Pascha  af  Janina*). 


xaa  Pindusbjergets  vestlige  Skraaning,  i  hine  Egne,  hvor 
de  gamle  Grækere  troede,  at  der  herskede  et  evigt  Mørke, 
boer  et  vildt  og  krigersk  Folk,  der  fra  de  ældste  Tider  har 
søgt  sin  Berømmelse  i  dristig  Vaabendaad  og  foragtet  alle 
fredelige  Sysler.  Dette  Folk  er  Albaneserne.  De  ere  Efter- 
kommere af  Pelasgerne,  der  i  deii  forhistoriske  Tid  fra  Nord 
af  trængte  ned  og  under  forskjellige  Navne  bosntte  sig  paa 
den  græske  Halvø ;  men  skjøndt  Gothernes,  Serbernes  og 
Bulgarernes  Indvandring  i  Middelalderen  paa  mange  Maader 
øvede  sin  Indflydelse  paa  Halvøens  Befolkning,  have  Alba- 
neserne med  Seighed  bevaret  deres  oprindelige  Charakteer, 
og  de  staae  endnu  omtrent  paa  samme  Culturtrin  som  deres 
Forfædre  Pelasgerne.  Vel  tilbringer  en  Deel  af  Nationen, 
maaskee  den  bedste,  sine  kraftigste  Aar  blandt  Fremmede, 
men  Albaneseren  bringer  Intet  af,  hvad  han  har  hørt  og 
seet,  tilbage  til  Hjemmet ;  han  synes  kun  at  see  og  lære  de 
Fremmede  at  kjende  for  med  endnu  større  Kjærlighed  at 
hænge  ved  den  golde,  øde  Fjeldskraaning,  so,m  han  kalder 
sit  Fødeland. 

Men  deraf  kommer  det,  at  Albanien  endnu  er  den  Deel 


*)  Efter  en  Afhandling  af  Karl  Mendelssohn- B  arthol  dy  i 
Raumers  „Historisches  Taschenbuch^',  fjerde  Kække,  ottende  Aar- 
gang,  Leipzig   1867. 

af  det  osmaiiniske  Rige,  i  hvilken  alle  det  middelalderlige 
Barbaries  Sædvaner  og  Skikke  med  Haardnakkethed  holde 
sig  lige  indtil  Blodhævnen  og  Stammefræudskabet.  Ord- 
sproget: »Blodet  bliver  aldrig  til  Vand«  antyder  i  Albane- 
sernes  Mund,  hvilken  Styrke  Starameslægtskabet  har,  og 
Blodhævnen  er  hos  denne  Nation  ligesom  hos  Corsikanerne 
saa  fast  sammenvoxet  med  Folkets  moralske  Bevidsthed,  at 
det  at  tilgive  begaaet  Uret  ansees  for  eensbetydende  med 
at  indrømme  dennes  Berettigelse.  Paa  sit  Dodsleie  tæller 
Faderen  sin  Stammes  faldne  Hoveder  og  overgiver  i  al  From- 
hed Hævnen  for  disse  som  en  Arvelod  til  sine  Sønner. 

Albaneserne  have  allerede  fra  gammel  Tid  af  været 
deelte  i  to  Hovedstammer:  Gegerne  i  Nord-  og  Mellemal- 
banien  og  Toskerne  i  Sydalbanien.  Skjøndt  disse  to  Stam- 
mer ere  udsprungne  af  samme  Kod,  og  deres  Sprog  kun  ved 
en  Dialektforskjel  afvige  fra  hinanden,  hersker  der  dog  imel- 
lem dem  et  bestandigt  Fjendskab,  der  ikke  sjeldent  er  kom- 
met til  Udbrud  i  de  tyrkiske  Leire,  hvor  Tosker  og  Geger 
have  tjent  jevnsides.  Religieuse  Forskjelligheder  have  gjort 
Kløften  dybere.  Medens  Gegerne  enten  ere  orthodoxe  Mu- 
selmænd  (Sunniter)  eller,  forsaavidt  som  de  ere  Christne, 
romersk-katholske,  ere  Toskerne  derimod  Aliter  (Schiiter) 
og  de  Christne  blandt  dem  græsk-katholske.  Af  Gegernes 
Midte  fremstod  i  det  femtende  Aarhundrede  den  glimrende 
Georg  Castriota  eller  Skanderbeg,  »Albaniens  Drage«,  og 
iblandt  Toskerne  opvoxede  den  mærkelige  Mand,  med  hvis 
Liv  vi  i  det  Følgende  for  nogle  Øieblikke  skulle  beskjæf- 
tige  os. 

Ali  var  a/  Mutsoisaternes  Familie,  der  nedstammede 
fra  en  vis  Mutsochusos.  Hans  Bestefader,  Muchtar  Bei.  var 
en  af  sin  Tids  berømteste  Krigere  og  døde  med  Vaaben  i 
Haand  under  Korfu's  Beleiring  1716.  Til  Belønning  her- 
for blev  hans  Søn,  den  unge  Veli,  udnævnt  til  Pascha  af 
to  Hestehaler  og  fik  Paschaliket  Delvino  i  Albanien.  Hans 
Kampe  med  Palikarhøvdingen  Bukovallas  leve  endnu  i  Folke- 

munde,  men  han  formaaede  ikke  at  hævde  den  Post,  som 
Porten  havde  anbetroet  ham;  han  blev  styrtet  af  samvittig- 
hedsløse Modstandere,  forjaget  fra  Huns  og  Hjem  og  døde 
i  Elendighed  og  Kummer  fem  og  fyrretyve  Aar  gammel. 
Ikke  engang  Familiens  Arvegods,  Tepeleni,  havde  han  beholdt; 
Chamko,  hans  Hustru,  Chainitza,  hans  Datter  og  Ali,  hans 
Søn,  befandt  sig  derfor  ved  hans  Død  i  en  hjælpeløs  Til- 
stand. 1  Tepeleni,  en  lille,  ode,  af  steile  Kalkklipper  om- 
givet Plads  ved  Vojuzza,  Sukkenes  Flod,  blev  Ali  født  1741, 
og  Stedets  vilde,  trøstesløse  Natur  synes  at  have  øvet  en 
betydelig  Indflydelse   paa  Drengens  Gemyt. 

xAllerede  tidligt  bemærkede  man  hos  ham  et  heftigt, 
ondt  Sind,  der  var  høist  paafaldende  i  Modsætning  til  hans 
tyrkiske  Jevnaldrendes  rolige  Optræden.  Saansnart  han  var 
traadt  ud  af  Haremmet,  robede  han  strax  en  usædvanlig  Vil- 
liekraft  og  Virksomhed,  og  hans  kjæreste  Opholdssted  var 
Bjergene,  i  li  vis  Snee  og  Kratskove  han  vankede  omkring. 
Forgjæves  søgte  hans  Fader  at  fængsle  hans  Opmærksomhed ; 
han  var  haardnakket  og  ulærvillig,  og,  saasnart  han  kunde 
gjøre  det  uden  at  paadrage  sig  Straf,  mishandlede  han  sin 
Lærer.  Faderens  Ulykke  bidrog  ikke  til  at  mildne  hans 
Sind ;  Skjæbnen  og  hans  Folks  Traditioner  havde  her  lige- 
som givet  ham  Hævnerens  Rolle,  og  de  Livserfaringer,  han 
gjorde,  saasnart  han  traadte  ud  iblandt  Fremmede,  gjorde 
ham  kun  endnu  mere  bitter  og  mistroisk  overfor  Menne- 
skene. 

I  sin  Ungdom  tog  han  Tjeneste  hos  Kurt  af  Berat, 
der  beherskede  Mellem-  og  Nordalbanien.  Paschaen  fandt 
saa  meget  Behag  i  den  kjække,  veltalende .  og  med  ham 
selv  aandsbeslægtede  Mand,  at  han  trolovede  sin  Datter 
Chamko  med  ham.  Men  Ali  havde  mange  Modstandere,  og 
disse  undlode  ikke  at  sværte  ham  saaledes  hos  Kurt,  at 
denne  atter  ophævede  Forbindelsen  og  gav  Chamko  til  en 
rigere  og  mere  anseet  Frier,  Ibrahim  Bei.  Ali  flygtede  fra 
Berat  og  stod  snart    i  Spidsen   for    en   forvoven   Skare   af 

saadanne  Eventyrere,  som  det  i  Albanien  altid  er  let  at 
samle  ved  den  lokkende  Udsigt  til  Kamp  og  Bytte.  Hans 
Moder  og  Søster  fulgte  ham.  Chamko  var  en  usædvanlig 
beslutsom  og  ærgjerrig  Qvinde;  i  hendes  hele  Fremtræden 
laa  noget  Haardt  og  Strengt,  som  kun  lidet  stemmede  over- 
eens med  hendes  Kjon ;  hun  syntes  at  fole  sig  som  en 
Olympias.  Nu  havde  hun  kastet  Slør  og  Teen  og  grebet 
Vaabnene  for  at  beskytte  sin  Søns  Interesser.  Ved  Zagori^ 
stødte  Ali  sammen  med  Kurts  Tropper;  men  Kampen  endte 
uden  nogen  Afgj øreise,  da  Albaneserne  paa  begge  Sider  øn- 
skede, at  Krigen,  af  hvilken  de  havde  Fordeel,  skulde  trækkes 
i  Langdrag.  Det  varede  imidlertid  ikke  længe,  inden  Alis 
Pengemidler  begyndte  at  slippe  op ;  han  blev  forladt  af  sine 
Folk  og  faldt  tilsidst  tilligemed  sin  Moder  og  Søster  i  Hæn- 
derne paa  Beboerne  af  et  Par  fjendtlige  Smaabyer,  Chor- 
movo  og  Gardiki.  De  to  Qvinder  bleve  skammeligt  behand- 
lede; man  kastede  dem  i  et  usselt  og  fugtigt  Fængsel  og 
lod  dem  kun  komme  ud  for  at  give  dem  til  Priis  for  de 
fornemste  Beboeres  Raahed;  men  Hævnfølelsen  bemægtigede 
sig  dem  ogsaa  som  Følge  af  denne  Behandling  i  den  Gi  ad, 
at  de,  saasnart  de  imod  en  høi  Løsesum  vare  blevne  fri- 
givne, intet  Øieblik  lode  Ali  have  nogen  Ro.  Chamko  besvoer 
ham  ikke  at  hvile,  førend  Gardiki  var  jevnet  med  Jorden, 
og  Chainitza  gjentog  ofte,  »at  hun  ikke  kunde  doe  rolig, 
førend  Puderne  i  hendes  Seng  vare  stoppede  medHaaret  at 
Gardikis  Qvinder.« 

Ali  var  selvfølgelig  ikke  mindre  opbragt  over  den  Haan, 
med  hvilken  man  havde  behandlet  hans  nærmeste  Slægt; 
men  han  indsaae  godt,  at  Fjenderne  for  Øieblikket  vare  altfor 
mægtige  til  at  han  kunde  maale  sig  med  dem,  og  at  han 
lidt  efter  lidt  maatte  søge  at  faae  dem  i  sin  Magt.  Flere  Aar 
itræk  forstilte  han  sig  og  fortærede  sin  egen  Harme,  men  den 
afkjøledes  ikke  —  Hævnen  var  en  Drik,  som  han  vilde  nyde 
i  lange  Drag ;  men  for  at  kunne  faae  den,  maatte  han  have 
Magt.    At  vinde  Magt    var   hans    ivrigste   Bestræbelse,  og 

dertil  sigtede  ogsaa  alle  de  Raad,  som  hans  Moder  gav  ham. 
»Min  Søn,«  sagde  hun,  »den,  som  ikke  kan  forsvare  sin 
Fædrenearv,  fortjener,  at  den  bliver  rovet  fra  ham.  Husk 
paa,  at  Andres  Eiendom  kun  tilhører  dem,  fordi  de  ere  de 
Stærkeste;  naar  Du  kan  rive  den  fra  dem,  er  den  Din  (!).« 
Ali  erkjendte  senere,  at  hans  Moders  Lærdomme  havde 
slaaet  dybe  Rødder  hos  ham  og  for  en  stor  Deel  indgydt 
^am  den  grændseløse  Ærgjerrighed  og  Foragt  for  Retten, 
som  var  et  af  de  meest  charakteristiske  Træk  hos  ham  ; 
men  hans  ferste  Forsøg  paa  at  virkeliggjøre  Chamko's  Hævn- 
tanker slog  feil;  hans  Skare  blev  slaaet  af  Chormovos  Be- 
boere, og  han  selv  var  en  af  de  Første,  som  flygtede. 
Hans  Moder  forbandede  ham,  da  hun  saae  ham  vende  slagen 
tilbage,  holdt  Spinderokken  henimod  ham  og  raabte:  »Gaa, 
Feige,  og  spind  med  Fruentimmerne  i  Haremmet ;  det  passer 
bedre  for  Dig  end  at  bære  Vaaben!« 

Efter  at  Ali  havde  forsøgt  sig  som  vandrende  Riddei* 
og  Landeveisrøver,  en  Stilling,  som  dog  hverken  bragte  ham 
Ære  eller  Fordeel,  var  han  saa  heldig  at  opnaae  et  fordeel- 
agtigt  Giftermaal  med  Emineh,  Datter  af  Paschaen  i  Delvino, 
og  han  begyndte  nu  for  Alvor  at  tænke  paa  Tilbageerobrin- 
gen af  sin  Families  fordums  Besiddelse,  Tepeleni.  Der  var 
han  født,  og  der  havde  han  sine  bedste  Venner  saavel  som 
sine  værste  Fjender.  Til  at  handle  a åbenbart  var  han  ikke 
mægtig  nok  endnu;  han  maatte  bruge  List,  og  han  gik 
frem  med  en  Snildhed  og  katteagtig  Snuhed,  som  senere 
blev  et  Særkjende  for  de  fleste  af  hans  Handlinger.  »Jeg 
følte  Nødvendigheden  af  at  skaffe  mig  en  sikker  Støtte  i 
min  Fødestavn,«  sagde  han  til  Franskmanden  Pouqueville, 
der  har  leveret  værdifulde  Bidrag  til  hans  Historie,  »jeg 
maatte,  for  at  kunne  tilintetgjore  mine  Fjender  i  denne  By 
i  Hobetal,  lokke  dem  til  at  begaae  en  Feil,  og  derfor 
fattede  jeg  følgende  Plan: 

»Jeg  havde  den  Vane,  naar  jeg  havde  jaget,  at  udhvile 
mig  i  Skyggen  af  et  Buskads  og  holde  Siesta.     Jeg  lod  nu 

en  af  mine  fortrolige  Venner  gjore  dem,  som  hadede  mig, 
det  Forslag  at  dræbe  mig,  og  ilede  selv  forud  for  mine 
Fjender  til  det  bevidste  Sted,  hvor  jeg  under  Træerne  fast- 
bandt en  Ged,  som  jeg  gav  en  Mundkurv  paa  og  dæ'kkede 
til  med  min  Kappe.  Forklædt  skyndte  jeg  mig  derpaa  hjem, 
medens  man  affyrede  en  Salve  paa  Dyret  og  tilsyneladende 
myrdede  mig.  En  Afdeling  af  mine  Folk  maatte  springe 
frem  ved  Larmen  af  Skuddene  for  at  forhindre  Fjenden  i 
at  komme  nær  nok  til  at  opdage  Listen.  Mine  foregivne 
Mordere  vendte  deipaa  tilbage  til  Tepeleni  og  raabte :  »Ali 
er  ikke  mere  til;  vi  ere  frie  for  ham!«  Efterretningen 
trængte  lige  ind  i  Haremmet;  jeg  hørte  min  Moders  Jam- 
mer og  mine  Fjenders  Skrig,  men  jeg  lod  Skandalen  gaae 
sin  Gang  og  ventede  til  det  Øieblik,  da  mine  Modstandere 
havde  drukket  sig  fulde.  Da  faldt  jeg  med  mine  Venner 
over  dem;  Retten  var  paa  min  Si.de ;  Alle  vare  dræbte,  forend 
Dagen  brod  frem;  jeg  fordeelte  deres  Gods  og  Huse  imel- 
lem mine  Hjælpere,  og  fra  den  Tid  af  kunde  jeg  sige,  at 
Tepeleni  tilhørte  mig.« 

Efter  at  Ali  paa  denne  Maade  havde  grundet  sig  en 
Huusmagt,  skred  han  trinviis  frem  paa  Magtens  og  Bestik- 
kelsens Bane,  og  hans  Ærgjerrighed  drev  ham  bestandig 
videre  og  videre.  De  forvirrede  Forhold  i  Albanien,  de 
evige  Kampe  og  Intriguer  maatte  ret  egne  sig  til  at  be- 
nyttes af  en  saa  samvittighedsløs  og  snu  Mand,  som  han  var. 
Paschaliket  i  Delvino  blev  hans  første  Bytte.  Hans  Sviger- 
fader, der,  som  man  vil  erindre,  havde  beklædt  denne  Post, 
var  paa  Grund  af  politiske  Forbrydelser  bleven  halshugget, 
og  hans  Efterfølger,  Ali  Pascha  af  Argyro-Castro  i  Albanien, 
fik  af  Ali  denns  Søster  Chainitza  til  Ægte  i  det  Haab  derved 
hurtigere  at  komme  til  Magten.  Han  blev  dog  dengang 
skuffet ;  men  Svogerens  Efterfølger,  Selim  Bei  Koka,  frembød 
snart  saadanne  Blottelser,  at  Ali,  der  ikke  fandt  det  under 
sin  Værdighed  at  spille  en  Angivers  Eolle,  uden  Vanskelig- 
hed fik  ham  i  sin  Magt.     I  Modsætning  til  sine  Forgængere 

stod  Selim  paa  en  venskabelig  Fod  med  Venetianerne,  og  da 
en  saadan  Forbindelse  let  kunde  gjore  Eegjeringen  i  Con- 
stantinopel  mistænksora,  blev  det  overdraget  Ali  at  udspio- 
nere hanoi.  Han  paatog  sig  Hvervet  og  reiste  til  Delvino, 
hvorPaschaen  modtog  ham  venligt  og  syntes  at  finde  mere 
og  mere  Behag  i  sin  Gjæst,  der  ved  Smigrerier  forstod  at 
vinde  og  vedligeholde  den  Intet  anende  Selim  s  Venskab. 

Der  frembød  sig  snart  en  Lejlighed  til  at  styrte  Paschaen. 
Denne  havde  solgt  en  Skov  i  Nærheden  af  Soen  Pelodas 
til  Venetianerne,  og  Ali  angav  ham  nu  for  Regjeringen  som 
den,  der  havde  afhændet  et  Stykke  af  Storherrens  Kiger  og 
Lande.  »Naar  man  ikke  kom  ham  i  Forkjobet«,  sagde  han, 
»vilde  han  rimeligviis  snart  overlevere  hele  Provindsen  Delvino 
til  de  Vantroe.  Det  gjorde  ham  ondt,  at  han  maatte  henlede 
Opmærksomheden  paa  hans  Yelgjørers,  Selims  Underslæb, 
men  hans  Herres,  Sultanens  Interesser  gik  fremfor  Alt,  og 
det  var  dette  Hensyn,  som  havde  bevæget  ham  til  at  aaben- 
bare  denne  Sag,  som  i  lige  hol  Grrad  vedkom  Stat  og 
Religion.  <c  Uden  at  anstille  videre  Undersøgelser  udstedte 
man  et  Dødsferman  mod  Selim,  og  det  blev  overdraget  Ali 
at  udføre  det.  Den  gamle  Selim  anede  ikke,  hvilken  Slange 
han  nærede  ved  sin  Barm,  og  Ali  forberedte  i  al  Mag  til 
Trods  for  Gjæstfrihedens  hellige  Love  Anslaget  imod  sin 
Velgj ørers  Liv.  Han  begav  sig  dagligt  til  Selim  for  efter 
Landets  Skik  at  gjøre  ham  sin  Opvartning,  men  en  Dag 
foregav  han  et  Hdebefindende  og  bad  Selim  om  at  komme 
til  ham  for  der  at  modtage  en  vigtig  Meddelelse.  Den 
gamle  godtroende  Pascha  kom.  Paa  et  givet  Tegn  styrtede 
nogle  leiede  Banditter,  som  Ali  havde  skjult  i  et  Skab,  frem 
og  saarede  Selim  dødeligt.  Han  opgav  Aanden  med  bittre 
Bebreidelser  mod  Ali.  »Er  det  Dig  min  Søn,«  raabte  han, 
»der  berøver  mig  Livet?  Herre,  lad  mig  ikke  have  Sam- 
fund med  den  Onde.« 

Selims  Livvagt  ilede  til  ved  Larmen.  Den  fandt  Ali 
staaende  midt  iblandt  Morderne  med  det  oprullede  Ferman 

i  Haanden.  »Jeg  har  dræbt  Forræderen  paa  vor  berømmelige 
Herres  Befaling!«  tordnede  lian  den  imøde,  »see,  her  er  det 
keiserlige  Ferman!«  Ved  disse  Ord  og  Synet  afDocumentet 
bleve  Soldaterne  staaende  ubevægelige  af  Skræk,  medens  man 
skilte  Selims  Hoved  fra  Kroppen,  og  Forbrj^delsen  blev  i 
den  naadige  og  barmhjertige  Allahs  Navn  erklæret  for  lov- 
lig. Ali  fik  som  Belønning  Posten  som  Vicar  for  den 
nye  Dervend-Pascha  af  Thessalien.  Han  benyttede  denne 
endnu  underordnede  Stilling  til  at  samle  Kigdomme,  og  da 
han  havde  det  Hverv  at  rense  Landet  for  Røvere,  gjorde 
han  sig  af  snu  Politik  al  mulig  Umage  for  at  fremme  Ro- 
veriet istetfor  at  hæmme  det.  Det  blev  tilsidst  ganske 
umuligt  at  reise  i  enkelte  Egne,  Handelssamqvemmet  stand- 
sede, og  Regjeringens  Straf  kunde  ikke  udeblive.  Men 
den  ramte  ikke  den  Skyldige;  thi  Dervend  Pascha  maatte 
med  sit  Hoved  betale  sin  Stedfortræders  Forbrydelse,  medens 
Ali  selv  ved'  Hjælp  af  de  Summer,  han  havde  samlet  sig 
ved  at  see  igjennem  Fingre  med  Røveriet,  bestak  Divanets 
Medlemmer  og  slap  fri  for  Straf 

Imidlertid  var  hans  krigerske  Ey  voxet  saa  meget,  at 
han  i  den  Krig,  der  1787  udbrod  mellem  Tyrkiet  paa  den 
ene  Side  og  Østerrig  og  Eusland  paa  den  anden  Side,  fik 
en  vigtig  Post  ved  Hæren  under  Storveziren  Jussuf.  Paa 
Grund  af  de  betydelige  Tjenester,  han  ydede  under  Krigen, 
fik  han  Paschaliket  Tiikkala  og  Titel  af  Dervendgi-Pascha 
eller  Overopsynsmand  over  Laudeveiene  i  Rumili.  Som 
første  Pligt  i  dette  Embede  gjaldt  det  at  holde  Veiene  fra 
Constantinopel  til  Janina  frie  og  sikkre  og  rense  hele  Pe- 
néusdalen  for  Røvere.  Havde  Ali  som  Stedfortræder  for  en 
Anden  været  lunken  i  sin  Iver,  saa  var  han  i  sin  egen  Tje- 
neste saameget  desto  strengere.  Han  benyttede  sig  af  sin 
Stilling  til  at  samle  et  Troppecorps  paa  fire  Tusinde  Mand, 
og  han  viste  snart,  hvad  man  kunde  vente  sig  af  ham.  Han 
slog  og  adsplittede  Køverbanderne,  hvor  han  fandt  dem  paa 
Sletterne,    og  jog  dem  tilbage  til  Bjergene.      Skrækken  for 

hans  Navn  var  saa  stor,  at  Orden  og  Sikkerhed  snart  vendte 
tilbage;  han  skaffede  sig  et  stort  Ky  for  at  være  en  virk- 
som og  paalidelig  Embedsmand  og  sikkrede  sig  med  det 
Samme  Midler  til  endogsaa  at  kunne  blive  farlig  for  selve 
Kegjeringen  i  Constantinopel.  Nu  fattede  han  den  Plan 
at  vinde  Paschaliket  i  Janina,  hvorved  han  vilde  komme  til 
at  herske  midt  i  Epirus  og  blive  sat  istand  til  at  byde  over 
hele  Albanien.  Hans  Moder,  Chamko,  var  imidlertid  død, 
men  hendes  sidste  Villie  bod  Sønnen  og  Datteren  at  hævne 
hendes  Skjændsel  paa  Chormovos  og  Gardikis  Beboere.  Det  var 
kun  een  Grund  mere  for  hans  Ønske  om  at  faae  Paschaliket 
i  Janina.  Kornet  fra  det  frugtbare  Thessalien  var  en  Livs- 
betingelse for  denne  B}^  og  som  Pascha  af  Trikkala  kunde 
Ali  beherske  Handelsveien  fra  Constantinopel  til  Epirus,  i 
Særdeleshed  Forbindelsesveien  imellem  Janina  og  Thessalien. 
Skjøndt  Indbyggerne  i  Janina  fra  ældre  Tider  af  havde 
staaet  i  et  halvt  uafhængigt  Forhold  under  deres  Paschaer, 
paa  hvis  Valg  de  udøvede  megen  Indflydelse,  vare  de  dog 
senere  blevne  fuldkommen  betvungne  og  havde  endogsaa 
i  Aaret  1740  staaet  i  Afhængighedsforhold  til  den  davæ- 
rende Pascha  af  Trikkala.  Herpaa  grundede  Ali  sine  For- 
dringer. Han  dannede  sig  et  Parti  blandt  Grækerne  i  Ja- 
nina, underholdt  Agenter,  der  skulde  nære  Uenighederne 
mellem  Paschaerne  og  Beierne,  og  da  den  sidste  Pascha's 
Død  gav  Anledning  til  store  Uroligheder  mellem  de  mange 
Ærgjerrige,  der  haabede  at  vinde  hans  Plads,  og  der  endog 
forefaldt  Mord  ved  høilys  Dag,  ansaae  Ali  Øieblikket  for 
gunstigt  og  r3^kkede  mod  Slutningen  af  Aaret  1788  med  en 
Hær  for  Janinas  Porte.  Ved  hans  Ankomst  glemte  de 
stridende  Partier  deres  Kiv,  samlede  deres  Stridskræfter 
og  rykkede  den  fælles  Fjende  imøde.  De  bleve  imidlertid 
slagne,  og  Ali  rykkede  nu  med  sin  Hær  lige  ind  under 
Janinas  Mure.  Men  da  han  ikke  havde  Tropper  nok  til 
at  turde  vove  et  Angreb,  besluttede  han  at  sende  en  Deel 
af  sine  Tilhængere    som    Deputation   til  Constantinopel   for 

at  anmode  Porten  om  at  udnævne  ham  til  Pascha  af  Janina. 
Sendelsen  havde  rigtignok  ikke  det  forønskede  Udfald,  idet 
man  lod  Ali  vide,  at  han  havde  at  afskedige  sine  Tropper 
og  trække  sig  tilbage  til  Trikkala;  men  den  snue  Mand  havde 
af  en  tro  Tjener  faaet  Udfaldet  at  vide,  førend  Deputationen 
vendte  tilbage,  og  paa  denne  Omstændighed  byggede  han  en 
Plan,  som  i  Dristighed  og  Hensynsløshed  skal  søge  sin  Lige 
og  vel  næppe  vilde  lykkes  noget  andet  Sted  i  Verden  end 
i  den  tyrkiske  Storherres  Lande. 

Han  traf  hurtig  Aftale  med  Sendebudet  og  Deputatio- 
nen, og  da  Beierne  af  Janina  efter  Skik  og  Brug  droge 
det  keiserlige  Ferman  imøde  for  at  bevidne  det  deres  Ær- 
bødighed ved  at  trykke  det  til  deres  Pande,  hørte  de 
til  deres  ubegrændsede  Forbauselse,  da  det  blev  oplæst,  at 
det  indeholdt  x^li's  Udnævnelse  til  Pascha  af  Janina  og 
Befaling  til  Alle  om  at  anerkjende  ham  som  saadan.  Det 
var  et  Tordenslag  for  dem!  Nogle  modsatte  sig  og  mum- 
lede om,  at  Formanet  var  forfalsket,  men  de  Fleste  søgte 
ved  en  hurtig  Underkastelse  at  sikl:re  sig  den  eventuelle 
Herskers  Velvillie,  Ali's  Venner  fordoblede  deres  Anstren- 
gelser, han  benyttede  sig  af  Forvirringen,  og  i  October  1788 
drog  han  triumpherende  ind  i  Staden.  Castellet,  som  be- 
herskede denne,  fik  en  stærk  Garnison,  Ali  belønnede  sine 
Venner,  viste  en  tilsyneladende  imødekomende  Opførsel  mod 
sine  Fjender  og  sendte  dernæst  en  ny  Deputation  til  Con- 
stantinopel  for  ved  Bestikkelse  at  udvirke  Divanets  Billi- 
gelse af  den  fuldbyrdede  Kjendsgjerning.  Gesandtskabet 
udførte  sit  Hverv  tilfredsstillende,  og  Ali  var  Pascha  af  Ja- 
nina! Befolkningen  i  iVlmindelighed  var  meget  vel  for- 
nøiet  med  Forandringen,  da  den  derved  blev  fritaget  for  det 
trykkende  Kegimente,  som  et  lille  Parti  udøvede,  og  sam- 
tidigt dermed  saae,  at  Borgertvistighederne  om  Paschavær- 
digheden  for  bestandigt  vare  endte,  efter  at  denne  var  gaaet 
over  i  en  kraftig  Mands  Hænder. 

pjfter  at  Ali  ved  lignende  Midler   havde    tilvendt   sig 

Pasclialiket  Arta  og  underkastet  sig  Akarnanien,  kunde  han 
tænke  paa  at  indfrie  sit  Løfte  til  Chamko  og  hævne  sig 
paa  Indbyggerne  i  Chormovo.  Byen  faldt  ved  en  List  i  hans 
Hænder  og  blev  jevnet  med  Jorden;  de,  som  ikke  kunde 
redde  sig  ved  Flugt,  omkom  ved  Sværdet.  En  Fange, 
som  blev  beskyldt  for  at  have  taget  Chamko  med  Vold,  blev 
lagt  paa  en  Kist,  kneben  med  gloende  Tænger  og  stegt  ved 
langsom  Ild.  Derpaa  henvendte  Ali  sin  Opmærksomhed  paa 
Mellem^albanien,  som  stod  under  Ibrahim  Bei,  der  fordum 
ved  sin  Rigdom  og  Anseelse  havde  berøvet  ham  hans  Brud. 
Men  det  vilde  have  været  farligt  at  angribe  denne  Mand 
og  erobre  hans  Land  lige  for  Regjeringens  Øine,  og  Ibra- 
him gjorde  desuden  hvad  der  stod  i  hans  Magt  for  at  af- 
vende Angrebet  fra  sig  ved  i  Ryggen  paa  Ali  at  væbne  og 
ophidse  Sulioterne  i  Sydalbanien,  nogle  smaae,  men  tappre 
og  fædrelandssindede  Folkestammer  af  albanesisk  Oprindelse, 
der  i  det  syttende  Aarhundrede  paa  Grund  af  Tyrkernes 
Forfølgelser  havde  taget  deres  Tilflugt  til  de  kassiopeiske 
Bjerge. 

Sulioternes  fire  Byer  hang  som  Ørnereder  paa  Klip- 
pen to  Tusinde  Fod  over  PToden  Acherons  sucævre  Dal. 
Stien,  som  fra  denne  fører  op  ad  Bjerget,  er  næppe  saa 
bred,  at  to  Heste  kunne  gaae  ved  Siden  af  hinanden,  og  en 
naturlig  Klippeport,  Klisura,  er  som  skabt  til  at  standse 
Fjendens  Fremrykning,  naar  det  endelig  er  lykkedes  ham 
at  komme  saa  høit  op  ad  den  smalle  Sti ;  et  Fort,  Tichos,  be- 
herskede dengang  Snævringen.  Naturen  og  Kunsten  havde 
gjort  Sulioternes  Klippeplateau  saa  godt  som  uindtageligt,  men 
manglede  der  i  denne  Retning  Noget,  saa  erstattedes  det 
af  Beboernes  Heltemod  og  Dødsforagt.  Alt  var  hos  disse 
vilde  og  krigerske  Stammer  indrettet  paa  Angreb  og  Forsvar. 
Beboerne  kaldte  gjerne  sig  selv  Krigsforbundet;  Handel  og 
fredelig  Næringsdrift  var  foragtet,  kun  Qvægavl  og  Røveri 
gjaldt  hos  dem  for  mandlige  Sysler.  Fra  det  tiende  Aar 
blev  Derngen  opdragen  i  Krigshaandvæ-rket;   Manden  skilte 

sig  aldrig  ved  sine  Vaaben:  med  Mnsketten  paa  Skulderen, 
Sablen  ved  Siden  og  Dolken  i  Bæltet  drev  han  sit  Qvæg 
til  Græsgangene  og  knælede  ved  Alteret;  hans  Liv  var 
en  fortsat  Række  af  Kampe,  Seire  og  Omvexlinger.  Selv 
Qvinden  kastede,  naar  det  gjaldt,  Rok  og  Teen  og  greb  til 
Vaaben.  Regjeringsformen  var  patriarchalsk;  en  Ældste  stod 
i  Spidsen  for  Stammen;  skrevne  Love  kjendtes  ikke,  Skik 
og  Brug  var  Lov,  og  kun  i  vanskelige  Tilfælde  blev  et  Raad 
sammenkaldt  af  de  fire  Byers  Hevidsmænd.  Sulioternes  Tal 
var  dengang  omtrent  syv  Tusinde,  og  det  vaabendygtige 
Mandskabs  Antal  var  over  to  Tusinde. 

Som  Følge  af  deres  Religion  og  uafhængige  Stilling 
havde  Sulioterue  altid  staaet  i  et  spa'ndt  Forhold  til  den 
t3Tkiske  Regjering,  og  i  otte  paa  hinanden  følgende  Krige 
havde  de  hævdet  deres  Uafha^ngighed  ligeoverfor  de  alba- 
nesiske  Paschaer.  Det  var  derfor  ikke  vanskeligt  at  bringe 
dem  i  Harnisk  imod  Ali,  og  Ibrahims  Opfordringer  bleve 
støttede  af  russiske  Udsendinge,  der  paa  den  Tid  søgte  at 
opflamme  den  græsk-christelige  Begeistring  imod  den  tyr- 
kiske Regjering,  mod  hvem  Keiserinde  Catharina  II  frygtede 
for  at  blive  nødsaget  til  at  kæmpe  alene,  da  Joseph  II  af 
Østerrig  var  død  (1790).  Men  med  ligesaamegen  Beredvillig- 
hed som  Sulioterne  gik  ind  paa  Keiserindens  Planer  og  end- 
ogsaa  gave  deres  Skjærv  til  Udrustningen  af  en  lille  Flaade, 
med  ligesaa  megen  Glæde  saae  Ali  disse  oprørske  Planer, 
der  gave  ham  en  velkommen  Leilighed  til  paany  at  vise 
Sultanen  sin  Tjenesteiver.  I  Foraaret  1790  sendte  han  en 
Skare  paa  tre  Tusinde  Albanesere  imod  de  forvovne  Sulioter. 
Soldaterne  fandt  ingen  Fjender  paa  Sletten ;  thi  Sulioterne 
havde  efter  gammel  Krigsbrug  trukket  sig  tilbage  til  Bjer- 
gene, forsynet  Fortet  og  Taarnene  ved  Acheron  med  Proviant 
og  opbudt  alt  deres  vaabenføre  Mandskab.  Albaneserne 
vovede  ikke  at  stige  op  i  de  vilde  Bjergegne  og  spredte  sig 
plyndrende  over  Sletten  ved  Paramythia.  Da  brøde  Sulio- 
terne pludselig  frem,  sloge  de  overrasede  ogkadspredte  Fjen- 

der,  forfulgte  dem  lige  til  Janina  og  plyndrede  vidt  og  bredt 
paa  de  tyrkiske  Enemærker. 

To  Aar  efter  (Januar  1792)  sluttede  Catharina  II  i 
Jassy  Fred  med  Tyrkiet.  Hvad  Sulioterne  i  Tillid  til 
hendes  Løfter  havde  gjort,  havde  hun  glemt;  hun  havde 
for  at  naae  sit  Øiemed  faaet  dem  til  at  træde  under 
Vaaben  mod  deres  retmæssige  Herre,  og  de  havde  efter 
Evne  troligt  hjulpet  hende  hele  Krigen  igjennem:  nu  lod 
hun  dem  i  Stikken  og  troede  at  kunne  serge  for  dem 
ved  en  betydningslos  Clausul  i  Fredstractaten  og  ved 
at  indsætte  russiske  Consuler  i  Tyrkiets  vigtiste  Sestæder. 
Ali  fnysede  af  Hævnfølelse;  han  opbød  Alt  for  at  tiliiitet- 
gjøre  Sulioterne  og  faae  Opreisning  for  sine  Troppers  skam- 
melige Nederlag ;  ja  han  forsmaaede  ikke  at  række  Haanden 
til  Ibrahim,  som  han  hadede,  for  ikke  at  have  hans  hemme- 
lige Modstand  at  kæmpe  mod.  Ibrahim  tøvede;  men  naar 
Alt  kom  til  Alt,  vare  baade  han  og  Ali  Muselmænd,  medens 
Sulioterne  vare  Christne,  og  Religionsfanatismen  udrettede 
her,  hvad  der  maaskee  ellers  havde  været  umuligt.  Ibra- 
him forsonede  sig  med  sin  gamle  Fjende,  gav  AWs  anden 
Søn,  Veli  Bei,  sin  yngste  Datter  til  Ægte  og  sendte  ham 
endogsaa  et  Hjælpecorps  mod  Sulioterne. 

Den  første  Juli  1792  rykkede  Ali  med  en  Hær  paa  ti 
Tusinde  Mand  ud  fra  Janina.  For  at  gj øre  Sulioterne  trygge 
undgik  han  omhyggeligt  ethvert  Skin  af,  at  han  havde  et 
Angreb  paa  dem  i  Sinde;  han  samlede  sine  Tropper  under 
det  Paaskud,  at  han  vilde  straffe  de  opsætsige  Indbyggere  i 
Byen  Argyro-Castro*),  der  kort  i  Forveien  havde  vægret 
sig  ved  at  modtage  en  Bei,  som  han  havde  sendt  dem. 
Han  skrev  endogsaa  til  begge  de  suliotiske  Høvdinger,  Bojia 
og  TsaveUas,  sendte  dem  »Hilsen  og  Kys  paa  Øinene,«  be- 
rømmede deres  Tapperhed  og  bad  dem  om  at  virke  i  For- 
ening med  ham.     Bojia  var   for  klog  til  at  gaae  i  Fælden, 


*)    En  lille  B}^  i  Albanien,  Nordvest  for  Janina. 

men  Tsavellas  stødte  til  Ali  med  halvfjerdsindstyve  udvalgte 
Krigere.  Paschaen  gjorde  nu  virkelig  tilsynelndende  Anstal- 
ter til  at  gaae  imod  Argyro-Castro,  men  efterat  han  havde 
marscheret  et  Stykke  Vei,  lod  han  sine  Folk  slaae  Leir,  og 
saasnart  Sulioterne  havde  lagt  deres  Vaaben  fra  sig  for  paa 
gammel  spartansk  Viis  at  forlyste  sig  med  krigerske  Lege, 
Springen  og  Væddeløb,  lod  Ali  dem  omringe  og  binde. 
To  af  dem  faldt  efter  en  fortvivlet  Modstand,  de  Andre 
bleve  fangne,  men  det  lykkedes  dog  Een  at  undkomme,  og 
han  gav  sine  Landsmænd  Underretning  om  Ali's  skjændige 
Forræderi.  Da  denne  derfor  kom  til  Suli,  fandt  han  en 
Modstand,  som  han  tvivlede  om  at  kunne  overvinde  med 
Magt,  og  han  tog  derfor  paany  sin  Tilflugt  til  en  List. 
Han  lod  Tsavellas  bringe  for  sig,  lovede  ham  Guld  og 
grønne  Skove,  ja  gav  ham  det  Løfte  at  ville  gjøre  ham  til 
Befalingsmand  i  Albanien,  naar  han  vilde  overgive  ham 
Fæstningen.  Tsavellas  svarede,  at  han  som  enkelt  Stamme- 
høvding kun  havde  Lidet  at  sige ;  men  naar  man  vilde  lade 
ham  vende  tilbage  til  hans  Landsmænd,  skulde  han  gjøre, 
hvad  der  stod  i  hans  Magt.  Dette  blev  ham  tilladt,  men 
paa  den  Betingelse,  at  han  skulde  efterlade  sin  tolvaarige 
Søn,  Photo,  som  Gidsel  hos  Ali. 

Saasnart  Tsavellas  var  kommen  til  Suli,  sammenkaldte 
han  et  Raad  af  Høvdinge,  forklarede  dem  Ali's  Planer 
og  raadede  dem  til  energisk  Modstand  uden  at  tænke  paa 
hans  Familie.  Da  alle  Forsvarsanstalter  vare  trufne,  skrev 
han  til  Ali :  »Jeg  glæder  mig  over  at  have  skuffet  en  Skurk. 
Jeg  staaer  her  for  at  beskytte  mit  Fødeland  mod  en  Rø- 
ver. Min  Søn  vil  døe,  men  jeg  føler,  at  han  ikke  vil  døe 
uhævnet.  Man  vil  brændemærke  mig  som  en  hjerteløs 
Fader,  der  har  opoffret  sin  Søn  for  at  befrie  sig  selv;  men 
jeg  svarer:  Havde  Du  erobret  vore  Bjerge,  vilde  ikke  alene 
han,  men  hele  hans  Famile  og  mine  Landsmænd  være  blevne 
offrede,  og  der  vilde  ikke  være  bleven  nogen  Haand  tilbage 
for  at  hævne  ham.      Seire   vi  nu,  vil  jeg  atter  faae  Bern, 

thi  min  Hustru  er  ung.  Tør  min  Søn,  saa  ung  han  end 
er,  ikke  med  Glæde  døe  for  sit  Fødeland,  fortjener  han  ikke 
at  leve  og  bære  mit  Navn,  thi  vi  ansee  ikke  Den  for  en 
ægte  Søn  af  vort  Fødeland,  som  ikke  modig  tør  trodse  Dø- 
den. Kom  kun,  Forræder,  jeg  tørster  efter  Hævn.  Din 
svorne  Fjende  Tsavellas.«  Hvilket  ægte  antikt  Sind  frem- 
lyser ikke  af  dette  Brev!  Selv  Tuchydides  kan  ikke  an- 
føre noget  mere  glimrende  Exempel  paa  opheiet  Mod  til 
at  offre  Alt  for  Fædrelandet,  et  Exempel,  som  en  blødagtig, 
egenkjærlig  Nutid  vilde  gjøre  vel  i  at  stille  sig  for  Øie. 

Tsavellas's  Søn  blev  ført  frtm  for  Veli,  Ali's  Søn,  der 
sagde  til  Drengen,  at  han  vilde  lade  ham  stege  levende. 
»Jeg  frj^gter  Dig  ikke,«  svarede  Photo,  »min  Fa'ler  vil 
hævne  mig!«  Et  saadant  Heltemod  hos  et  Barn  gjorde  et 
dybt  Indtryk  paa  Ali;  han  skaanede  Photo's  Liv  og  frigav 
Drengen,  da  Krigen  var  endt,  men  beredte  sig  nu,  rasende 
af  Forbittrelse  over  at  see  sig  bedragen,  til  et  Hovedangreb 
paa  Suli,  mønstrede  sine  Tropper  og  lovede  Enhver,  som 
besteg  og  stormede  Klippeborgen,  fem  Hundrede  Pjastre» 
Den  tyvende  Juli  1792  rykkede  hans  Tropper  ind  i  Ache- 
rons  Dalsnævring.  De  trængte  længere  frem  end  nogensinde 
tidligere,  og  Bojia,  der  commanderede  Sulioterne,  lod  efter 
en  kort  Skin  fægtning  Fjenden  rykke  frem  lige  til  det  tredie 
af  de  Taarne,  som  dækkede  Snævringen.  Da  blev  pludselig 
Signalet  til  et  almindeligt  Angreb  givet:  fire  Hundrede  Mand 
under  Bojias  Søn  styrtede  fra  et  Baghold  frem  mod  An- 
griberne; Tsavellas,  der  var  rasende  over  den  Skjæbne,  som 
han  troede,  havde  ramt  hans  Søn,  ilede  til  med  alle  sine  Folk, 
og  hans  Hustru,  Moscho,  rullede  tilligemed  Qvinderne  af 
hendes  Stamme  store  Stene  ned  over  Albaneserne.  Til  samme 
Tid  afskar  Garnisonen  i  Tichos,  en  af  Sulioternes  Byer, 
Fjenden  Ketraiten,  og  Slagteriet  blev  almindeligt.  Af  to 
Tusinde  Mand  kom  kun  Hundrede  og  fyrretyve  tilbage, 
medens  Sulioterne  kun  havde  mistet  et  Par  Hundrede  Mand. 

Muselmændenes  Liig  bleve  kastede  i  Acheron,  og  af  de 
dræbte  Fjenders  Hoveder  dannede  Seirherrerne  en  Trophæ. 

Ali  havde  fra  en  nærliggende  Hei  været  Vidne  til 
Kampen.  Da  han  saae  sine  Troppers  Nederlag,  flygtede  han 
ude  af  sig  selv  af  Raseri  tilbage  til  Janina;  for  at  skjule 
Skammen  over  Nederlaget  befalede  han,  at  alle  Vinduer 
skulde  være  lukkede  under  hans  Indtog,  og  i  fjorten  Dage 
begravede  han  sig  i  sit  Palads.  Hans  Soldater,  der  vare 
udmattede  af  Anstrengelser  og  Skræk,  kom  kun  tilbage  i 
enkelte  Hobe,  og  Sulioterne  trængte  frem  lige  til  Janinas 
Forstæder.  Her  traf  de  Biskoppen,  der  i  Ali's  Navn  kom  for 
at  bede  om  Fred,  og  denne  blev  sluttet  paa  de  Betingelser,  at 
Sulioterne  skulde  have  Landstrækningen  lige  til  Dervisiana, 
sex  Mile  fra  Janina,  erholde  alle  deres  Fanger  udleverede  og 
Tusinde  Pjastre  for  de  tyrkiske  Fanger,  de  havde  gjort  i 
Slaget.  Ali  opfyldte  naturligviis  ikke  de  indgaaede  Betin- 
gelser ;  men  vigtige  Begivenheder  i  Tyrkiet  og  Europa  hin- 
drede ham  foreløbigt  i  at  foretage  noget  nyt  Skridt  mod 
Sulioterne.  Han  sørgede  for  sine  Finantser,  skrabede  mange 
Penge  sammen,  trykkede  Albaneserne  over  al  Maade  ved 
store  Skattepaalæg  og  gjorde  sig  forøvrigt  Fordeel,  hvor 
han  kunde  komme  til  det,  idet  han  snildt  benyttede  de 
heldige  Chancer,  som  paa  Grund  af  Urolighederne  under 
Sultan  Selims  Regjering  og  den  Gjæring,  som  den  franske 
Revolution  fremkaldte  overalt  i  Europa,  fra  Tid  til  anden 
frembød  sig  for  ham. 

Freden  i  Campoformio  (1797)  havde  skaffet  Frankrig 
de  joniske  Øer ,  og  den  franske  General  Gentili  havde 
den  femte  Juli  samme  Aar  plantet  Republikkens  trefar- 
vede  Fane  paa  Korfu's  Volde.  Ali  blev  derved  pludselig 
Nabo  til  Frankrig,  og  da  han  saae,  at  der  i  denne  Om- 
stændighed maaskee  kunde  ligge  gjemt  en  eller  anden  hel- 
dig Mulighed  for  ham,  gjorde  han  sig  Umage  for  at  ind- 
smigre sig  hos  den  nye  franske  Regjering.  Tilfældet  kom 
ham  her  til  Hjælp;  thi  General  Bonaparte  havde  netop  en 

lignende  Plan  for  med  ham.  I  et  Brev  til  Gentili,  Com- 
mandanten  paa  Korfu,  skriver  Bonaparte  blandt  Andet  saa- 
ledes:  »De  maa,  saavidt  det  staaer  til  Dem,  begunstige 
Ali  Pascha.  Det  ligger  i  Republikkens  Interesse  at  gjøre 
denne  Pascha  saa  mægtig  som  mulig,  for  at  han  kan  slaae 
sine  Medbeilere  og  blive  en  saa  betydelig  Fyrste,  at  Repu- 
blikken kan  have  Nytte  af  ham.  Send  Ingenieur-  og  Stabs- 
officerer til  ham;  lad  optage  Kort  over  de  for  os  nu  saa 
interessante  Landstrækninger  fra  Albanien  til  Morea  og  see 
til,  at  De  kan  faae  Underretning  om  enhver  Intrigue,  i  hvil- 
ken de  derboende  Folkeslag  kunne  være  indviklede.« 

Ali  fandt  sig  tilsyneladende  meget  godt  i  sit  nye 
Naboskab.  Han  modtog  Gentili's  Gesandt,  Rosa,  paa  den 
meest  forekommende  Maade  og  lod  sig  af  ham  paahefte 
den  trefarvede  Cokarde.  Som  Belønning  derfor  skaffede 
Ali  Franskmanden  Epirus's  skjønneste  Pige  til  Hustru; 
Brylluppet  blev  feiret  i  Ali's  Palads,  og  iøvrigt  viste  Paschaen 
den  allerhøieste  Grad  af  Elskværdighed  mod  sine  nye  Ven- 
ner. Han  forsikkrede  den  franske  Commandant  i  Prevesa, 
en  lille  By  ved  Artabugten,  at  han  var  en  trofast  Discipel 
af  Jakobinerreligionen,  og  forlangte  indtrængende  at  blive 
indviet  i  Carraagnolens  Cultus.  En  mindre  troskyldig  Iagt- 
tager end  Rosa  vilde  dog  snart  have  mærket,  at  Alis  Ven- 
lighed kun  var  et  Skjalkeskjul  for  hans  ærgjerrige  Planer,  og 
at  han  kun  betragtede  Revolutionsideerne  fra  1789  som  et  Mid- 
del til  at  forøge  sin  egen  Magt.  Da  han  af  Gentili  havde 
faaet  Lov  til  at  befare  Strædet  mellem  Korfu  og  Fastlandet,*) 
udrustede  han  hurtigt  og  hemmeligt  en  Expedition  til  Bug- 
ten ved  Arta  og  overfaldt  ved  Midnat  i  Paasketiden  nogle 
christne  Menigheder,   som  han  lod  nedhugge,  og  hvis  Huse 


')  Da  Republikken  Venedig  eiede  de  joniske  Øer,  vaagede  den 
med  Mistænksomhed  over,  at  ingen  tyrkisk  Flaade  befarede 
dens  Enemærker  og  forbød  at  anlægge  nogen  Fæstning  i 
mindre  end  en  Miils  Afstand  fra  Adriaterhavets  Kyst. 

Og  Kirker  han  cleels  plyndrede,  deels  brændte.  Klosteret 
St.  Vasili  lod  han  indrette  til  et  Fort  og  beherskede  derved 
Snævringen  ved  Korfu.  Hans  Agenter  undlode  naturligviis 
ikke  at  give  dette  Eovertog  Udseende  af  et  Korstog  mod 
de  vantroe  Christne,  og  Ali  fik  til  Belønning  Titlen  »Arslan«, 
Bonapartes  Tog  til  Ægypten  og  hans  Erobring  af  dette 
Land  kunde  kun  raedfore  et  spændt  Forhold  mellem  den 
franske  Republik  og  Tyrkiet.  Som  tyrkisk  Undei-saat  burde 
Ali  vel  aabenbart  have  erklæret  sig  som  Frankrigs  Modstan- 
der, men  han  holdt  i  det  Hele  ikke  af  Aabenhed,  og  efterat 
have  modtaget  et  meget  smigrende  og  venskabeligt  Brev 
fra  Bonaparte,  der  troede  at  have  vundet  Ali  for  Frankrigs 
Sag  —  en  Tro,  i  hvilken  Paschaen  ogsaa  i  nogen  Tid  lod 
Generalen  være,  medens  han  forsikkrede  den  franske  Gom- 
mandant  paa  Korfu  om  sin  strenge  Neutralitet  —  gjorde 
han  en  glimrende  Fest  for  Rosa,  men  midt  under  Høitide- 
lighederne  lod  han  denne  lægge  i  Lænker  og  føre  fangen  til 
Janina.  Her  afpressede  han  ham  ved  Hjælp  af  Trusler  og 
Pinebænk  fuldstændige  Oplysninger  om  de  Franskes  Styrke, 
og  medens  han  lod  Rosa  som  Spion  føre  til  Constantinopel, 
kastede  han  Masken  og  marscherede  i  October  1798  mod 
Prevesa  ved  Artabugten,  hvor  der  kun  laa  en  lille  fransk 
Besætning  paa  tre  Hundrede  Mand.  Da  Ali  rykkede  frem 
med  sine  fem  Tusinde  Albanesere,  lode  de  fire  Hundrede 
Prevesanere,  som  i  Forening  med  de  Franske  udgjorde  Byens 
Besætning,  men  som  vare  blevne  raadede  til  Forræderi  af 
en  af  Ali's  Agenter,  deres  Allierede  i  Stikken,  og  uagtet 
disse  forsvarede  sig  med  Heltemod,  var  Udfaldet  af  Kam- 
pen dog  som  man  kunde  vente.  Imidlertid  kom  Forræderne 
dyrt  til  at  betale  deres  Troløshed  mod  deres  tidligere  Al- 
lierede; thi  Ali  lod  dem,  han  kunde  faae  fat  paa,  myrde, 
Byen  blev  plyndret  i  to  Dage,  og  to  Hundrede  Indbyggere, 
som  vare  flygtede  til  Vonizza,  men  af  en  af  Alis  Haand- 
langere  —  en  christen  Bisp  —  vare  formaaede  til  at  vende 
tilbage,  bleve  nedhuggede  med  koldt  Blod. 

Atter  havde  den  snilde  Pascha  i  rette  Tid  gaaet  Re- 
gjeringen  under  Øine  og  melet  sin  egen  Kage,  medens  det 
saae  ud,  som  om  han  havde  bekæmpet  Fodelandets  Fjender 
af  reen  Loyalitet.  Blodbadet  i  Prevesa  indbragte  Ali  den 
tredie  Hestehale,  men  dermed  var  han  ikke  tilfreds;  han 
vilde  erobre  de  joniske  Øer,  som  Franskmændene  havde  be- 
sat. Hans  Planer  i  denne  Ketning  bleve  dog  forhindrede 
af  Russerne,  der  i  Forening  med  Tyrkerne  boldt  de  joniske 
Øer  indesluttede,  og  da  disse  Øer  i  Marts  1800  bleve 
erklærede  for  uafhængige  under  Ruslands  og  Tyrkiets  Be- 
skyttelse, saae  Ali  sig  nødt  til  foreløbigt  at  opgive  videre 
Forsøg  paa  Udvidelse  i  den  Retning.  Men  med  saameget 
desto  større  Kraft  kunde  han  kaste  sig  over  sine  gamle 
Fjender,  Sulioterne. 

Han  opflammede  Abanesernes  Religion sfanatisme  og 
forestillede  dem,  at  den  tyrkiske  Magt  ikke  vilde  kunne 
reise  sig  af  sit  Forfald,  medmindre  alle  Christne  bleve 
udryddede.  T  Hadet  til  de  Christne  vare  de  ellers  uenige 
Sunniter  og  Schiiter  enige,  og  da  Ali  tilmed  forsikkrede,  at 
han  ikke  paa  nogen  Maade  ved  denne  Krig  eftertragtede 
Land  og  Bytte,  men  at  han  i  den  anden  Verden  ventede 
Lønnen  for  denne  Kamp  mod  de  Vantroe,  fik  han  snart  en 
Hær  paa  ti  Tusinde  Mand  samlet.  Ligesom  forrige  Gang 
lod  han  falske  Rygter  udsprede  med  Hensyn  til  denne 
Troppesamling :  det  hed  sig,  at  han  vilde  fratage  Russerne 
Korfu,  forjage  Franskmændene  fra  Ægypten  og  saa  videre, 
og  da  han  tilmed  havde  været  heldig  nok  til  at  faae  Suliot- 
høvdingen  Botsaris  bestukken  med  fem  og  tyve  Tusinde 
Pjastre,  for  at  denne  deels  skulde  modarbeide  enhver  Mis- 
tanke hos  sine  Landsmænd,  deels  overgive  deres  Ammuni- 
tion i  Ali's  Hænder,  var  det  intet  Under,  at  denne  kunde  over- 
raske Sulioterne.  Men  de  tappre  Bjergboere  tabte  ikke 
Modet.  I  Spidsen  for  dem  stod  Photo,  Tsavellas's  Son,  der 
allerede  tidligt  havde  viist  saa  glimrende  Prøver  paa  sit 
Mod  og  sin  Dødsforagt,    at   hans  Landsmænd    kaldte    ham 

»Tsavellas's  Sværd«.  Alis  første  Angreb  blev  afslaaet,  og 
han  blev  nødt  til  at  forvandle  Beleiringen  af  Bjergfæst- 
ningen til  en  Blokade. 

Landet  langs  Acherons  Bredder  blev  i  en  viid  Omkreds 
lagt  øde,  for  at  de  Beleirede  ikke  skulde  have  nogen  Mu- 
ligbed til  at  kunne  proviantere,  Ali  opfordrede  de  nærmeste 
Paschaer  til  med  deres  Tropper  at  deeltage  i  Kampen, 
og  Ibrahim  af  Berat  mødte  med  to  Tusinde  Mand  for  at 
understøtte  sin  fordums  Medbeiler,  der  endnu  var  hans  hemme- 
lige Fjende.  For  at  sprede  Sulioternes  Kræfter  angreb  Ibra- 
him en  fast  Plads  nogle  Mile  fra  Suli,  og  Tsavellas,  der  hur- 
tigt var  ilet  det  betrængte  Punkt  til  Undsætning,  blev  haardt 
saaret,  da  Sulioterne  efter  en  haardnakket  Kamp  trængte 
seirrigt  frem.  Tyrkerne  troede,  at  han  var  falden  og  for- 
nyede Fægtningen,  men  da  Solen  gik  ned,  og  Kampen  endnu 
var  uafgjort,  besvoer  Tsavellas  en  af  sine  Kampfæller 
at  afhugge  hans  Hoved,  for  at  dette  Seirstegn  ikke  skulde 
falde  i  den  forhadte  Ali's  Hænder.  Endelig  skilte  Mørket 
de  Kæmpende,  øg  Sulioterne  bare  deres  Anfører  blødende 
og  tungtaandende  tilbage  til  Kiafa,  en  af  deres  Byer. 

Vinteren  nærmede  sig.  og  endnu  var  Klippeborgen  ikke 
erobret.  I  den  tyrkiske  Leir  herskede  Hungersnød  og  Syg- 
dom :  kun  Soldaternes  religieuse  Forestilliger  om  deres  Pligter 
holdt  dem  endnu  sammen  under  Fanerne.  Ali's  Forbunds- 
fæller vare  ikke  til  at  stole  paa;  flere  af  dem  begyndte 
endog  at  vise  Sympathier  for  de  heltemodige  Bjergboere, 
hvis  Modstand  de  dog  ikke  troede  at  kunne  beseire,  og 
Ali  saae  sig  derfor  nødt  til  at  komme  med  Fredsforslag, 
som  Sulioterne,  blandt  hvilke  Nøden  ligeledes  havde  naaet 
en  betydelig  Høide,  modtoge.  Fire  og  tyve  Sulioter  bleve 
som  Gidsler  og  som  Borgen  for  Overholdelsen  af  Fredsbe- 
tingelserne førte  til  Janina.  Men  da  Tyrannen  havde  saa 
mange  af  sine  frygtede  Modstandere  i  sin  Magt,  seirede 
hans  Hævnsyge  over  hans  Klogskab:  han  lod  Sulioternes 
Vaaben,  som  de  ved  deres  Ankomst  til  Byen  havde  ophængt 

paa  Kirkeporten,  borttage,  og  sendte  det  Budskab  til  Suli, 
at  han  vilde  dræbe  alle  Gidslerne,  dersom  Sulioterne  ikke 
øieblikkeligt  underkastede  sig.  Men  denne  Troløshed  bidrog 
kun  til  at  opflamme  Forbittrelsen  hos  hans  heltemodige 
Modstandere ;  de  svarede,  at  de  hellere  vilde  forsmægte  paa 
deres  Bjerge  end  underkaste  sig  en  Nidding  som  ham.  Der- 
paa  forsøgte  Ali  paany  at  bestikke  en  af  Høvdingerne;  men 
han  havde  intet  Hefd  med  sig.  Dimo  Zerwas,  hvem  han 
tilbød  otte  Hundrede  Punge  og  de  høieste  Æresposter  i 
Janina,  svarede  bam  saaledes:  »Jeg  takker  Dig,  Vezir, 
men  behold  Dine  Penge;  en  saa  stor  Sum  vilde  jeg  ikke 
kunne  tælle,  og  den  er  heller  ikke  stor  nok  til  at  kunne 
opveie  en  Steen  af  mit  Fødeland.  Den  Ære,  Du  lover  mig, 
lokker  mig  ikke.  Min  Kigdom  og  min  Ære  er  mine  Yaa- 
ben;  med  dem  vil  jeg  gjøre  mig  udødelig  og  beskytte  mit 
elskede  Fødeland«. 

Sulioternes  urokkelige  Heltemod  og  uboielige  Holdning 
indgjød  selv  deres  Modstandere  en  dyb  Agtelse.  Efter  atten 
Maaneders  Beleiring  lyste  en  Straale  af  Haab  for  dem,  idet 
Beierne  i  Epirus,  og  Paschaerne  Ibrahim  af  Berat  og  Mustapha 
afDelvino  sagde  sig  løs  fra  Ali  og  forsynede  Sulioterne  med 
Levnetsmidler  og  Ammunition,  ja  endog  sluttede  et  defen- 
sivt Forbund  med  dem.  Fra  andre  Steder  ilede  man  aaben- 
bart  Sulioterne  til  Hjælp;  fra  Ætolien  kom  Palæopulo  og 
fra  Messenien  Kolokotronis  med  deres  Skarer:  Ali  Paschas 
Magt  syntes  at  vakle  i  sin  Grundvold.  Men  den  snilde 
Tyran  kjendte  sine  Modstandere.  Udadtil  syntes  han  at 
forholde  sig  rolig;  men  hemmeligt  arbeidede  han  med  en 
forbausende  Kraft  paa  at  splitte  sine  Fjender.  Hans  Agen- 
ter og  Guld  gjorde  Underværker.  I  Berat  tik  han  saaledes 
et  Oprør  istand,  der  tvang  Ibrahim  til  at  vende  hjem,  og  i 
Delvino  bestak  han  den  commanderende  Officeer,  der  for- 
raadte  sin  Herre,  Mustapha,  og  overgav  Ali  Fæstningen. 
Ved  denne  Leilighed  faldt  sex  suliotiske  Fanger  i  Alfs  Hæn- 
der; de  fire  lod  han  dræbe,  men  de  To,  der  vare  i  Slægt  med 

suliotiske  Høvdinger  —  den  Ene  var  Tsavellas's  Broder  — , 
skaanede  han  med  velberaad  Hu.  Da  Tsavellas  imidlertid  fik 
dette  at  vide,  lod  han  foranstalte  en  Sørgefest  over  alle  de 
sex  Sulioter:  »thi«,  sagde  han,  »den,  som  er  i  Hænderne 
paa  Ali,  er  ikke  mere  til  for  mig!« 

Ved  Ali's  energiske  Optræden  blev  Forbundet  til  Su- 
lioternes  Understøttelse  qvalt  i  Fødselen.  Blokaden  blev 
fornyet  med  større  Kraft,  og  alle  Hungerens  Elendigheder 
kom  over  de  ulykkelige  Bjergboere.  Omendskjøndt  man 
havde  bragt  en  stor  Deel  af  Qvinderne  og  Børnene  i  Sik- 
kerhed og  derved  formindsket  Folkemængden  betydeligt,  slap 
Forraadene  dog  snart  op,  og  med  kogt  Græs,  Urter  og  en 
Haandfuld  Meel  maatte  man  søge  at  opretholde  de  svindende 
Kræfter  i  det  haarde  Bjergklima.  Brøndene  havde  Fjenden 
besat;  man  maatte  med  Svampe,  der  vare  fastgjorte  til 
lange  Traade  og  nedhidsedes  fra  Fæstningsmuren,  søge  at 
opsamle  de  faa  Draaber,  der  samlede  sig  i  Klippespalterne. 
Og  dog  tabte  Ingen  Modet.  Svage,  udtærede,  med  dybt- 
liggende Øine  og  indfaldne  Kinder  vankede  de  om  som  le- 
vende Liig  og  kj endte  næppe  hverandre ;  men  Ingen  tænkte 
paa  Overgivelse,  og  Hadet  til  Tyrannen  overvandt  enhver 
egenkjæTlig  Tanke.  Da  xAli  bød  fem  Hundrede  Pjastre  for 
Hovedet  af  en  suliotisk  Høvding,  bod  Sulioterne  ti  Patroner 
Krudt  for  et  Tyrkehoved,  og  da  Beleirerne  havde  fanget 
el  Æsel,  som  Sulioterne  forlangte  udleveret  mod  at  give  en 
passende  Erstatning  —  et  Forslag,  paa  hvilket  man  gik 
ind  — ,  sendte  de  uforfærdede  Bjergboere  en  for  faa  Dage 
siden  fangen  Tyrk  tilbage  til  sine  Kammerater  med  den 
Hilsen,  at  det  var  Lige  for  Lige. 

Store  Begivenheder  frembringe  ofte  store  Mænd,  og 
i  Sulioternes  vilde,  fortvivlede  Kamp  for  Tilværelsen  frem- 
træder paa  dette  Tidspunkt  en  Mand,  hvis  hele  Væsen  og 
Charakteer  synes  at  grændse  til  det  Vidunderlige.  Det  var 
Basilianermunken  Samuel,  en  dristig  og  energisk  Fanatiker, 
der  havde  gjort  sig  det  til  Livsopgave  at  bringe  Sulioternes 

Kamp  mod  Ali  til  paany  at  flamme  op.  Han  kaldte  sig 
selv  »den  yderste  Dom«  og  begeistrede  Tilhorerne  ved  sine 
Prædikener  om  Udholdenhed,  Dødsforagt  og  Hæderen  ved 
at  falde  for  Fædrelandet.  Folket  ansaae  ham  for  et  Guds 
Sendebud.  Han  lod  bygge  Skandser,  og  i  Sanct  Paraskevi 
mellem  Kiafa  og  Suli  lod  han  anlægge  en  ny  Fæstning  som 
det  sikkreste  Tilflugtssted  i  Noden.  Undertiden  forsvandt 
han  for  at  begive  sig  til  de  nærmeste  Markedspladser,  hvor 
han  for  Rosenkrandse,  Reliquier  og  Billeder  tiltuskede  sig 
Levnetsmidler,  og  ved  sin  Tilbagekomst  saae  man  ham  altid 
mellem  Forposterne  paa  de  farligste  Steder. 

Under  den  hemmelighedsfulde  Munks  Anførsel  smilede 
Lykken  endnu  engang  til  de  tappre  Sulioter.  Ali  fik  fra 
Constantinopel  Ordre  til  at  slutte  Forlig  med  sine  Fjender, 
og  han  lod  dem  derfor  tilbyde  Fred,  naar  de  vilde  banlyse 
Photo  Tsavellas.  Photos  Fortjenester  vare  blevne  stillede 
noget  i  Skygge  ved  Samuels  Fremtræden,  og  det  faldt  der- 
for ikke  vanskeligt  at  bevæge  Sulioterne  til  at  opofi're  deres 
dristige  Anfører.  I  Eaadet  besvoer  man  ham  at  sætte 
personlige  Hensyn  tilside  for  Fædrelandets  Interesser  og 
forlade  Suli's  Bjerge.  Forgjæves  viste  Photo  dem,  at  de 
vilde  komme  til  at  lide  langt  Mere  end  forhen,  dersom  de 
gik  ind  paa  Alis  Forlangende;  de  bleve  ved  deres  Mening, 
og  Photo  gik  bort  efterat  have  opbrændt  sin  Faders  Huus,  for 
at  dette  ikke  skulde  blive  vanhelliget  af  Tyrkerne.  Kun  faa 
Trofaste  fulgte  ham;  men  Ali  havde  nu  Sulioterne,  hvor 
han  vilde  have  dem.  Han  sendte  Bud  til  Photo  og  gjorde 
ham  de  mest  glimrende  Tilbud,  lokkede  ham  til  Janina  og 
trængte  ind  paa  ham  for  at  faae  ham  til  at  forraade  sine 
Landsmænd.  Photo's  Forestillinger  om,  at  han  som  enkelt 
Mand  ikke  forraaaede  at  udøve  nogensomhelst  Indflydelse 
paa  sine  Landsmænd,  hjalp  ikke,  og  han  gik  da  omsider 
tilsyneladende  ind  paa  Ali's  Plan  og  lovede,  at  han  vilde 
forsøge  paa  at  overtale  sine  Landsmænd  til  at  modtage  selv 
de  haardeste   Betingelser;  men   dersom  det    ikke   lykkedes 

ham  at  bringe  Fred  tilveie,  vilde  han  vende  tilbage  til  Ja- 
nina. Han  gik  til  Kiafa,  hvor  han  besvoer  sit  Folk  kun  at 
slutte  Fred,  naar  Tyrannen  vilde  tilstaae  det  Uafhængighed, 
og  ilede  derefter  som  en  anden  Regulus,  døv  for  sine  Ven- 
ners og  sin  Families  Benner,  tilbage  til  Janina,  hvor  den 
fortørnede  Pascha  øiøblikkelig  lod  ham  lægge  i  Lænker. 

Tre  Aar  havde  nu  den  ulige  Kamp  varet;  da  lykkedes 
det  Sulioterne  i  Sommeren  1803  at  sprænge  et  af  Ali's  For- 
ter i  Luften.  Tyrannen  blev  rasende  og  mishandlede  sin 
Hustru  Emineh,  der  vovede  at  lade  et  Ord  falde  til  For- 
svar for  Sulioterne,  saaledes,  at  hun  døde  af  Skræk,  skjældte 
sine  Sønner  ud  for  feige  Qvinder,  fordi  de  ikke  kunde  over- 
vinde den  lille  Hob,  og  fordoblede  sine  Anstrengelser.  En- 
delig udrettede  hans  Guld,  hvad  hans  Vaaben  ikke  formaaede. 
Der  fandtes  ligesom  fordum  ved  Termopylæ  en  Ephiaetes  mel- 
lem Sulioterne,  Philo  Gusi,  en  feig  Usling,  der  i  en  Træf- 
ning havde  grebet  Flugten  og  paa  hvem  den  almindelige  For- 
agt hvilede.  Han  pønsede  paa  Hævn,  og  hans  første  Pligt- 
forsømmelse gjorde  ham  til  Fædrelandsforræder.  Imod  Løf- 
tet om  ti  Punge  og  sin  fangne  Søns  Befrielse  førte  han 
Natten  imellem  den  fem  og  tyvende  og  sex  og  tyvende  Sep- 
tember 1803  to  Hundrede  Tyrker  ad  hemmelige  Stier  til 
Suli,  hvor  Fjenderne  skjulte  sig  i  hans  Huus.  Om  Morge- 
nen blev  der  stormet  paa  alle  Kanter,  og  da  Sulioterne 
brød  frem  mod  Angriberne,  faldt  de  to  Hundrede  Tyrker  dem 
i  Ryggen,  og  den  tappre  lille  Skare  maatte  efter  en  kort,  men 
heftig  Kamp  trække  sig  tilbage  til  St.  Paraske  vi,  hvor  Sa- 
muel havde  ordnet  x41t  til  den  sidste  Kamp.  Da  Ali  ikke 
vilde  drive  de  Beleirede  til  det  Yderste,  gav  han  Tsavellas 
fri  under  den  Betingelse,  at  han  paany  skulde  anvende  sin 
Indflydelse  for  at  formaae  sine  Landsmænd  til  at  nedlægge 
Vaabnene  og  forlade  deres  Hjemstavn. 

Tsavellas  benyttede  imidlertid  den  Frihed,  der  var  ham 
skjænket,  til  at  underhandle  med  Indbyggerne  i  Parga, 
en  lille  Søstad  ved  Adriaterhavet,  Nordost   for  Janina,   om 

at  modtage  Qvinderne  og  Børnene  fra  Suli.  Han  troede  at 
kunne  overliste  Ali  og  fornye  Kampen,  naar  de  Værgeløse 
vare  i  Sikkerhed.  Men  formodentlig  vare  Parganioterne  bange 
for  Paschaens  Hævn,  thi  Underhandlingerne  trak  sig  i  Lang- 
drag, Sagen  blev  forraadt  for  Ali  og  hans  Sen,  saa  at  der 
ikke  blev  Andet  tilovers  for  Tsavellas  end  at  begive  sig 
til  St.  Paraskevi  for  i  Forening  med  Munken  og  forsvare 
det  sidste  frie  Sted  i  Bjergene.  Her  kæmpede  den  tappre 
Skare,  indtil  ethvert  Haab  var  ude  og  Veli  fuld  af  Beundring 
over  Bjergboernes  Heltemod  indrømmede  dem  en  Capitula- 
tion.  Den  tolvte  December  1803  forlede  Sulioterne  deres 
Fødeland :  Hovedskal  en  gik  under  Tsavellas  til  Parga,  en 
anden  under  Kutsonikas  og  Botsaris  til  Tsalongo  og  en 
tredie  til  Keniassa.  Med  fem  Kammerater  blev  Samuel  til- 
bage i  St.  Paraskevi.  Han  skulde  afslutte  Capitulationen 
og  modtage  de  Penge,  som  Fjenden  havde  lovet  for  den 
Ammunition,  der  endnu  var  tilovers  i  Fortet.  To  Tyrker 
og  Ali's  Secretair  vare  tilstede  for  at  afslutte  Handelen. 
»Nu  Munk«,  sagde  Secretairen  til  Samuel,  da  Handelen  var 
afsluttet,  »hvilken  Straf  troer  Du,  at  Veziren  har  tiltænkt 
Dig,  der  har  været  saa  dumdristig  at  overgive  Dig  i  hans 
Hænder?«  —  »Han  kan  ikke  finde  nogen,  der  kan  skrække 
en  Mand,  som  længe  har  været  kjed  af  Livet  og  foragter 
Døden,«  svarede  Samuel,  og  med  disse  Ord  sprang  han  op  og 
affyrede  sin  Pistol  i  den  Krudtkasse,  paa  hvilken  han  havde 
siddet;  en  frygtelig  Explosion  paafulgte,  og  Munken  og 
Tyrkerne  bleve  begravne  under  St.  Paraskevis  Kuiner.  En 
Græker,  der  havde  staaet  ved  Døren,  undkom,  men  af  den 
heltemodige  Munks  Liig  var  intet  Spor  at  linde! 

For  Ali  var  Samuels  sidste  Heltedaad  kun  et  Paaskud 
til  at  erklære  Overeenskomsten  med  Sulioterne  for  brudt. 
Han  satte  efter  de  Bortdragende,  og  det  lykkedes  kun  Tsa- 
vellas, der  havde  anet  det  Kommende  og  fremskyndet 
Marschen,  at  naae  Parga  uden  betydeligt  Tab.  Den  anden 
Skare,  der  var  draget  til  Tsalongo,    troede  at  være  sikkret 

ved  dette  Steds  faste  Beliggenhed,  der  i  flere  Henseender 
mindede  om  Suli's,  og  den  holdt  sig  ogsaa  to  Dage  i  denne 
Stilling.  Men  de  Beleiredes  Levnetsmidler  og  Krudt  gik 
med,  og  det  lykkedes  Fjenden  at  sætte  sig  i  Besiddelse  af 
den  Brønd,  fra  hvilken  de  havde  hentet  Vand.  Qviuderne 
vare  de  Første,  der  saae,  hvor  haables  Stillingen  var;  tre- 
sindstyve af  dem  grebe  deres  Børn  og  ilede  med  dem  op 
paa  en  fremspringende  Klippe,  der  hang  ud  over  Acheron, 
hvis  Brusen  næppe  kunde  hores  i  den  svimlende  Høide. 
Her  standsede  de,  og  efter  en  kort  Raadslagning  omfavnede 
de  for  sidste  Gang  Børnene  og  slyngede  dem  i  Afgrunden. 
Derpaa  begyndte  de  Romaikaen,  en  Slags  Dands,  og  Een 
for  Een,  eftersom  Touren  kom  til  dem,  styrtede  de  sig  syn- 
gende i  det  gabende  Dyb.  De,  der  vare  blevne  tilbage  i 
Tsalongo,  forsøgte  at  frelse  sig  ved  et  natligt  Udfald,  men 
Fjenden  var  paa  sin  Post,  og  af  otte  Hundrede  naaede 
næppe  halvandet  Hundrede  det  venskabelige  Parga.  Qvin- 
derne  og  Børnene  af  tyve  Suliotfamilier,  der  havde  søgt 
Tilflugt  i  Reuiassa,  bleve  et  Offer  for  Alis  forbittrede  Sol- 
dater, og  Despo,  Sulioten  Botsi's  Hustru,  sprængte  sig 
selv  tilligemed  sine  Døttre  og  Børnebørn  i  Luften,  efterat 
hun  først  havde  forsvaret  sig  tappert  i  Taarnet  Kula.  Den 
sidste  Skare,  der  havde  søgt  Tilflugt  i  Klosteret  Seltso,  for- 
svarede sig  energisk  fra  Januar  til  April  1804,  men  ogsaa 
den  raaatte  bukke  under  for  Overmagten.  Kun  fem  og  fyrre- 
tyve sloge  sig  tilligemed  Anføreren,  K.  Botsaris,  igjennem 
til  Parga;  de  Øvrige  omkom  ved  Fjendens  Sværd  og  i  Flo- 
den Achelous  Bølger. 

Det  er  en  Selvfølge,  at  Ali' s  Tilintetgjorelseskamp  mod 
Sulioterne  indbragte  ham  alle  rettroende  Moslemims  udeelte 
Bifald  og  Regjeringens  Bevaagenhed.  Han  fik  nye  Titler, 
og  blandt  Andet  blev  den  vigtige  Opgave  ham  betroet  at 
rense  Makedonion  og  Thrakien  for  »Kersaliderne« ,  nogle 
Røverbander,  der  i  viid  Omkreds  hærgede  Landet  og  stand- 
sede alt  Samqvem.     Med  ti  Tusinde  Albanesere  drog  Ali  i 

Foraaret  1804  til  Monastir,  jog  Reverne  ud  af  deres  Skjule- 
steder, og  efterat  de  to  Trediedele  af  det  europæiske  Tyr- 
kies  Paschaer  havde  samlet  sig  under  hans  Faner,  saa  at 
hans  Styrke  var  voxet  op  til  firsindstyve  Tusinde  Mand, 
rykkede  han  for  Philippopels  Porte,  statuerede  et  strengt 
Exempel  paa  de  fangne  Rovere  og  lod  to  Paschaer,  som 
havde  understøttet  Banditterne,  henrette.  Et  Mytteri  blandt 
Tropperne,  der  var  anstiftet  af  hans  Fjender  i  Divanet, 
tvang  ham  imidlertid  til  at  vende  tilbage  til  Janina,  rigtig- 
nok med  rigt  Bytte;  men  Posten  som  Vezir  over  Rumili, 
hvilken  han  havde  ventet  for  sine  Tjenester,  blev  givet  til 
en  Anden. 

Skjøndt  Ali  altsaa  havde  nogen  Grund  til  at  ansee  sig 
for  slet  lønnet  af  Regjeringen,  gjorde  han  dog  gode  Miner 
til  den  sidste  Forbigaaelse  og  bekæmpede  de  græske  Kleph- 
ter,  der  i  Sommeren  1805  søgte  at  organisere  en  regel- 
mæssig Opstand  og  forene  sig  med  Serberne  mod  Nord. 
Ali  tvang  dem  til  at  vende  filbage  med  uforrettet  Sag,  og 
da  han  derved  havde  vundet  Napoleons  Gunst,  saa  at  denne 
endogsaa  ved  Talleyrand  lod  skrive  til  ham,  »at  man  burde 
tæmme  Serberne  og  holde  Grækerne  nede,  da  de  vare  Rus- 
lands sande  Hjælpetropper,«  haabede  Ali  ved  fransk  Hjælp 
endelig  at  naae  sitMaal:  Herredømmet  over  de  joniske  Øer. 

Men  Freden  i  Tilsit  1807  og  Venskabet  mellem  Napo- 
leon og  Alexander  I.  af  Rusland  bragte  paany  Alis  For- 
haabninger  til  at  strande.  De  Franske  havde  vel  ved  deres 
Forbøn  i  Constantinopel  skaffet  hans  Sønner  to  Paschaliker, 
og  Regjeringen  havde  taalt,  at  han  fordrev  den  tyrkiske 
Garnison  i  Prevesa,  som  han  derefter  besatte  med  sine  egne 
Tropper,  ja  endogsaa  fundet  sig  i,  at  han  i  Forening  med 
Franskmændene  beredte  sig  til  at  erobre  de  joniske  Øer  — 
men,  skjøndt  han  af  al  Magt  ved  sine  Agenter  hos  Napo- 
leon anholdt  om  at  blive  optaget  som  Vasal  af  Frankrig 
under  den  Betingelse,  at  de  joniske  Øer  skulde  tilstaaes 
ham  som  arveligt  Fyrstendømme,  lod  Keiseren  ham  ganske 

tørt  melde,  at  hau  ikke  vilde  have  Mere  med  ham  at  gjore, 
og  at  han  vilde  lade  ham  tugte  af  Storherren,  hvis 
han  nogensinde  vovede  at  blande  sig  i  de  Capitulationer, 
der  bestode  imellem  Porten  og  Frankrig!  Ali  modtog  Kei- 
serens Budskab  som  en  Hund,  der  slikker  sin  Herres  Haand, 
naar  den  har  faaet  Prygl,  thi  hans  Svar  til  Consul  Pou- 
queville  lod  saaledes:  »Bonaparte  er  vred  paa  mig;  men 
jeg  beder  Dig,  skriv  til  hans  Minister,  at,  naar  denne  store 
Mand  kaster  mig  ud  af  Døren,  kommer  jeg  ind  ad  Vinduet, 
thi  jeg  vil  døe  som  hans  Tjener.«  Men  hans  Indre  kogte 
af  en  Forbittrelse,  som  maatte  have  Luft,  og  ligesom  sidst, 
da  han  var  bleven  skuffet,  lod  han  sin  Vrede  gaae  ud  over 
Trediemand. 

Den  nationale  græske  Bevægelse,  som  var  begyndt 
i  Sommeren  1807,  maatte  først  undgjælde.  Den  blev 
undertrykt,  og  nu  kom  Touren  til  Ibrahim  af  Berat, 
hvis  Fornærmelse  Ali  i  fyrretyve  Aar  ikke  havde  glemt, 
og  paa  hvis  Tilintetgjerelse  han  havde  grublet  Dag  og 
Nat  i  den  lange  Tid.  Han  aftalte  en  Operationsplan  med 
de  engelske  Agenter,  som  nu  vare  hans  Venner,  efterat 
Napoleon  havde  overlistet  ham,  og  denne  Plan  gik  ud  paa, 
at  han,  medens  Englænderne  gik  mod  de  joniske  Øer,  vilde 
angribe  Ibrahim,  sikkre  Kysterne  af  Epirus  og  derpaa  un- 
derstøtte de  Engelskes  Angreb  paa  Korfu.  Uden  at  agte 
paa  sine  Sønners  Forestillinger  og  Regjeringens  Trusler  lod 
Ali  en  albanesisk  Høvding,  Omer  Vrionis,  beleire  Berat,  og 
den  frygtelige  Virkning  af  de  congreveske  Raketter,  som 
Ali  havde  faaet  af  Englænderne,  tvang  snart  Ibrahim  til 
Overgivelse.  Nu  ilede  Ali  til;  »han  maatte  mægle  mellem 
Ibrahim  og  Omer«  og  tvang  under  dette  Paaskud  den  gamle 
Pascha  til  at  trække  sig  tilbage  til  Aulona,  ude  ved  Søkysten, 
hvorpaa  han  indsatte  Omer  i  hans  Sted.  Da  et  truende 
Ferman  ankom  fra  Constantinopel,  spillede  han  en  udmærket 
rørende  Comedie:  Han  kyssede  Fermanet,  lagde  det  paa 
sit  Hoved  og  udgjød  Taarer,    da   det  blev  forelæst.     »Sul- 

tanens  Fjender,«  sagde  han,  »vare  gaaede  saa  vidt  i  deres 
Ondskab,  at  de  havde  beleiret  Ibrahim;  da  var  han  kommen 
til  Hjælp,  havde  opha'vet  Beleiiingen  og  bragt  Ibrahim 
sikkert  til  Aulona.  Denne  Opfattelsesmaade  deeltes  af  alle 
Provindsen  s  Øvrighedspersoner,  der  i  en  Kapport  berettede 
Sultanen,  at  Ibrahim  i  Forening  med  Franskmændene  havde 
pønset  paa  Forræderi;  de  havde  derfor  beleiret  ham,  men 
Ali  havde  fravristet  dem  ham  og  fort  ham  til  Aulona. 
Regjeringen  saae,  at  det  dreiede  sig  om  et  »fait  accompli« ; 
Alis  Guld  gjorde  Resten,  ogdentaug!  Franskmændene  havde 
rigtignok  i  Sinde  at  give  Ali  en  alvorlig  Lection  for  hans 
Skurkestreger  og  indledede  Forhandlinger  med  Porten  derom, 
men  Forholdene  andetsteds  krævede  de  Tropper,  man  havde 
bestemt  at  anvende  mod  Ali,  og  han  slap  saaledes  ogsaa 
paa  den   Kant  heldigt  fra  Uveiret. 

Ali  havde  imidlertid  ikke  været  uvidende  om  de 
Planer,  man  smeddede  imod  ham.  Den  ulykkelige  Ibra- 
him maatte  undgjælde  derfor.  Han  blev  angreben  i  sit 
Tilflugtssted,  Aulona ,  udjagen,  greben  paa  Flugten  og 
slæbt  til  Janina,  hvor  han  forblev  som  Fange  hele  sit 
Liv.  En  Vezir  i  en  anden  Vezirs  Fangenskab!  det  var 
noget  Uhørt  selv  i  det  tyrkiske  Riges  Aarboger.  Men  Ali 
kastede  atter  sit  Guldstøv  i  Øinene  paa  Divanet,  og  tilmed 
var  hans  Magt  saa  stor,  at  Regjeringen  af  nære  Grunde 
gjorde  bedst  i  at  »opsætte«  Straffen,  thi  alle  Paschaerne 
i  Albanien  og  alle  Høvdinger  for  de  græske  Klephter  hyl- 
dede nu  den  mægtige  Satrap. 

Efterat  Ali  havde  hævnet  sig  paa  sine  gamle  Fjender 
i  Delvino  og  Argyro-Castro  ved  at  underkaste  sig  dem  (1812), 
kom  endelig  det  Øieblik,  da  han  kunde  tænke  paa  Gardiki. 
Byen  havde  som  de  fleste  Stæder  i  disse  Egne  en  fast  Be- 
liggenhed, idet  den  var  bygget  paa  et  kegleformigt  Bjerg; 
dens  Huse  vare  ligesaamange  smaae  Steenfæstninger,  der 
vare  velprovian lerede  og  forsynede  med  Skydeskaar.  Hvert 
enkelt  af  dem  maatte  derfor  erobres  med  Storm.       Musta- 

pha-Pascha  af  Delvino,  som  havde  taget  sin  Tilflugt  til  Gar- 
diki,  da  Ali  forjog  ham  fra  hans  Paschalik,  befandt  sig  paa 
den  Tid  i  Byen  og  opflammede  den  til  kraftig  Modstand. 
Et  hemmeligt  Sendebud  fra  Constantinopel  gjorde  det  Samme, 
medens  paa  den  anden  Side  Chainitza  drev  Ali  frem.  Beleirin- 
gen  var  vanskelig  og  trak  længe  ud;  men  Gardikioterne,  der  som 
Hyrder  vare  vante  til  Frihed  og  den  friske  Bjergluft,  følte  sig 
beklemte  og  begyndte  at  vise  Tegn  til  Modloshed.  Atha- 
nasi-Vaja,  en  af  Ali's  dygtigste  Officerer,  bemægtigede  sig 
ved  Overfald  et  strategisk  vigtigt  Meieri,  som  beherskede 
en  stor  Deel  af  Staden;  Gardikioterne  trak  sig  tilbage 
til  et  Qvarteer  af  Byen,  som  endnu  ikke  var  besat  af  Fjen- 
den, og  underskreve  her  Underkastelsesdocumentet.  To 
og  halvfjerdsindstyve  Gidsler,  deriblandt  Mustapha  Pascha, 
ble  ve  under  stærk  Bedækning  forte  til  Janina.  Ueres  Vei 
var  blomstersmykt,  og  i  Janina  modtog  man  dem  med  Mu- 
sik og  Glædesudbrud.  Ali  gik  dem  i  egen  Person  imode, 
løftede  dem  op,  da  de  kastede  sig  til  Jorden  for  ham, 
og  henvendte  kun  et  Par  svagt  dadlende  Ord  til  dem  — 
Altsammen  for  at  gjøre  dem  trygge.  Natten  mellem  den 
sjette  og  syvende  Marts  1812  lod  han  dem  angribe  af 
Snigmordere,  og  da  de  samlede  sig,  fyrede  paa  Angri- 
berne og  joge  dem  tilbage,  tog  Ali  deraf  Anledning  til  den 
næste  Dag  at  affordre  dem  deres  Yaaben,  »da  de  havde 
forsøgt  at  undflye«.  De  ble  ve  indesluttede  i  Klosteret  So- 
tira, der  ligger  midt  i  Søen  ved  Janina.  »Min  Søn,«  sagde 
han  ved  denne  Leilighed  med  Taarer  i  Øinene  til  Pouque- 
ville,  »Skjæbnen  er  tilfredsstillet,  og  mine  Fjender  kunne 
uagtet  deres  sidste  Forsøg  paa  Flugt  ikke  rokke  min  Naade ; 
jeg  beholder  dem  i  min  Magt,  men  jeg  vil  ikke  tilfoie  dem 
Overlast.  Tro  mig,  min  kjære  Consul,  og  opgiv  Dine  For- 
domme imod  mig,  jeg  vil  tvinge  Dig  til  at  holde  af  mig, 
idet  jeg  fra  nu  af  har  besluttet  at  vælge  et  ganske  nyt 
System.  Jeg  vil  ydmyge  mine  Fjender  ved  min  Høimodig- 
hed.     Gardiki  skal  blive  Albaniens  Blomst,    og  jeg  selv  vil 

henleve  mine  gamle  Dage  i  Argyro-Castro*).  Disse  skulle 
være  mine  sidste  Planer,  og  kunde  jeg  endnu  naae  at  komme 
i  Besiddelse  af  Parga,  vilde  alle  mine  Ønsker  være  opfyldte. 
Jeg  tør  ikke  bede  Dig,  min  Sen,  om  at  følge  mig  paa  den 
Reise,  som  jeg  har  for,  thi  Veiret  er  for  slemt.  Men 
skriv  Alt,  hvad  Du  hører,  til  Dit  Lands  Gesandt;  thi  mine 
Fjender  i  Constantinopel  ville  sværte  mig,  og  det  er  godt, 
naar  Sandheden  kommer  dem  i  Forkjøbet.« 

Trods  denne  skjønne  Tale  gjorde  Consulen  sig  ingen 
Illusioner  med  Hensyn  til  Ali's  Stemning  overfor  de  fangne 
Gardikioter,  og  hans  Anelse  gik  kun  altfor  vel  i  Opfyldelse. 
Efterat  Ali  havde  forhandlet  med  sin  Søster  Chainitza,  ilede 
han  til  Gardiki  for  at  udføre  sine  høimodige  Hensigter. 
Paa  Slottet  Chendria  reiste  han  sin  Dommerstol.  Herolder 
forkyndte  i  hans  Navn  Gardikioterne  en  almindelig  Amnesti 
og  opfordrede  alle  mandlige  Beboere  fra  tiaars  Alderen  af 
til  at  møde  i  Chendria  for  af  Vezirens  egen  Mund  at  erfare 
hans  Villie,  men  trods  de  smukke  Ord  var  Bestyrtelsen  i 
Gardiki  stor,  og  Mændene  anraabte  Gud  og  Propheten  om 
Beskyttelse,  medens  Qvinderne  sagde  deres  Mænd  et  smerte- 
ligt Levvel. 

Da  Gardikioterne  knælende  faldt  Tyrannen  til  fode,  syn- 
tes denne  at  blive  rørt;  han  fik  Taarer  i  Øinene,  beroligede 
dem,  kaldte  dem  sine  »kjære  Børn«  og  anmodede  dem  slut- 
teligt om  at  begive  sig  ind  i  en  nærliggende  Gaardsplads, 
hvor  han  vilde  meddele  dem  den  endelige  Beslutning  om 
deres  Skjæbne.  Offrene  bleve  paa  Veien  derhen  bevogtede  af 
Ali's  Livvagt.  Da  henved  syv  Hundrede  Fanger  vare  komne 
ind,  styrtede  Ali  frem  med  hævet  Øxe  og  raabte:  »Vrås!« 
(Dræb!).  Men  Muhamedanerne  bleve  staaende  ubevæ- 
gelige, en  dump  Knurren  lod  sig  høre   i  deres  Rækker,  de 


*)  Der  havde  Ali  efter  Erobringen  af  Byen  ladet  bygge  et  stort 
Palads  i  venetiansk  Stiil;  men  Opførelsen  var  forhastet  og 
Materialerne  yderst  slette;  derfor  stod   det  Hele  ikke  længe. 

erklærede,  at  de  ikke  vilde  besudle  deres  Hænder  med  Mu- 
selmænds  Blod.  Selv  »det  sorte  Corps«  vægrede  sig  ved 
at  myrde  de  Værgeløse  og  forlangte,  at  man  skulde  give 
de  Fangne  deres  Vaaben;  saa  vilde  de  kæmpe  mod  dem 
under  lige  Betingelser.  Ali  skummede  af  Raseri ;  han  troede 
næsten  at  maatte  opgive  sin  Hævn.  Da  tilbød  Grækeren 
Athanasius  Vaja  at  være  Bøddel  og  styrtede  med  sine  græ- 
ske Tropper  mod  Murenes  Ydreside.  Pludselig  see  de 
ulykkelig  Indelukkede  en  Hob  Bevæbnede  komme  op  paa 
Muren  og  lægge  an ;  paa  Ali's  Befaling  affyres  en  dødbrin- 
gende Salve  mod  de  Værgeløse,  medens  Soldater,  der  staae 
ved  Foden  af  Muren,  ere  beskjæftigede  med  at  lade  og  række 
deres  Kammerater  Vaabuene,  for  at  den  morderiske  Ild  kan 
vedligeholdes.  Offrene  skjule  sig  jamrende  bag  hverandre 
og  gribe  til  Stene,  som  de  slynge  mod  Soldaterne  paa  Mu- 
ren; enkelte  af  disse  falde  saarede  om;  men  lidt  efter  lidt 
forstummer  Larmen  og  Modstanden,  og  Dødens  Stilhed  ruger 
over  den  gyselige  Graardsplads ,  hvor  syv  Hundrede  Liig 
vidne  om  Ali's  Hævn.  —  Man  lod  de  Døde  ligge  ubegravede, 
murede  Porten  til  og  satte  den  Indskrift  derover:  »Saaledes 
bør  alle  Ali's  Fjender  gaae  til  Grunde«. 

Ogsaa  Gidslerne  i  Øklosteret  Sotira  bleve  paa  denne  blo- 
dige Dag  henrettede.  Gardikis  Koner  og  Jomfruer  bleve  givne 
til  Priis  for  Skjændsel  og  derefter  slæbte  for  Chainilza,  der 
under  Forbandelser  afklippede  deres  Haar,  med  hvilke  hun 
stoppede  Puderne  i  sin  Divan.  Derpaa  forkyndte  en  offent- 
lig Udraaber,  at  Ingen  maatte  give  Gardikis  Koner  og  Piger 
Huusly;  de  skulde  jages  ud  i  Skovene  og  paa  Bjergene  for 
der  at  blive  et  Bytte  for  Hungeren  eller  de  vilde  Dyr.  Kun 
een  Familie  blev  skaanet;  men  Ali  forbød,  at  der,  saalænge 
hans  Dynasti  regjerede,  maatte  reises  noget  Huus  paa  det 
Sted,  hvor  Gardiki  havde  staaet. 

End  ikke  denne  Voldsdaad,  øvet  af  en  Muselmand  mod 
troende  Muselmænd  kunde  bevæge  Porten  til  virksom  Ind- 
skriden,  og  Intet  viser  bedre  end  dette  Tilfælde,  hvor  dybt 

den  tyrkiske  Regjering  var  sunken,  efterat  de  kraftige  Er- 
obrere, der  grundede  det  osmanniske  Rige,  vare  blevne  af- 
løste af  jammerlige  Haremshelte,  der  næppe  gad  overvære 
deres  egne  Statsraad.  Forøvrigt  hjalp  Englænderne  ogsaa 
Ali  til  at  formilde  Regjeringen,  og  han  kan  takke  dette 
Folks  Venskab  for,  at  han  endelig  naaede  at  bemægtige  sig 
den  sidste  Plet,  som  endnu  var  tilbage  for  ham  at  ønske  — 
Parga .  Man  vil  erindre,  at  denne  By,  der  tidligere  havde 
tilhørt  Venedig,  i  sin  Tid  havde  modtaget  de  flygtende 
Sulioter;  dens  Indb3^ggere  vare  Christne  og  frie,  og  den 
Tanke  var  Ali  utaalelig,  at  der  saa  nær  ved  hans  Besiddel- 
ser skulde  findes  en  uafhængig  Stad.  Et  Par  Gange  havde 
han  forsøgt  deels  ved  List  og  deels  ved  Magt  at  faae 
Byen  i  sin  Besiddelse,  men  hidtil  vare  hans  Planer  slaaede 
feil.  Da  Byen  endelig  ved  Napoleons  Fald  kom  under  engelsk 
Beskyttelse,  antog  man  i  Almindelighed  at  den,  skjøndt  det 
ikke  var  nævnt  i  Tractaten,  hørte  ind  under  den  joniske 
Republik,  ja,  selv  om  dette  ikke  var  Tilfældet,  skulde  man 
dog  have  troet,  at  England  som  christen  Magt  vilde  have 
beskyttet  Parga,  saameget  mere,  som  denne  By  aldrig  havde 
været  tyrkisk  Eiendom.  Men  Ali's  Guld  klarede  atter  her 
Sagerne.  Han  fik  sat  igjennem,  at  Porten  negtede  sit 
Samtykke  til  Englands  Protectorat  over  de  joniske  Øer,  der- 
som Parga  ikke  blev  udleveret  til  den.  En  hemmelig  Ar- 
tikel bestemte  tillige,  at  Parga  skulde  overleveres  til  Por- 
tens >tro  Tjener«  Ali.  England  gik  ind  herpaa,  men  for- 
drede dog,  at  der  skulde  gives  Parganioterne  en  Skadeser- 
statning i  Penge,  fordi  man  forjog'  dem  fra  deres  Fædre- 
land, og  denne  Erstatning,  meente  man,  kunde  passende  fast- 
sættes til  en  halv  Million  Pund  Sterling.  Ali's  Underhand- 
lere foresloge  halvtredsindstyve  Tusinde  Pund,  og  efter  lang 
Tingen  og  Prutten  blev  Resultatet,  at  Parga  —  uden  at 
Indbyggerne  ble  ve  spurgte  derom  —  af  England  blev  solgt 
for  et  Hundrede  og  halvtredsindstyve  Tusinde  Pund!  Den 
tredie  Mai  1814  skulde  Byen  rømmes. 

Ali's  Tropper  rykkede  frem,  og  Pargaiiioternes  Stilling 
var  fortvivlet.  De  kastede  sig  ned  foran  deres  Helgenbille- 
der, opgravede  deres  Forfædres  Been,  som  hidtil  havde 
hvilet  i  fri  Jord,  og  opreiste  paa  Marken  et  Baal  af  Olie- 
træ for  at  brænde  dem.  De  fattede  den  rasende  Beslutning, 
at  dræbe  deres  Qvinder  og  Bern  for  derpaa  at  falde  i  en  for- 
tvivlet Kamp  mod  T3a'kerne  og  Englænderne.  En  engelsk 
Officeer  iler  til  Korfu  og  beretter  Gouverneuren,  Maitland, 
at  dersom  der  ikke  træffes  energiske  Forholdsregler,  ville 
forfærdelige  Scener  foregaae  i  Parga.  General  Adams  sen- 
des over;  hans  energiske  Forestillinger  forhindre  Ali's 
Tropper  fra  at  rykke  frem,  og  hans  venlige  Overtalelser  be- 
væge Parganioterne  til  at  udvandre  til  Korfu.  Ved  Skin- 
net af  det  Baal,  som  fortærer  deres  Forfa^dres  Been,  ind- 
skibe de  Ulykkelige  sig  paa  den  engelske  Fregat  »Glas- 
gow«, og  strax  efter  dem  rykke  Albaneserne  ind  i  Parga. 
De  christne  Kirker  forvandles  til  tyrkiske  Moskeer  —  det 
sidste  Bolværk  for  den  christelige  Frihed  paa  det  græske 
Fastland  er  faldet,  og  Ali  tilveiebringer  Indlosningssummen 
ved  en  overordentlig  Skat,  som  han  endogsaa  affordrer 
sine  egne  Tjenere! 


Efter  Pargas  Erobring  befandt  Ali  sig  paa  sin  Magts 
Høidepunkt.  Hans  Herredømme  strakte  sig  over  en  stor 
Deel  af  den  græske  Halvø,  Penge  og  Tropper  havde  han  i 
rigeligt  Maal,  og  hans  Leidebreve  vare  vidt  og  bredt  mere 
agtede  end  selve  Storherrens  Fermaner.  Hans  Hovedstad, 
Janina,  udmærkede  sig  ved  Kigdom  og  Dannelse  og  var  en 
Samlingsplads  for  Alle,  som  vilde  gjore  sig  bemærkede  ved 
Aand  og  fiin  Opdragelse.  Smigrere  indfandt  sig  ved  hans 
Hof;  Skrifter  i  det  franske  og  græske  Sprog  bleve  tilegnede 
den  »dydige,  heihjertede«  Fyrste,  og  i  Wien  trykkede  man 
et  Digt  til  hans  Ære.  Englændere,  som  Byron,  Hobhouse, 
North,  Douglas  og  Flere  forsømte  ikke  at  gjøre  »den  store 

Pascha«  deres  Opvartning;  man  sammenlignede  ham  med 
Oldtidens  Helte,  kaldte  ham  den  gjenopstandne  Pyrrhus, 
og  Ali  hørte  naadigt  og  tilfreds  paa  det  Altsamraen;  men 
i  Virkeligheden  ansaae  han  paa  ægte  tyrkisk  Viis  baade 
Lærdom  og  Dannelse  for  at  være  behagelige  Luxusartikler, 
der  kun  havde  nogen  Værdi,  forsaavidt  som  de  kunde  be- 
nyttes af  Magten.  Han  sammenlignede  gjerne  de  Lærdes 
Meninger  med  Almuens  Kulsviertro  og  spottede  over  dem 
ved  enhver  Leilighed.  Heller  ikke  Muhamedanismens  reli- 
gieuse  Forskrifter  gik  frie  for  hans  Spotterier.  Saaledes  be- 
falede han  engang,  at  der  skulde  bringes  Viin,  og  anstillede 
sig  meget  fornærmet,  da  Adjutanten  mindede  ham  om 
Prophetens  Forbud.  >Ti!«  raabte  han  truende  til  ham  »i 
mit  Land  er  jeg  Prophet,  og  hvis  jeg  onskede  det,  saa 
vilde  Du  strax  erkjende  mig  derfor.«  Denne  Ali's  Trods 
imod  Tro  og  Tradition  er  een  af  de  mærkeligste  Sider  af 
hans  Væsen,  og  hvis  vi  ikke  kj endte  denne,  vilde  Ali  være 
en  psychologisk  Gaade.  Muktar,  Ali's  ældste  Son,  udtalte  sig 
offentligt  for  Schiiternes  frisindede  Lære,  og  man  havde  Pa- 
schaen  mistænkt  for  hemmelig  at  nære  samme  Anskuelse, 
hvilket  forsaavidt  kan  være  rimeligt  nok,  som  Schiiternes  Op- 
fattelse af  Statens  Begreb  passede  fortræffeligt  med  Ali's  Ideer. 
Men  skjøndt  han  paa  den  ene  Side  i  sit  stille  Sind  loe  ad 
Mængdens  orthodoxe  Skrupler,  krob  han  dog  i  Støvet  for 
Geistligheden.  Den  stolte  Hersker  forrettede  enhver  Tje- 
neste, som  Dervicherue  forlangte  af  ham,  han  bragte  dem 
Piber  og  Kaffe,  han  taalte,  at  de  paa  Gaden  trak  hans  Hest 
i  Tøilen,  at  de  forfulgte  ham  med  fornærmelige  Taler  og 
Straffeprædikener,  kaldte  ham  en  »Atheist«  og  et  »vantro 
Sviin«,  og  han  fandt  sig  i,  at  de  kastede  Stene  og  Jord- 
klumper paa  ham. 

Den  Overtro,  som  Ali  spottede  hos  Andre,  var  han  dog 
selv  ikke  ganske  fri  for,  og  navnlig  stolede  han  fuldt  og 
fast  paa  Sandheden  af  Dervischernes  Udsagn.  Han  troede 
paa  de  Vises  Steen  og  paastod  i  fuld  Alvor,    at  han   vilde 

blive  et  Hundrede  og  halvtredsindstyve  Aar  gammel  og 
ende  som  Herre  over  Korfu  — ,  fordi  en  persisk  Dervisch  havde 
spaaet  ham  det.  Hans  Byggelyst  skrev  sig  fra  et  Ud- 
sagn af  en  syrisk  Dervisch,  der  havde  raadet  ham  til  be- 
standig at  bygge,  fordi  hans  Livs  Sikkerhed  beroede  paa 
en  uafbrudt  Byggevirksomhed.  Da  en  af  hans  Venner 
bemærkede,  at  han,  naar  han  endelig  vilde  følge  Dervischens 
Raad,  hellere  skulde  bygge  Hospitaler  og  gode  Herberger 
for  fattige  Reisende  end  Luxusbygninger,  svarede  han,  at 
saadanne  Velgjerenhedsanstalter  kunde  enhver  privat  Mand 
grunde;  men  en  Mand  som  han  maatte  ogsaa  vise  kommende 
Slægter  sin  Magt.  Desuden  vilde  han  nødig  give  sig  Ud- 
seende af  at  smigre  for  den  offentlige  Mening:  han  vilde 
frygtes,  ikke  elskes. 

Ali's  Overmod  og  Forslagenhed  viser  sig  intet  Sted  paa 
en  mere  charakteristisk  Maade,  end  da  han  i  Begyndelsen 
af  Aaret  1819  fik  den  Efterretning,  at  Lynet  havde  slaaet 
ned  i  hans  Palads  i  Tepeleni  og  lagt  det  i  Aske.  Han 
ilede  strax  til  Stedet,  og  da  han  havde  overtydet  sig  om, 
at  Kjælderne,  i  hvilke  han  opbevarede  alle  sine  Penge  og 
Kostbarheder,  vare  uskadte,  lod  han  over  hele  sit  Rige  en 
Proclamation  udgaae,  i  hvilken  det  hed,  at  han  i  sin  Fødeby 
ikke  mere  havde  noget  Sted,  hvor  han  kunde  hvile  sit  Hoved. 
Han  opfordrede  Alle,  der  elskede  ham,  til  nu  at  vise  dette 
i  Gjerningen  ved  at  staae  ham  bi,  og  fastsatte  en  be- 
stemt Dag,  paa  hvilken  han  vilde  tage  imod  deres  Gaver. 
Allevegnefra  strømmede  en  talrig  Menneskemasse  sam- 
men i  Tepeleni,  hvor  man  til  sin  Forbauselse  saae  Paschaen 
af  Janina  sidde  ved  Yderporten  at  det  afbrændte  Palads 
iført  en  Tiggerdragt,  med  korslagte  Been  og  blottet  Hoved. 
Han  røgede  af  en  snavset  lille  Pibe  og  holdt  en  rod  alba- 
nesisk  Hue  frem  for  deri  at  modtage  sine  Undersaatters  Al- 
misser. Haus  fortrolige  Venner  havde  hemmeligt  faaet  be- 
tydelige Summer,  som  de  nu  bragte  som  frivillige  Gaver 
for  at  opflamme  de  Riges  Iver.     Var  et  Bidrag  ringere  end 


120  Ali  Pascha  af  Janina. 

Ali  havde  ventet,  sagde  han  med  et  Anstrøg  af  Tungsin- 
dighed: »Tag  Eders  Penge  tilbage,  behold  dem  selv;  hvil- 
ken Nytte  kan  en  saadan  Ubetydelighed  gjøre  Ali,  en  Mand, 
hvem  Himlens  Vrede  har  ramt,  og  som  nu  intet  Sted  har,  hvor 
han  kan  hvile  sit  gamle  Hoved  med  det  hvide  Skjæg.  Dog, 
naar  Gud  giver  og  atter  tager,  saa  kan  han  ogsaa  atter 
give,  og  da  skal  jeg  nok  forstaae  at  skjelne  mine  Venner 
fra  mine  Fjender.«  Saadanne  Ord  bevirkede,  at  man  for- 
høiede  »Kjærlighedsgaverne«  til  det  Dobbelte,  ja  Tredobbelte, 
og  Ali  fik  ved  denne  Comedie  samlet  en  større  Sum,  end 
han   behøvede  til  Paladsets  Gjenop førelse. 

Ali  regjerede  med  Strenghed,  men  der  kan  næppe  tvivles 
om,  at  Beboernes  vilde  og  egenraadige  Natur  fordrede  en 
Jernarm  for  et  bøies.  Han  opkastede  sig  til  Formynder  for 
alle  sine  Undersaatter,  tillod  intet  Salg  af  Grundeiendomme 
uden  at  forlange  ti  Procent  for  sin  egen  Kasse  og  indsatte 
sig  selv  til  Universalarving  af  alle  dem,  som  døde  uden 
mandligt  Afkom.  Han  tvang  sine  Undersaatter  til  at  hente 
det  gamle  Korn  ud  af  hans  Magasiner  og  lægge  nyt  istedet; 
han  forhøiede  Skatterne  og  Tienden  til  det  Dobbelte,  han 
greb  ind  i  de  snevreste  Privatforhold,  og  intet  Ægteskab 
blev  indgaaet  uden  hans  Samtykke.  Det  ringeste  Brud  paa 
Sædeligheden  stratt'ede  han  med  frygtelig  Strenghed,  medens 
han  selv  handlede,  som  om  han  havde  Privilegium  paa  alle 
Livets  Nydelser.  Europæere,  som  første  Gang  besøgte  Ja- 
nina, gyste  ved  Synet  af  afhuggede  Menneskehoveder  og 
Arme,  og  der  fordres  et  dybt  Kjendskab  til  Albanesernes 
Charakteer  for  at  kunne  indsee  det  Berettigede  i  saadanne 
Gyseligheder.  »Du  kjender  ikke  Albaneserne  og  Grækerne,« 
sagde  Ali  engang  til  en  Bekjendt;  »medens  jeg  lader  den 
ene  Broder  hænge  i  en  Platan,  stjæler  den  anden  Broder 
under  Træet.  Lader  jeg  ea  Fader  brænde,  stjæler  Sønnen 
Asken  for  at  sælge  den;  de  ere  bestemte  til  at  beherskes 
af  mig,  og  jeg  alene  er  istand  til  ved  Frygt  at  holde  dem 
i  Tømme.« 

I  disse  Ord  ligger  en  dyb  Sandhed.  Indtil  Begyndelsen 
af  Aarhundredet  herskede  Næveretten  i  Albanien;  Adelen 
levede  af  Udpresninger  og  Udsugeiser  og  de  lavere  Stænder 
af  Tyveri  og  Stratenrøveri,  medens  den  fredelige,  christne 
Bonde  henslæbte  sit  Liv  i  Elendighed.  Men  Ali  Pascha 
gjorde  Ende  paa  alt  dette  Uvæsen ;  han  tilintetgjorde  de  ar- 
velige Herskerslægter  og  førte  i  den  nyeste  Tid  den  Kamp 
mod  Aristokratiet,  som  Eneherredømmet  i  det  øvrige  Europa 
dengang  forlængst  havde  kæmpet  tilende.  Han  ordnede 
Alt  med  ubønhørlig  Strenghed;  Sikkerhed  for  Liv  og  Eien- 
dom  herskede  overalt,  og  med  Undtagelse  af  de  Fordele,  han 
som  Selvhersker  betingede  sig,  vare  Alle  lige  for  Loven. 
Handelen  blomstrede,  Industrien  trivedes,  og  istedetfor  at 
de  albanesiske  Kjøbmænd  tidligere  havde  søgt  Forbindelser 
mod  Øst  og  overladt  Franskmændene  Søhandelen,  vendte  de 
sig  nu  imod  Kysten  og  de  joniske  Øer,  medens  der  tillige  efter 
1815  aabnedes  et  livligt  Samqvem  med  England  og  Østerrige. 
En  saadan  Forandring  kunde  vanskelig  hidføres  ad  fredelig 
Vei;  kun  ved  Anvendelse  af  Magt  var  det  muligt  at 
gjøre  et  Folk  som  Albaneserne  modtageligt  for  Civilisatio- 
nens Velgjerninger,  og  heri  ligger  Ali  Pascha's  store  For- 
tjeneste. Hans  egentlige  Livsopgave :  at  grunde  en  albane- 
sisk  Stat  over  hele  den  sydlige  Deel  af  den  græske  Halvø 
er  gaaet  under  med  ham,  medens  hans  handelspolitiske  og 
culturhistoriske  Skabninger,  som  i  Grunden  kun  vare  Bi- 
ting for  ham :  hans  Gader,  Vandledninger,  Gymnasier  og 
Skoler,  have  overlevet  ham.  For  at  grunde  et  særeget, 
albanesisk  Rige  havde  Ali  maattet  kunne  gribe  og  forfølge 
en  stor  national  Tanke;  men  dertil  var  han  ikke  Manden; 
han  handlede  ikke  efter  et  System,  men  kun  efter  øieblik- 
kelige  Indskydelser  og  subjectiv  Vilkaarlighed.  Derfor  stod 
hans  Magt,  saa  glimrende  den  end  tog  sig  ud,  kun  paa 
svage  Fødder;  thi  han  havde  aldrig  forstaaet  at  skaffe  sig 
sande  Venner,  og  han  gjorde  heller  ikke  sig  selv  nogen 
Illusion  om  sin  Stillings  og  sine  Værkers  Varighed.      »En 

Vezir,«  sagde  han  til  sine  Sønner,  »er  en  Mand,  der  er 
klædt  i  Peltsværk  og  sidder  paa  en  Krudttønde,  som  en 
Gnist  kan  sprænge  i  Luften.«  Netop  da  han  havde  naaet 
Hoidepunktet  af  sin  Magt,  viste  det  sig,  at  denne  var  under- 
gravet, og  at  en  falsk  og  egenkjærlig  Tyran  hurtig  bliver 
forladt  og  forraadt  af  Alle. 

Katastrophen  stod  paa  en  mærkelig  Maade  i  Forbin- 
delse med  de  religieuse  Modsætninger,  som  vi  allerede  tid- 
ligere have  omtalt.  Ismael-Pacho-Bei,  der  var  en  Slægt- 
ning af  Ali  og  af  denne  var  bleven  ansat  hos  hans  Søn 
Veli,  Statholder  i  Morea,  hyldede  de  gamle,  loyale,  sunni- 
tiske Grundsætninger.  Veli  bestyrede  imidlertid  sin  Pro- 
vinds slet,  hans  Undersaatter  klagede  over  ham.  og  Divanet 
befalede  ham  at  begive  sig  til  Trikkala.  Ali,  som  tidligere 
havde  faaet  Nys  om  Moreensernes  Klage,  og  iblandt  hvis 
religieuse  Grundsætninger  Lydighed  mod  Sultanen  ikke  havde 
nogen  Plads,  lod  sin  Søn  melde,  at  han  ikke  skulde  adlyde 
Befalingen,  men  under  forskjellige  Paaskud  forhale  sin  Af- 
reise  fra  Morea ;  Ali  skulde  da  nok  sorge  for,  at  Fermanet  blev 
tilbagekaldt,  og  holde  ti  Tusinde  Albanesere  i  Beredskab 
som  Hjælpetropper.  Det  Samme  meldte  han  til  Pacho-Bei 
og  tilføiede,  at  han  vilde  ansee  enhver  Eftergivenhed  for 
den  største  Urimelighed.  Den  orthodoxe  Pacho-Bei  ansaae 
imidlertid  ubetinget  Lydighed  imod  den  af  Gud  selv  ind- 
satte Hersker  for  en  Muselraands  første  Pligt  og  forestil- 
lede Veli,  at  hans  Fader  vilde  blive  en  Oprører  og  opkaste 
sig  selv  til  Prophetens  Stedfortræder.  >Ali's  lidenskabelige 
Udbrud  hidrørte  fra,  at  hans  A åndskræfter  vare  svækkede 
af  Alderen ;  man  turde  ikke  begaae  en  saa  stor  Daarskab 
for  ikke  at  opvække  Storherrens  Vrede.  Sultanen  havde 
kun  frataget  Veli  hans  Paschalik  i  Morea  i  den  velvillige 
Hensigt  at  give  ham  et  andet  og  rigere  i  Nærheden  af 
Hjemmet;  men  var  Veli  ikke  tilfreds  dermed,  saa  skulde 
han  (Pacho)  nok  anvende  sin  Indflydelse  hos  Divanet  for  at 
skaffe  ham  en  anden  Provinds.« 

De  rettroende  sunnitiske  Forskrifter  overvandt  Veli's  Tvivl. 
Han  adlød  Sultanen  og  begav  sig,  da  den  nye  Pascha  allerede 
befandt  sig  i  Nauplia,  selv  til  Larissa.  Dette  kunde  imid- 
lertid ikke  længe  blive  skjult  for  Ali ;  han  erfarede,  at  hans 
kjætterske  Ærgjerrighed  var  bleven  gjort  til  Skamme  af 
den  orthodoxe  Pacho-Bei,  og  hans  Vrede  imod  denne  kj endte 
ingen  Grændser.  Han  lod  sine  egen  Sønner  angribe  ham 
i  Larissa,  og  kun  ved  Aandsnærværelse  undgik  Pacho  Døden 
ved  at  skjule  sig  under  sin  Hests  Bug  i  det  Øieblik,  da 
Morderne  skjød  paa  ham.  Intet  Sted  kunde  han  faae  Ro 
for  sine  Fjenders  Efterstræbelser,  men  endelig  lykkedes  det 
ham  dog  at  finde  et  sikkert  Opholdssted  i  Constantinopel, 
hvor  han  gjorde  sig  til  Organ  for  Alle  dem,  som  følte  sig 
besværede  af  Ali's  eller  hans  Sønners  Overgreb.  Han  for- 
forstod at  fremstille  sig  selv  som  et  Ofter  for  Tyrannen 
og  indsmigrede  sig  saaledes  i  Sultanens  Gunst,  at  denne 
udnævnte  ham  til  Kaputsi-Pascha  og  gav  ham  en  høi  Post 
i  Divanet. 

Pacho  vovede  endnu  ikke  uden  videre  Omstændigheder 
at  angribe  Ali;  han  forsøgte  sig  først  mod  Sønnen  Veli  og 
bragte  det  til,  at  Sultanen  fratog  denne  hans  Værdighed  som 
Pascha  af  Thessalien  og  gav  ham  en  lavere  Post  i  Lepanto. 
Ali  blev  meget  bekymret,  da  han  erfarede  sin  Dødsfjendes 
Forfremmelser,  og  Slaget  imod  hans  Søn  spaaede  ham  selv 
et  endnu  føleligere.  Endnu  troede  han  dog  at  kunne  ind- 
jage Sultanen  Skræk  og  besluttede  sig  til  et  af  de  Vove- 
stykker, hvis  Følger  altid  forhen  havde  svaret  til  hans 
Forventninger.  Han  afsendte  to  albanesiske  Banditter  med 
det  Hverv  at  myrde  Pacho-Bei.  Disse  forhørte  sig  først 
om,  hvor  Pacho  boede ;  efterat  de  havde  faaet  dette  at  vide, 
rede  de  strax  til  hans  Bolig  og  saae  ham  staae  ved  et  Vindue, 
som  førte  ud  til  Gaden.  De  rede  tæt  hen  til  Muren  og 
gave  Ild,  men  Pacho  bukkede  sig  netop  ned  i  det  samme 
Øieblik,  og  Kuglerne  f]øi  over  hans  Hoved.  Banditterne  søgte 
strax  at  undkomme  ad  Veien  til  Makedonien,  men  de  bleve 

forfulgte  af  lilbud,  hvem  det.  lykkedes  at  gribe  den  Ene  i 
Adrianopel,  medens  den  Anden  lykkelig  naaede  tilbage  til 
Janina.  Paa  Pinebænken  tilstod  den  fangne  Bandit,  at  han 
var  sendt  af  Ali  Pascha,  og  alle  dennes  Kj ender  forenede 
sig  nu  om  at  fremstille  Mordforsøget  som  et  ondskabsfuldt 
Attentat  imod  Sultanen.  »Hvilke  Skjændselsgjerninger  kunde 
man  ikke  tiltroe  Ali,  naar  han  havde  vovet  at  forfølge  en 
Flygtning,  som  havde  sogt  Beskyttelse  i  Skyggen  af  Sul- 
tanens NaadeV«  Ali's  Fald  blev  besluttet  i  Divanet,  og 
en  Leilighed  til  at  udfore  Beslutningen  lod  ikke  længe 
vente  paa  sig. 

De  græske  Frihedsideer  havde  henimod  Slutningen  af 
dette  Aarhundredes  andet  Aarti  gjennemtrængt  Halvøen 
som  en  hemmelig  Kræftskade  og  truede  med  at  bryde  ud 
i  et  stort  Oprør,  naar  Leilighed  gaves.  Ali  kj endte  disse 
Ideers  Tilværelse;  han  havde  tidligere  selv  taget  dem  i  sin 
Tjeneste  og  vidste,  at  de  fleste  græske  Høvdinger  og  Kapi- 
tanys  stode  i  hemmelige  Forbund  med  hverandre;  for  at 
erfare  de  nærmere  Enkeltheder  ved  Sammensværgelsen  lod 
han  et  Par  ansete  græske  Høvdinger,  der  faldt  i  hans  Hæn- 
der, pine  og  dræbe,  og  paatog  sig  dernæst,  skjondt  hans  reli- 
gieuse  Anskuelser,  som  bekjendt,  vare  af  en  temmelig  fritæn- 
kerisk Art,  den  rettroende  Muselmands  Kolle,  idet  han  i 
Constantinopel  gjorde  Anmeldelse  om  Sagen  som  farlig  fra 
et  reent  religieust  Standpunkt.  Et  Ministerraad  blev  strax 
sammenkaldt,  men  Ali's  Modstandere  erklærede,  at  hans 
Indberetning  kun  var  et  nyt  Beviis  paa  hans  Ærgjerrighed 
og  hensynsløse  Fremfærd  mod  Portens  trofaste  Undersaatter, 
og  fordrede,  at  en  saadan  Fremfærd  skulde  forbydes  ham. 
Det  syntes  virkelig,  som  om  Divanet  ved  disse  Beskyldnin- 
ger nu  endelig  fik  Øinene  op  baade  for  Ali's  Vilkaarlighed  og 
Farerne  ved  den  græske  Bevægelse ;  men  det  blev  dog  bestemt 
i  Statsraadet,  at  man  ikke  strax  skulde  bringe  ham  til  det 
Yderste,  men  lidt  efter  lidt  fratage  ham  det  ene  District 
efter  det  andet    for  tilsidst  at  indeslutte  den  gamle  Ræv  i 

hans  Hule,  Janina  og  Vostinas,  en  Albaneser,  der  var  den, 
som  i  Kaadet  havde  forelagt  den  ovennævnte  Plan,  blev  selv 
sendt  til  Ali  for  ved  falske  Forestillinger  at  bevæge  ham 
til  Eftergivenhed. 

Ali,  der  ikke  troede,  at  Uveiret  endnu  var  saa  nær,  lod 
sig  skuffe  af  den  listige  Vostinas  og  gav  Afkald  paa  alle 
sine  Besiddelser  med  Undtagelse  af  Berat  og  Janina  i  Haab 
om  derved  at  faae  Amnesti.  Da  han  imidlertid  ikke  kunde 
skjule  for  sig  selv,  at  der  ikke  desto  mindre  var  Mulighed  for, 
at  det  vilde  komme  til  et  Brud  med  Kegjeringen,  beredte 
han  sig  til  at  mede  Magt  med  Magt,  samlede  alle  de  Trop- 
per, han  kunde,  spillede  den  Orthodoxe  for  Sunniterne  og 
Fritænkeren  for  Schiiterne,  fraterniserede  med  Grækerne 
og  drak  paa  Guds  Moders  Sundhed,  ja,  lovede  at  blive 
Christen  —  kort  sagt,  var  Alt  for  Alle  for  at  vinde  Til- 
hængere. Han  samlede  i  Mai  1820  Albaniens  christne  og 
tyrkiske  Høvdinger  i  Janina  og  forestillede  dem,  at  han 
ved  deres  Hjælp  kunde  dictere  Storherren  Freden  foran 
Constantinopels  Porte,  hvorimod  Albanien  for  bestandigt 
vilde  miste  sin  Uafhængighed,  dersom  man  nu  lod  ham  i 
Stikken.  Han  lovede  at  dele  sine  Skatte  med  dem,  og  da 
han  for  til  en  Begyndelse  at  virkeliggjore  dette  skjonne  Løfte 
lod  et  Fad  med  Zechiner  slaae  op  og  væl^e  midt  i  For- 
samlingen, gjenlød  Salen  af  Jubelraab:  >Leve  Ali,  den  al- 
banesiske  Friheds  Gjenopretter!«  Ali  kjendte  sine  Folk. 
Men  det  vilde  være  for  Meget  forlangt,  hvis  man  troede  om 
dem,  at  deres  politiske  Indsigt  gik  dybere  end  til  Zechinfa- 
det. Da  Ali  for  at  knytte  dem  endnu  nærmere  til  sig  lo- 
vede Epiroterne  et  Charta  (Frihedsbrev),  viste  det  sig  kun 
altfor  tydeligt,  hvorlidet  Begreb  de  havde  om,  hvad  et  Fri- 
hedsbrev eller  Frihed  overhovedet  vilde  sige.  »Et  Charta?« 
spurgte  Tyrkerne  hverandre,  »hvad  skulle  vi  med  det? 
Have  vi  ikke  vor  Alkoran?  Den  Ulykkelige  vil  dog  vel 
aldrig  omstøde  Prophetens  hellige  Forskrifter?«  De  alba- 
nesiske  Soldater  drøftede  indbyrdes,  hvorvidt   Chartet  mulig 

kunde  forhøie  deres  Sold.  Kun  Grækerne  raabte  fornøiede: 
>Kom  hid  med  Chartet,  vi  kunne  bruge  det!«  Ali  sendte 
virkelig  ogsaa  en  Agent  til  Korfu  for  der  at  faae  samlet 
Elementer  til  en  organisk  Forfatningsstat.  Det  lykkedes 
ogsaa,  da  Korfioterne  i  den  Tid,  de  havde  været  beherskede 
af  Fremmede,  havde  været  velsignede  med  forskjellige  Char- 
ter, men  Agenten  blev  paa  Tilbageveien  fangen  af  Tyrkerne, 
og  Begivenhederne  fulgte  nu  saa  hurtigt  paa  hverandre,  at 
der  ikke  længere  kunde  være  Tale  om  fredelige  Midler, 
men  kun  om  en  Afgj øreise  ved  Vaaben.  Hele  den  græske 
Halvø  var  kommen  i  en  voldsom  Bevægelse,  der  snart 
skulde  knuse  den  Mand,  som  tildeels   havde  fremkaldt  den. 

Porten  havde  strax  inddraget  de  af  Ali  afstaaede  Pro- 
vindser  og  udnævnt  hans  Fjender,  Pacho-Bei  og  Dramalis, 
til  Vezirer.  I  Juni  1820  blev  Ali  erklæret  for  »Fermanli« 
eller  Fredløs  og  indstævnet  til  at  møde  ved  »den  forgyldte 
Tærskel  til  Lykkens  Port«  for  at  retfærdiggjøre  sig.  Ty- 
rannen indsaae  nu,  at  han  var  bleven  ført  bag  Lyset  med 
Hensyn  til  Løftet  om  Amnesti,  han  rasede,  da  han  fik  Efter- 
retning om  Fermanet,  og  raabte :  »Den  fangne  Slavindes  Søn 
forlanger  mit  Liv;  men  jeg  haaber  til  Gud,  at  Grændsen 
mellem  ham  og  mig  skal  afstikkes  ved  xAdrianopel!«  Han 
paakaldte  Stormagterne,  der  tidligere  havde  viist  sig  saa 
gunstige;  men  England  svarede,  at  det  »gjerne  skulde  for- 
vare hans  Skatte«,  hvorimod  det  af  Princip  ikke  vilde  blande 
sig  i  Tyrkiets  indre  Politik,  og  Ali  maatte  derfor  søge  Til- 
flugt hos  det  forhadte  Rusland,  som  han  tilbød  en  Armee 
paa  fyrretyve  Tusinde  Mand,  naar  det  vilde  erklære  Porten 
Krig;  men  heller  ikke  denne  Plan  lykkedes  ham,  og  han 
var  saaledes  henviist  til  sine  egne  Stridskræfter,  der  dog 
endnu  paa  ingen  Maade  vare  ubetydelige. 

Men  nu  viste  det  sig,  hvorlidt  en  Tyran  i  Nøden  kan 
stole  paa  sine  Venner.  Anførerne  for  de  Armeecorps,  som 
Ali  havde  sendt  i  Mai-ken,  Orner  Vrionis,  Selichtaris  og  Va- 
siaris,  hvis  Enighed  i  Operationerne  var  uomgængelig  nød- 

vendig  for  disses  heldige  Udfald,  vare  hemmelig  sammen- 
svorne imod  ham  og  underhandlede  med  Fjenden.  Hans 
Sønner  svigtede  ham,  Muktar  overgav  sig  til  Veziren  af 
Skodra,  og  Veli  tabte  Modet,  da  en  tyrkisk  Flaade,  der 
skulde  angribe  Ali  fra  Vest,  viste  sig  for  Prevesa.  »Ulyk- 
kelige Ali,«  klagede  denne  med  Eette,  da  han  hørte  dette, 
»Du  har  opdraget  Høns!«  Intetsteds  fandt  han  Tilflugt. 
Dervischerne,  der  hidtil  villigt  havde  udbredt  hans  religieus- 
politiske  Anskuelser,  tjente  nu  hans  Fjender,  ja  en  af  dem 
var  endog  skjændig  nok  til  at  lokke  Ali  ud  i  Om  er  Vrionis's 
Leir  under  Paaskud  af,  at  hans  personlige  Nærværelse  var 
nødvendig  for  at  opmuntre  Tropperne,  men  i  Virkeligheden, 
for  at  man  kunde  bemægtige  sig  Tyrannen  under  en  Tu- 
mult, som  man  havde  isinde  at  anstille,  naar  Soldaterne  skulde 
have  deres  Sold.  Ali  kunde  takke  sin  Hest's  Hurtighed 
for,  at  han  udslap  til  Castellet  i  Janina,  hvor  han  fra  nu  af 
indesluttede  sig  og  beredte  Alt  til  det  yderste  Forsvar. 

Omer  Vrionis  og  de  andre  sammensvorne  Anførere 
kastede  nu  Masken,  erklærede  sig  aabenbart  mod  Ali  og 
forenede  sig  med  Sulioterne,  der  ved  Rygtet  om  Ali's  betrængte 
Stilling  vare  ilede  hid  fra  deres  Landflygtighed  i  Haab  om 
at  kunne  erobre  deres  gamle  Fædrenehjem  tilbage.  Deres 
Forposter  stode  allerede  nærved  Janina.  Pacho  Bei,  der 
var  Anfører  for  Regjeringstropperne,  fulgte  efter,  og  snart 
var  Janina  indesluttet  af  en  tredobbelt  Fjende.  Men  Be- 
leirernes Interesser  vare  altfor  ueensartede  til,  at  de  længe 
kunde  forblive  enige.  Den  uduelige  og  opblæste  Pacho-Bei, 
der  ved  de  albanesiske  Feltherrers  Forræderi  havde  naaet  Ja- 
nina uden  Sværdslag,  troede,  at  Begivenhedernes  heldige 
Vending  alene  maatfe  tilskrives  hans  Viisdom;  derved  for- 
nærmede han  Omer,  og  Sulioterne  begyndte  at  anstille  Be- 
tragtninger over,  hvor  vidt  de  burde  gaae  i  deres  Loyalitet 
mod  den  tyrkiske  Regjering.  Ali  benyttede  sig  af  disse 
Omstændigheder  og  begyndte  at  pleiø  hemmelige  Under- 
handlinger   med    Sulioterne,    hvem    han   gav   de  skjønneste 

Lofter,  iiaar  de  vilde  reise  sig  for  hans  Sag;  det  syntes  virke- 
lig ogsaa,  som  om  de  tappre  Bjergboere  vilde  gaae  ind  herpaa, 
idet  Botsaris  om  Natten  i  en  Baad  satte  over  Søen  og  bragte 
den  betrængte  Å\i  et  gunstigt  Svar  fra  sine  Bredre;  men 
de  snue  Grækere  havde  ikke  glemt,  hvad  Tyrannen  havde 
gjort  imod  dem  for  en  Snees  Aar  siden:  de  vilde  kun  bruge 
Ali's  Intriguer  som  et  Paaskud  til  en  Reisning,  der  udeluk- 
kende gjaldt  deres  egne  Interesser,  og  som  et  Sier,  der  for 
Regjeringen  i  Constantinopel  skulde  tilhylle  deres  egne 
farlige  Planer. 

Det  var  derfor  heller  intet  Under,  at  Porten,  da  den 
græske  Opstand  endelig  udbrød,  ansaae  denne  for  at  være 
Ali's  Værk  og  ansporede  alle  Kræfter  for  at  tilintetgjøre  ham, 
da  den  meente,  at,  naar  Reisningens  Leder  var  falden,  vilde 
de  andre  Høvdinger  snart  falde  tilføie.  Hvor  stor  en  Feil- 
tagelse  Porten  begik,  veed  Enhver,  men  den  holdt  dog  fast 
ved  sin  Anskuelse,  selv  efter  at  Sulioterne  i  December  1820 
efter  Ali's  og  Botsaris  hemmelige  Aftale  havde]  forladt  den 
tyrkiske  Leir,  tiltvunget  sig  Gjennemmarsch  til  deres  gamle 
Fædreland  Suli  og  der  som  den  græske  Friheds  Førstegrøde 
plantet  Uafhængighedens  Fane.  Baade  den  tyrkiske  Re- 
gjering  og  Ali  ble  ve  saaledes  overlistede. 

I  den  Tro,  at  Sulioterne  havde  gjort  hiin  kraftige  Di- 
version for  at  skaffe  ham  Luft,  begyndte  Ali  at  under- 
handle med  Omer  Vrionis  og  de  andre  frafaldne  Albanesere 
om  at  forene  sig  med  ham,  naar  han  vovede  et  Udfald  mod 
Pacho-Bei.  Dersom  nu  Sulioterne  kunde  bevæges  til  fra 
deres  Bjerge  at  falde  Pacho  i  Ryggen,  vilde  Tyrkernes 
Nederlag  blive  fuldstændigt,  og  Ali  sparede  ikke  paa  gyldne 
Løfter  hverken  til  Sulioterne  eller  til  Omer.  Men  skjøndt  der 
tilsyneladende  var  Meget  at  vinde  for  Sulioterne  i  Øieblikket, 
vare  dog  Enkelte  i  Krigsraadet  klartsynede  nok  til  at  see, 
at,  dersom  Ali  nu  slap  ud  af  sin  Knibe,  vilde  han  gjøre 
Alt  for  at  vise  sig  som  en  tro  og  lydig  Undersaat  mod 
Sultanen,  og   Intet   laa    da   nærmere   forhaanden    for   ham 

end  at  forsøge  at  knuse  den  græske  Opstand.  Man  burde  ikke 
forene  Frihedens  Sag  med  Tyranniets.  Tilsyneladende  gik 
man  derfor  ind  paa  Ali's  Plan,  men  sendte  bagefter  et  Bud 
til  ham  med  Anmodning  om  Opsættelse.  Dette  Bud  maatte 
imidlertid  ikke  komme  til  Castellet  i  Janina,  førend  Udfal- 
det var  skeet.  Følgen  var,  at  Ali  i  Tro  til  Sulioternes 
Hjælp  angreb  den  tyrkiske  Leir;  hans  Soldater  kæmpede 
med  glimrende  Tapperhed,  men  han  speidede  forgjæves  efter 
Hjælpen  fra  Suli's  Bjerge,  hvor  Bannerne  skulde  have  an- 
tydet, at  Sulioterne  rykkede  frem.  Han  blev  slagen  og 
maatte  paany  trække  sig  tilbage  til  Castellet. 

Fra  dette  Øieblik  af  indsaae  Ali,  at  der  ikke  mere 
kunde  være  Tale  om  nogen  Angrebskrig  fra  hans  Side ;  han 
maatte  indskrænke  sig  til  et  Forsvar,  der,  saaledes  som  Om- 
stændighederne snart  stillede  sig,  var  haablost  nok.  Den 
græske  Opstand  hjalp  ham  ikke,  skjøndt  Grækerne  endnu 
havde  det  i  deres  Magt  i  Forbindelse  med  Albaneserne  at 
sætte  Ali  i  Frihed  ved  at  fordrive  Pacho-Bei  fra  Janina. 
Men  et  Forslag,  som  Sulioterne  gjorde  de  græske  Høv- 
dinger i  Morea,  og  som  gik  ud  paa,  at  man  skulde  rykke 
ind  i  Albanien  med  en  stor  Hær  for  i  Forbindelse  med 
Albaneserne  at  hæve  Beleiringen  af  Janina,  sikkre  sig  Ali's 
Person  og  derefter  føre  Krigen  ind  paa  Sultanens  Gebeet, 
strandede,  fordi  Grækerne  havde  været  uforsigtige  nok  til  at 
lade  Albaneseren  Tahir  overvære  deres  Kaadsforsamling.  Da 
Tahir  vendte  tilbage  til  Albanien,  fortalte  han  sine  Lands- 
mænd, at  Grækernes  Plan  ikke  saameget  gik  ud  paa  at  hjælpe 
Ali  som  paa  at  kæmpe  for  deres  egen  Frihed  ved  at  benytte 
Albanesernes  Hjælp,  og  som  Følge  heraf  havde  disse  natur- 
ligviis  ingen  Lyst  til  at  indlade  sig  paa  Forbundet ;  dette  blev 
til  Intet,  og  det  sidste  Haab  om  Hjælp  sluktes  for  Ali. 

Porten,  der  imidlertid  havde  besluttet  for  enhver  Priis 
at  tage  Janina,  fratog  den  pralende,  men  feige  Pacho-Bei 
Commandoen  og  indsatte  i  hans  Sted  henimod  Slutningen 
af  Aaret  1821  en  gammel,  erfaren  Militair,  Churchit-Pasha, 

der  ikke  saaledes  som  Pacho-Bei  var  ledet  af  personligt  Had 
til  Ali  eller  Begjærliglied  efter  dennes  Skatte,  men  kun  af 
Interesse  for  sit  Hof.  Et  længere  Bombardement  gjorde  de 
Beleirede  modløse,  Ali's  Magasiner  gik  op  i  Flammer,  og 
Alt  var  beredt  til  en  afgj  ørende  Storm,  da  Castellet  pludse- 
lig ved  Forræderi  kom  i  Hænderne  paa  Beleirerne.  Ali 
fandt  dog  endnu  et  sidste  Tilflugtssted  paa  Fæstningens 
Akropolis,  hvor  hans  Skatte,  hans  Harem  og  Krudtkammer 
befandt  sig,  og  vaklede  en  Tidlang  imellem  den  Beslutning 
at  sprænge  sig  selv  med  alle  sine  Skatte  i  Luften  og  Troen 
paa  Churchit's  Forsikkringer  om,  at  han  Intet  havde  at  be- 
frygte, da  Sultanen  havde  befalet,  at  man  skulde  behandle 
Fangen  overeensstemmende  med  hans  Rang.  Churchit  sagde 
endogsaa  til  Paschaen,  at  han  selv  havde  skrevet  til  Con- 
stantinopel   for  at  bede  om  Tilgivelse  for  ham. 

Ali's  Lyst  til  Livet  forledte  ham  i  hans  fortvivlede 
Stilling  til  at  laane  Øre  til  hans  Fjendes  Forslag;  han  for- 
langte kun  en  gjentagen  Forsikkring  af  Churchit  om  uhin- 
dret at  maatte  reise  til  Constantinopel  for  at  tale  med  Sul- 
tanen, hvis  Tilgivelse  han  haabede  at  vinde  ved  at  give 
vigtige  Oplysninger  om  den  græske  Opstand.  Ved  denne 
Udsigt  lod  han  sig  af  Churchit  lokke  ud  af  sit  sidste  Smut- 
hul til  en  lille  0  i  Søen  ved  Janina;  men  han  beroligede 
sig  med  den  Tanke,  at  Alt  i  Fæstningen  under  hans  Fravæ- 
relse vilde  blive  staaende  paa  den  gamle  Fod,  og  at  en 
tro  og  prøvet  Tjener,  en  lam  Officeer,  bestandig  vilde 
være  beredt  til  at  stikke  en  brændende  Lunte  til  Krudt- 
kammeret. Han  havde  paa  det  Strengeste  forbudt  denne 
Officeer  at  indlade  nogen  tyrkisk  Soldat  i  Akropolis,  med- 
mindre denne  medbragte  et  Tegn,  som  de  forud  havde  af- 
talt. I  ethvert  andet  Tilfælde  skulde  han  sprænge  Akro- 
polis i  Luften. 

Churchit  lod  den  fangne  Pascha  paa  Øen  behandle  med 
al  mulig  Ærbødighed  og  Opmærksomhed  og  lod  ham  sige, 
at  han  allerede  syv  Gange  havde    skrevet  til  Sultanen  for 

at  udvirke  Tilladelse  til  Ali's  Afreise.  Dette  blev  dog  kun 
sagt  for  at  skuffe  Fangen;  thi  i  Mellemtiden  gik  alle  Chur- 
chit's  Bestræbelser  ud  paa  at  erfare,  hvilket  Tegn  der  var 
blevet  aftalt  imellem  Ali  og  Officeren.  Ved  Bestikkelse 
lykkedes  det  ham  ogsaa  at  opdage,  at  dette  bestod  i  en 
Coralsnor,  som  Ali  bar  hos  sig,  og  som  han  skulde  sende 
den  Anden  for  at  lade  ham  vide,  at  Alt  var  vel,  og  at  han 
turde  forlade  Akropolis.  Churchit  fordoblede  nu  sine  Be- 
stræbelser for  at  skuffe  Fangen  og  stillede  ham  en  gun- 
stig Dom  af  Divanet  i  snarlig  Udsigt;  men  pludselig  sav- 
nede Paschaen  en  Dag  sin  Coralsnor,  og  de  mørkeste  Anelser 
opstege  hos  ham,  da  han,  trods  al  Søgen,  ikke  var  istand 
til  at  finde  den. 

Kort  efter  kom  den  lamme  Officeer  til  ham.  Da  den 
forfærdede  Ali  spurgte  ham,  hvorfor  han  havde  forladt  Akro- 
polis, foreviste  Soldaten  den  skjæbnesvangre  Coralsnor.  »Yee 
mig,«  raabte  Ali,  »Forræderne  have  fanget  mig  ved  List!« 
Han  traf  nu  alle  mulige  Forsigtighedsregler ;  men  det  var 
for  silde.  Mehmet,  Churchit's  Adjutant,  besøgte  dagligt 
Ali,  uden  at  Coral  snoren  eller  Akropolis's  Overgivelse  blev 
omtalt  imellem  dem;  men  imidlertid  forstærkedes  Vagten,  og 
et  saa  stort  Antal  Tropper  concentreredes  paa  Øen,  at  en- 
hver Modstand  kunde  overvindes.  Endelig,  den  sextende 
Januar  1822  lod  Mehmet  en  Afdeling  Soldater  rykke  ind 
i  Ali's  Bolig,  begav  sig  selv  til  hans  Gemak  og  sagde  til 
ham  i  en  streng  Tone:  »Bed  og  adhvd  den  keiserlige  Be- 
faling, der  forlanger  Dit  Hoved!«  og  samtidigt  dermed  drog 
han  Fermanet  frem  og  holdt  det  hen  for  Ali.  Til  Svar 
greb  Ali  en  Pistol,  affyrede  den  og  saarede  Mehmet  i  Armen. 
Denne  flygtede  ud  af  Huset,  men  lod  Døren  spærre  udenfra; 
hans  Soldater  fulgte  Exemplet  og  indespærrede  Ali's  Til- 
hængere, idet  de  raabte  til  dem,  at  de  vilde  blive  nødsagede 
til  at  bruge  Magt,  dersom  de  løsnede  et  Skud.  Mehmet  og 
hans  Ledsagere  begyndte  nu  at  skyde  imod  Ali's  Vinduer, 
og  denne  besvarede  Ilden  indenfra,  indtil  han  endelig  dødelig 

saaret  sank  om.  Den  tre  og  tyvende  Februar  bragte  Chur- 
chiVs  Adj utant  Ali's  Hoved  til  Constantinopel,  hvor  det 
under  Folkets  Jubel  blev  baaret  omkring  i  Gaderne  og  en- 
delig opstillet  foran  Serailets  store  Port.  Faa  Uger  efter 
lede  hans  Sønner  den  samme  Skjæbne;  deres  frivillige 
Underkastelse  og  Ubetydelighed  havde  ikke  kunnet  be- 
skytte dem. 

Saaledes  døde  denne  Mand,  som  havde  ført  Albanien 
et  stort  Skridt  fremad  mod  Civilisationen  og  gjort  Ende 
paa  Middelalderens  Principer  om  Næveret  og  Feudalitet. 
Hans  Idee :  at  grunde  et  stort  epirotisk  Eige  slog  feil,  hans 
personlige  slette  Egenskaber  plettede  hans  Liv  med  Hand- 
linger, der  røbe  en  mere  end  middelalderlig  Raahed  og  Gru- 
somhed, men  hans  Liv  og  Virksomhed,  der  er  et  talende 
Beviis  paa,  hvad  en  stærk  og  ærgjerrig  Vasal  formaaer 
overfor  en  afmægtig  Regjering,  bliver  altid  mærkeligt  nok 
til  at  sikkre  ham  et  Navn  i  Historiens  Aarbøger. 

Johan  Petersen. 


Dronning  Christine  i  Frankrig  og 
MonaldescM's  Mord''^). 


brustav  Adolphs  aandfulde  Datter  Christine  var  i  Aaret 
1654  nedsteget  fra  Sveriges  Throne  for  i  et  rigt  Privatlivs 
behagelige  Ko  at  sjsle  med  Kunst  og  Videnskab.  Hun 
higede  mod  Sydens  mere  begunstigede  Lande.  »Endelig 
er  jeg  i  Frihed!«  udraabte  hun,  da  hun  efter  sin  Afreise 
fra  Hovedstaden  var  kommen  til  Grændseskjellet  og  med 
et  Udtryk  af  inderlig  Glæde  var  sprungen  af  Vognen  og  over 
paa  den  fremmede  Jordbund.  »Endelig  er  jeg  sluppen  fra 
Sverige,  til  hvilket  jeg  haaber  aldrig  mere  at  vende  tilbage.« 
Efter  et  Besøg  i  Nederlandene  antog  hun  den  katholske 
Lære  i  Innspruck  i  det  følgende  Aar,  1655.  Snart  efter 
holdt  hun  sit  Indtog  i  Rom,  hvor  hun  vilde  opslaae  sin 
Residens.  Skjøndt  Indtoget  efter  hendes  Ønske  skete  in- 
cognito  og  om  Aftenen,  havde  dog  talrige  Folkemasser  for- 
samlet sig  for  at  see  den  nordiske  Semiramis.  Kanonerne 
tordnede,  og  mere  end  Tusinde  Fakler  udstraalede  deres 
flagrende  Skin.  »Her  i  Rom  reiser  man  incognito  paa  en 
ganske  besynderlig  Maade,«  sagde  Dronningen  paa  sin  iro- 
niske Viis  til  de  Cardinaler,  som  sade  hos  hende  i  Vognen. 
Nogle  Dage  efter    fandt   først   det   egentlige   Indtog  Sted 

med  en  glimrende  Pragt.  Paven,  Alexander  VII,  vilde 
benytte  Leiligheden  til  at  forherlige  sin  Kirkes  Triumph, 
idet  denne  havde  optaget  den  vidtberømte,  kloge  og  lærde 
Dronning  i  sit  Skjød.  Dronningen,  klædt  som  Amazone  og 
omgiven  af  Fyrster  og  Cardinaler,  red  paa  en  hvid  Ganger, 
en  Foræring  fra  Paven.  Toget  gik  igjennem  Porta  del 
Popolo  til  St.  Peters  Kirken,  hvis  Mure  og  Piller  vare  be- 
hængte med  kostbare  Tæpper.  Efterat  Dronningen  under 
Musik  var  traadt  ind  i  Kirken  og  havde  forrettet  sin  Bøn, 
blev  hun  af  to  Cardinaler  ledsaget  til  Consistoriets  Sal, 
hvor  Paven  modtog  hende.  Hilsenen  skete  ved  tre  Knæ- 
fald, det  ene,  da  hun  traadte  ind  i  Værelset,  det  andet 
midt  paa  Gulvet,  det  tredie  for  hans  Fødder,  hvorpaa  hun 
kyssede  hans  Haand.  Dagen  efter  modtog  hun  sinDaabs- 
bekræftelse  i  Vaticankirken  og  folede  »Alexandra«  til  sit 
gamle  Navn,  sandsynligt  for  at  vise  Pave  Alexander  en 
Opmærksomhed,  maaskee  ogsaa  som  en  Antydning  af  den 
Beundring,  som  hun  stadig  nærede  for  Alexander  den  Store. 

Under  Fester  og  Fornøielser  gled  Tiden  hen  for  den 
svenske  Dronning  i  Verdens  gamle  Hovedstad.  Alle  Kir- 
ker og  Kunstværker,  Samlinger,  Mindesmærker  besaae  hun 
og  stiftede  endogsaa  1656  et  Videnskabernes  Akademi,  der 
bestod  af  lærde  og  aandrige  Italienere.  De  skjønne  Kunster 
havde  en  varm  Beundrerinde  i  Christine.  Da  hun  saae  en 
Marmorstatue,  som  forestillede  »Sandheden«,  af  Bernini,  der 
paa  den  Tid  havde  el  stort  Navn,  udraabte  hun  henrykt  og 
begeistret:  »O!  hvor  skjøn!  hvor  skjøn!«  Ved  denne  Lei- 
lighed,  fortæller  man,  at  En  af  de  Omkringstaaende  skal 
have  sagt  »Gud  skee  Lov,  at  Deres  Majestæt  elsker  Sand- 
heden! hos  Personer  af  saa  høi  Byrd  er  det  ikke  almin- 
deligt.« Christine,  som  udmærkede  sig  ved  sine  aandrige 
Indfald,  gav  til  Svar:  »Det  troer  jeg  nok;  thi  alle  Sand- 
heder ere  ikke  af  Marmor.« 

Under  Dronningens  Ophold  det  Aar  i  Rom  indtraf  det 
Særsyn,    at   en  halvtresindstyveaarig  Cardinal,    en  født  Co- 

lonna,  forelskede  sig  saa  heftigt  i  Dronningen,  at  hans  Til- 
bøielighed  vakte  almindelig  Opmærksomhed  og  blev  en  Gj en- 
stand  for  Latter  og  Skjemt.  Det  fortælles,  at  nogle  Gjække 
ved  Christines  Hof  havde  narret  den  aldrende  Prælat  til  at 
sværte  sit  Overskjæg  for  saaledes,  som  de  indbildte  ham, 
mere  at  behage  Dronningen.  Paven  syntes  imidlertid,  at 
Sagen  gik  for  vidt  og  forbød  Cardinalen  at  besøge  Dron- 
ningen. Da  begyndte  den  fyrige  Elsker  at  opføre  Serena- 
der udenfor  hendes  Vinduer,  saa  at  Paven  endelig  blev 
nødt  til  at  forvise  Cardinalen  fra  Staden.  Sagen  er  desto 
mærkeligere,  som  Historien  ikke  kan  nævne  en  eneste  Mand, 
dér  har  fattet  en  oprigtig  Tilbøielighed  for  hende  trods 
hendes  Ungdom  og  Aand,  med  Undtagelse  af  den  nysnævnte 
Cardinal.  Dronning  Christine  var  dengang  tredive  Aar 
gammel. 

Men  Christine  havde  ingen  Ro  i  Rom.  Hendes  gamle 
Porkjærlighed  for  Franskmændene  vaagnede  atter  hos  hende 
og  med  det  Samme  Ønsket  om  at  besøge  og  lade  sig  be- 
undre ved  det  berømte  franske  Hof.  En  smitsom  Sj^gdom, 
der  grasserede  i  Rom,  gav  Anledning  til  Opbrudet.  De 
nødvendige  Reisepenge  samledes  sammen  paa  flere  Maader. 
Fra  de  Lande,  der  skulde  udrede  hendes  Apanage,  kom  en 
Vexel  paa  fem  og  tredive  Tusinde  Kroner;  Juveler  og  Per- 
ler bleve  pantsatte  for  ti  Tusinde  Ducater;  en  Mængde  Ki- 
ster og  Vogne  solgtes,  og  den  største  Deel  af  Hofpersonalet 
fik  Afsked.  Endelig  skjænkede  Paven  hende  tyve  Tusinde 
Kroner  og  laante  hende  sine  Fartøier  til  Reisen.  Denne  gik 
for  sig  tilsøes  fra  Civita-Vecchia  til  Marseille  og  løb  heldigt 
af.  Sørøvere  viste  sig  vel  paa  Afstand,  men  vovede  ikke  at 
angribe  de  pavelige  Galleier.  Fra  Marseille  tog  man  Veien 
over  Avignon,  Lyon  og  Dijon  til  Paris.  Overalt  blev  Chri- 
stine modtagen  med  næsten  større  Høitidelighed  end  Kon- 
gen selv.  Vers  og  Taler  bleve  i  rig  Mængde  fremsagte  til 
hendes  Ære.  En  Præst  modtog  hende  med  den  Hilsen: 
Fecit  te   Suecia  Christinam,   Roma  Christianam;    faciat  te 

Gallia  Christianissimam ;  det  er:  »i  Sverige  blev  Du  Chri- 
stine, i  Kom  Christen,  gid  Du  i  Frankrig  maa  blive  den 
Allerchristeligste« ;  et  Ordspil,  der  synes  at  udtrykke  det 
Ønske,  at  Christine  maatte  blive  den  franske  Konges  Ge- 
malinde, da  denne  bar  Titel  af  den  »allerchristeligste«  Konge. 
Partiet  vilde  rigtignok  have  været  noget  ulige,  eftersom  Dron- 
ningen var  tredive  og  den  unge  franske  Konge  ikke  tyve 
Aar  gammel. 

Indtoget  i  Paris  var  glimrende,  skjøndt  Kongen  for 
Øieblikket  ikke  opholdt  sig  der.  Det  skete  om  Aftenen  den 
otte  og  tyvende  August  1656  blandt  en  Folkemængde  af 
henved  to  hundrede  Tusinde  Personer,  uden  at  regne  'de 
talrige  Nysgjerrige,  som  fyldte  Vinduer  og  Tage.  Da  Hoved- 
stadens Overpræsident,  den  berømte  de  l'Hopital,  holdt  en 
Tale  til  Christine,  blev  han  hvert  Øieblik  afbrudt  af  Mæng- 
den, som  skubbede  og  trængte  sig  frem.  Han  afbrød  sig 
derfor  til  Slutning  selv  med  de  Ord:  »Jeg  skulde  egentlig 
paa  Stadens  og  Indbyggernes  Vegne  udtale  deres  Glæde,  men 
Deres  Majestæt  seer,  at  de  selv  have  indfundet  sigsaa  tal- 
rigt og  tilkjendegive  deres  Mening  saa  eftertrykkeligt,  at 
mine  Bestræbelser  ere  overflødige  og  umulige  og  kunne 
derfor  med  Deres  Majestæts  Samtykke  opsættes  til  bedre 
Tid  ogLeilighed.«  Dronningen  blev  derpaa  ført  til  Louvre, 
til  Kongens  egne  Værelser,  som  vare  indrettede  for  hende, 
I  Paris  opholdt  hun  sig  nogle  Dage  og  reiste  derpaa  til 
Compiégne,  hvor  Hoffet  dengang  opholdt  sig.  Hun  blev  af 
det  stolte  Hof  modtaget  med  langt  større  iVrtighed,  end  man 
skulde  formode.  Kongen,  hans  Broder  og  Cardinal  Mazarin 
mødte  ved  Chan  tilly.  Enkedronningen  ved  Pay  et,  hvorfra  de 
ledsagede  deres  Gjæst  til  Compiégne. 

Her  befandt  Christine  sig  i  Midtpunktet  af  Datidens 
meest  glimrende  Hof  og  omgiven  af  Personer,  udmærkede 
ved  Dannelse,  træffende  Viid  og  fin  Selskabstone;  med  eet 
Ord:  midt  i  den  Kreds,  som  dengang  og  længe  ved  sin  Smag 
og  Viid  regjerede  hele  det  dannede  Europa.    Uagtet  alt  dette 

optraadte  Christine  med  samme  Frihed  som  i  sin  egen 
Bolig  og  viste  uden  Forstillelse  og  Ængstelse  saavel  sine 
gode  Egenskaber  som  sine  Feil.  Der  savnedes  ikke  Øine, 
som  iagttoge,  ikke  Penne,  som  optegnede  begge  Dele.  Vi 
have  dem  at  takke  for  en  udforlig  Skildring  af  Christines 
Personlighed  paa  denne  Tid.  Det  var  især  to  aandrige 
Qvinder,  Mademoiselle  de  Montpeusier  og  Mademoiselle  de 
Motteville,  som  med  Kjonnets  Opmærksomhed  fulgte  og 
iagttoge  den  fremmede  Dronning. 

Mangehaande  Rygter  og  Beskrivelser,  saavel  fordeelag- 
tige  som  ufordeelagtige,  men  alle  fulde  af  Modsigelser  og 
Besynderligheder  vare  gaaede  forud  for  Christine  og  havde 
opvakt  Hoifets  Nysgjerrighed.  Denne  Følelse  steg  nu  til 
den  høieste  Grad,  og  Alle  trængte  sig  frem  for  at  see  den 
mærkværdige  Qvinde.  Hendes  Mund  var  stor  med  bestemte, 
men  ogsaa  behagelige  Træk,  Øinene  blaae  og  store  med  et 
hurtigt  vexlende  Udtryk,  snart  af  Godhed  og  Glæde,  snart  af 
Viid  og  Fyrighed.  En  hel  Pande  og  en  stolt  Ørnenæse  fuld- 
endte det  Bydende  i  hele  hendes  Ansigt.  Hendes  Figur 
svarede  ikke  dertil.  Hun  var  lille  af  Væxt  og  stærkt  byg- 
get. Hendes  ene  Skulder  hævede  sig  hoiere  end  den  anden, 
en  Feil,  som  Christine  selv  ofte  spøgede  over.  Endnu  mere 
usædvanlig  var  hendes  Dragt,  en  besynderlig  Blanding  af 
Mandens  og  Qvindens.  Hovedet  bedækkedes  af  en  Paryk, 
snart  lys,  snart  mørk,  og  af  en  Hat  med  svalende  Fjer. 
Klædedragten  bestod  for  det  Meste  af  et  Slags  Skjørt  eller 
Underkjole  og  et  dertil  tæt  sluttende  Liv.  Halskrave  og 
Fodbedækning  vare  fuldstændig  som  Mænds.  Hendes  Klæ- 
der vare  sædvanlig  graae  eller  ildfarvede,  ofte  prydede  med 
Broderi  og  Ædelstene,  som  hverken  vare  udsøgte  eller  an- 
bragte med  Smag.  Allerbesynderligst  vare  dog  hendes  La- 
der og  Manerer,  som  ganske  manglede  den  Værdighed,  der 
ansaaes  for  passende  for  Qvinden  og  Majestæten.  I  det 
fornemste  Selskab  hørte  man  hende  synge,  tale  høit,  skog- 
gerlee  og  stundom  ledsage  sine  Ord  med  Eder,  medens  hun 

hele  Tiden  kastede  Benene  frem  og  tilbage,  lagde  dem  op 
paa  andre  Stole  eller  over  Armene  af  sin  egen.  Snart 
sank  hun  tilbage  i  en  saa  dyb  Tankefuldhed,  at  hun  ikke 
mærkede,  hvad  der  foregik  omkring  hende.  Nu  vaagnede 
hun  hastigt  op  og  viste  i  samme  Øieblik  hele  sin  tidligere 
Livlighed.  I  Theatret  saae  man  hende  græde  høit  og  ufor- 
stilt, skoggerlee  eller  raabe  høit  af  Henrykkelse,  Alt  efter 
Skuespillets  Indhold.  Ligesaa  besynderlig  var  hendes  Om- 
givelse. Den  bestod  af  nogle  temmelig  ubetydelige  italienske 
Herrer.  Af  Damer  fandtes  kun  to  og  af  et  saadant  Udse- 
ende og  en  saadan  Beskaffenhed,  at  de  ikke  kunde  træde 
offentlig  frem;  derfor  blev  Kongen  tvungen  til  i  Compiégne 
at  give  hende  fiere  af  sin  egen  Hofstat.  Med  det  oven- 
nævnte Selskab  havde  hun  gjennemfaret  Frankrig  og  som 
en  almindelig  Reisende  overnattet  paa  Gjæstgivergaarde, 
naar  hun  ikke  var  indbudt  andetsteds. 

Disse  mange  og  usædvanlige  Særheder  gave  rigt  Stof 
til  Bemærkninger  og  Omtale.  I  Henseende  til  hendes  Klæ- 
dedragt, upassende  Manerer  og  djærve  Fremfusenhed  lig- 
nede man  hende  ved  en  Taterske.  En  Anden  meente,  at 
hun  lignede  mere  Heltinden  i  en  Roman  fra  Middelalderen, 
medens  hun  fattig,  eensom  og  under  de  besynderligste 
Eventyr  strøg  Verden  omkring.  En  Tredie  lignede  hende 
ved  Slottet  Fontainebleau,  der  bestod  af  mange  og  store 
Bygninger,  men  alligevel  savnede  Orden,  Plan  og  Sammen- 
hæng. Alt  dette  yttrede  man  dog  kun  i  hendes  Fraværelse.  — 
Hofmændene  spidsede  nu  deres  Tunger  til  artige  Indfald 
og  tænkte,  at  de  skulde  gjøre  sig  lystige  paa  hendes  Bekost- 
ning og  haabede  en  let  Seir  over  en  Dame,  som  selv  næsten 
indbød  til  Skjemt  og  Vittigheder.  Men  de  fandt  sig  al- 
deles skuffede.  Christine  traadte  op  med  en  Sikkerhed,  man 
ikke  ventede,  med  en  afgjort  Overlegenhed  i  Aand  og  Kund- 
skaber og  dertil  med  en  Dristighed  i  alle  sine  Svar,  som 
forbløffede.  Ingen  vovede  at  udsætte  sig  for  et  bidende 
Indfald  fra  hendes    bestemte  Læber    og   gjennemtrængende 

Øine.  Alle  følte  Indflydelsen  af  en  overlegen  og  usædvan- 
lig udrustet  Aand  og  trak  sig  med  Forundring  eller  Be- 
undring tilbage.  Hun  traadte  overalt  frem  som  den  Første 
og  henrev  Alle  ved  sin  Forstand,  sin  Frihed  og  sine  umaa- 
delige  Kundskaber.  Man  bemærkede  f.  Ex.,  at  hun  næsten 
bedre  end  Nogen  i  Frankrig  kj endte  dette  Land,  dets  be- 
rømte Personer,  deres  Forhold,  de  høiadelige  Slægters  Vaab- 
ner,  Stamtræer  og  Ahner,  de  store  Skribenters  Liv  og 
Arbeider,  og  dette  Sidste  saaledes,  at  hun  med  selve  For- 
fatteren kunde  samtale  om  Indholdet  af  Værket.  Man 
kunde  ikke  noksom  beundre  og  feire  en  saa  usædvanlig 
Qvinde,  og  Dagene  giede  hen  under  uafbrudte  Fornøielser 
og  Fester. 

Christine  kunde,  naar  hun  vilde,  vise  den  meest  ud- 
søgte Opmærksomhed,  og  hun  anvendte  nu  denne  Gave  til 
at  vinde  Enkedronningens  og  den  attenaarige  Konges  Vel- 
villie.  Denne  var  med  sin  Broder  redet  Christine  imøde 
til  Chantilly,  hvor  de  bleve  forestillede  af  Mazarin  som  to 
unge  Adelsmænd  af  de  bedste  Forhaabninger.  Dronningen 
gjenkje»dte  dem  strax  af  Portraiterne  i  Louvre  og  svarede 
derfor:  »Ja!  jeg  troer  virkelig,  at  de  besidde  udmærkede 
Egenskaber;  thi  de  synes  fødte  til  at  bære  Kroner.«  — 
Ludvig  XIV  var  endnu  paa  den  Tid  bly  og  forlegen  i  Sel- 
skab; men  Christine  behandlede  ham  med  en  saa  lykkelig 
Forening  af  Aabenhjertighed  og  Smiger,  at  han  i  hendes 
Nærværelse  følte  sig  mere  fri  og  glad,  end  man  kunde  vente. 
Enkedronningen  af  Frankrig  havde  meget  smukke  Hænder 
og  satte  Priis  derpaa.  Strax  efter  Ankomsten  bad  Christine 
leilighedsviis  om  at  see  de  Armbaand,  Enkedronningen 
bar.  »Det  interesserede  hende,«  sagde  hun,  »at  see,  om  de 
deri  indfattede  Portraiter  af  Kongen  og  Prindsen  vare  vel- 
lykkede.« Enkedronningen  trak  sin  Hanske  af  og  løftede 
Armen.  Det  var  netop  det,  Christine  havde  villet.  Hun 
begyndte  nu  at  betragte  og  berømme  ikke  Armbaandet,  men 
Armen  og  Haanden,  dens  Form,  Hvidhed  og  Skj enhed,  og 

hun  anbragte  sine  Artigheder  saa  udsøgt  og  frit,  at  Dron- 
ningen blev  smigret  uden  at  blive  forlegen.  En  anden  Gang 
yttrede  hun:  »Om  end  min  Eeise  fra  Rom  ikke  har  bragt 
mig  andre  Fordele,  er  den  alt  tilstrækkeligt  belønnet,  da 
jeg  herved  har  faaet  det  at  see,  som  i  sit  Slags  er  det 
Skjønneste  i  Verden.«  Christine  forstod  med  alle  sine  Be- 
synderligheder at  vinde  Enkedronningens  Velvillie,  skjøndt 
denne  ellers  med  Mishag  betragtede  dem,  der  syndede  mod 
den  gode  Tones  Fordringer. 

Mod  Andre  var  Christine  ikke  saa  artig.  En  gammel 
Hofmand  forfulgte  og  trættede  hende  med  sine  Historier. 
Første  Gi-ang  gjorde  Christine  blot  den  Bemærkning,  at 
Hr.  de  Nogent  maatte  have  en  særdeles  god  Hukommelse ; 
men  da  han  ikke  forstod  Vinket  og  vedblev  at  tale  om 
Noget,  som  kunde  indtræffe  om  Hundrede  Aar,  svarede 
Christine:  »Jeg  vil  ønske,  at  ogsaa  De,  Hr.  de  No- 
gent, maatte  til  den  Tid  være  levende  og  i  den  samme 
graagule  Kjole  fortælle  de  samme  Historier;  thi,  oprigtigt 
talt,  jeg  vil  hellere  høre  dem  om  Hundrede  Aar  end  nu.« 
—  En  Aften  saae  hun  et  italiensk  Skuespil  og  sagde  ved 
Stykkets  Slutning,  at  Skuespillerne  havde  gjort  deres  Sager 
slet.  En,  der  vilde  forsvare  dem  og  Hoffets  Mening  i  dette 
Punkt,  yttrede,  at  Selskabet  pleiede  at  spille  meget  bedre, 
end  det  havde  været  Tilfældet  den  Aften.  Christine  svarede 
tørt:  »Det  troer  jeg  nok,  thi  ellers  kunde  man  ikke  be- 
holde det.«  P]n  Dag  hørte  hun  et  Digt  af  temmelig  let- 
færdigt Indhold  blive  oplæst.  Dronningen  viste  ikke  noget  Mis- 
hag, men  desto  mere  en  Hr.  Chapelain,  der  havde  skrevet 
et  Digt  om  Pigen  fra  Orleans.  Man  fortalte  Christine  hans 
Dom.  »Hr.  Chapelain,«  faldt  hun  ind,  »er  en  Stakkel,  som 
gjerne  saae,  at  alle  Qvinder  vare  Jomfruer  af  samme  Art 
som  hans  orleanske  Pige.«  —  Ved  Ankomsten  til  Fontai- 
nebleau fremtraadte  de  fornemme  Damer,  som  opholdt  sig 
der,  og  hilsede  Christine  med  Kys  efter  Datidens  Skik. 
Christine  yttrede  til  nogle  af  sine  Fortrolige  :    »Jeg  undrer 

mig  over,  hvorfor  disse  Damer  have  et  saadant  Easeri  efter 
at  kysse  mig.  Det  kommer  vist  deraf,  at  jeg,  som  man 
siger,  har  saamegeii  Lighed  med  en  Mand.«  Det  var  ogsaa 
under  dette  Besøg  i  Frankrig,  at  Christine  lod  den  bekjendte 
Yttring  falde :  »Jeg  holder  af  Mænd,  ikke  fordi  de  ere 
Mænd,  men  fordi  de  ikke  ere  Qvinder.«  Hendes  sædvanlige 
Uvillie  mod  Ægteskab  yttrede  sig  ogsaa  nu.  Hun  raadede 
Pigerne  fra  at  gifte  sig;  »thi,«  sagde  hun,  »endogsaa  den 
bedste  Mand  fortjener  ikke,  at  man  for  ham  opoffrer  sin 
i'rihed ;  og  desuden  —  at  føde  Børn  til  Verden,  hvilken  uhyg- 
gelig Sag!«  Hun  fattede  megen  Hengivenhed  for  en  Fru 
le  Thianges    og   søgte    med   Iver  at   overtale  denne  til  at 

|«killes  fra  sin  Mand  og  følge  med  til  Italien.  I  Alminde- 
lighed blandede  Christine  sig  ofte  og  ubuden  i  Andres  Af- 

Ifairer,  i  Hoffets  Intriguer,  ja  i  de  delicateste  Forhold.  Den 
mge  Konge  havde  fattet  en  saa  stor  Tilbøielighed  for  Ma- 
lemoiselle  Mancini,  en  nær  Slægtning  af  Cardinal  Mazarin, 
it  han  vilde  ægte  hende.       Baade  Enkedronningen  og  Car- 

|dinalen  satte  sig  ivrigt  mod  Forbindelsen,   men  længe  for- 

jæves.     Under  disse  Forhold  kom  Christine  til  Paris.     Hun 

fattede  stor  Deeltagelse  for  de  to  Forelskede,  satte  sig  ofte 

^ved  deres  Side,  søgte  at  blive  deres  Fortrolige  og  yttrede 
jngang  til  Kongen:  »Hvis  jeg  var  i  Eders  Sted,  skulde 
[ntet  hindre  mig  i  at  tage  den,  jeg  elskede,  til  Gemalinde, 
[an  troede,  at  denne  Yttring,    som   i  høi  Grad   mishagede 

Ibaade  Dronningen  og  Cardinalen,    bidrog   til    at   paaskynde 

[Christines  Afreise  fra  Frankrig. 

De  strenge  Katholiker  vare  her  som  overalt  utilfredse 
led  Christines  Opførsel.  Hun  talte  ligefrem  spøgende  om 
let  pavelige  Hof  og  dets  Andagt.  Da  hun  besøgte  den  be- 
rjendte  Notre  Dame  Kirke  i  Paris,  yttrede  hun  ganske 
iformodet  det  Ønske  at  nyde  Nadveren  der.  Da  hendes 
;edsagere  spurgte,  hvilken  Prælat  af  den  talrige  For- 
samling hun  i  dette  Tilfælde  ønskede  til  Skriftefader,  sagde 
lun   ligegyldigt:    >Vælg  selv   en   af   Biskopperne,  hvilken- 


142  Dronning  Christine  i  Frankrig. 

somhelst.«  Man  valgte  Biskoppen  af  Amiens,  og  Skrifte- 
maalet  begyndte,  under  hvilket  Christine,  der  laa  paa 
Knæ,  til  sin  Skriftefaders  Misfornoielse  og  Forlegenhed  uop- 
hørligt saae  denne  dristigt  og  stivt  i  Øinene.  Siden  fulgte 
Nadverens  Nydelse  i  selve  Kirken.  Christine  faldt  under 
den  ikke  engang  paa  Knæ  og  viste  intet  Tegn  til  Andagt, 
men  talte  med  de  Omkringstaaende  under  hele  Gudstjene- 
sten. Allerede  i  Kom  var  Christine  bleven  misfornoiet  med 
Jesuiterne,  som  det  fortælles,  fordi  deres  General  ikke 
havde  gjort  hende  tilbørlig  Opvartning;  i  Frankrig  viste 
Christine  det  samme  fjendtlige  Sindelag  mod  dem.  En  Dag 
havde  denne  Orden  ladet  sine  Elever  opføre  et  Sørgespil  ved 
Hoffet.  Christine  gjorde  aabenlyst  Nar  baade  af  Stykket  og 
af  Fædrene  selv.  Dagen  derpaa  kom  Kongens  Skriftefader, 
Jesuiten  Annat,  og  søgte  at  tilveiebringe  en  Forsoning  mel- 
lem hende  og  Ordenen.  Christine  svarede:  »Jeg  kjender 
altfor  godt  Jesuiternes  Magt  og  vilde  derfor  hellere  vælge 
en  mægtig  Fyrste  til  Fjende  end  deres  Orden.  Jeg  vil 
ogsaa  gjerne  forsones  med  Eder,  men  paa  den  Betingelse,  at 
jeg  aldrig  vælger  Nogen  iblandt  Eder  enten  til  Skrifte- 
fader eller  til  Skuespiller.«  Pateren  gik  naturligviis  bort 
endnu  mere  misfornøiet  end  han  var  kommet. 

Den  trettende  September  afreiste  Dronningen  fra  Com- 
pi  egne  under  alle  ydre  Tegn  paa  en  god  Forstaaelse  mellem 
hende  og  Hoffet.  Paa  Hjemveien  besøgte  hun  Ninon 
de  TEnclos,  som  dengang  var  bekjendt  over  hele  Europa  for 
sin  Skjønhed,  Aand  og  Elskværdighed,  men  tillige  for  sit 
frie  Levnet  og  den  Aabenhed,  hvormed  hun  forsvarede  det. 
Man  sagde,  at  denne  Ninon  var  den  eneste  Dame  i  Frankrig, 
som  Christine  gav  noget  Beviis  paa  virkelig  Høiagtelse. 

n. 

Christines  Besøg  i  Frankrig  havde  været  meget  be- 
hageligt.    Hver  Dag   bragte  Fornøielser   og  Adspredelser; 

overalt  smigredes  hendes  Forfængelighed.  Desuden  havde 
det  franske  Hofs  Rundhaandethed  den  Fordeel  for  hende, 
at  hun  kunde  spare  sin  egen  Kasse.  »Frankrig,  yttrede 
hun,  »er  det  skjonneste  Land,  og  det  franske  Hof  det  ar- 
tigste og  fineste  i  Europa.«  I  Rom  havde  Christine  det 
ikke  saa  behageligt.  Hendes  Ophold  der  havde  mistet  Ny- 
hedens Tiltrækning.  Underholdningspengene  fra  Sverige  bleve 
sendte  saa  uordentligt,  at  Christine  blev  nødt  til  at  leve 
meget  stille.  Paven  og  den  heie  romerske  Adel  var  ikke 
mere  saa  opmærksom  imod  hende  som  tidligere.  Derfor 
blev  Dronningens  Residens  i  Rom  denne  Gang  ikke  af  lang 
Varighed,  og  hun  foretog  snart  en  anden  Reise  til  det  elskede 
Frankrig.  Som  Anledning  foregav  hun  deels  en  i  Italien 
udbrudt,  smitsom  Sygdom,  deels  sit  Ønske  om  at  see  Kong 
Ludvig  dandse  i  en  stor  Ballet,  som  skulde  gives  i  Paris. 
Desuden  vilde  hun  give  sig  en  diplomatisk  Vigtighed  for 
det  franske  Hof  ved  et  Forslag  om  ved  Hjælp  af  franske 
Vaaben  at  fratage  Spanierne  Neapel.  Under  Paaskud  af 
Mangel  paa  Tropper  afslog  den  franske  Regjering  Forslaget, 
og  man  gjorde  desuden  Nar  deraf  og  kaldte  det  »Argonau- 
tertoget.«  Nogle  sige,  at  Christine  havde  meddeelt  det 
franske  Hof  sin  tilsigtede  Reise  og  var  bleven  indbudt, 
men  de  fleste  Forfattere  negte  det  Sidste.  Hvordan  nu 
end  Sagen  forholder  sig,  tiltraadte  Dronningen  sin  Reise, 
men  frabad  sig  alle  Æresbeviisninger.  Den  Maade,  paa 
hvilken  hun  reiste,  passede  heller  ikke  til  Modtagelsen  af 
saadanne,  idet  Knaphed  og  Særheder  viste  sig  i  hele  Eqvi- 
peringen.  Man  saae  med  Forundring  Dronning  Christine 
foretage  sin  Reise  gjennem  Frankrig  i  et  Par  almindelige 
Vogne.  Klædt  i  en  guul  Underkjole,  et  luvslidt  Overliv 
og  med  en  dagligdags  Hue  paa  Hovedet  sad  Dronningen  ved 
Siden  af  Overstaldmesteren,  Monaldeschi,  og  Gardecapitainen, 
Ludvig  Sentinelli,  i  den  første  Vogn.  I  den  anden  kom  det 
øvrige  Personale,  og  nogle  faa  Ryttere  sluttede  Toget.  Man 
hører  heller  ikke  denne  Gang  Tale  om  en  eneste  Høitidelig- 

hed  ved  hendes  Modtagelse.  Hoffet,  der  opholdt  sig  i  Paris 
eJler  St.  Germain,  vilde  undgaae  Besøget  og  bad  hende 
forblive  i  Lyon  eller  Avignon;  »man  var  ikke  beredt  paa 
Modtagelsen  af  en  saa  hoi  Gjæst.«  Da  Christine  imidlertid 
ikke  forstod  eller  ikke  vilde  forstaae  disse  Vink,  anviste 
man  hende  indtil  Videre  Lystslottet  Fontainebleau  til  Bolig. 
Men  der  lod  man  hende  ogsaa  forblive.  Uge  efter  Uge 
haabede  hun  at  blive  indbude n  til  Paris,  men  forgjæves,  og 
kun  faa  Personer  indfandt  sig  for  at  opvarte  den  i  det  for- 
rige Aar  saa  søgte  og  feirede  Dronning.  Man  saae  tyde- 
ligt, at  Hoffet  vilde  give  sit  Mishag  tilkjende  over  hendes 
Ankomst. 

Det  var  under  dette  lange  og  fortrædelige  Ophold  i 
Fontainebleau,  at  Dronningen  lod  fuldbyrde  det  berygtede 
Mord  paa  Monaldeschi. 

Johan  Marquis  de  Monaldeschi  var  født  i  Rom  og  af 
fornem  Slægt.  Alle  Forfattere  beskrive  ham  som  en  egen- 
kjærlig,  fremfusende,  utaknemmelig,  aabenmundet  Herre 
Tiden  Ære  og  Tro.  Ved  Christines  første  Ankomst  til  Italien 
blev  han  ikke  blot  optagen  i  hendes  Tjeneste,  men  vandt  ogsaa 
snart  hendes  Gunst,  saa  at  han  blev  udnævnt  til  Over- 
staldmester og  bestandig  saaes  ved  Dronningens  Side.  Mange 
sagde  og  troede,  at  han  efter  Yndlingen  Pimentellis  Afsked 
var  hendes  erklærede  Elsker.  —  Paa  samme  Tid  havde 
Christine  optaget  to  Grever  Sentinelli  i  sin  Tjeneste.  De 
vare  Italienere  og  Brødre;  den  ene,  Ludvig,  blev  Capitain 
for  hendes  Garde,  den  anden,  Frants  Maria,  Overkammer- 
herre. Den  Sidste  modtog  endog  saa  store  Gunstbeviis- 
ninger  af  Dronningen,  at  Mange  antoge  ham  for  den  vir- 
kelige Elsker.  Der  var  ogsaa  indtraadt  et  bittert  Fjendskab 
mellem  begge  Yndlingerne,  og  den  Ene  søgte  ved  allehaande 
Eænker  at  fortrænge  den  Anden. 

Ingen  har  kunnet  eller  kan  bestemt  angive  Aarsagerne 
til  den  bittre  Uvillie,  som  Christine  under  denne  Reise 
havde  fattet  mod  Monaldeschi.       Naturligviis  gjættede  man 

for  det  Meste  paa  forsmaaet  Kjærlighed.  Et  paa  den  Tid 
under  et  falsk  Navn  udkommet  Skrift  (Memoires  de  la  vie  du 
Comte  D.),  som  dog  er  et  aabenbart  Væv  af  Opdigtelse  og 
Sandhed,  har  optaget  og  bearbeidet  denne  Gisning.  For- 
fatteren beskriver  nemlig,  hvorledes  Monaldeschi  har  for- 
elsket sig  i  en  anden  Dame,  hvorledes  han  i  et  Brev  til 
denne  Sidste  klager  over  sin  tunge  Lod,  over  Dronningens 
Forelskelse  i  ham,  over  sin  egen  Modbydelighed  for  hendes 
Person  o.  s.  v.,  og  endelig  fortælles  der,  at  samme  Dame, 
opbragt  over  Monaldeschi's  Løgne  og  Bedragerier,  gjennem 
Sentinelli  har  ladet    det   omtalte  Brev  tilstille  Dronningen. 

Den  Forklaring,  som  er  fulgt  af  mere  troværdige  For- 
fattere, deriblandt  af  den  daværende  svenske  Gesandt  i  Pa- 
ris, Courtin,  i  hans  samtidige  Indberetninger  til  Stockholm, 
er  følgende: 

Monaldeschi's  Rival  til  Christines  Yndest,  Frants  Maria 
Sentinelli,  var  under  denne  Keise  bleven  ladt  tilbage  i 
Italien.  Monaldeschi  opsnappede  og  gjemte  nogle  af  hans 
Breve.  Tstedetfor  disse  opsatte  han  i  Sentinellis  Navn  en 
Deel  andre  Breve  af  et  for  Christine  ufordeelagtigt  Indhold. 
Siden  reenskrev  han  dem  og  efterlignede  paa  en  heldig 
Maade  Sentinelli's  Stiil,  en  Kunst,  hvori  han  besad  en 
temmelig  stor  Øvelse.  Alt  var  saaledes  bestemt,  at  Brevene 
skulde  komme  Christine  ihænde  og  saaledes  for  bestandigt 
styrte  den  forhadte  Medbeiler.  Dette  Rænkespil  understøt- 
tedes af  Passerini,  en  Usling,  som  Monaldeschi  havde  hjul- 
pet til  at  blive  Dronningens  Hofprædikant.  Efter  Nogles 
Formodning  var  det  den  samme  Passerini,  som  havde  reen- 
skrevet  Sentinelli's  eftergjorte  Breve. 

At  Indholdet  af  disse  opdigtede  Breve  har  været  baade 
ufordeelagtigt  og  høist  ubehageligt  for  Christine,  veed  man, 
men  heller  ikke  mere.  Den  troværdigste  Hjemmelsmand 
(Courtin),  som  har  yttret  sig  derom,  forsikkrer,  at  Sagen  ikke 
angik  Kjærlighedsaffairer. 

Det  var  under  Opholdet  i  Fontainebleau,   at  disse  In- 

triguer  begyndte  at  udvikle  sig.  Christine  fattede  snart 
Mistanke  om  Bedrageri  hos  Monaldeschi,  maaskee  især,  fordi 
hun  kj endte  hans  Fjendskab  til  Sentinelli.  Hun  begyndte 
derfor  neie  at  vaage  over  hans  Færd  og  opsnappe  de 
Breve,  som  kom  til  ham.  Hun  blev  nu  mere  og  mere 
forvisset  om  Overstaldmesterens  Forræderi  baavel  mod 
Stalbroderen  Sentinelli,  hvem  han  vilde  styrte,  som  mod 
hende  selv,  hans  Velgjererinde,  om  hvem  han  letsindigt  ud- 
spredte nedrige  Beskyldninger.  Tilsidst  henvendte  hun  sig  til 
Passerini,  som  forraadte  Hemmeligheden  og  udleverede  Mo- 
naldeschi's  Udkast  til  de  omtalte  Breve.  I  hele  denne  Tid 
skjulte  hun  sin  Mistanke  og  viste  Monaldeschi  den  samme 
Tillid'  og  Velvillie  som  for,  for  at  han  Intet  skulde  mærke, 
indtil  der  kunde  skaffes  gyldigt  Beviis.  En  Dag  begyndte 
hun  at  tale  med  ham  om  de  slette  og  nedsættende  Eygter, 
der  udspredtes  angaaende  hendes  Levnet.  Monaldeschi,  der 
troede  sig  selv  sikker,  sagde:  »Disse  fordreiede  Angivelser 
maae  dog  komme  fra  En  eller  Anden,  som  staaer  i  et  meget 
nært  Forhold  til  Eders  Majestæt.  Det  kan  vel  næppe  komme 
fra  nogen  Anden  end  Overkammerherren,  Sentinelli,  eller  fra 
mig.  Eders  Majestæts  Skarpsindighed  vil  snart  udfinde 
Bedrageren,  og  det  er  min  Bon,  at  han  ikke  maa  blive 
skaanet.«  Dronningen  svarede:  »Hvad  Straf  fortjener  da 
en  saadan  Forræder?«  Marquien  sagde:  »Eders  Majestæt 
bør  uden  Barmhjertighed  strax  lade  ham  nedstøde.  Det 
vilde  være  en  saa  retfærdig  Handling,  at  jeg  vilde  tilbyde 
mig  selv  til  dens  Fuldbyrder  eller  til  dens  Offer,  hvis  jeg 
befandtes  at  være  Forbryderen.«  —  »Godt,«  svarede  Chri- 
stine, »husk  vel  paa  disse  Ord  og  vær  overbeviist  om,  at 
jeg  ikke  skal  skaane  Forræderen.«  —  I  Slutningen  af  Oc- 
tober  kaldte  Christine  Le  Bel,  Prior  i  det  derværende  Ma- 
thurinerkloster  til  sig.  Hun  overleverede  ham  en  forseglet 
Pakke  uden  Udskrift  og  befalede  ham  at  passe  godt  paa 
den,  indtil  hun  selv  forlangte  den  tilbage.  Denne  Pakke 
indeholdt  Beviserne  for  Monaldeschi's  Forra'deri.      Det  sy- 

nes,  som  om  disse  ikke  alene  bestode  i  de  efter  Sentinelli 
efterskrevne  Breve,  men  ogsaa  i  nogle  Udkast  dertil,  skrevne 
med  Monaldeschi's  egen,  uforstilte  Haand.  Hun  befalede 
desuden  Ludvig  Sentinelli  med  Navns  Fortielse  at  berette 
hele  Sagen  for  en  Munk  og  spørge,  om  ikke  et  saadant 
Forræderi  fortjente  Doden,  hvilket  Munken  bejaede. 

Imidlertid  begyndte  Monaldeschi  at  undre  sig  over  sine 
Breves  Udeblivelse.  Der  kom  andre  Omstændigheder, 
som  forøgede  hans  Uro.  Han  bræ^ndte  en  Deel  af  sine 
Papirer  og  begyndte  under  Klæderne  at  bære  en  let  Pant- 
serskjorte  for  at  beskytte  sig  mod  uventede  Tildragelser. 
Tilsidst  kunde  han  ikke  dølge  sin  Uro;  thi  hans  Bleghed 
og  nedslagne  Sindsstemning  faldt  strax  i  Øinene.  Man 
troede  at  bemærke,  at  han  beredte  sig  til  en  hemmelig 
Flugt. 

Men  Christine  vilde  ikke  lade  ham  undslippe.  Den 
første  November  fik  han  Befaling  til  at  indfinde  sig  i  Hjorte- 
galleriet, som  bar  dette  Navn  af  de  der  anbragte  Hoveder 
og  Horn  af  Hjorte,  som  de  sidste  franske  Konger  havde 
nedlagt.  Monaldeschi  kom  og  traf  der  Christine,  som  be- 
gyndte en  Samtale  om  ligegyldige  Ting.  Nogle  Øieblikke 
efter  traadte  Ludvig  Sentinelli  ind  fra  den  ene  Side  med 
to  af  Dronningens  Drabanter  og  fra  den  anden  Side  Pater 
Le  Bel ;  efterat  denne  var  kommen  ind,  blev  Døren  slaaet 
heftigt  i  Laas.  Nu  hævede  Christine  sin  Stemme,  kaldte 
alle  de  Lidkomne  nærmere  og  forlangte  og  modtog  af  Le 
Bel  den  betroede  Pakke.  Hun  aabnede  den,  fremdrog  de 
eftergjorte  Breve,  viste  Monaldeschi  dem  og  spurgte  med 
høi  og  heftig  Kost:  »Kjender  I  disse?«  Monaldeschi  be- 
gyndte at  skjælve,  men  negtede  det  dog  og  troede,  det  var 
Afskrifter,  som  Dronningen  selv  havde  ladet  tage.  Christine 
spurgte  igjen:  »I  veed  altsaa  Intet  om  disse  Breve.«  Hun 
taug  og  gav  ham  nogle  Øieblikke  til  at  besinde  sig,  men 
ogsaa  han  taug.  »O,  hvilken  Bedrager!«  udbrød  Dron- 
ningen   og    fremtog    nu   de  af  ham  med  ufordreiet  Haand- 

skrift  opsatte  Udkast  til  de  samme  Breve.  Monaldeschi 
vedkj endte  sig  sin  Skrift,  men  sogte  ved  Forklaringer  og 
Udflugter  at  vælte  Skylden  paa  Andre.  Men  da  dette  ikke 
lykkedes,  kastede  han  sig  paa  Knæ  og  bad  om  Naade.  Nu 
droge  Sentinelli  og  begge  Soldaterne  deres  Kaarder,  rede 
til  at  efterkomme  Christines  Vink.  Monaldeschi  bad  hende 
høre  et  Forsvar.  Da  hun  gav  sit  Bifald  hertil,  reiste  han 
sig  op  og  førte  hende  afsides  fra  det  ene  Hjørne  af  Værelset 
til  det  andet,  medens  han  talte  ivrigt  og  ledsagede  sin 
Tale  med  heftige  Gebærder.  Christine  fulgte  og  hørte  ham 
uden  Tegn  til  Misfornøielse,  men  ogsaa  uden  Tegn  til  Med- 
lidenhed med  hans  Angst.  Denne  Talen  og  Frem-  og  Til- 
bagevandren  varede  en  heelTime.  Een  Gang  vendte  Chri- 
stine sig  til  Le  Bel  og  sagde:  »Min  Fader!  Jeg  beder 
Eder  være  Vidne  til,  at  jeg  ikke  gjør  mig  skyldig  i  nogen 
Overilelse,  men  giver  denne  Forræder  al  den  Tid  til  at 
forsvare  sig,  som  kan  forlanges  af  en  Person,  der  er  bleven 
saaledes  forulempet  som  jeg.«  Mod  Slutningen  af  den 
omtalte  Samtale  tvang  hun  Monaldeschi  til  at  udlevere  de 
Papirer,  han  havde  i  Lommen.  Ogsaa  deriblandt  fandtes 
nogle  Breve  med  eftergjort  Stiil  og  Monaldeschi's  egenhændige 
Udkast  dertil,  alle  af  samme  Indhold  som  de  tidligere. 
Forvirret  og  aldeles  overbeviist  kunde  Monaldeschi  ikke 
fremføre  et  eneste  Ord  mere;  Christine  vendte  sig  paany 
til  Le  Bel  og  yttrede  huit  og  med  Eftertryk:  »Min  Fader! 
jeg  overlader  dette  Menneske  i  Eders  Hænder  ;  bered  ham  til 
Døden  og  hav  Omhu  for  hans  Sjæl!«  Prioren  og  Monaldeschi 
kastede  sig  ned  for  hendes  Fødder;  Begge  bade  i  næsten  lige 
stor  Angst  om  Naade  og  Tilgivelse.  Monaldeschi  vedkjendte  sig 
sin  Brøde  og  indrømmede,  at  han  for  nogle  Dage  siden  havde 
udtalt  Dødsdommen  i  den  samme  Sag  og  netop  i  samme  Væ- 
relse. Han  bønfaldt  om  den  Naade,  at  Straffen  maatte  foran- 
dres til  livsvarig  Forviisning  fra  Europa.  Men  Christine  var 
ubevægelig.    Hun  yttrede  til  Prioren,  at  mangen  En  var  bleven 

radbrækket  for  en  mindre  Forbrydelse  end  den,  Monaldeschi 
havde  begaaet.  Til  denne  Sidstes  Bon  svarede  hun:  »Det 
er  bedre  at  døe  end  at  leve  som  Nidding.  Gid  Gud  maatte 
vise  Eder  Barmhjertighed,  som  jeg  har  viist  Eder  Eetfær- 
dighed!«     Derpaa  vendte  hun  dem  Ryggen  og  gik  ud. 

Sentinelli  og  Soldaterne  satte  nu  deres  Kaarder  mod 
Monaldeschi's  Bryst  og  befalede  ham  strax  at  begynde  Skrif- 
temaalet;  »thi  han  havde  ikke  mange  Øieblikke  tilbage.« 
Monaldeschi  kastede  sig  for  Priorens  Fødder  og  bad  denne 
anraabe  Dronningen  om  Naade.  Le  Bel  svarede  under 
Taarer:  »Bed  Gud  om  Naade;  det  er  bedre.«  Monaldeschi 
vilde  imidlertid  ikke  begynde  sit  Skriftemaal,  men  vedblev 
i  sin  Angst  at  bede  om  Le  Bel's  Mægling.  Denne  gik 
endelig  og  fandt  Dronningen  med  et  roligt  Ansigt  og  uden 
Spor  af  Bevægelse.  Han  faldt  ned  for  hendes  Fødder  og 
bønfaldt  hende  under  Taarer  og  Hulken  ved  Frelserens  Li- 
delse og  Død  om  at  vise  Barmhjertighed  mod  den  Ulykkelige. 
Han  bad  hende  huske  paa,  at  hun  var  i  en  fremmed  Kon- 
ges Slot  og  burde  derfor  tage  i  Betænkning,  hvorvidt  denne 
vilde  bifalde  en  saa  voldsom  Fremgangsmaade.  Christine 
svarede:  »Jeg  er  her  hverken  som  Flygtning  eller  Fange 
og  har  altid  og  allevegne  Ret  til  at  straffe  mine  Fjender. 
For  mine  Handlinger  er  jeg  Ingen  ansvarlig  uden  Gud.« 
Prioren  vilde  ikke  ophidse  hende  ved  Lidvendinger  herimod, 
men  anraabte  derimod  hendes  Mildhed  og  store  Navn.  Dette 
vilde  lide  ved  en  saa  blodig  og  opsigtvækkende  Afstraf- 
felse, der,  om  den  end  i  sig  selv  var  retfærdig,  af  Mange  vilde 
blive  dadlet  som  voldsom  og  forhastet.  Dette  kunde  undgaaes 
og  Marquien  dog  komme  til  at  bøde  for  sin  Forbrydelse,  naar 
han  overgaves  i  Rettens  Hænder.«  »Hvad,«  raabte  Christine, 
)>skal  jeg  som  har  uindskrænket  Magt  over  mine  Under- 
saatter,  nødes  til  at  begynde  Rettergang  for  at  faae  en 
svigefuld  Tjener  afstraffet,  om  hvis  Troløshed  jeg  har  fuldt 
Beviis,  og  det  af  hans  egen  Haand.«  »Men,«  sagde  Le  Bel, 
Eders  Majestæt  er  selv  Part  i  denne   Sag.«    —  »Nei,    min 

Fader.«  svarede  Dronningen,  »min  Samvittighed  tillader  mig 
ikke  at  bifalde  Eders  Begjæring,  vend  derfor  tilbage  og 
bered  den  Ul3^kkelige  til  Døden.« 

Le  Bel  maatte  adlyde.  Under  Taarer  og  trøstende  Ord 
omfavnede  han  Monaldeschi  og  had  ham  berede  sig  til  Døden. 
Ved  dette  Svar  opløftede  den  Ulykkelige  flere  Angstskrig, 
men  faldt  tilsidst  paa  Knæ  og  begyndte  sin  Syndsbekj en- 
del  se.  Et  Par  Gange  afbrød  han  den  og  reiste  sig  op 
linder  fornyede  Angstraab,  men  faldt  atter  ned  og  fortsatte 
Bønnen.  Nu  aabnedes  en  Dør,  og  Passerini  traadte  ind. 
Strax  sprang  Monaldeschi  op  og  gik  hen  til  den  Indtrædende, 
greb  hans  Hænder  og  bad  om  hans  Forbøn.  Hofprædikan- 
ten og  Sentinelli  gik  begge  ind  til  Dronningen.  Da  Chri- 
stine hørte,  at  Monaldeschi  endnu  ikke  var  færdig  med 
Skriftemaalet,  udraabte  hun:  »Den  Cujon,  som  er  bange 
for  at  døe  I  Saar  ham  og  søg  paa  den  Maade  at  tvinge  ham 
til  Skriftemaalet!«  Sentinelli  kom  alene  tilbage  og  sagde: 
>Marquis!  Har  Du  ikke  skriftet  endnu,  saa  bed  Gud  om 
Naade,  thi  nu  maa  Du  døe.«  Med  det  Samme  trængte 
han  den  Ulykkelige  hen  mod  Muren  og  rettede  et  Kaarde- 
stød  mod  Maven.  Pantserskjorten  beskyttede  Legemet,  men 
Monaldeschi  omfattede  Kaarden  saa  fast,  at  den  krummede 
sig,  og  et  Par  Fingre  bleve  afskaarne,  da  Sentinelli  trak 
den  tilbage.  Denne  havde  mærket  Pantserskjorten  og  gav 
derfor  Monaldeschi  et  Hug  i  Ansigtet.  Den  Ulykkelige 
raabte  nu  paa  Prioren,  ved  hvis  Nærmelse  Soldaterne  trak 
sig  nogle  Skridt  tilbage,  og  Skriftemaalet  fuldførtes.  Der- 
paa  kastede  Monaldeschi  sig  ned  paa  Gulvet,  og  en  af  Sol- 
daterne gav  ham  et  voldsomt  Hug  i  Hovedet.  Den  Ulykke- 
lige gjorde  Tegn  til,  at  de  skulde  afhugge  hans  Hoved  for 
at  forkorte  Pinslerne.  Soldaten  huggede  tre  Gange,  men 
forgjæves:  thi  Pantserskjorten  var  trukken  op  under  Klæ- 
derne lige  til  Hovedet.  Nu  aabnedes  en  Dør,  og  Passerini 
traadte  ind  igjen.  Monaldeschi  hørte  Lyden  og  slæbte  sig 
i  Blod  langs  Væggen  henimod  den  Indtrædende.     Han  haa- 

bede  Naade,  men  Præsten  kom  blot  for  at  modtage  hans 
sidste  Bøn,  hans  sidste  Bekjendelse  og  vendte  atter  tilbage 
til  Dronningen.  Idet  denne  gik  ud,  løftede  en  af  Soldaterne 
sit  Sværd  og  stødte  det  i  Monaldeschis  Hals,  saaledes  at 
hans  Strube  blev  overskaaret,  og  den  Ulykkelige  styrtede 
bevidstløs  til  Gulvet.  Dog  varede  det  endnu  et  Qvarteer, 
inden  Blodtabet  afkræftede  ham,  og  Alt  var  forbi.  Dette 
uhyggelige  Optrin  havde  varet  fra  Klokken  et,  da  Monal- 
deschi  kom,  til  omtrent  Klokken  fire,  da  han  drog  sit 
sidste  Suk. 

Medens  Monaldeschi  led  Dødsangst  og  en  marterfuld 
Død,  sad  Dronningen  et  eller  to  Værelser  derfra  med  et 
ikke  blot  roligt,  men  ogsaa  glad  Ansigt,  som  om  Intet  sær- 
deles Vigtigt  var  paafærde.  Da  Sentinelli  kom  ind  og  be- 
rettede, at  Alt  var  forbi,  yttrede  hun:  »Det  er  med  Uvil- 
lie,  at  jeg  har  seet  mig  tvungen  til  denne  Afstraffelse,  men 
Ketfærdigheden  fordrer  den«.  Hun  lod  udbetale  Hundrede 
Livres  til  Mathurinerklosteret  og  paalagde  Prioren  Le  Bel 
at  besørge  Begravelse  og  Sjælemesser  for  den  Ulykkelige. 
Morderne  fik  Tilladelse  til  at  tage  Flugten. 

Over  hele  Europa  viste  man  ikke  blot  Mishag  med,  men 
ogsaa  Afsky  over  Christines  Opførsel  i  denne  Sag.  »Om 
ogsaa  hendes  Kettighed  og  Beføielse  til  at  straffe  fra  Lo- 
vens Side  kunde  forsvares  ifølge  den  Enevoldsmagt  over 
sine  Tjenere,  hun  ved  Thronfrasigelsen  havde  forbeholdt  sig, 
maatte  hun  betænke,  at  Monaldeschi,  skjøndt  han  stod  i 
hendes  Tjeneste,  dog  vedblev  at  være  Pavens  Undersaat; 
og  Straffen  fuldbjTdedes  desuden  i  en  fremmed  Konges  Rige, 
ja,  endog  paa  et  af  hans  Slotte,  som  han  af  Gjæstfrihed  for 
Øieblikket  havde  overladt  hende.  Samvittighedsfuldhed, 
Forsigtighed,  Billighed,  ja,  selv  Retfærdigheden  havde  derfor 
maattet  lede  hende  til  at  raadføre  sig  med  Paven  og  Kon- 
gen af  Frankrig,  inden  Straffen  fuldbyrdedes.  Og  var  denne 
Afstraffelse  nødvendig?  Var  Forbrydelsen  saa  himmelraa- 
bende,  at  den  uundgaaelig  maatte  straffes,  og   det  saa  bio- 


152  Dronning  Christine  i  Frankrig. 

digt,  ja,  med  Opoffrelse  af  Christines  egen  Anseelse!  Hvori 
bestod  da  denne  forfærdelige  Brede?  Hvorfor  var  Chri- 
stine saa  egensindig  at  lade  hele  Verden  i  Ubekjendtskab 
derom?  Man  fristedes  jo  til  at  troe,  at  Alt  bestod  i  Bag- 
vadskelser,  maaskee  beskjæmmende  og  nedrige,  men  dog 
blotte  Bagvadskelser.  Om  ogsaa  den  qvindelige  Forfæn- 
gelighed var  bleven  saaret  og  dybt  saaret,  saa  havde  dog 
den  qvindelige  Barmhjertighedsfolelse  burdet  om  ei  tilgive, 
saa  dog  neies  med  en  mildere  Straf.«  Saaledes  tænkte, 
talte  og  skrev  man  over  hele  Europaa,  og  det  varede  ikke 
længe,  inden  Christine  fik  Følgerne  af  sin  Opførsel  at 
mærke. 

Det  franske  Hof  kom  i  en  ikke  ringe  Forlegenhed  ved 
denne  Begivenhed.  Paa  den  ene  Side  afskj^ede  man  Chri- 
stines Grumhed  og  harmedes  over  hendes  Dristighed:  at 
vove  en  saadan  Handlig  i  den  mægtige  Kong  Ludvigs  Rige 
og  Slot,  men  paa  den  anden  Side  vidste  man  ikke,  hvilken  Straf 
der  kunde  paalægges  hende  som  Qvinde,  Fremmed  og  In- 
gens Undersaat.  For  at  komme  lettere  ud  over  disse  Van- 
skeligheder bad  man  Christine  om  at  give  Sagen  en  anden 
Forklaring,  da  Regjeringen  paa  sin  Side  vilde  lade,  som  om 
den  var  uvidende  om  det  Hele.  Men  Christine  vægrede 
sig  i  Begyndelsen  med  sin  sædvanlige  Stolthed  ved  at  ned- 
lade sig  til  denne  Udvei;  dog  synes  det,  at  hun  tilsidst  er 
gaaet  ind  derpaa.  Hoffet  lod  nu,  som  om  Intet  var  fore- 
faldet, og  Ludvig  aflagde  for  Skinnets  Skyld  Christine  et 
Besøg,  som  dog  var  baade  kortvarigt  og  koldt. 

Ogsaa  med  Mazarin  havde  hun  en  Sammenkomst.  Føl- 
gen heraf  var,  at  Christine  maatte  love  at  vende  tilbage 
til  Italien  uden  at  besøge  Paris.  Indtil  videre  blev  hun  i 
B'ontainebleau;  men  her  lod  man  hende  leve  i  Eensomhed 
med  hendes  eget,  i  alle  Henseender  ubetydelige  Selskab. 
J^fæsten  Ingen  af  Betydenhed  hædrede  hende  med  sit  Besøg. 

Det  var  paa  den  Tid,  at  Christine  faldt  paa  den  Idee 
at  besøge  England.     Hun  haabede  der  at  blive  vel  modtaget 

Og  paa  en  ny  Skueplads  vække  n)^  Henrykkelse  i  Stedet  for 
den,  der  var  saa  betydeligt  kjølnet  i  Frankrig.  Under  et  eller 
andet  Paaskud  afsendtes  der  til  Cromwell  et  Sendebud,  som  i 
London  heit  og  tydeligt  skulde  omtale  Christines  overor- 
dentlige Beundring  for  Protectoren  og  hans  Værk,  hendes 
brændende  Ønske  om  at  see  en  saa  usædvanlig  Mand  og 
saa  videre.  Men  Cromwell  ftygtede  Christines  hvasse  Tunge, 
hendes  utaalelige  Nykker  og  Bekostningerne  ved  hendes 
Modtagelse.  Desuden  kunde  han.  der  havde  gjort  sin  Lykke 
ved  at  forfølge  Papismen,  næppe  vise  nogen  udmærket  Æres- 
beviisning  mod  en  Overløber  til  denne  Tro.  Han  undgik 
Besøget.  Christines  Smiger  besvaredes  med  lige  saa  udsøgte 
Artigheder,  men  derimellem  forekom  ikke  et  eneste  Ord, 
der  kunde  opfattes  som  en  Indbydelse  til  London.  Chri- 
stine maatte  forblive  i  Fontainebleau. 

Lysten  efter  at  komme  til  Paris  vaagnede  imidlertid 
paany  og  med  forøget  Styrke.  Uagtet  Christine  havde  lidt 
den  Ydmygelse  i  hele  tre  Maaneder  at  være  overladt  til 
sig  selv  i  Fontainebleau,  uagtet  hun  havde  lovet  Mazarin 
at  vende  tilbage  til  Italien,  seirede  dog  Lysten  efter  Paris, 
og  hun  begyndte  igjen  at  bede  om  Tilladelse  til  at  maatte 
besøge  denne  By.  Det  franske  Hof,  som  havde  udtømt  alle 
mulige  Udflugter,  maatte  tilsidst  give  sit  Bifald.  Næppe 
havde  Christine  faaet  dette,  førend  hun  deels  ridende,  deels 
kj ørende  og  deels  seilende  skyndte  sig  til  Paris  med  et 
saadant  Hastværk,  at  kun  to  Personer  af  Selskabet  formaaede 
at  følge  hende.  De  Øvrige  kom  først  nogle  Timer  senere. 
Til  hendes  Modtagelse  vare  dengang  ingen  Høitideligheder 
foranstaltede;  dog  fik  hun  til  Bolig  Cardinal  Mazarin's  Væ,- 
relser  paa  Slottet.  Dette  skulde  være  et  høfligt  Vink  om 
saasnart  som  muligt  at  afreise  igjen  for  ikke  at  være  den 
gamle  og  mægtige  Minister  længe  til  Besvær.  Man  søgte 
ogsaa  paa  andre  Maader  at  virke  til  samme  Maal.  Den 
franske  Enkedronning  udtalte  hoit,  at  Christine  kun  vilde  blive 
een  Dag  i  Paris.     Hun  paalagde  endogsaa  sine  Hofdamer  at 

omtale  for  den  svenske  Dronning,  hvor  kjedeligt  der  for 
Øieblikket  var  ved  det  franske  Hof,  hvor  faa  Fornøielser 
der  fandtes,  o.  s.  v.,  og  da  Christine  ikke  forstod  eller  ikke 
vilde  forstaae  disse  Vink,  gik  man  endnu  videre.  En 
Aften  bavde  den  fremmede  Dronning  dandset  i  et  privat 
Selskab.  De  Nærværende  fandt  hendes  Dands  latterlig. 
Maaskee  var  den  det  ogsaa  paa  Grund  af  den  enogtredive- 
aarige  Dronnings  mindre  ungdommelige  Udseende  og  usæd- 
vanlige Dragt,  Manerer  og  Trin,  maaskee  var  den  det  ikke, 
man  lod  sig  vel  i  sin  Dom  paavirke  af  Hoffets  Uvillie  mod 
hende ;  men  imidlertid  fortaltes  det  paa  Slottet,  hvorledes  man 
havde  gjort  sig  lystig  over  Christines  Dands.  Enkedronningen 
yttrede  da  sin  Lyst  til  at  see  den,  i  hvilken  Hensigt  Christine 
blev  indbudt  til  Kongen.  For  endnu  mere  ugeneert  at  kunne 
give  Latteren  Luft  blev  kun  den  fortroligste  Hofkreds  ind- 
budt. Men  Christines  Veninde,  Marquise  de  Bregis,  un- 
derrettede hende  om  Listen.  Hun  indfandt  sig  paa  Slottet, 
men  man  kunde  ikke  bevæge  hende  til  at  dandse. 

Uagtet  alle  disse  Ubehageligheder  blev  Christine  dog 
i  Paris  ikke  een,  men  flere  Dage,  ja  endogsaa  Uger.  Hun 
syntes  ikke  at  mærke  elier  agte  Hoffets  saarende  Opførsel. 
Med  et  glad  Udseende  og  let  Sind  deeitog  hun  i  dets  For- 
nøielser, ja  i  alle  andre  Forlystelser,  som  ledsagede  den  muntre 
Carnevalstid.  Efter  at  have  sovet  den  største  Deel  af  Dagen 
skyndte  hun  sig  næsten  hver  Aften  ud,  tog  den  første  den 
bedste  Hyi-evogn  og  kjørte  omkring  til  Maskerader  og  Comedier 
til  langt  ud  paa  Natten.  Hun  ligesom  jagede  efter  alle  mulige 
Fornøielser  og  syntes  til  Trods  for  Hoffet  at  befinde  sig  over- 
ordentlig vel.  Mod  Carnevalets  Slutning  omtalte  hun  for 
Kongen  sin  store  Lyst  til  under  den  forestaaende  P'aste  at 
faae  Leilighed  til  at  høre  og  beundre  de  største  Prædikan- 
ter i  Paris.  En  anden  Gang  yttrede  hun,  at  det  ikke  havde 
været  hende  nær  saa  tungt  at  forlade  sit  Fædreland  som 
denne  Gang  at  skulle  forlade  Frankrig,  ja,  der  gik  det  Rygte, 
at  hun  agtede  for  bestandigt  at  tage  Ophold  i  dette  Land. 

Man  kj  ender  ikke  alle  de  Midler,  Hoifet  brugte  for  at 
paaskynde  hendes  Afreise.  Man  veed  kun,  at  hun  fik  ud- 
betalt to  Hundrede  Tusinde  Livres  af  de  resterende  Under- 
holdningspenge,  som  hun  ved  Thronfrasigelsen  havde  for- 
beholdt sig;  endvidere  at  Mazarin  lovede  hende  at  afstaae 
sit  Palads  i  Kom.  Der  fortælles  endogsaa,  at  Enkedron- 
ningen har  udtalt,  at,  hun  selv  vilde  flytte  fraLouvre,  hvis 
Christine  ikke  gjorde  det.  Christine  tog  en  stolt  Afsked  og 
afreiste,  ligesom  Carnevalstiden  var  forbi.  Hun  lagde  Veien 
over  Fontainebleau,  Avignon  og  Toulon ;  derfra  gik  hun  til- 
søes  til  Livorno  og  endelig  til  Kom,  hvor  hun  opslog  sin 
Bolig  i  Mazarins  Palads.  Hendes  Modtagelse  var  mindre 
høitidelig  end  nogen  af  de  tidligere  Gange.  Derimod  syn- 
tes man  at  spore  mindre  Stolthed  i  hendes  Opførsel,  end 
hun  før  havde  viist. 

Denne  Christines  anden  Keise  til  Frankrig  blev  i  mange 
Henseender  et  Vendepunkt  for  hende.  Med  Hensyn  til 
hendes  Anseelse  i  Europa  blev  den  det  Samme,  som  Aaret 
1651  havde  været  i  Sverige.  Da  Christine  forlod  Sverige, 
var  Europa  endnu  opfyldt  af  de  Lærdes  Lovsange  over  hen- 
des Person.  Hun  blev  næsten  overalt  modtaget  med  Nj^s- 
gjerrighed,  Beundring  og  glimrende  Høitideligheder.  De, 
som  ikke  frivilligt  stemmede  med  heri,  gjorde  det  allige- 
vel af  Frygt  for  et  vittigt  Indfald,  som,  udtalt  af  Dron- 
ningen, snart  vilde  gjenlyde  ved  alle  Europas  Hoffer.  Kon- 
ger og  Fyrster  kappedes  om  at  feire  denne  store  Aand,  der 
havde  baaret  Kronen  ligesom  de  selv  og,  som  Digterne 
sang,  havde  hædret  den  mere,  end  hun  var  bleven  hædret 
af  den.  Meest  udbasunedes  dog  hendes  Berømmelse  af  Ka- 
tholikerne,  som  dermed  vilde  forstørre  Værdien  og  Æren 
af  denne  Erobring.  Efterat  saadanne  Kygter  vare  gaaede 
forud,  reiste  Christine  i  Aarene  1654  til  1657  omkring  i 
Europa  og  samlede  sig  en  rig  Høst  af  Beundring  og 
Æresbeviisninger.  Men  derved  saaedes  intet  Frø  til  et 
blivende  stort  Navn.    Hvorsomhelst  hun  viste  sig,  forsvandt 

Glandsen  og  Trylleriet  ved  hendes  Navn.  Fer  Ankomsten 
talte  man  om  hendes  Forstand  og  store  Egenskaber,  efter 
Af  reisen  om  hendes  Besynderligheder,  Nykker  og  Feil. 
Disse  nye,  men  for  det  Meste  overeensstemmende  Erfarin- 
ger forandrede  fuldstændigt  den  almindelige  Mening.  Man 
begyndte  at  ansee  Christine  for  mere  besynderlig  end  stor. 
Den  Maade,  hvorpaa  him  reiste  omkring  i  Europa,  det 
Selvraadige  i  hendes  hele  Opførsel,  den  Maade,  hvorpaa  hun 
tryglede  sig  til  Frankrig  1657,  Alt  dette  og  fremfor  Alt 
især  det  uh3^ggelige  Mord  paa  Monaldeschi  bragte  Uvil- 
lien  og  Foragten  til  den  høieste  Spidse.  Fyrsterne  skjøde 
hende  fra  sig,  og  det  een  Gang  for  Alle.  Med  Undtagelse 
af  en  Heitidelighed  i  Kjobenhavn  1660  blev  hun  i  de  sidste 
tredive  Aar  af  sit  Liv  og  uagtet  sine  mange  Eeiser  gj  en- 
nem  Europa  ikke  en  eneste  Gang  indbudt  til  noget  Hof. 
Digterne  og  de  Lærde,  hvis  Forhaabninger  i  saa  mange 
Henseender  vare  blevne  skuffede,  forandrede  deres  tidligere 
Berømmelse  til  Dadel,  som  udtaltes  høit  og  uden  Frygt. 
Thi  Christine  var  ikke  mere  den  aandrige  Dronning,  hvis 
vittige  Indfald  frygtedes  som  en  Dødsdom;  hun  var  en 
lunefuld  Qvinde,  hvis  Ord  og  Mening  for  det  Meste  be- 
stemtes af  Øieblikket,  en  Person,  over  hvis  Besynderligheder 
og  Særheder  man  gjorde  sig  lystig,  men  om  hvem  man 
forresten  lidet  bekymrede  sig.  Dette  synes  netop  at  være 
Grunden  til,  at  der  med  Undtagelse  af  hendes  Eeiser  til 
Sverige  kun  findes  meget  faa  Optegnelser  om  hendes  Liv 
efter  1658.  Europa  havde  een  Gang  for  alle  fældet  sin 
Dom  over  hende,  og  man  ansaae  det  for  overflødigt  at 
samle  yderligere  Beviser  til  Bekræftelse  af  denne  Doms 
Betfærdighed. 

C.  H.  Stremme. 


Ejnar  Tambeskjælver.*) 


1  Aaret  982  fedtes,  uden  Tvivl  paa  Gaarden  Gimse  Sydvest 
for  Trondhjem  i  Gulaadal,  et  Drengebarn,  der  fik  Navnet 
Ejnar.  Faderen,  Endride,  er  meest  bekjendt  ved  denne  Sen, 
men  Farfaderen,  Styrkar,  nævnes  ved  Slaget  i  Hjørungevaag 
sora  en  af  de  meest  ansete  Lehnsmænd  i  den  nordlige 
Deel  af  Norge,  ligesom  hans  Skib  i  Slaget  ved  Svolder  var 
saa  anseeligt,  at  det  var  blandt  dem,  der  af  Fjenden  antoges 
for  at  være  Kong  Olavs  navnkundige  »Langorm«.  Længere 
tilbage  var  Ætten  i  Slægt  med  de  i  Sagaerne  berømte  Mænd : 
Ketil  Hæng  og  Kveldulv,  en  Slægt,  hvis  Selvfølelse  var  saa 
stor,  at  den  tildeels  ikke  kunde  finde  Plads  for  sig  i  Norge, 
efter  at  dette  var  kommet  under  een  Konges  Vælde,  hvor- 
for den  vandrede  til  det  frie  Island,  og  hos  hvilken  Kraften 
undertiden  strømmede  over  i  en  egen  Art  Raseri,  der  for 
Andre  havde  noget  Trolddomsagtigt.  Ligesom  den  dengang 
Nyfødte  ikke  blev  sin  Æt  ulig,  satte  han,  som  det  vil  sees, 
ogsaa  stor  Priis  paa  at  stamme  fra  denne  og  følte  den  deri 
liggende  Tilskyndelse.  Om  Ejnars  Opdragelse  kjende  vi 
ingen  Enkeltheder,  men  Udfaldet  var,  at  han  atten  Aar 
gammel  omtales  som  »den  stærkeste  Mand  og  bedste  Bue- 
skytte i  Norge;  hans  Skud  havde  Kraft  fremfor  alle  andre 
Mænds;  han  skjød  med  Piil   gjennem    en    endnu  blød,    raa 


*)   Efter    Fornmanna    sogur    (Bind    1—6),    Snorro,    Fager- 
skiana  og  P.  A.  Munch:  „det  norske  Folks  Historie". 

Oxehud,  der  var  ophængt  paa  en  Bjælke,  og  gjorde  sig 
derved  navnkundig ;  han  var  dygtigere  paa  Skier  end  enhver 
Anden  og  i  det  Hele  den  største  Idrætsmand.«  Samme 
Aar  aflagde  han  ogsaa  den  maaskee  meest  bekjendte  Prøve 
paa  sin  Tapperhed  ved  sin  Deeltagelse  i  Slaget  ved  Svolder, 
hvortil  han  ligesom  sin  Farfader*)  fulgte  Kong  Olav.  Vist- 
nok krævede  Vedtægten,  at  Langormens  Mandskab  skulde 
være  mindst  tyve  Aar,  saa  Ejnar  ei  heller  antoges  for  at 
kunne  svare  til  en  fuldvoxen  Mand,  men  den  almindelig 
bekjendte  Beretning  om  hans  Deeltagelse  i  denne  Kamp 
viser  noksom,  at  han  kunde  gjøre  Fjddest  for  en  Saadan. 

Buen  var  hans  Yndlingsvaaben,  og  fra  denne  fik  han 
ogsaa  sit  Tilnavn:  Strengerysteren  (J>ambarskelfir). 

Et  af  de  mange  Sagn  om  Olav  Trygvesens  Frelse  fra 
Slaget  lader  Ejnar  føres  bort  af  de  Danske  og  sælges  som 
Træl,  men  løskjebes  og  sættes  i  Frihed  af  den  forklædte 
Kong  Olav,  der  tillige  forudsiger  ham  hans  Skjæbne;  et 
andet  Sagn  lader  Kong  Olav  i  Østerlandene  spørge  en 
norsk  Pilegrim  om  Ejnar  og  give  ham  det  Vidnesbyrd,  »at 
han  kæmpede  kraftigst  paa  Langormen  efter  sin  Ungdom, 
thi  han  var  kun  atten  Aar  og  dog  lige  med  Kongens  tap- 
pres te  Kæmper.«  Ja,  han  sendte  endog  Ejnar  en  Kniv  og 
et  Bælte  med  de  Ord,    »at  Ingen  havde  kæmpet  bedre  paa 


*)  Da  denne  den  Gang  maatte  være  ældre,  har  allerede  Snorro, 
hvem  P.  A.  Munch  giver  Medhold,  i  Stedet  for  ham  indsat 
Sønnen  Endride.  Men  hvis  Slaget  i  Hjørnngevaag  efter  al- 
mindelig Antagelse  stod  994,  var  altsaa  St5^rkar  endnu  den 
Gang  kampdygtig  og  behøvede  jo  Aar  1000  kun  at  være  om- 
trent tredsindstyve  Aar.  At  Stykar  levede  under  Olav  Trygvesen, 
er  vist,  da  han  nævnes  blandt  de  fremragende  Mænd,  hvem 
hiin  truede  med  at  ville  offre,  da  det  forlangtes  af  ham,  at 
han  skulde  offre — en  Trusel,  ved  hvilken  han  netop  tvang  Hine 
til  at  lade  sig  døbe.  Da  hverken  Styrkar  eller  Endride  næv- 
nes efter  Svolderslaget,  hvorimod  Ejnar  nævnes  som  Herre  paa 
Gimsø,  have  rimeligviis  begge  Hine  været  med  i  Slaget  og 
ere  faldne  der. 

Ormen  end  han«.  Vist  er  det  derimod,  at  Erik  Jarl  ikke 
Lilene  gav  ham  Fred  og  sluttede  Forlig  med  ham,  meu 
ondog  gav  ham  sin  Søster  Bergljot  til  Ægte,  da  han  for- 
uden sine  personlige  Egenskaber  var  »ætstor  og  rig.«  Til- 
lige overdrog  han  Ejnar  en  stor  Deel  af  de  Jarlen  tilkom- 
mende Ydelser  i  Egnen  om  hans  Gaard,  saa  han  blev 
mægtigst  og  indflydelsesrigest  af  Lehnsmændene  i  Tronde- 
lagen,  en  ivrig  Ven  og  stor  Støtte  for  Jarlerne.  Dog  ved- 
blev Ejnar  at  sørge  over  Tabet  af  Olav  Trygvesen  og  var 
sjælden  fuldglad.  Ægtefolkene  begavedes  med  en  Søn,  der 
ligesom  Farfaderen  kaldtes  Endride  og  tillige  var  stor  og 
stærk  og  i  Meget  sin  Fader  lig. 

Da  Erik  Jarl  drog  til  England  for  at  hjælpe  Knud  den 
Store  med  dette  Lands  Erobring  (1015),  viste  han  atter 
Ejnar  sin  Tillid  ved  at  overdrage  ham  Formynderskabet 
for  sin  Søn  Hakon  og  derved  Styrelsen  af  det  halve  Norge. 
Imidlertid  fangede  Olav  den  Hellige  strax  ved  sin  Ankomst 
den  unge  Hakon  og  tvang  ham  til  at  opgive  enhver  For- 
dring paa  Norge.  Ikkedesmindre  vedblev  Ejnar  trofast 
at  støtte  sin  Svoger  Svend,  hvem  Broderen  Erik  ved  sin 
Afreise  havde  overdraget  Styrelsen  af  den  anden  Halvdeel  af 
Norge.  Da  han  saaledes  erfarede,  at  Olav  var  kommen  til 
Trøndelagen  og  holdt  Thing  med  Bønderne  for  at  kund- 
gjøre  dem,  hvorledes  Hakon  havde  afstaaet  ham  Ketten  til 
Norge,  og  at  Olav  vilde  overraske  Svend  Jarl,  underrettede 
Ejnar  denne  derom,  hvorfor  Svend  ogsaa  skyndte  sig  at 
mødes  med  ham.  Svend  vilde  nu  strax  samle  en  Hær  mod 
Olav,  men  Ejnar  raadede  til  at  bruge  Forstand  og  ikke  fare 
frem  uden  Forstand.  De  skulde  kun  passe  paa  Olav  og 
ikke  lade  ham  mærke  Andet,  end  at  de  holdt  sig  rolige,  saa 
vilde  han  nok  slaae  sig  til  Eo  i  den  forestaaende  Juul ;  hvis 
han  derimod  erfarede,  at  de  samlede  en  Hær,  vilde  han 
drage  bort  til  Sø  es.  Ejnars  Kaad  blev  fulgt  og  slog 
for  saa  vidt  til,  som  Olav  virkelig  ogsaa  tog  fast  Ophold 
i  Nidaaros  (Trondhjem),  men  da  han  holdt  omhyggelig  Vagt, 

lykkedes  det  ham  dog  at  undslippe  fra  det  Angreb,  hine 
gjorde  paa  Byen,  der  blev  plyndret  og  brændt.  Palmesøn- 
dag derefter  stod  det  afgj ørende  Slag  ved  Næs  (mellem 
Skeensfjord  og  Laurvig).  Ejnar  fraraadede  forud  Kampen 
og  søgte  tillige  idetmindstø  at  afholde  Svend  fra  for 
tidlig  at  opbruge  Skudvaabnene,  da  »det  vilde  blive  en  haard 
Byge,  naar  de  fik  dem  igjen«.  Svend  fulgte  imidlertid  til 
sin  egen  Skade  intet  af  Raadene,  hvorfor  Ejnar  heller  ikke 
kunde  hindre,  at  Slaget  blev  et  Nederlag  for  ham ;  men  han 
viste  dog  sin  Svoger  en  stor  Tjeneste  ved  at  gjøre  et  An- 
ker fast  i  Forstavnen  af  hans  Skib  og  saaledes  slæbe  dette 
bort,  ligesom  Kongens  Folk  vare  i  Færd  med  at  entre  det. 
Ejnar  indsaae  mi,  at  der  for  Øieblikket  ikke  kunde  være 
Tale  om  Modstand,  hvorfor  baade  han  og  Svend  toge  deres 
Tilflugt  til  den  Sidstes  Svoger,  Kong  Olav  Skjødkonge  i  Sve- 
rige. Ejnar  opholdt  sig  dog  ogsaa  noget  i  Danmark.  Efter 
Olav  Skjødkonges  Død  blev  han  imidlertid  forligt  med  Olav 
den  Hellige,  saaledes  at  han  skulde  have  alle  sine  egne  Ejen- 
domme tilbage  og  ligeledes  Alt,  hvad  der  havde  været  hans 
Hustrues  Medgift.  Han  vendte  nu  efter  sex  Aars  Fravæ- 
relse tilbage  og  boede  paa  sine  Gaarde  uden  at  give  sig  i 
Kongens  Tjeneste,  men  holdt  sig  og  sine  Mænd  paa  det 
Prægtigste,  da  han  havde  meget  store  Eiendomme,  skjøndt 
han  havde  maattet  opgive  de  ham  tillagte  Ydelser  af  de 
omboende  Bønder.  Aaret  efter  sin  Hjemkomst  gjorde  Ejnar 
en  Reise  til  England  og  besøgte  vel  der  sin  Hustrues  Bro- 
dersøn Hakon  (muligviis  levede  dennes  Fader  Erik  endnu), 
ligesom  ogsaa  Kong  Knud  den  Store;  derfra  drog  han  til 
Rom,  hvorfra  han  efter  et  Aars  Forlob  vendte  hjem  —  dog 
uden  at  vise  sig  hos  Kong  Olav. 

Medens  Ejnar  saaledes  holdt  sig  fjern  fra  al  Deelta- 
gelse  i  det  offentlige  Liv,  forefaldt  en  Begivenhed,  der  viste 
hans  kraftige  Æresfølelse  og  faste  Villie  til  at  værne  om 
denne.  Paa  Jæderen  (den  sydvestlige  Kyst  af  Norge)  boede 
Erling  Skjalgsen,    hvem    Olav    Trygvesen   havde    givet  sin 

Søster  Astrid  til  Ægte  for  at  støttes  af  hi  in,  der  var  »den 
anseeligste  unge  Mand  i  Norge« ;  og  da  hun  ikke  vilde 
ægte  en  Mand  uden  Fyrsterang  havde  han  med  det  Samme 
overdraget  hiin  alle  kongelige  Afgifter  fra  Lindesnæs  til 
Sognefjord,  idet  han  fik  denne  Strækning  i  Lehn  paa  samme 
Maade  som  Harald  Haarfagers  Sønner,  »saa,  skjøndt  han 
ei  vilde  kaldes  Jarl,  havde  han  dog  større  Magt  end  de 
fleste  Skattekonger«.  Efter  Olavs  Fald  fandt  vel  Erik  Jarl, 
at  Erlings  Magt  var  for  stor,  og  vilde  fratage  ham  Konge- 
afgifterne, men  Erling  krævede  dem  alligevel,  og  Landboerne 
betalte  hellere  til  Begge,  end  de  vilde  udsætte  sig  for  Erlings 
Overfald.  Hvad  deres  indbyrdes  Forhold  angik,  kunde  Jarlens 
Fogder  ikke  holde  sig  i  Erlings  Lehn,  og  selv  vovede  han  lige- 
saalidt  at  komme  paa  Gjæsteri  i  Nærheden  uden  at  være  meget 
mandstærk.  Erling  selv  havde  altid  et  Hundrede  Frigivne  hos 
sig,  hvis  Antal  han  forøgede  paa  den  smukke  Maade,  at  han 
gav  sine  Trælle  et  bestemt  Dagværk  og  ved  dettes  Opnor 
Frihed  til  at  arbeide  for  sig  selv,  ligesom  de  ogsaa  fik  et 
Stykke  Jord  at  drive,  for  at  de  paa  begge  disse  Maader 
kunde  samle  Penge  til  at  løskjebe  sig.  De  Frigivne  satte 
han  saa  i  Vei  ved  at  hjælpe  dem  til  Sildefiskeri  eller  Op- 
dyrkning af  øde  Strækninger.  Svend  Jarl  sluttede  derfor, 
da  han  kom  til  at  styre  Norge  for  sin  Brodersøn  Hakon, 
strax  Forlig  med  Erling  og  indrømmede  ham  alle  hans 
gamle  Indtægter;  ligeledes  fik  Erlings  Søn  Aslak  Svends 
Datter  til  Ægte.  Erling  kæmpede  derfor  ogsaa  for  Svend 
i  det  omtalte  Slag  ved  Næs,  men  drog  efter  dettes  uheldige 
Udfald  tilbage  til  sin  Gaard.  Endelig  sluttedes  der  Forlig 
mellem  ham  og  Olav  den  Hellige  paa  den  Betingelse,  at 
Kongen  skulde  bestemme,  hvilken  Deel  han  vilde  overdrage 
Erling  af  Kongeafgifterne.  Denne  mægtige  Mand  havde  en 
Datter  ved  Navn  Sigrid,  der  blev  opfostret  hos  en  af  Kon- 
gens Ombudsmænd,  og  da  denne  blev  forflyttet  nordligere 
op  i  Norge,  maatte  hun  følge  med  mod  sin  Villie,  da  hun 
navnlig  var   utilfreds  med  at  være  skilt    fra  sine   Frænder. 

Paa  denne  Tid  vilde  netop  Ejnars  Sen,  Endride,  seile 
sydpaa.  Han  havde  Skjønhed  og  Fagerhed  efter  sin  Mo- 
ders Frænder,  Hakon  Jarl  og  Sønner,  men  Væxt  og  Styrke 
havde  han  efter  sin  Fader  tilligemed  alle  de  Færdigheder,  som 
Ejnar  havde  fremfor  andre  Mænd;  han  var  ogsaa  den  venne- 
sæleste  Mand,  »saa  han  med  Rette  kunde  kaldes  den 
raskeste  unge  Mand  i  Norge«.  Da  han  kom  til  den  0, 
hvor  Sigrid  var,  med  et  Skib,  malet  over  Vandgangen  og  med 
prægtig  Stavn  samt  udsøgt  Mandskab,  gik  Sigrid  ned  til 
Skibet  og  spurgte,  hvem  der  styrede  det,  og  efter  at  have 
erfaret  det,  bad  hun  om  at  maatte  komme  med.  Endride 
spurgte,  hvem  hun  var,  men  overhørte  Svaret  i  sin  Travlhed 
med  at  omlade  Skibet,  saa  han  først  erfarede,  hvem  hun 
var,  da  de  vare  under  Seil,  og  for  silde  indsaae,  hvor  ilde 
det  vilde  blive  ham  optaget,  at  han  havde  taget  hende 
med.  De  fik  Modvind  og  maatte  søge  Land  paa  en  ede 
0,  hvor  de  ikke  havde  Andet  at  opholde  sig  i  end  et  Fi- 
skerskuur;  men  Sigrid  holdt  sig  i  Tillid  til  Endrides  Rid- 
derlighed nærmest  til  ham;  saaledes  gik  tre  Døgn,  da 
sagtnedes  Uveiret  og  de  gik  atter  ombord.  Endride  be- 
klagede Sigrid,  fordi  hun  maatte  tumle  om  med  dem;  men 
hun  svarede,  at  hun  kun  agtede  det  ringe.  De  maatte 
imidlertid  for  Modvind  vende  tilbage  til  Ejnar.  Denne 
modtog  dem  uvenligt  og  bebreidede  Endride,  at  han  vovede 
at  føre  Erlings  Datter  med  sig  som  Frille.  Endride  ret- 
færdiggjorde sig  ved  at  forklare  Sagens  sande  Sammenhæng, 
men  Ejnar  indvendte,  at  Erling  vilde  see  det  paa  den  an- 
den Maade.  Endride  vilde  imidlertid  holde  sit  Løfte  til 
Sigrid  og  bringe  hende  hjem  til  hendes  Fader,  skjøndt  Ej- 
nar paany  forestillede  ham  Faren  derved.  Erling  modtog  dem 
koldt,  men  høfligt  og  vilde  prøve  Forholdet  mellem  dem 
ved,  at  han  om  Aftenen  med  en  tilsyneladende  overvættes 
Føielighed  lod  Endride  vise  til  Sigrids  Værelse,  men  hiin  lod 
sig,  advaret  af  Sigrid,  ikke  fange  og  forsikkrede  paa  det  Be- 
stemteste, at  han  ikke  havde  misbrugt  hendes  farlige  Stilling : 

»Kun  deres  Læber  havde  berørt  hinanden.«  Erling  forlangte 
imidlertid  Jernbyrd  til  Beviis  paa  hans  Ord,  hvilivet  Endride 
ogsaagik  ind  paa  »for  at  rense  Pigen  og  sig  for  ondt  Rygte.« 
Prøven  var  saa  ubetinget  til  Fordeel  for  Endride,  at  Erling 
nu  vilde  gjøre  sin  Uret  god  ved  Venlighed,  men  Endrides 
Stolthed  tillod  ham  ikke  at  blive  længere,  og  han  drog 
bort.  Erling  blev  opbragt  over  hans  bratte  Bortgang,  men 
hans  Søn  Skjalg  foreholdt  ham  Ejnars  og  Endrides  store 
Magt,  og  at  Fornærmelsen  vilde  blive  »mangen  Mands  Bane«, 
saa  at  han  endelig  gav  sit  Minde  til,  at  Skjalg  maatte  til- 
byde Endride  Sigrid  til  Hustru  som  en  Bod  for  Uretten, 
uagtet  det  var  haardt  for  Erlings  Stolthed,  at  han  af  sig 
selv  skulde  tilbyde  en  Mand  sin  Datter.  Skjalg  indhentede 
Endride,  bød  til  Prøve  først  Penge,  men  fik  brat  Afslag, 
og  lod  ham  derefter  vide,  at  han  vilde  faae  Ja,  hvis  han 
beilede  til  Sigrid;  men  Endride  svarede:  »Ikke  vil  jeg 
negte  for  Dig,  at  hun  er  den  Qvinde  her  i  Norge,  jeg 
helst  vilde  eie,  men  dog  vil  jeg  nu  ikke  beile  til  hende.« 
Først  da  Skjalg  i  Faderens  Navn  tilbød  ham  hende,  sagde 
han:  »Dette  er  meget  værd;  thi  ingen  Mand  vil  kunne 
fatte,  hvor  meget  det  maa  synes  Erling  at  være,  at  han 
skal  tilbyde  en  Mand  sin  Datter.«  Han  vendte  da  tilbage, 
lod  Erling  gjentage  Tilbudet,  og  der  holdtes  Trolovelse. 
Paa  Hjemveien  mødte  han  Ejnar  med  tyve  Skibe,  og  hiin 
modtog  sin  Søn  med  de  haanende  Ord:  »Hvi  er  Du  kron- 
raget som  en  Munk.«  Endride  forklarede,  at  det  var  i  An- 
ledning af  Jernbyrden,  og  spurgte,  hvad  den  store  Hær 
skulde  til.  Faderen  svarede:  »Om  Du  end  ikke  har  Mod 
til  at  hævne  Din  Vanære,  saa  kan  jeg  dog  ej  udholde  at 
sidde  rolig  derved.  Har  Du  baaret  hedt  Jern  og  brændt 
Dit  Kjød,  vil  jeg  gjerne,  at  nogle  af  Jæderboerne  (Erlings 
Folk)  skulle  bære  koldt  Staal  i  deres  Kjød.  Ulig  er  Du 
Din  Morfader,  Hakon  Jarl,  og  Dine  Stamfædre,  Ketil  Hæng 
og  Kveldulv.«  Endride  prøvede  atter  sin  Fader  ved  først 
at  sige,  at  han  skulde  have  Penge,   hvad   der   dog  snarere 

forøgede  dennes  Vrede,  dernæst,  at  han  skulde  have  Sigrid 
til  Ægte,  men  Ejnar  fandt  hende  for  dyrt  kjebt  ved  Jern- 
byrden. Først  da  han  erfarede,  at  Erling  selv  havde  tilbudt 
hende,  erklærede  han  denne  Ære  lig  den  tilføiede  Fornærmelse, 
»thi  Erling  maatte  saa  have  været  bange«;  dog  vilde  han 
seile  ned  til  Jæderen  med  hele  Hæren,  for  at  de  der  skulde 
see,  hvad  Magt  han  og  Endride  havde.  Der  var  altsaa 
Grund  nok  for  Skjalg  Erlingsen  til  at  sige  ved  deres  Komme : 
»Der  kan  Du  see  Fader,  at  det  er  bedre  at  have  disse 
Mænd  til  Venner  end  til  Uvenner.«  Efter  hans  Raad  bleve 
de  modtagne  med  et  prægtigt  Gilde,  ved  hvilket  ogsaa  En- 
drides  og  Sigrids  Bryllup  holdtes. 

Da  Olav  den  Hellige  var  bleven  forjaget,  og  Knud  den 
Store  havde  bemægtiget  sig  Norge  og  overdraget  dette  til 
Hakon  Jarl  (1028),  fik  Ejnar  af  denne  alle  sine  gamle  Eet- 
tigheder  tilbage.  Knud  gav  ham  desuden  store  Gaver  for 
at  binde  ham  til  sig,  saa  Ejnar  var  den  største  Mand  (uden 
Fyrsterang)  i  Norge ;  ligesom  Kongen  ogsaa  udelod  sig  med 
at  »Ejnar  eller  hans  Søn  Endride  syntes  ham  bedst  skik- 
ket til  at  bære  Rangsnavn,  naar  der  ikke  havde  været  en 
Jarl,  for  deres  Æts  og  alt  Andets  Skyld« ;  hvilke  Løfter 
Ejnar  ansaae  for  at  være  meget  værd,  hvorfor  han  lovede 
ham  Troskab,  og  saaledes  steg  hans  Anseelse  paany.  Der- 
for ansaaes  han  for  at  være  En  af  dem,  der  vilde  gjøre 
Kong  Olav  ivrigst  Modstand  ved  deniies  mulige  Tilbage- 
komst. 

Da  Hakon  forgik  med  sit  Skib  (1030),  ansaae  Ejnar  sig 
og  sin  Søn  for  nærmest  arveberettigede  efter  ham,  og  for 
at  varetage  denne  Fordring  og  minde  Kong  Knud  om  hans 
Løfter  om  Jarledømmet  drog  han  til  England;  men  Knud 
havde  nu  bestemt  sin  Søn  Svend  til  Konge  i  Norge  og 
vilde  kun  give  Ejnar  den  Værdighed,  >han  var  født  til«, 
nemlig  som  Lehnsmand.  Ejnar  saae  nu,  at  han  ikke  kunde 
faae  Noget  udrettet,  men,  da  man  ventede  Kong  Olavs 
Angreb  paa  Norge,  tænkte  han,  at  det  ikke  var  værd  at  paa- 

skynde  Keisen  mere  end  gavnligt,  da  han  ellers  kom  til  at 
kæmpe  mod  Olav  og  dog  ikke  fik  større  Forøgelse  af  Magt 
end  før.  Han  lavede  sig  derfor  i  al  Mag  til  Hjemreise  og 
kom  heller  ikke  hjem,  før  Kong  Olav  var  falden. 

Nu  var  det  forbi  med  Venskabet  mellem  Kong  Knud 
og  Ejnar,  der  vel  bestandig  havde  været  Kong  Olavs  Uven, 
men  dog  ikke  vilde  see  Norge  under  fremmed  Vælde  og 
desuden  fandt  sig  personlig  tilsidesat.  Den  første  Gang, 
Ejnar  viste  Omslaget,  var,  da  han  bestræbte  sig  for  at  faae 
Kong  Olav  erklæret  for  Helgen.  I  Forening  med  dennes  Ven, 
Biskop  Grimkel  henvendte  han  sig  derfor  til  Kong  Svend 
og  dennes  Moder  Alviva  og  forlangte  Tilladelse  til  at  op- 
tage Olavs  Liig  og  foretage  den  sædvanlige  Helgenprøve 
dermed,  hvilket  ogsaa  skete.  Da  Alviva  ved  denne  Leilig- 
hed  gjorde  Indvendinger  og  ikke  vilde  lade  det  gjælde  som 
Tegn  paa  Hellighed,  at  Legemet  var  uskadt,  samt  at  Haa- 
ret  ikke  brændte,  skjøndt  det  lagdes  paa  Gløder  med 
Køgeise,  men  forlangte,  at  det  skulde  lægges  paa  uindviet 
Ild,  »bød  Ejnar  hende  at  tie  og  sagde  hende  mange  haarde 
Ord«.  Olavs  Hellighed  gik  da  ogsaa  igjennem.  Snart  blev 
Fjendskabet  endnu  mere  aabenbart,  og  Ejnar  blev  Hoved- 
manden for  de  Høvdinger,  der  forenede  sig  mod  de  Danskes 
Herredømme;  ja  paa  et  Thing,  hvor  Bønderne  ikke  kunde  faae 
Ket,  sagde  han,  saa  at  Mange  hørte  det:  »Jeg  var  ikke  Kong 
Olavs  Ven,  men  Trønderne  gjorde  en  daarlig  Handel,  da 
de  solgte  deres  Konge  og  toge  mod  en  Hoppe  og  hendes 
Føl.  Denne  Konge  kan  ikke  tale,  og  hans  Moder  vil  kun 
Ondt  og  lover  det  altfor  godt.«  Nu  loe  Alle  og  larmede. 
Alviva  søgte  vel  at  faae  Bønderne  til  at  være  rolige,  men 
Ejnar  sagde,  at  de  skulde  gaae  hjem;  »de  havde  baade  før 
og  nu  havt  et  daarligt  Udbytte  af  at  søge  til  Alviva; 
Folk  maatte  da  hellere  hjemme  vente  paa  Uretten  end 
Alle  søge  den  paa  eet  Sted  og  der  lytte  til  en  Qvindes 
Ord,  skjøndt  de  ikke  havde  villet  lyde  Kong  Olav  der  nu 
var  bleven  erklæret  for  hellig;  hans  Drab  var  et  stort  Nid- 

dingsværk  og  var  nu  bleven  slemt  hævnet  ved  al  den  Haan, 
dette  Folk  havde  lidt,  siden  de  Danskes  Herredømme  var 
kommet  over  dem ;  Gud  give,  at  det  maatte  vare  kort,  det 
havde  allerede  varet  for  længe.«  Ejnar  gik  derpaa  bort, 
og  hele  Mængden  efter  ham. 

Det  var  vel  omtrent  ved  denne  Tid,  at  der  til  Ejnar 
kom  en  Normand,  som  var  udsendt  af  Kong  Jarislav  i  Garde- 
rige (Rusland),  til  hvem  Olav  havde  betroet  sin  Søn  Magnus ; 
hiin  skulde  undersøge,  om  der  var  noget  Haab  for  denne 
og  var  rigelig  forsynet  med  Penge  til  at  skaffe  ham  Venner. 
Ejnar  sagde,  at  vel  havde  han  Meget  imod,  at  de  mægtige 
Mænd  saaledes  bleve  vundne  ved  Penge,  siden  Knud  den 
Store  havde  brugt  dette  Middel;  men  han  længtes  efter  at 
tjene  Kong  Magnus  og  vilde  derfor  komme  til  ham  om 
Foraaret.  I  Vaaren  drog  da  ogsaa  Ejnar  med  Kong  Olavs 
forhenværende  ivrige  Modstander,  Kalv  Arnesen,  der  maaskee 
endog  havde  lagt  Haand  paa  hiin,  til  Garderige  for  at  til- 
byde Magnus  Norge.  Ved  deres  Ankomst  erklærede  Kong 
Jarislav  udtrykkeligt,  at  han  ikke  troede  nogen  Mand  i  Norge 
bedre  end  Ejnar,  men  dog  følte  Betænkelighed  ved  at  lade 
dem  faae  Magnus  med  sig,  baade  fordi  der  var  viist  hans 
Fader  saa  liden  Troskab,  og  paa  Grund  af  den  Modstand, 
der  kunde  ventes  fra  dansk  Side.  Ejnar  indrømmede  vel 
det  Berettigede  i  disse  Betænkeligheder,  men  det  var  en 
Nødvendighed  og  Ære  for  Svenden,  at  han  fik  sin  Fædrenearv, 
og  det  var  alle  Norges  Indbyggeres  Villie  at  afkaste  det 
trykkende  Aag.«  Dronningen  foreholdt  nu  Ejnar,  at  han  var 
bekjendt  for  sin  Manddom,  fremdeles,  at  han  ikke  havde  været 
deelagtig  i  Kong  Olav's  Drab  og  havde  stor  Magt;  dersom 
derfor  han  og  elleve  af  de  bedste  Mænd  i  hans  Skare  vilde 
sværge,  at  han  vilde  være  Magnus's  Fosterfader,  og  hjælpe 
ham  til  Magten  i  enhver  Henseende,  saa  vilde  de  føie  dem. 
Ejnar  erklærede  vel,  at  det  var  Meget  at  afkræve  dem  en 
saa  stærk  Eed  i  et  fremmed  Land,  men  aflagde  den  dog. 
De  vendte    altsaa   tilbage   til  Norge   med  den  elleveaarige 

Magnus,  som  de  fik  udvalgt  til  Konge  (1035),  og  Ejnar 
var  den  ene  af  hans  Ledere,  navnlig  ved  sit  Mod  og  sin 
Kraft,  medens  Viisdommen  fremhæves  ^  hos  den  anden,  den 
nysnævnte  Kalv  Arnesen.  At  Ejnar  betragtede  sig  som 
den  Ypperste,  fremgaaer  af  et  lille  Træk;  da  Begge  vare 
paa  Gjæsteri  med  Kongen,  var  Ejnar  sysselsat  med  at  ordne 
Mændene,  og  imidlertid  havde  Kalv  sat  sig  paa  hans  Plads 
nærmest  Kongen,  men  da  Ejnar  saae  det,  satte  han  sig  paa 
Kalv's  Skulder  med  de  Ord:  »Man  skal  baase  den  gamle 
Oxe  før  Kalven«.  Kalv  veeg  da  til  Side  og  lod  Ejnar  faae 
Pladsen  nærmest  Kongen.  Ejnar  blev  ogsaa  temmelig  snart 
fri  for  denne  Medbeiler.  Da  nemlig  Kongen  en  Gang  var 
i  Nærheden  af  Stiklestad,  sagde  han  til  Ejnar,  at  de  skulde 
ride  derhen  og  see  Minderne  om  Slaget;  men  han  svarede, 
vist  ikke  uden  Bagtanke :  »Jeg  kan  kun  sige  Lidt  derom,  da 
jeg  den  Gang  ikke  var  i  Nærheden,  men  lad  Kalv  ride  med; 
han  maa  kunne  fortælle  nøie  derom«.  Kalv  kom  virkelig 
ogsaa  til  at  minde  Magnus  saaledes  om  sin  Deeltagelse  i 
Slaget^  at  han  fandt  det  raadeligst  ved  frivillig  Landflygtig- 
hed at  unddrage  sig  de  mulige  Følger. 

I  nogle  Aar  omtales  Ejnars  Virksomhed  ikke  særligt, 
maaskee  netop,  fordi  det  i  Virkeligheden  var  ham,  der  stod  bag 
Alt,  hvad  der  skete  i  Kongens  Navn ;  kun  advarede  han  ud- 
trykkeligt Magnus  mod  at  gjøre  Svend  Estridsen  til  Jarl  i 
Danmark  med  de  bekjendte  Ord:  »For  stor  Jarl,  for  stor 
Jarl,  Fostersøn!«  Men  selve  Kongens  Svar:  »I  mener,  at 
jeg  ikke  ene  kan  raade  for  Noget!«  viser  netop,  hvor  vant 
Ejnar  var  til  at  betragte  sig  som  den  Styrende.  At  baade 
Ejnar  selv  og  Kongen  vidste,  hvor  meget  hiin  var  for  denne, 
viste  sig  ogsaa  ved  en  enkelt  Leilighed.  En  Islænder  ved 
Navn  Torsteen  var  bleven  Kong  Magnus's  Hirdmand,  men 
vakte  hans  Vrede,  deels  ved  at  undslaae  sig  for  at  betale 
Skat  for  sig  og  sine  Mænd,  deels  ved  uden  hans  Tilladelse 
at  drage  i  Handelsfart  til  Dublin.  Han  blev  derfor  erklæ- 
ret for  fredløs,  men  kom  dog  tilbage  og  søgte  at  vinde  Ejnar 

ved  at  tilbyde  ham  nogle  udmærkede  Heste,  men  Ejnar 
vilde  ikke  modtage  dem,  da  Torsteens  Sag  stod  saa  slet. 
Denne  fandt  imidlertid  Leilighed  til  at  give  Endride  de 
samme  Heste.  Da  Ejnar  fik  det  at  vide,  sagde  han  strax, 
at  han  vilde  have  givet  Meget  til,  at  det  ikke  var  skeet,  og 
at  Endride  ikke  kj endte  Kongens  Heftighed,  hvis  han  mente, 
det  var  let  at  forlige  ham  med  Torsteen,  Dog  tog  Endride 
ham  hjem  til  sig,  men  Ejnar  gav  sig  kun  lidt  af  med  ham. 
Om  Julen  pleiede  baade  Fader  og  Son  at  være  Gjæster  hos 
Kongen,  og  Endride  vilde  som  sædvanlig  afsted;  Ejnar  fandt 
det  bedre,  at  han  blev  hjemme,  men  da  han  desuagtet  tog 
afsted,  blev  Faderen  hjemme.  Paa  Veien  indhentedes 
imidlertid  Endride  af  Ejnar,  der  foreholdt  ham,  at  han 
skulde  vende  tilbage  til  Gimse,  saa  vilde  han  selv  drage 
til  Kongen,  og  der  vilde  behøves  al  Anstrengelse  for  at 
skaffe  Forlig;  han  kjendte  baade  Endride  og  Kongen: 
hiin  forstod  ikke  at  feie  sine  Ord,  saa  det  kunde  hjælpe,  og 
det  blev  ikke  bedre  for  Ejnar  at  tale  derom,  naar  der  var 
kommet  Mere  imellem  dem.  Endride  vendte  da  tilbage 
med  Torsteen.  Kongen  havde  hørt,  hvad  der  var  skeet,  og 
Ejnar  og  Endrides  Dristighed  var  bleven  fremhævet  for 
ham,  men  han  svarede  ikke  derpaa.  Da  Ejnar  nu  kom, 
modtog  Kongen  ham  venligt,  lod  ham  sidde  nærmest  ved 
sig,  og  talte  meget  med  ham.  Først  efter  flere  Dages 
Forløb  begyndte  Ejnar  paa  sit  egentlige  Ærinde  ved  at 
tilbyde  Alt,  hvad  han  formaaede,  for  at  Torsteen  kunde 
faae  Fred.  Kongen  svarede:  »Lad  os  ikke  tale  derom,  thi 
jeg  vil  nødig  gjøre  Dig  vred«;  der  gik  nu  atter  fire  Dage, 
inden  Ejnar  begyndte  paany  men  forgjæves.  Efter  fem 
andre  Dages  Forløb  gjorde  han  det  sidste  Forsøg,  og  da 
Kongen  endnu  var  lige  uvillig,  sagde  han:  »Jeg  troede,  at 
1  vilde  lade  min  Bøn  gjælde  for  en  Mand,  naar  vi  ville 
vise  Eder  Ære  i  alle  Ting,  og  saaledes  synes  jeg  altid  at 
have  gjort,  og  dette  var  mere  Endrides  end  mit  Værk;  men 
det  mener  jeg,  at  der  skal    skee  Meget,    inden   han   bliver 

dræbt.  Jeg  er  ilde  stedt,  naar  I  strides,  min  Søn  og  Du, 
naar  I  ikke  vil  tage  Penge  til  Bøde  for  Torsteen,  men  vil 
kæmpe  med  min  Søn;  dog  vil  jeg  ikke  kæmpe  mod  Eder. 
Men  I  synes  mig  ikke  at  tænke  meget  paa,  at  jeg  kom 
til  Eder  i  Garderige  og  blev  Eders  Fosterfader;  siden  har 
jeg  støttet  og  bestyrket  Eders  Magt  og  til  enhver  Tid  tænkt 
paa,  hvorledes  jeg  skulde  vise  Eder  meest  Hæder,  men  nu 
vil  jeg  fare  bort  af  Landet  og  aldrig  hjælpe  Dig  siden,  og 
der  er  dem,  der  ville  mene,  at  Du  kun  skaffer  Dig  liden 
Vinding  ved  Alt  dette.«  Derefter  gik  Ejnar  vred  ned  mod 
Hallens  Udgang,  men  Magnus  sprang  op  og  gik  efter  ham 
og  lagde  sin  Arm  om  hans  Hals  med  de  Ord:  Kom,  kjære 
Fosterfader,  det  skal  aldrig  skee,  at  vort  Venskab  skal  op- 
høre: Giv  Manden  Fred  paa  de  Betingelser,  Du  selv  synes.« 
Herved  formildedes  Ejnar,  og  Torsteen  fik  paany  Fred  og 
Kongens  Venskab.  Hvor  betydelig  Ejnar  selv  ansaae  Sagen 
for  at  være,  sees  af,  at  han  senere  afslog  at  tage  sig  af  en 
anden  Fredløs,  da  han  en  Gang  havde  antaget  sig  en  Mand, 
som  Kongens  Vrede  hvilede  paa,  og  :^det  var  lige  ved,  at 
det  ei  var  gaaet  ham  selv  godt.«  —  Endnu  før  Slaget  paa 
Lyrskovshede  fremtræder  Ejnar  som  Kongens  vigtigste  Eaad- 
giver,  thi  da  det  mærkedes,  at  de  Danske  kun  havde  lidet 
Mod  til  den  forestaaende  Kamp,  raadede  han  Kongen  til  at 
prøve  deres  Paalidelighed.  De  gik  derfor  forklædte  om  og 
hørte  ogsaa  en  Mand  sige  til  en  anden,  at  han  vilde  holde 
sig  nær  ved  den  derværende  Skov,  thi  der  kunde  den  kæmpe, 
der  vilde,  og  den  flye,  der  vilde.  Ejnar  bemærkede  da,  at  denne 
Mand  udtalte  Manges  Villie,  og  raadede  Magnus  til  at  stille 
sine  Fylkinger  saaledes,  at  de  ikke  fik  en  saa  god  Leilighed 
til  at  flj^gte  ind  i  Skoven,  som  de  havde  Lyst  til.  Ejnar 
var  ogsaa  den  Første,  hvem  Kongen  fortalte,  at  hans  Fader 
i  en  Drøm  havde  lovet  ham  Seir. 

Da  Olav  den  Helliges  Halvbroder,  Harald  Haardraade, 
kom  hjem  fra  det  græske  Kige  og  fremkom  med  Fordring 
paa   Deel  i  Norge,    var   Ejnar   afgjort   derimod.      »Harald 

havde  været  langt  borte,  da  de  toge  Landet  fra  de  Danske, 
og  vi  have  ingen  Lyst  til  at  dele  os  mellem  to  Konger;  vi 
have  altid  tjent  een  ad  Gangen,  og  saaledes  skal  det  være, 
medens  Kong  Magnus  lever.«  Da  Magnus  desuagtet  senere 
gav  Harald  Deel  i  Magten,  bevarede  Ejnar  sin  Misstemning 
mod  ham.  Han  var  derfor  vel  tilfreds,  da  Bønderne  klagede 
over  dennes  Fordringsfuldhed  og  Begj ærlighed,  og  paatog 
sig  at  undersøge  Sagen.  Ejnar  drog  derfor  til  et  Thing, 
som  Harald  holdt  med  Bønderne,  og  mødte  med  60  Mand  og 
med  en  Guldhjelm  paa  Hovedet.  Da  en  gammel  Bonde  med 
megen  Fynd  gjorde  gj ældende,  at  Magnus  var  den  egentlige 
Konge,  var  Ejnar  ikke  seen  til  at  takke  ham  og  alle  Kong 
Magnus's  Venner.  Da  sagde  Harald  i  sin  Vrede  de  ilde- 
varslende Ord:  »Høit  bærer  Du  nu  Hjelmen,  Ejnar,  og 
stærkt  viser  Du  Dig  som  min  Modstander;  den  Dag  var 
god,  som  lod  Guldhjelmen  falde,  og,  som  Du  nu  er  et  Hoved 
høiere  end  andre  Mænd,  skulde  Du  snart  være  et  Hoved 
lavere.« 

Aar  1047  drog  Ejnar  for  sidste  Gang  med  Magnus  til 
Danmark;  her  havde  Kongen  en  Drøm,  ifølge  hvilken  hans 
Fader  gav  ham  Valget  mellem  at  døe  snart  eller  leve  længe 
med  stor  Magt,  men  tillige  begaae  en  stor  Synd ;  han  valgte 
det  Første,  men  Fortællingen  om  Drømmen  vakte  megen  Sorg 
hos  hans  Venner.  Kort  efter  vaagnede  Magnus  en  Morgen 
meget  varm  og  ilde  tilpas;  Ejnar  spurgte,  om  han  var  syg; 
Kongen  svarede,  at  han  endnu  kun  var  lidt  angreben.  Ejnar 
sagde  da,  at  det  var  ham  og  hans  Venner  en  stor  Sorg,  og 
at  de  aldrig  vilde  faae  Erstatning,  hvis  de  skulde  miste  ham. 
Da  Magnus  blev  daarligere,  bad  Ejnar  ham  at  sige,  hvad  der 
var  meest  nødvendigt,  og  give  sine  Venner  gode  Raad,  da 
deres  Samtale  maaskee  ikke  blev  lang.  Kongen  bad  nu  sin  Far- 
broder Harald  om  at  vise  sig  som  en  Ven  af  hans  (Kongens) 
Venner,  og  denne  erklærede  sig  vel  bunden  dertil  for  Magnus's 
Skyld,  men  tilfoiede,  at  Nogle  af  dem  ansaae  sig  for  store  nok 
ved  sig  selv  og  for  hans  Overmænd.    Ejnar,  der  vidste,  hvem 

der  sigtedes  til,  sagde  da:  »Det  kan  ikke  hjælpe  at  tale 
herom;  han  har  forud  en  bestemt  Beslutning,  hvad  han  saa 
end  lover  nu.«  Harald  indvendte  vel:  »Er  det  ikke  muligt, 
at  jeg  er  mine  Venners  Ven?«  men  lljnar  sagde  til  Kon- 
gen: »Tal,  Herre,  om  det,  der  er  mere  vigtigt,  om,  hvorledes 
det  skal  gaae  med  Rigerne.« 

Da  Magnus  nu  havde  overdraget  Norge  til  Harald, 
men  bestemt  Danmark  til  Svend  Estridsen,  mindede  Ejnar 
ham  om  at  sorge  for  sin  Broder  Torer,  da  »Harald  kun 
vilde  vise  ham  liden  Hæder;  det  Hoieste  vilde  være,  om 
han  fik  Lov  at  beholde  Livet.«  Torer  var  en  Halvbroder 
til  Magnus,  med  hvem  han  havde  Moder  tilfælles,  og  Harald 
havde  tidligere  viist  et  uvenligt  Sindelag  mod  ham.  Mag- 
nus sendte  derfor  Torer  til  Svend  Estridsen  med  Budskabet 
om,  at  han  skulde    have    Danmark. 

Da  Magnus  var  død,  vilde  Harald  ikke  lade  sig 
nøie  med  Norge,  men  vilde  fortsætte  Kampen  mod  Dan- 
mark og  holdt  derfor  Thing  med  Hæren,  men  Ejnar 
svarede  paa  hans  Anmodning  om  Hjælp,  at  »det  paa- 
laa  ham  meget  mere  som  Pligt  at  fore  Kong  Magnus's 
Liig  til  Graven  sammen  med  hans  Faders,  den  hellige 
Olavs,  end  at  kæmpe  udenlands  med  Kong  Harald,  om 
han  ogsaa  havde  Lyst  til  en  fremmed  Konges  Rige  og 
Eiendom;  det  syntes  ham  bedre  at  følge  Kong  Magnus 
død  end  enhver  anden  Konge  levende.«  Han  lod  derefter 
Liget  sætte  op  paa  Kongeskibet  saa  heit,  at  det  kunde  sees 
fra  de  andre  Skibe,  og  som  sædvanligt  fulgte  Trønderne  og 
mange  andre  Normænd  ham,  saa  at  Harald  var  nødt  til  ogsaa 
at  vende  tilbage.  Ejnar  førte  nu  Kongens  Liig  til  Nidaaros. 
Trods  Uvenskabet  mellem  ham  og  Harald  beholdt  han  sin 
gamle  Magt.  Ejnar  var  ogsaa  ligesom  selvskreven  For- 
mand for  hele  Trøndelagen.  Han  svarede  paa  Bøndernes 
Vegne,  naar  Kongens  Ombudsmænd  paa  Thingene  henvendte 
sig  til  dem;  »han  var  baade  lovkyndig  og  havde  Mod  til 
at  fremme  sin  egen  Sag  paa   Thingene   og   til   at  fremføre 

Lovens  Værn  for  Bønderne,  naar  man  gik  dem  for  nær, 
om  det  saa  var  selve  Kongen,  og  alle  Bønderne  understøt- 
tede ham.«  Herover  blev  Kongen  vred,  og  det  kom  saa  vidt, 
at  de  sagde  hinanden  haarde  Ord,  idet  Ejnar  gjorde  gj æl- 
dende, at  Bønderne  ikke  vilde  taale,  at  Kongen  brød  Loven. 
Saaledes  gik  det  flere  Gange.  Ejnar  samlede  derfor  mange 
Mænd  om  sig  paa  sin  Gaard  og  havde  endnu  flere,  naar 
han  drog  til  Mdaaros;  han  havde  da  otte  eller  ti  Lang- 
skibe og  henved  fem  Hundrede  Mand,  naar  Kongen  var 
der.  Da  Harald  en  Gang  saae  ham  komme  med  denne 
store  Skare,  skal  han  have  udbrudt: 

Visselig  seer  jeg  vandre 
vældige  Ejnars  Flok. 
Seet  har  jeg  ofte  paa  Soen 
seile  Høvdingen  kjæk. 
Op  paa  Tronen  at  træde 
nu  nok  tragter  hans  Hu; 
slig  en  Hær  af  Huuskarle 
holde  selv  Jarler  knap. 

Os  udjager  af  Landet 
Ejnar  visselig  snart, 
Afliver  Øxen  ikke 
Overmodige  Mand. 

Ejnar  lod  sig  imidlertid  ikke  advare,  ja,  da  en  Gang  en 
Mand,  der  havde  været  i  hans  Huus,  og  som  han  syntes 
godt  om,  var  bleven  grebet  som  T3^v,  gik  Ejnar  til  Thinget, 
hvor  Kongen  selv. var  tilstede,  med  hele  sin  væbnede  Hær 
og  tog  Manden  bort  med  Magt,  hvilket  opbragte  Kongen 
saaledes,  at  der  blev  aabenbart  Fjendskab  mellem  dem.  Der 
kom  desuden  flere  Anledninger.  En  Mand  ved  Navn  Tor- 
fin havde  opgravet  en  Kiste  med  en  Skat  og,  skjøndt  Euner 
paa  Laaget  viste,  at  den  havde  tilhørt  Hakon  Jarl,  bemæg- 
tiget sig  den.  Hans  pludselige  liigdom  vakte  imidlertid 
Mistanke,    Kongen    fik   ham    til  at    bekjende   Sandheden 


Ejnar  Tambeskjælver.  173 

Og  tilegnede  sig  derfor  Alt,  hvad  han  havde  erhvervet  sig 
ved  dette  Fund.  En  Islænder,  der  havde  været  Torfins 
Medvider,  havde  imidlertid  underrettet  Ejnar  om  denne 
Svig,  og  Ejnar  bebreidede  ham  vel,  at  han  ikke  havde  meddeelt 
ham  dette  i  rette  Tid,  da  han  aldeles  havde  Magt  over 
Torfin,  medens  det  ikke  var  let  at  strides  med  Kongen,  men 
dog  gav  han  ham  noget  Sølv  og  sendte  ham  til  Island  med 
Paalæg  om  ikke  at  komme  til  Norge,  medens  Harald  var 
Konge.  Derefter  drog  Ejnar  med  et  stort  Følge  af  sine 
Frænder  og  Venner  til  Kongen  og  spurgte  ham,  hvem  han 
traf,  netop  da  han  kom  fra  Kirke,  om  han  havde  tilegnet 
sig  Skatten.  Kongen  sagde  ja  og  beraabte  sig  paa  Lands- 
loven,  efter  hvilken  han  havde  Ret  til  Alt,  hvad  der  fand- 
tes i  Jorden;  men  Ejnar  indvendte,  at  det  kun  gjaldt,  naar 
Eiermanden  ikke  kj endtes,  hvorimod  her  hans  Hustru  Bergljot 
og  hans  Søn  Endride  havde  Ret  til  al  Arv  efter  Hakon 
Jarl,  »og  vil  I  ikke  give  Slip  paa  Skatten,  skulle  vi  ikke 
betænke  os  paa  at  soge  at  faae  den  (med  Magt),  saa  kan 
I  værge  for  den,  om  I  vil.«  Harald  svarede:  »Mægtig  er 
Du,  Ejnar,  thi  Du  er  nu  snarere  Konge  i  Landet  end  jeg, 
skjøndt  jeg  bærer  Kongenavn.«  Dog  fik  velsindede  Mænd 
mæglet  Forlig,   og  Skatten  blev  udleveret  til  Ejnar. 

Denne  vidste  imidlertid  godt  at  gjore  Forskjel  paa  sit 
personlige  Uvenskab  med  Harald  og  paa,  hvad  han  skyldte 
sit  Land.  Kong  Harald  lod  nemlig  for  at  prøve  forskjellige 
Mænds  Troskab  nogle  danske  Fanger  reise  rundt  med  Kost- 
barheder og  Breve,  der  sendtes  i  Svend  Estridsens  Navn 
og  skulde  opfordre  til  Frafald  fra  Harald  og  til  at  slutte 
sig  til  Svend.  De  Udsendte  kom  først  til  Ejnar,  der  sva- 
rede: »Det  er  bekjendt  nok  for  Folk,  at  Kong  Harald  ikke 
er  min  Yen,  medens  Kong  Svend  ofte  taler  venligt  om  mig, 
og  jeg  vil  gjerne  være  hans  Ven;  men  kommer  han  til 
Norge  med  en  Hær  mod  Kong  Harald  og  hærger  dennes 
Land,  vil  jeg  gjøre  Modstand  med  al  min  Kraft  og  yde 
Kong  Harald   al   den   Understøttelse,  jeg  formaaer,    for   at 

værge  hans  Land  mod  Svend.«  Kongen  sagde  ogsaa,  da  han 
hørte  dette:  »Det  kunde  man  vente  af  Ejnar,  at  han  vilde 
svare  mandigt,  om  end  med  liden  Kjærlighed  til  mig.«  Da 
nu  Harald  erkjendte,  at  Ejnar  havde  viist  baade  »Manddom 
og  Trofasthed«,  og  der  tillige  blev  »mæglet  og  tilskyndet  af 
gode  Mænd,«  vilde  han  vise  et  Venskabstegn  mod  Ejnar 
og  bød  ham  til  sig  i  Nidaaros  til  et  prægtigt  Gilde.  Kon- 
gen modtog  ham  vel  og  anbragte  ham  nærmest  ved  sig ;  om 
Aftenen,  da  de  havde  spiist,  og  Bønderne  vare  tagne  bort, 
satte  de  sig  i  Kreds  i  Halmen*),  baade  Kongen,  Ejnar  og 
mange  udvalgte  Mænd ;  de  drak  da  og  vare  glade.  Der  blev 
taget  Puder  frem,  som  lagdes  bag  Kongen  og  Ejnar,  og  de 
loe  og  spøgte  med  hverandre;  Harald  fortalte  om  sine  Idræt- 
ter i  Udlandet,  men  syntes,  at  det  var,  som  Ejnar  ikke 
agtede  derpaa,  ja,  det  varede  ikke  længe  inden  han  faldt  i 
Søvn;  (da  dette  forefaldt  1049  eller  50,  var  han  altsaa  hen- 
ved halvgerdsindst3^ve  Aar).  Kongen  optog  det,  som  om 
han  ringeagtede  Portællingen,  og  syntes  at  mærke,  at  Ejnar 
nu,  som  ved  deres  tidligere  Mellemværende,  ikke  vilde  vise 
ham  nogen  Agtelse,  medens  han  dog  meente  at  have  boiet 
sit  Sind  og  stræbte  efter  Enighed  mellem  dem.  Der  var 
drukket  tæt,  og  da  Ejnar  i  Søvne  hældede  tilbage  mod 
Puderne,  sagde  Harald  til  en  af  sine  Frænder,  at  han  skulde 
snoe  Halmen  sammen,  stikke  den  i  Haanden  paa  Ejnar  og 
saa  rykke  stærkt  i  ham  og  sige:  »Hold  imod,  Ejnar!«  Denne 
gjorde  det,  og  Ejnar,  der  pludselig  blev  vækket,  kom  ved 
Anstrengelsen  for  at  holde  fast  til  at  synde  høiligt  mod 
al  god  Tone.  Kongen  sprang  nu  op  og  gik  bort.  Da  Ejnar 
mærkede,  hvorledes  man  havde  havt  ham  til  Bedste,  blev 
han  vred,  men  gik  dog  til  Sengs.     Men  om  Morgenen  gik 


*)  Skulde  dette  synes  noget  tarveligt,  kan  det  mindes,  at  det 
Hundrede  Aar  senere  fremhævedes  som  en  stor  Overdaad 
af  den  bekjendte  Thomas  a  Becket,  at  han  hver  Dag  lod  strøe 
frisk  Halm  paa  sine  Gulve. 

han  med  sin  Flok  hen  til  det  Huus,  hvor  den  omtalte  Mand 
sov,  brod  det  op  og  dræbte  ham.  Kongen  blev  meget 
forbittret  over  sin  Frændes  Drab,  men  ved  Mægling  af 
Begges  Venner  blev  det  bestemt,  at  de  skulde  modes  i 
Kongsgaarden  og  selv  afgjøre  Sagen.  Kongen  gik  da  ind 
i  den  bestemte  Hal  med  faa  Folk,  men  den  øvrige  Hird 
var  ude  i  Gaarden;  han  lod  sætte  et  Brædt  for  Lemmen, 
saa  der  kun  var  en  lille  Aabning  til  Lys.  Ejnar  kom  med 
sin  Skare  og  sagde  til  Endride:  »Bliv  Bu  her  med  Hæren, 
saa  vil  der  ingen  Fare  være  for  mig«;  han  blev  da  ogsaa 
ved  Døren.  Da  Ejnar  kom  ind,  sagde  han :  »Mørkt  er  der 
i  Kongens  Modtagelsesstue«.  I  det  Samme  lob  Hirdmændene 
frem  og  anfaldt  ham;  Ejnar  vendte  sig  da  mod  Kongen  og 
huggede  efter  ham,  dog  uden  at  saare  ham,  da  han  var  i 
to  Brynjer.  Da  han  selv  begyndte  at  blive  saaret,  sagde 
han:  »Hvast  bide  Kongens  Hunde!«  Da  Endride  hørte 
dette,  løb  han  ind,  men  blev  ogsaa  fældet.  Kongens  Mænd 
løb  nu  sammen  foran  Døren.  Bønderne  eggede  vel  hver- 
andre og  sagde,  at  det  var  en  Skam  for  dem,  ikke  at  hævne 
deres  Høvding,  men  da  de  ingen  Fører  havde,  blev  det  til 
Intet,  saa  meget  mere,  som  Kongen  gik  ud  til  sin  Hær, 
reiste  sit  Banner  og  ordnede  sin  Fylking,  hvorefter  han  og 
hele  hans  Hær  gik  ombord  paa  Skibene  og  skyndsomst 
roede  ud  af  Aaen  til  Fjorden. 

Da  den  gamle  Bergljot  hørte  sin  Ægtefælles  Drab,  gik 
hun  op  i  Kongsgaarden  og  eggede  Bondehæren  til  Angreb^ 
men  Kongen  var  da  allerede  ude  af  Aaen,  hvorfor  hun 
sagde:  »Nusavne  vi  min  Frænde,  Hakon  Iversen*);  ei  havde 
Ejnars  Bane  roet  ud  af  Aaen,  om  Hakon  havde  staaet  her 
paa  Bakken.«  Derefter  lod  hun  sin  Mands  og  Sons  Liig 
bære  bort  og  begrave  i  Olavs-Kirken  ved  Siden  af  Kong 
Magnus's  Grav. 


Hendes   Søsterdattersøn,    bekjendt   af,    at  han    reddede    Svend 
Estridsen  i  Slaget  ved  Nisaa. 

Bergljot  sendte  endelig  Bud  til  Hakon  Iversen  om  at 
stille  sig  i  Spidsen  for  Bønderne  og  Lehnsmændene,  der 
vilde  hævne  Ejnar;  men  Kongen  fik  Underhandlinger  igang 
med  ham,  og,  da  han  fik  sit  Forlangende  opfyldt:  at  faae 
Magnus  den  Godes  Datter  til  Ægte  og  blive  Jarl,  opgav 
han  Ejnars  Sag. 

O.  Kalkar. 


Billeder  af  Pave  Sixtus  dea  Pemtes  Liy. 
(1521—1590.)*) 


-LJuropas  Opmærksomhed  er  paany  rettet  imod  Rom.  Et 
glimrende  Concilium,  hvis  Mage  Verden  ikke  har  skuet  i 
tre  Aarhundreder,  er  i  denne  Tid  forsamlet  om  Pio  Nono 
for  at  støtte  ham  i  hans  Bestræbelser  efter  paa  Kirkens 
Omraade  at  tilkæmpe  sig  Opreisning  for  de  Nederlag,  som 
Pavestolen  i  de  sidste  Decennier  har  lidt  i  Kampen  mod 
Frihed  og  Oplysning.  Det  er  ikke  usandsynligt,  at  Neder- 
laget i  Kirken  vil  blive  endnu  større  end  i  Staten.  Derom 
vil  den  nærmeste  Fremtid  bære  Vidnesbyrd;  men  just  paa 
dette  Tidspunkt  har  det  Interesse  at  vende  Blikket  mod 
Fortiden  og  fornye  Billedet  af  en  Pave,  der,  uden  Hjælp 
af  noget  Concilium,  alene  ved  sit  klare  Blik  og  sin  mægtige 
Villie  forstod  at  hævde  Eoms  aandelige  Betydning  midt 
under  Reformationens  Seire  og  at  arbeide  Pavestolens  verds- 
lige Magt  op  til  en  senere  ukjendt  Hoide.  Denne  Mand 
var  Sixtus  den  Femte.  Mange  Paver  —  og  den  nu- 
værende ikke  mindst  —  have  været  elskeligere  end  han; 
men  ingen  af  Paverne  siden  Reformationen  har  været   be- 


*)  Kilder:  M.  A.  J.  Dumesnil:  Histoire  de  Sixte-Quint,  sa 
vie  et  son  pontificat.  Paris  1869.  —  J.  Lorentz:  Sixtus  V 
und  seine  Zeit.  Mainz  1852.  —  L.  Ranke:  Die  romischen 
Papste,  ihre  Kirche  und  ihr  Staat  im  16—17  Jahrhundert. 
Berlin  1834.  —  J.  J.  Rambach:  Gesch.  der  rom.  Papste.  1779. 

tydeligere  end  han.    Han  var  den  sidste  Pave,  der  indgjod 
Folkene  Beundring  og  Kongerne  Skræk. 

Sixtus  den  Femte  var  af  ringe  Herkomst,  et  nyt  Beviis 
paa  Guds  Magt  til  at  udvælge  det  Ringe  for  at  beskæmme 
det  Stærke  og  paa  Geniets  Magt  til  at  bryde  sig  en  Bane. 
Og  er  der  for  den  i  Ringhed  Fødte  end  mange  Trin  til 
St.  Peters  Stol,  saa  ere  disse  Trin  dog  ikke  saa  mange  og 
saa  steile  som  de,  der  fore  til  Kongethronerne,  som  ere 
vogtede  af  Arvelighedens  Lænker,  der  kun  kan  og  tor  brydes 
af  hine  enkelte  mægtige  Aander,  hvis  overlegne  Geni  giver 
Vidnesbyrd  om  deres  Sendelse  fra  Gud.  Til  St  Peters 
Stol  staaer  derimod  Yeien  aaben  for  Hei  som  for  Lav ;  den 
glimrende  Udsigt  giver  mangen  Villie  Spændkraft,  og  Ræn- 
ker, ikke  mindre  end  Geni  og  Flid,  kunne  hæve  derop. 
En  Forening  af  alle  tre  Ting  bragte  Sixtus  til  Maalet.  Om 
hans  Barndom,  Ungdom  og  Privatliv,  førend  han  besteg 
Pavethronen,  haves  mange  Beretninger;  men  de  dele  sig 
ligesom  i  to  Rækker,  hvoraf  den  ene  ved  sin  Jevnhed  og 
Naturlighed  bærer  Paalidelighedens  Mærke,  medens  den 
anden  synes  snarere  at  henhøre  til  Sagnenes  og  Folkedigt- 
ningens end  til  Historiens  Omraade.  Og  i  Virkeligheden 
var  Sixtus  en  Skikkelse,  der  nok  kunde  give  Stof  til  Sagn. 
Ingen  anden  Pave  har  som  han  imponeret  sin  Samtid  og 
efter  sin  Død  levet  i  Romerfolkets  Erindring.  Hvad  Under 
da,  om  Efterverdenen  stundum  har  udsmykket  Historien  med 
allehaande  Sagn  og  blandet  Digtning  og  Sandhed  sammen 
i  en  ureen  Blanding.  Og  Alt  eftersom  Beundring  eller  Had 
har  tegnet  hans  Billede,  er  Sixtus  fremstillet  i  Helgenglorie 
eller  i  Skikkelse  som  en  Dæmon.  Sandheden  ligger  her 
midt  imellem  begge  Yderligheder;  i  den  følgende  Frem- 
stilling af  hans  Liv  skulle  vi  søge  at  tegne  hans  Billede 
efter  den  Anviisning,  som  er  givet  af  Forfattere,  der  om- 
hyggelig have  syslet  med  hans  Historie. 

Felice  Peretti  — thi  saaledes  var  Sixtus  den  Femtes 
oprindelige  Navn  —  er  født  den  13de  December*)  1521  i 
Grotte  å  Mare,  en  lille  By  paa  syv  til  otte  Hundrede  Ind- 
byggere, som  ligger  i  Grevskabet  Fermo  i  Mark  Ancona, 
ikke  langt  fra  Byen  Montalto,  hvis  Navn  Felice  senere  kom 
til  at  bære.  Ved  et  mærkeligt  Træf  skete  det,  at  Cardi- 
nalerne  samme  Dag,  som  han  blev  fedt,  gik  i  Conclavet  for 
at  vælge  en  ny  Pave  efter  Leo  d.  Tiendes  Dod.  Ni  Gange 
samledes  endnu  Conclavet,  før  Felice  blev  valgt.  Hans 
Slægt  hørte  oprindelig  hjemme  i  Dalmatien,  men  var  i 
Midten  af  det  15de  Aarhundrede  —  af  Frygt  for  Tyrkerne  — 
flygtet  til  Italien,  hvor  først  Montalto  og  senere  Grotte  å 
Mare  blev  dens  Hjemsted.  Blandt  hans  Forfædre  havde 
der  været  flere  velstaaende  og  ansete  Mænd;  men  hans 
Fader  Per  et  to  Gentile  Peretti  var  kun  en  fattig  Land- 
mand, og  hans  Moder  Mariana  var  kun  af  ringe  Byrd*). 

I  deres  Have,  som  var  anlagt  omkring  Kuinerne  af  et 
gammelt  Junotempel,  voxede  Citroner  og  Pommerantser;  Hu- 
set var  malerisk,  men  forfaldent.  Som  Pave  talte  Sixtus 
ofte  om  sit  Barndomshjem,  og  skjøndt  han  ikke  taalte,  at 
Andre  omtalte  med  Spot,  hvad  han  omfattede  med  Kjærlig- 
hed, saa  spøgede  han  dog  selv  med :  »at  han  var  født  i  det 
meest  straalende  Huus  i  Italien,  fordi  Sol  og  Maane  uhin- 
dret kunde  straale  ned  igjennem  Taget.«  En  Broder,  Pros- 
pero,  døde  længe  før  han;  Søsteren  Camilla  derimod  blev 
ham  en  trofast  Støtte  i  hans  Kinghed  som  i  hans  Storhed. 
Han  blev  døbt  den  sex  og  tyvende  Decbr.  1521  og  fik  i 
Daaben  Navnet  »Felice«  (den  Lykkelige).  Nogle  paastaae, 
at  Faderen  havde  givet  ham  dette  Navn  efter  Tilskyndelse  af 
en  guddommelig  Stemme,  der  engang,  da  han  var  mismodig, 
havde  trøstet  ham  med  disse  Ord :  »Frygt  ikke,  Peretti,  Din 
Hustru  skal  føde  Dig  en  Søn,  som  skal  bringe  Lykke   over 


*)   Efter  Andre:  d.  attende  Decbr. 
**)  Efter  Andre  hed  Faderen  Franciscus  og  Moderen  Gab  an  a. 

hele  Dit  Huus.«  Smiger  eller  blind  Beundring  har  op- 
digtet denne  Fortælling  for  at  herliggjere  Paven  med  en 
Bebudelse  af  hans  Fødsel,  der  ikke  staaer  meget  tilbage  for 
Englebebudelsen  til  Jomfru  Maria.  Den  sande  Grund  til 
hans  Navn  maa  snarere  søges  i  den  Omstændighed,  at  baade 
Præsten,  der  døbte  ham,  og  Faderens  Ven,  der  stod  Fadder 
til  ham,  hed  »Felice«,  hvorfor  ogsaa  Sixtus  engang  fortalte, 
at  der  ved  hans  Daab  havde  fundet  et  »concursus  felicitatis« 
(et  Sammentræf  af  lykkelige  Omstændigheder)  Sted.  Han 
voxede  op  til  et  sundt,  livligt  og  lærelystent  Barn;  men 
hans  Fader  kunde  ikke  undvære  de  faa  Bajocci,  som  den 
nærmeste  Skolemester  fordrede  om  Maaneden  for  at  oplære 
Drengen.  Medens  de  andre  Børn  fra  Landsbyen  gik  i  Skole, 
raaatte  Felice  da  løbe  om  i  Skov  og  paa  Mark  og  vogte 
sin  Faders  og  vel  stundom  ogsaa  Naboers  og  Venners  Sviin, 
skjøndt  det  ikke  kan  bevises  — hvad  der  saa  ofte  fortælles 
— ,  at  han  som  Dreng  har  tjent  sit  Brød  som  Svinehyrde 
hos  Fremmede.  Medens  han  saaledes  løb  om  paa  Marker 
og  paa  Veie,  saae  han  ofte  Munke  og  Præster,  enkeltviis  og 
i  Processioner,  drage  forbi.  Han  løb  da  til  dem,  sluttede 
Bekjendtskab  med  dem,  sladdrede  med  dem,  fulgte  dem  paa 
Vei  og  passede  dem  op,  naar  de  vendte  tilbage,  og  snart 
kunde  han  aldrig  see  en  Geistlig  uden  at  give  sig  i  Lag 
med  ham.  Og  de  gave  sig  ogsaa  gjerne  af  med  det  muntre 
Barn,  som  med  Øine  og  Øren  slugte  Alt,  hvad  der  blev 
ham  viist  og  fortalt.  Og  naar  Felice  saa  om  Aftenen  traf 
sammen  med  Byens  andre  Børn,  der  efter  deres  stilllesid- 
dende  Skoleliv  i  den  snevre  Stue,  tumlede  sig  paa  Marken 
i  munter  Leg,  saa  laante  han  deres  ABC'er  —  thi  en  saa- 
dan  Skat  eiede  han  ikke  selv  — ,  og  medens  hans  Legeme 
hvilede  sig  efter  Dagens  anstrengende  Virken,  arbeidede 
hans  Aand  paa  at  indprente  sig  den  Lærdom,  som  de  altid 
skiftende  Lærere  havde  bibragt  ham.  Under  saadanne  For- 
hold naaede  han  sit  niende  Aar.  Da  forbarmede  hans  Far- 
broder,  Franciscanermunken  Sal  vatore  Peretti  sig  over  ham 

Og  tog  ham  med  Forældrenes  Samtykke  til  sig  i  Klosteret 
i  Montalto,  hvor  han  sørgede  for  hans  Opdragelse.  Af  Mad 
og  Drikke  fik  han  kun  lidet,  men  hans  Hunger  efter  Kund- 
skab kunde  her  blive  stillet.  Under  Lampen  i  Korsgangen 
eller  ved  Lyset  foran  Madonnabillet  i  Klosterkirken  sad  han 
ofte  ubemærket  af  Munkene  og  læste  Alt,  hvad  han  kunde 
overkomme.  Hans  Evner  udviklede  sig  hurtigt,  og  hans 
Hukommelse  var  især  saa  stærk,  at  han  om  Aftenen  tem- 
melig ordret  kunde  gjengive  den  Prædiken,  han  om  Morge- 
nen havde  hørt,  idet  hans  livlige  Gesticulation  under  Fremsi- 
gelsen tillige  vidnede  om,  at  det  ikke  blot  var  Hukommel- 
sen, men  ogsaa  Hjertet,  der  var  grebet  af  Prædikenen.  Alle- 
rede Aaret  efter  sin  Ankomst  til  Klosteret  (1531)  var  den 
tiaarige  Dreng  saa  vidt  udviklet,  at  det  blev  ham  tilladt 
paa  Palmesøndag  at  aflægge  sit  Munkeløfte.  Sine  borgerlige 
Klæder  maatte  han  ombytte  med  Franciscanernes  brune 
Dragt;  men  sit  borgerlige  Navn  fik  han  mod  Sædvane 
Lov  til  at  beholde.  Som  »Fra  Felice«  levede  han  endnu 
syv  Aar  i  dette  Kloster,  hvor  hans  Tid  var  deelt  imellem 
Bodsøvelser,  Kjærlighedsgjerninger  og  Læsning.  Talerkun- 
stens Ypperste  —  Demosthenes ,  Cicero ,  Quinctilian  — 
studerede  han  med  Flid,  og  af  de  latinske  Digtere  lærte 
han  selv  at  skrive  sirlige  Vers.  Om  hans  Opførsel  her  i 
Klosteret  haves  en  dobbelt  Beretning.  Nogle  have  fremstillet 
ham  som  indesluttet  og  taalmodig  ligeoverfor  hans  Jevn- 
aldrendes  Misundelse  og  Spot,  der  just  derfor  kaldte  ham 
»Æslet  fra  Ancona« ;  Andre  paastaae  derimod,  at  Felice's 
Selvtillid  voxede  med  hans  Kundskaber,  og  at  han  altid  i 
Bevidstheden  om  sin  Overlegenhed  afvæbnede  sine  Kam- 
merater med  det  Sporgsmaal:  »Vil  Du  disputere  med  mig?« 
Begge  Beretninger  kunne  indeholde  nogen  Sandhed;  thi 
hele  hans  Liv  bærer  Vidnesbyrd  om,  at  han  paa  een  Gang 
forstod  at  bære,  hvad  han  maatte  eller  af  Klogskab  vilde 
taale,  men  at  han  tillige  forstod  at  tæmme  sine  Modstandere, 
naar  han  greb  til   de  Vaaben,  hvormed    først    Naturen    og 

senere  Magten  saa  rigelig  havde  udrustet  ham.  Da  han 
havde  fuldendt  sine  Studier  i  Klosteret,  blev  den  syttenaa- 
rige  Munk  sendt  ud  i  Verden  for  ved  Italiens  Høiskoler 
at  forøge  sine  Kundskaber.  I  sex  Aar  (fra  1538 — 1544) 
flakkede  han  saaledes  omkring  og  opholdt  sig  navnlig  i 
Ferrara  og  Bologna.  Agtelse  tiltvang  han  sig  overalt,  men 
ikke  Kjærlighed,  hvad  enten  det  nu  var  hans  Dygtighed, 
der  skaffede  ham  Misundere,  eller  hans  Stolthed,  der  skaf- 
fede ham  Fjender.  Kun  to  Gange  afbrødes  Studielivets 
Eensformighed  ved  Sraaareiser,  der  begge  havde  samme 
Formaal :  at  faae  Paven  at  see,  hvad  der  længe  havde  været 
Felices  inderlige  Ønske.  Den  første  Gang,  det  opfyldtes, 
var  1541.  I  dette  Aar  skulde  Keiseren  og  Pave  Paul  III 
have  en  Sammenkomst  i  Lucca.  Forstanderen  for  det  Klo- 
ster, hvori  Felice  opholdt  sig,  vilde  reise  derhen,  og  valgte 
ham  fremfor  de  andre  unge  Mænd  til  sin  Ledsager.  Glæ- 
den over  at  have  seet  to  berømte  Mænd  maatte  bøde  paa  de 
Spotterier,  der  ventede  ham  i  Klosteret  ved  hans  Hjem- 
komst. Kammeraterne  bøiede  sig  strax  for  ham  og  sagde: 
»Siden  Du  har  seet  hans  Hellighed,  saa  føler  Du  vel  selv 
Paven  indeni  Dig«;  men  han  svarede  dem  ganske  rolig: 
> Siden  I  tage  saadan  paa  Vei  over,  at  jeg  har  seet  Paven, 
hvad  vilde  I  da  sige,  hvis  I  engang  skulde  faae  mig  selv 
at  see  som  Pave.«  I  Aaret  1543  var  Paven  paany  paa 
Keise  og  vilde  gjæste  Ancona.  »Fra  Felice«  kom  herhen 
og  skulde  just  paa  Mariæ  Bebudelsesdag  prædike  i  Francis- 
canernes  Kirke.  Hans  Foresatte  raadede  ham  derfra,  da  han 
som  ung  Prædikant  let  knnde  blive  overvældet  ved  Synet  af 
en  saa  glimrende  Forsamling  som  den,  der  vistnok  vilde 
overvære  Gudstjenesten.  Men  Felice  stolede  paa  sine  Evner 
og  vilde  ikke  lade  en  saadan  Leilighed  til  at  blive  bemær- 
ket slippe  sig  af  Haanden.  Plan  holdt  sin  Prædiken  til  al- 
mindelig Tilfredshed,  og  mange  Prælater,  som  havde  hørt 
den,  bevarede  den  unge  Prædikant  i  velvillig  Erindring. 
Fra  nu  var  hans  Stjerne  i  stadig  Stigen ;  dog  skal  det  siges 

til  hans  Ære:  han  lod  sig  ikke  bære  i  Veiret,  men  arbei- 
dede  sig  frem  Skridt  for  Skridt.  Strax  1544,  da  han  liavde 
fuldendt  sine  Studier  ved  Universiteterne,  blev  han  udnævnt 
til  Lærer  i  kanonisk  Eet  i  Rimini  og  senere  i  Siena.  Me- 
dens han  virkede  her,  blev  han  tillige  ordineret  til  Præst 
og  bar  fra  nu  af  Navnet  »Pater  Montalto« ;  med  Berømmelse 
disputerede  han  for  Doctorgraden  i  Theologi;  men  hans 
Lykke  skriver  sig  egentlig  fra  1549,  da  han  ved  en  Dispu- 
tats i  Assisi,  som  overværedes  af  Cardinal  Carpi,  aldeles 
vandt  dennes  Hjerte  ved  sine  glimrende  Kundskaber,  sin 
Behændighed  og  Aand.  Men  Montalto  vidste,  at  Bekj endt- 
skabet  mellem  en  gammel  Cardinal  og  en  ung  Præst  let 
kunde  sygne  hen,  og  han  sluttede  derfor  Venskab  med  Car- 
dinalens  Secretair,  Sigismundo  Bozio,  for  ved  Hjælp  af 
denne  at  kunne  bringe  sig  i  Erindring.  Og  Montalto  kunde 
ofte  trænge  til  mægtig  Beskyttelse.  Som  enhver  ung  Mand, 
der  ved  Evner  og  Flid  kæmper  sig  fremad,  fik  han  Fjender 
og  Misundere,  der  med  en  vis  Ret  kunde  kaste  sig  over 
ham ;  thi  hans  Charakteer,  der  var  bleven  hærdet  ved  Barn- 
dommens Armod  og  Ungdommens  Klostertugt,  synes  tid- 
ligt at  have  udviklet  sig  til  en  Selviskhed,  Ubøielighed  og 
Trods,  der  i  en  underordnet  Stilling  let  maatte  berede  ham 
store  Vanskeligheder.  Ideligt  laa  han  i  Strid  med  sine 
Foresatte;  thi  saa  ofte  hans  skarpe  Blik  opdagede  Feil  i 
det  Bestaaende,  vilde  han  ogsaa  forsøge  at  sætte  sin  Villie 
igjennem  trods  deres,  og  lykkedes  dette  ham  ikke,  saa  for- 
lod han  gjentagne  Gange  sine  Embedsstillinger  uden  at  ind- 
hente Tilladelse  dertil.  Pater  Montaltos  Brud  paa  Tugten 
vilde  ikke  være  blevet  taalt  af  Pave  Sixtus  den  Femte ;  men 
de  foregaaende  Paver  vare  ikke  saa  strenge,  og  ved  Bozios 
og  Cardinal  Carpis  Hjælp  klaredes  Vanskelighederne  let. 
For  at  skille  Montalto  fra  sine  gamle  Modstandere,  blev 
han  sendt  til  Siena,  hvor  han  virkede  to  Aar  som  Lærer  i 
Theologi.  I  samme  Egenskab  forflyttedes  han  til  Neapel, 
hvor  han  paa  een  Gang  optraadte    som    Forfatter  med    en 

Commentar  over  Matthæusevangeliet  og  gjorde  sig  bemærket 
som  en  udmærket  Prædikant.  I  Fastetiden  pleiede  de  be- 
rømteste Prædikanter  at  samle  sig  i  Rom.  Montal  to  blev 
1552  indbudt  hertil  for  at  holde  Fasteprædikener  i  Kirken 
St.  Apostoli.  Tre  Gange  om  Ugen  prædikede  han  over 
Romerbrevet  for  en  glimrende  Forsamling  af  Præster  og 
Cardinaler,  blandt  hvilke  Carpi  sjeldent  blev  savnet.  Ved 
en  af  disse  Prædikener  indtraf  en  Begivenhed,  der  var  tænkt 
til  det  Onde,  men  just  blev  vendt  til  det  Gode.  Da  Mon- 
talto  nemlig  en  Dag  havde  endt  første  Deel  af  sin  Prædiken 
og  efter  italiensk  Sædvane  nu  vilde  oplæse  de  Sedler,  der 
blive  henlagte  paa  Prædikestolen  og  indeholde  Bønner  og 
Forbønner,  saa  fandt  han  uventet  en  forseglet  Seddel,  som 
han  aabnede  og  sagte  læste  igjennem.  Forbauselsen  stod 
malet  i  hans  Ansigt;  thi  Sedlen  indeholdt  en  kort  Frem- 
stilling af  Hovedpunkterne  i  hans  tidligere  Prædikener,  og 
ved  hvert  Punkt  stod  der  med  store  Bogstaver  skrevet  i 
Randen :  Du  lyver !  Det  lykkedes  ham  ikke  ganske  at 
skjule  den  uhyggelige  og  bittre  Stemning,  der  opstod  i  ham, 
og  da  Prædikenen  var  endt,  blev  Sagen  derfor  Gjenstand  for 
almindelig  Efterspørgsel  og  Samtale.  Montalto  var  sig  sin 
Rettroenhed  bevidst  og  sendte  øieblikkelig  Sedlen  til  In- 
qvisitionens  Undersøgelse.  Kort  efter  traadte  selve  Stor- 
inqvisitoren,  Michele  Ghislieri,  ind  i  hans  Kammer.  Sixtus 
fortalte  ofte  som  Pave,  hvorledes  Synet  af  denne  myndige 
Mand  med  de  buskede  Øienbryu,  den  skarpe  Næse  og  det 
bydende  Væsen  havde  slaaet  ham  med  Skræk.  Dog  fattede 
han  sig  hurtigt,  og  var  end  Inqvisitoren  skrap  til  at  spørge, 
saa  var  Pateren  det  ikke  mindre  til  at  svare;  de  strenge 
Træk  mildnedes  lidt  efter  lidt,  og  efterat  Ghislieri  havde 
glædet  sig  over  Moutaltos  sjeldne  Evner  og  Kundskaber, 
omfavnede  han  ham  tilsidst  og  tilsagde  ham  sit  Venskab  og 
sin  Beskyttelse.  Han  holdt  trofast  sit  Løfte,  ikke  blot  i 
sin  daværende   mægtige  Stilling,    men    ogsaa,    efter  at  han 

havde  modtaget  Kirkens  Purpur  og  som  Pave  Pius  V  havde 
besteget  St.  Peters  Stol. 

Fra  dette  Bekjendtskab  stammer  hans  Lykke;  men  dog 
skulle  vi  ogsaa  her  omtale  nogle  andre  Bekjendtskaber,  han 
paa  denne  Tid  sluttede  i  Eom,  der  —  selv  om  de  ikke 
strax  hjalp  ham  fremad  —  dog  havde  Indflydelse  paa  Ud- 
viklingen af  hans  Charakteer.  Han  blev  Ven  af  Capu- 
cinermunken  Felice,  der  skal  have  spaaet  ham  hans  Pave- 
værdighed og  derved  nedlagde  den  ustandseligste  Ærgjer- 
righeds  Frøkorn  i  hans  Sjæl.  Da  han  havde  naaet  sit  Maal, 
lod  han  Felice,  der  dede  1588,  kanonisere.  Vigtigere  endnu 
var  hans  Venskab  med  den  ædle  Philippus  Neri*),  hvis 
Keenhed  i  Vandel  og  Omsorg  for  de  Fattige  fandt  Gjen- 
klang  i  Montaltos;  Bryst,  og  hvis  Valgsprog :  »Foragt  Verden, 
uden  at  foragte  Nogen,  foragt  Dig  selv,  men  —  ogsaa  An- 
dres Foragt!«  i  mange  Henseender  blev  virkeliggjort  af  Six- 
tus. Men  af  endnu  større  Betydning  har  vistnok  hans  For- 
hold været  til  Jesuiterordenens  berømte  Stifter,  Ignazio 
Loyola,  der  dengang  opholdt  sig  i  Rom.  Skjøndt  Sixtus 
som  Pave  var  ugunstig  stemt  imod  Jesuiterne,**)  levede 
han  dog  i  sin  Ungdom  i  fortroligt  Samfund  med  deres  Op- 
havsmand, med  hvem  han  endog  stiftede  et  Broderskab, 
hvis  Gjerning  var  at  ledsage  Hostien,  naar  den  bares  til 
Syge.  Mange  Handlinger  af  den  senere  Pave,  der  just  ikke 
altid  ved  de  tilladeligste  Midler  søgte  at  naae  sit  Maal, 
kunne  maaskee  finde  deres  Forklaring  i  dette  Ungdomsbe- 
kjendtskab. 

I  disse  Forbindelser  og  Forhold  henlevede  Montalto  tre 


*)  Goethe  har  i  sin  „italienske  Reise"  (andet  Ophold  i  Rom) 
tegnet  et  Billede  af  denne  „humoristiske  Helgen". 
**)  Man  foreslog  engang  Sixtus  at  tage  sig  en  Skriftefader  blandt 
Jesuiterne,  men  han  svarede:  „Det  er  bedre,  at  de  skrifte  for 
mig,  end  at  jeg  skrifter  for  dem."  Han  skal  endog  have  tænkt 
paa  at  forandre  deres  Navn  til  Ignatianer,  da  deres  Færd  min- 
dede saare  lidet  om  Jesus.     Dog  brugte  han  dem  som  Spioner. 

Aar  i  Rom,  ivrig  beskjæftiget  med  at  prædike  og  med  at 
studere  Aristoteles'  Skrifter.  I  Fastetiden  1555  prædikede 
han  i  Genua.  Just  som  han  en  Lørdag  Aften  beredte  sig 
paa  sin  Prædiken,  indtraf  Budskabet  om  Pave  Julius  den 
Tredies  Død.  Dagen  efter  forstod  han  at  give  sin  Prædiken 
over  Bespiisningen  i  Ørkenen  en  saa  aandfuld  Vending,  at 
hele  Genua  var  begeistret  for  ham,  og  P'olk  talte  kun  om 
disse  Undere  af  Veltalenhed,  som  Franciscaneren  øvede. 
Han  selv  ilede  til  Rom;  hans  Ry  var  alt  ilet  forud.  Dog 
naaede  det  ikke  til  den  nys  udvalgte  Pave  Marcellus*  Øren; 
thi  han  døde  efter  to  og  tyve  Dages  Regjering.  Da  Mon- 
talto  underveis  fik  Budskabet  om  hans  Død,  udbrød  han 
i  Spøg:  »Hvis  alle  Paver  kun  vilde  regjere  saa  kort,  saa 
kunde  der  vel  snart  blive  Haab  for  mig.«  Den  nye  Pave 
Paul  IV  (1555—59)  blev  ham  en  naadig  Herre;  thi  ivrig, 
som  han  var,  for  Inqvisitionens  Sag,  stod  han  i  fortroligt 
Forhold  til  Montaltos  Velyndere,  Carpi  og  Ghislieri.  Da 
Paven  nu  just  vilde  oprette  et  Inqvisitionstribunal  i  Vene- 
dig, foreslog  de  deres  Yndling  til  Forstander,  og  den  hellige 
Fader  gik  villig  ind  herpaa.  Saaledes  fik  Montal  to,  fem  og 
tredive  Aar  gammel,  sit  første  store,  ansvarsfulde  Embede 
som  General-Inq visiter  og  theologisk  Lærer  i  Venedig. 

Denne  Stilling,  som  han  beklædte  i  fire  Aar,  beredte 
ham  heftige  Kampe,  som  han  rigtignok  tidt  selv  fremkaldte 
ved  sit  stolte,  overmodige  Væsen  og  sin  smaalige  Indblan- 
ding i  alle  Republikkens  Sager.  Den  frie  Stad,  som  styredes 
af  Dogen,  Senatet  og  de  ti  Mænds  Raad,  vilde  ikke  bøie 
sig  for  Pavens  Magt,  end  ikke  i  det  reent  Aandelige,  og 
allermindst,  naar  den  yttrede  sig  paa  saa  udfordrende  Viis. 
Og  paa  den  anden  Side  vilde  den  unge  Inqvisitor,  der  var 
begj ærlig  efter  at  vinde  nye  Laurbær  i  Rom  og  idelig  blev 
inspireret  af  Storinqvisitoren  selv,  ikke  vige  tilbage,  men 
satte  Haardt  imod  Haardt.  Det  vilde  føre  os  for  vidt  at 
følge  Montalto  i  alle  disse  Forviklinger;  et  eneste  Exempel 
maa  være  nok.     Paa  Tilskyndelse  af  Ghislieri,  der  imidlertid 

var  bleven  Cardinal,  udstedte  han  den  Ordre  til  alle  Bog- 
handlere i  Venedig,  at  de  skulde  forfatte  og  overlevere  ham 
en  Fortegnelse  over  de  Bøger,  de  havde  tilsalgs,  for  at  han 
kunde  overbevise  sig  om,  at  Intet  blev  solgt,  som  havde 
Pavens  Mishag.  For  Fremtiden  maatte  endvidere  enhver 
Bog  sendes  ham  til  Gjennemsyn,  førend  den  kunde  trykkes. 
Denne  Censur  var  et  utaaleligt  Aag  for  den  frie  Stad,  hvis 
Boghandlere  just  for  en  Deel  levede  af  saadanne  Skrifter, 
som  ikke  turde  udgives  andetsteds.  En  Enkelt  af  dem  er- 
klærede lige  ud,  at  han  ikke  anerkj endte  anden  Øvrighed 
end  Staden  Venedigs;  men  Montalto  foer  frem  imod  ham 
med  yderste  Voldsomhed.  En  formelig  Bulle,  der  excom- 
municerede  ham  af  Kirkens  Moderskjød,  blev  opslaaet  paa 
hans  Boglade,  og  da  Øvrighedens  Tjenere  rev  den  ned  igjen, 
voxede  Spændingen  til  det  Høieste.  Imidlertid  døde  Pave 
Paul.  Eomerues  Had  til  ham  gav  sig  nu  ret  Luft,  idet 
de  slæbte  Pavens  Billedstøtte  gjennem  Skarnet.  Da  Mon- 
talto fik  Efterretningen  herom,  frygtede  han,  at  Bevægel- 
sen let  kunde  forplante  sig  fra  Kom  til  Venedig  og  fra 
Pavens  Billede  overføres  paa  hans  forhadte  Repræsen- 
tant — ,  og  han  forlod  derfor  Venedig,  et  Skridt,  der 
vidner  om  hans  Klogskab,  men  ikke  om  hans  Mod.  Han 
haabede,  aldrig  mere  at  skulle  vende  tilbage;  men  hans 
Haab  blev  skuffet.  Den  nye  Pave  Pius  IV  (1560— 
1565)  sendte  ham  nemlig  øieblikkelig  tilbage  igjen  med 
strenge  Instruxer;  men  Montalto  havde  gjort  sig  til  en 
Umulighed  i  Venedig.  Senatet  fordrede  saa  energisk  hans 
øieblikkelige  Fjernelse,  at  Paven  af  Fr3^gt  for  et  Brud  med 
Republikken  maatte  give  efter  og  offre  sin  Inq visiter. 
For  Montalto  var  det  et  tilsyneladende  Nederlag;  men  han 
var  glad  i  sit  Hjerte  over  at  turde  vende  tilbage  til  Rom, 
hvor  store  videnskabelige  Hædersposter  bleve  ham  betroede 
til  Løn  for  hans  Troskab  og  Lydighed  imod  den  hellige 
Stol.  Snart  kunde  Intet  mere  sættes  i  Værk,  uden  at  Mon- 
talto raadspurgtes  og  fik  Indflydelse  derpaa.     Blandt  andre 

Tillidshverv  blev  det  ham  saaledes  ogsaa  betroet  i  Følge- 
skab med  nogle  Cardinaler  at  reise  til  Spanien  for  at  ordne 
et  liturgisk  Spergsmaal,  der  forhandledes  mellem  Paven  og 
Ærkebiskoppen  af  Toledo.  Reisen  blev  for  Montalto  af 
store  Betydning,  da  hans  udmærkede  Prædikener,  strenge 
Sæder  og  dog  saa  smidige  Aand  skaffede  ham  en  Mængde 
mægtige  Velyndere,  der  henledte  Philip  den  i\.ndens  Opmærk- 
somhed paa  ham  som  en  Mand,  der  var  lige  brugbar  i  Kirke 
og  i  Stat.  Det  egentlige  Formaal  for  Eeisen  blev  derimod 
ikke  naaet;  thi  aldrig  saasnart  var  Gesandtskabet  kommet 
til  Toledo,  forend  det  indhentedes  af  Budskabet  om  Pavens 
Død,  og  snarest  muligt  reiste  Cardinalerne  nu  til  Rom  for 
at  tage  Deel  i  Pavevalget.  For  Montalto  var  denne  Be- 
givenhed af  største  Betydning;  thi  det  var  hans  Ven  og 
Beskytter,  den  fordums  Storinqvisitor  Ghislieri,  der  under 
Navn  af  Pius  V  besteg  St.  Peters  Stol  (1566—72).  Bud- 
skabet om  dette  Pavevalg  fyldte  ham  dobbelt  med  Glæde, 
fordi  det  var  ledsaget  af  hans  egen  Udnævnelse  til  Francis- 
canergeneral ;  fem  og  fyrretyve  Aar  gammel  stod  han  nu  i 
Spidsen  for  den  Munkeorden,  hvori  han  som  tiaarig  Dreng  var 
indtraadt.  Han  ilede  til  Rom  for  at  kysse  Pavens  Fod; 
Pius  løftede  ham  op,  sluttede  ham  i  sine  Arme  og  løftede 
ham  Aar  efter  Aar  fra  Trin  til  Trin.  Med  overordent- 
lig Energi  holdt  han  Visitats  i  sine  Klostre,  og  denne 
Virksomhed  var  ligesom  en  Morgendæmring  for  hans  Dag- 
værk som  Pave.  Han  udnævntes  snart  til  Biskop  for  St. 
Agatha  di  Goti,  som  han  senere  ombyttede  med  Bispedøm- 
met Fermo;  dog  var  han  næsten  altid  i  Rom,  da  Paven, 
hvis  Skriftefader  han  var  bleven,  aldrig  kunde  leve  uden 
ham.  Det  var  kun  et  reent  Tidsspørgsmaal ,  naar  han 
skulde  beklædes  med  Kirkens  Purpur.  Han  brændte  af 
Længsel  derefter,  og  den  syttende  Mai  1570  kronedes  hans 
Haab;  ni  og  fyrretyve  Aar  gammel  blev  han  udnævnt  til 
Cardinal. 

Men  dermed  standsede  ogsaa  en  Tid  lang  hans  Lykke, 

skjøndt  hans  Ærgjerrighed  ikke  var  standset,  men  voxede 
Dag  for  Dag.  Hans  Velynder,  Pius,  dede  og  efterfulgtes 
af  Gregor  XIII  (1572—85),  der  under  hele  sin  Regjering 
viste  ham  overordentlig  Ugunst.  Gammel  Jalousi,  opstaaet 
paa  den  spanske  Reise,  hvori  begge  deeltoge,  var  Aarsag 
dertil.  Den  aarlige  Dotation,  som  Pave  Pius  havde  tilstaaet 
Montalto  og  nogle  andre  ubemidlede  Cardinaler,  blev  øie- 
blikkelig  inddraget,  og  han  blev  afskaaret  fra  al  Indflydelse 
og  Magt.  Da  han  nu  heller  ikke  mere  —  som  fordum  i 
sin  Egenskab  af  pavelig  Skriftefader  —  kunde  gjore  sig 
Haab  om  at  blive  i  Rom,  eftersom  han  jo  var  Biskop  paa 
Landet,  saa  besluttede  hau  sig  til  at  opgive  denne  Stilling 
for  i  Hovedstaden  at  kunne  oppebie  bedre  Tider  og  holde  et 
vaagent  Øie  med  Begivenhedernes  Gang.  Og  han  forstod 
at  benytte  sin  Tid.  Hvad  han  havde  tabt  i  Pavens  Gunst 
søgte  han  at  vinde  i  Folkets,  og  han  vidste,  at  den  sikkreste 
Vei  dertil  var  at  optræde  som  Kunstens  og  Videnskabernes 
Beskytter.  Kunde  han  end  ikke  heri  maale  sig  med 
Cardinal  Farnese,  hvis  mægtige  Formue  gjorde  ham  til  Roms 
Mæcenas,  saa  vidste  han  dog  ved  streng  Sparsommelighed 
og  ved  Laan  at  skaffe  sig  Midler  ihænde  til  at  hævde  sig 
en  anseelig  Plads.  Han  udsmykkede  Kirker,  reiste  Grav- 
mæler over  afdøde  Paver  og  byggede  sig  selv  en  prægtig 
Villa  paa  Esquilinerhoien,  hvor  han  i  landlig  Ro  —  omfredet 
af  sin  Søster  Camilla,  der  styrede  hans  Huus  —  hengav 
sig  til  Studier  og  Udgivelsen  af  Kirkefaderen  Ambrosius's 
Værker.  løvrigt  var  hau,  just  efter  Ønske,  en  Gaade  for 
Alle;  thi  der  var  foregaaet  en  mærkelig  Forandring  med 
hans  hele  Fremtræden.  Ifølge  Nogles  Paastand  anstillede 
han  sig  legemlig  svag,  hostede  og  gispede  og  krøb  afsted 
ved  en  Stok  for  om  mulig  ad  den  Vei  at  skaffe  sig  Udsigt 
til  St.  Peters  Stol,  som  Cardinalerne  havde  Fordeel  af  at 
besætte  med  en  Døende,  der  snart  paany  kunde  vige  Plad- 
sen for  en  af  dem.  Men  denne  Fortælling  er  uhistorisk,  da 
Actstykker  fra  Conclavet,    hvori  Montalto    blev  valgt,    ud- 

trykkelig  godtgjøre,  at  han  kaaredes  til  Pave,  fordi  han 
efter  Omstændighederne  var  i  ret  kraftfuld  Alder  (fire  og 
tresindstyve  Aar)  og  af  stærk  og  god  Constitution.  Derimod 
er  det  udenfor  al  Tvivl,  at  han  i  aandelig  Henseende  har 
anvendt  alle  Forstillelsens  Kunstgreb  for  at  skuffe  sine 
Colleger  i  Opfattelsen  af  hans  Charakteer  og  for  at  bane 
sig  Veien  til  Thronen,  hans  eneste  Maal.  Han  blev  plud- 
selig høflig  mod  Alle,  eftergivende,  sagtmodig,  altid  af  dens 
Mening,  med  hvem  han  sidst  havde  talt;  thi  han  havde 
lært  at  sande  den  gamle  Eegel:  qui  nescit  simulare,  nescit 
regnare  (den  der  ikke  kan  forstille  sig,  kan  ikke  regjere). 
Inqvisitoren  fra  Venedig  var  paany  bleven  til  »Æslet  fra 
Ancona«.  Og  hans  Taalraodighed  blev  virkelig  stundom 
sat  paa  haarde  Prøver.  Det  tungeste  Slag  ramte  ham  1581. 
Hans  Søster  Camilla  havde  en  Søn,  Francesco  Peretti,  som 
ganske  havde  vundet  hans  Hjerte.  Denne  unge  Mand  blev 
gift  med  en  paa  den  Tid  berømt  Skj enhed,  Vittoria  Acco- 
rambuona,  som  imidlertid  blev  Anledningen  til  hans  Død*). 
Ikke  længe  efter  Brylluppet  blev  han  nemlig  en  Aften  ved 
en  Mand,  som  havde  hans  Tillid,  anmodet  om  at  komme 
hen  paa  Monte  Cavallo,  da  hans  Svoger  havde  noget  Vigtigt 
at  tale  med  ham  om.  Han  gik  trods  sine  Slægtninges 
Bønner,  men  vendte  aldrig  mere  hjem;  thi  ikke  saasnart 
var  han  kommen  til  Opgangen  af  Bjerget,  førend  han 
styrtede  død  til  Jorden,  ramt  af  Bøsseskud  og  Dolkestik. 
Begivenheden  vakte  uhyre  Sensation  i  Rom,  og  Alle  vare 
spændte  paa,  hvad  Cardinal  Montalto  vilde  sige  og  gjøre. 
Han  sagde  Lidet  og  gjorde  endnu  Mindre.  Da  han  var 
bleven  underrettet  om  Mordet,  bad  han  en  Bøn  for  den 
Dødes  Sjæl,  trøstede  hans  Efterlevende  og  vendte  saa  rolig 
tilbage  til  sit  Arbeide,  som    om  Intet   var   skeet.    Den  al- 


')  Hele  denne  uhyggelige,  men  for  Datiden  betegnende  Tildra- 
gelse er  udførlig  fremstillet  i  „Neue  romische  Briefe  von  einem 
Florentiner".     Zweiter  Theil.     Leipzig  1844. 


Sixtus  den  Femte.  19X  * 

mindelige  Mening  udpegede  med  Kette  Orsini,  Hertug  af 
Bracciano  —  et  Uh3n-e,  der  med  egen  Haand  havde  dræbt 
sin  første  Hustru  —  som  Ophavsmand  til  Mordet,  da  hans 
Lidenskab  for  Perettis  Hustru  var  almindelig  bekjeudt.  Pa- 
ven lod  Sagen  undersøge  strengt;  men  Montalto  var  den 
Første,  der  bad  ham  standse  dermed,  ikke  fordi  hans 
Hjerte  ikke  brændte  efter  Hævn,  men  fordi  hans  Forstand 
var  større  end  hans  Hjerte  og  lærte  ham,  at  det  var  uklogt 
at  lægge  sig  ud  med  en  hertugelig  Familie,  som  raadede 
over  mange  Stemmer  i  Conclavet.      Gjemt  var  ikke  glemt, 

!       og  Hævnens  Time  lod  ikke  vente  paa  sig. 

I  Gregor  XIH  døde  pludselig  Onsdag   den    tiende  April 

1585,  og  faa  Dage  efter  Begravelsen  traadte  Conclavet 
sammen*).  Medens  dette  varer,  samle  alle  Intriguer  sig 
ligesom  i  et  Brændpunkt.  To  og  fyrretyve  Cardinaler 
skulde  denne  Gang  afgive  deres  Stemmer,  men  deres  per- 
sonlige Interesser  og  Tilbøieligheder  gjennem krydsedes,  op- 
hidsedes og  neddæmpedes  paa  mange  Maader  af  de  store 
Magters  diplomatiske  Agenter,  blandt  hvilke  navnlig  den 
spanske    Minister,  Grev  Olivaréz,  var    usædvanlig    virksom. 

,,     Valget  af  Montalto  var  ingenlunde  Spanien  ukjært,  da  Kong 

P  Philip  just  satte  Priis  paa  ham;  dog  havde  man  ikke  op- 
rindelig tænkt  paa  ham.  Hvorledes  det  i  det  Hele  taget 
gik  til,  at  han  blev  valgt,  er  ikke  let  at  opklare.  Man 
stemte  først  i  flere  Dage  paa  fire  Cardinaler,  som  Diplo- 
materne og  den  offentlige  Mening  især  havde  udpeget ;  men 
de  faldt  aldeles  igjennem.  Paa  Montalto  tænkte  vistnok  i 
Begyndelsen  Ingen;  han  var  som  sædvanlig  høflig,  tilbage- 
holdende, ydmyg  og  ordknap,  og  just  dette  Skin,  der  af 
mange  Cardinaler,  som  ikke  kj endte  ham  og  hans  Fortid 
nøie,  blev  taget  for  Virkelighed,  blev  hans  bedste  Anbefaling 


*)  Angaaende  de  med  Conclavets  Samling  og  Pavevalget  for- 
bundne Skikke  kan  henvises  til  „Illustreret  Tidende"  1863 
Nr.  215. 

til  Pavethronen.  Thi  da  mange  mægtige  Cardinaler  havde 
maattet  opgive  Haabet  om  selv  at  blive  valgte,  opbøde  de 
alle  deres  Evner  for  at  hindre  frygtede  Medbeilere  fra  at 
naae  Maalet  og  kastede  sig  derfor  hellere  end  gjerne  over 
en  Mand,  hvis  Beskedenhed  gav  dem  Haab  om,  at  Statens 
og  Kirkens  Roer  lempeligt  kunde  glide  over  i  deres  Hænder. 
Det  var  især  Cardinal  Allessandrino,  der  var  virksom  for 
Montaltos  Valg,  og  endogsaa  ved  adskillige  utilladelige 
Midler,  som  han  anvendte  i  Smug,  samlede  Stemmerne  der- 
for. Da  han  meente  at  have  forberedt  Sagen  tilstrækkeligt, 
turde  han  dog  ikke  lade  det  komme  an  paa  Stemmegivning, 
der  let  kunde  bringe  mange  Svage  til  at  vakle,  men  beslut- 
tede at  vove  et  coup  de  main.  Da  de  andre  Cardinaler, 
som  vare  uvidende  om  denne  Intrigue,  havde  samlet  sig  som 
sædvanlig  til  Afstemning  Onsdag  den  fire  og  tyvende  April, 
traadte  pludselig  Allessandrino  og  hele  hans  Parti  i  Pro- 
cession ind  i  Salen,  gik  lige  hen  mod  Montalto  og  hilsede 
ham  med  Raabene:  Papa,  Papa!  De  overrumplede  Cardi- 
naler skummede  af  Vrede ;  men  da  de  saae  den  store  Ma- 
joritet, der  saaledes  ved  Acclamation  havde  kaaret  Mon- 
talto, vovede  de  ikke  at  sætte  sig  derimod,  da  de  nødig  vilde 
lægge  sig  ud  med  den  vordende  Pave.  Den  paafølgende 
Stemmegivning  faldt  derfor  ud  til  hans  Fordeel.  Montalto 
var  Pave!  Han  valgte  Navnet:  Sixtus  den  Femte,  og  hans 
Valgsprog  blev:  »Fra  Moders  Liv  er  Du,  o  Gud,  min  Be- 
skytter!« 

Man  har  et  charakteristisk  Sagn,  som  man  næsten  kan 
beklage,  ikke  er  sandt.  Der  fortælles,  at  Montalto,  da  han 
var  valgt,  kastede  sine  Krykker  og  sin  Stok,  rettede  sin 
krogede  Skikkelse  til  en  hidtil  useet  Heide  og  tilraabte  de 
forbausede  Cardinaler:  »For  bøiede  jeg  mig  for  at  finde  St. 
Peters  Nøgler;  men  nu,  da  jeg  har  dem,  retter  jeg  Blikket 
mod  Himlen;  thi  Jorden  kan  ikke  byde  mig  Mere.«  Det, 
som  ikke  skete  med  hans  Legeme,  skete  imidlertid  med 
hans  Aand.     Han   afkastede  nu  alle  de  Baand,    som   Klog- 

skab  Og  Forstillelse  hidtil  havde  paalagt  hara,  og  rettede 
sig  til  sin  fulde  Heide.  »Æslet  fra  Ancona«  var  paany 
bleven  afløst  af  Liqvisitoren  fra  Venedig,  og  Cardinalerne, 
som  om  Morgenen  havde  sagt  om  Montalto :  »Han  har  ikke 
Kraft  til  noget  Ondt  og  ikke  Forstand  til  noget  Godt«  — 
stode  maalløse,  da  de  saae  Sixtus  have  begge  Dele.  En  af 
de  første  Adelsmænd,  der  frygtsomt  nærmede  sig  for  at  kysse 
hans  Fod,  var  Hertug  Orsini,  hans  Søstersøns  Morder,  der 
nys  havde  ægtet  den  Dræbtes  Enke.  Et  lynende  Blik 
skræmmede  ham  tilbage,  og  Paven  tilraabte  ham:  »Vær 
vis  paa,  at  selv  om  jeg  tilgiver  hvad  Du  har  begaaet  imod 
Francesco  Peretti  og  Cardinal  Montalto,  saa  er  jeg  ingen- 
lunde tilsinds  at  tilgive,  hvad  Du  kunde  vove  mod  Sixtus. 
Jag  Banditterne,  som  Du  giver  Tilhold,  ud  af  Dit  Huus  og 
Dit  Land!  Gaa  og  adlyd!«  Samme  Aften  vare  Cardina- 
lerne tilsagte  til  hans  Taffel,  ved  hvilken  Leilighed  Sixtus 
holdt  en  Allocution  til  dem  over  Jesu  Ord  til  Simon:  »Du 
er  Petrus  og  paa  Dig  vil  jeg  bygge  min  Kirke«,  idet  han 
derved  antydede  for  dem,  at  de  ikke  maatte  vente  nogen- 
somhelst  Andeel  i  Styrelsen  af  Kirke  og  Stat.  Dagen  efter 
var  R3^gtet  om  dette  Maaltid  rundt  omkring  i  hele  Staden,  og 
den  romerske  Folkevittighed  gjorde  sig  lystig  paa  Cardina- 
1ernes  Bekostning,  idet  Pasquinofiguren*)  stod  med  et  mæg- 
tigt Bundt  Tandstikkere  i  Haanden  »til  Brug  for  de  Herrer 
Cardinaler.«  Disse  hævnede  sig  ved  allehaande  Spotterier 
over  Pavens  og  hans  Slægts  ringe  Herkomst;  og  for  at 
spotte  Pavens  Søster  Camilla  stod  Pasquino  en  Dag  i  en 
meget  smudsig  Skjorte  med  en  Seddel  i  Haanden,  hvorpaa 
var  skrevet:    »Vee  mig!  min  Vadskerkone  er  bleven  Prind- 


■)  Pasquino  varen  for  sine  Vittigheder  berømt  Skomager  i  Rom, 
der  levede  omtrent  ved  Aar  1500.  Efter  hans  Død  opsloges 
allehaande  vittige  Indfald  paa  en  Billedstøtte  ikke  langt  fra 
Skomagerens  Bolig;  den  kom  til  at  bære  hans  Navn.  En  anden 
Billedstøtte,  Marforio,  overtog  Spørgerens  Rolle.  Marforio  er 
flyttet  bort;  Pasquino  bruges  endnu. 

Historisk  Archiv.    I.     1870.  13    . 

sesse!«  Sixtus  taug  til  disse  Smaadrillerier ;  men  Tiden 
kom  snart,  da  han  vilde  tale.  Til  sin  Kroning,  som  fore- 
gik med  stor  Pragt,  valgte  han  en  Onsdag,  eftersom  denne 
Dag  var  en  lykkelig  Dag  for  ham,  da  alle  mærkelige  Be- 
givenheder i  hans  Liv:  hans  Fødsel,  Bispe-  og  Cardinal- 
udnævnelse  og  endelig  Pavevalget,  vare  indtrufne  paa  denne 
Dag.  Med  den  tredobbelte  Krone  paa  sit  Hoved  skred  nu 
Hyrdedrengen  Felice  Peretti  til  sit  tredobbelte  Hverv:  at 
vogte  Hjorden,  at  styre  Staten  og  at  svinge  sin  Krumstav 
over  Verdens  Kiger. 


Hver  af  disse  Opgaver  var  betydelig  nok  til  at  ud- 
fordre en  Herskers  hele  Kraft,  og  de  fleste  af  Sixtus's  For- 
mænd paa  Pavestolen  havde  ogsaa  kun  offret  sig  til  den 
ene  eller  den  anden  af  dem.  Nogle  af  dem  havde  med  Iver 
kastet  sig  over  Kirkens  Styrelse  og  virket  for  Sædernes 
Eeenhed  og  Klostrenes  Tugt,  idet  Øinene  ved  Keformatio- 
nen  vare  blevne  opladte  for  mangfoldige  Brest.  Andre  havde 
fornemmelig  indviklet  sig  i  Politikens  Garn  for  ved  frem- 
med Hjælp  at  tvinge  Kj ætterne  tilbage  til  Kirkens  Moder- 
skjød. Om  Bomerstatens  Styrelse  og  Udviklingen  af  dens 
egne  Kræfter  havde  omtrent  Ingen  af  dem  bekymret  sig 
det  Mindste.  Med  sit  skarpe  Blik  saae  Sixtus  strax,  at 
hermed  maatte  Begyndelsen  gjøres.  Den,  der  vilde  have 
Ket  til  at  tale  med  om  andre  Landes  indre  Forhold,  maatte 
først  og  fremmest  formaae  at  styre  sit  eget  Land,  og  den, 
der  vilde  indbyde  Frafaldne  til  at  vende  tilbage  til  Kirken, 
maatte  fremfor  Alt  sørge  for,  at  Tilstanden  var  en  saadan, 
at  man  kunde  faae  Lyst  til  at  følge  Indbydelsen,  Sixtus 
blev  en  stor  og  mægtig  Keformator  i  sit  Land.  Dets  Til- 
stand var  forfærdelig,  da  han  besteg  St.  Peters  Stol.  Lan- 
det var  vel  frugtbart  og  godt,  havde  Overflødighed  paa 
Korn,  Olie  og  Viin,  og  Kjærnen  af  Befolkningen  var  noi- 
som,  tapper  og  trofast;    men   de  forrige   Pavers   sløve  eller 

vaklende  Regjering  havde  gjort  Landet  til  en  Ager,  der  kun 
blev  høstet  af  en  Skare  Embedsmænd  og  Røvere.  Tidt  var 
det  endda  svært  nok  at  skjelne  mellem  disse  to  Klasser; 
thi  Røveri  var  et  sandt  Embede  og  Embedsførelsen  et  sandt 
Røveri.  Den  eneste  Forskjel  var  den,  at  Røverne  plyndrede 
i  Bjergene  og  paa  Kysten,  men  Embedsmændene  i  Stæderne. 
Fattigdommen  voxede  omkap  med  Udsugeisen,  og  Sædelig- 
heden var  snart  kun  en  tora  Lyd.  Mødrene  solgte  deres 
Døttres  Ære  for  at  faae  Penge,  og  Klostrene  vare  Asyler 
for  alleslags  skjændige  Handlinger.  Forbryderne  trøstede 
hinanden  med  disse  Ord:  »Husk  paa,  vi  leve  jo  i  Gregors 
Tid!«  Men  snart  fik  de  at  føle,  at  Sixtus  var  kommen  til 
Roret. 

Samme  Dag,  han  var  bleven  Pave,  lod  han  Gouver- 
neuren  i  Rom  kalde  til  sig,  og  idet  han  anvendte  Jesu  Ord 
paa  sig:  »Jeg  er  ikke  kommen  for  at  bringe  Fred,  men 
Strid«,  befalede  han  ham  strax  at  træife  Foranstaltninger 
til  Røveriets  Standsning.  Og  hans  Forholdsregler  vare  baade 
energiske  og  kloge.  Han  afskedigede  Størstedelen  af  Sol- 
daterne, som  altid  trak  det  korteste  Straa  i  Kampen  mod 
Røverne,  der  kj endte  Bjergene  langt  bedre  end  de  og  des- 
uden ved  Trusler  kunde  lukke  og  aabne  Befolkningens  Mund, 
Alt  efter  Behag.  Istedetfor  en  aaben  Kamp,  som  vilde  koste 
Penge,  indledede  han  en  Krig  mellem  Befolkningen  og  Rø- 
verne og  endog  mellem  Røverne  indbyrdes.  En  Politiplacat 
satte  Dødsstraf  for  Alle  dem,  der  husede  Røvere,  men  ud- 
lovede store  Belønninger  for  dem,  der  angave  dem  eller 
bragte  deres  Hoved;  fuldstændig  Benaadning  og  Penge  lo- 
vedes til  de  Banditter,  der  forraadte  deres  Kammerater. 
Følgerne  af  disse  Forholdsregler  viste  sig  snart.  Hoved  efter 
Hoved  blev  sendt  til  Paven,  der  lod  dem  offentlig  stille 
frem  i  Rad  paa  Engelsborg,  og  Røverne,  som  havde  faaet 
Skræk  i  Blodet,  udryddede  hinanden  i  Haab  om  Benaadning: 
for  sig  selv.  Efter  et  Aars  Forløb  var  Kirkestaten  saa  fri 
for  Røvere,   at   de   Reisende    —    og  med  dem  Pengene  — 

13* 

paany  begyndte  at  strømme  til  Rom.  Naar  de  fremmede 
Sendebud  fortalte,  at  de  vare  reiste  igjennem  et  sikkert  og 
fredeligt  Land,  følte  Hans  Hellighed  megen  Glæde. 

Men  ligesom  han  havde  bragt  Sikkerhed  paa  Landet, 
vilde  han  ogsaa  skabe  Orden  og  Ro  i  Stæderne  og  da  navnlig 
i  Rom.  De  gamle  Partistridigheder  mellem  Guelfer  og  Ghi- 
belliner  brøde  endnu  frem  blandt  de  adelige  Slægter;  selv 
under  den  tilsyneladende  Fred  rasede  altid  en  hemmelig 
Krig,  og  de  fleste  Stæder  vare  ligesom  deelte  i  tvende 
Leire.  Enhver  gik  bevæbnet,  stundum  endog  ledsaget  af 
Tjenere  med  Bøsser  og  Sværd.  Hyppige  Gadekampe  og 
Snigmord  vare  Følgen  deraf.  Pave  Gregor  havde  udstedt 
strenge  Forbud  mod  at  bære  Hjulbøsser,  et  Vaaben,  der 
gjorde  det  let  at  nedlægge  sin  Fjende  paa  lang  Afstand, 
saa  at  man  kunde  redde  sig  ved  Flugt;  men  Forbudet  var 
altid  blevet  trodset.  Sixtus,  hvis  Hjerte  endnu  blødte  over 
Perettis  Mord,  forstod  bedre  at  sætte  sin  Villie  igjennem. 
Fire  Dage  efter  hans  Thronbestigelse  bleve  to  unge  Adels- 
mænd af  fornem  Byrd  trufne  paa  Gaden  med  disse  Bøsser 
i  Haanden.  Samme  Aften  hang  de  i  Galgen  paa  Engels- 
borgbroen, for  at  Folket  kunde  see,  at  Paven  ingen  Persons- 
anseelse  gjorde,  naar  Loven  blev  overtraadt.  Og  som  han 
ingen  Forskjel  gjorde  paa  Stænder,  gjorde  han  heller  ingen 
Forskjel  paa  Alder.  En  Dreng  viste  Opsætsighed  mod  Po- 
litiet, der  vilde  tage  et  Æsel  fra  ham;  samme  Aften  blev 
han  ført  til  Retterstedet,  og  da  man  forestillede  Paven  Syn- 
derens Ungdom,  svarede  han  kun:  »Jeg  vil  lægge  et  Par 
Aar  af  mine  til  hans«  — ,  og  dermed  blev  Dommen  fuld- 
byrdet. Ikke  engang  Udlændinge  kunde  undgaae  hans  hur- 
tige Justits.  En  ung  Spanier  havde  i  Hidsighed  dræbt  en 
Soldat  af  Schweitzergarden,  der  ved  Uforsigtighed  havde 
stødt  ham  for  Brystet  med  en  Landse.  Fem  Timer  efter 
hang  han  i  Galgen  trods  den  spanske  Ministers  Fordring 
paa  ordentlig  Rettergang.  Paven  vilde  vise  de  fremmede 
Hoffer,  at  der  var  god  Retspleie  i  den  evige  Stad,    og  ofte 

gjentog  Sixtus  Davids  Ord:  »Jeg  lod  dee  paa  een  Morgen  alle 
Jordens  Syndere  for  at  rense  Guds  Stad  fra  alle  dem,  som 
øve  Uret!«  Man  gyser  tilbage  for  denne  blodige  Færd,  der 
dog  ingenlunde  udsprang  af  Blodtørst,  men  af  oprigtig  Om- 
sorg for  Folkets  Vel;  ved  Enkeltes  Død  vilde  han  frelse 
Manges  Liv.  Hans  Hensigt  blev  ogsaa  naaet;  Snigmord 
og  Drab  standsede  under  hans  Regjering.  Rom  var  rolig 
og  tryg,  om  det  end  var  som  en  Dødsstilhed,  der  rugede 
over  Landet;  alle  Munde  vare  lukkede  af  Frygt  for  Straf. 
Men  da  Menneskene  taug,  maatte  Stenene  tale.  En  Morgen 
saae  man  St.  Peters  Billedstøtte  paa  Engelsborgbroen  iført 
Reisekappe,  Skoe  paa  Fødderne  og  Vadsæk  i  Haanden.  St. 
Paulus  stod  ligeoverfor  med  en  Tavle  og  spurgte  ham  om 
Grunden  til  hans  Afreise.  >Min  Kammerat,«  svarede  Pe- 
trus, »jeg  vil  flygte  fra  Rom  af  Frygt  for  Paven,  for  at  jeg 
ikke  skal  blive  straffet  for  det  Øre,  jeg  i  Gethsemane  hug- 
gede af  Ypperstepræstens  Tjener.«  Folket  loe ;  men  Paven 
lod  sig  ikke  anfægte  af  saadanne  Smaating;  han  var  selv 
en  Ynder  af  lystige  Indfald. 

Men  det  var  ham  ikke  nok  at  have  bragt  Roligheden 
tilveie;  han  vilde  ogsaa  sørge  for,  at  den  ikke  saa  snart 
igjen  skulde  forstyrres,  og  den  bedste  Vei  dertil  var  at 
bruge  Folkets  Tid  og  Flid  til  alvorligt  Arbeide.  Af  Natu- 
ren var  han  selv  overordentlig  arbeidsom.  Han  sov  kun 
faa  Timer  af  Natten,  og,  indtraf  der  vigtige  Depescher  paa 
denne  Tid,  lod  han  sig  øieblikkelig  vække.  »Arbeidet  er 
min  Hvile!«  svarede  han  altid  dem,  der  bad  ham  skaane 
sig  selv.  Om  Dagen  var  han  i  ustandselig  Virksomhed,  og 
i  Kirker  og  Klostre  var  man  aldrig  sikker  paa,  naar  Paven 
kom  for  selv  at  visitere.  Men  som  han  selv  arbeidede 
vilde  han  ogsaa  sysselsætte  Andre.  Cardinalerne,  hvis  An- 
tal han  bestemte  til  halvfjerdsindstyve  —  den  eneste  af 
hans  Forholdsregler,  der  har  holdt  sig  til  vore  Dage  — 
inddeelte  han  i  femten  Congregationer,  som  han  tildeelte 
forskjellige  Forretninger,  der  kunde  optage  Tiden    for  disse 

urolige  Hoveder.  Og  selve  Folket  beskjæftigede  han  paa 
forskjellig  Viis.  Han  anlagde  sex  nye  Gader  i  Rom,  hvoraf 
den  ene  endnu  bærer  hans  Navn  »Strada  Felice«,  byggede 
en  Bro  over  Tiberen,  befæstede  Sokysten  mod  Sørøverne, 
anlagde  Fæstninger  rundt  omkring,  paabegyndte  en  Havn 
ved  Terracina  og  udtørrede  en  Deel  af  de  pontinske  Sumpe : 
og  overalt  var  han  selv  tilstede  for  at  opmuntre  til  Hurtig- 
hed og  Flid.  1  Sumpene  lod  han  opføre  en  Pavillon,  hvor 
han  ofte  overnattede  og  hentede  Spiren  til  sin  Sygdom. 
Desuden  ophjalp  han  Uld-  og  især  Silkemanufacturerne,  idet 
han  endog  befalede,  at  der  i  enhver  Have  skulde  plantes 
Morbærtræer.  Men  af  størst  Betydning  for  Folkets  Beskjæf- 
tigelse  og  deraf  følgende  Velstand  vare  dog  de  mægtige 
Byggeforetagender  i  selve  Rom ,  som  vi  senere  skulle 
omtale. 

Alt  dette  kostede  imidlertid  Penge,  og  just  derpaa 
var  der  Mangel,  da  Sixtus  kom  paa  Thronen.  Han  beskyldte 
endog  sin  Forgænger  Gregor,  der  havde  givet  store  x41mis- 
ser,  for  at  have  fortæret  Indtægterne  af  to  Pontificater.  Fi- 
nantsnøden  var  ved  uklog  Styrelse  lidt  efter  lidt  naaet  saa 
vidt,  at  Pius  H  engang  kun  havde  Raad  til  at  spise  eet 
Maaltid  om  Dagen,  og  Innocents  VHI  havde  pantsat  den 
pavelige  Krone.  For  at  raade  Bod  paa  denne  Nød  havde 
man  grebet  til  den  fordærveligste  Udvei :  at  sælge  alle  Em- 
beder og  at  oprette  saa  mange  nye,  som  der  var  Kjøbere 
til.  Pave  Leo  X  oprettede  alene  to  og  tyve  Hundrede  nye 
Embeder.  Man  fik  vel  Penge  i  den  oieblikkelige  Trang, 
men  fik  tillige  en  demoraliseret  Embedsstand  og  et  udtæret 
Folk,  der  ikke  kunde  svare  sine  Skatter.  Sixtus,  der  frem- 
for Alt  maatte  have  Penge  strax,  slog  uden  Betænkning  ind 
paa  sine  Forgængeres  Yei.  Cardinal  Castagna,  hans  Efter- 
følger paa  Pavestolen,  foreholdt  ham  Faren  ved  dette  Sy- 
stem; men  Paven  svarede  ham,  at  det  var  rimeligere  at  Folk 
betalte  for  at  faae  Embederne,  end  at  de  fik  Penge  oven- 
ikjøbet  for  at  have  dem.     Foruden  ved  Embedssalg  skaffede 

han  Penge  paa  forskjellige  andre  Maader;  men  den  værste 
af  dem  alle  var  dog  de  tunge  Skatter,  som  han  lagde  end- 
ogsaa  paa  de  uundværligste  Fødemidler.  Folket  taug;  men 
Pasquino  talte.  En  Søndag  Morgen  stod  han  med  en  vaad 
Skjorte  i  Haanden,  som  han  tørrede  i  Solen.  Marforio  fore- 
holdt ham  det  Upassende  i  at  bruge  Søndagen  til  Sligt; 
men  Pasquino  svarede:  »Venter  jeg  til  imorgen,  saa  er  der 
lagt  Skat  ogsaa  paa  Solstraalerne !«  I  faa  Aar  samlede 
Sixtus  —  navnlig  ved  Jødernes*)  Hjælp  —  umaadelige  Sum- 
mer. Dog  skal  det  siges  til  hans  Ære:  Han  brugte  dem 
ikke  til  at  berige  sig  og  Sine.  Selv  var  han  saa  tarvelig, 
at  hans  Maaltid  kun  kostede  ham  sex  Paoli  (ca.  syv  Mk.)  om 
Dagen,  og  hans  Slægtninge  maatte  selv  arbeide  sig  frem, 
som  han  havde  gjort  for  dem.  Kun  to  unge  Slægtninge,  den 
ene  fjorten,  den  anden  atten  Aar  gammel,  udnævnte  han  strax 
ved  sin  Thronbestigelse  til  store  Værdigheder;  men  det  var  og- 
saa den  eneste  Grang,  han  i  saa  Henseende  traadte  i  sine  For- 
gængeres Fodspor.  Statens  Tarv  gik  forud  for  Alt,  og  han  for- 
maaede  endog  i  Engelsborg  at  nedlægge  et  Reservefond  paa 
fire  og  en  halv  Million  Scudi,  som  kun  maatte  bruges  i  visse 
Øiemeed:  til  Bekæmpelse  af  Tyrkerne,  til  Udryddelse  af 
Kj ætterne,  til  Erobring  af  det  hellige  Land,  til  Kirkestatens 
Forsvar  eller  til  Gj  en  erhvervelse  af  tabte  Provindser.  Han 
forpligtede  sig  og  sine  Efterfølgere  til  at  overholde  disse 
Bestemmelser.  Innocents  X  brød  dem  desuagtet  50  Aar  efter 
Sixtus'  Død,  og  Pengene  spredtes  for  alle  Vinde. 

Endskjøndt  Paven    saaledes    førte    et  Jernscepter  over 
sit  Folk,  der  gjorde  ham  frygtet,  var  han  dog  ingenlunde 


Hans  Adfærd  mod  Jøderne  vidner  om  hans  fordomsfrie  Blik. 
Pius  V  havde  udjaget  alle  Israeliter  af  Landet,  undtagen  dem, 
der  boede  i  Rom  og  Ancona.  Sixtus  kaldte  dem  strax  tilbage, 
tillod  dem  at  bygge  Synagoger  og  anlægge  Kirkegaarde  og 
sikkrede  dem  en  menneskelig  Behandling,  idet  han  sagde,  „at 
det  var  væjdigere  for  Kirken  at  vinde  Jøderne  for  Troen  ved 
Mildhed  end  at  forhærde  dem  ved  Spot," 

mork  og  haard  i  det  daglige  Liv.  Mod  Adelen  og  Cardi- 
nalerne,  hvis  Rænker  han  gjennemskuede  og  foragtede,  var 
han  vistnok  indesluttet  og  stolt,  men  for  Menigmand  stod 
hans  Hjerte  aabent  ikke  mindre  end  hans  Øre.  Ingen 
maatte  afvises  fra  hans  Audiens,  og  havde  hans  Tunge  Evne 
til  at  bide  de  Fornemme,  saa  havde  den  ogsaa  Magt  til  at 
trøste  de  Einge.  I  en  Hungersnød,  som  rasede  i  Rom, 
sørgede  han  for  de  Fattige  med  faderlig  Omhu,  og  for  Gamle 
og  Svage  byggede  han  et  Hospital  med  to  Tusinde  Senge. 
Selv  tillod  han  sig  ofte  en  Spøg,  som  da  han  engang  lod 
hente  til  sig  en  fattig  Skomager,  der  i  hans  Ungdom  havde 
solgt  ham  et  Par  Skoe  for  Spotpriis,  idet  han  spøgende 
havde  sagt,  at  Resten  kunde  han  betale,  naar  han  blev  Pave. 
Skomageren,  som  var  bleven  gammel  og  graa,  havde  glemt 
hele  Sagen  og  skjælvede  ved  at  hentes  til  Paven;  men 
Sixtus  havde  optegnet  det  i  sin  Dagbog  og  ilede  strax  med 
at  holde  sit  Ord  paa  en  saadan  Maade,  at  den  Gamle  ikke 
fortrød  sin  Handel.  Og  som  Paven  kunde  more  sig  selv 
ved  en  uskyldig  Spøg,  saaledes  var  det  ham  ogsaa  kjært  at 
see  sine  Ilndersaatter  glade.  Romerne  frygtede  i  Begyndel- 
sen af  hans  Regjering,  at  Carnevalet  skulde  blive  dem  for- 
budt; men  det  var  saa  langtfra  Tilfældet,  at  det  tvertimod 
vandt  i  Munterhed  og  Liv,  fordi  det  blev  ledet  med  den 
største  Orden.  Der  blev  bygget  Barrierer  paa  begge  Sider 
af  Corso,  for  at  Hestevæddeløbene  ikke  skulde  skee  paa 
Menneskelivs  Bekostning,  og  det  blev  befalet  at  kaste  med 
confetti  istedetfor  med  Stene,  Frugter  og  Skarn,  som  ellers 
havde  været  benyttede.  Dog  blev  der  for  begge  Ender  af 
Corso  opreist  tvende  Galger,  for  at  Synet  af  dem  altid 
kunde  minde  Folket  om  at  holde  Lystigheden  indenfor 
Lovlighedens  og  Sømmelighedens  Grændser. 

Saaledes  styrede  Sixtus  sin  egen  Stat  med  Fasthed  og 
Kraft.  Men  derfor  glemte  han  dog  ingenlunde  at  svinge 
sin  Krumstav  ogsaa  over  den  Deel  af  Hjorden,  som  var 
spredt  rundt  om  i  Verdens   forskjellige  Lande.      Han    ind- 

satte  en  Ærkebiskop  i  Japan,  hvorfra  der  var  kommet  et 
Gesandtskab  for  at  hylde  den  hellige  Faders  Supremati. 
Sendebudene  maatte  bære  Pavens  Slæb  og  fik  et  mægtigt 
Indtryk  af  Sixtus  som  Verdens  Beliersker.  Han  blandede 
sig  i  Styrelsen  af  Kirken  i  Mexico;  og  i  de  europæiske 
Stater,  som  vare  blevne  Pavestolen  troe,  vare  hans  blotte 
Ord  Befalinger.  Han  forbod  de  tydske  Biskopper  at  uddele 
Nadveren  under  begge  Skikkelser,  hvad  der  —  for  at  imøde- 
komme Reformatorernes  Fordringer  —  var  blevet  enkelte  af 
dem  tilstaaet;  i  Schweitz  traadte  han  bestemt  op  imod  den 
verdslige  Bestyrelse  af  Kirkegodserne,  medens  han  i  Savoyen 
og  Franche-Comté,  ja  selv  i  Spanien  tvang  Regenterne  til 
at  give  Afkald  paa  deres  gamle  Ret  til  at  vælge  deres  Bis- 
per. Universitetet  i  Lewen,  som  var  indviklet  i  en  theolo- 
gisk  Kamp  med  Jesuiterne  om  »den  frie  Villie«,  fik  Befa- 
ling til  at  holde  inde  med  Striden;  thi  der  existerede  jo 
ingen  anden  Villie  end  den  heUige  Faders.  Ogsaa  Repu- 
blikken Venedig  fik  denne  Villie  at  fole,  eftersom  Paven 
ret  med  Hjertenslyst  —  i  Ihukommelse  af  de  Krænkelser, 
han  havde  lidt  i  Venedig  —  tvang  Senatet  til  at  sætte 
nogle  Decreter,  der  mishagede  ham,  ud  af  Kraft.  Og  som 
han  med  Myndighed  svingede  Krumstaven  over  de  kathol- 
ske  Lande,  saaledes  frygtede  han  heller  ikke  for  at  slynge 
Banstraalen  mod  Kjætternes  Hoved  og  mod  deres,  der  stod  dem 
bi.  Dette  forer  os  til  at  betragte  hans  politiske  Stilling 
og  hans  Deeltagelse  i  Verdensrigernes  Kampe.  Man  har  be- 
breidet  Sixtus,  at  han  altfor  meget  blandede  sig  i  denne 
Verdens  Handeler  og  derved  tilsidesatte  sin  egentlige  Op- 
gave, den  religieuse.  Det  Første  maa  indrømmes,  om  man 
end  ikke  kan  undre  sig  over,  at  en  Mand  med  et  saa  uhildet 
Blik  og  en  saa  kraftig  Villie  søgte  at  boie  Verden  efter 
sig.  Det  Sidste  maa  derimod  benegtes;  thi  Kirkens  Tarv 
blev  aldrig  tilsidesat  for  verdslige  Kampe ;  men  midt  under 
disse  var  det  dog  altid  Kirkens  Triumph  over  de  Frafaldne, 
der  vinkede  som  det  lokkende  Maal. 

Ved  hans  Thronbestigelse  var  Europa  gjennemryatet  af 
timelige  og  aandelige  Kampe.  Det  nye  Liv,  som  Keforma- 
tionen  havde  aifødt,  var  ikke  kommet  til  Verden  uden  bit- 
tre Fødselssmerter.  Samvittighederne  havde  reist  sig  mod 
Pavens  Aag;  Frihed  og  Oplysning  vare  traadte  i  Skranken 
mod  Uvidenhed  og  Trældom.  Og  selv  om  de  fleste  af  de 
Lande,  der  bleve  deelagtige  i  Reformationens  Groder,  maatte 
gjennemgaae  haarde  Prøvelser,  førend  det  nye  Liv  fik  skabt 
sig  de  passende  Former,  saa  var  Alt  dette  dog  for  Intet 
at  regne  mod  de  Saar,  som  ved  Reformationen  bleve  tilfoiede 
Paven,  hvis  mægtige  Arm  blev  betydelig  forkortet.  Stør- 
stedelen af  Tydskland  og  Schweitz,  England,  Danmark, 
Norge  og  Sverige  havde  aldeles  afkastet  Aaget,  og  i  Neder- 
landene rasede  forbittrede  Kampe;  kun  i  Polen  og  Spanien 
herskede  den  gamle  Tro,  og  Spaniens  Konge  satte  endnu 
sin  Ære  i  at  være  »den  katholske  Majestæt«. 

Paa  Sixtus'  Tid  var  det  Philip  den  Anden,  der  bar 
denne  Titel,  hvis  Lyd  alene  maatte  gjøre  ham  til  Pavens 
Forbundsfælle.  Sixtus  benyttede  sig  ogsaa  hyppigt  af  Spa- 
niens rige  Hjælpekilder  for  at  hævde  Katholicismens  Ære; 
at  Philips  egen  Ære  ofte  led  et  Skaar  ved  disse  Foreta- 
gender, var  ingenlunde  ubehageligt  for  Paven,  der  i  sit  Hjerte 
nærede  Frygt  for  denne  Konge,  hvis  Magt  han  hellere  end 
gjerne  saae  stækket.  Thi  skjøndt  Philip  var  Hersker  over 
Jordens  mægtigste  Rige,  hvor  Solen  aldrig  gik  ned,  var 
han  dog  umættelig  efter  endnu  flere  Lande ;  Frankrigs  Krone 
var  hans  hemmelige  Længsel,  og  Sixtus  nærede  ikke  uden 
Grund  Frygt  for,  at  der  bag  Yenskabsmasken  lurede  et  Par 
Øine,  der  havde  udseet  sig  Pavestolen  til  et  Bytte,  som 
ved  Leilighed  burde  forenes  mod  Kongeriget  Neapel,  der 
stod  under  Spaniens  Scepter.  Dog  bevægede  denne  Frygt 
aldrig  Paven  til  at  optræde  med  Forsigtighed  og  Lempe 
overfor  Philip;  tvertimod  reiste  han  sig  ofte  mod  ham  i 
sin  fulde  Myndighed.  Næppe  var  han  kommen  paa  Thronen, 
førend  han  fik  Leilighed  dertil.     Det  var  Skik  og  Brug,  at 

den  spanske  Konge  aarligpaa  St.  Peters-  og  Paulsfesten,  den 
ni  og  tyvende  Juni,  ved  sin  Gesandt  lod  Paven  overrække 
en  Sum  Penge  og  en  hvid  Hest  som  Lehnsafgift  for  Kon- 
geriget Neapel,  der  stod  under  Koms  Overhøihed.  To  Maa- 
neder  efter  Sixtus'  Thronbestigelse  skulde  denne  Ceremoni 
linde  Sted  med  sædvanlig  Hoitidelighed.  Men  den  spanske 
Konges  Gave  blev  denne  Gang  modtaget  ganske  anderledes 
end  ellers;  thi  Sixtus  reiste  sig  op  fra  sin  Throne  og  sagde 
med  Harme:  »1  Sandhed,  denne  Høflighed  er  ikke  ringe! 
man  giver  en  Hest  for  et  Kongerige!  Dog  har  jeg  ikke  i 
Sinde  at  lade  dette  gaae  ret  længe.«  Hvad  Meningen  var 
med  disse  Ord,  er  aldrig  blevet  opklaret.  Den  spanske  Mi- 
nister saae  deri  en  Antydning  af,  at  Paven  med  Magt  vilde 
erobre  Neapel  og  forbinde  det  med  Kirkestaten  paa  den 
modsatte  Maade  af  den,  Philip  attraaede;  han  lod  derfor 
Grændsen  omhyggelig  bevogte,  uden  at  dog  denne  gj en- 
sidige Mistænksomhed  tilsyneladende  skadede  det  gode 
Forhold. 

Der  var  næppe  noget  Land  i  Europa,  uden  at  Sixtus 
havde  tænkt  paa  at  indblande  sig  i  dets  Forhold;  Døden 
hindrede  ham  imidlertid  fra  at  fuldføre  alle  hans  Planer, 
og  hans  Efterfølgere  forstode  ikke  at  befæste  og  benytte 
de  vundne  Kesultater. 

Imod  Danmark  skal  han  have  næret  fjendtlige  Hensig- 
ter og  søgt  at  ophidse  den  tydske  Keiser  mod  Kong  Fre- 
derik den  Anden,  der  med  Penge  understøttede  Huguenot- 
terne  i  Frankrig.     Dog  naaede  han  ikke  her  sit  Maal. 

Imod  Sverige  intriguerede  han  af  al  Magt,  og  Skue- 
pladsen for  hans  Bestræbelser  var  Polen.  Dette  Land  var 
som  sædvanlig  sønderrevet  af  Kampe.  Pavens  Ven,  den 
ridderlige  Konge  Stephan  Bathory,  døde  1586,  og  tre  Partier 
stredes  om  Kronen.  Det  ene  Parti,  Adelen,  vilde  kaare  en 
polsk  Adelsmand  til  Konge;  men  Adelsmændene  kunde  kun 
enes  om  Eet:  de  vilde  Alle  være  den  ene  Udkaarne.  Det 
andet  Parti,  som  kjendte  Nationalsvagheden:    at  en   Polak 

ikke  vil  lade  sig  regjere  af  en  Landsmand,  saae  sig  derfor  om 
efter  en  fremmed  Fyrste  og  havde  kastet  sine  Øine  paa  den 
tydske  Keisers  Broder,  Ærkehertug  Maximilian.    Hans  ædle 
Personlighed  vandt  almindelig  Anerkjendelse;   men  Frygten 
for,  at  Polen  ved    denne  Ordning   engang   skulde  hjemfalde 
som  et  Arveland  til  Tydskland,  skaffede  denne  Plan  mange 
Modstandere.     Disse    henvendte  Opmærksomheden    paa  den 
svenske  Kronprinds  Sigismund,    der  var  beslægtet  med  det 
jagellonske  Kongehuus  og  desuden  kunde  bringe  Polen  mange 
Fordele,   eftersom   Sverige    var  i  Besiddelse    af   en    Flaade, 
der  kunde  gjøre  god  Tjeneste  i  Kampen  mod  Rusland.     Six- 
tus virkede  af  al  Magt  for  Maximilians  Valg ;  thi  vel  havde 
han  Intet  mod  den  svenske  Kronprinds  personligt,  eftersom 
han  var  en  god  Katholik ,  men  han  frygtede  for,  at  det  nøle 
Forbund    mellem    begge    Lande    skulde    overføre   til  Polen 
mange  Spirer  af  Protestantismens  Kjætteri,    der   i    Sverige 
havde  slaaet  saa  dybe  Rødder.      Dog  var  han  forsigtig  nok 
til  at  give  sin  Nuntius  i  Polen  Befaling  til  at  støtte  Sigis- 
munds Valg,  ifald  det  skulde  vise  sig,  at  hans  Udsigter  til 
Seir  vare  de  bedste  ;  thi  tilsyneladende    maatte    Intet    skee 
imod  Pavens  Villie.     Sværdet  maatte    snart  dømme  i  Præ- 
tendenternes Strid,   og  Maximilian  trak   det  korteste   Straa, 
idet  han  blev  aldeles  slaaet  og  fanget  af  Sigismund.    Skjøndt 
denne  Begivenhed  var  en  Streg  gjennem  Sixtus'  Beregning, 
forstod  han  dog  at  vende  den  til  sin  Fordeel,  idet  han  op- 
traadte    som   Mægler    mellem    Seirherren    og  den   Fangne. 
Cardinal   Aldobrandini,    senere    Clemens  VIII,    som    Paven 
kaldte  »en  Mand  efter  sit  Hjerte«,   blev  sendt  som  overor- 
dentlig Nuntius  til  Polen    og  jævnede  alle  Stridigheder  til 
største  Ære  for   den   pavelige  Stol.       Cardinalen    blev   ved 
sin  Hjemkomst  til  Rom  modtaget  med  kongelig  Pomp. 

Medens  Sixtus  saaledes  havde  Opmærksomheden  hen- 
vendt paa  Norden  og  Polen,  søgte  han  ogsaa  i  Tydskland 
at  hævde  sin  Magt,  idet  han  af  alle  Kræfter  tilskyndede 
den  vankelmodige  Keiser  Rudolph  til  at  udrydde  Protestan- 

tismen  med  væbnet  Haand.  Men  Sagen  viste  sig  her  i  den 
Grad  ugjørlig,  at  selv  den  pavelige  Legat  i  Tydskland  skrev 
til  Paven,  at  det  var  umuligt  at  tænke  derpaa. 

Med  desto  større  Forventninger  rettede  derfor  Sixtus 
sin  Opmærksomhed  paa  England.  Over  dette  Land  havde 
Dronning  Elisabeth  allerede  hersket  i  syv  og  tyve  Aar,  og  hun 
hadede  alt  det  katholske  Væsen  lige  saa  stærkt  som  Paven 
Protestantismen.  Dog  næredes  der  ingen  personlig  Uvillie 
mellem  de  to  Regenter,  da  de  begge  med  deres  skarpe  Blik 
forstode  at  bedømme  hinandens  store  Egenskaber.  Ligesom 
Elisabeth  ofte  skal  have  udtalt  sin  Agtelse  for  »Regenten 
Sixtus«,  saaledes  tillægger  man  ham  den  Yttring:  at,  hvis 
Elisabeth  og  han  havde  været  gifte  sammen,  saa  vilde  deres 
Søn  være  bleven  en  anden  Alexander  Magnus.  Da  Katho- 
licismen  endnu  havde  en  Deel  Tilhold  i  den  engelske  Adel, 
saa  haabede  Paven  at  gj  en  vinde  sit  Fodfæste  i  disse  tabte 
Riger.  Han  fik  snart  Leilighed  til  at  blande  sig  i  deres 
Forhold.  Elisabeth  havde  mod  Tro  og  Love  sat  Maria 
Stuart  i  Fængsel,  hvor  hun  nu  holdt  hende  fangen  paa 
nittende  Aar.  Denne  ulykkelige  Fyrstinde  saae  i  sit 
Fængsel  Leilighed  til  at  skuffe  sine  Vogteres  Aarvaagenhed 
og  sende  Paven  et  Brev*),  hvori  hun  med  rørende  Ord 
fremstillede  sin  ulykkelige  Stilling,  bevidnede  sin  Lydighed 
mod  Paven,  til  hvis  Varetægt  hun  anbefalede  sin  Søn,  og 
meddeelte  ham  til  Slutning  den  vigtige  Nyhed,  at  Elisabeth 
havde  Spioner  endogsaa  i  Cardinalcollegiet,  der  meddeelte 
hende  alle  Pavens  hemmeligste  Planer.  Sixtus  blev  for- 
bittret  over  denne  dobbelte  Dristighed:  at  krænke  Pavens 
Hellighed  ved  at  holde  Spioner  i  hans  Raad  og  at  trodse 
hans  Anseelse  ved  at  tragte  en  katholsk  Fyrstinde,  Kirkens 
lydige  Datter,  efter  Livet.       Han   klarede    forst    sine  egne 


*)  Dette  Brev  findes  for  Størstedelen  gjengivet  i  det  Afsnit  af 
Dumesnils  ovenanførte  Værk,  som  er  oversat  i  Dr.  H.  N.  Clau- 
sens „Nyt  theol.  Tidsskrift"  1869.  2. 

Forhold.  Samme  Dag,  som  Underretningen  var  modtaget, 
holdt  han  en  Tordentale  til  Cardinalerne,  og  advarede  dem 
mod  Forræderi.  Dog  var  han  klog  nok  til  ikke  at  under- 
søge Sagen  for  dybt,  da  der  let  kunde  fremkomme  Ting, 
som  kunde  stille  den  pavelige  Aarvaagenhed  i  mindre  gun- 
stigt Lys.  Han  var  imidlertid  saa  heldig  at  faae  opsnap- 
pet nogle  Breve  til  Elisabeths  Secretair,  som  vare  skrevne 
af  en  vis  Annibale  Capello  og  indeholdt  Meddelelser  om 
Pavens  Planer.  Capello  blev  faa  Dage  efter  halshugget, 
efter  at  hans  Tunge  og  Haand  først  vare  afskaarne.  Der- 
næst gjorde  Paven  Skridt  for  at  faae  Maria  Stuart  frelst. 
Han  formaaede  Kongen  af  Frankrig  til  at  sende  en  over- 
ordentlig Gesandt  til  England  og  medgav  denne  en  pavelig 
Skrivelse,  der  i  indtrængende  Ord  advarede  Elisabeth  mod 
at  lægge  Haand  paa  Kirkens  Datter.  Hike  desto  mindre 
blev  Maria  halshugget  kort  Tid  efter,  den  attende  Februar 
1587,  hvad  enten  Udforeisen  afDodsdommen  nu  skete  med 
eller  imod  Elisabeths  Vidende.  I  ethvert  Fald  blev  det 
hende,  der  fik  Følgerne  at  mærke.  Thi  aldrig  saasnart  fik 
Sixtus  Underretning  om  dette  Drab,  førend  han  udslyngede 
Banstraalen  mod  Englands  Dronning,  erklærede  hende  for 
afsat  og  opfordrede  alle  de  Folk,  der  stode  under  hendes 
Scepter  til  at  afryste  Kjætterindens  Aag  og  vende  tilbage 
til  Kirkens  Moderskjød.  Hvis  Paven  kun  havde  indskræn- 
ket sig  hertil,  vilde  Elisabeth  næppe  have  bekymret  sig 
derom;  men  han  beredte  i  Stilhed  mere  virksomme  Midler 
til  at  kue  den  stolte  Dronning.  Først  opfordrede  han  Frank- 
rigs Konge,  der  ved  Slægtskabsbaand  var  knyttet  til  Maria 
Stuart,  til  at  hævne  hendes  Død ,  og  da  Henrik  paa  Grund  af 
Landets  ulykkelige  Stilling  bad  sig  undskyldt,  æggede  han 
Philip  af  Spanien  til  at  erobre  England,  idet  han  lovede 
ham  Hædersnavnet :  defensor  fidei  (Troens  Forsvarer).  Phi- 
lip kunde  i  sin  fanatiske  Iver  for  Katholicismen  vel  gjøre 
Meget  for  denne  Titels  Skyld;  men  endnu  Mere  gjorde  han 
dog  for  at  erhverve  Englands  Krone,  hvortil  han  paa  Grund 


i 


Sixtus  den  Femte.  207 

af  sit  Giftermaal  med  den  forrige  engelske  Dronning,  Maria, 
mente  at  have  en  vis  Ret.  Han  gik  ind  paa  Pavens  For- 
slag, og  en  fuldstændig  Alliance  blev  sluttet  imellem  dem. 
Philip  forpligtede  sig  til  at  udruste  en  betydelig  Flaade, 
hvormed  han  vilde  erobre  England,  og  Paven  lovede  til 
Gjengjæld  at  staae  ham  bi  med  en  Million  Guld-Scudi; 
dog  var  han  forsigtig  nok  til  at  betinge  sig,  at  Halvdelen 
først  blev  udbetalt,  naar  en  engelsk  Havn  var  erobret,  Re- 
sten først,  naar  Fjenden  var  slaaet  i  et  ordentligt  Slag. 
Den  »uovervindelige  Armada«  paa  et  Hundrede  og  fyrretyve 
Skibe  blev  imidlertid  hurtig  overvundet  af  Vind  og  Veir, 
og  kun  som  Vrag  naaede  en  Deel  af  Skibene  Englands 
Kyster.  Elisabeth  hoverede,  Protestanterne  i  hele  Europa 
jublede  og  slog  Medailler,  hvorpaa  Paven  og  den  spanske 
Konge  afbildedes  med  Æselsøren  og  Bind  for  Øinene.  Phi- 
lip forstod  vel  at  beherske  sin  Harme;  men  Paven  alene 
vidste  at  drage  Nytte  af  dette  Uheld.  Han  sendte  Philip 
et  høfligt  Brev,  hvori  han  beklagede  det  Skete;  men  Pen- 
gene beholdt  han,  eftersom  Betingelserne  for  Betalingen  ikke 
vare  indtraadte,  —  og  i  sit  Hjerte  trøstede  han  sig  med, 
at,  var  hans  Fjende  Elisabeth  end  ikke  bleven  knækket,  saa 
var  hans  Ven  Philip  bleven  det  desto  mere,  og  deri  saae 
han  en  ikke  ringe  Fordeel.  Det  gode  Forhold  mellem  de  to 
Regenter  leed  et  Skaar  herved ;  det  leed  et  endnu  dybere  ved 
Forholdene  i  Frankrig. 

Dette  skjonne  Land  var  aldeles  ødelagt  af  Kampe. 
Bartholomæusnattens  Rædsler  havde  end  mere  opildnet  Ka- 
tholikernes  Fanatisme  og  opflammet  Huguenotterne  til  For- 
tvivlelsens Nødværge.  Just  da  Sixtus  kom  paa  Thronen,  ra- 
sede den  Kamp,  som  kaldes  de  tre  Henrikers  Krig.  Den 
første  af  de  Henriker,  der  gav  Kampen  Navn,  var  Landets 
Konge,  Henrik  den  Tredie,  den  forhenværende  Hersker  over  Po- 
len, der  efter  sin  Broder  Carl  den  Niendes  Død  var  flygtet 
hjem  til  Paris,  efterladende  sig  i  Polen  et  vanæret  Navn, 
men  medtagende  til  Frankrig  alle  sine  Laster.    Hans  Moder, 

Catharina  af  Medicis,  lod  ham  gjerne  foie  alle  Kj ødets  Ly- 
ster; thi  jo  svagere  han  blev  paa  Legeme  og  Sjæl,  desto 
sikkrere  hvilede  Kegjeringens  Tommer  i  hendes  Haand. 
Hans  Laster  ble  ve  —  som  det  saa  ofte  skeer  —  kun  over- 
gaaede  af  hans  Bigotteri.  Snart  blev  han  seet  i  Selskab 
med  sine  smaae  Hunde,  som  han  om  Dagen  bar  i  en  Kasse 
om  Halsen,  og  som  om  Natten  skifteviis  maatte  vaage  over 
ham ;  snart  begik  han  Optoier  med  sine  Yndlinge  (mignons), 
Hertugerne  af  Joyeuse  og  Epernon,  saa  at  han  var  en  Fabel 
for  hele  Paris,  der  endog  i  offentlige  Opslag  spottede  denne 
»Tossekonge  af  sin  Moders  Naade.«  Men  snart  saaes  han 
saa  igjen  at  løbe  om  i  Paris's  Gader  i  Spidsen  for  Flagel- 
lanter,  der  under  Bodssange  pidskede  sig  selv  for  at  forsone 
Gud.  Saaledes  var  den  Konge,  til  hvis  Hænder  Frankrig 
var  betroet,  og  man  kan  derfor  ikke  undre  sig  over,  at 
Katholiker  som  Protestanter  søgte  sig  andre  Førere  i  deres 
gj ensidige  Kampe.  Katholikerne  sluttede  sig  sammen  i  en 
»Ligue«,  som  styredes  af  Henrik  af  Guise,  en  snu  Politiker 
og  modig  Kriger  (le  Balafré :  den  Skrammede,  var  hans 
Hædersnavn)  og  hans  Brødre,  Cardinalen  af  Lothringen  og 
Hertugen  af  Mayenne;  deres  offentlig  udtalte  Forraaal  var 
at  hævde  Katholicismens  Sag,  men  det  skjulte  Øiemed  var 
at  bemægtige  sig  Thronen  jo  fer  jo  hellere.  Huguenotterne 
derimod  samlede  sig  om  den  ædle,  ridderlige  Kong  Henrik 
af  Navarra,  der  vel  i  Bartholomæusnatten  havde  foretruk- 
ket Messen  for  Døden,  men  som  senere  igjen  havde  antaget 
den  protestantiske  Tro,  skjøndt  den  var  den  eneste  Skranke, 
der  skilte  ham  fra  Frankrigs  Throne  og  fra  Folkets  almin- 
delige Hylding.  Men  bag  disse  Thron prætendenter,  den  ka- 
tholske  og  protestantiske,  der  skulde  kæmpe  om  Magten, 
lurede  endnu  en  tredie,  Philip  af  Spanien,  der  med  Glæde 
pustede  til  Ilden  i  det  Haab,  at  det  var  ham,  der  ud  af 
den  almindelige  Brand  skulde  frelse  den  franske  Krone. 

Aldrig  saasnart  var  derfor  Sixtus  bleven  Pave,    førend 
Philip  den  Anden  og  Henrik  af  Guise  indtrængende  opfor- 

drede  ham  til  at  lyse  Kjætteren  og  Menederen,  Henrik  af 
Navarra  i  Ban,  idet  de  begge  vare  enige  i  at  ville  skaffe 
en  forhadt  Medbeiler  af  Veien  for  senere  at  berede  hin- 
anden den  samme  Skjæbne.  Sixtus  gik  efter  nogen  Nolen 
ind  paa  denne  Begjæring;  thi  skjøndt  han  nødigt  vilde  see 
Philips  Magt  forøget  med  et  heelt  Kongerige,  saa  vilde 
han  dog  hellere  vide  Frankrig  i  hans  Haaud  og  dermed  be- 
varet for  Katholicismen  end  overgivet  til  Henrik  af  Navarra 
og  dermed  hjemfaldet  til  Kjætteriet.  Desuden  haabede  han, 
naar  Henrik  først  var  fjernet,  i  Guiserne  og  muligviis  i 
selve  Kongen  at  faae  en  Modvægt  mod  Philips  ærgjerrige 
Planer.  Han  udslyngede  derfor  den  femte  September  1585 
Banstraalen  mod  Henrik  af  Navarra,  erklærede  ham  for  en 
Meeneder  og  Kjætter  og  udelukkede  derfor  ham  og  hans 
Efterkommere  fra  Thron følgen  i  Frankrig.  Dette  Skridt  satte 
just  —  som  Sixtus  havde  beregnet  —  Mod  i  den  svagsin- 
dede Henrik  den  Tredie,  der  nu  selv  fattede  den  Beslut- 
ning, at  ville  udjage  alle  Huguenotter  og  forbyde  den  re- 
formeerte  Tro  i  Frankrig.  Men  hans  Beslutning  blev  som 
sædvanlig  snart  rokket;  thi  Banbullen  gjorde  ikke  den 
forønskede  Virkning.  Det  franske  Parlament  protesterede 
mod  Pavens  Indblanding,  og  Henrik  af  Navarra  lod  endog- 
saa  den  sjette  November  1585  paa  Vaticanets  Port  opslaae 
en  Protest,  hvori  han  kaldte  Sixtus  en  falsk  Pave  og  appel- 
lerede fra  hans  Dom  til  et  almindeligt,  frit  Concilium. 
Denne  Djærvhed  skal  i  høi  Grad  have  forbauset  Paven,  der 
fra  den  Tid  ikke  kunde  negte  Henrik  sin  Beundring;  men 
i  endnu  heiere  Grad  imponerede  dette  Skridt  den  stakkels 
Kong  Henrik,  der  tog  sin  Befaling  om  Huguenotternes  For- 
følgelse tilbage,  eftersom  han  syntes,  at  en  saa  dristig 
Mands  Venskab  maaskee  kunde  befrie  ham  baade  fra  Pavens 
og  Liguens  Formynderskab.  Uberegnelighed  var  just  et  af 
Hovedtrækkene  i  hans  Politik,  og  i  sine  lysere  Øieblikke 
sagde  han  ofte:  »Jeg  vil  bruge  den  ene  Fjende  til  at  slaae 
den  anden  med.«     Sixtus  blev  forbittret,  da  han  mærkede^ 

at  den  franske  Konge  havde  svigtet  sit  Løfte,  og  da  han 
tilskrev  sin  Nuntius'  Udygtighed  dette  Omslag,  kaldte  han 
ham  tilbage  og  sendte  en  anden  ovet  Statsmand  til  Paris 
som  hans  Afløser.  Men  Kong  Henrik  negtede  at  modtage 
denne,  hvorfor  Sixtus  øieblikkelig  gav  den  franske  Minister 
i  Kom  Befaling  til  inden  fire  og  tyve  Timer  at  forlade 
Pavestaten.  Da  den  franske  Konge  saae,  at  han  havde 
fornærmet  Paven  og  frygtede  for  Følgerne  af  et  diplomatisk 
Brud  med  Rom,  blev  han  saa  forskrækket,  at  han  strax 
bad  Sixtus  om  Forladelse  og  søgte  at  formilde  ham  ved  at 
gjentage  sit  Løfte  om  Huguenotternes  Udjagelse.  Men  da 
han  hertil  behøvede  Penge,  anmodede  han  med  det  Samme 
Paven  om  at  forstrække  ham  dermed.  Sixtus  svarede  ham 
gjentagne  Gange  med  et  bestemt  Afslag,  affattet  i  saa 
haarde  Ord,  at  det  næsten  synes  utroligt,  at  en  Konge  vilde 
lade  sig  byde  Sligt.  Da  Huguenotterne  imidlertid  Dag  for 
Dag  hvervede  flere  Tropper  og  truede  Kongen,  lod  Pa- 
ven sig  tilsidst  bevæge  og  sendte  ham  en  bet5^delig  Sum 
Penge  og  ni  og  tyve  Tusinde  Mand  til  at  forstærke  Hæren. 
Soldaterne  sendte  Henrik  strax  tilbage ;  Pengene  forstod  han 
derimod  at  bruge,  idet  han  anvendte  flere  Millioner  paa  sin 
ene  Yndlings  Bryllup  og  skjænkede  syv  hundrede  Tusinde 
Daler  i  Medgift  til  den  andens  Brud.  Da  den  pavelige 
Nuntius  fik  det  at  vide,  gjorde  han  Kongen  heftige  Bebrei- 
delser;  men  Henrik  bad  kun  om  at  formelde  Paven  sin 
Respect  og  at  meddele  ham,  hvor  strengt  han  udførte  Bods- 
øvelserne hver  Dag.  Fra  nu  af  saae  Sixtus,  at  der  Intet 
var  at  udrette  med  en  saadan  Konge,  og  han  nærmede  sig 
derfor  mere  og  mere  til  Henrik  af  Guise,  som  han  udsaae 
til  Frankrigs  Frelser  baade  fra  Spaniere  og  Huguenotfcer. 

Vi  skulle  ikke  paa  dette  Sted  forfølge  Begivenhederne 
i  Frankrig  nærmere,  uden  forsaavidt  som  de  fik  Lidflydelse 
paa  Sixtus'  Politik  og  Liv.  De  udviklede  sig  imidlertid 
med  rivende  Hast.  Da  Huguenotterne  virkelig  rykkede  i 
Marken  med  en  anseelig  Hær,  saae  Kong  Henrik  sig  ende- 

lig  nødt  til  at  drage  imod  dem,  efter  at  han  havde  udrustet 
sin  Hær  for  Penge,  der  vare  laante  i  Venedig.  Den  tyvende 
October  1587  stedte  begge  Hære  sammen  ved  Couras: 
Huguenotterne  slet  udstyrede  med  Klæder  og  Vaaben,  men 
godt  udrustede  med  Enighed  og  Gudsfrj^gt,  hvorved  »de 
smaae  Ting  voxe;«  Katholikerne  klædte  i  Silke  og  Floil, 
men  med  gjensidig  Uenighed  og  Mistillid  mellem  Førerne. 
Da  Kongen  og  Henrik  af  Guise  ikke  undte  hinanden  Seiren, 
blev  det  Henrik  af  Navarra  saameget  desto  lettere  at  vinde 
den.  Sixtus  blev  høist  betænkelig  ved  dette  Nederlag  og 
besluttede  fra  nu  af  at  styrte  Kongen,  hvis  Uberegnelig- 
hed og  Svaghed  tilintetgjorde  alle  Planer.  Han  understøt- 
tede aabenlyst  Henrik  af  Guises  Oprør  mod  hans  Herre, 
sendte  ham  en  indviet  Kaarde  til  Belønning  for  nogle 
Smaakampe,  han  havde  vundet  over  Huguenotterne,  og  hans 
Glæde  blev  fuldkommen,  da  Liguen  den  tolvte  Mai  1588 
paa  den  blodige  Barricadedag  erobrede  Paris  fra  Kongen, 
der  maatte  flygte  forklædt,  medens  Hertugen  af  Guise  blev 
baaren  i  Triumph  gjennem  Staden  af  Folket,  der  tiljublede 
ham:  »Uden  Dig  vare  vi  kun  som  Fluer;  men  Din  Nær- 
værelse har  gjort  os  til  Lover!«  Hertug  Henrik  havde 
været  vis  paa  Thronen,  dersom  ikke  Kong  Henrik  havde 
vævet  ham  en  Ligskjorte  istedetfor  Purpur.  Fra  Paris  var 
Kongen  nemlig  flygtet  til  Blois,  hvor  han  tilsyneladende 
sluttede  Forlig  med  Guiserne,  medens  han  dog  i  sit  Hjerte 
bevarede  et  uudslukkeligt  Had  til  denne  »Konge  af  Paris«. 
Da  Hertugen  derfor  en  Dag  kom  til  Statsraadet  i  Kongens 
Slot,  blev  han  pludselig  stødt  ned  i  Forsalen,  og  da  han 
var  død,  traadte  Kong  Henrik  selv  ud  af  sit  Cabinet,  hvor 
han  havde  lyttet,  indtil  Alt  var  forbi,  betragtede  sit  Oifer 
med  et  hævngjerrigt  Smiil,  sparkede  den  Døde  i  Ansigtet 
med  sin  Støvlehæl  og  ilede  saa  ned  til  sin  Moder,  Catha- 
rina af  Medicis,  for  at  melde  hende  denne  glædelige  Nyhed. 
Hun  laa  just  da  for  Døden,  som  tolv  Dage  efter  gjorde 
Ende  paa  hendes  Liv;  men  dog  udbrød  hun  i  Glæde:  »Det 

er  godt  skaaret,  min  Son,  men  nu  gjælder  det  om  at  sye.*) 
Men  dette  var  en  vanskelig  Sag;  thi  Budskabet  om  dette 
Mord  opvakte  almindelig  Forbittrelse  mod  Kongen.  Katho- 
likerne  i  Frankrig  havde  mistet  deres  Yndling,  og  Sixtus 
var  bleven  berøvet  sit  Værn  imod  Huguenotterne  saavel 
som  imod  Philip.  Da  Henrik  nu  desuden  for  ret  at  gjore 
det  af  med  Guiserne,  lod  Hertugens  Broder,  Cardinalen, 
fængsle  og  dræbe,  blev  Pavens  Forbittrelse  dreven  til  det 
Høieste  ved  en  saa  uhørt  Forbrydelse:  uden  Lov  og  Dom 
at  lægge  Haand  paa  en  Kirkefyrste.  Den  franske  Geistlig- 
hed begyndte  at  prædike  aabenbart  Oprør  mod  Kongen; 
man  afbildede  ham  paa  Kirkernes  Altre  forfulgt  af  Djævle, 
og  en  Præst  vovede  endog  at  sige  i  sin  Prædiken:  »Jeg 
er  altid  beredt  til  at  dræbe  Kongen  —  undtagen  paa  den 
Dag,  da  jeg  offrer  Herrens  Legeme  og  Blod.«  Da  den 
ulykkelige  Konge  saae  sig  truet  af  Paven  og  forladt  af  sit 
Folk,  vidste  han  ingen  anden  Udvei  end  at  kaste  sig  i 
Kjætternes  Arme,  og  i  April  1589  sluttede  han  paa  Slottet 
Plessis  les  Tours  en  Alliance  med  Henrik  af  Navarra,  med 
hvem  han  derpaa  rykkede  mod  Paris.  Dette  var  Mere,  end 
Sixtus  kunde  taale.  Den  femte  Mai  1589  slyngede  han 
Banstraalen  imod  Henrik  den  Tredie,  og  den  første  August 
samme  Aar  stak  Munken  Jacques  Clement  Morderdolken  i 
Kongens  Hjerte.  Han  døde  otte  og  tredive  Aar  gammel, 
og  hans  Død  blev  hilset  med  almindelig  Glæde.  Morderen 
blev  vel  øieblikkelig  dræbt;  men  ved  hans  Grav  knælede 
Skarer  af  Troende,  og  overalt  lød  det  i  Kirkerne:  »Hellige 
Jacques  Clement,  bed  for  os!«  Sixtus  gik  endog  saa  vidt 
i  sin  Glæde  over  Kongens  Død,  at  han  ubesindig  erklærede 
Morderen  for  en  Helgen,  hvis  Bedrift  var  at  stille  lige  med 
Jesu  Christi  Menneskeblivelse  og  Opstandelse! 

Men  Pavens  Glæde    skulde   kun    vare    kort;    thi  efter 


*)   En  Fremstilling  af  Henrik  den  Tredies  hele  Reg-jering  og  Hof 
er  givet  i  Félice's  histoire  des  Protestants  en  France.     1851. 

Kongens  Død  udviklede  Forholdene  i  Frankrig  sig  altid 
mere  og  mere  uberegneligt  og  ængstende.  Henrik  af  Na- 
varra  vandt  større  og  større  Yndest  i  Folket  og  blev  kaaret 
til  Konge  af  et  stort  Parti,  medens  Ligucn  valgte  Cardi- 
nalen  af  Bourbon  til  Konge  under  Navn  af  Carl  den  Tiende. 
Paven  frygtede  den  Første  og  ringeagtede  den  Sidste  og 
vidste  derfor  ingen  anden  Udvei  end  paany  at  begunstige 
Philip  den  Andens  Planer,  som  han  længe  havde  svigtet. 
Underhandlingerne  mellem  Rom  og  Madrid  levede  op  paany, 
og  Philip  saae  sig  ved  sine  Ønskers  Maal,  da  der  paany 
indtraf  et  mærkeligt  Omslag  i  Pavens  Sind.  Henrik  af 
Navarra  vandt  i  denne  Tid  Seir  efter  Seir  over  Liguen,  og 
Sixtus  indsaae  snart,  at  det  var  umuligt  at  forhindre  Kjæt- 
teren  fra  at  sætte  Frankrigs  Krone  paa  sit  Hoved.  Da 
Henrik  af  Navarra  nu  desuden  ret  tydeligt  lod  Paven  for- 
staae,  at  han  ikke  var  utilbøielig  til  at  lægge  Veien  til 
Frankrigs  Throne  gjennem  Romerkirkens  Porte,  saa  greb 
Sixtus  med  Begj ærlighed  denne  Udvei  til  at  blive  Philip 
af  Spanien  qvit.  Han  udtalte  nu  høit  og  tydeligt,  at  »Frank- 
rigs Krone  var  som  skabt  for  Henrik  af  Navarras  Hoved«, 
modtog  et  Sendebud  fra  ham  i  Rom  og  blev  ham  endnu 
mere  hengiven,  efter  at  han  ved  Ivry  (fjortende  Marts  1590) 
havde  beseiret  Liguen  og  var  rykket  mod  Paris. 

Kong  Philip  var  maalløs  over  dette  Omslag;  hans  Mi- 
nister i  Rom  fordrede  Forklaring,  men  blev  afviist  af  Six- 
tus efter  et  heftigt  Ordskifte.  Tunge  Skyer  trak  sig  sam- 
men over  Pavens  Hoved.  Neapels  Banditter  gjorde  for 
spanske  Penge  Indfald  i  Kirkestaten,  og  de  spanske  Munke 
prædikede  offentlig  Pavens  Afsættelse. 

Da  døde  Sixtus  ganske  uventet  Mandagen  den  fire  og 
tyvende  August  J590,  ni  og  tresindstyve  Aar  gammel. 

Han  havde  i  fire  Maaneder  følt  sig  svag,  klaget  over 
Feber  og  Hovedsmerter,  men  var  dog  oppe  indtil  sin  sidste 
Dag.  Han  hørte  om  Morgenen  Messen  som  sædvanlig  og 
var  beskjæftiget  næsten  til  sin  sidste  Time,  idet  han  ærlig 

opfyldte  Keiser  Vespasians  Ord,  som  han  havde  gjort  til 
siiie:  »En  Regent  bør  dee  staaende  og  i  fuldt  Arbeide.« 
Hvad  han  fordrede  af  Andre,  opfyldte  han  selv:  »Man  skal 
ikke  skaane  sig  for  Arbeide  eller  frygte  for  sin  Sundhed, 
men  i  alle  Ting  kun  tjene  Gud!«  Mod  Slutningen,  da 
hans  Ildebefindende  tiltog  stærkt,  skal  han  have  sagt  til  sin 
Læge  :  »Jeg  troer,  Hr.  Doctor,  at  Spanierne  ere  blevne  kjede 
af  at  have  mig  til  Pave«,  og  denne  Mistanke  om  en  For- 
givelse,  som  han  selv  henkastede,  udtaltes  ogsaa  senere  af 
Kong  Henrik  den  Fjerde,  der  ved  Budskabet  om  Pavens 
Død  yttrede:  »Himlen  har  ingen  Deel  deri;  der  have  vi 
igjen  en  Streg  af  den  spanske  Politik.«  Dog  har  denne 
Mistanke  aldrig  fundet  Beviis.  Sixtus  døde  henad  Klokken 
sex  om  Eftermiddagen  i  sin  Søstersøns  og  sin  Efterfølgers, 
Cardinal  Castagnas,  Arme.  Just  som  han  drog  sit  sidste 
Suk,  sk3dlede  en  heftig  Regnb3^ge  ned  over  Kom,  og  Tor- 
den og  Lynild  knittrede  og  bragede  over  Vaticanet,  hvor 
den  stolte  Hersker  laa  død  og  kold. 

Hans  Fjender  sagde,  at   det  var  Djævlen,    der    havde 
hentet  Paven  hjem  i  det  heftige  Uveir. 


Samle  vi  til  Slutning  alle  de  enkelte  Træk  af  denne 
Paves  Liv  til  en  Heelhed,  da  fremkommer  der  hverken  Bil- 
ledet af  en  Dæmon  eller  af  en  Helgen,  men  af  et  rigt  be- 
gavet Menneske  med  alle  dets  Fortrin  og  Feil.  Hans  Villie 
var  ubøielig  streng  —  mod  ham  selv  som  imod  Andre  — 
og  kjendte  kun  een  Herre  over  sig:  hans  skarpe  og  klare 
Forstand.  Hjertet  derimod  var  en  Slave,  der  kun  sjeldent 
kom  til  Orde.  Derfor  fik  han  mange  Fjender,  enkelte  Be- 
undrere, men  slet  ingen  oprigtige  Venner;  og  selv  paa  os, 
der  kunne  bedømme  ham  mere  upartisk  end  hans  Samtid, 
gjør  Betragtningen  af  hans  Liv  ofte  et  frastødende  Indtryk. 
Dog  maa  Meget  af  det,  der  synes  at  plette  hans  Liv,  ikke 
blot  lægges  ham,  men  ogsaa  hans  Tidsalder  til  Last.    Han 

er  at  opfatte  som  en  Læge,  der  med  sin  Kniv  maa  bringe 
Saar  just  for  at  bringe  Sundhed.  Mange  af  hans  Forgæn- 
gere have  havt  de  samme  Forsætter  som  han;  men  kun 
faa  af  dem  have  havt  den  Villiens  Udholdenhed  som  han, 
til  at  gjore  det  gamle  Ord  Fyldest:  »Jeg  beier  Verden 
efter  mig,  ikke  mig  efter  Verden !« 

Det  romerske  Folk  følte  sig  lettet  ved  hans  Død ;  det 
havde  ikke  Syn  for  hans  opdragende,  men  kun  for  hans 
revsende  Haand.  Den  Aften,  han  var  død,  drog  tætte  Folke- 
skarer gjennem  lioms  Gader,  og  som  Dyr,  der  længe 
havde  været  i  Buur,  tumlede  de  sig  om  i  tøilesløs  Frihed. 
Pavens  Billedstøtte  blev  forhaanet  og  revet  ned.  Dog  gik 
ikke  dermed  Billedet  af  hans  Skikkelse  tabt  for  Efterverde- 
nen; thi  mange  Portrætter  af  ham  ere  opbevarede  indtil 
vore  Dage.  Den  krogede  Skikkelse  minder  altid  uvilkaar- 
ligt  om  Cardinalen,  der  søgte  efter  St.  Peters  Nøgler,  og 
det  store,  stærkt  beskjæggede  Ansigt  med  den  krogede  Næse 
og  de  lurende  Øine  synes  at  udtrykke  hiin  Blanding  af 
Snildhed  og  Kraft,  der  kom  tilsyne  i  hans  Optræden. 

Et  Mindesmærke  over  ham  er  opreist  i  Kirken  St. 
Maria  Maggiore,  hvor  hans  Legeme  —  efter  et  Aars  Bi- 
sættelse i  Peterskirken  —  blev  stedet  til  endelig  Hvile. 
Men  det  bedste  Monument  over  ham  er  selve  Rom,  der  er 
som  et  uhyre  Mausoleum  over  Sixtus  den  Femtes  Grav. 
Overalt,  hvor  man  vandrer  i  Staden,  drages  Tanken  tilbage 
til  denne  daadkraftige  Pave.  Peterskirkens  mægtige  Kuppel, 
som  i  det  Fjerne  bringer  den  Reisende  den  første  Hilsen 
og  det  sidste  Farvel,  blev  til  paa  denne  Herskers  Bud.  Ti 
Aar  havde  man  anslaaet  til  dens  Opførelse ;  men  Sixtus  gav 
Bygmesteren  Giacomo  dellaPorta  Befaling  til:  »ikke  at  be- 
kymre sig  om  Udgifterne  og  ikke  at  spilde  et  eneste  Øie- 
blik.«  I  to  og  tyve  Maaneder  var  Arbeidet  endt.  Fire  af 
de  Obelisker,  der  smykke  Rom,  ere  reiste  af  ham;  mange 
Kirker  ere  opførte  og  endnu  flere  restaurerede  paa  hans  Be- 
faling.   Lateranpaladset  blev  bygget  og  en  ny  Fløi  føiet  til 

Vaticanet,  for  at  det  mægtige  Bibliothek  kunde  finde  Plads 
deri*).  Bygningens  Opførelse,  rige  Udstyrelse  og  Bøgernes 
Opstilling  var  tilendebragt  i  Løbet  af  et  Aar.  Sjælen  i 
alle  disse  Bygningsforetagender  —  ligesom  ogsaa  i  Koms 
Vandforsyning,  hvorom  »Aqua  Felice«  er  et  Minde  —  var 
Architekten  Domenico  Fontana,  hvis  hurtige  Hoved  og  dri- 
stige Villie  frembragte  disse  Værker  med  samme  Hast  som 
Aahderne  i  Eventyrets  Verden.  Han  var  Sixtus  en  uvur- 
deerlig  Mand;  thi  han  hjalp  ham  til  ved  Arbeide  at  holde 
Folket  i  Ro  og  Velstand,  samtidig  med,  at  han  kastede  et 
Skjær  af  Storhed  over  Pavens  Navn.  Og  endnu  den  Dag 
idag  er  det  Fontanas  Værker,  der  fortælle  Sixtus'  Historie. 
Alle  hans  øvrige  Bedrifter  ere  blevne  til  Intet  og  gaaede  i 
Glemsel.  Det  fyldte  Skatkammer  er  tomt.  Romerfolkets 
Velstand  er  nu  kun  et  Sagn;  Verdenshistorien  fortæller  kun 
Lidet  om  denne  Paves  Regjering.  Men  selv  om  Menne- 
skene tie,  skulle  Stenene  tale,  og  saalænge  den  »evige  Stad« 
bestaaer,  skulle  de  vidne  derom:  at  Sixtus  den  Femte  var 
en  af  Roms  største,  daadkraftigste  Paver. 


*)  Med  dette  Bibliothek  blev  der  forbundet  et  Bogtrykkeri,  hvor- 
fra der  —  ved  Siden  af  mange  fortjenstfulde  Værker  —  ogsaa 
udgik  den  berygtede  Udgave  af  den  latinske  Bibeloversættelse 
(Vulgata).  Sixtus' Hurtighed  førte  her  til  et  uheldigt  Resultat. 
I  Fortalen  erklærede  han  selv  Texten  for  feilfri  og  truede  Alle 
dem,  der  vilde  forbedre  den,  med  guddommelig  Unaade.  Men 
snart  opdagede  man  saa  mange  grove  Feil,  at  de  uddeelte 
Exemplarer  tilbagekaldtes,  for  at  Paven  selv  kunde  rette  deri. 


H.  Stein. 

J!  rankrigs  Historie  er  riig  paa  interessante  Perioder,  Perio- 
der, der  ikke  alene  ere  store  og  betydningsfulde  for  Landets 
egne  Udvikling,  men  ogsaa  for  hele  Europa  og  for  Cultur- 
livet  overhovedet. 

En  saadan  Periode  er  den,  der  begynder  med  Richelieu's 
Statsstyrelse  og  ender  med  Mazarins.  Den  er  betydende, 
ikke  alene  ved  sine  politiske  Resultater,  ved  at  svække 
Huset  Østerrig,  ved  Katholicismens  Overmagt  over  Prote- 
stanterne og  ved  Haandhævelsen  af  den  europæiske  Ligevægt, 
men  endnu  mere  ved  de  reeut  aandelige  og  sociale  Bevæ- 
gelser, som  den  har  kaldt  til  Live.  De  Reformer  med 
Hensyn  til  Sprog  og  Sæder,  der  skrive  sig  fra  den,  ere  til- 
strækkelige til  at  omgive  det  syttende  Aarhundrede  med 
en  Storhedsglands,  som  ikke  kan  fordunkles. 

Under  Indflydelse  af  Marquise  de  Rambouillet,  en  Dame, 
for  hvem  alle  Tider  maae  nære  den  heieste  Grad  af  Agtelse, 
begyndte  Mændene  at  søge  Qvindens  Selskab;  den  Raahed 
i  Sæder,  som  hidtil  havde  været  herskende  ikke  alene  i  de 
lavere,  men  endog  i  de  allerheieste  Kredse,  og  om  hvilken 
man  vil  faa  en  klar  Forestilling  ved  at  læse  de  nærmest 
forudgaaende  Forfattere,  f.  Ex.  Rabelais,  gav  Plads  for  den 


*)   Kilder:     Victor    Cousin,    Charles    Livet,     Voiture    og 
Mile.   de  Scudery. 

fine,  dannede  Selskabstone,  der  lidt  efter  lidt  er  bleven  et 
Mønster  for  alle  Lande.  I  Fru  de  Rambouillets  Selskabs- 
sale  skabtes  den  franske  Aand  og  Elegance,  dér  uddannedes 
det  franske  Sprog  til  den  Ynde  og  Velklang,  som  man  al- 
lerede finder  i  Moliéres  første  Lystspil;  fra  Sammenkom- 
sterne hos  hende  er  den  fine,  aandrige  Conversationstone 
udgaaet,  der  senere  har  udviklet  sig  videre  og  i  den  nyere 
franske  dramatiske  Literatur,  f.  Ex.  hos  Musset,  naaet  en 
Høide,  over  hvilken  man  maa  forbauses. 

Det  er  Hotel  Rambouillets  Fortjeneste,  og  den  kan 
aldrig  afdisputeres.  Naar  man  i  den  Omstændighed,  at 
Moliére  har  hentet  Stoifet  til  sin  Comedie  »Les  précieuses 
ridicules«  herfra,  vil  finde  en  Skygge  kastet  over  denne 
Kreds  af  Alt,  hvad  Frankrig  da  eiede  af  Stort  og  Udmærket, 
seer  man  aldeles  feil  paa  Tiden.  Precieusebevæ^gelsen  var 
bleven  adopteret  paa  mange  Steder,  hvor  man  ikke  havde 
Aand  og  Yiid  nok  til  at  gjøre  den  til  mere  end  et  latter- 
ligt Pedanteri.  Dette  var  det,  som  Moliére  bekæmpede  og 
revsede  i  sin  Comedie;  ganske  vist  fandt  han  saa  ogsaa 
Forbilleder  for  sine  comiske  Figurer  i  Hotel  Rambouillet, 
thi  ogsaa  herhen  havde  den  latterlige  Udskeielse  af  det  fra 
Begyndelsen  af  Fortjenstfulde  og  Udmærkede  fundet  Vei; 
men  man  maa  erindre,  at  Hotel  Rambouillets  Blomstrings- 
tid da  allerede  var  forbi,  at  Udskeielserne  kun  vare  Und- 
tagelser, og  at  Fru  de  Rambouillet  og  hele  den  Kreds  af 
aandfulde  Mænd  og  Qvinder,  hvis  Liv  falder  sammen  med 
hendes,  vare  de  Første  til  at  yde  Moliéres  Comedier  den 
Anerkjendelse,  som  de  fortjente.  Stødet  til  det  nye  Sprog 
og  de  nye  Sæder  var  udgaaet  fra  »den  blaae  Sal« ;  selv 
Moliére  benyttede  det  Grundlag,  som  var  lagt  der;  ogsaa 
han  skyldte  Fru  de  Rambouillet  Meget. 

Catherine  de  Vivonne  var  Jean  de  Vivonne,  Marquis 
af  Pisanis  eneste  Datter.  Hendes  Fader  var  fransk  Gesandt 
i  Rom,  og  hun  blev  født  her  mod  Slutningen  af  Aaret  1588. 

Kun  tolv  Aar  gammel  ægtede  hun  Charles  d'Angennes, 
Marquis  af  Rambouillet. 

Hun  blev  opdraget  i  Italien  af  en  italiensk  Moder. 
Fra  denne  classiske  Jordbund  medbragte  hun  da  til  Frankrig 
et  rigt  Fond  af  fiin,  aandelig  Dannelse  og  elskværdig,  ind- 
tagende Ynde. 

Hun  opholdt  sig  en  kort  Tid  ved  det  franske  Hof. 
Men  hverken  de  Sæder,  som  mødte  hende  der,  eller  det 
Sprog,  man  der  talte,  var  af  den  Natur,  at  det  kunde  drage 
hende  til  sig.  Hendes  qvindelige  Følelse  følte  sig  stødt 
tilbage  af  den  Usømmelighed,  som  hun  overalt  var  Vidne 
til,  hendes  udviklede  Smag  maatte  saares  af  al  den  Raahed, 
hun  saae  rundt  om  sig,  hendes  Aand  og  Dannelse,  hele 
hendes  Charakteer  kunde  ikke  gaae  sammen  med  det  Liv, 
man  førte,  og  den  Tone,  som  var  den  herskende. 

Da  hun  allerede  1607  eller  1608  var  bleven  Moder  til 
en  Datter,  den  senere  saa  prægtigt  besungne  Julie  d'An- 
gennes, trak  hun  sig  fuldstændig  tilbage  fra  Louvre  til  det 
berømte  Hotel  i  Gaden  Saint  Thomas  du  Louvre. 

Mellem  de  forskjellige  Værdisager,  som  hun  havde 
bragt  sin  Mand  i  Medgift,  var  ogsaa  det  gamle  Hotel 
Pisani.  Men  som  hendes  Smag  var  uddannet  paa  alle  andre 
Omraader,  saaledes  havde  hun  ogsaa  i  Italien  faaet  et  klart 
og  aabent  Øie  for  architektonisk  Skjønhed.  Hun  fandt  den 
gamle  Bygning  styg  og  besluttede  at  lade  den  nedrive  for 
at  bygge  den  op  igjen  efter  sit  eget  Hoved.  Det  nye  »Ho- 
tel Rambouillet«  blev  opført  til  de  mindste  Detailler  efter 
hendes  egen  Tegning,  og  dog  blev  det  en  af  de  smukkeste 
Bygninger  fra  den  Tid,  et  Mønster,  som  man  ofte  søgte  at 
efterligne,  men  som  man  kun  sjeldent  naaede.  Selv  Michel 
Angelo,   siger  Voiture,  vilde  have  beundret  hendes  Værk. 

Sauval  har  udførligt  beskrevet  Bygningens  Skjønhed; 
fra  ham  laane  vi  nogle  enkelte  Details.  Man  traadte  forst 
ind  i  en  rummelig  og  pyntelig  Gaard;  til  venstre  for  den 
var  »la  basse-cour»,  hvor  Vognskuret,  Stalden,  Bageriet  osv. 

befandt  sig;  for  at  komme  ind  til  den  maatte  man  gjennem 
en  hvælvet  Port  paa  den  ene  af  Hovedb3^gningens  Fløie. 
Fra  alle  Steder  i  Forgaarden  kunde  man  see  Haven,  der 
som  alle  Haver  paa  den  Tid  var  anlagt  med  stor  Omhyg- 
gelighed. Gjennem  en  stor  Mængde  lige  Linier  concentre- 
rede  den  sig  mod  Midtpunktet,  hvor  der  fandtes  et  rundt 
Vandbassin  med  pragtfulde  Cascader.  Den  var  ikke  stor, 
men  til  Gjengjæld  var  den  rundt  omgiven  af  andre  Haver, 
og  ingen  Bygning  hindrede  Udsigten.  Selve  Hovedbygningen 
var  af  rede  Muursteen,  og  der  fandtes  paa  den  en  talrig 
Mængde  af  hvælvede  Vinduesfordybninger,  Gesimser,  Friser, 
Architraver  og  firkantede  Steenpiller;  den  havde  fire  Fløie, 
som  hver  udgjorde  en  Bolig,  der  kunde  sæ'ttes  ved  Siden 
af  selv  de  prægtigste  paa  den  Tid.  Gjennem  en  Trappe- 
gang, der  snoede  sig  i  Spiralform,  kom  man  op  i  en  stor 
Sal.  Fra  den  udgik  saa  en  lang  Eække  Værelser,  hvis 
brede  Floidore  vare  anbragte  lige  for  hinanden. 

Meublementet  i  disse  Sale  var  fyrsteligt,  og  det  skif- 
tede altid  efter  Modens  Fordringer.  Selv  »det  blaae  Væ- 
relse«, der  er  blevet  saa  berømt  gjennem  Voitures  Fortæl- 
ling, maatte  følge  med  Tiden;  det  blaae  Fløielsbetræk,  der  var 
indlagt  med  Guld-  og  Sølvprydelser,  blev  ikke  siddende  be- 
standigt. Det  bærer  allerede  ikke  længere  dette  Navn  i 
Mademoiselle  de  Scudery's  Bog  »le  grand  Cyrus«,  Hoved- 
kilden til  Hotel  Rambouillets  og  til  hele  det  franske  sociale 
Livs  Historie  i  det  syttende  Aarhundrede. 

Det  var  i  denne  »blaa  Sal«,  at  Fru  de  Rambouillets 
Gjæster  samlede  sig,  det  var  fra  den,  det  franske  Sprog 
udgik  i  en  ny  og  renset  Skikkelse,  det  var  fra  den  Aand 
og  Dannelse,  Fiinhed  og  Elegance  i  Sæder  og  Adfærd  ud- 
bredte sig  over  Frankrig. 

Den  elskværdige  Værtinde  modtog  her  Alt,  hvad  Frank- 
rig eiede  af  store  og  udmærkede  Navne,  hvad  enten  det 
var  Statsmænd,  Krigere,  Videnskabsmænd,  Digtere  eller 
Kunstnere.     Enhver,  der  paa  en  eller  anden  Maade  hævede 

rfig  over  Mængden,  var  velkommen,  hvilken  saa  end  hans 
ydre  Stilling  var.  Hvad  man  forlangte,  var  kun  Aand  og 
et  fiint,  belevent  Væ.sen.  Kigdom  eller  en  hoitstaande 
Stilling  tog  man  intet  Hensyn  til,  men  en  aristokratisk 
Tone  blev  dog  snart  den  herskende,  da  de  Fleste,  som  kom, 
vare  store  Herrer,  og  da  Værtinden  selv  tilhørte  to  saa 
fornemme  Slægter  som  Rambouillet  og  Vivonne. 

Literaturen  udgjoi'de  heller  ikke  den  eneste  Gjenstand 
for  Underholdningen.  Man  hentede  Æmner  for  Conversa- 
tionen  fra  Alt,  fra  Krigen  fra  Religionen,  fra  Politiken. 
Statens  Affairer  bleve  drøftede  ligesaavel  som  de  letteste 
smaae  Nyheder,  forudsat,  at  de  forebragtes  med  Aand  og 
Elegance.  Man  søgte  og  hædrede  Forfatterne,  men  de  do- 
minerede ikke.  Det  gjorde  overhovedet  ikke  nogen  enkelt 
Klasse  eller  nogen  enkelt  Retning.  Det,  som  gav  Hotel 
Rambouillet  Betydning,  og  det,  som  bevirkede,  at  det  fik  en 
saa  udbredt  Indflydelse  paa  hele  Datidens  sociale  og  aande- 
lige  Liv,  var  netop,  at  det  Udmærkede  i  hele  sit  vidtstrakte 
Omfang,  at  den  uddannede  Aand  og  som  Følge  deraf  en 
betydningsfuld  Lethed,  selv  i  Behandlingen  af  de  alvorligste 
Sager,  vare  de  Magter,  som  støde  ved  Roret. 

Fru  de  Rambouillet  var  omtrent  tyve  Aar,  da  hun  trak 
sig  fuldkommen  tilbage  fra  Hoifet.  Samtidig  begyndte 
Sammenkomsterne  hos  hende.  Tidspunktet  kan  ikke  nøie 
angives,  men  det  synes,  som  om  det  er  omtrent  1617  eller 
1618  og  i  ethvert  Tilfælde  før  1620,  at  de  tage  deres  Be- 
gyndelse. I  omtrent  tredive  Aar  staaer  derpaa  Hotel  Ram- 
bouillet omgivet  af  sin  straalende  Storhedsglorie ;  dets  Be- 
tydning og  Anseelse  taber  sig  saa  lidt  efter  lidt;  det  havde 
allerede  lidt  en  følelig  Svækkelse  ved  Hr.  de  Pisanis  Død 
i  1645  og  ved  Frondekrigen  i  1648.  Senere  kom,  i  1652, 
Hr.  de  Rambouillets  Død  til ;  selv  den  ædle,  aandfulde  Vært- 
inde begyndte  nu  ogsaa  at  lide  under  Alderdommens 
Svagheder. 

Hun    holdt    det  Hele  samme,    thi    hun  forenede   i  sin 

Person  alle  de  Egenskaber,  der  udfordredes  for  at  samle 
en  saa  udvalgt  Kreds  af  begavede  Mænd  og  Qvinder. 

Det  folger  af  sig  selv,  at  der  krævedes  sjeldne  Egen- 
skaber for  at  vinde  Bifald  hos  x4.11e  dem,  hun  havde  nærmet 
til  sig,  uanseet  deres  forskjellige  Anskuelser,  Interesser, 
Rang  og  Charakteer.  Men  Fru  de  Rambouillet  vandt  dette 
Bifald  hos  Alle.  Udmærkede  Personligheder  pleie  i  Reglen, 
netop  paa  Grund  af  deres  fremtrædende  Stilling,  at  være 
udsatte  for  mange  Angreb,  men  man  vil  forgjæves  sege 
efter  et  eneste  ondt  Ord  om  hende.  Det  vil  være  umuligt 
at  opdrive  blot  en  lille  aandrig  Vittighed  sagt  paa  hendes 
Bekostning,  en  Ondskabsfuldhed,  en  Bagvadskelse,  —  over- 
alt møder  man  tvertimod  en  sand  Strøm  af  Lovtaler,  der 
ere  fremsatte  med  Varme  og  Overbeviisning,  og  som  gaae 
heelt  ned  igjennem  flere  Menneskealdre.  Selv  Forfatterne, 
en  Klasse  Mennesker,  der  ellers  kun  sjelden  blive  enthou- 
siasmerede  over  andre  Samtidige  end  dem  selv,  men  deri- 
mod ere  meget  lette  til  at  opfatte  og  latterliggjøre  enhver 
uheldig  Side  hos  Andre,  ere  altid  enige  i  deres  Beundring, 
naar  det  gjælder  Marquisen  af  Rambouillet.  Hun  har  endog 
afvæbnet  Tallemant.  Han,  der  ellers  altid  var  rede  til  at 
søge  Smaasladderen  op  i  Krogene  og  besudle  selv  de  meest 
udmærkede  Navne  med  dens  Bagvadskelser,  lader  hende 
aldeles  gaae  Ram  forbi,  ja  han  istemmer  endog  den  almin- 
delige Beundring.  I  hvilken  Tone  saa  Mile.  de  Scudery 
taler,  hun,  der  havde  været  een  af  de  hyppigste  Gjæster  i 
Hotel  Rambouillet,  hvor  Tallemant,  saavidt  vides,  forst  kom 
senere  og  endda  kun  meget  sjeldent,  vil  man  let  kunne 
forstaae.  I  endnu  langt  varmere  Udtryk  gjentager  hun 
hans  Lovtaler  eller  rettere  forudsiger  dem,  thi  Tallemant 
skrev  denne  Deel  af  sine  Memoirer  1657  og  »le  grand  Cy- 
rus«'s  syvende  Deel,  der  behandler  Hotel  Rambouillets  Hi- 
storie, daterer  sig  fra  November  165L 

Vi  ville  et  Øieblik  lade  hende  selv  tale  om  sin  ud- 
mærkede Veninde.     Efter  at  have  tegnet  et  Billede  af  Fru 

de  Rambouillets  just  ikke  regelmæssige  og  blændende,  men 
ædle  og  qvindelige  Skjonhed,  fortsætter  hun:  »løvrigt  var 
denne  mærkelige  Dames  Dannelse  og  Aand  endnu  langt 
betydeligere  end  hendes  Skj enhed;  for  hiins  Udstrækning 
fandtes  der  ingen  Grændser,  og  hendes  Aand  havde  ikke  sin 
Lige  i  Høihed,  Godhed,  Retfærdighed  og  Reenhed.  Cléo- 
mires*)  Dannelse  var  ikke  alene  bygget  paa  den  rige  Be- 
gavelse, hun  havde  modtaget  fra  Naturens  Haand ;  nei,  hun 
havde  ved  flittige  Studier  udvidet  denne  paa  den  meest 
omhyggelige  Maade.  Det  var  kun  paa  yderst  faa  Omraader 
at  hun  ikke  følte  sig  hjemme.  Men  vidste  hun  saaledes 
end  Alt,  hvad  der  fortjente  at  vides,  saa  lod  hun  dog  aldrig 
sin  Viden  træde  frem  som  tør  og  kj edelig  Lærdom.  Hun 
talte  simpelt,  ligefremt  og  forstaaeligt  om  Alt,  og  det 
var  kun  et  mere  indviet  Øie,  som  kunde  see,  at  der  bag 
denne  Jævnhed  og  Ligefremhed  laa  en  fyldig  Forstaaelse 
af  selv  de  vanskeligste  Videnskaber,  en  paa  omfattende 
Kjendskab  til  Sagen  grundet,  betydningsfuld  Vurdering  af 
Kunstens  og  Poesiens  Frembringelser.  Men  derfor  fandt 
}i.  man  heller  Intet  smukt  og  godt  uden  at  hun  havde  tilkjendt 
det  sit  Bifald,  og  enhver  Kunstner  og  Forfatter  søgte  først 
og  fremmest  hendes  Roes.  Hun  blev  ogsaa  priist  og  besun- 
gen af  Alle;  i  saa  omfattende  Grad  besad  hun  Alles  Agtelse 
og  Kjærlighed,  at  Ingen  kunde  see  hende  uden  at  maatte 
udtale  sig  i  Lovtaler,  uden  at  føle  sig  i  høieste  Grad  ind- 
taget af  hendes  Skjønhed,  hendes  omfattende  Dannelse  og 
hendes  høie,  ædle  Aand. 

Til  disse  Egenskaber    føiede    sig    endnu    een,    der  var 


*)  I  Mslle.  de  Scuderys  Bog  „le  grand  Cyrus"  have  alle  Personerne 
fingerede  Navne.  Scenen  for  de  Tilstande  og  Begivenheder, 
der  skildres,  er,  overeensstemmende  med  Tidens  Sædvane,  hen- 
lagt til  et  fjernt,  kun  lidt  bekjendt  Land,  men  man  har  senere 
fundet  Nøglen  til  Forstaaelsen  af  Bogen  og  da  ogsaa  faaet  at 
vide,  at  den  Skikkelse,  som  optræder  under  Navnet  Cléomire, 
er  Frii  de  Rambouillet. 

aldeles  nødvendig  for  hende  i  denne  af  stærke  og  hyppige 
Storme  rystede  Tid,  det  var  en  hoi  Grad  af  Selvstændig- 
hedsfølelse,  Uafhængighed  og  Upartiskhed.  Et  enkelt  Træk, 
vil  være  tilstrækkeligt  til  at  kaste  et  Lys  over  dette. 

Kichelieu,  der  havde  naaet  sin  heie  Stilling  som  Frank- 
rigs uindskrækede  Førsteminister,  følte  stor  Høiagtelse  for 
hende,  men  omgivet,  som  han  var,  af  hemmelige  Fjender, 
ja  endog  af  skjulte  og  farlige  Sammensværgelser,  sørgede 
han  for,  at  hans  Politi  havde  Øinene  overalt.  Det  kunde 
ikke  være  ham  ligegyldigt,  hvad  der  gik  for  sig,  og  hvad 
man  sagde  om  ham  i  et  Selskab  som  det,  der  samlede  sig 
i  Hotel  Eambouillet.  Marquien  var  nylig  bleven  sendt 
som  Gresandt  til  Spanien  for  at  underskrive  den  Tractat, 
der. endte  den  mantuaske  Arvefølgekrig.  Det  var  Cardi- 
nalen,  han  skyldte  denne  høitbetroede  Post,  og  Richelieu 
troede  derfor  at  kunne  vente  Gjentjeneste  hos  hans  Hustru. 
Han  sendte  sit  sædvanlige  Redskab,  Pater  Joseph,  til  hende. 
Denne  forte  Talen  hen  paa  Marquiens  Sendelse,  paa  hans  For- 
tjenester, paa  de  Udmærkelser  og  Værdigheder,  som  han 
havde  i  Udsigt  og  muligviis  vilde  naae.  Men  det  var  nød- 
vendigt, at  Fru  de  Rambouillet  hjalp  lidt  med  til  hans 
Forfremmelse.  Hun  modtog  hos  sig  forskjellige  Personer, 
der  vare  Fjender  af  Oardinalen  og  Staten.  Hans  Eminence 
fordrede  ikke,  at  hun  skulde  fjerne  dem,  men  han  ønskede 
i  Regjeringens  Interesse  at  kjende  Navnene  paa  dem,  der 
vare  fjendtlig  sindede  imod  ham  og  lagde  Hindringer  i 
Veien  for  hans  Planer.  Skjøndt  Pater  Joseph  vidste  at 
sætte  sin  Tale  paa  Skruer,  indsaae  Fru  de  Rambouillet  dog 
tydeligt,  hvad  det  var,  man  ventede  sig  af  hende.  Hun 
svarede  derfor  ogsaa  Pateren:  »Jeg  troer  ikke,  at  de,  som 
komme  hos  mig,  intriguere  mod  Cardiiialen,  men  selv  om 
det  ogsaa  forholdt  sig  saaledes,  vilde  jeg  kun  være  lidet 
skikket  til  at  agere  Hans  Eminences  Spion.«  Og  hun  til- 
føiede:  »Alle  vide  altfor  vel,  hvilken  Hengivenhed  og  hvil- 
ket Venskab  jeg  nærer  for  Hans  Eminence,  til  at  man  skulde 

vove  at  tale  ondt  om  ham  i  min  Nærværelse;  det  vil  der- 
for være  mig  aldeles  umuligt  at  bevise  Cardinalen  den 
Tjeneste,  som  han  anmoder  mig  om.« 

Richelieu  havde  iøvrigt  selv  tidligere  været  mellem  det 
talrige  Selskab,  som  samledes  i  Hotel  Rambouillet.  Vi 
kunne  selvfølgelig  ikke  i  denne  korte  Skildring  give  en 
fuldstændig  Fortegnelse  over  dets  brogede  Skare  af  Gjæster, 
men  skulle  kun  nævne  nogle  af  de  »bedste  Huusvenner«. 

Malherbe  var  en  af  de  tidligste  Gjæster,  og  han  havde 
allerede  strax  medført  en  ædel  og  alvorlig  Poesi,  som  Ar- 
thénice  —  det  var  det  Navn,  med  hvilket  Malherbe  i  Almin- 
delighed benævnede  Fru  de  Rambouillet  —  maatte  skatte 
og  beundre  bedre  end  nogen  Anden.  Han  havde  præsen- 
teret sin  talentfulde  Elev,  Racan;  disse  To  og  den  senere 
Biskop  af  Nantes,  Cospeau,  hvis  aandfulde  Veltalenhed  Fru 
de  Rambouillet  allerede  tidligt  lærte  at  sætte  Priis  paa,  vare 
de  ældste  Gjæster.  Lidt  senere  blev  Voiture,  Datidens  meest 
feterede  Digter,  den,  der  hyppigst  aflagde  Besøg,  og  samtidig 
modtog  Fru  de  Rambouillet  ogsaa  Endymions  Forfatter,  Gom- 
bould.  Adonis  Digter,  Marini,  og  Chapelain,  en  lærd  og 
kundskabsrig  Mand,  men  Digter,  mere  paa  Grund  af  tilfæl- 
dige Omstændigheder  end  i  Kraft  af  et  indre,  ubetvingeligt 
Kald.  Richelieu  traf  ikke  blot  sammen  med  sin  Ven  Cos- 
peau, men  ogsaa  med  Cardinal  de  la  Valette,  der  var  syv 
Aar  yngre  end  han,  og  med  Marquien  af  Vigeau,  der  senere 
paa  Grund  af  sin  Kjærlighed  til  Husets  Datter,  Julie  d' An- 
gennes,  og  paa  Grund  af  sin  noget  miniaturagtige  Størrelse 
blev  kaldet  Julies  Dverg.  Marschal  de  Souvre,  der  var  en 
Ven  af  Marquis  de  Rambouillet,  introducerede  sin  Datter, 
den  berømte  Fru  de  Sable,  og  traf  samtidig  sammen  med 
Hertugen  og  Hertuginden  af  Trémouille. 

Fremdeles  havde  Marquisen  paa  Enkedronningens  Baller 
stiftet  Bekjendtskab  med  Angélique  Paulet.  Hun  bidrog 
til  at  forherlige  Sammenkomsterne  i  Hotel  Rambouillet  ved 
sin  Skjønhed  og  sin  smukke  Sangstemme,  der  endog  overgik 

Fru  Aubrys.  Fru  Aubry  selv,  der  er  bleven  saa  bekjendt 
gjeunem  Tallemants  og  Voitures  Breve,  var  ogsaa  en  hyppig 
Gjæst  ligesom  Fru  Saintot.  »Madame  la  princesse«,  Char- 
lotte de  Montmorency,  Gjenstanden  for  Henrik  IV's  ulyk- 
kelige Kjærlighed,  medbragte  til  Hotel  Rambouillet  sin 
Datter,  Anne-Geneviéve  de  Bourbon,  som  senere  blev  Her- 
tuginde af  Longueville,  og  som  var  en  af  sit  A århundredes 
smukkeste  og  meest  aandfulde  Qvinder.  Hun  var  endnu 
næsten  Barn,  da  hun  blev  indført  hos  Fru  de  Ram- 
bouillet, men  ikkedestomindre  var  hun  Gjenstand  for  Alles 
Forgudelse. 

Dette  var  Hotel  Rambouillets  oprindelige  Stab.  Senere 
kom  imidlertid  mangfoldige  Andre  til,  hvis  Navne  indtage 
en  udmærket  Plads  i  Frankrigs  Historie.  Vi  ville  i  det 
Følgende  komme  til  at  omtale  Nogle  af  dem. 

Dette  brogede  Selskab,  som  har  skabt  det  franske  Sprog, 
som  har  skabt  den  fine  aandrige  Conversation  og  som,  det 
paastaae  idetmindste  ansete  franske  Forfattere,  maa  betrag- 
tes som  Incitamentet  til  Stiftelsen  af  PAcadémie  franyaise, 
underholdt  sig  imidlertid  med  høist  forskjellige  Sager. 
Nogle  smaae,  opbevarede  Træk  fra  det  daglige  Liv  i  Hotel 
Rambouillet  ville  bedst  give  en  Forestilling  om,  hvilke  rene 
Ubetydeligheder,  der,  fordi  man  lagde  Viid  og  Aand  ind  i 
dem,   kunde  sysselsætte  dets  udmærkede  Gjæster. 

En  Aften  havde  man  inviteret  Greven  af  Guiche  til 
et  rigt  Maaltid,  Noget,  han  satte  megen  Priis  paa.  Man 
kjendte  Grevens  Smag  og  serverede  lutter  Retter,  som  han 
ikke  holdt  af.  Han  vovede  ikke  at  beklage  sig,  men  hans 
forbittrede  Udseende  bar  tydeligt  nok  Vidne  om,  at  han  følte 
sig  høist  ilde  tilmode.  Man  morede  sig  imidlertid  kostelig 
over  ham,  indtil  Fru  de  Rambouillet  endelig  forbarmede  sig 
over  den  Ulykkelige  og  lod  bringe  et  rigt  Udvalg  af  de  Sager, 
som  Greven  holdt  rigtig  meget  af.  —  En  anden  Gang  havde 
man  ved  et  Middagsgilde  tracteret  ham  med  Champignons. 
Nu  gav  man  sig  om  Natten    til   at    sye   alle   hans   Klæder 

ind,  og  da  han  den  næste  Morgen  vaagnede,  kostede  det  ham 
stor  Møie  at  komme  i  Klædern.  »Hvor  De  er  oppustet!«  siger 
Hr.  de  Chaudebonne  til  ham;  »hvor  de  er  oppustet«  gjen- 
tage  Alle  de,  han  mede.  Han  iler  til  et  Speil.  Det  er  ude 
med  mig,  udbryder  han,  disse  forfærdelige  Champignons  have 
været  giftige.  Man  er  i  travl  Bevægelse,  man  sender  Bud 
til  Læggen,  til  Apotheket,  men  imidlertid  bringer  Hr.  de 
Chaudebonne  en  Kecept,  der,  som  han  siger,  oftere  er  bleven 
anvendt  med  Held.  Greven  læser:  »Tag  en  god  Sax  og 
spræt  Deres  Klæder  op  i  Sømmene.«  Han  brister  ud  i  Latter 
og  er  helbredet. 

Men  alligevel  havde  man  intetsteds  mere  Smag  og  mere 
Sands  for  hoiere  Interesser  end  i  Hotel  Rambouillet.  Mal- 
herbe  udtaler  sig  allerede  1613  i  et  Brev  til  Peiresc  med 
megen  Varme  om  Fru  de  Rambouillet  og  om  det  aandrige 
Selskab,  han  havde  truffet  hos  hende.  »Man  blev,«  siger 
han,  »uden  at  man  selv  vidste  af  det,  et  Stykke  af  en  Dig- 
ter, naar  man  kom  ind  i  den  blaae  Sal ;  Enhver  folte  uvil- 
kaarlig  Lyst  til  at  skrive  Vers,  selv  om  han  aldrig  havde 
tænkt  paa  det  for,  endog  mig  selv  gik  det  ikke  bedre.« 
Men  fremfor  Alt  forstod  Ingen  at  bedømme  et  Digterværk 
og  i  det  Hele  taget  at  finde  Poesien  saavel  i  Livet  som  i 
Kunsten  saa  godt  som  denne,  for  alt  Stort  og  Smukt  be- 
geistrede  Kreds.  Malherbe  troede  allerede  at  finde  denne 
udsøgte  Smag  fuld  færdig,  men  han  selv  bidrog  imidlertid 
meget  til  at  udbrede  og  danne  den.  Efter  hans  Død  ved- 
ligeholdt den  sig,  ja  udviklede  sig  endnu  videre.  Da  Mål- 
ret i  1629  havde  skrevet  sin  Tragedie  »Sophonisbe«,  der 
først  blev  fordunklet  af  Corneilles  »Cid«  var  Fru  de  Ram- 
bouillet den  Første  til  at  bringe  den  unge  Digter  sin  Hyl- 
dest. Han  blev  strax  optaget  i  den  blaae  Sal,  og  Hotel 
Rambouillet  blev  et  af  de  første  Steder,  hvor  man  spillede 
hans  berømte  Tragedie.  Julie  d'Angennes  havde  Sopho- 
nisbes  Rolle  og  Abbed  Arnauld  Scipio's.  Mellem  Acterne, 
siger    Arnauld   i    sine    Memoirer,    sang    Frøken   Paulet  og 

spillede  paa  Cithar,  og  hendes  fortryllende  Stemme  erstat- 
tede fuldkomment  et  stort  Orchester. 

Det  er  iovrigt  vanskeligt  nu  at  forstaae,  hvorledes 
denne  Tragedie  kunde  gjøre  saamegen  Lykke,  men  paa  den 
Tid  da  »Sophonisbe«  kom  frem,  var  der  i  Virkeligheden 
ingen  Skuespilforfatter,  som  kunde  rivalisere  med  Mairet. 

Et  contrairt  Modstykke  til  ham  saavel  hvad  det  Ydre 
som  hvad  deres  Forfattervirksomhed  angik,  var  Neufgermain, 
et  af  disse  stakkels  Væsener,  der  paa  Grund  af  Pengetrang 
faae  aldeles  forkeert  fat  paa  Livet.  Han  var  sikkert  ikke  uden 
Talent,  men  han  drev  det  aldrig  til  at  skrive  et  selvstæn- 
digt Arbeide;  det  blev  i  Eeglen  ved  Leilighedsdigte,  som 
han  kunde  sælge,  de  største  for  tre  Francs,  de  mindste  for 
fyrretyve  Sous  Stykket.  Han  maatte  ofte  være  Skive  for 
de  Andres  Morkab,  og  navnlig  blev  han  drillet  meget  af 
Voiture,  en  af  den  Tids  meest  ansete  Digtere  og  en  af  de 
hyppigste  Gjæster  i  Hotel  Rambouillet. 

Voiture  var  i  det  Hele  taget  Ophavsmand  til  den 
meste  Spøg,  der  blev  dreven  i  Hotel  Rambouillet.  Saaledes 
var  under  den  seneste  Periode  af  Trediveaarskrigen  Julie 
d'Angennes  meget  indtaget  i  Heltekongen  Gustav  Adolph. 
Man  drillede  hende  stadig  med  dette  Sværmeri  for  den  be- 
rømte Kriger  og  paastod,  at  hun  var  forelsket  i  ham.  En 
Dag  saae  man  hende  bære  en  særdeles  kostbar  Diamant- 
brosche ;  Kongen  af  Spanien  havde  foræret  Hr.  de  Ram- 
bouillet den  under  hans  Gesandtskab.  Fru  de  Chåteauroux, 
der  troede,  at  det  virkelig  var  Alvor  med  Julies  Kjærlighed, 
indbildte  sig  imidlertid,  at  denne  Brosche  var  en  Foræring 
fra  Kongen  af  Sverige.  Man  morede  sig  kostelig  herover, 
siger  Tallemant,  og  Voiture  lod  udklæde  sex  Mennesker, 
der  præsenterede  sig  som  Udsendinge  fra  Gustav  Adolph 
og  bragte  Svenskekongens  Portrait  tilligemed  et  Brev  fra 
ham  til  Hotel  Rambouillet.  Brevet  var  meget  morsomt 
skrevet  og  afgav  i  lang  Tid  Stof  for  Conversationen  hos 
Arthénice. 

Undertiden  var  imidlertid  ogsaa  Voiture  Gjenstand  for 
Andres  Skjemt.  Han  lod  næsten  aldrig  sine  Arbeider  trykke, 
men  han  læste  gjerne  sine  Digte  høit  for  sine  Venner.  En 
af  disse  havde  en  udmærket  Hukommelse;  da  Voiture  en- 
gang havde  læst  en  af  sine  S'onnetter  for  ham,  skrev  han 
den  ned  og  gav  den  til  Fru  de  Eambouillet.  Hun  lod  den 
trykke  i  en  af  de  talrige  »Eecueils«,  som  hun  udgav.  Da 
nu  Voiture  læste  den  høit  i  den  blaae  Sal,  viste  man  ham 
Bogen.  Det  var  Ord  til  Andet  det  samme  Digt.  Det  var 
umuligt  at  forstaae  dette ;  tilsidst  kom  han  til  den  Overbe- 
viisning,  at  han  slet  ikke  havde  skrevet  Digtet,  men  kun 
læst  det  saa  ofte,  at  han  til  Slutning  havde  bildt  sig  ind, 
at  det  var  af  ham  selv.  Det  blev  Kilde  til  en  heel  Deel 
Morskab,  forend  man  fortalte  ham,  hvordan  Sagen  hang 
sammen. 

Men  for  disse  Træk  af  det  daglige  Liv  i  Hotel  Eam- 
bouillet maae  vi  ikke  glemme  de  vigtigere  Begivenheder,  til 
hvilke  det  i  Aarene  1630—40  var  Vidne. 

Det  franske  Akademi  grundlægges,  den  tragiske  Poe- 
sies  Mestere  fremtræde;  Corneille  skriver,  opfj^ldt  af  hele 
den  Dannelse,  han  havde  modtaget  i  Hotel  Eambouillet,  sin 
»Medée«,  sin  »Cid«  og  »Les  Horaces«,  lidt  senere  kommer 
Eacine  til,  Descartes  offentliggjor  sine  »Discours  de  la 
méthode«,  og.  Balzac  udsender  det  ene  fortjenstfulde  Arbeide 
efter  det  andet. 

Balzac  var  Hotel  Eambouillets  Yndling.  Han  opholdt 
sig  ofte  borte  Ira  Paris  og  kunde  derfor  ikke  altid  deeltage 
i  Sammenkomsterne  i  den  blaae  Sal,  men  hvor  langt  han 
end  var  borte,  stod  han  dog  altid  i  den  livligste  For- 
bindelse med  Hotellet.  Saasnart  han  havde  skrevet  Noget, 
blev  det  strax  sendt  til  Fru  de  Eambouillet,  for  at  hun 
skulde  afgive  sin  Mening  om  det.  Dommen  gik  ham  kun 
sjeldent  imod,  thi  hvad  han  skrev,  besad  næsten  altid  de 
Egenskaber,  som  Hotel  Eambouillet  satte  Friis  paa,  et  reent 
og  ædelt  Sprog,  en  omhyggelig  udarbeidet  Stiil    og  et  Til- 

snit  af  spansk  Elegance  og  Tankerigdom,  som  denne  Tid  og 
denne  Kreds  særligt  fandt  Behag  i. 

En  vigtig  Rolle  i  Hotel  Rambouillets  Historie  spiller 
ogsaa  Marquis  de  Montausier,  men  det  var  paa  en  anden 
Maade  end  Balzac.  Han  var  Julie  d'Angennes's  utrættelige 
Elsker. 

Allerede,  da  han  blev  introduceret  i  1631,  beundrede 
han  hende  i  fuldeste  Maal,  og  denne  Beundring  voxede 
snart  til  Kjærlighed.  Han  var  endnu  ung,  næppe  et  og 
tyve  Aar  gammel.  Som  yngste  Sen  af  Huset  bar  han 
Navnet  Marquis  de  Salles.  Hans  ældre  Broder  havde  alle- 
rede længe  været  indført  i  Hotel  Rambouillet  af  Madame 
Aubry  og  optraadte  ogsaa  som  Julies  Tilbeder.  Men  da 
Krigen  drog  ham  til  Italien,  følte  han  ligesom  forud,  at 
dette  Felttog  vilde  blive  uheldsvangert  for  ham.  Ved  sin 
Afreise  sagde  han  til  Frøken  Rambouillert,  at  han  vilde  blive 
dræbt,  og  at  hun  maatte  skjænke  hans  Broder,  der  var  lyk- 
keligere end  han,  sin  Haand.  Hans  Anelse  var  rigtig;  i 
Italien  ramte  et  Steenkast  ham  i  Hovedet  og  voldte  hans 
Død. 

Hans  Broder,  Marquis  de  Salles,  blev  ved  dette  Døds- 
fald Familiens  Hoved  og  antog  Titlen  Marquis  de  Montau- 
sier. Han  kunde  nu  tilstaae,  at  hans  Beundring  for  Julie 
var  bleven  til  en  inderlig  og  dyb  Kjærlighed;  han  kunde 
aabent  beile  til   hendes  Haand. 

Forskjellige  Omstændigheder  gjorde  imidlertid,  at  han 
maatte  vente  paa  sin  Lykke.  Man  har  sagt,  at  det  skyldtes 
Tidens  vrange  Anskuelser  om  Ægteskabet,  men  det  er  ikke  saa ; 
de  falske  Precieuser  havde  endnu  ikke  opstillet  deres  vrange 
Theorier,  og  selv  om  det  havde  været  Tilfældet,  vilde  disse  al- 
drig have  kunnet  smitte  Julie  d'Angennes.  Nei,  Sagen  var 
for  det  Første  ganske  simpelt  den,  at  Montausier  ventede  længe 
med  at  bede  om  hendes  Haand,  skjøndt  han  elskede  hende, 
og  skjøndt  hans  Kjærlighed  ikke  var  nogen  Hemmelighed; 
og  dernæst  ønskede  Julie  ikke  at  indgaae  et  Ægteskab,  som 

kunde  fjerne  hende  fra  hendes  Moder.  Maaskee  tænkte  hun 
ogsaa  paa,  at  Montausier  var  tre  Aar  yngre  end  hun. 
Han  havde  tilmed  endnu  ikke  indlagt  sig  saamegeu  Hæder, 
at  han  kunde  være  et  passende  Parti  for  den  ældste  Datter 
af  en  berømt  Familie,  og  han  var  tillige  Protestant,  medens 
Fru  de  Eambouillet  og  Julie  selv  vare  ivrige  Katholiker. 
Men  lidt  efter  lidt  aflagde  Marquien  sine  Prøver,  vandt 
sine  Grader  og  erholdt  ansete  Poster;  hans  udholdende 
Kjærlighed  bevirkede,  at  man  glemte  Faren  ved  en  Forbin- 
delse, som  Forskjellen  i  Alder  kunde  gjere  ulykkelig;  Mon- 
tausier skiftede  Eeligion,  og  saaledes  fik  han  da  endelig, 
fjorten  Aar  efter  sin  første  Optræden  i  Hotel  Rambouillet, 
Lønnen  for  sin  lange  og  udholdende  Venten. 

I  disse  fjorten  Aar  var  han  paa  det  Nøieste  og  Inder- 
ligste knyttet  til  Selskabet  i  den  blaae  Sal.  Alle  holdt  af 
den  unge,  aabne,  elskværdige  Marquis,  Alle  fulgte  hans 
Kjærlighed  til  Julie  med  levende  Interesse,  og  naar  Krigen 
eller  hædrende  Commandoposter  i  Elsass  kaldte  ham  bort 
fra  Paris,  vedligeholdtes  der  en  levende  Brevvexling  med 
ham.  Man  hørte  altid  gjerne  Tale  om  ham,  og  Chapelain 
vidste  aldrig  noget  bedre  Middel  til  at  gjere  sig  bemærket 
end  ved  at  berette  om  den  unge  Marquis's  hædrende  Bedrifter 
i  Provindserne. 

Som  Balzac,  som  Voiture,  som  Chapelain,  saaledes  var 
ogsaa  Montausier  paa  virket  af  den  rene  Smag,  der  velgjø- 
rende  udbredte  sig  fra  den  blaae  Sal.  Han  skrev  med  Lethed 
baade  Prosa  og  Vers,  og  om  han  end  ikke  i  den  Grad  bei- 
lede til  Alles  Gunst  som  Fofatterne  af  Profession,  saa  for- 
agtede han  dog  heller  ikke  den  Roes,  som  Medlemmerne  af 
Hotel  Rambouillet  i  rigt  Maal  tildeelte  ham.  Han  vidste 
ogsaa,  at  Julie  nok  holdt  af  et  lille  formskjønt  Vers,  og  han 
undlod  derfor  aldrig  at  sende  hende  Sonnetter,  naar  han 
til  sin  Sorg  maatte  gaae  i  Landti^ygtighed  til  Provindserne. 

Under  et  af  sine  Ophold  i  Paris  var  det,  at  han  fattede 
Ideen  til  den  berømte  »Guirlande  de  Julie«,  som  han  satte 

sammen  tilligemed  de  fleste  af  Hotel  Rambouillets  Om- 
gangsvenner, og  som  endnu  er  opbevaret  til  et  Vidnesbyrd 
om,  hvorledes  Alle  sværmede  for  den  unge,  skjønne  og  be- 
gavede Dame. 

Foruden  Montausier  selv,  der  skrev  sexten  Madrigaler  til 
»Krandsen«,  finde  vi  her  Digte  af  Følgende,  —  som  vi  nævne 
for  at  meddele  vare  Læsere  Navnene  paa  flere  Medlemmer  af 
Hotel  Rambouillets  Stab  —  :  Arnauld  d'Andrilly  (baade  Fader 
og  Søn),  Arnauld  de  Corbeville,  Arnauld  de  Briotte,  Chape- 
lain,  Colletet,  Corneille,  Desmarets,  Godeau,  Gambauld,  Ha- 
bert  de  Montmort,  Habert  de  Cérisy,  Malleville,  Martin  —  be- 
dre kjendt  under  Navnet  Pinchesne  — ,  Scudery,  Tallemant 
des  Réaux  og  Marquis  de  Rambouillet.  Krandsen  bestod  af  ni 
og  tyve  Blomster,  og  for  hver  af  disse  var  der  idetmindste 
een  Madrigal,  men  ofte  flere;  —  hele  Samlingen  beløber 
sig  til  en  og  tresindstyve  foruden  Dedicationsdigtet. 

Den  berømte  Kaligraph,  Nicolas  Jarry,  skrev  Manuscriptet. 
Blomsterne  bleve  malede  af  Robert;  det  røde  Moroquins- 
bind  var  et  Mesterværk  af  Bogbinderkunst. 

Bogen  indeholdt  forst  tre  hvide  Blade;  derefter  fulgte 
Titelbladet,  paa  det  femte  var  der  omkring  Ordene  »la 
Guirlande  de  Julie«  malet  en  smagfuld  Blomsterkrands. 
Et  overordentlig  fint  udført  Miniaturmaleri  paa  det  syvende 
Blad  forestillende  Zephyr,  omgiven  af  en  Sky.  I  sin  høire 
Haand  holdt  han  en  Rose  og  i  den  venstre  en  Blomster- 
guirlande. Det  ottende  Blad  indeholdt  endelig  Montausiers 
Dedicationsmadrigal,  og  derpaa  fulgte  selve  Arbeidet,  der 
begyndte  med  et  Vers  af  Chapelain,  som  har  til  Titel  »Kei- 
serkronen«. Han  alluderer  i  dette  Digt  til  Julies  foregivne 
Passion  for  Kongen  af  Sverige  og  siger,  at  Gustav  Adolph 
efter  sin  Død  var  bleven  forvandlet  til  en  Blomst,  bestemt 
til  at  indflettes  i  hendes  Krands. 

Man  kan  ikke  forstaae  en  saa  sjelden  Udmærkelse  uden 
at  være  fuldstændig  inde  i  Tidsforholdene  og  selv  føle  sig 
berørt  af  den  samme  Kjærlighed  til  Julie,  som  hele  hendes 

Samtid.  Alle  overvældede  hende  med  Lovtaler.  Ved  et 
løseligt  Blik  vil  man  maaskee  antage  dem  for  overdreven 
Smiger,  men  det  vare  de  ikke.  Stifter  man  nærmere  Be- 
kjeiidtskab  med  hendes  Liv,  vil  man  finde  dem  fuldstændig 
berettigede. 

Skjøndt  hun  var  omgivet  af  Hylding  allerede  fra  den  tid- 
ligste Barndom,  skjøndt  hun  var  søgt  og  forgudet  af  Alle, 
hvad  Frankrig  paa  den  Tid  kunde  opvise  af  store  og  be- 
rømte Navne,  vedblev  hun  dog  altid  at  være  let  og  ligefrem 
i  hele  sin  Optræden,  —  hun  var  fri  for  selv  det  mindste 
Spor  af  Coquetteri. 

Saavel  i  Hotel  Rambouillet  som  senere  ved  Ludvig  den 
Fjortendes  glimrende,  men  letfærdige  Hof  bevarede  hun 
sin  Dyd  reen  og  uplettet.  Yed  sit  Exempel  hævdede  hun 
med  Berømmelse  Marquis  de  Sables  aandfulde,  men  farlige 
Grrundsætning :  »at  Qvinderne  ere  til  for  at  tilbedes  og 
rundt  om  sig  udbrede  alle  store  og  ædle  Følelser,  medens  de 
som  en  tilstrækkelig  Belønning  tilstaae  deres  ikgtelse  og 
Venskab.«  Denne  Paastand,  som  vilde  have  været  latterlig 
under  Henrik  den  Fjerdes  Regjering,  var  det  ikke,  da  Angé- 
lique  de  la  Fayettes  og  Marie  de  Hauteforts  kydske  Tilbe- 
der førte  Sceptret,  og  da  Seirherren  ved  Rocroy  glemte 
alle  letbevægelige  Skjonne  for  et  eneste  Blik  af  den  rene, 
dydige  Frøken  du  Vigeau.  Aldrig  har  Nogen  vakt  saamegen 
ideel  og  reel  Kjærlighed  som  Julie  d'Angennes.  Tiden 
slukkede  den  ikke,  men  den  mildnede  den  og  bøiede  den 
henimod  et  varmt  og  varigt  Venskab,  og  aldrig  har  Nogen 
i  sin  Ungdom  havt  saamange  Tilbedere  og  i  sin  Alderdom 
saamange  Venner  som  hun. 

Sin  Haand  skjænkede  hun  til  den,  der  elskede  hende 
høiest  af  dem  Alle.  Den  femtende  Juli  1645  ægtede  hun 
Marquis  de  Montausier,  der  imidlertid  var  bleven  Gouverneur 
over  Saintonge  og  Angoumois. 

Madame  de  Rambouillet  saae  dette  Bryllup  med  Glæde* 
Det  berøvede  hende  ganske  vist  en  elsket  Datter,    men  det 

beroligede  hende  paa  den  anden  Side  ogsaa,  fordi  Julies 
Fremtid  var  sikkret,  nu  da  hun  var  knyttet  til  en  ædel  og 
fremragende  Mand,  hvis  Udholdenhed  var  en  Borgen  for 
Lykken.  Selv  følte  hun  sig  gammel  og  svækket  ved  Syg- 
domme, der  ikke  undte  hende  nogen  Eo.  Hun  kunde  ikke 
tvivle  om,  at  Julies  Fraværelse  vilde  medføre  en  Slutning 
paa  de  talrige  Sammenkomster,  som  sikkert  trættede  hende. 
Men  Tanken  om  snart  at  trække  sig  tilbage  fra  Verden 
forskrækkede  hende  ikke;  hun  fandt  i  sine  Erindringer  og  i 
sin  Smag  for  Læsning  Hjælpemidler,  som  tillode  hende  at 
have  Nok  i  sig  selv. 

Tiden  hertil  var  dog  endnu  ikke  ganske  kommen.  Endnu 
i  nogle  Aar  vedblev  den  blaae  Sal  at  være  Samlingsstedet 
for  det  udvalgte  Selskab,  vi  have  truffet  der.  Et  bestemt  jj 
Tidspunkt  for  Sammenkomsternes  Ophør  kan  ikke  angives.  V 
Vi  have  omtalt  den  meest  glimrende  Periode  i  Hotellets 
Historie,  naar  vi  have  dvælet  ved  de  lykkelige  Aar,  der  gik 
forud  for  Julies  Ægteskab-  Siden  kom  S^^gdom  og  Sorg; 
de  store  Statsrystelser  kom  og  deelte  Interessen,  thi  i 
de  borgerlige  Uroligheder  før,  under  og  efter  Frondekrigen 
kunde  selv  Hotel  Rambouillets  Gjæster  ikke  lade  være  at 
tage  Deel.  Det  gik  her  som  saa  ofte:  Politiken  slugte  og 
tilintetgjorde  lidt  efter  lidt  de  stille,  fredelige  literaire  In- 
teresser. Men  den  Spire,  som  var  lagt  ved  Sammenkom- 
sterne i  den  blaae  Sal,  satte  senere  Blomster  og  Frugt;  den 
Glands,  som  omstraaler  Ludvig  den  Fjortendes  ridderlige 
Hof,  den  Hæder  og  Storhed,  som  i  den  nærmest  følgende 
Tid  knytter  sig  til  den  franske  Literaturs  Historie,  har 
hentet  sit  væsentlige  Grundlag  fra  Sammenkomsterne  hos 
Fru  de  Rambouillet. 

De  Festligheder,  som  havde  ledsaget  Fru  de  Montausiers 
Bryllup,  vedvarede  endnu,  da  det  Slag  stod  ved  Nordlingen 
(tredie  August  1645),  der  var  saa  hæderligt  for  Hertugen  af 
Enghien,  saa  lykkeligt  for  Frankrig,  saa  uheldsvangert  for 
Familien  Rambouillet.     Der  faldt,  som  et  Offer  for  sit  Mod, 

dens  eneste  Arving,  Marquis  de  Pisani.  Marquisens  Sorg 
var  overvældende,  da  hun  hørte  Beretningen  om  sin  eneste 
Søns  Død,  og  forgjæves  søgte  Hotellets  talrige  Digtere  at 
mildne  den  utrøstelige  Moders  Smerte  ved  at  bevidne  hende 
deres  Agtelse  og  Sorg.  Det  regnede  med  Sonnetter, 
Stancer,  Elegier,  og  fornemmelig  vare  Gombauld,  Tristan 
l'Hermite,  Petit  og  la  Mesnardiére  utrættelige. 

Ogsaa  det  følgende  Aar  begynder  med  et  Dødsfald. 
Cospeau,  dengang  Erkebiskop  af  Lisieux,  som  tilligemed 
Baron  de  Villeneuve  havde  været  en  af  Marquisens  tidligere 
pVenner,  døde  i  sit  Erkestift.  Han  var  Bossuets  Lærer,  og 
tan  havde  hos  Arthénice  været  en  faderlig  Ven  og  Beskyt- 
ter af  denne  unge  Præst,  der  snart  blev  en  af  den  blaae 
Sals  berømteste  Medlemmer.  Saaledes  gik  lidt  efter  lidt 
Flere  og  Fle^e  af  den  gamle  Stab  bort,  men  endnu,  da  Boyer 
1647  dedicerede  Marquisen  sin  Tragedie  »la  Porcie  romaine«, 
var  der  dog  Mange  tilbage,  —  Fru  de  Rambouillet  modtog 
endnu  daglig  de  meest  hædrende  Beviser  paa  Hylding. 

Det  synes  i  øvrigt,  at  hun  sammen  med  sine  fortrinlige 
moralske  Egenskaber,  som  Alderen  endnu  mere  udviklede, 
har  bevaret  sin  Ungdoms  mærkelige  Skjønhed.  Den  be- 
rømte Grammatiker  Ménage  forsikkrer  os  herom  i  en  italiensk 
Sonnet.  I  en  Alder  af  otte  og  halvtredsindstyve  Aar,  siger 
han,  rødmede  hendes  Kind  endnu  med  hele  Ungdommens 
Friskhed  og  Ynde,  Øiet  havde  endnu  den  unge  Piges  liv- 
fulde, spillende  Blik,  —  med  Hensyn  til  hende  var  det  af 
Digterne  til  Trivialitet  gjentagne  »Mi  consuma  il  core«  Mere 
end  tom  Smiger. 

En  anden  Grammatiker  foruden  Ménage,  Vaugelas,  en 
af  det  franske  Sprogs  fornuftigste  Rensere,  var  ogsaa  mellem 
Marquisens  Venner.  Thi  hos  hende  var  ikke  blot  Poesien 
og  Theatret  repræsenteret,  —  hendes  Huus  stod  aabent  for 
alle  Videnskabens  Stormænd. 

Naar  vi  da  fremdeles  have  nævnt  Bois-Robert,  —  ogsaa 
en  hyppig  Gjæst  i   den  blaae  Sal   —  ville   vi  sikkert  ikke 

savne  ret  mange  af  Datidens  store  Navne.  Corneille  have 
vi  ganske  vist  kun  omtalt  løseligt  een  Gang,  da  han  skrev 
Digtet  til  »la  Guirlande  de  Julie«,  men  der  kan  næppe 
være  Tvivl  om,  at  ogsaa  han  oftere  har  deeltaget  i  Marqui- 
sens  Sammenkomster.  Voiture,  Chapelain  o.  11.,  nævne  ham 
ofte  i  deres  Breve,  og  hele  hans  tidligere  Udvikling  bærer 
øiensynligt  Præg  af  at  være  for  en  stor  Deel  hentet  fra 
den  blaae  Sal. 

Vi  ere  imidlertid  naaede  frem  til  Frondekrigens  Udbrud. 
Vennerne  skilles,  de  forskjellige  Interesser,  de  forskjellige 
mere  eller  mindre  snævre  Baand  drage  dem  paa  den  ene 
Side  til  Rebellerne,  paa  den  anden  til  Mazarin.  Montausier, 
der  var  nødt  til  at  blive  i  sit  Gouvernement  i  Saintonge, 
gav  Royalisterne  det  ene  virksomme  Beviis  paa  Hengiven- 
hed efter  det  andet,  og  dette  bidrog  væsentlig  til  hans 
kommende  Storhed. 

Da  han  kom  tilbage  til  Paris  var  Voiture  død,  Frøken 
Paulet  var  død,  og  Marquisen,  der  bestandig  var  lidende, 
berøvet  sine  Børn  og  urolig  for  sine  Venner  i  begge  de 
forskjellige  Leire,  levede  kun  i  sin  næsten  blinde  Ægtefælles 
sørgelige  Selskab.  Hele  den  brogede  Verden,  der  før  sam- 
ledes hos  hende,  havde  Omstændighederne  spredt  ud  for 
alle  Vinde. 

Sammenkomsterne  i  Hotel  Rambouillet  existerede  ikke 
længere.  Marquien  døde  den  sex  og  tyvende  Februar  1652, 
og  dette  nye  Tab,  der  skilte  to  Mennesker  fra  hinanden, 
som  havde  været  forenede  i  mere  end  halvtredsindstyve  Aar, 
var  for  hans  Enke  en  Sorg,  som  hun  da  var  alene  om  at 
bære.  Kun  Montausier  og  hans  Hustrues  varme  Deeltagelse 
og  trofaste  Hengivenhed  formaaede  at  mildne  hendes  Savn. 
Hun  flyttede  sammen  med  dem,  og  Julie  gjorde  nu  Alt,  for 
at  hendes  Moders  sidste  Dage  kunde  blive  saa  skjønne,  som 
de  tidligere  havde  været  det.  Men  de  svundne  Tiders 
Minder  vare  dog  for  Fru  de  Rambouillet  Tilværelsens 
skjønneste  Side.     Og  det  kunde  heller  ikke  være  anderledes, 

thi  hun  maatte  vide  med  sig  selv,  at  hendes  Liv  havde 
været  Mere  end  en  tom  Leg,  at  hun  havde  udsaaet  en  Sæd, 
som  skulde  bære  rig  og  velsignet  Frugt  i  Fremtiden. 

Begyndelsen  af  det  syttende  Aarhundrede  var  den  spi- 
rende Storheds  Periode.  Der  var  Storhed  over  den  franske 
Statsstyrelse  —  store  Mænd  fødtes  skareviis  for  at  oifre 
den  sine  Kræfter  i  Raadssalen  og  paa  Valpladsen.  En  Fylde 
af  Kraft  og  Styrke  gjennemstrommede  det  franske  Samfund. 
Overalt  var  der  store  Varsler:  i  Kunsten,  i  Videnskaberne, 
i  Philosophien.  Descartes,  Poussin  og  Coriieille  gik  under 
Richelieus  Øine  frem  mod  deres  kommende  Storhed,  opfyldte 
af  dristige  Tanker.  Alt  pegede  henimod  Storhed,  men  Alt 
var  raat,  uordnet  og  uharmoninsk.  Styrken  svulmede,  men 
Formen  manglede.  Den  skabte  Hotel  Rambouillet  —  det 
er  dette  sjeldne  Selskabs  uomstridelige  Fortjeneste. 

R.— d. 


Den  spanske  Arvefølgekrig  i  Spanien/^) 

j!jn  tidligere  Afhandling  i  dette  Tidsskrift  (Carl  den  Anden 
af  Spanien,  1869  I,  p.  477  og  flg.)  har  søgt  at  skildre  den  dybe 
Fornedrelse,  hvortil  Spanien  ved  det  syttende  Aarhundredes 
Udgang  var  nedsunken  i  materiel  som  i  politisk  Henseende. 
Den  dvælede  tillige  længere  ved  de  Intriguer,  som  fra  fransk 
Side  iværksattes  for  at  bevæge  den  svage  Konge  til  at  te- 
stamentere sine  samtlige  Besiddelser  i  den  gamle  og  nye 
Verden  til  Ludvig  den  Fjortendes  yngre  Sønnesøn,  Philip 
af  Anjou.  Plaget  af  sine  geistlige  Omgivelser  og  ledet  af 
sit  Ønske  om  at  bevare  sin  hele  Arv  udeelt,  gav  den  ulyk- 
kelige Konge  endelig  efter  og  undertegnede  med  Taarer  det 
skjæbnes vangre  Testamente,  idet  han  udbrød:  »Gud  giver 
og  tager  Kongeriger;  jeg  hører  allerede  til  de  Døde«, 

Testamentet  holdtes  hemmeligt  i  den  korte  Tid,  Carl 
den  Anden  endnu  var  ilive.  Den  tredie  November  1700 
udaandede  han.  Hele  Madrid  stimlede  til  Slottet,  Gaderne 
vare  opfyldte,  Forværelset  var  fuldt  af  Udsendinge  og  Gran- 
der, der  vare  begj ærlige  efter  at  faae  den  afdøde  Souverains 
Bestemmelser  at  vide.  Endelig  sprang  Fløidørene  op.  — 
Hertugen  af  Abrantes  traadte  frem  og  forkyndte,  at  hele 
det  spanske  Monarki  var  overladt  til  Philip,  Hertug  af  Anjou, 
og  at  den  afdøde  Konge    havde    befalet,    at   Kegjeringen  i 


I 


*)  Efter  Macaulay. 

den  Tid,  der  vilde  forløbe  mellem  hans  Død  og  hans  Ef- 
terfølgers Ankomst,  skulde  fores  af  et  Kaad  med  Porto 
Carrero  i  Spidsen. 

Ludvig  den  Fjortende  handlede,  som  man  kunde  have 
ventet,  at  han  vilde  handle.  Med  næppe  et  Skin  af  Be- 
tænkning brød  han  alle  Delingstractatens  Forpligtelser  og 
modtog  paa  sin  Sønnesøns  Vegne  Carls  glimrende  Arv. 
Den  nye  F3Tste  ilede  med  at  tage  den  i  Besiddelse,  Hele 
det  franske  Hof  ledsagede  ham  til  Sceaux.  Hans  Brødre 
fulgte  ham  til  den  Grændse,  der,  efter  hvad  de  i  deres  Kort- 
synethed indbildte  sig,  ikke  længere  var  nogen  Grændse. 
»Pyrenæerne,«  sagde  Ludvig,  »have  ophørt  at  existere.« 
Og  dog  var  faa  Aar  efter  disse  samme  Pyrenæer  Skue- 
pladsen for  en  Krig  mellem  Ludvigs  Efterfølger  og  den 
Fyrste,  Frankrig  nu  sendte  til  Spaniens  Trone. 

Dersom  Carl  havde  ransaget  Europa  for  at  finde  en 
Efterfølger,  hvis  moralske  og  intellectuelle  Charakteer  lig- 
nede hans  egen,  kunde  han  ikke  have  truffet  noget  bedre 
Valg.  Philip  var  ikke  saa  sygelig  som  sin  Forgænger,  men 
fuldkommen  saa  svag,  ligegyldig  og  overtroisk;  snart  var 
han  ligesaa  hypochonder  og  excentrisk,  og  han  var  endog 
mere  end  denne  et  Siv  i  sin  Dronnings  Haand.  Hans  første 
Skridt,  da  han  var  bleven  Konge  i  Spanien,  var  at  skaffe 
sig  en  Hustru.  Fra  sin  Bryllupsdag  til  hendes  Dødsdag 
var  det  hans  stadige  Omsorg  at  have  hende  nær  hos  sig 
og  gjøre,  hvad  hun  ønskede.  Saasnart  hun  var  død,  var 
det  hans  første  Skridt  at  forskaffe  sig  en  anden.  En  anden 
blev  funden,  den  foregaaende  saa  ulig  som  vel  muligt.  Men 
hun  var  en  Hustru,  og  Philip  var  tilfreds.  Hverken  Dag 
eller  Nat,  hverken  i  syg  eller  sund  Tilstand,  hverken  under 
Arbeidet  eller  Hvilen  tillod  han  hende  nogensinde  at  være 
borte  fra  sig  blot  en  halv  Time.  Hans  Aand  var  af  Na- 
turen svag,  og  han  havde  modtaget  en  svækkende  Opdra- 
gelse. Han  var  bleven  opdraget  midt  i  Versailles'  for- 
gyldte Elendighed.    Hans  Bedstefader  var  ligesaa  bydende 

stolt  i  sin  private  Omgang  som  i  offentlige  Handlinger. 
Alle,  der  voxede  op  umiddelbart  under  Ludvig  XIV's  Øine,  fik 
et  Væsen,  som  viste,  at  de  aldrig  havde  vidst,  hvad  det  var 
at  være  i  Ko.  De  vare  alle  tause,  skye  og  keitede.  Hos 
dem  Alle  med  Undtagelse  af  hans  ældste  Sønnesøn,  Her- 
tugen af  Bourgogne,  strakte  Forkeertheden  sig  videre  end 
til  Væsenet.  Dauphinen,  Hertugen  af  Berry  og  Philip  af  Anjou 
vare  Mænd  af  en  intetsigende  Charakteer.  De  havde  ingen 
Energi,  ingen  Villiekraft.  De  havde  været  saa  lidet  vante 
til  at  dømme  eller  handle  for  sig  selv,  at  ubetinget  Afhæn- 
gighed var  bleven  nødvendig  for  deres  Beqvemmelighed. 
Den  nye  Konge  i  Spanien,  som  nu  blev  befriet  for  Opsyn, 
lignede  hiin  usle  germaniske  Fange,  som  da  Jernene,  han 
aareviis  havde  baaret,  toges  af  ham,  faldt  afmægtig  om 
paa  Fængslets  Gulv.  De  Baand,  der  havde  øvet  deres 
svækkende  Indflydelse  paa  den  unge  Fyrstes  Aand,  vare  nu 
nødvendige  til  at  understøtte  ham.«  Førend  han  fik  en 
Kone,  kunde  han  Intet  gjøre,  og  saalænge  han  havde  en 
Kone,  gjorde  han  Alt,  hvad  hun  vilde. 

Medens  denne  lade  og  dorske  Dreng  var  paa  Veien  til 
Madrid,  var  hans  Bedstefader  i  fuld  Virksomhed.  Ludvig  XIV 
havde  ingen  Grund  til  at  frygte  en  Krig  med  det  afmægtige 
romerske  Keiserdømme.  Han  gjorde  kraftige  Forberedelser 
til  at  møde  Keiser  Leopold  og  holdt  Geueralstaterne  i  Ave 
ved  en  mægtig  Hær.  Den  engelske  Regjering  søgte  han 
at  vinde  ved  fagre  Løfter,  men  Vilhelm*)  lod  sig  ikke  føre 
bag  Lyset.  Han  gjengjældte  fuldkommen  Ludvigs  Had;  og 
hvis  han  havde  havt  frie  Hænder  til  at  handle  i  Overeensstera- 
melse  med  sin  Tilbøielighed,  vilde  han  have  erklæret  Krig, 
saasnart  han  havde  erfaret  Testamentets  Indhold.     Men  han 


Den  Tredie,  Konge  over  England  og  Statholder  i  Holland,  gift 
med  Jacob  II's  Datter  Marie,  var  1689  bleven  kaldet  til  Konge 
i  England,  da  Folket  var  misfornøiet  med  den  vankelmodige 
stuartske  Konge  Jacob  II,  der  gik  i  Land£l3"gtighed  til  Frankrig. 

Red. 

var  bunden  af  Parlamentet.  Baade  hans  Person  og  Hand- 
lemaade  vare  upopulaire  i  England.  Hans  indesluttede  Liv 
og  kolde  Væsen  mishagede  et  Folk,  der  var  vant  til  Carl 
den  Andens  naadige  Nedladenhed.  Hans  fremmede  Sprog- 
betoning og  hans  fremmede  Forbindelser  stødte  de  nationale 
Fordomme.  Hans  Regjering  havde  været  en  Ulykkes  Tid, 
der  afløste  en  Tid,  fuld  af  hurtig  voxende  Lykke.  Den 
sidste  Krigs  (den  pfalziske  Arvefølgekrig)  Byrder  og  Ud- 
gifter, der  gik  til  at  bede  paa  Mængden  af  Papiirspengene, 
føltes  haardt.  Ni  af  ti  Geistlige  holdt  i  Hjertet  med  den  for- 
drevne katholske  Konge  og  havde  kun  aflagt  det  nye  Dynasti 
Eed  for  at  bevare  sine  Rettigheder.  En  stor  Deel  af 
Landadelen  herte  til  det  samme  Parti.  Middelstanden  var 
vel  afgjort  mod  Stuarterne;  menden  betragtede  Vilhelm  blot 
som  det  mindste  af  to  Onder,  og  saalænge  der  ikke  var 
nogen  truende  Fare  for  en  Revolution  imod  ham,  var  den 
tilbøielig  til  at  modsætte  sig  og  ærgre  ham,  skjøndt  den  ikke- 
destomindre  var  rede  til  at  staae  ham  bi  med  Liv  og  Gods, 
naar  det  gjordes  nødvendigt.  Den  var  vred  og  utilfreds. 
»Der  var«,  som  Somers  udtrykte  sig  i  et  mærkeligt  Brev  til 
Vilhelm,  »en  Dødhed  og  Aandløshed  udbredt  over  hele 
Nationen«. 

Alt  i  England  gik  efter  Ludvigs  Ønske.  Whigpartiets 
eller  det  liberale  Partis  Ledere  havde  trukket  sig  tilbage 
fra  Magten  og  vare  yderst  upopulaire  paa  Grund  af  det 
uheldige  Udfald  af  Underhandlingerne  med  Ludvig  den 
Fjortende  om  det  spanske  Monarki's  Deling.  Toryerne, 
som  endnu  tildeels  nærede  en  vis  Forkjærlighed  for  de 
fordrevne  Stuarter,  havde  Magten  ihænde  og  vare  i  af- 
gjort Fleertal  i  Underhuset.  Vilhelm  var  i  den  Grad 
bunden  af  Partierne  i  England,  at  han  ikke  turde  vove 
at  erklære  det  bourbonske  Huus  Krig.  Han  led  des- 
uden af  en  heftig  og  ulægelig  Sygdom.  Der  var  al 
Grund  til  at  troe,    at   nogle    faa  Maaneder   vilde    løse    det 

Baand,  der  endnu  forenede  hans  svage  Legeme  og  hans  by- 
dende,  uovervindelige  Aand.  Dersom  det  lykkedes  Ludvig 
at  bevare  Freden  en  kort  Stund  endnu,  var  det  rimeligt, 
at  alle  hans  uhyre  Planer  vilde  lykkes.  Netop  under  denne 
Krisis,  den  vigtigste  i  hans  Liv,  drev  hans  Stolthed  og  hans 
Lidenskaber  ham  til  at  begaae  en  Feil,  der  tilintetgjorde 
Alt  det,  som  fyrretyve  Aars  Seire  og  Eænker  havde  udret- 
tet, en  Feil,  der  bevirkede  Sønderlemmelsen  af  hans  Sønne- 
søns Kongerige  og  bragte  fjendtlige  Hæres  Lidfald,  Banke- 
rot og  Hungersnød  over  hans  eget. 

Jacob  den  Anden  døde  i  sin  Landflygtighed  i  St  Ger- 
main.  Ludvig  aflagde  ham  et  Afskedsbesøg  og  blev  i  den 
Grad  bevæget  ved  den  hoitidelige  Afsked  og  den  landflyg- 
tige Dronnings  Sorg,  at  han  tabte  Politikens  Hensyn  af 
Sigte  og  handlede,  som  man  skulde  synes,  blot  af  Medli- 
denhed og  en  ikke  uædel  Forfængelighed :  han  anerkjendte 
Prindsen  af  Wales,  Jacobs  Søn,  som  Konge  af  England, 
og  kastede  derved  Handsken  til  hele  det  engelske  Folk. 

Castilianernes  Harme  ved  Efterretningen  om,  at  tre 
fremmede  Magter  havde  paataget  sig  at  ordne  den  spanske 
Thronfølge,  var  Intet  mod  det  Raseri,  med  hvilket  Eng- 
lænderne modtoge  Underretningen  om,  at  deres  gode  Nabo 
havde  gjort  sig  den  Uleilighed  at  forsyne  dem  med  en 
Konge.  Whigger  og  Toryer  forenede  sig  om  at  fordømme 
det  franske  Hofs  Fremgangsmaade.  Krigsskrig  hævede  sig 
i  Londons  City  og  gave  Gjenlyd  i  enhver  Krog  af  Riget. 
Vilhelm  saae,  at  hans  Time  var  kommen.  Uagtet  hans 
svage  og  lidende  Legeme  næppe  kunde  røre  sig  uden  Hjælp, 
var  hans  Aand  ligesaa  energisk  og  bestemt,  som  da  han  for 
tredive  Aar  siden  bød  Englands  og  Frankrigs  forenede  Kræf- 
ter Spidsen.  Han  forlod  Haag,  hvor  han  havde  været  beskjæf- 
tiget  med  at  underhandle  med  Generalstaterne  og  Keiseren 
om  en  Forsvarstractat  imod  Bourbonnernes  ærgjerrige  Pla- 
ner,   tog    til    London,    omdannede    Ministeriet,    og    opløste 

Parlamentet.  Fleertallet  i  det  nye  Underhuus  var  med 
Kongen,  og  de  kraftigste  Krigsforberedelser    sattes  i  Værk. 

Før  Fjendtlighedernes  Udbrud  var  Vilhelm  ikke  mere; 
men  de  europæiske  Fyrsters  store  Alliance  mod  Bourbon- 
nerne  var  allerede  sluttet.  »Hovedmanden  dede,«  siger 
Burke,  »men  Værket  var  dannet  efter  ægte  mechaniske 
Principer,  og  det  var  fuldstændig  paalideligt  i  sine  enkelte 
Sammensætninger.«  Den  femtende  Mai  1702  blev  Krigen 
erklæret  efter  Aftale  i  Wien,  London  og  Haag. 

Sa åledes  begyndte  denne  store  Krig,  der  i  tolv  Aar 
rystede  Europa  ligefra  Weichselen  til  det  atlantiske  Ocean. 
De  to  fjendtlige  Coalitioner  vare  med  Hensyn  til  Landenes 
Udstrækning,  Rigdom  og  Befolkning  omtrent  lige.  Paa 
den  ene  Side  stod  Frankrig,  Spanien  og  Baiern,  paa  den 
anden  England,  Holland  det  tydske  Keiserdomme  og  en 
Skare  ringere  Magter. 

Den  Deel  af  Krigen,  som  her  skal  fortælles,  er,  om  end 
ikke  den  mindst  vigtige,  dog  sikkert  den  mindst  tiltræk- 
kende. I  Italien,  Tydskland  og  Nederlandene  stode  store 
Midler  til  store  Feltherrers  Disposition.  Mægtige  Slag  le- 
veredes. Den  ene  Fæstning  efter  den  anden  blev  indtaget. 
De  belgiske  Fæstningers  Jernkjæde  blev  brudt.  Ved  en 
efter  en  fast  Plan  ordnet  Række  af  Operationer  bleve  de 
Franske  drevne  tilbage  fra  Donau  og  Po  ind  i  deres  egne 
Provindser.  Krigen  i  Spanien  derimod  er  sammensat  af 
Begivenheder,  der  ikke  synes  at  staae  i  Forbindelse  ind- 
byrdes. Seir  og  Nederlag  drage  ikke  de  sædvanlige  Fclger 
efter  sig.  Lykkens  Hjul  dreier  sig  som  i  en  Drøm;  Ar- 
meer opstaae  af  Intet  og  gjøres  til  Litet,  og  dog  er  den 
spanske  Krig  for  sk j ensomme  Læsere  af  Historien  maaskee 
mere  interessant  end  Mariboroughs  og  Eugens  Felttog. 
Mailands  og  Nederlandenes  Skjæbne  afgjordes  ved  krigersk 
Dygtighed;  Spaniens  derimod  afgjordes  ved  Folkecharakte- 
rens  Eiendommelighed. 

Da  Krigen  udbrød,    var    den   unge  Konge   i  en  meget 

beklagelig  Stilling.  Ved  sin  Ankomst  til  Madrid  faudt  han 
Porto  Carrero  i  Spidsen  for  Forretningerne,  og  han  ansaae 
det  ikke  for  klogt  at  fjerne  den  Mand,  han  skyldte  sin  Krone. 
Cardinal  en  var  en  blot  og  bar  Intriguant  og  i  ingen  Hen- 
seende en  Statsmand.  Han  havde  ved  Hoffet  og  i  sin  Em- 
bedsstilling  erhvervet  en  sjelden  Grad  af  Færdighed  i  alle 
de  Kunstgreb,  ved  hvilke  svage  Aander  styres.  Men  i  den 
ædle  Regjeringskunst,  i  Kilderne  til  Folkets  Lykke  og  i 
Aarsagerne  til  Folkets  Ulykke  var  han  lige  saa  uvidende 
som  sin  Herre.  Det  er  mærkeligt  at  iagttage  Modsætningen 
mellem  den  Behændighed,  hvormed  han  beherskede  en  taa- 
belig  Skrantnings  Samvittighed,  og  den  Valden,  han  viste, 
da  han  var  stillet  i  Spidsen  for  et  Rige.  »Enhver,«  siger 
Ludvig  i  et  Brev  til  sin  Gesandt,  »veed,  hvor  uduelig  Car- 
dinalen  er  —  han  er  kun  Gj anstand  for  sine  Landsmænds 
Foragt. « 

Nogle  faa  Besparelser  bleve  gjorte,  der  kun  ødelagde 
Privatmænd  uden  at  bringe  Staten  nogen  mærkelig  Fordeel. 
Politiet  blev  mere  og  mere  uvirksomt.  Uordenen  i  Hoved- 
staden steg  ved  franske  Eventyreres  Ankomst.  Disse  Us- 
linger betragtede  Spanierne  som  en  undertrykt  Race,  hvem 
den  nye  Herskers  Landsmænd  ustraffet  kunde  forhaane. 
Kongen  aad  og  drak  hver  Nat,  laa  i  Sengen  hver  Dag, 
gabede  i  Statsraadet  og  lod  de  vigtigste  Documenter  hen- 
ligge uaabnede  ugeviis.  Endelig  blev  han  vakt  til  Liv  af 
det  Eneste,  hans  dorske  Natur  var  modtagelig  for.  Hans 
Bedstefader  gav  sit  Samtykke  til  at  han  tog  sig  en  Hustru. 
Valget  var  lykkeligt:  Marie  Louise,  Prindsesse  af  Savoyen, 
en  smuk  og  yndig  Pige  paa  tretten  Aar,  allerede  en  Qvinde 
i  Legemets  og  Sjælens  Udvikling  i  en  Alder,  da  Qvinderne 
i  et  koldere  Klima  endnu  ere  Børn,  blev  den  Udkaarede. 
Kongen  besluttede  at  møde  hende  i  Catalonien.  Han  for- 
lod sin  Hovedstad,  som  han  allerede  var  fuldkommen  kjed 
af     En    Skare    Tiggere    stimlede   i  et   Opløb   om  ham,  da 

han  drog  ud  af  Byen.  Han  drog  imidlertid  midt  igjennem 
dem  og  begav  sig  til  Barcelona. 

Ludvig  var  fuldkommen  overbeviist  om,  at  Dronningen 
vilde  faae  Magten  over  Philip.  Derfor  saae  han  sig  om  efter 
En,  der  igjen  kunde  beherske  Dronningen.  Han  valgte 
Prindsesse  Orsini  til  første  Hofdame,  ingen  ringe  Stilling 
hos  en  saa  ung  Hustru  og  hos  en  Ægtemand,  for  hvem 
hans  Hustru  var  i  den  Grad  uundværlig.  Prindsessen  var 
en  Datter  af  en  fransk  Pair  og  Enke  efter  en  spansk  Grande. 
Hun  var  derfor  fortrinlig  skikket  til  at  være  det  franske 
Hofs  Kedskab  ved  det  spanske  Hof.  Hertugen  af  Orleans 
kaldte  hende  i  Udtryk,  der  ere  for  plumpe  til  at  oversættes, 
»Capitain  Maintenons  Lieutenant«,  en  Benævnelse,  som  var 
godt  fortjent.  Hun  forsøgte  at  spille  Madame  Maintenons 
Eolle  i  Spanien.  Men  uagtet  hun  var  Madame  Maintenons 
Lige  i  Forstand,  Dannelse  og  Fæ^'dighed  i  at  smedde  Bæn- 
ker, havde  hun  ikke  hendes  Selvbeherskelse,  Udholdenhed 
og  uforstyrrelige  Sindsro,  hvilke  Egenskaber  havde  hævet 
Maintenon  fra  Enke  efter  en  Nar  til  den  stolteste  Konges 
Gemalinde.  Prindsessen  var  over  halvtredsindstyve  Aar  gam- 
mel, men  var  endnu  forfængelig  af  sine  smukke  Øine  og 
sin  smukke  Figur ;  hun  pyntede  sig  endnu  som  en  ung  Pige, 
og  hun  gik  saa  vidt  i  Lefleri,  at  hun  endog  gav  Anledning 
til  Skandale.  Hun  var  imidlertid  sleben  og  veltalende  og 
manglede  ikke  A åndskraft.  Den  bittre  Saint  Simon  ind- 
rømmer, at  Ingen,  hvem  hnn  ønskede  at  vinde,  længe  kunde 
modstaae  hendes  Væsens  og  Conversations  Ynde. 

Da  Krigen  erklæredes  i  London,  Wien  og  Haag,  var 
Philip  i  Neapel.  Med  største  Vanskelighed  var  han  ved 
de  meest  indtra^ngende  Forestillinger  fra  Versailles  bleven 
formaaet  til  at  forlade  sin  Hustru  og  uden  hende  begive 
sig  til  sine  italienske  Besiddelser,  som  dengang  truedes  af 
Keiseren.  Dronningen  ledede  imidlertid  Regjeringen,  og 
skjøndt  hun  var  et  Barn,  syntes    hun    at  have  været  fuld- 

kommen    saa    skikket   til   at  styre  Kongeriget  som   hendes 
Ægtefælle  eller  nogen  af  hans  Ministre. 

I  Aaret  1702  viste  en  Flaade  sig  under  Hertugen  af 
Ormonds  Befaling  for  Cadix.  De  spanske  Autoriteter  havde 
hverken  Penge  eller  regulaire  Tropper.  Den  nationale  Begei- 
string  erstattede  imidlertid  til  en  vis  Grad,  hvad  der  manglede. 
Adelen  og  Jordbrugerne  skjode  Penge  sammen ;  af  Landalmuen 
blev  der  dannet,  hvad  spanske  Forfattere  kalde  »Compagnier 
af  heltemodige  Fædrelandsvenner«,  og  hvad  General  Stanhope 
kalder  »noget  lumpent  Fodfolk.«  Dersom  Angriberne  havde 
handlet  med  Kraft  og  Klogskab,  vilde  Cadix  utvivlsomt  være 
faldet.  Men  Togets  Anførere  vare  indbyrdes  uenige  paa  Grund 
af  nationale  og  professionelle  Følelser;  Hollænderne  stode 
her  mod  Englænderne,  Land-  mod  Sø-Krigere.  Sparre,  den 
hollandske  General,  var  vranten  og  gjenstridig;  Bellasys,  den 
engelske  General,  begik  Underslæb  med  Provianten;  Hertu- 
gen af  Ormond,  som  havde  Overbefalingen  over  hele  Toget, 
beviste  ved  denne  som  ved  enhver  anden  Leilighed  sin 
Mangel  paa  de  Egenskaber,  som  store  Foretagender  kræve. 
Der  holdtes  ingen  Mandstugt;  man  lod  Soldaterne  udplyndre 
og  forhaane  dem,  man  helst  maatte  onske  at  holde  gode 
Miner  med.  Kirker  plyndredes.  Billeder  søndersloges,  Non- 
ner krænkedes.  Officererne  deelte  Byttet  istedetfor  at  straffe 
Kansmændene,  og  tilsidst  forlod  Flaaden  Krigsskuepladsen, 
ladet  —  for  at  bruge  Stanhopes  Ord  —  »med  en  god  Por- 
tion Rov  og  Skjændsel«. 

Da  Flaaden  paa  Veien  tilbage  til  England  var  ud  for 
Portugals  Kyst,  fik  Hertugen  af  Ormond  Efterretning  om,  at 
de  spanske  Skibe,  der  bragte  Skatten  fra  Amerika,  netop  vare 
ankomne  til  Europa  og  for  at  undgaae  hans  Flaade  havde  be- 
givet sig  til  Havnen  ved  Yigo.  Ladningen  bestod,  siger 
man,  af  mere  end  tre  Millioner  Pund  Sterling  i  Guld  og 
Sølv  foruden  mange  værdifulde  Kjobmandsvarer.  Udsigten 
til  Rov  udj evnede  alle  Trætter.  Hollændere  og  Englændere, 
Admiraler   og  Generaler  gave  ikke  hinanden   Noget  efter  i 

Virksomhed.  Spanierne  kunde  med  den  største  Lethed  have 
frelst  Skatten  ved  simpelthen  at  bringe  den  i  Land;  men 
det  var  en  Grundlov  for  den  spanske  Handel,  at  Gallionerne 
skulde  udlosse  i  Cadix  og  kun  i  Cadix.  Handelscollegiet  i 
Cadix  negtede  i  Monopolets  sande  Aand  endog  under  disse 
Forhold  at  give  Slip  paa  en  eneste  Toddel  af  sin  Forret. 
Sagen  blev  bragt  for  Eaadet  for  de  amerikanske  Anliggen- 
der, der  overveiede  og  betænkte  sig  netop  en  Dag  for  meget. 
Nogle  svage  Tilberedelser  til  Forsvar  bleve  gjorte.  To 
næsten  hensmuldrede  Taarne  ved  Mundingen  af  Vigobugten 
bleve  besatte  med  nogle  faa,  sletbevæbnede  og  uøvede  Bon- 
der; en  Bom  blev  dragen  tvers  over  Indløbet  til  Bugten, 
og  nogle  faa  franske  Krigsskibe,  som  havde  ledsaget  Gallio- 
nerne fra  Amerika,  bleve  lagte  for  Anker  indenfor,  men 
Alt  uden  den  allerringeste  Nytte.  De  engelske  Skibe  brøde 
igjennem  Bommen;  Hertugen  af  Ormond  og  hans  Soldater 
stormede  Forterne;  Franskmændene  brændte  deres  Skibe 
og  undslap  til  Kysten.  Seirherrerne  deelte  nogle  Millioner 
Dollars  mellem  sig;  nogle  Millioner  flere  vare  sunkne*)  — 
da  alle  Gallionerne  enten  vare  tagne  eller  ødelagte,  kom 
Eaadets  Befaling  til  at  udlosse ! 

Da  Philip  vendte  tilbage  til  Madrid  i  Begyndelsen  af 
1703,  fandt  han  Finantserne  endnu  mere  ødelagte,  Folket 
endnu  mere  misfornøiet,  og  den  fjendtlige  Coalition  endnu 
frygteligere  end  før.  Gallionernes  Tab  havde  foranlediget 
et  stort  Deficit  i  Indkomsterne.  Admiralen  af  Castilien,  et 
af  de  høieste  Mennesker  i  Europa,  var  flyttet  til  Lissabon  og 
havde  svoret  Ærkehertug  Carl**)  Eed.  Kongen  af  Portugal 
anerkj endte  snart  efter  Carl   som  Konge  af  Spanien  og  be- 


*)    Det  er  maaskee  Læseren  bekj endt,  at  der  i  denne  Tid  er  Spørga- 
maal  om  ved  Hjælp  af  Dykkere  at  optage  de  sunkne  Gallioner. 
**)   Søn  af  Keiser  Leopold  af  Østerrig  og  Dattersøns    Søn    af  deu 
spanske  Konge  Philip  den  Tredie. 

Red. 

redte  sig  til  at  understøtte  det  esterrigske  Huus's  Fordrin- 
ger med  Vaaben. 

Paa  den  anden  Side  sendte  Ludvig  til  sin  Sønnesøns 
Hjælp  en  Hær  paa  tolv  Tusinde  Mand  under  Hertugen  af 
Berwicks  Betaling.  Berwick  var  en  Søn  af  Jacob  H  og 
Arabella  Churchill.  Han  var  bleven  opdraget  under  For- 
ventningen om  de  høieste  Hædersposter,  som  en  engelsk 
Undersaat  kan  opnaae,  men  hans  Liv  brød  sig  en  ny  Bane 
ved  den  Revolution  (1688),  der  kuldkastede  hans  forblin- 
dede Faders  Throne.  Berwick  blev  en  Landflygtig,  en 
Mand  uden  Fædreland;  og  fra  nu  af  blev  hans  Leir  ham 
hans  Fædreland,  og  Iveren  for  at  vinde  Ære  i  sin  Stilling 
blev  hans  Patriotisme.  Med  alvorlig  og  kold  Kraft  ud- 
førte han  en  Soldats  Pligter,  der  staaer  i  Lykkens  Sold. 
Hans  militaire  Redelighed  blev  angreben  af  de  haardeste 
Fristelser,  men  befandtes  uovervindelig.  Snart  kæmpede 
han  mod  sin  Onkels,  snart  mod  sin  Broders  Sag;  men  aldrig 
blev  han  dog  mistænkt  for  Forræderi  eller  endog  blot  for 
Slaphed. 

Tidlig  paa  Aaret  1704  blev  en  Hær,  der  bestod  af  en- 
gelske, hollandske  og  portugiske  Tropper,  dragen  sammen 
paa  Spaniens  vestlige  Grændse.  Ærkehertug  Carl  var  an- 
kommen til  Lissabon  og  viste  sig  personlig  i  Spidsen  for 
sine  Folk.  Berwicks  militaire  Dygtighed  holdt  de  Allierede, 
der  stode  under  Lord  Galways  Befaling,  i  Schak  under  hele 
Felttoget.  I  det  Sydlige  af  Landet  blev  der  derimod  kæm- 
pet en  haard  Kamp.  En  engelsk  Flaade  under  Sir  George 
Rooke,  der  havde  adskillige  Regimenter  ombord  under  Prind- 
sen  af  H essen-Darmstadts  Befaling,  viste  sig  udfor  Gibral- 
tarklippen. Denne  berømte  Fæstning,  som  Naturen  næsten 
har  gjort  uindtagelig,  og  mod  hvilken  alle  Krigskunstens 
Midler  forgjæves  ere  blevne  opbudte,  blev  tagen  saa  let, 
som  om  den  havde  været  en  aaben  By  paa  flad  Mark. 
Garnisonen  laa  og  bad  istedetfor  at  staae  paa  sin  Post. 
Nogle    faa  engelske  Sømænd   klattrede    op   ad  Klippen    — 

Spanierne  capitulerede,  og  det  britiske  Flag  plantedes  paa 
de  Volde,  fra  hvilke  Frankrigs  og  Spaniens  samlede  Hære 
og  Flaader  aldrig  have  kunnet  rive  det  ned.  Kooke  seilede 
videre  til  Malaga,  leverede  en  fransk  Escadre  en  Kamp  i 
Nærheden  af  denne  Havn  og  vendte  efter  en  tvivlsom  Træf- 
ning tilbage  til  England. 

Men  større  Begivenheder  forberedtes.  Den  engelske 
Regjering  havde  besluttet  at  sende  en  Expedition  til  Spa- 
nien under  Anførsel  af  Charles  Mordaunt,  Jarl  af  Peterbo- 
rough. Denne  Mand  var,  omend  ikke  den  største,  saa  dog 
den  besynderligste  Personlighed  paa  sin  Tid,  Carl  den  Tolvte 
end  ikke  undtagen.  Peterborough  maa  i  Virkeligheden  be- 
tegnes som  en  sleben,  veloplært  og  erotisk  Carl  den  Tolvte. 
Hans  Mod  forenede  fransk  Fremfusenhed  med  engelsk  Sta- 
dighed. Hans  Aands  Frugtbarhed  og  Virksomhed  var  næ- 
sten utrolig.  Det  viste  sig  i  Alt,  hvad  han  tog  sig  for,  i 
hans  Felttog,  hans  offentlige  Forretninger,  hans  fortrolige 
Brevvexling,  hans  lette  og  populaire  Conversation.  Han 
var  en  trofast  Ven,  en  ædelmodig  Fjende  og  i  sin  Ad- 
færd en  fuldendt  Gentleman.  Men  hans  glimrende  Ta- 
lenter bleve  næsten  gjorte  ubrugelige  for  hans  Land  ved 
hans  Letsind,  Rastløshed,  Pirrelighed  og  usunde  Nyheds- 
syge.  Hans  Svagheder  havde  meer  end  een  Gang  bragt 
ham  i  alvorlig  Forlegenhed  og  havde  tilskyndet  ham  til 
at  begaae  Handlinger,  der  vare  hans  humane  og  ædle  Cha- 
rakteer  aldeles  uværdige.  Hvile  var  ham  utalelig.  Hans 
Lyst  var  det  at  flyve  Europa  rundt  iilsommere  end  en  van- 
drende Coureer.  Den  ene  Uge  var  han  i  Haag,  den  næste 
i  Wien.  Saa  faldt  han  paa  at  besøge  Madrid,  og  næppe 
var  han  naaet  derhen,  før  han  bestilte  Heste  og  foer  til 
Kjøbenhavn.  Ingen  Ledsager  kunde  holde  hans  lilfær- 
dighed  ud.  Ligen  legemlig  Svaghed  kunde  holde  ham  til- 
bage, og  Alderdom,  S3^gelighed,  ja  selv  truende  Dødsfare 
gjorde  næppe  nogen  Virkning  paa  hans  uforfærdede  Aand. 
Lige  før  han  underkastede  sig  den  skrækkeligste  chirurgiske 

Operation,  talte  han  saa  livligt  som  en  ung  Mand  i  Sund- 
hedens fulde  Kraft.  Dagen  efter  Operationen  vilde  han 
tiltrods  for  sine  Lægers  indstændige  Begjæring  reise  bort. 
Han  lignede  et  Skelet.  Men  hans  fyrige  Aand  holdt  ham 
oppe  under  Trængsler  og  Lidelser,  der  maatte  synes  at 
bringe  den  stærkeste  Mand  i  Graven.  Forandring  i  Syssel- 
sættelse var  ham  ligesaa  nødvendig  som  Forandring  i  Op- 
holdssted. Det  morede  ham  at  dictere  sex  eller  syv  Breve 
paa  een  Gang.  Folk,  der  havde  Forretninger  med  ham, 
beklagede  sig  over,  at,  uagtet  han  talte  med  stor  Indsigt 
om  enhver  Ting,  kunde  han  aldrig  holde  sig  til  Kjerne- 
punktet  i  Sagen.  »Lord  Peterborough,«  siger  Pope,  »kan  sige 
meget  Smukt  og  Livligt  i  sine  Breve;  men  hans  Tanke- 
gang er  alt  for  let  og  spingende;  naar  derimod  Lord  Bo- 
liugbroke  skriver  til  en  Hersker  eller  Statsmand,  fæster 
han  sin  Opmærksomhed  paa  det  Punkt,  der  er  det  meest 
reelle  i  Sagen,  stiller  det  i  det  stærkeste  og  smukkeste 
Lys  og  behandler  det  saaledes,  at  det  tjener  hans  Hen- 
sigt bedst.«  Hvad  Peterborough  var  i  Forhold  til  Bo- 
lingbroke  som  Skribent,  var  han  i  Forhold  til  Mariborough 
som  Feltherre.  Han  var  i  Sandhed  den  sidste  af  de  van- 
drende Riddere,  tapper  indtil  Dumdristighed,  gavmild  indtil 
Ødselhed,  velvillig  i  sin  Handlemaade  mod  Fjender,  den 
Undertryktes  Beskytter  og  Qvindens  Beundrer. 

I  Juni  Maaned  1705  ankom  denne  mærkelige  Mand  til 
Lissabon  med  fem  Tusinde  hollandske  og  engelske  Soldater. 
Der  indskibede  Ærkehertugen  sig  med  et  stort  Følge,  som 
Peterborough  paa  egen  Bekostning  underholdt  paa  det  Præg- 
tigste under  hele  Beisen.  Fra  Lissabon  drog  Flaaden  til 
Gibraltar,  og  efter  at  have  taget  Prindsen  af  Hessen-Darm- 
stat  ombord  styrede  den  mod  Nordost  langs  Spaniens  Kyst. 

Den  første  Plads,  Expeditionen  anløb  efter  at  have 
forladt  Gibraltar,  var  Altea  i  Valencia.  Philips  usle  Sty- 
relse havde  vakt  almindelig  Utilfredshed  i  denne  Provinds. 
Fjenderne  vare    hjerteligt   velkomne;    Landalmuen    styrtede 

ned  til  Kysten  med  Levnetsmidler  og  raabte:  »Længe  leve 
Carl  den  Tredie.«  Nabofæstningen  Denia  overgav  sig  uden 
Kamp.  Peterboroughs  Phantasi  blev  sat  i  stærk  BevægelseJ; 
han  fattede  Haab  om  at  ende  Krigen  med  eet  Slag.  Ma- 
drid var  kun  tredive  Mile  borte;  der  var  næppe  en  befæ- 
stet Stilling  paa  Veien,  og  Philips  Tropper  vare  enten  ved 
Portugals  Grændser  eller  paa  Cataloniens  Kyst.  I  Hovedsta- 
den var  der  intet  Militair  med  Undtagelse  af  nogle  faa  Hest- 
folk, der  dannede  en  Æresgarde  om  Kongens  Person.  Hans 
Forestilling  om  at  bryde  ind  i  Hjertet  af  et  stort  Konge- 
rige med  en  Hær  paa  kun  syv  Tusinde  Mand  var  for  vove- 
lig til  at  falde  i  Ærkehertugens  Smag.  Prindsen  af  Hes- 
sen,  som  under  den  sidste  spanske  Konges  Styrelse  havde 
været  Gouverneur  i  Catalonien,  og  som  overvurderede  sin 
Indflydelse  der,  var  af  den  Mening,  at  man  oieblikkelig 
skulde  seile  derhen  og  angribe  Barcelona,  og  Peterborough 
maatte  foie  sig  efter  disse  Planer. 

Den  sextende  August  ankom  Flaaden  fra  Barcelona, 
og  Peterborough  fandt,  at  det  ham  af  Ærkehertugen  og 
Prindsen  betegnede  Forsøg  var  saa  vanskeligt,  at  det  næ- 
sten blev  umuligt.  Den  ene  Side  af  Byen  beskyttedes  af 
Havet,  den  anden  af  Montjuichs  stærke  Fæstningsværker. 
Voldene  vare  saa  udstrakte,  at  tredive  Tusinde  Mand  næppe 
vilde  have  været  tilstrækkelige  til  at  indeslutte  dem.  Be- 
sætningen var  ligesaa  talrig  som  Beleirerne,  og  de  ypperste 
spanske  Officerer  vare  i  Byen.  De  Forhaabninger,  Prindsen 
af  Darmstadt  havde  sat  til  en  Folkereisning,  bleve  sørgelig 
skuffede.  Kun  omtrent  femten  Hundrede  bevæbnede  Bøn- 
der sluttede  sig  til  dem;  men  deres  Tjeneste  kostede  langt 
Mere,  end  den  var  værd. 

Ingen  General  har  nogensinde  været  i  en  beklageligere 
Stilling  end  den,  hvori  Peterborough  nu  befandt  sig.  Han 
havde  altid  modsat  sig  Planen  om  at  beleire  Barcelona, 
men  hans  Modstand  var  bleven  afviist  sofn  ubefoiet,  og  nu 
skulde    han  til  at  udføre    en   Plan,  som    han  altid   havde 

anseet  for  umulig  at  realisere.  Modsatte  Meninger  gjorde 
sig  gjældende  i  hans  Omgivelser,  og  han  blev  dadlet  af  Alle. 
Ærkehertugen  og  Prindsen  bebreidede  ham,  at  han  ikke  strax 
havde  angrebet,  men  fremkom  ikke  med  nogen  Plan,  der 
kunde  sætte  syv  Tusinde  Mand  til  at  udrette  det,  hvortil 
der  behøvedes  tredive  Tusinde.  Andre  bebreidede  deres 
General,  at  han  havde  opgivet  sin  egen  Overbeviisning  for 
at  føie  Carls  barnagtige  Griller,  og  advarede  ham  imod  at 
offre  sine  Mænd  paa  et  Forsøg,  der  umuligt  kunde  lykkes. 
Den  hollandske  Overbefaliiigsmand  erklærede  .reent  ud,  at 
hans  Soldater  ikke  vilde  røre  en  Haand:  »Lord  Peter- 
borough kunde  befale,  hvad  det  saa  skulde  være,  men  at 
begynde  paa  en  saadan  Beleiring  var  Galskab;  man  skulde 
ikke  sende  Mennesker  den  visse  Død  imøde,  naar  der  ingen 
Fordeel  var  at  vinde. 

Endelig  efter  tre  Ugers  Uvirksomhed  forkyndte  Peter- 
borough det  som  sin  faste  Bestemmelse  at  hæve  Beleiringen. 
Det  tunge  Skyts  bragtes  ombord,  og  Tiberedelser  til  atter 
at  indskibe  Tropperne  gjordes.  Carl  og  Prindsen  vare 
rasende,  men  mange  af  Officererne  bebreidede  paa  den  an- 
den Side  Generalen,  at  han  saalænge  havde  opsat  den  For- 
holdsregel, han  endelig  havde  anseet  det  for  nødvendigt 
at  tage.  Den  tolvte  September  var  der  Glæde  og  ofientlig 
Bespiisning  i  Barcelona  i  Anledning  af  denne  store  Befrielse. 
Den  følgende  Morgen  vaiede  det  engelske  Flag  paa  Mont- 
juichs  Volde.  Een  Mands  Geni  og  Kraft  havde  gjort  samme 
Gavn  som  fyrretyve  Batailloner. 

Ved  Midnat  kaldte  Peterborough  Prindsen  af  Hessen 
til  sig,  med  hvem  han  i  nogen  Tid  ikke  havde  talt.  »Jeg 
har  besluttet,  Sir,«  sagde  Jarlen,  »at  forsøge  et  Angreb; 
De  maa  ledsage  os,  dersom  de  anseer  det  for  passende,  og 
see,  om  jeg  og  mine  Mænd  fortjene  det,  De  har  behaget  at 
sige  om  os.«  Prindsen  studsede.  »Angrebet,«  sagde  han, 
»var  haabløst,  men  han  var  rede  til  at  tage  sin  Deel  deraf;« 
og  uden  videre  Discussion  lod  han  sit  Kytteri  opstille. 

Femten  Hundrede  engelske  Soldater  samledes  under 
Jarlens  Befaling.  Nogle  Tusinde  stilledes  i  Reserve  ved  et 
nærliggende  Kloster  under  Stanhopes  Betaling.  Efter  en 
Marsch  i  idelige  Slyngninger  langs  Foden  af  Heiderne 
naaede  Peterborough  og  hans  lille  Hær  Montjuich's  Volde. 
Der  gjorde  de  Holdt  til  Daggry.  Saasnart  de  bleve  op- 
dagede, styrtede  Fjenden  frem  indenfor  Ydiegraven  for  at 
møde  dem.  Det  var  netop  det,  som  Peterborough  havde 
gjort  Regning  paa,  og  paa  denne  Eventualitet  havde  han 
derfor  beredt  sine  Folk.  Engelskmændene  modtoge  Eden, 
styrtede  frem,  lob  indenfor  Grraven,  kastede  Spanierne  paa 
Flugt  og  trængte  indenfor  Fæstningsværkerne  paa  samme 
Tid  som  de  Flygtende.  Fer  Garnisonen  havde  fattet  sig 
ovenpaa  denne  første  Overraskelse,  var  Jarlen  Herre  over 
Udenværkerne,  havde  taget  nogle  Stykker  Skyts  og  ladet 
opkaste  et  Brystværn  for  at  dække  sine  Folk.  Han 
sendte  da  Bud  efter  Stanhopes  Reserve.  Medens  han  ven- 
tede paa  denne  Forstærkning,  ankom  den  Efterretning,  at 
tre  Tusinde  Mand  vare  under  Marsch  fra  Barcelona  til 
Montjuich.  Han  red  oieblikkelig  ned  for  at  tage  dem  i 
Øiesyn,  men  aldrig  saasnart  havde  han  forladt  sine  Tropper, 
før  disse  bleve  overfaldne  af  en  panisk  Skræk.  Deres  Stilling 
var  i  Sandhed  fuld  af  Farer;  de  vare  komne  ind  i  Mont- 
juich, de  vidste  næppe  hvorledes;  deres  Antal  var  ringe, 
deres  General  var  borte,  deres  Mod  svigtede  dem,  og  de 
styrtede  afsted  for  at  rømme  deres  Plads.  Peterborough 
erfarede  dette  i  rette  Tid  til  at  standse  Tilbagetoget.  Han 
galopperede  op  til  de  Flygtende,  henvendte  nogle  faa  Ord  til 
dem  og  satte  sig  selv  i  Spidsen  for  dem. 

Lyden  af  hans  Stemme  og  Synet  af  hans  Ansigt  gjen- 
gav  dem  alt  deres  Mod,  og  de  marscherede  tilbage  til 
deres  tidligere  Stilling. 

Prindsen  af  Hessen  var  falden  under  Angrebet,  men 
ellers  gik  Alt  godt.  Stanhope  ankom;  den  Afdeling,  der 
var  marscheret  ud  fra  Barcelona,  trak  sig  tilbage;  det  svære 

Skyts  blev  udskibet  og  rettet  mod  Montjuichs  indre  Værker, 
der  lidt  efter  lidt  faldt.  Peterborough  befriede  med  sin 
sædvanlige  Ædelmodighed  de  spanske  Soldater  fra  sine 
seirrige  Troppers  Vildlied  og  lod  sin  Kival,  Prindsen  af 
Hessen,  stede  til  Jorden  med  stor  Pragt. 

Indtagelsen  af  Montjuich  var  den  første  af  en  Række 
glimrende  Foretagender.  Barcelona  faldt,  og  det  var  Peter- 
borough, der  havde  Æren  for  med  en  Haandfuld  Mænd  at 
have  taget  en  af  de  største  og  stærkeste  Fæstninger  i  Europa. 
Han  havde  ogsaa  Æren  for  —  og  det  var  hans  ridderlige 
Charakteer  ikke  mindre  dyrebart  —  at  have  frelst  den 
smukke  Hertuginde  af  Popoli,  hvem  han  mødte  flygtende 
med  udslagne  Haar,  for  Soldaternes  Raseri.  Han  drog 
endog  meget  snildt  Fordeel  af  den  Skinsyge,  med  hvilken 
Catalonierne  betragtede  Castilianerne.  I  Provindsens  Hoved- 
stad, hvor  han  nu  havde  opslaaet  sit  Qvarteer,  garanterede 
han  dem  alle  deres  Rettigheder  og  Friheder,  og  saaledes 
lykkedes  det  ham  at  vinde  Befolkningen  for  det  østerrigske 
Huus's  Sag. 

Det  aabne  Land  erklærede  sig  nu  for  Carls  Sag.  Tar- 
ragona,  Tortosa,  Gerona,  Lerida,  San  Mateo  aabnede  deres 
Porte.  Den  spanske  Regjering  sendte  Greven  af  Las  Torres 
med  syv  Tusinde  Mand  for  at  vinde  San  Mateo  tilbage. 
Jarlen  af  Peterborough  tvang  ham  med  næppe  tolv  Hun- 
drede Mand  til  at  hæve  Beleiringen.  Hans  Officerer  raadede 
ham  til  at  være  tilfreds  med  dette  overordentlige  Held. 
Carl  trængte  ind  paa  ham  for  at  faae  ham  til  at  vende  til- 
bage til  Barcelona,  men  ingen  Forestillinger  kunde  standse 
en  saadan  Aand  midt  paa  en  saadan  Løbebane.  Det  var  i 
Hjertet  af  Vinteren;  Landet  var  bjergrigt,  Veiene  vare 
næsten  ufremkommelige,  Folkene  vare  slet  klædte,  Hestene 
vare  udmattede,  og  den  retirerende' Hær  var  langt  talrigere 
end  den  forfølgende.  Men  Vanskeligheder  og  Farer  vare 
uden  Betydning  for  Peterboroughs  Energi.  Han  drog  videre, 
drivende  Las  Torres  foran  sig.     Nul  es  overgav  sig  ved  den. 

blotte  Skræk  for  hans  Navn,  og  den  fjerde  Februar  1706 
inkom  han  i  Triumph  til  Valencia.  Der  fik  han  at  vide, 
at  en  Troppeafdeling  paa  fire  Tusinde  Mand  var  paa  Vel 
til  at  forene  sig  med  Las  Torres.  I  Nattens  Stilhed  brød 
han  op  fra  Valencia,  gik  over  Xucar,  faldt  uformodet  over 
Fjendens  Leir  og  dræbte,  adspredte  eller  fangede  hele  For- 
stærkningen. Valencierne  vilde  næppe  troe  deres  egne  Øine, 
da  de  saae  Fangerne  blive  indbragte. 

Imidlertid  besluttede  Hofferne  i  Madrid  og  Versailles, 
forbittreed  og  foruroligede  ved  Barcelonas  Fald  og  det  omlig- 
gende Lands  Frafald,  at  gjøre  en  stor  Anstrengelse.  En  be- 
tydelig Hær,  af  Navn  anført  af  Philip,  men  i  Virkeligheden 
af  Marschal  Tessé,  faldt  ind  i  Catalonien.  En  Flaade  under 
Greven  af  Toulouse,  en  Søn  af  Ludvig  den  Fjortende,  viste 
sig  for  Barcelonas  Havn.  Byen  blev  paa  een  Gang  angreben 
baade  fra  Land-  og  fra  Søsiden,  og  Ærkehertugens  Person 
svævede  i  betydelig  Fare.  Peterborough  marscherede  da  i 
Spidsen  for  omtrent  tre  Tusinde  Mand  saa  iilsomt  som  mu- 
ligt fra  Valencia.  At  levere  en  stor,  regulair  Armee  under 
en  af  Frankrigs  Marschallers  Befaling  et  Slag  vilde  med 
en  saa  lille  Styrke  være  Daarskab.  Jarlen  tog  derfor  sin 
Tilflugt  til  den  lille  Krig.  Han  tog  sin  Stilling  paa  de 
nærliggende  Bjerge,  trættede  Fjenden  ved  uophørlig  at  for- 
urolige ham,  tilintetgjorde  de  enkelte  omstreifende  Afde- 
linger, afskar  Forbindelsen  med  det  Indre  og  indsmuglede 
Hjælp  baade  af  Tropper  og  Proviant  i  Byen.  Han  indsaae 
imidlertid,  at  den  eneste  mulige  Undsætning  for  de  Belei- 
rede  maatte  komme  fra  Søen.  Hans  Instrux  fra  den  bri- 
tiske Kegjering  gav  ham  den  øverste  Magt  ikke  blot  over 
Hæren,  men  ogsaa  over  Flaaden,  hvorsomhelst  dens  Nær- 
værelse var  ham  nødvendig.  Om  Natten  seilede  han  ud 
i  en  aaben  Baad  uden  at  indvie  Nogen  i  sin  Plan.  Han 
blev  omtrent  et  Par  Miil  fra  Kysten  taget  op  af  et  af 
Skibene  i  den  engelske  Escadre.  Saa  snart  han  var  ombord,, 
overtog   han   først   selv    Commandoen  og  sendte    en  Jolle 

med  sine  Befalinger  til  Admiralen.  Vare  disse  Befalinger^ 
blevne  udstedte  et  Par  Timer  fer,  vilde  man  rimeligviis 
have  kunnet  tage  hele  den  franske  Flaade. 

Nu  stak  derimod  Greven  af  Toulouse  strax  ud  i  rum 
Sø.  Havnen  var  aaben.  Byen  var  befriet.  Den  følgende 
Nat  hævede  Fjenden  Beleiringen  og  trak  sig  tilbage  til 
Eoussillon.  Peterborough  vendte  tilbage  til  Valencia,  en 
Stilling,  han  foretrak  fremfor  enhver  anden  i  Spanien;  og 
Philip,  som  havde  været  fraværende  fra  sin  Hustru  i  nogle 
Uger,  kunde  ikke  udholde  Adskillelsen  længere  og  flygtede 
til  Madrid  for  igjen  at  slutte  sig  til  hende. 

T  Madrid  var  det  imidlertid  umuligt  baade  for  liara  og 
for  hende  at  forblive.  Peterboroughs  glimrende  Fremgang 
paa  Spaniens  Østkyst  havde  gjort  den  sløve  Galway  skinsyg. 
Han  trængte  frem  lige  til  Hjertet  af  Spanien.  Berwick  trak 
sig  tilbage.  Alcantara,  Ciudad,  Rodrigo  og  Salamanca  faldt, 
og  Seirherrerue  marscherede  mod  Hovedstaden. 

Philip  blev  alvorligt  opfordret  af  sine  Raadgivere  til  at 
flytte  Regjeringens  Sæde  til  Burgos.  De  Allieredes  Avant- 
garde blev  allerede  seet  paa  Høiderne  foran  Madrid.  Man 
erfarede,  at  deres  Kjernetropper  vare  i  Spidsen.  Den  ulyk- 
kelige Fyrste  flygtede  med  sin  Dronning  og  hele  Hoffet. 
Efter  at  have  reist  otte  Dage  under  en  brændende  Solhede 
paa  slette  Veie,  og  efter  at  have  sovet  otte  Nætter  i  elen- 
dige Hytter,  af  hvilke  een  styrtede  sammen  og  nær  havde 
knuust  dem  begge,  naaede  de  endelig  Gammel-Castiliens 
Hovedstad.  Imidlertid  havde  Fjenderne  i  Triumph  holdt 
Indtog  i  Madrid  og  udraabt  Ærkehertugen  til  Konge  i  Ho- 
vedstadens Gader.  Arragonien,  der  altid  liavde  været  skin- 
syg paa  Castiliens  Forrang,  fulgte  paa  denne  Tid  Cataloniens 
Exempel.  Sarragossa  faldt  fra  uden  at  have  seet  nogen 
Fjende.  Den  Gouverneur,  som  Philip  havde  sat  over  Cartha- 
gena,  sveg  sin  Pligt  og  overgav  de  Allierede  Spaniens  bedste 
Arsenal  og  sidste  Skibe. 

Toledo  havde  i   nogen  Tid  været   Tilflugtssted   for   to 

sprgjerrige,  urolige,  hævngjerrige  Intriganter,  Enkedronnin- 
gen og  Cardinal  Porto  Carrero.  De  havde  længe  været 
dødelige  Fjender.  De  havde  staaet  i  Spidsen  for  Østerrigs 
og  Frankrigs  modsatte  Partier.  Enhver  af  dem  havde  vexel- 
viis  hersket  over  den  foregaaende  Konges  svage  og  forstyr- 
rede Aand.  Tilsidst  havde  Præstens  Rænker  seiret  over 
Qvindens  Smigrerier,  og  Dronningen  var  skamfuld  og  for- 
bittret  flygtet  fra  Hoffet,  hvor  hun  engang  havde  været  den 
Forste.  I  sin  tilbagetrukne  Stilling  var  hun  snart  bleven 
forsonet  med  ham,  hvis  Kunstgreb  havde  tilintetgjort  hen- 
des Indflydelse.  Cardinalen,  der  havde  havt  Magten  længe 
nok  til  at  overbevise  Alle  om  sin  Udygtighed,  var  bleven 
sendt  tilbage  til  sin  Ærkestol,  forbandende  sin  egen  Daar- 
skab  og  det  Huses  Utaknemmelighed,  som  han  kun  altfor 
godt  havde  tjent.  Fælles  Interesser  og  fælles  Fjendskaber 
forsonede  de  faldne  Rivaler.  De  esterrigske  Tropper  bleve 
uden  Modstand  indladte  i  Toledo.  Enkedronningen  kastede 
den  Sørgedragt,  som  en  Enke  efter  en  spansk  Konge  ellers 
altid  bærer,  og  straalede  af  Juveler.  Cardinalen  velsignede 
Fjendernes  Faner  i  sin  prægtige  Cathedralkirke  og  illumine- 
rede sit  Slot  til  Ære  for  den  store  Befrielse.  Det  syntes, 
som  om  Kampen  var  endt  til  Ærkehertugens  Fordeel,  og 
at  Philips  eneste  Udvei  var  en  skyndsom  Flugt  til  hans 
Bedstefaders  Besiddelser. 

Saaledes  dømte  de,  der  ikke  kj endte  den  spanske  Folke- 
charakteer.  Der  er  intet  Land  i  Europa,  der  er  saa  let  at 
overrumple  som  Spanien;  der  er  heller  intet,  der  er  saa 
svært  at  erobre.  Intet  er  foragteligere  end  den  regel- 
rette militaire  Modstand,  Spanien  gjør  en  Fjende;  Intet 
frygteligere  end  den  Kraft,  der  sprudler  frem,  naar  dets 
Troppers  Modstand  er  knust.  Dets  Hære  have  længe 
havt  altfor  stor  Lighed  med  uordnede  Hobe;  men  dets  udis- 
ciplinerede Skarer  have  i  en  usædvanlig  Grad  været  i  Be- 
siddelse af  krigersk  Aand.  Soldaten  mangler  i  Sammen- 
ligning  med    andre    Soldater     militaire    Egenskaber;    men 

Bonden  har  ligesaa  mange  af  disse  Egenskaber  som  Sol- 
daten. I  intet  Land  ere  saa  stærke  Fæstninger  blevne 
tagne  ved  Overrumpling;  i  intet  Land  have  ubefæstede 
Byer  gjort  store  Hære  en  saa  rasende  og  haardnakket  Mod- 
stand. Krigene  i  Spanien  have  siden  Romernes  Dage 
havt  en  eiendommelig  Charakteer;  en  uudslukkelig  Bd  bræn- 
der vildt  under  Asken,  og  længe  efter  at  den  tilsyneladende  ; 
ganske  er  udslukt,  er  den  atter  flammet  op.  voldsommere 
end  nogensinde. 

Castilianernes  Opførsel  under  Arvefølgekrigen  var  meget 
charakteristisk.  Uagtet  de  havde  Overvægten  i  en  talrig 
Befolkning  og  en  gunstig  Beliggenhed,  vare  de  skammeligt 
blevne  tilsidesatte.  Alle  den  spanske  Krones  europæiske  Be- 
siddelser vare  tabte.  Catalonien,  Arragonien  og  Valencia 
havde  anerkjendt  den  østerrigske  Prinds.  Gibraltar  var  ble- 
ven taget  af  nogle  faa  Matroser,  Barcelona  stormet  af  nogle 
faa,  sletberedne  Dragoner.  Fjenderne  vare  trængte  ind  i 
Halvøens  Centrum  og  havde  opslaaet  deres  Qvarteer  i  Ma- 
drid og  Toledo;  under  Alt  dette  havde  Nationen  næppe 
givet  Livstegn.  Den  Bige  kunde  næppe  bevæges  til  at  give 
eller  blot  til  at  laane  til  Krigens  Understøttelse ;  Tropperne 
havde  hverken  viist Disciplin  eller  Mod;  og  nu  endelig,  da 
Alt  syntes  tabt,  da  den  meest  Begeistrede  maatte  synes  at 
have  opgivet  alt  Haab,  nu  vaagnede  Nationalaanden  vild, 
stolt  og  uovervindelig.  Folket  havde  ligget  i  Dvale,  da 
Omstændighederne  endnu  indgjøde  Haab;  det  samlede  hele 
sin  Kraft  til  Fortvivlelsens  Tid.  Castilien,  Leon,  Andalu- 
sien, Estremadura  reiste  sig  paa  een  Gang;  enhver  Bonde  an- 
skaffede sig  et  Gevær  eller  et  Spyd;  de  Allierede  vare  kun 
Herrer  over  den  Grund,  de  traadte  paa.  Ingen  Soldat 
kunde  vandre  hundrede  Alen  fra  Hovedtroppen  uden  at  løbe 
Fare  for  at  blive  hugget  ned.  Landet,  gjennem  hvilket 
Erobrerne  havde  marscheret  til  Madrid,  og  som  de  indbildte 
sig  at  have  betvunget,  stod  heelt  og  holdent  i  Yaaben  bag 
dem.     Deres  Forbindelse    med    Portugal  var  afbrudt.     Paa 

>amme  Tid  begyndte  for  første  Gang  Penge  rigeligt  at  til- 
'lyde  den  flygtende  Konges  Skatkammer.  »Iforgaars«,  siger 
Prindsesse  Orsini  i  et  Brev  fra  denne  Tid,  »bragte  Præsten  i 
en  Landsby,  der  kun  bestaaer  af  et  Hundrede  og  tyve  Huse, 
et  Hundredre  og  tyve  Pistoler  til  Dronningen.  »Min  Hjord,« 
sagde  han,  »undseer  sig  ved  at  sende  saa  Lidt;  men  den 
beder  P]der  at  troe,  at  der  i  denne  Pung  er  et  Hundrede  og 
tyve  til  Døden  trofaste  Hjerter.«  Den  gode  Mand  græd,  me- 
dens han  talte,  og  i  Sandhed,  ogsaa  vi  græd.  Igaar  sendte 
en  anden  lille  Landsby,  hvori  der  kun  er  tyve  Huse,  os 
halvtredsindstyve  Pistoler.« 

Medens  Castilianerne  som  een  Mand  grebe  til  Vaaben 
for  Philips  Sag,  tjente  de  Allierede  ligesaa  kraftigt  samme 
Sag  ved  deres  Misgreb.  Galway  stod  i  Madrid,  hvor  hans 
Soldater  svælgede  i  en  saa  bundløs  Tøilesløshed,  at  Halv- 
delen af  dem  laa  paa  Hospitalerne.  Carl  forblev  nølende 
i  Catalonien.  Peterborough  havde  taget  Requena  og  øn- 
skede at  marschere  fra  Valencia  til  Madrid  og  forene  sig 
med  Galway;  men  Ærkehertugen  negtede  sit  Samtykke  til 
Planen.  Den  fortornede  General  forblev  følgelig  i  sin  Ynd- 
lingsby  ved  Middelhavets  yndige  Kyster,  han  læste  Don 
Quixote,  gav  Baller  og  Soireer,  forsøgte  forgjæves  at  dres- 
sere valenciske  Tyre  til  Kamp  paa  Arenaen  og  gjorde  Cour, 
og  det  ikke  forgjæves,  til  de  valenciske  Qvinder. 

Endelig  rykkede  Ærkehertugen  ind  i  Castilien  og  be- 
falede Peterborough  at  forene  sig  med  ham,  men  det  var 
for  seent:  Berwick  havde  allerede  nødt  Galway  til  at  rømme 
Madrid,  og  da  hele  de  Allieredes  Styrke  var  samlet  ved 
Guadalaxara,  blev  den  funden  at  være  afgjort  ringere  i  An- 
tal end  Fjendens. 

Peterborough  affattede  nu  en  Plan  til  at  vinde  Hoved- 
staden tilbage;  den  blev  forkastet  af  Carl.  Den  pirrelige 
og  af  sin  Hæder  forfængelige  Helts  Taalmodighed  bristede. 
Han  havde  Intet  af  den  Sindsro,  der  gjorde  Mariborough 
skikket  til  at  handle  i  fuldstændig  Overeensstemmelse  med 

Eugen  og  til  at  udholde  de  hollandske  Deputeredes  plagende 
Mellemkomst.  Han  forlangte  Tilladelse  til  at  forlade  Armeen. 
Tilladelsen  blev  beredvilligt  given;  han  reiste  til  Italien. 
Som  Paaskud  til  hans  Afreise  tjente  en  Befaling  af  Ærke- 
hertugen at  hæve  et  Laan  i  Genua  paa  den  spanske  Stats- 
kasses Credit. 

Fra  dette  Øieblik  og  lige  til  Kampens  Ende  lob  Lyk- 
kens Flod  stik  imod  den  osterrigske  Sag.  Berwick  havde 
stillet  sin  Armee  mellem  de  Allierede  og  Portugals  Grænd- 
ser.  De  trak  sig  tilbage  til  Valencia,  ankom  til  denne 
Provinds  og  efterlode  omtrent  ti  Tusinde  Fanger  i  P^jendens 
Hænder. 

I  Januar  1707  kom  Peterborough  tilbage  fra  Italien 
til  Valencia,  men  kun  som  Privatmand.  Man  spurgte  ham 
tilraads,  og  hans  Raad  synes  at  have  været  meget  forstan- 
digt. Han  erklærede  det  som  sin  bestemte  Mening,  at  man 
ikke  skulde  foretage  nogen  angribende  Bevægelse  mod  Ca- 
stilien.  Det  vilde  være  let,  sagde  han,  at  forsvare  Arrago- 
nien,  Catalonien  og  Valencia  mod  Philip.  Indvaanerne  i 
denne  Deel  af  Spanien  vare  Ærkehertugen  hengivne,  og  hele 
Befolkningen  vilde  gjere  det  bourbonske  Huses  Hær  Mod- 
stand. Om  kort  Tid  vilde  Castilianernes  Begeistring  synke. 
Philips  Regjering  maatte  begaae  upopulaire  Handlinger.  Ne- 
derlagene i  Nederlandene  maatte  nøde  Ludvig  til  at  kalde 
de  Hjælpetropper,  han  havde  sendt  sin  Sønnesøn,  tilbage. 
Først  da  var  det  Tid  at  slaae  det  afgj ørende  Slag.  Dette 
udmærkede  Raad  blev  forkastet.  Peterborough,  der  nu 
havde  faaet  Ordre  til  at  komme  tilbage  til  England,  af- 
reiste,  for  Fjentligh ederne  aabnedes,  og  med  ham  reiste  de 
Allieredes  gode  Aand.  Næppe  nogensinde  har  en  General 
gjort  saa  Meget  med  saa  ringe  Kræfter;  næppe  nogensinde 
har  nogen  General  udfoldet  saa  stor  Originalitet  og  Tapper- 
hed paa  een  Gang.  Han  besad  i  allerhøieste  Grad  Kunsten 
at  forsone  dem,  han  havde  underlagt  sig;  men  han  var  ikke 
ligesaa  heldig  i  at  vinde  deres  Hengivenhed,  som  kæmpede 


Den  spanske  Arvefølgekrig  i  Spanien.  261 

ved  hans  Side,  Han  blev  tilbedt  af  Catalonierne  og  Yalen- 
cianerne,  men  blev  hadet  af  den  Priiids,  han  næsten  havde 
gjort  til  en  stor  Konge,  og  af  de  Generaler,  hvis  Held  og 
Anseelse  hang  sammen  med  hans.  Den  engelske  Regjering 
kunde  ikke  forstaae  ham.  Han  var  saa  excentrisk,  at  den 
ikke  satte  nogen  Lid  til  den  Klogskab,  han  i  Virkeligheden 
besad;  han  fyldte  sine  Depecher  med  Epigrammer,  og  Mi- 
nistrene mente,  at  det  vilde  være  heist  uklogt  at  betroe 
Ledelsen  af  den  spanske  Krig  til  en  saa  urolig  og  romantisk 
Person.  De  gave  derfor  Commandoen  til  Lord  Galv»^ay,  en 
provet  Veteran,  en  Mand,  der  i  Krigen  var,  hvad  M olieres 
Læger  vare  i  Medicinen,  en  Mand,  som  ansaae  det  for  langt 
hæderligere  at  gjore  en  Feil  med  Bibeholdelsen  af  Reglen  end 
at  opnaae  et  Held  ved  et  Brud  derpaa,  og  som  endog  vilde 
have  skammet  sig  for  sig  selv,  hvis  han  havde  taget  Mont- 
juich  paa  en  saa  hensjmslos  Maade  som  Peterborough. 
Denne  store  Anfører  leverede  nu  Felttoget  1707  efter  de 
meest  videnskabelige  Regler.  Paa  Sletten  ved  Almanza  mødte 
han  Bourbonnernes  Hær.  Han  opstillede  sine  Tropper  i 
Overeensstemmelse  med  de  Methoder,  der  vare  foreskrevne 
af  de  bedste  Skribenter,  og  tabte  i  nogle  faa  Timer  atten 
Tusinde  Mand,  et  Hundrede  og  tyve  Faner,  hele  sin  Ba- 
gage og  hele  sit  Artilleri.  Umiddelbart  derefter  erobredes 
Valencia  og  Arragonien  af  de  Franske,  og  i  Slutningen  af 
Aaret  var  det  bjergfulde  Catalonien  den  eneste  Deel  af 
Spanien,  der  endnu  holdt  fast  ved  Carl. 

»Husk  dog  Barn,«  siger  den  gale  Kone  i  »Spectator« 
til  sin  Husbond,  »at  Duehuset  faldt  den  Eftermiddag,  da 
vor  efterladne  Tjenestepige  spildte  Salt  paa  Bordet.«  — 
»Ja,  min  Kjære,«  svarer  Gentlemanen,  »og  den  næste 
Post  bragte  os  Underretning  om  Slaget  ved  Almanza.«  Et- 
hvert Uheld  i  Spanien  var  i  nogen  Tid  blevet  antydet  ved 
Varsler,  der  vare  langt  klarere  end  Uheldet  med  Saltkarret: 
en  utaknemmelig  Prinds,  en  udisciplineret  Hær,  et  uenigt 
Krigsraad,   Misundelse,  der  triumpherede   over  Fortjenester^ 

Og  en  talentfuld  Mand,  som  blev  tilbagekaldt,  medens  Over- 
befalingen betroedes  en  pedantisk  og  slev  Person.  Slaget 
ved  Almanza  afgjorde  Spaniens  Skjæbne.  Tabet  var  saa 
stort,  at  endog  Marlborough  eller  Engen  næppe  vilde  have 
kunnet  gjenoprette  det;  det  kunde  idetmindste  ikke  gjen- 
oprettes  af  Stanhope  og  Staliremberg. 

Stanhope,  som  overtog  Befalingen  over  den  engelske 
Hær  i  Catalonien,  var  en  Mand  af  hæderlig  Dygtighed 
baade  som  Kriger  og  Borger,  men  mere  skikket  til  en  an- 
den Plads  end  til  den  første.  Stahremberg,  en  methodisk 
Taktiker  af  den  tj^dske  Skole,  blev  sendt  af  Keiseren  til 
Commandoen  i  Spanien.  To  trættende  Felttog  paafulgte, 
under  hvilke  ingen  af  de  fjendtlige  Hære  udrettede  andet 
Mærkeligt,  end  at  de  begge  vare  nærved  at  døe  af  Sult 
og  Kulde. 

Tilsidst,  i  Aaret  1710,  besluttede  Overanførerne  for  de 
Allierede  at  vove  dristigere  Foretagender.  De  begj^ndte 
Felttoget  med  en  forvoven  Bevægelse,  trængte  ind  i  Arra- 
gonien,  sloge  Philips  Tropper  ved  Almenara,  sloge  dem  igjen 
ved  Saragossa  og  rykkede  frem  til  Madrid.  Kongen  var 
igjen  en  Flygtning.  Castilianerne  grebe  atter  til  Vaaben 
med  den  samme  Begeistring,  som  de  havde  udviist  1706. 
Erobrerne  fandt  Hovedstaden  øde.  Indvaanerne  lukkede  sig 
inde  i  deres  Huse  og  vægrede  sig  ved  at  vise  den  oster- 
rigske  Prinds  noget  Tegn  paa  deres  Ærefrygt.  Det  var 
nødvendigt  at  leie  nogle  smaae  Børn  til  at  raabe  Hurra  for 
ham  i  Graderne.  Imidlertid  flokkede  Adelen  og  Prælaterne 
sig  om  Philip  i  Valladolid.  En  Folkeskare  i  et  Antal  af 
tredive  Tusinde  fulgte  deres  Konge  fra  Madrid  til  hans  nye 
Kesidens.  Ansete  Q vinder  gjorde  Reisen  til  Fods  hellere 
end  at  blive  tilbage.  Bønderne  lode  sig  i  tusind viis  hverve. 
Penge,  Vaaben  og  Proviant  ble  ve  i  Overflødighed  skaffede 
tilveie  ved  Folkets  Iver.  Landet  rundt  om  Madrid  blev 
foruroliget  ved  smaae  Afdelinger  af  uregulairt  Ptytteri.  De 
Allierede  kunde  ikke  sende  en  Depeche  til  Arragonien  eller 


Den  spanske  Arvefølgekrig  i  Spanien.  263 

tilføre  Hovedstaden  Levnetsmidler.  Selv  i  den  umiddelbare 
Nærhed  af  Staden  var  det  usikkert  for  Ærkehertugen  at 
holde  Jagt. 

Stanhope  ønskede  at  overvintre  i  Castilien,  men  han 
stod  ene  i  Krigsraadet,  og  det  var  i  Sandhed  ikke  let  at 
forstaae,  hvorledes  de  Allierede  kunde  have  holdt  sig 
midt  i  en  saa  fjendtlig  Befolkning  paa  en  saa  ugunstig 
Aarstid.  Carl,  hvis  personlige  Sikkerhed  var  Generalernes 
første  Omsorg,  blev  i  November  med  en  Rytterescorte  sendt 
til  Catalonien,  og  i  December  begyndte  Hæren  sit  Tilbage- 
tog til  Arragonien. 

De  Allierede  havde  nu  at  gjøre  med  en  sand  Mester- 
haand.  Kongen  af  Frankrig  havde  sendt  Hertugen  af  Ven- 
dOme  som  Overanfører  til  Spanien.  Denne  Mand  udmær- 
kede sig  ved  sin  Urenlighed,  sit  brutale  Væsen,  sin  plumpe 
Skjemt  og  den  Frækhed,  hvormed  han  overlod  sig  til  den 
væmmeligste  af  alle  Laster.  Hans  Ladhed  var  næsten 
utrolig,  endog  under  Felttog  laa  han  hele  Dage  i  sin  Seng. 
Hans  besynderlige  Sløvhed  havde  været  Grunden  til  nogle  af 
de  alvorligste  Nederlag,  det  bourbonske  Huus  havde  lidt. 
Men  naar  han  ved  en  eller  anden  stor  Omstændighed  reiste 
sig,  var  hans  Opfindsomhed,  Kraft  og  Aandsnærværelse  saa 
stor,  som  de  ikke  fandtes  hos  nogen  anden  fransk  General 
siden  Luxembourgs  Død. 

I  denne  Crisis  var  Vendome  sig  selv.  Fra  Talevera 
brød  han  op  med  sine  Tropper  og  forfulgte  de  Allieredes 
flygtende  Hære  med  en  for  Aarstiden  og  Landets  Beskaf- 
fenhed utrolig  Hast.  Han  marscherede  Nat  og  Dag.  I 
Spidsen  for  sit  Rytteri  svømmede  han  over  Henares's  op- 
svulmede Støm  og  indhentede  efter  faa  Dages  Forløb  Stan- 
hope, som  var  i  Brihuega  med  sin  venstre  Fløi.  »Ingen,« 
siger  den  engelske  General,  »og  heller  ikke  jeg  havde 
Anelse  om,  at  de  havde  noget  Fodfolk  nærmere  end  nogle 
Dagsmarscher  fra  os;  vor  Ulykke  skyldes  den  utrolige  Hur- 
tighed, hvormed  deres  Hær  bevægede  sig.«     Stanhope  havde 

netop  Tid  til  at  sende  Besked  til  Hærens  Centrum,  som 
var  nogle  Mile  fra  Brihuega,  da  Venddme  kom  over  ham. 
Byen  blev  omringet  fra  alle  Sider.  Voldene  bleve  nedskudte 
med  Kanoner;  en  Mine  under  en  af  Gaderne  sprang.  De 
Engelske  vedligeholdt  en  frygtelig  Ild,  indtil  deres  Krudt 
var  bortskudt.  De  kæmpede  derpaa  med  fortvivlet  Mod 
med  Bajonnetten  mod  den  overvældende  Fjende.  De  stak 
de  Huse  i  Brand,  som  Angriberne  havde  taget.  Men  Alt 
var  forgjæves.  Den  brittiske  General  indsaae,  at  Modstand 
kun  bevirkede  et  unyttigt  Blodbad.  Han  capituleiede,  og 
hans  tappre  lille  Hær  maatte  overgive  sig  paa  hæderlige 
Betingelser. 

Næppe  havde  Vendom.e  undertegnet  Capitulationen,  før- 
end han  fik  Underretning  om,  at  Stahremberg  var  under 
Marsch  for  at  bringe  Stanhope  Hjælp.  Øieblikkeligt  blev 
der  truffet  Forberedelser  til  et  Hovedslag.  Dagen  efter, 
at  Englænderne  havde  nedlagt  deres  Vaaben,  holdtes  det 
haardnakkede  og  blodige  Slag  ved  Villa- Viciosa  (tiende  De- 
cember. 1710).  Stahremberg  blev  Herre  over  Valpladsen, 
men  Vendome  høstede  alle  Slagets  Frugter.  De  Allierede 
fornaglede  deres  Kanoner  og  trak  sig  tilbage  henimod  Ar- 
ragonien.  Men  selv  der  havde  de  intet  blivende  Sted. 
Vendome  var  i  Hælene  paa  dem.  De  flygtede  til  Catalonien, 
men  Catalonien  blev  oversvømmet  af  en  fransk  Hær  fra 
Koussillon.  Tilsidst  tog  den  østerrigske  General  med  sex 
Tusinde  udmattede  og  nedslaaede  Mand,  Levninger  af  en 
stor  og  seirrig  Hær,  sin  Tilflugt  til  Barcelona,  som 
næsten  var  det  eneste  Sted  i  Spanien,  der  endnu  aner- 
kj  endte  Carl. 

Philip  var  nu  meget  sikkrere  i  Madrid  end  hans  Bedste- 
fader i  Paris.  Alt  Haab  om  at  erobre  Spanien  i  Spanien  var  ud- 
slukt for  de  Allierede;  men  paa  andre  Punkter  blev  det  bour- 
bonske  Huses  Magt  aldeles  brudt.  De  franske  Hære  havde 
lidt  en  Kække  Nederlag  i  Tydskland,  Italien  og  Nederlandene. 
En  umaadelig  Styrke,  stolt  af  sine  Seire,  stod  paa  Frankrigs 

Grændser.  Ludvig  XIV  var  bleven  nødt  til  at  ydmyge  sig  for 
Seirherrerne.  Han  havde  endog  tilbudt  at  svigte  sin  Søn- 
nesøns Sag,  men  hans  Tilbud  blev  forkastet,  og  man  for- 
langte, at  han  selv  skulde  fordrive  sin  Sønnesøn  fra  Spa- 
nien. Dette  syntes  dog  Ludvig  for  haardt.  Han  havde 
været  beredt  til  at  opoffre  alle  sine  Erobringer;  men  nu 
fandt  han  atter  sin  indre  Kraft  igjen.  Han  vilde  Intet 
foretage  mod  sin  Ære  og  ikke  selv  føre  Vaaben  imod  sin 
Sønnesøn ;  før  vilde  han  selv  med  sit  Folk  gaae  til  Grunde. 
Da  de  Allierede  stode  fast  paa  deres  Fordringer,  opløstes 
Congressen  i  Gertruydenberg  uden  Eesultat  (1710). 

De  Allieredes  Overmod  skulde  imidlertid  snart  faae  sin 
fortjente  Løn.  I  Sommeren  1710  var  Torypartiet  kommet 
til  Koret;  Folket  var  utaalmodigt  over  den  voxende  Skatte- 
byrde, og  den  dygtige  engelske  Statsmand  St.  John,  senere 
Yiscount  Bolingbroke,  overtog  Ledelsen  af  de  udenrigske 
Anliggender  med  den  Hensigt  at  slutte  Fred,  naar  dette 
kunde  lade  sig  gjøre  med  Fordeel. 

Da  døde  Ærkehertug  Carls  Broder,  Keiser  Joseph  den 
Første,  den  syttende  April  1711,  og  Europas  Ligevægt  blev 
nu  alvorlig  truet,  da  Carl  (VI)  blev  tydsk  Keiser  og  arvede 
alle  sin  Broders  Stater;  Bolingbroke  indledede  nu  Fredsun- 
derhandlinger  med  Frankrig,  Østerrigerne  alene  vare  ikke 
Franskmændene  voxne ,  og  den  langvarige  Fred  endte  i 
Utrecht  1713.  Philip  beholdt  Spanien  og  de  amerikanske 
Besiddelser;  men  Carl  fik  de  fleste  forhenværende  spanske 
Besiddelser  i  Europa. 

L.  Nyegaard. 


Bartholomæusnatteiis  Tortsættelse  i  Meaux 
ved  Paris/) 

JLJet  umenneskelige  Slagteri,  der  i  Historien  er  bleven 
brændemærket  med  Navn  af  Blodbrylluppet,  er  unegtelig, 
naar  man  tager  alle  Omstændighederne  i  Betragtning,  den 
største  Forbrydelse,  der  er  bleven  udøvet  i  den  christne  Ver- 
den siden  Forfølgelserne  mod  de  Christne  under  det  romerske 
Keiserdømme.  Albigensernes  og  Valdensernes  Udryddelse, 
Inqvisitionens  Kædsler  og  Spaniernes  Grusomheder  i  den  nye 
Verden  kra.nkede,  hvor  afskyelige  de  end  vare,  dog  ikke  i 
en  saa  forfæ^rdelig  Grad  alle  guddommelige  og  menneske- 
lige Love,  som  den  berygtede  Bartholomæusnat  den  fire 
og  tyvende  August  1572. 

Medens  denne  Nats  Begivenheder  ere  velbekjendte,  og 
Henrik  af  Anjous  Bekj endelser  for  sin  Læge,  Miron,  have 
kastet  Lys  over  de  forskjellige  Hovedmænds  Deelagtighed  i 
denne  Katastrophe,  ere  Fortsættelserne  af  Blodbadet  og  dets 
Gjentagelser  rundt  om  i  Frankrigs  Stæder,  selvfølgeligt 
mindre  bekjendte.  De  storartede  Kædsler  i  Hovedstaden 
fordunklede  ganske  de  mindre  i  Provindsstæderne. 

Vi  ville  fremdrage  eet  Exempel  paa  disse,  nemlig  fra 
Byen  Meaux,  der  ligger  omtrent  fem  Mile  Nordost  for  Paris 
ved  Marnefloden. 


*)   Efter  A.  Carro,  histoire  de  Meaux  et  du  Pays  Meldois  1865. 

Løverdagen  den  tre  og  tyvende  August  1572  udbredte 
sig  i  Meaux  det  Rygte,  at  Admiral  Coligny  var  bleven 
dræbt  i  Paris.  Det  var  det  bekj endte  Mordforsøg  af  Skur- 
ken Maurevel,  Guisernes  leiede  Snigmorder,  der  havde  skudt 
paa  Admiralen  og  saaret  ham  i  Armen.  Ligesom  denne 
Udaad  havde  bragt  hele  Paris  i  Bevægelse,  saaledes  frem- 
kaldte den  ogsaa  megen  Lro  i  Meaux.  Men  der  skulde 
snart  komme  større  Ting. 

Næste  Dag,  Søndagen  den  fire  og  tyvende  August, 
Klokken  syv  om  Aftenen,  spra^ngte  en  Coureer  fra  Paris 
ind  i  Byen  og  begav  sig  lige  til  det  Huus,  hvori  Kongens 
Procureur,  Louis  Cosset,  boede,  Det  var  en  Mand,  som 
stedse  var  beredt  til  at  lyde  Magten  og  derfor  var  me- 
get søgt  af  Magthaverne,  naar  de  behøvede  Handlinger, 
som  man  ikke  vel  kunde  foreslaae  en  retskaffen  Mand. 
Dronning  Catharina  af  Medicis  kj endte  godt  sine  Folk ;  thi 
det  var  hende,  der  med  Coureren  havde  sendt  ham  en  for- 
seglet Pakke. 

Samtidigt  med  Coureren   kom  ogsaa  en  Klædehandler, 

f.    Gilbert   Lefroy,    fra   Paris    til    Meaux,    og     han    begyndte 

'    strax  at  fortælle,    hvad    man    ved   hans    Afreise    fra    Paris 

!    vidste  om    Myrderiet,    der   havde   fundet  Sted    den   fore- 

gaaende  Nat. 

Rygtet  herom  udbredte  sig  hurtigt,  men  de,  der 
vare  bestemte  til  Offre,  havde  ingen  Gavn  deraf;  thi  Cosset, 
-  der  modtog  Pakken  ved  sit  Aftensmaaltid,  havde  strax  for- 
ladt dette  og  givet  Ordre  til  at  lukke  alle  Byens  Porte. 
Derpaa  havde  han  samlet  en  Bande  af  Folk,  som  han  vidste, 
at  han  kunde  stole  paa,  og  var  skreden  til  at  arrestere  de 
vigtigste  Huguenotter.  Han  fandt  slet  ingen  Modstand: 
langt  fra  at  tænke  derpaa  meente  Mange,  at  de  vilde  være 
i  større  Sikkerhed  i  Fængslet  end  i  deres  Huse  i  Byen 
—  en  Tillid  til  Øvrigheden  som  Rettens  Haandhæver,  der 
skulde  blive  sørgelig  skuffet!  De  lode  sig  derfor  frivil- 
ligt gribe. 

Der  var  dog  Nogle,  som  forsogte  at  skjule  sig  om 
Natten,  men  for  de  Fleste  var  det  til  ingen  Nytte,  thi  de 
Steder,  hvor  de  havde  taget  deres  Tilflugt,  gave  netop  næste 
Dag  den  forste  Anledning  til  Voldsomheder  og  Blodsud- 
gydelse. Tre  Beboere  i  Gaden  Vieux-Moulins  havde  søgt 
et  Tilflugtssted  paa  Tagene;  de  bleve  tvungne  til  at  stige 
ned  og  bleve  myrdede.  Blandt  de  første  Off're  var  en  Mand, 
hvis  Navn  endnu  lever  i  hæderligt  Minde  i  Meaux,  nemlig 
den  ædle  og  ansete  Procureur,  Jean  Maciet.  Han  blev  funden 
Mandag  Morgen  hjemme  i  sit  Huus.  Da  han  frimodig  og 
dristig  vedblev  at  spørge  om  Aarsagen  til  sin  Fængsling, 
svarede  man  ham  med  flere  Dolkestod,  der  strakte  ham 
død  ned  paa  hans  Dørtærskel.  Hans  Huus  blev  derpaa 
overgivet  til  Plyndring. 

Da  Fæstningsværkerne  omkring  Forstaden  le  Marché, 
der  laa  paa  den  anden  Side  af  Marnefloden  paa  en  frem- 
springende Odde,  som  Floden  her  danner,  vare  blevne  sløifede 
1562,  kunde  de  Euguenotter,  som  boede  der,  slippe  bort 
ved  at  sætte  over  Marne,  og  det  havde  de  ogsaa  gjort. 
Men  Snigmorderne,  der  i  Husene  fandt  de  Fraværendes 
Hustruer,  lode  disse  lide  uhørt  Vold  og  skjændige  Krænkelser, 
der  ikke  lade  sig  fortælle;  femogtyve  af  dem  bleve  dræbte. 
Disse  Grusomheder  vare  altid  ledsagede  af  Plyndring,  en 
Belønning,  der  var  tilsagt  de  blodige  Fuldbyrdere  af  Dron- 
ning Catharines  Ordrer.  Den  nedrige  Cosset  holdt  sig  da 
heller  ikke  for  god  til  selv  at  tilrive  sig  en  stor  Deel  af 
Byttet.  En  samtidig  Historieskriver  forsikkrer,  at  hans 
Huus  var  saa  fuldt  deraf, '  at  man  næppe  kunde  komme 
ind  i  det. 

Imidlertid  maatte  man  ogsaa  gjore  en  Ende  paa  de 
Fangne  i  Slottet,  der  saa  meget  mere  havde  Grund  til  at 
troe  sig  i  Sikkerhed,  som  de  paa  en  Maade  vare  under  Ret- 
færdighedens Beskyttelse.  Heinmod  Mandag  Aften  begav 
Cosset  sig  derhen  med  sine  Haandlangere  og  gik  op  af  den 
tredive   Trin   hoie   Steentrappe,   der    endnu    den    Dag  idag 

fører  til  Forhorssalen,  men  dengang  ikke  som  nutildags  var 
indesluttet  i  en  Bygning.  Mange  gamle  Folk  kmme  endnu 
huske  den  som  Ydretrappe. 

Staaende  øverst  paa  Trappen  fremtog  Cosset  en  Liste  og 
opraabte  Navnone  paa  de  Fangne.  En  for  En  traadte  de  ud 
af  den  lille  Fængselsdør  ved  Siden  af  dette  Sted  og  bleve 
modtagne  med  Pistolskud  eller  Stød  af  Dolke,  Kaarder  og 
Hellebarder.  Eetsskriveren  Nicolas  Maciet,  Jeans  Broder, 
kastede  sig  paa  Knæ  og'  opsendte  brændende  Bønner:  dé 
bleve  afbrudte  ved  et  dødeligt  Stød.  Mange  gjorde  ligesaa, 
blandt  Andre  Quentin  Croyer,  der  lydelig  bad  Gud  at  til- 
give hans  Fjender:  de  loe  kun  deraf.  Fn  Anden  blev 
formelig  levende  skaaren  i  Stykker  og  Een,  der.  havde  faaet 
sit  Laar  knust,  blev  slæbt  igjennem  Byen  paa  en  lille  Vogn, 
før  han  blev  myrdet. 

Alt  blev  dog  ikke  færdigt  paa  een  Gang.  Bødlerne, 
der  følte  sig  hungrige  og  trætte,  gik  bort  for  at  spise  til 
Aften,  derpaa  kom  de  atter  tilbage  og  fortsatte  deres  Haand- 
værk,  indtil  de  havde  drevet  det  til  halvfjerdsindstyve  Offre ; 
de  gravede  da  en  lang  Grav  i  Fængselsgaarden;  deri  kaste- 
des de  Døde,  hvis  Been  sandsynligviis  ligge  der  endnu. 

Om  Natten  vaagnede  to  af  de  saaledes  jordede  Ulyk- 
kelige, som  Bødlerne  havde  antaget  for  døde,  skjøndt  de 
kun  vare  saarede,  af  deres  Afmagt.  Da  de  kun  vare  ganske 
skjødesløst  bedækkede  med  en  Smule  Jord,  lykkedes  det 
dem  at  komme  bort  og  slæbe  sig  hen  til  en  Afkrog,  hvor 
de  skjulte  sig.  Men  deres  Haab  om  Redning  var  forgjæves. 
Næste  Dag  forraadte  deres  Blodspor  dem,  de  bleve  trukne 
frem,  fik  deres  Rest  uden  Medlidenhed  og  kom  nu  for  be- 
standig til  at  gjøre  deres  Staldbrødre  i  Ulykken  Selskab. 

Om  Natten  mellem  Torsdag  og  Fredag  gjorde  man  en 
Udflugt  til  det  saakaldte  Jødeqvarteer,  hvor  sytten  Mennesker 
bleve  myrdede  med  Dolkestik  og  kastede  i  Marnen.  En  af 
dem,  Pierre  Foullé,  var  ikke  død,  men  kunde  holde  sig  oven 
Yande    og   lod    sig   drive   af   Strømmen  til   Villenay,   hvor 

han  fandt  et  Skjulested:  Han  blev  helbredet  og  levede  siden 
i  femten  eller  sexten  Aar. 

Flere  Gader,  deriblandt  Vieux-Moulins,  mistede  næsten 
hele  deres  Befolkning. 

Man  forsøgte  at  forevige  Mindet  om  disse  Eædsels- 
scener  ved  at  slaae  to  Medailler.  Paa  den  ene  læstes: 
Pietas  arraavit  jiistitiam  (Fromheden  har  væbnet  Retfærdig- 
heden!) Skjøndt  Kongen  ikke  siden  vilde,  vedkjende  sig, 
hvad  der  var  skeet  i  hans  Navn,  beholdt  dog  den  af  alle 
Retsindige  afskyede  Cosset  sit  Embede.  —  Revolutionstiden 
var  dog  menneskeligere  og  fordømte  Carrier  og  lignende 
Uhyrer.  Da  Pøbelen  i  Meaux  vilde  efterligne  September- 
dagene i  Paris  —  ligesom  Barth olomæusnatten  —  og  den 
fjerde  September  1792  havde  stormet  Fænglet  og  dræbt  fjorten 
Fanger,  bleve  fire  af  Hovedmændene  henrettede.  Mærkeligt 
nok  havde  de  uden  at  tænke  derpaa  ganske  baaret  sig  ad 
som  Bødlerne  fra  1572.  De  lode  sig  give  Listen  over  Fan- 
gerne ,  kaldte  dem  frem  En  for  En  og  myrdede  dem, 
efterhaanden  som  de  viste  sig,  med  Øxe-  og  Sabelhug  eller 
Bammerslag,  og  dette  skete  netop  ved  den  samme  Fæng- 
selsdør, der  havde  seet  det  gruelige  Myrderi  to  Hundrede 
og  tyve  Aar  i  Forveien. 

A.  Fabricius. 


Peder  Skram  kaldet  „Yove-Hals  for  Dannemark".*) 


Jjet  har  uden  Tvivl  været  i  et  af  de  første  Aar  efter  1500, 
formodentlig  1502,  at  Peder  Skram  fødtes  paa  Gaarden 
Urup  i  Nørrejylland,  en  Miils  Vei  nord  for  Horsens  ad 
Aarhus  til.  Slægten  var  gammeladelig  og  gammeljydsk: 
den  nævnes  fra  Erik  Menved's  til  Frederik  IV's  Dage,  og 
en  Mængde  Eiendomme  i  Nørrejylland  samt  Kuntoft  i 
Angel  havde   været  i  deus  Medlemmers  Besiddelse. 

Peder  Skrams  Fader  hed  Hr.  Kristen  Skram,  men 
Drengen  opkaldtes  efter  sin  Farfader,  Hr.  Peder  Skram  den 
Ældre,  om  hvem  Følgende  er  at  melde,  fordi  Sønnesønnen  i 
visse  Maader  synes  at  have  slægtet  ham  paa:  Han  var  i 
sin  Ungdom,  i  Erik  af  Pommerns  Dage,  kommen  for  Skade 
at  slaae  en  anden  Adelsmand,  Ebbe  Maagenssen,  ihjel,  da 
de  engang,  efter  tidligere  Undsigelse,  mødtes  mellem  Urup 
og  Horsens  ved  Hansted  Huulvei,  hvor  de  med  deres  Følge 
af  væbnede  Borge-  og  Stuekarle  »holdt  en  haard  Feide.« 
Den  i  Ordets  bogstavelige  Betydning  »drabelige«  Seirherre 
maatte  i  den  Anledning  flye  ud  af  Landet,  men  vendte  siden 
tilbage  med  Christopher  af  Baiern,  da  denne  Herre  kom 
hertil  for  at  styre  Danmark  i  den  bortrømte  Kong  Eriks 
Sted.  Og  nu  traf  det  sig,  at  den  vordende  Nordens  Konge 
under  Landstigningen  ved  Gjedser  faldt  i  Vandet,  og  »der 
var  Ingen  af  hans  Følge,  de  baierske  Mænd,  saa  lidt  bange 
for  dette  Element,  som  Peder  Skram,«  hvorfor  denne  sprang 


*)  Efter  de  i  „Kjøben  havn  ske  Selskabs  lærde  Efterretninger"  og 
i  „Danske  Magasin"  meddelte  Haandskrifter  og  flere  andre 
trykte  Kilder. 

i  Søen,  fik  den  Druknendes  Kjortel  fat  og  Personen  uskadt 
op  for  Dagens  Lys.  Til  Løn  for  Hedningen  bragte  Hi*.  Chri- 
stopher et  Forlig  istand  mellem  den  dræbte  Ebbe  Maagen- 
søns  Frænder  og  Hr.  Peder  Skram,  som  derefter  levede  i 
Landet  med  Ære  og  døde-  som  Kigets  Marsk. 

Peder  Skrams  (den  Yngres)  Moder  var  Anna  Reventlov, 
Datter  af  Knud  Reventlov  til  Søbo  paa  Fyen,  og  her  kom 
Drengen  til  at  opholde  sig  i  flere  Barndomsaar.  Moderen 
døde  nemlig  fra  ham,  da  han  var  fire  Aar  gammel,  og  hans 
Fader  sendte  ham  foreløbig  til  Mormoderen  paa  Søbo,  Fru 
Margrethe  Urne,  for  »der  at  opfødes  udi  Gudsfrygt.«  Senere, 
i  sit  niende  Aar,  kom  han  i  Huset  hos  »ædelig  velbyrdig 
Mand  og  strenge  Ridder«,  Hr.  Ove  Lunge  til  Tirsbæk,  for 
sammen  med  hans  Børn  at  lære  at  læse  og  skrive,  hvilket 
var  nok  for  en  Helt  i  de  Dage,  da  Mange,  som  holdtes  for 
boglærde,  kun  vidste  Lidet  mere.  Endelig  sluttedes  hans 
Barndomsopdragelse  derved,  at  han  sattes  til  ædelig,  vel- 
byrdig Mand,  Hr.  Henrik  Gøye  til  Skjørringe,  og  »han 
hannem  tjente  for  en  Dreng«  —  det  vil  sige,  han  lærte 
Krigsdont  og  Ridderfærd  ved  i  forskjellige  Stillinger  at 
følge  Hr.  Henrik. 

Han  voxede  altsaa  op  under  de  gunstigste  personlige 
Vilkaar,  tilhørende  en  rig  og  anseet  Slægt  i  den  mægtige 
Adelsstand  og  veiledet  af  fremragende  Folk.  Men  ogsaa  de 
almindelige  Tidsforhold  vare  af  den  Beskaffenhed,  at  de 
kunde  fremme  Udviklingen  af  betydelige  Personligheder; 
thi  Danmark  nærmede  sig  et  af  de  store  Vendepunkter  i 
national,  religieus  og  politisk  Henseende.  Christjern  II 
havde  sat  sig  fast  paa  Danmarks  og  Norges  Throner,  og 
han  stod  ikke  alene  i  Begreb  med  at  vinde  Sverige,  men 
hans  Haand  var  ifærd  med  at  skabe  den  kongelige  Enevælde, 
idet  han  kuede  Stormændene  og  holdt  med  Borgernes  og 
Bøndernes  menige  Almue  og  blev  hjulpen  af  den.  Hans 
Gjerning  var  ikke  lykkebaaren,  thi  Adelen  havde  ikke  blot 
Styrkens  Ret  men  ogsaa  Rettens  Styrke:   selv    den  kraftige 

Christjern  svigtede  sin  egen  Sag,  uden  Haab  og  Tro,  saa- 
snart  de  jydske  Herrer  opsagde  ham  Huldskab,  og  selv  de 
dygtigste  Borgermænd  havde  ingen  bedre  Udvei  end  under 
Tidernes  Ugunst  at  støtte  sig  —  forst  til  Kongen,  der 
vilde  skaffe  dem  Lighed  paa  Frihedens  Bekostning,  senere 
til  Hansebyerne,  der  maaskee  kunde  have  gjort  dem  baade 
til  frie  og  selvstyrende  Bymænd  og  til  Kongers  og  Adels- 
mænds Lige,  men  hvis  Seir  idetmindste  vilde  have  været 
til  stor  Fare  for  Danskheden  og  let  kunde  have  skaff'et 
Tydskheden  Seir  over  Øresund  og  i  hele  Danmark.  Ade- 
len slog  derimod  ikke  blot  Bom  for  Enevælden  —  det  var 
vel  dens  mindste  Fortjeneste,  eftersom  dens  egen  Faa- 
mandsvælde  næppe  var  lettere  for  Landet  —  men  den  vær- 
nede for  Folkets  Nationalitet:  Folkets  Dygtighed,  dets 
Modtagelighed  for  god  Paavirkning  udenfra  og  dets  Evne 
til  at  begrændse  denne  Paavirkning,  til  at  hævde  sin  Selv- 
stændighed i  Udviklingen  fandtes  frisk  og  frodig  hos  disse 
Adelsmænd,  der  med  stærk  Haand  jog  de  lybske  Hjæl- 
pere bort  fra  vore  Strande,  men  hvis  klare  Aand  sam- 
tidig var  rede  til  at  optage  den  forbedrede  Kirkelære,  som 
dengang  kom  hid  fra  Saxernes  Land.  Hei  og  herskende 
stod  Adelsmanden  i  hine  Dage,  rig  paa  Gods  og  rig  paa 
Rettigheder,  men  ogsaa  heisindet  og  med  en  i  alle  Maader 
fyldig  udviklet  Personlighed,  vaabenfor  og  vaabenglad,  styre- 
lysten, men  ogsaa  styredygtig,  stolt  af  sin  Piyrd  og  dens 
givne  Krav,  men  tillige  villig  til  at  øve  dens  Pligter  saavel- 
som  dens  Rettigheder,  ydmyg  i  Sjælens  Inderlighed  med  en 
Barnetro,  der  i  sin  Reenhed  var  præget  af  en  i  Sandhed 
hellig  Eenfold.  Til  at  udfylde  en  stor  Plads  under  saa 
store  Forhold  voxede  Peder  Skram  op,  og  han  blev  ikke 
Kaldelsen  utro. 

Hr.  Henrik  Gøye,  under  hvem  Ynglingen  skulde  tjene 
sine  Sporer,  var  ogsaa  Mand  for  at  give  god  Form  til  godt 
Tømmer :  han  var  rig  og  høibaaren,  han  var  ridderlig  kjæk 
og  ridderlig  trofast.     Hvor  nær  han  stod  Kong  Christjern  i 

i  dennes  gode  Dage  —  og  lian  svigtede  ham  ingenlunde  i 
de  onde  ~  kan  skjønnes  deraf,  at  ligesom  haus  Broder 
Maagens  havde  været  Kongens  Ombud,  da  Dronningen  blev 
viet  som  Brud  i  sit  Hjem,  saaledes  var  han  selv  hendes 
Brudefører  paa  Eeisen  fra  Nederlandene,  da  hun  seilede 
hertil.  At  Peder  Skram  fulgte  ham  paa  denne  Færd,  mel- 
des dog  ikke,  og  han  var  vel  dengang  (1515)  knap  kommen 
i  Tjenesten:  derimod  var  han  med  ham  paa  Sverigestoget 
1518,  paa  Seiladsen  til  Stockholm,  ved  denne  Byes  frugtes- 
løse Beleiring  og  ved  Brænkyrka-Nederlaget.  Efterat  have 
bestaaet  denne  sin  første  Krigsprøve  med  al  personlig  Hæ- 
der maatte  han  efter  Hjemkomsten  sørge  for  sine  private 
Sager:  Faderen  var  død  allerede  før  Sverigestoget,  og  paa 
dette  var  hans  ældre  Broder  Knud  falden  ved  Brænkyrka. 
Med  Orlov  forlod  Peder  Skram  derfor  sin  Husbonde  for 
at  tage  sin  Fædregaard  i  Besiddelse  og  for  at  skifte  med 
sine  to  Søstre,  eller  rettere  med  deres  Mænd,  Iver  Dyre  og 
Corfits  Hardenberg.  Da  disse  Sager  vare  ordnede,  vendte 
han  tilbage  til  Hr-  Henrik  Gøye,  blev  af  denne  —  formo- 
dentlig 1519  —  gjort  »væragtig«  og  fulgte  ham  med  to 
Heste,  da  det  strax  efter  Nytaar  1520  atter  gik  løs  mod 
Sverige. 

Med  Otto  Krumpen  som  Hærfører  og  med  Henrik  Gøye 
som  sin  Husbonde  var  Peder  Skram  altsaa  med  ved  Sve- 
riges Erobring,  til  Seiren  paa  den  frosne  Sø  ved  Boge- 
sund, ved  Stormen  paa  Ramundabodas  Braader  i  Tive- 
den  og  atter  ved  Langfredagskampen  paa  Fyrisvold  ved 
Upsala.  Allevegne  fik  Ynglingen,  som  dengang  knap  var 
atten  Aar  gammel,  Roes  for  at  have  kæmpet  som  en  Mand 
og  blandt  de  Forreste.  I  Tiveden  blev  han  mærket  for 
Livstid  af  en  Piil,  der  traf  hans  venstre  Skulder,  og  i  Up- 
salastriden  —  hvor  det  nær  var  gaaet  ilde  for  de  Danske, 
hvis  ikke  en  gammel  Soldat  havde  samlet  de  vigende  Folk 
om  Fanen,  som  han  rév  fra  en  skrækslagen  Fændrik  og 
fæstede   paa   en    Gjærdepæl;    hvor    Otto  Krumpen  blev  to 

Gange  saaret,  men  dog  holdt  ud,  og  hvor  Bannerføreren  Hr. 
Maagens  Gyldensijerne  ramtes  saaledes,  at  han  ikke  blot 
maatte  lade  Banneret  synke,  men  selv,  halv  besvimet,  knap 
kunde  hænge  paa  sin  Hest  og  var  paa  Nippet  til  at  fores 
fangen  bort  af  nogle  Svenske  —  dér  udmærkede  Peder 
Skram  sig  særlig,  idet  han  i  Slagets  Tummel  kom  Hr. 
Maagens  tilhjælp  i  Tide,  slog  den  ene  af  Svenskerne  ned 
og  jog  hans  Kammerat  afsted,  saa  at  Bannerføreren  og 
maaskee  selve  Hovedbanneret  reddedes  ved  hans  Kjækhed. 
Efter  Blodbadet  i  Stockholm  og  Hjemkomsten  til  Dan- 
mark trak  Peder  Skram  sig  tilbage  fra  Tjenesten  hos  Hr. 
Henrik  Gøye,  dog  næppe  paa  Grund  af  Uvillie  mod  Kongen 
og  hans  nærmeste  Mænd,  hvilket  kan  skjonnes  deraf,  at 
han  nu  tog  Tjeneste  hos  Aarhus  Bisp,  Ove  Bille,  i  hvem 
han  ikke  blot  atter  fandt  en  af  sin  Tids  værdigste  og  bedste 
Mænd,  men  netop  ogsaa  den  af  de  jydske  Herrer,  der  holdt 
længst  ud  med  Christjern  U.  Umiskj endeligt  var  det  imid- 
lertid og  en  Lykke  for  ham  og  hans  Fædreland,  at  han 
saaledes  i  god  Tid  blev  skilt  fra  Henrik  Gøye,  saa  at  han 
siden  ikke  kom  til  at  tage  Deel  i  dennes  uheldige,  om  end 
nok  saa  ædle  Kamp  mod  Frederik  I  og  altsaa  undgik  sin 
fordums  Herres  slette  Kaar:  efter  Kjøbenhavns  Indtagelse 
at  maatte  gaae  i  Landflygtighed  som  fattig  Mand.  Tvert- 
imod  havde  han,  ligesom  Ove  Bille  og  den  øvrige  jyd- 
ske Adel,  endnu  tidligere  svoret  Hertug  Frederik  Tro- 
skab som  Konge,  og  han  fægtede  paa  dennes  Side  ved 
Kjøbenhavns  Beleiring  (1523),  da  Henrik  Gøye  førte  For- 
svaret med  stor  Udholdenhed  og  Opoffrelse.  Under  samme 
Beleiring  fik  han  to  slemme  Saar:  et  Kaardestød  i  høire 
Arm  og  et  Stik  af  et  tveægget  Sværd  i  den  høire  Haand. 
Alligevel  nøledes  han  ikke  med  den  Krigerfærd,  han  kunde 
være  med  til  i  Hjemmet,  men  søgte  udenrigs  at  finde  end 
mere  Øvelse  og  Kampglæde ;  thi  ligesom  en  adelig  Ynglings 
gode  Opdragelse  »i  de  Dage  ei  kaldtes  at  gjøre  Hof-Re- 
verentser  og  Complimenter ,    men  at   ride  Dyst   og   bruge 

Glavind,«  saaledes  drog  den  unge  Godsherre  ikke  til  frem- 
mede Hovedstæder  for  at  blive  buden  til  Maaltider  om  Da- 
gen og  gjøre  Dandserinder  sin  Opvartning  om  Aftenen,  men 
han  reiste  ud  for  at  øve  sine  Kræfter,  naar  der  ikke  syntes 
at  være  Brug  for  dem  i  Hjemmet.  At  granske  i  Bøger, 
var  ikke  Peder  Skrams  Sag  —  den  danske  Adels  lærde 
Mænd  vise  sig  først  senere  i  A århundredet,  da  Reformatio- 
nens Indførelse  havde  vænnet  dem  til  større  Agt  for  »den 
sorte  Konst«  —  og  en  omhyggelig  Godsstyrelse  skulde  den 
unge  Riddersvend  mindst  have  lært  af  Hr.  Henrik  Gøye, 
som  netop,  hvad  dette  Punkt  angaaer  —  som  Eier  af  Gis- 
selfeld, hvilket  han  havde  faaet  istedetfor  Skjorringe  — 
har  efterladt  sig  ringere  Roes  end  paa  alle  andre  Omraader. 
Men  at  svinge  sit  Sværd  for  en  høi  og  god  Herre,  det  var 
en  Adelsmands  Lyst  og  Ære  i  de  Dage,  med  hiin  TidsaU 
ders  vistnok  snevert  begrændsede,  men  i  sig  selv  desto  stær- 
kere Formaal. 

Det  var  til  Tydskland,  at  Peder  Skram  gjorde  sin  kri- 
gerske Udenlandsreise,  og  han  fandt  der  ingen  Mangel  paa 
Leilighed  til  Kamp.  Gammel  Forbittrelse  over  geistlige 
og  verdslige  Stormænds  Undertrykkelse  havde  født  unge 
Kræfter,  idet  den  frembrydende  Reformation  havde  udtalt 
Frihedens  Ord,  og  skjøndt  folkelig  Frihed  i  det  Hele 
taget  ikke  laa  indenfor  Luthers  Synsvidde,  kunde  den 
stakkels  Almue  dog  ikke  skjønne  bedre,  end  at  den  lige- 
saa  godt  og  retmæssigt  som  de  verdslige  Herrer  kunde 
vinde  Uafhængighed  ved  at  sige  sig  løs  fra  den  romerske 
Kirke  og  sprænge  alle  Baand.  Saaledes  blev  den  kirke- 
lige Reformation  paa  mange  Steder  til  en  borgerlig  Re- 
volution, udbredt  især  over  store  Strækninger  af  det  vest- 
lige Tydskland  —  en  Revolution  med  hensynsløse  Voldsgjer- 
ningei  og  alle  Raahedens  Rædsler,  der  lagde  Luther  de 
haarde  Ord  i  Munden,  at  man  skulde  slaae  Bønderne  ned 
som  gale  Hunde.  Peder  Skram  deeltog  i  to  saadanne  Stridig- 
heder: i  en  mindre,  som  Ærkebispen  af  Bremen  havde  med 

nogle  Urostiftere  i  og  ved  Verden,  og  i  den  større  Kamp 
mellem  Churfyrst-Ærkebispen  af  Mainz  og  Mændene  i  det 
skjønne  Frankenland,  frygtelige  Bønderhobe,  der  tildeels  fik 
stærke  Borgriddere  med  sig,  som  den  navnkundige  Gotz  von 
Berlichingen.  Hverken  deres  Tal  eller  deres  vilde  Tapper- 
hed forslog  i  Længden ;  deres  Oprør  qvaltes  i  Hundrede- 
tusinders Blod,  og  de  fik  det  værre  end  før,  i  Tydskland 
saavelsom  andetsteds,  hvor  lignende  Feider  fandt  Sted.  Om 
Peder  Skrams  Deeltagelse  er  iøvrigt  ikke  Andet  at  melde, 
end  at  han  fik  et  farligt  Spydsaar  i  Lænden,  men  dog  slap 
med  Arret  uden  videre  Meen,  og  at  han  tilligemed  sin 
Keisefælle  fra  Danmark,  Knud  Sparre,  høstede  megen  Hæder, 
idet  bl.  A.  den  hoie  Charfyrst-Ærkebisp,  en  af  Datidens  mees 
fremragende  Herrer,  »for  alt  sit  Raad  berømte  dennem  og 
gav  dem  hver  to  Maaneders  Besoldning  over  deres  rette 
Besoldning  og  lod  dennem  siden  geleide  igjennem  hans 
Land,  og  fornævnte  Hr.  Peder  Skram  drog  herind  i  Dan- 
mark igjen,  som  var  det  Aar  1524.« 

Frederik  I  sad  nu  saa  nogenlunde  fast  i  Sædet,  og 
Peder  Skram,  »sagde  ham  sin  Tjeneste  for  en  hans  Naades 
Hofsind  er«,  men  noget  Nærmere,  om  hvordan  han  tilbragte 
de  fem,  sex  sidste  Aar  af  Tyverne,  vides  ikke;  forsaavidt 
han  var  blandt  Kongens  personlige  Omgivelser,  har  han 
sagtens  for  en  Deel  levet  paa  Gottorp ;  da  det  ikke  omtales, 
har  han  næppe  deeltaget  i  Bekæmpelsen  af  den  Opstand 
som  Søren  Norby  reiste  Aar  1525  i  Skaane,  heller  ikke  i 
nogen  anden  almindelig  Strid;  derimod  finde  vi  ham  Aar 
1531  i  Nørrejylland,  hvor  han  formodentlig  har  boet  i  sit 
Hjem  paa  Urup,  men  hvor  hans  Ophold  dog  kun  omtales 
formedelst  en  Drabssag,  i  hvilken  kan  af  Hidsighed  havde 
gjort  sig  skyldig. 

En  Mand  ved  Navn  Anders  Vinter  var  nemlig  kom- 
men i  en  Trætte  med  Peder  Skram,  om  hvis  første  Begyji- 
delse  denne  siden  ved  Forhøret  sagde,  »at  det  var  han- 
nem  langt  at    sige.«       Nok    er  det,  at  de  en   Dag   traf 

hinanden,  hver  med  en  Svend  i  Følge,  ved  Aarhus  Dom- 
kirkedør og  kom  i  Skjænderi,  som  endte  med,  at  Peder  Skram 
>udgreb  en  Kniv  og  slog  til  hannem  med«,  hvorpaa  Anders 
Vinter  søgte  at  undløbe,  men  blev  indhentet  paa  Kirkegaar- 
den  og  nedhugget  med  Sværd  af  Peder  Skram  —  hvilken 
Gjerning  Sidstnævnte  nogle  x4ar  senere  sonede  overfor  den 
Dræbtes  Frænder  ved  at  give  »halvfjerdsindstyve  Mark  i  gyl- 
dene  og  hundrede  Mark  i  rede  Penninge«  som  Bede  efter 
Overeenskomst. 

Vigtigere  end  denne  Drabssag  er  Peder  Skrams  Deel- 
tagelse  i  de  offentlige  Hændelser  med  Christjern  II  i  Aaret 
1532. 

Eftet  otte  Aars  spildte  Omflakken,  afviste  Krav  og 
frugtesløse  Tryglen  havde  denne  ulykkelige  Konge  uden 
Land  i  Efteraaret  1531  taget  det  overtvert  med  sin  Svoger 
Keiser  Carl  V.  Da  han  istedetfor  de  Penge,  han  havde 
tilgode,  og  den  Bistand,  han  havde  meent  at  kunne  regne 
paa  for  Svogerskabets  Skyld,  kun  fik  tomme  Løfter  og  daad- 
løse  Ord,  hvervede  han  paa  egen  Haand  i  Østfrisland  nogle 
ledige  Landsknægte  og  bred  ind  i  Nederlandene,  hvor  han 
med  og  mod  sin  Svogers,  den  keiserlige  Landsherres  Sam- 
tykke tiltvang  sig  en  rustet  Plaade,  med  hvilken  han  seilede 
over  Nordsøen;  han  landede  i  Begyndelsen  af  November  i 
Norge.  Her  vare  Mange  velsindede  imod  ham;  inden 
Maanedens  Udgang  fik  han  det  norske  Kigsraad  og  Stæn- 
derne til  at  hylde  sig  i  Oslo,  og  næsten  hele  Landet  erkjendte 
ham  for  Konge;  men  at  Seiren  ikke  dermed  var  vunden, 
skulde  snart  vise  sig.  Slotsherren  paa  Akerhuus,  Maagens 
Gyldenstjerne,  snakkede  sig  fri  for  at  overgive  denne  faste 
Plads,  og  Vinteren  gik  hen.  Den  gamle  Kong  Frederik  i 
Danmark  havde  langt  fra  været  i  nogen  behagelig  Stilling, 
da  Christjern  seilede  ad  Norden  til,  uden  at  Nogen  vidste, 
hvor  han  vilde  lande,  om  maaskee  ved  selve  Kjøbenhavn; 
thi  der  var  megen  Misnøie  hjemme  og  tvivlsomt  Forhold 
saavel  til  Sverige  som  til  Hansestæderne.     Han  havde  dog 

listet  sig  gjennem  den  værste  Tid,  havde  nu  faaet  Bistand 
baade  af  Kong  Gustaf  og  af  Lybekkerne  og  sendte  fore- 
løbig i  Marts  Maaned  nogle  Skibe  til  Norge  for  at  holde 
Øie  med  Sagernes  Gang  og  leilighedsviis  yde  nogen  Hjælp. 
Peder  Skram  tik  denne  Commando,  og  han  skilte  sig  sær- 
deles heldig  ved  sit  Ærinde.  Det  var  endnu  stærk  Frost, 
og  de  indre  Fjorde  vare  tillagte,  saa  at  de  dansk-lybske 
Skibe  ikke  kunde  naae  op  til  Oslo,  undtagen  eet,  som  blev 
iset  ind;  og  Peder  Skram  brugte  nu  det  gamle  Krigspuds 
at  lade  nogle  Folk  —  kun  halvtredsindstyve  Mand  —  trække 
hvide  Skjorter  over  deres  Harnisker  og  hver  bære  en 
Pose  med  Krudt  og  Kugler  under  Skjorten,  hvormed  det 
lykkedes  dem  en  tidlig  Morgenstund  at  smutte  forbi  Kong 
Christjerns  søvndrukne  Vagter  og  komme  ind  paaAkerhuus 
til  Maagens  Gyldenstjerne,  der  ved  denne  Undsætning  fik 
Anledning  til  endnu  en  Stund  at  trække  det  ud  med  Slot- 
I  tets  Overgivelse,  som  Kong  Christjern  ikke  magtede  at  til- 
tvinge sig,  da  hans  Hær  var  stærkt  formindsket,  og  mange 
af  hans  Folk  vare  misstemte  ved  den  trættende  Vinterkrig, 
der  gik  i  Langdrag,  uden  at  de  fik  enten  Bytte  eller  regel- 
mæssig Sold.  Ydermere  lykkedes  det  Peder  Skram  at  faae 
fat  paa  nogle  nederlandske  Fartøier,  der  skulde  hjælpe  Kong 
Christjerns  Beleirin^'shær  for  Akerhuus,  men  som  selv  bleve 
slagne  i  en  Kamp  udfor  Tonsberg.  Endelig  udskrev  Peder 
Skram  en  Brandskat  i  Norges  sydlige  Lehn,  til  Straf  for 
Folkets  beredvillige  Overgang  til  Christjern  —  hvilken  Brand- 
skat han  mod  behørig  Qvittering  overgav  til  Kong  Frederiks 
Rentemester  i  Kjøbenhavn,  hvor  han  kort  efter  Paaske,  i 
April  Maaned,  var  vendt  tilbage  med  velforrettet  Sag. 

Men  i  Mai  Maaned  maatte  han  paany  til  Norge,  denne 
Gang  som  Deeltager  i  et  større  Tog  af  forenede  danske  og 
lybsk-vendiske  Skibe,  hvis  Førelse  var  betroet  Maagens 
Gyldenstjernes  Broder,  Knud  Gyldenstjerne,  udvalgt  Biskop 
i  Fyen,  Danmarks  sidste  krigerske  Prælat.  At  usøvante 
Herrer,  som  Peder  Skram   for  og  Knud  Gyldenstjerne  nu, 

fik  Corariiando  tilvands,  er  mindre  underligt,  end  det  kunde 
synes,  eftersom  de  altid  havde  Skippere  med  sig,  som  ledede 
Navigationen. 

Det  er  bekjendt,  hvorledes  Knud  Gyldenstjerne  sveg 
Christjern  II.  Efter  at  have  indledet  Underhandlinger 
med  denne  sendte  han  Peder  Skram  selvanden  over  Land 
med  Skrivelse  til  Kong  Frederik,  om  han  vilde  godkjende 
Und erh andlin gspagten.  Sendebudene  traf  Kongen  i  Sjælland 
paa  Gunderslov  og  vendte  tilbage  til  Norge  med  den  Beskeed, 
at  Kong  Frederik  ingenlunde  samtykkede,  men  vilde  have 
Kampen  fortsat,  indtil  Christjern  overgav  sig  paa  Naade  og 
Unaade.  Hertil  tog  Knud  Gyldenstjerne  alligevel  ikke  Hen- 
syn og,  dølgende  den  afgj ørende  Indskrænkning  i  Fuldmagten^ 
fik  han  Christjern  til  at  opgive  Striden  og  »med  fri  Leide« 
drage  til  Danmark,  til  nærmere  Samraad  og  Aftale  med  hans 
Farbroder,  Kong  Frederik.  Den  udvalgte  Biskop  og  de  an- 
dre danske  og  lybske  Herrer  satte  alle,  med  bindende  Hoi- 
tidelighed.  Seglene  under  dette  Løfte  —  undtagen  Peder 
Skram;  han  alene  holdt  sig  fri  for  hiin  Falskhed,  ved  hvil- 
ken Christjern  II  narredes  til  en  Overgivelse,  der  kostede 
ham  Friheden  i  syv  og  tyve  Aar,  Resten  af  hans  Liv.  Da 
denne  Sag  længe  efter  lagdes  Knud  Gyldenstjerne  til  Last^ 
stod  Peder  Skram  da  ogsaa  med  Palmer  i  Hænderne  som 
en  ærlig  Mand  og  lydig  Fuldbyrder  af  Kongens  Befaling. 

Peder  Skram  var  imidlertid  bleven  tredive  Aar  og  fandt 
det  paa  Tide  at  tage  en  Hustru.  Efter  at  have  »betænkt 
sig  med  Slægts  og  Venners  Raad«  lod  han  da  ved  sin  Slægt 
og  sine  Venner  ædelig,  velbyrdig  Mand,  Hr.  Tyge  Krabbe 
til  Bustrup,  Danmarks  Riges  Marsk,  »tiltale  om  hans  kjære 
Datter,«  Jomfru  Elsebe  Krabbe,  og  ved  Midsommerstid  153S 
—  da  Adelen  var  samlet  i  Kjebenhavn  til  Kongevalg  efter 
Frederik   I's    Død,   som   havde    fundet  Sted  paa  Gottorp  i 

April  Maaned blev  det  unge  Par  trolovet  i  Vor  Frue 

Kirke  af  Biskop  Ove  Bille,  »udi  syv  Bispers  og  to  og  tyve 
Eidderes  og  mange   andre  Velbyrdige  af  Adel  deres  Nær- 

værelse.«      Ægteviede    bleve    de  dog  først  efter  syv  Fjer- 
dingaars  Forløb. 

Som  bekjendt  blev  der  ingen  Konge  valgt  paa  bemeldte 
Herredag  i  Kjøbenliavn;  et  fuldt  Aar  gik  hen,  inden  —  i 
Juli  1534  —  først  de  jydske  Bisper  og  Herrer  og  strax 
derefter  deres  Standsfæller  paa  Øerne  og  i  Skaane  (saavidt 
de  kunde  komme  afsted  dermed)  kaarede  Hertug  Christian 
(HI)  til  Konge.  De  vare  næppe  engang  da  naaede  saa  vidt, 
hvis  de  ikke  havde  været  under  et  haardt  Tryk.  Grevefei- 
den  (see  dette  Tidsskrift  1869.  H,  Pag.  400  og  flg.)  var 
nemlig  allerede,  fra  Mai  og  Juni  Maaned  af,  i  fuld  Grang  i 
Kigets  østlige  Halvdeel,  hvor  Almuen  i  Forening  med  Ly- 
bekkerne  under  Grev  Christophers  Førelse  med  det  Gode 
og  med  det  Onde  fik  den  fangne  Kong  Christjern  hyldet, 
uden  at  Stormændene  paa  nogen  Maade  evnede  at  gjøre 
Modstand.  Feder  Skram,  hvis  Godser  jo  ikke  heller  laae  i 
de  Landskakr,  hvor  Nøden  raadede  stærkest,  holdt  sig 
imidlertid  udelukkende  til  den  udvalgte  Konge  og  var  ham 
i  hele  Grevefeiden  trofast  og  nyttig  trods  nogen  Anden. 
Allerede  i  1534  synes  han  at  have  hjulpet  med  at  jage 
Modstandernes,  fornemlig  Lybekkernes  Skibe,  men  vissere  og 
vigtere  erc  hans  Bedrifter  i  Aaret  1535.  Efter  at  han  i 
Marts  havde  holdt  Bryllupsfærd  hos  sin  Svigerfader  i 
Helsingborg,  reiste  han  til  Stockholm  for  af  Kong  Gustaf 
Vasa  at  modtage  de  Skibe,  hvormed  denne  vilde  bistaae  sin 
Svoger  og  Forbundne,  den  udvalgte  Konge  i  Danmark. 
Dennes  Sager  stode  paa  en  Maade  ret  gunstigt,  idet 
han  hai^de  ikke  ubetydelige  Hærsamlinger  til  sin  Raadighed 
saavel  østfor  Øresund  som  vestfor  Storebelt;  men  hans 
Styrk<  var  væsentlig  lammet,  saalænge  Lybekkerne  beholdt 
Magtm  tilsøes,  og  skjøndt  Johan  Eantzau  fik  Forbindelsen 
melhm  Jylland  og  Fyen  nogenlunde  sikkret  ved  Brohoveder 
og  31okhuse  baade  ved  Hindsgavl  og  ved  Snoghøi,  vare 
Haiserne  dog  Herrer  i  den  øvrige  Deel  af  Lille  Belt  og 
i  lele  Farvandet  ved  Fyens  Kyster,  hvor   de    fornemmelig 

støttede  de  befæstede  Pladser:  Assens,  Svendborg  og  N}^- 
borg,  i  deres  Modstand  mod  Konge-Hertugens  Tropper,  lige- 
som de  beherskede  Øresund.  Under  disse  Omstændigheder 
var  det  altsaa  af  yderste  Vigtighed  at  vinde  Herredømmet 
paa  Søen,  thi  uden  dette  var  alt  Andet  forgjæves  eller  i 
det  Mindste  høist  usikkert;  og  da  Størstedelen  af  den  danske 
Flaade,  tilligemed  Kjøbenhavn,  var  i  Almuens  og  de  Lyb- 
skes Hænder,  beroede  Afgj  øreisen  til  Syvende  og  Sidst  paa, 
hvilke  Skibe  der  kunde  faaes  til  Hjælp  andetsteds  fra,  og 
paa  det  Held,  hvormed  disse  kunde  optræde. 

Kong  Gustaf  var  nu  saare  mistænksom  mod  sin  Svoger 
og  lidet  villig  til  at  yde  ham  mere  Bistand  end  høist  nød- 
vendigt; men  paa  dette  Omraade  var  Nødvendigheden  øien- 
synlig,  ligesom  det  ubetinget  maatte  være  meget  fordeelag- 
tigt,  ogsaa  for  Sverige  som  selvstændig  Stat,  at,  hindre  Han- 
serne  fra  at  fortsætte  deres  Enevælde  i  de  skandinaviske 
Farvande.  Som  en  Følge  heraf  lod  han  Peder  Skram  faae 
et  Dusin  Fartøier,  Orlogsmænd  og  nogle  Transportskibe,  alle 
vel  i  Stand  og  seilfærdige  i  Slutningen  af  April;  Admiral- 
skibet var  den  »stora  Kraveln«,  en  ypperlig  Seiler  og  saa 
stor,  at  den  kunde  tage  et  Tusinde  Mand  Trop;)er  ombord 
foruden  en  Besætning  paa  tre  Hundrede  Matroser  og  Søfolk; 
den  alene,  siges  der,  havde  ligesaa  mange  Kanoue:  som  fire 
af  de  andre  Skibe.  Peder  Skram  heisede  sit  Flag  paa 
denne  vældige  Skude,  men  havde  ved  sin  Side  —  cog  under 
sig  —  Mans  Svensson  som  de  Svenskes  særlige  Befalings- 
mand. Kong  Gustaf  paalagde  indstændig  sine  Høveismænd 
i  denne  Krig,  baade  tillands  og  tilvands,  at  gaae  hinanden 
tilhaande  og  fornemmelig  at  gjøre  Alt  for  Søkampens  lykkelige 
Udfald,  »ty  I  vete  val  sjelfve,  att  på  samma  fiotta  i anger 
menige  Sveriges  rikes  vålfård.«  Til  Mans  Svenssoi  gav 
han  en  særskilt  Advarsel  mod  de  Danske:  »ty  mai  kan 
icke  an  till  fullo  forstå,  om  de  Danske  nu  mera  an  for  åro 
alla  der  de  synas,  det  må  du  tånka  till;  man  ser  iigen 
långre  an  till  tånderna.«    Fælleskampen  tilsøes  gik  imidlaiid 

med  Held  og  Enighed,  hvilket  upaatvivlelig  for  en  stor  Deel 
kan  regnes  Peder  Skram  som  overste  Befalingsmand  til 
Gode.  Yel  gjordes  der  enkelte  Gange  Mjtteri  mod  ham 
ombord  paa  hans  eget  Skib,  og  det  var  med  stor  Nød,  at 
han  kom  fra  dem,  da  de  overfaldt  ham,  medens  han  laa  i 
vsin  Seng.  Men  Grunden  til  Oproret  var  kun,  at  han  ikke 
vilde  tillade  tøilesles  Plyndring,  og  selv  de  svenske  Høv- 
dinger vidnede  om  hans  Retsind. 

Først  i  Mai  laa  den  svenske  Flaade  for  Gulland,  hvis 
Lehnsmand  var  den  danske  Konge-Hertugs  Mand,  og  hvor 
Peder  Skram  derfor  blev  forstærket  med  nogle  danske  Far- 
tøier,  ligesom  han  sammesteds  fik  nogle  Skibe  til  Hjælp 
fra  Hertug  Albrecht  af  Preussen,  Kong  Christian  HI's  an- 
den Svoger  og  Forbundsfælle.  Den  tredivte  Mai  lob  den 
forenede  Flaade  sydpaa  i  Østersøen,  styrede  mod  Øresund 
og  fik  underveis  fat  paa  tre  hollandske  Skibe,  af  hvis  Be- 
sætning de  modtoge  den  Underretning,  at  den  fjendtlige 
Flaade  laa  under  Bornholm,  26  Seilere  stærk,  hvoriblandt 
ni  store  Orlogsmænd,  og  at  Admiralskibet  hed  »Mikkel«. 
Peder  Skram  havde,  med  Stort  og  Smaat,  henved  f3Tre- 
tyve  Fartøier  til  sin  Raadighed,  og  der  var  ingen  Grund 
for  ham  til  at  undgaae  Fjenden.  Han  fandt  ham  paa  det 
angivne  Sted,  og  skjøndt  det  var  en  rygende  Storm,  gik 
han  ham  ufortøvet  paa  Livet.  »Stora  Kraveln«  fik  alle 
de  Seil  satte  til,  som  det  for  Blæsten  var  gjørligt  at  føre: 
Peder  Skram  vilde  gjerne  selv  lægge  til  ved  den  lybske 
Mikkel  og  naaede,  et  Par  Miil  foran  de  andre  Skibe,  saa 
tæt  ind  paa  Tydskerne,  der  flygtede  af  al  Evne,  at  »Mikkel« 
fik  sit  Skrog  gjennemboret  paa  ni  Steder  og  aldrig  mere 
blev  sødygtig.  Havde  nu  Peder  Skrams  andre  Skibe  kunnet 
vinde  betids  frem,  vare  hele  den  nærværende  Afdeling  af 
den  fjendtlige  Orlogsmagt  maaskee  bleven  ødelagt,  men  de 
fleste  af  Skibene,  især  de  preussiske,  vare  ringere  Seilere, 
og  »Stora  Kraveln«,  som  var  saa  langt  forud,  maatte  først 
alene,  derpaa  selvanden  tage  hele  Kampen  med  den  fjendt- 

lige  Flaacle  paa  sig;  den  led  derfor  Megel  paa  Master  og 
Toug,  og  den  skal  ikke  have  havt  mere  end  fjorten  Mand 
uskadte,  da  Natten  gjorde  Ende  paa  Striden;  den  fjendtlige 
Flaade  dreiede  nordpaa,  ad  Kjebenhavn  til. 

Peder  Skram  havde  gjerne  fulgt  etter,  men  kunde  ikke, 
da  hans  Nærværelse  med  Skibene  var  mere  trængende  nød- 
vendig i  andre  Farvande.  To  Dage  efter  Kampen  under 
Bornholm  stod  nemlig  Slaget  ved  Øxnebjerg  (ellevte  Juni 
1535),  og  for  at  støtte  og  benytte  Konge-Hertugens  Seir 
tillands  behøvedes  en  n}^  Seir  paa  Havet.  Peder  Skram 
kom  derfor  i  den  beleiligste  Stund,  da  han  ufortøvet  satte 
Coursen  ad  Fyen  til.  Han  seilede  Sønden  om  Smaa- 
landene  —  den  hurtigseilende  »Stora  Kraveln«  altid  nogle 
Mile  forud  —  og  opsnappede  underveis  adskillige  lybske 
Skibe  med  meget  værdifulde  Ladninger.  Snart  traf  han 
Hansernes  Orlogsmænd,  gjorde  Jagt  paadem  langs  Pyens  Kyst 
og  tik  dem  endelig  klemte  saaledes  ind  i  »Snevre  Sund«  ved 
Svendborg,  at  alle  de  store  lybske  Fartøier  vare  tagne 
eller  ødelagte,  inden  en  Uge  var  gaaet  efter  Øxnebjergkam- 
pen.  Dette  var  ikke  blot  at  slaae  Hovedet  paa  Sømmet, 
hvad  Christian  III's  seirrige  Herredømme  angaaer,  men  de 
forenede  dansk-svenske  Flaaders  Overmagt  paa  Østersøen 
var  herved  vunden,  medens  Hansebyernes  sidste  Forsøg  paa 
at  gjøre  Østersøen  til  deres  Indso  —  et  Forsøg,  som  var 
saa  nær  ved  at  lykkes  paa  Grund  af  Forbindelsen  med  de 
danske  Borgeres  og  Bønders  Almue  —  var  qvalt  netop  i 
rette  Tid. 

Nu  var  det  Peder  Skram  let  at  holde  Storebelt  aabent 
for  de  seirende  Landtroppers  Overgang  fra  Fyen  til  Sjæl- 
land. Først  toges  Tranekjær  paa  Langeland  og  Korsør, 
hvormed  Landgangen  var  sikkret.  Dernæst  brandskattedes*) 
Langeland,  Lolland,  Falster  og  Møen,  som  havde  gaaet  Grev 


*)   Det    var    herunder,    at    det    ovenomtalte    Mytteri    mod    Peder 
Skram   skete  ombord  paa  Admiralskibet. 

Christopher  tilhaande,  men  nu  indtoges  af  Christian  IH's 
Mænd  —  Nykjebing  og  Aalholm  dog  forst  noget  senere. 
I  Løbet  af  Juli  kunde  den  udvalgte  Konge  bemægtige  sig 
hele  Sjælland,  undtagen  Kjebenhavn,  Kallundborg  og  Hel- 
singør, samt  alt  det  danske  Land  hiinsides  Sundet  und- 
tagen Malmø,  Landskrona  og  Varbjerg.  For  at  hindre 
Undsætning  til  de  nævnte  Byer  ved  Sundet  lagde  Peder 
Skram  sig  midt  i  Juli  op  udenfor  Kjøbenhavn,  hvis  Belei- 
ring  fra  Landsiden  Kong  Christian  begyndte  sidst  i  Maane- 
den,  og  skjøndt  Blokaden  lammedes  derved,  at  Amager  ikke 
blev  besat  for  i  Beleiringens  sidste  Maaned,  (den  varede 
netop  et  Aar),  saa  har  den  iøvrigt  vistnok  en  Tidlang  kunnet 
være  temmelig  fuldstændig;  thi  foruden  sine  danske  og  se- 
nere tilkomne  norske  Skibe  havde  Peder  Skram  til  sin 
Eaadighed  baade  preussiske  og  svenske  Fartøier,  hvilke  sid- 
ste Kong  G-ustaf  Vasa  trods  sin  idelige  Mistænksomhed 
mod  den  danske  Svoger  dog  ikke  unddrog  ham. 

I  de  første  Maaneder  af  Beleiringen  forefaldt  ikke 
andre  mæ^rkelige  Hændelser  tilsoes,  end  at  nogle  engelske 
Skibe,  der  skulde  bringe  de  Beleirede  Undsætning,  bleve 
deels  slagne  deels  tagne,  og  at  de  Beleiredes  eget  Forsøg 
paa  at  holde  Indløbet  til  Byen  aabent  blev  tilintetgjort, 
ved  hvilken  Leilighed  et  stort  lybsk  Orlogsskib,  der  havde 
ligget  inde  i  Havnen,  fandt  sin  Grav  i  Dybet  udenfor 
Rheden. 

Men  i  November  sendte  Lybekkerne  og  deres  vendiske 
Forbundsfæller  en  Flaade  med  Mandskab,  Krigssager  og 
Levnetsmidler  til  Kjøbenhavns  Undsætning.  Tilsammen  var 
der  atten  Skibe,  hvoriblandt  nogle  Orlogsmænd,  men  de  fleste 
vare  mindre  Fartøier,  der  ikke  gik  dybt.  De  store  Skibe 
bleve  liggende  ud  for  Dragør,  de  smaae  sendtes  videre  frem 
med  Befaling  at  holde  sig  saa  nær  som  mulig  ved  Salt- 
holm. Peder  Skram  fik  dem  vel  stoppede  ved  at  lægge  sig 
ind  paa  Grundene  efter  dem  med  nogle  væbnede  Baade, 
men  blev  ved  denne  Leilighed  saaret,  saa  han  maatte  brin- 

ges  i  Land;  et  dobbet  Hagelod  bavde  truffet  ham  i  det 
venste  Been,  og  han  blev  forst  ordentlig  forbunden  i  Kon- 
gens Leir  af  Kongens  egen  Chirurg.  Imidlertid  havde 
Fjenden  faaet  denne  Ulykke  at  vide,  hvorfor  han  næste  Dag 
fornyede  sit  Forsøg  og  denne  Gang  med  bedre  Held,  bl. 
A.  fordi  den  preussiske  Admiral  Johan  Peine,  som  imidlertid 
havde  Overbefalingen  i  Peder  Skrams  Sted,  kom  paa  Grund 
med  et  stort  Skib,  saa  man  havde  sin  Ned  med  at  hjælpe 
ham  flot  igjen.  Derover  lykkedes  det  Undsætningen  at  slippe 
ind  til  Byen;  men  den  udvalgte  Konge  beklagede  sig  hoi- 
lig,  begav  sig  ogsaa  selv  til  Peder  Skrams  Sygeleie  og  sagde 
til  ham:  »Min  Son!  havde  Du  været  oven  Senge,  da  var 
denne  Ulykke  ikke  vederfaret  os,  som  skete  idag.« 

Ved  Juletid  var  Peder  Skram  saavidt  bedre,  at  han 
kunde  gaae  ved  Krykkestok,  og  han  overtog  nu  igjen  sin 
Admiralsbestilling;  men  af  Hensyn  til  Vinteren  og  tildeels 
paa  Grund  af  Pengemangel  maatte  han  lade  den  forenede 
Flaade  lægge  op;  den  overvintrede  i  Landskrona  Havn, 
medens  Landkrigen  blev  fortsat  uden  Afbrydelse.  Peder 
Skram  deeltog  ogsaa  i  denne,  idet  han  paa  Kongens  Bud 
tog  Kartover  og  Slanger  fra  de  oplagte  Skibe  og  brugte 
dette  grove  Skyts  til  Beleiringen  af  Krogen  —  hvor  nu 
Kronborg  er  —  saa  at  denne  faste  Plads  alt  i  Januar  1536 
maatte  overgive  sig.  I  Februar  sluttede  Lybekkerne  Fred, 
men  de  andre  (vendiske)  Hansebyer  og  Meklenborg  fort- 
satte Krigen  og  søgte  at  skaffe  Kjøbenhavn  fornyet  Und- 
sætning, hvorfor  Kongen  sendte  Peder  Skram  et  Bud,  som 
denne  modtog  Fastelavnssøndag,  med  Manelse  om  at  gaae 
tilsøes.  Dette  lod  sig  dog  ikke  strax  gjøre  paa  Grund  af 
Frosten.  Isen  i  Landskrona  Havn  var  en  heel  Alen  tyk, 
og  skjøndt  der  isedes  fire  Døgn  itræk,  blev  Resultatet  dog 
ikke  bedre,  end  at  Skibene  toge  alvorlig  Skade,  medens 
mange  Folk  frøs  ihjel,  deriblandt  endog  en  Adelsmand  »inde 
i  Køien  hos  Peder  Skram«.  I  Marts  Maaned  kom  Flaaden 
da  endelig  ud,    og  Peder  Skram   krydsede    langs   Sjællands 

Østkyst  Og  rundt  om  Falsters  og  Lollands  Søside  og  tog 
henved  en  Snees  fjendtlige  Skibe,  af  hvilke  eet  var  lastet 
med  Stovere  og  Mynder  til  den  meklenborgske  Hertug  i 
Kjøbenhavn,  til  Brug  ved  hans  Jagter  paa  Amager.  Under 
dette  Togt  havde  Peder  Skram  ingen  svenske  Skibe  med 
sig,  thi  paa  den  Tid  var  Kong  Gustaf  Vasas  idelige  Mis- 
tænksomhed mod  de  Danske  forøget  med  særlig  Misfor- 
nøielse  af  forskjellige  Grunde,  og  han  havde  kaldt  sin 
Flaade  hjem;  længere  hen  paa  Sommeren  lod  han  sig  vel 
atter  stille  tilfreds,  og  femten  svenske  Orlogsskibe  vendte  (i 
Juni)  tilbage  til  Sundet,  men  Kong  Christians  Sager  havde 
imidlertid  faaet  en  god  Vending,  og  efter  Peder  Skrams 
ovennævnte  Krydstogt  synes  i  det  Hele  ingen  Begivenhed 
af  Vægt  at  være  forefalden  tilsøes.  Kun  fortjener  det  at 
meldes,  at  Flaaderne  i  Øresund  i  Juli  Maaned  maatte 
holde  en  Slags  Skinkamp  med  endeel  Skibe,  som  i  den 
Anledning  vare  samlede:  det  var  Meningen  at  gjække  Kjø- 
benhavnerne,  for  at  de  derpaa  skulde  føle  sig  des  mere 
skuffede.  Men  hvad  Svenskernes  Hjælp  i  denne  Krig,  baade 
tillands  og  tilvands,  angaaer,  saa  havde  Kong  Christian 
ganske  sikkert  fuld  Føie  til  i  Stockholm  at  lade  frembære 
sin  og  det  danske  Kigsraads  venlige  Tak:  de  priste  det 
svenske  Krigsfolks  redelige  og  mandige  Optræden  og  er- 
kj endte,  »at  Svenskerne  i  denne  Nød  havde  bistaaet  Dan- 
marks Rige  saa  trolig,  at  den  Velgjerning  aldrig  nogen 
Tid  burde  blive  forgjættet,  saa  længe  Verden  stod.«  Uhel- 
digviis  bestod  Takken  alt  dengang  mere  i  de  fagre  Ord  end 
i  fagre  Handlinger,  og  ulykkeligviis  blev  det  værre  og  ikke 
bedre  i  den  Henseende,  da  en  ny  Slægt  og  en  ny  Tid 
voxede  frem. 

»Der  Hr.  Peder  Skram  kunde  ingen  Skibe  mere  for- 
nemme udi  Søen,  løb  han  tilbage  til  Kjøbenhavn  og  blev 
der  liggende,  til  Byen  blev  opgiven.«  Den  ene  Udsigt  til 
Hjælp  havde  glippet  efter  den  anden,  Mistillid  trykkede 
Sindene,    og  Hungersnødens  Rædsler  piinte  baade    Sjæl   og 

Legeme ;  Aarsdagen  efter  Beleiringens  Begyndelse  var  Alt 
forbi,  i  August  Maaned  holdt  Kongen  og  Dronningen  Ind- 
tog i  den  ødelagte  Hovedstad,  Borger-  og  Bondestanden 
maatte  friste  »alle  overvundne  Folks  sædvanlige  Kaar :  haar- 
dere  Undertrykkelse  og  Trældom,«  og  Adelen  blev  i  dobbelt 
Grad  Seirherrer,  eftersom  ogsaa  Geistligbeden  blev  kuet, 
idet  Eeformationen  gjennemfortes  efter  Kongens  og  Adelens 
enige  Beslutning  og  Menigmands  Godkjendelse  paa  Kigs- 
dagen  i  Kjøbenhavn,  i  October  1536. 

Peder  Skrams  uvisnelige  Fortjenester  i  Grevefeiden  bleve 
ikke  uden  paaskjønnende  Vidnesbyrd  fra  Kongens  Side. 
Ved  Kroningsfesten  i  August  1537  blev  Peder  Skram  ikke 
blot,  tilligemed  flere  Andre,  slaaet  til  Ridder  af  Kongen, 
men  denne  tilføiede  særskilt  og  saa  høit,  at  alle  Omkring- 
staaende  kunde  høre  det:  »Du  dyre  Helt!  Du  est  vel  værd, 
at  jeg  slaaer  Dig  til  Ridder.«  Paa  samme  Herredag  1537 
kom  Peder  Skram  i  Danmarks  Riges  Raad,  og  Forlehninger, 
som  han  alt  under  Frederik  I  havde  begyndt  at  faae,  fik 
han  selvfølgelig  end  mere  nu;  vi  nævne  her  under  Et: 
»Skyden  og  Skyden-Syssel«  (o:  Bradsbjerg  [Skien]  i  Norge), 
paa  ti  Aar;  1536  Harritsborg-Slot  og  -Lehn  samt  Helsing- 
borg Slot,  paa  tre  Aar;  1547,  paa  et  Aar,  »Vor  Gaard«  i 
Roeskilde,  Haraldsborg  Lehn  og  Svenstrup  Lehn ;  1548  indtil 
1555,  Helsingborg  og  Landskrona  Slotte;  1557  Brev  paa 
Halmstad  Herred  1558  Laholm  Slot  og  1565  (da  .sidst- 
nævnte hallandske  Lehn  var  blevet  svært  medtaget  i  Kri- 
gen) tillige  Bradsbjerggaard  med  Skie  Syssel  og  Gemsø 
Kloster«  (ved  Skien). 

I  de  første  Aar  efter  Grevefeiden  var  der  ingen  anden 
IJfred  herhjemme  at  deel  tage  i  for  Peder  Skram  end  et 
Krydstogt  i  Aaret  1538  efter  Sørøvere,  men  da  han  endnu 
i  November  Maaned  forblev  ude,  overfaldtes  han  Mortens 
Aften  under  Stevns  af  en  svær  Storm;  han  havde  et  skjønt 
Skib  ved  Navn  »Svanen«,  men  det  maatte  sættes  paa  Land, 
Masterne  kappes  og  Mandskabet  reddes  i  Laade.     »Og  som 

han  kom  mod  Land  med  samme  Baad,  sloges  Baaden  om 
med  hannem,  og  en  stor  Bølges  Vand  tog  ham  med  sine 
Medfølgere  i  Vandet  igjen,  og  af  Gruds  store  Naade  slog 
en  anden  So  dem  op  paa  Landet  igjen,  og  Hr.  Peder  Skram 
tog  sin  Daggert  i  den  ene  Haand  og  slog  i  Sandet  og  holdt 
sig  med,   mens  Søen  løb  tilbage  igjen.« 

1541  deeltog  han  som  Rigsraad  i  Brømsebroforliget 
mellem  de  to  nordiske  Konger,  og  1542  var  han  atter  i 
Sverige,  men  denne  Gang  for  at  gjøre  Tjeneste  som  Land- 
kriger. Det  var  i  den  saakaldte  Dackefeide,  det  sidste  men 
ogsaa  det  farligste  Oprør,  som  Gustaf  Vasa  havde  at  bestaae, 
inden  det  svenske  Folk  lærte  ret  at  finde  sig  i  hans  Konge- 
dømme med  dets  nye,  faste  Styrelse.  I  Henhold  til  mange, 
haade  gamle  og  nye  Løfter  sendte  Christian  III  nogen  Hjælp, 
og  Peder  Skram  var  Anfører  herfor,  men  hans  Troppers  Tal 
var  kun  to  Hundrede  Ryttere  og  tre  Hundrede  og  halv- 
tredsindstyve Mand  Fodfolk,  og  disse  vare  i  enhver  Hen- 
seende saa  slet  rustede,  at  de  Danskes  Deeltagelse  i  Kam- 
pen hverken  bragte  dem  selv  synderlig  Ære  eller  Kong 
Gustaf  synderlig  FordeeL  Imidlertid  gjorde  Peder  Skram, 
hvad  han  formaaede,  og  det  var  maaskee  Mere,  end  den 
svenske  Hærfører,  Grev  Peder  Brahe,  i  sin  Krønike  har  havt 
Lyst  til  at  omtale.  Alligevel  blev  Dacke-Peiden  ingenlunde 
bragt  til  Ende  i  Aaret  1542,  men  Peder  Skram  drog  dog, 
da  det  led  ud  paa  Efteraaret,  hjem  til  Danmark,  og  blandt 
de  Tropper,  som  Kong  Christian  III  i  Aaret  1543  sendte 
sin  Svoger  til  Hjælp,  var  han  ikke  med. 

Der  kommer  nu  mange  Aar,  fra  hvilke  Lidet  eller  In- 
tet er  at  melde  om  Peder  Skram.  Han  styrede  sine  Lehn, 
og  særskilt  vides  det,  at  han  byggede  det  faste  Slot  i  Lands- 
krona, som  hidtil  havde  været  en  aaben  By :  han  kastede  den 
første  Steen  i  Grundvolden,  hans  Hustru,  Fru  Elsebe  Krabbe, 
den  anden.  Som  Admiral  førte  han  den  Flaade  til  Norge, 
paa  hvilken  Kongesønnen  Frederik  førtes  til  dette  Land  for 
at  hyldes  der.    Men  nogle  Aar  senere,  1555,  begjærede  han 

Fritagelse  for  samme  Admirals-Embede,  hvilken  Kong  Chri- 
stian tilstod  ham,  deels  af  Hensyn  til  den  Tjeneste,  Peder 
Skram  nu  i  tre  og  tyve  Aar  havde  ydet  ham  og  hans  For- 
gængere paa  Thronen,  deels  fordi  Peder  Skram,  skjendt 
endnu  ingen  gammel  Mand,  følte  sig  forulempet  af  adskil- 
lige legemlige  Skrøbeligheder,  som  han  havde  paadraget  sig 
ved  det  anstrengende  Kampliv  og  de  mange  Saar,  han  i 
dette  havde  modtaget. 

Denne  Hvile  varede  dog  kun  otte  Aar;  thi  i  den  saa- 
kaldte  nordiske  Syvaarskrig  maatte  han  deeltage  paa  for- 
skjellige  Maader.  Endnu  før  Krigen  var  erklæret  og  rigtig 
a åbnet,  havde  danske  og  svenske  Skibe  indladt  sig  i  en 
Kamp  under  Bornholm,  og  denne  Kamp  var  løben  saare  uhel- 
dig af  for  de  Danske ;  bl.  A.  var  Admiralen,  Jacob  Brokken- 
huus  bleven  fangen  (i  Forsommeren  1563).  Da  savnedes  den 
gamle  Peder  Skram,  som  ved  et  Bud  hentedes  fra  sin  Gaard 
Skedal  i  Halland  med  saadan  Skynding,  at  han,  da  han  lan- 
dede i  Kjøbenhavn,  i  samme  Øieblik  modtoges  af  en  kongelig 
Befaling  om  ufortøvet  at  komme  op  paa  Slottet,  inden  han 
gik  ud  i  sin  egen  Gaard.  Og  der  han  indkom  for  Kongen, 
Frederik  H,  klagede  denne  over,  hvor  ulykkeligt  det  var 
gaaet  med  Jacob  Brokkenhus  og  hans  Flaade,  hvorfor  Kon- 
gen indstændig  maatte  begjære  af  Peder  Skram,  at  han 
paany  maatte  tage  Sømagten  nnder  sig,  og  »forsaae  Kongen 
sig  visselig  til,  at  han  det  ingenlunde  afslog.«  Trods  Alder- 
dom og  Skrøbelighed  gik  Peder  Skram  ind  derpaa,  hjalp 
til  at  ruste  Flaaden  og  løb  i  Begyndelsen  af  August  ud 
med  den,  ad  Øland  til,  medens  den  danske  Landhær  samtidig 
begav  sig  fra  Helsingborg  gjennem  Halland  mod  Elfsborg, 
som  blev  overgivet  i  Begyndelsen  af  September,  uden  at 
det  dog  dengang  lykkedes  at  trænge  videre  ind  paa  svensk 
Grund  eller  at  sætte  sig  fast  der. 

Peder  Skrams  Flaade,  som  bestod  af  idetmindste  hen- 
ved tredive  Skibe,  hvoraf  nogle  vare  lybske,  men  de  fleste 
danske,    havde    imidlertid  i    August   Maaned    brandskattet 

Øland  Og  opbragt  to  Skibe,  af  hvilke  det  ene  indeholdt 
meget  Bytte  og  skulde  have  bragt  vigtige  Budskaber  til  de 
Svenske.  I  September  Maaned  stedte  Peder  Skram  sammen 
med  den  svenske  Flaade  og  kom  under  Gulland  i  Slag  med 
den.  Det  var  en  Kamp  paa  nært  Hold  og  meget  blodig. 
Peder  Skram,  ombord  paa  »Fortuna«,  havde  kun  en  mindre 
Deel  af  sin  Styrke  ved  Haanden;  han  fik  alt  Skytset  ført 
over  paa  den  ene  Side  af  sit  Skib  og  gav  grove  Salver,  men 
Svenskerne,  hvis  Admiral  var  Mads  Bagge,  bed  godt  fra  sig, 
og  Peder  Skram  mistede  mange  Folk,  blandt  Andet  atten  Bøs- 
seskytter ved  et  eneste  Skud ;  ogsaa  hans  Underadmiral,  Frants 
Bille,  faldt  tilligemed  flere  danske  Riddere  paa  »Fortuna«. 
De  Svenske  trak  sig  rigtignok  bort,  ilde  tilredte,  men  de 
Danske  havde  lige  saa  lidt  Seir  at  rose  sig  af:  »Fortuna« 
kunde  kun  ved  anstrengt  Pumpen,  Nat  og  Dag,  holdes  fly- 
dende. Ikke  heller  formaaede  Peder  Skram  at  holde  Søen 
ryddelig;  »de  svenske  Skibe«,  skriver  Kong  Frederik  til  ham 
sidst  i  Maaneden,  »løbe  ud  og  ind,  uden  at  Nogen  hindrede 
dem,  hvilket  os  underligt  er  at  høre.«  Forøvrigt  blev  Peder 
Skram  ude  indtil  November  Maaned,  da  han  førte  den  hele 
Flaade  til  Kjøbenhavn  uden  at  have  mistet  noget  af  de 
Jiam  betroede  Skibe. 

Hermed  ere  Peder  Skrams  Søkampe  tilende,  men  ingen- 
lunde hans  Krigerliv.  Han  var  vendt  tilbage  til  Halland 
og  maatte  i  Syvaarskrigens  følgende  Tid  udholde  to  Belei- 
ringer  af  Laholm  Slot.  Første  Gang  var  i  Januar  1565, 
»og  der  Hr.  Peder  har  fornummet  Fjendernes  alvorlige  Til- 
komst, haver  han  befalet  sin  kjære  Hustru,  Fru  Elsebe 
Krabbe,  at  hun  med  sine  Jomfruer  og  Qvindfolk  skulde  gaae 
ind  paa  Steenhuset;  han  selv  vilde  blive  paa  Muren  hos 
sit  Skyts  og  Krigsfolk  og  vove  og  sætte  med  dennem  Liv 
og  Blod,  og  ydermere  sagde  han:  »Det  skal  Du  vide,  min 
Allerkjæreste,  at  jeg  aldrig  vil  give  mig  fangen  for  dennem, 
mens  der  er  varmt  om  mit  Hjerte. »  Fru  Elsebe  svarede: 
»Det  vil  jeg  ogsaa  love  Eder,   at  dersom  vor  Ulykke  blev 

saa  stor,  at  dette  Huus  blev  erobret,  da  skal  de  aldrig  fere 
mig  levende  til  Sverige,  saafremt  som  Ord  kan  komme 
mig  af  med  Livet.«  Hele  Natten  igjennem  blev  der  skudt 
fra  begge  Sider,  og  Peder  Skram  var  uafbrudt  paa  Muren 
uden  at  give  sig  Tid  til  at  spise,  endsige  til  at  hvile;  da 
Fru  Elsebe  nu  i  Dagningen  kom  ud  for  at  see  til  ham, 
fandt  hun  ham  i  god  Behold,  men  kom  med  det  Samme 
til  at  overvære  en  Tvist  mellem  nogle  af  Folkene.  De  saae 
nemlig  en  svensk  Herre  tumle  sig  nedenfor  Muren  med 
udæskende  Dristighed  og  Spot,  legende  med  et  Sværd,  hvor- 
med han  spillede  i  Luften;  ham  vilde  nu  Nogle  i  deres 
Ærgrelse  have  skudt,  men  Bøsseskytten,  som  de  bade  om  at 
fælde  ham,  meente  ei  at  turde  vove  Lod  og  Krudt  paa 
enkelt  Mand.  Da  traadte  Fru  Elsebe  hen  —  Hr.  Peder 
var  just  i  det  Øieblik  paa  den  anden  Runddeel  ved  Slottes 
modsatte  Side  —  og  »der  hun  haver  det  forstaaet  og  der- 
hos selv  seet  den  svenske  Herres  Hofværk,  haver  hun  med 
haarde  Ord  befalet  Bosseskytteren  at  skyde,  og  sagde:  »Al 
den  Stund  Loddet  ligger  i  Bossen,  gjer  hun  ingen  Gavn.« 
Skuddet  blev  sendt,  og  Svenskeren  fældet.  Ellers  varede  dette 
Angreb  paa  Laholm  ikke  længe;  efter  det  første,  spildte 
Forsøg  drog  Fjenden  hurtig  bort  fra  den  i  sig  selv  ikke 
meget  vigtige  Plads,  idet  de  lode  sig  noie  med,  efter  den 
Tids  Krigsbrug  at  sætte  Ild  paa  Byen  og  Slottets  Forværk 
og  Møller.  Til  Tak  for  denne  snare  Befrielse  lod  Fru  El- 
sebe hver  Aarsdag  derefter,  saa  længe  hun  levede,  et  for- 
ældreløst Skolebarn  paa  fjorten  til  femten  Aar  fuldstændig 
opklæde;  »desligeste  skrev  hun  i  sit  Hjertes  Fylde  enPsalme, 
lovprisende  Gud  for  hans  naadige  Hjælp  i  Nødens  Time.« 
For  sidste  Gang  sloges  Peder  Skram  atter  paa  Laholm, 
da  han  var  et  godt  Stykke  inde  i  den  tredie  Snees  af  Aar. 
Det  var  i  Marts  1568,  at  et  svensk  Streiftog  naaede  hans 
Slot,  som  de  forgjæves  søgte  at  overrumple,  og  som  de  med 
end  mindre  Held  beskøde  efter  at  have  lagt  sig  paa  begge 
Sider  af  det.    Mange  af  deres  Folk  faldt,  og  hurtig  opgave 

de  Tingen  og  droge  bort.  »For  Flid  og  anden  tro  Tjeneste 
blev  ham  den  aarlige  Lehnsafgift  af  Kongen  skjænket,«  lige- 
som han  paa  anden  Maade  fik  Erstatning  for  sine  Tab  ved 
Krigens  Førelse  i  hans  Lehn,  saaledes  som  det  ovenfor  er 
nævnt.  Og  Kongen  saae  gjerne  den  gamle  ærværdige  Mand 
ofte  hos  sig  i  Kjobenhavn.  hvor  Hoffet  og  Byen  »havde  al 
den  Høiagtelse  for  ham,  som  hans  store  Tjenester  krævede«. 

Hvor  ofte  Peder  Skram  i  alle  disse  Aar  har  besøgt  sin 
Fædregaard  i  Jylland,  hvor  længe  han  kan  liave  været  der, 
og  hvormeget  han  har  kunnet  tage  sig  af  dens  Styrelse  — 
det  kunne  vi  Intet  sige  om.*)  Men  sine  sidste  Aar  til- 
bragte han  i  ethvert  Tilfælde  paa  Urup,  og  hans  Oldings- 
alder  blev  ikke  kort.  Efter  tre  og  fyrretyve  Aars  »ærligt 
og  christeligt  Ægteskab«  mistede  han  i  Marts  1578  sin  kjære 
Hustru,  Fru  Elsebe  Krabbe,  hvis  Navn  som  en  ægte  Dan- 
neqvindes  fortjener  at  mindes  sammen  med  hendes  Hus- 
bonds. Syv  Sønner  og  elleve  Dettre  havde  hun  født  ham, 
af  hvilke  Bern  Forældrene  havde  den  Sorg  i  Aaret  1566 
at  miste  to  Sønner,  den  ene  i  Krig,  den  anden  af  Sygdom 
paa  Laholm;  en  tredie  Søn,  som  efter  Faderen  boede  paa 
Urup,  var  gift  med  Fru  Kirsten  Rosenkrands.  Døttrene 
ble  ve  næsten  alle  giftede  ind  i  velkj  endte  Slægter,  saasom 
Tott,  Gøye,  Brokkenhus,  Lange,  Bille  og  Due. 

Saa  finde  vi  da  sluttelig  vor  Helt  nærme  sig  sin  sidste 
Stund,  medens  han  efter  sin  store  Livsgjerning  tilbragte 
Livets  Aften  i  Stilhed  paa  det  gamle  Urup,  som  han  havde 
opført  eller  udbedret  statelig,  saa  at  denne  Gaard  blev  et  af 
de  skjønneste  Herresæder  i  Danmark.  Yi  have  fulgt  ham 
fra  hans  Barndom  og  seet,  hvorledes  han  —  ligesom  de 
fleste  af  hans    samtidige    Standsfæller  ^—    ikke  var  bleven 


O  Han  havde  iøvrigt  ogsaa  Eiendomme  i  Halland,  nemlig  først 
Skfcdal,  siden  (efter  Mageskifte  med  Kongen)  Arløse,  begge  i 
Sønder-Halland;  hans  Søn  Niels  Skram  modtog  sidstnævnte 
Gaard  i  1580  af  Landsdommeren  i  Sønder-Halland. 

opdraget  ved  boglig  Kundskab,  men  ved  at  tumles  om  og 
deeltage  i  Livets  forskjellige  Sysler,  tjenende  som  Kriger 
tillands  og  tilvands,  reisende  hid  og  did  i  offentlige  Ærin- 
der, arbeidende  for  det  Almene,  styrende  de  store  Forleh- 
ninger  snarere  end  sin  egen  Gaard  —  kort  sagt:  en  Mand 
af  en  heelt  anden  Skole  end  Nutidens,  men  en  ikke  mindre 
virksom,  dygtig  og  i  det  Praktiske  alsidig  Personlighed. 
Og  som  han,  saaledes  Mange.  Peder  Skrams  Bedrifter  ere 
ikke  overordentlig  mærkværdige  i  sig  selv,  men  de  bleve 
navnkundige  og  betydningsfulde  trods  nogen  Andens,  fordi 
han  i  en  forviklet  Tid,  især  i  sine  første  Mand  dom  saar,  ved 
forenet  Held  og  Dygtighed  fik  Magt  til  at  lægge  et  afgjo- 
rende  Lod  i  Danmarks  Velfærds  Vægtskaal. 

Der  er,  alt  hvad  det  Ydre  angaaer,  noget  hoist  Tiltræk- 
kende ved  at  forestille  sig  denne  kraftfulde  Mand,  hvis 
Legeme,  skjondt  det  var  saa  lidet  sparet,  ei  blev  opslidt, 
før  han  var  lige  ved  den  fjerde  Snees:  en  maadelig  høi 
Mand,  men  stærk,  sværlemmet  og  skulderbred;  sit  meget 
lyse  »hvidgule«  Haar  bar  han  langt,  i  alt  Fald  i  sine  yngre 
Dage,  Skjæget  ogsaa  temmelig  langt  og  noget  kløftet.  »Den 
Tid,  han  tjente  Frederik  I  for  en  Hofsinde,  kunde  der  In- 
gen naae  hans  Maal  med  Steen  at  kaste  eller  skyde,  som  i 
de  Dage  brugtes  til  Hove;  han  var  berømt  for  en  af  de 
bedste  Kendere  (Dyst-Ryttere),  man  vidste  af  at  sige;  kun 
den  ridderlige  Kong  Christian  III  fik  ham  engang  kastet 
af  Sadlen.  Ret  artig  kunde  han  knuge  med  sin  brede 
Haand ;  der  fortælles  saaledes,  at  han  ofte  tog  en  Haand- 
fuld  Hasselnødder  og  krystede  dem,  saa  der  tidt  kun  var 
tre  eller  fire  hele  af  dem,  naar  han  aabnede  Haanden  igjen. 
Nerveusitet  kjendte'han  ikke  det  Mindste  til,  om  end  Gig- 
ten kunde  klemme  ham  som  saa  mangen  veirbidt  Ulk  baade 
før  og  siden;  da  han  engang,  fortælles  der,  havde  stor  Vee 
af  Tandværk,  tog  han,  som  da  var  ude  paa  Søtogt,  en  Kniv 
i  den  ene  og  en  Preen  i  den  anden  Haand  og  »haver  saa 
selv  opløft  samme  Tand  med  Rode«  og  kastet  den  i  Havet. 

At  han  var  »gruelig  hastig«  af  Sind,  bliver  ikke  dulgt 
og  kan  skjønnes  af  det  ovenfor  omtalte  Drab  paa  Anders 
Yinter,  Aar  1531,  ligesom  der  synes  at  fremlyse  en  vis  Brø- 
sighed af  hans  Færd  i  Retssagen  desangaaende,  da  han  paa 
Dommerens  Spørgsmaal  om  Uenighedens  Begyndelse  svarede, 
at  »det  var  hannem  langt  at  sige«;  ikke  heller  brød  han 
sig  synderlig  om  at  faae  den  Dræbtes  Eftermaalsmænd 
forligte:  det  første  Forsøg,  hvori  han  selv  deeltog,  blev 
frugtesløst,  og  ikke  før  efter  et  Par  Aars  Forløb  lykkedes 
det  ved  en  Mellemmand  at  faae  Sagen  ordnet.  Sligt  er  imid- 
lertid ligesaa  meget  et  Charakteertræk  for  Tiden  og  Standen 
som  for  Individet;  men  personlig  Roes  tilkommer  derimod 
Peder  Skram  for  den  Redelighed,  hvormed  han  optraadte 
under  saadanne  Forhold,  som  dengang  ellers  idelig  fristede 
til  Selvraadighed  og  Egennytte,  fornemmelig  ved  Brandskat- 
ningen  af  fjendtligt  Land:  istedetfor  at  benytte  Leiligheden 
til  at  berige  sig,  holdt  han  ordentlig  Regnskab  og  tillod 
heller  ikke  sine  Undergive  at  tilfredsstille  deres  Vindesyge 
paa  Røveres  Viis.  Lad  ham  da  end  have  været  baade  hidsig 
og  stolt:  det  var  dog  som  individuelle  Træk  kun  Yttringer 
af  den  Personlighedens  Fylde,  der  atter  viste  sig  som  fri- 
modig Djærvhed,,  saa  han  »turde  dristig  udsige  sin  Mening, 
hvad  ham  tykte  Ret  at  være ;  havde  derfor  tidt  Misundere, 
endog  de  turde  ikke  sige  ham  det  under  Øinene«.  Og  lad 
ham  have  været  mindre  aandsdannet,  end  vi  nutildags  kræve 
det  af  en  saa  høitstillet  Mand,  saa  manglede  han  dog  langt- 
fra Elskværdighed,  og  det  Uslebne  var  ikke  Raahed:  »han 
var  en  meget  gesellig  Mand  udi  Selskab,  havde  godt  Yndest 
af  hver  Mand,  havde  stor  Lykke  til  at  forlige  dem,  som 
vare  usamdrægtige.«  Mindst  savnede  hans  Sind  Dybde,  hvil- 
ket kan  sees  af  hans  religieuse  Forhold.  Der  meldes  intet 
Nærmere  om  hans  Ov-ergang  fra  den  romerske  til  den  lu- 
therske Bekj endelse,  men  det  vides,  at  ban,  som  i  sine  unge 
Aar  havde  tjent  flere  fremragende  katholske  Prælater,  altid 
var  en  oprigtig   og   troende  Christen.      Ligesaa   oplysende 

som  rørende  er  i  saa  Henseende  det  Billede,  som  en  af 
hans  Dettre  har  givet  af  ham,  fornemmelig  fra  hans  sidste 
Dage;  med  en  Gjengivelse  deraf  ville  vi  slutte  vor  Skil- 
dring, idet  vi  kun  forudskikke  den  maaskee  overflødige  Be- 
mærkning, at  Fortællingen  om  Peder  Skrams  Fromhed  i 
Ord  og  Handling  kun  endmere  betegner  ham  som  Søn  af 
sin  Tid,  thi  den  nye  Tro  og  Lære  greb  som  bekjendt  i 
det  sextende  Aarhundrede  Alles  Sind  med  en  Magt,  der 
lige  naivt  yttrede  sig  hos  Høie  og  Lave: 

»Peder  Skram  har  ingen  Dag  forgæt,  naar  han  var  op- 
standen, at  tage  sin  Bønnebog  og  med  sine  Bønner  tjene 
den  evige  Gud.  Han  haver  og  ingenlunde  om  Søndagen 
forsømt  at  søge  Guds  Huus,  saalænge  han  havde  der  Styrke 
til;  men  siden  hans  Alder  havde  faaet  saa  stor  Overhaand, 
haver  han  hver  Søndag  saavelsom  andre  Dage  ladet  prædike 
det  hellige  PJvangelium  for  sig  i  sin  Stue  og  der  tidt  og 
ofte  brugt  Christi  Legeme  og  Blod  og  desforuden  holdt  sine 
Drenge  til  at  læse  to  å  tre  Capitler  udi  Bibelen  og  des- 
ligeste  udi  Huuspostillen  og  andre  Steder  i  den  hellige  Skrift. 
Saa  tidt  og  ofte  han  haver  fundet  sig  noget  svag,  haver 
han  strax  begjæ'ret  at  fordre  sin  Sognepræst  til  sig,  forligt 
sig  med  den  evige  Gud  og  har  ingenlunde  villet  tilstede,  at 
han  skulde  drage  fra  ham,  før  han  fandt  sig  noget  stær- 
kere igjen. 

»Og  nu,  efter  den  Dannemand  haver  saa  lang  Tid  for- 
søgt den  onde  Verden  baade  udi  Modgang  og  udi  Medgang 
og  var  vel  bedaget,  saa  han  var  aldeles  kjed  og  mæt  af 
dette  Liv,  haver  altid  begjæret  med  idelig  Suk,  at  Gud 
vilde  naadelig  forløse  ham,  haver  den  evige  gode  Gud  efter 
sin  guddommelige  Villie  besøgt  ham  med  sin  faderlige  Haand, 
saa  han  er  bleven  noget  syg  om  Løverdagen  den  ottende 
Juli  1581,  hvorfor  han  strax  haver  været  sin  Sognepræst 
og  Sjælesørger  begj ærende,  hvilket  og  efter  hans  Villie  skete, 
og  der  han  er  kommen  til  ham,  haver  han  befundet  sig 
noget   stærkere   at   være,   men  dog  haver   han  ikke  villet 

ladet  ham  fra  sig  den  Dag  eller  Nat,  men  blev  hos  ham, 
om  hans  Svaghed  blev  større.  Om  Søndagen  den  niende  Juli 
haver  han  forlovet  ham  fra  sig  at  drage  til  Kirken  og  præ- 
dike, og  saa  prædike  for  ham,  som  han  og  gjorde.  Om 
anden  Dagen,  som  var  den  tiende  Juli,  er  han  bleven  om 
Eftermiddagen  meget  svag,  haver  ladet  Præsten  kalde  ind 
til  sig  i  sit  Sengekammer  og  bad  saa  Folkene  vilde  vige 
ud.  Og  som  Præsten  nu  talede  til  ham  og  sagde:  Herre! 
jeg  formærker,  at  I  er  meget  skrøbelig,  da  svarede  han: 
Ja,  det  er  sandt,  at  jeg  vist  er  meget  svag;  derfor  haver 
jeg  og  ladet  Eder  kalde  og  begjærer  gjerne  af  Eder  paa 
Guds  Vegne  Trøst  og  det  høiværdige  Alters  Sacramento, 
Jesu  Christi  sande  Legeme  og  Blod,  til  min  Sjæls  sidste 
Spise  —  og  begyndte  saa  at  gjøre  en  deilig  og  christelig 
Bekj endelse  efter  Herrens  Budord,  som  han  selv  opregnede 
og  læste  det  ene  efter  andet,  og  med  Hjertens  Suk  bekla- 
gede sine  Ungdomssynder  og  Brøst  og  forgangne  Levnet  og 
Ufuldkommenhed,  saa  at  Taarerne  løb  ham  paa  Kinderne  — 
og  der  han  nu  igjen  hørte  af  Præ^sten  Trøst  af  Guds  Ord, 
lagde  han  sine  Hænder  sammen,  takkede  og  lovede  den 
barmhjertige  Gud  —  og  har  hans  Sjælesørger  tilsagt  ham 
Guds  Venskab  og  det  evige  Liv  for  Jesu  Christi  Skyld,  og 
derefter  lod  indkalde  alle  sine  Folk,  og  som  Præsten  nu 
læste  Herrens  Bøn,  svarede  han  selv  med  høi  Røst;  Amen, 
og  saa  annammede  udi  mange  deres  Nærværelse  Jesu  Christi 
Legeme  og  Blod  og  derfor  takkede  Gud  i  Himlen,  og  der 
det  var  gjort,  læste  Præsten  Velsignelsen  over  ham,  og 
(han)  svarede  selv  trøstelig:  Amen. 

»Som  nu  saa  den  Gudstjeneste  var  overstaaet  og  fuld- 
kommet, begyndte  han  at  tynges,  saa  at  Alle  tykte,  at  han 
sov,  og  det  varede,  til  Klokken  var  tolv  om  Natten,  og  der- 
efter begyndte  at  røre  sig  og  vaagne  op.  Da  talede  Præsten 
til  ham  og  sagde:  Kjære  Herre!  tykkes  Eder,  at  det  er 
noget  bedre  med  Eder?  Da  svarede  han:  Mig  lider  nu 
vel,  det  bliver  nu    snart   godt.      Da  begyndte  Præsten  at 

tale  med  ham  om  det  evige  Liv  og  om  den  Glæde,  som  er 
beredt  for  alle  Guds  Børn,  og  der  han  dette  hørte,  lagde 
han  sine  Hænder  sammen  og  takkede  Gud  for  den  naadige 
Trøst  og  Husvalelse,  og  derhos  takkede  han  den  gode  Gud, 
at  han  saa  lang  Tid  havde  sparet  ham  og  givet  ham  saa 
god  en  Alder  og  tilmed  Lykke  og  Fremgang  her  paa  Jor- 
den og  nu  paa  sit  Yderste  saa  naadig  undte  ham  sin  For- 
nuft, og  nu  vilde  han  hjertelig  begjære  med  den  gamle 
Simon,  at  han  nu  maatte  fare  i  Fred  og  komme  til  Glæde 
og  Kolighed. 

»Paa  den  ellevte  Juli,  som  var  om  Torsdagen,  er  hans 
Søn,  Mels  Skram,  tidlig  kommen  ind  til  ham,  har  talt  med 
ham  og  siddet  hos  ham  noget  op  paa  Dagen,  til  han  tykte, 
han  trættedes,  og  gad  ikke  mere  talt  med  Nogen,  men  haver 
ligget  ganske  stille  og  intet  klaget  sig  i  nogen  Maade. 
Derimellem  haver  Præsten  tidt  og  ofte  talt  med  ham  mange 
trøstelige  Ord  af  den  hellige  Skrift,  om  at  Jesus  Christus 
haver  taalt  Død  og  Pine  og  fuldgjort  fuldkommelig  for 
Synder  —  da  svarede  han:  Ja,  det  troer  jeg  visselig!  Og 
det  var  de  sidste  Ord,  han  talede  her  i  Verden,  og  der 
Klokken  var  mellem  et  og  to,  fornam  Præsten  og  de,  hos 
ham  vare,  at  den  almægtigste  Gud  havde  kaldet  ham  til 
Ro  og  Hvile.« 

Peder  Skram  døde  saaledes  paa  Urup  Gaard,  den  ellevte 
Juli  1581,  omtrent  firsindstyve  Aar  gammel.  Halvsjette 
Uge  senere  fulgtes  hans  afsjælede  Legeme  til  sit  Hvilested 
og  »meste  Parten  af  den  fornemste  Adel  her  udi  Riget« 
viste  ham  den  sidste  Ære.  Foran  Ligvognen  red  en  af 
hans  Tjenere,  som  daglig  havde  været  om  ham;  han  førte 
Ridderens  forgyldte  Kyrads  og  hans  forgyldte  Sværd  samt 
bar  det  foran  Kisten  ind  i  Kirken  og  holdt  det,  saalænge 
Prædikenen  varede,  og  til  han  var  i  sin  Grav,  »og  blev  samme 
forgyldte  Sværd  lagt  ned  paa  hans  Kiste  og  var  det  samme 
Sværd,  der  høilovlig  Kong  Christian  HI  slog  ham,  med  alle 
de  andre  gode  Herrer,  til  Ridder  med  paa  Hans  Majestæts 

Kroningsdag  og  førte  ved  Hans  Majestæts  egen  Side,  hvil- 
ket Sværd  siden  blev  givet  Hr.  Peder  Skram,  og  bar  det 
selv  i  mange  Aar  med  stor  Ære. 

Det  var  i  Sognekirken  ved  Urup,  Birk-Kirke,  at  Peder 
Skram  bisattes  ved  hans  forudgangne  Hustrues  Side.  Den 
Gravskrift,  som  findes  over  ham  og  hans  Frue,  er  —  siger 
Pontoppidan  —  efter  de  Tiders  eenfoldige  og  almindelige 
Formular  saaledes  lydende: 

Her  ligger  begrafven  erlig  oc  velbyrdig  Mand,  Hr. 
Peder  Skram  til  Urup,  Ridder,  som  udi  sin  Tid  hafver 
veret  fire  Kongers  Admiral  udi  Vester  og  Øster  Soen, 
Mod  Eigens  Fjender,  oc  døde  Aar  1581  then  11.  Dag 

I  Juli.  Med  sin  kjære  Hustru,  erlig  oc  velbyrdig  Fru 
Eisabe  Krabbe,  som  var  Tyge  Krabbes  Datter  af  Bu- 
strup, oc  døde  paa  Lauholm  Aar  1578  then  8.  Martii. 
Gud  gifve  denem  baade,  med  alle  throe  Christne,  en 
gledelig  Opstandelse  paa  den  yderste  Dag.    Amen. 

A.  Falkman. 


f'w,- 


/v^j 

JJe  Løfter  om  en  fri  Forfatning,  som  Kegjeringenie  paa  flere 
Steder  i  Europa  havde  givet  Folkene,  da  de  trængte  til  dem 
for  at  styrte  Napoleon,  bleve  glemte,  da  Faren  var  forbi, 
og  det  var  derfor  intet  Under,  at  Folkene  efter  en  lang  og 
taalmodig  Yenten  tilsidst  med  væbnet  Haand  forlangte  Op- 
fyldelsen af  de  givne  Tilsagn.  Februarrevolutionen  i  Paris 
i  Aaret  1848  gav  Løsenet  til  Frihedsbevægelsen,  og  de 
andre  Lande  fulgte  efter. 

T  Preussen  havde  Frederik  Vilhelm  III  i  Aaret  1823 
indført  »raadgivende  Provindsialstænder«  noget  nær  af  samme 
Slags  som  dem,  der  nogle  Aar  senere  her  i  Danmark  sam- 
menkaldtes af  Frederik  VI ;  men  da  den  besluttende  og  ud- 
øvende Myndighed  var  hos  Kegjeringen,  var  Folkefriheden 
derved  næppe  kommen  et  Hanefjed  videre.  Frederik  Vil- 
helm IV,  den  sidst  afdøde  Konge,  der  1861  efterfulgtes  af 
sin  Broder,  den  nuregj erende  Kong  Vilhelm  I,  blev  strax 
ved  sin  Kegjeringstiltrædelse  1840  bestormet  med  Ansøg- 
ninger og  Andragender  om  en  friere  Forfatning.  Kongen 
erklærede  imidlertid  strax  ved  sin  Thronbestigelse,  at  Ind- 
førelsen af  en  almindelig  Landsrepræsentation  var  af  hans 
Fader  bleven  anseet  for  uforenelig  med  hans  Folks  Lykke, 
og  gav  tillige  at  forstaae,  at  han  nærede  den  samme  Over- 
beviisning.     Her  lod  Kongen  sig  imidlertid  lede  af  Andre; 


*)  Som  Hovedkilde  er  benyttet:   „Tagebiicher"  von  K.  A.  Varn- 
hagen  von  Ense. 

det  havde  været  hans  Hensigt  strax  ved  sin  Thronbestigelse 
at  sammenkalde  de  saakaldte  »Keichsstånde«  og  forkynde 
dette  ved  sin  Hyldning  i  Konigsberg,  men  den  paafølgende 
Nat  blev  han  omstemt  ved  indtrængende  Forestillinger  af 
sine  Ministre  og  tilbageviste  i  Vrede  alle  Provindsialstæn- 
dernes  Bønner  om  en  rigsstændersk  Forfatning  eller  en 
Fællesforsamling  af  de  forskjellige  Provindsers  Stænderde- 
puterede.  Siden  den  Tid  fornyede  Provindsialstænderne 
oftere  deres  Andragender,  og  Utaalmodigheden  blev  desto 
større,  jo  skai'pere  Tilbas^eviisningen  var,  og  jo  mere  hensyns- 
løst Regjeringen  gik  frem  mod  enhversomhelst  Frihedsbe- 
vægelse, idet  man  uden  Skaansel  forfulgte  forbudne  Boger  og 
politiske  Skribenter,  strammede  Censurens  Baand  stærkere 
og  stærkere  og  lod  retslige  Forhør,  Forbud,  Huusundersø- 
gelser  og  Spioneri  høre  til  Dagens  Orden.  Dertil  kom  nu, 
at  Kongen  overhovedet  vedkj endte  sig  at  være  en  Fjende  af 
alle  Constitutioner  og  saakaldte  »Volksversendungen«  og 
erklærede,  at  han  aldrig  vilde  give  en  Constitution.  Da  ud- 
bredte sig  i  Begyndelsen  af  Aaret  1844  det  overraskende 
Rygte,  at  Kongen  nu  bestemt  tilsigtede  Indkaldelsen  af 
Rigsstænderne.  Det  forholdt  sig  virkelig  saaledes ;  der  blev 
allerede  gjort  fortrolige  Meddelelser  derom  til  Hofferne  i 
Wien  og  St.  Petersborg :  derfra  var  vel  Modsigelse  at  vente, 
men  stærkere  vaagnede  den  i  det  Indre,  idet  Kongens  Brø- 
dre og  i  Spidsen  for  dem  Prindsen  af  Preussen,  den  præ- 
sumptive Thronarving,  forsøgte  at  hindre  det,  og  deres  Be- 
stræbelser lykkedes  kun  altfor  godt.  Den  forbittrede  Stem- 
ning voxede  Dag  for  Dag,  og  Fordringerne  fremtraadte  med 
mere  og  mere  Trods.  Da  læste  man  til  sin  store  Over- 
raskelse i  »Berliner  Staatszeitung«  af  fjerde  Februar  1847 
det  kongelige  Patent  om,  at  Provindsialstænderne,  uden  at 
deres  Separatexistens  ophævedes,  skulde  sammendrages  til 
en  forenet  Landdag  i  Berlin.  Hvad  der  her  blev  indrømmet, 
opfyldte  imidlertid  ingen  af  de  Fordringer,  ethvert  Folk 
efter  Datidens  politiske  Udvikling  følte  sig  berettiget  til  at 

gjøre.  Landdagen  var  sammensat  efter  en  meget  hei  Valg- 
census, der  krævedes  baade  for  Vælgerne  og  de  Valgte; 
Borger-  og  Bondestanden  traadte  aldeles  i  Skyggen  for  Rid- 
dere og  Herrer.  En  Berlinerhumorist  spøgte  hele  Dagen 
over  Forfatningsudkastet  og  lod  Folket  synge :  »Nichtgenug, 
nicht  genug!«  Ministrene:  »Seyd  zufrieden,  seyd  zufrieden!« 
Man  gjorde  den  ikke  uvittige  Bemærkning,  at  den  tredie 
Februar  var  »Tartuffe«  bleven  opført  i  Berlin,  og  den  ellevte 
April,  da  den  forenede  Landdag  skulde  træde  sammen,  var 
Søndagen  quasimodogeniti  (d.  e. :  den  ligesom  nyfødte)  med 
Evangeliet  om  den  vantroe  Thomas. 

Kongen  knyttede  aabenbart  store  Forventninger  til 
Resultaterne  af  denne  Landdag  og  sagde  til  Prindsen  af 
Preussen  —  under  dette  Navn  gik  dengang  altid  den  nu- 
værende Konge  —  de  stolte  Ord:  »Jeg  føler  i  mig  Kraft 
til  hurtig  at  drage  de  Lande,  som  Du  skal  regjere  efter 
mig,  ud  af  den  dybeste  Fordærvelse,  hvori  de  maatte 
komme;«  men  alle  hans  Undersaatter  vare  af  en  anden 
Mening;  enhver  gjorde  sig  for  sit  Vedkommende  den  Til- 
staaelse,  at  Forordningen  af  tredie  Februar  var  et  slet, 
uholdbart  Makværk,  en  Forsmædelse  for  Affatteren  efter 
Indholdet  som  efter  Formen.  Vi  meddele  her  et  Par  Træk, 
der  noksom  vise,  hvor  lidt  man  paa  høiere  Steder  begreb 
eller  fattede  Situationens  Alvor,  idet  man  med  Kongen  i 
Spidsen  i  Virkeligheden  lagde  den  hele  Vægt  paa  reent 
ydre  Bagateller.  »Kongen  skal  være  i  bedste  Stemning  og 
glæde  sig  til  Aabningen  af  Landdagen.  Kongen  vil,  at 
denne  (Aabningen)  skal  bivaanes  af  hele  det  diplomatiske 
Corps,  han  selv  vil  høitidelig  lade  sig  afhente  og  i  en  med 
sex  Hesto  forspændt,  aaben  Vogn  kjøre  fra  Potsdam  med 
et  glimrende  Følge  af  alle  Ministre,  Generaler,  Geheime- 
raader  etc;  paa  saadanne  Sager  lægges  den  hele  Vægt,  alt 
Andet  bliver  Biting.«*)    Et  andetsted  hos  samme  Forfatter 


*)  Varnhagen  von  Enses  egne  Ord. 

hedder  det:  Kongen  er  ganske  forneiet  og  fuldt  op  beskjæf- 
tiget  med  Anordningen  af  Salen,  Ceremonierne,  Bevært- 
ningen og  enhver  Art  Prunk.  Man  gaaer  tilbage  til  Frederik 
I;  hans  Throne  bliver  hidbragt,  Ministre  og  Hofembeds- 
mænd skulle  give  Middagstafler  og  Assembléer,  Minister, 
Grev  von  Stolberg  forer  Lister  og  bestemmer  for  Værten 
de  Gjæster,  der  hver  Gang  skulle  indbydes.«  Folk,  der 
saae  lidt  dybere  i  Sagen,  sagde  rigtignok:  »Efter  visse  An- 
skuelser vilde  det  for  Landdagen  være  mere  end  nok,  uaar 
den  idag  feirede  sin  Aabnings-  og  imorgen  sin  Slutnings- 
høitidelighed ;  det  var  dog  til  Syvende  og  sidst  kun  en  vel- 
kommen Anledning  for  den  snakkesalige  Konge  til  at  holde 
lange  Taler.«  Kongen  aabnede  Landdagen  med  en  Tale 
paa  femogtredive  Minutter;  bag  ved  ham  stod  Ministeren, 
General  von  Thiele,  der  havde  det  skrevne  Udkast  til  Talen 
i  Haanden,  og  tilhviskede  Kongen  de  første  Ord  af  hvert 
Punktum;  foruden  ham  var  ogsaa  Oberst  von  Willam,  der 
stod  bag  et  Forhæng,  beredt  til  Assistance.  Kongen  holdt 
sin  Tale  i  Hast  med  skarp  Betoning  og  heftige  Gebærder; 
den  gjorde  et  mægtigt  Indtryk  paa  Alle,  ikke  blot  paa  hans 
Tilhørere,  men  paa  hele  Tydskland.  Kongen  kaldte  strax 
den  forsamlede  Landdag  Fuldendelsen  af  sin  Faders  Byg- 
ning og  den  nye  Indretning  Taget  derpaa.  Preussen  var 
ikke  skikket  til  en  constitutionel  Forfatning;  skulde  det  ikke 
falde  fra  sin  Høide,  maatte  det  kun  ledes  af  een  Villie. 
»Jeg  føler  mig  dreven  til  den  høitidelige  Erklæring,«  saale- 
des  sluttede  han,  »at  det  ikke  skal  lykkes  nogen  Magt  paa 
Jorden  at  bevæge  mig  til  at  forvandle  det  naturlige,  netop 
hos  os  ved  sin  indre  Sandhed  saa  mægtiggj ørende  Forhold 
mellem  Fyrste  og  Folk  til  et  conventionelt,  constitutionelt, 
og  jeg  vil  nu  og  aldrig  tillade,  at  der  mellem  vor  Herre  Gud 
i  Himlen  og  dette  Land  indtrænger  sig  et  beskrevet  Blad 
ligesom  et  andet  Forsyn  for  at  regjere  os  med  sine  Para- 
grapher  og  ved  dem  erstatte  den  gamle  hellige  Troskab; 
imellem  os  herske  Sandhed.«      Han  klager  nu  over  Pres- 

sens  utaknemmelighed  og  over,  at  der  i  en  Deel  af  den  her- 
skede en  mørk  Fordærvelsens  Aand  og  den  frækkeste  Løgn, 
beskæmmende  for  den  tyd  ske  Troskab  og  den  preussiske  Ære. 
Og  idet  han  i  Anledning  af  de  stærke  Rørelser  og  Bevæ- 
gelser i  Kirken  netop  paa  den  Tid  berørte  Bestræbelserne 
for  at  bedrage  Folket  for  Troen  paa  den  guddommelige 
Frelser,  reiste  han  sig  og  sagde  staaende  med  den  hoire 
Haand  opløftet:  »Jeg  og  mit  Huus,  vi  ville  tjene  Herren.*) 
Vi  ville  snart  faae  at  see,  hvorlidt  Frederik  Vilhelm  IV's 
Gjerninger  svarede  til  denne  Stortalenhedf^ 

Uvillien  og  Forbittrelsen  var  almindelig;  nogle  Borgere 
sagde:  det  var  bedst  strax  at  reise  hjem  og  vende  »solches 
Schweinerei«  Ryggen.  En  uendelig  Trængsel  opstod  i  Beh- 
renstrasse  ved  »Staatszeitung«s  Bureau;  Folk  læste  Tiden- 
den ved  Lygteskin  og  gjorde  deres  Bemærkninger:  »Bisher 
konnte  man  von  Unsinn,  jetzt  muss  man  von  Wahnsinn  reden« ; 
(Før  kunde  man  tale  om  Taabelighed,  nu  maa  man  kalde 
det  Vanvid).  »Der  hat  CarPs  des  Zehnten  Geschichte  schon 
vergessen,  ja,  ja,  der  redselige,  wie  immer.«  (Han  har  alle- 
rede glemt  Carl  den  Tiendes  Historie;  ja,  ja,  han  er  snak- 
kesalig, som  altid.«  —  I  den  trykte  Tale  bleve  imidlertid 
nogle  haarde  Udtryk  udeladte,  f.  Ex.  »at  Kongen  vilde  holde 
den  for  en  Forræder,  der  talte  til  ham  om  Constitution«. 
Ved  Gudstjenesten  i  Domkirken  blev  paa  Kongens  Befaling 
den  enogfirsindsty vende  Psalme  sungen ;  men  der  forekommer 
i  tolvte  Vers  det  Sted :  »Men  mit  Folk  hører  ikke  min  Stem- 
me, og  Israel  vil  ikke  tjene  mig.«  Dagen  efter  Landdagens 
Aabning  bleve  Stændermedlemmerne  forestillede  for  Kongen 
og  vare  derpaa  til  Taffel.  Til  Schlesierne  sagde  han,  at 
deres  Provinds  var  hans  Krones  Klenodie ;  til  Sachserne  sagde 
han  ogsaa  noget  Artigt ;  Pommern,  Brandenborg,  Rhinlandet 
og  Vestphalen  bleve  saa  taalelig  affundne;   men  til  Preus- 


*)   Josua   Bog  C.    24   V.  15.     Capitlet   har  til   Overskrift:    Josuse 
sidste  Landdag.     Hans  og  Eleasars  Død  og  Begravelse, 

serne  sagde  han:  de  skulde  vise  sig  Navnet  værdige.  Un- 
der hele  Situationens  Alvor  fattedes  det  naturligviis  heller 
ikke  af  og  til  paa  en  Spas  eller  en  spøgefuld  Yttring:  »Der 
Konig,  sagt  man,  hat  Keichs-Apfel,  Keichs-Scepter,  Keichs- 
panier,  alles  Reichs,  nur  nicht  Reichsstånde.«  Tiden  slæbte 
sig  hen,  Forbittrelsen  steg  med  hver  Dag  og  udartede  af 
og  til  til  allehaande  Spektakler,  Opløb,  Ituslaaen  af  Vinduer 
hos  Prindsen  af  Preussen,  det  meest  forhadte  Medlem  af  det 
preussiske  Kongehuu^^^  Efter  en  af  Sessionerne  kaldte  Prind- 
sen engang  von  Vincke,  et  af  de  betydeligste  Medlemmer 
af  Oppositionen,  hen  til  sig  og  sagde:  »Et  Ord  under  fire 
Øine.«  Vincke  saae  henved  en  Snees  Personer  staae  om- 
kring og  spurgte  derfor  smilende:  »Kalder  Deres  kongelige 
Høihed  det  under  fire  Øine?«  Prindsen  undskyldte  sig  og 
meente,  det  skadede  ikke,  om  ogsaa  Andre  hørte  til ;  derpaa 
spurgte  han  V.,  om  han  havde  hentydet  til  ham  (Prindsen), 
da  han  talte  om  Kongens  Efterfølger,  som  ikke  kunde  mene 
det  godt  med  Forfatningen.  Da  sagde  V.  spydigt:  »Jeg 
kan  forsikkre,  at  jeg  ved  mine  Ord  ikke  i  ringeste  Maade 
har  tænkt  paa  Deres  kongelige  Høihed.«  Da  Prindsen  be- 
gyndte at  tale  om  de  Rettigheder,  han  havde  modtaget  af 
sine  Ahner  og  vilde  eiterlade  uformindskede  til  sine  Efter- 
kommere, svarede  V.  blot:  »Jeg  har  ligeledes  Ahner  og 
Efterkommere.«  Prindsen  havde  vel  givet  sit  Samtykke  til 
Forfatningen  af  tredie  Februar,  men  rigtignok  med  en 
tredobbelt  Reservation.  For  det  Første:  at  der  skulde  være 
et  Overhuus;  for  det  Andet:  at  der  ikke  skulde  forelægges 
Stænderne  noget  Budget  til  Bevilgelse ;  for  det  Tredie :  Stæn- 
derne skulde  ikke  bekymre  sig  om  de  udenlandske  Anlig- 
gender. 

At  Hofpartiet  med  den  dybeste  Foragt  saae  ned  paa  de 
Deputerede,  som  om  de  vare  de  elendigste  af  alle  Mennesker, 
er  en  Selvfølge;  navnlig  gjalt  den  nysnævnte  v.  Vincke  for 
en  slet  Karl,  der  havde  understaaet  sig  at  persiHere  Kongens 
Tale.     Hans  Majestæt  var  under  Alt    dette  stadig  en  Bold 

Hit^torisk  Archiv.     I.     1870.  20 


306  Martsrevolutionen  i  Berlin  1848. 

for  de  meest  vexlende  Stemninger;  et  Øieblik  spørger  han 
Landdagsmarschallen  von  Rochow,  hvorledes  det  gik  ham, 
og  da  denne  svarede:  »O  ganz  gut!  saa  vedblev  Kongen: 
»Nim  das  ist  doch  viel  bei  allen  den  Tausenschochschwer- 
noth-Geschichten,  die  wir  jetzt  hier  haben;«  i  næste  Øie- 
blik er  han  sysselsat  med  at  lade  udfærdige  et  Album  over 
den  forenede  Landdag,  ethvert  Stændermedlem  skriver  et 
Blad,  Ridderne  give  deres  Vaaben  til,  Standsherrerne  ogsaa 
Afbildninger  af  deres  Slotte;  Medlemmerne  faae  Aftryk  i 
Fløil  og  Guld,  i  Maroquin,  paa  Lærred,  hver  efter  sin  Stand. 
Med  saadanne  Snurrepiberier  syslede  Statens  Chef,  medens 
Kløften  mellem  Regjeringen  og  de  høie  privilegerede  Stæn- 
der paa  den  ene  Side,  de  lavere.  Borger-  og  Bondestanden 
paa  den  anden  Side  blev  dybere  og  dybere  og  varslede  tru- 
ende om  det  Uveir,  der  snart  skulde  bryde  løs.  Altid  fik 
Borgerne  en  piinlig  Erindring  om,  at  de  vare  Undersaatter; 
der  var  snart  ikke  en  Livsstilling,  der  ikke  havde  Mere  eller 
Mindre  at  lide  af  det  herskende  Regjeringssystem;  at  man 
kun  var  Borger,  fik  man  allevegne  at  føle,  i  Kirke  og  Skole, 
ja  endog  i  Theatret.  I  Hæren  blev  Landeværnet  dybt  ned- 
sat mod  Linietropperne,  der  igjen  maatte  staae  langt  tilbage 
for  Garden,  som  i  Berlin  og  Potsdam  i  Hofgunstens  Glands 
nød  det  meest  afgjorte  Fortrin.  Gardeofficererne,  for  Stør- 
stedelen af  den  fornemme  og  rigere  Adel,  tyktes  sig  selv 
at  være  Hærens  Blomst  og  opførte  sig  stolt  og  frastødende 
mod  Andre. 

Engang  vare  samtlige  Medlemmer  af  de  forenede  Udvalg 
leilighedsviis  indbudne  til  en  Hofl'est;  de  indfandt  sig,  og 
Fleertallet  tog  sig  just  ikke  fordeelagtigt  ud  blandt  de  glim- 
rende Hoffolk  og  paa  en  Jordbund,  de  ikke  vare  vante  til  at 
betræde;  man  kunde,  naar  man  ellers  ikke  vidste  bedre Beskeed, 
tage  de  Herrer  Deputerede  for  opvartende  Tjenere,  der  taal- 
modig  maatte  tage  mod  de  naadige  eller  unaadige  Luner,  som 
de  faldt.  Nogle  Stabsofficerer  gik  saa  vidt,  at  de  skjeldte  dem 
ud  og  haanede  dem  ganske  hoit.    Et  Øienvidne  har  berettet 

følgende  Ord,  der  bleve  udtalte  fuldkommen  hørlige  for 
ham,  skjøndt  han  stod  temmelig  fjernt:  »Diese  Kerls,  die 
zu  slecht  sind  uns  die  Stiefeln  zu  putzen,  mtissen  wir  hier 
in  den  Zimmern  des  Konigs  sehen,  diese  Adelsfeinde,  diese 
Revolutionsleute!«  (Disse  Karle,  som  ere  altfor  simple  til 
at  børste  vore  Støvler,  maae  vi  see  her  i  Kongens  Værelser, 
disse  Adelsfjender,  disse  Revolutionsfolk).  Flere  af  Land- 
dagsmedlemmerne ,  jævne  Borgere  eller  Landmænd,  ube- 
kjendte  med  Hofskik,  vare  i  sorte  Halsbind;  det  var  nu  en 
overordentlig  stor  Forbrydelse,  der  jo  kunde  have  hele  Sta- 
tens Omstyrtning  til  Følge.  Man  tilgav  ikke  Kongen,  at 
han  ikke  befalede,  at  disse  »ungebtirlichen  Kerls »  skulde 
kastes  paa  Døren. 

Da  lød  den  syvogtyvende  Februar  1848  Budskabet  om, 
at  Louis  Philippe,  de  Franskes  Konge,  var  undflyet  i  en  Fia- 
cre,  hans  hele  Familie  splittet  til  alle  Sider  og  Frankrig 
proclameret  som  Republik.  Den  første  Efterretning  om 
den  i  Paris  stedfundne  Revolution  vakte  den  største  Sensa- 
tion i  Berlin,  og  et  hidtil  ukjendt  Røre  greb  Alle.  I  Kaife- 
husene,  Læsestuerne,  overalt,  hvor  der  holdtes  Tidender, 
samlede  sig  Tusinder  af  Mennesker  i  en  umaadelig  Trængsel; 
de  nyeste  Blade  søgtes  og  læstes  med  en  overordentlig  Be- 
gjærlighed  og  Iltaalmodighed  af  Hoben,  der  voxede  med 
hvert  Øieblik.  Hvem  der  først  fik  et  frisk  Blad  i  Hæn- 
derne, maatte  op  paa  en  Stol  eller  et  Bord,  for  høit  at 
forelæse  Indholdet.  Forelæseren  føiede  snart  enkelte  Be- 
mærkninger til  det  Oplæste,  snart  indlod  han  sig  i  en  om- 
stændeligere, vidtløftigere  Betragtning;  af  og  til  hørte  man" 
vel  ogsaa  en  Opfordring  til  Efterlignelse,  en  Anden  gjorde 
Indsigelser:  uforvarende  dannede  sig  paa  Stedet  en  politisk 
Klub,  der  vel  strax  igjen  skiltes  ad,  men  kun  for  ligesaa 
let  at  fornyes  i  næste  Time.  Isærdeleshed  vare  Læsestuerne 
overfyldte:  Her  antog  Forelæsningen  snart  en  bestemt 
Skikkelse  og  Retning;  nogle  frisindede  unge  Mænd  toge 
Sagen  i  deres  Haand,    holdt  formelige   Taler   og  forklarede 

20* 

Og  udviklede  Dagens  Spergsmaal.  Over  Bygningen  af  Bar- 
rikader blev  der  holdt  ordentlige  Foredrag,  som  det  syntes, 
til  Belærelse  om  en  historisk  Ma^rkværdighed,  men  den 
praktiske  Anvendelse  heraf  gjorde  naturligviis  enhver  Til- 
hører for  sit  Vedkommende.  De  fra  alle  Tydsklands  Egne 
indtræiFende  Beretninger  om  mere  eller  mindre  stormende 
Efterligninger  af  Parisertildragelserne  forhøiede  deres  Be- 
tydning, saameget  mere,  som  disse  Beretninger  gik  ud  paa 
at  vise,  hvorledes  Regjeringerne  andre  Steder  i  Tydskland 
mere  eller  mindre  havde  maattet  boie  sig  efter  Folkevillien; 
Berlinerborgerne  burde,  hed  det,  ikke  staae  tilbage.  Snart 
vare  Læsestuerne  for  smaae  for  den  store  Forsamling:  Talerne 
forlangte  at  tale  til  det  egentlige  Folk  og  sammenkaldte  en 
Folkeforsamling  i  det  Frie  ved  Teltene  i  Dyrehaven.*)  Saa- 
danne  Forsamlinger  vare  rigtignok  saavel  ifølge  Landsloven 
som  ved  Forbundsbeslutningerne  strengt  forbudte,  meningen 
brød  sig  derom,  og  selv  Politi  øvrigheden  viste  sig  ikke  syn- 
derlig opsat  paa  at  see  noget  Ulovligt  heri.  Politiet  traadte 
snarere  i  en  Slags  fortrolig  Underhandling  med  Anstifterne 
og  vilde  lade  Straffeloven  slumre,  saafremt  kun  Førerne  gik 
ind  paa  visse  Betingelser  og  overtoge  Ansvaret  for,  at  For- 
samlingen ikke  udartede  til  stormende  Optøier.  Den  første 
Folkeforsamling  holdtes  den  syvende  Marts.  Dens  ydre  An- 
ledning og  Gjenstand  var  Raadslagningen  ora  en  Adresse, 
som  skulde  udtale  Folkets  Ønske  for  Kongen.  Forsamlingen 
var  kun  lille  og  bestod  meest  af  simple  Folk.  Man  for- 
langte Trykke-  og  Talefrihed,  Amnesti  for  politiske  For- 
seelser, Forsamlings-  og  Forenings  ret.  Ligestilling  i  Rettig- 


*)  Saaledes  kaldtes  en  Række  Kaffehuse,  der  laae  ved  Spreeflo- 
den,  og  i  hvilken  Borgerne  i  Berlin  pleiede  under  N5'delsen 
af  et  Kriius  01  at  more  sig  ved  at  høre  Concerter  af  et  Musik- 
corps,  der  var  posteret  paa  en  Tribune,  anbragt  i  Midten  af  en 
stor  Plads  foran  disse  Kaffehuse;  denne  Tribtine  gjorde  nu 
Tjeneste  som  Talerstol  ved  de  der  afholdte  demokratiske  Folke- 
forsamlinger. 

heder  uden  Hensyn  til  Trosbekj endelse  og  Besiddelse,  Eed- 
svorneretter ,  Formindskelse  af  Hæren  og  Folkevæbningen, 
almindelig  tydsk  Eepræsentativforfatning,  endelig  hurtigst 
mulig  Indkaldelse  af  den  forenede  Landdag. 

Disse  Fordringer  stemmede  i  det  Væsentlige  overeens 
med  dem,  der  allerede  vare  stillede  paa  andre  Steder,  og 
det  var  med  Forsæt,  at  man  heri  sluttede  sig  nøie  til  det 
øvrige  Tydskland.  Adressen  fik  mere  end  Tusinde  Under- 
skrifter, og  Navnene  paa  saamange  ubekj endte,  tildeels  simple 
Folk  blandt  Menigmand  gjorde  i  Kredsen  af  de  rigere  Bor- 
gere og  høiere  Embedsmænd  en  ubehagelig  Opsigt;  der 
blev  strax  fra  disse  nedlagt  Protest  herimod  til  Underskrift; 
»Yossische  Zeitung«  gjorde  forbittrede  Udfald  imod  »die  hoch- 
verraiherischen  Judeujungen«  (høiforræderske  Jødedrenge), 
man  spurgte  med  Uvillie,  hvorfor  »solche  Umtriebe«  vare 
blevne  taalte,  hvorfor  de  Skyldige  ikke  strax  vare  blevne 
straffede.  I  Virkeligheden  blev  der  ogsaa  strax  fra  høieste 
Sted  udstedt  flere  Arrest-  og  Udviisningsdecreter ,  hvis 
Fuldbyrdelse  imidlertid  af  Politipræsidenten  von  Minutoli 
endnu  udsattes  ved  at  angive  Grunde,  som  man  foreløbig 
lod  gjælde.  En  Minister  yttrede  haanligt,  at  det  var 
bedre  at  lade  disse  Mennesker  i  Ko  paa  Gaden,  hvor  de 
da  ved  Leilighed  kunde  betjenes  af  Geværkolber  og  He- 
stehove bedre,  end  dette  var  at  vente  at  den  civile  Øv- 
righed. 

Den  nysnævnte  von  Minutoli,  Politipræsidenten  i  Ber- 
lin, spillede  for  Resten  under  disse  Martsbevægelser  en  tem- 
melig tvetydig  Rolle.  Han  var  en  fiin,  smidig  og  ærgjerrig 
Mand;  ved  sin  Opdagelse  og  Behandling  af  de  polske 
Opstandsforsøg  havde  han  vundet  Hoffets  fulde  Fortrolighed. 
Hans  politiske  Grundsætning  var  sa?avidt  muligt  at  lavere 
mellem  begge  Partier,  han  vilde  ikke  fuldkomment  bryde 
med  nogen  af  Parterne,  derfor  smigrede  han  nu  ogsaa  Fol- 
kesagen og  lod  sig  af  Hoffet  give  Tilladelse  til  at  paatage 
sig  den  Maske,   der  til  enhver  Tid  stod  ham  an,   idet  han 

da  saameget  bedre  kunde  udforske  Modstandernes  Hensigter 
og  Forbindelser  og  virke  for  Hoffets  Sag.  At  faae  Folk 
til  at  troe  dette,  lykkedes  ham  fortræffeligt.  Den  russiske 
Gesandt  selv,  der  dog  ikke  hørte  til  de  Dummeste,  var  i 
den  Grad  hildet  af  ham,  at  han  paa  Spergsmaalet,  hvorfor 
dog  Politiet  taalte  en  saa  aabenbar  Lovstridighed  som  en 
egenmægtig  Folkeforsamling,  og  vænnede  Folket  til  Hand- 
linger, som  man  dog  siden  efter  vilde  straffe,  svarede  med 
smilende  Tillidsfuldhed:  Minutoli  havde  hele  Sagen  i  sin 
stærke  Haand  og  stod  inde  for  enhver  Fare,  der  overhove- 
det slet  ikke  kunde  komme  i  Betragtning  ligeoverfor  Nyt- 
ten af  nøie  at  gjennemskue  det  hele  Maskineri  og  da  med 
eet  Slag  tilintetgjore  det.  Minutoli  forstod  lige  godt  at 
snakke  for  alle  Farter,  for  de  folkelige  Mænd  ikke  mindre 
end  for  Hoffolkene  og  Diplomaterne,  og  idet  han  fortrolig 
aabenbarede  hine  de  Hensigter,  som  han  tildeels  virkelig 
havde,  gav  han  han  sig  tilkjende  for  disse  som  en  Mand, 
paa  hvem  de  i  visse  Tilfælde  kunde  stole. 

Da  han  om  Morgenen  den  ottende  Marts,  efter  at  Kon- 
gen havde  erfaret,  at  man  havde  til  Hensigt  ved  en  Deputa- 
tion personlig  at  overrække  ham  den  Dagen  i  Forveien  ved- 
tagne Adresse,  og  besluttet  paa  enhver  Maade  at  ville  have 
dette  forhindret,  indfandt  han  sig  i  en  af  de  saakaldte  »Zei- 
tunghallen«,  hvor  han  var  vis  paa  at  træffe  den  udvalgte 
Deputation,  og  opfordrede  den  til  at  modtage  en  Meddelelse 
fra  ham.  Deputationen  traadte  strax  frem,  endskjøndt  Nogle 
troede,  der  kunde  være  meent  øieblikkelig  Arrest,  og  Med- 
lemmerne lode  sig  ved  de  gode  Ord  og  Forestillinger,  de 
hørte,  let  bevæge  til  at  opgive  deres  Forlangende  og  be- 
fordre Adressen  til  Kongen  ad  den  sædvanlige  Vei  med 
Posten.  Minutoli  skildrede  dem  Kongens  Misfornoielse  med 
den  Slags  politiske  Optrin,  og  raadede  til  at  give  efter  for 
denne  Svaghed  »um  sie  nicht  zu  den  gefahrlichsten  Aus- 
bruchen  zu  reizen.«     Her   bleve    nu  Adskillige    hoirostede; 

»man  maatte  tiltvinge  sig  Adgangen,«  hvad  imidlertid  dog 
de  mere  besindige  Førere  afværgede. 

Den  anden  Folkeforsamling,  hvortil  Politipræsidenten 
allerede  ikke  mere  turde  negte  Tilladelse,  fandt  ligeledes 
den  niende  Marts  i  større  Maalestok  Sted  ved  Teltene; 
Deeltagernes  Antal  var  nu  stegen  til  fire  Tusinde,  og  Stem- 
ningen havde  antaget  et  høiere  Sving.  Talerne,  som  havde 
faaet  mere  Mod  ved  det  tidligere  Held,  talte  friere  og 
mere  indtrængende  om  Statens  Brøst,  betegnede  skarpere 
de  Hindringer,  som  maatte  falde,  de  Forandringer,  som 
maatte  indtræde,  og  deres  indtrængende  Tiltale  blev  be- 
svaret af  et  gjentaget,  stormende  Bifald.  Under  al  denne 
Opbrusning  skinnede  dog  tydelig  igjennem  en  alvorlig  Iver 
for  ikke  at  overskride  Lovlighedens  Skranker,  ikke  at  tilstede 
noget  Brud  paa  Ordenen;  man  vilde  kun  lade  Kegjeringen 
vide,  hvad  Folket  vilde;  det  faldt  da  endnu  Ingen  ind  at 
tiltrodse  sig  Noget  ved  raa  Magt;  man  ventede  derimod 
Alt  af  Kongens  Indsigt  og  Billighed;  Folket  skulde  vel 
vise  sin  Myndighed,  men  kun  ad  Tugtens  og  Ordenens  Vei. 

Dagen  i  Forveien  havde  Kongen  ved  en  Forordning 
kundgjort,  at  Censuren  skulde  hæves,  Pressen  være  fri,  men 
hvad  der  for  Resten  i  det  Hele  angik  den  Sag,  skulde  for- 
handles paa  Forbundsdagen.  Dette  vakte  den  største  For- 
bittrelse.  Forbundsdagen  havde  selv  allerede  stillet  enhver 
af  Regenterne  i  Tydskland  det  frit  for  at  afskaffe  Censuren; 
at  nu  Preussen  vilde  gaa  en  anden  Vei  og  atter  henslæbe 
Sagen  ved  Forbundsdagen,  var  en  ligefrem  Fornærmelse,  en 
Haan.  Den  tidligere  Adresse  blev  stadfæstet  og  forstærket 
med  en  særegen  Tilfoielse;  rolig  og  taus  vendte  Folkemas- 
sen i  den  mørke  Nat  tilbage  fra  Teltene  gjennem  Branden- 
burgerporten  til  Berlin.  Adressen  besluttede  man  at  overgive 
til  Byraadet,  for  at  den  tilligemed  dettes  Adresse  kunde  komme 
Kongen  ihænde,  hvad  imidlertid  de  Herrer  Byraader  afviste : 
de  vilde  ikke  have  noget  Fsellesskab  med  det  simple  Folk. 
Adresserne  vare   for   Resten   ogsaa   heelt  forkjellige;    hvor 

Folket  med  Kette  kun  saae  Grund  til  Klage,  udtalte  By- 
raadet  den  ydmygste  Tak.  Begge  Parter  kunde  imidlertid 
have  sparet  sig  Uleiligheden :  ingen  af  Adresserne  blev  mod- 
taget; Kongen  viste  fremdeles  den  meest  afgjorte  Misfor- 
nøielse  med  og  Uvillie  mod  den  Slags  Skrivelser.  Folkefor- 
samlingerne ved  Teltene  voxede  med  hver  Dag  i  Tal  og 
Betydning,  og  Lederne  havde  Moie  med  at  skaffe  adskillige 
Andragender  af  en  temmelig  vild  Natur  tilside. 

Imidlertid  erkj endte  Førerne  for  Folkesagen  snart,  at 
Regjeringen  i  sit  hoffærdige  Egensind  ikke  vilde  gjøre  No- 
get frivilligt,  og  at  de  selv  ved  Tøven  og  Halvhed  kun  stær- 
kere vilde  ophidse  Masserne  og  bringe  dem  til  det  Yderste. 
En  Revolution  laa  vel  ikke  i  Folkets  Sands,  men  dens 
Mulighed  stod  for  Øie;  for  denne  Mulighed  blev  Forbere- 
delserne trufne,  og  her  vare  foruden  Studenterne  endnu 
Arbeiderne  istand  til  en  afgjort  Optræden.  Snart  ble  ve  der 
dannet  et  Udvalg  for  at  raadslaae  om  Arbeidernes  Vel. 
De  lavere  Folkeklassers  Nød  kom  paa  Tale,  man  forskede 
efter  Aarsagerne  og  anstillede  Sammenligninger.  Her  ud- 
strøedes nu  ligesom  af  sig  selv  Revolutionens  Sædekorn. 
En  Frihedsadresse  til  Underskrift  blev  indlagt  i  en  Privat- 
bolig og  talte  snart  tolv  Tusinde  Underskrifter.  Arbeiderne 
havde  fra  Begyndelsen  af  ingen  Tiltro  til  Løfter ;  de  vilde 
have  Kjendsgjerninger,  og  hele  denne  Deel  af  Befolkningen 
kom  snart  i  Bevægelse,  da  de  nu  saae  deres  Sag  komme 
paa  Tale  og  lærte  at  kjende  deres  Tal  og  deres  Magt.  Ar- 
beidere  og  Studenter  vare  af  Naturen  de,  der  først  vare 
kaldede  til  den  Vaabenkamp,  som  nu  syntes  Alle  uundgaaelig. 
Thi  det  var  bekjendt  —  og  mange  Yttringer  og  Tegn  stad- 
fæste det  —  at  Kongen  og  hans  Ministre  vare  imod  al  fri 
Udvikling,  at  man  traf  militaire  Forholdsregler  og  kun  læng- 
selsfuldt ventede  den  gode  Leilighed  til  at  lade  det  ufor- 
skammede Folk  smage  Tugtens  Riis,  gjøre  Indhug  paa  Mas- 
serne eller  skyde  dem  ned.  Denne  Tænkemaade  gav  sig 
aabent  tilkjende  blandt  Gardeofficererne   og  Hoffolkene,  hos 

vie  fleste  Generaler  og  heiere  Embedsmænd,  og  da  var  der 
altid  kun  Tale  om  »Gesindel,  Eacher- undLumpenpack«,  da 
lied  det,  at  der  laa  ingen  Magt  paa,  om  ogsaa  Imndrede 
Uskyldige  faldt,  Hovedsagen  var,  at  der  flod  Blod,  for  at 
Pøbelen  kunde  skræmmes,  og  Soldaterne  indvies;  hvem  der 
blev  truffen,  var  jo  heller  ikke  uskyldig,  hvorfor  befandt 
han  sig  i  Opløbet  V  Som  Hovedbærer  for  dette  folkeforag- 
tende  og  folkefjendske  Sindelag,  for  hvilket  Staten  kun  gjaldt 
som  Militairmagt,  stod  Prindsen  af  Preussen;  hans  hele  Om- 
givelse og  Garden,  der  ganske  var  underkastet  hans  Indfly- 
delse, tænkte  som  han.  —  Paa  Grund  af  Prindsens  politiske 
Stivsind  og  strengt  militaire  Væsen  troede  man  ham 
skikket  til  at  sikkre  Rhinlandene  mod  de  franske  Bevægel- 
ser; desuden  var  hans  stadige  Nærhed  Kongen  hoist  ube- 
qvem,  og  saaledes  blev  det  besluttet,  at  Prindsen  med  sin 
Familie  skulde  tage  Bolig  i  Kolln.  Tidlig  om  Morgenen 
den  femtende  Marts  havde  Prindsen  besøgt  alle  Casernerne 
og  taget  Afsked  med  Tropperne,  hvorved  han  i  sin  Tale 
med  alvorlige  Formaninger  kraftigt  havde  henviist  til  den 
militaire  Lydighed  og  Ære.  Hans  Afsked  i  Casernerne 
havde  vakt  Opsigt  og  den  Efterretning,  at  Prindsen  gik  til 
Rhinen,  satte  Gemytterne  i  Bevægelse,  fordi  man  troede 
Freden  truet;  de  Ord,  han  havde  ladet  falde,  og  som  i  en 
Fart  løb  hele  Byen  rundt,  fremkaldte  Uvillie  og  Forbittrelse. 
Da  det  nu  pludselig  hed,  at  Prindsen  ikke  reiste,  og  man  saae 
de  allerede  pakkede  Yogne  blive  aflæssede,  kunde  man  ikke 
tænke  sig  nogen  anden  Grund,  end  at  Prindsen  skulde  blive 
i  Berlin,  fordi  man  der  havde  faaet  hans  militaire  Iver  endnu 
mere  nødig  end  ved  Rhinen,  men  den  sande  Aarsag  til  hans 
Reises  Standsning  var,  at  Øvrigheden  fra  Rhinen  havde  be- 
rettet, at  Prindsen  ikke  skulde  komme,  da  han  i  KøUn  var 
saa  forhadt,  at  man  maatte  befrygte  Uroligheder,  naar  han 
viste  sig  der.  Kongen  viste  Prindsen  Beretningen  m.ed  me- 
gen Skadefryd  og  yttrede  med  et  Skuldertræk,  at  under  saa- 
danne  Omstændigheder  kunde  der  ikke  blive  Noget  af  Sagen. 

Fuld  af  Ærgrelse  saae  Prindsen  sig  nu  offret  for  et 
Lune  af  det  af  ham  hadede  og  foragtede  Folk,  og  hans 
Stemning  mod  dette  i  Almindelighed  blev  nu  saameget 
fjendtligere,  hvad  der  noksom  fremgik  af  hans  mørke  og 
truende  Udseende.  Tidligere,  et  Par  Dage  efter  at  Beret- 
ningen om  Pariserrevolutionen  var  kommen  til  Berlin,  da 
Frygt  og  Skræk  greb  Alle  og  ikke  mindst  de  heiere  Kredse, 
der  i  deres  fornemme  Hoffærdighed  i  dybeste  Foragt  havde 
seet  ned  paa  Mængden,  erindrede  Prindsen  Kongen,  der 
endnu  var  lige  overmodig  og  forblindet,  om,  at  Tiden  nu 
var  passende '  til  at  udtale  den  saameget  ønskede,  faste  Tids- 
bestemmelse for  Landdagens  regelmæssige  Tilbagevenden. 
Kongen  foer  afvisende  op;  »Warum?  Wer  darf  mir  etwas 
vorschreiben ?  Niemand  soli  mir  Forderungen  machen!  Ich 
ftirchte  nicht,  ich  bin  eine  geheiligte  Person.«  (Hvorfor? 
Hvem  tør  foreskrive  mig  Noget?  Ingen  skal  komme  med 
Fordringer  til  mig.  Jeg  frygter  Ingen;  jeg  er  hellig  og 
ukrænkelig!)  Men  hvorledes  kom  Prindsen  til  at  være  saa 
constitutionel?  kunde  man  spørge.  »Ganske  simpelt«,  er 
Svaret:  »vilde  Kongen  fremad,  saa  vilde  Prindsen  holde 
igjen;   nu  holdt  Kongen  igjen,   saa  drev  Prindsen  fremad.« 

Folkeforsamlingerne  ved  Teltene  gjentoges  imidlertid 
under  stedse  større  Tilløb  hver  Dag,  hvorfor  den  civile  og 
militaire  Øvrighed  troede  det  paa  Tide  at  træde  kraftigere 
op.  Det  var  den  trettende  Marts;  Tusinder  af  Mennnesker 
bølgede  paa  Gaderne,  og  ligesaa  mange  Tusinder  droge  til 
Dyrehaven,  ledige  Spadseregængere,  tildeels  med  Koner  og 
Børn,  og  Nysgjerrige,  som  vilde  see,  hvorledes  det  vilde  løbe 
af,  snart  ogsaa  Arbeidere,  som  havde  taget  sig  Frihed.  Tal- 
rige Rytterescadroner  havde  besat  Brandenburgerporten  og 
sendt  Streifkorps  ud  i  Dyrehaven ;  paa  nogle  Punkter  i  Byen 
kjørte  endog  Kanoner  op,  overalt  forstærkedes  Vagterne, 
Slottet  og  Tøihuset  vare  fulde  af  Tropper.  Beredne  Gens- 
darmer  saaes  i  tjenstivrig  Alvor,  Officerer  og  Ordonnantser 
rede  hid  og  did,  Afdelinger  af  Fodfolk  droge  igjennem  Ga- 

derne.  Omkring  Tropperne,  hvor  de  viste  sig,  opstod  hver 
Oang  den  største  Trængsel  af  Folk,  der  hvert  Øieblik  strøm- 
mede til  fra  alle  Stadens  Dele.  Mange  bleve  bekymrede, 
formanede  Andre  til  at  gaae  bort  og  bleve  dog  selv,  fængs- 
lede af  Nysgjerrighed;  Andre  bede  Politiet  Trods,  forhaanede 
det  og  lode  den  Slags  Vittigheder  frit  Løb,  der  aldrig  fat- 
tes ved  slige  Leiligheder.  En  General,  der  med  for  stor 
Selvtillid  vilde  ride  midt  gjennem  Mængden  og  derved  kom 
til  at  sidde  lidt  løst  i  Sadlen  og  i  Fare  for  ganske  at  tabe 
Ligevægten,  blev  forfulgt  med  Haanlatter.  Dog  fandt  der 
endnu  hverken  nogen  Fornærmelse  Sted  fra  Troppernes  Side, 
eller  viste  der  sig  hos  Folket  nogetsomhelst  Spor  af  Be- 
væbning. Kun  gjorde  disse  uforholdsmæssige  Foranstalt- 
ninger af  Eegjeringen  Indtrykket  af  en  Udfordriug,  i  hvil- 
ken man  paa  een  Gang  saae  Frygt  og  Overmod.  Førerne 
og  Talerne,  som  under  disse  Omstændigheder  ved  deres 
modige  Fasthed  havde  vundet  Meget  hos  Folket,  talte  for 
den  tydske  Sag  og  isærdeleshed  for  den  tydske  Flaade,  og 
Politipræsidenten,  der  var  i  Nærheden  og  ved  sine  Spioner 
livert  femte  Minut  fik  Efterretning,  fandt  denne  Gjenstand 
ganske  uskyldig;  »dies  grosze  Spielw^erk«,  mente  han,  kunde 
man  vel  nok  indrømme  tydske  Mikkel.  Alligevel  blev  der 
siden  af  høie  Militairpersoner  gjort  ham  Bebreidelser  for  at 
have  forsømt  den  skjønne  Leilighed;  »Ky^tteriet  var  jo  ved 
Haanden,  Pøbelen  vilde  være  bleven  godt  tilredt  deraf.« 

Det  var  det  Udseende,  Berlin  frembød  i  Dagene  fra 
den  trettende  til  den  sextende  Marts,  da  Stemningen  yder- 
ligere forhøiedes  ved  det  smukke  Foraarsveir,  som  overho- 
vedet udmærkede  disse  skjæbnesvangre  Martsdage.  Den 
fjortende  antoge  disse  Bevægelser  en  haandgribeligere  Natur, 
blodige  Sammenstød  mellem  Folket  og  Soldaterne  kunde 
ikke  længere  udeblive ;  Tabet  paa  Hærens  Side  var  den  Dag 
betydeligt,  mange  Rytterofficerer  bleve  saarede  ved  Steen- 
kast. »Bauerjungen,  geht  zu  Hause  und  fresst  Kommiss- 
brod!«   tilraabte  Folket  Tropperne.       Den   femtende  Marta 

kom  der  Melding  til  Gouverneuren  i  Berlin,  General  Pfuel, 
at  der  just  i  Briiderstrasze  var  et  nyt  Opløb;  Folkene  havde 
fundet  et  Liig  fra  Gaarsdagens  Aften,  Blodsporene  paa  Ga- 
den vare  synlige,  man  opreiste  Barrikader.  »Jeg  vilde  alle- 
rede til  at  at  gaae  hjenj,  siger  Øienvidnet  og  Fortælleren 
heraf,  »fra  et  Besøg  i  Banken  hos  Generalen' — Banken  var 
nemlig  besat  med  Tropper,  da  man  befrygtede  dens  Plyn- 
dring af  Folket—,  da  lod  der  Skrig  fra  Gaden,  vi  saae  ud 
af  Vinduet:  en  Hob  paa  omtrent  et  Hundrede  Karle  og 
Drenge  løb  brølende  foran,  ved  Siden  og  bagved  tre  Office- 
rer, som  gik  deres  Vei  langsomt  og  stille;  jeg  saae,  hvor- 
ledes Stene  traf  dem,  hvorledes  en  hævet  Stok  faldt  tungt 
ned  paa  Kj^ggen  af  den  ene;  de  knyede  ikke,  saae  sig  ikke 
om,  kom  om  Hjørnet,  bøiede  ind  ad  den  næste  Gade  og 
fandt  Tilflugt  i  Gouvernementshuset,  hvis  tvende  Skildvag- 
ter afskrækkede  Forfølgerne.  Kort  efter  kom  en  Afdeling 
Soldater  fra  Tøihuset,  befriede  Officererne  og  ledsagede 
dem  hen  til  Tøihuset;  Folket  havde  trukket  sig  et  halvt- 
hundrede  Skridt  tilbage,  og  Soldaterne  kom  ikke  nærmere, 
men  lode,  som  om  Folkene  slet  ikke  vedrørte  dem.  En  halv 
Time  efter  kom  stærke  Patrouiller,  men  fandt  intet  Folk 
mere,  Oprørerne  vare  strømmede  tilbage  henimod  Slottet. 
Kongen  var  i  Potsdam,  Tropper  maatte  ledsage  ham  til 
Banegaarden ;  han  var  bange,  han  var  ganske  forstj^ret, 
sagde  Folket.  —  Til  Kongens  Brug  var  der  anbragt  en 
elektrisk  Telegraph  fra  Potsdam  til  Berlin;  Berlinerne  kaldte 
den  »der  Klingeldraht  zur  Ministerklingel«  (Klokkestrengen 
til  Ministerklokken). 

Samme  Dag  kom  Efterretningen  om  Opstanden  i  Wien 
og  Metternich's  Afskedigelse ,  en  Efterretning ,  der  den 
sextende  om  Aftenen  suppleredes  med  Budskabet  om,  at 
Wien  stod  i  Flammer,  at  Metternich's  Palads  var  ødelagt, 
at  Keiseren  havde  takket  af.  Studenterne  stormet  Tøihuset, 
Borgerne  væbnet  sig,  og  at  Militairet  var  slagen.  —  Ved 
den  første    Efterretning    om    Wienerrevolutionen    og   Fyrst 

Metternich's  Flugt  sagde  Kongen  strax:  »Nu  maa  jeg  til 
Berlin,  at  man  ikke  ogsaa  skal  gjøre  mig  dumme  Streger.« 
Han  var  overbeviist  om,  at  hans  Navn  vilde  være  fuldkom- 
men tilstrækkelig  til  at  stille  enhver  Uro  og  nedslaae  et- 
Jivert  Forsøg  paa  Opror.  General  Pfuel  havde  trukket 
Tropperne  under  Folkets  Steenkast  noget  tilbage  i  Slotspor- 
talen, lod  ikke  skyde,  men  Rytteri  sprænge  frem,  og  det 
lykkedes  paa  denne  Maade  at  arrestere  en  Snees  Oprørs- 
stiftere. Men  Prindsen  af  Preussen  traadte  i  Vrede  hen  til 
Pfuel  og  sagde:  »Hr.  General,  Alt,  hvad  jeg  med  saamegen 
Møie  har  skabt,  denne  gode  Stemning  iil  Angreb,  har  De 
fordærvet,  tilintetgjort  mit  hele  Værk,  demoraliseret  Trop- 
perne; De  har  hele  Ansvaret  derfor,  »es  ist  indigne«,  slut- 
tede han.  Pfuel  svarede  rask:  »Kongelig  Høihed,  jeg  be- 
sværer mig  strax  over  Dem  for  Hans  Majestæt;  hvad  jeg 
har  gjort,  vil  jeg  svare  for.«  Han  gik  til  Kongen  og  forlangte 
Satisfaction  eller  Afskedigelse;  Prindsen  kom  til,  bad  ham 
tilgive  sig  sin  Overilelse,  og  saa  var  Alt  godt  igjen.  Samme 
Dag  samlede  sig  store  Skarer  foran  Prindsens  PIuus,  idet  de 
skjeldte  paa  og  haanede  ham,  der  stod  i  Vinduet.  Dagen 
iforveien  var  hans  San  Prinds  Frederik  bleven  ledsaget  fra 
Slottet  hjem  under  en  frygtelig  Hujen  og  Piben.  Man  saae 
Soldater  bagfra  enkeltviis  snige  sig  ind  i  Prindsen  af  Preus- 
sens Huus :  Folket  opdagede  det  snart  og  haanede  ham,  der 
i  sin  øieblikkelige  Afmagt  skar  Ansigt  af  Raseri.  Kongen 
derimod  skulde  være  bleg,  sagde  man,  spiste  ikke,  sov  ikke 
og  jamrede  høit.  Spørger  man  nu,  hvorfor  alle  Prindserne, 
navnlig  Kongens  Brødre  og  blandt  dem  specielt  Prindsen 
af  Preussen,  den  nuværende  Konge,  vare  saa  forhadte,  saa 
svare  vi  med  en  Samtidig:  I  den  sidste  Snees  x'^ar  havde 
man  ikke  hørt  om  et  eneste  smukt  Træk,  hverken  af  Høi- 
modighed  eller  af  Godhed  eller  aandelig  Kraft,  men  kun 
smudsige  Historier,  Usædelighed,  Pengegridskhed,  kun  sne- 
verhjertede  Yttringer,  Stolthed,  Grovhed  og  Overmod.  Hvor- 
ledes kan  der  saa  være  Tale  om  Kjæ.rlighed  og  Agtelse? 

Den  syttende  Marts  gik  rolig  hen  uden  Opløb  og  For- 
styrrelse; i  Gaderne  var  det  ganske  stille,  men  hvorlængei 
vilde  denne  Stilhed  vare?  Mange  troede  vel,  at  det  Hele, 
hermed  var  forbi,  andre,  mere  Klartseende  raeente  derimod, 
at  det  kun  var  et  oieblikkeligt  Vindstille  som  et  Forvarsel] 
for  den  Storm,  der  var  sit  Udbrud  nær,  at  Eevolutionen 
ligesom  lavede  sig  til  et  Hovedslag.  Den  attende  sporedes 
en  ny  almindelig  Gjæring  over  hele  Staden;  Klokken  to  be- 
kjendtgjordes  ved  en  Proclamation,  at  Kongen  havde  under- 
skrevet en  Pressefrihedslov  og  havde  sammenkaldt  Landda- 
gen til  den  fjerde  April.  Dette  tilfredsstillede  vel  ingen- 
lunde Alle,  men  Massen  syntes  dog  glad  og  strømmede  til 
Hoffet,  paa  hvis  Balcon  Kongen  traadte  frem ;  men  han  kunde 
ikke  tale,  takkede  dybt  bevæget  og  blev  hilset  af  Jubel  og 
et  tusindstemmigt  Leveraab.  Med  Eet  raabte  en  Stemme 
fra  det  jublende  Folks  Midte:  Bort  med  Militairet!  Andre 
raabte:  Kongen  maa  betroe  sig  til  sine  Borgere.  Pludselig 
og  ganske  uventet  sprænger  Cavalleriet  frem  og  gjør  Ind- 
hug paa  det  fredelige  Folk.  Da  de  første  Fanger  bleve 
bragte  ind  i  Slotsgaarden,  meest  pjaltede  Mennesker,  Krøb- 
linger, som  ikke  hurtig  nok  havde  kunnet  komme  bort, 
svagelige  Gamle  og  Smaadrenge,  som  derpaa  under  alle- 
haande  Mishandlinger  bragtes  ned  i  Slotskjælderen,  traadte 
Prindsen  af  Preussen  frem  og  tiltalte  Soldaterne  heftig: 
»Grenadiere!  warum  habt  Ihr  die  Hunde  nicht  auf  der 
Stelle  niedergemacht?«  Prindsen  havde  slet  ingen  Com- 
mando,  men  tog  sig  dog  for  at  give  Ordre  saavel  til  Gene- 
ral Pfuel,  som  senere  til  General  Prittwitz,  der  afløste 
Pfuel  i  Commandoen  over  Tropperne.  At  det  ligeledes  var 
fra  ham  det  uventede  Angreb  paa  de  fredelige,  jublende 
Folk  udgik,  var  den  almindelige  Mening.  Befalingen  til  at 
rydde  Slotspladsen,  hvor  Mængden  i  sin  Glædesruus  skreg 
og  raabte  Vivat,  var  bleven  forvandlet  til  en  Befaling  om  at 
sprænge  Folkemassen  fra  hinanden,  hvorefter  da  Rytteriet 
med  dragen  Sabel  og  i  Galop  var  trængt  ind  paa  Folket; 

thi  Prindsen  og  de  aristokratiske  Officerer  fandt  Øieblikket 
gunstigt  til  at  kjølne  deres  Raseri  »und  das  Gesindel  zu 
Boden  zu  schmettern.«  Et  Udraab  af  den  udmattede  Konge: 
»Ak,  jeg  kan  ikke  mere,  skaf  mig  Ro,  skaf  mig  de  Folk 
bort«  tjente  som  Paaskud;  Prindsen  gav  Befaling  til  at 
skride  ind  og  føiede  sagte  til:  »Und  nur  ttichtig,  blindlings 
und  schonungslos!«  Blandt  Fangerne  befandt  sig  ogsaa  en 
stakkels  theologisk  Student,  der  under  Urolighederne  den 
attende  Marts  saae  en  god  Leilighed  til  at  lægge  sin  loyale 
Iver  for  Kongen  for  Dagen;  men  hans  Forsøg  paa  at  tale 
til  Folket  mislykkedes  fuldstændig,  og  det  var  med  Ned  og 
næppe  han  slap  heelskindet  derfra.  Da  tænkte  han :  paa  en 
saadan  Dag  er  et  trofast  Hjerte  uskatteerligt  for  Kongen,  og 
han  trængte  sig  til  Slottet ;  men  her  var  han  saa  uheldig  at 
komme  blandt  Fangerne,  som  bleve  indespærrede  i  Slots- 
kjælderen  for  senere  at  bringes  til  Spandau  under  stadigt 
Tractement  af  Hestehove,  Kolbeslag  og  andre  Mishandlinger. 
Under  Alt  dette  søgte  han  imidlertid  at  trøste  sig  med,  at 
han  leed  for  Kongen. 

En  grændseløs  Forbittrelse  greb  Alle  ved  dette  uven- 
tede  og  pludselige  Angreb  af  Tropperne;  under  Hævnskrig 
og  Raabet:  Vaaben,  Vaaben!  adspredte  Mængden  sig;  om- 
kring i  hele  Staden  reiste  sig  Barrikader,  de  største  og 
bedst  befæstede  i  de  mere  krumme  og  snevre  Gader,  og 
Striden  begyndte  Klokken  tre  om  Eftermiddagen  med  lige- 
stor Forbittrelse  paa  begge  Sider;  Strømme  af  Blod  beteg- 
nede Fortsættelsen  af  den  yderst  heftige  Kamp  i  Gaderne, 
der  frembød  mange  af  de  ved  en  saadan  Leilighed  forefal- 
dende rædselsfulde  Scener.  Det  var  ikke  den  Slags  Kamp, 
for  hvilken  Soldaterne  vare  uddannede,  og  trods  al  udviist 
Tapperhed  maatte  Striden  blive  meget  ulige,  naar  det  plud- 
selig regnede  ned  over  dem  med  Kugler  fra  Vinduerne, 
eller  Tagsteen,  Meubler  og  alskens  Ting  kastedes  ned  fra 
Husenes  Tage.  Hele  Natten  igjennem  i  det  klare  Maane- 
skin  lød  en  uafbrudt  Kanon-  og  Geværild -over  Staden. 

Vi  ville  nu  skildre  Kampen  lidt  mere  i  dens  Enkelt- 
heder uden  her  strengt  at  kunne  følge  dens  chronologiske 
Orden,  idet  vi  lade  vor  samtidige  Hjemmelsmand  fortælle: 
Ogsaa  i  mit  Nabolag  var  man  ivrig  ifærd  med  at  bygge  Bar- 
rikader; da  jeg  gik  hjem  fra  »den  Linden«,  saae  jeg  allerede 
Alt  i  fuldt  Arbeide,  og  for  ikke  at  blive  spærret  ude  maatte 
jeg  skynde  mig  at  naae  hjem,  hvor  Dørene  allerede  vare 
tillukkede.  I  Gaderne  tilhøire  og  tilvenstre  og  foran  reiste 
sig  rask  den  ene  Forskandsning  efter  den  anden,  bag  hvilke 
vi  snart  fandt  os  afskaarne  ligesom  i  en  Fæstning.  Nogle 
velklædte  unge  Mennesker,  efter  Udseendet  at  dømme  Stu- 
denter, gave  Veiledning  og  Befaling.  En  blandet  Mængde, 
Gaardskarle,  Borgere,  Gamle  og  Unge  vare  ivrige  ved  Vær- 
ket; Droschker  og  Vogne  bleve  anholdte  og  om^tyrtede, 
Rendesteensbrædterne  og  Steenbroen  opreves,  Kar,  Kister 
og  Kasser  skaffedes  hid;  et  under  Bygning  staaende  Huus 
leverede  Bjælker,  Brædder  og  Teglsteen ;  paa  Tagene  af 
Hjørnehusene  ophobede  man  et  stort  Forraad  af  Brosteen 
for  ovenfra  at  styrte  dem  ned  paa  de  Angribende.  Alle, 
selv  de  ærbareste  Mænd  og  Qvinder,  hjalp  til,  og  Alt  blev 
udført  uden  megen  Larm,  med  stor  Orden  og  Lydighed.  Imid- 
lertid lød  Trommer  fra  Gensdarmtorvet,  og  snart  viste  sig 
ogsaa  talrige  Tropper,  der  opstillede  sig  ligefor  os  og  for- 
styrrede en  her  næppe  paabegyndt  Barrikade,  hvorefter  de 
atter  trak  sig  tilbage.  I  Paasyn  af  Tropperne  gik  Arbeidet 
uforstyrret  fremad,  og  den  bestemte  Holdning  hos  Førerne, 
som  med  indsigtsfuld  Ro  anordnede  det  Hensigtma^ssigste 
og  ogsaa  selv  lagde  Haand  paa  Værket,  indgjød  Beundring 
og  Tillid.  Deres  Tal  var  egentlig  ringe,  næppe  tyve,  men 
til  dem  sluttede  sig  et  Par  Hundrede  Kæmpere,  paa  hvem 
de  kunde  stole;  dog  vare  de  Fleste  endnu  uden  Vaaben, 
og  i  alle  Huse  søgte  man  efter  saadanne.  Imidlertid  var 
Kampen  andetsteds  i  fuld  Gang,  Stormklokkerne  løde, 
Geværild  og  snart  ogsaa  Kanonskud  hørtes  i  Afstand. 
Barrikaden  i  Kanonierstrasse    blev    et  Par   Gange   angrebet 

af  enkelte  Skarer  af  Fodfolk  og  Rytteri,  der  dog  snart  ble  ve 
\iste  tilbage  ved  Steenkast,  Bøsse-  og  Pistolskud.  Medens 
le  Kæmpende  trængte  sig  sammen  her,  var  Barrikaden  i 
,]elirenstrasze  ikke  bleven  behørig  besat,  og  en  Afdeling 
l'odfolk  rykkede  frem  for  at  tage  den,  men  næppe  vare  de 
naaede  til  det  Konigsmark'ske  Huus,  før  de  bleve  modtagne 
med  en  Hagel  af  Stene  fra  det  ligeoverfor  liggende  Tag; 
med  en  frygtelig  Knittren  raslede  Stene  ned,  ledsagede  af 
Skud  fra  Vinduerne ;  Soldaternes  Ild  opad  havde  ingen  Virk- 
ning ;  for  ikke  ganske  at  gaae  tilgrunde  maatte  Tropperne 
hurtigst  muligt  trække  sig  bort  med  Tabet  af  fiere  Døde  og 
Saarede.  —  Da  Aftenen  indtraadte  og  dermed  Mørket,  blev 
den  almindelige  Kamp  kun  saa  meget  heftigere  og  frygteligere. 
Skytset  tordnede  nu  regelmæssigt,  blandet  med  uafladelig 
Knalden  af  den  stærkeste  Geværild:  Troppernes  endelige 
Overvægt  syntes  næppe  at  kunne  betvivles.  Barrikade- 
kæmperne ilede  fra  den  ene  Barrikade  til  den  anden,  hvor 
Fægtningen  var  hidsigst  og  Hjælpen  nødvendigst;  hvor  der 
intet  Videre  forefaldt,  trak  man  sig  tilbage  paa  Grund  af  den 
tiltagende  Nattekulde;  dog  var  der  altid  en  lille  Skare,  der 
under  prøvede  Førere  holdt  standhaftigt  ud  og  fordoblede 
sin  Aarvaagenhed  i  samme  Folhold,  som  Tallet  formind- 
skedes. —  Da  hørte  man  efter  længere  Tids  Stilhed  plud- 
selig atter  Trommerne,  som  om  Tropper  vare  i  Anmarsch; 
øieblikkelig  vare  de  Kæmpende  beredte,  man  hørte  dem 
hviske  og  paa  Befalingen  af  en  ungdommelig,  velklingende 
Stemme:  »Meine  Herren,  auf  die  Dåcher!«  gik  Enhver  paa. 
sin  Post.  Dette  Raab,  der  lød  roligt  og  fast  gjennem 
Mørket,  virkede  med  opløftende  magisk  Kraft  paa  den  lille 
modige,  udvalgte  Skare,  der  rolig  ventede  paa,  hvad  der 
maatte  komme.  Dog  Faren  gik  denne  Gang  forbi;  der 
fulgte  intet  Angreb,  skjøndt  Kampen  rasede  i  andre  Dele 
af  Staden  til  Morgenens  Frembrud.  Med  det  indtrædende 
Dagslys  hørte  den  op;  mange  Barrikader  stode  urørte,  paa 
dem  vaiede  sort-rød-gule  Smaafaner,  Tegnene  paa  den  tydske 

Frihed ;  hele  den  næste  Dag,  den  Nittende,  bleve  de  staaende, 
og  først  mod  Aften  bleve  de  borttagne  tilligemed  Barrikaderne, 
der  nu  vare  overflødige.  Smaafanerne  bleve  hurtigt  erstat- 
tede af  større,  der  i  stor  Mængde  vaiede  fra  Vinduerne  og 
Tagene.  En  Barrikade  var  bleven  opreist  for  at  afspærre 
Anhaltstrasse  fra  Wilhelmstrasse;  den  var  næppe  tre  Fod 
høi  og  slet  ikke  forsvaret,  kun  nogle  Drenge  stode  derved. 
Pludselig  kom  en  Trop  Uhlaner  sprængende  frem  ;  den  be- 
falende Officeer  gav  Ordre  til  at  tage  Barrikaden  og  skaffe 
den  bort;  da  faldt  det  en  af  Drengene  ind  at  raabe:  »Ein, 
zwei,  drei,  Feuer!  Der  fulgte  intet  Skud,  men  paa  det 
blotte  Ord  sprængte  Officeren  med  sin  Trop  hurtigere  derfra, 
end  han  var  kommen,  naturlig viis  til  stor  Latter  og  Morskab 
for  Drengene.  —  Et  andet  lille  Træk  af  denne  Attende- 
martsdagens  Kamp  ville  vi  endnu  tilføie.  En  ung  Mand 
ved  Navn  Eichler  havde  paa  Dønhofsplatz  antændt  en  Ild, 
hvor  han  ligesom  havde  sit  Hovedqvarteer ,  og  hvorfra 
han  ved  sine  Befalinger  ledede  Kampen  paa  alle  de  nær- 
meste Barrikader;  snart  var  han  ved  den  ene,  snart  ved 
den  anden,  dog  meest  ved  sin  Ild,  hvor  Kugler  i  Mængde 
sloge  ned ,  og  hvor  han  traf  sine  Anordninger,  fordeelte  Strids- 
kræfterne og  efter  indgaaede  Meldinger  snart  forstærkede, 
snart  indskrænkede  Kampen,  ja,  han  havde  endog  sat  sig  i 
Forbindelse  med  fjernere  Kamppladse.  Punktligt  bleve  hans 
Befalinger  adlydte,  Enhver  fulgte  hans  Anordninger,  kun  i 
eet  Stykke  ikke  ganske,  i  Nydelsen  af  spirituøse  Drikke. 
Indvaanerne  bragte  de  Kæmpende  Mad  og  Viin,  Brændeviin 
og  Kaffe.  Eichler  besvoer  dem  kun  at  drikke  Kaffe,  men 
ikke  Brændevin,  der  snart  vilde  gjøre  dem  ukampdygtige. 
En  Tidlang  gik  det,  men  da  Natten  blev  kold,  og  Timerne 
forløb  langsomt,  greb  Folkene  ogsaa  til  Brændevinen,  og  i 
den  tidlige  Morgen  laae  nogle  Dusin  bedøvede  rundt  omkring ; 
Tropperne  trængte  frem,  stødte  flere  af  de  Sovende  ned,  og 
Eichler  maatte  vige  fra  Dønhofspladsen  og  trak  sig  tilbage 
til  den  næste  Barrikade,  hvor  han  igjen  holdt  Stand.     Han 

havde  brugt  sin  Stemme  saa  meget,  at  han  tilsidst  ikke 
havde  en  Tone  mere  tilbage,  men  kun  kunde  hviske  sagte. 
Da  En  undrede  sig  over  det  utroligt  ringe  Tab,  Garde- 
tropperne skulde  have  lidt  i  Gadekampen  den  attende  Marts 
i  Berlin,  svarede  man  ham  tort:  »Bei  der  Garde  ist  es 
so  Sitte;  sie  verliert  immer  wenig;  im  Befreiungskrige 
1813 — 15  hat  sie  fast  gar  nichtz  verloren.«  —  Forresten 
varede  det  ikke  længe,  for  Soldaterne  mere  eller  min- 
dre begyndte  at  fraternisere  med  Befolkningen;  først  gik 
H|^e  enkeltviis  over  og  kæmpede  med  i  civil  Dragt  paa 
Barrikaderne,  saa  vægrede  hele  Afdelinger  Soldater  sig  ved 
at  kæmpe,  gik  ind  i  Husene  og  vilde  ikke  komme  ud  igjen 
eller  lystre  Officererne.  Insurgenterne  lede,  ingen  Nød; 
Indvaanerne  bragte  dem  Mad,  Viin,  Brændeviin  og  Kaffe. 
Mange  Soldater  vilde  ikke  skyde  paa  Folket,  mange  skjøde 
blindt,  idet  de  bed  Kuglerne  af  Patronerne  og  kastede  dem 
bort;  saadanne  afbidte  Kugler  laae  næste  Morgen,  den  nit- 
tende Marts,  i  Mængde  paa  Gaderne,  hvor  de  opsamledes 
for  derpaa  at  opbevares  som  Minder.  Tidligere  i  Martsda- 
gene,  da  der  allerede  viste  sig  Tegn  til  Uro,  kom  et  Antal 
Studenter  op  paa  Slottet  og  udbad  sig  Tilladelse  til  at  op- 
træde som  bevæbnet  Skare  og  i  Regjeringens  Interesse 
hjælpe  til  at  haandhæve  Ro  og  Orden.  De  bleve  henviste 
til  Prindsen  af  Preussens  Adjutant,  Major  Grev  von  Konigs- 
mark;  endskjøndt  Tilbudet  var  ganske  conservativt,  ja  næ- 
sten bar  aristokratisk  Farve,  saa  blev  dog  den  militaire  Stolt- 
hed krænket  derved,  og  med  Hovmod  og  Foragt  bortviste 
Greven  Studenterne,  der  nu,  siger  man,  for  Størstedelen 
stillede  sig  paa  den  modsatte  Side  og  bleve  Anførere 
ved  Barrikaderne.  Politipræsidenten  Minutoli  holdt  over- 
eensstemmende  med  sit  Princip  at  lavere  efter  Omstændig- 
hederne snart  med  den  ene,  snart  med  den  anden  Side; 
vist  er  det,  at  han  ved  Barrikaderne  viste  sig  som  en  Ven 
af  Folket,  paa  Slottet  som  en  ivrig  Tjener  af  Magten;  til- 

sidst  stod  han  ganske  paa  Folkets  Side.  Com mandanten  i 
Berlin,  General  v.  Ditfurth,  havde  vel  lagt  Mærke  til  hans 
tvetydige  Opførsel  og  sagde,  da  Minutoli  endog  fik  et  Fak- 
keltog, til  ham :  »Nu,  De  er  i  Sandhed  en  udmærket  Politi- 
præsident! Andre  Steder  komme  Embedsmænd  af  Deres 
Slags  næppe  derfra  med  Livet,  De  derimod  faaer  endog  et 
Fakkeltog!     Sandelig,  De  er  den  Første,  det  hændes!« 

Vi  forlade  nu  Gadekampe  og  Barrikader  for  at  hore,  hvad 
der  imidlertid  forefaldt  paa  Slottet.  Her  var  Alt:  Kongen, 
Prindserne,  Dronningen  etc.  i  den  yderste  Fortvivlelse,  overalt 
herskede  Angst,  Forvirring,  Forsagthed  og  Hjælpeløshed,  Græ- 
den  og  Jamren.  Ved  det  første  Kanonskud  faldt  Dronnin- 
gen for  Kongens  Fødder  og  bad  ham  for  Guds  Skyld,  ikke 
at  lade  skyde:  »Lad  os  flye,  raabte  hun;  vi  have  ingen 
Børn,  vi  have  Formue  nok.  En  halv  Snees  Gange  vilde 
Kongen  og  Dronningen  flye.  Vognene  stode  pakkede,  den 
gamle  Priads  Wilhelm  skulde,  forklædt  som  Kudsk,  kjere 
dem;  bestandig  vendte  de  efter  et  Qvarteers  Tid  tilbage 
igjen.  Ved  en  saadan  Leilighed  faldt  engang  Overborger- 
mester Krausnich  for  Kongens  Fødder  og  besvoer  ham  at 
blive  —  han  vilde  blive  myrdet,  naar  han  forsøgte  at  flygte ; 
det  troede  Kongen  og  blev.  Natten  mellem  den  attende  og 
nittende  Marts  traadte  en  anseet  Mand  ind  til  Kongen  og 
bad  ham  bønlig  om  at  give  Befaling  til,  at  Tropperne  skulde 
holde  inde  med  Ilden.  Kongen  laa  støttet  paa  Armen  og 
taug.  Da  traadte  Prindsen  af  Preussen  frem  og  raabte: 
»Nei!  det  skal  aldrig  skee!  aldrig!  Før  skal  Berlin  med 
alle  sine  Indvaanere  gaae  til  Grunde.  Vi  maae  skyde  Oprø- 
rerne sammen  med  Kardætsker. «  Kongen  blev  liggende  støt- 
tet paa  Armen  og  taug.  Samme  Nat,  da  Sagerne  stedse  stode 
slettere  og  syntes  ganske  fortvivlede,  faldt  Kongen  engang 
baglænds  om  i  en  Lænestol,  hævede  Øinene  og  Hænderne 
mod  Himlen  og  raabte  grædende:  »O  Gott,  o  Gott!  hast  Du 
mich  denn  ganz  verlassen  ?«  Derpaa  var  han  nogle  Minutter 
ligesom  bedøvet,    indtil  en  ny  Melding  atter  opskræmmede 

ham.  Det  gik  broget  til  paa  Slottet:  Alt  løb  mellem  hin- 
anden, Enhver  gjorde,  hvad  han  vilde,  udmattede  Borgere 
kastede  sig  paa  Sophaerne,  Andre  satte  sig  uindbudne  til  det 
kongelige  Taffel,  al  Rang,  al  Etikette  var  ophævet. 

Den  nittende  flygtede  Prindsen  af  Preussen  til  Spandau, 
derfra  til  Hamborg  og  videre  til  London ;  Prindsen  paastod,  at 
Kongen  havde  befalet  ham  at  gaae  bort,  Kongen  sagde  deri- 
mod, at  Prindsen  var  bleven  angst  og  selv  havde  forlangt  at 
komme  afsted.  Forholdet  var,  som  vi  alt  have  seet,  ikke 
det  bedste  mellem  de  tvende  høie  Herrer  Brødre.  Det  kom 
endog  ikke  sjelden  til  heftige  Optrin  mellem  dem:  Prindsen 
foreholdt  ved  enhver  Leilighed  med  bitter  Haan  Kongen,  at 
han  opførte  sig  feigt;  Kongen  græd  af  Raseri  og  sagde: 
»Jeg  er  forraadt,  men  ikke  feig,  forraadt  af  mine  Ministre 
og  forraadt  ogsaa  af  Dig,  hvis  Frækhed  nu  gaaer  saa  vidt, 
at  jeg  strax  burde  lade  Dig  sætte  fast  og  stille  Dig  for  en 
Krigsret.«  Broderstriden  horte  først  op,  da  man  besvoer 
Prindsen  ved  Flugt  at  unddrage  sig  Folkets  Had.  Den  nit- 
tende Marts  befalede  Kongen  at  trække  Tropperne  bort;  da 
Prindsen  paa  Slottet  hørte  dette,  kom  han  ganske  ud  af  Fat- 
ning og  tilraabte  Kongen :  »Bisher  håbe  ich  wohl  gewusst,  dass 
Du  ein  Schwåtzer  bist,  aber  nicht,  dass  Du  eine  Memme  bist  ; 
Dich  kann  man  mitEhren  nicht  mehr  dienen.«  Kongen  blev 
ved  disse  Ord  ganske  ude  af  sig  selv,  og  raabte:  »Das  ist 
zu  arg.  Du  kannst  nicht  hier  bleiben.  Du  musst  fort.« 

Snart  indløb  der  ogsaa  Efterretninger  om  Uro  og  Gjæ- 
ring  andre  Steder  i  Preussen,  navnlig  i  Rhinprovindserne  og 
Vestphalen.  Kongen  havde  ladet  den  ovennævnte  v.  Vincke 
kalde  ved  Stafet;  han  kom  og  maatte  strax  i  Reisedragt  til 
Kongen,  for  hvem  han  skildrede  Vestphalen  som  frygtelig 
oprørt;  han  føiede  til  :  »Jeg  kan  ikke  sige,  hvor  smerteligt 
det  var  mig  at  kjøre  ind  i  Berlin  under  Kanontorden.«  To 
tilstedeværende  Generaler  loe  deraf.  Vincke  dreiede  sig  om 
imod  dem  og  sagde  heftigt :  »Hvem  der  kan  lee  over  denne 
Kanontorden,    han    er  en   slet  Preusser.«       Kongen  sagde: 

»Der  er  heller  ikke  Nogen,  der  har  leet.«  »Jo,  disse  to 
Herrer  have  leet,  og  det  er  upassende  og  slemt,  at  det  kan 
skee.«  Kongen  vilde  formilde  ham  og  gjøre  det  godt  igjen 
ved  at  indbyde  ham  til  Aften.  Han  svarede:  »Nein,  Eure 
Majestæt,  ich  soupire  nicht«  og  gik  sin  Vei. 

Den  attende  om  Eftermiddagen,  da  Kampen  var  i  fuld 
Gang,  bragte  »Staatszeitung«  en  Proclamation  fra  Kongen, 
der  bevilgede  Alt:  tydsk  Parlament,  endog  tydsk  Flaade  og 
constitutionel  Forfatning;  men  man  modtog  den  med  Svaret: 
otte  Timer  for  silde !  Folket  var  nu  grebet  af  en  ustandselig 
Kamplyst,  og  Striden  fortsattes  med  et  Heltemod  og  Kaseri, 
der  voxede  med  den  stigende  Hævnfølelse.  Tidlig  om  Mor- 
genen den  Nittende  læste  man  et  nyt  Muuropslag,  en  ny 
Proclamation  fra  Kongen,  »geschreiben  in  der  Nacht  vom 
18.  auf  den  19.«  hvori  han  med  de  inderligste  Bønner  gjen- 
tager  et  tidligere  Løfte  om  alle  Troppernes  Fjernelse.  »An 
meine  lieben  Berliner!«  saaledes  begynder  den  kongelige  Hen- 
vendelse til  Hovedstadens  Beboere.  Efterat  Proclamationen 
har  berørt,  hvorledes  en  Hob  Rolighedsforstyrrere  var  trængt 
frem  imod  Slottets  Portal  med  onde  Hensigter,  hvorfor  det 
havde  været  nødvendigt  at  rydde  Pladsen  ved  Cavalleri  »im 
Schritt  und  mit  eingesteckter  Waffe«,  efter  dernæst  at  have 
beklaget,  at  to  Infanterigeværer  vare  gaaede  af  af  sig  selv, 
»Gott  Lob«  uden  at  skade  Nogen,  fortsætter  han  saaledes: 
»Det  staaer  nu  til  Eder,  Indvaanere  i  min  elskede  Fædrene- 
stad, at  forebygge  større  Ulykker.  Erkj ender  —  Eders  Konge 
og  trofaste  Ven  besværger  Eder  derom,  -  ved  Alt,  hvad  der 
er  Eder  helligst,  den  usalige  Vildfarelse!  Vender  tilbage 
til  Freden,  rydder  de  Barrikader  bort,  der  endnu  staae, 
og  sender  til  mig  Mænd,  fulde  af  den  gamle  Berlineraand, 
med  Ord,  som  det  sømmer  sig  Eder  ligeoverfor  Eders  Konge, 
og'jeg  giver  Eder  mit  kongelige  Ord  for,  at  alle  Gader  og  Plad- 
ser strax  skulle  rømmes  af  Tropperne.  Hører  Eders  Kon- 
ges faderlige  Stemme,  I  Beboere  af  mit  troe  og  skjønne 
Berlin,  og  forglemmer  det  Skete^  som  jeg  vil  forglemme  det 

i  mit  Hjerte  for  den  store  Fremtids  Skyld,  som  under  Guds 
Freds  Velsignelse  vil  fremlyse  for  Preussen  og  ved  Preus- 
sen for  Tydskland.  Han  slutter  derpaa  saaledes  :  »Eure  lieb- 
reiche  Koniginn  und  walirhaft  treue  Mutter  und  Freundinn, 
die  sehr  leidend  daniederliegt,  vereint  ihre  innigen,  tlirånen- 
reichen  Bitten  mit  den  meiningen.«  Gesc.hrieben  in  der 
Naclit  vom  18—19.  Marts.  Friedrich  Wilhelm. »  Folkene 
reve  Proclamationen  ned,  »det  var  for  silde,  Ord  hjalp  ikke 
mere,  man  havde  forrædersk  overfaldet  og  nedsablet  Folket.« 
Forresten  holdt  Kongen  sig  nok  ikke  ganske  til  Sandhe- 
den, naar  han  i  sin  Proclamation  siger,  at  Slotspladsen  blev 
ryddet  af  Cavalleriet  »im  Schritt  und  mit  eingesteckter 
Waffe;«  Berlinerborgerne  paastode,  at  det  skete  »mit  ge- 
hobenen  Såbeln  und  im  Galopp,«  Ordene:  An  meine  lieben 
Berliner!  fik  senere  et  vittigt  Hoved  det  Indfald  at  anbringe 
over  en  Kanonkugle,  der  var  slaaet  ind  i  en  Muur! 

Den  Nittende  om  Morgenen  syntes  der  ligesom  at  være 
indtraadt  en  Vaabenstilstand  efter  en  stiltiende  Overe ens- 
komst  fra  begge  Parter;  dog  var  Stemningen  saa  ophidset, 
at  det  hvert  Øieblik  ved  den  mindste  Anledning  kunde 
bryde  les  igjen.  Tropperne  havde  vel  lidt  overordentligt, 
de  havde  mange  Døde  og  Saarede,  deriblandt  et  stort  An- 
tal Officerer,  men  dog  stode  deres  Sager  aabenbart  bedst:  de 
betydeligste  Barrikader,  de  vigtigste  Gader  og  Pladser  vare 
i  deres  Hænder.  Da  gav  Kongen  pludselig  Ordre  til  at 
trække  Tropperne  tilbage.  Hvorfor  han  gjorde  det,  i  hvil- 
ken Udstrækning  det  skulde  forstaaes,  om  Meningen  var,  at 
de  blot  skulde  trække  sig  bort  fra  Gaderne  eller  heelt  ud 
af  Byen,  paa  hvilken  Maade,  under  hvilken  Form  Ordren 
kom  til  Hæren— Alt  dette  er  endnu  ikke  tilstrækkelig  op- 
klaret. Da  Kongen  mellem  Klokken  fire  og  fem  om  Efter- 
middagen den  Nittende  lagde  Mærke  til,  at  Slottet  ikke  mere 
var  besat  af  Tropperne,  udraabte  han:  »Um  Gotteswillen! 
wo  sind  die  Truppen?  Wer  hat  das  befohlen?«  General 
Prittwitz  svarede:    »Ikke  jeg,    Deres  Majesta^t!     Der  maa 

være  udgaaet  umiddelbare  Befalinger  til  de  enkelte  Afdelin- 
ger; jeg  har  Intet  befalet,  >/die  Truppen  sind  mir  aus  der 
Hånd  gekommen.«  Kongen  har  sandsynligviis  i  sin  Angst 
givet  Befaling  til,  at  Tropperne  skulde  trække  ud  af  Byen, 
men  bag  efter  skammet  sig  og  ladet,  som  om  han  ikke 
havde  befalet  det.  Vist  er  det  imidlertid,  at  man  saae 
Officerer,  viftende  med  hvide  Lommetørklæder,  ride  igjen- 
nem  Gaderne  og  befale  Soldaterne,  hvor  de  fandt  dem,  at 
trække  bort. 

Den  Nittende  vare  alle  Tropperne  ude  af  Byen,  og 
Borgervæbningen  besatte  Posterne,  ogsaa  Slottet.  Her  (i 
Slotsgaarden)  skreg  Folket  heftigt  paa  Løsladelsen  af  de 
Fangne,  saavel  dem,  der  endnu  opbevaredes  i  Slotskj ælderen, 
som  dem,  der  allerede  vare  forte  bort  til  Spandau.  Kongen 
maatte  træde  frem;  han  raabte :  »Nu,  dem  skulle  I  faae,« 
og  tilføiede  den  slette  Spøg:  »Men  jeg  veed  ikke,  om  I 
endnu  ville  synes  om  dem.«  Man  vidste  allerede,  at  de 
vare  skammeligt  mishandlede.  Denne  ligesaa  ubetimelige 
som  kaade  Spøg  af  Kongen  bragte  Mængden  i  Kaseri ;  man 
vilde  hævne  sig,  og  Hævnen  var  af  en  saa  eiendommelig 
raffineret  Charakteer,  frembød  saa  megen  Ydmygelse,  Haan 
og  Krænkelse  for  Kongen,  at  næppe  noget  kronet  Hoved 
har  oplevet  noget  Lignende.  Man  bragte  nemlig  fra  alle 
Sider  Ligene  af  de  i  Kampen  Faldne  paa  Baarer  eller  Vogne 
ind  i  Slotsgaarden;  Kongen  skulde  nu  see,  »om  han  syntes 
om  dem«,  raabte  man  høit;  og  nu  paafulgte  den  gyselige, 
lange  Begivenhed  med  dette  Ligskue,  som  Kongen  med 
Dronningen,  der  ikke  vilde  forlade  ham,  maatte  bestaae.  Li- 
gene vare  smykkede  med  Blomster,  grønne  Grene  og  Laur- 
bærkrandse ;  de  blodige  Saar  vare  blottede.  Den  ledsagende 
Folkemasse  sang  og  skreg,  og  pludselig  lød  Kaabet:  »Kon- 
gen skal  komme!«  Paa  dette  bydende  Eaab  viste  han  sig 
paa  Altanen,  der  fører  ud  mod  Slotspladsen.  Alle  havde  af 
Ærbødighed  for  Scenens  Alvor  blottet  deres  Hoveder,  kun 
Kongen  havde  Hatten  paa.     Da  lød   Kaabet:     »Die  Miitze 

herab!«  og  Kongen  maatte  hele  Tiden  staae  barhovedet; 
gjentagne  Gange  maatte  han  frem  og  hilse  paa  Ligene,  hore 
paa  Meget  og  gjore  Alt,  hvad  der  forlangtes.  Endelig 
istemte  man  en  Psalme:  Jesus  meine  Zuversicht!  og  der- 
med endte  det  frygtelige  Optrin;  hele  Folkeskaren  sang 
med  og  syntes  forsonet;  Kongen  turde  nu  trække  sig  til- 
bage, udmattet  og  mere  død  end  levende.  —  Han  fik  imid- 
lertid ikke  længe  Ro.  En  ny  Deputation  forlangte  Kongens 
Indrømmelse  af  almindelig  Borgervæbning,  samt  at  han 
skulde  begive  sig  ned  i  Slotsgaarden  for  der  selv  at  n] ed- 
dele  den  forsamlede  Mængde  Svaret.  Næppe  sig  selv  mæg- 
tig begyndte  han  der:  »Minekjære  Borgere!  De  have  ønsket, 
at  jeg  skulde  vise  mig  iblandt  Dem,  jeg  er  kommen.«  Her 
standsede  han.  »Hvad  skal  jeg  sige  mere?«  spurgte  han 
en  ved  hans  Side  staaende  Borger,  der  havde  været  med 
i  Deputationen.  Kun  de  faa  Ord:  »Jeg  stiller  mig  fra  nu 
af  med  Tillid  under  mit  Folks  Beskyttelse  og  tilstaaer  gjerne 
den  forlangte  Borgervæbning.«  Efter  at  Kongen  havde  sagt 
noget  Lignende,  kunde  han  endelig  vende  tilbage.  Om  Ef- 
termiddagen samme  Dag  bekjendtgjordes  Lidsættelsen  af  et 
nyt  Ministerium. 

Natten  mellem  den  nittende  og  tyvende  Marts  var 
Berlin  illumineret  og  gjenlød  af  Glædesraab  og  Glædesskud 
for  den  vundne  Folkeseir,  naturligviis  en  Gru  for  de  Over- 
vundne. I  Nærheden  af  Slottet  var  Jubelen  stærkest,  til 
Fortvivlelse  for  dets  Beboere.  Kongen  sendte  Bud  til  Bor- 
gervæbningens Hovedvagt  og  lod  bede,  at  man  dog  endelig 
maatte  holde  inde  med  den  Skyden,  Dronningen  led  saa 
skrækkeligt  deraf,  hendes  Nerver  vare  ganske  rystede.  Bor- 
gerne erklærede,  at  derved  var  Intet  at  gjøre,  Folket  vilde 
paa  en  saadan  Anmodning  svare:  Dronningen  havde  ret 
godt  kunnet  fordrage  Troppernes  morderiske  Skyden  og  ikke 
ladet  dem  holde  inde :  nu  maatte  hun  ogsaa  rolig  tage  imod 
Folkets  uskyldige  Glædesskud. 

Den  tyvende  Marts  havde  Pøbelen  isinde  at  ødelægge 

Prindsen  af  Preussens  Palais;  et  Tog  af  Studenter  og 
Borgere  nærmede  sig  for  at  beskytte  det,  da  en  Haandvær- 
ker  havde  den  heldige  Tanke  at  skrive  paa  Muren  med  store 
Bogstaver:  Nationens  Eiendom.  Denne  Idee  blev  optagen 
med  Bifald  og  Bygningen  derved  reddet.  Samme  Dags 
Aften,  omtrent  ved  Midnatstid,  reiste  sig  en  pludselig  Allarm; 
det  hed,  at  Prindsen  af  Preussen  kom  med  alle  Tropperne  til 
Angreb.  Strax  lod  det  fra  alle  Kanter:  Til  Vaaben!  og 
ved  Prinds  Albrechts  Palais  reiste  sig  en  Barrikade.  Prind- 
sen, der  allerede  den  Attende  havde  viist  sig  som  Borger- 
ven, traadte  selv  frem,  beroligede  Folket  og  sendte  Bud  op 
paa  Slottet,  hvorfra  der  kom  den  Besked,  at  Rygtet  var 
uden  al  Grund. 

Den  en  og  tyvende  Marts  vare  Berlins  Tndvaanere  Vid- 
ner til  et  Skuespil,  der  næsten  var  endnu  mere  forbausende 
end  Liigskuet  i  Slotsgaarden.  Dagen  iforveien  havde  Kon- 
gen fra  Balconen  spurgt  Borgerne,  om  det  vilde  være  dem 
behageligt,  naar  han  næste  Dag  red  igjennem  Gaderne,  og 
nu  havde  man  virkelig  det  Særsyn,  at  en  Konge,  der  nj^s 
var  bleven  saa  dybt  ydmyget  og  forhaanet,  der  for  to  Dage 
siden  havde  staaet  som  en  Dukke  for  sine  oprørske  Under- 
saatter,  ikke  skammede  sig  ved  eller  fandt  det  under  sin 
Værdighed  i  festligt  Optog  at  ride  gjennem  Gaderne,  selv 
bærende  de  tre  Farver,  medens  tre  Studenter  bar  Rigsfanen 
foran  ham,  og  Folket  tilraabte  ham  »Hoch!«  Ved  en  Borger- 
vagt holdt  han  stille  og  forsikkrede,  at  han  ikke  vidste,  hvor- 
ledes han  skulde  finde  Ord  til  at  udtrykke  sin  Tak  til  dem. 
Da  raabte  en  Stemme:  »Leve  Keiseren  af  Tydskland!« 
hvorpaa  Kongen  dreiede  sig  om  og  raabte  »Nei,  nei,  det 
vil  jeg  ikke!«  Da  han  paa  sit  berygtede  Omridt  var  kom- 
men til  Universitetet,  holdt  han  ogsaa  stille,  lod  Profes- 
sorerne, saa  mange  der  vare  tilstede  der,  komme  frem  og 
sagde  under  Trængslen  af  Studenter  og  Folk  blandt  Andet 
Følgende:  »Mit  Hjerte  slaaer  hoit  over,  at  det  er  min  Ho- 
vedstad, i  hvilken  et  saa  kraftigt  Sindelag  har  lagt  sig  for 

lagen.  Denne  er  en  stor,  uforglemmelig,  afgjørende  Dag; 
o-  idet  lian  henvendte  sig  til  Studenterne,  yttrede  han:  »I 
i)em,  mine  Herrer!  ligger  en  stor  Fremtid;  naar  De  i  Mid- 
en eller  ved  Enden  af  Deres  Liv  skue  tilbage  paa  det, 
ille  De  mindes  denne  Dag.  Jeg  bærer  Farver,  som  ikke 
ere  mine,  men  jeg  vil  derved  Intet  usurpere,  jeg  vil  ingen 
iCrone,  intet  Herredømme,  jeg  vil  Tydsklands  Frihed  og 
Enighed,  jeg  vil  Orden,  det  sværger  jeg  ved  Gud  (hvorved 
han  opløftede  sin  Haand).  Jeg  har  kun  gjort,  hvad  der  i 
den  tydske  Historie  ofte  er  skeet,  at  mægtige  Fyrster  og 
Hertuger,  naar  Ordenen  var  forstyrret,  have  grebet  Banneret 
og  stillet  sig  i  Spidsen  for  det  hele  Folk;  og  jeg  troer,  at 
Fyrsternes  Hjerter  ville  slaae  mig  imode,  og  at  Folkets 
Villie  vil  understøtte  mig.«  Han  sluttede  derpaa  saaledes: 
»Schreiben  Sie  sich's  auf,  meine  Herren!  Schreiben  Sie 
sich's  auf,  was  Ich  Ihnen  sage,  denn  es  ist  fiir  die  Nach- 
"welt:  Ich  trete  an  die  Spitze  von  Deutschland,  in  dessen 
Einheit  und  Freiheit  besteht  fortan  Preussen  noch,  nicht 
ånders!  Schreiben  Sie  sich's  auf!«  Et  andet  Sted,  hvor 
han  gjorde  Holdt  for  at  tale  til  Folket,  hændtes  det,  at  en 
af  Tilhørerne  ikke  ret  troede  at  burde  fæste  Lid  til  alle  de 
skjønne  Løfter,  han  gjorde;  thi  aldrig  saasnart  havde  Kon- 
gen endt  sin  Tale,  før  en  gjennem trængende  Stemme  raabte: 
»Glaub  ihm  nicht,  er  Itigt,  er  hat  immer  gelogen  und  liigt 
auch  jetzt  wieder!«  Man  styrtede  løs  paa  Manden,  Kon- 
gen greb  i  Toilerne,  hans  Ledsagere  trængte  ham  fremad, 
men  hiin  Mand,  der  havde  raabt,  blev  under  Mishandlinger 
slæbt  i  Vagten,  medens  han  uophørligt  skreg:  I  maae  søn- 
derrive mig,  men  jeg  raaber  dog:  »Er  liigt,  er  liigt,  glaubt 
ihm  nicht!«  Efter  et  Par  Timers  Arrest  lod  man  ham 
imidlertid  igjen  slippe  løs. 

Da  Kongen  efter  sit  Eidt  igjennem  Gaderne  med  det 
tydske  Banner  igjen  var  vendt  tilbage  til  Slottet,  trængte  en 
Hob  af  Gadedrenge  og  den  laveste  Pøbel  med  ind  i  hans 
Værelser,  tilraabte  ham  Vivat   og  jublede,   hvorpaa  Kongen 

tilkastede  dem  Haandkys,  under  høitidelige  Forsikkringer, 
slog  Armene  over  Brystet  og  gav  lignende  Gebærder  til 
bedste.  Med  stor  Moie  fik  man  endelig  disse  Mennesker 
bort,  og  den  uværdige,  ynkelige  Historie  syntes  forbi. 
Men  nu  vilde  Folket  paa  Slotspladsen  see  Kongen ;  han  maatte 
frem,  og  derpaa  ogsaa  Prinds  Albrecht,  som  Kongen  omarmede 
og  kyssede.  Saa  raabte  man  paa  Ministrene ;  Grev  Schwe- 
lin,  en  af  de  nye  Ministre,  ilede  med  at  tiltale  Folket, 
brugte  alle  mulige  Ph  raser  og  sagde  noget  saa  dumt  Toi, 
at  Grev  Armin  hemmelig  trak  ham  i  Kjolen  og  tilhviskede 
ham,  at  han  dog  skulde  høre  op;  her  maatte  kun  Kongen 
tale.  Men  Schwerin  var  saa  indtagen  i  sin  Tale,  at  han 
sagde:  »Warum  denn?  lassen  Sie  mich  doch!«  Da  han  var 
færdig,  vilde  man  endnu  see  Flere,  men  vidste  ikke  hvem, 
og  da  en  Stemme  faldt  paa  Humboldt,  skreg  Alle  paa  ham, 
og  han  maatte  komme.  Han  havde  imidlertid  Takt  nok  til 
kun  at  bukke  uden  at  tale. 

Kongens  Eidetour  med  den  tydske  Fane  og  hele  hans 
Adfærd  ved  denne  Leilighed  havde,  som  man  kan  tænke, 
frembudt  et  hoist  latterligt  Skue,  der  kun  faldt  i  det  laveste 
Folks  Smag.  De  Adelige,  Officererne  og  Hoffolkene  vare 
ude  af  sig  selv  af  Skam  og  Forbittrelse  over  denne  konge- 
lige Nedladenhed,  der  ikke  engang  forsmaaede  Følgeskab  af 
Dyrlægen  Urban  og  andre  saadanne  Folk,  der  ved  denne 
Leilighed  befandt  sig  ved  hans  Side. 

Barrikadekæmperne  vare  i  de  Dage  i  Alles  Mund.  Præ- 
sten Krummacher  i  Berlin  prædikede  i  Marts  om  Barrika- 
dekæmperne, der  med  hvide  Klæder,  Palmer  i  Hænderne 
som  forklarede  Væsener  vare  indgaaede  fra  Jorden  til  Him- 
len; disse  faldne  Krigere  paa  Barrikaderne  vare  dengang 
de  »Salige,  de  Forløste«.  Paa  Barrikadekæmpernes  Be- 
gravelsesdag havde  Kongen  allerede  gjort  sig  fortrolig  med 
den  Tanke,  at  han  maatte  være  tilstede  ved  Liigbegængelsen, 
og  han  syntes  mindre  at  føle  nogen  Skam  herover  end 
meget  mere  Frygt  for,   at  der  ved  denne  Leilighed  kunde 


I 


Martsrevolutionen  i  Berlin  1848-  333 

blive  gjort  et  eller  andet  Atentat  paa  hans  Person.  Han 
-spurgte  alvorlig,  hvem  der  skulde  være  med  ham,  af  hvilke 
Folk  han  skulde  omgives,  og  bad  om,  at  man  dertil  vilde 
udsoge  de  paalideligste  Mænd  af  Borgervæbningen.  Be- 
kymringen var  imidlertid  overflødig;  Ingen  forlangte,  at 
Kongen  skulde  gaae  med.  Fra  sine  Omgivelser  skulde  han 
ikke  hente  nogen  Trøst;  thi  Hoffolkene  vare  om  muligt 
endnu  mere  angst  end  Kongen. 

Det  kunde  naturligviis  ikke  feile,  at  alle  Aristokrater  og 
Officerer  trøstede  sig  til  en  Modrevolution,  Troppernes  Seir 
over  Borgerpakket,  som  ganske  skulde  trædes  under  Fødder ; 
man  svoer  Alle  dem,  som  handlede  og  talte  i  den  nye  Tids- 
aand,  blodig  Hævn:  »Die  Yerbrecher,  die  Emporer,  das 
heillose  Gesindel,  die  sollen  jetzt  Helden  heissen.  Ver- 
rticht!  In's  Zuchthaus  mit  den  Rachern.«  Man  fortalte  i 
de  Dage  en  Yttring  af  en  Grevinde  v.  H.:  »Da  jeg  Nat- 
ten til  den  tyvende  hørte  udraabe:  »Ach  Gott,  nun  sind 
wir  alle  verloren,  der  Prinz  von  Preussen  kommt  mit  den 
Truppen  zuriick«,  saa  klang  det  for  mig  som  Musik;  jeg  var 
henrykt  over,  at  Prindsen  kom  for  at  straffe  dette  neder- 
drægtige Berlin,  ødelægge  det  i  Bund  og  Grund  og  jevne 
det  med  Jorden.  »Min  Gud,  saa  var  De  jo  ogsaa  selv  om- 
kommen med,«  indvendte  man  hende.  »Hatte  nichtgescha- 
det,«  svarede  hun. 

Forbittrelsen  og  Hadet  hos  Folkepartiet  kastede  sig 
fremdeles  især  paa  Prindsen  af  Preussen.  I  Boutikkerne 
saae  man  hans  Billede,  hvorunder  der  stod;  »Ausgespielt!« 
eller  det  falbødes  paa  Gaden  af  pjaltede  Drenge  under 
Raabet:  Prindsen  af  Preussen  for  en  Silbergroschen ! 

Endnu  en  Tidlang  vedligeholdtes  Gjæringen  i  Berlin, 
der  endog  af  og  til  udartede  til  voldsomme  Optrin,  saaledes 
som  Mængdens  Storm  paa  Tøihuset;  men  den  forbittrede 
Stemning  lagde  sig  efterhaanden,  og  lidt  efter  lidt  vendte 
Alt  tilbage  til  den  gamle  Ro  og  Orden. 

H.    I.    I.    SCHMITH. 


Søkrigen  i  Paraguay  (1865—68). 


Det  er  i  det  Følgende  vor  Hensigt  at  give  en  kort  Skil- 
dring af  Krigen  paa  Floderne  Parana  og  Paraguay,  idet  vi 
udelukkende  ville  holde  os  til  Begivenhedernes  Gang  med 
Hensyn  til  selve  Sokrigsferelsen.  Vore  Kilder  ere  Reisebe- 
skrivelser, Oplysninger  om  den  brasilianske  Flaades  nærvæ- 
rende Tilstand,  enkelte  officielle  Rapporter,  men  hovedsage- 
lig spredte  Efterretninger,  meest  franske,  der  ere  sendte  til 
Europa  af  Sø-Officerer  paa  la  Platastationen.  I  mange  Ret- 
ninger frembyder  denne  blodige  Søkrig  høist  lærerige  Epi- 
soder. Bebreider  man,  maaskee  med  Rette,  de  Allierede  slet 
Krigsførelse  paa  mangt  et  Punkt  og  utilbørlig  Nølen,  saa 
veed  man  dog  ofte  ikke,  hvad  man  meest  skal  beundre: 
enten  de  brasilianske  Sømænds  Adfærd*)  paa  smalle  og 
grundede  Floder,  der  vare  besaaede  med  Torpedoer  og  alle 
Slags  Forhindringer,  forbi  svært  armerede  Befæstninger,  eller 
den  Haardnakkethed,  hvormed  Paraguayanerne  under  Lopez 
forsvarede  hver  Tomme  Vand  og  Land.  Ufuldkomne  Pant- 
serskibe,  afpassede  saa  godt,  det  lod  sig  gjøre,  efter  grun- 
dede Farvande,  der  ofte  ikke  engang  tillode  Skibene  at  dreie 
rundt,  have  i  denne  Søkrig   spillet    en    betydelig   Rolle   og 


*)  Man  vil  af  det  Følgende  see,  at  det  saa  at  sige  udelukkende 
var  Brasilien,  der  førte  Flodkrigen,  da  dets  Allierede,  Uru- 
guay og  den  argentinske  Rexniblik,  ikke  mødte  med  et  Søkrigs- 
materiel,  der  er  Omtale  værd. 

viist,  at  der  med  dem  kan  udfores  Foretagender,  som 
ved  lidt  nølere  Bekjendtskab  maae  vække  almindelige  In- 
ieresse. 

Forspillet  til,  at  Paraguay  blev  trukket  med  ind  i  de 
sydamerikanske  Uroligheder  var  Følgende:  I  April  1863 
faldt  General  Flores,  der  aabenbart  var  understøttet  af  den 
argentinske  Republik  (Buenos  Ayres)  ind  i  Uruguay  (Monte- 
video, Banda  oriental)  og  tændte  Borgerkrigens  Fakkel,  hvor- 
for den  diplomatiske  Forbindelse  mellem  disse  to  Stater 
blev  afbrudt.  Medens  Krigen  rasede,  sendte  Brasilien,  der 
drog  sig  Uruguays  Opløsningstilstand  til  Nytte,  hen  paa 
Aaret  et  Gesandtskab,  der  i  Ryggen  havde  en  ret  anseelig 
Escadre  under  Commando  af  Contre-Admiral,  Baron  Taman- 
daré,  til  Montevideo  for  at  forlange  Erstatning  for  den  Skade, 
Borgerkrigen  havde  tilføiet  brasilianske  Undersaatter.  Di- 
plomatiske Forhandlinger,  hvori  forskjellige  europæiske  Mag- 
ters Gesandter  blandede  sig,  bilagde  ikke  Stridighederne, 
men  førte  derimod  henimod  Slutningen  af  1864  til  en  Alli- 
ancetractat  mellem  den  argentinske  Republik  og  Brasilien, 
hvorpaa  en  brasiliansk  Land-  og  Søstyrke  begyndte  K^gen 
med  Uruguay. 

Under  denne  Sagernes  Tilstand  greb  Paraguay  ind  i 
Begivenhedernes  Gang.  Lopez  havde  med  Uro  betragtet 
Brasiliens  Fremgangsmaade  og  i  den  Anledning  samlet  en 
tredive  Tusinde  Mand  stærk  Armee  paa  Grændsen  samt 
paa  det  Kraftigste  befæstet  den  faste  Stilling  ved  Humaita. 
Allerede  i  August  1864  havde  han  til  den  brasilianske  Ge- 
sandt i  Asuncion  erklæret:  »at  han  betragtede  enhver  Be- 
sættelse af  uruguyansk  Territorium  som  et  Angreb  paa  La- 
platastaternes  Ligevægt,  hvoraf  Paraguays  Sikkerhed  og 
Velfærd  for  en  stor  Deel  var  afhængig,  og  at  han  derfor 
nedlagde  den  høitideligste  Indsigelse  imod  en  saadan  Frem- 
gangsmaade, for  hvis  Følger  han  ikke  kunde  bære  noget- 
somhelst  Ansvar.«  Da  Brasilianerne  imidlertid  overskrede 
Grændsen,   fik    Gesandtskabet  i  Asuncion  sine  Passer   ud- 

leverede  den  tolvte  November:  Krigen  var  erklæret,  og 
Lopez  beslaglagde  øieblikkelig  den  brasilianske  Paquet- 
dainper  »Marquez  de  Olinda«,  som  han  indrettede  til  Or- 
logsmand. 

I  Rio  erkjendte  man  snart,  at  man  var  gaaet  for  vidt  og 
havde  kastet  sig  ind  i  Forviklinger,  hvis  Udfald  det  var 
umuligt  at  forudsee,  men  Keiserdommets  Ære  var  allerede 
for  stærkt  engageret  til  at  en  Mægling,  der  virkelig  blev 
forsøgt,  kunde  fere  til  Noget.  Det  gjalt  nu  for  Brasilien 
om  saa  hurtigt  som  muligt  at  gjere  det  af  med  Uruguay, 
hvilket  efter  forskjellige  Krigsomvexlinger  tillands  og  til- 
vands —  der  ligge  udenfor  vort  Omraade  —  endelig  lyk- 
kedes. Montevideo,  Hovedstaden  i  Uruguay,  faldt  i  Slut- 
ningen af  Februar  1865,  og  General  Flores  holdt  sit  Ind- 
tog i  Spidsen  for  sine  egne  og  brasilianske  Tropper.  Glæden 
i  Rio  var  stor,  man  havde  frie  Hænder  overfor  Lopez,  og 
den  fjerde  April  lob  fire  mindre  Skrueskibe  under  Linieskibs- 
capitain  Gomensoros  Befaling  op  ad  Parana  for  at  blokere 
Paraguayfloden  og  saaledes  stoppe  den  væsentligste  Ind-  og 
Udførsel  til  og  fra  Republikken  Paraguay.  Omtrent  paa 
samme  Tid  begyndte  Lopez  uden  Krigserklæ-ring  Fjendtlig- 
hederne mod  den  argentiske  Republik,  Brasiliens  Allierede, 
ved  at  bemægtige  sig  de  tre  argentinske  Orlogsdampere : 
»25.  Mai«,  »Guateguay«  og  »Salto«  og  ved  at  besætte  Byen 
Corrientes;  han  gav  derved  Anledning  til  Trippelalliancen 
mellem  Brasilien,  den  argentinske  Republik  og  Uruguay,  der 
blev  undertegnet  i  Buenos  Ayres  den  tredie  Mai  1865. 

Krigens  Skueplads  blev  Floderne  Parana  og  Paraguay, 
om  hvilke  vi  blot  her  skulle  anføre  et  Par  Ord  til  Orien- 
tering, i  det  vi  i  det  Følgende,  hvor  det  gjøres  nødven- 
digt, skulle  give  en  nøiagtigere  Beskrivelse.  Paraguayflo- 
den er  den  store  Pulsaare  i  det  Land  af  samme  Navn,  som 
Lopez  regjerer  med  et  fuldstændigt  Militairdespoti ;  den 
falder  i  Parana  omtrent  fire  danske  Miil  ovenfor  (NO.  for) 
Byen  Corrientes  i  den  argentinske  Republik;  i  nordlig  Ret- 

ning,  fem  Mile  fra  Udløbet  i  Parana  ligger  paa  den  ven- 
stre Bred  Humaitas  berømte  Fæstningsværker,  byggede  for 
omtrent  femten  Aar  tilbage  ved  en  Bugtning  af  Floden,  og 
omtrent  et  halvt  Hundrede  Mile  høiere  oppe  ad  Floden  lig- 
ger Hovedstaden  Asuncion.  Krigsbegivenhedernes  Gang  vil 
efterhaauden  lære  os,  hvorledes  Lopez  anvendte  de  for  ham 
fordeelagtige  geographiske  Forhold  til  sit  Lands  Forsvar. 

Ved  sin  Beliggenhed  dybt  inde  i  Landet  —  omtrent 
et  Hundrede  og  halvfjerdsindstyve  Mile  fra  Buenos  Ayres 
— ,  ved  sin  haardføre  Befolkning  og  ved  et  kraftigt  Mili- 
tairregimente  besidder  Paraguay  en  overordentlig  Modstands- 
kraft i  Forhold  til  sin  næppe  en  Million  og  fire  Hundrede 
Tusinde  Mennesker  store  Befolkning.  Lopez's  Flotille  be- 
stod næppe  af  mere  end  en  halv  Snees  Smaadampere,  for 
det  Meste  Hjulskibe,  men  deres  Armering  og  Besætning 
var  fortrinlig.  Til  denne  Styrke  kom  et  stort  Antal  Smaa- 
baade,  Chataer,  af  en  eiendommelig  Bygningsmaade,  og  da 
disse  under  Krigen  have  voldet  Fjenden  store  Ulemper  og  Tab, 
skulle  vi  omtale  dem  med  et  Par  Ord.  Chataen  er  en  stærkt- 
bygget,  svømmende  Kapert  af  meget  haardt  Træ,  fladbundet, 
spids  i  begge  Phider,  med  et  lille  Dæk  langs  Siderne;  un- 
der Dækket  anbringes  Ammunitionen.  En  otte  og  tresinds- 
tyvepundig  Kuglekanon  eller  en  firsindstyvepundig  Granat- 
kanon hviler  i  en  Affutage,  der  er  forbunden  m.ed  Baadens 
flade  Bund,  saa  at  den  ikke  kan  dreies.  Naar  Chataen  er  i 
Ilden,  skjuler  dens  kun  femten  Mand  stærke  Besætning  sig 
i  Bunden;  Sigtet  tages  ved  at  hale  i  Fortoininger,  anbragte 
iland  og  i  Floden,  eller,  hvis  det  kniber,  da  ved  at  bruge 
Pagaier;  naar  Kanonen  skal  lades,  springe  to  Mand  op  paa 
den  forreste  Deel  af  det  lille  Dæk  for  hurtigt  igjen  at 
forsvinde.  Disse  Fartoier  bygges  i  meget  kort  Tid  af  Ma- 
troserne selv,  og,  da  de  kun  ere  fem  og  tredive  til  fyrre- 
tyve Fod  lange,  tolv  til  femten  Fod  brede  og  halvanden  Fod 
over  Vandet,  ere  de  vanskelige  at  træffe. 

Førend  Krigen  udbrød,  havde  Paraguay  under   Lopez's 

Militairdespoti  levet  i  et  stadigt  Krigsberedskab,  og  Floden 
Paraguays  Bredder  vare  paa  flere  Steder  blevne  forsynede 
med  stærke  Landbatterier.  Ved  Humaita,  som  senere  vil 
blive  omtalt  tilligemed  de  øvrige  Befætsningsanlæg,  var  der 
allerede  flere  Aar  iforveien  opført  cassematterede  Batterier, 
der  beherskede  Floden.  Hvad  Forhindringer  i  Floden  an- 
gaaer,  havde  man  under  nogle  Stridigheder  med  Nordamerika 
lært  at  drage  Nytte  af  dem.  Sønden  for  Asuncion  kunde 
man  saaledes  allerede  i  flere  Aar  til  stor  Ulempe  for  al 
Skibsfart  kun  passere  Floden  gjennem  en  lille  Aabning,  der 
dannedes  af  nogle  Estacader  paa  den  ene  Side  og  paa  den 
anden  Side  af  en  fremspringende  Klippe,  som  man  var  nødt 
til  at  løbe  aldeles  tæt  op  til,  og  hvor  der  var  anlagt  for- 
svarlige Landbatterier.  Denne  Estacade  blev  ikke  senere 
borttaget,  skjøndt  et  Par  Skibe  i  Fredstid  vare  forulykkede 
paa  den.  I  Løbet  af  Krigen  byggedes  flere  saadanne  For- 
hindringer, der  i  Forbindelse  med  ofte  skjulte  Landbatterier, 
Chataer  og  Torpedoer  i  allerhoieste  Grad  vanskeliggjorde 
enhver  Bevægelse  paa  en  Flod,  der  i  Forveien  af  naturlige 
Grunde  var  yderst  besværlig  at  beseile. 

Brasilianerne  begyndte  Krigen  med  et  Materiel  betaaende 
af  mindre  Skrue-  og  Hjulskibe,  da  Forholdene  kun  tillode  at 
anvende  lavtgaaende  Skibe,  og  da  et  Land  som  Brasilien 
ikke  var  i  Besiddelse  af  Pantserskibe.  Rio  de  Janeiro  blev 
nu  det  store  Marked,  hvor  Udlandet  kunde  afhænde  smaae 
Pantser-  og  Transportskibe,  og  paa  de  keiserlige  Værfter 
arbeidedes  der  Dag  og  Nat  paa  pantsrede  Kanonbaade  og 
smaae  Monitorer.  Skjøndt  disse  forskjellige  Pantserskibe 
ikke  strax  optraadte  paa  Krigsskuepladsen,  men  efterhaan- 
den  som  de  bleve  færdige,  ville  vi  dog  nu  for  bedre  Over- 
sigts Skyld  under  Eet  omtale  de  fleste  af  dem  noget  nær- 
mere (om  dem  alle  have  vi  ikke  kunnet  finde  Oplysninger), 
da  det  senere  bliver  nødvendigt  at  vide,  hvorledes  Materi- 
ellet saae  ud ,  og  hvorledes  det  svarede  til  den  haarde 
Prøve,  hvorpaa  det  oftere  blev  sat. 

»Brazil«,  bygget  i  Udlandet ;  Cassematskib,  fire  et  Hun- 
drede og  tyve-pundige,  whitworthske  og  fire  otte  og  tre- 
sindstyve -  pundige,  glatløbede  Kanoner;  Tvillingskrue ,  to 
Hundrede  og  halvtredsindstyve  Hestes  Kraft. 

»Tamandaré«,  bygget  i  Rio;  Cassematskib,  tohalvijerd- 
sindstyve-pundige,  whtw.  og  to  otte  og  tresindsty ve-pundige, 
glatløbede  Kanoner;  firsindstyve  Hestes  Kraft,  et  Hundrede 
og  fem  og  halvtredsindstyve  Fod  langt,  tredive  Fod  bredt, 
Dybgaaende  omtrent  otte  Fod. 

»Rio  Janeiro«,  Cassematskib;  to  et  Hundrede  og  tyve- 
pundige,  whitworthske  og  to  otte  og  tresindstyve-pundige 
glatløbede  Kanoner;  et  Hundrede  Hestes  Kraft,  et  Hundrede 
og  halvfjerdsindstyve  Fod  langt,  tre  og  tredive  Fod  bredt, 
otte  Fods  Dybgaaende;  (blev  i  Løbet  af  Krigen  sænket  af 
en  Torpedo.). 

Disse  Skibes  Cassematter  og  Skrogene  i  Vandgangen 
udfor  Maskinen  havde  fire  Tommer  tykt  Pantser;  den  øvrige 
Deel  af  Vandgangen  kun  to  Tommers  Pantser. 

»Cabral«  og  »Columbo«,  byggede  i  England,  havde  hver 
to  Cassematter ;  fire  halvfjerdsindsty ve-pundige  whitworthske 
og  fire  otte  og  tresindstyve-pundige,  glatløbede  Kanoner; 
to  Hundrede  og  fyrretyve  Hestes  Kraft;  ti  og  en  halv  Miils 
Fart;  et  Hundrede  og  halvtredsindstyve  Fod  lange,  to  og 
tredive  Fod  brede,  næsten  ni  Fods  Dybgaaende;  Tusinde  og 
halvtredsindstyve  Tons  Drægtighed. 

»Maria  Barros«  og  »Herval«,  byggede  i  England;  Cas- 
sematskibe,  armerede  med  fire  Kanoner;  to  Hundrede  og 
fyrretyve  Hestes  Kraft. 

»Lima  Barros«,  bygget  i  England;  to  Taarne,  hvert  ar- 
meret med  to  et  Hundrede  og  halvtredsindstyve-pundige, 
whitworthske  Kanoner ;  tre  Hundrede  og  tresindstyve  Hestes 
Kraft ;  Tvillingskrue ;  et  Hundrede  og  halvfemsindstyve  Fod 
lange,    fem    og  tredive  Fod  brede,  Dybgaaende  elleve  Pod. 

»Bahia«,  bygget  i  England ;  eet  Taarn,  to  et  Hundrede 
og  halvtredsindstyve-pundige,  whitworthske  Kanoner ;  to  Hun- 

drede  Hestes  Kraft;  Tvillingskrue ;  ti  og  en  halv  Miils  Fart; 
et  Hundrede  og  fem  og  tresindstyve  Fod  langt,  to  og  tredive 
Fod  bredt,  syv  og  en  halv  Fods  Dybgaaende. 

»Silvado«,  to  Taarne,  fire  halvfjerdsindstyve-pundige, 
whitworthske  Kanoner,  Tvillingskrue. 

Paa  Orlogsværftot  i  Kio  blev  der  under  Ledelse  af 
franske  Ingenieurer  i  Løbet  af  eet  Aar  bygget  sex  Moni- 
torer, der  sikkert  ere  de  mindste,  der  flyde  paa  Soen,  lige- 
som Paraguayanernes  Chata  er  den  i  Forhold  til  sin  Stør- 
relse sværest  armerede,  ubepantsrede  Baad.  Monitorerne 
vare  byggede  med  fire  og  en  halv  Tomme  Pantser  paa  otte 
Tommer  Træ ;  de  vare  et  Hundrede  og  tretten  Fod  lange, 
sex  og  tyve  Fod  brede  og  havde  kun  fire  og  tre  Qvart 
Fods  Dybgaaende.  Paa  Dækket  var  anbragt  et  aflangt  Taarn, 
der  stod  paa  en  dreiende  Platform ;  man  havde  anvendt  den 
aflange  Form  for  at  vende  den  mindre  Flade,  hvor  Taarnet 
var  stærkest  bepantsret,  mod  Fjenden.  Siden  var  kun  atten 
Tommer  over  Vandet.  Rattet  var  anbragt  forude,  og  Roer- 
gængeren  var  beskyttet  mod  Geværild  af  en  pantsret  Skjærm. 
To  Høitryksmaskiner  paa  tredive  Hestes  Kraft  dreve  Dob- 
beltskruerne, og  Farten  var  to  Miil  i  Timen.  Inden  i  Taar- 
net stod  en  halvfjerdsindstyve-pundig,  whitworthsk  Kanon 
i  Jernafi'utage,  indrettet  til  at  bringe  Systemets  Omdrei- 
ningspunkt  ud  til  Kanonmundingen ;  Portaabuingen  var  der- 
ved bragt  ned  til  et  Minimum  af  Størrelse,  hvilket  under 
Flodaff'airerne  viste  sig  at  være  af  yderste  Vigtighed.  Oven- 
til var  Taarnet  dækket  af  tykke  Jernstænger.  Fire  Mand  be- 
tjente Kanonen,  og  fire  Andre  dreiede  Taarnet.  Skrogets 
Forende  havde  Sporeform,  og  Baaden  kunde  derfor  anvendes 
som  Vædder.  Disse  Smaaskibe  bleve  bugserede  til  Krigs- 
skuepladsen. Endvidere  havde  Brasilien  ladet  endeel  Seil- 
skibe  indrette  til  Morteerskibe. 

De  brasilianske  Orlogsmatroser,  der  blive  klædte  og 
opdragne  fornemmelig  efter  fransk  Mønster,  recruteres  hoved- 

sagelig  blandt  Fiskerbefolkningen  omkring  Amazonmundingen 
og  langs  med  Kysten  Nord  for  Cap  vSt.  Roque,  og  de  be- 
skrives som  raske,  uforfærdede  Folk,  der  ikke  staae  tilbage 
for  de  tappre,  dødsforagtende,  paraguayanske  Søfolk  og  Sol- 
dater. Naturligviis  taalte  de  ikke  godt  det  kolde  Clima 
paa  la  Plata.  Den  brasilianske  Regjering  offrede  ikke 
mindst  Penge  i  denne  Krig  paa  den  vidtløftige  Transport 
til  og  fra  den  ad  Soveien  næsten  fem  Hundrede  Mile  boii- 
flernede  Krigsskueplads ;  af  disse  tilbagelagdes  tre  Hundrede 
Mile  i  rum  Sø  fra  Rio  de  Janeiro  til  la  Platafloden,  og 
herfra  havde  man  saa  igjen  omtrent  Hundrede  og  halvfjerd- 
sindstyve Mile  besværlig  Flodseilads  op  ad  Paranaen,  inden 
man  naaede  Paraguayfloden. 

Som  vi  have  seet,  vare  Fjendtlighederne  begyndte  i 
April  Maaned.  For  at  gjøre  Blocaden  mere  virksom  og  for 
at  bortjage  de  paraguayanske  Orlogsmænd,  der  havde  hjul- 
pet med  til  Besættelsen  af  Corrientes,  og  som  gjorde  Flo- 
den Parana  usikker,  forstærkede  Admiral  Tamandaré,  der 
endnu  kun  havde  Træskibe  til  sin  Raadighed,  sin  lille  Avant- 
garde med  fem  Skibe,  der  underlagdes  Comraandeur  Barosso. 
Paa  Grund  af  den  vanskelige  Seilads  naaede  denne  Afdeling 
først  Corrientes  den  fem  og  tyvende  Mai.  Den  paraguay- 
anske Escadre  trak  sig  ved  denne  Forstærknings  Ankomst 
op  ad  Paraguay  Floden  for  at  være  i  Sikkerhed  under  Hu- 
maitas  Kanoner.  Uden  at  Brasilianerne  vidste  af  det,  blev 
der  nedenfor  Corrientes  langs  Paranas  venstre  Bred  anlagt 
betydelige  Batterier,  der  skulde  afskære  Barosso  al  Tilfør- 
sel af  Proviant,  Ammunition  og  Kul,  og  da  Alt  var  i  Orden, 
gav  Lopez  sine  Skibe  Ordre  til  at  tilbyde  Brasilianerne  Slag. 
Den  tiende  Juni  om  Aftenen  forlede  Paraguayanerne  deres 
Ankerplads,  og  hjulpne  af  en  stærk  Strøm  dampede  de  ved 
Midnats  Tid  forbi  den  brasilianske  Escadre,  idet  Skibene 
under  Forbifarten  vexlede  en  livlig  Kanon-  og  Geværild. 
Inden  Barosso  kom  under  Damp,    var  Fjenden  forsvunden, 

Og  først  et  lille  Stykke  længere  nede  i  Eloden  fik  de  to 
Escadrer  hinanden  i  Sigte  ved  Riachuelo.*) 

De  paraguayanske  Skibe  laae  ankrede  med  Spring  tæt 
ved  Flodens  venstre  Bred  i  en  meget  fordeelagtig  Stilling, 
der  deels  var  dækket  af  Grunde  og  deels  af  et  mægtigt 
Landbatteri  paa  to  og  tyve  otte  og  tresindstyve-pundige 
Kuglekanoner  og  firsindstyve-pundige  Granatkanoner.  Bra- 
silianerne vare  nødte  til  at  løbe  igjennem  et  meget  snævert 
Løb  for  at  komme  Fjenden  ind  paa  Livet  —  en  Maneuvre, 
der  paa  den  ufordeelagtigste  Maade  udsatte  dem  for  hele 
den  paraguayanske  Landstyrkes  Ild.  Den  paraguayanske 
Escadre  bestod  af  følgende  Skibe,  hvis  Armering  er  ube- 
kjendt:  >Taquary«,  Admiralskib,  »Paraguay«,  »Marquez  de 
Olinda«,  den  omtalte  brasilianske  Parqetbaad,  »Salto«,  »Igu- 
ary«,  »Tpora«,  »Jejuy«,  »Ibero«,  alle  Hjuldampere;  desuden 
sex  Chataer,  armerede  med  firsindstyve-pundige  Granatka- 
noner. Admiralskibet  laa  i  Centrum,  og  Chataerne,  hver 
med  en  Damper  foran  og  bagved  sig,  alle  i  Linie  og  tæt 
ved  Kysten  og,  som  vi  have  sagt,  ankrede  med  Spring. 
Foruden  Matroser  havde  Skibene  Soldater  ombord,  saa  at 
Besætningen  ialt  beløb  sig  til  omtrent  to  Tusinde  Mand, 
som  desforuden  støttedes  af  Tusinde  Mand,  der  stode  iland 
bag  Batterierne. 

Den  brasilianske  Escadre  talte  følgende  Skibe: 

>Amazonas«,  Hjuldamper,  Commandoskib ;  »Jequitin- 
honha«,  Linieskibscapitain  Gomensoros  Standerskib,  og  Skrue- 
kanonbaadene :  »Paranahyba«,  »Belmonte«,  »Iguatemy«,  »Ara- 
guary«,  »Beberibe«,  »Ipiranga«,  og  »Mearim«,  alle  paa  sex 
å  otte  Kanoner. 

Besætningen,  derunder  indbefattet  endeel  Soldater,  var 
Tusinde  Mand.  De  brasilianske  Skibes  Dybgaaende  gjorde 
det  meget  vanskeligt   for  dem  at  maneuvrere  i  det  smalle 

skrift  for  Søvæsen". 

Løb  under  fjendtlig  Ild.  Barosso  angreb  strax,  da  han  ikke 
vidste,  at  han  ogsaa  havde  med  Landbatteriet  at  gjøre. 

»Jequitinhonha«  fik  Ordre  til  at  angribe  Landbatteriet, 
men  uheldigviis  blev  Lodsen  dræbt  ved  et  af  de  første  Skud, 
og  Skibet  kom  paa  Grund  tæt  ved  Flodens  venstre  Bred, 
udsat  for  den  meest  morderiske  Kanon-  og  Geværild.  Che- 
fen, hans  Adj utant  og  fire  Officerer  bleve  snart  saarede 
eller  dræbte,  men  den  tappre  Besætning  vedblev  at  slaaes, 
medens  den  forsøgte  paa  at  faae  Skibet  flot.  Da  dette  ikke 
lykkedes,  og  mange  af  Folkene  vare  dræbte,  maatte  Skibet 
forlades,  dog  blev  der  tilstrækkeligt  Mandskab  tilbage  for 
linder  den  heftigste  Beskydning  at  fornagle  Kanonerne  og 
sætte  Ild  paa  Skibet. 

Gjorte  dristige  ved  dette  første  Held  forsøgte  Para- 
guayanerne ved  en  Kraftanstrengelse  at  bemægtige  sig 
»Paranahyba«,  der  havde  lagt  sig  foran  »Jequitinhonha«. 
Det  paraguayanske  Admiralskib  entrede  om  Bagbord  og 
»Salto«  om  Styrbord.  »Paranahyba«'s  Besætning,  under- 
støttet af  et  Compagni  Soldater,  udholdt  en  haardnakket 
Kamp.  Dog  skulde  det  ikke  være  nok  med  een  Angriber 
paa  hver  Side,  thi  »Marquez  de  Olinda«  lagde  sig  agterude 
og  kastede  tresindstyve  udvalgte  Folk  ind  paa  »Paranahyba«'s 
Dæk;  disse  nedsablede  strax  den  Officeer,  den  Cadet  og  de 
menige  Matroser,  der  stode  Vagt  ved  Flaget.  Den  brasi- 
lianske Besætning  blev  trængt  for  efter,  men  om  Overgivelse 
var  der  ikke  Tale ;  det  tredobbelte  Angreb  forhøiede  kun  de 
Tiloversblevnes  Mod.  Infantericapitainen,  en  Lieutenant  og 
en  Mængde  Soldater  faldt  lemlæstede  af  Sabelhug,  Bajon- 
net-  og  Knivstik,  men  en  Dynge  fjendtlige  Liig  laa  omkring 
dem.  I  denne  Kamp  paa  Liv  og  Død,  Mand  mod  Mand, 
saae  man  en  keiserlig  Matros,  Marcelino  Diaz,  og  to  af 
hans  Kammerater  gjøre  lyst  omkring  sig.  Med  Kevolvere 
og  Entrebiler  udbredte  de  Død  og  Ødelæggelse,  men'  be- 
dækkede af  Saar  bukkede  de  tilsidst  under  i  denne  ulige 
Kamp.    Hvert  Øieblik  bleve  imidlertid  Eækkerne  tyndere  i 

denne  lille  Helteflok,  dog  syntes  Chefen,  Garcindo,  at  der 
endnu  ikke  var  gjort  Nok  for  Flagets  Ære,  men  fattede  den 
stolte  Beslutning  at  sprænge  Skibet  i  Luften.  Forvalteren 
modtog  med  storste  Ro  sin  Chefs  Befaling  og  begav  sig 
paa  Veien  til  Krudtmagasinet.  Men  pludselig  hores  Raabett 
Keiseren  leve!  —  det  var  Commandeur  Barosso  og  Kanon- 
baaden  »Belmonte«,  der  kom  til  Undsætning.  Rasende 
styrte  Brasilianerne  fra  Forenden  af  »Paranahyba«  sig  imod 
deres  Fjender;  Enhver,  der  ikke  vil  nedsables,  springer 
overbord  —  Dækket  ligner  fra  For  til  Agter  en  Blodpøl. 
Den  paraguayanske  Admiral  var  blandt  de  Haardtsaarede, 
og  hans  lille  Skib  havde  tre  og  tredive  Døde,  otte  og  tyve 
Saarede  og  tyve  Druknede. 

Medens  Alt  dette  stod  paa,  havde  den  brasilianske  Com- 
mandeur baaret  sig  ypperligt  ad.  Efter  i  længere  Tid  at 
have  kæmpet  i  Linien  fattede  han  den  dristige  Beslutning 
at  bruge  sit  Skib  som  Vædder  for  at  komme  den  haardtbe- 
trængte  »Paranahyba«  tilhjælp  og  ende  Slaget.  En  flink 
Lods  hjalp  ham,  og  uden  at  ændse  den  heftige  Beskydning 
lykkedes  det  ham  ved  fortrinlige  Maneuvrer  at  løbe  »Jejuy«, 
derpaa  »Salto«  og  endelig  »Marquez  de  Olinda«  ned.  — 
Slaget  var  vundet! 

Præsident  Lopez  havde  isærdeleshed  paalagt  sin  Ad- 
miral at  erobre  Kanonbaaden  »Belmonte«,  da  han  vidste, 
at  denne  var  bygget  paa  den  dygtige,  franske  Skibsbygger 
Normands  Beddinger.  Denne  Kanonbaad  fik  i  Slaget  syv 
og  tredive  Skud  i  Skroget,  og  Chefen  blev  nødt  til  at  løbe 
den  paa  Grund  for  at  stoppe  Lækken.  »Iguatemy«  havde 
duelleret  med  »Paraguay<  og  tilredt  sin  Modstander  saa 
ilde,  at  Resten  af  Besætningen  sprang  overbord.  »Bebe- 
ribe«,  »Mearim«,  »Araguary«  og  »Ipiranga«  sloges  med  de 
øvrige  paraguayanske  Skibe  og  Chataer,  uden  at  det  dog 
Ijttedes  dem  at  faae  andet  Resultat  ud  af  det  end  at  gjøre 
Chataernes  Ild  svagere.  Det  var  først,  da  Barosso  gjorde 
Mine  til  at   gaae   mod   det  paraguayanske  Admiralskib,  at 

dette  gav  Signal  til  at  retirere.  »Iguary«,  »Ipora«  og 
»Ibera«  fulgte  strax  Signalet  og  benyttede  sig  af  deres* 
ringe  Dybgaaende  til  at  undslippe  over  Grundene.  Brasi- 
lianerne erobrede  de  fem  Chataer,  hvis  Besætninger  vare 
sprungne  overbord;  den  sjette  sank. 

Kampen  varede  fra  om  Morgenen  Klokken  ni  til  om 
Aftenen  Klokken  sex.  Efterretningerne  om  Tabet  af  Men- 
neskeliv ere  noget  ufuldstændige;  dog  var  det  meget  stort 
paa  begge  Sider.  Brasilianerne  havde  et  Hundrede  Døde, 
deriblandt  to  Chefer  og  flere  Officerer,  og  et  Tusinde  Mand 
Saarede.  Paraguayanernes  Tab  angives  fra  otte  Hundrede 
til  Tusinde  Mand  paa  Flaaden,  et  Hundrede  Mand  paa 
Landbatteriet  og  tresindstyve  Fanger;  det  vilde  have  været 
endnu  større,  hvis  de  ikke  havde  været  gode  Svømmere. 
To  af  de  saarede  paraguayanske  Chefer  bleve  tagne  til  Fange ; 
den  ene  af  dem,  Robles,  blev  bragt  ombord  i  »Amazonas«, 
men  døde  efter  at  have  revet  Forbindingerne  af  sine  Saar, 
da  han  ikke  vilde  overleve  sin  Nations  Nederlag. 

Saasnart  Barosso  havde  opgivet  Forfølgelsen,  gik  han 
lidt  længere  ned  ad  Floden  for  at  reparere  sine  Skibe  og 
afvente  Forstærkning,  som  Tamandaré  havde  lovet  ham. 
Underveis  blev  han  angrebet  af  et  skjult  Batteri,  som  han 
gav  det  glatte  Lag.  Chefen  paa  »Beberibe«  blev  paa  sin 
Dampskibsbro  dræbt  af  en  Geværkugle,  uagtet  Commandeu- 
ren  just  havde  givet  Signal  til  Chefen  om  at  udsætte  sig 
og  sin  Besætning  saa  lidt  som  muligt. 

Sin  beskedne  Rapport  endte  Barosso  med  følgende  Ord : 
»Jeg  har  troet  nøiagtigt  at  have  fulgt  den  mig  givne  Or- 
dre at  ødelægge  Fjendens  Skibe  overalt.  De  ere  ikke  alle 
ødelagte,  men  vi  have  gjort,  hvad  der  stod  i  vor  Magt.« 

I  Rio  blev  Efterretningen  om  Seiren  modtagen  med 
Begeistring ;  man  talte  endog  om  Sydamerikas  Trafalgar,  og 
Brasilianerne  have  siden  den  ellevte  Juni  1865  betragtet 
deres  Flaade  som  den  første  i  hele  Sydamerika.  Desværre 
var  alt  det  udgydte  Blod  uden  videre  Betydning.    Vel  havde 

Paraguay's  Flotille  lidt  et  betydeligt  Tab,  men  Lopez  ved- 
Tjlev  at  beholde  Corrientes  besat  og  var  desuden  Herre  i 
sit  eget  Land.   — 

Glæden  over  den  ærefulde  Kamp  ved  Riacliuelo  blev 
imidlertid  kortvarig,  da  Lopez  faldt  ind  i  den  brasilianske 
Provinds  Rio  Grande  og  besatte  flere  Byer,  af  hvilke  han 
først  blev  drevet  ud  i  September-October  Maaned.  Ved 
Besættelsen  af  den  argentinske  By  Corrientes  havde  han 
ventet  at  puste  til  en  Revolution  til  Fordeel  for  sig,  men 
da  hans  Haab  glippede,  foretrak  han  at  trække  sig  tilbage 
til  sit  eget  Land  og  der,  ved  at  forstærke  Humaita  og  an- 
dre Befæstninger,  indtage  en  saa  stærk  Stilling  som  muligt. 

Efter  den  ellevte  Juni  laa  den  brasilianske  Flaade 
stille  og  synes  at  have  været  meget  uvirksom,  da  den  ikke 
i  mindste  Maade  hindrede  Lopez'  Tilbagegang  fra  Corrientes 
over  Parana,  hvilket  dog  ikke  havde  været  vanskeligt.  De 
vigtigere  Operationer  maatte  hvile,  til  Landstyrken  kunde 
deeltage  i  dem,  thi  løbe  op  ad  Paraguay  forbi  Befæstninger 
og  Chataer,  over  Torpedoer  og  Forhindringer  vilde  med 
Træskibene  have  været  altfor  voveligt  i  Forhold  til  det,  der 
kunde  vindes,  om  Forsøget  end  maatte  lykkes  blot  nogen- 
lunde. Foruden  de  umaadelige  Distancer  og  andre  Natur- 
hindringer, der  for  de  Allierede  gjorde  denne  Krig  saa 
besværlig  baade  tillands  og  tilvands,  kom  yderligere  den 
Langsomhed  i  Operationerne,  der  var  en  naturlig  Følge  af 
de  forskjell ige  deeltagende  Regjeringers  Mangel  paa  Evne 
til  en  kraftig  Krigsførelse.  Pantserskibene  fra  Rio  vare 
endnu  heller  ikke  stødte  til  Admiral  Tamandaré,  og  da  de 
kom,  vare  de  for  dybtgaaende,  saa  man  maatte  vente  paa, 
at  Floden  steg  efter  de  aarlige,  heftige  Regnskyl,  og  som 
Følge  af  at  Sneen  smeltede  paa  Andesbjergene. 

Endelig  begyndte  Brasilianerne  igjen  den  syttende 
Marts  1865  Operationerne  paa  Floden  med  Corrientes  til 
Udgangspunkt.  Vice-Admiral  Tamandaré's  Flaade  bestod  af 
atten  Orlogsmænd  —  foruden  nogle  enkelte  argentinske  Skibe 

-,  hvoriblandt  flere  Pantserskibe,  armerede  med  firsindstyve 
svære  Kanoner  og  med  en  Besætning  af  fire  Tusinde  og 
fire  Hundrede  Matroser  og  Soldater.  Ingen  af  de  smaae 
Monitorer  vare  endnu  færdige. 

Det  Hjørne  af  Paraguay,  der  dannes  af  Parana,  som 
flyder  i  vestlig  Retning,  og  af  Paraguay,  der  løber  i  sydlig 
Retning,  bestaaer  fornemmelig  af  Sumpe  og  Moradser.  Fra 
Fortet  Itapiru,  der  ligger  en  lille  Miils  Vei  fra  Paraguays 
Udløb  i  Parana,  altsaa  op  ad  denne  paa  høire  Bred,  forer 
en  Vei  over  Sumpene  til  Huma'lta,  og  det  var  derfor  en 
Nødvendighed  for  de  Allierede,  der  havde  besat  Corrientes 
og  Paranas  venstre  Bred,  da  Lopez  trak  sig  tilbage,  at  faae 
fast  Fod  i  denne  Egn.  Parana  er  paa  sine  Steder  fuld  af 
Grunde  og  Smaaøer;  man  maatte  gaae  forsigtig  tilværks, 
og  den  en  og  tyvende  Marts  begyndte  Contre-Admiral  Ai- 
vim  Oplodningen  af  Farvandet.  Pantserskibet  »Tamandaré« 
og  en  anden  Damper  bleve  strax  hilsede  af  Batteriet  »Ita- 
piru«, der  behersker  Overgangen  over  Parana,  men  uden  at 
ændse  Fjendens  Kugler  fortsattes  Oplodningen.  Dagen  efter 
aabnede  nogle  andre  Batterier  Ilden  mod  en  Afdeling  bra- 
silianske Skibe,  der  laa  ved  Indløbet  til  Paraguay,  men 
uden  Virkning.  Oplodninger  og  Recognosceringer  foretoges 
nu  i  flere  Dage  for  at  finde  det  bedste  Overgangspunkt  for 
Hæren,  men  nu  begyndte  de  smaae  Chataers  store  Kanoner 
at  gjøre  Ulykker. 

Den  fem  og  tyvende  Marts,  tidlig  om  Morgenen,  lige- 
som dukkede  en  af  dem  op  af  Vandet  og  gav  sig  til  at 
beskyde  Hjulskibet  »Apa«,  hvorfra  Vice  -  Admiralsflaget 
vaiede.  Først  seent  ud  paa  Aftenen,  efterat  Brasilianerne 
havde  kastet  en  Mængde  Skud  bort,  var  »Tamandaré«  saa 
heldig  at  ødelægge  Chataen  efter  at  have  været  nødt  til 
at  forfølge  den  lige  ind  under  det  paraguayanske  Infanteries 
Ild.  Den  syv  og  tyvende  ødelagdes  tre  Chataer;  samme 
Dag  foretoges  en  Recognoscering,  dækket  af  nogle  Pantser- 
skibe, men  pludselig  angrebes  »Tamandaré«    af   en  dobbelt 

Ild  fra  »Itapiru«  og  en  Chata.  Efter  halvanden  Times 
Kamp  blev  Chataen  skudt  ned,  Batteriet  ophørte  med  Ilden, 
og  »Tamandaré«,  der  ikke  kunde  dreie  rundt  i  det  smalle 
Løb,  bakkede  sig  ud.  Tilfredse  med  det  vundne  Eesultat 
og  den  heldigt  udførte  Maneuvre  aabnede  Officererne  en 
Port  i  det  cassematterede  Batteri  for  bedre  at  bedømme  Si- 
tuationen, men  næppe  var  Porten  aabnet,  førend  en  Kugle 
slog  mod  dens  ene  Side,  knuste  Kjæderne,  der  holdt  Fald- 
porten oppe,  og  Jernstumper  og  Kugler  saarede  og  dræbte 
fire  og  tredive  Mand  i  Cassematten.  Chefen,  der  mistede 
det  ene  Been,  døde  samme  Aften  under  Amputationen,  og 
en  en  og  tyve-aarig  Secondlieutenant,  der  var  den  eneste 
usaarede  Officeer,  tog  Commandoen  over  Skibet.  En  Granat 
sprang  ligeledes  ombord  i  Pantserskibene  »Barosso«  og 
>Bahia«  og  gjorde  selvfølgelig  lyst  mellem  de  mange  Men- 
nesker, der  vare  sammenstuvede  i  det  lille  Eum.  Idet  de 
øvrige  Skibe  dækkede  »Tamandaré«  og  besvarede  Landbatte- 
riernes Ild,  trak  de  sig  tilbage  til  den  sædvanlige  Anker- 
plads paa  den  venstre  Paranabred. 

Disse  faa  Dages  Operationer  vise  tilfulde,  hvor  vanske- 
lig Krigsførelsen  var  paa  Floden,  hvis  ene  Bred  var  besat  af 
svært  Artilleri,  og  hvor  Skibene  ofte  maatte  løbe  saa  tæt  ind 
under  Land,  at  G-eværerne  kunde  række  dem.  Chataerne, 
der  ved  deres  Lidenhed  næsten  bleve  ædte  op  af  Landet, 
kunrle  mange  Timer  have  frit  Spil  med  deres  store  Kanoner; 
Hundreder  af  Skud  fra  Pantserskibenes  skarptskydende  Ar- 
tilleri bleve  kastede  bort,  og  var  man  endelig  saa  heldig  at 
gjøre  det  af  med  en  af  dem,  saa  var  det  som  oftest  flere  Pant- 
serskibe  af  Millioners  Værdi  og  med  flere  Hundrede  Mands 
Besætning,  der  havde  beseiret:  en  ussel  Baad  med  feijnten 
Mands  Besætning !  Lukkede  man  en  Port  op,  floi  ofte  en  Kugle 
ind  i  samme  Øieblik ;  at  vise  sig  paa  Dækket  var  som  oftest 
en  Umulighed  paa  Grund  af  Geværild.  Under  saadanne  For- 
hold skulde  der  maneuvreres  i  et  Strømfarvand,  der  paa 
sine  Steder  var  for  smalt  til  at  dreie  rundt  i,  og  de  af  vore 

Læsere,  der  ikke  ere  sokyndige,  bede  vi  at  erindre,  at  det 
er  en  heel  anden  Sag  at  styre  Pantserskibene  fra  de  luk- 
kede Commandotaarne  eller  Cassematter,  hvor  Udsigten  ofte 
or  yderst  slet,  end  fra  et  frit,  paa  Dækket  staaende  Kat. 

Natten  ira ellem  den  fjerde  og  femte  April  lykkedes  det 
iirasilianerne  at  besætte  en  lille  0  lige  over  for  Itapiru; 
man  opkastede  i  Hast  et  Batteri,  hvorfra  Ilden  blev  aabnet 
den  følgende  Morgen,  miderstøttet  af  Skibene.  Lopez  vilde 
tage  Øen  igjen;  den  tiende  om  Natten  Klokken  tre  bleve 
to  Tusinde  og  fem  Hundrede  udvalgte  Tropper  kastede  over 
mod  det  lille  Batteri;  en  frygtelig  Kamp  begyndte;  et  Par 
Pantserskibe  gjorde  god  Gavn  ved  at  løbe  Fartoier  og  Flaa- 
den  ned;  ikke  mindre  end  sex  Hundrede  og  firsindstyve 
Mand  bleve  liggende  døde  paa  Øen,  og  lige  ned  til  Cor- 
rientes,  fire  Mile  fra  Valpladsen,  var  Floden  fuld  af  Liig; 
den  paraguayanske  Anfører,  Romero,  faldt  i  Spidsen  for  sine 
Folk,  og  næppe  et  Par  Hundrede  af  hans  tappre  Mandskab 
naaede  hjem;  Brasilianerne  mistede  deres  Oberst  og  tre 
Hundrede  Mand. 

Trods  dette  sidste  Held  var  Stillingen  ved  Itapiru  for 
stærk  til,  at  der  med  nogenlunde  Held  kunde  forsøges  en 
Overgang  paa  dette  ellers  gunstige  Sted,  og  det  blev  derfor 
i  et  Krigsraad  bestemt,  at,  medens  Skibene  aabnede  en  heftig 
Ild  paa  Itapiru  og  Paraguayanernes  forskaudsede  Leir,  skulde 
Hæren  passere  Floden  tæt  ved  Paraguays  Udfald  i  den. 
Dette  lykkedes.  Henimod  Slutningen  af  April  vaiede  det 
brasilianske  Flag  fra  Itapiru  —  ikke  uden  meget  udgydt 
Blod  — ,  og  Lopez  havde  nu  Fjenden  i  sit  eget  Land. 

Havde  Forholdene  hidtil  været  vanskelige  for  Skibene, 
bleve  de  dog  endnu  besværligere,  da  Paraguayfloden  blev 
Krigsskuepladsen.  Vel  er  denne  Flods  Leie  ikke  underka- 
stet saa  hyppige  Forandringer  som  Paranas,  men  den  er 
smallere,  Fæstningværkerne  langs  Bredderne  op  til  Humaita 
vare  langt  betydeligere,  og  Lopez  havde  i  rigelig  Mængde 
udlagt  Torpedoer  og  Forhindringer.     Paraguays  Bredder  ere 

af  forskjellig  Beskaffenhed;  den  hoire  er  lav,  paa  den  ven- 
stre hæver  der  sig  derimod  undertiden  Skraaninger  eller 
Skrænter  til  en  Snees  Fods  Heide;  Flodens  Brede  er  fra 
sex  til  tolv  Hundrede  Fod  —  ved  Humaita  endog  et  Par 
Hundrede  Fod  bredere  —  Alt  efter  Aarstiderne,  paa  hvilke 
Vandstanden  kan  være  tolv  Fod  forskjellig.  Om  Natten 
er  Seiladsen,  ligesom  paa  Parana,  en  Umulighed,  naar  Far- 
vandet ikke  iforveien  er  oploddet  og  oplyst  fra  Baade. 
Strømmen  er  ofte  meget  stærk,  saa  stærk  f.  Ex.,  at  de 
Skrænter,  hvorpaa  Humaitas  cassematterede  Batterier  hvile, 
staae  Fare  for  at  undermineres,  hvorfor  de  støttes  af  uh3Te 
Steensætninger  og  paa  anden  Maade.  En  Miils  Vei,  inden 
man  kommer  til  Humaita,  begyndte  Anlæget  af  Batterier  og 
Forhindringer  i  Floden.  Disse  sidste  bestode,  foruden  af 
Torpedoer,  af  Estacader  eller  udspændte  Kjæder,  der  bleve 
baarne  oppe  af  Baade  eller  Smaaskibe,  og  bag  ved  disse 
havde  talrige  Chataer  deres  Tilholdssted. 

Det  første  Batteri,  Curuzu,  om  hvilket  Brasilianerne 
ikke  havde  nogen  nøiagtig  Underretning,  flankerede  den 
første  Kække  Forhindringer.  Batteriet  var  armeret  med 
tolv  Stykker  Skyts  af  forskjellig  Kaliber,  og  ganske  kort 
herfra,  længere  op  ad  Floden,  var  det  andet  Batteri,  Curu- 
pa'ity,  anlagt  ovenfor  nok  en  Kække  Forhindringer.  Dette 
Anlæg  var  af  betydelig  Størrelse  og  armeret  med  sex  og 
halvtredsindstyve,  —  nogle  Beretninger  nævne  kun  det  halve 
Antal  —  svære  Kanoner. 

Humaita,  der  ligger  ved  en  skarp  Bøining,  er  en  stor- 
artet, stærkt  forskandset  Leir,  men  da  vi  blot  have  med 
Floden  at  gjøre,  skulle  vi  anføre,  at  efter  et  fransk  Opmaa- 
lingskaart,  vi  have  for  os,  var  der  allerede  1859  monteret 
et  Hundrede  og  halvtredsindstyve  Kanoner  i  to  store  casse- 
matterede Batterier  og  i  tolv  aabne  Batterier.  Bestykningen 
bestod  nu  af  over  et  Hundrede  og  firsindstyve  svære  Kano- 
ner, der  beherskede  Floden.  Brasilianerne  uafvidende  var 
der  yderligere  paa  Flodens  høire  Bred  —  de  tidligere  nævnte 

Værker  laae  alle  paa  den  venstre  Bred  —  ovenfor  Huma'ita 
ved  Timbo  opkastet  et  Batteri  paa  tolv  svære  Kanoner. 

Forbi  disse  Batterier,  oven  eller  gjennem  disse  For- 
hindringer og  op  ad  denne  Flod  skulde  de  brasilianske  Or- 
logsmænd ! 

p]fter  flere  blodige  Træfninger  tillands,  hvori  Para- 
guayanerne gjerne  havde  Fordelen,  besluttedes  et  forenet 
Angreb  paa  Curupaity.  Den  første  September  løb  en  Af- 
deling af  den  brasilianske  Flaade  ind  i  Paraguay  med  Land- 
gangstropper ombord.  Næste  Morgen,  da  de  forreste  Skibe 
kun  vare  en  halv  Miils  Vei  fra  Curupaity,  angrebes  de 
pludselig  af  en  levende  Kanonild  fra  et  maskeret  Batteri; 
det  var  Curuzu,  hvis  Kanoner  næsten  vare  skjulte  af  en 
foran  liggende  Kratskov.  Skibene  svarede  strax,  men  deres 
Ild  var  uden  videre  Virkning,  da  Fjenden  var  dækket  af 
Skoven.  Flaaden  leed  derimod  betydeligt:  Ombord  i  »Kio 
de  Janeiro«  sprang  en  Granat  mod  Pantseret  nær  ved  en 
Port;  ti  Mand  bleve  saarede  og  dræbte  i  det  cassematterede 
Batteri,  men  dette  var  kun  Forspillet  til  en  større  Ulykke, 
da  det  samme  Skib  kort  efter  stødte  paa  to  Torpedoer  paa 
engang  og  øieblikkeligt  sank  med  hele  sin  Besætning.  Et 
Træskib  blev  odelagt,  og  et  Bombardeerskib,  der  blev  lækt 
under  Skydningen,  sank.  Flere  af  Pantserskibene  havde 
betydeligt  Havari,  og  en  Kanonbaad  fik  Maskinen  ødelagt  af 
en  Granat,  der  sprang  i  den  ene  Kjedel, 

Med  betydeligt  Tab  tog  imidlertid  Tropperne  Curuzu 
med  Storm,  men  først,  efter  at  Paraguayanerne  havde  for- 
naglet det  sværeste  Skyts  og  trukket  det  lettere  med  sig. 
Flaaden  gik  tilankers  lidt  nedenfor  Curuzu,  hvor  den  en 
fjorten  Dages  Tid  efter  blev  overfalden  af  en  orkanagtig 
Storm,  der  gjorde  Skibene  endeel  Skade. 

Det  første  Forsøg  paa  at  trænge  op  ad  Floden  var  saa- 
ledes  løbet  hoist  uheldigt  af;  den  første  Forhindring  var 
ikke  naaet,  og  Torpedoer   og  et  forholdsviis  lille  Landbat- 

teri  havde  allerede  gjort  Escadren  stor  Skade,  uden  at  den 
havde  opnaaet  noget  egentligt  Kesultat. 

Efter  at  Veiret  havde  faaet  en  roligere  Charakteer, 
indtog  Escadren  under  Admiral  Tamandaré  den  to  og  tyvende 
September  om  Morgenen  en  Stilling  foran  Curupa'ity  og  aab- 
nede  Ilden  Klokken  syv.  Henimod  Middag  lykkedes  det 
Pantserskibene  »Brazil«,  »Tamandaré«  og  »Barosso«  at  for- 
cere den  første  Forhindring  uden  at  støde  paa  Torpedoer, 
de  allierede  Tropper  stormede  og  toge  endeel  af  Forskands- 
ningerne,  men  efterat  have  mistet  fire  Tusinde  Mand  ble  ve 
de  tvungne  til  at  gaae  tilbage  til  Stillingen  ved  Ouruzu. 

Escadrens  Anstrengelser  førte  heller  ikke  til  Noget; 
Skibene  bleve  godt  commanderede  og  maneuvrerede  under 
Fjendens  Ild,  mellem  Forhindringer  og  Chataer;  Fartøierne 
fiskede  Torpedoer;  Alt  blev  g^jort,  men  Kampen  var  for 
ulige :  Mod  Jordvoldene  maatte  hvert  Skud  være  Centrum- 
skud mod  en  Kanonraunding  for  at  gjøre  nogen  Skade,  og 
Klokken  halv  fem  om  Eftermiddagen  trak  Skibene  sig  ud 
af  Ilden,  efterat  flere  af  dem  havde  lidt  en  heel  Deel  af  de 
fjendtlige  Staalprojectiler,  og  uden  at  have  opnaaet  andet 
Eesultat  end  at  demontere  tre  Kanoner.  Paa  samme  Tid 
angrebet  af  atten  Tusinde  Mand  Landtropper  og  en  Flaade 
bestaaende  af  otte  Pantserskibe,  to  Bombardeerskibe  og  et 
større  Antal  Træskibe  og  Kanonbaade  forblev  Curupaity 
indtil  videre  uindtagelig. 

Slutningen  af  1866  og  de  syv  første  Maaneder  af  1867 
bleve  fra  begge  Sider  anvendte  til  at  gjøre  de  indtagne 
Stillinger  fastere.  I  Mellemtiden  afløste  Contre-Admiral 
Ignacio  Yice-Admiral  Tamandaré  i  Commandoen  over  Flaa- 
den,  der  Tid  til  anden  bombarderede  Curupaity  uden  at  an- 
rette videre  Skade.  De  Allierede  bleve  efterhaanden  over- 
bo viiste  om  Umuligheden  af  at  tage  Paraguayanernes  Stilling 
med  Storm,  og  i  et  Krigsraad  blev  det  derfor  bestemt  at 
omgaae  Stillingen  for  saaledes  at  afskære  Huma'ita  alt  Sam- 
qvem  med  Hovedstaden  Asuncion.       Til   den  Ende  skulde 

Flaaden  forcere  Curupaity  og  angribe  Humaita  fra  Floden. 
I  de  første  Dage  af  August  begyndte  de  hertil  nødvendige 
Landoperationer,  og  medens  Træskibene  bleve  ladte  tilbage 
ved  Curuzu,  gik  Admiral  Ignacio  den  femtende  August  med 
en  Escadre  bestaaende  af  ti  Pantserskibe,  to  Bombardeer- 
skibe  og  en  Avisodamper  op  ad  Floden. 

Skibscheferne  havde  Ordre  til  at  løbe  forbi  Curupaity 
under  fuld  Fart  med  lukkede  Kanonporte  uden  at  løsne  et 
Skud.  Nogle  Torpedoer  var  det  lykkedes  Admiralen  at  faae 
opfiskede,  og  om  andres  Beliggenhed  havde  han  i  Forveien 
skaffet  sig  Underretning.  Da  Skibene  ankom  foran  Curu- 
paity, bleve  de  modtagne  af  den  voldsomste  Ild,  men  vare 
alle,  med  Uudtagelse  af  »Columbo«,  saa  heldige  at  slippe 
forbi.  Lige  ud  for  Forterne  fik  dette  Skib  Skud  i  Skruen, 
men  Admiralen  gav  øieblikkeligt  »Silvado«  Ordre  til  at 
tage  sin  Kammerat  paa  Slæb,  og  denne  vanskelige  Maneuvre 
udførtes  med  Hurtighed  og  Præsicion  under  en  Kegn  af 
Kugler  og  Kardætsker.  Dog  dette  var  ikke  det  eneste 
Uheld:  Chefen  paa  »Tamandaré«  lod,  da  han  troede  sig 
udenfor  Skudvidde,  en  Port  aabne  for  bedre  at  kunne  see 
sig  om.  I  samme  Øieblik  slog  en  Kugle  an  mod  et  af 
Portens  Hjørner;  Splinter  og  Jernstumper  fløi  ind  i  Casse- 
matten  og  saarede  eller  dræbte  tretten  Mand.  Chefen  mi- 
stede den  ene  Arm  og  blev  desuden  saaret  i  Hovedet,  men 
det  Værste  var,  at  Maskinen  blev  beskadiget.  »Silvado«  og 
»Herval«  kom  imidlertid  hurtigt  til  Hjælp  og  slæbte  »Ta- 
mandaré« videre.  Naar  man  undtager  disse  Uheld,  kom 
Escadren  uden  betydelige  Havarier  og  uden  at  stede  paa 
Torpedoer  forbi  Curupaity,  og  Klokken  olleve  om  Formid- 
dagen begyndte  den  at  bombardere  Humaita.  Skibene  an- 
krede med  Spring  paa  den  høire  Side  af  Floden,  i  Læ  af  en 
lille  0,  saa  at  de  vare  meget  vanskelige  at  træffe  for  Fjen- 
den; atten  Hundrede  Fod  fra  Ankerpladsen,  længere  op  ad 
Floden,  var  den  omtalte  Kjæde  udspændt. 

Imidlertid  var  Skibenes  Stilling  her  høist  usikker.     Da 

Lopez  beholdt  Curupa'lty  besat,  saae  Brasilianerne  sig  nemlig 
aldeles  afskaarne  fra  al  Forbindelse  ad  Flodveien,  og  for  at 
vanskeliggjøre  et  muligt  Tilbagetog  blev  der  udlagt  talrige 
Torpedoer.  Tgnacio  blev  derfor  nødt  til  at  anlægge  en  Vei 
gjennem  Chacoørkenen,  der  ligger  paa  Paraguay tlod ens  høire 
Bred,  og  til  at  slaae  forskjellige  Broer  over  Floden,  der  her 
har  et  meget  bugtet  Løb.  Armeen  havde  imidlertid  besat 
enkelte  Punkter  ovenfor  Humaita,  men  Lopez  gav  den  saa 
meget  at  bestille,  at  der  for  det  Første  ikke  blev  Tale  om 
at  gaae  mod  Asuncion. 

Flaaden  vedblev  Bombardementet  mod  Humaita,  hvis 
forskjellige  Bygninger  lede  en  Deel,  men  Intet  i  Forhold  til 
denEegn  af  Bomber,  Granater  og  Kugler,  som  bleve  kastede 
mod  Stillingen,  og  efter  et  Bombardement  paa  et  Hundrede 
og  ti  Dage  var  det  væsentligste  Kesultat,  Pantserskibene 
havde  opnaaet,  det,  at  have  ødelagt  et  Par  af  de  Pontomier, 
der  bare  den  over  Floden  udspændte  Kjæde.  Samqvemmet 
med  den  øvrige  Flaade  igjennem  Chacodistrictet  gik  sin 
uforandrede  Gang,  og  man  anlagde  endog  et  lille  Stykke 
Jernvei  for  at  gjøre  Forbindelsen  regelmæssigere. 

Endelig  ankom  tre  af  de  med  Længsel  ventede  smaae, 
lavtgaaende  Monitorer,  der  fra  Rio  vare  blevne  slæbte  til 
la  Plata  Floden,  og  man  begyndte  igjen  at  optage  de  Ope- 
rationer, der  skulde  afskære  Humaita  den  vigtige  Tilførsel 
fra  Asuncion  ad  Flodveien;  man  erindrer,  at  Hovedstaden 
laa  ikke  mindre  end  halvtredsindstyve  Mile  længere  inde 
i  Landet. 

Netop,  som  Monitorerne  »Para«,  »Alagoas«  og  »Rio 
Grande«  ankom,  i  Begyndelsen  af  Februar  1868,  steg  Van- 
det syv  til  otte  Fod,  og  da  Regjeringen  tilmed  stadigt 
sendte  indtrængende  Ordrer  til  at  fremskynde  Krigen,  be- 
sluttede man  sig  til,  at  en  Division  bestaaende  af  tre  Moni- 
torer og  tre  Pantserskibe  skulde  forsøge  paa  at  dampe  forbi 
Humaita.  Monitorerne  skulde  først  alene  gaae  forbi  Curu- 
paity  for  at  støde   til  de   øvrige  Pantserskibe,   der,   som  vi 

have  seet,  laae  tilankers  lidt  nedenfor  Humaita.  Det  første 
Forsøg  paa  at  forene  sig  med  Admiral  Ignacio  strandede 
paa  Grund  af,  at  Maskinerne  arbeidede  slet  og  som  Følge 
af  Vanskeligheden  ved  at  styre  med  Klartskibsrattet.  Efter  at 
disse  Ulemper  vare  afhjulpne  saa  godt,  det  lod  sig  gjøre  i 
Hast,  lettede  Monitorerne  en  mørk  og  regnfuld  Nat  den 
trettende  Februar  og  dampede  op  ad  Floden,  idet  de  holdt 
sig  nær  til  den  høire  Flodbred.  Paraguayanerne  opdagede 
Fjenden  eg  søgte  at  genere  hans  Bevægelser,  men  kun  »Kio 
Grande«  blev  truffet  et  Par  Gange  uden  at  tage  nogen 
videre  Skade.  Efter  i  en  Times  Tid  at  have  været  udsat 
for  Ilden  fra  Batteriet  vare  de  udenfor  Skudvidde  og  for- 
enede sig  med  Admiral  Ignacio.  Under  Forbifarten  havde 
Træskibene  nærmet  sig  Curupaity  og  søgt  at  aflede  Opmærk- 
somheden ved  at  beskyde  Batteriet. 

I  fem  Dage  arbeidede  nu  de  forenede  Pantserskibes 
Haandværkere  paa  yderligere  at  afhjælpe  Monitorernes  Mang- 
ler, og  den  attende  var  alt  klart  til  at  forsøge  Vovestykket. 
Hvad  Flodforhindringerne  angik,  saa  havde  heldigviis  den 
stærke  Strøm,  som  Paraguayflodens  pludselige  Stigen  foran- 
ledigede, gjort  dem  betydningsløse,  idet  nogle  af  Pontonnerne 
vare  blevne  revne  bort,  og  Kjæden  laa  nu  omtrent  tolv 
Fod  under  Vandet,  saa  at  Skibene  kunde  flyde  over  dette 
for  Skrue  og  Skrog  saa  farlige  Sted.  Udførelsen  af  det  ære- 
fulde Hverv  blev  betroet  til  Commandeur  Carvalho,  og  hans 
lille  Afdeling  bestod  af  følgende  Pantserskibe :  Cassemat- 
skibet  »Barosso«  med  Monitoren  »Rio  Grande«  paa  Slæb; 
dernæst  Taarnskibet  »Bahia«,  Standerskib,  med  »Alagoas«, 
og  endelig  Cassematskibet  »Tamandaré«  med  den  tredie  Mo- 
nitor »Para«  paa  Slæb. 

Ved  Midnatstid  mellem  den  attende  og  nittende  Fe- 
bruar paa  samme  Tid,  som  de  tilbageblevne  Pantserskibe: 
»Brazil«,  »Lima  Barros«,  »Columbo«  og  »Silvado«  aabnede 
en  heftig  Ild  mod  Landbatterierne,  lettede  Skibene  og  sty- 
rede dristigt  op  ad  Floden,  men  ikke  saa  snart  bemærkede 

Paraguayanerne  Bevægelsen,  førend  de  paa  Kysten  tændte 
store  Baal,  der  foruden  at  gjøre  Skibene  synlige  for  Land- 
artilleristerne, tillige  blændede  Chefer,  Lodser  ogKoergængere. 
Enhver,  der  blot  en  mørk  Nat  har  lagt  til  ved  Kjøbenhavns 
Toldbod  og  saaledes  seet,  hvorledes  et  Par  Gaslygter  kunne 
virke  forstyrrende  paa  Bedømmelsen  af  Omgivelsernes  Be- 
liggenhed, vil  nogenlunde  kunne  gjøre  sig  et  Begreb  om 
den  lille  brasilianske  Escadres  vanskelige  Opgave:  Mørke, 
blændende  Blus,  Tanken  om  hvert  Øieblik  at  træffe  paa 
Torpedoer,  Muligheden  af,  at  en  Slæber  kunde  springe  eller 
blive  skudt  over  og  saaledes  bringe  Uorden  blandt  Skibene 
lige  under  en  heftig  Artilleriild  fra  Forter,  der  kun  vare 
nogle  faa  Hundrede  Alen  fjerne,  vare  de  Farer,  der  skulde 
overvindes,  og  beundringsværdigt  smukt  udførte  Søfolkene 
deres  Hverv. 

Klokken  halv  fem  om  Morgenen  var  Humaita  passeret 
af  alle  Skibene  med  Undtagelse  af  »Alagoas«,  der  havde 
faaet  Slæberen  skudt  over;  efter  forskjellige  Gjenvordighe- 
der  var  dog  ogsaa  denne  lille  Monitor  udenfor  Skudvidde. 
Men  Glæden  over  at  være  kommen  nogenlunde  heelskindet 
forbi  Humaita  —  vi  skulle  strax  omtale  de  forskjellige 
Skibes  Passage  lidt  nøiere  —  kjølnedes  betydeligt,  da  et 
Batteri,  der  var  anlagt  paa  den  høire  Bred,  og  om  hvilket 
Escadren  ikke  havde  nogensomhelst  Anelse,  aabnede  Hden. 
Det  var  Timbo-Batteriet,  armeret  med  tolv  svære  Kanoner, 
der  nu  ved  høilys  Dag  skulde  passeres  paa  kort  Hold,  og, 
som  vi  øieblikkelig  skulle  see,  gjorde  disse  tolv  Kanoner 
mere  Skade  end  alle  Humaitas.  Dog  Lykken  var  Brasilia- 
nerne god,  og  den  lille  Escadre  naaede,  rigtignok  med  be- 
tydelige Havarier  Byen  Tuyi,  nogle  Mile  længere  op  ad 
Floden,  hvor  det  der  staaende  brasilianske  Armeecorps  mod- 
tog  sine  Kampfæller    med  den  meest  levende  Begeistring. 

Som  ovenfor  berørt  løb  denne  betydningsfulde  Expedi- 
tion  ikke  af  uden  talrige  og  meget  alvorlige  Havarier  for 
de  sex  Skibe ;    det  er  imidlertid  interessant  at  see,  hvilken 

Modstandskraft  disse  ufuldkomne,  smaae  Leilighedspantser- 
skibe  vare  i  Besiddelse  af;  thi  vel  benyttede  man  Natten 
til  at  forcere  Plaaden,  men  ikke  destomindre  havde  man 
paa  meget  kort  Hold  været  udsat  for  Ilden  fra  mere  end 
et  Hundrede  og  firsindst3^ve  Kanoner,  for  største  Delen  otte 
og  tresindstyve-pundige  og  nogle  et  Himdrede  og  tyve- 
pundige,  og  vi  ville  derfor  nu  følge  hvert  enkelt  Skibs  Ma- 
neuvre,  støttet  paa  officielle  Chefsrapporter. 

»Barosso«s  Chef,  der  slæbte  »Rio  Grande«  havde  havt 
den  ypperlige  Idee  at  anbringe  et  Talerør  mellem  begge 
Skibene,  hvilket  selvfølgelig  meget  lettede  den  samlede 
Maneuvre,  saa  meget  mere,  som  Monitoren  just  ikke  ud- 
mærkede sig  ved  god  Styring.  Tiltrods  for  Skibenes  Lang- 
somhed vare  de  allerede  Klokken  et  Qvarteer  over  fire  klar 
af  Humaita.  »Barosso«  blev  kun  truffet  to  Gange  og  »Rio 
Grande«  en  eneste  Gang.  Klokken  tre  Qvarteer  paa  otte 
blev  Timbo-Batteriet  passeret,  og  et  mærkeligt  Held  fulgte 
disse  to  Skibe,  da  »Barosso«  kun  blev  ramt  af  ti  Projek- 
tiler, og  hele  Skaden  beløb  sig  til  Tabet  af  et  Anker,  Skor- 
stenen gjennemskudt  og  nogle  Buler  i  Pantsret.  Monitoren 
mistede  ogsaa  et  Anker,  som  en  Kugle  slog  over  i  tre 
Stykker. 

Standerskibet  »Bahia«,  der  havde  »Alagoas«  paa  Slæb, 
styrede  meget  slet  med  sit  Klartskibsrat  og  begyndte  strax 
i  den  haarde  Strøm  med  at  løbe  »Alagoas«  paa  Grund  og 
med  at  rage  ombord  i  »Columbo«,  der  fik  endeel  Havari. 
Udfor  Humaita  blev  Slæberen  skudt  over,  og  overladende 
Monitoren  til  sig  selv  var  »Bahia«  ovenfor  Humaita  Klok- 
ken halv  fem  og  passerede  Timbo  Klokken  syv.  Stan- 
derskibet blev  truffet  af  ialt  to  og  fyrretyve  Projectiler,  der 
ikke  foraarsagede  videre  Skade;  en  Kugle  gik  gjennem 
Cassemattens  Tag  og  slog   mat  ned  ved  Siden  af  Ratlinen. 

Det  var  lige  ved  Flodforhindringen,  at  »Bahia«  forlod 
Monitoren,  der  uden  Styr  af  Strømmen  blev  ført  tilbage  til 
de  øvrige  Pantserskibes  Ankerplads,    hvor   den  ragede  om- 

bord  i  »Herval«.  Da  den  var  kommen  klar,  dampede  den  igjen 
op  ad  Floden,  men  nok  engang,  lige  ud  for  det  stærkeste 
Batteri,  mistede  den  Styret,  og  Strømmen  drev  den  igjen  ned 
til  de  andre  Skibe ;  underveis  kom  Maskinen  not  engang  i  Uor- 
den, netop  som  Forterne  vare  passerede,  og  Strømmen  satte 
Skibet  paa  Grrund.  Paraguayanerne  concentrerede  nu  al  Ilden 
mod  det  lille  Skib  for  at  give  det  Grundskud  med  deres 
sværeste  Artilleri,  men  Havariet  paa  Maskinen  var  hurtigt 
udbedret;  for  fjerde  Gang  kom  Monitoren  i  Gang  og  var 
Klokken  halv  ti  klar  af  Humaita.  Rasende  over  ikke  at 
kunne  ødelægge  Skibet  med  Artilleriet,  gjøre  Paraguayanerne 
et  fortvivlet  Forsøg  paa  at  entre  det  fra  en  Snees  Baade, 
men  »Alagoas«  løber  tre  af  dem  isænk,  skyder  tre  andre  ned 
med  Kardætsker  og  er  heldig  nok  til  at  komme  udenfor  Timbo- 
Batteriets  Skudvidde  henimod  Klokken  elleve.  Da  Monitoren 
var  ankommen  til  Tuyi,  maatte  den  strax,  frygtelig  tilredt, 
løbe  sig  paa  Grund  for  ikke  at  synke.  Ikke  mindre  end 
to  Hundrede  Projectiler  havde  ramt  Skibet,  og  hvor  de  ikke 
havde  anrettet  større  Skade,  var  der  to  til  tre  Tommer  dybe 
Buler  i  Pantseret.  Flere  Plader  paa  Taaruet  bleve  bragte 
ud  af  deres  Leie,  Boltene  og  Inderklædningen  løsrevne,  og 
Taarnets  Omdreiningsaxe  blev  kløvet.  Den  næppe  halvan- 
den Fod  høie  Side  af  Skroget  var  næsten  ødelagt:  flere 
Plader  paa  styrbords  Side  vare  gjennemskudte,  eller  Pro- 
jectilerne  vare  blevne  stikkende  i  Træklædningen;  paa  en 
Længde  af  atten  Fod  var  hele  Forbindingen  ødelagt.  Om 
Bagbord  var  Siden  gjennemskudt  af  syv  Projectiler,  og  flere 
Plader  fandtes  kløvede^  Endeel  Mennesker  bleve  saarede 
i  Maskinen,  og  endelig  skulle  vi  ikke  glemme,  at  »Alagoas«'s 
saa  udholdende  Chef  og  Lodsen  under  hele  den  farefulde 
Seilads  maatte  opholde  sig  paa  Dækket  for  at  maneuvrere 
Skibet  med  nogenlunde  Sikkerhed.  Saa  godt,  de  kunde, 
søgte  de  Dækning  af  Taarnet,  men  Chefen  blev  saaret  af 
Splinter. 

»Tamandaré«,  der  slæbte  »Para«,  fik  en  alvorlig  Skade 

under  Humaitas  Kanoner;  et  Skud  eller  en  Torpedo  aabnede 
en  betydelig  Læk  i  Forskibet;  Vandet  strømmede  saa  vold- 
somt ind,  at  en  Deel  af  Fyrene  slukkedes  under  Kjedlerne, 
og  det  var  kun  med  de  yderste  Anstrengelser,  at  Skibet 
kunde  holdes  flydende,  men  Chefen  gav  ikke  Slip  paa  Mo- 
nitoren trods  den  eiensynlige  Fare  for  at  synke,  hvis  han 
ikke  vilde  sætte  Skibet  paa  Grund  under  Fjendens  Kanoner. 
Ilde  tilredte  af  Timbo-Batteriet,  naaede  »Tamandaré«  og 
»Para«  Tuyi,  hvor  begge  Chefer  løb  deres  Skibe  paa  Grund 
for  ikke  at  synke. 

Foruden  Lækken  var  »Tamandaré«  blevet  ramt  sex  og 
halvfemsindstyve  Gange :  Skorsteen  og  Daraprør  vare  gjen- 
nemskudte,  en  Kranbjælke  bortskudt,  et  Klyds  skudt  i  Stum- 
per og  Stykker,  en  Pantserplade  gjennemboret  til  Træklæd- 
ningen, et  Par  Projectiler  vare  gaaede  igjennem  Cassemat- 
tens  Tag  og  havde  anrettet  endeel  Skade  indenbords,  og 
mange  Plader  havde  faaet  dybe  Buler.  Blandt  andre  mere 
eller  mindre  betydelige  Havarier  havde  et  Skud  forrykket 
»Para« s  Vædderapparat  og  derved  foraarsaget  den  Læk,  der 
gjorde  det  nødvendigt  at  sætte  Skibet  paa  Kysten. 

Kun  Halvdelen  af  Escadren  var  efter  det  grove  Stykke 
Arbeide,  den  havde  udført,  kampdygtig :  »Tamandaré«,  »Ala- 
goas«  og  »Para«  stode  paa  Grund  indtil  Videre,  og  Esca- 
drechefen  sk3mdte  sig  derfor  med  at  fylde  »Bahia«,  »Ba- 
Tosso«  og  »Rio  Grande«  med  Kul  fra  de  tre  første  for  at 
løbe  op  ad  Floden  og  vise  sig  foran  Hovedstaden. 

Den  tyvende  Februar  lettede  dissse  Skibe  og  naaede 
uden  videre  Uheld  til  Asuncion,  som  var  aldeles  forladt 
af  Befolkningen,  der  havde  søgt  Tilflugt  paa  en  lille  0. 
Et  unyttigt  og  temmelig  uskadeligt  Bombardement  paa- 
fulgte, indtil  de  fremmede  Consuler  heiste  deres  Flage,  og 
da  Armeen  ikke  havde  nogen  Styrke  disponibel  til  at  sende 
saa  langt  bort,  gik  de  tre  Skibe  tilbage  igjen  til  Tuyi. 
Humaltastillingen  var  nu  afskaaren  sin  væsentligste  Tilfør- 
sel, men  Blodet  vedblev    at   flyde   i  Strømme  ved  de  for- 

skjellige  frugtesløse  Angreb,  der  fra  de  Allieredes  Side  fore- 
toges for  at  vinde  Terrain. 

Skibene  bleve  liggende  i  de  tre  PJscadrer,  hvori  Om- 
stændighederne i  Løbet  af  Krigen  havde  deelt  dem :  de  sex 
Pantserskibe,  der  havde  forceret  Humaita,  ved  Tuyi;  Admi- 
ral Ignacio  med  de  øvrige  Pantserskibe  mellem  Humaita  og 
Curupaity,  og  endelig  Træskibene  nedenfor  Curupaity. 

Natten  mellem  første  og  anden  Marts  gav  Paraguay- 
anerne et  nyt  Beviis  paa  deres  utrolige  Dristighed  ved  et 
Forsøg  paa  ved  Entring  at  erobre  et  af  de  under  Admira- 
lens directe  Commando  liggende  Pantserskibe.  Klokken 
elleve  om  Aftenen  syntes  en  brasiliansk  Patrouillebaad  at 
bemærke  et  vist  Eøre  af  Folk  og  Baade  paa  den  fjendtlige 
Flodbred,  hvorom  der  blev  afgivet  Melding  til  Admiralski- 
bet »Brazil«  og  til  »Lima  Barros«,  Eskadrechef  Costas  Stan- 
derskib, der  laa  Fjenden  nærmest.  Da  Admiralen  forudsaae 
en  Entring,  sendte  han  øieblikkelig  Ordre  ombord  til  Costa 
at  lade  alle  Mand  blive  nede  i  Skibet,  at  lukke  Lugerne  og 
kun  lade  en  Udkigger,  der  var  klar  til  at  bringe  sig  selv  i 
Sikkerhed,  blive  paa  Dækket. 

Næppe  var  der  gaaet  en  halv  Snees  Minutter,  førend 
man  kunde  skjelne  omtrent  tredive  paraguayanske  Baade 
med  fem  og  tyve  Mand  i  hver  og  en  Officeer  i  hveranden 
styre  mod  »Lima  Barros«  og  entre  op  paa  Dækket.  Enten 
nu  Admiralens  Ordre  blev  misforstaaet,  eller  Costa  troede 
ved  egen  Hjælp  at  kunne  afslaae  Entringen,  nok  er  det,  han 
styrter  sig  i  Spidsen  for  sine  Matroser  mod  Fjenden,  men 
falder  øieblikkelig  med  kløvet  Hoved.  Hans  Skibschef, 
Garcindo,  optager  Kampen,  og  i  nogle,  faa  Minutter  raser 
det  frygteligste  Haandgemæng  paa  »Lima  Barros»^s  Dæk. 
I  Mørket  kan  desværre  det  nærliggende  Pantserskib  >Sil- 
vado«s  Chef  ikke  ret  see,  hvad  der  gaaer  for  sig,  og  efter 
Admiralens  Ordre  beskyder  han  »Lima  Barros«  med  Kar- 
dætsker  og  anretter  saaledes  et  rædsomt  Blodbad  mellem 
Ven  og  Fjende,  indtil  Admiralen  giver  Signal  til  at  ophøre 

med  Skydningen,  da  han  selv  med  »Brazil«  vil  lægge  paa 
Siden  af  det  entrede  Skib  og  gjere  det  af  med  Paraguay- 
anerne, men  Maneiivren  løber  uheldig  af,  og  »Brazil«s  Væd- 
derapparat tilføier  »Lima  Barros«  betydelig  Skade.  Entrin- 
gen mislykkedes,  Kampen  var  for  ulige;  men  mistede  Pa- 
raguayanerne største  Delen  af  deres  Folk,  saa  blev  »Lima 
Barros«  ubrugelig  for  længere  Tid,  og  saa  at  sige  hele  Be- 
sætningen omkom  deels  for  Fjendens  Revolvere,  Huggerter 
og  Knive  og  deels  for  »Silvado«'s  Kanoner. 

Begivenhederne  gik  deres  Gang.  Den  en  og  tyvende 
Marts  lykkedes  det  tre  Pantserskibe  at  sprænge  en  Krudt- 
mølle i  Luften  og  at  løbe  de  to  paraguayanske  Dampskibe 
»Iguary«  og  »Taquary«  i  Sænk.  Disse  to  Skibe  havde  hid- 
til vidst  at  undgaae  alle  JCfterstræbelser,  dækkede  af  Land- 
batterierne. Den  følgende  Dag  opdagede  en  Patrouillebaad, 
at  Curupaity  var  forladt,  men  istedetfor  Kanoner  erobrede 
de  Allierede  kun  Træstammer;  Artilleriet  havde  Paraguay- 
anerne skaffet  bort  itide,  og  endelig  —  Natten  mellem  den 
fire  og  fem  og  tyvende  Juli  1868  —  drev  Hungersnøden  Lopez's 
tappre  Soldater  ud  af  den  saa  ærefuldt  forsvarede  Humaita- 
Stilling,  uden  at  de  Allierede  tilføiede  deres  Fjender  det 
ringeste  Tab,  og  Kampen  optoges  længere  inde  i  Landet. 

Kaste  vi  nu  et  Blik  tilbage  paa  dette  Afsnit  af  denne 
endnu"^)  ufuldendte,  blodige  Krig,  da  giver  Skibenes  Virksom- 
hed paa  Floderne  Anledning  til  en  og  anden  Betragtning. 
Vel  er  det  ikke  europæiske  Nationer,  der  med  deres  mere 
fuldkomne  Krigskunst  og  med  Nutidens  mægtige  Krigsma- 
skiner ere  optraadte  paa  Krigsskuepladsen,  men  for  en  Deel 
tilhører  dog  Materiellet  paa  begge  Sider  den  nyere  Tids 
Opfindelser.  Lopez's  cassematterede  Forter  vare  byggede 
af  engelske  Ingenieurer  ligesom  deres  Armering  for  en 
Deel  skyldte  den  engelske  Industri   sin  Oprindelse;   Torpe- 


*)  Efterat  Lopez,  ifølge  de  sidste  Efterretninger  fra  Sydamerika, 
er  død,  maa  Krigen  vel  antages  for,  idetmindste  foreløbig,  at 
være  afskittet.  Red. 

doer  og  Flod  forhindringer  have  spillet  en  ikke  ubetydelig 
Rolle  i  Forsvaret,  og,  som  vi  have  seet,  blev  Størstedelen 
af  de  brasilianske  Pantserskibe  kjøbt  i  England,  Frankrig  og 
Nordamerika,  og  paa  de  brasilianske  Orlogsværfter  var  Skibs- 
bygningen underlagt  franske  Ingenieurer.  Pantserskibene  vare 
her  kun  et  Leilighedsvaaben,  der  efter  sin  Bestemmelse 
maatte  være  i  Besiddelse  af  mange  Ufuldkommenheder  i 
Retning  af  Usaarbarhed,  ligesom  den  sværeste  paraguayanske 
Kanon  kun  var  hundredeogtyve-pundig,  men  dog  viste  sig 
kraftig  nok  til  paa  kort  Hold  med  sine  Staalprojectiler  at 
slaae  igjennem  det  halvfemte  Tomme  tykke  Pantser,  der 
endnu  danner  en  Mængde  Pantserskibes  Bepantsring.  Der 
var  saaledes  i  alt  Fald  ikke  nogen  paafaldende  Uovereens- 
stemmelse  mellem  Angrebs-  og  Forsvarsvaabnet  —  og  intet 
Sted  lykkedes  det  Paraguayanerne  paa  de  smalle  Floder  at 
forhindre  Pantserskibene  i  at  passere  Forter,  Torpedoer  og 
Forhindringer. 

Af  hvilken  Grund  Admiral  Ignacio  ikke  lod  de  tre 
Monitorer  slæbe  paa  Siden  af  de  tre  større  Pantserskibe, 
have  vi  ikke  seet  oplyst.  Som  bekjendt  forcerede  Admiral 
Farragut  i  1864  Mobilebugten  med  sine  Skibe,  surrede  to 
og  to  sammen  for  kun  at  udsætte  Halvdelen  af  Maskinerne 
og  Skibene  for  Fjendens  Ild,  og  var  dette  skeet  her,  vilde 
den  lille,  langsomme  »Alagoas«  ikke  i  den  haarde  Strøm 
have  løbet  saa  stor  Fare  for  at  gaae  tabt.  Forresten  har 
allerede  Seilskibskrigshistorien  afgivet  slaaende  Exempler 
paa  Muligheden  af  med  god  Vind  at  forcere  stærkt  arme- 
rede Indløb  og  Flodmundinger  ved  høilys  Dag  —  vi  tænke 
paa  Admiral  Duckworths  Forcering  af  Dardanellerne  1807 
og  paa  Admiral  Roussin,  der  trængte  ind  i  Tajoen  1831  — ; 
Dampen  og  Pantseret  have  naturligviis  i  høieste  Grad  lettet 
saadanne  Foretagender.  Lader  os  tilExempel  antage,  at  et 
Fort  paa  et  Hundrede  Kanoner  skal  passeres  af  en  Flaade 
paa  fem  og  tyve  Skibe  af  alle  mulige  Størrelser  paa  omtrent 
fem  Hundrede   Alens  Afstand.       Med    en   rimelig  Afstand 

mellem  Skibene  i  hverandres  Kjølvand  vil  Linien  være  om- 
trent fem  Tusinde  Alen  lang,  og  med  blot  sex  Miles  Fart 
vil  Flaaden  kun  et  lille  Qvarteer  være  udsat  for  de  Hun- 
drede Kanoners  Ild.  Regnes  nu  halvandet  Minut  til  hvert 
Skud,  bliver  det  et  Tusinde  Skud,  som  skulle  spredes  mod 
en  bevægelige  Masse,  der  fylder  de  fem  Tusinde  Alen,  og 
som  yderligere  kan  skjule  sig  bag  Krudt  og  Kulrøg.  Denne 
Beregning,  som  vi  laane  af  en  fransk  Forfatter,  er  gjort  med 
Hensyn  til  de  for  nogle  faa  Aar  tilbage  brugelige  Kanoner ; 
Nutidens  svære  Skyts  kan  kun  skyde  et  Skud  hvert  tredie 
til  fjerde  Minut,  men  desto  farligere  er  naturligviis  ogsaa 
dets  Virkning.  Vi  have  opstillet  dette  lille  Tankeexperi- 
ment,  der  sikkert  for  en  eller  anden  Læser  klarere  vil  op- 
lyse de  brasilianske  Orlogsmænds  Opgave  lige  over  for  de 
paraguayanske  Forter,  men  det  var  ikke  Forterne  alene,  men 
ogsaa  Torpedoer  og  Forhindringer,  der  skulde  passeres. 

Af  disse  to  Forsvarsmidler  er  Torpedoen  ved  sin  plud- 
selige og  frygtelige  Virkning  det  virksomste,  men  desværre 
have  vi  ikke  nølere  Underretning  om  de  paraguayanske  Tor- 
pedoer, der  dog  uden  Tvivl  have  været  temmelig  ufuldkomne, 
da  de  sikkert  ellers,  om  det  endog  lykkedes  Fjenden  at 
opfiske  en  Deel  af  dem,  vilde  have  anrettet  større  Skade, 
end  de  gjorde.  Det  var  et  stort  Held  for  Brasilianerne, 
at  Lopez  ikke  havde  faaet  anskaffet  Torpedobaade,  thi  disse 
vilde  upaatvivlelig  have  viist  sig  meget  brugbare  netop  her, 
naar  man  seer  hen  til,  at  Skibene  vare  tvungne  til  altid  at 
ligge  tilankers  om  Natten  paa  de  smalle  Floder;  Paraguay- 
anernes høie  Grad  af  Dødsforagt  vilde  ikke  have  ladet  det 
mangle  paa  Folk  til  Deeltagere  i  saadanne  Expeditioner. 

Afspærring  af  snevre  Farvande  ved  Forhindringer  skri- 
ver sig  fra  Arilds  Tid;  Athenienserne  spærrede  Piræus,  lige- 
som baade  Russerne  under  Krigen  med  Vestmagterne  og 
Sydstaterne  i  Krigen  mod  Nordstaterne  lukkede  deres  Havne, 
Indløb  og  Flodmundinger,  deels  ved  sænkede  Skibe  og  deels 
ved  udspændte  Kjæder,    svære    Touge,    Bomme,    Pælebyg- 

ninger  o.  s.  v.  Den  første  Maade  er  selvfølgelig  den  meest 
virksomme,  men  foruden  at  man  herved  lukker  Døren  aldeles 
til  for  sig  selv,  maa  man  betænke  de  store  Vanskeligheder, 
der  ofte  ved  Fredens  Gjenoprettelse  stille  sig  i  Veien  for 
at  skaffe  disse  med  Steen  fyldte,  sænkede  Skibe  bort.  Deu 
anden  Art  Forhindringer  kan  vel  gjøre  Gavn,  men  foruden 
at  disse  næppe  nogensinde  ville  kunne  modstaae  pantsrede 
Skibe,  der  med  nogenlunde  stærk  Fart  løbe  paa  dem,  ville  Na- 
turforholdene ofte  gjøre  deres  Virksomhed  til  Intet,  og  som 
det  oftere  er  gaaet,  have  vi  seet,  at  det  ogsaa  gik  her,  idet 
Flodens  Stigen  tillod  Brasilianerne  at  løbe  over  de  udspændte 
Kjæder,  om  end  disse  modstode  Strømmens  Voldsomhed. 
Forhindringer  i  Skikkelse  af  Net  eller  sammenslyngede 
Toug  ville  uden  Tvivl  være  de  fortrinligste  at  stille  op 
mod  Skrueskibene,  isærdeleshed  mod  dem  af  disse,  der  ere 
forsynede  med  Dobbeltskruer. 

Alle  Søtidsskrifter  have  for  Tiden  Spalterne  fulde  af 
Betragtninger  over  Vædderangrebets  Betydning,  og  Comman- 
deur  Barosso  har  da  ogsaa  i  Slaget  ved  Riachuelo  leveret 
sit  Bidrag  hertil  —  et  Bidrag,  der  vel  ikke  kan  maale  sig 
med  Farraguts  eller  Tegethoffs,  men  som  ikke  desto  mindre 
er  et  Beviis  paa  det  velfortjente  Held,  der  ofte  kroner  en 
smuk  Udførelse  af  en  dristig  Beslutning,  thi  sikkert  havde 
ikke  Enhver  besluttet  sig  til  at  bruge  et  gammelt  Hjulskib 
som  Vædderskib.  Det  omdebatterede  Spørgsmaal  fik  imid- 
lertid her  lige  saa  lidt  som  i  Amerika  eller  ved  Lissa  nogen 
fyldestgj ørende  Løsning,  da  de  Skibe,  der  hidtil  ere  blevne 
trufne  af  Vædderangreb,  have  været  hæmmede  i  den  fulde 
Brug  af  deres  Maskinkraft  eller  Maneuvredygtighed,  deels 
paa  Grund  af  en  eller  anden  Beskadigelse  og  deels  paa 
Grund  af  snevre  Farvande.  Den  største  Vanskelighed  for 
ved  den  nye  Angrebsmaade  at  ødelægge  Modstanderen  træder 
først  frem  der,  hvor  begge  Skibene  have  Plads  nok  til  at 
maneuvrere,  og  dette  Forhold  var  ikke  tilstede  paa  Parana- 
eller  Paraguay-Floden. 

En  ret  interessant  Fremtoning  i  denne  Krig  finde  vi  i, 
at  den  i  Seilskibenes  Tid  saa  yndede  Entring  et  Par  Gange 
har  faaet  sin  Anvendelse  her,  men  det  er  da  igjen  de  sær- 
egne P'lodforhold,  der  have  fremkaldt  den,  thi  Dampen  har 
gjort  denne  Angrebsmaade  til  en  Umulighed,  hvor  ikke 
netop  begge  de  stridende  Parter  ville  anvende  den,  eller 
hvor  Farvandene  ere  for  smaae  til  at  undgaae  den.  To 
Gange  gjorde  Paraguayanerne  fortvivlede  Forsøg  paa  at 
entre  de  brasilianske  Pantserskibe  fra  Smaabaade,  men  denne 
halsløse  Gjerning  mislykkedes  —  et  Par  Torpedoer  havde 
sikkrere  ført  til  Maalet,  og  Hundreder  af  Mennesker  vilde 
ikke  være  blevne  offrede  til  ingen  Nytte.  Dog  Menneskeliv 
syntes  Lopez  ikke  at  bryde  sig  om,  da  det  fortælles,  at  han 
modtog  Efterretningen  om  det  store  Tab  ved  Eiachuelo,  hvor 
hans  Folk,  som  altid,  kæmpede  med  høi  Grad  af  Tap- 
perhed, med  de  Ord:  »Hvad  gjør  vel  Tabet  af  nogle 
Hundrede  Mand  Paraguay!« 

O.  Irminger. 


Den  sicilianske  Tesper.") 


JJet  Hohenstaufiske  Hims  kom  paa  Siciliens  Throne  med 
Keiser  Henrik  VI,  en  blodtørstig  Tyran,  der  til  Held  for 
sine  Undersaatter  dog  allerede  den  otte  og  t3^vende  Sep- 
tember 1197  døde  i  Messina. 

Hans  berømte  Søn,  Keiser  Frederik  TI,  arvede  hans 
Eiger.  Denne  udmærkede  Fyrste,  der  var  saa  langt  forud 
for  sin  Tid,  at  han  endog  beskyttede  Saracenerne  paa  Sici- 
lien mod  Paven,  regjerede  med  Viisdom  og  Retfærdighed, 
skjøndt  ikke  uden  at  Folket  knurrede  over  de  høie  Skatter* 
Hans  uophørlige  Stridigheder  med  Paverne  og  de  Modkei- 
sere,  disse  skaffede  ham  paa  Halsen,  ere  ligesaa  bekj endte 
som  hans  sjeldne  Dannelse  og  store  Kjærlighed  til  Kunst 
og  Videnskab.  En  Blodgang  bortrev  denne  store  Keiser 
den  trettende  December  1250  i  Firenzuola  i  Apulien;  hans 
Grav  sees  i  Palermo. 

Conrad  IV  fulgte  sin  Fader  paa  de  tydske  Keiseres 
Throne,  og  under  hans  Overhøihed  styredes  Sicilien  af  Fre- 
derik IPs  tappre  og  ædle,  uægte  Søn,  den  ridderlige,  men 
halvt  saracenske  Manfred.    Men  det  lakkede  ad  Enden  med 


*)  Amari:  La  guerra  del  vespro  Sic,  —  Giannone:  Istoria  di 
Napoli.  —  Herrera:  Comentarios  de  los  hechos  de  los  Es- 
panjoles  etc.  —  Rieordano  Mal  aspina:  Istoria  Fiorentina. 
—  Sabas  Mal  aspina:  Rerum  sicul.  hist.  —  Miiratori: 
Annali  d'Italia,  o.  Fl. 

Hohenstaufernes  Magt;  selv  Keisenies  Levetid  blev  kortere 
og  kortere.  Conrad  døde  allerede  den  en  og  tyvende  Mai 
1254,  sex  og  tyve  Aar  gammel;  hans  eneste  Son  var  Con- 
radin  —  den  sidste  Hohenstaufer.  Langtfra  at  benytte  sig 
af  dennes  Ungdom  til  at  bemægtige  sig  Neapel  og  Sicilien 
lod  den  ædle  Manfred  Vasallerne  sværge  den  fraværende 
Conradin  Troskabseed,  men  da  et  Par  Aar  senere  et  Rygte 
om,  at  Conradin  skulde  være  død  i  Tydskland,  udbredte  sig 
og  almindelig  blev  troet,  tilbøde  Vasallerne  atter  Manfred 
Kronen,  hvilken  han  i  stolt  Bevidsthed  om  sin  Værdighed 
og  overbeviist  om  Conradins  Død  modtog,  hvorpaa  han  blev 
kronet  i  Palermo  som  Konge  over  begge  Sicilierne. 

Men  Hohenstaufernes  uforsonlige  Fjende,  Paven,  hvi- 
lede ikke.  Han  slyngede  Banstraalen  mod  Manfred  og 
stræbte  uafladeligt  at  skaffe  ham  nye  Fjender  paa  Halsen. 
Allerede  tidligere  havde  Pave  Innocens  IV  tilbudt  forskj el- 
lige  fyrstelige  Personer  Manfreds  Throne;  nu  opbød  Urban 
IV  og  efter  hans  Død  (1264)  Clemens  IV  Alt  for  at  for- 
maae  Carl,  Greve  af  Anjou  og  Provence,  Broder  til  Ludvig 
IX  (den  Hellige)  af  Frankrig,  til  at  styrte  den  forhadte 
»Saracener«.  Carl  lod  sig  ikke  længe  nede;  han  sluttede 
en  Overeenskomst  med  Paven,  svoer  Vasaleed  til  den  hel- 
lige Stol  og  blev  derpaa  i  Vaticanet  kronet  til  Konge  af 
Begge  Sicilierne  den  sjette  Januar  1266. 

Med  en  ikke  stor,  men  krigsvant  Hær  nærmede  Carl 
af  Anjou  sig  Benevent.  Her  stod  Kong  Manfred  med  sine 
trofaste  Saracenere,  nogle  Tydskere,  Italienere  og  Apuliere. 
Slaget  var  kort,  men  blodigt.  Da  Manfred  saae,  at  Alt  var 
tabt,  styrtede  han  sig  ind  i  Fjendernes  tætteste  Hobe  og 
fandt  Døden.  De  franske  Krigere  kastede  en  Steendynge  op 
over  den  faldne  Helt,  men  Pavens  Legat  lod  Kongeliget 
opgrave  og  henkaste  paa  Marken  til  Føde  for  Hundene. 

Saaledes  endte  Hohenstaufernes  Kongedømme.  Men 
Byttet  var  skræ^kkeligt  for  de  ulykkelige  Sicilianere.  Ofte 
havde  de  knurret  mod  deres  schwabiske  Herskere,  selv  mod 

Frederik  II  og  Manfred,  naar  Skatterne  bleve  for  trykkende, 
men  nu  skulde  snart  deres  Fortvivlelses  Skrig  over  Carls 
uhørte  Grusomheder  og  skjændige  Udsugeiser  lyde  til  Him- 
len. Selv  den  græsselige  Henrik  VI  kom  ikke  Carl  nær  i 
Blodtørst  og  Eovbegj ærlighed. 

Med  Huset  Anjous  Thronbestigelse  fik  Guelferne  atter 
Magten,  og  de  undertrykte  Ghibelliner  kastede  deres  Øine 
paa  Conradin.  Denne  ulykkelige  Ynglings  Skjæbne  er  be- 
kjendt.  Han  blev  overvunden  ved  Tagliacozzo  (August  1268) 
fangen  paa  Flugten,  og  hans  Hoved  faldt  paa  Torvet  i  Nea- 
pel den  ni  og  tyvende  October  1268.  Og  nu  gav  Carl  først 
sin  Grusomhed  frit  Løb.  Romerne  havde  tidligere  udnævnt 
ham  til  Senator,  men  senere  atter  frataget  ham  denne  Vær- 
dighed. Det  maatte  hævnes.  Alle  de  Komere,  der  fandtes 
i  Conradins  slagne  Hær,  lod  han  indespærre  i  et  Huus  og 
levende  brænde.  Dernæ'st  kom  Touren  til  Hohenstaufernes 
Tilhængere.  Kongen  og  hans  Mordsvende  røvede,  myrdede, 
blindede  og  martrede  Slagtoffrene,  og  værst  gik  det  de 
ulykkelige  Sicilianere,  der  havde  erklæret  sig  for  Conradin. 
Til  dem  sendte  Tyrannen  de  vildeste  af  sine  Bøddelknægte, 
og  Guillaume  de  l'Estendard,  »grummere  end  Grusom- 
heden«, som  Sabas  Malaspina  kalder  ham,  skjændede  det 
franske  Navn  ved  sin  umenneskelige  Blodtørst.  Agosta 
havde  ved  sine  Borgere«;  heltemodige  Tapperhed  længe  for- 
svaret sig.  Ved  Forræderi  faldt  den  endelig  i  de  Franskes 
Magt,  og  disse  skjændte  og  brændte  i  Staden  og  besudlede 
hvert  Huus  med  Mord,  Utugt  og  Plyndring.  Blodet  flød  i 
Strømme  henad  Gaderne,  Qvinders  og  Børns  Jammerskrig 
steg  mod  Himlen,  men  Intet  rørte  dette  Umenneskes  Steen- 
hjerte. Han  lod  en  Bøddelknegt  af  gigantisk  Kraft  hente, 
og  Agostos  fangne  og  lænkede  Helte  bleve  førte  frem  for 
denne.  Med  et  bredt  Sværd  øvede  han  sit  Rædselsværk ; 
naar  hans  Kæmpekraft  trættedes,  rakte  man  ham  uhyre 
Kander  med  Viiu,  som  han  drivende  af  Blod  og  Sved  tømte 
for  derpaa  med   fornyet  Kraft  at    fortsætte   sit  skrækkelige 

Arbeide.  Trindt  om  ham  laae  Dynger  af  afhugne  Hoveder 
og  blødende  Kroppe,  og  i  mange  Timer  varede  dette  ræd- 
somme Slagteri.  Ikke  een  Sjæl  i  Agosta  blev  ilive;  de 
Faa,  der  undslap  fra  Guillaume  de  TEstendards  Boddelhæn- 
der,  flygtede  til  Kysten  og  ilede  ombord  paa  et  lille  Fartoi, 
som  gik  tilbunds  med  Mand  og  Muus.  Mange  Aar  derefter 
var  Agosta  en  Hob  Ruiner,  ode,  ubeboet,  et  Rædselens  Sted 
—  og  saa  bebreider  man  Sicilianerne  Vesperhævnen! 

Paa  Mordscenerne  i  Agosta  fulgte  der  lignende  andre 
Steder.  Overalt  randt  Strømme  af  Blod.  Conrad  Capece, 
en  berømt  Kriger  og  Tilhænger  af  den  myrdede  Conradin, 
blev  forladt  af  sine  Folk  og  overgav  sig  frivilligt  til  Guil- 
laume de  TEstendard ;  denne  stak  hans  Øine  ud,  slæbte  ham 
til  Catania  og  lod  ham  hænge.  Samme  Skjæbne  ramte  hans 
Brødre  i  Neapel  og  utallige  Andre.  I  deres  Fortvivlelse 
vendte  Sicilianerne  sig  til  Paven,  og  Clemens  formanede 
virkelig  ogsaa  Carl  til  »at  være  en  Konge  og  Hyrde  for  sit 
Folk,  ikke  en  Tyran  og  Ulv,«  men  det  frugtede  Intet; 
Carl  spottede  Paven  og  hans  Raad  og  svang  Svøben  over 
de  Undertryktes  Hoveder  med  endnu  større  Grumhed.  Vel 
skyldte  han  Paven  stor  Taknemmelighed,  men  denne  Følelse 
kjendte  hans  Hjerte  ligesaa  lidt  som  andre  menneskelige 
Følelser.  Tiltrods  for  denEed,  han  havde  aflagt  til  Paven, 
krævede  han  Skat  af  Geistligheden ,  plyndrede  Kirkens 
Gods,  forulempede  Tempelherrer  og  Hospitaliterriddere,  som 
kom  til  hans  Land,  forbød  sine  Undersaatter  at  handle  paa 
Pavens  Stater  og  negtede  at  tilbagegive  den  hellige  Stol 
Havneretten  over  Cefalu,  Patti  og  Catania.  Pavens  Venskab 
for  Carl  kjølnedes  derfor  hurtigt  og  kj endeligt. 

Kongen  havde  vel  qvalt  Sicilianernes  Oprør  i  Blod, 
men  de  ulykkelige  Indbyggeres  Lidelser  tiltoge  desuagtet 
hver  Dag;  thi  tilgive  kunde  denne  uværdige  Broder  til  den 
hellige  Ludvig  ikke.  De  franske  Herrer,  der  havde  fulgt 
ham  did  fra  Anjou  og  Provence,  Officerer,  Soldater,  Carls 
Creditorer  og  hans  egen  umættelige  Ro vbegj  ærlighed  skuldft 

nu  tilfredsstilles  paa  Undersaatternes  Bekostning.  Ethvert 
indbringende  offentligt  Embede,  hver  kirkelig  Præbende  blev 
nu  frataget  Ihændehaverne  og  besat  med  hans  Creaturer. 
Alle  Lehn,  Domainer,  Baronier  og  Eiendomme,  der  tilhoi-te 
Manfreds  og  Conradins  Tilhængere,  bleve  dem  fratagne  og 
givne  til  Kongens  Mænd.  Den  kongelige  Fiskal  og  en  heel 
Bande  gridske  Sporhunde  vare  uafladelig  paa  Jagt  efter  God- 
ser og  Eiendomme,  der  under  et  eller  andet  Paaskud  kunde 
røves,  og  Rovet  fordeelte  Carl  mellem  sine  Trofaste,  der 
atter  bortforlehnede  mindre  Dele  af  det  Ranede  til  deres 
Krigsknægte.  1  kort  Tid  var  derfor  det  ulykkelige  Land 
bastet  og  bundet  af  utallige  fremmede  Herrer,  raae  og 
haarde  Krigere,  uden  Følelse  for  Ret  og  Skjel,  som  kun 
tænkte  paa  hurtigst  muligt  at  berige  sig,  som  haanede  og 
foragtede  de  Overvundne,  pinte,  plagede  og  udsugede  dem 
paa  enhver  optænkelig  Maade  og  saaledes  selv  fremskyndede 
den  frygtelige  Dag,  der  skulde  bringe  de  Mishandlede  Be- 
frielse og  Hævn  for  tolv  lange  Aars  Lidelser. 

For  end  yderligere  planmæssigt  at  udsuge  Folket  lod 
Kongen  istedetfor  de  gamle  hohenstaufiske  Keisergylden 
slaae  hele  og  halve  Guld-Caroliner  af  samme  Værdi;  men 
skjøndt  disse,  som  Guld,  vare  foranderlig  Cours  underkastede, 
fastsatte  han  dog  selv  en  bestemt,  urokkelig,  meget  høi 
Cours  for  dem  og  Dødsstraf  for  hver  den,  der  nedsatte  Cour- 
sen. Udgav  eller  modtog  Nogen  en  Carolin  for  ringere 
Værd  end  den  af  Kongen  bestemte,  blev  hans  Gods  confi- 
skeret  og  hans  Haand  afhugget;  men,  var  han  ikke  Handels- 
mand, blev  han  brændemærket  paa  Panden  med  en  gloende 
Carolin.  Hvert  Aar,  ja  undertiden  flere  Gange  aarlig  lod 
han  i  Brindisi  og  Messina  slaae  Sølvpenge,  der  næsten  blot 
bestode  af  Kobber,  gav  dem  en  bestemt,  overdreven  høi 
Værdi  og  tvang  Folket  til  imod  dem  at  bortbytte  det  Guld 
og  Sølv,  af  hvilket  det  endnu  maatte  være  i  Besiddelse. 
Tusinder  bragtes  herved  til  Bettelstaven,  Handel  og  Vandel 


Den  sicilianske  Vesper*  371 

standsede,  og  Elendighed  og  Fortvivleise  greb  mere  og  mere 
om  sig. 

Handelen  med  Salt,  Korn  og  andre  Livsfornedenheder 
gjorde  han  til  et  kongeligt  Monopol.  Flere  af  Kronens  Her- 
ligheder, navnlig  Tolden,  forpagtede  han  bort  for  uhyre 
Summer.  Fandtes  der  ingen  Lysthavende,  og  det  hændtes 
ofte,  tvang  han  rige  Borgere  til  at  overtage  Forpagtningen 
af  de  forskjellige  Herligheder,  og  det  paa  saa  uhørte  Betin- 
gelser, at  de  inden  kort  Tid  vare  Stoddere.  Ofte  beskyldte 
han  falskelig  rige  Mænd  for  Underslæb,  Forræderi  eller 
lignende  Forbrydelser  og  lod  dem  for  Penge  kjebe  sig  frie 
for  en  Straf,  de  ikke  havde  fortjent.  Kronens  store  Do- 
mainer og  Jordegodser  tvang  han  velhavende  Landmænd  til 
at  modtage  i  Forpagtning  paa  saadanne  Betingelser,  at  de 
efter  tre,  fire  Aar  maatte  gaae  Landet  rundt  med  Tigger- 
posen paa  Kyggen.  I  Sandhed,  end  ikke  en  Tiberius  for- 
stod bedre  at  udsuge! 

Overalt  strakte  Kongens  umaadelige  Vildtbaner  sig,  og 
han  forøgede  stedse  deres  Antal  og  Størrelse  ved  uden  ringeste 
Erstatning  at  fratage  Bønder  og  Landeiendomsbesiddere  Mar- 
ker og  Viinbjerge,  som  han  lod  beplante  med  Skov  og  ind- 
rette til  Dyrehaver.  Jagtlove  bleve  givne,  imod  hvilke  Vil- 
helm Erobrerens  vare  milde,  og  Baronerne  og  de  Mægtige 
fulgte  i  dette  som  i  alt  Andet  Kongens  Exempel.  Ogsaa 
de  havde  jo  Hals-  og  Haandsret  over  deres  ulykkelige  Un- 
dersaatter.  Dommerne  trindt  om  i  Landet  forjog  han  og 
besatte  deres  Embeder  med  sine  Creaturer.  Da  disse  ikke 
alene  ingen  Løn  fik,  men  endog  maatte  betale  Kongen  en 
klækkelig  Afgift,  saa  solgte  de  Retten  for  Penge,  saa  at 
den  Fattige  —  og  det  var  inden  kort  Tid  de  fleste  Sicili- 
anere —  uden  Naade  var  hjemfalden  til  de  meest  barba- 
riske Straffe.  Rundt  om  i  Landet  oprettedes  der  Inqvisi- 
tionstribunaler,  der  skulde  opspore  og  straffe  Manfreds  og 
Conradins  Tilhængere;  ja,  Kongen  gav  endogsaa  en  Lov, 
hvorved  han  forbød  de  Skyldiges  Sønner  at  gifte  sig,   som 

var  det  vilde  Dyr,  man  ikke  uden  Fare  kunde  lade  formere 
sig.  Ret  og  Retfærdighed  var  intetsteds  at  faae,  thi  Kon- 
gen var  døv  for  alle  Forestillinger  og  stødte  haanligt  dem 
bort,  der  knælende  bade  om  deres  Ret,  eller  han  lod  dem 
pidske  og  kaste  i  Fængsel  for  deres  Uforskammethed.  For- 
gjæves  skrev,  formanede,  advarede  Clemens,  forgjæves  sendte 
han  en  Legat  til  ham,  ja  formaaede  endog  den  hellige  Lud- 
vig til  at  tale  Tyrannen  tilrette;  forgjæves  truede  Gregor 
X  ham  med  Himlens  Vrede  og  fratog  ham  Toscana;  — 
Carls  Trods  og  Overmod  kjendte  ligesaalidt  Grændser  som 
hans  Grusomhed  og  Ro vbegj ærlighed. 


I  November  1277  besteg  Cardinal  Johan  Gaétano  af 
Orsini  under  Navnet  Nicolaus  III  St.  Peters  Stol.  Han  var 
en  myndig  og  energisk  Mand,  men  Historieskriveren  Gian- 
none  har  udentvivl  Ret,  naar  han  strengt  dadler  hans  Have- 
syge og  bebreider  ham  hans  overdrevne  Rundhaandethed 
mod  hans  talrige  og  begjærlige  Slægtninge.  En  af  disse 
ønskede  at  ægte  en  Datter  af  Prindsen  af  Salerno,  Carls 
ældste  Søn,  og  Paven  forlangte  derfor  Kongens  Samtykke 
til  dette  Giftermaal.  Men  den  overmodige  Tyran  spottede 
Paven  og  sagde :  >Han  har  jo  røde  Sko,  og  hans  Slægts 
Herredømme  ender  ved  hans  Død;  ei  sømmer  det  sig,  at 
Frankrigs  kongelige  Blod  fornedrer  sig  saa  dybt!«  Da  Pa- 
ven erfarede  dette,  blev  han  optændt  af  den  heftigste  For- 
bittrelse  mod  Carl,  men  denne  lod  haant  om  Pavens  Vrede 
og  foragtede  hans  Trusler,  optaget,  som  han  var,  af  sine 
store  Rustninger  for  at  styrte  Keiseren  i  Constantinopel, 
Micliael  Palæologus,  fra  den  græske  Throne.  I  Constanti- 
nopel rustede  man  sig  af  al  Magt  for  at  møde  den  truende 
Fare;  men  der  indtraf  snart  efter  Begivenheder,  som  bleve 
skjæbnes vangre  for  Carl  og  kostede  ham  det  skjønueste  af 
alle  hans  Lande. 

Den  uforsonligste  af  Carls  mange  Fjender  var  uden- 

tvivl  Coiistanze,  Manfreds  Datter,  gift  med  Kong  Peter  III 
af  Arragonien.  Hun,  det  sidste  Skud  af  Hohenstaufernes 
mægtige  Stamme,  syntes  at  have  arvet  sine  berømmelige 
Forfædres  Kraft  og  Energi  og  nærede  et  brændende  Had 
til  Manfreds  og  Conradins  Overvinder.  Hendes  Bønner  og 
Taarer  havde  imidlertid  endnu  ikke  kunnet  bevæge  Kongen, 
hendes  Ægteherre,  til  at  gribe  til  Vaaben  for  at  hævne  de 
sidste  Hohenstaufere ;  thi  Peter  var  vel  en  indsigtsfuld  og 
klog  Fyrste  —  Muratori  kalder  ham  den  forslagneste 
Mand  i  Europa  —  -  men  han  var  langsom  til  at  fatte  en 
Beslutning,  skjøndt  han  hverken  skyede  Vold  eller  Mord*) 
for  at  naae  sit  Maal,  naar  hans  Beslutning  først  var  tagen. 
Men  Arragonien  var  et  lille,  fattigt  Rige,  og  Peters  Magt 
som  alle  arragoniske  Kongers  meget  indskrænket.  Carl  der- 
imod herskede  med  despotisk  Myndighed  over  rige  og  mæg- 
tige Lande,  hans  Hær  var  krigsvant  og  ypperlig  udrustet, 
han  selv  en  erfaren  Kriger,  og  Peter  indsaae  derfor  meget 
godt,  at  under  almindelige  Omstændigheder  kunde  Udfaldet 
af  en  Kamp  mellem  dem  ikke  være  tvivlsomt. 

Men  ved  det  arragoniske  Hof  levede  to  berømte  og 
indflydelsesrige  Mænd,  som  ivrigt  understøttede  Dronning 
Con  stanzes  Bestræbelser,  Roger  Loria  og  Johan  af  Procida. 
Den  Første,  Calabreser  af  Fødsel,  havde  maattet  flygte  fra 
sit  Fædreland  for  Carls  Drabanter,  og  hans  rige  Godser  vare 
confiskerede.  Johan  af  Procida  var  født  eller  idetmindste 
opdraget  i  Salerno,  hvor  han  ved  den  derværende  berømte 
medicinske  Skole  havde  uddannet  sig  til  en  dygtig  Læge. 
Han  var  en  for  sin  Tid  lærd  Mand,  hjemme  i  Latin  og 
Græsk,  og  havde  skrevet  en  Bog  om  Oldtidens  Moralphilo- 
sophi.  Efter  et  upaalideligt  Sagn  skulle  hans  Hustru  og 
Datter  være  blevne  skjændede  af  Franskmændene  og  hans 


*)  Som  Infant  havde  han  ladet  sin  Broder  Fernando  Sanchez,  der 
havde  fornærmet  ham  og  i  det  Hele  var  ham  iveien,  gribe  og 
drukne. 

Søn  dræbt,  da  han  vilde  forsvare  dem.  Som  Tilhænger  af 
Manfred  og  Conradin  var  han  erklæret  fredløs  og  hans 
Gods,  deriblandt  den  ham  tilhørende  0  Procida,  confiskeret. 
Selv  havde  han  søgt  Tilflugt  hos  Dronning  Constanze,  der 
kj  endte  og  skattede  hans  Troskab  mod  de  sidste  ulykkelige 
Hohenstaufere.  Ogsaa  Kong  Peter  satte  stor  Priis  paa 
ham  og  gav  ham  flere  Forlehninger.  Disse  to  Mænd  op- 
muntrede uafladeligt  Peder  til  at  drage  Sværdet;  de  skil- 
drede ham  Siciliens  og  Neapels  Utilfredshed,  Carls  blodige 
Tyranni,  Pavens  Forbittrelse,  den  græske  Keisers  Frygt,  der 
vilde  bringe  ham  til  at  yde  rigelige  Subsidier,  og  det  lykke- 
des dem  ogsaa  virkelig  tilsidst  at  vinde  Kongen  for  deres 
Planer. 

Medens  denne  nu  rustede  sig  af  alle  Kræfter,  gik  Pro- 
cida i  Aaret  1279  til  Constantinopel,  hvor  han  havde  en 
Sammenkomst  med  Keiser  Michael,  der  hvert  Øieblik  ventede 
et  Indfald  i  sit  Land  af  Carl  og  derfor  med  Glæde  lovede 
hundrede  Tusinde  Unzer  Guld  i  Subsidier,  naar  Kongen  af 
Arragonien  ved  at  aabne  et  Felttog  i  Neapel  eller  Sicilien 
kunde  fordele  det  truende  Uveir.  Dernæst  drog  Procida, 
forklædt  som  Minoritermunk,  til  Sicilien,  traadte  der  i  For- 
bindelse med  Gualtiero  da  Celtagirone,  Alaimo  da  Lentini 
og  andre  mægtige  Baroner,  aabenbarede  dem  sine  Planer 
og  fik,  skjøndt  ikke  uden  Møie,  disse  modige,  men  forkuede 
Mænd  til  at  gaae  ind  paa  sine  Ideer.  Stedse  skjult  under 
Munkekutten  søgte  han  derpaa  Audiens  hos  Pave  Nicolaus 
og  fandt  hos  ham  den  største  Eedebonhed  til  at  træde  i 
Forbindelse  med  Carls  Fjender.  Paven  skal  endog  skriftlig 
have  bestyrket  Kong  Peter  i  hans  Forehavende  og  tildeelt 
ham  Investitur  over  Sicilien.  Nu  ilede  Procida  til  Arrago- 
nien og  meddeelte  Kongen,  hvad  han  havde  udrettet,  og 
medens  Peter  drev  paa  Rustningerne,  drog  den  utrættelige 
Mand  igjen  til  Italien,  havde  en  ny  Sammenkomst  med  Pa- 
ven og  med  de  sicilianske  Baroner,  gik  derfra  med  en  ve- 
netiansk Galei  til  Constantinopel,  hvor  Subsidietractaten  og 

endnu  en  Tractat  om  en  Familieforbindelse  mellem  det 
græske  og  arragoniske  Hof  bleve  undertegnede.  En  af 
Keiser  Michaels  Hofmænd,  Accardo,  der  medførte  tredive 
Tusinde  Unzer  Guld  af  de  lovede  Subsidier,  afseilede  derpaa 
tilligemed  Procida  til  Arragonien. 

Men  i  Mellemtiden  var  Pave  Nicolaus  død.  Procida 
erfarede  dette  paa  Reisen  af  et  pisansk  Skib,  men  holdt  det 
hemmeligt  for  Accardo.  De  landede  paa  Malta,  hvor  de  traf 
sammen  med  de  sicilianske  Baroner,  i  hvem  Procida  paany 
med  kraftige  og  begeistrende  Ord  maatte  sætte  Mod.  Ende- 
lig kom  de  til  Arragonien,  hvor  Kongen  med  Glæde  mod- 
tog den  græske  Gesandt  og  de  medbragte  Penge  og  derpaa 
yderligere  paaskyndede  sine  Udrustninger.  Skjøndt  disse 
bleve  drevne  med  den  største  Hemmeligsfuldhed,  kunde  de 
dog  ikke  længe  forblive  ubekj  endte.  Kongerne  af  Frankrig, 
af  England,  af  Castilien,  af  Majorca  lode  forespørge,  hvad 
disse  store  Krigstilberedelser  havde  at  betyde,  og  hvem  de 
gjaldt.  Men  det  var  umuligt  at  faae  noget  Tilforladeligt 
ud  af  den  snue  Arragonier;  den  almindelige  Mening  var 
dog,  at  de  vare  møntede  paa  de  Vantroe,  og  Maurerne  paa 
Afrikas  Kyst  rustede  sig  derfor  ogsaa  af  al  Magt.  Ogsaa 
Carl  af  Anjou  stræbte  at  udforske  Peters  Hensigter;  maaskee 
havde  han  en  Anelse  om,  at  det  gjaldt  ham,  da  han  ikke 
var  uvidende  om  det  brændende  Had,  Dronning  Constanze 
nærede  til  ham  som  en  Følge  af  at  hun  var  den  retmæssige 
Arving  til  Neapel  og  Sicilien,  og  om,  at  Conradin  fra  Ska- 
fottet havde  kastet  sin  Handske  med  Bøn  om  at  bringe  den 
til  Kong  Peter  af  Arragonien,  hvem  han  saaledes  indsatte  til 
sin  Arving.  Men  da  alle  hans  Bestræbelser  for  at  komme 
under  Veir  med  de  spanske  Rustningers  egentlige  Øiemed 
vare  frugtesløse,  blev  han  forbittret  og  udraabte  med  sæd- 
vanlig Raahed:  »Jeg  veed  nok,  at  denne  Peter  er  en  Løg- 
ner og  Bedrager;  men  lad  ham  kun  beholde  sin  Hemmelig- 
hed for  sig  selv!  Carl  af  Anjou  foragter  et  saa  elendigt 
Rige  og  en  saadan  jammerlig  Tiggerkonge!« 

Med  Pavevalget  gik  det  kun  langsomt,  da  de  italienske 
Cardinaler  af  al  Magt  kæmpede  mod  den  franske  Indflydelse. 
For  at  gjøre  en  Ende  paa  Sagen  greb  Carl  til  voldsomme 
Forholdsregler.  Han  ophidsede  Pøbelen  i  Viterbo,  saa  at 
den  med  Magt  forjog  tre  Cardinaler  af  Familien  Orsini  fra 
Conclavet.  De  Tiloversblevne  lod  Carl  indespærre  og 
give  Vand  og  Brød,  medens  han  hemmelig  lod  de  fransk- 
sindede Cardinaler  forsyne  med  mere  nærende  Spiser,  for  at 
de  desbedre  kunde  holde  ud  i  Kampen.  Ved  slige  uværdige 
Kænker  vandt  hanSeir,  og  den  to  og  tyvende  Februar  1281 
blev  den  ham  hengivne  Simon  af  Tours,  Cardinal  Sta.  Ce- 
cilia, valgt  til  Pave  under  Navnet  Martin  IV.  For  at  ud- 
forske den  nye  Paves  Sindelag  sendte  Kongen  af  Arragonien 
et  Gesandtskab  til  ham,  der  skulde  ønske  ham  til  Lykke  og 
andrage  om  Munken  Eaimund  da  Penafortes  Canonisation. 
Men  Martin  svarede  barsk,  at  Kongen  af  Arragonien  ikke 
maatte  vente  nogen  Naade  af  den  hellige  Stol,  før  han  be- 
talte Tribut  til  denne.  Peter  var  saaledes  fuldkommen  paa 
det  Kene  med,  hvad  han  kunde  vente  sig  af  den  Pave. 

Imidlertid  var  Elendigheden  i  Neapel  og  Sicilien  ved 
Carls  uhyre  Rustninger  mod  Constantinopel  stegen  til  det 
Høieste,  og  de  utykkelige  Øboere  besluttede  i  deres  For- 
tvivlelse endnu  engang  at  anraabe  Pavens  Mægling  mellem 
dem  og  deres  ubarmhjertige  Undertrykkere.  De  sendte 
derfor  Bartholomæus,  Biskop  af  Patti,  og  Munken  Bongio- 
vanni  til  Martin  IV.  Ved  Pavehoffet,  i  Carls  Nærværelse, 
begyndte  Biskoppen  sin  Tale  med  de  Ord:  »Herre,  forbarm 
dig  over  mig,   min  Datter   plages  ilde  af  Djævelen!«*)  og 


Med  denne  besynderlige,  men  i  hine  Tider  ikke  ualmindelige 
Anvendelse  af  Skriftens  Ord  kan  jevnføres  Carl  den  Dristiges 
Søsters  Udraab,  da  hun  stod  ved  Ludvig  XI's  Grav  :  „Herre, 
havde  Du  været  her,  var  min  Broder  ikke  død!"  —  Ligesaa 
Begyndelsen  af  Dominicaneren  Caccinis  Angrebsprædiken  mod 
Galilei  og  hans  Disciple,  der  med  den  nysopfiindne  Kikkert 
gjennemspeidede  Himmelrummet:  ,,Hvi  staae  I  og  stirre  op 
imod  Himlen,  I  galilæiske  Mænd?"  —  Utile  dulci! 

skildrede  derpaa  under  Taarer  og  Veeklager  sit  Fødelands 
sørgelige  Forfatning.  Men  Paven  forblev  taus,  og  den  for- 
bittrede  Carl  lod  de  tvende  Geistlige  gribe  og  fængsle. 
Munken  maatte  i  lang  Tid  vansmægte  i  et  usselt  Fangehul ; 
Biskoppen  bestak  Fangevogteren  og  flygtede. 


Imidlertid  kom  Paaskefesten.  Indbyggerne  i  Palermo 
vare  Langfredag  forsamlede  i  Guds  Huus  til  Bon  og  Andagt. 
Da  styrtede  Skatteopkræverne  under  Raabet:  »Betaler,  I  Kjæt- 
tere,  betaler!«  ind  i  Kirkerne,  slæbte  med  Magt  dem  bort, 
som  vare  Afgifter  skyldige  til  Kongens  Kasse  og  kastede 
dem  i  Fangehullerne.  Men  det  var  ogsaa  deres  sidste  Volds- 
daad:  faa  Dage  efter  brød  Uveiret  løs  i  hele  sin  frygtelige 
Styrke. 

Noget  udenfor  Palermo  staaer  paa  Høien  Oreto  en  Kirke, 
der  er  indviet  til  den  Hellige  Aand,  og  som  i  hine  fjerne 
Tider  hørte  til  et  Cistercienserkloster.  I  vore  Dage  er  dette 
Gudshuus  omgivet  af  en  i  Slutningen  af  det  attende  Aar- 
hundrede  anlagt  Kirkegaard,  men  fordum  var  her  en  frodig 
Eng,  hvor  Palermitanerne  i  fredelige  og  lykkeligere  Tider 
pleiede  at  samle  sig  til  Dands  og  Lystighed.  Tirsdagen  den 
en  og  tredivte  Marts  1282  var  ligeledes  en  stor  Menneske- 
masse samlet  her,  og  Vesperklokkerne  løde  fra  de  nærlig- 
gende Kirketaarne.  Da  indfandt  der  sig  pludselig  et  An- 
tal af  omtrent  to  Hundrede  Franskmænd,  der  paa  sædvanlig 
Viis  med  overmodig  Brutalitet  fornærmede  Mændene  og 
med  fræk  Tale  og  uteerlige  Gebærder  insulterede  Qvinderne. 
Besindige  Mænd  søgte  med  Rolighed  at  formaae  Urostifterne 
til  at  forføie  sig  bort,  men  Skjældsord  og  Slag  var  den  Løn, 
de  høstede  derfor.  Blodet  begyndte  at  koge  i  Sicilianernes 
Aarer,  og  da  en  kaad  Franskmand,  Drouchet  eller  Drouet, 
under  Paaskud  af  at  søge  efter  skjulte  Vaaben*)    fornær- 


*)  Det    var    naturligviis    strengt     forbudt    Sicilianerne    at     bære 
Vaaben. 

nærmede  en  ung,  smuk  Pige*),  der  støttede  sig  til  sin  Brud- 
goms Arm,  brød  den  længe  ulmende  Forbittrelse  ud  i  lyse 
Flammer.  »Død,  Død  over  Franskmændene!«  raabte  den 
fornærmede  Piges  Elsker  ude  af  sig  selv  af  Kaseri,  og  en 
ubekjendt  Yngling  styrtede  frem  af  Hoben,  vristede  Svær- 
det af  Drouchets  Haand  og  stødte  ham  ned.  Kraftige 
Exempler  opflamme  ofte  mere  end  Ord  og  Fornuftgrunde, 
og  under  Raabet:  »Død  over  Franskmændene!«  stja'tede 
Sicilianerne  bevæbnede  med  Stene,  Knipler  og  Knive  løs 
paa  deres  Fjender.  De  Franske  trak  fra  Læderet  og  for- 
svarede sig  tappert;  men  Kampen  var  snart  forbi;  mangen 
tapper  Sicilianer  havde  maattet  bide  i  Græsset;  »men«,  siger 
Amari,  »af  Franskmænd  var  der  to  Hundrede,  og  disse  to 
Hundrede  faldt!« 

Nu  ilede  Hævnerne  dryppende  af  Blod  til  Staden  og 
berettede,  hvad  der  var  skeet.  »Død,  Død  over  Fransk- 
mændene!« lød  det  allevegne  fra,  og  et  græsseligt  Blodbad 
begyndte.  Alle  Franske,  man  traf  paa,  maatte  springe  over 
Klingen.  Berusede  af  Blod  og  Raseri  styrtede  bevæbnede 
Skarer  igjennem  Graderne,  sloge  Dørene  ind,  gjennemsøgte 
Huse  og  Haver  og  nedsablede  skaanselløst  de  Fjender  de 
traf  paa.  Q vinder  og  Børn  sønderreve  de  Dræbtes  Liig  og 
slæbte  hylende  de  blodige  Lemmer  gjennem  Gaderne.  Man 
fortæller,  at  de  stridsvante  franske  Krigere,  lammede  af 
Forfærdelse,  hverken  gjorde  Forsøg  paa  Flugt  eller  Modstand; 
men  overleverede  sig  selv  til  Angriberne  og  raabte  den 
Ene  høiere  end  den  Anden:  »Mig,  mig,  dræber  først  mig!« 
Om  en  Soldat  berettes  der  dog,  at  han  længe  forsvarede 
sig  bag  et  Plankeværk  og  derpaa  for  at  sælge  sit  Liv  saa 


,/f 


*)  Samtidige  Skribenter  nævne  hverken  hendes  Navn  eller  Familie. 
Hos  nogle  Senere  er  hun  en  Datter  af  Angelo,  en  anseet  Bor- 
ger. Mugnoz,  en  upaalidelig  Skribent  i  det  sextende  Aarhun- 
drede,  gjør  hende  til  Datter  af  Adelsmanden  Ruggiero  Ma- 
strangelo.  Sandsynligviis  er  Angelo  identisk  med  Mastrangelo, 
der  jo  aabenbart  er  contraheret  af  Messer  Angelo. 

dyrt  som  muligt  med  et  frygteligt  Raab  styrtede  sig  midt 
ind  imellem  Fjenderne  og  fældede  tre  af  dem,  fer  han  selv 
maatte  bukke  under.  Overdommeren  i  Districtet  Mazzara, 
Jean  de  St.  Rémy,  der  tillige  var  Gouverneur  i  Palermo, 
indesluttede  sig  i  sit  Palads;  men  det  rasende  Folk  sprængte 
Porten  og  stormede  ind  i  Slottet.  Med  Nød  og  næppe  slap 
St.  Rémy  ud  gjennem  en  Bagdør,  kastede  sig  paa  sin  Hest 
og  jog  derfra  i  strakt  Carriere,  begunstiget  af  den  frem- 
brydende Nat.  Mørket  standsede  tildeels  Blodsudgydelsen; 
men  den  begyndte  med  fornyet  Raseri  den  følgende  Morgen, 
efter  at  Folket  havde  valgt  Adelsmanden  Ruggiero  Mastran- 
gelo  til  Anfører.  Man  stormede  Minoriternes  og  Prædike- 
brødrenes Klostre  og  myrdede,  selv  foran  Alteret,  de  Munke, 
der  vare  af  fransk  Herkomst.  Bønner  og  Taarer  hjalp  In- 
tet; Agostas  skrækkelige  Hævnere  skaanede  hverken  Oldinge, 
Qvinder  eller  Børn.  Alt,  hvad  der  hed  Fransk,  maatte 
udryddes  af  Siciliens  Jord,  raabte  de,  og  de  dræbte  de 
diende  Børn  ved  Moderens  Bryst,  ja  skaanede  end  ikke 
Barnet  i  Moderens  Liv.  Sicilianerinder,  der  vare  frugtsom- 
melige ved  Franskmænd,  bleve  sønderrevne  og  deres  Livs- 
frugt  knust  mod  Murene.  Med  Dolken  paa  Struben  tvang 
man  mistænkelige  eller  ul)ekjendte  Personer  til  at  udtale 
Ordet  Ciciri*);  var  Tonefaldet  fremmedlydende,  bleve  de 
stødte  ned.  Mere  end  to  Tusinde  Franske  bleve  nedsablede 
i  disse  to  Rædselsdage,  og  efter  Traditionen  staaer  den  be- 
kjendte  Søile**)  med  Jernkorset,  som  endnu  sees  i  Palermo, 
som  et  Minde  om  Sicilianernes  Hævn  og  Franskmændenes 
gyselige  Undergang. 

Endnu  i  Blodnatten  den  en  og  tredivte  Marts  traadte 
de  indflydelsesrigeste  Mænd  i  Palermo  sammen,  indsatte  et 


*)  Udtales  omtrent  tschitschiri,     Dette  Ord,  hvis  det  ellers  er  et 
Ord,  kan  ikke  oversættes.       Det  findes  ikke  i  Academiet  della 
cruscas  Ordbog,  det  bedste  og  fuldstændigste  af  alle  italienske 
Lexica.  — 
**)  Den  er  imidlertid  af  langt  yngre  Oprindelse. 

Parlament,  erklærede  Kongenavnet  afskaffet  for  bestandigt 
og  stillede  Øen  som  Republik  under  den  hellige  Stols  Be- 
sk)^ttelse.  Ruggiero  Mastrangelo,  Arrigo  (o :  Henrik)  Barresi, 
Nicoloso  d'Ortoleva  og  nogle  Flere  bleve  udnævnte  til  Fol- 
kets Høvdinger.  Under  Trompeters  og  Paukers  Lyd  blev 
Stadens  gamle  Fane,  en  gylden  Ørn  i  rødt  Felt,  udfoldet 
og  St.  Peters  Nøgler  malede  paa  den. 

Ved  Midnatstid  kom  Jean  de  St.  Rémy  forpustet  og 
stønnende  til  Castellet  Vicari,  tredive  italienske  Mile  fra 
Palermo.  Da  Besætningen  i  Anledning  af  Festen  sov  en 
dygtig  Ruus  ud,  kunde  Gouverneuren  først  næste  Morgen 
tidligt  træ^ffe  Anstalter  til  Forsvar.  Men  allerede  ved  Sol- 
opgang stode  Palermitanerne  udenfor  Fæstningen;  Over- 
dommeren, der  paa  Muurtinden  ledede  Forsvaret,  blev  skudt 
ned,  og  Borgen  toges  med  stormende  Haand.  Besætningen 
maatte  springe  over  Klingen  til  sidste  Mand,  og  de  lem- 
læstede Liig  henkastedes  til  Føde  for  Hunde  og  Gribbe. 

Imidlertid  udbredte  Rygtet  om  Palermos  Daad  sig  med 
Lynets  Fart  over  hele  Øen.  Allerede  den  første  April  be- 
gyndte Blodbadet  i  Corleone,  Girgenti  og  Leucate,  den  anden 
i  San  Giovanni,  den  fjerde  i  Catania.  Den  førstnævnte 
Stad,  der  senere  fik  Tilnavnet  den  tappre,  sluttede  efter 
Myrderiernes  Ophør  et  Forbund  med  Palermo  til  gj ensidig 
Hjælp  og  Beskyttelse  og  udsendte  en  Hær  paa  tre  Tusinde 
velbevæbnede  Borgere,  som  under  en  vis  Bonifazios  Anførsel 
indtoge  Castellerne,  plyndrede  og  afbrændte  Franskmændenes 
Huse  og  nedsablede  Beboerne  for  Fode.  I  Catania,  hvor 
en  fræk  Franskmand  ved  at  krænke  en  ung  Kone  var  den 
umiddelbare  Foranledning  til  Oprørets  Udbrud,  gjentoge  de 
samme  Blodscener  sig.  Deelt  i  tre  Hobe  drog  Sicilianernes 
Hær  gjennem  Øen  i  alle  Retninger,  og  overalt  flød  Blodet 
i  Strømme.  Giannone  reener,  at  mere  end  otte  Tusinde 
Mænd  bleve  slagtede  i  disse  skræ'kkelige  Dage.  De  faa 
Franskmænd,  hvem  det  lykkedes  at  undflye,  reddede  sig  til 
Messina,    der   var  stærkt    befæstet   og   holdtes  besat  af  en 

betydelig  Troppestyrke.  Til  Borgerne  i  denne  By  sendte 
Palermitanerne  en  Skrivelse  for  at  opmuntre  dem  til  at 
gjøre  Opstand.  »Ædle  Borgere  af  det  herlige  Messina,« 
hedder  det  heri,  »som  af  Kong  Pharao  ere  nedtraadte  i 
Slaveriets  Stev  og  Skarn,  reiser  Eder !  .  .  .  Reis  Dig,  Zions 
Datter,  med  din  gamle  Kraft!  .  .  .  Reis  Dig  med  Vælde 
og  ryst  Aaget  af  din  Nakke!  Herren  siger  til  Dig:  »Staae 
op,  tag  din  Seng  oggaae,  thi  Du  est  karsk;  »kæmp  modigt 
mod  den  gamle  Slange,«  osv.  Gouverneuren  i  Messina, 
Herbert  d'Aurillon,  der  tillige  var  Vicekonge  paa  Sicilien, 
forskandsede  sig  med  sine  Krigere  i  det  kongelige  Palads; 
men  den  28de  April  begyndte  Myrderiet  i  Staden  under 
Anførsel  af  Barth.  Maniscalco;  det  franske  Vaaben  blev 
slæbt  i  Skarnet,  Messinas  Korsfane  udfoldet  og  Republikken 
proclameret  i  Christi  Navn.  Den  foreløbige  Styrelse  over- 
droges til  Adelsmanden  Balduin  Mussone,  og  et  Raad, 
hvori  blandt  Andre  ogsaa  Historieskriveren  Barth,  de 
Neocastro  havde  Sæde,  blev  stillet  ved  hans  Side.  Under 
disse  Omstændigheder  maatte  Herbert  capitulere;  han  og 
hans  Folk  skulde  beholde  Livet,  men  efterlade  Vaaben  og 
Bagage,  eieblikkelig  indskibe  sig  til  Aiguesmortes  i  Provence 
og  aldrig  mere  betræde  Neapels  eller  Siciliens  Grund.  Men 
da  Vicekongen  var  midt  i  Strædet,  styrede  han  til  Calabrien, 
forenede  sig  der  med  Pietro  di  Catanzaro  og  dennes  franske 
og  calabriske  Ryttere  og  drog  paany  mod  Messina.  Da  be- 
gyndte Blodbadet  igjen  den  syvende  Mai,  Stormklokken 
lød,  Franskmændene  og  deres  Tilhængere  bleve  myrdede, 
Herbert  slap  bort,  men  hans  Krigere  nedhuggedes  til  sidste 
Mand. 

Saaledes  gik  Oprøret  og  Hævnen  sin  blodige  Gang 
gjennem  hele  Sicilien.  Store  Grusomheder  vare  begaaede, 
mangt  et  uskyldigt  Offer  havde  maattet  falde;  men  i  det 
Hele  betragtet  var  det  fra  den  undertrykte  Nationalitets 
Standpunkt  en  i  disse  barbariske  Tider  berettiget  Reaction, 
fremkaldt  ved  mange  Aars   skjændige  Tyranni,   Grusomhed 

Og  Udsugeiser,  og  i  sine  Følger  af  gjennemgribende  Betyd- 
ning for  hele  Folkets  Fremtid.  At  Sicilianerne  ogsaa,  selv 
under  de  største  Voldshandlinger,  vare  sig  fuldelig  bevidst, 
hvorfor  og  med  hvad  Ret  de  udøvede  dem,  fremgaaes  af  de 
gamle  Beretninger  om  Philip  Scalambre,  Befalingsmand  i 
Val  di  Noto,  og  Proven^aleren  Guillaume  de  Porcelet  eller 
de  Procelles,  Commandant  i  Calatafimi.  Disse  to  Fransk- 
mænd dannede  ved  Mildhed,  Retskaffenhed  og  rene  Sæder 
et  fuldstændigt  Modstykke  til  deres  Landsmænd.  Under 
Massacren  tilføiedes  der  dem  ikke  alene  intet  Ondt,  men 
Oprørerne  trøstede  og  ærede  dem,  lode  dem  forblive  i  rolig 
Besiddelse  af  deres  Gods  og  gave  dem  endog  Skibe,  paa 
hvilke  de  kunde  vende  hjem  til  Frankrig.*) 


Kong  Carl  var  hos  Paven,  da  denne  ved  en  Skrivelse 
fra  Ærkebispen  af  Monreale  blev  sat  i  Kundskab  om  Be- 
givenhederne paa  Sicilien.  Øieblikkeligt  ilede  han  til  Neapel, 
og  da  han  her  erfarede  sin  Ulykke  i  hele  dens  Omfang, 
kom  han  i  den  voldsomste  Forbittrelse.     Som  et  vildt  Dvr 


*)  Flere  Skribenter  sætte  Procida  og  hans  Machinationer  ved  det 
arragoniske  Hof  i  directe  Forbindelse  med  Vesperens  Udbrud 
og  berette  derhos,  at  Blodbadet  fandt  Sted  samtidigt  i  alle 
Siciliens  Byer  og  var  fuldbragt  i  Løbet  af  to  Timer.  Dette  er 
saaledes  Tilfældet  med  Giannone,  der  dog  i  det  Hele  mangler 
historisk  Kritik.  Herrera  melder  ligeledes,  at  Procida  for- 
sikkrede  Kong  Peter  og  Paven,  at  alle  Siciliens  Stæder  og 
Landsbyer,  naar  Tiden  var  kommen,  samtidig  vilde  gribe 
til  Vaaben  ved  Vesperklokkens  Lyd.  Ricordano Malaspina 
veed  vel  at  fortælle  om  „Gianni  di  Procita"  og  hans  gjentagne 
Reiser  til  „Paglialoco"  (Palæologus)  og  „Re  Pietro  di  Raona" 
(af  Arragonien),  men  hans  Værk  ender  med  Aaret  1281,  og 
hans  Brodersøn  Giachetto  Malaspina,  der  fortsætter  det  til 
1286  og  ligeledes  fremhæver,  at  Vesperen  fandt  Sted  paa 
Procidas  Foranstaltning  og  efter  Aftale  med  de  sicilianske 
Baroner,  gjør  Indtryk  af  ikke  at  være  nogen  aldeles  paalidelig 
Beretter.      Men    de    troværdigste    samtidige    Historieskrivere, 

i  sit  Buur  foer  han  omkring  i  Salen,  beed  skummende  af 
Raseri  i  sin  Stok  og  brølede  :  »Saa  skal  jeg  da  statuere 
et  saa  skrækkeligt  Exempel  paa  en  Konges  Hævn,  at  de 
kommende  Slægter  skulle  gjse  derved!  Ikke  Steen  paa 
Steen  skal  der  blive  tilbage  af  disse  Byer;  en  nogen, 
ufrugtbar  Klippe  skal  hele  Øen  blive;  Oprørerne  og  deres 
hele  Slægt  skal  jeg  udrydde  under  de  græsseligste  Pinsler!« 
Han  tøvede  heller  ikke  med  at  gjøre  Anstalter  til  at  op- 
fylde sine  Trusler.  Den  næsten  100,000  Mand  stærke  Hær» 
som  han  just  stod  i  Begreb  med  at  sende  mod  Constanti- 
nopel,  blev  overfort  til  Sicilien  og  indesluttede  Messina  til- 


baade  italienske  og  andre,  og  da  navnlig  Sabas  Malaspina, 
der  maa  ansees  for  den  paalideligste  og  bedst  underrettede  af 
de  samtidige  Skribenter  og  desuden  som  lidenskabelig  Guelfer 
og  Pavens  Haandskriver  maa  antages  ikke  at  ville  have  skaanet 
Peter  og  Procida,  naar  ikke  den  historiske  Sandhed  havde 
gjort  ham  det  til  Pligt,  tale  kun  om  Peters  vidtløftige  Planer; 
om  nogen  Sammensværgelse  mellem  ham  og  Sicilianerne  melde 
de  Intet,  end  mindre,  at  de  Sammensvorne  skulde  være  samlede 
i  Palermo;  de  give  den  slette  Regjering  og  Fornærmelser  mod 
Sicilianerne  hele  Skylden.  See  ogsaa  Dante:  parad.  c.  6* 
Heller  ikke  i  Pavens  Buller  og  de  følgende  diplomatiske  Forhand- 
linger findes  der,  efter  Amari,  Noget,  som  kunde  lade  Vesperen 
opfattes  som  Resultatet  af  en  Sammensværgelse.  Desuden  blev 
jo  Øen  strax  erklæret  for  en  Republik  og  stillet  under  den 
hellige  Stols,  men  ikke  under  Peters,  Beskyttelse,  og  Kongen 
af  Arragonien,  der  med  sin  Hær  og  Flaade  var  afseilet,  ikke 
til  Sicilien,  men  til  Afrika,  blev  først  indkaldt  længe  efter,  da 
Faren  var  overhængende,  og  Baronerne  vare  komne  til  Roret.  At 
Peter  kan  have  intrigueret  med  de  sicilianske  Stormænd,  at 
Procidas  Rolle  har  været  stor  og  betydningsfuld,  skal  ikke 
benegtes;  men  det  maa  ansees  for  afgjort,  at  Blodbadets  Be- 
gyndelse og  Procidas  Virksomhed  til  Øens  Befrielse  ikke  staae 
i  nogensomhelst  directe  Causalforbindelse  med  hinanden,  men 
at  Massacren  udbrød  pludseligt,  lynsnart,  uden  nogen  forud 
lagt  Plan  og,  som  vi  have  seet,  i  Løbet  af  en  Maaned  blev 
fuldbragt.  Mange  nyere  Skribenter  ere  ogsaa  af  denne  Mening: 
Amari  paastaaer  det  saaledes  med  Bestemthed,  Gibbon  be- 
negter  det  heller  ikke,  og  Voltaire  spotter  over  dem,  som 
indrømme  Muligheden  af  det  Modsatte. 

lands  og  tilvands.  Paven  sendte  Cardinal  di  Sta.  Sabina 
til  Øen,  slyngede  Banstraalon  mod  Oprørerne  og  lod  prædike 
Korstog  imod  dem.  Men  Intet  var  istand  til  at  nedslaae 
Øboernes  Mod.  Vel  blev  en  stor  Deel  Sicilianere  under 
Bald.  Mussone  nedhugget  ved  Milazzo  (Slutningen  af  Juni), 
men  Messina  forsvarede  sig  med  stort  Heltemod.  Qvinder, 
Børn  og  Oldinge  deeltoge  i  Kampen  og  udbedrede  de  af 
Krigsmaskinerne  odelagte  Mure.*)  Alaimo  da  Lentini 
commanderede  i  Byen;  men  trods  denne  Adelsmands  Mod 
og  Fædrelandskj ærlighed,  trods  Borgernes  heltemodige  Tap- 
perhed vilde  Staden  dog  udentvivl  snart  være  bukket  under  og 
gaaet  en  blodig  Gjengjældelse  imøde,  hvis  ikke  endelig 
Kongen  af  Arragonien  var  fremtraadt  paa  Skuepladsen. 

Den  tredie  Juni  var  denne  Fyrste  med  en  betydelig 
Hær  og  Flaade  gaaet  under  Seil  fra  Spanien.  Han  styrede 
mod  Afrikas  Kyst,  landede  den  otteogtyvende  i  Provindsen 
Constantine  og  beleirede  et  Sted,  som  de  sicilianske 
Historieskrivere  kalde  Andacalle.  Da  imidlertid  Procida, 
der  befandt  sig  i  Palermo,  saae,  at  Messina  ikke  i  Længden 
kunde  holde  sig,  indskibede  han  sig  med  tre  andre  Herrer 
til  Afrika,  og  under  Navn  af  Syndici  for  hele  Øen  tilbøde 
de  høitideligt  Kongen  af  Arragonien  Siciliens  Krone  i  alle 
deres  Medborgeres  Navn.  Da  den  kloge  Spanier  nu  saae, 
at  Terningerne  vare  kastede,  at  Sicilianerne  ved  deres 
blodige  Hævndaad  for  bestandigt  havde  brudt  med  Fransk- 
mændene og  nu  kastede  sig  i  hans  Arme,  tovede  han  ikke 
længere;  han  styrede  med  hele  sin  Hær  og  Flaade  til 
Sicilien  og  landede  den  tredivte  August  i  Trapani,  hvor  han 

*)  Herom  blev  der  digtet  en  Folkesang,   hvoraf  er  opbevaret  Be- 
gyndelsen: 

Deh  com'  egli  é  gran  pietade 
Delle  donne  di  Messina 
Veggiendo  iscapigliate 
Portando  pietre,  e  ealcina. 
(Ak,  hvilken  Ynk  at  see  Messinas  Qvinder    med   uredt  Haar  bære 
■Stene  og  Kalk!) 

blev  modtagen  med  uhyre  Jubel.  Derfra  drog  han  den 
fjerde  September  til  Palermo,  Øens  Hovedstad,,  hvor  han 
holdt  sit  høitidelige  Indtog  under  hele  Folkets  Frydeskrig 
og  derpaa  af  Biskoppen  af  Cefalu  blev  kronet  som  Konge 
over  Sicilien. 

En  udførligere  Skildring  af  den  Krig,  som  nu  begyndte 
mellem  de  to  Konger,  ligger  udenfor  denne  Afhandlings 
Plan,  og  vi  skulle  derfor  indskrænke  os  til  at  notere  Hoved- 
begivenhederne i  den  og  følge  vore  Helte  til  det  Sidste. 

Paa  Efterretningen  om  Peters  Kroning  i  Palermo 
stormede  de  Franske  Messina,  nion  bleve  slaaede  tilbage 
med  stort  Tab  (fjortende  Septbr.).  Da  nu  tillige  Fjenden 
rykkede  mod  Staden  fra  Landsiden,  og  den  førnævnte  Koger 
Loria  med  den  spanske  Flaade  nærmede  sig  Indseilingen  til 
Strædet,  maatte  Carl,  ude  af  sig  selv  af  Skam  og  For- 
bittrelse,  ophæve  Beleiringen  og  træ^kke  sig  tilbage  til 
Calabrien,  hvoi'paa  hans  lykkelige  Medbeiler  under  ubeskrive- 
lig Jubel  holdt  sit  Indtog  i  den  frelste  By.  Faa  Dage 
efter  tilfoiede  Jacob  Perez,  Kong  Peters  uægte  Søn,  den 
franske  Flaade  et  stort  Nederlag  i  Nærheden  af  Reggio  og 
gjorde  4500  Fanger,  ligesom  han  noget  senere  (i  Novbr.) 
om  Natten  satte  over  Stræ-det,  overrumplede  Byen  Catana 
i  Calabrien  og  anrettede  et  stort  Blodbad  paa  den  franske 
Besætning,  ved  hvilken  modige  Daad  Peter  saaledes  fik 
Fodfæste  paa  Italiens  Fastland.  Carl  trak  sig  nu  tilbage 
bag  Floden  Metauro,  og  Reggio  hyldede  Kongen  af  Arra- 
gonien.  I  Febr.  (1283)  gik  Peter  med  en  Deel  af  sin  Hær 
over  Strædet,  trængte  igjennem  de  urskovagtige  Tykninger 
ved  Solano  og  leirede  sig  paa  Bjerget  Corona,  hvorfra  han 
ved  hyppige  Skjærmydsler  tilfoiede  Fjenden  stor  Skade  og 
vandt  mere  og  mereTerrain.  Carl  af  Anjou  havde  imidlertid 
forladt  sin  Hær  efter  at  have  overdraget  Commandoen  til 
sin  ældste  Søn,  Carl  den  Halte  eller  den  Lamme,  og  var 
ilet  til  Rom  for  yderligore  at  ophidse  sin  Ven,  Paven,  og 
sin    Slægtning,    Kongen   af  Frankrig,    mod   den    forhadte 

Arragonier.  Omtrent  paa  samme  Tid  kom  Dronning  Con- 
stanze  og  hendes  Bern,  Jacob,  Frederik  og  Violante  eller 
Jolanthe,  ledsagede  af  Procida,  til  Palermo,  hvor  Folket 
med  Henrykkelse  hilsede  Manfreds  Datter.  Et  Parlament 
traadte  sammen  i  Messina  og  udnævnte  den  ældste  af  In- 
fanterne, Jacob,  til  Kongens  eventuelle  Efterfølger.  Paven 
havde  imidlertid  paa  Carls  Tilskyndelse  paany  lyst  Interdict 
over  hele  Øen,  prædiket  Korstog  mod  Indbyggerne,  ladet 
en  apostolisk  Legat  erklære  Peter  for  afsat  fra  Arragoniens 
Throne  og  fortredie  Gang  sat  ham  i  Ban.  Peter  brod  sig 
imidlertid  kun  lidt  om  Paven  og  hans  Buller;  han  tvang 
Geistligheden  til  at  holde  Gudstjeneste  og  sendte  den  hellige 
Fader  et  Par  Skibsladninger  Præster,  der  ikke  havde  villet 
bryde  Interdictet.  Den  ottende  Juni  ødelagde  Roger  Loria 
den  proven9alske  Flaade  i  Havnen  ved  Malta,  og  Sicilianerne 
bemægtigede  sig  flere  Punkter  i  Landskabet  Crati.  Carl,  der 
imidlertid  med  Eftertryk  var  bleven  understøttet  af  Paven 
og  Frankrig,  og  som  fra  sine  Lande  Anjou,  Provence  og 
Forcalquier  havde  sammenbragt  en  betydelig  Hær  og  Flaade 
samt  store  Pengesummer  til  Krigens  videre  Førelse,  be- 
falede nu  sine  Generaler  og  sin  Admiral,  Arrighino  Mari, 
at  operere  mod  Fjenden  med  den  største  Forsigtighed  indtil 
hans  nærforestaaende  Ankomst ;  men  den  femte  Juni  (1284) 
viste  Eoger  Loria  sig  udenfor  Neapel,  tvang  de  Franske  til 
et  Slag,  ødelagde  deres  Flaade  i  Bund  og  Grund  og  tog 
Carl  den  Halte  tilfange.  Folket  i  Messina  forlangte  med 
høie  Raab,  at  Tyrannens  Søn  med  sit  Blod  skulde  forsone 
den  myrdede  Conradins  Skygge;  men  den  ædelmodige 
Dronning  Constanze  frelste  den  fangne  Prindses  Liv  og  lod 
ham  senere  føre  til  Barcellona.  Endnu  samme  Dag,  Slaget 
stod,  ankom  Carl  til  Gaéta  med  fyrretyve  Galeier.  Her 
erfarede  han,  at  Slaget  var  tabt,  hans  Flaade  ødelagt,  hans 
bedste  Mænd  faldne,  hans  Søn  fangen  og  Oprøret  udbrudt  i 
Neapel  og  de  omliggende  Byer.  Dette  var  Tyrannen  for  Meget : 
Had,  Fortvivlelse,  Raseri,  krænket  Stolthed,  maaskee  ogsaa 

Samvittighedsnag,  bemægtigede  sig  ham,  og  en  snigende 
Feber  førte  ham  hurtigt  til  Graven.  Efter  at  have  taget 
en  blodii>-  Hævn  over  det  oprørske  Neapel  drog  han  vel 
atter  mod  sine  Fjender  og  beleirede  Reggio,  men  Krigs- 
lykken var  vegen  fra  ham;  han  maatte  ophæve  Beleiringen 
og  trække  sig  tilbage  for  Sicilianerne,  der  nu  indtoge  tal- 
rige Stæder  i  Oalabrien  samt  Districterne  Crati  og  Basilicata. 
Disse  nye  Nederlag  gave  Carl  af  Anjou  Dødsstødet;  piint 
af  en  voldsom  Feber  slæbte  han  sig  med  Møie  fra  Melfi 
til  Foggia,  og  her  endte  han  sit  blodbesudlede  Liv  —  Nogle 
sige  ved  Strikken  —  den  sy  vende  Januar  1285  i  sin  Alders 
femogtresindstyvende  Aar.  Kort  Tid  efter  forspiste  den 
hellige  Fader  sig  i  en  Aalepostei  og  døde  iPerugia.*)  Ogsaa 
Kong  Peter  fulgte  snart  (i  November  s.  A.)  sine  Fjender  i 
Graven,  men  hans  Efterkommere  beholdt  Sicilien,  og  denne 
0  var  for  bestandig  tabt  for  Franskmændene. 

Fr.   Julius  Meier. 


*)  Saaledes  fortælle  idetraindste  adskillige  samtidige  Historie- 
skrivere, og  en  Carricatur  fra  denne  Tid  synes  at  bekræfte 
deres  Udsagn.     See  ogsaa  Dante:  purg.  c.  24. 

JJeii  store  Tanke,  som  Dronning  Margrethe  havde  gjort  til 
Virkelighed,  de  nordiske  Rigers  Forening  under  een  Her- 
sker, grundedes  ikke  paa  en  almindelig  Anerkj endelse  af  en 
fælles  Nationalitet  for  Befolkningen  i  Danmark,  Norge  og 
Sverige.  Tvertimod  havde  man  dengang  en  stærk  Følelse 
af  den  særlige  Nationalitet  i  hvert  Rige,  ja  fra  Middelal- 
deren var  der  endog  overleveret  en  vis  Selvstændighedsbe- 
stræbelse    for   de    enkelte   Landskaber,    saa  at   Beboerne   i 


. 


De  benyttede  Kilder  ere:  Allen:  De  tre  nordiske  Rigers 
Historie  1497—1536.  ~  Geijer:  Svenska  Folkets  Historie  II 
D.  —  Allen:  Breve  og  Actstykker  til  Oplysning  af  Christiern 
II's  og  Frederik  I's  Historie.  --  Ekdahl:  Handlingar  rorande 
Severin  Norby.  —  Sulim:  Samlinger  II  D.  og  nye  Saml.  III 
D.  —  Nye  danske  Magazin,  femte  Bind.  (Forhandlinger  paa 
Herredagene  fra  1523  til  1530).  —  J.  Paludan  Muller:  Gul- 
lands Forhold  til  Danmark  og  Sverige.  —  Octav  ia  Carlén: 
Gotland  och  dess  fornminnen.  —  Sick:  Nogle  Bidrag  til  Chri- 
stiern II's  Historie  under  Landflygtigheden.  —  Nielsen:  Histo- 
riske Efterretninger  om  Slavs  Herred.  —  Hoffmann:  Efter- 
retninger 0111  velfortjente  danske  Adelsmænd. 

Ekdahl  er  Hovedkilden  fra  1523,  til  Tidsrummet  før  den 
Tid  er  navnlig  Allen  benyttet.  Desuden  have  Pontoppidans 
danske  Atlas  og  Holbergs  Danmarkshistorie  været  benyttede. 
Oplysninger  om  den  norbyske  Familie  findes  hos  Hoffmann 
og  Nielsen. 

en  eller  anden  Provinds  kun  betragtede  Beboerne  af  samme 
Provinds  som  Landsmænd  i  snevrere  Forstand.  Dette  For- 
hold var  selvfølgeligt  i  hoi  Grad  hindrende  for  en  sikker 
og  kraftig  Udvikling  af  Unionen;  men  desuden  bevirkede 
mange  andre  Omstændigheder,  at  Unionskongernes  Opgave 
besværliggjordes.  Navnlig  var  det  vanskeligt  at  faae  Sve- 
rige indordnet  i  Unionen;  thi  den  lov-  og  retlose  Tilstand, 
som  i  lang  Tid  havde  hersket  i  dette  Land  under  en  Kække 
svage  Konger,  havde  bragt  Magten  i  Hænderne  paa  den 
mægtige  svenske  Adel.  Denne  Stand  var  bleven  vant  til 
at  af-  og  indsætte  Konger  efter  Godtbefindende,  og  ingen 
Hindringer  havde  formaaet  at  standse  den  paa  dens  Vei  til 
Magt  og  Uafhængighed.  De  mægtige  Adelsætter  laae  i 
bestandig  Strid  indbyrdes,  og  skjendt  dette  Forhold  var 
gunstigt  for  Unionskongerne,  da  de  derved  som  oftest  vare 
i  Stand  til  at  vinde  et  Parti  blandt  Adelen,  blev  det  dog 
ikke  af  stor  Betydning;  thi  de  adelige  Herrer  skiftede  ide- 
ligt Parti,  og  en  ringe  Omstændighed,  der  saarede  deres 
Stolthed  eller  Egennytte,  bevirkede  ofte  en  Overgang  til  den 
modsatte  Leir;  Unionshistorien  har  derfor  talrige  Exempler  at 
opvise  paa  saadanne  pludselige  Overgange.  I  den  svenske 
Geistlighed  havde  derimod  Unionen  i  Almindelighed  troe  og 
ivrige  Tilhængere;  thi  Kirkens  Interesser  vare  bedre  tjente 
med  en  ordnet  Regjering  under  en  Unionskonge  end  med  et 
lovløst  Adelsherredømme.  Det  maa  dog  ikke  oversees, 
at  der  ogsaa  i  denne  Stand  fandtes  udprægede  Modstandere 
af  Unionen,  ja  dens  meest  talentfulde  og  energiske  Fjende 
Hemming  Gad,  hørte  just  til  Geistligheden.  Bondestanden 
i  Sverige  indtog  en  langt  friere  og  selvstændigere  Stilling 
end  i  Danmark,  og  da  den  frygtede  for  ved  en  Forbindelse 
med  Danmark  at  komme  i  en  lignende  fortrykt  Stilling  som 
den  danske  Almue,  betragtede  den  altid  Unionen  med  Mis- 
tænksomhed. En  dygtig  og  veltalende  Fører  kunde  i  Al- 
mindelighed let  vække  dens  Følelse  for  Frihed  og  Selv- 
stændighed,   naar    han    fremstilleda    de     danske     Konger 

som  Erobrere,  der  blot  tragtede  efter  at  bringe  den  under 
Aaget,  og  Bonden  fulgte  villigt  den,  der  forte  ham  til  Kamp 
mod  Fædrelandets  Fjender. 

Det  var  saaledes  en  vanskelig  Opgave,  Unionskongerne 
havde  at  løse,  og  efter  Dronning  Margrethes  Død  formaaede 
ingen  af  hendes  Efterfølgere  af  forene  den  Kraft  og  Besin- 
dighed, der  var  nødvendig,  hvis  IJnionen  skulde  blive  af 
Varighed.  At  den  usle  og  svage  Erik  af  Pommeren  ikke 
var  Opgaven  voxen,  er  en  Selvfølge;  men  heller  ikke  den 
skikkelige  Christopher  af  Bayern  eller  den  tappre,  men  ødsle 
og  pragtsyge  Christiern  den  Første  havde  formaaet  at  sam- 
mensmelte de  mange  stridende  Interesser,  og  Unionen  blev 
under  deres  Eegjering  efterhaanden  mere  og  mere  forhadt. 
Man  betragtede  snart  de  danske  Kongers  Forsøg  paa  at 
faae  Sverige  til  at  erkjende  Unionen  som  Angreb  paa  Rigets 
Selvstændighed,  som  Erobringskrige,  hvis  Formaal  var  at  gjøre 
Sverige  til  en  dansk  Vasalstat.  Derfor  betegnes  Tiden  under 
de  tre  første  Konger  af  den  oldenborgske  Stamme  ved  be- 
standige Feider;  slukkedes  Ilden  ogsaa  et  Øieblik,  ulmede 
Gnisten  dog  bestandig  under  Asken  og  brød  snart  ud  i  nye 
Flammer,  og  medens  de  nordiske  Riger  fortærede  deres 
Kraft  ved  indre  blodige  Kampe,  tilvendte  Hansestæderne  sig 
Fordelen  af  Striden  ved  at  bemægtige  sig  hele  den  nordiske 
Handel.  Deres  gridske  Handelspolitik  fandt  bedst  Regning 
ved  et  Slags  Ligevægtssystem  mellem  Danmark  og  Sverige, 
hvorfor  de  understøttede  den  svagere  Part,  indtil  denne  var 
bleven  stærk  nok  til  igjen  paa  egen  Haand  at  optage  Kam- 
pen. Da  Danmark  imidlertid  ved  sin  geographiske  Belig- 
genhed og  sin  Flaade  var  farligst  for  Hansestæderne,  og  da 
det  desuden  som  oftest  indtog  en  overordnet  Stilling  i  Nor- 
den, ville  vi  i  Almindelighed  flnde  Hansestæderne  i  Forbin- 
delse med  Sverige  mod  Danmark. 

En  af  de  Mænd,  hvis  Navn  er  knyttet  til  denne  Tid, 
er  Søren  Norby.  Hans  Fødsel  er  indhyllet  i  Mørke,  og  om 
hans    Barndom    og  Ungdom   veed  man   Intet.      Ifølge    en 

gammel  Optegnelse,  der  er  aftrykt  i  Suhms  nye  Samlinger, 
skal  han  være  fedt  »udi  Fyen  af  ærlig,  dog  den  Tid  ringe 
Adel.«  At  Fyen  har  været  hans  Fødeø,  er  paa  Forhaand 
sandsynligt;  thi  den  noibyske  Familie  var  navnlig  udbredt 
paa  denne  0,  og  Soren  Norby  fører  i  sit  Skjold  de  fyenske 
Norbyers  Vaaben,  som  paalangs  er  deelt  i  to  Felter,  første 
Felt  rødt,  andet  Felt  blaat  med  en  Tverbjælke  af  Sølv. 
Paa  Grund  af  adskillige  spredte  Oplysninger  deels  fra  So- 
ren  Norby  selv  deels  fra  Andre  hæves  Sandsynligheden  for, 
at  han  virkelig  var  en  Fynbo,  til  Vished ;  men  dog  har  ind- 
til de  sidste  Tider  alle  Forfattere,  baade  nordiske  og  uden- 
landske anseet  det  for  en  Kjendsgjerning,  at  Søren  Norby 
var  født  i  Norge.  Endog  Sveriges  første  Historieskriver, 
Geijer  skriver  i  »Svenska  Folkets  Historie«,  at  »han  var  fødd 
Norman«.  Man  har  forklaret  Feiltagelsen  deraf,  at  de 
samtidige  og  senere  tydske  Forfattere  have  forvexlet  Ordene 
»Norby  og  Norwegen«,  hvorfor  han  ofte  er  bleven  kaldet 
»Severin  van  Norwegen«.  Efterhaanden  er  det  gaaet  over  i 
Traditionen,  at  han  var  en  Normand,  og  Ingen  har  før  i 
den  senere  Tid  nøiere  undersøgt  Sagen.  Den  norbyske  Fa- 
milie hørte  ingenlunde  til  Danmarks  mægtige  Adelsslægter; 
men  den  er  meget  gammel,  hvilket  allerede  kan  sluttes  af 
det  simple  Vaabenskjold.  Den  var  som  sagt  navnlig  ud- 
bredt paa  Fyen,  hvor  den  har  eiet  Gaardene  Lindskov, 
Skovsgaard,  Erholm  o.  fl.  andre.  Denne  Green  af  Familien 
uddøde  1603;  men  en  nyere  Linie  har  eiet  Eiendomme  i 
Nærheden  af  Ribe.  I  Slutningen  af  det  syttende  Aarhun- 
drede  forarmedes  disse  jydske  Norbyer,  og  Mandslinien  ud- 
døde snart;  men  paa  Qvindesiden  kan  Slægten,  der  efter- 
haanden blandede  sig  med  Almuen,  efterspores  til  vore  Dage, 
saa  at  der  endnu  i  Ribe  Amt  lever  Efterkommere  af  den 
samme  Familie,  der  har  skjænket  Danmark  en  Helt  som 
Søren  Norby.  Forskjellige  Begivenheder  i  den  norbyske 
Familie  vidne  just  ikke  fordelagtigt  om  Familiens  Medlem- 
mer.    Saaledes  var  der  en  Dame  af  denne  Slægt,  der  engang 

under  Gudstjenesten  i  St.  Knuds  Kirke  i  Odense  reiste  sig- 
og  til  Menighedens  Forargelse  udskjældte  Biskoppen,  medens 
han  stod  paa  Prædikestolen.  En  af  de  jydske  Norbyer  blev 
dømt  fra  Livet  1595  paa  Grund  af  Drab  paa  en  Tjener,  en 
Anden  landsforvistes  1642  fordi  han  havde  aflagt  Meneed 
o.  s.  V.  Samtidig  med  Søren  Norby  nævnes  en  Claus  Norby^ 
der  var  Lehnsmand  paa  Holbæk,  og  en  Jacob  Norby,  Bro- 
der til  Søren;  men  Ingen  af  dem  spiller  nogen  fremtrædende 
Rolle  i  Datidens  Historie.  Heller  ikke  har  Familien  Norby 
i  Tidernes  Løb  frembragt  Nogen,  der  kunde  gjøre  Navnet 
berømt,  undtagen  det  Medlem  af  Familien,  hvis  Liv  her 
skal  beskrives. 

Søren  Norbys  Navn  nævnes  allerede  1503  og  endvidere 
i  Aarene  1506  og  1507,  altsaa  henimod  Slutningen  af  Kong 
Hans's  Regjering.  Danmark  var  i  disse  Aar  indviklet  i  en 
Krig  med  Lybek,  og  Søren  Norbys  Virksomhed  gik  ud  paa 
at  opsnappe  den  rige  Hansestads  Skuder,  som  i  talrig  Mængde 
færdedes  paa  alle  Dele  af  Østersøen.  Disse  Krigsaar  have 
udgjort  hans  Læretid,  i  hvilken  han  opnaaede  at  blive  en 
dygtig  Sømand  og  at  udvikle  de  Evner,  Naturen  havde  ned- 
lagt hos  ham.  Der  berettes  intet  Særligt  om  hans  Bedrifter; 
men  at  han  har  gjort  sin  Pligt,  og  at  Kongen  har  været 
tilfreds  med  ham,  kunne  vi  slutte  deraf,  at  der  snart  be- 
troedes ham  større  Foretagender.  Lybekkerne  havde  saaledes 
gjort  Bekjendtskab  med  den  Mand,  som  senere  skulde  blive 
deres  farligste  Fjende,  da  de  i  Juli  1507  sluttede  Fred  med 
Danmark  i  Nykjøbing. 

Med  Sverige  havde  Kong  Hans  ligget  i  stadig  Feide 
siden  1507.  Rigsforstanderen  Steen  Sture  den  Ældre  var 
vel  død  1503;  men  Intet  var  derved  forandret;  thi  Svante 
Nielson  Sture,  der  var  bleven  udnævnt  til  Rigsforstander 
efter  Hr.  Steens  Død,  fortsatte  dennes  Politik.  Krigen  cha- 
rakteriseres  ved  en  stor  Mængde  resultatløse  Fredsmøder. 
Vintertiden  var  den  gunstigste  for  Svenskerne ;  thi  de  kunde 
da  ved  deres  Indfald  i  de  danske  Grændseprovindser  hjem- 

soge  disse  uden  at  give  deres  udstrakte  K^^ster  til  Priis  for 
den  danske  Flaades  Hærgninger.  Paa  denne  Tid  af  Aaret 
vare  de  derfor  sjeldent  tilboielige  til  Fred.  Saasnart  imid- 
lertid Isen  brød  op,  lob  de  danske  Skibe  ud,  og  deres  Be- 
drifter i  Løbet  af  Sommeren  bestode  i  barbariske  Plyndrin- 
ger paa  Sveriges  Kyster.  Saasnart  derfor  Foraaret  nærmede 
sig,  pleiede  Svenskerne  at  blive  fredeligere  stemte,  og  de 
begyndte  da  som  oftest  at  underhandle  om  et  Fredsmode. 
Naar  et  saadant  derpaa  bestemtes,  mødte  der  undertiden 
slet  ingen  svenske  Underhandlere,  eller  de  mødte,  men  uden 
Fuldmagt  til  at  underhandle  om  Stridens  Kjærnespørgsmaal, 
og  saaledes  opnaaedes  der  næsten  aldrig  noget  Eesultat  ved 
disse  kj edelige  og  trættende  Fredsmøder.  For  Svenskerne 
opnaaedes  imidlertid  dog  Hovedøiemedet:  at  trække  Som- 
mertiden ud  ved  Fredsmøder  og  den  dermed  følgende  Vaa- 
benstilstand ;  thi  saasnart  Vinteren  atter  nærmede  sig,  kom 
deres  gode  Tid,  den  fredelige  Stemning  tabte  sig,  og  snart 
faldt  den  svenske  Hær  atter  plyndrende  og  hærgende  ind  i 
de  danske  Besiddelser.  Kong  Hans  var  en  mild  og  sagt- 
modig Mand,  og  skjøndt  han  havde  viist,  at  han  kunde  føre 
en  Krig  med  Klogskab  og  Kraft,  saa  var  han  dog  altid 
beredt  til  atter  at  stikke  Sværdet  i  Skeden  og  laane  Øre 
til  Fredens  Kost. 

I  denne  Krig  træffe  vi  Søren  Norby  ved  Midsommer- 
tid 1507  ovre  ved  Aalandsøerne  i  Spidsen  for  niMersskibe. 
Det  var  første  Gang,  han  som  Overanfører  over  en  større 
samlet  Styrke  paa  egen  Haand  skulde  lede  et  Foretagende; 
men  denne  Begyndelse  kom  til  at  varsle  godt  for  Fremtiden. 
Det  faste  Slot  Kastelholm  var  af  liigsforstanderen  betroet 
til  Steen  Turesøn  Bjelke,  som  rigtignok  synes  at  have  for- 
svaret den  ham  betroede  Borg  temmelig  slet.  Efter  en 
kort  Beleiring  overgav  Kastelholm  sig,  og  der  blev  gjort  et 
rigt  Bytte.  Høvidsmanden  tilligemed  hans  Hustru  gjordes 
til  Fanger;  men  den  Sidste  løsgav  Soren  Norby  strax  efter. 
Det  var  i  det  Hele  taget  et  gjennemgaaende  Træk  hos  ham, 

at  han  altid  behandlede  værgeløse  Qvinder,  Oldinge  og 
Born  med  stor  Mildhed.  Det  er  saa  meget  mere  at  paa- 
skjonne,  som  det  er  et  næsten  enestaaende  Træk  i  Datidens 
Krigsførelse,  der  ikke  pleiede  at  tage  noget  Hensyn  hverken 
til  Alder  eller  Kjøn.  Før  han  atter  drog  bort  fra  Aalands- 
øerne,  lod  han  Kastelholm  gaae  op  i  Luer.  Ved  dette  og  flere 
andre  heldige  Togler,  navnlig  i  Ledtog  med  Jens  Holgersen 
Ulfstand,  dansk  Befalingsmand  paa  Gulland,  og  Otto  Rud, 
Lehnsmanden  paa  Øland,  begyndte  Søren  Norbys  Navn  at  faae 
en  god  Klang.  Otto  Rud  var  en  rastløs  og  udmærket  dyg- 
tig Anfører;  men  hans  Tapperhed  plettedes  ved  en  forfær- 
delig Grumhed,  der  staaer  i  skarp  Modsætning  til  Søren 
Norbys  humane  og  ridderlige  Optræden  overfor  sine  F'j ender. 
Da  Otto  Rud  saaledes  i  August  lr09  hiemsøgte  Finland  og 
indtog  Aabo,  plyndrede  han  den  ulykkelige  By  fuldstændig 
ud,  røvede  fra  Kirker  og  Klostre  Alt,  der  var  af  Værdi,  og 
brandskattede  dernæst  den  udpiinte  Stad  for  tolv  Tusinde 
Mark.  Rygende  Brandtomter,  Nød  og  Elendighed  beteg- 
nede altid  hans  Vei.  — 

Imidlertid  stundede  Krigen  med  Sverige  mod  sin  Ende ; 
thi  den  syttende  August  1509  sluttedes  der  endelig  Fred  i 
Kjøbenhavn,  hvor  Rigsforstanderen  gik  ind  paa  Kong  Hans's 
Vilkaar  aarlig  at  betale  en  vis  Sum  Penge  til  Danmark, 
indtil  man  i  Sverige  besluttede  sig  til  at  tage  enten  Kong 
Hans  eller  hans  Søn  Christiern  til  Konge.  Endvidere  for- 
pligtede Sverige  sig  til,  hvis  der  atter  skulde  udbryde  Krig 
mellem  Danmark  og  Lybek,  ikke  at  yde  denne  By  nogen- 
gensomhelst  Hjælp.  Denne  sidste  Bestemmelse  var  meget 
naturlig;  thi  i  det  Øieblik,  Freden  sluttedes  med  Sverige, 
var  Kong  Hans  allerede  saa  godt  som  i  Krig  med  Lybek- 
kerne,  der  ikke  havde  holdt  Nykjøbingfredens  Bestemmelser. 
En  dansk  Flaade  var  i  Søen  for  at  bortjage  de  lybske  Skibe, 
som  drev  ulovlig  Handel,  og  Lybekkerne  havde  gjort  Gjen- 
gjæld  ved  at  beslaglægge  alt  dansk  Gods,  som  var  i  deres 
By.    For  at  bevæge  Sverige  til  at  slutte  Forhund  med  dem 

havde  Lybekkerne  sendt  en  mægtig  Flaade,  rigt  ladet  med 
Salt  og  Humle,  til  Stockholm.  Svante  Nielson  Sture  og  hans 
bekj endte  Kaadgiver,  Hemming  Gad,  modtog  Lybekkerne  vel 
og  havde  Intet  imod  ved  at  slutte  Forbund  med  dem  at 
bryde  den  nys  afsluttede  Fred  med  Danmark;  men  Freds- 
partiet i  det  svenske  Rigsraad  var  i  Øieblikket  Rigsforstan- 
deren for  mægtigt,  saa  at  Lybekkerne  Intet  opnaaede  ved 
den  kostbare  Udrustning.  For  dog  at  udrette  Noget  havde 
Anførerne  for  den  lybske  Flaade  paa  Veien  til  Stockholm 
ladet  gjøre  Strandhugst  paa  Bornholm. 

Kong  Hans  besluttede  at  benytte  den  lybske  Flaades 
Fraværelse  til  at  forsøge  et  Angreb  paa  Lybek  selv  og  det 
omliggende  Land.  Paa  fyrretyve  Smaaskibe  overfortes  en 
Deel  Landsknægte,  som  havde  været  brugte  i  Krigen  mod 
Sverige,  men  nu  efter  Freden  laae  ledige.  Søren  Norby  fik 
Overanførslen  baade  over  Skibene  og  Landsknægtene.  Han 
fik  Ordre  til  at  gjennemplyndre  det  aabne  Land  for  derved 
at  tage  Repressalier  for  Strandhugsten  paa  Bornholm,  senere 
agtede  Kongen  selv  at  tage  til  Lybek  med  en  større  Hær- 
styrke, og  da  skulde  det  gjælde  selve  den  mægtige  Hanse- 
stad og  dens  velbefæstede  Havnestad  Travemunde.  Den 
attende  October  landede  Søren  Norby  ikke  langt  fra  denne 
sidste  By  og  udskibede  strax  sine  Folk.  De  vilde  Lands- 
knægte begyndte  oieblikkelig  at  hærge  og  plyndre  det  frugt- 
bare Land.  Lybek  og  Travemunde  gik  man  efter  Bestem- 
melsen udenom;  men  alle  de  aabne  Stæder  og  Landsbyer 
i  det  Lybek  tilliggende  District  gik  op  i  Luer.  I  Lybek 
var  alt  i  Rædsel  og  Forvirring,  som  yderligere  forøgedes  ved 
den  Mængde  Flygtninge,  som  strømmede  sammen  fra  det 
aabne  Land  for  at  frelse  sig  bag  Stadens  Fæstningsværker. 
Søren  Norbys  Deel  af  Foretagendet  lykkedes  altsaa  fuld- 
stændigt, men  forøvrigt  svarede  Toget  ikke  til  de  Forvent- 
ninger, man  havde  gjort  sig  derom  ;  thi  Hertug  Frederik 
havde  krydset  sin  Broders  Planer  ved  at  slutte  en  særskilt 
Neutralitetstractat  med  Lybek,  og  da  desuden  Vinteren  nær- 

mede  sig,  og  man'  hver  Dag  kunde  vente  den  lybske  Flaa- 
des  Tilbagekomst  fra  Stockholm,  opgav  Kong  Hans  yder- 
ligere Foretagender  mod  Lybek.  Hele  denne  Angrebskrig 
paa  Lybek  reduceredes  saaledes  til  et  almindeligt  Plyndrings- 
tog, hvor  der  vel  havde  været  en  Deel  Bytte,  men  ingen 
Ære  at  hente.  Den  lybske  Stockholmsflaade  havde  kun 
havt  en  daarlig  Lykke  med  sig;  thi  af  de  atten  stolte  Or- 
logsskibe, der  i  Foraaret  vare  løbne  ud  fra  Travemunde, 
kom  kun  sex  tilbage,  og  det  endda  ilde  tilredte.  De  ovrige 
gik  tilgrunde  i  en  voldsom  Storm,  der  havde  overasket  FJaa- 
den  paa  Tilbageveien  fra  Stockholm. 

Tidligt  paa  Foraaret  1510  løb  atter  en  lybsk  Flaade 
ud  for  at  hævne  det  forrige  Aars  Nederlag  og  navnlig  Plyn- 
dringerne ved  Lybek.  De  danske  Øer  Møen  og  Langeland 
bleve  udplyndrede,  og  den  danske  Flaade  kunde  ikke  for- 
hindre det,  da  den  deels  ikke  endnu  var  udrustet  og  deels 
heller  ikke  var  stærk  nok  til  i  aaben  Sø  at  maale  sig  med 
Lybekkernes,  der  i  Juli  Maaned  var  v^oxet  saa  betydeligt  at 
den  nu  talte  sex  og  tyve  større  og  sex  mindre  Skibe.  Under 
disse  Omstændigheder  maatte  Kong  Hans  gribe  til  den  Nød- 
hjælp at  udstede  Kaperbreve.  Af  det  paa  denne  Maade 
opbragte  Bytte  forbeholdt  Kongen  sig  en  Fjerdedeel.  Og- 
saa  private  Folk  udstedte  saadanne  Kaperbreve,  og  det  be- 
rettes baade  om  Jens  Holgersøn  og  Søren  Norby,  at  de 
paa  denne  Maade  under  Krigen  erhvervede  sig  betydelige 
Rigdomme.  Dette  satte  Søren  Norby  istand  til  at  forstrække 
Kong  Hans  med  meget  betydelige  Pengesummer,  for  hvilke 
han  fik  Haraldsborg  ved  Roeskilde  med  tilliggende  Herreder 
i  Pant. 

Midt  paa  Sommeren  begav  den  store  Hanseflaade  sig 
til  Bornholm,  hvor  man  foer  vildt  frem  med  Hd  og  Sværd. 
Medens  Flaaden  laa  ved  Bornholm  kom  der  Bud  fra  Rigs- 
forstanderen i  Sverige  til  Anførerne  om  med  Flaaden  at 
seile  til  Kalmar.  I  Sverige  havde  nemlig  Krigspartiet  seiret 
i  Rigsraadet,  og  Følgen  deraf  var  et  Forbund  med  Lvbek  i 

Juli  1510.  I  Kalmarsund  forbandt  nu  den  lybske  Flaade 
sig  med  den  svenske,  og  den  fyrretyve  Seilere  stærke  Sø- 
magt drog  derpaa  langs  Blekings  Kyst,  som  den  naturlig- 
viis  hjemsøgte  med  Mord  og  Brand.  '  Byen  Aveskjær  lagdes 
ved  denne  Leilighed  i  Ruiner,  af  hvilke  den  aldrig  senere 
har  reist  sig.  I  August  forlod  den  svenske  Flaade  Blekings 
Kyster  og  satte  Coursen  mod  Lolland,  hvor  foruden  det 
aabne  Land  ogsaa  Byerne  Rodby  og  Nakskov  afbrændtes. 
Den  danske  Flaade  havde  under  Alt  dette  holdt  sig  i  Havn; 
men  en  Escadre  anført  af  Henrik  Krummedige  var  dog 
endelig  løbet  ud  i  August  og  havde  landsat  en  Hær  paa 
Lolland,  og  udenfor  Nakskov  lykkedes  det  Hr.  Henrik  at 
tilfoie  Lybekkerne  et  føleligt  Nederlag,  hvorefter  de  lybske 
Anførere  tvungne  af  et  Mytteri  blandt  Landsknægtene,  maatte 
vende  tilbage  til  Lybek.  Udpaa  Efteraaret  mistede  Dan- 
mark Kalmar  og  Borgholm  paa  Øland.  Disse  to  vigtige 
Fæstninger  gik  navnlig  tabt,  fordi  Danmark  ikke  havde  en 
tilstrækkelig  stor  Flaade  i  Soen;  thi  af  denne  Grund  havde 
man  ikke  kunnet  bringe  Besætningerne  Tilførsel  i  rette  Tid. 
Danmark  havde  saaledes  i  Løbet  af  Aaret  1510  dyrt 
maattet  betale  Savnet  af  en  tilstrækkelig  stor  og  velud- 
rustet Flaade.  Hidtil  havde  nemlig  de  danske  Konger  ikke 
selv  havt  Skibe;  men  disse  bleve  udrustede  af  Lehnsmæn- 
dene  og  Byerne.  Da  det  nu  imidlertid  havde  viist  sig, 
at  det  Antal  Skibe,  der  bragtes  tilveie  paa  denne  Maade, 
ikke  var  tilstrækkeligt,  havde  Kongen  hele  Sommeren  1510 
været  i  ivrig  Virksomhed  med  at  bygge  Skibe.  Han  grun- 
dede herved  en  Flaade  og  maa  betragtes  som  Skaberen  af 
den  danske  Rigsflaade,  der  fra  hans  Tid  er  bleven  vedlige- 
holdt af  hans  Eftermænd.  Man  kunde  imidlertid  ikke  bygge 
Skibene  saa  hurtigt,  som  Forholdene  krævede,  og  Kongen 
laante  derfor  Skibe  f.  Ex.  fra  England  og  Skotland.  Vi 
ville  saaledes  senere  komme  til  at  nævne  et  engelsk  Skib 
»Peter  van  Hull«,  der  kom  til  at  spille  en  vis  Rolle  her  i 
Danmark.      Ogsaa   tog   man   undertiden   udenvidere  Kjob- 

mandsskibe,    naar   de   havde    en   tilstrækkelig  Størrelse    og 
Sødygtighed,  og  udrustede  dem  til  Orlogsskibe. 

I  Foraaret  1511  kunde  en  dansk  Flaade  paa  tyve  vel- 
udrustede Skibe  under  Anførsel  af  Jens  Holgersen  og  Søren 
Norby  vise  sig  i  Østersøen.  Med  dette  Aar  indvies  den 
nyere  danske  Sokrigshistorie,  der  er  saa  rig  paa  glimrende 
Bedrifter,  og  med  Jens  Holgersøn  og  Søren  Norby  begynder 
Kækken  af  de  danske  Søhelte,  der  i  Aarhundreder  have  fort 
det  danske  Flag  til  Hæder  og  Seir.  Flaadens  første  Hverv 
blev  at  ledsage  en  stor  hollandsk  Handelsflaade,  der  endog 
skal  have  bestaaet  af  halvtredie  Hundrede  Skibe,  gjennem 
Østersøen  til  Preussen  og  Lifland.  Derefter  styrede  Flaaden 
til  Trave;  men  den  lybske  Sømagt  laa  endnu  i  Havn,  og 
selve  Travemunde  var  en  altfor  stærk  Fæstning,  til  at  man 
med  Held  kunde  angribe  den.  Jens  Holgersøn  lod  derfor 
atter  heise  Seil,  og  Coursen  sattes  mod  Vismar.  Her  var 
Alt  i  den  tryggeste  Ro,  som  ved  Efterretningen  om  den 
danske  Flaades  Ankomst  forvandledes  til  den  meest  grænd- 
seløse  Forvirring.  Der  var  ingen  Kanoner  paa  Voldene; 
thi  alt  Skytset  var  hensat  i  et  Rum  ved  Raadhuset,  og 
Nøglen  hertil  var  ikke  til  at  finde.  Staden  blev  et  let 
Bytte,  og  samtidigt  erobredes  ijorten  i  Havnen  liggende 
Skibe.  Flaaden  seilede  derefter  videre,  satte  Folk  iland 
ved  Warnemiinde  for  at  gjøre  Strandhugst  og  styrede  derpaa 
til  Riigen.  Paa  denne  0  havde  Borgerne  fra  Stralsund  store 
Besiddelser,  hvorfor  de  med  en  betydelig  Styrke  satte  over 
til  den  for  at  værne  om  deres  Gods;  men  Jens  Holger- 
søn og  Søren  Norby  sloge  dem  fuldstændigt  og  erobrede 
største  Delen  af  deres  Skyts.  I  Juli  vendte  den  danske 
Flaade  atter  hjem  til  Kjebenhavn.  og  Kong  Hans  kunde 
vel  være  tilfreds  med  det,  den  allerede  havde  udrettet. 

Lybekkernes  Flaade  var  endelig  udrustet  og  stak  i  Søen 
mod  Slutningen  af  Juli.  Den  talte  atten  Seilere,  med 
hvilke  tre  stralsundske  Orlogsskibe  skulde  forbinde  sig.  Da 
imidlertid  Stralsunderne  havde  det  Lov  paa  sig,  at  de  altid 

kom  forsilde,  og  da  man  desuden  troede  bestemt  at  vide, 
at  den  danske  Flaade  var  halet  ind  og  ikke  mere  vilde 
gaae  ud  den  Sommer,  seilede  Lybekkerne  ud  paa  egen  Haand 
og  satte  Stralsunderne  Stævne  ved  Bornholm.  De  skulde 
just  til  at  gaae  iland  paa  denne  0  den  niende  August  for 
at  storme  Hammershuus,  da  den  danske  Flaade  opdagedes  i 
Synskredsen.  Det  havde  nemlig  langt  fra  været  Kong 
Hans's  og  Flaadens  to  kjække  Anføreres  Agt,  at  de  danske 
Skibe  skulde  ligge  hele  Resten  af  Sommeren  i  Havn,  og 
ved  Efterretningen  om  den  lybske  Flaades  Besog  ved  Born- 
holm var  den  danske  Flaade  strax  gaaet  tilsøes.  Det  kom 
nu  ved  Bornholms  Nordpynt  til  en  blodig  Kamp,  i  hvilken 
den  danske  Rigsflaade  for  forste  Gang  skulde  staae  sin 
Prøve  overfor  en  omtrent  lige  stærk  Fjende,  og  den  bestod 
Prøven  med  Hæder.  I  Begyndelsen  af  Slaget  kæmpede  man 
i  Slagorden;  men  Linierne  brødes  snart,  idet  hvert  Skib 
søgte  sig  en  nogenlunde  jevnbyrdig  Modstander,  hvorved 
Slaget  opløstes  i  en  Række  Tvekampe.  Navnlig  var  Kam- 
pen heftig  mellem  det  danske  Admiralskib  »Engelen«  og 
det  lybske  »Maria«.  »Engelen«  var  det  største  og  bedste 
af  alle  de  Skibe,  Kong  Hans  havde  ladet  bygge,  og  det 
betragtedes  dengang  som  et  Vidunder  i  Skibsbygningskun- 
sten.  Fem  lybske  Skibe  bleve  i  Slaget  ukampdygtige,  og 
da  Aftenen  faldt  paa,  trak  Lybekkerne  sig  ud  af  Kampen 
og  søgte  rum  Sø.  Et  mindre  dansk  Skib  blev  taget  af 
Fjenden;  men  begge  Flaader  havde  indlagt  sig  Hæder  i 
dette  Slag,  der  begyndte  tidligt  om  Morgenen  og  forsi 
endte  ved  Nattens  Frembrud.  Den  danske  Flaade  holdt 
sig  foreløbig  krydsende  under  Bornholm,  og  da  et  Par  Dage 
efter  Slaget  de  stralsundske  Skibe  endelig  ankom,  seilede  de 
midt  ind  i  den  danske  Flaade,  idet  de  formodede,  at  det 
var  deres  Forbundsfæller  Lybekkerne.  Først  for  seent  op- 
dagede de,  at  det  var  Dannebrog  og  ikke  den  lybske  Ørn, 
der  vaiede  fra  Skibene,  og  det  lykkedes  kun  det  ene  af  de 
tre  Skibe  at  undkomme,  medens  de  to  andre  bleve  tagne. 

Lybekkeriie  vare  fra  Bornholm  seilede  mod  Øst  ind  i 
Østersøen,  og  her  vare  de  saa  heldige  at  tage  eller  øde- 
lægge hele  den  store  hollandske  Kjøbmandsflaade,  der  var 
paa  Tilbageveieu  fra  den  østlige  Deel  af  Østersoen.  De 
toge  kun  atten  af  de  halvtredie  Hundrede  Skibe,  de  øvrige 
stak  de  i  Brand.  Et  umaadeligt  Bytte  faldt  i  deres  Hæn- 
der; men  paa  Hjemveien  med  det  vare  de  nærved  atter  at 
miste  det;  thi  et  Par  hollandske  Skibe,  som  vare  undgaaede 
Ødelæggelsen,  havde  bragt  Efterretningen  derom  til  den 
danske  Flaade.  Jens  Holgersen  og  Søren  Norby  satte  strax 
Seil  til,  og  de  naaede  virkelig  ogsaa  den  lybske  Flaade  ved 
Mecklenborgs  Kyst.  Idet  man  nu  forsøgte  med  Alt, 
hvad  trække  kunde,  at  hale  ind  paa  Lybekkerne,  var  »En- 
gelen« kommen  dem  nærmest  og  aabnede  Kampen;  men  et 
Par  velrettede  Lag  fra  de  lybske  Skibe  anrettede  en  Deel 
Ødelæggelse  paa  dette  Skib,  saa  at  det  saae  sig  nødsaget  til 
at  stryge  Seil  og  holde  inde  med  Forfølgelsen,  hvilket  af 
de  øvrige  danske  Skibe  misforstodes  som  et  Signal  til  at 
opgive  Kampen,  og  saaledes  naaede  Lybekkerne  det  nærlig- 
gende Travemunde  med  de  erobrede  atten  Skibe  og  det 
rige,  hollandske  Bytte. 

Krigen  med  Sverige  var  imidlertid  gaaet  sin  Gang  ;  men 
Fredspartiet  havde  lidt  efter  lidt  vundet  i  Styrke,  og  da 
Svante  Nielson  Sture  endelig  døde  den  anden  Januar  1512, 
fik  det  fuldstændigt  Overhaand.  Følgen  heraf  var  en  grad- 
viis  Hendøen  af  Krigen  med  Sverige,  og  da  samtidigt  ogsaa 
Lybek,  udmattet  af  den  lange  Kamp  og  de  store  Tab,  som 
den  danske  Flaade  havde  tilfoiet  det,  ønskede  Fred,  sam- 
ledes danske,  svenske  og  lybske  Udsendinge  til  et  Freds- 
møde  i  Malmø  ved  Foraarstid  1512.  Her  blev  det  bestemt, 
at  Sverige  skulde  sætte  den  kjøbenhavnske  Freds  Bestem- 
melser i  Kraft,  saa  at  det  enten  aarligt  skulde  udbetale  en 
Pengesum  eller  ogsaa  anerkjende  Kong  Hans  eller  hans 
Søn  som  fuldmyndig  Konge.  Med  Lybek  og  de  vendiske 
Stæder  blev  man  enig  om,  at  hvis  Sverige  mod  Forvent- 

ning  ikke  overholdt  Freden,  skulde  Stæderne  afbryde  al  Han- 
del med  dette  Rige.  Endvidere  forpligtede  de  sig  til  at 
betale  Kong  Hans  tredive  Tusinde  Gylden  med  aarlige  Af- 
drag i  tolv  Aar. 

I  Fredstiden  glemte  Kong  Hans  ikke  de  Mænd,  der 
havde  gjort  ham  saa  væsentlige  Tjenester  i  Krigen,  og 
baade  Jens  Holgersen  og  Søren  Norby  bleve  rigt  aflagte. 
Søren  Norby  fik  i  Forlehning  Børringe  Kloster  i  Skaane  for- 
uden Haraldsborg,  hvilket  han,  som  allerede  omtalt,  havde  i 
Pant  for  udlagte  Pengesummer.  Kong  Hans,  der  i  den 
største  Deel  af  sin  Regjering  havde  ligget  i  stadig  Feide, 
snart  med  Sverige  snart  med  Lybek  og  snart  med  begge 
paa  een  Gang,  opnaaede  ikke  længe  at  nyde  Fredens  Ro  efter 
Krigsbulderet;  thi  den  tyvende  Februar  1513  døde  han  i 
Aalborg.  Hans  Søn,  den  navnkundige  Christiern  den  Anden, 
som  nu  besteg  Thronen,  var  født  i  Juli  1481  paa  Nyborg 
Slot.  Han  var  saaledes  en  fuldmyndig  Mand,  der  var  prøvet 
baade  i  Slaget  eg  Raadet,  og  som  begge  Steder  Iiavde  ud- 
foldet sjeldne  Evner.  I  Historien  hævder  han  —  hvad 
man  saa  ellers  vil  sige  om  ham  —  sin  Plads  som  den  bedst 
begavede  af  de  oldenborgske  Konger  paa  Danm.arks  Throne. 
Han  havde  blandt  andre  Egenskaber  ogsaa  et  klart  Blik  til 
at  vælge  sine  Folk,  han  skattede  og  forstod  at  benytte 
Dygtigheden,  hvor  den  fandtes,  og  en  Mand  som  Søren 
Norby,  der  med  Tapperhed  og  Feltherretalent  forbandt  en 
opvakt  Forstand  og  prøvet  Troskab,  kunde  derfor  være  vis 
paa  at  blive  benyttet  til  Udførelsen  af  de  mange  og  for- 
skjelligartede  Planer,  der  krydsedes  i  Kongens  virksomme 
Sjæl.  Kort  efter  sin  Thronbestigelse  viste  Christiern  ham 
ogsaa  en  udmærket  Ære;  thi  ved  Kroningsfesten,  der  feire- 
des  i  Kjøbenhavn  i  Juni  1514,  var  Søren  Norby  en  af  de 
udvalgte  Adelsmænd,  som  ved  den  høitidelige  Procession 
fra  Slottet  til  Frue  Kirke  bar  Rigsregalierne  foran  Kongen. 

I  Juli  1514  indgik  Christiern  Ægteskab  med  Elisabeth, 
en  Sønnedatter  af  Keiser  Maximilian.    Hendes  Broder  Carl 

kunde  vente  med  Tiden  at  arve  baade  Spanien  og  de  store 
habsburgske  Besiddelser  saavel  i  Tydskland  som  Nederlandene 
og  sandsynligviis  ogsaa  Keiserværdigheden.  Han  vilde  saa- 
ledes  blive  PJuropas  mægtigste  Monark,  og  det  maatte  bi- 
drage meget  til  Christierns  europæiske  Anseelse,  at  han 
kom  ind  i  den  rige  og  mægtige  habsburgske  Familie.  Eli- 
sabeth selv  var  en  elskelig  Qvinde,  hendes  Blidhed  og  op- 
oifrende  Troskab  mod  sin  Ægteherre  i  gode  som  i  onde 
Dage  har  for  bestandigt  indskrevet  hendes  Navn  blandt 
Danmarks  bedste  og  ædleste  Dronninger.  Da  Nederlandene 
paa  denne  Tid  vare  indviklede  i  en  Krig  med  Geldern,  en 
Krig,  som  fra  Gelderns  Side  navnlig  førtes  ved  Kaperier 
paa  hollandske  Skibe,  sendte  Christiern  den  nederlandske 
Eegjering  sit  største  og  bedste  Skib  »Engelen«  til  Hjælp  i 
denne  Krig.  Han  satte  Søren  Norby  til  Befalingsmand  over 
»Engelen«,  og  denne  indlagde  sig  nu  ved  nye  Bedrifter  i  de 
nederlandske  Farvande  et  berømt  Navn  ogsaa  udenfor  sit 
Fædreland.  De  samtidige  hollandske  Krøniker  udtale  den 
største  Beundring  saavel  over  Skibets  Størrelse  og  udmær- 
kede Bj^gning  som  over  Anførerens  Tapperhed.  Imidlertid 
forblev  Søren  Norby  ikke  ret  længe  i  Holland;  thi  Kong 
Christiern  havde  snart  Brug  for  ham  andetsteds.  »Engelen« 
var  derimod  i  flere  Aar  borte  fra  de  danske  Farvande,  og 
Christiern  maatte  senere  alvorligt  fordre  det  tilbagesendt, 
før  hans  Svoger  Carl  kunde  afsee  det. 

Grrunden,  hvorfor  Kongen  kaldte  Søren  Norby  tilbage, 
var  den,  at  han  agtede  at  sende  ham  som  sin  Lehnsmand 
til  Island.  Denne  afsides  liggende  0  betragtedes  som  Kon- 
gens umiddelbare  Eiendom,  hvorfor  han  havde  hele  Indtæg- 
ten fra  Øen.  Fiskeriet  under  Island  var  allerede  dengang 
af  stor  Betydning,  og  den  betydelige  Fordeel,  der  var  for- 
bunden dermed,  lokkede  mange  søfarende  Nationer  til  at 
drive  dette  forbudne  Fiskeri  og  samtidig  Snighandel  med 
Islænderne.  Ingen  udfoldede  dog  en  saadan  Virksomhed  i 
denne  Retning  som  Englænderne,    der   aarligt    sendte  hele 

Flaader  derop.      Da  denne  Handel  imidlertid  var  forbunden 
med  Fare,  var  det   som  oftest  halve  Sørøvere,  der  fra  de 
engelske  Havne  om  Foraaret  seilede  ud  til  Islands  Kyster, 
og  disse  Folk  udøvede    ofte  Voldsomheder  paa  Øen,  tvang 
Indbyggerne  til  at  handle  mod  egen  Fordeel,  brændte  deres 
Boliger  eller  udplyndrede  dem,  naar  de  satte  sig  til  Mod- 
værge —  ja  engang  havde  de  endog  plyndret  et  kongeligt 
Skib,    der   skulde   hjemføre  Skatten  fra    Island,    og    dræbt 
Kongens  Secretair.     Christiern   klagede  i  London  over  alle 
disse  sig  aarligt   gjentagende   Brud   paa   Tro    og   Love  og 
fordrede    Erstatning   hos   den    engelske    Begjering    for    den 
Skade,  der  var  anrettet,  hvilken  han  anslog  til  den  betyde- 
lige Sum  af  ti  Tusinde  Pund  Sterling.      Det  var  imidlertid 
ikke  let  at  komme  til  en  Afgjørelse  med  den  lunefulde  en- 
gelske Konge  Henrik  VIII,    og  Christiern  besluttede  derfor 
at  sætte  en  Lehnsmand  paa  Øen,  der  var  istand  til  at  holde 
de  engelske  Fribyttere  i  Ave  og  værne  baade  om  Indbyg- 
gernes Eiendom  og  Kongens  Interesser.     Hertil  udsaae  han 
Søren  Norby,  og  derfor  var  det,  han  kaldte  ham  tilbage  fra 
Nederlandene.     Ved  Foraarstid   1515  drog  Søren  Norby  til 
sit  nye  Lehn,    hvilket   han    skulde    beholde   i  tre  Aar  mod 
aarligt  at  svare  fire  Læster  Fisk,  som  skulde  leveres  Kon- 
gen i  Kjøbenhavn.     For  at  hans  egne  Interesser  kunde  for- 
bindes med  en  saa  fuldstændig  Undertrykkelse  af  Snighan- 
delen  og  det  ulovlige  Fiskeri  som  muligt,  overdroges  der  ham 
hele  Tolden  til  Indtægt;    af  de    øvrige  Indkomster  skulde 
han  have  Halvdelen.     I  vel  omtrent  to  Aar  var  Søren  Norby 
nu  i  en  ivrig  Virksomhed  langs  Islands   Kyster  for  at  op- 
bringe  de  Skibe,    som    drev  lovløs  Handel  og  Fiskeri,   en 
Virksomhed,    som    ret   passede   for   ham.      Fribytterne  fik 
snart  at  mærke,  at  efter  den  nye  Lehnsmands  Ankomst  var 
deres  gyldne  Tid  forbi,  da  de  ustraffede  kunde  forøve  alle- 
haande   Voldsomheder.     I  disse   to  Aar,    da  Søren  Norby 
færdedes  i  de  fjerntliggende  Farvande  omkring  Islands  Ky~ 
ster,  var  der   imidlertid   foregaaet   vigtige  Begivenheder   i 

Hjemmet,  der  atter  kaldte  ham  fra  Atlanterhavet  til  Øster- 
søen.   Disse  Begivenheder  maae  betragtes  lidt  neiere. 

IL 

Ved  det  Møde,  som  holdtes  i  Kjøbenhavn  et  halvt  Aar 
efter  Kong  Hans's  Død,  og  hvor  der  førtes  Forhandlinger 
om  den  n.ye  Haandfæstning,  var  der  ogsaa  mødt  nogle 
svenske  Sendebud  fra  Steen  Sture  den  Yngre,  en  Son  af 
Svante  Nielson  Sture.  Da  Freden  i  Malmø  var  bleven 
sluttet,  havde  Stemningen  i  Sverige  været  fredelig;  men 
Meget  havde  der  forandret  sig  siden  den  Tid.  Den  gamle 
Kamp  mellem  Sturerne  og  Trolierne  var  efter  Rigsforstan- 
derens Død  atter  blusset  op.  Disse  to  mægtige  Familier 
vare  Repræsentanter  for  de  to  modsatte  Partier,  af  hvilke 
Sturernes  vilde  et  selvstændigt  Sverige,  Troliernes  derimod 
ønskede  en  Union  mellem  de  nordiske  Riger.  Rigsraadet 
havde  udvalgt  Erik  Trolle  til  Rigsforstander;  men  den  unge 
Steen  Sture  havde  forekommet  Rigsraadet  ved  at  sikkre  sig 
de  vigtigste  Fæstninger  i  Riget.  Han  henvendte  sig  lige- 
som de  tidligere  Sturer  navnlig  til  den  svenske  Almue, 
hos  hvem  Sturenavnet  altid  havde  havt  en  god  Klang,  og 
Bønderne  havde  ogsaa  nu  lovet  at  følge  Hr.  Steen,  hvor- 
hen han  end  vilde  føre  dem.  Et  Møde  i  Stockholm  blev 
berammet,  og  i  Juli  1512  mødte  begge  Partier  i  Sveriges 
Hovedstad  væbnede  som  til  Slag.  Nær  var  det  ogsaa  ved 
en  Misforstaaelse  kommet  til  Gadekamp;  men  Tvisten  bi- 
lagdes dog,  før  noget  Blod  flød.  Ved  dette  Møde  seirede 
Steen  Sture  fuldstændigt  over  sin  Medbeiler  til  Rigsforstan- 
derværdigheden ;  men  Spændingen  og  Forbittrelsen  hos  begge 
Partier  vedblev  at  være  lige  stor.  —  De  svenske  Sen- 
debud ved  Mødet  i  Kjøbenhavn  erklærede,  at  de  ikke  fra 
Rigsforstanderen  havde  nogen  Fuldmagt  til  at  opfylde 
Malmøfredens  Bestemmelser;  men  i  deres  Herres  Navn  for- 
langte de  foreløbigt   en  Vaabenstilstand  og    Opsættelse    af 

de  øvrige  Spørgsmaals  Afgj øreise,  Christiern  var  selvføl- 
gelig misfornøiet  hermed ;  men  han  havde  endnu  saa  Meget 
at  ordne  med  Kigsraadet  om  Haandfæstningen  og  var  des- 
uden ikke  beredt  paa  Krig,  hvorfor  han  indrømmede  Vaa- 
benstilstand  til  Paaske  1516,  altsaa  i  henved  tre  Aar.  Et 
Møde  berammedes  til  Juni  1515,  men  udsattes  senere  til 
Begyndelsen  af  1517  og  skulde  da  holdes  i  Helsingborg. 

Under  Stilstanden  viste  Steen  Sture  langtfra  nogen 
fredelig  Stemning,  idet  han  Jremdrog  forskjellige  Tvistpunk- 
ter —  i  Almindelighed  rene  Ubetydeligheder  —  som  han 
ved  at  stille  paa  Spidsen  søgte  at  gjøre  til  væsentlige  Strids- 
spørgsmaal.  Den  gamle  Erkebiskop,  Jacob  Ulfsøn,  havde 
imidlertid  nedlagt  sit  Embede,  hvorpaa  Capitlet  udvalgte 
Gustav  Trolle,  en  Søn  af  Erik  Trolle,  til  hans  Eftermand, 
hvilket  Valg  Steen  Sture  ikke  havde  kunnet  forhindre. 
Kigsforstanderen  og  den  nye  Erkebisp  hadede  hinanden 
grundigt;  det  var,  som  om  alt  det  bittre  Had,  der  i  flere 
Slægtled  var  gaaet  i  Arv  i  de  to  mægtige  Familier,  nu 
havde  sammenhobet  sig  hos  disse  tvende  Mænd.  De  vare 
begge  opbrusende,  bittre  og  herskesyge,  og  det  var  derfor 
let  afc  indsee,  at  en  Borgerkrig  stod  for  Døren,  naar  den 
ene  af  dem  beklædte  Rigsforstanderværdigheden,  medens  den 
anden  svang  Krumstaven   fra  Upsala  Høialter.      I  October 

1516  var  det  allerede  kommet  saavidt,  at  Steen  Sture  inde- 
sluttede Erkebispen  paa  Stæke  Slot,  hvilket  han  dyrt  svoer 
at  ville  jævne  med  Jorden,  da  alle  de  forræderske  Erke- 
bisper  her  havde  havt  et  fast  Støttepunkt  for  deres  Stemp- 
linger mod  Riget.  Gustav  forsvarede  sig  imidlertid  kjækt, 
og  da  han  af  Kong  Christiern  fik  Løfte  om  Hjælp  til  For- 
aaret,  naar  Søen  var  aaben,  kundgjorde  han  ofi'entligt,  at 
han  nu  holdt  Stæke  Slot  til  Kong  Christierns  Haand. 

Tiden    var   imidlertid  kommen,    da    i    Begyndelsen  af 

1517  Mødet  i  Halmstad  skulde  afholdes;  men  det  kunde 
iforveien  betragtes  som  afgjort,  at  man  ikke  vilde  komme 
til  Forlig.    Mødet   var   da    ogsaa   fuldstændigt  resultatløst, 

Og  begge  Lande  rustede  sig  nu  af  al  Formue  til  den  nær- 
forestaaende  Krig.  Christiern  trængte  navnlig  til  Penge,  og 
han  tillod  derfor  Bønderne  og  Borgerne  at  frikjebe  sig  for 
Ledingstj enesten.  Endvidere  laante  han  Penge  hos  Adelen 
og  Geistlighedeu,  ja  han  optog  endog  Laan  af  de  i  Aflads- 
kisterne  nedlagte  Summer.  For  ogsaa  at  benytte  et  aande- 
ligt  Vaaben,  som  imidlertid  i  hine  Tider  havde  stor  Betyd- 
ning, lod  han  Erkebiskop  Birger  fra  Lund  slynge  Banstraa- 
len  mod  Steen  Stures  gjenstridige  Hoved.  I  den  tilstun- 
dende Krig  havde  Kongen  Brug  for  sine  troe  og  dygtige 
Tjenere,  og  han  kaldte  derfor  Søren  Norby  tilbage  fra  Is- 
land. Han  betroede  ham  et  af  Kigets  allervigtigste  Lehn, 
nemlig  Gulland,  hvilket  Søren  Norby  »med  al  kongelig 
Eente  og  Kettighed,  Intet  undtaget,  skulde  have,  nyde,  bruge 
og  beholde  al  den  Stund,  denne  Feide  mellem  os  og  Sveri- 
ges Rige  standendes  vorder.«  Lehnet  overdroges  ham,  som 
det  hedder,  »ad  gratiam  pro  servicio  facto«  (til  Tak  for 
udviist  Tjeneste).  Lehnsbrevet  er  udstedt  den  otte  og  ty- 
vende April  1517;  men  allerede  det  følgende  Aar  blev  det 
forandret  derhen,  at  han  skulde  have  Gulland  som  Pante- 
lehn paa  Livstid  mod  at  opgive  Haraldsborg  og  Børringe 
Kloster. 

Gulland,  der  nu  i  otte  Aar  blev  Hovedudgangspunktet 
for  Søren  Norbys  Foretagender,  er  en  circa  syv  og  tyve  Qva- 
dratmile  stor,  meget  frugtbar  0,  der  har  et  i  Forhold  til 
sin  Bredegrad  overordentlig  mildt  Clima.  Øens  Beliggen- 
hed har  gjort  den  til  et  særdeles  vigtigt  Punkt  i  Østersøen 
baade  i  Krig  og  Fred.  Kong  Valdemar  Atterdag  erobrede 
den  som  bekjendt  og  bragte  den  derved  under  dansk  Herre- 
dømme. Erik  af  Pommern  byggede  tæt  Syd  for  Visby  det 
navnkundige  faste  Slot  Visborg  1411,  og  havde  Gulland  alle- 
rede forhen  havt  Betydning,  fik  den  det  endnu  mere,  da  Visborg 
med  sine  syv  Taarne  truende  hævede  sig  fra  den  høie  Kyst. 
Under  Unionskampene  havde  Gulland  stadig  været  et  Tvi- 
stens Æble  mellem  Danmark  og  Sverige;  men  for  en  kort 

Tid  var  det  lykkedes  en  Adelsmand,  Iver  Axelsøn  Thot,  at 
gjøre  sig  til  Herre  over  Landet,  hvilket  han  regjerede  som 
en  Slags  Konge,  indtil  han  1487  havde  maattet  overgive 
Øen  til  Kong  Hans,  der  satte  den  fcappre  Jens  Holgersøn 
Ulfstand  til  Befalingsmand  paa  Gulland.  1509  havde  Lau- 
rits Schinkel  faaet  Øen  til  Lehn,  og  1517  blev  altsaa  Søren 
Norby  udkaaret  til  hans  Efterfølger.  Det  var  et  slaaende 
Beviis  paa  Christierns  Tillid  til  ham,  at  han  netop  nu  ved 
Begyndelsen  af  Krigen  med  Sverige  betroede  ham  dette 
vigtige  Lehn;  men  Kongen  kunde  ikke  have  fundet  Nogen, 
som  bedre  var  den  vanskelige  Post  voxen.  Som  en  Falk 
i  sin  Rede  sad  nu  Søren  Norby  paa  Visborg  og  speidede 
ud  efter  Bytte,  og  sikker  og  hurtig  som  Falken  slog  han 
ned  paa  det,  saasnart  det  viste  sig.  Snart  fløi  han  ud  over 
Østersøen  og  opbragte  de  fjendtlige  Handelsskuder,  snart 
drog  han  mod  de  svenske  Kyster  og  foretog  Streiftog  ind  i 
Landet;  thi  han  var  en  lige  dygtig  Kriger,  hvad  enten  han 
commanderede  sine  Folk  fra  Hytten  paa  et  Orlogsskib,  eller 
han  stormede  frem  i  Spidsen  for  en  Fane  Ryttere.  Ved 
sin  ivrige  og  rastløse  Virksomhed  kom  Søren  Norby  selv- 
følgelig til  at  spille  en  fremragende  Rolle  i  Christierns 
forskjellige  Krige  mod  Sverige, 

I  Juni  Maaned  1517  angrebes  den  stærke  svenske 
Fæstning  Stegeholm,  som  indtoges  og  gik  op  i  Luer.  Her 
var  det  Carl  Knudsøn,  en  Halvbroder  til  Steen  Sture,  som 
førte  Befalingen  over  de  danske  Tropper.  Han  var  en  vild 
og  ubændig  Kriger,  der  hverken  skaanede  Qvinder  eller 
Børn;  de  forfærdeligste  Grusomheder  bleve  begaaede  af 
denne  »hjemmefødte  Ulv«,  som  Svenskerne  kaldte  ham. 
Det  maatte  imidlertid  være  et  af  de  væsentligste  Formaal 
for  den  danske  Flaade  om  muligt  at  befrie  den  haardt  be- 
trængte Gustav  Trolle,  der  nu  havde  været  beleiret  paa 
Stæke  Slot  i  tre  Fjerdingaar.  Der  havde  været  lovet  ham 
Undsætning  til  Valborgsdag ;  men  Juni  og  Juli  gik  tilende, 
og  endnu  havde  ikke  den  danske  Flaade  viist  sig  i  Stock- 

holms  Skjærgaard.  Endelig,  omtrent  midt  i  August,  ankom 
den  danske  Flaade.  Søren  Norby  førte  Semagten;  men 
Carl  Knudsøn  havde  Befalingen  over  Landgangstropperne, 
Disse  udskibedes  ved  Vedla,  hvor  Carl  Knudsøn  i  Spidsen 
for  den  danske  Hær  kjæmpede  med  sin  Halvbroder,  den 
svenske  Eigsforstander,  som  endog  i  Kampen  med  egen 
Haand  skal  have  saaret  ham.  Den  danske  Hær  blev  fuld- 
stændig slaaet,  og  paa  Hjemveien  til  Kj  ©benhavn  led  Flaa- 
den  betydeligt  af  Jævndøgnsstormene,  saa  at  det  bele  Tog 
var  mislykket  og  meget  Blod  til  ingen  Nytte  udgydt.  Steen 
Stures  Parti  var  blevet  langt  mægtigere,  medens  Kongens 
Tilhængere  i  Sverige  vare  blevne  modløse  og  forsagte.  Den 
samtidige  Krønikeskriver  har  derfor  ogsaa  Ret,  naarhan  mener, 
at  det  faldt  Kong  Ghristiern  tungt  at  lee,  da  han  paa  Søn- 
derborg Slot  underrettedes  om  Slaget  ved  Vedla.  Erke- 
bispen  maatte  nu  dagtinge  med  Steen  Sture;  men  paa  en 
Rigsdag  i  Stockholm  i  November  1517  erklærede  de  forsam- 
lede Rigsraader,  at  Gustav  ikke  længere  kunde  væreErke- 
bisp,  da  han  havde  ført  Krig  og  Avindsskjold  mod  Riget. 
De  hængte  alle  deres  Segl  under  den  nedskrevne  Erklæ- 
ring, og  kun  Bisp  Hans  Brask  var  saa  forsigtig  under  sit 
Segl  at  lægge  en  Seddel,  paa  hvilken  der  stod:  »Dette  gjer 
jeg  nødtvungent«.  Ingen  tænkte  da  paa,  at  de  øvrige 
Herrer  ved  at  underskrive  Documentet  ogsaa  havde  under- 
skrevet deres  egen  Dødsdom.  Forladt  af  Alle  opgav  ende- 
lig Gustav  Trolle  Stæke  og  holdtes  derpaa  i  et  Slags  Fan- 
genskab, hvorfra  han  skulde  udgaae  som  en  blodig  Hævner 
over  sine  Fjender. 

Imellem  Rigerne  sluttedes  der  nu  en  foreløbig  Vaaben- 
stilstand  til  den  tre  og  tyvende  April  1518,  hvilket  navnlig  var 
fordeelagtigt  for  Danmark,  der  herved  slap  for  de  svenske 
Streiftog  i  Vintertiden,  naar  Rigets  bedste  Værn,  Flaaden, 
maatte  ligge  indefrosset  i  Kjøbenhavns  og  Visbys  Havne. 
Ghristiern  anvendte  Vinteren  til  Rustninger,  til  Hvervning 
af  tydske  Landsknægte,    til  Opbud  af  Lehnsmændene  med 

deres  Svende,  til  Udskrivning  af  Ledingshæren,  til  storar- 
tede Forbedringer  i  Datidens  maadelige  Artilleri,  til  Byg- 
ning af  nye  Skibe  paa  Bremerholm,  kort  sagt  til  Rustnin- 
ger paa  alle  Maader.  Heller  ikke  Søren  Norby  laa  i  Vin- 
tertiden ledig  paa  Gulland.  Da  der  gik  Eygter-om,  at 
Steen  Sture  paatænkte  et  Angreb  paa  Gulland,  antog  han 
flere  nye  Svende,  saa  at  han  paa  denne  Tid  underholdt  sex 
Hundrede  Mand,  hvilket  faldt  ham  svært,  saa  at  han  skriver 
til  Christiern,  at  han  ikke  veed,  hvorfra  han  skal  faae  Penge, 
hvis  ikke  hans  udvalgte  Helgen,  St.  Jørgen,  staaer  ham  hi, 
saa  at  han  fanger  godt  Bytte  fra  Svenskerne.  Trykkede 
Pengemangel  saaledes  Hr.  Søren,  var  Kongen  imidlertid 
i  en  endnu  større  Forlegenhed.  For  at  opdrive  Penge 
maatte  han  pantsætte  en  stor  Deel  af  Kronens  Gaarde. 
Han  laante  paa  denne  Tid  baade  store  og  smaae  Summer 
snart  af  Adelsmænd,  snart  af  Geistlige  og  Domcapitler, 
snart  af  Kjøbstæder  og  snart  af  enkelte  Borgere.  Henad 
Sommeren  var  han  færdig  med  sine  Forberedelser  og  i 
Juni  afseilede  den  to  Tusinde  Mand  stærke  danske  Hær  paa 
et  Hundrede  Skibe  til  Stockholm,  hvortil  den  ankom  ved  Mid- 
sommerstid  1518.  Christiern  indesluttede  strax  Byen;  thi 
denne  Gang  var  Kongen  selv  med  paa  Toget.  Hverken  Nor- 
malm eller  Sødermalm  vare  den  Gang  bebyggede ;  men  hele 
Byen  laa  paa  Slotsholmen,  i  hvis  nordøstlige  Hjørne  —  omtrent 
hvor  det  nuværende  kongelige  Slot  ligger  —  den  meget 
faste  Borg  »var  anlagt.  I  Stockholm  beredte  man  Alt  til  at 
modtage  Fjenden  og  forsvare  Byen  saa  længe  som  muligt. 
Efter  omtrent  tre  Ugers  Beleiring  nærmede  Steen  Sture  sig 
Syd  fra  til  Undsætning  for  Hovedstaden.  Christiern  gik  ham 
imøde,  og  ved  Brannkyrka  kom  det  til  en  hidsig  Kamp,  i 
hvilken  de  Danske  først  dreve  Svenskerne  paa  Flugt ;  men 
da  de  derpaa  ved  Forfølgelsen  spredte  sig  formeget,  benyt- 
tede Steen  Sture  sig  heraf,  ordnede  atter  sine  Folk  og  til- 
føiede  den  danske  Hær  et  betydeligt  Nederlag.  I  den 
svenske  Hær  kæmpede  paa  denne  Dag  Sveriges  senere  Be- 

frier,  den  toogtyveaarige  Gustav  Eriksøn  Vasa.  Deels  paa 
Grund  af  Nederlaget,  og  deels  fordi  den  danske  Hær  led 
Mangel  paa  Krudt  og  Fødemidler,  hvorfor  ogsaa  de  tydske 
Landsknægte  gjorde  Mytteri,  begyndte  Christiern  at  under- 
handle med  Rigsforstanderen.  Man  bestemte,  at  der  skulde 
være  Stilstand  til  Juli  1520,  og  i  Mellemtiden  skulde  der 
da  afholdes  et  af  de  evindelige  Fredsmoder.  Da  dette  var 
ordnet,  foreslog  Kongen  Steen  Sture  en  personlig  Sammen- 
komst, men  da  der  i  den  Anledning  sendtes  sex  fornemme 
Svenskere  ud  paa  Flaaden,  beholdt  Christiern  disse  hos  sig 
og  førte  dem  senere  fangne  med  til  Danmark.  Denne  tro- 
løse Svig  sætter  unegtelig  en  Plet  paa  Christierns  Navn. 
Blandt  disse  sex  Mænd  var  Henning  Gad  og  Gustav  Vasa. 
Imod  Tro  og  Love  opsagde  Kongen  nu  ogsaa  den  nylig 
sluttede  Stilstand,  gav  Søren  Norby  Ordre  til  at  gjøre 
Svenskerne  al  mulig  Skade  tilsøes  og  vendte  derpaa  til- 
bage til  Kjøbenhavn,  hvor  han  ankom  i  October. 

Saaledes  endte  Christierns  andet  Tog  mod  Sverige  lige- 
saa  resultatløst  som  det  første;  men  Kongen  var  urokkelig 
i  sit  Forsæt;  han  vilde  tvinge  Steen  Sture  til  Lydighed, 
han  vilde  erobre  Sverige  og  sætte  Nordens  tredobbelte 
Krone  paa  sit  Hoved.  Danmark  var  imidlertid  udmattet 
af  de  store  Rustninger,  og  Christiern  indsaae  Nødvendighe- 
den af  at  give  lidt  Pusterum,  før  han  atter  samlede  Å\t 
til  et  nyt  Tog.  Der  foretoges  derfor  ikke  noget  afgj  ørende 
Angreb  paa  Sverige  i  Løbet  af  Aaret  1519;  men  Krigen 
hvilede  dog  ikke;  thi  baade  paa  den  norske  Grændse  og 
langs  Sveriges  Østkyst  forefaldt  der  idelige  Smaatræfninger. 
De  danske  Skibe  gjorde  Strandhugst  snart  hist,  snart  her, 
medens  Udliggerne  plyndrede  Handelsskibene,  som  forsøgte 
at  bringe  Varer  til  eller  fra  Sverige. 

Sydvest  for  Gulland  ligger  den  lange  og  smalle  0 
Øland,  ved  Kalmarsund  adskilt  fra  Smaalands  Kyst.  Paa 
Øens  vestlige  Side  laa  det  faste  Slot  Borgholm  med  sit  mægtige 
Taarn,  Kjærnen  kaldet.    Det  laa  paa  en  halvfjerdsindstyve  Alen 

høi  Pynt,  som  falder  brat  af  mod  Kalmarsund,  og  var  af 
stor  Betydning  under  en  Krig  mellem  de  nordiske  Kiger. 
Borgholm  havde  siden  1510  været  i  Sveriges  Besiddelse; 
men  i  Sommeren  1519  sendtes  Carl  Knudsen  og  Steffen 
Webersted  med  tyd  ske  og  skotske  Knægte  til  Øland  for 
atter  at  indtage  Borgholm,  Det  aabne  Land  besattes  na- 
turligviis  hurtigt,  Indbyggerne  udplyndredes,  Gaarde  og  Byer 
gik  op  i  Luer,  og  alle  Krigens  Rædsler  hjemsøgte  den 
ulykkelige  0.  Kongen  lod  imidlertid  snart  de  to  Anførere 
drage  til  Finland,  hvor  de  fortsatte  Plyndringen  fra  Øland 
og  gjorde,  som  St,  Webersted  skriver  i  et  Brev  til  Chri- 
stiern,  et  saadant  »Romor,  at  Kongen  kunde  have  Fornøielse 
deraf«.  Efter  deres  Bortgang  betroedes  Borgholms  Beleiring 
til  Søren  Norby.  Han  gik  frem  med  sædvanlig  Dygtighed 
og  Kraft  og  erobrede  Fæstningen  i  August  1519.  Steen 
Sture  gjorde  fra  Kalmar  i  Forbindelse  med  Befalingsmanden 
der,  Johan  Monnssen,  af  den  bekj  endte  Slægt  Nat  og  Dag, 
Forsøg  paa  at  tilbageerobre  Borgholm.  Et  Par  hundrede 
Knægte,  der  havde  listet  sig  over  paa  Øen,  forsøgte  at 
overrumple  Slottet;  men  Forsøget  mislykkedes.  Dagen  efter 
sendtes  fire  og  tyve  Skuder  med  Folk  over,  men  Søren  Norby 
jog  dem  atter  i  Havn  efter  at  have  taget  nogle  og  ødelagt 
andre.  I  et  Brev  til  Kongen  gav  han  denne  det  Raad  at 
brænde  Alt  paa  det  aabne  Land;  thi  ellers  vilde  dog  Steen 
Sture  gjøre  det,  og  det  forekom  ham  langt  bedre,  at  Kongen 
selv  tog  Fordelen. 

I  September  seilede  han  atter  til  Gulland,  medens 
Øland  overlodes  til  St.  Webersted,  der  fik  det  i  Forlehning 
»indtil  Paaske  førstkommende  og  siden  derefter  i  de  næ- 
ste fire  samfulde  Aar»  frit  uden  Regnskab  og  Afgift  mod  at 
holde  tre  Hundrede  Mand  til  Rigets  Forsvar. 

Imidlertid  havde  Kongen  arbeidet  med  rastløs  Iver^ 
for  at  det  følgende  Aar  i  alle  Henseender  kunde  finde  ham 
rustet  som  ingensinde  før.  Hans  Hververofficerer  vare 
spredte   over   hele   Tydskland   for  at  samle  Mandskab,    fra 

Frankrig  fik  han  en  betydelig  Styrke  saavel  Fodfolk  som 
Kyttere  og  Artillerister,  og  ligeledes  erholdt  han  Leietrop- 
per  fra  Skotland;  men  da  disse  næsten  udelukkende  bestode 
af  fredlose  Folk,  som  vare  domfældte  for  allehaande  For- 
brydelser, udgjorde  disse  Skotter  med  al  deres  Tapperhed 
en  gudsforgaaen  Bande,  der  i  Vildhed  og  barbarisk  Grusom- 
hed endog  overgik  de  berygtede  tydske  Landsknægte.  Des- 
uden opbødes  naturligviis  Landets  Indbyggere,  af  hvilke 
Lehnsmændene  med  deres  Svende  dannede  det  svære  Ryt- 
teri, medens  et  lettere  Rytteri  dannedes  af  Udbuddet  fra 
Kjøbstæderne.  Kystbeboerne  brugtes  til  Flaadens  Beman- 
ding, hvorimod  Landalmuen  holdtes  hjemme  som  et  Slags 
Landeværn.  Overordentlige  Skatter  udskreves  overalt,  og 
under  Livsstraf  forbødes  al  Handelssamqvem  med  Sverige. 
Endelig  anvendte  Christiern  ogsaa  denne  Gang  de  aandelige 
Vaaben;  thi  han  havde  faaet  Paven  paa  sin  Side,  og  i 
hans  Navn  udtaltes  et  almindeligt  Ban  og  Interdict  over 
Sverige,  indtil  Erkebispen  udløstes  af  sit  Fængsel  og  Steen 
Sture  underkastede  sig.  Christiern  blev  saaledes  Pavens 
verdslige  Arm,  der  førte  Sværdet  for  at  sætte  den  hellige 
Faders  Bud  og  Befalinger  i  Kraft. 

Saaledes  oprandt  det  i  Nordens  Historie  mærkværdige 
og  for  Christiern  skjæbnesvaugre  Aar  1520.  Hver  Fibre  i 
Statslegemet  var  spændt  til  det  Yderste,  og  det  var  et  høit 
Spil,  Kongen  spillede;  men  Indsatsen  var  Sveriges  Krone, 
hvilken  han  nu  allerede  to  Gange  forgjæves  havde  grebet  efter. 
I  Begyndelsen  af  Aaret  drog  Hæren,  anført  af  Otto  Krum- 
pen, ind  i  Sverige.  Vi  ville  her  ikke  følge  dens  seirrige 
Gang  i  Enkelthederne.  Steen  Sture  kæmpede  sin  sidste 
Kamp  ved  Bogesund  den  nittende  Januar,  hvor  han  selv  blev 
dødelig  saaret;  derefter  tilkæmpede  den  danske  Hær  sig  den 
første  Februar  Overgangen  over  den  skovbevoxede  Bjergaas 
Tiveden,  der  strækker  sig  mellem  Sveriges  to  mægtige 
Indsøer  Venern  og  Vettern.  Efter  dette  Slag  faldt  Adelen 
og   Rigsraadet   tilfoie,    men  saaledes  gik  det  ikke  med  Al- 

mueu ;  thi  at  den  endnu  havde  Kraft  og  Mod  til  at  værne  om 
sit  Fødeland,  derom  vidne  de  to  blodige  Slag  ved  Balundsaas 
(i  Nærheden  af  Vesteraas)  og  Langfredagskampen  ved  Up- 
sala;  men  i  den  sidste  bleve  Bønderne  fuldstændig  over- 
vundne, og  lidt  efter  lidt  faldt  de  derefter  tilføie.  I  Slutningen 
af  April  seilede  Kongen  selv  til  Sverige.  De  fleste  faste 
Slotte  vare  da  erobrede,  og  af  vigtigere  Punkter  vare  kun 
Kalmar  og  Stockholm  tilbage.  Det  var  to  heltemodige  Qvin- 
der,  der  befalede  paa  disse  to  Steder;  thi  Fru  Anna  Bjelke 
førte  Befalingen  i  Kalmar,  og  Sten  Stures  Enke,  den  ædle 
Christine  Gyldenstjerne,  i  Stockholm.  I  Mai  indesluttedes 
Stockholm  tillands  og  tilvands.  Flaaden  anførtes  af  Søren 
Norby,  der  først  da  kom  til  Stockholm,  fordi  han  —  for  at 
tilføre  Hæren  Forstærkning  og  Proviant  —  havde  tøvet  noget  i 
Kalmarsund.  Den  syvende  September  saae  endelig  Christine 
Gyldenstjerne  sig  nødsaget  til  at  overgive  Hovedstaden,  og 
Christiern  holdt  sit  Indtog  i  Byen  efter  først  at  have  lovet, 
at  Alt  skulde  være  glemt  og  tilgivet.  Den  fjerde  Novem- 
ber fandt  Kongens  Kroning  og  Salving  Sted  i  Nicolaikirke, 
den  nuværende  »Storkyrka«,  med  al  mulig  Pragt  og  Høiti- 
delighed.  Ved  Processionen  bar  Otto  Krumpen  Kronen  og 
Søren  Norby  Spiret.  Kongen  salvedes  af  Gustav  Trolle, 
aflagde  derpaa  sin  Kongeed  med  Haanden  paa  Evangelie- 
bogen  og  tog  endelig  Alteres  Sacramento.  Da  disse  Cere- 
monier vare  forbi,  fremsattes  en  Stol  foran  Alteret,  og  sid- 
dende paa  denne  uddelte  Kongen  Ridderslaget  til  forskjellige 
danske  Mænd,  blandt  hvilke  Otto  Krumpen  og  Søren  Norby 
vare.  Saaledes  var  Søren  Norby  atter  en  af  dem,  som 
Christiern  særligt  fremdrog  og  ærede.  I  tre  Dage  gjenlød 
derefter  Stockholm  af  de  høie  Herrers  festlige  Forlystelser; 
men  den  syvende  November  sammenkaldtes  de  i  Byen  væ- 
rende Herrer  og  Fruer  paa  Slottet,  hvor  Gustav  Trolle  op- 
traadte  som  Anklager  over  den  Medfart,  han  havde  lidt. 
Den  ottende  November  foregik  det  forfærdelige  Drama,  der 
er   bekjendt   under    Navnet    »det    stockholmske   Blodbad«, 


414  Søren  Norby. 

hvorved  Christiern  lod  omtrent  halvfemsindstyve  ansete 
Svenskere  henrette.  Søren  Norby  tilligemed  Klavs  Bilde 
havde  hiin  Aften  den  syvende  November  grebet  og  fængslet 
dem  blandt  de  paa  Slottet  forsamlede  svenske  Herrer,  som 
Kongen  vilde  ramme  med  sin  Hævn;  men  det  er  forresten 
afgjort,  at  han  i  høi  Grad  misbilligede  hele  Blodbadet.  Han 
maatte  ogsaa  efter  sin  hele  ridderlige  Tænkemaade  afskye 
den  kolde  Beregning,  hvormed  Planen  til  Slagteriet  var  ud- 
kastet og  gjennemført.  Det  er  ogsaa  sikkert,  at  han  paa 
sine  Skibe  modtog  de  flj^gtende  Svenskere,  og  at  de  hos 
ham  fandt  et  sikkert  Tilflugtssted.  Ogsaa  de  Fanger,  han 
det  følgende  Aar  paa  Kongens  Befaling  førte  til  Kj  ©ben- 
havn, behandlede  han  mildt  og  venligt.  Blandt  disse  var 
Fru  Christine  Gyldenstjerne,  og  hans  ridderlige  Opførsel  mod 
hende  gav  senere  Anledning  til  Rygter  om  en  Forbindelse 
mellem  ham  og  Steen  Stures  høihjertede  Enke. 

Allerede  i  December  fik  Søren  Norby  en  heel  mærke- 
lig Befaling  fra  Kongen,  den  nemlig,  at  han  skulde  holde 
sig  færdig  til  at  drage  til  Grønland.  Det  var  jo  de  store 
geographiske  Opdagelsers  Tid,  og  det  synes,  at  Kongen,  der 
altid  med  sit  skarpe  Blik  fulgte  og  opfattede  Datidens  Be- 
givenheder, ogsaa  med  levende  Interesse  har  omfattet  disse 
Forhold.  Det  vilde  baade  være  til  Hæder  og  Fordeel  for 
Danmark  at  tage  Deel  i  de  store  Opdagelser,  og  i  Søren 
Norby  havde  Christiern  en  Anfører  for  Toget,  der  saavel 
var  en  ypperlig  Sømand  og  modig  Kriger  som  en  efter  Da- 
tidens Maalestok  dannet  Mand.  Han  svarede  paa  Kongens 
Bud,  at  han  efter  Paaske  skulde  være  beredt  til  at  drage, 
hvorhen  i  Verden  hans  Herre  vilde  sende  ham;  men  strax 
kunde  han  ikke,  fordi  han  først  maatte  lade  sine  Skibe  ud- 
bedre. Før  den  Tid  udbrød  imidlertid  en  Opstand  i  Smaa- 
land,  og  Søren  Norby  tik  Nok  at  gjøre  i  sit  Fædreland,  saa 
at  han  ikke  kom  paa  Opdagelsesreiser  i  den  nye  Verden. 
Hvem  veed  ellers,    om   ikke   Historien  var  kommen  til  at 

nævne  Søren  Norby  ved  Siden  af  Christopher  Columbus  og 
Ferdinand  Cortez? 

En  af  de  væsentligste  Grunde,  hvorfor  Søren  Norby 
ikke  kom  paa  Opdagelsesreiser  i  »Indien«,  var  altsaa  en 
Opstand  i  Smaaland.  Den  udbrod  i  Nærheden  af  Kalmar; 
men  her  var  netop  Søren  Norby  Befalingsmand,  da  han  til 
sine  øvrige  Forlehninger  havde  faaet  dette  Slot,  efterat  Fru 
Anna  Bjelke  havde  overgivet  det  til  Christiern.  Smaaland 
var  dengang  Grændseprovinds  mod  Danmark,  og  som  det 
ofte  gaaer  under  urolige  Forhold,  at  de  stadige  Krige  sær- 
ligt skjærpe  Nationalitetsfølelsen  og  Fædrelandskjærligheden 
hos  Grændsebeboerne,  saaledes  havde  Smaalændingerne  un- 
der Unionskampene  udviklet  sig  til  nogle  af  de  Djærveste 
og  meest  Selvstændige  blandt  det  svenske  Folk.  Da  derfor 
Christiern  paa  sin  Tilbagereise  fra  Stockholm  bod  Søren 
Norby  at  tage  Vaabnene  fra  dem  og  navnlig  berøve  dem 
deres  Armbrøst,  som  var  deres  Yndlings vaab en,  satte  de 
kjække  Smaalændinge  sig  til  Modværge,  og  saasnart  Kongen 
var  dragen  bort,  udbrød  der  aabenbart  Oprør.  Naar  nogle 
af  Norbys  Svende  i  Smaahobe  vovede  sig  udenfor  Kalmar, 
bleve  de  nedhuggede  af  Beboerne,  der  samlede  sig  i  Skarer, 
besatte  alle  Yeie,  fyldte  Skovene  med  Forhugninger,  af- 
brændte Kongsgaardene  og  joge  de  kongelige  Fogeder  bort* 
Søren  Norby  forsøgte  at  snakke  sig  tilrette  med  Bønderne 
paa  Møre  Landsthing;  men  da  han  drog  bort,  skjøde  de 
paa  ham  og  hans  Svende.  De  lagde  endog  Planer  om  at 
overrumple  Kalmar;  men  en  saa  aarvaagen  Befalingsmand 
som  Søren  Norby  var  ikke  let  at  overraske,  og  Planen 
mislykkedes  da  ogsaa.  Imidlertid  kunde  Søren  Norby  dog 
ikke  betvinge  Opstanden  og  raadede  derfor  Kongen  at  lade 
dem  beholde  deres  Vaaben.  Dette  skete  imidlertid  ikke, 
og  Smaaland  var  stadig  uroligt,  indtil  Befrielsens  Time 
slog  for  hele  Sverige. 

Den  Mand,  der  blev  Sveriges  Befrier,  A^ar  som  bekjendt 
Gustav  Eriksøn  Vasa.       Han   havde  været    en   af   de    sex 

Herrer,  som  ved  Christierns  Svig  vare  bortførte  fra  Sverige  og 
havde  siddet  fængslede  i  Danmark;  omsider  var  det  dog  lyk- 
kedes ham  forklædt  som  Studedriver  at  slippe  bort  fra  sit  Fæng- 
sel. I  September  1519  var  han  ankommen  til  Lybek,  hvor 
han  foreløbigt  opholdt  sig.  Han  hørte  her  om  Slaget  paa 
Bogesund  og  Steen  Stures  Død,  og  han  kunde  da  ikke 
modstaae  den  Længsel,  der  atter  drog  ham  til  hans  Fædre- 
land, som  nu  i  sin  Ned  kunde  behøve  alle  sine  Sønner  for 
atter  at  afkaste  det  forhadte  Aag.  Paa  en  lille  Jagt  seilede 
han  fra  Lybek,  slap  lykkeligt  gjennem  Søren  Norbys  Ud- 
liggere og  landede  ved  Kalmar  i  Mai  1520.  Foreløbigt 
udrettede  han  imidlertid  Litet,  og  først  da  Efterretningerne 
om  Blodbadet  rygtedes  omkring  i  Landet,  lykkedes  det  ham 
—  dog  efter  mange  Farer  og  vidunderlige  Eventyr  —  at 
samle  en  lille  trofast  Hob  om  sig,  og  paa  Mora  kaarede  i 
Begyndelsen  af  April  1521  Dalkarlene  ham  til  »deres  og 
menige  Sveriges  Kiges  Herre  og  Høvidsmand.«  Naar  han 
forhandlede  med  Bønderne,  blæste  det  altid  Nordenvind,  og 
gamle  Folk  udlagde  det  som  et  godt  Varsel.  Som  en  La- 
vine voxede  nu  Gustavs  lille  Hob,  den  ene  Provinds  efter 
den  anden  sluttede  sig  til  ham,  først  Nerike  og  Bergsland, 
saa  Helsingeland,  Vermeland,  Dal,  Vestergotland  og  de 
øvrige  Provindser.  Her  var  Nok  for  det  danske  Kegjerings- 
raad  i  Stockholm  at  tage  Vare;  thi  Gustav  !havde  allerede 
seiret  i  aaben  Mark  over  en  dansk  Hær  ved  Brunebæk, 
hvorom  det  i  den  gamle  Dalkarlevise  hedder: 

Så  korde  de  Jutar  i  Brunebåcks  elf, 
Så  vattnet  dem  porlade  om. 
De  sorjde  derofver,  att  Christiern  sjelf 
Han  ej  dår  tillika  omkom. 

1  en  anden  gammel  Sang  lyder  det: 

Brunebåcks  elf  år  vål  djup  og  bred  —  Falivom! 
Der  sånkte  vi  så  mange  Jutar  ned  —  Falivilivilivom ! 
Så  korde  de  Dansken  ur  Sverge  —  Falivilom! 

Den  ni  og  tyvende  April  stod  et  andet  Slag  ved  Ve- 
steraas;  ogsaa  her  trak  Kongens  Tropper  det  korteste  Straa. 
Gustav  begyndte  nu  at  indeslutte  Slottene  og  tilsidst  ogsaa 
Stockholm  omtrent  ved  Midsommerstid  1521.  Sniaaland 
havde  allerede  tidligere  været  i  Opstand,  som  ovenfor  er 
sagt;  men  det  synes,  som  om  Søren  Norby  ved  sine  kraftige 
Forholdsregler  dog  endnu  forhindrede  en  aabenbar  Tilslut- 
ning af  Landet  til  Gustav.  Fæstningerne  langs  ned  med 
Sveriges  Østkyst  vare  af  stor  Betydning,  og  endnu  vare  de 
alle  i  Christierns  Besiddelse.  For  deres  Proviantering  sør- 
gedes der  godt;  thi  dette  var  Søren  Norbys  Hverv.  Selv 
var  han  Befalingsmand  paa  Kalmar;  men  herfra  seilede  han 
ud  med  større  eller  mindre  Styrke  for  at  undsætte  de  an- 
dre Fæstninger.  Paa  en  af  disse  —  Stegeborg  —  var  Bern- 
hard von  Mehlen  Befalingsmand;  han  var  en  Tydsker  af 
Fødsel  og  ligesom  Steffen  Webersted  kommet  herind  med 
Landsknægtene.  Søren  Norby  gjorde  et  Forsøg  paa  at  bort- 
drive den  svenske  Beleiringsarmee,  som  havde  lagt  sig  for 
Stegeborg.  Forsøget  glippede  imidlertid,  og  Søren  Norby 
maatte  tihest  flygte  fm  Kysten  ud  i  Vandet,  hvor  han  blev 
optagen  af  en  tililende  Baad.  En  svensk  Krigsmand  havde 
imidlertid  sat  efter  ham,  og  før  han  kunde  bøde  for  sig, 
havde  Svenskeren  med  sin  Staalbue  tildeelt  ham  et  Par 
vældige  Slag.  Søren  Norby  blev  dog  reddet  men  raabte 
fra  Baaden  til  sin  drabelige  Fjende,  at  han  var  en  tapper 
Karl  og  skulde  faae  ti  Mands  Sold,  hvis  han  vilde  træde 
i  hans  Tjeneste,  Dette  er  et  lille  Exempel  blandt  mange 
andre  paa,  hvor  høit  Søren  Norby  skattede  Tapperheden, 
hvadenten  han  fandt  den  hos  Ven  eller  Fjende.  —  Der  for- 
tælles, at  en  Deel  svenske  Folk,  som  Søren  Norby  havde 
i  sin  Tjeneste  paa  Kalmar,  lob  fra  ham,  fordi  Kongen 
havde  befalet  ham  at  lade  dem  halshugge.  Han  skal  da 
selv  have  givet  dem  et  Vink  derom  for  at  frelse  dem,  idet 
han  sagde,  at  det  var  dumt  at  række  Hals  som  en  Kylling, 
naar  man  som  en  ærlig  Mand  kunde  frelse  sit  Liv.       Da 

Historien  fortælles  af  svenske  Forfattere,  vidner  den  i  høi 
Grad  om  den  gode  Mening,  man  i  Sverige  havde  om  hans 
Ridderlighed  og  ædle  Tænkemaade;  men  det  Hele  er  ievrigt 
en  Fabel;  thi  deels  har  Kongen  ikke  udstedt  nogen  saadan 
Befaling,  og  deels  skriver  Søren  Norby  selv,  at  nogle  af 
(lans  svenske  Tjenere  vare  flygtede  bort  fra  ham,  og  dem 
maatte  ban  lade  løbe;  men  nogle  Andre,  der  ogsaa  agtede 
sig  bort,  fik  han  fat  paa,  og  »dem  lod  jeg  hugge  Halsen  af.« 
Stegeborg  holdt  sig  imidlertid  ikke  Aaret  ud;  thi  i 
December  1521  overgav  Bernhard  von  Mehlen  Fæstningen. 
I  de  første  Dage  af  November  havde  Søren  Norby  sendt 
Stegeborg  Undsætning,  og  den  fire  og  tyvende  December 
kom  han  selv,  uvidende  om,  at  Slottet  var  i  Svenskernes 
Vold.  Han  agtede  at  holde  Juleaften  paa  Stegeborg;  men 
det  blev  kun  en  lidet  lystelig  Jul  for  ham ;  thi  da  han  efter 
en  haard  Kamp  var  kommen  ind  igjennem  Fjorden  og  troede 
at  være  i  Ly  under  Fæstningens  Kanoner,  mærkede  han  til 
sin  store  Harme  og  Forbauselse,  at  han  blev  beskudt  fra 
selve  Borgen.  Forbittret  raabte  han  over  til  Fjenden,  at 
Bernhard  som  en  Forræder  havde  overgivet  Stegeborg.  Efter 
en  haard  og  blodig  Kamp  lykkedes  det  ham  dog  atter  at 
slaae  sig  ud  igjennem  den  snevre  Vig.  Han  har  vistnok 
havt  Ret  i  sin  Mistanke  til  Bernhard  v.  Mehlen;  thi  strax 
efter  Fæstningens  Overgivelse  traadte  denne  i  Gustavs  Tje- 
neste og  blev  Befalingsmand  paa  Stegeborg,  ligesom  han  i 
de  nærmest  paafølgende  Aar  kom  til  at  spille  en  Rolle,  der 
hverken  vidner  om  Ærlighed  eller  Klogskab.  Lidt  efter 
lidt  faldt  de  faste  Borge  i  Gustavs  Vold,  saa  at  der  i  Be- 
gyndelsen af  1522  ikke  var  andre  Slotte  af  Betydning  i 
Christierns  Magt  end  Stockholm,  Kalmar  og  Aabo,  og  det 
var  da  af  saa  meget  desto  større  Vigtighed  at  bevare  disse. 
Saasnart  altsaa  Isen  brød  op,  som  i  nogle  Maaneder  havde 
hæmmet  hans  Virksomhed,  tilførte  Søren  Norby  saavel  Stock- 
holm som  Aabo  Undsætning.  Stockholms  Befalingsmand, 
den  kjække  Henrik  Slagheck,  en  Broder  til   den  berygtede 

Didrik  Slagheck,  havde  havt  sin  Nød  med  at  holde  Byen 
Vinteren  over ;  men  med  første  aabent  Vande  vidste  han,  at 
Hjælpen  var  nær,  og  Søren  Norby  svigtede  ham  heller  ikke. 
Saasnart  Henrik  Slagheck  fik  Forstærkning,  adspredte  han 
ved  et  Par  heldige  Udfald  Beleiringshæren.  Ogsaa  ved 
Aabo  bleve  de  beleirende  Svenskere  slaaede  ved  Søren 
Norbys  Medvirkning.  Efterat  have  befriet  Aabo  beleirede 
og  indtog  han  det  biskoppelige  Slot  Kusto,  og  foreløbig 
var  ved  hans  kraftige  Mellemkomst  Finland  bevaret,  Fin- 
land, om  hvilket  Søren  Norby  i  et  Brev  til  Kongen  siger, 
at  det  »i  Rente  er  den  bedste  Deel  af  Sverige«. 

Medens  Søren  Norby  var  ovre  i  Finland,  var  Stockholm 
atter  bleven  indesluttet,  og  det  langt  fuldstændigere  end 
tidligere.  Der  var  to  Hovedleire,  en  Nord  for  Byen  paa 
Brunkebjerg  og  en  anden  Syd  for  Byen  paa  Sodermalm. 
De  sattes  i  Forbindelse  med  hinanden  ved  en  mindre  Leir 
paa  den  nuværende  Kungsholra,  dengang  Lidarno.  Ved 
Flydebroer  stod  Langholmen,  en  lille  0  midt  i  Sundet 
mellem  Kungsholm  og  Sodermalm,  i  Forbindelse  med  begge 
disse  Punkter,  og  saaledes  var  Byen  afspærret  paa  Vest- 
siden. Imod  Øst  var  Indløbet  til  Hovedstaden  afspærret 
ved  en  mægtig  Træbom  fra  Sodermalm  over  til  Djurgaar- 
den,  der  da  hed  Valdemarsøen.  Til  Overflod  laa  tilmed 
en  lybsk  Flaade,  storre  end  Søren  Norbys,  i  Stockholms 
Skjærgaard;  thi  Lybekkerne  havde  benyttet  den  danske 
Magts  Tilbagegang  i  Sverige  til  at  nærme  sig  Gustav  og 
erklære  Christiern  Krig.  Det  skulde  nu  falde  Søren  Norby 
vanskeligt  at  undsætte  det  haardt  betrængte  Stockholm. 

I  Foraaret  1522  løb  en  stærk  lybsk  Flaade  ud  for  at 
angribe  de  danske  Kyster.  Den  truede  endog  med  et  An- 
greb paa  Kjøbenhavn;  men  det  blev  ved  Truslen,  ligesom 
Lybekkerne  i  det  Hele  laget  paa  dette  Togt,  som  foretoges 
med  en  mægtig  Sømagt,  der  tilsidst  lob  op  til  omtrent  50 
Skibe,  gik  udenom  Fæstningerne  og  nøledes  med  den  Hæder, 
de  kunde  opnaae  ved  at  plyndre  de  aabne  Kyster  ogværge- 

løse  Landsbyer.     Da  den  lybske  Flaade  laa  i  Øresund,    ud- 
bredte pludseligt  det  Rygte  sig  blandt  Mandskabet,  at  Søren 
Norby  var  underveis  til  Sundet  med  en  stor  Flaade,   hvor- 
for den  lybske  Admiral    strax  satte  Coursen  sydpaa  og  sei- 
lede  hjem  til  Lybek.      Søren  Norby  var  virkelig  underveis, 
hidkaldt  af  Christiern,  der,  som  rimeligt  var,  under  de  da- 
værende Forhold  gjerne  vilde    have    sin  dygtigste  Hærfører 
hos  sig.      Heldigviis  traf  han  ikke  paa  den  lybske  Flaade; 
thi  det  kan  vel  næppe  betvivles,  at  han  da  vilde  være  bukket 
under  for  den  store  Overmagt.      Kongens  Befaling  til  ham 
om  at  komme  til  Kjøbenhavn  havde  jo  imidlertid  gjort  sin 
Virkning,    da    alene  Rygtet  om  hans  Ankomst  havde  været 
tilstrækkeligt   til    at   blæse  Lybekkerne    bort  fra  de  danske 
Kyster.     Kongen  havde  imidlertid  begaaet  den  store  Feil  i 
de  sidste  Aar,    da    alle  Rigets  Midler   vare  gaaede  med  til 
de  store  Land  rustninger,    at   forsømme  sin  Flaade,    og  den 
danske  Sømagt  indskrænkede  sig  derfor   til  den  godt  udru- 
stede, men  ikke  store  Escadre,  som  Søren  Norby  havde  ved 
Sveriges  Østkyst.     Deraf  kan   man   forklare  sig,    at  Lybek- 
kerne kunde  lægge  sig  udenfor  den  danske  Hovedstad  uden 
i  ringeste  Maade  at  møde  Modstand  fra  den  danske  Sømagt. 
Det  var  i  September,  at  Søren  Norby  kom  til  Kjøben- 
havn,   og  han  modtog  her   et  storartet  Beviis  paa  Kongens 
uindskrænkede  Tillid  til  ham.      Han  havde  allerede  i  For- 
lehning  Gulland,  Øland  og  Kalmar;    men  dertil  fik  han  nu 
Kusto  Slot,   alle  de  Lehn,    som  hidtil  havde  hørt  til  Aabo, 
Raseborg   og  Kumogaard   samt   endelig   hele    Nørrebotten. 
Han  fik  disse  uhyre  Forlehninger  »frit  og  qvit  uden  al  Af- 
gift til  saa  længe  vor  Naade  tilsiger.*      Han   skulde  holde 
fire  Hundrede  duelige  Karle  tilhest  og  tilfods.     »Hvad  Bytte, 
han  tager  fra  Fjenden,  skal  deles  i  tre  Dele,  og  skal  Kongen 
have  den  ene  Deel,  Søren  Norby  og  hans  Folk  de  to  andre 
Dele.     Hvis  Kongen,  det  Gud  forbyde,  skulde  døe,  skal  han 
holde  Lehnene  til  Prinds  Hans;  hvis  ogsaa  han  skulde  doe, 
skal  han  holde  dem  til  Dronningen,  og  hvis  endelig  ogsaa  hun 

skulde  falde  bort,    da   skal    han  holde  sine  Lehn  »til  Dan- 
marks Eiges  Raads  Haand  og  ingen  Anden. » 

Det  var  et  stort  Ansvar  og  en  mægtig  Byrde,  Kongen 
herved  lagde  over  paa  sin  tro  Tjeners  Skuldre;  thi  Søren 
Norby  maatte  paa  denne  Maade  paatage  sig  hele  Ledelsen 
af  Krigen  i  Østersøen  og  de  tilgrændsende  Kyster.  September 
Maaned  ud  opholdt  han  sig  nu  i  Kjøbenhavn;  men  i  Be- 
gyndelsen af  October  seilede  han  til  Finland,  hvor  han  ud- 
rustede omtrent  tredive  Skuder  med  Fødemidler.  Det  gjaldt 
nemlig  om  at  undsætte  det  stærkt  indesluttede  Stockholm, 
og  Søren  Norby  vilde  for  enhver  Priis  vove  Forsøget,  skjøndt 
det  var  en  høist  vanskelig,  ja  næsten  umulig  Opgave;  thi 
han  skulde  forst  slaae  sig  igjennem  den  overlegne  lybsk-svenske 
Flaade  paa  atten  Skibe  og  dernæst  bryde  igjennem  den  svære 
Træbom  fra  Sodermalm  til  Djurgaarden,  idet  han  desuden 
hele  Tiden  var  udsat  for  Landbatteriernes  Ild.  Imod  alle 
disse  Forhindringer  havde  Søren  Norby  kun  ni  Orlogsskibe 
at  stille;  men  han  betænkte  sig  ikke  et  Øieblik;  thi  det 
var  en  Livssag  for  Kongens  Herredømme  i  Sverige  at  redde 
Hovedstaden,  og  det  dumdristige  Forsøg  maatte  og  skulde 
derfor  gjøres.  Han  seilede  ind  i  Stockholms  Skjærgaard  en 
Dag  i  Slutningen  af  October  eller  Begyndelsen  af  November 
1522.  Hvad  der  under  Kampen  i  høi  Grad  hæmmede  hans 
Orlogsskibes  Bevægelighed,  var  Omsorgen  for  de  tredive  Trans- 
portskibe, og  paa  den  anden  Side  nyttede  det  dog  heller 
ikke  at  slaae  sig  igjennem  til  Slottet  uden  at  faae  disse 
med.  I  denne  fortvivlede  Kamp  led  han  et  meget  stort 
Nederlag,  alle  Transportskibene  gik  tabt,  og  en  stor  Mængde 
Fødemidler  og  Ammunition  faldt  i  Fjendens  Hænder.  Det 
maa  næsten  betragtes  som  et  Underværk,  at  han  dog  red- 
dede alle  sine  ni  Orlogsskibe  ud  af  Skjærgaardens  snevre 
Farvand'.  Med  disse  trak  han  sig  derpaa  tilbage  til  Kalmar. 
I  et  senere  Klageskrift,  som  han  opsatte  angaaende  al 
den  Vold  og  Uret,  han  havde  lidt,  siger  han,  at  han 
mistede    omtrent   set   Hundrede  Fanger,    og   at    Fjenderne 

holdt  disse  fængslede  et  Degn,  hvorpaa  »de  kastede  dem 
bundne  paa  Hænder  og  Fødder  overbord  og  udi  Havet,  Alt  under 
Larm  af  Piber,  Trommer  og  Trompeter  samt  alle  deres 
Stykkers  Løsning,  paa  det  at  deres  Raab  og  Jamren,  inden 
de  druknede,  ei  skulde  høres. »  Blandt  disse  Ulykkelige 
vare  ogsaa  tre  af  Søren  Norbys  egen  Slægt.  Med  en  saa  utrolig 
Grusomhed  behandlede  Lybekkerne  deres  Fanger,  en  Grru- 
somhed,  der  selv  i  hine  Tider  var  enestaaende.  Ved  dette 
Søren  Norbys  Nederlag  blev  Stockholms  Stilling  endnu  be- 
tænkeligere; men  dog  holdt  den  tappre  Befalingsmand,  under- 
støttet af  den  kjække  Besætning,  Byen  et  halvt  Aar  der- 
efter indtil  den  syvende  Juli  1523. 

Christierns  Sager  stode  saaledes  paa  Slutningen  af  Aaret 
1522  heelt  slet  i  Sverige.  Gustavs  Mod  voxede  dagligt, 
han  fattede  store  Planer  om  en  Forbindelse  af  hele  den 
skandinaviske  Halvø  fra  Nordcap  til  Falsterbo,  og  han  fore- 
tog i  Løbet  af  det  følgende  Foraar  saavel  Tog  til  Norge 
som  til  Danmarks  skaanske  Besiddelser  for  at  knytte  disse 
Lande  fastere  til  Sverige,  end  det  i  sin  Tid  var  lykkedes 
Magnus  Smek  at  gjøre.  Christiern  gjorde  Intet  for  at  for- 
hindre alt  dette;  thi  deels  synes  det,  som  om  han  paa 
denne  Tid  har  været  betaget  af  en  fuldstændig  Modløshed, 
og  deels  var  der  ogsaa  i  Danmark  Nok  at  tage  vare. 

Der  havde  nemlig  dannet  sig  en  mægtig  Sammensvær- 
gelse af  de  jydske  Rigsraader  i  Slutningen  af  1522.  Den 
vigtigste  Mand  i  denne  var  Tyge  Krabbe,  som  personligt 
følte  sig  fornærmet  af  Kongen.  Han  var  ellers  en  fortjent 
Mand,  der  oftere  havde  udmærket  sig  i  Unionskampene  og 
senere  kom  til  at  spille  en  fremragende  Rolle  under  Fre- 
derik den  Første  og  i  Grevens  Feide.  Den  Mand,  der  imid- 
lertid var  den  ivrigste  blandt  de  Sammensvorne,  og  som 
blev  Drevet  i  Maskinen,  var  Mogens  Munk.  Kongen  ind- 
kaldte en  Herredag  til  Kjøbenhavn  i  November;  men  Rigs- 
raaderne  fra  Jylland  mødte  ikke.  Det  synes  at  være  et 
forvovent  Spil,   som  disse  Herrer  spillede  overfor  en  Konge 

som  Christiern  den  Anden;  men  de  havde  et  sikkert  Ryg- 
stød i  Kongens  Farbroder,  Hertug  Frederik,  og  Lybek.  Her- 
tugen havde  altid  staaet  paa  en  spændt  Fod  med  sin  Bro- 
der og  senere  med  sin  Brodersøn;  thi  han  havde  aldrig 
kunnet  glemme,  at  han  selv,  der  dog  ogsaa  var  Kongesøn, 
havde  maattet  nøies  med  et  Hertugdømme,  medens  hine 
havde  været  mægtige  Regenter  over  tvende  Kongeriger. 
Han  havde  derfor  altid,  naar  han  kunde,  krydset  deres 
Planer,  hvorfor  han  havde  ligget  som  en  trykkende  Hæm- 
sko for  en  fii  Udvikling  af  deres  Politik,  og  da  han  nu 
saae  den  Kongekrone,  han  saa  ofte  havde  drømt  om,  funkle 
for  sig,  modstod  han  ikke  de  jydske  Rigsraaders  Opfordring 
til  at  gribe  den  og  sætte  den  paa  sit  eget  Hoved.  Hvad 
Lybekkerne  angik,  da  hadede  denne  Handelsstad  den  na- 
tionale Kong  Christiern,  der  paa  alle  Maader  havde  ind- 
skrænket deres  Handelsrettigheder,  og  de  vare  naturligviis 
villige  Forbundsfæller,  naar  det  gjaldt  om  at  styrte  Chri- 
stiern den  Anden  fra  Danmarks  Throne.  Paa  en  Reise,  som 
Kongen  i  Januar  1523  foretog  sig  til  Jylland,  havde  Mo- 
gens Munk  en  Samtale  med  Kongen.  Da  han  gik,  lod  han 
sin  Handske  ligge,  og  i  den  laa  Opsigelsesbrevet  fra  de 
jydske  Raader.  Disse  gjorde  nu  Alt  for  at  vinde  Fodfæste 
og  bevægede  ogsaa  snart  en  stor  Deel  af  den  lettroende 
Almue  til  at  falde  fra  den  Konge,  der  altid  havde  været 
netop  dem  en  god  og  mild  Herre,  og  følge  Adelsmændene, 
som  vare  deres  naturlige  Undertrykkere.  Ogsaa  Søren  Nor- 
bys Troskab  søgte  de  jydske  Raader,  der  constituerede  sig 
som  Rigsraad,  at  rokke.  I  Brevet  til  ham,  der  er  dateret  Vi- 
borg den  en  og  tredivte  Januar,  minder  Raadet  om,  at  Christiern 
i  ingen  Maader  havde  holdt  sin  Haandfæstning,  at  han  for- 
trængte Adelen  og  lod  sig  raade  af  »Trælle  og  Skalke«, 
blandt  hvilke  nævnes  Didrik  Slagheck  og  Hans  Mikkelsen. 
(Den  Sidste  var  som  bekjendt  en  udmærket  dygtig  og  hæ- 
derlig Mand,  der  kun  havde  den  Feil  ikke  at  være  adel- 
baaren).     Dog  forbander  navnlig  Raadet   den  »fordærvelige 

Qvinde  Sigbrit»  som  Kongens  onde  Aand,  og  der  indføres 
snildt  i  Brevet  en  Bemærkning  om,  at,  som  man  havda 
hørt,  var  Søren  Norby  »noget  nær  selv  om  Halsen  kommet« 
ved  samme  onde  Qvindes  Raad.  I  Brevet  fortæller  Raa- 
derne  dernæst,  at  de  nu  formedelst  alt  dette  havde  opsagt 
Kongen  Huldskab  og  Troskab,  og  de  »bede  kjærligt  og 
byde  strengeligt«,  at  han  nu  vil  gjøre  det  Samme  og  holde 
sine  Lehn  til  Danmarks  Riges  Raad;  men  Søren  Norby  af- 
viste naturligviis  deres  Opfordring.  Et  Møde  i  Februar 
mellem  Kongen  og  Oprørerne  havde  ingen  Følger,  Kongen 
begav  sig  tilbage  til  Sjælland,  og  i  Marts  rykkede  Hertug 
Frederik  op  i  Jylland  med  en  Hær.  1  rivende  Fart  faldt 
nu  Alle  fra  Kong  Christiern,  selv  saadanne  Mænd,  som  han 
altid  havde  hædret  ved  sin  Tillid.  Den  sex  og  tyvende 
Marts  hyldedes  Frederik  paa  Viborg  Landsthing,  og  ved 
samme  Leilighed  var  det,  at  Christierns  Love  høitideligt 
opbrændtes  »som  stridende  og  fordærvelige  mod  Politi  og 
godt  Regimente.*  Hele  Jylland  hyldede  derpaa  Frederik, 
og  snart  var  ogsaa  Fyen  i  hans  Besiddelse.  Medens  alt 
dette  gik  for  sig,  sad  Christiern  selv  modløs  og  raadvild  i 
Kjøbenhavn;  han  var  ligesom  lamslaaet  af  Ulykken,  al  hans 
gamle  Daadkraft  og  Ihærdighed  var  forsvunden.  Stillingen 
var  ganske  vist  ogsaa  fortvivlet;  men  man  skulde  mindst 
have  tiltroet  Christiern  den  Anden,  at  han  uden  Sværdslag 
vilde  opgive  sit  Rige.  Heller  ikke  varede  denne  sørgelige 
Tilstand  hos  ham  længe;  thi  hans  senere  Liv  viser,  at  han 
med  Taalmodighed  og  Kraft  kunde  bære  Ulykkens  tunge 
Byrde.  I  April  besluttede  Christiern  at  opgive  Alt  og  forlade 
sit  Rige  for  i  Udlandet  at  søge  Hjælp  hos  sin  Svoger,  Keiser 
Carl.  Til  Befalingsmand  paa  Kjøbenhavns  Slot  udnævnte 
han  før  sin  Bortreise  Henrik  Gjø  og  til  Borgmester  og 
Formand  i  Malmø  Jørgen  Kok,  to  Mænd,  der  ogsaa  viste 
sig  hans  Tillid  fuldstændigt  værdige.  Den  trettende  April 
gik  han  ombord  med  sin  Hustru,  den  ædle  Elisabeth,  og 
sine  tre  Børn.    Kjøbenhavns  Borgere,  der  vare  Kongen  in- 

derligt  hengivne,  flokkedes  ved  Strandbredden  for  at  see 
den  elskede  Konge  drage  bort,  og  Folket  har  selv  skildret 
sin  Sorg  i  den  bekjendte  Sang,  der  begynder  saaledes: 

Bort  da  flei  den  gamle  Ørn 

Alt  med  sine  Unger  saa  smaae  — 

Indbyggerne  i  Kjøbenhavn  og  Malmø  viste  ogsaa  i 
Gjerning,  at,  om  de  end  vare  sørgende  Smaafugle  nu,  da 
»den  gamle  Ørn«  havde  forladt  dem,  saa  havde  de  dog 
baade  Næb  og  Kløer  til  at  værge  deres  Rige  mod  Høgen, 
der  »sad  i  Egetop  og  bredede  sin  Vinge.« 


in. 

Efter  Kong  Christierns  Flugt  forandredes  Søren  Norbys 
Stilling  selvfølgelig  fuldstændigt.  I  Begyndelsen  kunde 
han  endnu  handle  efter  Samraad  med  Henrik  Gjø  og  Jørgen 
Kok;  men  da  Kjøbenhavn  og  Malmø  senere  efter  et  tap- 
pert Forsvar  overgaves,  stod  han  fuldkommen  ene.  Gulland, 
den  længe  omtvistede  Besiddelse,  som  allerede  havde  kostet 
de  forskjellige  Østersømagter  saa  meget  Blod  og  saa  store 
Pengesummer,  som  ved  sin  Beliggenhed  var  saa  betydnings- 
fuld baade  i  Krig  og  i  Fred,  denne  0  var  endnu  stedse  i 
Søren  Norbys  Besiddelse,  og  han  lod  den  hverken  lokke  fra 
sig  ved  glimrende  Løfter  eller  rive  fra  sig  ved  Magt.  Han 
holdt  den  med  Troskab  til  sin  gamle  Herre,  der  nu  ensom 
og  forladt  fjernt  fra  Danmark  flakkede  om  i  fremmede 
Lande.  Vi  have  allerede  seet,  hvorledes  de  danske  Rigsraa- 
der  forgjæves  søgte  at  rokke  hans  Troskab;  ogsaa  Gustav 
Vasa  forsøgte  det,  men  til  ingen  Nytte.  Da  man  ikke 
kunde  vinde  Gulland  med  det  Gode,  anvendte  man  Magten, 
og  nu  begyndte  derfor  Søren  Norby  den  trodsige  og  for- 
tvivlede Kamp  saavel  mod  Danmark  som  mod  Sverige  og 
Hansestæderne,  der  fortrinsviis  har  gjort  hans  Navn  berømt; 
thi  i  denne  Kamp  er  det,   at   hans   Talent  først  udfoldede 

sig  i  al  sin  Storhed.  Aldrig  raadvild,  aldrig  forsagt  vidste 
han  altid  at  benytte  sine  forholdsviis  smaae  Midler  mod  sine 
mægtige  Modstandere.  Hans  Haand  var  loftet  mod  Alle, 
som  Alles  mod  ham ;  men  det  urokkelige  Haab  hos  ham,  at 
Kong  Christiern  atter  engang  ville  komme  tilbage  og  be- 
stige sine  Fædres  Throne,  holdt  ham  oppe.  Hvis  han  imid- 
tid  før  den  Tid  maatte  overgive  Gulland,  da  vilde  han  hver- 
ken udlevere  det  til  Sverige  eller  til  de  af  ham  saa  for- 
hadte Lybekkere;  men  han  vilde  da  betroe  sit  Lehn  til  Kong 
Frederik  i  Danmark,  saa  trængtes  det  dog  idetmindste  ikke 
bort  fra  haus  Fædreland.  Saaledes  omtrent  har  Soren  Norby 
tænkt,  naar  han  overveiede  sin  farlige  Stilling  efter  Chri- 
stierns  Flugt;  men  han  har  da  sikkert  ogsaa  lovet  sig  selv, 
at,  før  det  kom  saa  vidt,  at  han  overgav  sit  Lehn  til  Kong 
Frederik,  skulde  enhver  Udvei  være  spærret  og  ethvert  Haab 
udslukt.  Hvad  der  har  hjulpet  ham  en  Deel  ud  over  de 
første  Vanskeligheder,  var  den  Spænding,  der  fra  Begyndel- 
sen var  mellem  de  to  nordiske  Konger.  De  havde  arbeidet 
hinanden  i  Hænderne,  saalænge  det  gjaldt  om  at  bekæmpe 
den  fælles  Fjende,  Christiern  II;  men  Frederik  havde  in- 
genlunde ved  sin  Thronbestigelse  opgivet  Unionskongernes 
Politik,  og  Gustavs  Planer  gik  ud  paa  atter  at  forbinde 
Skaane,  Halland  og  Bleking  med  Sverige,  ja  det  synes  endog, 
at  han  har  drømt  om  en  Forening  af  hele  den  skandina- 
viske Halvø  under  sit  Scepter.  Gulland  ansaae  de  begge  for 
deres  lovlige  Besiddelse,  og  det  var  derfor  kun  Frygten  for 
deres  fælles,  endnu  i  sin  Landfl3^gtighed  farlige  Fjende,  som 
foreløbig  forhindrede  en  Krig  og  senere  banede  Veien  til 
en  god  Forstaaelse  mellem  dem.  Lybekkerne  var  det  vist- 
nok temmelig  ligegyldigt,  enten  Sverige  eller  Danmark  fik 
Gulland,  naar  blot  Søren  Norby  kom  bort  fra  Øen;  thi 
hans  Udliggere  vare  stadig  paafærde  mod  deres  Handels- 
skuder.  Han  havde  kastet  sit  særlige  Had  paa  disse  Kræm- 
mere, og  han  havde  altid,  sagde  han,  »fundet  det  sundt 
for  sit  Helbred    og   desuden  fornøieligt   at  lugte  til  deres 

Kryderposer  og  rage  i  deres  Kramkister«.  Denne  Yttring 
smager  vel  noget  af  Fribytteren;  men  Søren  Norby  kæm- 
pede ikke  i  sit  eget  Navn  eller  for  egen  Fordeels  Skyld, 
tvertimod  forarmedes  han,  der  tidligere  havde  været  rig,  i 
denne  Kamp  for  sin  svorne  Herre,  heller  ikke  behandlede 
han  sine  fangne  Fjender  paa  Røveres  Viis,  men  som  en  rid- 
derlig Helt,  og  det  var  ikke  ham,  men  netop  Lybekkerne,  der 
fore  frem  som  grumme  Røvere  mod  deres  Fanger. 

Foruden  Gulland  havde  Søren  Norby  ved  Christierns 
Bortreise  ogsaa  Øland,  Kalmar  og  hele  Finland  i  Forleh- 
ning.  Det  vilde  i  Længden  blive  ham  en  vanskelig  Sag  at 
hævde  disse  Bdsiddelser;  thi  fra  Kalmar  til  Finland  var 
ingen  Springvei,  og  det  viste  sig  snart,  at  det  gik  galt, 
naar  han  ikke  selv  var  tilstede.  Medens  han  havde  været  paa 
sit  uheldige  Tog  til  Stockholm  i  Slutningen  af  1522,  havde 
Svenskerne  med  fire  Hundrede  Ryttere  sat  over  til  Øland, 
indtaget  det  aabne  Land  og  indesluttet  Borgholm.  Indbj^g- 
gerne  vare  svensksindede  og  understøttede  Angriberne.  To 
Hundrede  svenske  Ryttere  droge  derpaa  atter  tilbage  til 
Kalmar,  som  de  indesluttede,  saa  at  baade  Borgholm  og 
Kalmar  vare  i  Beleiringstilstand.  I  Kalmar  opholdt  Søren 
Norby  sig  selv,  og  herfra  skrev  han  i  Marts  (altsaa  endnu 
før  Christierns  Afreise)  og  underrettede  Kongen  om  Sager- 
nes Stilling.  Han  havde  gjort  et  heldigt  Udfald  fra  Kal- 
mar, brændt  de  Svenskes  Leir  og  taget  en  Deel  Fanger. 
Derefter  agtede  han  at  undsætte  Borgholm,  og  naar  det  var 
gjort,  vilde  han  løbe  med  sine  Skibe  til  Gulland  for  dernæst, 
saasnart  Isen  tillod  det,  at  gaae  til  Finland.  Han  foreslaaer 
i  sit  Brev  Kongen,  at  de  Tropper,  som  i  Preussen  samledes 
for  dansk  Regning,  skulde  drage  gjennem  Lifland  og  Rus- 
land til  Finland.  Da  han  ogsaa  meente  at  kunne  erholde 
Hjælpetropper  hos  den  russiske  Storfyrste,  paatager  han  sig 
i  Spidsen  for  denne  blandede  Hær  at  fordrive  Svenskerne 
fra  Finland  og  angribe  selve  Sverige  fra  denne  Kant.     Disse 

Planer  bleve  imidlertid  krydsede  derved,  at  Gustav  og  Ly- 
bekkerne  truede  med  et  Angreb  paa  Gulland  i  Løbet  af 
Sommeren,  og  under  disse  Omstændigheder  turde  han  ikke 
forlade  sin  vigtigste  Besiddelse :  thi  »da  skulde  denne  Almue 
lettelig  være  at  omvende  og  støde  Fjenden  ind  paa  Landet«. 
Han  sendte  saa  en  af  sine  betroede  Folk,  Søren  Brun,  til 
Finland  med  Løfte  om  snarlig  Undsætning,  »eller  det  skal 
koste  min  Hals«,  og  for  ikke  at  svigte  sit  Ord  skrev  han 
atter  i  September  om  Undsætning  fra  den  Hær,  som  sam- 
ledes i  Preussen.  Istedetfor  at  angribe  Gulland  vare  Sven- 
skerne imidlertid  med  en  stor  Magt  faldne  ind  i  Finland, 
og  Søren  Norbys  Folk  havde  næsten  strax  opgivet  Landet. 
Fra  Aabo  løb  de,  saasnart  Fjenden  nærmede  sig,  og  lagde 
sig  ind  deels  paa  Viborg-  og  deels  paa  Kusto-Slot.  Ogsaa 
disse  Fæstninger  faldt  snart,  idet  nogle  af  Befalingsmæn- 
dene lode  sig  bevæge  ved  Gustavs  Breve  og  Løfter,  medens 
Resten  kun  ydede  ringe  og  kortvarig  Modstand,  og  inden 
Udgangen  af  Aaret  1523  var  Finland  fuldstændig  i  Gustav 
Vasas  Magt. 

Ogsaa  Kalmar  og  Øland  erobredes  i  det  samme  Aar  af 
Svenskerne.  Bernhard  von  Mehlen,  hvem  vi  tidligere  have 
omtalt,  idet  han  først  var  i  dansk  Tjeneste,  men  senere  var 
gaaet  over  til  Gustav  og  havde  overgivet  denne  det  vigtige 
Slot  Stegeborg,  var  hurtigt  stegen  i  dennes  Gunst,  saa  at 
han  endog  var  bleven  Rigsraad.  Han  stod  nu  i  Spidsen 
for  de  svenske  Krigsforetagender  mod  Kalmar,  men  kunde 
Intet  udrette  der,  saalænge  Søren  Norby  selv  var  tilstede. 
Da  denne  imidlertid  i  Foraaret  var  reist  til  Gulland,  gjorde 
selve  Borgerne  i  Kalmar  Oprør  og  aabnede  Portene  for 
Svenskerne,  der  saaledes  uden  Kamp  kom  i  Besiddelse  af 
Byen.  Slottet  havde  Søren  Norby  før  sin  Bortreise  provian- 
teret for  et  heelt  Aar;  men  skjøndt  det  var  særdeles  godt 
befæstet  og  ofte  tidligere  havde  udholdt  en  Tørn,  overgav  det 
sig  nu  næsten  strax.  Det  er  derfor  heller  intet  Under,  at  Søren 
Norby  i  sin  Harme  over  dette  Forræderi  i  et  Brev  til  Kou- 

gen  udbryder:  »Gid  derfor  Galge  og  Hjul  slaa  dera,  at  de 
have  opgivet  Slottet.«  Det  var  kun  en  ringe  Hævn,  han 
fik  over  Bernhard  v.  Mehlen,  da  det  lykkedes  ham  at  tage 
to  Skibe,  rigt  ladede  for  dennes  Regning  med  Guld,  Per- 
ler, Rhinskviin  og  Malvasier,  Altsammen  bestemt  til  at  for- 
herlige Bernhard  von  Mehlens  nærforestaaende  Bryllup.  Han 
ægtede  nemlig  paa  denne  Tid  Magrethe  Vasa,  en  Slægtning 
af  Kongen,  men  ham  forresten  fjendtlig  sindet  paa  Grund 
af  et  Arvespørgsmaal.  Denne  hendes  Stemning  mod  Gustav 
var  maaskee  ikke  uden  Indflydelse  paa  hendes  Husbonds 
senere  Optræden.  Gustav  gjorde  Bernhard  von  Mehlen  til 
Befalingsmand  paa  Kalmar  og  Øland,  og  under  hans  Com- 
mando  stod  ogsaa  en  Escadre,  som  skulde  søge  at  holde 
Farvandet  reent  for  Søren  Norbys  Krydsere. 

Saaledes  havde  ved  Udgangen  af  1523  Søren  Norby 
kun  Gulland  tilbage  af  sine  tidligere  Forlehninger,  og  denne 
0  tilligemed  Kjøbenhavn  og  Malmø  vare  nu  de  eneste  Be- 
siddelser, Kong  Christiern  havde  tilbage  af  de  tre  nordiske 
Riger.  At  Søren  Norby  bestandig  gjorde  sine  Fjender  stor 
Skade  ved  sine  Kaperier,  vide  vi  bestemt  af  flere  Efterret- 
ninger. Saaledes  skilte  netop  paa  denne  Tid  Danzigerne 
sig  fra  Lybekkerne  paa  Grund  af  »den  ubodelige  Skade«, 
deres  Handel  led  ved  hans  Krydsere,  og  det  er  ogsaa  paa 
denne  Tid,  at  Hertug  Albrecht  af  Mecklenborg  fordrede 
hos  Kong  Christiern  Erstatning  paa  Vismars  Vegne  for  de 
Skibe  og  Varer,  som  vare  tagne  fra  Byens  Borgere  af  Sø- 
ren Norby;  men  det  var  dog  nærmest  Lybekkerne,  som  for 
Størstedelen  vare  i  Besiddelse  af  Østersøhandelen,  der 
maatte  lide  ved  hans  Kaperier,  og  som  derfor  ogsaa  ønskede 
for  enhver  Priis  at  faae  ham  fjernet  fra  Gulland.  Søren 
Norbys  Stilling  var  just  ikke  misundelsesværdig;  thi  han 
var  omspændt  paa  alle  Sider  af  sine  mægtige  Fjender,  og 
ved  sine  Underbefalingsmænds  Feighed  og  Forræderi  havde 
han  mistet  alle  sine  øvrige  Besiddelser,  hvilket  dog  paa 
den  anden  Side  bevirkede,    at   han   nu  bedre   kunde  samle 

hele  sin  Kraft  til  Bevarelsen  af  Gulland.  Han  ventede 
stadig  paa  Undsætning  fra  sin  Konge,  men  den  udeblev; 
ja  han  maatte  antage,  at  han  næsten  var  forglemt  af  Chri- 
stiern;  thi  i  hele  Aaret  1523  havde  han  ikke  engang  mod- 
taget noget  Brev  med  Opmuntring  og  Trøst  fra  ham.  Han 
begyndte  at  lide  Mangel  paa  adskillige  Ting,  navnlig 
Krudt  og  Sølv,  hvorimod  han  havde  Overflodighed  af  flere 
andre  Sager,  saasom  Smør,  Talg,  Reb,  Hør,  Huder  o.  s.  v., 
da  det  var  disse  Handelsvarer,  der  forefandtes  i  de  opbragte 
Kjøbmandsskibe.  I  sine  Breve  til  Christiern  foreslaaer  han 
derfor  ogsaa,  at  Stormesteren  af  Preussen  skal  forsyne  ham 
med  Ammunition  og  Sølv  mod  som  Betalingsmiddel  at  er- 
holde disse  Handelsvarer  i  Bytte.  Denne  Tuskhandel  med 
preussiske  Kjøbmænd  kom  ogsaa  istand,  og  saaledes  erholdt 
Søren  Norby  sine  Fornødenheder.  Sølv  var  ham  nødven- 
digt til  deraf  at  slaae  Mynt,  og  der  lindes  ikke  faa  Myn- 
ter fra  denne  Tid,  der  paa  den  ene  Side  bære  Gullands 
Vaaben,  et  Lam  holdende  en  Korsfane  med  Overskriften: 
»agne  dei  miserere  mei«,  medens  de  paa  den  anden  Side 
fremvise  Søren  Norbys  Vaaben  og  Navn. 

Vinteren  1523  maa  have  været  sørgelig  for  Søren 
Norby,  paa  hvem  Ulykkerne  vare  strømmede  ind  Slag  i 
Slag  lige  siden  Kongens  Bortreise,  og  som  nu  i  Vintertiden 
maatte  sidde  stille  hen  paa  Visborg  uden  engang  at  have 
•den  Fornøielse  undertiden  at  opbringe  et  Handelsskib,  da 
Søhandelen  i  disse  Farvande  ved  Vintertid  selvfølgelig  var 
ophørt.  Hans  Misstemning  maatte  yderligere  forøges  ved 
Efterretningen  om  Kjøbenhavns  og  Malmøs  Overgivelse  i 
Begyndelsen  af  1524;  thi  Henrik  Gjø  og  Jørgen  Kok  havde 
endelig  seet  sig  nødsagede  til  at  dagtinge  og  overgive  de 
to  Stæder.  Overgivelsen  skete  paa  særdeles  hæderlige  Be- 
tingelser; men  for  Søren  Norby  var  det  nu  en  sørgelig 
Kjendsgjerning,  at  han  var  den  eneste  Bærer  af  Christierns 
Sag  og  Gulland  den  eneste  Besiddelse  i  Norden,  som  endnu 
anerkjendte  den  landflygtige  Konge.       Omtrent  paa  samme 

Tid  indløb  endnu  en  anden,  ikke  mindre  foruroligende 
Efterretning  til  ham,  nemlig  den,  at  der  i  Vadstena  havde 
været  afholdt  en  Herredag  ved  Nytaarstid  1524,  paa  hvilken 
det  endeligt  var  lykkedes  Lybekkerne  ved  deres  Sendemand, 
Herman  Israhel,  at  overvinde  Gustav  Vasas  Betænkelighed 
ved  at  rette  et  Hovedangreb  mod  Gulland.  Gustav  havde 
længe  segt  at  undskylde  sig  med  Pengemangel;  men  Ly- 
bekkerne havde  lovet  at  gjere  Udlæg,  hvorpaa  Gustav  havde 
svaret,  at  han  allerede  skyldte  Lybekkerne  Mere  end  nok; 
men  da  Herman  Israhel  lovede  lang  Henstand  med  Tilbage- 
betalingen, og  da  ogsaa  den  ansete  Biskop  Hans  Brask  i 
Linkoping  opmuntrede  Kongen  til  Foretagendet,  gav  Gustav 
endelig  efter. 

Under  disse  Omstændigheder  skrev  Søren  Norby  til 
Christiern  midt  i  Marts  og  bad  Kongen,  om  han  vilde  give 
ham  sin  Eed  tilbage,  for  at  han,  hvis  han  blev  nødsaget  til 
at  overgive  Gulland,  dog  maatte  kunne  mage  det  saa,  at 
Øen  ikke  kom  bort  fra  Danmark.  I  samme  Brev  klager 
han  ogsaa  over  Kongens  Taushed;  men  omtrent  samtidigt 
maa  han  have  modtaget  et  Brev  paa  Kongens  Vegne  fra 
dennes  Kantsier,  Meolaus  Petri,  hvori  hans  Bedrifter  omtales 
paa  den  meest  smigrende  Maade.  »Alverden  veed  at  tale 
om  Eders  store  Manddom  og  Troskab,«  staaer  der  saaledes, 
hvorpaa  man  anmoder  ham  om  at  holde  ud  til  det  Yderste ; 
»thi  det  skal  komme  Eder  til  Hæder  og  Ære,  saalænge 
Verden  stander.«  Endelig  loves  der  ham  snarlig  Hjælp 
af  ti  til  tolv  Skibe.  Dette  Brev  og  Løftet  om  den  længe 
imødesete  Undsætning  styrkede  Søren  Norby  til  nye  Be- 
drifter, og  saasnart  Isen  bred  op,  vare  hans  Udliggere  atter 
i  Søen.  Han  har  saaledes  allerede  i  Marts  1524  gjort  en 
meget  betydelig  Fangst,  idet  han  i  Nærheden  af  Bornholm 
erobrede  en  heel  Flaade  af  hanseatiske  Skibe.  Hans  Mik- 
kelsen, som  fortæller  dette  i  et  Brev  til  Christiern,  tilføier, 
at  »der  er  en  Hylen  og  Kaaben  paa  ham  i  alle  Søstæder, 
de  vil  ham  tillivs  og  fordærve  ham;«  men  han  mener  tillige, 

at  Gud  har  givet  Hr.  Søren  Svøben  ihænde  til  at  tugte  dem 
med,  for  at  de  skulde  vende  sig  til  Gud  og  kjende  deres 
Skrøbeligheder. 

En  svag  Straale  af  Haab  lyste  paa  denne  Tid  for  Kong 
Christiern;  thi  Keiseren  lod  til  at  ville  tage  sin  Svogers 
Sag  i  sin  Haand,  da  han  havde  berammet  et  Møde  i  Ham- 
borg ved  Foraarstid  1524,  hvor  der  skulde  møde  Udsen- 
dinge fra  de  nordtydske  Lande.  Hvis  Kong  Frederik  da 
ikke  vilde  give  efter  med  det  Gode,  skulde  han  tvinges 
dertil  af  de  ved  Mødet  repræsenterede  Stater.  Fuld  af  Haab 
skrev  derfor  Christiern  en  Slags  Proclamation  til  sine  kjære 
Undersaatter  paa  Gulland,  hvori  han  takker  dem  og  først 
og  fremmest  Søren  Norby  for  tro  og  villig  Tjeneste,  fortæller 
om  Herredagen  i  Hamborg  og  det  Haab,  han  knyttede  til 
den,  og  anbefalede  dem  Troskab  og  Lydighed  for  Fremtiden. 

Imidlertid  var  Gustav  Vasa  bleven  færdig  med  sine 
Rustninger  mod  Gulland.  Han  var  nu  ligesaa  ivrig  med  at 
drive  paa  Toget,  som  han  før  havde  holdt  igjen,  saa  at  han 
endog  offrede  sit  eget  Sølvtøi  for  at  skaffe  de  nødvendige 
Penge.  I  Spidsen  for  den  forenede  svensk-lybske  Magt 
sattes  Bernhard  von  Mehlen  som  »øverste  Høvedsmand,  Ad- 
miral og  Feltherre  over  vort  Krigsfolk  og  Skibe«.  I  Mai 
ankom  Flaaden  til  Gulland,  hvis  aabne  Land  hurtigt  ind- 
toges, hvorefter  Visby  med  Slottet  indesluttedes  tillands  af 
to  Leire,  en  svensk  og  en  lybsk,  og  tilsøes  af  den  forenede 
Sømagt.  Søren  Norby  var  imidlertid  paa  sin  Post,  og  strax 
ved  Beleiringens  Begyndelse  udsendte  han  nogle  af  sine 
Orlogsskibe,  der  om  Natten  overfaldt  den  fjendtlige  Flaade, 
erobrede  et  svensk  Admiralskib  og  tog  Admiralen,  Ivar 
Flemming,  tilfange.  Desuden  erobredes  flere  Transportskibe, 
rigt  ladede  med  Proviant,  Krudt  og  Kugler.  Dagen  efter 
sendte  Svenskerne  Bud  til  Søren  Norby  med  den  temmelig 
mærkværdige  Begjæring  at  lade  dem  faae  deres  Kugler  og 
Krudt  tilbage,  hvorpaa  Søren  Norby  da  ogsaa  svarede,  at 
de  kunde  jo  selv  komme  og  tage  det;  men  forresten  skulde 

de  nok  ved  Leilighed  faae  Kuglerne  igjen.  Beleiringeu 
fortsattes  imidlertid,  ledsaget  af  et  heftigt  Bombardement, 
navnlig  mod  Visborg.  Et  Forsøg  paa  ved  tre  Brandere  at 
antænde  Norbys  Flaade  mislykkedes  ved  hans  Snarraadig- 
hed,  og  selve  den  svensk-lybske  Flaade  led  betydeligt  ved 
Ilden  fra  Slottet,  »saa  at  Fjenden,«  som  Søren  Norby  skri- 
ver, »derudaf  havde  ingen  stor  Fordeel.«  Ogsaa  et  Forsøg 
paa  fra  Landsiden  at  storme  Byen  mislykkedes,  og  Fjenden 
dreves  saa  hurtigt  bort,  at  han  ikke  fik  Tid  til  at  medtage 
sine  Saarede  og  Døde,  hvorfor  Søren  Norby  lod  disse  læsse 
paa  Vogne  og  bringe  ud  til  Leiren,  idet  han  tillige  lod 
sige,  at  de  en  anden  Gang  »ikke  skulde  saa  hidsigt  an- 
gribe, før  de  havde  betænkt,  hvorledes  de  vel  kunde  komme 
tilbage  igjen  og  derved  spare  ham  den  Uleilighed  at  kjøre 
dem  tilbage.«  Saaledes  begyndte  Beleiringen  alt  Andet  end 
heldigt  for  Lybekkerne  og  Svenskerne. 

Som  allerede  omtalt  havde  Søren  Norby  før  Beleirin- 
gens  Begyndelse  af  Christiern  fordret  sin  Eed  tilbage,  for  at 
han  kunde  have  frie  Hænder  og  under  alle  Omstændigheder 
sikkre  Danmark  Besiddelsen  af  Gulland,  hvis  han  skulde 
blive  nødt  til  at  dagtinge.  Han  var  ogsaa  af  Christiern 
bleven  løst  fra  sin  Eed,  hvis  han  ikke  fik  Hjælp  inden  vor 
Frue  Fødselsdag  (ottende  October) ;  men  Christiern  bad 
ham  "tillige  at  mage  det  saa,  at  han  ogsaa  for  Fremtiden 
kunde  vedblive  at  have  Øen  i  Forlehning  af  den  danske 
Krone.  Brevet  er  skrevet  i  en  nedtrykt  Stemning;  thi 
Mødet  i  Hamborg  var  løbet  af  uden  noget  Eesultat,  og 
Kongen  syntes  selv  at  mistvivle  om  at  kunne  bringe  sin  tro 
Mand  nogen  Hjælp.  For  nu  at  holde  sig  den  antydede 
Udvei  aaben  afsendte  Søren  Norby  i  Juni  en  af  sine  meest 
betroede  Mænd,  Otto  Anderson  Ulfeld,  til  Kjøbenhavn  for 
at  tilbyde  Kong  Frederik  Gulland  paa  den  Betingelse,  at 
han  vedblev  at  beholde  Øen  som  Lehn  paa  samme  Vilkaar, 
hvorunder  han  havde  havt  den  af  Kong  Christiern.  Frederik  I, 
der  saa  uventet  saae  sig  den  vigtige  Besiddelse  tilbudt  uden 

at  have  gjort  et  Sværdslag  for  at  erholde  den,  slog  natur- 
ligviis  til,  og  Søren  Norby  var  saaledes  nu  Frederiks  Lehns- 
mand  paa  Gulland.  Herved  gjordes  en  slem  Streg  i  Reg- 
ningen for  Kong  Gustav;  thi  hvis  han  nu  fortsatte  Belei- 
ringen  af  Visby,  kom  han  jo  i  Strid  med  Danmark.  Fre- 
derik I  havde  strax  efter  Gullands  Overdragelse  ladet  Gu- 
stav underrette  derom  og  fordrede  Ophævelse  af  Beleiringen, 
da  han  i  modsat  Fald  maatte  sende  sin  Lehnsmand  paa 
Gulland  Undsætning.  Hertil  kom,  at  Lybekkerne  ikke  læn- 
gere vilde  have  Noget  med  det  gullandske  Foretagende  at 
gjøre,  da  de  meente,  at  Søren  Norby  nu  som  dansk  Lehns- 
mand  var  uskadelig,  eftersom  de  jo  vare  i  Fred  og  god 
Forstaaelse  med  Danmark.  Alt  dette  sattes  ud  for  Gustav 
Vasa  paa  et  Møde  i  Jonkoping  i  Juli;  men  den  svenske 
Konge  kunde  endnu  ikke-  beqvemme  sig  til  at  gjøre  Afkald 
paa  den  længe  eftertragtede  Besiddelse  af  Gulland,  og  man 
berammede  derfor  et  nyt  Møde  til  September  i  Malmø, 
hvor  begge  Konger  personligt  skulde  indfinde  sig  for  at 
faae  de  forskjellige  Tvistepunkter  afgjort;  thi  der  var  for- 
uden Gullands  Forhold  adskillige  andre  Sager  paa  Dags- 
ordenen. 

Beleiringen  af  Visby  fortsattes  imidlertid,  og  det  vilde 
selvfølgelig  have  været  en  særdeles  heldig  Omstændighed 
for  Gustav,  hvis  det  var  l3^kkedes  de  svenske  Vaaben  at  indtage 
Byen  og  Slottet  før  Mødet  i  Malmø ;  men  Gustav  blev  ikke 
betjent  saa  dygtigt  eller  ivrigt  paa  Gulland,  som  hans 
Interesser  krævede.  Søren  Norby  gjorde  flere  Udfald  fra 
Byen  og  tilføiede  stedse  Svenskerne  betydelig  Skade,  brændte 
endog  deres  Leir  og  gjorde  en  stor  Mængde  Fanger,  Alt- 
sammen uden  at  den  svenske  Hær  ydede  nogen  synderlig 
Modstand.  Sagen  var  nemlig  den,  at  Bernhard  v.  Mehlen  paa 
denne  Tid  atter  begyndte  at  sadle  om.  Han  sluttede  Vaa- 
benstilstand  med  Søren  Norby,  ja,  der  synes  endog  at  være 
opstaaet  et  mere  fortroligt  Forhold  mellem  de  to  fjendtlige 
Befalingsmænd.     Maaskee  har  han  ladet  sig  paavirke  af  sin 

Hustru,  der  følte  sig  krænket  og  forurettet  i  en  Familiesag 
af  sin  Slægtning,  den  svenske  Konge,  eller  maaskee  har  han, 
der  synes  at  have  været  en  svag  og  vaklende  Charakteer, 
lyttet  til  Søren  Norbys  overtalende  Kost.  Det  var  jo  ikke 
noget  Nyt  for  Bernhard  vonMehlen  at  skifte  Parti,  da  han 
allerede  en  Gang  forhen  havde  sveget  den  Eed,  han  havde 
givet  Kong  Christiern,  og  en  snild  Overtaler  som  Søren 
Norby  kunde  vel  nok  fremstille  Sagen  saaledes  for  ham,  at 
det  -kunde  forekomme  ham,  at  han  nu  ved  atter  at  skifte 
Parti  ikke  føiede  et  nyt  Troskabsbrud  til  det  tidligere,  men 
derimod  gjorde  sin  første  Forseelse  god  igjen.  Det  er  der- 
for heller  ikke  saa  underligt,  at  en  Yendekaabe  som  Bernhard 
von  Mehlen  nu  forraadte  Gustav,  men  underligt  synes  det, 
at  en  saa  klog  og  forsigtig  Fyrste  som  Gustav  Vasa  havde 
kunnet  fatte  en  saadan  Lid  til  den  tydske  Overløber ,  at 
han  havde  hævet  ham  til  Rigets  høieste  Værdigheder,  be- 
troet ham  Kalmar  og  Øland  og  nu  endelig  givet  ham 
Overanførselen  over  Hæren  og  Flaaden  ved  Gulland.  Vi 
have  adskillige  Beviser  paa  det  venskabelige  Forhold ,  der 
var  tilveiebragt  mellem  Søi-en  Norby  og  Bernhard  von  Mehlen, 
idet  den  Sidste  stod  Fadder  til  et  af  Søren  Norbys  Børu 
(det  maa  have  været  et  uægte  Barn,  thi  Søren  Norby  var 
ikke  gift),  og  før  sin  Bortreise  fra  Landet  forærede  han 
Søren  Norby  en  stor  Kartove,  en  overordentlig  værdifuld 
Gave.  Saa  slet  var  altsaa  Fristen  til  Mødet  i  Malmø 
bleven  benyttet  af  den  svenske  Befalingsmand. 

Til  den  bestemte  Tid  samledes  de  nordiske  Konger  i 
Malmø,  hvor  Kong  Frederik  gav  Afkald  paa  den  fra  Uni- 
onstiden nedarvede  Fordring:  at  ansees  for  Sveriges  Over- 
herre; men  til  Gjengjæld  maatte  Gustav  opgive  Blekingen, 
som  han  havde  erobret,  og  iøvrigt  afstaae  fra  alle  tidligere 
gjorte  Fordringer  paa  de  skaanske  Provindser.  Hvad  Gul- 
land angik,  bestemte  man,  at  den  af  Magterne,  som  den 
første  September,  den  Dag,  Overeenskomsten  sluttedes,  fandtes 
at    have   havt   Visby  og  Borgen  inde,    skulde  beholde  hele 

28* 


436  Søren  Norby. 

Øen,  indtil  man  ved  et  Møde,  der  næste  Sommer  kort  efter 
Pintse  skulde  afholdes  iLybek,  havde  afgjort,  i  hvis  Besid- 
delse dette  meget  omtvistede  Land  for  Fremtiden  skulde 
være.  Søren  Norby  skulde  forflyttes  til  et  andet  Lehn,  og 
i  Mellemtiden  skulde  Grulland  betroes  til  en  sikker  Mand, 
som  baade  havde  Svenskernes  og  Lybekkernes  Tillid.  Da 
det  nu  viste  sig,  at  Svenskerne  ikke  havde  Visborg  inde 
den  første  September,  var  der  ikke  Mere  for  Gustav  Vasas 
Hær  at  gjøre  paa  Gulland,  og  han  kaldte  den  altsaa  hjem. 
Paa  Tilbageveien  forliste  tre  store  svenske  Orlogsskibe  ved 
Medelsteen,  og  saaledes  endte  dette  kostbare  Foretagende 
mod  Gulland,  der  fra  Begyndelsen  havde  været  ledsaget  af 
Uheld  og  senere  af  Forræderi.  Gustav  havde  kun  havt 
Skam  og  Tab  deraf,  medens  Danmark  syntes  at  skulle  høste 
hele  Fordelen.  Dog  skete  heller  ikke  dette,  som  det  vil 
vise  sig,  paa  Grund  af  Søren  Norbys  Mod,  Aandsnærværelse 
og  Snildhed. 

Det  havde  ingenlunde  været  Søren  Norbys  Mening,  da 
han  tilbød  Kong  Frederik  Gulland,  uden  videre  at  overlade 
ham  denne  vigtige  Besiddelse.  Han  havde  kun  grebet  til 
denne  Udvei  som  en  Nødhjælp  for  foreløbig  at  adsprede 
det  truende  Uveir  og  ride  Stormen  af.  Det  var  en  ud- 
trykkelig Betingelse  i  Overeenskomsten  med  den  danske 
Konge,  at  Søren  Norby  skulde  vedblive  at  være  Befalings- 
mand paa  Visborg,  og  saalænge  det  var  Tilfældet,  var  han 
Herre  over  Situationen  og  kunde  erklære  sig  for  hvem  han 
vilde.  Ved  Mødet  i  Malmø  havde  Kong  Frederik  brudt 
Overeenskomsten  med  Søren  Norb}^  idet  han  var  gaaet  ind 
paa  den  af  Svenskerne  og  Lj^bekkerne  fremsatte  Fordring, 
at  Søren  Norby  skulde  forflyttes  til  et  andet  Lehn.  Gul- 
lands Befalingsmand  greb  med  Glæde  den  herved  tilbudte 
Leilighed  til  at  erklære  sig  løst  fra  sine  Forpligtelser  til 
Kong  Frederik,  eftersom  denne  ikke  havde  holdt  sin  Deel 
af  Overeenskomsten.  Efter  Malmø  -  Forliget  sendte  Kong 
Frederik  til  Gulland  Eigsraaderne  Anders  Bilde,  Eske  Bilde 


Søren  Norby.  437 

Og  Mikkel  Brokkenhus  samt  den  tydske  Adelsmand,  Sebastian 
Frolich,  der  tidligere  havde  tjent  Kong  Christiern  og  staaet 
under  Søren  Norbys  Befaling.  Disse  Herrer  havde  intet 
Krigsfolk  med  sig,  men  deres  Ærinde  var  at  overtale  Søren 
Norby  til  med  det  Gode  at  rette  sig  efter  Malmø-Forligets 
Bestemmelser,  saa  at  han  afgav  sin  Besiddelse.  Hvis  han 
ikke  vilde  indlade  sig  herpaa,  maatte  de  anvende  List  for 
at  faae  Borgen  i  deres  Besiddelse  paa  en  eller  anden  Maade. 
Søren  Norby  har  rimeligviis  ikke  villet  indlade  sig  paa  at 
forlade  eller  opgive  Øen;  men  det  synes,  som  om  de  ud- 
sendte Herrer  have  sluttet  en  Overeenskomst  med  ham, 
rimeligviis  for  at  gjøre  ham  tryg,  medens  de  ved  forskj el- 
lige  Midler  søgte  at  vinde  Besætningen.  Navnlig  udfoldede 
Sebastian  Frolich  en  ivrig  Virksomhed  i  denne  Retning,  og 
det  var  ogsaa  lykkedes  ham  ved  Bestikkelser  at  bevæge  en 
Deel  af  Besætningen  til  Frafald  fra  deres  Høvidsmand. 
Ved  en  Mønstring,  som  Søren  Norby  en  Dag  holdt  udenfor 
Byen,  traadte  de  bestukne  Krigsfolk  frem  og  erklærede,  at 
de  ikke  læ^ngere  vilde  tjene  ham,  hvorpaa  de,  omtrent  elleve 
Hundrede  Mand  stærke,  droge  bort  fra  Stedet,  saa  at  han 
kun  beholdt  tilbage  omtrent  tre  Hundrede  Mand  foruden 
et  Hundrede  og  halvtredsindstyve  Mand,  som  vare  paa 
Slottet.  Da  han  derpaa  søgte  at  overtale  de  oprørske  Sol- 
dater, stillede  disse  sig  i  Slagorden  og  fældede  Spydene 
mod  ham.  Da  Sagen  tog  denne  Vending,  gik  ogsaa  Største- 
delen af  de  tre  Hundrede  Krigsfolk,  der  hidtil  vare  for- 
blevne troe,  over  til  Oprørerne,  og  Søren  Norby  beholdt  kun 
en  lille  Skare  paa  tredive  Mand  tilbage,  som  truedes  med 
hvert  Øieblik  at  angribes  af  de  overmægtige  Oprørere.  I 
denne  kritiske  Stilling  greb  Seren  Norby  selv  Hoved- 
banneret, og  de  oprørske  Tropper  havde  dog  endnu  saa 
megen  Ærefrygt  tilbage  for  deres  gamle  Befalingsmand,  at 
de  droge  ind  til  Byen  istedetfor  at  angribe.  De  besatte 
derpaa  Staden  og  søgte  at  bevæge  Besætningen  paa  Slottet 
til   at   aabne  Slotsporten;    men  dette  mislykkedes.      Ad  en 

Omvei  kom  Søren  Norby  selv  med  sine  tredive  Mand  efter 
megen  Besvær  ind  paa  Visborg  igjen.  Da  han  havde  faaet 
sikkre  Beviser  for,  at  det  var  de  danske  Sendebude,  der 
vare  Skyld  i  Oprøret,  vendte  hans  Harme  sig  først  og  frem- 
mest mod  dem,  som  under  hele  Tumulten  havde  opholdt 
sig  paa  Borgen.  Det  var  hans  Hensigt  uden  videre  at  lade 
dem  aflive,  men  da  nogle  af  hans  Folk  gik  i  Forbøn  for 
dem,  nøledes  han  foreløbig  med  at  indespærre  de  tre  danske 
Adelsmænd  i  et  Værelse  paa  Slottet;  men  Sebastian  Frolich 
»gav  jeg  et  Slag  for  Hovedet  og  lod  ham  sætte  i  Taarnet«. 
Da  man  der  nærmere  undersøgte  bans  Person,  fandt  man 
hos  ham  det  danske  Hovedbanner,  som  han  tilstod,  han 
under  Oprøret  vilde  have  plantet  for  at  samle  de  oprørske 
Krigsfolk  deromkring.  Oprørerne,  der  jo  havde  Byen  besat, 
forlangte,  at  de  danske  Sendebud  skulde  udleveres;  men 
Søren  Norby  svarede  dem,  at,  om  de  end  »havde  Svansen  i 
Staden«,  saa  havde  han  »Hovedet  paa  Slottet«,  og  saalænge 
derfor  »Livet  sad  i  ham»,  agtede  han  ikke  at  udlevere  disse 
Forrædere;  derimod  gik  han  ind  paa  Forslaget  om  et  Møde 
den  følgende  Dag  Kl.  12.  Han  havde  oprettet  et  Slags 
Landeværn  paa  Øen  af  selve  Indbyggerne,  hvilket  han  i 
Løbet  af  Natten  stævnede  ind  til  Byen,  og  i  Spidsen  for 
denne  Styrke  og  den  Deel  af  Krigsfolket,  som  var  forbleven 
tro,  gik  han  den  næste  Dag,  medførende  de  danske  Herrer, 
til  Mødet.  Efterat  være  kommen  til  Samlingspladsen 
lod  han  udraabe,  at  de  af  Krigsfolket,  som  agtede  at  tjene 
ham  paa  Kong  Christierns  Vegne,  kunde  komme  over  til 
ham;  de  Andre  kunde  blive,  hvor  de  vare.  Det  viste  sig 
nu,  at  Oprørerne  havde  fortrudt  deres  Opførsel;  thi  paa 
denne  Opfordring  strømmede  de  Alle  over  til  Søren  Norby, 
som  ogsaa  igjen  optog  dem  i  sin  Tjeneste.  Da  han  havde 
opnaaet  dette,  lod  han  atter  de  danske  Sendebud  drage 
uskadte  bort  fra  Øen. 

Søren  Norby   havde   nu    et   dobbelt  Paaskud   til  fuld- 
stændig   at   bryde   med  Danmark    og  atter  erklære  sig  for 

Kong  Christiern;  thi  deels  havde  Frederik  1  allerede  i  Malmø 
sveget  Overeenskomsten,  og  deels  havde  han  nu  ved  List 
og  Forræderi  søgt  at  trænge  Søren  Norby  bort  fra  Gulland, 
ja  maaskee  endog  at  berøve  ham  Livet;  idetmindste  paa- 
staaer  Søren  Norby  selv  dette.  Paa  sandme  Tid  sattes  han 
under  en  høiere  og  mægtigere  Beskyttelse  end  Kong  Chri- 
stierns,  idet  dennes  Svoger,  Keiser  Carl,  erklærede  ham  for 
sin  tro  Mand  og  Undersaat  og  idømte  den,  der  forgreb  sig 
paa  ham  eller  hans  Gods,  den  betydelige  Mulkt  af  ti  Mark 
lødigt  Guld.  Som  Keiserens  og  Kong  Christierns  Overad- 
miral i  Østersøen  begyndte  derpaa  Søren  Norby  sin  tidligere 
Virksomhed  tilsoes  og  gjorde  atter  ved  sine  dristige  Kaperier 
Østersøen  usikker  for  danske,  svenske  og  hanseatiske  Han- 
delsskibe, og  paa  denne  Maade  forløb  Slutningen  af  1524, 
uden  at  nogen  for  ham  særdeles  vigtig  Begivenhed  indtraf. 
Men  dette  Aar  havde  da  iøvrigt  været  rigt  nok  paa  Farer 
og  truende  Begivenheder,  og  han  havde  maattet  opbyde  al 
sin  Kraft  for  at  møde  Farerne  og  al  sin  Kloskab  for  at 
undgaae  det  truende  Uveir;  men  som  en  dygtig  Styrmand 
havde  han  uskadt  ført  sit  Skib  igjennem  den  hoie  Bølge- 
gang. Det  var  intet  Under,  at  Kong  Christiern  følte  sig 
taknemmelig  mod  sin  tro  Lehnsmand  paa  Gulland  og  fra 
sin  Landflygtighed  i  varme  Udtryk  bragte  ham  sin  Tak  for 
hans  »store  Troskab,  Ære  og  Redelighed.« 

Gustav  Vasa  havde  i  sine  første  Regjeringsaar  Meget 
at  kæmpe  imod;  thi  det  svenske  Folk  havde  i  Aarh undre- 
der været  vant  til  idelig  indre  Uro  og  deraf  følgende  Lov- 
løshed, hvorved  navnlig  de  adelige  Herrer  betragtede  sig 
som  næsten  uafhængige.  Der  var  derfor  i  denne  Stand 
Mange,  som  vare  misfornøiede  med  Gustav,  naar  han  som 
en  myndig  og  bestemt  Konge  vilde  indføre  lovbunden  Or- 
den i  de  forvirrede  Forhold.  Ogsaa  Bønderne,  til  hvis 
Gunst  Magthaverne  saa  ofte  havde  maattet  beile,  vare  mis- 
fornøiede med  Kong  Gustav,  der  var  nødt  til  at  udskrive 
svære  Skatter.     Stærk  Misvæxt  og  Hungersnød  kom  til,  og 

skjøndt  Gustav  gjorde  Alt  for  at  skaffe  Korn  tilveie,  beteg- 
nes dog  Begyndelsen  af  hans  Regjering  ved  idelige  Oprer, 
navulig  blandt  Dalkarlene,  mod  »hunger-  og  barkkonungen«. 
Almuen  i  Sverige  havde  altid  næret  stor  Hengivenhed  for 
Sturerne,  og  denife  Familie  kunde  maaskee  endnu  faae 
Magten  i  Sverige  ved  Bøndernes  Hjælp;  thi  vel  var  Steen 
Sture  død  og  hans  Søn  endnu  kun  et  Barn;  men  dennes 
Moder,  den  for  sit  tappre  Forsvar  af  Stockholm  saa  be- 
kjendte  Christine  Gylden  stjerne,  levede  endnu,  og  hun  var 
vel  istand  til  at  styre  Sverige,  til  den  unge  Herre  blev 
myndig.  Endelig  var  Misfornoielsen  ogsaa  meget  stor  hos 
Geistligheden;  thi  det  havde  været  en  nedarvet  Tradition 
blandt  Prælaterne,  at  de  stode  sig  bedst  ved  Unionen,  og 
da  nu  Gustav  ikke  blot  factisk  havde  opløst  denne  men 
tillige  var  noksom  bekjendt  for  sine  kjætterske  Anskuel- 
ser og  ingenlunde  skaanede  det  rige  geistlige  Gods  for 
Skat  og  Tynge,  var. denne  mægtige  Stand  vel  næsten  den, 
der  var  meest  utilfreds  med  den  ugudelige  Kj  ætterkonge. 
Paa  alle  disse  Forhold  havde  Søren  Norby  sit  Blik  fæstet; 
thi  de  maatte  selvfølgelig  begunstige  mulige  Planer  om 
atter  at  bane  Veien  til  Sveriges  Throne  for  Kong  Christiern. 
Det  synes,  som  om  Søren  Norby  paa  denne  Tid  har  ladet 
udsprede  Rygter  om  et  forestaaende  Giftermaal  mellem  ham 
og  Christine  Gyldenstjerne,  rimeligviis  for  ad  denne  Vei  at 
nærme  sig  til  Sturepartiet.  Hvordan  det  egentlig  forholder 
sig  hermed,  er  vanskeligt  at  sige.  Christine  Gyldenstjerne  neg- 
ter selv,  at  hun  nogensinde  har  givet  ham  noget  bestemt  Løfte, 
men  paastaaer,  at  hun  kun  har  lovet  at  ville  foretrække  ham, 
hvis  hun  nogensinde  agtede  igjen  at  gifte  sig.  Hun  havde  vel 
engang  givet  ham  en  Ring,  dog  det  var  ingen  Forlovelsesring, 
men  kun  en  lille  Gave  til  Tak  for  hans  Godhed  mod  hende 
i  hendes  Fangenskab.  Det  er  imidlertid  sikkert,  at  Rygtet 
var  meget  udbredt  og  fandt  Tiltro,  saa  at  Gustav  .Vasa 
ofte  udtalte  sin  Frygt  for  denne  Forbindelse,  medens  Chri- 
stiern  II  knyttede  store  Forhaabninger  til  den.      I  et  Brev 

fra  denne  Sidste  til  Søren  Norby  lover  Kongen,  at,  hvis  Hr. 
Søren  fik  Fru  Christine  tilægte  og  derved  kunde  komme  til 
Kegimentet  i  Sverige,  da  »maa  han  frit  Saadant  annamme, 
dog  i  saa  Maade,  at  han  skal  sige  ham  til  ved  sin  konge- 
lige Tro  og  Love,  at  han  vil  være  Kongens  Statholder  mod 
en  tilbørlig  Afgift.«  Christiern  tænkte  altsaa  paa  intet 
Mindre  end  at  gjøre  Søren  Norby  til  sin  Vicekonge  i  Sve- 
rige, og  dette  kan  ikke  forundre  os;  thi  en  Forbindelse  af 
det  gamle  Unionsparti  i  Sverige  med  Sturepartiet  maatte 
være  meget  faretruende  for  Gustav  Vasa,  og  hvis  det  vir- 
kelig lyjikedes  at  styrte  Kong  Gustav,  kunde  Christiern 
ikke  ønske  sig  nogen  bedre  Eegent  i  Sverige  end  den  prø- 
vede Søren  Norby.  Denne  satte  sig  i  Forbindelse  med  Le- 
derne for  de  forskjellige  misfornøiede  Partier  i  Sverige, 
blandt  Andre  ogsaa  med  den  oftere  omtalte  Bernhard  von 
Mehlen,  der  endnu  var  Befalingsmand  paa  Kalmar  Slot, 
skjøndt  Gustav  siden  hans  tvetydige  Opførsel  paa  Gulland 
behandlede  ham  med  Mistillid.  Bernhard  v.  Mehlen  gjorde 
senere  ligefrem  Oprør  mod  Gustav,  hvorefter  han  blev  for- 
jaget fra  Sverige  og  drog  til  Tydskland.  Medens  Søren 
Norby  saaledes  arbeidede  paa  en  Forbindelse  mellem  de 
misfornøiede  Elementer  i  Sverige  til  et  fælles  Foretagende 
mod  Gustav  Vasa,  havde  han  samtidigt  Bud  hos  den  svenske 
Konge  og  forhandlede  med  denne  om  Opgivelsen  af  Gulland 
mod  til  Erstatning  at  faae  Finland  som  et  svensk  Kronland, 
og  der  vexledes  mellem  ham  og  Gustav  i  Løbet  af  Vinte- 
ren flere  meget  venskabelige  Breve  om  en  personlig  Sam- 
menkomst. Fra  begge  Sider  dreves  disse  Underhandlinger 
imidlertid  kun  paa  Skrømt;  thi  Gustav  kj endte  meget  vel 
Søren  Norbys  Tilnærmelse  til  Sturepartiet  og  Bernhard  von 
Mehlen,  og  Søren  Norby  havde  aldrig  mindre  end  netop 
dengang  tænkt  paa  at  forlade  Gulland. 

Ogsaa  i  Danmark  var  Tilstanden  gunstig  for  Søren 
Norby  og  hans  Planer;  thi  Christiern  II  havde  endnu  et 
stort  Parti,  idet  saa  godt  som  hele  Almuen  og  Borgerstan- 

den  ønskede  ham  tilbage.  De  idelige  Rustninger,  Frede- 
rik I  havde  maatte  foretage  for  at  afslaae  mulige  Angreb 
af  Kong  Christiern  og  de  ham  venligsindede  nord  tydske 
Fyrster,  havde  nødvendiggjort  svære  Skatteudskrivninger, 
i  hvilken  Anledning  Stemningen  blant  den  jydske  Almue 
var  meget  ophidset,  medens  der  i  Skaane  var  udbrudt 
aabenbart  Oprør.  I  et  Brev  fra  en  af  Christierns  Tjenere, 
skrevet  i  Begyndelsen  af  Aaret  1525,  siges  der,  at  det  nu 
»Gud  være  lovet«  staaer  saa  ilde  til  i  Danmark,  at,  hvis 
Kong  Christiern  var  der  med  et  Tusinde  Landsknægte, 
kunde  han  tage  hele  Riget.  Paa  samme  Maade  skriver 
ogsaa  Søren  Norby  i  Januar  1525  til  Christiern,  at,  hvis 
han  fik  Penge  til  at  lønne  femten  Hundrede  Fodknægte  og 
to  Hundrede  Ryttere,  vilde  han  med  Guds  Hjælp  sætte  sig 
fast  i  Sverige  og  Danmark.  Ogsaa  den  almindelige  euro- 
pæiske Situation  maatte  synes  gunstig  for  Kong  Christiern; 
thi  hans  Svoger  Keiser  Carl,  der  hidtil  havde  været  opta- 
get af  Krigen  med  Frants  I  af  Frankrig,  overvandt  i  Fe- 
bruar 1525  denne  sin  Modstander  i  det  berømte  Slag  ved 
Pavia,  hvor  selve  den  franske  Konge  blev  taget  tilfange. 
Herved  fik  Keiseren  friere  Hænder  til  at  understøtte  sin 
landflygtige  Svoger.  At  under  alle  disse  Omstændigheder 
Søren  Norbys  Haab  om  at  kunne  udrette  noget  Eftertrykke- 
ligt for  Kong  Christierns  Sag  voxede,  er  ligesaa  naturligt, 
som  at  Gustav  Vasa  og  Frederik  I  med  Ængstelse  iagttoge 
det  optrækkende  Uveir  og  indskærpede  deres  Slotsbefalings- 
mænd den  største  Aarvaagenhed  for  ikke  at  overraskes  af 
Søren  Norby. 

Vinteren  var  imidlertid  af  Søren  Norby  bleven  anvendt 
til  Rustninger.  Da  saaledes  Gustav  Vasa  bortskikkede  en 
Deel  Landsknægte,  som  havde  staaet  under  Bernhard  von 
Mehlens  Befaling,  droge  disse  til  Gulland,  og  Søren  Norby 
tog  dem  i  sin  Tjeneste,  saa  at  hans  Styrke  alene  af  Lands- 
knægte angives  til  over  elleve  Hundrede  Mand.  Fra  Hol- 
land' fik   han    stor  Tilførsel  af  Penge,  Krudt,   Vaaben  og 

Proviant.  Endog  fra  nogle  af  Gustav  Vasas  egne  Undersaat- 
ter  fik  han  Understøttelse,  idet  Bønderne  fra  Øland  seilede 
over  til  Visby  med  forskjellige  Fødemidler,  som  de  om- 
tuskede med  Salt.  Der  har  hersket  en  livlig  Virksomhed 
i  Løbet  af  Vinteren  paa  Gulland,  og  det  var  klart,  at  der 
forberedtes  et  eller  andet  større  Foretagende.  Veiret  synes 
at  have  været  meget  mildt,  saa  at  Søen  ikke  var  tilfrossen; 
thi  der  berettes  om  den  ene  Fangst  efter  den  anden,  som 
Søren  Norbys  Udliggere  i  Hjertet  af  Vinteren  have  gjort 
blandt  de  hanseatiske  Handelsskibe,  som  sandsynligviis  have 
villet  benytte  sig  af  den  aabne  Sø  til  at  liste  sig  gjennem 
Østersøen  paa  en  Tid,  da  Udliggerne  ellers  ikke  pleiede  at 
være  ude. 

Ved  en  Mængde  hinanden  modsigende  Rygter,  som 
Søren  Norby  havde  vidst  at  udsprede,  var  det  lykkedes  ham 
at  holde  Kong  Frederik  og  Gustav  Vasa  i  Uvished  om, 
hvor  Faren  truede  dem;  de  havde  blot  en  ubestemt  For- 
nemmelse af,  at  Noget  ville  skee,  men  naar  og  hvorledes, 
var  dem  en  Gaade.  Endelig,  i  Foraaret  1525,  benyttede 
Søren  Norby  den  gunstige  Leilighed,  som  den  oprørske  Stem- 
ning i  Skaane  frembød,  til  at  afkaste  Masken,  idet  han 
sendte  sin  Underanfører,  Otto  Stisøn,  til  Bleking  for  at  be- 
leire  Sølvitsborg.  Ved  sine  Forbindelser  med  de  Misfor- 
nøiede  i  Sverige  iværksatte  han  samtidigt  et  Oprør  i  dette 
Rige,  for  at  Gustav  Vasa,  beskjæftiget  hermed,  ikke  skulde 
kunne  bringe  Kong  Frederik  Undsætning.  At  Søren  Norby 
valgte  Skaane  og  Bleking  til  Udgangspunkterne  for  sit  An- 
greb, er  ganske  rimeligt;  thi  deels  var  Stemningen  her 
ham  gunstig,  og  deels  laae  ogsaa  disse  Provindser  beqvemt 
for  endnu  yderligere  at  holde  de  to  Konger  i  Uvished  -om, 
hvem  Angrebet  egentlig  gjaldt.  Han  har  maaskee  heller 
ikke  selv  lagt  nogen  bestemt  Plan,  men  snarere  villet  af- 
vente Begivenhederne;  thi  hvis  Opstanden  i  Sverige  lyk- 
kedes, kunde  han  let  fra  Skaane  drage  ind  i  dette  Rige  og 
understøtte  Oprørerne;   men   hvis   det  viste  sig,  hvad  der 

ingenlunde  var  usandsynligt,  at  der  ved  Efterretningen  om 
hans  Angreb  paa  Skaane  i  Danmark  skete  en  almindelig 
Reisning  til  Fordeel  for  Kong  Christiern,  havde  han  ogsaa 
frit  Valg  til  at  benytte  denne,  sætte  over  Sundet  til  Sjæl- 
land eller  en  anden  af  de  danske  Provindser  og  om  muligt 
erobre  Danmark  for  sin  Konge. 

I  Marts  1525  var  det  altsaa,  at  Otto  Stisøn  med  en 
Afdeling  Krigsfolk  seilede  fra  Gulland  til  Bleking,  hvor 
han  erobrede  Sølvitsborg,  som  ligger  tæt  ved  Grændsen 
mod  Skaane.  Derefter  gik  han  ind  i  denne  Provinds,  hvor 
snart  efter  Aahus  faldt  i  hans  Hænder.  I  April  drog  Sø- 
ren Norby  selv  fra  Gulland  for  i  egen  Person  at  lede  Fore- 
tagenderne i  Bleking  og  Skaane,  medens  han  som  Befalings- 
mand paa  Gulland  efterlod  sin  bedste  Underanfører,  Otto 
Anderson  Ulfeld.  med  den  Befaling,  at  han  ikke  maatte 
overgive  Slottet  til  nogen  Anden  end  Søren  Norby  selv, 
medmindre  han  havde  indhentet  dennes  Tilladelse  gjennem 
fire  paalidelige  Mænd  af  Besætningen.  Tyge  Krabbe,  Dan- 
marks Riges  Marsk  og  Befalingsmand  paa  Helsingborg, 
havde  strax  ved  Rygtet  om  Otto  Stisøns  Indtagelse  af  Søl- 
vitsborg samlet  den  skaanske  Adel  og  drog  med  denne  mod 
Aahus ;  men  da  paa  samme  Tid  Søren  Norby  med  friske  Folk 
kom  dette  Slot  til  Undsætning,  havde  han  atter  trukket  sig 
tilbage  uden  Kamp.  Bønderne  reiste  sig  Alle  som  Een,  og 
hvor  Søren  Norby  drog  frem,  strømmede  de  til  ham  og  velsig- 
nede ham,  fordi  han  atter  vilde  bringe  den  gode  Kong  Chri- 
stiern tilbage.  Tyge  Krabbe  rømmede  hele  Landet  og  inde- 
sluttede sig  i  Malmø,  hvis  Borgere  med  stor  Uvillie  og  kun 
fordi  de  bleve  tvungne  af  Overmagten  aabnede  deres  Porte  for 
ham-  og  hans  Krigere.  Kun  to  faste  Punkter  holdtes  endnu 
til  Kong  Frederiks  Haand,  Malmø  og  Helsingborg,  medens 
alle  de  øvrige  Byer  saavel  som  det  aabne  Land  vare  i  Sø- 
ren Norbys  Magt.  Denne  drog  rundt  i  Landet  og  modtog 
Indbyggernes  Hyldning  paa  Kong  Christierns  Vegne,  og 
forsaavidt  var  Alt  endnu  gaaet  fortræffeligt.     Søren  Norby 


Søren  Nor  by.  445 

havde  imidlertid,  hvilket  kan  sees  af  hans  egen  Beretning, 
gjort  Eegning  paa  strax  efter  sin  Ankomst  til  Skaane  at 
modtage  Hjælp  fra  Nederlandene ;  raen  denne  Hjælp  udeblev. 
Kong  Christiern  gjorde  naturligviis  Alt,  hvad  han  kunde, 
for  at  bevæge  den  nederlandske  Regjering  til  at  afsende 
den  lovede  Undsætning;  raen  hans  Fjender  havde  forstaaet 
at  bibringe  Dronning  Elisabeths  Faster,  Margrethe,  der  var 
Statholderinde  i  Nederlandene,  den  Mistanke,  at  Søren  Norby 
handlede  i  egennyttige  Hensigter  og  ikke  for  Kong  Chri- 
stierns  Skyld,  og  naar  saa  var,  vilde  hun  ingen  Hjælp  sende. 
Kong  Christiern  deelte  saa  langt  fra  denne  Anskuelse,  at 
han  i  et  aabent  Brev  til  Danmarks  Indbyggere  og  navnlig 
Skaaningerne  (hvori  han  takker  dem  for  deres  Troskab  og 
lover  »snarlig,  drabelig  og  trøstelig«  Hjælp  fra  Keiseren) 
giver  Søren  Norby  en  udstrakt  Fuldmagt  til  i  Et  og  Alt 
at  handle  saaledes,  som  "han  bedst  synes,  indtil  Kongen  selv 
kommer  tilbage,  idet  han  tillige  forpligter  sig  til  at  holde 
og  godkjende  Alt,  hvad  Søren  Norby  har  lovet  og  gjort; 
»thi«,  tilføier  han,  »han  er  den  Mand,  som  vi  elsker  og 
agter  at  lønne  og  ære  fremfor  nogen  Anden.«  Hvad* Hjæl- 
pen fra  Keiseren  angik,  blev  det  imidlertid  ved  Løftet,  og 
der  gjordes  herved  en  slem  Streg  i  Regningen  for  Søren 
Norby;  thi  han  havde  ikke  et  tilstrækkeligt  i^ntal  øvede 
Krigsfolk  hos  sig  til  at  kunne  modstå  ae  en  dansk  Hær, 
naar  først  Tyge  Krabbe  havde  faaet  Undsætning,  saa  meget 
mindre,  som  han  ikke  kunde  være  sikker  for  at  angribes  i 
Ryggen  fra  svensk  Side.  Hans  vanskelige  Stilling  forøgedes 
yderligere,  da  Opstanden  i  Sverige  mislykkedes,  saa  at  Gu- 
stav Vasa  fik  frie  Hænder,  hvorfor  han  ogsaa  befalede  sine 
Lehnsmænd  i  Grændseprovindserne  at  stille  deres  Krigsfolk 
til  Kongen  af  Danmarks  Raadighed,  naar  han  begjærte  det. 
Det  store  Antal  Bønder,  som  slet  bevæbnede  og  i  uorden- 
lige Skarer  fulgte  Søren  Norbys  Banner,  kunde  ikke  tage 
Kampen  op  imod  øvede  Krigere,  ja  de  kunde  maaskee  end- 

ogsaa  skade  ved  at  forhindre  det  regulaire  Krigsfolks  hur- 
tige Bevægelser. 

Frederik  I  opholdt  sig  paa  denne  Tid  som  sædvanligt 
i  Slesvig  og  afsendte  herfra  sin  bekj endte  Feltherre,  Johan 
Kantzau,  med  de  Tropper,  man  i  Hast  kmide  skrabe  sammen, 
til  Tyge  Krabbes  Undsætning.  Rantzau  fik  Befaling  til 
desuden  at  samle,  hvad  han  kunde,  af  Krigsfolk  paa  Sjæl- 
land og  hurtigst  muligt  sætte  over  til  Skaane.  Da  han  an- 
kom til  Kjøbenhavn,  mødte  han  en  uventet  Forhindring, 
idet  Borgermester  og  Raad  i  denne  By  ikke  vilde  tillade 
ham  paa  een  Gang  at  drage  ind  i  Staden  med  hele  sin  Hær. 
Skjøndt  det  netop  gjaldt  om  hurtigst  muligt  at  komme  over 
til  Skaane,  før  Søren  Norby  fik  en  mulig  Forstærkning, 
maatte  Johan  Rantzau  dog  finde  sig  i  det  Tidsspilde,  der 
foraarsagedes  ved,  at  Hæren  kun  afdelings viis  drog  ind  i 
Kjøbenhavn  og  sattes  over  til  Skaane.  Han  kom  dog  i 
rette  Tid  over  til  Malmø  med  sin  samlede  Krigsmagt,  som 
vel  ikke  var  synderlig  stor;  men  da  den  bestod  af  lutter 
godt  bevæbnede,  krigsvante  Folk,  og  da  den  anførtes  af  en 
Feltherre  som  Johan  Rantzau,  maatte  dens  Ankomst  forøge 
Søren  Norbys  farlige  Stilling. 

Denne  havde  imidlertid  spredt  sin  Magt  meget,  idet 
han  havde  efterladt  en  stærk  Besætning  i  Aahus,  medens 
han  selv  laa  med  en  Afdling  Tropper  for  Helsingborg  og 
beleirede  denne  By.  Endvidere  var  en  Deel  af  hans  Hær  i 
Lund  under  Befaling  af  Junker  Maurits  af  Oldenborg,  og 
Resten  under  Otto  Stisøn  drog  rundt  i  Skaane  for  at  lede 
og  organisere  Opstanden,  væbne  Bønderne  og  øve  dem  i 
Vaabenbrug,  sikkre  sig  de  faste  Slotte  og  opdrive  Fødemid- 
ler til  de  forskjellige  Hærafdelinger.  Denne  Adsplittelse  af 
Søren  Norbys  Magt  drog  Johan  Rantzau  sig  til  Nytte,  idet 
han  besluttede  snarest  muligt  at  angribe  den  under  Junker 
Maurits  i  Lund  liggende  Styrke,  som  berettes  at  have  udgjort 
otte  Tusinde  Mand,  hvilket  imidlertid  er  meget  over- 
drevet.     Da  den    danske    Armee   den   syvende  April    nær- 

mede  sig  Lund,  rykkede  Junker  Maurits  ud  af  Byen  og 
omgav  sin  Hær  med  en  Vognborg,  hvorpaa  der  var  en  Aab- 
ning,  for  at  Kytteriet  kunde  komme  ud  derigjennem  og  gjøre 
Indhug  paa  Fjenden.  Slaget  begyndte  med  en  Kytterfægt- 
ning,  i  hvilken  Junker  Maurits's  Eyttere  sloges  tilbage  og 
forfulgtes  af  Fjenderne  endog  ind  i  Vognborgen.  Denne 
stormedes,  og  efter  en  kort  Kamp  opløstes  den  hurtigt  sam- 
menskrabede og  uordnede  Hær  paa  vild  Flugt,  forfulgt  af 
Johan  Eantzaus  Ryttere.  Strax  efter  Kampen  droge  de 
danske  Feltherrer  ind  i  Lund,  hvor  en  stor  Mængde  Bor- 
gere nedhuggedes  og  deriblandt  tresindstyve,  som  havde 
søgt  Tilflugt  i  den  gamle  Domkirke.  Kampen  havde  været 
kort,  men  blodig.  Søren  Norby  fortæller,  at  det  Tab,  Fjen- 
den led,  var  større  end  hans,  hvilket  dog  næppe  er  rime- 
ligt, og  at  Fjenden  kjørte  »firsindstyve  Vogne  fulde  af 
Døde  og  Saarede  til  Malmø,  foruden  dem,  som  bleve  paa 
Valpladsen.«  Paa  den  anden  Side  paastaaes  der,  at  der  af 
Junker  Maurits's  Hær  faldt  alene  femten  Hundrede  Kyttere, 
hvilket  naturligviis  ogsaa  er  overdrevet;  thi  Søren  Norby 
havde  næppe  ialt  saa  mange  Ryttere.  Søren  Norby  klager 
over  Forræderi  fra  hans  Folks  Side  og  fortæller  om  sine 
Artillerister,  at  de  ikke  vilde  see  Fjenden,  men  rettede 
deres  Vaaben  for  høit,  saa  at  de  skjøde  mod  Stjernerne  paa 
Himlen.  Ligeledes  siger  hiiD,  at  hans  Befalingsmænd  kort 
før  Slaget  bortsendte  en  stor  Mængde  velbevæbnede  Bønder, 
idet  de  paastode,  at  de  uden  dem  vare  Fjenderne  voxne. 
Havde  dette  Forræderi  ikke  fundet  Sted,  mener  Søren  Norby 
nok,  at  Slaget  ved  den  hellige  Ridder  St.  Jørgens  Hjælp 
havde  faaet  et  andet  Udfald. 

Da  Søren  Norby  erholdt  den  sørgelige  Tidende  om  Slaget 
ved  Lund,  opgav  han  Beleiringen  af  Helsingborg  og  drog  til 
Landskrona,  hvor  Resterne  af  Junker  Maurits's  Hær  sluttede 
sig  til  ham.  Denne  By  indesluttedes  snart  efter  tillands  af 
en  forenet  dansk  og  svensk  Hær  og  tilsøes  af  en  lybsk  Flaade. 
Otto  Stisøn  samlede  imidlertid  saa  mange  Bønder,  han  kunde^ 

Og  drog  mod  Landskrona  for  at  befrie  Søren  Norby;  men 
Johan  Kantzau  bred  strax  ved  Efterretningen  herom  op  fra 
Landskrona  og  gik  ham  imøde.  Hans  velrustede  og  godt 
ledede  Krigsfolk  traf  sammen  med  Otto  Stisøns  uordnede 
Bondehær  ved  Brunktoftelund,  en  Skov,  der  ligger  en  Mils- 
vei  fra  Landskrona.  Kampen  fandt  Sted  den  ni  og  tyvende 
April,  og  Bondehæren  blev  fuldstændig  slaaet.  Otto  Stisøn 
tog  næsten  strax  ved  Slagets  Begyndelse  Flugten,  hvorfor 
han  ogsaa  spottes  i  Visen  : 

Otto  Stisøn  med  sin  blakkede  Hest, 
Og  det  sagde  Palle  vor  Grande, 

Jeg  troer,  at  Skoven  er  os  bedst, 
Han  lakked  flux  efter  de  Andre. 

Bønderne,  der  saaledes  vare  uden  Anfører,  faldt  i  Hobe- 
tal, idet  de  vilde  Krigere  rasede  med  ustyrlig  Grusomhed 
mod  de  værgeløse  Folk.  Endelig  standsede  dog  Myrderiet, 
og  de  faa  Tilbageblevne  fik  frit  Leide  til  at  forlade  Skoven, 
hvori  de  søgte  at  skjule  sig  for  deres  Forfølgere  mod  at 
sværge  Kong  Frederik  Troskab.  I  det  Hele  taget  foer  de 
adelige  Herrer  ilde  frem  mod  Bønderne  og  der  fortælles 
saaledes  om  Tyge  Krabbe,  at  »han  lod  de  fangne  Bønder 
henrette  og  deres  Hoveder  paa  Stager  stille  langs  Veiene 
til  Skræk  og  Advarsel  for  de  øvrige  Oprørere«. 

Samme  Dag  som  Slaget  ved  Brunktoftelund  stod,  skrev 
Søren  Norby  til  Kong  Christiern  og  skildrede  ham  de  sør- 
gelige Forhold,  idet  han  tillige  bønfaldt  om  en  Undsætning 
af  idetmindste  et  Tusinde  Landsknægte,  da  han  saa  haabede 
at  kunne  optage  Kampen  mod  Johan  Rantzau  og  Tyge 
Krabbe.  I  Forventning  om  denne  Hjælp  forsvarede  han 
derpaa  Landskrona  til  det  Yderste.  Byen  blev  snart  fuld- 
stændig afskaaren  fra  Tilførsler,  og  skjøndt  Søren  Norby 
vel  ved  sine  hyppige  Udfald  gjorde  Fjenden  nogen  Skade 
eg  erobrede  nogle  Fødemidler,  saa  lykkedes  det  ham  dog 
hverken  at  sprænge  Beleiringen  eller  forebygge  Mangel  paa 

Proviant  i  den  sletforsynede  Fæstning.  Der  fortælles,  at  han 
for  at  lokke  Fjenderne  ind  under  Muren  lod  nogle  af  sine 
Folk  ride  ud  paa  Hopper,  og  naar  da  de  fjendtlige  Ryttere 
forfulgte  disse,  toge  Hingstene  Magten  fra  Rytterne,  idet  de 
lob  efter  Hopperne.  Paa  denne  Maade  bragtes  Rytterne 
i  et  Baghold,  hvor  Søren  Norby  selv  holdt  med  sine  bedst 
beredne  Ryttere,  og  hvorfra  han  pludselig  gjorde  Indhug  paa 
dem.  Saaledes  fik  han  ogsaa  Heste,  paa  hvilke  han  havde 
Mangel.  Imidlertid  saae  det  dog  snart  sørgeligt  ud  i  Lands- 
crona;  thi  selve  Byen  laa  i  Aske  og  en  stor  Deel  af  Muren 
var  nedskudt.  Provianten  var  næsten  fuldstændig  sluppen 
op,  og  der  var  kun  et  ringe  Forraad  af  Krudt  og  Kugler. 
Paa  Grund  af  Alt  dette  begyndte  Besætningen  at  fordre 
Byens  Overgivelse,  og  store  Hobe  af  de  i  Landscrona  inde- 
sluttede Bønder  gik  over  til  Fjenden,  saaledes  en  Gang 
ikke  mindre  end  otte  Hundrede  Mand.  Den  forventede 
Hjælp  fra  Nederlandene  udeblev  bestandig,  og  Stemningen 
i  Danmark  blev  som  Følge  heraf  mindre  gunstig  for  Chri- 
stiern ;  thi  man  meente,  at,  naar  han  saaledes  i  Nøden  kunde 
forlade  den  Mand,  der  havde  off'ret  saa  Meget  for  ham,  saa 
vilde  han  langt  mindre  bryde  sig  om  at  offre  Andre,  der 
havde  sluttet  sig  til  hans  Sag.  At  det  nu  var  ude  med 
Søren  Norby,  var  en  almindelig  udbredt  Mening ;  thi  Lands- 
crona maatte  jo  snart  overgive  sig,  og  fik  hans  Fjender 
ham  først  i  deres  Magt,  lode  de  ham  næppe  slippe  med 
Livet.  Tilsidst  saae  Søren  Norby  sig  nødsaget  til  at  be- 
gynde Underhandlinger  med  de  fjendtlige  Anførere  om  Byens 
Overgivelse,  ved  hvilken  Leilighed  det  kom  til  et  heftigt 
Ordskifte  mellem  ham  og  Tyge  Krabbe.  Den  syv  og  ty- 
vende Juni  opgav  han  Byen,  men  paa  mærkværdig  gunstige 
Vilkaar.  Han  selv  med  alt  sit  Folk  fik  Lov  til  med  deres 
Vaaben  at  drage  ud  af  Byen  og  hver  til  Sit;  Alt,  hvad  der 
var  skeet,  skulde  være  tilgivet  og  glemt,  og  Søren  Norby 
selv  skulde  frit  have  Lov  til  at  drage  ud  af  Riget,  om  han 
vilde,  naar  han  forst  havde  overgivet  Visborg  til  Kong  Fre- 

derik;  men  hvis  han  vilde  blive  i  Danmark,  skulde  han  have 
Sølvitsborg  og  nogle  andre  Besiddelser  i  Bleking  i  Forleh- 
ning.  Endelig  skulde  alle  Fanger  udleveres  inden  en  Maa- 
ned  i  Kjebenhavn.  I  Tillid  til  dette  Forlig,  der  var  under- 
tegnet af  det  danske  Rigsraad  og  ni  af  de  fornemste  Adels- 
mænd i  Leiren  for  Landscrona,  bortsendte  Søren  Norby  tre 
Faner  Krigsfolk  og  to  Tusinde  Bønder,  der  jo  Alle  ifølge 
Forliget  havde  Ret  til  at  drage  tilderes  Hjemstavn;  men  han 
paastaaer,  at  Beleirerne  dog  overfaldt  dem,  fratoge  dem  deres 
Faner  og  Vaaben  og  deels  dræbte  dem  deels  toge  dem  til- 
fange —  Alt  mod  deres  edelig  indgaaede  Løfter.  Med 
Landscronas  Indtagelse  endte  denne  korte,  kun  tre  Maaneder 
lange  Krig,  som  imidlertid  er  et  interessant  Led  i  den 
Række  af  Kampe,  som  Bondestanden  i  Slutningen  af  Mid- 
delalderen og  i  Overgangstiden  fra  denne  til  den  nyere  Tid 
førte  mod  den  overhaandtagende  Adelsmagt.  Udeblivelsen 
af  den  nederlandske  Hjælp  havde  naturligviis  været  den  væ- 
sentligste Grund  til  Soren  Norbys  Uheld  og  dernæst,  at  han 
fandt  overfor  sig  en  saa  talentfuld  og  energisk  Anfører  som 
Johan  Rantzau.  Havde  denne  lyttet  til  sine  Underanføreres 
Raad  og  tøvet  med  Angrebet  paa  Junker  Maurits,  vilde  Sø- 
ren Norby  have  faaet  sine  spredte  Kræfter  samlede,  og  i 
Spidsen  for  disse  havde  han  været  en  frygtelig  Fjende  selv 
for  en  Johan  Rantzau.  Dette  indsaae  ogsaa  denne  erfarne 
Feltherre,  og  derfor  angreb  han  ufortøvet,  og  da  der  saa 
ingen  Hjælp  kom  fra  Nederlandene  til  Søren  Norby,  medens 
Johan  Rantzau  stadig  forstærkede  sin  Hær  baade  fra  Sve- 
rige og  Danmark,  var  Udfaldet  let  at  forudsee. 

Det  maa  synes  høist  mærkværdigt,  at  Søren  Norby  slap  for 
saa  godt  Kjøb  ud  af  Landscrona;  men  dette  havde  sine  ganske 
særegne  Grunde.  Medens  nemlig  Krigen  i  Skaane  fandt  Sted, 
havde  Lybekkerne  for  egen  Regning  angrebet  Gulland  og  gjort 
Landgang  paa  Øen  i  Mai.  Baade  det  aabne  Land  og  Visby 
erobredes  snart;  men  Visborg  holdt  den  kjække  Otto  Ander- 
son Ulfeld  trods  alle  Angi*eb,    saa   at  han  og  Søren  Norby 

samtidigt  udholdt  en  Beleirings  Farer  og  Besværligheder, 
den  Ene  paa  Visborg  den  Anden  paa  Landscrona.  Flaaden 
havde  Otto  Anderson  været  nødt  til  at  lade  i  Stikken,  saa 
at  Lybekkerne  bemægtigede  sig  alle  Søren  Norbys  ved  Gul- 
land liggende  Skibe,  en  og  tyve  i  Tallet  og  for  Største- 
delen Orlogsskibe.  De  vare  ladede  med  Skyts,  Krudt  og 
Kugler,  der  skulde  overføres  til  Skaane,  og  et  umaadeligt 
Bytte  faldt  saaledes  i  Lybekkernes  Hænder.  Søren  Norby 
siger,  at  de  alene  af  Skyts  ved  denne  Leilighed  erobrede 
elleve  Hundrede  Stykker,  »saasom  Bøsser,  Slanger,  Hoved- 
stykker, Steenbøsser,  Skerpentiner  og  Kartover.«  Det  kunde 
nu  ingenlunde  være  i  Kong  Frederiks  Interesse,  at  Lybek- 
kerne erobrede  Gulland,  da  herved  denne  vigtige  Besiddelse 
let  kunde  for  stedse  trænges  fra  den  danske  Krone,  og  det 
var  derfor  heldigt  for  den  danske  Konge,  at  Otto  Anderson 
holdt  ud  paa  Visborg.  Bevarelsen  af  Søren  Norbys  Liv  var 
for  Tiden  af  stor  Betydning  for  Kong  Frederik;  thi  Otto 
Anderson  vilde  kun  overgive  Visborg  til  sin  Befalingsmand. 
Det  gjaldt  blot  om  at  faae  Søren  Norby  til  at  gaae  ind 
paa  Overgivelsen  af  Visborg;  var  dette  væsentlige  Punkt 
først  bragt  i  Orden,  kunde  man  jo  maaskee  ved  Mildhed 
vinde  den  udmærkede  Kriger  for  Kong  Frederik,  og  af  Alt 
dette  forstaaer  man,  hvorfor  man  havde  ladet  Søren  Norby 
slippe  ud  af  Landscrona  paa  saa  gode  Vill^aar,  og  tillige 
Løftet  om  de  store  Forlehninger,  saafremt  han  vilde  blive  i 
Danmark.  Lybekkerne  syntes  imidlertid  slet  ikke  om  dette 
Løfte;  thi  Soren  Norby  vilde  ogsaa  for  dem  være  en  be- 
sværlig Mand  i  Kong  Frederiks  Eaad  eller  som  Hovidsmand 
paa  Sølvitsborg.  Heller  ikke  Gustav  Vasa  var  fornoiet  med 
Forliget  ved  Landscrona.  Han  havde  fulgt  Krigen  i  Skaane 
med  megen  Interesse  og  havde  skrevet  et  hjerteligt  Lyk- 
ønskningsbrev til  Johan  Kantzau  og  Tyge  Krabbe  i  Anled- 
ning af  deres  Seire.  Derimod  skriver  han  angaaende  For- 
liget ved  Landscrona  til  en  af  sine  Lehnsmænd,  at  han  ikke 
ret  kan  forstaae  det,  men  at  han  under  alle  Omstændighe- 

der  var  ilde  tjent  med  Søren  Norbys  Naboskab,  naar  denne 
Mand  først  var  bleven  Befalingsmand  paa  Sølvitsborg.  I 
dette  sit  Brev  fremsætter  han  en  Formodning,  der  snart 
viste  sig  at  være  rigtig,  at  nemlig  de  Danske  havde  afslut- 
tet Forliget  for  ved  Soren  Norbys  Hjælp  at  erholde  Gulland 
tilbage,  og  naar  dette  var  skeet,  kunde  de  jo  »siden  for- 
handle med  ham,  som  dem  tykkes«. 

Medens  Kong  Frederik  sendte  et  Par  Kigsraader  til 
Lybek  for  at  forhandle  med  denne  Hansestad  om  de  gul- 
landske  Affairer,  opholdt  imidlertid  Søren  Norby  sig  i  Kjo- 
benhavn.  Det  var  henved  tre  Aar  siden,  at  han  sidst  havde 
været  i  denne  By,  hvor  han  da  af  Kong  Christierns  Haand 
havde  modtaget  de  store  Forlehninger  og  var  bleven  æret 
blandt  de  Første.  Nu  blev  Opholdet  i  Hovedstaden  gjort 
ham  i  høi  Grrad  piinligt;  thi  Kegjeringen  behandlede  ham 
med  Kulde  og  holdt  mistroisk  Øie  med  ethvert  af  hans  Skridt. 
En  Dag  kaldtes  han  op  paa  Slottet,  og  i  en  stor  Forsamling 
af  Danske,  Svenske  og  Lybekkere  underkastede  man  ham 
et  Slags  Forhør  om  hans  Færd  paa  Gulland.  Han  gjorde 
strax  opmærksom  paa,  at  han  ifølge  Forliget  ved  Landscrona 
ikke  var  pligtig  til  at  staae  til  Eegnskab  for  sine  Gjerninger, 
og  at  Alt  skulde  være  glemt  og  tilgivet,  saa  at  han  altsaa 
ikke  havde  nødig  at  svare  paa  slige  Spørgsmaal.  Forresten 
havde  han  Imn  efter  ringe  Evne  tjene  sin  svorne  Herre  Kong 
Christiern,  og  hvis  nogen  af  de  Tilstedeværende  kunde  over- 
bevise ham  om,  at  han  nogensinde  havde  opført  sig  ander- 
ledes, end  det  sømmer  sig  en  ærlig  Eidder,  saa  maatte  man 
gjerne  straffe  ham  endog  paa  Livet.  Derefter  gik  han  bort, 
men  senere  forsikki'ede  man  ham,  at,  hvad  der  var  skeet, 
var  Lybekkernes  Sliyld.  Kong  Frederik  synes  at  være  bleven 
bevæget  ted  Søren  Norbys  djærve  Svar;  thi  han  lod 
samme  Dag  en  Herold  forkynde  i  Byen,  at  Søren  Norby  al- 
tid mod  sine  Fjender  havde  forholdt  sig  som  en  ærlig  Rid- 
der, og  at  Alt  skulde  være  tilgivet  og  glemt;  men  til- 
skyndet ved  Lybekkernes  hadefulde  Raad  brod  han  allerede 

ti  Dage  derefter  igjen  Forliget,  idet  han  offentligt  lod  for- 
kynde, at  alle  Søren  Norbys  Tjenere,  som  opholdt  sig  i 
Kjøbenhavn  (Søren  Norby  siger,  at  han  havde  et  Hundrede 
og  tyve  Byttere  og  Heste  i  Byen)  hurtigst  muligt  skulde 
begive  sig  ud  af  Kiget,  da  de  i  modsat  Fald  vilde  blive 
hængte.  Søren  Norby  selv  behandledes  vedblivende  i  Kjø- 
benhavn som  en  Slags  Fange. 

I  Lybek  vare  imidlertid  de  danske  Udsendinge  den 
nittende  Juli  komne  til  en  Overeenskomst  med  Lybekkerne, 
ifølge  hvilken  Søren  Norby  skulde  udlevere  Visborg  til  Kong 
Frederik,  til  hvis  Haand  Slottet  og  Lehnet  da  skulde  holdes 
af  en  Befalingsmand,  som  Lybekkerne  skulde  vælge  blandt 
den  danske  eller  holsteenske  Adel.  I  fire  Aar  skulde  der- 
paa  hele  Overskuddet  af  Lehnet  tilfalde  Lybekkerne,  og  naar 
disse  Aar  vare  forløbne,  kunde  Kong  Frederik  indsætte, 
hvem  han  selv  vilde,  til  Befalingsmand  paa  Visborg.  Som 
yderligere  Erstatning  for  de  Udgifter  og  Tab,  Lybekkerne 
havde  havt  af  Søren  Norby  og  hans  Plyndringer,  skulde 
Kong  Frederik  for  nogle  Aar  overlade  dem  Bornholm.  Sø- 
ren Norby  forsikkrer,  at  der  tillige  bestemtes,  at,  saasnart 
han  ved  sin  personlige  Mellemkomst  havde  faaet  GruUand 
overleveret  til  Kong  Frederik,  skulde  hans  egen  Person  ud- 
leveres Lybekkerne  til  fri  Eaadighed.  De  følgende  Be- 
givenheder bekræfte  unegtelig  i  høi  Grad  denne  hans  Paa- 
stand, skjøndt  vi  have  ondt  ved  at  tiltroe  den  danske  Ke- 
gjering  en  saa  forræderisk  Adfærd.  Da  Otto  Andersøn 
Ulfeld  fastholdt  sin  Erklæring  om  kun  at  ville  udlevere  Vis- 
borg til  Søren  Norby  selv,  bestemte  man  sig  endelig,  skjondt 
modstræbende,  til  at  lade  ham  reise  til  Gulland.  Kigsraa- 
derne  Otte  Krumpen  og  Holger  Gregersen  Ulfstand  bleve 
udseete  til  at  foretage  Eeisen  med  til  Gulland  for  i  Kong 
Frederiks  Navn  at  modtage  Lehnet.  Med  dem  sendtes  to 
Hundrede  Mand,  ligesom  ogsaa  Søren  Norby  fik  Tilladelse 
til  at  medtage  halvtredsindstyve  Krigere.  I  Fuldmagten  til 
sine  to  Kigsraader,  udstedt  den  tre  og  tyvende  August  1525, 

paalægger  Kong  Frederik  dem,  hvis  det  var  muligt,  da  at 
faae  Slottet  overleveret  uden  Søren  Norbys  personlige  Mel- 
lemkomst ;  thi  man  var  altid  bange  for,  at  han  skulde  »bruge 
sine  gamle  Stykker«.  Hvis  dette  imidlertid  ikke  lod  sig 
gjøre,  skulde  Søren  Norby,  ledsaget  af  fem  af  sine  Krigsfolk, 
gaae  op  paa  Slottet,  medens  de  øvrige  fem  og  fyrretyve  af 
hans  Flok  bleve  tilbage  som  Gidsler,  og  naar  han  da  kom 
tilbage  og  havde  overleveret  Otto  Krumpen  Slotsloven  og  sit 
Pantebrev  paa  Gulland,  saa  først  skulde  han  have  det  nye 
Forlehningsbrev  paa  Sølvitsborg.  Skulde  mod  Forventning 
Otto  Andersøn  negte  at  udlevere  Slottet  til  Søren  Norby, 
da  skulde  denne  tilligemed  de  andre  Herrer  og  den  lybske 
Beleiringshær  søge  at  indtage  Slottet  med  Magt. 

Et  stort  Skib,  »Peter  v.  Hull«,  tilligemed  tre  andre  min- 
dre Skuder  laae  udrustede  for  at  overføre  de  to  Eigsraader 
og  Søren  Norby  tilligemed  Krigsfolket  til  Gulland.  Alt  var 
ordnet  og  Dagen  for  Afreisen  bestemt,  da  en  meget  uventet 
Hændelse  opsatte  denne  en  Maanedstid.  Hen  noksom  be- 
kj endte  Skipper  Clement,  som  var  udnævnt  til  Slapper  paa 
»Peter  v.  Hull«,  kaldte  nemlig  et  Par  Dage,  før  Afreisen  skulde 
gaae  for  sig,  de  andre  Skippere  ombord  paa  »Peter  v.  Hull«, 
hvoi-paa  han  overtalte  dem  til  at  bringe  ombord  paa  dette 
Skib  Alt  af  Værdi  fra  de  andre  Skibe,  dernæst  ødelægge 
disse  og  saa  seile  bort  med  »Peter  v.  Hull«.  De  udførte 
ogsaa  deres  Forsæt  en  Aften,  da  Kigsraaderne  og  Søren 
Norby  vare  gaaede  fraborde,  og  idet  de  seilede  bort,  med- 
toge  de  et  i  Havnen  liggende  Skib  »den  sorte  Jagt«.  Som 
Grund  til  denne  Gjerning  angave  de,  at  de  ikke  havde  faaet 
deres  Løn,  hvorfor  de  nu  selv  toge  deres  Betaling  i  de  to 
Skibe,  Med  disse  begyndte  derefter  Skipper  Clement  i  Kong 
Chris  tierns  Navn  sine  bekj  endte  Sørøver  togter  i  Nordsøen 
og  ved  de  danske  Kyster.  Det  varede  nu  en  rum  Tid,  før 
man  fik  andre  Skibe  udrustede  til  Gullandsfarten,  saa  at  Sø- 
ren Norby  og  de  to  danske  Eigsraader  først  seent  i  October 
ankom  til  Visby. 

Otto  Ki-iimpen  og  Holger  Gregersøn  orsogte  forst  paa 
egen  Haand  Underhandlinger  med  Otto  Anderson  Ulfeld  om 
Slottets  Overgivelse,  medes  de  holdt  Soren  Norby  fængslet. 
De  foregav  for  Otto  Anderson,  at  han  var  død,  men  denne 
lod  sig  ligesaa  lidt  narre  til  at  overgive  Visborg,  som  han 
lod  sig  bestikke  ved  de  glimrende  Lofter  om  store  Beløn- 
ninger, som  de  to  danske  Herrer  gjorde  ham.  Da  saaledes 
disse  Forsøg  strandede,  maatte  de  endeligt  lade  Søren  Norby 
selv  forhandle  med  Slottets  Befalingsmand.  Dette  gjorde 
han  ogsaa  efter  sit  edelige  Løfte  og  overleverede  Slottet  til 
de  danske  Rigsraader,  som  atter  overdrog  det  til  Lybekkerne. 
Disse  satte  Henning  von  Ahlefeld  til  Lehnsmand  paa  Gul- 
land i  Kong  Frederiks  Navn,  mod  at  han  skulde  udbetale 
dem  det  aarlige  Overskud  af  Lehnet  —  alt  efter  Lybekker- 
tractatens  Bestemmelse.  De  danske  Rigsraader  havde  nu 
udført  deres  Hverv  og  droge  derfor  bort  fra  Gulland;  men 
imod  Tro  og  Love  tilbageholdtes  derimod  Søren  Norby  af 
Lybekkerne,  og  han  paastaaer,  at  dette  skeete  ifølge  en  hem- 
melig Aftale  mellem  de  danske  Rigsraader  og  de  lybske 
Anførere.  Det  var  nu  Meningen,  siger  han,  at  han  paa  den 
lybske  Flaade  slmlde  føres  til  Lybek  og  der  endelig  bøde 
med  sit  Liv  for  al  den  Tortog  Skade,  han.  havde  gjort  dem; 
»men  Gud  og  den  hellige  Ridder  St.  Jørgen  hjalp  mig  fra 
mine  Bevogtere,  saa  at  jeg  lykkeligt  undkom  paa  et  lille 
Skib.«  Da  nu  den  lybske  Flaade  ankom  til  Travemunde, 
droge  store  Skarer  af  Folk  fra  Lybek  ned  til  Havnen  for  at  see 
deres  længe  frygtede,  nu  fangne  Fjende;  men  til  deres  store 
Fortrydelse  erfarede  de  da,  at  s> Falken  var  fløiet«.  Saaledes 
undslap  Søren  Norby  sine  Dødsfjender  og  den  pinlige  og 
forsmædelige  Død,  som  rimeligviis  havde  ventet  ham  hos 
dem.  Fra  Gulland  seilede  han  igjennem  Kalmarsund  til  sit 
nye  Lehn  i  Blekingen.  Det  var  sidste  Gang  han  saae  den 
0,  der  i  en  Række  af  Aar  haude  været  Udgangspunktet  for 
hans  Bedlifter.  Befolkningen  paa  Gulland  havde  deelt  Ondt 
og  Godt  med  den  kjække  Befalingsmand,  huis  Navn  endnu 

lever  i  Folkets  Sagn  og  Sange  paa  denne  0.  Søren  Norby  er 
her  bleven  en  næsten  mythisk  Personlighed,  hvem  man  til- 
lægger de  meest  eventyrlige  Bedrifter  og  dumdristigste  Fore- 
tagender. Blandt  Andet  fortælles  om  ham,  at  han  engang 
lod  gjøre  et  mægtigt  Lys  af  det  Vox,  han  havde  taget  fra 
Lybekkerne.  Lyset  var  saa  tykt  som  en  Tønde  og  saa  høit 
som  en  Skibsmast,  og  det  blev  stiUet  foran  Heialteret  i  hans 
udvalgte  Helgens,  den  hellige  Eidder  St.  Jørgens  Kirke,  af 
hvilken  store  Levninger  ere  bevarede  lige  til  vore  Tider. 
Paa  Gulland  skal  der  endogsaa  findes  Efterkommere  af  Hr. 
Søren,  der  endnu  den  Dag  idag  bære  Navnet  Norby. 

Søren  Norby  var  altsaa  bleven  Kong  Frederiks  Lehns- 
mand  paa  Sølvitsborg.  Han  sendte  ogsaa  Kong  Christiern 
et  Opsigelsesbrev;  men  dette  er  nærmest  skeet  for  en  Forms 
Skyld;  thi  i  Virkeligheden  vedblev  han  at  betragte  sig 
som  sin  gamle  Konges  Tjener  og  stod  i  stadig  Brevvexliug 
med  ham.  Da  det  imidlertid  havde  viist  sig,  at  flere  tidli- 
gere Breve  vare  bragte  i  feile  Hænder  ved  utroe  Sendebud, 
iagttoge  de  nu  stor  Forsigtighed  med  deres  Breve,  og  de 
havde  desuden  et  hemmelig  aftalt  Tegn  mellem  sig,  som 
de  medgave  deres  Sendebud,  naar  de  havde  saa  stor  Tillid 
til  dem,  at  der  mundtlig  kunde  betroes  dem  saadanne  Med- 
delelser, som  man  nødig  vilde  nedskiive.  I  deres  Breve 
anvendes  ogsaa  undertiden  Ciffre.  Foreløbig  gjaldt  det  navn- 
ligt for  Søren  Norby  at  holde  Skinnet  vedlige,  for  at  Kong 
Frederik  kunde  fæste  Tillid  til  sin  nye  Lehnsmand,  medens 
denne  paany  kunde  samle  Kræfter  og  afvente  en  mulig  gun- 
stig Leilighed  til  atter  at  gjøre  Forsøg  paa  at  bane  Veien 
for  Kong  Christiern  til  Nordens  Kongeriger.  Om  Udgangs- 
punktet for  disse  Forsøg  var  Gulland  eller  Bleking,  var  paa 
en  Maade  ligegyldigt,  kun  at  Visborg  som  Fæstning  var 
stærkere  end  Sølvitsborg,  ligesom  ogsaa  dets  Beliggenhed 
paa  en  0  naturligviis  var  en  Deel  hensigtsmæssigere.  Søren 
Norby  havde  ganske  vist  saaledes  aflagt  en  Lehnseed,  som 
han    agtede  at  bryde    ved   første   gunstige  Lielighed;  men 

den  danske  Kegjering  havde  ved  sin  svigefulde  Adfærd  mod 
ham  just  heller  ikke  forskyldt  Ærlighed  igjen  fra  hans  Side. 
Det  er  naturligviis  umuligt  at  sige,  om  Søren  Norby  kunde 
bevæges  til  tro  og  ærligt  at  tjene  Kong  Frederik ;  men  hvis 
det  skulde  lykkes,  maatte  det  ifølge  hele  hans  Charakteer 
være  ved  en  aaben  og  redelig  Adfærd  ligeoverfor  ham.  Den 
danske  Kegjering  var  naturligviis  meget  mistroisk  mod  ham; 
men  det  synes  dog,  som  om  han  har  vidst  i  Begyndelsen  at 
skikke  sig  saaledes,  at  Mistroen  lidt  efter  lidt  tabte  sig. 
Kong  Gustav  var  meget  misfornoiet  med  at  faae  Søren 
Norby  til  Nabo  og  havde  helst  seet,  at  denne  farlige  Mand 
var  bleven  fjernet;  men  da  han  nu  var  hans  Forbundsfælles, 
Kong  Frederiks  Lehnsmand,  maatte  den  svenske  Konge 
holde  Fred  med  ham.  At  det  dog  just  ikke  kunde  blive 
noget  meget  venskabeligt  Naboskab,  var  let  at  forudsee;  thi 
foruden  al  den  anden  Skade,  Kong  Gustav  tidligere  havde 
lidt  af  Søren  Norby  var  hertil  senere  kommet  Beleiringen 
af  Kalmar,  hvor  Bernhard  von  Mehlen  i  hemmeligt  Forbund 
med  Søren  Norby  havde  gjort  Oprør,  og  hvis  Tilbageerobring 
havde  kostet  Gustav  overordentlig  Meget. 

Anledningen  til  Uenighed  mellem  Søren  Norby  og  Gu- 
sta-v  Vasa  lod  da  heller  ikke  længe  vente  paa  sig.  Et  af 
Søren  Norbys  Skibe  var  strandet  paa  Veien  fra  Gulland  til 
Sølvitsborg  i  Kalmarsund.  Den  svenske  Befalingsmand  lod 
Ladningen  bjerge,  og  den  viste  sig  at  bestaae  af  Sølv,  Yaa- 
ben  og  en  Deel  Skyts,  som  Søren  Norby  tidligere  havde 
taget  fra  Svenskerne.  Dette  meente  nu  Kong  Gustav  maatte 
være  hans  med  Kette,  og  hvad  den  øvrige  Ladning  angik, 
saa  beholdt  han  den  som  Pant  for  en  Deel  Skyts,  som  Sø- 
ren Norby  til  forskjellige  Tider  havde  taget  fra  Svenskerne, 
og  som  Kongen  paastod  burde  tilbageleveres  ifølge  Forliget 
i  Malmø.  Kort  for  havde  Svenskerne  taget  et  andet  af  Sø- 
ren Norbys  Skibe,  paa  hvilket  hans  Datter  befandt  sig  for- 
uden et  af  hans  betroede  Sendebud,  Søren  Brun,  og  tredive 
af  hans  Krigsfolk.    Alle  disse  behandlede  Gustav  Vasa.  uden 

videre  som  Krigsfanger;  thi  han  havde  et  godt  Øie  til  Sø- 
ren Brun,  der  som  Søren  Norbys  Sendebud  havde  været  i 
Kalmar  under  Bernhard  v.  Mehlens  Oprør,  ligesom  han  og- 
saa  havde  været  brugt  til  flere  andre  hemmelige  Ærinder  i 
Sverige.  Søren  Norby  nedlagde  en  bestemt  Protest  mod 
Kong  Gustavs  Adfærd,  idet  han  angaaende  Skytset  gjorde 
gj ældende,  at  han  havde  erobret  det  i  aaben  og  ærlig  Feide, 
saa  at  det  altsaa  var  hans  lovlige  Besiddelse,  og  under  alle 
Omstændigheder  manglede  Kong  Gustav  enhver  Skygge  af 
Berettigelse  til  at  holde  hans  Barn  og  Tjenere  fangne. 
Bette  fandt  ogsaa  Kong  Frederik,  og  han  skrev  i  den  An- 
ledning flere  meget  alvorlige  Breve  til  Gustav,  men  til  in- 
gen Nytte.  Under  disse  Omstændigheder  var  det  meget  be- 
leiligt  for  Søren  Norby,  at  der  paa  Blekings  Kyst  strandede 
et  svensk  Skib,  ladet  for  Kong  Gustavs  egen  Kegning.  Han 
gjorde  nu  Gjengjæld  og  beholdt  Ladningen.  Herimod  pro- 
testerede paa  sin  Side  den  svenske  Konge,  og  tillige  paastod 
han,  at  Soren  Norby  havde  behandlet  Folkene  paa  Skibet 
ilde  og  havde  ladet  »mange  unyttige  Ord«  falde  om  ham  selv 
ved  saimne  Leilighed.  Gustav  Vasa  fordrede  en  oieblikkelig 
Udlevering  af  sit  Gods  og  lovede,  at  Søren  Norby  saa  skulde 
faae  sit  Barn  og  sine  Folk  udleverede  tilligemed  Ladningen 
fra  hans  Skib,  dog  med  Undtagelse  af  Skytset.  Søren  Norby 
gjorde  imidlertid  Fordring  paa  det  erobrede  Skyts  og  paa  sine 
Folks  Udlevering  først  og  fremmest,  hvorefter  man  saa  gj  en- 
sidigt kunde  udlevere  de  to  meget  omtalte  Skibsladninger. 
Mange  Skrivelser  vexledes  angaaende  denne  Sag  mellem  den 
danske  og  svenske  Kegjering  og  mellem  Gustav  og  Søren 
Norby,  men  ingen  af  de  stridende  Parter  vilde  give  efter. 
I  Løbet  af  Vinteren  forstærkede  Søren  Norby  sig  imidlertid 
med  Folk,  og  allerede  i  Januar  1526  skal  han  have  havt 
tre  Hundrede  Ryttere  og  otte  Hundrede  Fodknægte  i  sin 
Tjeneste.  Forbi ttret  over  Kong  Gustavs  Overgreb  paa  hans 
Eiendom  foretog  han  Streiftog  ind  over  den  svenske  Grændse, 
hvilket  naturligviis  gav  Anledning  til  nye  Besværinger  fra 

svensk  Side,  og  man  forhorte  sig  tillige  hos  den  danske 
Eegjering,  om  Sligt  skete  med  dens  Vidende  og  Villie. 
Kong  Frederik  saae  godt,  at  der  let  af  denne  Gnist  kunde 
blusse  en  ny  Krigsflamme  op  mellem  Rigerne,  hvilket  eien- 
synligt  har  været  Soren  Norbys  Hensigt  ifolge  den  Politik, 
han  stadig  fulgte,  og  for  hvilken  det  vilde  være  høist  kjær- 
komment,  om  de  to  Konger  svækkede  hinanden  ved  indbyr- 
des Feide.  Konge  Frederik  var  imidlertid  altfor  forsigtig, 
og  han  skyndte  sig  derfor  at  underrette  den  svenske  Regje- 
ring  om,  at  Søren  Norbys  Streiftog  skete  uden  hans  Vi- 
dende, og  at  denne  skulde  faae  Befaling  til  at  høre  op  der- 
med. —  Ogsaa  en  Flaade  søgte  Søren  Norby  igjen  at  foi*- 
skaffe  sig,  og  han  samlede  derfor  alle  de  Skibe,  brugelige 
til  Orlog,  som  fandtes  i  Blekingen;  men  desuden  over- 
halede han  ogsaa  i  Søen  et  stort  Hamborgerskib  og  en  hol- 
landsk Bark,  hvilke  han  udrustede  til  Krigsskibe.  Alt  dette 
tydede  just  ikke  paa,  at  han  agtede  at  spille  en  rolig  og 
fredelig  Lehnsmands  Rolle,  og  Grustav  Vasa  sendte  derfor 
ogsaa  Skrivelser  til  sine  Slotsbefalingsmænd,  at  de  skulde 
passe  vel  paa  for  ikke  at  overraskes  af  Søren  Norby. 

I  Begyndelsen  af  Juni  skrev  Søren  Norby  et  mærkeligt 
Brev  til  Kong  Frederik,  hvoraf  det  fremgaaer,  at  Kongen 
havde  anmodet  ham  om  med  tredive  til  fyrretyve  Krigs- 
mænd at  komme  til  Kj  ©benhavn  for  at  seile  med  Kongens 
Datter  Dorothea  til  Preussen,  hvor  hun  skulde  ægte  Hertug 
Albrecht.  Søren  Norby  undslryldte  sig  imidlertid  for  dette 
Hverv ;  thi  han  vilde  komme  til  at  staae  under  Otto  Krum- 
pens Befaling,  hvilket  naturligviis  maatte  være  ham  meget 
piinligt,  da  Hr.  Otto  handlede  saa  forræderisk  imod  ham 
paa  Gulland.  Lige  over  for  denne  og  flere  andre  mægtige 
Fjender  blandt  den  danske  Adel  var  han  bange  for  sin  per- 
sonlige Sikkerhed,  naar  han  kun  var  ledsaget  af  tredive  Tje- 
nere, og  han  bad  derfor  Kongen,  om  han,  hvis  han  endelig 
skulde  med  paa  Brudefærden,  maatte  medtage  to  Skibe  og 
syv  Hundrede  Mand.    Derefter  gaaer  han  over  til  at  klage 

over  Kong  Gustavs  Optræden  imod  ham  og  beder  om  Til- 
ladelse til  at  feide  mod  Sverige  for  at  faae  Erstatning  for 
det  ham  fratagne  Gods,  hvis  Værdi  han  —  sagtens  noget 
overdrevet  —  anslaaer  til  tyve  Tusinde  Gylden.  Han  frem- 
stiller snildt  Sagen  saaledes,  som  om  det  var  et  privat  Mel- 
lemværende mellem  ham  og  Kong  Gustav,  hvori  Kongen 
ikke  havde  nødig  at  blande  sig.  Hvis  han  vandt  nogen 
Fordeel,  skulde  det  ogsaa  være  til  Fordeel  for  Kongen,  og 
»hvis,  som  Gud  forbyde,  at  det  skulde  gaae  anderledes  end 
vel,  saa  vil  jeg  selv  staae  mine  egne  Eventyr.«  Hvis  Kong 
Frederik  nu  virkelig  havde  givet  sit  Samtykke  til  denne 
Søren  Norbys  private  Feide  mod  Sverige,  er  det  klart,  at 
der  sandsynligviis  heraf  havde  udviklet  sig  en  Krig  mellem 
de  nordiske  Eiger,  hvad  der  natmiigviis  var  Søren  Norbys 
Hensigt.  Denne  vidste  godt,  at  Christiern  samtidigt  sam- 
lede Tropper  for  at  angribe  Danmarks  Sydgrændse;  men 
kunde  det  lykkes  at  faae  Danmark  indviklet  i  en  Krig  med 
Sverige,  vilde  Kong  Frederik  have  Brug  for  sin  Hærstyrke 
mod  Nord,  Danmark  laa  aabent  sydfra,  og  dette  Riges 
Erobring  vilde  sandsynligviis  være  let.  Imidlertid  havde 
Søren  Norby  dog  forregnet  sig,  naar  han  troede  at  kunne 
lokke  den  forsigtige  Kong  Frederik  i  denne  Fælde.  Brevet 
virkede  netop  modsat;  thi  Kongen  saae  deraf,  at  hans 
virksomme  Lehnsmand  paa  Sølvitsborg  allerede  havde  vidst 
at  samle  baade  Hær  og  Flaade  igjen;  men  slige  Ting  vidste 
han  vare  farlige  i  Søren  Norbys  Hænder,  og  han  gjennem- 
skuede  tillige  Planen  om  Tilladelsen  til  den  private  Feide. 
Medens  han  derfor  paa  det  Strengeste  forbød  Søren  Norby 
at  »foretage  saadan  Feide  og  Krig  ind  paa  hoimægtige 
Kong  Gustavs  eller  Sveriges  Indbyggere,«  sendte  han  sam- 
tidig Erik  Brokkenhus  til  Gustav  med  Søren  Norbys  Brev, 
for  at  denne  selv  kunde  læse  det  og  vide  at  tage  sig  ivare. 
Søren  Norby  saae  sin  Plan  mislykket  men  brød  derpaa 
aabenbart  med  Kong  Frederik,  idet  han  mod  dennes  strenge 
Forbud  gik  tilsøes  og  begyndte  at  feide  paa  Sverige.    Følgen 

heraf  var,  at  'de  to  Konger  sluttede  sig  sammen  med  det 
Formaal  dog  endelig  engang  at  blive  denne  for  dem  begge 
saa  besværlige  Mand  qvit.  I  Juli  og  August  var  Søren 
Norby  tilsees  og  plyndrede  langs  de  svenske  Kyster,  ja  han 
var  endog  i  Finland,  hvor  han  »gjorde  en  drabelig  Skade« 
som  Gustav  Vasa  skriver.  De  svenske  Skibe,  han  traf  paa 
i  Søen,  ovarhalede  han  og  betragtede  dem  som  god  Prise; 
det  var  kort  sagt  en  fuldstændig  Gjentagelse  af  hans  tid- 
ligere Færd  fra  Gulland.  De  to  Konger  rustede  sig  derpaa 
baade  tillands  og  tilvands  for  samtidigt  at  kunne  angribe 
Sølvitsborg  og  den  norbyske  Flaade.  Den  danske  Marsk 
Tyge  Krabbe  blev  Anfører  for  den  danske  Hærafdeling  og 
Arvid  Vesgote,  Befalingsmand  paa  Kalmar,  over  den  svenske. 
Søren  Norbys  Stilling  var  aabenbart  mislig,  og  han  klager 
ogsaa  over,  at  talrige  af  hans  Krigere  gik  over  til  Fjenden. 
St.  Barth olomæusdagen  den  fire  og  tyvende  August  1526 
stod  det  afgj  ørende  Slag  mellem  den  norbyske  og  den  danske 
Flaade;  thi  den  svenske  synes  ikke  at  have  deeltaget  i 
Kampen.  Da  Søren  Norby  fik  Fjenden  isigte  under  Ble- 
kings Kyst,  gik  han  selv  med  fyrretyve  Mand  ombord  paa 
et  hurtigtseilende  Fartoi  for  at  udspeide  den  fjendtlige 
Flaade.  Imidlertid  overlod  han  Befalingen  over  sit  Admi- 
ralskib og  Hovedbanneret  til  en  af  sine  Befalingsmænd, 
Michel  Zuhn.  Han  havde  lagt  sin  Flaade  ved  et  smalt 
Sund,  hvorigjennem  Fjenden  maatte  passere,  før  han  kunde 
angribe  den  norbyske  Flaade.  Da  nu  de  danske  Skibe  be- 
gyndte at  jage  den  lille  Skude,  der  saa  dristigt  var  løbet 
tæt  ind  paa  dem,  styrede  denne  ind  i  det  smalle  Sund  for 
at  lokke  den  forfølgende  Fjende  ind  i  det  vanskelige  Far- 
vand, hvor  Bagholdet  lurede.  Alt  gik  efter  Ønske,  Fjen- 
den lod  sig  lokke  ind  i  det  grunde  Løb,  hvor  et  af  de 
bedste  danske  Skibe  »Løven«  grundstødte;  men  imidlertid 
havde  Michel  Zuhn  spillet  Forræder,  idet  han  var  flygtet 
med  Admiralskibet,  hvilket  Exempel  var  blevet  efterfulgt 
af  flere  af  de  andre  Skibe.     »Var  dette  ikke  skeet«,  skriver 

Soren  Norby,  »er  det  at  vente,  at  megen  Ære  der  kunde 
vindes,  saavist  som  jeg  vil  beholde  Livet.«  Med  sin  saale- 
des  formindskede  Styrke  indlod  dog  Søren  ISTorby  sig  dmn- 
dristigt  i  den  fortvivlede  Kamp  med  den  store  Overmagt; 
men  han  tabte  fuldstændigt  Slaget,  hvori  han  mistede  fire 
Mersskibe  og  fire  Jagter,  som  foruden  fire  Hundrede  Fanger 
og  en  stor  Mængde  Skyts,  Krudt  og  Kugler  faldt  i  Seirher- 
rernes  Hænder.  Selv  undgik  han  dog  baade  Dod  og  Fangen- 
skab, idet  han  med  et  større  og  to  mindre  Skibe  reddede 
sig  ud  af  Kampen.  Fire  Jagter,  han  havde  i  Søen,  men 
som  ikke  havde  deeltaget  i  Slaget,  forbandt  sig  senere  med 
ham;  men  denne  Styrke  var  altfor  ringe,  til  at  han  atter 
kunde  optage  Kampen.  Efterretningen  om  Nederlaget  be- 
virkede øieblikkeligt  Overgivelsen  af  Solvitsborg  og  Opløs- 
ningen af  den  Hær  paa  ti  Tusinde  Mand,  som  Kong  Chri- 
stiern  havde  samlet  i  Nordtydskland. 

Mismodig  og  skuffet  opgav  Søren  Norby  nu  endelig 
Kampen  i  Østersøen,  hvor  han  i  henved  halvfjerde  Aar 
uden  nogen  Hjælp  havde  stridt  mod  de  tre  nordiske  Eiger 
og  Lybekkerne  med  »deres  Anhang«,  hvor  han  idelig  havde 
vovet  sit  Liv  og  sat  sin  timelige  Velfærd  overstyr  for  sin 
eedsvorne  Konge,  hvor  hans  mægtige  Fjender  tidt  havde 
troet  at  have  ham  i  deres  Magt,  medens  han  smidig  som 
en  Aal  dog  altid  var  gledet  dem  ud  af  Hænderne.  Han 
havde  i  denne  Kamp  udviklet  alle  sine  mærkværdige  Egen- 
skaber baade  som  Hærfører  og  Statsmand,  havde  viist,  at 
han  kunde  lempe  sig  frem,  naar  han  ikke  længer  kunde 
kæmpe  sig  frem;  men  først  og  fremmest  havde  han  viist 
et  Exempel  paa  udholdende  og  opoffrende  Troskab,  der  søger 
sit  Sidestykke  i  Historien. 

IV. 

Det  var  for  de  to  Konger  et  stort  Skaar  i  Glæden  over 
Seiren  den  fire  og  tyvende  August,  at  Søren  Norby  selv  var 

undflyet.  Man  udtømte  sig  i  Gisninger  om,  hvor  han  vel 
kunde  opholde  sig,  Skibe  udsendtes  over  hele  Østersøen  for 
at  opspore  og  fange  ham,  og  de  meest  forskjellige  Bygter 
om  hans  Opholdssted  krydsede  hinanden  i  bundløs  Forvirring. 
Tyge  Krabbe  meente  dog  at  være  særlig  godt  underrettet; 
thi  han  skrev  til  Kong  Gustav:  »Somme  mene,  han  gav  sig 
til  Kusland,  og  Somme  mene,  han  gav  sig  til  Hærmesteren 
af  Lifland,  dog  veed  jeg  vel,  at  hans  Agt  var  til  Hertugen 
af  Mecklenborg«,  Medens  man  nu  anstillede  en  storartet 
Klapjagt  over  hele  Østersoen  efter  det  kostbare,  undslupne 
Vildt,  drog  Søren  Norby  til  Storfyrsten  af  Rusland,  Vasilius 
den  Fjerde,  og  undgik  paa  Veien  derhen  lykkeligt  sine 
Forfølgere. 

Den  russiske  Kolos  var  dengang  endnu  i  sin  Vorden. 
Vasilius's  Fader,  Ivan,  havde  1480  afkastet  det  trykkende  Aag, 
som  Mongolerne  i  over  to  Hundrede  Aar  havde  ladet  tynge 
paa  Russerne,  han  havde  undertvunget  den  mægtige  Han- 
delsstad  Novgorod,  Hansestædernes  Stapelplads,  og  underka- 
stet sig  de  russiske  Smaafyrster,  saa  at  han  med  Rette  kunde 
lade  sig  kalde  »Selvhersker  over  alle  Russere.«  En  væsent- 
lig Mangel  ved  den  russiske  Stat  var,  at  Riget  næsten  in- 
gen Kyststrækning  havde;  men  fra  nu  af  begyndte  de  rus- 
siske Storfyrster  at  arbeide  sig  frem  mod  Nord  til  det  hvide 
Hav,  mod  Vest  til  Østersøen  og  mod  Syd  til  det  sorte  Hav. 
Ved  Østersøen  havde  Russerne  paa  den  her  omtalte  Tid 
Kyststrækningen  langs  Ingermanland  fra  Peipussøens  Udløb 
i  den  finske  Bugt  til  Nevatioden  og  en  ubetydelig  Kyst- 
strækning nordfor  denne  Flod.  Da  Danmark  som  oftest  i 
Unionstiden  havde  staaet  i  et  fjendtligt  Forhold  til  Sverige 
og  Hansestæderne,  mødtes  de  danske  og  russiske  Interesser; 
thi  Rusland  søgte  at  faae  Finlands  udstrakte  og  paa  gode 
Havne  rige  Kyststrækning  i  sin  Magt,  hvorved  Sverige 
maatte  blive  dets  naturlige  Fjende,  ligesom  det  efter  Nov- 
gorods  Indtagelse  var  klart,  at  Forholdet  mellem  Rusland  og 
Hansestæderne  maatte  være  meget  spændt.       Til  Christen- 

hedens  Forargelse,  der  betragtede  de  græskkatholske  Eussere 
næsten  som  Hedninger  og  slog  dem  i  Hartkorn  med  Tyrkerne^ 
Kirkens  værste  Fjender,  havde  baade  Kong  Hans  og  Chri- 
stiern  II  sluttet  Forbund  med  Storfyrsterne.  Stor  Betyd- 
ning kimde  et  saadant  Forbund  imidlertid  aldrig  faae;  thi 
begge  Parter  indsaae  godt,  at,  saasnart  den  danske  Konge 
var  bleven  Kegent  i  Sverige,  maatte  Forbundet  forvandles 
til  Fjendskab. 

Det  er  allerede  tidligere  fortalt,  hvorledes  Søren  Norby 
havde  tænkt  paa  ved  Kussernes  Hjælp  at  angribe  Sverige 
fra  Finland.  Han  havde  da  sendt  sit  tidligere  omtalte  Sen- 
debud, Søren  Brun,  til  Storfyrsten  for  at  udbede  sig  sikkert 
og  christeligt  Leide  gjennem  hans  Lande,  og  Yasilius  havde 
lovet,  at  han  og  hans  Folk  frit  maatte  komme  til  Rusland 
og  lige  frit  drage  bort  igjen.  Kong  Christiern  havde  endog 
sat  saa  stor  Lid  til  Storfyrstens  Venskab,  at  han  havde  til- 
skrevet Søren  Norby,  at  han  godt  uden  noget  saadant  sær- 
ligt Leidebrev  kunde  drage  til  Storfyrsten.  Da  nu  Søren 
Norby  efter  sit  Nederlag  saae  sig  om  efter  et  Tilflugtssted, 
var  det  altsaa  ganske  rimeligt,  at  han  tænkte  paa  Rusland. 
Maaskee  kunde  det  lykkes  ham  at  bevæge  Storfyrsten  til 
et  Angreb  paa  Finland,  og  han  selv  kunde  da  vedblive  at 
kæmpe  i  Norden  for  sin  landflygtige  Konges  Sag.  Han 
satte  altsaa  Coursen  fra  Bleking  mod  den  finske  Bugt,  hvor 
han  foreløbigt  lagde  sine  Skibe  ved  en  lille  0,  medens  han 
for  en  Sikkerheds  Skyld  atter  hos  Storfyrsten  i  Keiser  Carls 
og  Kong  Christierns  Navn  udbad  sig  frit  Leide  til  og  fra 
det  russiske  Rige  samt  Tilladelse  til  for  Storfyrsten  selv  at 
fremvise  sin  Konges  hemmelige  Brev  og  Budskab  til  Vasilius. 
Gjennem  en  Adelsmand  ved  Navn  Ivan  tilsikkrede  Vasilius 
ham  et  fornyet  Leide  og  bad  ham  ufortovet  følge  samme 
Adelsmand  til  Moskau.  Sine  Skibe  og  en  Deel  af  sine  Folk 
efterlod  Søren  Norby  i  den  finske  Bugt,  medens  han  selv 
med  halvandet  Hundrede  Mand  fulgte  Ivan  til  Moskau,  hvor 
han  ankom  udpaa  Efteraaret   1526   efter  en  forceret  Reise, 

paa  hvilken  han  ikke  havde  undt  sig  Hvile  Nat  eller  Dag 
for  kim  hurtigst  muligt  at  faae  Storfyrsten  i  Tale.  Havde 
han  vidst,  at  han  blot  ilede  til  et  Fangenskab,  hvor  han 
skulde  tilbringe  halvandet  Aar  i  daadlos  Uvirksomhed,  havde 
han  vel  givet  sig  bedre  Stunder. 

Strax  etter  sin  Ankomst  til  den  russiske  Hovedstad  fik 
han  Audiens  hos  Storfyrsten  foi*  at  aflevere  Kong  Christierns 
Breve.  Der  anvistes  derefter  ham  og  hans  Følge  Boliger  i 
Byen,  medens  de  afventede  Storfyrstens  nærmere  Svar  og 
Befalinger,  og  det  synes,  som  om  man  foreløbig  behandlede 
dem  nogenlunde  godt.  Tiden  blev  imidlertid  snart  den  rast- 
løse Søren  Norby  lang,  og  han  anholdt  da  atter  om  en  per- 
sonlig Sammenkomst  med  Storfyrsten;  men  dette  negtedes 
ham.  Naar  derefter  senere  enten  han  eller  en  af  hans  Folk 
blot  nærmede  sig  til  det  storfyrstelige  Palads,  drev  Vagten 
dem  bort  med  Vold.  Heller  ikke  erholdt  han  noget  Svar 
fra  Vasilius  paa  Kong  Christierns  Brev,  skjøndt  han  »ofte 
ja  mere  end  Hundrede  Gange  anholdt  Storfyrstens  Raad, 
Bisper,  Hertuger  samt  Kantsleren  derom.«  Hans  Stilling  be- 
gyndte aabenbart  at  blive  lidt  uhyggelig  hos  »Selvherskeren 
over  alle  Russere«.  Hvilken  Grund  kunde  denne  vel  have 
til  sin  mærkværdige  Opførsel  mod  ham  ?  Vilde  han  holde  det 
givne  Leide  ?  Paa  alle  sine  Sporgsmaal  erholdt  Søren  Norby 
intet  Svar,  hvorfor  han  henlevede  Tiden  i  en  piinlig  Uvished 
om  sin  Stilling  og  Storfyrstens  Planer  med  ham.  Den  ka- 
tholsk  rettroende  Søren  Norby  angrede  nu,  men  desværre 
for  seent,  at  han  havde  betroet  sit  og  sine  Tjeneres  Liv  til 
de  kj  ætterske  Barbarer.  Han  var  fuldstændig  afskaaren  fra 
al  Forbindelse  med  Kong  Christiern;  thi  havde  han  sendt 
nogen  Budbringer  til  denne  »høi  eller  lav  eller  blot  et  Brev 
bort,  vilde  det  have  kostet  os  alle  Livet.« 

Kong  Christiern  var  altsaa  i  den  fuldstændigste  Uviden- 
hed om,  hvordan  det  gik  hans  tro  Mand ;  men  han  var  vist- 
nok tilbøielig  til  at  troe,  at  Storfyrsten  laante  Øre  til  Søren 
Norbys  Planer  og  med  Tropper  og  Penge  vilde  understøtte 

et  Angreb  paa  Finland.  Idetmindste  var  det  en  almindelig 
udbredt  Mening,  at  et  saadant  Angreb  forestod,  hvorfor  ogsaa 
Frederik  I  og  Gustav  Vasa  gj  ensidigt  forpligtede  sig  til 
Kustninger  i  Vinterens  Løb,  for  at  de  ved  første  aabent 
Vande  i  Foraaret  1527  kunde  være  i  Søen  med  en  anseelig 
Flaade.  Nogle  vilde  endog  vide,  at  et  saadant  Angreb  paa 
Finland  var  i  fuld  Gang.  Saaledes  fortælles  der  i  et  Brev 
til  Kong  Christiern  fra  Februar  1527,  at  Søren  Norby  var 
i  Finland  med  en  Hær  paa  fire  Tusinde  Russere  og  lifj  and- 
ske Knægte,  og  at  Fyrsten  af  Moskau  hverken  sparede  paa 
Penge  eller  hvad  Andet,  Søren  Norby  behøvede.  Denne  Un- 
derretning viste  sig  imidlertid  snart  at  være  falsk,  og  Kong 
Christiern  sendte  da  over  Lifland  et  Bud,  Albreckt  v.  Hin- 
den, til  Rusland  for  at  forhøre  sig  om  Sagernes  Sammen- 
hæng. Da  denne  imidlertid  ikke  kom  tilbage,  og  der  heller 
intet  Brev  kom  fra  ham,  afsendte  Christiern  en  Adelsmand, 
Mads  Liflænder,  med  egenhændigt  Brev  til  Storfyrsten ;  men 
Storfyi'sten  modtog  lige  saa  lidt  Brevet,  som  han  lod  Bud- 
bringeren igjen  drage  bort.  Et  nyt  Brev  fra  Kong  Chri- 
stiern, afsendt  med  en  anden  Adelsmand,  Eberhard  Oberlacher, 
havde  samme  Skjæbne.  Endnu  et  Bud  med  Brev  afsendtes, 
men  Alt  uden  Resultat;  Brevene  henlaae  ulæste  hos  Søren 
Norby,  og  Sendebudene  maatte  finde  sig  i  at  dele  hans  Fan- 
genskab i  Moskau.  Den  russiske  Hovedstad  var  som  Løvens 
Hule;  thi  Alle  fik  Lov  til  at  komme  ind,  men  Ingen  kunde 
igjen  slippe  ud  derfra. 

Det  viste  sig  dog  tilsidst,  hvorfor  Storfyrsten  tilbage- 
holdt Søren  Norby ;  thi  en  Dag  blev  denne  af  fem  fornemme 
Russere  ført  op  paa  Slottet  til  en  Samtale  med  nogle  af  de 
russsiske  Stormænd.  Storfyrsten  var  ikke  selv  tilstede ;  men 
Søren  Norby  siger,  at  han  opholdt  sig  i  et  Værelse  ved 
Siden  'af,  hvorfra  han  kunde  høre  Samtalen.  De  russiske 
Herrer  søgte  baade  ved  Trusler  og  Løfter  at  bevæge  Søren 
Norby  til  at  træde  i  Storfyrstens  Tjeneste.  De  sagde,  at, 
hvis  han  undslog  sig  derfor,  skulde    det   koste    hans  Liv; 

men  vilde  han  villigt  tjene  Storfyrsten,  skulde  han  faae  »ni 
Slotte,  Guld  og  Sølv,  Klæder  og  Klenodier,  saa  Meget,  som 
ingen  Fyrste  i  Verden  kan  give«.  Da  Søren  Norby  hørte 
dette,  drog  han  sit  Sværd  og  overleverede  det  til  en  af  Kus- 
serne, idet  han  sagde,  at  de  maatte  gjøre  ved  ham,  hvad 
de  vilde,  »hugge  ham  istykker  og  skille  hans  Lemmer  fra 
hverandre«;  men  Storfyrsten  vilde  han  ikke  tjene;  thi  han 
vilde  ikke  bryde  sin  Eed  til  Kong  Christiern  og  Keiseren. 
Da  dette  Forsøg  paa  at  rokke  hans  Troskab  var  mislykket, 
blandede  Kusserne  Brændeviin  i  alle  de  Drikkevarer,  han 
og  hans  Folk  nød,  »for«  —  skriver  Søren  Norby  »at  jeg  og 
mine  Tjenere  maatte  blive  forvirrede,  og  de  derved  kunde 
lokke  mine  Tjenere  til  Frafald.«  Dette  lykkedes  ogsaa  til- 
deels; thi  omtrent  Hundrede  af  hans  Folk  gik  i  Storfyrstens 
Tjeneste,  og  ved  Gaver  lode  nogle  af  disse  sig  lokke  til  at 
gaae  over  fra  »den  christne  til  den  russiske  Tro«,  en  Yttring 
af  Søren  Norby,  som  viser,  at  ogsaa  han  betragtede  Kusserne 
som  staaende  udenfor  Christenheden.  Han  fortæller  endvidere 
om  alle  sine  Hændelser  i  en  omfangsrig  Beretning,  som  han 
efter  sin  Tilbagekomst  fra  Kusland  indgav  til  Christiern  II, 
at  to  af  Storfyrstens  Mænd  og  en  vis  Mester  Batholomæus 
engang  havde  drukket  ham  til  med  stærke  Drikke,  saa  at 
han  tilsidst  blev  halvt  beruset,  hvorpaa  de  atter  ved  gyldne 
Løfter  havde  søgt  at  lokke  ham  over  i  russisk  Tjeneste. 
De  lovede  ham  blandt  meget  Andet,  at  han  s^de  faae  An- 
førselen over  en  russisk  Hær  paa  tresindstyve-  ja  paa  hun- 
drede Tusinde  Mand  for  dermed  at  erobre  den  skandinaviske 
Halvo  for  Storfyrsten.  Da  imidlertid  Søren  Norby  svarede 
ligesaa  djærvt  afslaaende  paa  dette  som  paa  det  tidligere 
Tilbud,  forsøgte  man  ikke  oftere  at  overtale  ham.  »Fra 
den  Stund,«  skriver  han,  »hørte  jeg  aldrig  noget  godt  Ord 
af  dem,  ei  heller  brød  jeg  mig  derom.«  Istedetfor  at  agte 
en  saadan  Troskab  hos  sin  djærve  Fange  tog  Storfyrsten  en 
meget  lav  Hævn  over  ham,  idet  han  deels  gjorde  Søren 
Norby  og  hans  Folk  Opholdet  i  Moskau  saa  ubehageligt  som 

muligt,  deels  plyndrede  de  Skibe,  som  Søren  Norby  havde 
efterladt  ved  den  russiske  Kyst,  og  som  indeholdt  Levnin- 
gerne af  Søren  Norbys  Eiendele,  saa  at  denne  nu  slet  Intet 
havde  tilbage  af  sin  tidligere  store  Formue,  men  var  en  i 
Bund  og  Grund  ruineret  Mand.  Han  angiver  selv  sit  her 
lidte  Tab  til  ti  Tusinde  ungarske  Gylden. 

Da  Kong  Christiern  erfarede,  med  hvilken  Ringeagt 
hans  Sendebud  vare  blevne  behandlede  ved  det  russiske  Hof, 
bevægede  han  sine  to  Svogre,  Keiser  Carl  og  dennes  Broder 
Ferdinand,  der  1526  var  bleven  Konge  i  Bøhmen  og  Ungarn, 
til  at  lægge  deres  Indflydelse  i  Vægtskaalen  for  at  ufdrie 
Søren  Norby  af  Fangenskabet.  Kong  Ferdinand  tog  sig 
navnlig  med  stor  Beredvillighed  af  Sagen,  og  i  Juni  1527 
udstedte  han  et  Pas  til  Rusland  for  en  af  Kong  Christierns 
gamle  og  tro  Tjenere,  David  Herold,  der  ofte  tidligere  havde 
været  i  Rusland  som  Budbringer  baade  for  Kong  Hans  og 
Christiern  IL  Mester  David  var  imidlertid  dengang  en  gam- 
mel Mand,  og  han  fik  Forfald,  saa  at  der  ikke  blev  Noget 
af  hans  Reise.  Omtrent  samtidigt  havde  Keiser  Carl  skrevet 
til  Storfyrsten  og  erklæret,  at,  da  han  ved  sit  Beskyttelses- 
brev  i  sin  Tid  havde  taget  Søren  Norby  i  sin  Tjeneste,  saa 
fordrede  han  ham  nu  frit  og  uhindret  udleveret;  men  dette 
Brev  havde  ikke  større  Virkning  paa  den  russiske  Regjering 
end  Kong  Christierns  tidligere  Skrivelser.  Storfyrsten  havde, 
som  tidligere  fortalt,  sine  egne  Planer  med  Søren  Norby,  og 
der  er  ganske  vist  ogsaa  stor  Sandsynlighed  for,  at  en  saa 
dygtig  Hærfører  som  Søren  Norby  i  Spidsen  for  de  russiske 
Troppemasser  kunde  have  sikkret  Rusland  de  store  Kyst- 
strækninger ved  Østersøen,  som  det  russiske  Keiserrige  først 
efter  mange  Kampe  og  ved  store  Opoffrelser  tilkæmpede  sig 
i  det  attende  og  nittende  Aarhundrede.  Selv  efter  at  Stor- 
fyrsten havde  indseet,  at  baade  Trusler  og  store  Løfter  prel- 
lede af  paa  Søren  Norbys  urokkelige  Troskab,  var  han  ikke 
tilbøielig  til  at  lade  ham  drage  bort,  idet  hans  personlige 
Hævnfølelse  mod  den  Mand,  der  trodsede  den  russiske  Selv- 

hersker,  snarere  ledede  ham  til  at  laane  Øre  til  Danmarks 
og  Sveriges  Anmodning  om  at  udlevere  Søren  Norby  til 
dem.  Stephan  Keylsperger,  der  som  Sendebud  fra  Kong 
Ferdinand  endelig  bevirkede  Søren  Norbys  Løsladelse,  skii- 
ver udtrykkeligt  i  sin  Indberetning,  at,  hvis  han  ikke  var 
kommet  i  rette  Tid  og  var  optraadt  saa  kraftigt,  »havde  der 
blevet  handlet  anderledes  med  Søren  Norby;  thi  Kong  Fre- 
deriks Sendebud  i  Rusland  havde  begjært  hans  Udlevering 
til  den  danske  Eegjering  og  dertil  givet  store  Gaver«.  Ogsaa 
Søren  Norby  bekræfter  dette  og  tilføier,  at  det  kun  var  af 
Frygt  for  Keiseren  og  Kong  Ferdinand,  men  ikke  for  Kong 
Christierns  eller  det  givne  Leides  Skyld,  at  Storfyrsten  til- 
sidst  lod  -sig  bevæge. 

Det  var  i  Foraaret  1528,  at  Stephan  Keylsperger  affær- 
digedes til  Rusland  med  Brev  til  Storfyrsten  fra  Kong  Fer- 
dinand. Samtidigt  afsendtes  Peter  Russe  som  Budbringer 
fra  Kong  Christiern  til  Rusland,  men  i  Keiserens  Navn  og 
med  Brev  fra  denne.  De  to  Sendebud  traf  »den  fromme 
Ridder  og  HeiTe  Suren  Norby  i  en  elendig  Tilstand«.  Man 
søgte  først  at  franarre  dem  de  medbragte  Brevskaber;  men 
da  de  bestemt  vægrede  sig  ved  at  overlevere  dem  til  Andre 
end  selve  Storfyrsten,  erholdt  de  endelig  ogsaa  Adgang 
til  Vasilius.  Da  Peter  Russe  her  talte  temmeligt  djærvt, 
bød  Storfyrsten  ham  at  tie,  hvorpaa  de  overleverede  Brevene 
og  fjernede  sig.  Disse  Breve  havde  imidlertid  dog  tillige- 
med Sendebudenes  bestemte  Optræden  den  forønskede  Virk- 
ning paa  Storfyrsten,  saa  at  han  gav  sit  Minde  til  Søren 
Norbys  Afreise,  medens  han  derimod  ikke  vilde  indlade  sig 
paa  Søren  Norbys  Anmodning  om  Erstatning  for  det  ved 
Skibenes  Plyndring  lidte  Tab,  hvad  Søren  Norby  da  heller 
ikke  havde  ventet.  Glad  over  dog  at  være  sluppen  derfra 
med  Livet  begav  han  sig  uopholdelig,  fulgt  af  Stephan 
Keylsperger,  Peder  Russe  og  dem  af  hans  Tjenere,  der  vare 
forblevne  ham  tro,  hurtigst  muligt  fra  Moskau  til  Wilna  i 
Lithauen.    Her  var  han  paa  polsk  Gebeet  og  altsaa  udenfor 

Selvherskerens  Magt.  I  Wilna  opholdt  han  og  hans  Led- 
sagere sig  en  Maanedstid  i  Mai  og  Juni  1528,  og  herfra 
skrev  baade  han  og  Stephan  Keylsperger  til  Kong  Christiern 
og  aflagde  Beretning  om  Udfrielsen.  Brevdrageren  var  den 
tidligere  for  sit  trofaste  Forsvar  af  Visby  omtalte  Otto 
Anderson  Ulfeld,  der  nu  ogsaa  troligt  havde  deelt  Søren 
Norbys  russiske  Fangenskab.  I  sit  Brev  klager  Søren  Norby 
bitterligt  over  Storfyrstens  Fremfærd  mod  ham,  hvorved 
han  var  bleven  saa  fattig,  at  han  endog  havde  maattet  sælge 
sine  Klæder,  saa  at  han  nu  næppe  havde  en  Klædning, 
hvori  han  med  Anstand  kunde  reise  videre.  Underveis 
havde  Peter  Russe  lagt  fyrretyve  Gylden  ud  for  ham,  som 
han  beder  Kong  Christiern  betale  for  sig,  ligesom  han  ogsaa 
anmoder  Kongen  om  at  komme  ham  tilhjælp  i  hans  sørgelige 
Armod.  I  Wilna  traf  han  den  daværende  polske  Konge, 
Sigismund  I,  som  lod  ham  kalde  til  sig  og  behandlede  ham 
særdeles  venligt,  idet  han  baade  betalte  hans  Ophold  i  Byen 
og  medgav  ham  halvtredsindstyve  Gylden  i  Tærepenge  ved 
hans  Bortreise. 

Fra  Wilna  drog  Søren  Norby  til  Breslau,  og  da  Schle- 
sien  dengang  hørte  til  Kongeriget  Bøhmen,  befandt  han  sig 
nu  altsaa  i  den  ham  saa  venligsindede  Kong  Ferdinands 
Lande,  xif  et  Brev  som  Søren  Norby  fra  Breslau  skrev  til 
Kong  Christiern,  faaer  man  atter  et  Billede  af  den  yderlige 
Armod,  som  piinte  ham.  Overalt  paa  Reisen  havde  han 
maattet  laane  sig  frem;  men  han  havde  den  Fortrøstning  at 
Kongen  vilde  sende  ham  to  Tusinde  Gylden  til  Prag,  da 
han  havde  lovet  sine  Creditorer  ved  sin  Ankomst  til  denne 
By  at  betale  sin  Gjæld.  Han  agtede  sig  nemlig  til  Prag, 
fordi  Kong  Ferdinand  for  Tiden,  opholdt  sig  i  denne  By,  og 
han  følte  Trang  til  at  bevidne  denne  sin  Tak  for  den  virk- 
somme Hjælp,  han  havde  ydet  ham  ved  Udfrielsen  af 
Fangenskabet.  Kong  Christiern  vilde  naturligviis  gjeme  have 
opfyldt  sin  opoffrende  og  tro  Tjeners  Bøn;  men  Kongen 
havde  det  selv  knapt  i  sin  Landflygtighed,   og   han   var  for 

Øieblilcket  ikke  istand  til  at  sende  ham  den  forlangte  Penge- 
sum. Kong  Ferdinand  gav  vel  Søren  Norby  tre  Hundrede 
Gylden;  men  da  dette  langtfra  var  tilstrækkeligt,  maatte 
denne  foreløbigt  tage  Ophold  i  Prag,  indtil  han  fik  sin  Gjæld 
afbetalt. 

Først  udpaa  Efteraaret  kunde  han  begive  sig  herfra 
til  Belgien,  hvor  han  opholdt  sig  deels  i  Mecheln  og  deels 
i  Lier.  Denne  sidste  By  var  det,  som  var  anviist  Kong 
Christiern  til  Opholdssted  under  hans  Landflygtighed.  Søren 
Norby  beboede  ikke  her  det  Kongen  anviste  meget  tarvelige 
Huus,  men  Værtshuset  »het  Yalk«,  som  endnu  den  Dag 
idag  har  beholdt  sit  Navn  og  den  samme  Beliggenhed  som 
i  hine  Tider.  Hans  StiUing  i  Belgien  var  dog  ingenlunde 
behagelig;  thi  deels  vare  saavel  Kong  Christiern  som  hans 
Folk  efterhaanden  blevne  mindre  velseete  af  den  burgundiske 
Regjering,  og  deels  befandt  Søren  Norby  sig  i  en  stadig  og 
piinlig  Pengeforlegenhed,  som  Kong  Christiern  ikke  med  sin 
bedste  Villie  kunde  hjælpe  ham  udover.  Der  berettes  saa- 
ledes,  at  han  ved  sin  Ankomst  til  Mecheln  ikke  eiede  Andet 
end  den  Hest,  han  red  paa,  og  man  har  en  Opgj  øreise  af 
hans  Mellemværende  med  hans  Vært  i  Mecheln  for  October 
og  November  1528,  hvoraf  man  blandt  Andet  seer,  at  han 
har  maattet  stille  en  Guldring  i  Pant  for  sin  Fortæring,  og 
at  Værten  har  maattet  gjøre  Udlæg  for  ham  til  en  Skræder, 
der  bødede  paa  hans  Beenklæder. 

Hverken  Danmark  eller  Hansestæderne  havde  endnu  tabt 
Søren  Norby  af  Syne ;  thi  de  frygtede  endnu  for,  at  han  ved 
nederlandsk  Hjælp  skulde  udruste  Skibe  og  atter  vise  sig  i 
Østersøen.  Hansestæderne  havde  derfor  ogsaa  Sendebud  ude  ved 
det  burgundiske  Hof  for  at  sætte  Ondt  for  ham,  ja  maaskee 
bevæge  Regjeringen  til  at  udlevere  ham.  Det  synes,  som 
om  de  have  havt  hemmelige  Spioner  i  Belgien,  der  vaagede 
over  enhver  af  hans  Handliger.  Søren  Norby  beklager  sig  idet- 
mindste  selv  herover,  og  i  et  Brev  paaminder  en  af  hans  Ven- 
ner ham  om  at  være  forsigtig,  thi  »der  var  mange  Folk  sat  ud 

paa  ham  med  Befaling  at  sætte  efter  ham.«  Det  er  vel 
ogsaa  muligt,  at  han  under  sit  Ophold  i  Nederlandene  har 
lagt  Planer  til  at  opdrive  Penge  for  at  udruste  Skibe 
og  med  disse  forege  den  Sicare  af  Kaperskibe ,  som  i 
Kong  Christierns  Navn  gjorde  Nord-  og  Østersøen  usikkre; 
men  han  har  da  snart  igjen  opgivet  disse  Planer.  Da 
imidlertid  Uvirksomhed  var  hans  rastløse  Natur  imod,  be- 
sluttede han  i  Foraaret  1529  at  begive  sig  til  Keiser  Carl 
for  at  tilbyde  ham  sin  Tjeneste.  Keiseren  var  paa  denne 
Tid  indviklet  i  den  anden  Krig  med  sin  stadige  Modstander, 
Kong  Frants  af  Frankrig.  Krigen  førtes  for  Størstedelen  i 
Italien,  og  i  en  saadan  Kamp  vilde  der  være  en  Tumleplads 
for  Søren  Norbys  Tapperhed  og  eventyrlige  Ridderaand.  Da 
Keiseren  opholdt  sig  i  Spanien,  vilde  han  først  reise  til  dette 
Land  for  personligt  at  takke  Carl  for  hans  hidtil  udviste 
Velvillie  mod  ham  og  dernæst  tilbyde  ham  sin  Tjeneste  i 
Krigen  mod  Frankrig.  Hans  Venner  i  Lier  segte  at  over- 
tale ham  til  at  opgive  sit  Forsæt,  idet  de  forestillede  ham 
Vanskeligheden  ved  at  reise  i  Spanien  og  Italien,  naar  han 
ikke  var  disse  Landes  Sprog  mægtig.  Han  kunde  godt, 
meente  de,  indtræde  i  Keiserens  Tjeneste  og  dog  faae  Til- 
ladelse til  at  blive  i  Tydskland  uden  at  deltage  i  Krigen 
i  Italien.  Da  det  imidlertid  netop  var  Krigsbulderet,  der 
lokkede  ham,  lod  han  sig  ikke  overtale;  men  da  han  under- 
rettedes om,  at  Keiseren  selv  fra  Spanien  havde  begivet  sig 
til  Krigsskuepladsen,  besluttede  han  at  reise  lige  til  Italien, 
da  han  jo  nu  ikke  havde  Noget  at  gjore  i  Spanien.  For  at 
skaffe  de  nødvendige  Reisepenge  og  et  Harnisk  solgte  han 
sine  Grangklæder  og  begav  sig  dernæst  paa  Reisen  til  Italien, 
hvor  han  ogsaa  ankom  lykkeligt  og  vel  og  blev  ansat  i  Kei- 
ser Carls  Tjeneste. 

Krigen  i  Italien  var  imidlertid  for  største  Delen  ud- 
kæmpet, og  der  var  sluttet  Fred  mellem  Carl  V  og  Frants 
i  Cambray,  en  Fredsslutning,  der  er  bekjendt  under  Navnet 
»Damefreden«,  fordi  den  navnlig  kom  istand  ved  Underhånd- 

linger  mellem  Keiserens  Tante  Margaretha,  Statholderinden 
i  Nederlandene,  og  den  franske  Konges  Moder,  den  bekj  endte, 
herskesyge  Louise  af  Savoyen.  Der  var  kun  et  Efterspil  al 
Krigen  tilbage,  idet  Florents  ikke  vilde  underkaste  sig  Da- 
mefredens Bestemmelser.  Kong  Frants  overlod  Byen  til  dens 
Skjæbne,  og  en  keiserlig  Hær,  anført  af  Prins  Philibert  af 
Oranien,  indesluttede  Florents  i  September  1529.  I  Belei- 
ringshæren  befandt  ogsaa  Soren  Norby  sig. 

Da  Carl  V  i  Februar  1530  kronedes  til  romersk  Keiser 
af  Paven  i  Bologna,  reiste  Søren  Norby  fra  Florents  til 
denne  By  for  at  deeltage  i  de  storartede  Festligheder,  som 
forherligede  Kroningen.  Fra  Bologna  skrev  han  sit  sidste 
Brev  til  Christiern  II,  hvori  han  udtrykker  sit  Haab  om 
engang  igjen  at  komme  til  at  tjene  sin  gamle  Herre  og 
Konge.  Saasnart  Florents  var  indtaget,  formoder  han,  at  han 
vil  komme  med  Hæren  tilbage  til  Tydskland,  og  han  glæder 
sig  da  ved  Tanken  om  atter  at  skulle  gjensee  Kong  Chri- 
stiern. Han  fik  imidlertid  aldrig  mere  sin  Konge  at  see; 
thi  ikke  længe  efter  endte  en  Falkonetkugle  fra  den  belei- 
rede  By  hans  eventyrligt  bevægede  Liv.  Hans  Dødsdag  vi- 
des ikke  bestemt.  Hvitfelt  siger,  at  han  døde  paa  den  Tid, 
da  Keiser  Carl  blev  kronet  i  Bologna;  men  hans  nysnævnte 
Brev  viser,  at  han  overlevede  Kroningen.  I  et  Brev  fra  en 
af  Kong  Christierns  Tjenere,  Cornelius  Scepper,  som  paa 
denne  Tid  opholdt  sig  i  Italien,  omtales  Søren  Norbys  Nær- 
værelse ved  Kroningsfesten  og  hans  Tilbagereise  til  Florents. 
Derimod  omtales  ikke  hans  Død,  og  da  Brevet  er  dateret 
den  tolvte  Marts,  kan  man  vel  deraf  slutte,  at  Cornelius 
Scepper  dengang  ikke  vidste  Noget  derom. 

Han  blev  begravet  i  et  Kloster  tæt  udenfor  Florents, 
og  Cornelius  Scepper  forfattede  en  latinsk  Gravskrift  over 
ham,  der  omtaler  hans  Togter  mod  Nord  og  Syd,  fortæller 
om  hans  Bedrifter  tilsøes  og  den  Eædsel,  han  havde  ind- 
jaget Svenskerne,  Gotherne  og  Slaverne,  om,  hvorledes  han 
havde  trodset  saavel  den  moskovitiske  Barbar  som  selve  den 

jordrystende  Neptun,  og  ender  med  at  see  et  Skjæbnens  Fin- 
gerpeg deri,  at  han  skulde  ende  sine  Dage  i  Italien,  fordi 
hans  Navn  ved  at  knyttes  til  dette  Lands  classiske  Jord- 
bund vilde  udstraale  med  større  Glands  over  den  ganske 
Verden.  Derimod  omtaler  den  kunstige  Gravskrift  ikke  den 
Egenskab  hos  den  Afdøde,  der  havde  været  det  væsentlige 
Ophav  til  hans  Bedrifter,  Drivfjedren  i  hans  hele  Livsgjer- 
ning,  den  sjeldne  og  udholdende  Troskab  mod  hans  Konge, 
der  ligesaa  varmt  og  kraftigt  aander  ud  af  hans  sidste  Brev 
til  Kongen  kort  før  hans  Død  som  af  al  hans  tidligere  Færd. 
Er  der  Nogen,  om  hvem  man  med  Rette  kan  sige,  at  han 
var  tro  indtil  Døden,  da  er  det  Søren  Norby. 

Karl  Theisen. 

iblandt  de  mange  bekj  endte  Mænd,  der  faldt  som  Offre  for 
Philip  II's  skinsyge  Mistanke,  var  hans  Broder,  Don  Juan 
af  Østerrig,  den  meest  frenu-agende.  Fra  sit  et  og  tyvende 
til  sit  sex  og  tyvende  Aar  havde  denne  Prinds  jevnlig  ud- 
mærket sig  som  Anfører  for  seirrige  Hære.  Vel  var  han  i 
Grunden  kun  Anfører  af  Navn,  da  den  Tids  berømteste 
Feltherrer,  som  Doria  og  Marquien  af  St.  Cruz,  i  Egenskab 
af  Underanførere  ogKaadgivere  ledede  hans  Operationer;  men 
kun  Faa  saae  saa  dybt  i  Tingene,  og  da  han  var  smuk,  gav- 
mild og  tapper,  egnede  han  sig  godt  til  at  blive  Gjenstand 
for  Berømmelse.  Efter  Slaget  ved  Lepanto  var  han  lige 
til  sin  Død  Spaniernes  Afgud  og  Gjenstand  for  deres 
Forhaabninger ;  thi  Kongen  havde  dengang  ingen  mandlige 
Arvinger,  og  Philip  III  blev  først  født  1578,  samme  Aar, 
som  Don  Juan  døde.  Under  disse  Omstændigheder  vilde  det 
have  røbet  en  ganske  usædvanlig  Mangel  paa  Ærgjerrighed, 
dersom  Don  Juan  ikke  havde  gjort  sig  Haab  om  Thronfølgen, 
men  denne  Prinds  var  tvertimod  vistnok  en  af  sin  Tids 
ærgjerrigste  Mænd;  ligefra  sin  første  Seir  havde  han  min- 
dre sin  Broders  Interesser  for  Øie  end  det  Maal  at  er- 
hverve sig  selv  et  Kongerige,  og  han  vendte  stedse  sin  Op- 
mærksomhed i  den  Retning,   hvergang   der  aabnede  sig  en 


*)  Efter  Cornhill  Magazine.     November  1868. 

Udvei  for  ham  til  enten  ved  Giftermaal  eller  ved  Sværdet 
at  vinde  en  Krone.  Han  intriguerede  med  Paven,  med 
Guiserne,  med  de  Misforneiede  i  England  og  Flandern,  kort 
sagt,  med  Enhver,  som  han  meente,  kunde  fremme  hans 
Planer,  og  ved  Siden  af  Alt  dette  nærede  han  en  langt 
dybere  og  farligere  Plan,  idet  han  tragtede  efter  Legitimation 
og  en  Infants  Rettigheder. 

Philip  havde  længe  været  misforneiet  med  Broderens 
udenlandske  Intriguer,  men  han  blev  for  Alvor  urolig,  da  han 
fik  Nys  om  hans  høitstræbende  Planer  i  selve  Riget.  Han 
satte  ham  dog  ikke  ud  af  Virksomhed,  thi  det  vilde  jo  netop 
være  at  give  hans  Ærgjærrighed  Tøilen,  og  derfor  valgte  han 
at  sende  ham  til  Flandern,  skjøndt  det  var  et  kritisk  Tids- 
punkt, men  Kongen  sørgede  for,  at  han  ikke  fik  Leilighed  til 
store  Bedrifter,  idet  han  hellere  vilde  opoffre  nogle  person- 
lige Fordele  end  see  Broderens  allerede  altfor  store  Berøm- 
melse forøget.  Han  omgav  ham  med  Spioner,  paalagde  sine 
Hjælpere  at  lægge  Vanskeligheder  i  Veien  for  alle  hans 
Foretagender  og  afknappede  hans  Indtægter. 

I  denne  vanskelige  Stilling  tabte  Prindsen  Modet,  og 
han,  som  aldrig  havde  været  i  Besiddelse  af  stor  Taalmodig- 
hed,  udtømte  sig  i  bittre  Klager  over  Hoffet  og  Kongen  og 
lagde  de  vildeste  Planer.  Alt  dette  blev  troligt  berettet 
Philip,  som  fordoblede  sine  Forholdsregler,  navnlig  med  Hen- 
syn til  Udspioneringssystemet.  Hans  fornemste  Agent  i  denne 
hæderlige  Bestilling  var  Statssecretairen  Antonio  Perez.  Saa- 
vel  Don  Juan  som  hans  tro  Secretair  og  Raadgiver,  Juan 
Escobedo,  betragtede  denne  Mand  som  deres  oprigtige  Ven, 
medens  denne,  som  med  Liv  og  Sjæl  var  Kongen  eller  rettere 
Kronen  hengiven,  selv  havde  tilbudt  sin  Tjeneste  som  Spion 
og  i  flere  Aar  røgtet  dette  Hverv  paa  en  Maade,  som  om 
han  var  født  dertil,  og  med  en  saadan  Klogskab  og  Dygtighed, 
at  han  lige  til  det  Sidste  bevarede  sine  Offres  Tiltro.  Han 
gik  med  Varme  ind  paa  deres  Planer,  sympathiserede  med 
deres    Gjenvordigheder,    ja   udtalte    dristigt   mangen   skarp 

Mening  om  Kongen,  som  hine  næppe  vilde  havde  vovet  at 
yttre,  kort  sagt,  han  lod  ikke  nogetsomhelst  nedrigt  Krigs- 
puds  i  Forræderisystemet  uforsøgt.  Ethvert  Brev,  han  af- 
sendte eller  modtog,  blev  forelagt  Kongen,  og  han  var  saa 
bange  for,  at  hans  Herres  Interesser  skulde  lide  ved  nogen 
Uagtsomhed  fra  hans  Side,  at  han  fremhævede  den  mindste 
Uforsigtighed  hos  Prindsen  eller  hans  Secretair,  indtil  Philip 
fuldt  og  fast  troede,  at  Don  Juan  ikke  tragtede  efter  Mindre 
end  hans  Liv  og  Krone.  Dette  værdige  Par  retfærdiggjorde  og 
styrkede  hinanden  indbyrdes  i  deres  Nederdrægtighed.  Mini- 
steren fremstillede  Kongens  Opførsel  som  den  høieste  Grad 
af  Samvittighedsfuldhed  og  Pligtfølelse,  og  Kongen  erklærede, 
at  Ministeren  vilde  forsømme  sine  Pligter  mod  Gud  og  sin 
Konge,  hvis  han  handlede  anderledes.  Don  Juan,  hvis  Stil- 
ling tilsidst  blev  utaalelig,  sendte  i  Juni  1577  Escobedo  til 
Spanien  for  at  fremme  hans  Interesser  og  om  muligt  ud- 
virke hans  Tilbagekaldelse.  Dette  Besøg  blev  af  Philip  be- 
tragtet med  den  alvorligste  Mistanke,  ja  endog  med  Frygt, 
og  han  skrev  følgende  Bemærkning  paa  det  første  Brev,  han 
modtog  fra  Escobedo :  »Forløberen  er  kommen,  vi  maae  skynde 
os  at  rydde  ham  af  Veien,  for  han  kan  myrde  os.« 

Hidtil  havde  Perez  ikke  næret  personlig  Uvillie  mod 
Escobedo,  og  denne  havde  heller  ikke  nogen  aabenbar  Grund  til 
at  nære  Mistillid  til  Perez;  de  vare  blevne  opdragne  sam- 
men hos  Ruy  Gomez,  Philips  meest  begunstigede  Minister, 
vare  samtidigt  indtraadte  i  det  offentlige  Liv  og  hørte  til 
samme  politiske  Parti,  hvilket  Sidste  især  knytter  Spanierne 
til  hinanden,  og  endelig  var  det  Perez's  Anbefaling,  Escobedo 
skyldte  sin  nuværende  ærefulde  Post.  Dog  snart  gjorde 
Omstændighederne  den  Sidstes  Ded  nødvendig  for  den  Førstes 
Sikkerhed. 

Der  var  en  Dame  ved  det  spanske  Hof  af  den  Slags, 
der  i  Middelalderen  fremtraadte  i  et  vist  romantisk,  ja  endog 
heroisk  Lys,  men  i  Renaissancetiden  udartede  til  en  Blan- 
ding af  Forfængelighed,  Klogskab  og  Behagelyst.       Denne 

Dame,  Hertuginde  af  Pastrana  og  Prindsesse  af  Eboli,  var 
et  værdigt  Sidestykke  til   de  »dydige«  Skj enheder,  Diana  de 
Poitiers  og  Gabrielle  d'Estrées.     I  sit  trettende  Aar  ægtede 
hun  den  trediveaarige  Ruy  Gomez  og  var  nu  Enke,  umaade- 
lig  rig  og  af  en  sjelden  Skj enhed,    som  hendes  otte  og  ty- 
vende Aar  kun  havde  modnet.     En  lille  Feil  i  det  ene  Øie 
fordunklede   ingenlunde   hendes    Skj  enhed,    tvertimod   fandt 
Kj enderen,  Henrik  den  Fjerde,   at  den  gjorde   hende  endnu 
uimodstaaeligere  ved  de  smægtende  Blikke  og  sænkede  Øie- 
laag,  som  gave  hende  et  fortryllende  Udtryk  af  Blufærdighed. 
—  Det  var  ikke  engang  lykkedes  den  smukke  og  ridderlige 
Frants  den  Ferste  at  sikkre  sig  hendes  Bestandighed;   hvor 
langt  mindre   Udsigt  var   der   da  for  Philip,   hvis  lave  og 
merke  Sjæl  boede  i  et  Legeme,   der  af  en  venetiansk  Ge- 
sandt beskrives  som  »skaldet  og  skj  ægget,  tynde  Been,    en 
vanskabt  Figur  og  en  skrattende  Stemme«,  ganske  som  man 
beskriver  en  gammel  Abe.     Paa  den  Tid,  Escobedo  kom  til 
Spanien,  hviskede  man  derfor  overalt  om  Prindsessens  lystige 
Levnet,  navnlig  forargede   man   sig  over  hendes  Forhold  til 
Philips  Yndling,  Statssecretairen,  hvilket  gik  saa  vidt,  at  Prind- 
sessens stolte  Slægtninge,  Silvaeerne,   Guzmanerne   og  Men- 
dozaerne,  de  ædleste  Huse  i  Spanien,  for  Alvor  tænkte  paa  at 
myrde  hendes  Ridder.     Prindsessens  Gunst  var  ogsaa  i   den 
Grad  ieinefaldende,  at  der  idetmindste  i  Spanieres  Øine  kunde 
være  god  Grund   dertil.      Muldyr,    belæssede  med  kostbare 
Gaver,  Penge,  Selvtøi,  Bohave  og   andre  Kostbarheder,  saae 
man   hyppigt   ankomme    fra   hendes  mange   Godser  til  den 
lykkelige  Perez's  Port.      Han  var  hendes  uadskillige  Ledsa- 
ger i  Theatret,  ved  Tyrefægtninger  og  Auto-da-fé'r,  og  i  hen- 
des eget  Palads  var  han  en  saa  stadig  og  velkommen  Gjæst, 
at  endog  hendes  Tjenerskab  —  der  just  ikke  pleiede  at  være 
meget  fintfølende   i   dette  Punkt    —    forargedes  i  hei  Grad. 
»Engang«,  fortæller  hendes  forbittrede  Fætter,   Marquien   af 
Fabrera,  »blev  jeg  standset  ved  hendes  Der  og  maatte  vente 
imellem  hendes  Kammerpiger,    fordi  Perez   var  hos  hende.« 


Escobedos  Mord.  479 

»Min  Tjener  har  ogsaa  flere  Gange  seet  ham  forlade  hendes 
Palads  hemmeligt  og  paa  upassende  Tider.  Ja,  baade  jeg 
og  Flere  have  seet  endnu  værre  Ting,  saa  jeg  mangen  Gang 
har  maattet  tye  til  en  Kirke  for  at  bede  om  Kraft  til  at 
modstaae  min  Lyst  til  at  myrde  denne  Usling.«  Escobedo, 
der  var  opdi*aget  af  Ruy  Gomez,  var  sin  Herres  Huus  hen- 
given som  en  trofast  Vasal  og  Spanier.  Han  interesserede 
sig  af  Hjertet  for  dets  Lykke  og  taalte  ikke  at  see  dets 
Ære  krænket.  Strax  ved  sin  Ankomst  til  Spanien  aflagde 
han  et  Besøg  hos  Prindsessen  og  var  pligtskyldigst  en  dag- 
lig Gjæst  hos  hende.  NaturligTiis  naaede  Eygtet  snart 
hans  Øren  og  kort  efter  fik  han  fuld  Bekræftelse  derpaa. 
Harmfuld  ilede  den  værdige  Secretair  til  Prindsessen  for  at 
sige  hende  sin  Mening.  Uden  at  han  bemærkede  en  tredie 
Persons  Nærværelse  -—  Perez's  Vaabensvend,  der  herte  og 
erindrede  hvert  Ord  —  holdt  han  en  lang  Straffetale  for  den 
overraskede  og  krænkede  Dame  og  erklærede  tilsidst,  at  han 
ansaae  det  for  sin  Pligt  at  fortælle  Kongen  Alt.  Ubekjendt 
med  hendes  Forhold  til  Kongen  anede  han  ikke,  hvilken 
Forfærdelse  denne  Trusel  vakte  hos  hende,  fordi  den  kom 
fra  en  ærlig  og  ligefrem  Mand,  som  man  kunde  vente,  vilde 
udføre  den.  Kæmpende  med  forskjellige  Lidenskaber  ud- 
brød Prindsessen  i  en  trodsig  Tone :  »Afsted  med  Eder  til 
Kongen!  skjul  Intet!  siig  ham  Alt  og  glem  ikke  at  tilføie, 
at  jeg  vil  hellere  have  Antonios  Lillefinger  end  hele  Kongens 
Person.  Fra  det  Øieblik  af  var  Escobedos  Skjæbne  afgjort. 
Perez  og  hans  Elskede  kjendte  Philips  Charakteer.  De  vidste 
ikke,  hvorlænge  deres  Hemmelighed  vilde  blive  bevaret,  eller 
naar  Hævnen  vilde  ramme  dem,  men  Tusinde  daglige  Ubeha- 
geligheder holdt  dem  i  Aande.  Prindsessen  saae  Escobedo  i 
ethvert  spydigt  Smiil  og  hørte  ham  i  den  ubetydeligste  Be- 
mærkning, ja,  selv  da  Præsten  engang  i  hendes  Nærværelse 
ivrede  mod  visse  Synder,  kom  hun  hjem  i  rasende  Forbittrelse 
mod  »Æreskænderen  Escobedo,  der  havde  opægget  St.  Marys 
Munke  til  at  fylde  deres  Prædikener  med  Fornærmelser  mod 

hende«.     Perez  var  dog  den,   der  havde  meest  Gnind  til  at 
ønske  hans  Dod.     Prindsessens   Eang,   Slægtskabsforhold  og 
Kjøn   —  hvilken   sidste  Grund  forøvrigt  kun   gjaldt   lidet  i 
Philips  Øine  —  forbød  ham  at  straffe  hende  med  Strenghed, 
men  Perez  var  kun  ved  Philip  bleven  til  det,  han  var.    Som  en 
naturlig  Søn  af  en  af  Carl  den  Femtes  Ministre  og  legitime- 
ret ved  et  Diplom  af  denne  Keiser,  var  Antonio  Perez  en  Mand 
uden  Formue,  og,  hans  Embede  fraregnet,  uden  Indflydelse. 
Han  var  tidlig  indtraadt  i  det  offentlige  Liv  og  havde  derefter 
gradviis  arbeidet  sig  op  til  den  høieste  StiUing.     Saadanne 
Mænd  under  en  saadan  Eegjering  forskaffe   sig  altid  mange 
Fjender,  hvorledes  deres  Charakteer  end  er,  ogStatssecretairens 
var  nu  saadan,  at  den  gjorde  ham  almindelig  hadet.    Han  var 
smuk,  veltalende  og  klog,  men  troløs  mod  Alle  undtagen  mod 
Kongen.    Desuden  var  han  ødsel,  letsindig,  hovmodig  og  ual- 
mindelig havesyg.    Mange  af  hans  Samtidige  hadede  ham,  deri- 
blandt den  grusomme  Hertug  af  Alba.     Perez  vidste  det,  han 
vidste,  at  hans  Magt  stod  paa  svage  Fødder,  og  indsaae,  hvilken 
frygtelig  Fordeel  hans  Fjender  vilde  opnaae  ved  Escobedos  For- 
tælling.   Der  var  altsaa  intet  Valg,  —  Manden  maatte  døe. 
Heller  ikke  var  den  snilde  Statsmand  i  Forlegenhed  for  Midler 
til  at  naae  sin  grusomme  Hensigt.     Det  var  kun  nødvendigt, 
at  Escobedo  forholdt  sig  taus  i  nogle  Dage,  hvilket  han  ogsaa 
gjorde.     Vel   havde    han  uden  Betænkning  allerede  fortalt 
flere  Steder,  hvad  han  vidste,  men  en  Levning  af  Agtelse  for 
hans   Herres   Hustru  havde    aflioldt  ham  fra  at  udføre  sin 
Trusel,    og   imidlertid  benyttede    Perez   alle   de   Midler,  der 
stode  til  hans  Raadighed  for  at   opægge   Kongen  og  Raadet 
mod  den  ulykkelige  Gesandt,  hvilket  ogsaa  fuldstændigt  lyk- 
kedes ham.     Et  Cabinetsraad,  som  i  den  Anledning  var  ble- 
vet sammenkaldt,  erklærede  høitideligt,  at  Statens  Vel  paa- 
trængende  krævede   Escobedos    Død.      Perez   havde  med  en 
saa  forbrydersk  Kløgt  vidst  at  gjøre   dette   indlysende  for 
Raadet,   at  dets  Præsident,  Marquis   de  los  Velos,  erklærede 
sig  rede  til    at   udtale    Dødsdommen   med  Hostien  mellem 

Læberne,  saa  overbeviist  var  han  om  Escobedos  Farlighed 
og  Nødvendigheden  af  hans  Død.  Men  nu  krævede  de  samme 
Statshensyn,  som  saa  ubarmhjertigt  fordrede  Escobedos  Død, 
ligeledes  en  hemmelig  Henrettelse,  altsaa  et  Snigmord.  Phi- 
lip overgav  derpaa  Kj  endelsen  til  sin  værdige  Skriftefader, 
Munken  Diego  Chaves,  og  denne  fortræffelige  Jesuit  fjer- 
nede snart  de  Skrupler,  som  hans  sneverhjertede  Skriftebarn 
mulig  endim  kunde  gjøre  sig,  »thi,«  sagde  han,  »den  Fyrste, 
der  har  Ret  til  at  straffe  sine  Undersaatter  efter  Loven,  har 
ogsaa  Ret  til  at  gjøre  det  uden  Loven,  da  han  er  ophøiet 
over  Loven.  Den  ene  Undersaat  kan  derfor  paa  sin  Fyrstes 
Befaling  dræbe  den  anden  uden  at  begaae  nogen  Synd.« 

Dommens  Udførelse  blev  nu  overdraget  Perez,  og  han  be- 
gyndte strax  at  træffe  sine  Forberedelser.  Disse  Forberedel- 
ser vare  meget  betegnende  for  den  Tid,  thi  der  blev  sjeldent 
begaaet  nogen  overordentlig  Forbrydelse  uden  en  Mængde 
Medskyldige  og  Hjælpere.  Hans  Majordomus,  Diego  Marti- 
nez,  Vaabendrageren  Rodrigo  de  Morgado  og  den  i  hine  Dage 
uundværlige  iVstrolog  bleve  først  indviede  i  Planen,  og  nu 
udvalgte  han  ved  deres  Hjælp  passende  Redskaber,  ikke 
simple  Stimænd,  men  Folk  af  god  Familie,  som  vare  den 
Ære  værdige  at  myrde  en  Adelsmand.  Den  første  Plan 
var  at  forgive  Escobedo,  hvortil  der  var  god  Leilighed,  da 
han  var  en  stadig  Gjæst  hos  Perez.  Forsøget  blev  ikke 
gjort  paa  den  skjødesløse  Maade,  som  er  saa  almindelig  i 
vore  Dage,  nei,  man  gik  veloverlagt  tilværks  ligesom  ved 
et  andet  vigtigt  Foretagende.  En  Giftblander  af  Profession 
eller,  som  Vidnerne  kalde  ham,  en  Apotheker,  blev  nu  hentet 
fra  Arragonien,  og  der  blev  hverken  sparet  paa  Penge  eller 
paa  Leilighed  for  ham  til  at  vise  sin  Duelighed;  der  blev 
sendt  Folt  ud  i  alle  Retninger  for  at  opsøge  kraftige  Ur- 
ter og  giftige  Stoffer,  og  da  han  med  en  rigelig  Belønning 
forlod  Perez's  Huns,  havde  han  forsynet  det  med  saa  mange 
deels  flydende  og  deels  pulveriserede  Giftstoffer,  at  der  var 
Nok  til  at  dræbe  det   halve   Madrid.     Ved   Hjælp   af  dette 

djævelske  Arsenal  blev  nu  en  »passende  Drik«  —  som  en 
Historieskriver  siger  —  valgt  til  det  første  Forsøg,  men  Pa- 
gen Antonio  Enriquez,  som  skulde  bibringe  Escobedo  den,  .var 
ikke  ganske  uden  Samvittighed.  »Nei,«  sagde  den  gode  Yng- 
ling med  Værdighed,  »jeg  vil  ikke  være  en  Morder,  jeg  af- 
skyer den  Tanke  at  besudle  mine  Hænder  med  Blod,  og  jeg 
vil  ved  Himlen  ikke  være  med  til  at  forgive  et  Menneske 
—  medmindre  min  Herre  befaler  mig  det.«  Denne  Befa- 
ling gav  Perez  ham  tilligemed  mange  Løfter,  nogle  politiske, 
men  ganske  overflødige  Grunde  og,  hvad  der  var  det  Virk- 
somste, »Noget  paaHaanden«.  Dermed  var  Pagens  Samvit- 
tighed beroliget,  og  han  gik  fornøiet  bort  for  at  udføre  sit 
Hverv.  Samme  Dag  var  han  ved  Middagsmaaltidet  yderst 
forekommende  imod  Escobedo,  og  det  lykkedes  ham  to  Gange 
at  helde  en  Nøddeskal  fuld  af  Gift  i  Secretairens  Glas. 
Efter  Maaltidets  Slutning  tog  Escobedo  Afsked,  og  de  Øvrige 
satte  sig  til  Spillebordet,  en  Nydelse,  til  hvilken  Perez  og  hans 
Venner  hengave  sig  i  en  overdreven  Grad;  men  den  Dag  var 
Statssecretairen  dog  ikke  oplagt  til  at  blande  Kortene,  før 
han  havde  forvisset  sig  om,  at  den  »passende«  Drik  var 
bleven  bibragt  Vedkommende.  Denne  Drik  maa  vist  næppe 
have  kunnet  taale  en  Sammenligning  med  den  senere  saa 
berømte  Aqua  tofana,  eller  ogsaa  maa  Escobedo  have  havt 
en  Constitution,  der  trodsede  Giftens  Indflydelse,  thi  han 
feilede  tilsyneladende  Intet.  Nogle  Dage  efter  spiste  han 
atter  hos  Perez,  og  denne  Gang  blev  der  givet  ham  et  hvidt 
Pulver  i  en  Eet  Mad  tilligemed  »Drikken«.  Han  blev  syg 
deraf  uden  at  ane  Grunden,  og  imedens  han  holdt  Sengen, 
lykkedes  det  et  andet  hæderligt  Medlem  af  Complottet,  en 
Søn  af  Juan  Rubio,  Gouverneur  af  Malfi,  at  indsmigre  sig 
hos  Kokken  og  skaffe  sig  Adgang  til  Kjøkkenet,  hvor  han 
meget  snildt  fik  anbragt  et  Fingerbølfuld  Pulver  i  Escobedos 
Kjødsuppe,  men  denne  Gang  blev  Giften  opdaget,  da  den  Syge 
havde  smagt  en  Skefuld  af  Suppen.  Perez  havde  imidlertid 
saa  godt  vidst  at  forstille  sig,  at  Ingen  fattede  Mistanke  til 

ham,  og  den  Slavinde,  som  havde  tilberedt  Suppen,  blev  strax 
fængslet  og  halshugget.  Saa  hurtig  kunde  Eettergaugen 
undertiden  være,  endog  i  Spanien! 

Da  Forsøget  nu  var  mislykket  med  Gift,  besluttede  man 
at  forsøge  det  med  Staal,  og  den  samvittighedsfulde  Page 
blev  sendt  til  sit  Fødeland,  Arragonien,  for  at  skaffe  sig 
en  Stilet  med  en  meget  tynd  Klinge,  »et  Yaaben,  som  langt 
var  at  foretrække  for  Pistolen,  naar  man  vilde  myrde  Nogen,« 
—  samt  en  sikker  Haand  til  at  føre  den.  Han  udførte  sit 
Hverv  paa  det  Bedste,  og  samme  Dag,  da  Slavinden  blev 
henrettet,  vendte  han  tilbage  til  Madrid  med  sit  fortrinlige 
Vaaben  og  sin  egen  Broder,  Miguel  Bosque.  Imidlertid 
havde  Diego  Martinez  sikkret  sig  to  uforsagte  Arragoniere, 
Gil  de  Meza,  en  tro  Tilhænger  af  Perez,  og  en  Skurk  ved 
Navn  Insausti ;  dertil  kom  den  før  omtalte  Nidding  Juan  Ku- 
bio,  og  nu  var  Banden  fuldtallig.  Strax  den  næste  Dag,  den 
fire  og  tj^vende  Marts  1578,  mønstrede  Majordomus  sin  Trop 
Niddinger  udenfor  Madrid  og  bevæbnede  dem  med  Pistoler 
og  Daggerter;  desuden  overgav  Martinez  dem  et  interessant 
Instrument  i  Form  af  et  Sværd  med  en  bred  Klinge,  der 
var  riflet  paa  begge  Sider,  lige  til  Spidsen.  Nu  blev  Sørge- 
spillet aftalt  og  Bollerne  fordeelte.  Det  blev  bestemt,  at 
disse  Udvalgte  hver  Aften  kulde  forsamle  sig  paa  St.  Ja- 
cobos  Plads  for  derfra  at  holde  Øie  med  Escobedos  Huus  og 
udføre  Daaden,  naar  Leilighed  frembød  sig.  Insausti,  Bubio 
og  Miguel  Bosque  skulde  begynde  Angrebet,  de  Andre  dan- 
nede BeseiTen. 

Tilsidst,  efter  at  have  ventet  en  heel  Uge,  traf  de  Esco- 
bedo  og  myrdede  ham,  ikke  tyve  Alen  fra  hans  Huus,  anden 
Paaskedags  Aften.  Insausti  havde  bibragt  ham  Dødsstødet 
med  det  riflede  Sværd,  og  inden  en  Time  var  Mordet  be- 
kjendt  fra  den  ene  Ende  af  Staden  til  den  anden.  Morderne 
frelste  sig  sig  ved  Flugten,  Nogle  mistede  deres  Vaaben,  og 
To  tabte  deres  Kapper,  men  det  farlige  Instrument  var  ble- 
vet bragt  i  Sikkerhed,  og  det  blev  siden  kastet  ned   i  en 

dyb  Brønd.  Der  blev  strax  sendt  Bud  til  Perez,  som  til- 
bragte Paaskeugen  i  Alcala,  og  han  blev  overordentlig  glad, 
da  han  horte,  at  Alt  var  overstaaet,  og  at  Ingen  var  bleven 
fængslet.  Det  næste  Skridt  var  at  skaffe  Morderne  afveien, 
og  det  blev  ufortøvet  iværksat.  Vel  forsynede  med  Penge 
eller  Midler  til  at  forskaffe  sig  dem  —  Miguel  Bosque  fik 
f.  Ex.  et  Hundrede  Guldki-oner  og  Gil  de  Meza  en  Guldkjæde, 
et  Sølvbæger  og  fire  Hundrede  Gruldkroner  —  bleve  de  Alle 
med  Undtagelse  af  den  troe  Majordomus  sendte  afsted  til  Ar- 
ragonien.  Der  fik  de,  som  ikke  alt  vare  forsørgede  paa  an- 
den Maade,  hver  en  Fændiiksplads,  hvorpaa  Juan  Kubio  reiste 
til  Mailand,  Antonio  Enriques  til  Neapel  og  Insausti  til  Si- 
cilien. Hermed  var  Perez  dog  ikke  fuldkommen  beroliget, 
men  han  fik  lidt  efter  lidt  Alle  dem  ryddede  af  Veien,  som 
han  ikke  fuldkommen  stolede  paa.  Astrologen  døde  pludse- 
ligt og  meget  beleiligt,  ligeledes  Miguel  Bosque;  næsten 
paa  samme  Tid  døde  Insausti  paa  Sicilien,  og  efter  tre  til 
fire  Aars  Forløb  levede  kun  Fire  af  dem,  der  umiddel- 
bar havde  deeltaget  i  Mordet.  Af  dem  vare  de  Tre  saa 
umættelige  som  Blodhunde,  men  den  Fjerde,  Pagen  med  den 
ømme  Samvittighed,  fik  en  saadan  Rædsel  for  den  allesteds- 
nærværende Perez  at  han  i  Aaret  1584  meldte  sig  som 
Angiver. 

Escobedo  var  ikke  mere,  og  Don  Johan  overlevede  ham 
kun  kort,  thi  netop  et  halvt  Aar  efter  drog  han  sit  sidste 
Suk  i  Namur.  Han  døde  af  Pest,  sagde  Nogle;  Andre 
meente  af  Skarlagensfeber  og  atter  Andre,  at  alle  de  Kræn- 
kelser og  den  Modgang,  han  havde  lidt,  var  Aarsag  til  hans 
Død;  af  Gift,  hviskede  endelig  Nogle,  og  deres  Mening  til- 
træde vi.  Der  existerer  vel  intet  Beviis  i  Form  af  Til- 
staaelser,  fremtvungne  ved  Pinsler  eller  Samvittighedsnag, 
ingen  skamløse  Bekj endelser  af  trodsig  Nederdrægtighed, 
men  vi  kjende  Philips  Charakteer  og  vide,  hvor  megen  Grund 
han  havde  til  at  hade  og  frygte  sin  Broder,  og  vi  vide,  at 
ved  Offerets  Side   stod  Min  frygtelige   Mand  med  den  var- 

somme  Tunge  og  det  iiskolde  Hjerte,  han,  som  ubarmhjertig 
havde  udført  saa  mange  politiske  Snigmord  — ,  den  grasomme 
Hertug  af  Alba.  Heller  ikke  var  det  blot  hos  den  simple 
Hob,  at  denne  Mistanke  fandt  Indgang,  vi  finde  den  ogsaa 
hos  den  Tids  første  Historieskrivere.  Bentivoglio  omtaler 
det  som  en  almindelig  Mening,  at  Prindsens  Død  var  altfor 
pludselig,  til  at  den  kunde  være  naturlig.  Cabrera  omtaler 
flere  mistænkelige  Tegn,  som  man  bemærkede  ved  Undersø- 
gelsen af  Liget,  og  Herrera  siger  reentud:  Han  døde  med 
en  stærk  Mistanke  om  Forgiftelse.  Dersom  man  nu  vil 
indvende,  at  disse  Historieskriveres  Udtalelser  ere  altfor 
ubestemte  til  at  betragtes  som  Kjendsgjerninger,  saa  ville 
vi  anføre  følgende  Anekdote:  Dengang  den  bekjendte  Ab- 
bed Choisy  beskrev  Carl  den  Sjettes  Levnet,  spurgte  Her- 
tugen af  Burgund,  som  interesserede  sig  meget  for  hans 
Værk,  paa  hvad  Maade  han  vilde  lade  sig  forstaae  med,  at 
Kongen  var  afsindig:  »Sire,«  svarede  Abbeden,  »jeg  vil  sige 
reentud,  at  han  var  afsindig.«  Man  roste  Abbeden  ahninde- 
lig,  fordi  han  havde  Mod  til  at  fremstille  Sagen  i  det  rette 
Lys  og  foragtede  de  ubestemte  Udtryk,  hvormed  man  af 
Ærbødighed  for  Kongeværdigheden  pleiede  at  indhylle  Sligt, 
men  dersom  det  paa  Ludvig  den  Stores  Tid  var  en  betæn- 
kelig Sag  at  erklære  en  afdød  Konge  for  afsindig,  hvor 
langt  farligere  maa  det  da  ikke  have  været  tresindstyve  eller 
halvfjerdsindstyve  Aar  tidligere  at  beskylde  en  anden  Konge 
for  at  være  en  Giftblander. 

Escobedo  var  død,  men  aldrig  har  Nogens  Blod  raabt 
høiere  om  Hævn  end  hans.  Som  Følge  af  de  i  Sagen  ind- 
viklede Parters  Indiscretion,  faldt  Mistanken  snart  paa  Op- 
havsmændene, og  Enhver  erklærede  uforbeholdent,  at  det  var 
Antonio  Perez's  og  Prindsessen  af  Ebolis  Værk.  Vel  gjorde 
disse  de  kraftigste  Anstrengelser  for  at  bortlede  Opmærksom- 
heden fra  sig  selv  og  udsprede  de  ufordeelag-tigste  Kygter 
om  den  Dræbte;  de  beskyldte  ham  for  de  meest  vanærende 
Laster,    for  at  have   skændet  Folkets  Hustruer    og  Døttre, 

kort  sagt,  for  alle  de  Forbrydelser,  som  hvæsse  Knivene  hos 
det  spanske  Eolk  — ,  men  Alt  forgjæves:  Don  Juans  Se- 
cretair  var  en  af  disse  aabne,  ærlige  Charakterer,  som  Bag- 
vaskelsen ikke  kan  hænge  ved.  Man  gjennemskuede  derfor 
strax  disse  Opdigtelser,  som  kun  bestyrkede  den  almindelige 
Mening.  Yndlingens  talrige  Fjender,  navnlig  de  andre 
Ministre,  glædede  sig  over  denne  Sag  og  sørgede  for,  at  den 
ikke  blev  glemt.  Ansporede  og  understøttede  af  mægtige  Per- 
soner, som  endnu  holdt  sig  i  Baggrunden,  anklagede  Esco- 
bedos Hustru  og  Børn  offentlig  Perez  og  Prindsessen  for 
Mordet,  ja,  de  gik  endnu  videre,  thi  de  begj ærede  og  erholdt 
Audiens  hos  Kongen  og  anraabte  ham  om  Hævn.  Skjendt 
Tidsaanden  var  grusom,  saa  var  der  dog  næppe  Mange,  der 
vilde  have  handlet  som  Philip.  Bothwells  Proces  var  et  ret 
smukt  Skuespil  i  sit  Slags,  men  i  Henseende  til  gjennem- 
gaaende  Hykleri  opviser  Historien  ikke  Mage  til  den  spanske 
Konges  Opførsel  ved  denne  Leilighed.  En  saadan  Stilling 
vilde  have  været  qvalfuld  for  en  høimodig  Aand,  men  Phi- 
lip lod  ret  til  at  glæde  sig  derover.  Saalænge  den  offentlige 
Mening  tog  den  begyndte  Retning,  risikerede  han  ikke  selv  at 
blive  Gjenstand  for  Mistanke.  Derved  var  allerede  Meget  vun- 
det, og  desuden  havde  han  derved  den  Fordeel  at  kunne  benytte 
Anklagen  som  en  Slags  aandelig  Steile  og  Hjul  til  at  saare 
og  ydmyge  de  misundte  Yndlinger.  Idet  han  fulgte  sin  lave  og 
grusomme  Naturs  Indskydelser,  gjorde  han  derfor  intet  For- 
søg paa  at  bringe  Anklagerne  til  Taushed,  men  lyttede  med 
dyb  Interesse  til  deres  Klager,  modtog  deres  Oplysninger 
og  lovede  dem  Alt,  hvad  de  kunde  forlange  —  den  stren- 
geste Undersøgelse ;  thi  hvor  dristig  end  Beskyldningen  havde 
været,  havde  man  alligevel  intet  andet  Beviis  end  Macchia- 
vellis :  Naar  Du  vil  vide  Ophavsmændene  til  en  Forbrydelse, 
saa  spørg  først,  hvem  der  har  Fordeel  derved.«  Det  skyldige 
Par  kunde  næppe  have  lidt  en  haardere  Straf,  end  de  sexten 
Maaneder,  der  forløb  efter  deres  Forbrydelse,  indtil  de  faldt 
i  Unaade.     Hvad  maae  de  ikke  have  lidt  i  al  denne  Tid?  — 

Skuffelse  i  enhver  Eetning,  Samvittighedsnag,  Frygt  og 
saarede  Følelser  indadtil,  Foragt,  Had  og  Vanære  udadtil; 
forgjæves  kæmpede  de  mod  Skjæbnen,  forgjæves  bestormede 
de  Thronen,  den  Ene  i  Tillid  til  sin  Eang  og  sin  Skj  enhed, 
den  Anden  til  sin  Klogskab,  og  Begge  stolende  paa  Kongens 
Yelvillie.  Forst  anraabte  de  om  Hævn,  derpaa  begjærte 
de  Fred,  og  tilsidst  bønfaldt  de  kun  om  Tilladelse  til  at  for- 
lade Hoffet  og  reise,  ligemeget  hvorhen,  men  de  opnaaede 
stedse  kun  det  tvetydige  Svar:  »Jeg  skal  ikke  glemme  Eder!« 

Med  hver  Time  bleve  Anklagerne  dristigere,  saavel  lige- 
overfor Kongen  som  mod  de  Paagj  ældende  selv.  De  gik 
fra  Vink  til  Kjendsgjerninger  og  gave  deres  Had  Luft  i  de 
groveste  Forhaanelser.  Matteo  Vasquez  bemalede  saaledes 
offentlige  Documenter  med  Beskyldnmger  mod  Perez,  og 
selv  for  dette  kunde  det  ulykkelige  Redskab  ingen  Opreis- 
ning  faae ;  han  maatte  finde  sig  i  Alt,  han  turde  ikke  slaae 
igjen,  han  maatte  ikke  svare,  han  kunde  ikke  engang  flygte, 
og  Tyren  var  ingenlunde  tæmmet,  fordi  den  ikke  fik  Lov  at 
bruge  Hornene.  Han  maatte  i  Sandhed  misunde  Escobedo 
i  hans  blodige  Grav. 

Tilsidst  var  hele  Forræderiet  blevet  opklaret  for  Kongen. 
Og  hvad  saa?  Hvad  saa,  da  hans  Yndlingers  Troløshed  en- 
delig, efter  mange  Dages  Granskning,  gik  op  for  hans  lang- 
somme Fatteevne,  og  han  saae,  at  de  havde  benyttet  li  am 
selv  som  deres  Værktøi?  Enhver  anden  Monark  vilde  ved 
en  eneste  Linie  og  et  skarpt  Hug  have  afgjort  Seere tairens 
Skjæbne,  men  Philip  var  ikke  istand  til  en  mandig  Hævn. 
Han  vilde  nok  dræbe,  men  foretrak  at  seigpine  sit  Offer, 
og  desuden  fordrede  Politiken,  at  Comedien  blev  truk- 
ken noget  længere  ud,  idetmindste  til  man  fik  sikker  Efter- 
retning om  Prinds  Juans  Død.  Imidlertid  bar  Kongen 
Kappen  paa  begge  Skuldre,  og  ved  hyklerske  Talemaader 
gav  han  sig  ofte  Mine  af  at  ville  dæmpe  Anklagernes  Iver 
og  trøstede  de  Anklagede  ved  en  ligesaa  hyklersk  Deeltagelse. 
Endelig  kom  den  forønskede  Efterretning,  men  selv  da,  var 

Philip  ikke  istand  til  at  tage  en  afgj  ørende  Beslutning. 
Han  kunde  jo  ikke  straffe  Prindsessen  og  skaane  Elskeren, 
og  før  han  kunde  lade  den  Sidste  falde  i  Unaade,  var  det 
nødvendigt  at  have  hans  Efterfølger  i  Embedet,  hvilket  var 
langt  vanskeligere,  end  man  skulde  troe,  thi  skjøndt  der  var 
flere  Mænd  i  Spanien,  som  besade  den  fornødne  Dygtighed, 
var  det  ikke  let  at  finde  Nogen,  der  vilde  stille  sig  til 
Kongens  Disposition  i  den  Grad,  som  han  ønskede  det. 
Cardinal  Granville  blev  derfor  i  Januar  1579  kaldt  tilbage 
fra  Italien,  men  skjøndt  han  strax  begav  sig  paa  Keisen, 
blev  han  dog  saa  forsinket  ved  forskjeUige  Uheld,  at  han 
først  satte  sin  Eod  i  Spanien  efter  samfulde  sex  Maaneders 
Forløb.  Imidlertid  udfandt  Philip  med  sin  sædvanlige  Lyst 
til  Forstillelse  en  Grund,  som,  naar  Tiden  kom,  tilstrækkelig 
skulde  forklare  Yndlingens  Unaade  for  dem,  der  ikke  stode 
bag  Coulisserne.  Han  gav  sig  nemlig  Mine  af  at  være  træt 
af  de  bestandige  Klager  fra  de  stridende  Parter  og  befalede 
dem  at  slutte  Forlig.  Dette  var  ikke  efter  Vasquez's  og 
hans  Venners  Ønske,  men  de  vovede  ikke  aabenbart  at  mod- 
sætte sig  Kongen,  der  var  en  ligesaa  stor  Gaade  for  dem 
som  for  deres  Modstandere,  og  de  gik  derfor  for  et  Syns 
Skyld  ind  derpaa,  dog  uden  i  Virkeligheden  at  formindske 
deres  Fornærmelser  og  Angreb. 

Perez  og  Prindsessen  negtede  derimod  haardnakket  at 
gaae  ind  paa  noget  Forlig,  hvilket  Kongen  vel  ogsaa  havde 
ventet,  da  deres  Anklageres  Uforskammethed  gik  saa  vidt, 
at  en  Forsoning  syntes  dem  altfor  ydmygende  undtagen 
som  et  sidste  Middel,  og  man  kan  ikke  undres  over,  at  denne 
yderste  Udvei  endnu  forekom  dem  fjern,  naar  man  betænker, 
at  den  mønsterværdige  Konge  var  ganske  den  Samme 
imod  dem,  som  han  havde  været  i  flere  Aar.  Han  var 
endnu  stedse  Secretairens  fortrolige,  venlige  Herre  og  endnu 
stedse  —  saa  utroligt  det  end  lyder  —  Prindsessens  Elsker  I 
—  Endelig  hævede  en  haanlig  Bemærkning  for  et  kort  Øie- 
blik   det  tætte  Forestillelsens   Slør,   hvori  denne  mærkelige 

Aand  behagede  at  indhylle  sig,  og  lod  dem  skimte  den  Plan, 
han  rugede  over  i  sit  sorte  Hjertes  Dyb,  og  da  samtykkede 
de  med  smertelig  Selvovervindelse  i  at  beedige  Forsoningen. 
Den  nittende  Juli  var  fastsat  til  denne  Ceremoni,  og  da  de 
nu  endelig  havde  overvundet  deres  Stolthed,  folte  det  for- 
pinte Par  en  Lindring,  som  næsten  lignede  Lykke;  men 
et  eneste  Staidt  manglede  endnu  i  deres  Sikkerhed,  og  da 
de  hævede  Foden  for  at  gjere  det,  svandt  den  tilsyneladende 
faste  Grund  som  en  Taage  bort  under  dem,  og  de  faldt. 
Granville  ankom  den  otte  og  tyvende,  og  allerede  samme 
Dags  Aften,  Klokken  elleve,  gav  Kongen  Ordre  til  Perez's 
og  Prindsessens  oieblikkelige  Fængsling.  Den  Første  blev 
strax  taget  til  Fange  af  Hofalcalden,  og  den  Sidste  blev  paa 
samme  Tid  bragt  til  Fæstningen  Pinto.  Skjult  bag  en  Kir- 
kehvælving var  Kongen  selv  Vidne  til  sin  Elskerindes  Fængs- 
ling, og  da  han  ikke  længere  kunde  see  hende,  da  Morket 
skjulte  den  med  Vagt  forsynede  Vogn  for  hans  Blik,  og  den 
sidste  Lyd  af  Hestetrampen  hendøde  i  det  Fjerne  — ,  da  trak 
han  sig  i  mørk  Taushed  tilbage  til  sit  Palads  og  tilbragte 
Kesten  af  Natten  med  at  gaae  op  og  ned  i  sit  Cabinet  — , 
et  Tegn  paa  Følelse,  som  man  hverken  før  eller  siden  har 
sporet  hos  ham.  Fra  dette  Øieblik  af  forsvinder  Prindses- 
sen  fra  Skuepladsen,  og  vor  Opmærksomhed  tilhører  udeluk- 
kende Perez.  I  Løbet  af  ikke  mindre  end  tolv  Aar  see  vi 
ham  segne  stedse  mere  og  mere  under  Kongens  Hævngjerrig- 
hed,  der  bestandig  tøvede  med  at  føre  det  afgj  ørende  Slag. 
Den  langsomme  Kettergang  i  hine  Dage,  især  ligeover- 
for de  Eige  og  Mægtige,  de  vigtige  Begivenheder,  som  til- 
droge sig  paa  samme  Tid,  og  endelig  Philips  Vane  at  til- 
bringe tolv  Timer  daglig  ved  sit  Arbeidsbord,  hvor  han  læste 
hvert  Brev  og  enhver  Ansøgning  og  bragte  Uorden  i  de 
mange  forskjellige  Forretninger  paa  hans  vidtløftige  Eien- 
domme,  fordi  han  selv  vilde  bestyre  dem  alle  — ,  Alt  dette 
kan  tildeels  forklare  denne  usædvanlige  Langsomhed,  men  for 
Størstedelen  maa  Grunden  dog  søges  i  den  Snuhed,  hvormed 

Perez  havde  forstaaet  at  indvikle  sin  Herre  i  deres  fælles  For- 
brydelse og  hans  ligesaa  overraskende  som  store  Gaver  til  at 
forsvare  sig.  Philip  kunde  i  lang  Tid  ikke  dræbe  ham  uden  at 
saare  sig  selv  føleligt,  og  da  hans  Haand  endelig  blev  fri  og 
vilde  støde  til,  var  Offeret  undsluppet  ham.  Philip  pleiede  nem- 
lig at  drøfte  Alt  skriftligt,  og  der  fandtes  en  Mængde  Papirer, 
som  vare  af  stor  Vigtighed  i  Sagen  angaaende  Escobedo,  i 
Perez's  Besiddelse;  derfor  var  det  nødvendigt  at  behandle 
den  Sidste  med  Varsomhed,  indtil  Philip  var  kommen  i  Be- 
siddelse af  de  vigtige  Papirer,  hvilket  ikke  var  let.  Efterat 
man  havde  holdt  Perez  fængslet  i  fire  Aar  i  AJcaldens  Huus, 
og  da  man  ikke  ret  vidste,  hvad  man  skulde  gjøre  med  ham, 
gav  man  ham  Tilladelse  til  at  vende  tilbage  til  hans  eget  Huus 
under  den  mildeste  Form  af  Arrest,  idet  det  var  ham  tilladt 
at  gaae  til  Fornøielser,  modtage  Besøg,  tilfredsstille  sit 
gamle  Hang  til  Ødselhed  og  arbeide  paa  at  gjenvinde  sin 
tidligere  Magt.  Tilsidst  meente  man  at  kunne  anklage  Se- 
cretairen  for  Underslæb  og  lagde  Sag  an  imod  ham  derfor. 
Den  begyndte  i  Mai  1582  og  varede  til  Januar  1585, 
da  det  blev  klart  beviist,  at  Antonio  Perez  havde  været  i 
næsten  alle  de  mindre  italienske  Fyrsters  Sold,  at  han  havde 
solgt  utaUige  Embeder,  saasom  Officeerspladser  og  Gouver- 
neurposter,  og  modtaget  Bestikkelser  af  alle  Slags  Ansøgere, 
indtil  han,  der  oprindelig  var  uformuende,  kunde  udfolde  en 
Rigdom  og  Pragt,  som  overstraalede  hele  den  øvrige  spanske 
Adels.  Commissionen  var  imidlertid  ikke  tilfredsstillet  ved 
disse  Oplysninger;  den  undersøgte  ogsaa  hans  Forhold  tilPrind- 
sessen  og  Escobedo  og  udtalte  omsider  den  Kj  endelse,  at  Ex- 
Ministeren  skulde  betale  Familien  Eboli  en  Erstatning  af  syv  til 
otte  Tusinde  Livres  for  de  Gaver,  han  havde  modtaget  af  Prind- 
sessen,  foruden  en  Bøde  af  samme  Beløb  til  Kongen,  indespær- 
res i  to  Aar  i  en  Fæstning  og  forvises  for  en  Tid  af  ti  Aar 
fra  Hoffet.  Man  troede  nu  almindelig,  at  denne  sørgelige  Sag 
dermed  var  endt,  men  snart  viste  det  sig,  at  det  kun  var 

Begyndelsen.  I  det  Øieblik  Fæstningens  Port  lukkede  sig 
efter  ham,  satte  hans  Fjender  sig  i  Bevægelse  for  at  be- 
mægtige sig  hans  Papirer.  Man  fordrede  dem  af  hans  Hu- 
stru, men  hun  negtede  at  udlevere  dem.  Man  satte  hende 
i  Fængsel,  og  paa  hendes  gjentagne  Vægring  truede  man 
hende  med  den  strengeste  Behandling,  men  hun  forblev 
urokkelig.  Hendes  Frihed  var  imidlertid  af  største  Vigtig- 
hed for  Perez,  thi  hun  var  hans  virksomste  Agent  og  trofast 
til  det  Sidste;  derfor  gik  Perez  ind  paa  at  loskjobe  hende 
med  de  omhyggelig  bevarede  Documenter.  Han  fik  sikker 
Leide  for  den  troe  Diego  Martinez,  som  havde  fulgt  sin  Herre 
i  Ulykken,  og  denne  Mand  udleverede  to  aflaasede  og  for- 
seglede Kister  til  Kongens  Skriftefader. 

Stor  var  Philips  Triumph,  da  han  nu  omsider  havde 
frie  Hænder  til  at  fuldføre  sin  Hævn;  han  vidste  ikke,  at 
Martinez  omhyggeligt  havde  gjennemseet  Papirerne  og  be- 
holdt de  vigtigste.  Han  havde  ødelagt  Perez,  men  det  var 
Intet  imod,  hvad  han  endnu  havde  tiltænkt  ham.  Perez 
havde  for  sin  egen  Sikkerheds  Skyld  myrdet  Escobedo,  nu 
vilde  Kongen  af  samme  Grund  bringe  Perez  til  Skafottet. 
Aldrig  har  der  været  en  øiensynligere  Opfyldelse  af  Skriftens 
Ord:  »Med  hvad  Maal,  I  tilmaale  Andre,  skal  der  igjen  til- 
maales  Eder.« 

Det  blev  nu  besluttet  at  anklage  Perez  for  Mord.  Ma- 
jordomus,  som  havde  endt  sit  Hverv,  vilde  trække  sig  tilbage 
til  sit  Tilflugtssted,  men  Hoffet  havde  ikke  isinde  at  lade 
ham  slipppe  endnu.  To  Aar  vare  forløbne  for  at  komme  i 
Besiddelse  af  Documenterne,  ogAaret  1587  nærmede  sig  sin 
Slutning.  Vasquez  og  hans  Forbundsfæller  havde  sikki'et 
sig  et  betydeligt  Vidne,  den  samvittighedsfulde  Page,  men 
det  var  nødvendigt  at  have  endnu  et  for  at  kunne  overbe- 
vise ham,  og  der  var  gjort  Alt  for  at  opdrive  et  saadant; 
man  vidste,  at  baade  Giftblanderen  og  Kokken  opholdt  sig 
i  Arragonien,  men  det  var  lykkedes  den  troe  Martinez,  at 
tilintetgjøre  alle  deres  Bestræbelser  for  at  faae  dem  i  deres 

Magt.  Nu  havde  de  jo  et,  og  det  allerbedste  Vidne,  dersom 
han  blot  vilde  tale;  derfor  holdt  man  ham  fast  trods  det 
givne  Leide,  men  Martinez  var  ikke  som  Enriques,  og  da 
disse  To  bleve  confronterede,  overvældede  han  Pagen  med  en 
saadan  Strøm  af  Bebreidelser,  at  denne  aldeles  forstummede. 
Hverken  Trusler,  Løfter  eller  Pinsler  kunde  lokke  Noget  ud 
af  den  trofaste  Tjener,  og  man  var  altsaa  ikke  kommen  et 
Skridt  videre.  Philip  og  hans  Tilhængere  vilde  imidlertid 
ikke  opgive  Sagen,  og  da  de  ikke  paa  anden  Maade  kunde 
skaffe  tilstrækkeligt  Beviis ,  besluttede  de  enten  ved  List 
eller  Magt  at  aftvinge  Perez  selv  Tilstaaelsen.  Det  vante 
Middel,  List,  skulde  først  prøves,  og  derfor  kom  den  altid  be- 
redte Skriftefader,  Chaves,  frem  og  skrev  lange  Breve  til  Pe- 
rez, fulde  af  Tvetydigheder,  Casuistik,  enhver  Art  af  negativ 
Falskhed  og  alle  Slags  lave  Beviisfo reiser,  for  at  bringe  ham 
til  Bekj endelse;  men  en  gammel  Kæv  som  Perez  lod  sig 
ikke  fange  paa  den  Maade,  og  derfor  udtænkte  man  et 
endnu  virksommere  Middel  til  at  tilintetgjøre  den  ulykkelige 
Statsmand.  Alle  retskafne  Mænd  følte  sig  oprørte  over  denne 
Behandlingsmaade ;  vel  elskede  de  ikke  Perez,  men  de  har- 
medes dog  over  de  Midler,  man  anvendte  mod  ham,  og  efter 
forgjæves  at  have  gjort  Kongen  Porestillinger  desangaaende 
forbandt  de  sig  med  Escobedos  Familie,  som  de  snart  be- 
vægede til  en  Forsoning  med  Ex-Secretairen,  saa  meget  lettere, 
som  Escobedos  Slægtninge  indsaae,  at  Sagen  i  ethvert  Tilfælde 
ikke  vilde  falde  ud  til  deres  Fordeel.  I  Betragtning  heraf 
opgave  de  den  anden  October  1586  Forfølgelsen  mod  en  Sum 
af  tyve  Tusinde  Ducater,  og  dermed  var  Sagen  endt  for 
deres  Vedkommende.  Denne  Omstændighed  havde  imidlertid 
ingen  Indflydelse  paa  Philips  eller  hans  Kaadgiveres  Frem- 
gangsmaade;  endnu  stedse  haabede  de  at  bringe  Perez  til 
Bekj  endelse  og  fremlagde  til  den  Ende  et  Document  af  føl- 
gende Indhold:  —  At  Antonio  Perez  havde  handlet  over- 
eensstemmende  med  Hans  Majestæts  Villie  og  Samtykke  i 
Henseende  til  Juan   Escobedos   Mord,    at   det  var  »nødven- 

digt  til  Fangens  Frigivelse«,  at  dette  Samtykke  blev  forklaret 
og  beviist,  og  at  Hans  Majestæt  tillod  Antonio  Perez  at  ud- 
tale sig  desangaaende.«  Efterat  dette  Document  var  forsy- 
net med  Kongens  Underskrift  og  styrket  ved  alle  optænke- 
lige Grunde,  blev  det  ikke  mindre  end  syv  Gange  forelagt 
Perez  i  Januar  og  Februar  1590,  men  han  negtede  stedse 
at  udtale  sig.  Listen  var  mislykket,  nu  maatte  man  bruge 
Magt.  Den  to  og  tyvende  Februar  blev  Perez  lagt  paa 
Pinebænken  og  martret  i  den  Grad,  at  man  eiensynlig  vilde 
have  revet  hans  Lemmer  fra  Kroppen,  dersom  han  havde 
vedligeholdt  sin  Taushed,  og  efter  frygtelige  Smerter  tilstod 
han  omsider  at  være  skyldig  i  Mordet,  men  fremstillede  det 
lige  til  det  Sidste  som  en  reen  Statssag,  hvori  han  kun 
havde  været  Kongens  lydige  Kedskab. 

Dersom  Perez's  Fald,  Ødelæggelse,  Fængsling  og  Pins- 
ler vare  fulgte  umiddelbart  efter  hans  Forbrydelse,  vilde  den 
offentlige  Mening  have  været  Vidne  dertil  uden  Medfølelse, 
ja  endog  bifaldet  det,  men  ved  den  lange  Tid,  der  hengik, 
hævede  sig  efterhaanden  en  almindelig  Uvillie,  som  naaede 
den  høieste  Grad  af  Forbittrelse  ved  den  sidste  Handling. 
»Hvad!«  sagde  Hofmændene,  »at  behandle  en  Adelsmand, 
en  Statsmand,  Kongens  Fortrolige,  som  en  simpel  Tyv! 
og  hvorfor?«  Herefter  følte  Ingen  sig  sikker.  Saa  tydelig 
blev  UviUien,  at  den  endog  blev  hort  fra  Prædikestolen  i  det 
kongelige  Capel,  og  man  tør  nok  sige,  at  Perez  efter  den 
to  og  tyvende  Februar  ingen  flere  Fjender  havde  i  Spanien, 
paa  Kongen  og  nogle  af  dennes  Slægtninge  nær.  Under 
disse  Omstændigheder  vilde  det  have  været  uklogt  at  frem- 
skynde Sørgespillets  sidste  Aet;  desuden  laa  Perez  syg  af 
en  hidsig  Feber,  som  Sjæls-  og  Legemslidelser  havde  paa- 
draget  ham,  og  man  gav  derfor  hans  Hustru  og  Venner  Ad- 
gang til  hans  Celle,  deels  af  Agtelse  for  den  offentlige  Me- 
ning, deels  for  at  spare  hans  Liv  for  Galgen.  Medens  han 
saaledes  i  flere  Uger  svævede  mellem  Liv  og  Død,  slappedes 
Fangevogternes    Aarvaagenhed,   og   det   lykkedes   ham   den 

tyvende  October,  ligesom  Jarlen  af  Mthsdale  og  Lavalette, 
at  flygte  bort  i  sin  Hustrues  Klæder.  En  tro  Tjener,  Gil  de 
Meza,  ventede  i  Nærheden  med  Heste,  bvorpaa  de  foer  afsted 
uden  at  standse  et  Øieblik,  indtil  de  naaede  Arragonien 
efter  et  Ridt  af  firsindstyve  spanske  Miil.  Her  var  ban  i 
Sikkerhed  paa  Grund  af  Landets  særegne  Love-;^  dog  stolede 
han  ikke  fuldkommen  derpaa  og  tog  sin  Tilflugt  til  Klosteret 
»Martyren  St.  Peter«  i  Catalonien.  Alle  glædede  sig  undtagen 
Kongen,  der  var  saa  rasende,  som  han  endnu  aldrig  i  sit 
Liv  havde  været.  Han  lod  strax  hele  Perez's  Familie  kaste 
i  Fængsel  og  sparede  ikke  engang  to  smaae  Børn,  og  de  kom 
heller  ikke  ud  igjen  i  mange  lange  Aar.  Han  lod  søge 
efter  ham  i  Arragonien  og  befalede  sine  Embedsmænd  at 
gribe  ham  død  eller  levende.  Han  fremskyndede  Processen 
ved  Retten  i  Madrid,  saa  at  Dommen  blev  afsagt  efter  den 
forbausende  korte  Tid  af  tre  Maaneders  Forløb ;  den  led  paa, 
at  Perez  skulde  halshugges,  hans  Hoved  s  æ^ttes  paa  en  Stage, 
og  hele  hans  Eiendom  confiskeres. 

Imidlertid  opførtes  der  et  mærkelig  Skuespil  i  Arrago- 
nien. Kongens  Embedsmænd  søgte  at  drage  Perez  frem  fra 
hans  Tilflugtssted,  og  Rigets  Embedsmænd,  —  hvilket  var 
noget  ganske  Andet  — ,  som  vare  satte  i  Virksomhed  af  den 
utrættelige  Gil  de  Meza,  ilede  i  største  Hast  fra  Saragossa 
for  at  beskytte  ham.  Understøttede  af  Folket,  som  ikke 
taalte  at  see  sine  Love  krænkede,  seirede  de  Sidste,  forte 
Perez  med  sig  til  Hovedstaden  og  indespærrede  ham  i  Stats- 
fængslet som  en  farlig  Forbryder,  men  i  Virkeligheden  for 
at  beskytte  ham.  Her  anlagde  Philip  efter  Landets  Love 
paany  Sag  imod  ham,  for  at  have  myrdet  Escobedo,  forraadt 
Statshemmeligheder  og  være  undveget  af  Fængslet.  Men  han 
gjorde  to  ubehagelige  Opdagelser:  først,  at  Ligen  kunde 
dømmes  i  Arragonien  uden  efter  en  vidtløftig  offentlig  Pro- 
ces og  for  en  uafhængig  Domstol,  og  dernæst,  at  Perez  havde 
tilbageholdt  nogle  Documenter  af  umaadelig  Vigtighed.  Man 
lod  derfor  disse  Klagepunkter  falde,  men  opgav  ikke  Proces- 

sen;  han  blev  nu  anklaget  for  at  have  forgivet  sin  Vaaben- 
drager  og  Astrologen,  og  da  ogsaa  denne  Klage  snart  faldt 
af  Mangel  paa  Beviser,  blev  han  beskyldt  for  Underslæb, 
og  der  blev  indgivet  Ansøgning  om,  at  Sagen  maatte  blive 
overført  til  Kongens  Domstol;  men  Perez  havde  let  ved  at 
bevise,  at  den  Lov,  i  Henhold  til  hvilken  Ansøgningen  var 
indgivet,  kun  gjaldt  for  de  Embedsmænd,  der  havde  været 
ansatte  i  Arragonien,  da  deres  Forbrydelse  blev  begaaet,  og 
derfor  mislykkedes  dette  sidste  Forsøg  endnu  fuldstændigere 
end  de  foregaaende.  Endnu  havde  Philip  dog  een  Udvei, 
nemlig  at  bringe  Perez  ind  under  Inqvisitionens  frygtelige 
Domstol.  Perez  var,  ligesom  alle  Sydboere,  vant  til  at  bruge 
stærke  Udtryk,  naar  han  blev  heftig,  og  at  omtale  det  Hel- 
lige paa  en  Maade,  som  er  meget  almindelig  i  Spanien  og 
Italien,  men  som  for  en  'Nordbo,  klinger  som  den  forarge- 
ligste Gudsbespottelse.  Man  optegnede  derfor  nogle  Udtryk 
af  ham,  som  man  overgav  til  den  mesterlige  Casuist  Chaves, 
der  snart  fik  dem  udlagte  som  det  skjændigste  Kjætteri,  om- 
trent paa  følgep.de  Maade :  Da  man  opfordrede  Antonio  Pe- 
rez til  ikke  at  tale  ilde  om  Don  Juan  af  Østerrig,  svarede 
han:  »Naar  Kongen  har  anklaget  mig  for  at  have  forraadt 
hans  Hemmeligheder  og  forvansket  hans  Breve,  saa  vil  jeg 
ogsaa  retfærdiggjøre  mig  uden  Hensyn  til  Nogensomhelst, 
og  dersom  Gudfader  selv  traadte  i  Veien  for  mig,  vilde  jeg 
hugge  Næsen  af  ham.«  Lignende  Udtryk  borte  man  Hun- 
drede Gange  om  Dagen  i  Madiid  uden  at  lægge  Mærke 
dertil.  Men  det  var  Chaves  ligemeget,  hans  Sag  var  det 
at  skafte  Beviis  for  Kjætteri  paa  et  Øiebliks  Varsel,  og  man 
maa  indrømme,  at  han  var  en  Mester  i  denne  Kunst.  »Denne 
Udtalelse,«  siger  han,  »at  ville  hugge  Næsen  af  Gud  Fader 
smager  af  det  Kjætteri,  der  lærer,  at  Gud  Fader  har 
menneskelige  Lemmer.  At  Christus  har  menneskelige 
Lemmer,  kan  han  ikke  anføre  som  Forsvar,  da  Talen  her  er 
om  den  første  Person  i  Guddommen«.  Paa  denne  Maade 
fik  Chaves,  ved  Hjælp  af  nogen  Læsning,  stor  Samvittigheds- 

loshed  og  lidt  Opfindsonihed  Perez  fremstillet  som  en 
Kjætter  af  værste  Slags.  Styrket  ved  denne  Udtalelse  for- 
drede Inqvisitionen  i  Saragossa  Perez  overgivet  til  dens 
private  Fængsel,  men  dette  var  langt  lettere  sagt  end  gjort. 
Arragonierne  holdt  ikke  af  Inqvisitionen;  de  vare  stolte  af 
deres  berømte  »fueros«  (Love),  og  i  dette  Tilfælde  blev  Pe- 
rez overalt  betragtet  som  en  Eepræsentant  for  deres  »fueros« 
i  al  deres  Magt  og  Keenlied.  Desuden  havde  Perez  mange 
gamle  Venner  i  Saragossa;  under  sit  Ophold  havde  han 
vundet  sig  flere  nye,  og  disse  vare  altid  paa  deres  Post  og 
rede  til  at  sætte  Folket  i  Bevægelse  ved  det  første  Tegn 
til  Forræderi  eller  Vold  fra  de  kongelige  Agenter.  Denne 
Aarvaagenhed  var  langtfra  overflødig,  thi  Philip  havde  mange 
duelige  Agenter  i  Staden,  navnlig  Marquien  af  Almenara, 
som  fra  det  Øieblik,  Perez  havde  sat  sin  Fod  i  Kiget,  ansaae 
det  for  sin  Pligt  at  intriguere  mod  ham  paa  det  Ivrigste,  og 
hvem  det  tilsidst  lykkedes  at  bevæge  de  øverste  Magistrats- 
personer  til  at  samtykke  i  Perez's  Overgivelse  i  Inqvisitio- 
nens  Hænder.  De  tillode  vel  ikke,  at  Perez  blev  bortsnappet 
ved  Nattetid  eller  paa  nogen  ulovlig  Maade,  men  man  fandt 
dog  en  Udvei.  De  mødte  en  Morgen  tidlig  udenfor  Fængs- 
let, fik  Perez  i  deres  Magt  og  vare  just  i  Begreb  med  at 
føre  ham  bort,  da  de  bleve  opdagede  af  tre  af  Perez's  Til- 
hængere ;  da  disse  imidlertid  ikke  vare  belavede  paa  at  standse 
dem,  saa  havde  man  kort  efter  Perez  i  sikker  Forvaring  i  den 
stærke  Fæstning  Aljaferia.  Nu  havde  Inqvisitionen  ham  i 
sin  Magt,  men  den  beholdt  ham  kun  kort.  Thi  Sarragossa  var 
imidlertid  kommen  i  saa  stor  Bevægelse,  som  den  længe 
ikke  havde  været  i.  »Contra  fueros !«  —  Frihed!  —  til  Frelse ! 
—  Disse  velbekjendte  Oprørsraab  løde  i  alle  Eetninger,  vakte 
hele  Staden  og  fyldte  Torvet  udenfor  Eaadhuset  med  en 
mægtig  Folkehob.  Nogle  Ord  fra  en  af  Perez's  Venner 
deelte  Hoben  i  to  Afdelinger.  Den  ene  Deel  strømmede 
hurtigt  ud  af  Staden,  henimod  Aljaferia,  og  den  anden  ilede 
til  Marquien  af  Almenaras  Palads,  da  man  med  Grmid  ansaae 

liam  for  at  være  Ophavsmanden  til  denne  XJdaad.  Marquien 
lukkede  sine  Porte,  hvad  han  nok  kunde  have  Grund  til,  thi 
det  var  saa  vild  en  Folkestimmel,  som  nogensinde  har  be- 
stormet en  upopulair  Embedsmands  Huus.  Store  Stene, 
Smedehamre  og  Skud  bleve  i  Masse  rettede  mod  Portene, 
men  disse,  som  vare  opførte  i  Beamonts  og  Agramonts  uro- 
lige Tider,  modstode  Angrebet  godt.  Omsider  kom  Pøbelen 
dog  ind  ved  Hjælp  af  en  Kiigslist  og  bemægtigede  sig 
sit  Bytte.  For  at  frelse  Marquiens  Liv  foreslog  En  at  føre 
ham  til  Fængslet,  og  Mængden  var  som  sædvanlig  med  den 
sidste  Taler.  Men  Anførerne  vilde  ikke  lade  ham  slippe 
saa  let,  og  før  Toget  atter  var  kommet  ret  i  Gang,  hævede 
der  sig  et  frygteligt  Raab  »Gudsdød,  dræb  ham!  Dræb 
ham!«  hvilket  istemtes  næsten  af  Alle.  Næppe  var  det 
sagt,  før  man  iværksatte  Handlingen;  den  Ulykkelige  blev 
hugget  og  traadt  under  Fødder  og  vilde  strax  være  bleven 
dræbt,  dersom  ikke  nogle  faa  Personer  af  den  bedre  Klasse, 
havde  banet  sig  Yei  gjennem  Mængden  og  med  Magt  slæbt  ham 
frem  under  deres  Hæle,  blodig  og  mishandlet,  saa  han  døde 
nogle  Dage  efter.  Som  sædvanlig  bleve  Oprørerne  ganske 
ustyrlige,  da  de  først  havde  faaet  Blod  paa  Tanden,  som 
man  siger.  Til  Lykke  for  Philips  Veimer  havde  disse  strax 
skjult  sig,  og  i  Mangel  af  Andet  at  udgyde  sit  Raseri 
over  omringede  Pøbelen  Retspaladset,  brølede,  truede,  udslyn- 
gede Pile  og  Spyd  og  affyrede  flere  Skud  mod  Bygningen 
til  de  blege  Lærdes  Forfærdelse  indenfor,  og  saaledes  holdt 
de  Øvrigheden  i  en  dødelig  Ski'æk  i  hele  fire  Timer. 

Den  anden  Afdeling  af  Folkehoben  lykkedes  det  ikke 
at  storme  Aljaferia;  brølende  af  Raseri  stode  de  udenfor  de 
tykke  Mure,  som  trodsede  alle  deres  Anfald,  men  i  Tillid 
til  deres  stærke  Fæstning  bekymrede  Inqvisitionsherrerne 
indenfor  sig  kun  lidt  om  dem.  Imidlertid  havde  Anførerne 
ladet  hente  Træ  og  tørre  Qviste  for  at  nedbrænde  Porten, 
men  før  dette  kunde  blive  iværksat,  var  Fangen  fri.  Fra 
Staden  havde  man  nemlig  sendt  det  ene  Bud  efter  det  andet 

Og  stedse  mere  indtrængende  begjært  Fangens  Løsladelse 
som  det  eneste  Middel  til  at  undgaae  en  almindelig  Ned- 
sabling! Inqvisitorerne,  som  ikke  vilde  bære  Ansvaret  for 
en  saadan  Begivenhed,  gave  tilsidst  efter,  skjøndt  modstræ- 
bende, og  udslyngede  mangt  etAnatbema.  Perez  blev  nu  i 
Triumph  ført  tilbage  til  Staden,  hvor  han  blev  indsat  i  sit 
forrige  Qvarteer,  og  Hoben  skiltes  ad  uden  videre  Optøier, 
men  Ketspaladset  var  i  en  sørgelig  Forfatning  efter  dette 
Dagværk. 

Philip  forhastede  sig  aldrig  med  Noget,  og  han  havde 
desuden  paa  den  Tid  Nok  at  tænke  paa,  navnlig  tre  store 
Krige,  et  halvt  Dusin  smaae  og  flere  store  Oprør.  Det  vilde 
heller  ikke  have  været  klogt  at  kaste  et  Folk  som  Arragonierne 
i  Armene  paa  Henrik  den  Fjerde,  hvilket  vilde  være  skeet, 
dersom  han  havde  taget  kraftige  Forholdsregler,  medens  deres 
Blod  var  ikog.  Han  vidste  ret  godt,  at  Perez,  denne  Mand, 
som  han  selv  havde  drevet  til  Fortvivlelse  og  gjort  saa  far- 
lig, havde  et  stort  Parti  iblandt  Landets  yngre  Adelsmænd, 
at  han  arbeidede  paa  at  skille  Arragonien  fra  Spanien, 
som  en  Kepublik  eller  et  eget  Kongerige  eller  hvadsomhelst, 
blot  for  at  blive  fri  for  at  adlyde  den  forhadte  Philip,  og  at 
han  allerede  havde  foretaget  nogle  Skridt  for  at  sikkre  sig 
Frankrigs  Hjælp.  Han  besluttede  derfor  at  stille  Sagen  i 
Bero,  og  Arragonierne  vare  heller  ikke  utilbøielige  til  at  gaae 
ham  imøde  paa  Halweien.  De  Besindigere  iblandt  dem 
bleve  foruroligede  ved  Philips  Planer,  de  vidste,  at  Folket 
under  tre  lange  og  tildeels  constitutionelle  Regjeringer  havde 
mistet  sine  krigerske  Egenskaber,  og  de  vidste,  hvilken  over- 
legen Styrke  Philip  kunde  føre  imod  det.  Men  skjøndt  til- 
bøielig  til  at  see  igjennem  Fingre  med  Oprøret  var  Kongen 
dog  mere  end  nogensinde  opsat  paa  at  faae  Perez  i  sin 
Magt  eller  rettere  i  Inqvisitionens  Kløer.  Uden  Haab  om 
anden  Udvei  forsøgte  Perez  at  bryde  ud  af  Fængslet,  han 
forskaffede    sig  en  Fiil   og   arbeidede  i  tre  Nætter  paa  at 

overfile  Jernstængerne  i  sin  Celle,  men  netop    som  dette  var 
lykkedes  ham,   blev  han  opdaget  og  bragt  til  et  strengere 
Fængsel.    Da  sank  hans  hidtil  ubetvingelige  Mod,  og  han 
sad  flere  Dage    stille  i  en  Krog,  plaget  af  truende    Syner. 
Hans  Overgivelse  var  fastsat  til  den  fire  og  tyvende  Sep- 
tember] 591,  og  den  tyvende  skrev  en  af  Inqvisitorerne  hen- 
rykt »at  nu  var  der  Intet  at  befrygte,  de  fleste  Adelsmænd 
vare  vundne,    og   Folket  var  altfor  ivrigt  beskjæftiget  med 
Viinhøsten  til  at  blande  sig  deri«.    Den  fastsatte  Dag,  Klok- 
ken elleve,  drog  Øvrigheden,  ledsaget  af  en  Afdeling  Mu- 
sketerer   og  Gouverneuren  i  Spidsen  for  sin  Garde  henimod 
Fængslet.      Ved  Vicekongens  Palads  sluttede    flere  Adels- 
mænd i  Spidsen  for  deres  Folk,  Alle  vel  bevæbnede,  sig  til 
dem.     De  kom  til  Torvet,   der,  ligesom  alle  Hovedgaderne, 
fra  den  tidlige  Morgenstund  havde  været  besat  med  Soldater. 
Hidtil  var  Alt  gaaet  godt,  og  intet  Tegn  tydede  paa  Opror 
eller  Modstand.     Perez  var  bleven  lagt  i  Lænker,  for  han 
blev  bragt  paa  Vognen,  der  skulde  bortføre  ham,  og  Øvrig- 
heden lykønskede    allerede    sig   selv  til    den  lette    Seir,  da 
det  pludselig  bruste  for   deres  Øren  som  et   stort  Vandfald, 
Larmen  blev  stedse  stærkere  og  nærmere,   og  i  en  Haande- 
vending  vare  Soldaterne,  som  holdt  Vagt  i  Gaderne,  drevne 
op  paa  Torvet,  fulgte  af  en  rasende  Folkehob  i  fuldt  Oprør 
og  anført  af  den  utrættelige  Gil  de  Meza  og  nogle  flere  troe 
Venner.    Uden  Betænkning  angreb  de  Soldaterne,  som  vare 
opstillede  udenfor  Fængslet,  og  da  disse  vare  Arragoniere  og 
kun  havde  liden  Lyst  til  den  Bestilling,  man  havde  sat  dem 
til,  løb  de  strax  deres  Vei;  Adelsmændene  med  Følge  fulgte 
dette  hæderlige  Exempel,  Nogle  flygtede  gjennem  de  mindre 
Gader,  Andre  over  Husenes  Tage,  og  ti  Minuter  efter  red 
Perez  i  største   Fart   henimod   Pyrenæerne.      Han  forsøgte 
dog  ikke  at  overskride  dem,  thi  den  sidste  Begivenhed  havde 
givet  hans  mørke  Planer  nyt  Liv,  og  et  Par  Dage  efter  kom 
han  tilbage  og  skjulte  sig  i  Saragossa. 

Sørgespillets  sidste  Aet  begyndte.  Øvrighederne  ilede 
med  at  retfærdiggjere  sig  og  udbredte  sig  over  deres  Hen- 
givenhed for  Kongens  Sag  og  de  Farer,  de  havde  udsat  sig 
for.  Philip  lyttede  taus  til  deres  Undskyldninger.  Der  kom 
en  Deputation  for  at  anraabe  om  Tilgivelse.  Han  modtog 
den  uden  Vrede  og  afskedigede  den  uden  nogen  Trusel, 
men  han  samlede  i  al  Hast  ved  Arragoniens  Grændser  en 
mægtig  Hær,  anført  af  den  dygtige  og  paalidelige  Don  Alonzo 
de  Vargas.  Nu  forsamlede  Cortes  sig  i  største  Hast  og 
Forfærdelse,  og  dersom  Ord  kunde  have  afvendt  den  truende 
Fare,  vilde  Arragonien  være  bleven  reddet,  da  Cortes  gjorde 
de  meest  indtrængende  Forestillinger,  modsagde  og  truede 
Kongen,  prædikede  Enighed  og  Fædrelandskj ærlighed,  for- 
dømte Vargas  og  hans  Mænd  til  Døden,  dersom  han  vo- 
vede at  overskride  Grændsen,  men  Philip  brød  sig  ikke  om 
deres  store  Ord  og  Trusler  og  benyttede  sig  af  sin  sædvan- 
lige Forstillelse  til  det  Sidste.  Armeen,  sagde  han,  var  be- 
stemt for  Frankrig,  han  havde  ikke  isinde  at  berøve  Arrago- 
nierne  deres  Privilegier,  da  det  altid  havde  været  hans  Ønske 
at  hævde  deres  »fueros«  strengt  og  ubøieligt.  Imidlertid 
marscherede  Hæren  videre.  Skjondt  skjult  var  Perez  dog 
ikke  uvirksom,  og  alle  Arragonierne  vare  ikke  blevne  førte 
bag  Lyset,  saa  at  den  vankelmodige  Kegjering  endelig  blev 
nødsaget  til  at  træffe  alvorlige  Anstalter  til  Forsvar.  Men  det 
gik,  som  man  kunde  fomdsee.  Da  Vargas  nærmede  sig 
Saragossa,  di'og  en  lille  uøvet  Hær  under  frygtsomme  An- 
førere langsomt  og  ængsteligt  imod  ham,  men  saasnart 
denne  udvalgte  Skare  fik  Øie  paa  den  kongelige  Armee, 
vendte  Officererne  Kyggen  til  og  løb  uden  Omstændighe- 
der deres  Vei.  Selvfølgelig  opløstes  Kækkerne,  og  Soldaterne 
flygtede  i  største  Uorden.  Vargas  besatte  den  tolvte  No- 
vember Staden  uden  Modstand.  Paa  samme  Tid  over- 
skred Perez  Alperne  og  naaede  Bearn  i  Forening  med 
Alle  dem,  der  ikke  vare  slaaede  med  aandelig  Blindhed.    I 

over  en  Maaned  gik  Alt  sin  rolige  Gang.  Underhandlere 
reiste  frem  og  tilbage,  Arragonierne  indgave  Adresser,  Philip 
svarede  paa  sin  gamle  Maade,  og  Ingen  blev  fængslet,  skjøndt 
Staden  talte  femten  Tusinde  prøvede  Mænd  og  Krigere. 
Omsider  aabnedes  Sluserne  for  Hævnens  inddæmmede  Strøm. 
Den  attende  December  kom  Don  Gomez  Vasques ,  den 
kongelige  Befuldmægtigede,  og  hans  værdige  CoUega,  Dr. 
Lanzi,  tilligemed  JeMes  af  Arragonien  til  Saragossa.  Før 
Dagen  var  til  Ende,  vare  alle  Fængslerne  overfyldte,  og  de 
bleve  ligesaa  hurtigt  tømte.  Den  Anfører,  som  slet  ikke 
havde  kæmpet,  faldt  som  det  første  Offer.  Han  blev  hen- 
rettet uden  Forhør  efter  sex  Timers  Arrest,  og  i  flere  Dage 
hvilede  Skarpretterens  Øxe  aldrig.  Enhver,  Høi  eller  Lav, 
som  Lanzi  ved  et  eller  andet  Kneb  kunde  faae  i  sin  Magt, 
blev  sendt  i  Døden,  ja  selv  Bøddelen  blev  henrettet  af  sin 
Medhjælper.  Omsider  var  Kongens  Hævngjerrighed  mættet, 
og  nu  kom  Touren  til  Inqvisitionen,  men  der  var  alt  faldet 
saa  mange  af  de  udsete  Offre,  at  Emissairerne  trods  alle 
deres  Bestræbelser  ikke  vare  istand  til  at  fordømme  mere 
end  en  Haandfuld  paa  ni  og  halvfjersindstyve  Personer  til 
Døden.  Tidligt  om  Morgenen  den  tyvende  October  1592,  — 
saa  lang  Tid  var  allerede  hengaaet,  bleve  disse  ulykkelige 
Offre,  hvoriblandt  Perez's  Billede  figurerede  paa  en  iøinefal- 
dende  Maade,  førte  til  Torvet,  og  den  oprørende  Offring  be- 
gyndte. Den  varede  hele  Dagen  og  endte  først  ved  Fakkel- 
skin Klokken  ni  om  Aftenen  efter  tretten  Timers  uophørlig 
Blodsudgydelse.  Da  man  var  mæt  af  at  myrde,  udstedte 
Philip  en  Proscription  i  Form  af  en  Anmesti !  et  Hundrede 
og  nitten  navngivne  Personer,  alle  de  Præster  og  Munke, 
som  havde  deeltaget  i  Oproret,  alle  de  Lovkyndige,  som 
havde  forsvaret  Landets  Kettigheder,  alle  de  Officerer,  som 
havde  marscheret  mod  hans  Hær,  og  alle  de  Fændrikker, 
som  havde  baaret  Fanen,  blev  stillede  udenfor  Lovens  Myn- 
dighed.     »Fueros«   hørte   man  efter  den  Tid  Intet  til,  de 

vare  blevne  udslettede  med  Blod.  —  Men  Antonio  Perez? 
Mistænkt  allevegne,  piint  af  Længsel  efter  sin  Familie, 
overalt  landflygtig,  til  det  Sidste  higende  efter  Magt  og 
stedse  skuffet,  vandrede  han  i  tyve  Aar  efter  den  Tid  fra 
det  ene  Sted  paa  Jorden  til  det  andet;  altid  fattig  og  ofte 
i  stor  Nød  endte  han  tilsidst  sin  elendige  Tilværelse  i  den 
trofaste  Gil  de  Mezas  Arme. 


F.  K. 


I 


Peter  Christian  Abildgaard^ 


JTeter  Christian  Abildgaard  blev  født  den  to  og  tyvende  Decem- 
ber 1740  og  døde  den  en  og  tyvende  Januar  1801**).  Han  var 
Søn  af  kongelig  Arcbivtegner  Søren  Abildgaard  og  Anne  Mar- 
grethe, født  Bastholm.  Fra  sine  tidligste  Aar  blev  han  af  Faderen 


*)  Efterfølgende  Skizze  var  oprindelig  bestemt  for  nu  afdøde  Fr. 
Algreen  Ussings  paatænkte  „Danske  biographiske  Lexicon",  — 
Trykte  Kilder:  Nyerup  og  Kraft.  Almindelig  Litera- 
turlexicon.  —  Jacob  i.  „Tale,  holden  i  Vidensk.  Selskab 
over  P.  C.  Abildgaard  den  syvende  Februar  1801"  (Jaeobis 
samlede  Skrifter  udg.  af  M.  F.  Liebenberg.  Kbhvn.  1817  p. 
135.  cfr.  N.  Bibi.  f.  Phyaik  I.  p.  154-59.  -  Hauch  i  Lah- 
des  Mindesmærker  4.  H.  p.  112.  —  J.  Baden.  Kjbhvn's 
Univers.  Journ.  niende  Aarg.  1801.  p.  42—44.  —  E.  Viborg. 
Grundtrækkene  af  P.  C.  Abildgaards  Levnet  og  Fortjenester 
m.  Portr.  (N.  Bibi.  f.  Læger.  2det  B.  1815  p.  I— XXVII,  og 
særsk.  Aftr.)  —  E.  Viborg.  Efterretn.  om  den  Kgl.  Danske 
Veterinairskoles  Indr.  1792.  —  P.  C.  Abildgaard,  Addita- 
ment.  XII  ad  commentationem  histor.  de  fatis  faustis  &  infau- 
stis  Chirurgiæ.  1788.  —  Riegels.  Brewexling  imellem  Abild- 
gaard og  Riegels  1788.  —  Molbech.  D.  Kgl.  D.  Vid.  Selsk. 
Hist.  1843.  —  N.M.Petersen.  Bidr.  t.  d.  danske  Liter.  Hist. 
V.  a.  p.  315  og  318,  b.  p.  11,  25  og  99. 

En  betydelig  Samling  af  Abildgaards  egenhændige  Breve 
—  for  Størstedelen  hidrørende  fra  hans  Udenlandsreise  1793— 
94  —  er  i  Professor  Fr.  Schierns  Besiddelse.  Da  imidlertid 
dette  udentvivl  meget  righoldige  Materiale  ikke  har  staaet  til 
min  Disposition,  kan  jeg  her  kun  henlede  Opmærksomheden 
paa  dets  Existens. 
**)  Baden  angiver  den  anden  Febr.  som  hans  Dødsdag.  (Univers^ 
Journ.  1801.  p.  42). 

vænnet  til  Flid  og  Grundighed  og  bestemt  til  at  gaae  den 
studerende  Vei.  I  en  Alder  af  tolv  Aar  blev  han  optaget  i 
Kjøbenhavns  Cathedralskole ;  hvor  han  imidlertid  kun  blev 
i  lire  Aar,  idet  han  1756  blev  ansat  paa  Hagens  Apothek. 
Dette  bestyredes  dengang  af  den  dygtige  Chemiker  Cappel, 
der  snart  opdagede  Abildgaards  betydelige  Anlæg  og  fattede 
stor  Interesse  for  ham.  Da  han  kort  Tid  efter  overtog  Fre- 
deriks Hospitals  xlpothek,  fik  Abildgaard  ogsaa  her  Ansæt- 
telse under  ham  og  drev  nu  med  stor  Iver  og  under  hans 
gavnlige  Veiledning  Studiet  af  Chemien.  Men  Abildgaards 
videbegj ærlige  Aand  og  hans  rastløse  Drift  til  Virksomhed 
lod  ham  ikke  have  Ko.  Lysten  til  videnskabelig  Forskning, 
Overbeviisningen  om,  at  han  kun  ved  alvorlig  og  anstrengt 
Flid  vilde  kunne  fyldestgjøre  den  Trang,  han  følte  til  at 
udvide  sine  Kundskaber  planmæssigt  og  fornuftigt,  fremkaldte 
hos  ham  Beslutningen  om  at  gjenoptage  de  afbrudte  Stu- 
deringer, og  med  den  ham  eiendommelige  Kraft  gjennemførte 
han  sin  Beslutning.  Al  sin  Fritid  anvendte  han  nu  til  paa 
egen  Haand  at  udvide  sine  Skolekundskaber,  medens  han 
for  at  tilfredsstille  sin  Interesse  for  Chemien  nødtes  til  at 
anvende  Nætterne  til  Studier  og  Experimenter.  —  Først  da 
han  var  sikker  paa  at  have  erhvervet  sig  de  fornødne  Kund- 
skaber, aabenbarede  han  sin  Plan  for  Faderen  og  Cappel, 
der  begge  i  Begyndelsen  gjorde  ham  mange  Modforestillin- 
ger. Han  tog  nu  (1760)  Examen  artium  og  det  følgende 
Aar  Exam.  philosoph.  og  Baccalaurei-Graden.  —  Abildgaards 
mangesidige  Dygtighed  begyndte  allerede  nu  at  blive  be- 
mærket og  benyttet.  Et  tidligt  udviklet  Talent  for  Tegning 
bragte  ham  paa  denne  Tid  i  Forbindelse  med  den  berømte 
Erik  Pontoppidan,  der  benyttede  hans  Hjælp  ved  flere  Teg- 
ninger til  »den  danske  Atlas«;  ogsaa  hans  lægevidenskabe- 
lige Studier  vandt  Anerkjendelse,  idet  en  af  den  Tids  meest 
bekj endte  Læger,  Buchwald,  antog  ham  som  sin  Amanuensis. 
Men  det  var  ikke  alene  Abildgaards  videnskabelige  Dygtig- 
hed, der  tiltrak  sig  Opmærksomhed;  hans  aabne  og  tillids- 

fulde  Charakteer,  hans  elskværdige,  beskedne  Optræden  skaf- 
fede ham  formaaende  Venner  og  Velyndere,  og  nu,  da  Val- 
get  af  hans  Fremtidsvirksomhed    forestod,    fulgte   han   sit 
Kald  og  røgtede  det  gjennem  hele   sit  Liv  med  et  saa  be- 
tydeligt Talent,  en   saa  varm  Kjærlighed  og  trofast  Udhol- 
denhed, en    saa   ubestikkelig  Kedelighed  og  Sanddruhed,  at 
han  snart  og  med  Kette  erhvervede  sig  sine  Landsmænds  Be- 
undring og  længe  før  sin  Død  nod  en  europæisk  Berømmelse. 
Allerede  fra  sine  Drengeaar  havde  Abildgaard  næret  en 
afgjort  Forkj ærlighed  for  Naturvidenskabens  forskjellige  Grene, 
og  i  de  to  Aar,  der  fulgte  umiddelbart  efter  hans  Exam.  phi- 
losophicum,  havde  hans  Studier  navnlig  gaaet  i  zoologisk  og 
anatomisk  Eetning.     Han  havde  netop  faaet  Løfte  om  et 
Reisestipendium,  da  et  andet  Tilbud  gjordes  ham,  et  Tilbud, 
der  fik  en  mægtig  Indflydelse  paa  hans  fremtidige  Virksom- 
hed. —  Der  herskede  nemlig  paa  den  Tid  en  meget  ondar- 
tet Qvægsyge  i  Danmark,    og  da  Collegium  medicum  paa 
Grev   Bernstorffs    Tilskyndelse   fik    Befaling    til    at    sende 
nogle  yngre  dygtige  Mænd  til  Lyon  for  at  studere  ved  den 
derværende  nye  Veterinairskole,  faldt  det  ene  Valg  paa  Abild- 
gaard.    Med   en  aarlig  Understøttelse  af  to  Hundrede   og 
halvtredsindstyve   Rdh\    (efter  Hauchs  Angivelse  tre   Hun- 
drede Rdlr.)   i  tre  Aar  reiste  han  da  i  Aaret  1763  til  Lyon 
sammen  med  Stud.  med.  Krøyer  og  Stud.   chirurg.  Bach- 
huusen.    Det  varede  ikke  længe,  førend  man  ogsaa  i  Lyon 
fik  Øiet  op  for  hans  geniale  Blik  og  udmærkede  Evner,   og 
dette  i  Forening  med  hans  i  høi  drad  vindende  Personlig- 
hed bevirkede  inden  kort  Tid,  at  Veterinairskolens  Forstan- 
der, Bourgelat,   tilbød  ham   en  Ansættelse.      Men    skjøndt 
baade  Tilbudet  i  sig  selv  var  meget  smigrende  og  Betingel- 
serne særdeles  gunstige,  afslog  han  det.      Man   forsøgte  nu 
paa  en  temmelig  uværdig  Maade  at  sikkre  sig  ham  i  Lyon, 
nemlig  ved  at  vanskeliggjøre  hans  Ansættelse  i  Danmark;  i 
denne  Hensigt  sendte  Bourgelat  en  Indberetning  til  Abild- 
gaards   Protector,  den  indflydelsesrige  Grev  Bernstorff,  og 

udtalte  deri  sin  Misfornøielse  med  Abildgaards  Yirksomlied 
samt  frakj  endte  ham  enhver  Dygtighed  som  Veterinaii'.*) 
Demie  usommelige  Fremgangsmaade  førte  dog  ikke  til  det 
forønskede  Kesultat ;  thi  Abildgaard  indsaae,  at  hans  Fædre- 
land kunde  drage  Nytte  af  de  Kundskaber  og  Erfaringer, 
han  havde  vundet,  og  —  uegennyttig,  som  han  var  —  stod 
han  fast  ved  sin  Beslutning  at  vende  hjem  til  Danmark. 
Han  var  ingenlunde  blind  for  de  betydelige  Vanskeligheder, 
der  vilde  stille  sig  iveien  for  Udførelsen  af  hans  Plan:  at 
oprette  en  Veterinairskole  i  Kjøbenhavn;  heller  ikke  overvur- 
derede han  sine  egne  Kræfter  i  denne  Ketning,  men  søgte 
tvertimod  paa  enhver  Maade  at  forøge  dem  og  blive  sin 
Opgave  voxen.  Den  sidste  Deel  af  sit  Ophold  i  Lyon  be- 
nyttede han,  saavidt  de  veterinairvidenskabelige  Studier  tillode 
det,  til  at  gjøre  sig  mere  bekjendt  med  den  menneskelige 
Anatomi,  navnlig  den  pathologiske,  samt  Fødselsvidenskaben 
og  kom  derved  i  Forbindelse  med  Professorerne  Pouteau  og 
Guérin. 

Efter  et  næsten  treaarigt  Ophold  i  Lyon  vendte  Abild- 
gaard tilbage  til  Danmark,  men  han  indsaae  snart,  at  Tiden 
endnu  ikke  var  tilstrækkeligt  moden  til  Fuldførelsen  af  hans 
Yndlingsplan.  Det  laa  ikke  i  Abildgaards  Natur  at  udkaste 
Planer  uden  at  overveie  dem  nøie  og  endnu  mindre  at  op- 
give dem,  naar  de  engang  vare  fattede;  han  ventede  der- 
for taalmodigt  og  benyttede  Tiden  til  at  deeltage  i  semeio- 
graphiske  Øvelser  under  EottbøU,  høre  Kratzensteins  Fore- 
læsninger over  Physik  og  til  at  fortsætte  sine  lægevidenska- 
belige Studier  under  den  bekj  endte  Læge  Fabricius. 

I  de  første  to  Aar  efter  sin  Hjemkomst  beholdt  Abild- 


*)  Muligt  er  det  imidlertid,  at  denne  haarde  og  ubillige  Dom 
havde  sin  Grund  i  Partistridighederne  mellem  Bourgelat  og 
den  bekjendte  Veterinair  Vitet,  idet  den  Førstnævnte  følte  sig 
meget  krænket  ved,  at  Abildgaard  ben5'ttede  hans  Modstan- 
ders Hjælp  ved  sine  Studier. 

gaard  den  ham  tilstaaede  aarlige  Understøttelse  imod  at  an- 
stille Undersøgelser  over  Qvægpesten,  der  nu  havde  udbredt 
sig  til  Sjælland  og  især  rasede  voldsomt  paa  Terslose  Gods 
i  Sorø- Amt.  Men  da  disse  to  Aar  vare  forløbne,  og  Abild- 
gaards Formuesomstændigheder  ikke  vare  saaledes,  at  han 
kunde  leve  uafhængigt,  saameget  mindre  som  han  den  tolvte 
Juli  1 767  havde  giftet  sig  (med  Margrethe  Christine  Jagen- 
reuter),  saae  han  sig  nødsaget  til  at  nedsætte  sig  som  prac- 
tiserende  Læge  i  Kjøbenhavn  og  disputerede  den  syvende 
September  1768  for  Doctorgraden  (De  venæ  sectione  in  sup- 
pressis  menstruis.).  Som  Læge  vandt  han  snart  stor  An- 
erkj  endelse  og  fik  Praxis  hos  en  Deel  fornemme  og  indfly- 
delsesrige Familier.  Men  under  hele  denne  sin  Virksomhed 
tabte  han  intet  Øieblik  sit  egentlige  Maal  af  Syne;  ved 
Skrifter  og  Samtaler  med  sine  formaaende  Venner  paaviste 
han  de  store  Fordele  ved  en  videnskabelig  Læreanstalt  for 
Veterinairer  og  de  betydelige  Misgreb,  som  Mangelen  af  en 
saadan  havde  foranlediget.  Det  lykkedes  ham  at  vinde  Oeder 
og  Conferentsraad  Berger  for  sin  Plan,  og  i  Aaret  1770  fik 
han  Ordre  til  at  udkaste  et  Forslag  om  Ajilæggelsen  af  en 
Veterinairskole  ved  Frederiksborg.  Dette  Foretagende  mødte 
imidlertid  saa  mange  Hindringer  i  de  stedlige  Forhold,  at  det 
kort  Tid  efter  opgaves,  og  han  maatte  gjøre  et  nyt  Udkast 
til  Oprettelsen  af  en  lignende  Anstalt  i  Kjøbenhavn.  Da 
hans  Forslag  vandt  Bifald,  troede  han  endelig  at  have  naaet 
sit  Maal,  men  den  store  politiske  Omvæltning,  der  fandt 
Sted  ved  Struensees  Fald  1772,  bragte  atter  en  Standsning. 
Dog  havde  Abildgaard  allerede  da  kæmpet  saa  dygtigt  for 
sin  Sag,  at  dens  store  Betydning  var  bleven  Kegjeringen 
klar.  Ved  en  kongelig  Eesolution  af  attende  Juni  1772 
blev  det  befalet,  at  en  Veterinairskole  skulde  anlægges  uden- 
for Kjøbenhavn,  og  Abildgaard  blev  opfordret  til  at  paatage 
sig  dette  Hverv  imod  at  erholde  en  Ansættelse  ved  Skolen 
med  en  aarlig  Gage  af  fire  Hundrede  Kdlr.  Da  imidlertid 
de   nærmere  Bestemmelser   forekom   Abildgaard   uhensigts- 

mæssige,  vægrede  han  sig  ved  at  gaae  ind  paa  Tilbudet, 
og  det  lykkedes  hans  utrættelige  Velynder,  P.  A.  Bernstorff 
at  faae  Planen  modificeret,  saa  at  Abildgaard  den  fjerde 
Januar  1773  modtog  et  af  Stald-Commissionen  udfærdiget 
Forslag,  ifølge  hvilket  der  tilbedes  ham  en  Professorpost  ved 
Skolen  med  en  aarlig  Gage  af  tolv  Hundrede  Kdlr.,  dog 
saaledes,  at  Veterinairskolen  skulde  oprettes  paa  hans  egen 
Bekostning  og  efter  en  nærmere  bestemt  Plan.  Abildgaard 
kjøbte  nu  (for  fem  Tusinde  Edlr.)  Gaarden  paa  Hjørnet  af 
St.  Anne-Gade  og  Dronningens  Gade  paa  Christianshavn  og 
lod  ufortøvet  de  nødvendige  Ombygninger  foretage.  Allerede 
i  Juli  Maaned  samme  Aar  begyndte  han  sine  Forelæsninger 
derude  og  vakte  ved  sin  klare  og  grundige  Fremstillingsmaade 
en  ikke  ringe  Opmærksomhed;  hans  Ry  gik  snart  udenfor 
Danmarks  Grændser,  og  den  tiende  November  1773  blev 
han  optaget  som  Medlem  af  det  physiographiske  Societet  i 
Lund.  Aaret  efter  blev  han  udnævnt  til  Vice-Præsident  i 
Landhusholdningsselskabet  og  kom  ved  sin  Virksomhed  der  i 
stor  Yndest  hos  daværende  Overhofmester,  General  Eichstedt, 
der  kort  Tid  efter  ydede  ham  vigtig  Hjælp.  Abildgaard 
ønskede  nemlig  at  udvide  Veterinaii'skolen,  men  selv  havde 
han  allerede  tilsat  en  temmelig  betydelig  Sum  og  kunde  ikke 
offre  Mere;  det  lykkedes  nu  Eichstedt  i  Forbindelse  med 
Abildgaards  sande  Ven,  Kammerherre,  Staldmester  Biilow,  at 
udvirke  en  kongelig  Resolution  af  femte  September  1775, 
ifølge  hvilken  Staten  overtog  en  Deel  af  Omkostningerne. 
Generalitets-  og  Commissariats-CoUegiet  bidroge  ligeledes 
betydeligt,  og  Overstaldmesteren,  Grev  Scheel,  indtraadte  til- 
ligemed Generalmajor  Ahlefeldt  i  Skolens  Direction  efter  en 
Cabinetsordre  af  tolvte  Februar  1776.  En  betydelig  Ud- 
videlse blev  nu  foretaget,  og  Skolen  gav  Udsigt  til  et  ikke 
ringe  aarligt  Overskud ;  men  Abildgaards  hæderlige  Charakteer 
fomegtede  sig  heller  ikke  her.  Skjøndt  Veterinairskolen  endnu 
var  hans  private  Eiendom,  tog  han  ikke  i  Betænkning  at 
oifre  sine   egne  Literesser  for  Statens  og  indsendte    derfor 

en  Forestilling  til  Directionen,  hvori  han  udtalte  som  sin 
Overbeviisning,  at  en  Stiftelse  som  VeterinairsMen  ikke 
burde  være  en  enkelt  Privatmands  Eiendom,  men  ifølge  sin 
Natur  tilhøre  Staten.  Directionen  delte  fuldkomment 
hans  Anskuelse,  og  den  niende  Juni  1776  overtoges  Anstal- 
ten af  det  Offentlige.  De  temmelig  betydelige  Samlinger, 
som  Abildgaard  eiede,  afkjøbtes  ham  derimod  først  senere 
(1784)  tilligemed  hans  Bibliothek,  bestaaende  af  omtrent 
tre  Tusinde  Bind. 

Samme  Aar,  hvori  nysnævnte  Forandring  i  hans  Stilling 
til  Veterinairskolen  var  foregaaet,  valgtes  han  til  Medlem  af 
Videnskabernes  Selskab*)  og  af  CoUegium  medicum**)  og 
skrev  i  de  følgende  Aar  en  stor  Mængde  —  for  Størstedelen 
naturvidenskabelige  —  Afhandlinger,  der  optoges  i  disse  Sel- 
skabers Skrifter  og  vidne  om  hans  overordentlig  alsidige 
Lærdom.  Allerede  tidligere  havde  han  publiceret  en  stor 
Deel  mindre  Afhandlinger  i  forskjellige  Eetninger  og  i  1772 
været  Medarbeider  af  »Biblioth.  for  nyttige  Skrifter«.  Imod 
en  vis  Procurator  Kosenlund,  der  som  Pseudonym  (Junior 
Philopatreias)  »fyldte  Pressen  med  en  stor  Mængde  usle 
Piecer,«  udgav  han  under  Mærket  »Kosentorne«  et  Par 
Smaaskrifter,  af  hvilke  navnlig  det  ene  bærer  den  for  Da- 
tidens Smag  ret  betegnende  Titel:  »Et  velmeent  Brev  og 
Erindring  til  alle  de  Østersers,  Hummers,  Krabbers,  Torskers, 
HeUeflynderes,  Ski'ubbers,  Hornfiskers,  Skallers,  Sandskrub- 
bers, Anciovesers,  Negenogeners  og  Ulkers  Sielesørger   .  .  . 


*)  I  Aaret  1795  blev  han  paa  Grand  af  Conferentsraad  Jacobis 
Alder  og  Svagelighed  udnævnt  til  Selskabets  „anden  Secre- 
tair".  — 
**)  Efter  N.  M.  Petersen  (Literat.  Hist.  V  b.  p.  11)  var  Abild- 
gaard selv  en  af  Stifterne.  —  Den  Mængde  Commissioner  og 
saavel  inden-  som  udenlandske  Selskaber,  hvoraf  Abildgaard 
senere  blev  Medlem,  skal  ikke  nævnes  her;  en  Fortegnelse 
over  dem  findes  bl.  a.  St.  i  Hauch's  Biographi  over  ham 
(Lahde:  Mindesmærker.  4  H.  p.   10.). 

Junior  Philopatreias  .  .  .  Hans  i  Trykken  udgivne  Gallima- 
thias  (etc.)  skrevet  paa  den  almindelige  Fornufts  Vegne  af 
Rosentorne.«  Kjobenhavn  1771  [N.  M.  Petersen  1.  c.  V.  a. 
p.  318].  Endvidere  leverede  han  i  Aaret  1778  under  Nav- 
net Andreas  Naalemager  flere  Bidrag  til  »Alm.  dansk  Bi- 
bliothek«.  — 

Af  størst  Betydning  var  uden  Sammenligning  Abild- 
gaards veterinairvidenskabelige  Arbeider,  thi  om  end  de  fleste 
af  hans  øvrige  Skrifter  vidne  om  en  stor  Overlegenhed  over 
Stoffet,  om  en  samvittighedsfuld  og  paalidelig  Behandling 
og  om  Evne  til  at  fremstille  klart  og  bestemt,  saa  kunne 
de  dog  ikke  siges  at  have  været  epochegj ørende.  At  dette 
derimod  gj ælder  om  hans  veterinairvidenskabelige  Arbeider, 
er  hævet  over  al  Tvivl,  og  det  er  med  fuld  Ret,  at  Abild- 
gaard er  bleven  kaldet  »den  danske  Veterinairvidenskabs 
Fader.«  Hans  zoologiske  Arbeider,  der  for  Størstedelen  fin- 
des i  Naturhistorie- Selskabets  og  Videnskabernes  Selskabs 
Skrifter,  ere  navnlig  monographiske  Fremstillinger  af  lavere 
Dyr,  og  flere  af  dem  udmærke  sig  ved  en  for  den  Tid  sj  el- 
dent  omhyggelig  og  exact  Behandling.  Af  særlig  Interesse 
er  hans  Afhandling:  »Almindelige  Betragtninger  over  Ind- 
volds-Orme, Bemærkninger  over  Hundesteilens  Bændelorm« 
0.  s.  V.  LNaturhist.-Selsk.s  Skr.  I  B.  1.  H.  p.  26],  thi  selv 
om  Resultaterne  af  hans  deri  publicerede  Undersøgelser 
senere  have  viist  sig  i  flere  Henseender  ikke  at  være  fuld- 
stændigt overeensstemmende  med  Virkeligheden  [cfr.  v.  Baer: 
»Ueber  Linné's  im  Wasser  gefundene  Bandwiirmer.«  Ver- 
handl,  d.  Gesellsch.  naturforsch.  Fr.  z.  Berlin.  I.  1829.  p. 
388  og  Steenstrup :  »Iagttagelser  og  Bemærkninger  om  Hun- 
desteilens Bændelorm.«  Oversigt  over  Vidensk.  Selsk.s  Forh. 
i  1857.  p.  186],  saa  har  Abildgaard  dog  Fortjenesten  af  at 
være  den  Første,  der  anstillede  Forsøg  over  »Indvoldsormes 
Overførelse  fra  det  ene  Dyr  til  det  andet  —  Begyndelsen 
til  en  Række  Forsøg,  der  i  det  sidste  Decennium  ere  blevne 
planmæssig    gjennemførte     efter    en    større    Maalestok   og 

have  bragt  Videnskaben  og  Livet  betydelige  Kesultater« 
[Steenstrup  1.  c.  p.  187].  —  Af  mindi^e  videnskabelig  Be- 
tydning, men  dog  langtfra  uden  Interesse  er  hans  Beskrivelse 
over  det  store  Megatherium- Skelet,  der  opbevares  i  det  na- 
turhistoriske Museum  i  Madrid,  og  som  han,  uagtet  det 
»ikke  var  tilladt  i  dette  Cabinet  at  opskrive  og  endnu  min- 
dre at  aftegne  Noget«,  dog  fandt  Leilighed  til  at  beskrive  og 
tildeels  at  afbilde  [Vidensk.  Selsk.s  Skr.  Ny  Smig.  V.  p. 
402—414].  Abildgaard  deeltog  efter  O.  Fr.  Mullers  Død  i 
Udgivelsen  af  det  berømte  Værk,  Zoologia  Danica,  hvoraf 
Vol.  III  udgik  fra  hans  Haand  og  i  flere  Henseender  staaer 
over  de  tidligere  udkomne  Bind ;  ogsaa  i  det  efter  hans  Død 
udgivne  Vol.  IV  (1806)  findes  Bidrag  af  ham. 

Den  overordentlige  Virksomhed,  Abildgaard  udfoldede 
som  Veterinair,  bragte  ham  og  hans  Skole  i  stor  Anseelse  i 
Udlandet,  og  en  ikke  ringe  Deel  af  de  Forbedringer,  han 
indførte  herhjemme,  vandt  særdeles  stor  Anerkj endelse  ved  frem- 
mede Veterinairskoler,  Af  særlig  Betydning  i  saa  Henseende 
var  den  Forandring,  han  foretog  ved  Beslaget;  ligeledes  skyldes 
det  fornemmelig  hans  Iver  og  Udholdenhed,  at  den  spanske 
Faarerace  bragtes  til  Danmark,  og  en  ikke  ringere  Fortjeneste 
har  han  indlagt  sig  ved  at  være  den  Første,  der  med  tilstræk- 
kelig Sagkundskab  og  Energi  har  anviist  det  eneste  Middel 
til  at  hindre  Udbredelsen  af  Qvægsyge,  nemlig  Afspærring 
og  Nedslagtning.  Hans  bestemte  Udtalelser  i  denne  Retning 
mødte  naturligviis  i  Begyndelsen  megen  Modstand,  men  Er- 
faringen viste  snart,  at  han  havde  Ret.  Som  Secretair  ved 
Directionen  for  Stutterierne  —  og  senere  (fra  1789)  som 
Medlem  af  samme  —  virkede  han  med  Dygtighed  og  Klog- 
skab for  Hesteavlens  Fremme,  og  her,  som  overalt,  gik  hans 
Bestræbelser  ikke  alene  ud  paa  at  gavne  i  Øieblikket,  men 
tillige  paa  at  danne  en  sikker  Grundvold  for  nye  Fremskridt 
ved  at  opdrage  dygtige  Elever,  der  kunde  fortsætte,  hvad 
han  havde  begyndt.  At  Abildgaards  Ønsker  i  denne  Hen- 
seende ikke  altid  fik  det  fortjente  Udfald,  kan  kun  tilskrives 

hans  grundærlige  og  retskafne  Charakteer,  der  gjorde  ham 
det  saa  vanskeligt  at  troe  paa  Underfundighed  og  rænkefuld 
Egennytte.  Han  nieente  i  den  unge  Erik  Wiborg  at  have 
fundet  et  Menneske,  der  med  Dygtighed  vilde  kunne  træde 
i  hans  Fodspor,  og  med  en  næsten  faderlig  Omhu  og  en 
utrættelig  Hjælpsomhed  tog  han  sig  af  hans  videnskabelige 
Uddannelse,  kun  lidet  anende,  at  det  var  en  Uværdig  og  en 
Dødsfjende,  paa  hvem  han  bortødslede  sin  rige  Hjælp.  Fra 
det  Øieblik  af,  da  denne  Person  ved  sin  Lærers  egen  Med- 
virkning blev  ansat  som  Lector  ved  Veterinairskolen  (den 
syv  og  tyvende  Marts  1783),  var  Abildgaards  rolige  Virk- 
somhed forstyrret,  men  taalmodig  og  overbærende  søgte  han 
enhver  Undskyldning  for  hiins  Utaknemlighed.  Den  milde 
og  rolige  Maade,  hvorpaa  han  bedømte  Wiborgs  Adfærd,  sees 
blandt  andre  Steder  ogsaa  i  et  Brev,  som  han  i  Aaret  1793 
fra  Berlin  skrev  til  sin  Hustru*) 

.  .  .  »Gjør  hvad  der  er  at  gjøre  i  enhver  Begivenhed 
og  vær  roelig  i  den  faste  Overb[ev]isning  at  et  got  Forsyn 
styrer  og  leeder  os  uagtet  vi  synes  at  styre  og  lede  os  selv. 
Laad  os  være  villige  til  [at]  taale  alt  hvad  der  hender,  ondt 
og  got  i  Tingenes  Kjæde.  Det  meeste  som  foi styrrer  vor 
Roelighed  er  dog  i  Grunden  ubetydeligt.«  .  .  .  »Wiborgs 
Planer  maa  icke  forstyrre  Dig  —  Han  er  virkelig  icke  ond, 
vil  intet  ondt,  men  er  kun  uroelig  og  forfængelig  og  vil 
stedse  noget  nyt,  stedse  viise  sig  som  en  udmærket  Mand. 
Lad  det  gaae,  han  har  selv  Umagen  og  Uleiligheden,  mig 
og  Dig  kan  det  icke  skade.  Vær  Du  kun  redelig  og  ret- 
skaffen imod  ham,  uden  at  være  fortroeligere  og  aabenhjerti- 
gere  end  han  kan  taale  det«  .  .  .  »Hils  Wiborg  ~  jeg  hol- 
der virkeligen  af  ham,  endskjøndt  jeg  ikke  altid  kan  være 
af  hans  Meening«  .  .  .  »Lad  Du  ham  tumle  sig.  Vi  have  nu 
tumlet  saa  længe.    Han  skal  jo  selv  til  Enden  staae  derfor. 


*)   Brevet  tindes    i   Manuscriptsamlingen    i    Bibliotheket  paa  Hof- 
mansgave. 

For  alting  maa  man  ey  giøre  ham  Livet  sunrt,  det  confun- 
derer  ham  og  han  handler  da  mindre  rigtigt.  Det  gjor  mig 
ondt,  at  man  regner  ham  sine  Feyl  for  heit  og  tillægger 
ham  flere  end  han  har.  Han  er  fremfarende,  uklog  og  vil 
dog  være  meget  klog,  meget  forsigtig.  Dette  er  Feyl  som 
af  og  til  kan  være  ubehagelige  for  dem,  der  har  med  ham 
at  giøre;  men  det  er  icke  Ondskab,  og  han  bor  derfor  icke 
hades.«  — 

Og  dette  Menneske,  der  stod  i  en  saa  stor  Taknemlig- 
hedsgjæld  til  Abildgaard  og  behandledes  med  saa  megen 
Humanitet  og  Mildhed,  undsaae  sig  ikke  ved  at  benytte  de 
Leiligheder,  som  Abildgaards  tillidsfulde  og  aabne  Adfærd 
frembød  for  ham,  til  at  krænke  sin  Velgjører  og  hans  ædle 
Venner*).  Men  for  feig  til  at  træde  aabenlyst  op  som  Abild- 
gaards Modstander  fulgte  han  sin  listige  Charakteers  Til- 
skyndelse og  fremhyklede  Oprigtighed  og  Hengivenhed  mod 
ham  overalt,  hvor  hans  Planer  ikke  led  derunder. 

En  Anden  blandt  de  Faa,  hvis  Sindelag  var  fjendtligt 
mod  Abildgaard,  var  Mels  Detlev  Riegels.  Denne  altfor 
frugtbare  Forfatter  havde  en  ulykkelig  Tilbøielighed  til  at 
undersøge  og  critisere  Alt  og  en  endnu  ulykkeligere  til  at 
ville  publicere  sine  Resultater.  Denne  Svaghed  havde  ogsaa 
forledet  ham  til  at  vove  sig  ind  paa  Anatomiens  Territorium, 
og  da  hans  Forfængelighed  ikke  blev  tilstrækkelig  smigret 
af  Abildgaard,  benyttede  han  Leiligheden  til  i  et  af  sine 
Skrifter  (De  fatis  faustis  et  infaustis  Chirurgiæ  1787)  at 
udslynge  den  Beskyldning  imod  ham,  at  han  tilsidesatte  de 
Pligter,  der  paa  hvilte  ham  som  Forstander  for  Veterinair- 
skolen.     Da  han  umiddelbart  derefter  med  en  paafaldende 


*)  Om  den  Modstand  Abildgaard  flere  Gange  mødte  under  sin 
Virksomhed  i  Videnskabernes  Selskab,  navnlig  ved  Forkastel- 
sen af  tre  af  ham  til  Medlemmer  proponerede  hæderlige  Mænd, 
skyldes  Wiborgs  Intriguer,  vides  ikke  med  Sikkerhed;  dog  «.t 
det  ikke  usandsynligt. 

Hi^to^isk  Arcliiv.     1870.     1.  3.> 

Smagløshed  og  Arrogance  opfordrede  Abildgaard  til  at  holde 
Forelæsninger  over  et  opgivet  Afsnit  af  Anatomien  og  at 
stille  Veterinairskolens  Cadavere  til  hans  og  nogle  af  hans 
Venners  Disposition,  udspandt  der  sig  en  kort  Brevvexling 
mellem  dem.  Den  ellers  saa  taalmodige  Abildgaard  tog 
heri  kraftigt  til  Gjenmæle,  og  hans  sidste  Brev  til  Eiegels 
viser,  at  der  dog  var  en  Grændse  for  hans  Godmodighed. 
Han  skriver:  »For  ethvert  anstændigt  og  fornuftigt  Menne- 
ske, som  vil  benytte  sig  af  Veterinair  Skolen  eller  min  Un- 
derviisning,  er  Skolen  og  jeg  til  Eede ;  men  ikke  for  Dem. 
Forresten  har  jeg  slet  Intet  derimod,  at  De  efter  Deres  eget 
gode  Forslag,  i  Deres  mig  idag  tilskrevne  Brev,  gaaer  til 
Natmanden  for  at  moere  Dem.  Ved  denne  Leilighed  lader 
jeg  dem  tillige  vide,  for  ei  at  nødes  til  at  beskiemme  Dem 
for  Deres  Bud,  at  jeg  ikke  imodtager  flere  Breve  fra  Dem. 
Jeg  har  deraf  saamange  som  behøves  til  et  godt  Capitel 
i  deres  Biographie.« 

Men  for  disse  Ubehageligheder  fandt  Abildgaard  en  rig 
Erstatning  i  sit  varme  og  trofaste  Venskabsforhold  til  mange 
af  den  Tids  meest  fremragende  Personligheder.  Hæders- 
mænd som  Tønder-Lund,  Eathke  og  den  verdensberømte 
Botaniker,  Martin  Vahl.  udgjorde  hans  nærmeste  Omgang, 
og  det  usvigelige  Venskab,  der  i  Forening  med  fælles  Inter- 
esser bandt  dem  sammen,  bar  Frugt  blandt  Andet  i  Opret- 
telsen af  Naturhistorie-Selskabet*)  (1789).  —  Som  Modvægt 
mod  de  Skufl'elser,  Abildgaard  havde  lidt  med  Hensyn  til 
sine  Forventninger  om  Wiborg,  havde  han  den  Tilfredsstil- 
lelse hos  en  anden   af  sine  Elever    at  finde   den  inderligste 


*)  Den  første  Plan  til  dette  virksomme  Selsliabs  Stiftelse  skyldes 
Abildgaard,  som  fremkom  dermed  den  tiende  September  1789. 
(jfr.  Fortalen  af  Suhm  i  Skrifter  af  Naturhistorie-Selskabet.  I. 
1790.)  -  Til  de  nf  Selskabet  udgivne  Skrifter  leverede 
Abildgaard  flere  værdifulde  Afhandlinger,  fornemmelig  af  zoo- 
logisk Indhold. 

Taknemlighed  og  den  meest  uskrømtede  Hengivenhed,  nem- 
lig hos  den  som  Videnskabsmand  haardt  forurettede  og  som 
Menneske  sikkert  miskjendte  J.  W.  Neergaard. 

Abildgaard  foretog  endeel  Udenlandsreiser.  I  Aaret 
1784  ledsagede  han  en  vis  Rosenorn  paa  en  Reise  til  Got- 
tingen,  17<S6  fulgte  han  med  Staldmester  Biilow  til  Pyrmont, 
1790  blev  han  beordret  til  at  foretage  en  Reise  omkiing  i 
Danmark  for  at  undersøge  Hesteavlens  Tilstand  og  benyttede 
Leiligheden  til  at  gjore  en  Udflugt  til  Helgoland,  bvor  han 
gjorde  en  Deel  geognostiske  Iagttagelser.  1793  og  1794 
reiste  han  med  Staldmester  von  der  Maase  til  Tydskland  og 
Italien,  hvorfra  han  ene  begav  sig  til  Spanien  og  Portugal 
og  senere  vendte  tilbage  til  Nord-Italien.  Med  den  unge 
Greve  Reventlow  bereiste  han  i  Aaret  1798  det  sydlige  Norge, 
og  to  Aar  senere  reiste  han  i  Selskab  med  Greve  Bille  Brahe 
til  det  Nordenfjeldske  og  til  Stockholm.  Paa  disse  Reiser 
stiftede  han  Bekjendtskab  med  en  Mængde  af  Samtidens 
berømte  Lærde  og  modtog  overalt  Beviser  paa  den  store 
Priis,   som  disse  satte  paa  hans  videnskabelige  Virksomhed. 

Over  Abildgaards  Død  er  der  kastet  en  mørk  Skygge, 
men  vistnok  med  Urette.  Det  sagdes,  at  han  i  Fortvivlelse 
over  en  Modstanders  Intriguer  og  Rænker  havde  taget  Gift, 
men  der  foreligger  for  Lidet,  til  at  man  kan  fæste  Lid  der- 
til, og  Abildgaards  faaftige  og  taalmodige  Charakteer  vidner 
derimod.  Han  døde  pludseligt  i  sit  Hjem  i  en  Alder  af 
lidt  over  tresindstyve  Aar. 

Jonas  Collin. 

Jean-Baptiste  Poquelin,  der  senere  antog  Navnet  Moliére, 
blev  født  i  Paris  i  Aaret  1622.  Hans  Bedstefader  og  hans 
Fader  vare  Tapetserere  eller  Meubelhandlere,  og  det  var  Be- 
stemmelsen, at  Moliére  skulde  oplæres  i  det  samme  Haand- 
værk,  efter  at  han  havde  nydt  den  nødtorftige  Underviisning, 
som  man  paa  den  Tid  ansaae  for  tilstrækkelig  for  en  Kjøb- 
mand  eller  Haandværker ;  den  unge  Poquelin  vilde  imidlertid 
ikke  lade  sig  nøie  hermed,  og  efter  megen  Modstræben  fra 
Faderens  Side  lykkedes  det  endelig,  navnlig  ved  Bestefade- 
rens  Bistand,  at  bevæge  ham  til  at  sætte  Sønnen  i  et  Je- 
suitercollegium.  Den  lille  Poquelins  Bedstefader  tog  ham 
ofte  med  sig  til  Theatret  i  Hotel  de  Bourgogne,  og  her 
var  det,  at  hans  Tilboielighed  for  Theatret  vaaguede,  og 
at  det  gik  op  for  ham,  at  hans  Plads  ikke  var  i  Faderens 
Boutik.  Efterat  have  fuldendt  sine  forberedende  Studier  i 
CoUegiet  og  studeret  Philosophi  under  Gassendi  kastede  han 
sig  over  Eetsstudiet  til  stor  Sorg  for  Faderen,  der  havde 
glædet  sig  til  at  see  ham,  den  ældste  af  ti  Sødskende,  som 
sin  Efterfølger  ikke  alene  i  sin  Boutik,  men  ogsaa  i  det 
Embede,  han  beklædte  som   »Kongens   Tapetserer  og  Kam- 


*)  Taschereau:  Histoire  de  la  vie  et  des  oiivrages  de  Moliére; 
-  Ph.Chasles:  Oeuvres  complétes  de  J.  B.  Poquelin  Moliére. 
—  Génin:  Vie  de  Moliére. 

mertjener«.  For  at  føie  Faderen  modtog  Moliére  senere 
Embedet  som  »Kongens  Kammertjener«. 

Den  unge  Poquelins  Tilbøielighed  til  Theatret  gjorde 
sig  imidlertid  mere  og  mere  gjældende.  Efterhaanden  op- 
gav han  aldeles  sine  juridiske  Studier  for  alene  at  kunne 
følge  sin  Lyst  til  Skuespilkunsten,  og  i  Aaret  1641  see  vi 
ham  i  Spidsen  for  et  lille  Selskab,  der  meest  bestod  af  unge 
Mænd  af  god  Familie,  som  under  Navnet  »rillustre  théå- 
tre«  gave  Forestillinger  paa  forskjellige  Steder  i  Paris. 

Paa  denne  Tid  var  det,  at  Poquelin  forandrede  sit  Navn 
til  Moliére.  Skjøndt  han  aldrig  meddeelte  Nogen  Motivet 
til  denne  Navneforandring,  er  det  dog  øiensynligt,  at  han 
foretog  den  alene  for  at  skjule  sit  Familienavn.  Da  man  paa 
Moliéres  Tid  og  endnu  længe  efter  hans  Død  med  en  vis 
Foragt  saae  ned  paa  enhver  Skuespiller,  er  det  let  forstaae- 
ligt,  at  hans  Slægtninge  vare  fortvivlede  over,  at  han  havde 
valgt  denne  Vei,  og  gjorde  deres  Bedste  for  at  bevæge  ham 
til  at  forlade  den.  Noget,  der  dog  ikke  skulde  lykkes  dem. 
Moliére  modstod  deres  Bonner  og  Trusler,  ligesom  han 
senere  modstod  sin  forhenværende  Skolekammerat,  Prindsen 
af  Contis  Tilbud  om  at  blive  hans  Secretair;  og  det  var 
ikke  alene  hans  Kjærlighed  til  Kunsten,  der  bragte  ham  til 
at  holde  fast  ved  Scenen,  men  det  var  ogsaa  —  og  dette 
er  betegnende  for  hans  redelige  Charakteer  —  hans  Omhu 
for  sine  Kammerater,  hvis  eneste  Støtte  han  var.  Hvad  an- 
gaaer  Oprindelsen  til  Navnet  Moliére,  da  har  man  søgi  den 
i  det  latinske  Verbum  moliri,  o:  at  anstrenge  sig  for  at 
komme  fremad,  men  rimeligere  turde  det  være,  at  det 
stammer  fra  en  lille  Landeiendom,  som  Familien  Poquelin 
eiede. 

I  Begyndelsen  spillede  Moliéres  Selskab  kun,  fordi  det 
morede  dets  Medlemmer,  og  man  tog  ingen  Betaling  for 
Adgangen  til  Selskabets  Præstationer;  men  efterhaanden 
som  Ressourcerne  slap  op,  begyndte  man  at  tage  Adgangen 
betalt,  og  tilsidst  slog  Selskabet  sig  sammen  med  Familien 

Bqjarts  Troup  og  spillede  sammen  med  den  deels  i  Paris, 
deels  i  en  stor  Deel  franske  Provindsbyer.  Moliére  blev 
Directeur  for  Selskabet  og  arbeidede  under  dets  mangeaarige 
Omflakken  i  Provindserne  med  en  saadan  Iver  ogDygtighed 
paa  at  danne  de  enkelte  Medlemmer  til  dygtige  Skuespillere, 
at  Selskabet  af  Samtidige  omtales  som  det  bedste  Provinds- 
selskab,  man  nogensinde  havde  seet;  han  var  Sjælen  i  det 
Hele,  han  besad  selv  et  sjeldent  Talent  og  forstod  med  en 
mærkelig  Dygtighed  at  forme  sine  Medspillende  og  udvikle 
de  specielle  Talenter,  af  hvilke  enhver  af  dem  var  i  Besiddelse.  I 
tretten  Aar  flakkede  han  saaledes  omkring  fra  Sted  til  Sted; 
sin  Tid  deelte  han  mellem  Uddannelsen  af  sin  Troup,  Stu- 
diet af  de  gamle  Forfattere  og  de  italienske  Lystspildigtere, 
Iagttagelsen  af  den  ham  omgivende  Verden  og  Kjærlig- 
hedens Glæder.  Moliére  nærede  nemlig  en  dyb  Beundring 
for  den  qvindelige  Skjønhed,  en  Beundring,  der  undertiden 
bragte  ham  i  ret  piquante  Situationer ;  en  forunderlig  Stilling 
indtog  han  i  denne  Retning  i  sit, eget  Selskab  mellem  Ma- 
deleine Béjart,  Mademoiselle  Debrie  og  Mademoiselle  Duparc ; 
Madeleine  Béjart,  der  var  to  Aar  ældre  end  Moliére,  var 
den  Forste,  der  vandt  hans  Kjærlighed,  og  det  var  udentvivl 
hende,  der  bevægede  ham  til  at  fore  det  omflakkende  Liv  i 
Provindserne.  Men  hvad  enten  nu  Madeleine  var  Moliére 
altfor  bydende  og  hovmodig,  eller  Alderen  havde  sat  sit 
Stempel  paa  den  tidligere  Soubrettes  Skjønhed,  nok  er  det, 
Moliére  kastede  sine  Øine  paa  Mademoiselle  Duparc,  en  maje- 
stætisk og  classisk  Skjønhed,  der  imidlertid  i  lang  Tid 
vægrede  sig  ved  at  modtage  hans  Hyldest.  Mademoiselle 
Debrie,  der  var  en  særdeles  talentfuld  Skuespillerinde  og 
paa  samme  Tid  en  fuldendt  Skjønhed,  viste  en  større  Efter- 
givenhed; det  var  dog  ikke  nogen  lidenskabelig  Kjærlighed, 
hun  nærede  for  Moliére,  men  kun  en  overbærende  og  barm- 
hjertig Medfølelse,  og  der  udviklede  sig  efterhaanden  et 
inderligt,  fortroligt  Forhold  meUem  disse  To,  som  ved- 
varede, indtil  Moliére  giftede  sig.     Ved  Siden  af  disse  tre 

Qviiider  opvoxede  et  Barn,  der  var  bestemt  til  at  skulle 
udove  en  indgribende,  overordentlig  sørgelig  Indflydelse  paa 
Moliéres  senere  Liv:  det  var  Madeleines  yngre  Søster,  Ar- 
mande  Béjart. 

I  Aaret  1 658  kom  Selskabet  tilbage  til  Paris  og  opførte 
i  Kongens  og  Hoffets  Nærværelse  en  Tragedie,  »Andromeda« ; 
da  tragiske  KoUer  imidlertid  vare  Moliéres  svage  Side,  og  da 
han  var  sig  dette  bevidst,  bad  han  Kongen  om  Tilladelse  til 
at  maatte  spille  et  af  de  smaae  Divertissementer,  der  havde 
forskaftet  ham  nogen  Omtale,  og  hvormed  han  »regalerede« 
Provindserne.  Da  han  havde  erholdt  denne  Tilladelse,  spil- 
lede Selskabet  »le  docteur  amom^eux«,  og  Kongen  var  saa 
tilfreds  med  dette  Stykke  og  dets  Udførelse,  at  han  tillod 
Selskabet  at  antage  Navnet  »la  Troupe  de  Monsieur«  og  at 
spille  paa  Theatret  Petit-Bourbon  afvexlende  med  de  italienske 
Skuespillere. 

Her  standse  Moliéres  Læreaar;  der  begyndte  nu  for 
ham  en  ny  Periode,  igjennem  hvilken  der  drager  sig  tre 
røde  Traade,  som  stadig  krydse  hverandre:  -~  hans  indre 
lidenskabelige  Liv,  et  Liv,  der  var  saa  fuldt  af  Kummer, 
som  man  næppe  kan  forestille  sig  det;  —  hans  Kunstnerliv, 
der  var  en  Kække  af  Triumph  er,  blandede  med  sjeldne  Ne- 
derlag, og  støttede  ved  Ludvig  XIV  s  uafbrudte  Sympathi  og 
urokkelige  Beskyttelse;  —  og  endelig  hans  sociale  og  poli- 
tiske Liv,  der  betegnedes  ved  en  hidsig,  men  dygtig  ført 
Kamp  mod  Fordommene  mod  hans  Stand  og  mod  den  men- 
neskelige Lettroenhed  og  Svaghed,  som  han  angreb  og  kastede 
til  Jorden  uden  Medlidenhed,  uden  Omsvøb,  men  ikke  uden 
Behændighed  og  Finhed.  Indtil  sit  otte  og  tredivte  Aar  havde 
Moliére  kun  skrevet  nogle  temmelig  formløse  Smaating  efter 
italiensk  Mønster,  foruden  de  to  veludarbeidede  Comedier 
»l'Etourdi«  og  »le  Dépit  amoureux«,  der  vistnok  ogsaa 
begge  vare  baserede  paa  italienske  Forbilleder,  men  i  hvilke 
dog  alligevel  Moliéres  Skabertalent  og  sunde  Blik  skinnede 
igjennem.    Den  moderne  Comedie  existerede  endnu  slet  ikke, 

eller  den  existerede  i  ethvert  Tilfælde  kun  som  en  Efterlig- 
ning af  den  antike  Comedie;  denne  Efterligning  kunde  saa 
atter  enten  være  directe  eller  søge  Stof  og  Form  hos  span- 
ske eller  italienske  Forfattere,  der  atter  havde  taget  de  Gamle 
til  Forbilleder.  Digterne  skreve  bestandig  med  Blikket  fæstet 
paa  Komerne  eller  Grækerne;  Ingen  faldt  paa  at  kaste  Øiet 
paa  sine  Omgivelser.  Selv  Moliére,  der  var  begavet  med  en 
saa  mægtig  Originalitet,  fulgte  i  Begyndelsen  den  alminde- 
lige Vei:  han  efterlignede. 

»Les  Précieuses  ridicules«  (1659)  aabnede  en  ny  Æra. 
Fra  dette  Øieblik  af  følte  Moliére,  at  han  havde  fundet  den 
Vei,  han  burde  følge ;  han  saae,  at  han  ikke  længer  behøvede 
at  søge  saa  langt  bort  som  til  Aristophanes,  Terents  eller 
Plautus;  der  var  Latterligheder  nok  at  revse  hos  de  Menne- 
sker, som  levede  og  bevægede  sig  omkring  ham  selv.  Fra 
den  Tid  af  laante  de  gamle  Forfattere  ham  kun  enkelte  Si- 
tuationer, enkelte  dramatiske  Vendinger,  men  de  vare  ikke 
længer  Mønstre  for  ham ;  sine  Mønstre  tog  han  af  det  men- 
neskelige Samfund,  hvori  han  levede. 

Stoffet  til  »Les  précieuses«  hentede  Moliére  fra  Hotel 
Kambouillet,  hvor  der  jevnlig  holdtes  nogle  ret  originale 
Sammenkomster  hos  Marquisen  af  Kambouillet.  Formaalet 
for  disse  Sammenkomster,  ved  hvilke  man  saae  Blomsten  af 
Tidens  Skjønaander,  var  efterhaanden  blevet  en  forceret 
Stræben  efter  at  forbedi*e  Sproget  og  Sæderne,  hvorved  man 
imidlertid  kun  opnaaede  at  give  et  levende  Billede  af  den 
meest  storslaaede  Aifecleerthed  og  Forski'uethed.  Med  stor 
Grundighed  og  Alvor  behandlede  man  aldeles  ligegyldige 
Spørgsmaal;  med  en  barnagtig  Baffineerthed  søgte  man  nye 
Ordsammensætninger  og  nye  Vendinger  i  Sproget,  men  istedet- 
for  at  simplificere  Udtrykkene  for  Tanken  iklædte  man  de 
simpleste  og  almindeligste  Ideer  et  saa  forvirret  og  compli- 
ceret  Væv  af  Ord,  at  tilsidst  næppe  engang  de  Indviede 
forstode  Meningen  deraf.  Denne  Forqvakliug  af  Sproget  holdt 
sig   imidlertid   ikke    indenfor    Hotel   Rambouillets    Yægge; 

den  begyndte  hurtigt  at  sprede  sig  og  bemægtige  sig  mange 
Kredse  udenfor  Hotellet  og  standsedes  forst  ved  Moliéres 
vittige  Satire  i  »Les  précieuses«. 

Den  attende  November  1659  leverede  Moliére  sin  Ba- 
taille  mod  denne  falske  Smagsretning,  der  allerede  havde  fun- 
det saa  mange  Tilhængere.  Man  saae  det  uigjendrivelig 
Sande  i  det  Billede,  Moliére  havde  oprullet,  og  et  stormende 
Bifald  lønnede  hans  Bestræbelser  for  at  bortrydde  den  falske 
Smag.  En  gammel  Mand,  der  sad  i  Parterret,  blev  endog 
i  den  Grad  reven  med  af  sin  Beundring  for  den  frimodige 
og  sunde  Comik,  der  charakteriserede  Stykket,  at  han  midt 
under  Opførelsen  udbrød:  »Mod,  Moliére,  see,  det  er  ægte 
Comedie!«  Selv  de  ivrigste  Tilhængere  af  den  Retning,  der 
havde  udbredt  sig  fra  Hotel  Rambouillet,  maatte  yde  Moliére 
deres  Bifald,  paa  en  saa  klar  og  dog  alligevel  godmodig 
Maade  havde  han  viist  dem  deres  Feil. 

Da  Moliére  saae  de  gode  Resultater  af  sit  Arbeide,  gik 
han  ufortrøden  videre  paa  den  Vei,  han  havde  betraadt,  uden 
at  ændse  de  mange  Vanskeligheder,  der  lagdes  ham  iveien. 
Man  nedi'ev  hans  Theater,  man  beskyldte  ham  for  at  have 
stjaalet  Stoffet  til  sine  Comedier  hos  elendige  halvforglemte 
Farceskrivere,  man  søgte  at  latterliggjøre  ham  i  de  andre 
Theatre,  man  fremkom,  som  vi  siden  skulle  see,  med  de 
meest  ubefoiede  Beskyldninger  imod  ham,  men  Intet  for- 
maaede  at  standse  ham  paa  hans  Vei.  Med  sit  skarpe  Blik 
for  Samfundets  Svagheder  revsede  han  dem  i  et  fuldendt 
Sprog  og  med  en  beundringsværdig  Skaberkraft;  og  det  var 
ikke  blot  de  latterlige  Sider  hos  enkelte  Samfundsclasser, 
han  drog  frem  for  Lyset;  ogsaa  de  Pestbylder,  der  klæbede 
ved  Samfundet  og  fortærede  det  under  Fromheds  Dække» 
trak  han  frem  af  deres  Skjul  og  tugtede  paa  en  saadan 
Maade,  at  Ligen  kunde  tage  feil  deraf.  Det  haardeste  Slag, 
han  havde  at  udkæmpe,  var  hans  Kamp  med  Præsternes 
Hykleri;  alle  Slags  Hindringer  bleve  lagte  ham  iveien,  og 
ligesaa   megen   Skarpsindighed,  Talent  og    Skaberevne,    han 

havde  lagt  for  Dagen  ved  Udarbeidelsen  af  »Tartuffe«,  som 
han  kaldte  det  Mesterværk,  hvori  han  drager  i  Kamp  mod 
den  falske  Gudsfrygt,  ligesaa  megen  Fiinhed ,  Udholden- 
hed, Behændighed  og  diplomatisk  Smidighed  maatte  han  an- 
vende for  at  faae  Tilladelse  til  at  lade  sit  Stykke  opføre; 
Indholdet  af  det  var  allerede  bekjendt  i  en  viid  Kreds,  da 
Moliére  havde  oplæst  det  i  forskjellige  Selskaber,  første  Gang 
hos  Mnon  de  Lenclos.  Endelig  blev  Stykket  opfort  i  Thea- 
tret  i  Palais  Eoyal  og  vandt  umaadeligt  Bifald  hos  Publi- 
cmn,  medens  det  paa  samme  Tid  skaffede  Moliére  de  meest 
uforsonlige  Fjender,  hans  Satire  endnu  havde  skaffet  ham. 
I  sin  Fortale  til  »Tartuffe«  siger  Moliére  selv :  »Adelsmænd, 
Precieuser,  Læger  og  bedragne  Ægtemænd  have  alle  med 
en  vis  Sindsro  seet  paa,  at  de  ere  blevne  dragne  frem  paa 
Scenen,  og  de  have  ladet,  som  om  de  ligesom  alle  Andre 
morede  sig  over  det  Billede,  der  blev  givet  af  dem;  Hyk- 
lerne have  derimod  ikke  forstaaet  Speg;  de  ere  blevne  vrede 
og  have  fundet  det  forunderligt,  at  jeg  har  havt  Dristighed 
til  at  blotte  deres  Feil  og  at  udskrige  et  Metier,  med  hvil- 
ket saa  mange  hæderlige  Mænd  have  givet  sig  af.  Det  er 
en  Forbrydelse,  som  de  ikke  kunne  tilgive  mig,  og  de  have 
alle  væbnet  sig  med  et  forfærdeligt  Kaseri  mod  min  Co- 
medie.«  Der  var  virkelig  kommet  Uro  i  Leiren;  der 
blev  skrevet  imod  Tartuffe,  der  blev  talt  imod  Stykket  fra 
Prædikestolen,  og  Ærkebispen  i  Paris,  Harlay  de  Champvallon, 
en  Præst,  der  var  bekjendt  for  sin  Kyggesleshed,  excommu- 
nicerede  Enhver,  der  læste  »Tartuffe«  eller  saae  det  opfort, 
Noget,  der  dog  ikke  forhindrede,  at  det  blev  opfort  fire  og 
fyrretyve  Gange  i  en  meget  kort  Tid.  — 

Allerede  medens  Madeleine  Béjart's  yngre  Soster,  Ar- 
mande,  endnu  næsten  var  et  Barn,  udviklede  der  sig  et  inder- 
ligt Venskabsforhold  mellem  hende  og  Moliére.  I  sit  Værk 
»Moliéres  Tragedy«  fortæller  Lady  Bulwer  Lytton  forskjellige 
Smaatræk  af  Armandes  Barndom,  hvoraf  vi  hidsætte  Følgende, 
der  giver  et  godt  Billede  af  den  Kjærlighed,  Moliére  nærede 

til  det  livlige  Barn:  Hele  Timer  igjeiinem  kunde  den  lille 
Pige  sidde  paa  Moliéres  Knæ,  naar  han  arbeidede ;  naar  hun 
efter  talrige  frugtesløse  Forsog  paa  at  faae  ham  til  at  lytte  til 
sine  Historier  om  Dukker  og  andet  Legetøi  ikke  fik  andet 
Svar  end  et  let  Slag  paa  Kinden  og  et:  »Det  er  godt  min 
Lille«,  og  Pennen  rastløst  vedblev  at  fare  hen  over  Papiret, 
opgav  Armande  tilsidst  ethvert  Forsøg  paa  at  indlede  en 
Samtale,  skjulte  sit  lille  Hoved  ved  Moliéres  Bryst  og  faldt 
isøvn.  Selv  de  ziirlige  Krøller  i  hans  bedste,  flint  parfu- 
merede Paryk  vare  ikke  hellige  for  hende ;  hun  kunde  spilde 
Blæk  paa  hans  Kniplingslommetørklæder  og  sønderrive  hans 
Manuscripter ;  aldrig  kunde  Moliére  bringe  det  over  sig  at 
skjænde  paa  hende  derfor.  Et  lille  fremtrædende  Træk  giver 
især  et  klart  Beviis  paa  hendes  barnlige  Herredømme  over 
ham.  En  Dag,  da  Molære  kom  hjem  for  at  klæde  sig  paa 
til  et  Selskab,  fandt  han  Armande  liggende  paa  hans  Seng, 
livor  hans  Gallaklædning  var  henlagt,  legende  med  Katten, 
der  just  var  ifærd  med  —  til  stor  Moro  for  den  lille  Ar- 
mande —  at  flænge  i  Moliéres  flne  Kniplingskrave.  Moliére 
vilde  til  at  slaae  Katten,  da  Armande  greb  hans  Arm  og 
sagde,  idet  Taarerne  trillede  hende  ned  ad  Kinderne:  »Nei, 
nei,  lille  Mand,  det  var  ikke  Minnie,  det  var  Armande.« 
)^Saa  er  Armande  en  meget  styg  Pige,«  svarede  Moliére  og 
vendte  sig  bort  fra  hende.  »Nei,  nei,  kys  mig  nu  og  glem 
det  saa.«  Men  Moliére  lænede  sig  til  Kaminen  og  vendte 
Ryggen  til  hende  uden  at  svare  hende.  Da  reiste  Armande, 
som  dengang  var  en  halv  Snees  Aar,  sig  op,  og  med  en 
Dronnings  Mine  forlod  hun  Værelset,  idet  hun  sagde:  »De 
skal  komme  til  at  huske,  at  de  har  kaldt  mig  en  styg  Pige, 
Herre,  for  jeg  vil  ikke  mere  see  Dem  for  mine  Øine.«  En 
halv  Time  efter  var  Moliére  hos  i^rmandes  Familie;  paa 
Knæ  bad  han  den  Lille  om  Tilgivelse,  og  da  han  bad  med  et 
Kræmmerhuus  brændte  Mandler  i  den  ene  Haand  og  et  an- 
det med  Kirsebær  i  den  anden,  bleve  hans  Synder  ham  da 
ogsaa  forladte. 

Imidlertid  voxede  Armande  til,  og  med  Aarene  voxede 
ogsaa  hendes  naturlige  Ynde  og  Aandrighed.  I  en  Dialog 
i  »Le  bourgeois  gentilhomme«  giver  Moliére  selv  følgende 
Billede  af  hende:  »Hun  har  smaae  Øine.  —  Det  er  sandt; 
hun  har  smaae  Øine,  men  de  ere  fulde  af  Ild,  de  ere  de 
meest  glimrende,  de  meest  gjennem trængende,  de  meest 
bedaarende  Øine,  man  kan  see.  —  Hun  har  en  stor  Mund. 

—  Ja,  men  den  er  saa  yndefuld  som  ingen  anden ;  naar  man 
seer  denne  Mund,  vækker  den  Længsler  hos  En;  det  er  den 
meest  tiltræklænde,  den  kjærligiedsfuldeste  Mund  af  Verden. 

—  Hun  er  ikke  høi.  —  Nei,  men  hun  har  en  smuk  Figur. 

—  Hun  affecterer  en  Skjødesløshed  i  sin  Tale  og  sine  Hand- 
linger .  .  .  Det  er  sandt;  men  det  klæder  hende  godt;  der 
er  noget  Forførende  i  hendes  Væsen,  noget  saa  Fortryllende, 
at  det  drager  Hjerterne  med  sig.  —  Hendes  Forstand  .  .  . 

—  Hun  er  den  aandrigste  Qvinde,  man  kan  tænke  sig.  — 
Hendes  Conversation  ...  —  Hendes  Conversation  er  hen- 
rivende. —  Men  hun  er  lunefuld  som  ingen  Anden.  —  Ja, 
det  indrømmer  jeg;  men  Alt  klæder  Skj enheden  godt;  man 
taaler  Alt  af  den  Skjønne.« 

Moliéres  Følelser  for  Armande  antoge  lidt  efter  lidt  en 
ganske  ny  Form,  efterhaanden  som  hun  blev  ældre;  hvad 
der  før  havde  været  en  rerende  Velvillie,  en  Beskytters  Ven- 
skab, blev  efterhaanden  til  en  brændende  Kjærlighed.  Intet 
bidrog  mere  til  at  nære  denne  Flamme  end  den  unge  Piges 
Taknemlighed,  fordi  han  saa  ofte  tog  hendes  Forsvar  mod 
den  ældi'e  Søster.  Forblindet  af  sin  Lidenskab  og  opfyldt 
af  Haab  om  i  Gjenstanden  for  sin  Kjærlighed  at  finde  en 
Gnist  af  den  Ud,  der  fortærede  ham  selv,  var  Moliére  ikke 
istand  til  at  skjelne  Erkjendtligheden  fra  Kjærlighed;  han 
troede  derfor,  at  den  høieste  Lykke  var  falden  i  hans  Lod, 
da  han  den  tyvende  Februar  1662  ægtede  Armande  Béjart, 
et  Ægteskab,  der  skulde  have  en  saa  skjæbnesvanger  Ind- 
flydelse paa  Kesten  af  hans  Liv.  Den  fyrretyveaarige  Mo- 
liére havde  troet,  at  han  kunde  fængsle  en  livlig,  letsindig  og 

coquet  sj^ttenaarig  Pige,  men  det  varede  ikke  længe,  inden  han 
fik  Øiet  op  for,  hvor  grusomt  han  havde  skuffet  sig  selv. 

Armande  eller  Mademoiselle  Moliére,  som  hun  nu  kald- 
tes, var  en  meget  talentfuld  Skuespillerinde  og  sang  tillige 
særdeles  smukt;  i  Forbindelse  med  hendes  tækkelige  Ydre 
og  overordentlige  Coquetteri  skaffede  dette  hende  snart  en 
Sværm  af  Tilbedere  blandt  den  adelige  Ungdom  ved  Hoffet 
i  Versailles.  Stolt  af  den  Hyldest,  man  bragte  hende,  lod 
den  nysopgaaende  Stjerne  sig  rive  med  uden  at  tænke  paa 
den  Kummer,  hun  derved  kunde  foraarsage  Moliére.  Hun 
forelskede  sig  i  Greven  af  Guiche,  en  Søn  af  Hertugen  af 
Grammont,  som  dog  imidlertid  ikke  synes  at  have  villet 
indlade  sig  i  nogen  Forbindelse  med  hende;  da  hun  endelig 
blev  træt  af  at  sukke  forgjæves  for  ham,  bønhørte  hun  en 
anden  af  sine  mange  Tilbedere,  Greven  af  Lauzun.  Dette 
Forhold  varede  i  nogen  Tid,  indtil  velvillige  Venner  —  Andre 
sige  en  skuffet  Tilbeder,  Abbed  de  Richelieu  —  gjorde  Moliére 
opmærksom  paa,  hvad  der  foregik.  Han  forlangte  en  For- 
klaring af  sin  Hustru,  som  forstod  at  unddrage  sig  de  mod 
hende  reiste  Beskyldninger  med  det  Talent  og  den  Kunst, 
som  hun  lagde  for  Dagen  ved  Udførelsen  af  sine  Roller. 
Med  en  vis  Behændighed  tilstod  hun  sin  Tilboielighed  for 
Greven  af  Guiche,  Noget,  hendes  Mand  ikke  havde  hørt  om- 
tale; hun  paastod  imidlertid  med  megen  Bestemthed,  at  der 
aldrig  havde  fundet  noget  utilladeligt  Forhold  Sted  mellem 
hende  og  Greven,  idet  hun  naturligviis  vel  vogtede  sig  for 
at  sige,  hvis  Skyld  det  var;  endelig  paastod  hun,  at  hun 
havde  havt  Greven  af  Lauzun  til  Bedste,  og  ledsagede  denne 
Forklaring  med  saa  mange  Taarer  og  Forsikkringer,  at  den 
stakkels  Moliére  lod  sig  bevæge  til  at  sætte  Tillid  til  hen- 
des Udsagn.  Lang  Tid  gik  der  imidlertid  ikke,  førend  han 
fik  Blikket  op  for,  at  Alt  ikke  var,  som  det  burde  være, 
men  han  var  for  svag  overfor  Armande  til  energisk  at  kunne 
bebreide  hende  hendes  Feil;  han  var  sig  denne  Svaghed  be- 
vidst, og  han  rødmede  derover,  men  det  vai'  Alt.     Hver  Gang, 

han  i  sine  Stykker  afmaler  Scener  fulde  af  Ømhed,  Skin- 
syge, Kiv  og  Forsoning  mellem  de  Elskende,  er  det  sin 
Hustru,  han  har  for  Øie;  det  er  sin  egen  Historie,  han 
gj  engiver. 

Da  de  havde  været  gifte  i  tre  Aar,  nedkom  Armande 
med  sit  andet  Barn.  Moliére  haabede,  at  denne  Omstæn- 
dighed og  den  overbærende  Mildhed,  han  havde  viist  overfor 
hendes  Feiltrin,  skulde  føre  hende  tilbage  til  Pligtens  Yei, 
men  der  ventede  ham  kun  nye  Skuffelser.  Han  søgte  at 
forekomme  hendes  mindste  Ønsker,  hendes  mangfoldige  Lu- 
ner, men  hans  kjærlige  Omhu  var  hende  kun  en  Byrde ;  hun 
saae  deri  kun  en  Snare,  der  vare  opstillet  for  hendes  Er- 
kjendtlighed.  De  Følelser,  hendes  Mand  nærede  for  hende, 
vare  hende  aldeles  fremmede;  hun  saae  med  Ligegyldighed 
paa  de  utallige  Bryderier  og  al  den  Modgang,  hans  Stilling 
og  hans  Fjender  foraarsagede  ham,  og  levede  kun  for  det 
Bifald  og  den  Hyldest,  der  kunde  tilfredsstille  hendes  per- 
sonlige Forfængelighed.  Hendes  Coquetteri,  der  samlede  en 
Mængde  Tilbedere  i  hendes  Huus,  tvang  endelig  Moliére  til 
at  søge  nogen  Ro  i  et  lille  Huus,  han  havde  leiet  i  Forstaden 
Auteuil;  hans  brændende  Kjærlighed  og  kun  altfor  begrun- 
dede Skinsyge  førte  ham  imidlertid  snart  tilbage  til  hende. 
Hendes  uordentlige  Liv  foranledigede  endelig  en  Skilsmisse; 
kun  forlangte  Moliére  for  at  undgaae  en  offentlig  Skandale, 
at  hun  skulde  vedblive  at  boe  i  hans  Huus;  men  de  saae 
aldrig  hinanden  uden  paa  Theatret. 

Tiltrods  for  al  den  Uret,  Armande  havde  tilftdet  Mo- 
liére, tilbad  han  hende  dog,  saalænge  han  levede.  En  Sam- 
tale, han  havde  med  sin  fortrolige  Ven  Chapelle,  viser,  hvilke 
Pinsler  den  store  Digter  maa  have  lidt  i  sin  Fortvivlelse 
over  ikke  at  kunne  beseire  sin  uudslukkelige  Lidenskab  for 
Armande  Béjart.  Chapelle  bebreidede  ham,  at  han  saa 
fuldstændig  lod  sig  nedtrykke  af  Fortvivlelse  over  at  have 
mistet  et  Væsen,  der  var  ham  uværdigt.  Moliére  svarede 
herpaa  bl.  A.:     »Min  Godhed  mod  hende  har  ikke  kunnet 

forandre  hendes  Charakteer.  Jeg  har  derfor  besluttet  mig 
til  at  leve  sammen  med  hende,  som  om  hun  ikke  var  min 
Hustru;  men  hvis  De  vidste,  hvor  jeg  lider,  vilde  De  føle 
Medlidenhed  med  mig!  Min  Kjærlighed  til  hende  er  saa 
grændseløs,  at  jeg  endog  nærer  Medfølelse  for  hende;  naar 
jeg  betænker,  hvor  umuligt  det  er  mig  at  beseire,  hvad  jeg 
føler  for  hende,  tænker  jeg  mig  paa  samme  Tid,  at  det 
maaskee  falder  hende  ligesaa  vanskeligt  at  tilintetgjere  den 
Trang,  hun  har  til  at  være  Coquette,  og  jeg  føler  mere  Til- 
bøielighed  til  at  beklage  end  til  at  dadle  hende.  De  vil 
maaskee  sige,  at  man  maa  være  Digter  for  at  kunne  elske 
paa  en  saadan  Maade;  det  er  imidlertid  min  Overbeviisning, 
at  der  kun  gives  een  Slags  Kjærlighed,  og  at  de  Mennesker, 
som  ikke  have  ladet  sig  rive  med  som  jeg,  aldrig  have 
kjendt  den  sande  Kjærlighed.  Naar  jeg  seer  hende,  bort- 
veirer  en  Bevægelse,  som  man  kan  fele,  men  som  man  ikke 
kan  gjengive  i  Ord,  al  Keflexion.  Jeg  har  ikke  længer 
Øie  for  hendes  Feil,  jeg  seer  kun  hendes  Elskværdighed.« 
—  Man  kan  tænke  sig,  hvilken  Kamp  det  maa  have  kostet 
Moliére  for  med  Fortvivlelse  i  Hjertet  og  et  ved  de  knu- 
gende Sorger  svækket  Helbred  at  kunne  lede  et  Selskab,  der 
saae  sin  eneste  Støtte  i  ham,  at  bekæmpe  forbittrede  Fjen- 
ders Angreb  og  at  skrive  Værker,  som  for  at  finde  en  god 
Modtagelse  hos  den  simple  Klasse,  ved  deres  Munterhed 
maatte  danne  en  skærende  Modsætning  til  den  forfærdelige 
Sindsstemning,  der  som  oftest  beherskede  ham. 

Lidenskaben  gjorde  imidlertid  ikke  Moliére  blind  for 
det  Latterlige  i  den  Stilling,  hvori  han  befandt  sig;  han 
bitiserede  sig  selv,  han  undersøgte  med  Omhyggelighed  det 
gabende  Saar;  han  dadlede  sig  selv,  og  han  besluttede  at 
straffe  sig  selv  og  paa  samme  Tid  at  hævne  sig.  Resultatet 
var  hans  andet  Mesterværk  »Le  Misanthrope«.  Han  hævede 
og  idealiserede  alle  de  Personer,  der  havde  en  Part  i  det 
Drama,  i  hvilket  han  selv  var  Midtpunktet;  han  skaanede 
ikke  sig  selv,  men  gjorde  tvertimod  sin  ubetvingelige  Skin- 

syge  og  sin  ihærdige  Lidenskab  til  Drivfjederen  i  Værket. 
Af  Armandes  Forfængelighed  og  Letsindighed  skabte  han  en 
Typus  paa  qvindeligt  Coquetteri,  af  sin  egen  overdrevne  Sø- 
gen efter  det  Gode,  det  Ædle  i  Livet,  Menneskefjendens 
Figur;  Greverne  af  Guiche  og  Lauzun  fremstillede  han  som 
to  Marquier  i  den  Charakteer,  som  de  to  Grever  repræsen- 
terede i  Livet;  selv  hans  overbærende,  aandrige  Ven  Chapelle 
fremstillede  han,  og  endelig  den  fredsommelige  Mademoiselle 
Debrie,  der  stedse  var  rede  til  med  sit  Venskab  at  troste 
ham,  hvem  Kj ærligheden  var  bleven  en  Pinsel  og  Tortur. 

»Le  Misanthrope«  var  etArbeide,  der  uden  at  indeholde 
nogen  Intrigue,  var  gjennemtrængt  af  den  fineste  Satire,  der 
ikke  blot  ramte  de  enkelte  udpegede  Personer,  men  hele 
Samfundstilstauden ;  men  det  var  for  stort,  for  dybt,  til  at 
den  store  Hob  kunde  forstaae  det,  og  det  gjorde  derfor  i 
Begyndelsen  ingen  synderlig  Lykke;  ved  Hoffet  forstod  man 
imidlertid  Stykket.  Mange  følte  sig  ramte,  og  navnlig  var 
det  de  to  Marquier,  der  vakte  megen  Forbittrelse  mod  Mo- 
liére,  som  i  det  Hele  taget  havde  skabt  sig  en  Skare  af 
uforsonlige  Fjender  ved  sine  forskjellige  Comedier.  I  de 
allerfleste  drog  han  tilfelts  mod  en  eller  anden  svag  Side  i 
Samfundet ;  snart  var  det  Lægernes  Charlatanerier,  der  maatte 
undgjælde,  snart  var  det  Borgernes  honnette  Ambition,  saa 
var  det  Blaastromperne,  det  gik  ud  over,  saa  Libertinerne, 
o.  s.  V.  I  Begyndelsen  lod  man  sig  noie  med  at  see  skjævt 
til  Moliére,  men  det  varede  ikke  længe,  inden  man  gik  videre. 
Naar  man  seer  bort  fra  de  Enkelte,  der  følte  sig  trufne, 
nød  Moliére  en  ualmindelig  Agtelse;  man  saae  op  til  ham 
med  Beundring  baade  paa  Grund  af  hans  store  Talent  som 
Digter  og  Skuespiller  og  den  inderlige  Godhed,  han  udviste 
mod  Alle  dem,  med  hvem  han  stod  i  Forbindelse,  og  som 
trængte  til  hans  Hjælp;  selv  Ludvig  XIV  nærede  et  op- 
rigtigt Venskab  for  ham,  et  Venskab,  der  blev  ham  til  megen 
Nytte  mod  hans  Fjenders  giftige  Beskyldninger.  Man  mis- 
undte ham  den  velfortjente  Hæder,  han  nød,  og  tilsidst  gik 

det  saa  vidt,  at  Moiitfleury,  en  fremragende  Skuespiller  i  det 
Selskab,  der  spillede  i  Hotel  de  Bourgogne  lios  Ludvig  XIY, 
anklagede  Moliére  for  at  have  ægtet  sin  egen  Datter.  Mo- 
liére  havde,  som  omtalt,  i  sine  yngre  Aar  staaet  i  et  for- 
troligt Forhold  til  Madeleine  Béjart,  og  man  vilde  nu  insi- 
nuere, at  Armande  ikke  var  Madeleines  Søster,  men  hendes 
Datter  med  Moliére;  denne  havde  imidlertid  ikke  vanskeligt 
ved  at  tilbagevise  denne  infame  Beskyldning,  og  Kongen  luk- 
kede fuldstændig  Munden  paa  Bagvadskerne  ved  selv  at  staae 
Fadder  til  Moliéres  første  Barn.  Ogsaa  ved  andre  Leiligheder 
gav  Kongen  Beviser  paa  den  Agtelse,  han  nærede  for  Moliére. 
Saaledes  gav  han  sin  impertinente  Yndling,  Hertugen  af  la 
Feuillade  en  streng  Irettesættelse,  fordi  han,  der  ikke  yndede 
Moliére,  en  Dag,  da  han  mødte  denne,  havde  ladet,  som  om 
han  vilde  omfavne  ham,  men  istedet  derfor  havde  grebet  den 
stakkels  Digter  om  Hovedet  med  begge  sine  Hænder  og  gnedet 
det  saa  voldsomt  mod  Knapperne  i  sin  Klædning,  at  Blodet 
strømmede  Moliére  ud  af  Næse  og  Mund.  Som  vi  have  om- 
talt, beklædte  Moliére  Embedet  som  en  af  Kongens  Kammer- 
tjenere. Han  skulde  i  denne  Egenskab  deeltage  i  de  andre 
Hoffolks  Maaltider,  men  disse  vægrede  sig  ved  at  sidde  til- 
bords sammen  med  Skuespilleren,  indtil  Ludvig  XIV  selv 
skaffede  ham  en  ypperlig  Opreisning.  Det  var  Skik,  at  der 
om  Natten  stod  en  liUe  Anretning,  den  saakaldte  »cas  de 
nuit«,  i  Kongens  Værelse  for  det  Tilfælde,  at  Majestæten 
skulde  vaagne  op  og  være  sulten.  En  Morgen  befalede  nu 
Kongen,  at  man  skulde  lægge  to  Converter  ved  hans  »cas 
de  nuit«,  og  indbod  Moliére  til  at  spise  sammen  med  sig: 
fra  nu  af  havde  de  servile  Hoffolk  selvfølgelig  ikke  Noget 
imod  at  spise  ved  samme  Bord  som  Digteren.  Man  har  paa- 
staaet,  at  Ludvig  XIV  nærede  Venskab  for  Moliére  af  Egoisme 
og  for  at  blive  smigret,  men  det  kan  ikke  have  været  Tilfæl- 
det. Hvis  det  alene  havde  været  Monarkens  Forfængelighed, 
der  indgjød  ham  det  Venskab,  han  viste  mod  Moliére,  saa 
vilde  han  sikkert   ogsaa  have  viist  et  lignende  Venskab  mod 

Racine  og  mange  Andre,  der  viste  langt  større  Iver  for  at 
smigre  Kongen  end  Moliére. 

En  Skuespillerinde,  Mademoiselle  Poisson,  giver  følgende 
Billede  af  Moliéres  Person;  »Han  var  hverken  for  fed  eller 
for  mager;  han  var  snarere  hoi  end  lille  og  havde  en  ædel 
Holdning  og  en  smuk,  værdig  Gang;  han  saae  altid  meget 
alvorlig  ud;  han  havde  en  stor  Næse,  en  stor  Mund  og 
tykke  Læber,  en  brunet  Teint  og  tætte,  sorte  Øienbryn; 
den  forskjellige  Maade,  hvorpaa  han  bevægede  disse,  gav 
hans  Physiognomi  et  yderst  comisk  Udtryk.«  Med  Hensyn 
til  hans  Spil  har  en  samtidig  Kritiker  fældet  følgende  Dom 
efter  hans  Død:  »Han  fortjente  at  sættes  i  første  Eække; 
han  var  Skuespiller  fra  Isse  til  Fod.  Det  var,  som  om  han 
talte  med  flere  Stemmer  paa  een  Gang;  Alt  talte  hos  ham, 
og  med  et  Skridt,  et  Smiil,  et  Blik  og  en  Bevægelse  med 
Hovedet  gjorde  han  En  flere  Ting  forstaaelige,  end  den 
største  Taler  kunde  have  gjort  i  en  heel  Time.«  Denne 
Kritik  gj ælder  Moliére  som  comisk  Skuespiller;  men  han 
optraadte  ogsaa  i  Tragedien,  for  hvilken  han  hele  sit  Liv 
igjennem  havde  en  stor  Tilbøielighed ;  her  bragte  han  det 
imidlertid  aldrig  vidt,  og  en  Gang  blev  han  endog  udpeben,  da 
han  optraadte  i  en  tragisk  RoUe.  Hvad  hans  Forfattervirk- 
somhed angaaer,  da  var  hans  Talent  saa  eminent,  at  han 
med  Held  forstod  at  benytte  alle  Former  for  Skuespillet ;  det 
var  ikke  blot  i  alle  Comediens  Nuancer,  han  forsøgte  sig, 
han  skrev  ogsaa  Tragedier,  lyriske  og  heroiske,  en  saakaldt 
Opera-Ballet  og  endelig  en  fuldstændig  Opera. 

Moliéres  nærmeste  Omgangskreds  bestod  af  enkelte  af 
Datidens  Skjønaander,  blandt  hvilke  han  især  sluttede  sig 
til  Chapelle,  la  Fontaine,  Boileau,  Racine,  Mignard,  Abbed 
le  Vayer,  de  Jonsac  og  Roushault.  De  kom  ofte  sammen 
og  discuterede  literaire  Emner,  og  Moliére  morede  sig  meget 
ved  at  lytte  til  sine  Venners  Discussioner,  men  tog  sj  el- 
den  selv  nogen  activ  Deel  deri;  han  var  det  mæglende 
Element   i   disse  Sammenkomster;    han   var   altid  den,  der 

maatte  stifte  Fred,  naar  enten  Debatterne  havde  ophidset 
Gemytterne,  eller  Bacchi  Gaver  truede  med  at  faae  Overhaand 
over  den  sunde  Menneskeforstand;  selv  var  han  i  hei  Grad 
ædruelig  og  afholdende,  navnlig  i  sin  modnere  Alder.  Som 
vi  allerede  have  omtalt,  havde  han  leiet  sig  et  lille  Huus  i 
Auteuil,  til  hvilket  han  trak  sig  tilbage,  naar  Theatret  og 
hans  Tjeneste  ved  Hoffet  tillod  ham  det,  for  at  styrke  sin 
slette  Helbred  ved  Landluften  og  søge  at  glemme  de  Be- 
kymringer og  Sorger,  som  forfulgte  ham  i  hans  Hjem.  Hans 
Venner  kom  ofte  ud  til  Auteuil  for  at  besøge  ham.  En 
Dag,  da  han  led  mere  end  sædvanlig  af  den  Brystsygdom, 
som  forkortede  hans  Dage,  fik  han  Besøg  af  Chapelle,  Lulli, 
Despreaux  og  to  andre  Venner,  som  den  Dag  vare  særdeles 
oplagte  til  at  more  sig.  Da  Moliére  paa  Grund  af  sin  Sund- 
hedstilstand var  nødt  til  at  holde  sig  i  Ko,  anmodede  han 
Chapelle  om  at  agere  Vært.  Denne  opfyldte  sit  Hverv  paa 
en  saa  glimrende  Maade,  at  alle  Gjæsterne  snart  vare  komne 
over  det  Standpunkt,  hvor  Fornuften  sidder  ved  Koret.  De 
discuterede  i  denne  Sindsstemning  allehaande  dybsindige, 
philosophiske  Materier  og  billigede  blandt  Andet  fuldstændig 
de  Gamles  Maxime,  »at  det  maa  ansees  for  den  største  Lykke 
aldrig  at  være  bleven  født  og  for  den  næststørste  at  finde  en 
hurtig  Død«;  ja,  de  vare  i  den  Grad  enige  med  de  Gamle, 
at  de  besluttede  paa  Stedet  at  gaae  ud  at  drukne  sig.  Flo- 
den var  ikke  langt  borte,  og  de  vare  allerede  ifærd  med  at 
gaae  derhen,  da  Moliére,  hvem  man  havde  vækket,  kom 
til.  Da  han  saae,  hvor  lidt  disponerede  de  vare  til  at  høre 
paa  Fornuft,  sagde  han:  »Men,  mine  Herrer,  hvad  har  jeg 
gjort  Dem,  siden  De  fatte  en  saa  skjøn  Plan  og  ikke  ville 
lade  mig  deeltage  i  den?  De  ville  drukne  Dem  uden  mig? 
Jeg  havde  troet,  De  nærede  mere  Venskab  for  mig.«  »Han 
har  min  Sandten  Ret«,  sagde  Chapelle.  »Det  er  ikke  rigtig 
handlet  af  os;  kom  saa  da,  og  lad  os  allesammen  drukne 
os.«  »Saa  sagte,«  sagde  Moliére,  »det,  vi  have  for,  er  en  Sag, 
der  maa  udføres  paa  en  passende  Maade.    Det  er  den  sidste 

Handling,  vi  udfore  i  vort  Liv,  og  der  bor  dog  knytte  sig 
en  vis  Fortjeneste  til  den.  Man  kunde  være  ondskabsfuld 
nok  til  at  underlægge  den  et  falsk  Motiv,  hvis  vi  gik  hen 
og  druknede  os  midt  om  Natten;  man  vilde  ganske  sikkert 
sige,  at  vi  havde  gjort  det  af  Fortvivlelse  eller  i  Drukken- 
skab. Lad  os  hellere  benytte  et  Øieblik,  der  gjør  os  mere 
Ære  og  svarer  bedre  til  vor  Adfærd.  Imorgen  tidlig  Klok- 
ken otte  eller  ni  ville  vi  paa  fastende  Hjerte  og  for  Verdens 
Blikke  Alle  gaae  ud  og  di'ukne  os.«  »Han  har  Eet,«  sagde 
Chapelle,  »ja,  mine  Herrer,  vi  ville  først  di'ukne  os  imorgen 
tidlig;  indtil  da  ville  vi  drikke  den  Viin,  der  endnu  er  til- 
bage i  Flaskerne.«  Dagens  Komme  forandrede  deres  Be- 
slutning, og  de  fandt  det  passende  endnu  en  Tid  at  bære  Li- 
vets BevsærKgheder. 

Naar  man  vil  søge  en  Veiledning  til  Bedømmelsen  af 
en  Forfatters  Charakteer  i  hans  Værker,  vilde  man  udsætte 
sig  for  underlige  Feiltagelser.  Moliéres  kaadeste  Comedier 
bleve  saaledes  til  i  hans  sidste  Aar,  da  han  pintes  baade 
af  legemlige  og  moralske  Lidelser.  Han  var  i  Almindelighed 
taus  og  alvorlig,  og  i  denne  Sindsstemning  var  han  nødt  til 
at  fremstille  de  comiske  og  latterlige  Figurer,  i  hvilke  han 
skal  have  været  uforlignelig.  At  der  ved  Udførelsen  af 
disse  comiske  Boller,  baade  i  hans  egne  og  andre  Forfatteres 
Stykker,  maatte  forefalde  mange  pudsige  Scener,  der  stod 
i  en  skj  ærende  Modsætning  til  Moliéres  mørke  Sindsstemning, 
er  en  Selvfølge.  Grimarest  fortæller  en  saadan  Scene.  »Mo- 
liére  spillede  Sancho  i  et  ældre  Stykke  »Don  Quichote«  og 
ventede  i  Coulisserne,  siddende  paa  et  Æsel,  paa  det  Øieblik, 
da  han  skulde  ind  paa  Scenen.  Men  Æslet,  der  ikke  kunde 
sin  KoUe,  vilde  strax  ind  tiltrods  for  al  den  Møie,  Moliére 
gjorde  sig  for  at  holde  det  tilbage;  Moliére  trak  af  alle 
Kræfter  i  Tøilen,  men  det  hjalp  ikke,  Æslet  vilde  ind.  I 
Coulisserne  ligeoverfor  lo  man  af  fuld  Hals  over  hans  fortviv- 
lede Stilling,  men  man  kunde  jo  ikke  gaae  over  Scenen  for 
at  hjælpe   ham.       Endelig   maatte  han   opgive   Ævret;  han 

holdt  sig  fast  i  Coulisserne  og  lod  saa  Æslet  lybe  ind  paa 
Scenen  for  at  spille  sin  Rolle,  som  det  selv  fandt  for  godt.« 

Den  Leveviis,  der  havde  været  hans  Ungdoms  Kald, 
blev  ham  til  en  Byrde  i  den  ældre  Alder.  En  Dag  sagde 
han  til  en  af  sine  Venner:  »Beklager  De  mig  ikke,  fordi 
jeg  maa  indtage  en  Stilling,  som  staaer  i  saa  stor  Modstrid 
med  det  Humeiir  og  de  Følelser,  som  nu  opfylde  mig?  Jeg 
holder  af  et  roligt  Liv,  og  det,  jeg  fører,  er  fuldt  af  en  Uen- 
delighed af  hverdagsagtige  Bryderier,  som  jeg  ikke  havde  ventet 
mig,  og  som  jeg  nu  maa  offre  min  Tid.  De  troer  maaskee, 
at  min  Stand  ogsaa  har  sine  behagelige  Sider?  Men  deri 
tager  De  feil.  Rigtignok  soges  vi  tilsyneladende  af  de 
hoie  Herrer;  men  de  søge  os  kun,  for  at  vi  kunne  more 
dem,  og  det  er  en  meget  sørgelig  Lod  at  skulle  være  en 
Slave  af  deres  Luner.  Det  øvrige  Samfund  betragter  os 
som  fortabte  Mennesker  og  seer  haanligt  ned  paa  os.« 

Men  hvorfor  opgav  Moliére  ikke  Scenen,  da  han  nu 
havde  saa  Lidt  tilovers  for  den?  Han  havde  kunnet  gjøre 
det;  ved  stor  Sparsommelighed  havde  han  samlet  sig  en 
Formue,  der  uden  at  være  betydelig  dog  vilde  have  kunnet 
sætte  ham  istand  til  at  føre  et  roligt,  sorgfrit  Liv.  Det 
franske  Akademi  havde  tilbudt  at  optage  ham  som  Medlem, 
naar  han  vilde  opgive  sin  Stilling  som  Skuespiller.  Grun- 
den til,  at  Moliére  ikke  vilde  trække  sig  tilbage  fra  Scenen, 
kan  alene  søges  i  hans  dybe  Humanitetsfølelse.  Moliére  var 
en  god  Mand  og  viste  dette  paa  mangfoldige  Maader;  han 
gav  gjerne  til  de  Trængende,  han  veiledede  den  unge  Ra- 
cine  og  hjalp  ham  frem  saa  godt,  det  stod  i  hans  Magt; 
med  en  Faders  Kjærlighed  tog  han  sig  af  den  unge  Skue- 
spiller Baron,  behandlede  ham  som  sit  eget  Barn  og 
uddaimede  hans  Talent  for  Skuespillerkunsten;  kun  slet  blev 
han  lønnet  af  dem  Begge ;  Racine  billigede  Montfleurys  Paa- 
stand, at  Moliére  havde  ægtet  sin  egen  Datter,  og  Baron 
lod  sig  af  Armande  Béjarts  Coquetteri  forlede  til  at  blive 
hendes  Elsker.     Den  største  Omhu  viste  Moliére  for  sine 

Skuespillere ;  han  vidste,  at  det  var  ham  selv,  der  var  Troup- 
peiis  væsentlige  Stotte,  og  derfor  vilde  han  ikke  forlade 
Theatret. 

Da  det  i  denne  lille  Skizze  nærmest  har  været  Hen- 
sigten at  give  et  Billede  af  Moliéres  Liv  udenfor  Scenen, 
have  vi  kun  hentydet  til  den  Tendens,  der  gaaer  igjennem 
hans  Værker,  og  dvælet  lidt  ved  hans  to  Mestei  værker,  der 
ere  saa  nøie  knyttede  til  hans  Livs  Historie.  Vi  skulle 
endnu  omtale  hans  sidste  Arbeide  »Le  malade  imaginaire.« 

Moliéres  Berømmelse  var  grundfæstet,  hans  Fjender 
vare  blevne  tvungne  til  Taushed,  hans  Troup  tilbad  ham. 
Den  snevre  Ki'eds  af  Skjenaander,  der  havde  samlet  sig  om 
ham,  nærede  den  dybeste  Beundring  for  ham  og  opmuntrede 
ham  stadig  i  hans  Kamp  mod  Samfundets  Skrøbeligheder. 
Det  sidste  Værk,  i  hvilket  han  svang  L'oniens  Svøbe,  var  »le 
malade  imaginaire« ;  i  dette  Stykke,  der  opførtes  første  Gang 
i  Februar  1673,  angreb  han  Lægernes  Charlataneri  og  for- 
ældede Formalitetsvæsen. 

Moliére  spillede  selv  Hovedrollen,  en  gammel  Mand,  der 
bilder  sig  ind,  at  han  er  syg,  en  Idee,  som  Lægerne  paa 
bedste  Maade  søge  at  styrke. 

Moliéres  Helbredstilstand  havde  paa  denne  Tid  forvær- 
ret sig  i  en  foruroligende  Grad;  hans  Brystsyge  var  tilta- 
gen, og  en  qvælende  Hoste  pinte  ham  i  hans  sidste  Dage. 
Ved  Stykkets  Qerde  Opførelse  den  syttende  Februar  følte 
han  sig  svagere  end  sædvanlig.  Baron  og  hans  Venner  søgte 
forgjæves  at  overtale  ham  til  at  lade  være  at  optræde;  Mo- 
liére svarede  dem:  »Hvorledes  kan  jeg  gj øre  dette?  Der  er  om 
mig  halvtredsindstyve  fattige  Arbeidere,  som  leve  af  deres 
daglige  Indtægt,  hvad  skulde  de  gribe  til,  hvis  jeg  hørte  op 
med  at  spille?  Jeg  vilde  bebreidemig  selv,  at  jeg  en  eneste 
Dag  havde  berøvet  dem  deres  Brød,  uden  at  den  strengeste 
Nødvendighed  tvang  mig  dertil.«  Det  var  et  eiendommeligt 
Syn  at  see  den  et  og  halvtredsindstyve-aarige  Mand,  der 
selv  var  saa  syg,  satirisere  over  Lægevidenskaben  og  slæbe 

sig  frem  paa  Scenen  for  at  fremstille  en  indbildt  Syg;  han 
var  næppe  istand  til  at  udtale  de  Ord,  han  selv  havde  skre- 
vet; han  led  forfærdelige  Pinsler,  men  Forestillingen  blev  ikke 
afbrudt.  Da  den  var  tilende,  blev  han  bragt  til  sit  Hjem, 
og  her  blev  han  overfalden  af  en  saa  voldsom  Hoste,  at  der 
sprang  et  Blodkar  i  hans  Bryst.  Da  han  mærkede,  hvor- 
ledes hans  Tilstand  var,  sendte  han  Bud  efter  en  Præst; 
man  henvendte  sig  til  to  Præster,  men  de  negtede  Begge 
at  yde  Forfatteren  af  »Tartuffe«  deres  Bistand,  og  da  man 
endelig  fandt  en  Geistlig,  der  bedre  forstod  at  opfatte  sit 
Kalds  Pligter,  var  Moliére  død,  omgiven  af  sine  Venner  og 
to  Nonner,  der  hver  Paaske  kom  til  Paris  og  altid  havde 
fundet  en  rørende  Gjæstfrihed  hos  Moliére.  Erkebispen  af 
Paris,  der  forfulgte  Moliére  lige  til  det  Sidste,  forbød  Sogne- 
præsten i  det  Sogn,  hvor  Moliére  boede,  at  forrette  den  ved 
de  katholske  Begravelser  almindelige  Gudstjeneste  i  Kirken; 
Moliéres  Kiste  blev  i  al  Stilhed  ført  til  Kirkegaarden  om 
Aftenen  den  fire  og  tyvende  Februar  1673,  ledsaget  af  to 
Præster  og  henved  Hundrede    af  hans  Venner  og  Velyndere. 

I  sine  sidste  Aar  levede  Moliére  atter  sammen  med  sin 
Hustru;  det  har  imidlertid  næppe  været  af  Tilbøielighed,  at 
hun  atter  sluttede  sig  til  ham,  men  snarere  af  Egoisme,  af 
egenkj  ærlig  Stolthed  over  at  være  saa  nær  knyttet  til  den 
Mand,  der  havde  vundet  Paris's,  ja  hele  Frankrigs  Beundring. 
Hvor  Lidt  hun  meente  med  den  Forsoning,  der  var  kommen 
istand,  sees  iøvrigt  bedst  af,  at  hun  nogle  Dage  efter  Moliéres 
Død  atter  optraadte  paa  Scenen;  hun  vedblev  at  føre  det 
galante  Liv,  for  hvilket  hun  nu  var  bleven  temmelig  al- 
mindelig bekjendt,  indtil  hun  i  Aaret  1677  ægtede  en  Skue- 
spiller Guérin,  med  hvem  hun  lik  en  Søn,  som  dog  døde 
i  en  ung  Alder.  Med  Moliére  havde  hun  tre  Børn,  af 
hvilke  kun  det  ene,  en  Datter,  overlevede  sin  Fader.  I  sit 
et  og  tyvende  Aar  ægtede  denne  unge  Pige  en  Hr.  Rachel  de 
Montalant,  men  døde  barnløs  i  Aaret  1723. 

Ludvig  XJV  spurgte  engang  Boileau,  hvem  der  var  den 

største  Digter  i  hans  Kige.  »Sire,  det  er  Moliére,«  svarede 
Boileau.  Kongen  bemærkede  hertil:  »Det  troede  jeg  ikke,« 
og  der  er  sagtens  Mange,  der  billige  denne  Bemærkning, 
Mange,  der  havde  moret  sig  over  de  kaade  Spilopper,  som 
findes  i  de  fleste  af  Moliéres  Comedier,  uden  at  have  Øie 
for  den  den  dybe  Betydning,  der  laa  i  disse.  Men,  vil 
man  sporge,  ved  hvilke  fremragende  Egenskaber  var  det  da, 
at  Moliéres  Comedier,  disse  Værker,  der  staae  vor  geniale 
Holbergs  Comedier  saa  nær,  fik  deres  store  Betydning? 
En  Digters  Berømmelse  flyder  af  hans  Værker,  men  om 
Moliére  kunde  man  snarere  sige,  at  hans  Berømmelse  stam- 
mede fra  de  franske  Digteres  Værker,  der  existerede  før  og 
efter  ham.  Aandrige  og  talentfulde  Mænd  ere  optraadte 
som  Forfattere  efter  ham,  men  Ingen  har  naaet  hans  Stand- 
punkt. Nogle  have  skrevet  ligesaa  muntre  Bøger  som  Mo- 
liére, Andre  have  skrevet  ligesaa  gode  Vers,  Flere  have  som 
han  afmalet  Tidens  Sæder;  men  Moliére  har  ikke  blot  lat- 
terliggjort og  renset  Sæder  og  Skikke,  der  tilhøre  en  enkelt 
Periode;  han  har  studeret  og  gjengivet  Menneskehedens 
Eiendommeligheder  med  en  saa  ophøiet  Kunst,  at  man  ved 
at  læse  hans  Arbeider  forbauses  mere  over  sig  selv  end 
over  det  Mesterværk,  man  har  for  sig.  Moliére  var  mere 
dyb,  end  han  var  fiin  og  elegant;  naar  han  havde  meislet 
sin  Figur,  var  det  umuligt  at  gjøre  den  mere  fuldkommen; 
man  vil  næppe  kunne  nævne  nogen  Last  eller  nogen  svag 
eller  latterlig  Side  ved  den  menneskelige  Charakteer,  som 
han  ikke  idetmindste  har  berørt,  og  paa  hvilken  han  ikke 
har  efterladt  et  Mærke  af  sin  mægtige  Haand.  Man  kan 
uden  Overdrivelse  sige,  at  hans  Arbeider  ere  den  meest  frem- 
ragende Mærkesteen  i  den  franske  Literatm*. 

JN  edeiiandene  besad  i  Middelalderen  et  overordentlig  stort  An- 
tal Kirker  og  Klostere.  Den  fuldendte  Architektur  og  omhyg- 
gelige Decoration,  som  udmærkede  dem,  havde  været  det  forste 
Tegn  paa  den  Aandscultur,  som  udfoldede  sig  i  Landet.  Det 
var  i  disse  Værker,  der  var  fuldstændig  originale,  men  ikke 
betegnede  med  Navne,  at  den  gothiske  Aand,  der  i  den 
mørke  Tid  havde  ligget  i  Slummer,  forst  skaffede  sig  et 
Udtryk.  De  germaniske  Racers  tidlige  Poesi  var  udhugget 
og  ciseleret  i  Stenene.  Rundtomkring  Gudsfrygtens  faste 
Træ,  der  havde  slaaet  saa  dybe  Rtidder  i  Landets  Jordbund, 
blomstrede  den  nyvakte  Aands  yndefulde  Frembringelser 
ki'aftigt  frem.  Hvorsomhelst  der  fandtes  en  menneskelig 
Magt,  som  søgte  at  skaffe  sig  et  fredeligt  Udtryk,  hvorsom- 
helst der  rørte  sig  et  Livsprincip,  som  instinctmæssig  stræbte 
efter  at  frembringe  og  smykke  —  Alt  hvad  Videnskaben 
kunde  opfinde.  Alt,  hvad  Kunsten  kunde  frembringe.  Alt, 
hvad  den  mechaniske  Opfindsomhed  turde  driste  sig  til.  Alt 
hvad  Rigdomme  kimde  ødsle  med  —  Alt  samlede  sig  om 
disse  præg-tige  Templer,  hvis  opadstræbende  Spiir  tilsidst 
brøde  igjennem  den  Taage,  der  nu  i  saa  lang  Tid  havde 
ruget  over  Verden. 

Der  var  mange  Hundrede,  mere  eller  mindre  mærkvær- 

dige  Kirker  i  Nederlandene.  Omendskjondt  en  streng  Kritik 
maaskee  kunde  beklage  sig  over  i  disse  den  store  germa- 
niske  Skoles  særegne  Frembringelser  at  finde  en  Udvikling 
af  den  practiske  Tendens,  der  udmærkede  de  bataviske  og 
flamske  Grene,  og  omendskjøndt  man  maa  erkjende  en  Af- 
vigelse fra  det  mystiske  Princip,  der  i  sine  Bestræbelser  for 
at  symbolisere  den  menneskelige  Stræben  henimod  Gudsdyr- 
kelsens Gjenstand  tog  vel  ringe  Hensyn  til  Menighedens 
Færd  — ,  saa  er  der  dog  ikke  desto  mindre  mange  kirkelige 
Mesterværker,  der  maae  ansees  som  glimrende  Vidnesbyrd  om 
den  bataviske  og  belgiske  Aand  i  det  trettende  og  fjortende 
Aarhundrede.  Mange  af  Kirkerne  vare  fyldte  med  Malerier 
af  en  Skole,  der  baade  i  Henseende  til  Tid  og  Fortjeneste 
havde  Forrangen  for  den,  der  havde  faaet  sin  Næring  fra 
den  germaniske  Kunst.  Alle  Kirker  vare  befolkede  med  Sta- 
tuer, og  alle  havde  de  fuldt  op  af  rigt  smykkede  Capeller; 
thi  Slægt  efter  Slægt  vare  de  blevne  berigede  igjennem  den 
Poenitense,  der  havde  kjebt  sig  Absolution  for  Synderne  og 
derved  troet  at  bane  sig  Vei  til  Himlen. 

Og  da,  i  et  Tidsrum  af  blot  sex  eller  syv  Sommerdage 
og  Sommernætter  rasede  der  en  Storm,  som  ødelagde  alle  disse 
Skatte!  Hvert  eneste  af  disse  Templer  blev  fuldstændig 
blottet  for  sit  Indhold,  ikke  fordi  man  havde  til  Hensigt  at 
plyndre,  men  blot  fordi  man  vilde  ødelægge.  Der  var  næppe 
en  Provinds  eller  en  By,  der  slap  fri.  Kunsten  maa  græde 
over  denne  Vandalisme,  og  Menneskeheden  maa  beklage,  at 
det  reformeerte  Princip  saa  let  gaaer  over  til  Ødelæggelse; 
men  man  maa  ikke  dømme  for  strengt  herom;  thi  disse 
Statuer,  der  stode  i  Forbindelse  med  de  samvittighedsløse 
Forfølgelser,  som  nu  i  saa  lang  Tid  havde  raset  i  Landet, 
havde  ophørt  at  være  Billeder  og  vare  blevne  til  Menne- 
sker, til  forhadte  Væsener;  Folket  forbandede  dem  og  viede 
dem  alle  uden  Undtagelse  til  Undergang. 

Der  er  ingen  Tvivl  om,  at  man  maa  beklage,  at  dette 
Billedstormerraseri   fandt   Sted;    thi  saadanne    Skatte,    som 

herved  gik  tabte,  faaer  man  visselig  ikke  igjen.  Vor  practiske, 
om  end  mindre  poetiske  Tidsalder  virker  vel  ikke  alene  for 
sig  selv,  men  ogsaa  for  Fremtiden,  men  den  Tid  er  forbi, 
da  man  opfører  og  smykker  store,  pragtfulde  Domkirker.  At 
klæde  den  Nøgne,  at  frelse  den  Fortabte,  at  mætte  den 
Hungrige,  ikke  ved  Almisser  og  Bønner,  men  ved  forebyg- 
gende Institutioner  og  milde  Love,  og  fremfor  Alt  at  ud- 
brede en  national  Opdragelse,  der  kan  hæve  Folket  op  til  et 
Culturtrin,  paa  hvilket  det  hidtil  ingensinde  har  staaet  — 
det  er  vel  ogsaa  et  nok  saa  priisværdigt  Værk  som  at  sam- 
mendynge det  ene  pragtfulde,  geistlige  Mindesmærke  ved 
Siden  af  det  andet. 

Det  vilde  blive  altfor  trættende  i  alle  Enkeltheder  at 
fortælle  de  Begivenheder,  som  charakterisere  den  mindevær- 
dige Billedstorm  i  Nederlandene.  Da  Antwerpen  var  Cen- 
tralpunktet for  den  hele  Bevægelse,  og  da  den  store  Dom- 
kirke i  denne  By  indesluttede  mere  Eigdom  og  Pragt  end 
nogen  anden  Kirke  i  hele  Nordeuropa,  vil  det  være  tilstræk- 
keligt at  give  et  løst  Onnids  af  de  Begivenheder,  som  hænd- 
tes der.  Fra  Fremstillingen  af  disse  vil  man  da  let  kunne 
slutte  sig  til  den  Aand,  der  herskede  overalt.  Notre-Dame 
Kirken,  som  af  Philip  II  var  bleven  omdannet  til  en  Domkirke, 
skriver  sig  fra  Aaret  1124,  omendskjøndt  den  maaskee 
snarere  maa  betragtes  som  et  Værk  fra  det  fjortende  A ar- 
hundrede.  Baade  indvendig  og  udvendig  er  denne  Kirke  et 
tro  Udtryk  for  det  Princip,  der  gaaer  gjennem  Christendom- 
men. Gjennem  den  uhyre  Sammendyngen  af -Billeder,  gjen- 
nem de  utaUige  Ornamenter,  gjennem  den  uendelige  Afvex- 
ling  i  Detaillerne  er  det  ledende  Princip  overalt  synligt:  fra 
Spiret  i  Skyerne  til  den  ringeste  Niche  i  de  underjordiske 
GravcapeUer  peger  Alt  opad.  Det  var  en  Helligdom,  der 
ikke  saaledes  som  de  hedenske  Templer  indesluttede  en 
synlig  Guddom,  men  det  var  en  Bygning,  hvor  de  dødelige 
Mennesker  kunde  tilbede  det  usynlige  Væsen  i  de  himmelske 
Boliger.    Denne  Kirke  laa  midt  i  Byens  travle  Liv  som  en 

hellig  0  i  det  oprørte  Hav.  Der  tindes  næppe  noget  Ud- 
tryk til  at  betegne  den  uhyre  Rigdom,  hvoraf  Kirkens  Indi'e 
bestod.  Alt  hvad  Fromhed  og  religieust  Sværmeri  kunde 
falde  paa  at  give,  var  givet  med  odselHaand,  og  alle  Slags 
Skatte  i  Træ,  Marmor,  Bronce,  Guld,  Sølv  og  Ædelstene 
vare  ophobede  i  uhyre  Mængde.  Den  var  inddeelt  i  fem 
Skibe  med  udvendige  Rækker  af  Capeller,  men  uden  Skille- 
rum, saa  at  den  uhyre  Kirke  dannede  et  imponerende  Hele. 
Det  rige  Borgerskab,  de  syv  og  tyve  Laug  og  de  sex  mili- 
taire  Selskaber,  foruden  mange  andre  baade  verdslige  og  geist- 
lige Samfund,  havde  hvert  sit  Capel  og  sit  Alter.  Gul- 
vet var  bedækket  med  Gravstene,  prydede  med  Billeder  af 
staalklædte  Korsfarere  eller  gudfrygtige  Jomfruer:  falmede 
Faner  hang  i  Luften,  og  Søilerne  vare  smykkede  med  Vaaben- 
skjolde  af  den  gyldne  Vliesz-Orden,  en  Orden,  der  oprindelig 
var  stiftet  til  Ære  for  den  flamske  Industri,  men  af  hvil- 
ken baade  Konger  og  Keisere  vare  stolte  af  at  være  Med- 
lemmer. De  uhyre  og  skjønt  malede  Vinduer  luede  med  bi- 
belske Scener,  gamle  Portraiter  og  passende  Allegorier  i 
disse  glødende  Farver,  hvis  Tab  Kunsten  ikke  noksom  kan 
beklage.  Dagslyset,  der  smeltede  sammen  med  Mørket  eller 
farvedes  med  et  phantastisk  Skjær ;  Præsterne  i  deres  glim- 
rende Dragter  og  messende  i  ukj  endte  Sprog,  den  mægtige  og 
høitidelige  Klang  af  Choralmusiken ,  der  tonede  igjennem 
Rummet;  den  overvældende  Duft  af  Røgelse  og  Myrrah  — , 
Alt  bidi'Og  til  at  betage  og  henrykke  Sandserne.  Den 
Høieste  og  den  Laveste  befandt  sig  stillede  lige  i  denne  Hel- 
ligdom, hvor  selv  den  blodbestænkede  Forbryder  var  sikker, 
og  hvor  den  verdslige  Retfærdigheds  Arm  var  lammet. 

Men  Ødelæggelsen  nærmede  sig.  Antallet  paa  dem, 
i  hvis  Øine  Kirken  ikke  længere  var  hellig,  voxede  Dag  for 
Dag.  Saa  hellere  de  belgiske  Druiders  blodige  Gudsdyrkelse, 
hellere  de  slagtede  Offeres  grufulde  Skiig  som  i  Nationens 
hedenske  Fortid    end  denne  phantastiske   Sammenblanden  af 

guddommelig  Musik,  glødende  Toner  og  prægtige  Ceremo- 
nier med  alle  de  Baal,  Galger  og  Skafotter,  der  havde  cha- 
rakteriseret  det  sidste  halve  Aarhundredes  Menneskeoffringer ! 

Saaledes  var  Notre-Dame  Kirken  i  Antwerpen,  og  saa 
ligegyldige  eller  rettere  fjendtlige  ligeoverfor  denne  architek- 
toniske  Skat  vare  Indbyggerne  af  denne  By,  hvis  Beboere 
i  en  tidligere  Tid,  Alle  som  Een,  vilde  have  opbudt  deres 
Liv  til  Forsvar  for  det,  som  de  ansaae  for  deres  og  Byens 
Stolthed. 

Prindsen  af  Oranien  var  bleven  indstændig  anmodet  af 
Kegentinden,  Margrethe  af  Parma,  om  at  være  tilstede  ved 
en  Conference  i  Diiffel.  Efter  sin  Tilbagekomst  til  Ant- 
werpen samtykkede  han  efter  en  indtrængende  Opfordring 
af  Senatet  i  at  opsætte  sin  Afreise  til  efter  den  attende 
August.  Den  trettende  samme  Maaned  havde  han  i  For- 
ening med  Øvrigheden  udstedt  en  Forordning,  som  strax 
efter  blev  offentliggjort,  og  som  forbod  Protestanterne  at 
holde  Grudstj eneste,  medmindre  det  skete  under  aaben  Him- 
mel og  udenfor  Byerne.  En  Deputation  af  Kjøbmænd  og 
Andre  havde  anraabt  Prindsen  om  at  forandre  denne  Be- 
slutning, men  han  havde  bestemt  afslaaet  deres  Begjæring  — 
en  Beslutning,  i  hvilken  baade  Deputationen  og  de,  der  sendte 
den,  fandt  sig  med  Ro,  men  kun  »af  særeget  Hensyn  til 
og  Agtelse  for  hans  Person«.  Imidlertid  underrettede  han 
Hertuginden  om,  at  det  vilde  blive  meget  vanskeligt  eller 
rettere  umuligt  i  længere  Tid  at  indtage  en  saadan  Stilling, 
og  at  hans  Afreise  fra  Byen  rimeligviis  vilde  have  et  Ud- 
brud af  Misstemningen  tilfølge.  Uagtet  hun  saaledes  var 
bleven  advaret  mod  at  lade  ham  forlade  Antwerpen  under 
saa  særegne  Omstændigheder,  var  hans  Nærværelse  dog  efter 
Margi-ethes  Mening  uundgaaelig  nødvendig  ved  en  Forsam- 
ling af  den  gyldne  Vliesz-Orden  i  Bryssel,  hvorfor  hun  ved 
gjentagne  Breve  paalagde  ham  strax  at  forlade  Antwei-pen. 

Den  attende  August  indtraf  den  store,  ældgamle  »Ora- 
megang«s  Ceremoni.      Som  sædvanlig   skred  den  store  Pro- 

cession,  hvis  fornemste  Opgave  var  at  føre  et  uhyie  Billede 
af  den  hellige  Jomfru  rundt  i  Byen,  ud  af  Cathedralkirkens 
Døre.  Fulgt  af  Laugene,  de  militaire  Corporationer  og  de 
religieuse  Samfund,  Alle  i  glimrende  Dragter  og  med  vaiende 
Faner,  blev  Billedet,  straalende  udstafferet  og  høit  op- 
løftet, baaret  rundt  i  Gaderne  under  Lyden  af  Trommer  og 
Trompeter.  Et  saadant  Skuespil  var  for  Øieblikket  meest 
af  Alt  istand  til  at  irritere  og  opbringe  Protestanterne ;  men 
man  indskrænkede  sig  ikke  desto  mindre  til  forhaanende  Ord 
og  Miner,  og  der  fandt  intet  voldsomt  Udbrud  af  Misstem- 
ningen Sted.  Altsom  Billedet  skred  frem  i  Gaderne,  blev 
det  uophørligt  hilset  med  Spydigheder,  Forhaanelser  og  Vit- 
tigheder af  den  raaeste  Natur:  »Mayken!  Mayken!  (lille 
Marie),  nu  er  din  Time  slaaet;  dette  bliver  vistnok  Din 
sidste  Spadseretour,  thi  nu  er  Byen  kjed  af  Dig.«  Saaledes 
vare  de  Hilsener,  hvormed  den  hellige  Jomfrues  Repræsen- 
tant blev  modtaget  af  Mænd,  der  forlængst  havde  ophørt  at 
agte  den  forældede  Ceremoni.  Nogle  faa  Kastevaaben  bleve 
nu  og  da  slyngede  mod  Processionen,  medens  den  skred  gj en- 
nem  Staden,  men  der  skete  ikke  nogen  videre  Skade.  Da 
Billedet  endelig  igjen  var  stillet  paa  sin  Plads  og  Høitide- 
ligheden,  rigtignok  noget  før  Tiden,  brag-t  tilende,  syntes 
man  at  kunne  lykønske  sig  selv  til,  at  der  ikke  havde  fun- 
det nogen  videre  Tumult  Sted. 

Den  følgende  Morgen  var  der  forsamlet  en  umaadelig 
Skare  Mennesker  udenfor  Domkirken.  Billedet,  der  ved  lig- 
nende Leiligheder  pleiede  at  have  sit  Stade  midt  i  Kirken, 
hvor  det  i  den  Uge,  der  fulgte  efter  Ceremonien,  var  vant 
til  at  modtage  Lykønskningsbesøg,  havde  denne  Gang  faaet 
en  mindre  anseelig  Plads  bag  ved  et  Jerngitter  i  Choret. 

Denne  Forandring,  som  man  havde  foretaget  for  ikke 
at  udsætte  det  for  vanhellige  Berørelser,  gjorde  snarere  den 
modsatte  Virkning.  En  stor  Skare  af  den  laveste  Pøbel, 
Læredrenge  og  lurvetklædte  Personer,  trængte  sig  sammen 
om  Billedet,  kiggede  gjennem  Jernstængerne  og  tillode    sig 

mangen  raa  Vittighed.  »See,  see,  Mayken,«  raabte  de,  »er 
Du  allerede  bleven  bange,  see  hvor  hurtigt  Du  er  fløien  til- 
bage til  Din  Eede  —  Du  troer  maaskee  ikke,  man  kan 
faae  Fingre  i  Dig  der.  Tag  Dig  iagt,  lille  Marie,  Din 
Time  slaaer  snart.«  Andre  trængte  under  Raabet  »Vivent 
les  gueulx«  omkring  Rækværket  og  opfordrede  paa  en  raa 
Maade  Billedet  til  at  istemme  Raabet.  Derpaa  spredte 
Sværmen  sig  omkring  i  den  prægtige  Kirke,  spottede  Bil- 
lederne og  udtalte  Forbandelser  over  Kors   og  Alter. 

Pludselig  besteg  en  lurvetklædt  Person,  efter  Udseen- 
det at  dømme  en  Haand værker,  iført  en  pjaltet,  sort  Vest 
og  en  gammel  Straahat,  Prædikestolen,  hvor  han  greb  en 
gudelig  Bog,  der  laa  deroppe,  og  begyndte  paa  en  caricatur- 
mæssig  Maade  at  efterabe  Munkenes  Prædikener.  Nogle  af 
de  Tilstedeværende  gave  lydeligt  deres  Bifald,  Andre  deres 
Forargelse  tilkjende,  Nogle  raabte  »længe  leve  Tiggerne«, 
medens  fra  en  anden  Side  en  heel  Regn  af  Steen  og  Snavs 
slyngedes  imod  Spotteren,  samtidigt  med,  at  man  søgte  at 
hale  ham  ned  fra  hans  Plads  ved  at  trække  ham  i  Benene. 
Men  han  forsvarede  heltemodig  sin  Stilling;  han  slyngede 
Kastevaabnene  tilbage  og  brødes  med  sine  Modstandere, 
medens  han  samtidig  fortsatte  sin  skjændige  Spot. 

Tilsidst  sprang  en  ung,  stærk  Sømand,  der  var  en  ivrig 
Tilhænger  af  den  katholske  Tro,  bagfra  op  paa  Prædikesto- 
len og  kastede  Haandværkssvenden  hovedkulds  ned  ad  Trap- 
perne. Denne  greb  i  Faldet  fat  i  sin  Modstander  og  begge 
tumlede  sig  kæmpende  paa  Gulvet.  Ingen  af  dem  kom  til- 
skade, men  Signalet  var  givet  til  en  almindelig  Tumult. 
Et  Pistolskud  blev  løsnet,  og  Sømanden  blev  saaret  i  Armen. 
Dolke  og  Knipler  svingedes  i  Luften,  og  først  efter  at  have 
modtaget  en  stor  Mængde  Puf  og  Stød  lykkedes  det  Sø- 
mandens Tilhængere,  der  vare  betydelig  færre  i  Antal,  at 
føre  ham  ud  af  Kirken.  Denne  Dag  skete  der  Intet  videre; 
det  lykkedes  Kirkebetjentene  at  faae  Skaren  dreven  ud  af  Kir- 
ken, og  Dørene  lukkedes. 

Senatet,  der  just  var  forsamlet  paa  Raadhnset,  fik  Un- 
derretning om  denne  Tumult,  der  satte  det  i  den  største 
Forvirring.  Det  saae  næsten  ud,  som  om  Prindsen  af  Ora- 
nien  ved  sin  Afreise  havde  taget  hele  Senatets  Forstand  med 
sig,  og  ligesom  i  Erkj  endelsen  heraf  var  den  første  Beslutning, 
der  eenstemmig  blev  antagen,  den  at  sende  Bud  til  ham  for 
at  bønfalde  ham  om  at  vende  tilbage.  Imidlertid  vilde  det 
være  nødvendigt,  at  Senatorerne  traf  en  eller  anden  Foran- 
staltning med  Hensyn  til  sig  selv.  Det  var  klart,  at  en 
Storm  var  i  Begreb  med  at  reise  sig.  Den  Pest,  der  med 
saa  rivende  en  Hurtighed  havde  udbredt  sig  i  Provindserne, 
vilde  snart  rase  midt  iblandt  dem.  Symptomerne  paa  dens 
frygtede  Besog  havde  allerede  viist  sig.  Hvilke  Forholds- 
regler skulde  de  tage?  Skulde  de  udstede  en  Proclama- 
tion?  Saadanne  Documenter  vare  blevne  udstedte  i  saa 
rigelig  en  Mængde,  at  de  havde  tabt  al  deres  Kraft.  Skulde 
de  sammenkalde  Officererne  og  give  dem  Befaling  til  at 
stille  deres  respective  Compagnier  paa  Benene?  Skulde  de 
skikke  Bud  til  Formændene  for  de  militaire  Foreninger? 
Disse  Forholdsregler  vilde  have  været  fortræffelige,  naar  der 
havde  været  Tale  om  et  Angreb  eller  om  en  Tumult  af  al- 
mindelig Beskaffenhed  — ,  men  hvem  kunde  vide,  hvor  dybt 
Giften  var  trængt  ind  i  Statens  Legeme,  hvem  kunde  vide, 
med  hvilken  Grad  af  Lydighed  Borgervæbningen  vilde  efter- 
komme Øvrighedens  Bud?  Naar  man  ikke  kunde  sætte  sine 
Befalinger  igjennem  med  Magt,  vilde  det  være  bedre  ingen 
at  udstede,  og  det  vilde  være  misligt  at  sammenkalde  Bor- 
gervæbningen, naar  man  ikke  kunde  være  sikker  paa  dens 
Lydighed.  At  samle  Leietropper  var  der  ingen  Tid  til,  og 
desuden  vilde  Synet  af  saadanne  vistnok  snarere  opflamme 
end  dæmpe  Raseriet.  Aldrig  har  nogen  Øvrighed  befundet 
sig  i  større  Forvimng.  Den  vidste  ikke,  hvad  der  var  det 
Sikkreste  at  gjøre,  og  i  sin  Ængstelse  for  at  gjore  Noget 
galt,  valgte  den  Intet  at  gjøre. 

Efter  en  lang  og  forvirret  Raadslagning  gik  den  ærvær- 

dige  Borgemester  og  alle  hans  hæderlige  Colleger  hjem  til 
deres  Senge  i  Haabet  om,  at  Oprørsflammen  vilde  døe  hen  af 
sig  selv,  eller  at  de  i  Drømme  maatte  konmae  i  Besiddelse 
af  den  Viisdom,  der  syntes  at  være  dem  negtet  i  vaagen 
Tilstand. 

Da  det  den  følgende  Morgen  blev  bekjendt,  at  der  ikke  var 
truffet  nogensomhelst  Forholdsregler,  voxede,  som  man  kunde 
have  forudseet  det,  Eeformatorernes  Dristighed.  Allerede 
tidligt  var  der  foran  Kirken  samlet  en  stor  Skare  Menne- 
sker, hvis  hele  Holdning  tydede  paa,  at  dette  Døgn  ikke 
vilde  løbe  slet  saa  fredeligt  af  som  det  foregaaende.  De 
samme  Trusler  og  Forhaanelser  bleve  udslyngede  imod  den 
hellige  Jomfrues  Billede,  de  samme  Raab  og  Hyl  gjenløde 
under  de  hvælvede  Lofter.  I  den  første  Tid  blev  der  ingen 
Voldsomheder  begaaet,  men  Mængden  tog  til  med  hvert 
Minut.  Uordenerne  hist  og  her,  der  voxede  i  Antal  og  Alvor- 
lighed, syntes  at  angive,  at  Katastrophen  nærmede  sig.  En 
fattig  gammel  Kone  blev  Anledning  til  Billedstormen  i 
Antwerpen.  Hun  havde  i  mange  Aar  siddet  foran  Domkir- 
kens Dør  for  at  sælge  Voxlys  og  Oblater,  og  hun  ernærede 
sig  af  det,  som  hun  tjente  ved  denne  lille  Handel  i  For- 
bindelse med  de  smaae  Graver,  som  Forbigaaendes  Medliden- 
hed skjænkede  hende.  Enkelte  af  Sværmen  spottede  hende 
og  hendes  Varer  og  fortalte  hende,  at  det  snart  vilde  være 
forbi  med  hendes  Handel,  thi  nu  var  Timen  kommen,  da 
baade  hun  og  hendes  Beskytterinde,  Marie,  skulde  overgives 
til  Ødelæggelsen.  Den  gamle  Kone  blev  mere  og  mere  ra- 
sende og  besvarede  Trusel  med  Trusel  og  Spot  med  Spot. 
Idet  dun  gik  fra  Ord  til  Gjerning,  tog  hun  det  første  det 
bedste  Vaaben,  der  faldt  hende  i  Hænderne  og  slog  omkring 
sig  til  alle  Sider.  Hendes  Modstandere  forsvarede  sig,  som 
de  bedst  kunde,  og  efterat  de  havde  ødelagt  alle  hendes  Va- 
rer opfordrede  de  dem,  der  forsvarede  hende,  til  at  nærme 
sig.    De  Forbigaaende  stimlede  sammen  om  de  Stridende,  og 

snart  efter  var  Domkiiken  overfyldt  med  Mennesker  og  en 
rasende  Tumult  i  Anmarsch. 

En  Deel  Mennesker  løb  skrigende  til  Eaadhuset  og 
bragte  Øvrigheden  Underretning  om  det  Stedfundne.  Sena- 
tet med  Markgreven  af  Antwerpen,  Johan  van  Immerzeel,  i 
Spidsen  var  just  forsamlet  for  at  afvente  Hevidsmændenes 
Ankomst,  hvem  de  endelig  tilsidst  havde  bestemt  sig  til 
at  sammenkalde.  Ved  Efterretningen  om  denne  Tumult,  som 
Militsen,  hvis  den  itide  var  bleven  samlet,  let  kunde  have 
forebygget,  bestemte  Senatet  sig  til  in  corpore  at  begive  sig 
til  Domkirken  i  det  Haab,  at  dets  ærefrygtindgydende  Nær- 
værelse skulde  dæmpe  Easeriet.  I  Overeensstemmelse  med 
denne  Beslutning  begav  Markgreven,  der  var  den  øverste 
Myndighed,  sig  til  Kirken,  efterfulgt  af  de  to  Borgemestre 
og  alle  Senatorerne.  Deres  Anmodninger  i  Forbindelse  med 
deres  Værdighed  og  personlige  Anseelse  gjorde  ogsaa  i  Be- 
gyndelsen god  Virkning.  Sværmen  udenfor  samtykkede  i  at 
trække  sig  tilbage,  og  Tumulten  inde  i  Kirken  sagtnedes 
efterhaanden.  Men  da  Aftenen  imidlertid  nærmede  sig  med 
stærke  Skridt,  paastod  en  Deel  af  Mængden,  at  de  vilde 
blive  for  at  oppebie  Aftengudstjenesten.  De  bleve  imidlertid 
underrettede  om,  at  der  ikke  vilde  finde  nogen  Gudstjeneste 
Sted,  og  at  man  nok  for  en  enkelt  Gangs  Skyld  kunde  und- 
være Aftensangen. 

Da  man  nu  fra  forskjellige  Sider  bestemte  sig  til  at 
forlade  Kirken,  bleve  Senatorerne  opfordrede  til  at  gaae  i 
Spidsen,  saa  vilde  Sværmen  nok  følge  i  deres  Spor  og  gaae 
Hver  til  Sit.  De  fortræffelige  Øvrighedspersoner,  der  maaskee 
ikke  havde  Noget  imod  at  blive  befriede  for  deres  farefulde 
Hverv,  besluttede  sig  til  at  følge  dette  Kaad.  Men  før  de 
forlode  Kirken,  iagttoge  de  dog  den  Forsigtighed  at  lukke 
alle  Dørene  med  Undtagelse  af  en  enkelt,  som  de  lode  staae 
aaaben,  for  at  de,  der  bleve  tilbage,  kunde  have  et  Sted  at 
slippe  ud.  Det  syntes  ikke  at  være  gaaet  op  for  Senato- 
rerne, at  den  samme  Dør,  der  skulde  tjene  til  Udgang  for 

dem,  der  vare  inde,  ogsaa  kimde  tjene  til  Indgang  for  dem, 
der  vare  ude,  og  denne  uforudsete  Begivenhed  indtraf.  Ikke 
saa  snart  havde  Øvrighedspersonerne  trukket  sig  tilbage,  fer 
hele  Sværmen  trængte  sig  ind  ad  den  aabenstaaende  Dør,  og 
Markgreven,  der  med  et  lille  Fclge  var  bleven  tilbage  for 
deels  ved  Trusler,  deels  ved  gode  Ord  at  skaffe  Ro  tilveie, 
blev  med  Haan  dreven  ud  af  Kirken.  Derpaa  bleve  alle 
Dørene  aabnede  paa  viid  Gab,  og  Folket  strømmede  skareviis 
ind,  liig  et  oprørt  Hav.  Hele  Kirken  var  nu  overladt  til 
Oprørernes  Naade,  og  deres  Holdning  tydede  ikke  paa  Skaan- 
sel.  Kirkens  Værger  og  Skatmestere  trak  sig  tilbage  efter 
et  frugtesløst  Foisøg  paa  at  redde  de  kostbare  Gjenstande, 
og  bragte  Underretning  om  det  Stedfundne  til  Senatorerne, 
som  derpaa  atter,  ledsagede  af  nogle  faa  Bevæbnede,  vendte 
tilbage  til  Stedet.  Men  efter  et  Øiebliks  Forløb  toge  de 
Flugten,  grebne  af  Ski-æk  over  de  frygtelige  Hyl,  der  løde 
ud  til  dem  fra  det  Indre  af  Kirken,  som  om  usynlige  Magter 
vare  i  Begreb  med  at  forberede  en  Katastrophe,  som  ingen 
menneskelig  Magt  var  istand  til  at  modstaae.  Opfyldte  af 
Frygt  for,  at  det  næste  AngTeb  vilde  gjælde  Raadhuset,  sam- 
lede de  der  saa  hurtigt,  det  var  dem  muligt,  al  den  Styrke, 
de  havde  at  byde  over,  og  overlode  den  prægtige  Domkirke 
til  dens  Skjæbne. 

Og  nu,  —  da  Nattens  Skygger  gjorde  det  Tusmørke, 
der  bestandig  herskede  i  Kirken,  endnu  mørkere,  begyndte 
Ødelæggelsens  Værk.  Istedetfor  Munkenes  Aftensang  gjenløde 
Hvælvingerne  af  en  vild  Psalme,  udskraalet  af  Tusinder  af 
opbragte  Røster;  det  havde  Udseende  af  at  være  et  forud 
aftalt  Signal  til  et  almindeligt  Angreb.  En  Bande  af  Rø- 
vere styrtede  sig  over  den  hellige  Jomfrues  Billede,  trak 
det  frem  fra  dets  Skjul,  gjemiemborede  det  livløse  Legeme 
med  Dolke,  berøvede  det  de  prægtige,  juveelsmykkede 
Klæder,  sønderbrøde  hele  Billedet  i  Tusinde  Stykker  og  spredte 
Stumperne  paa  Jorden.  Et  vildt  Skraal  fulgte  paa  denne 
Gjerning,    og   derpaa  fortsattes  x\rbeidet,  i  hvilket  kun  et 

forholdsviis  ringe  Antal  af  de  Tilstedeværende  synes  at  have 
deeltaget,  med  utrolig  Hurtighed.  Nogle  vare  bevæbnede 
med  Øxer,  Andre  med  Køller  og  atter  Andre  med  store 
Hammere;  fra  alle  Sider  blev  der  bragt  Stiger,  Reeb,  Trid- 
ser  og  Løftestænger.  Hver  en  Statue  blev  revet  ud  fra  sin 
Niche,  hvert  et  Maleri  løsnet  fra  Væggen,  hvert  et  Vin- 
due knust  i  tusinde  Stykker,  hvert  et  gammelt  Monument 
sønderslaaet  og  hvert  et  Billedhuggerarbeide,  hvor  utilgæn- 
geligt det  end  syntes  at  være,  styrtet  i  Gruset.  Utrættelige, 
dumdristige,  som  det  syntes  begavede  med  overordentlig 
Styrke  og  Behændighed  klavrede  disse  rasende  Billedstor- 
mere op  i  de  meest  svimlende  Hoider,  skrigende  som  ond- 
skabsfulde Aber,  medens  de  triumpherende  ødelagde  Aarhun- 
dreders  langsomtmodnede  Frugt.  I  en  vidunderlig  kort  Tid 
havde  de  fuldendt  deres  Værk. 

Hovedalteret  var  prydet  med  en  pragtfuld  Gruppe  af  et 
kolossalt  Omfang,  forestillende  den  korsfæstede  Frelser  mel- 
lem de  to  Røvere.  Statuen  af  Christus  blev  reven  ned  fra 
sin  Plads  ved  Hjælp  af  Reeb  og  Tridser,  medens  man  med 
en  bitter  og  blasphemisk  Ironi  lod  de  to  Røvere  urørte 
indtage  deres  høie  Stade  som  de  Eneste,  der  vare  blevne 
unddragne  den  almindelige  Ødelæggelse.  En  overordentlig 
herlig  architektonisk  Prydelse,  i  hvilken  Christus  sindbilledlig 
var  begraven  og  som  kaldtes  »Repositoriet«,  smykkede  Cho- 
ret.  Dette  beundrede  Kunstværk  hvilede  paa  en  eneste 
Søile,  men  hævede  sig,  Bue  ved  Bue  og  Pille  ved  Pille,  til 
en  Høide  af  to  Hundrede  Fod,  indtil  det  tabte  sig  i  Hvæl- 
vingen foroven.  Nu  blev  det  splintret  i  tusinde  Stykker. 
Statuerne,  Malerierne,  Billederne,  Ornamenterne  —  Alt  laa 
hulter  til  bulter  paa  Gulvet  og  blev  trampet,  hugget 
med  Køller  og  Hammere  og  knust  til  Støv.  En  Flok  Skjø- 
ger  med  Alterlys  i  Hænderne  stode  rundt  omkring  og  lyste, 
medens  Arbeidet  gik  for  sig.  Intet  undslap  deres  altfortæ- 
rende Raseri.  De  vanhelligede  halvfjerdsindstyve  Capeller, 
opbrøde  med  Magt  alle  de  Kister,  der  fandtes  med  Kleno- 

dier,  dækkede  deres  smudsige  Pjalter  med  Præsternes  pragt- 
fulde Klædninger,  brøde  det  hellige  Brød  og  drak  i  store 
Slurke  »Tiggernes«  Skaal  af  de  gyldne  Kalke,  fyldte  med 
den  indviede  Viin;  de  brændte  alle  de  kostbare  Messebøger 
og  Manuscripter  og  smurte  deres  Sko  med  den  indviede 
Olie,  med  hvilken  Konger  og  Prælater  vare  blevne  salvede. 
Det  seer  ud,  som  om  Enhver  af  disse  ondskabsfulde  Skab- 
ninger har  været  begavet  med  Hundrede  Kæmpers  Styrke. 
Hvorledes  kan  det  ellers  være  gaaet  til,  at  en  saa  uhyre 
Ødelæggelse  blev  foretaget  i  en  eneste  kort  Sommernat  af 
en  Skare  Mennesker,  hvis  Antal  efter  alle  Beretninger  ikke 
kan  have  beløbet  sig  til  mere  end  et  Hundrede.  Der  var 
en  myldrende  Mængde  af  Tilskuere,  som  ved  alle  saadanne 
Leiligheder,  men  det  var  forholdsviis  kun  yderst  Faa,  der 
deeltoge  i  Ødelæggelsen. 

Det  ædleste  og  rigeste  af  Nederlandenes  Templer  var 
en  Ruin;  Oprørernes* Raseri  var  vakt,  men  ikke  tilfredsstillet. 
Hele  Sværmen  stormede  ud  af  Kirken,  Hver  med  en  bræn- 
dende Fakkel  i  Haanden,  og  med  Hyl  og  Raab  drog  man 
gjennem  Gaderne.  Hvor  Skaren  drog  frem  paa  sinVei,  lød 
det  i  Midnattens  stille  Time:  »Længe  leve  Tiggerne«,  og 
hvert  et  Billede  af  den  hellige  Jomfru  eller  af  Helgenerne, 
hvert  Crucifix,  hvert  katholsk  Symbol,  som  man  traf  paa, 
blev  sønderbrudt.  Hele  Natten  igjennem  drog  man  fra  den 
ene  hellige  Bygning  til  den  anden,  ødelæggende  Alt,  hvor  man 
kom  hen.  Inden  Morgenen  brød  frem,  vare  tredive  Kirker 
indenfor  Byens  Mure  udplyndrede.  Man  trængte  ind  i  Mun- 
keklostrene, brændte  deres  uvurdeerlige  Bogsamlinger  og 
ødelagde  deres  Altere,  Statuer  og  Malerier ;  man  trængte  ned 
i  Kjældrene,  opbrød  hvert  et  Viinfad,  man  fandt  dernede, 
og  al  den  gamle  Viin  og  01,  som  de  hellige  Mænd  Slægt 
efter  Slægt  havde  havt  til  Trøst  i  deres  Eensomhed,  lod 
man  flyde  sammen  i  een  stor  Flod.  Man  aabnede  Nonne- 
klostrene, og  rædselsgrebne  flygtede  Nonnerne  for  at  søge 
Tilflugt  hos  deres  Venner  og  Slægtninge.    Gade^:ne  vare  op- 

fyldte  med  Munke  og  Nonner,  der  løb  hid  og  did,  skrigende 
og  jamrende  sig  og  opfyldte  af  Frygt  for  at  falde  i  Hæn- 
derne paa  de  djævelske  Calvinister.  Men  deres  Frygt  var 
ugrundet;  thi  den  ikke  mindst  mærkværdige  Omstændighed 
i  disse  Begivenheder  var  denne,  at  ikke  en  eneste  Fornær- 
melse eller  Forhaanelse  blev  tilføiet  Mand  eller  Qvinde,  og 
at  ikke  en  Hvid  af  den  umaadelige  Rigdom  blev  stjaalet. 
Det  var  en  Krig,  der  blev  ført,  ikke  mod  levende  Menne- 
sker, men  mod  Billeder,  og  den  Følelse,  der  bragte  Oprøret 
til  at  blusse  op,  var  ikke  i  mindste  Maade  blandet  med 
Ønsket  om  at  plyndre.  Antwerpens  fornemste  Borgere,  der 
frygtede  for,  at  Stormen  fra  de  kirkelige  Bygninger  vilde 
vende  sig  til  de  private  Boliger,  og  at  Røveri,  Vold  og  Mord 
vilde  følge  efter  Vanhelligelsen,  ventede  hele  Natten  paa 
Angrebet  og  belavede  sig  paa  at  forsvare  deres  Arner.  Men 
deres  Forsigtighed  var  unødvendig.  Katholikerne  have  senere 
fortalt,  at  den  hele  Røverskare  var  leiet  af  de  Confoedere- 
rede  og  andre  mægtige  Protestanter  for  den  ringe  Løn  af 
ti  Styver  om  Dagen ;  paa  den  anden  Side  er  det  bleven  troet, 
at  Katholikerne  selv  havde  opvakt  den  hele  Storm  for  at 
gjøre  Reformatorerne  forhadte,  men  begge  disse  Meninger 
ere  lige  ugrundede.  Ødelæggelsen  blev  gjennemført  efter 
den  mest  storartede  Maalestok,  men  den  opvoxede  og  nære- 
des af  en  rasende  Fanatisme  og  ikke  af  lavere  Motiver. 

To  Dage  og  Nætter  endnu  rasede  Billedstormen  ustand- 
set gjennem  alle  Antwei-pens  og  de  nærliggende  Landsbyers 
Kirker.  Næppe  en  Statue  eller  et  Maleri  gik  fri  for  Øde- 
læggelsen, der  udelukkende  var  rettet  mod  Træ  og  Stene. 
Der  var  ikke  en  Mand,  der  blev  saaret,  og  ikke  en  Qvinde, 
der  blev  krænket.  Kun  nogle  Fanger,  der  i  tolv  Aar  havde 
vansmægtet  i  Fængslet,  gjenvandt  deres  længe  savnede  Fri- 
hed. Kunsten  blev  traadt  i  Støvet,  men  Menneskeheden  har 
intet  Offer  at  beklage. 

Disse  Træk  charakteriserede  Bevægelsen  overalt.  Det 
er  vanskeligt  at  sige,  hvor  den  begyndte,  og  hvor  den  endte : 

nogle  faa  Dage  i  Midten  af  August  Maaned  vare  tilstræk- 
kelige til  at  fuldbyrde  Værket.  Antallet  af  de  Kirker,  der 
bleve  Ødelæggelsens  Offre,  er  aldrig  bleven  con  stateret.  I  en 
enkelt  Provinds  i  Flandern  bleve  ikke  mindre  end  lire  Hun- 
drede Kirker  ødelagte.  I  Limburg,  Luxemburg  og  Namur 
fandt  der  ingen  Billedstorm  Sted.  I  Mecheln  derimod  blev 
Ødelæggelsen  fuldstændig  gjeimemfort  af  halvfjerdsindstyve 
til  firsindstyve  Personer,  lige  for  øinene  af  det  store  Concil 
og  den  forbausede  Øvrighed. 

I  Tournay,  en  By,  der  var  berømt  for  sin  geistlige 
Pragt,  havde  Eeformationen  i  Sommerens  Løb  gjort  mægtige 
Fremskridt,  og  Hadet  imellem  de  to  Religionssecter  var 
bestandig  voxet  til  en  større  og  større  Styrke. 

Den  to  og  tyvende  August  kom  Efterretningen  om,  at 
Kirkerne  i  Antwerpen,  Gent  og  mange  andre  Steder  vare 
blevne  plyndrede,  til  Tournay.  Øieblikkelig  opstod  der  en 
Bevægelse,  der  havde  til  Hensigt  endnu  den  samme  Aften 
at  følge  det  givne  Exempel;  men  denne  Gang  lykkedes  det 
paa  Grund  af  den  store  Udholdenhed,  som  Stadens  General- 
procureur,  Pasquier  de  la  Barre,  udviste,  at  berolige  Folket. 
Alle  Forsigtighedsregler  bleve  iagttagne,  og  Soldaterne  bleve 
udcommanderede.  Men  Forventningen  om,  at  Uveiret  vilde 
drive  over,  blev  skuffet.  Yed  den  følgende  Dags  Frembrud 
stormede  Pøbelen  til  Kirkerne  og  udplyndrede  dem  aldeles. 
Malerier,  Statuer,  Orgeler,  Smykker,  Guld-  og  Sølv-Kalke, 
Eeliquieskrin,  Messesærke,  Chorkaaber,  Monstranser,  Kors, 
Candelabrer,  Lamper,  Eøgelsekar  —  Alt  af  det  kostbareste 
Materiale,  besat  med  glimrende  Perler  og  Ædelstene,  søn- 
derbrødes  og  spredtes  i  Dynger  omkring  paa  Jorden. 

Billedstormerne  stege  ned  i  Gravkami"ene  og  plyndrede  de 
Døde,  og  de  Straffe,  som  Enkelte  af  disse  i  levende  Live 
havde  fortjent,  kom  nu  paa  en  gyselig  Maade  til  at  gaae  ud 
over  deres  livløse  Legemer.  I  en  af  Hvælvingerne  laa  det 
balsamerede  Liig  af  Hertug  Adolph  af  Geldern,  den  Sidste 
af  Familien  Egmont,   der   havde   hersket  i  denne  Provinds. 

Det  blev  trukket  frem  fra  sit  Skjul,  og  omendskjendt  det 
havde  ligget  der  i  halvfemsindstyve  Aar,  havde  det  »paa 
Grund  af  de  udmærkede  Kryderier«,  hvormed  det  var  balsa- 
meret, holdt  sig  saa  godt  som  uberørt  af  Tidens  ødelæggende 
Tand.  Henslængt  paa  Kirkens  Marmorfliser  kom  det  nu  til 
at  ligge  flere  Dage  udsat  for  Mængdens  Forbandelse.  Her- 
tugen havde  begaaet  en  Forbrydelse  mod  sin  Fader,  og  som 
Følge  deraf  var  Provindsen,  der  tidligere  var  bleven  regjeret 
af  indfødte  Slægter,  kommen  under  Carl  den  Dristiges  Herre- 
dømme. Kjed  af  at  vente  paa  sin  Arv  efter  den  gamle  Her- 
tug, havde  Sønnen  reist  sig  imod  denne  i  ligefremt  Oprør. 
Midt  om  Vinteren  havde  han  ved  Midnatstide  trukket  den 
gamle  Mand  ud  af  hans  Seng  og  tvunget  ham  til,  bar- 
benet og  halvnøgen  at  tilbagelægge  den  fem  og  tyve  (en- 
gelske) Mile  lange  Vei  fra  Grave  til  Buren  over  lis  og  Snee, 
medens  han  selv  fulgte  ham  tilhest.  Ankommen  til  sidst- 
nævnte Sted  havde  han  kastet  ham  i  Fængsel  og  holdt  ham 
fangen  der  i  sex  Maaneder.  Omsider  stævnede  Hertugen  at 
Burgund  dem  Begge  for  sit  Eaad  og  foreslog  her,  at  Adolph 
skulde  tilstaae  sin  Fader  sex  Tusinde  Floriner  aarlig  tillige- 
med Hertugtitlen  til  hans  Død.  Men  efter  hvad  Comdnes 
fortæller  i  sine  Memoirer,  skal  Adolphs  Svar  have  været  dette, 
at  han  heUere  vilde  kaste  den  gamle  Mand  paa  Hovedet 
ned  i  en  Brønd  og  selv  springe  bagefter;  hans  Fader  havde 
været  Hertug  i  fem  og  fyrretyve  Aar,  og  det  var  paa  Tide, 
at  han  trak  sig  tilbage.  Da  Adolph  saaledes  vægrede  sig 
ved  at  indgaae  paa  nogetsomhelst  Forlig,  var  han  bleven 
holdt  i  Fængsel,  indtil  han  efter  Carl  den  Dristiges  Død 
gjenvandt  sin  Frihed  under  Gents  mindeværdige  Opstand. 
Oprørerne  aabnede  hans  Fængsel  og  gjorde  ham  til  deres 
Anfører  i  et  Angi*eb  paa  Tournay.  Han  blev  dræbt  foran 
denne  Byes  Volde  og  begravet  i  Domkirken.  Og  nu,  efter 
næsten  et  Aarhundredes  Forlob,  havde  Jorden  atter  kastet 
ham  op  fra  sit  Skjød,  som  om  Tabet  af  hans  Forfædres 
Værdigheder,    hans   Fangenskab    og   hans   Død  ikke  havde 

været  Udsoning  nok  for  hans  Brøde.  Der  laa  han,  atter 
beskinnet  af  Solens  Lys,  omgivet  af  en  Skare  raae  Mennesker, 
der  tilhørte  en  senere  Generation,  men  som  dog  havde  be- 
varet Mindet  om  hans  Synd;  der  laa  Liget  af  denne  Mand, 
som  havde  været  værre  end  en  Fadermorder,  dette  Liig,  som 
»de  udmærkede  Kryderier«  havde  bevaret  fra  Undergang, 
blot  for  at  det  kunde  blive  Gj  ens  tand  for  Mængdens  djæ- 
velske Haan  og  vilde  Spot. 

En  stor  Skare  af  Voldsmændene,  der  stadigt  toge  til  i 
Antal,  efterhaanden  som  den  sb'ed  frem,  hærgede  hele  Pro- 
vindsen Tournay,  efterat  Plyndiingen  af  Byens  Kirker  først 
var  bleven  fuldendt.  Bevæbnede  med  Hellebarder,  Hammere, 
og  Høtyve  fortsatte  de  Dag  for  Dag  Krigen  mod  Billederne- 
Ved  Klosteret  Marchiennes,  der  af  den  Tid  blev  betragtet 
som  den  skjønneste  kirkelige  Bygning  i  hele  Nederlandene, 
gjorde  Skaren  Holdt  og  gav  sig  til  at  synge  de  ti  Bud  i 
Marots's  Vers.  Næppe  var  det  uhyre  Chor  blevet  færdigt 
med  Afsyngelsen  af  Forbudet  mod  Billeddyrkelse : 

Tailler  ne  te  feras  imaige 
De  quelque  chose  que  ce  soit; 
Sy  honneur  luy  fais  ou  hommage, 
Bon  Dieu  jalousie  en  re^oit,  — 

før  hele  Sværmen  blev  greben  af  et  pludseligt  Raseri.  Uden 
at  give  sig  Tid  til  at  synge  Psalmen  færdig  anfaldt  den 
Marmorstatuerne  med  et  saadant  Raseri,  at  man  skulde  have 
troet  disse  i  Besiddelse  af  Evne  til  at  føle  de  Slag,  der  til- 
føiedes  dem.  I  Løbet  af  en  Time  havde  de  lagt  Alt  i 
Ruiner. 

Efter  at  have  fuldført  denne  Daad  drog  Skaren  imod 
Anchin.  Her  blev  den  imidlertid  standsede  af  Seigneur  de 
la  Tour,  som  i  Spidsen  for  en  lille  Hob  Bønder  angreb 
Sværmerne  og  vandt  en  fuldstændig  Seir.  Fem  eller  sex 
Hundrede  bleve  ihjelslagne.  Nogle  druknede  i  Floden  og  de 
omkringliggende  Moser,  og  Resten  adsplittedes.    Heraf  saae 


554  Billedstormen  i  Nederlandene. 

man,  at  en  større  Aandsnærværelse  hos  den  mere  besindige 
Deel  af  Befolkningen  kunde  have  forhindret  Billedstormen. 

I  Valenciennes  blev  Tragedien,  som  et  Øienvidne  kalder 
den,  opført  paa  Bartholomæusdagen.  Offrene  i  denne  Tra- 
gedie vare  imidlertid  kun  Billedstøtter,  og  der  blev  næppe 
ødelagt  et  saa  stort  Antal  følesløse  Stene,  som  der  blev 
offret  levende  Mennesker  paa  en  nærforestaaende  Bartholo- 
mæusdag.  Ikke  et  eneste  menneskeligt  Væsen  blev  offret  i 
Valenciennes. 

Saaledes,  som  her  er  beski'evet,  gik  den  berømte  Bil- 
ledstorm i  Nederlandene  for  sig.  Den  var  et  pludseligt  Ud- 
brud af  Folkets  Raseri  mod  den  Kirkes  Symboler,  for  hvis 
Skyld  de  Reformeerte  havde  maattet  udholde  saa  frygtelige 
Forfølgelser.  Den  var  tillige  et  Udtryk  for  den  almindelige 
Sympathi  for  de  Lærdomme,  der  havde  sat  sig  fast  i  Folkets 
Hjerte.  Den  var  en  Udskeielse  af  den  samme  Følelse,  der 
i  Begyndelsen  af  Sommeren  havde  bevæget  baade  Calvini- 
ster og  Lutheranere  til  at  drage  ud  i  bevæbnede  Skarer  for 
at  holde  Gudstjeneste  paa  aaben  Mark.  Forskj ellen  var 
alene  den,  at  i  denne  sidste  Forbrydelse  deeltog  efter  en 
almindelig  Beslutning  hele  Massen  af  de  Reformeerte,  og 
baade  Mænd,  Qvinder  og  Børn  udsatte  sig  herved  for  Døds- 
straf. Billedstormen  var  derimod  en  Handling,  der  blev 
foretagen  af  en  lille  Pøbelsværm;  omtrent  et  Hundrede  Per- 
soner, henhørende  til  Samfundets  laveste  Klasser,  vare  til- 
strækkelige til  at  ødelægge  alle  Antwei-pens  Kirker.  Det 
var,  som  Prindsen  af  Oranien  sagde,  kun  »en  Haandfuld 
Pak«,  som  udførte  denne  Daad.  Sir  Richard  Clough  saae 
ti  til  tolv  Personer  ødelægge  den  ene  Kirke  efter  den  anden 
i  Overværelse  af  ti  Tusinde  ligegyldige  eller  rædselsgrebne 
Tilskuere. 

Hvad  der  dernæst  maa  fremhæves  som  en  mærkelig 
Omstændighed  ved  disse  Tumulter,  er  dette,  at  Oprørerne 
saa  fuldstændigt  afholdt  sig  fra  Plyndringer  og  personlige 
Overgreb.    En  ivrig,   men  hæderlig  Katholik  i  Valenciennes 

har  aflagt  et  mærkeligt  Vidnesbyrd  i  denne  Henseende. 
»Visse  Krønikeskrivere,«  siger  han,  »have  fuldstændigt  mis- 
forstaaet  Billedstormens  Charakteer.  Det  er  blevet  sagt,  at 
Calvinisterne  dræbte  Hundrede  Præster  i  denne  By,  idet  de 
huggede  Nogle  ned  og  brændte  Andre  over  en  langsom  Hd. 
Jeg  erindrer  meget  godt  Alt,  hvad  der  hændte  paa  denne 
afskyelige  Dag,  og  jeg  kan  forsikkre,  at  ikke  en  eneste  Præst 
led  nogen  Overlast.«  —  Det  Samme  var  Tilfældet  overalt; 
katholske  og  protestantiske  Shibenter  ere  enige  om,  at  ingen 
Voldsdaad  er  bleven  begaaet  mod  Mand  eller  Qvinde. 

Det  vilde  ogsaa  være  let  at  fremføre  utallige  Beviser  for, 
at  Billedstormerne  ganske  afholdt  sig  fra  Plyndring.  De  øde- 
lagde for  at  ødelægge,  ikke  for  Vindings  Skyld.  Skjøndt 
de  hørte  til  Samfundets  laveste  Klasser,  lode  de  dog  store 
Dynger  af  Ædelstene,  Gruld,  Sølv  og  kostbare  Stoffer  ligge 
uændsede  paa  Jorden.  De  følte  instinctmæssigt,  at  de  vilde 
krænke  en  stor  Sag,  dersom  de  lode  sig  lede  af  lave  Be- 
væggrunde. I  Flandern  hængte  en  Skare  af  Billedstormere 
En  af  deres  egen  Flok,  fordi  han  havde  stjaalet  nogle  Gj  en- 
stande  til  et  meget  ringe  Beløb.  I  Valenciennes  tilbød  man 
dem  store  Summer  for  at  lade  være  med  at  plyndre  Byens 
Kirker,  men  de  forkastede  Tilbudet  med  Foragt.  Den 
hæderlige  katholske  Borger,  der  er  vor  Hjemmelsmand  for 
disse  Facta,  siger,  at  han  har  optegnet  det  som  en  Modvægt 
mod  de  mange  vrange  Fremstillinger  af  denne  Sag  og  in- 
genlunde for  at  sige  Kj ætterne  og  Oprørerne  Behageligheder. 

Naar  Billedstormens  Charakteer  var  saadan,  hvem  tør 
saa  fælde  nogen  streng  Dom  over  denne  Ødelæggelse  af 
livløse  Ting  i  et  Land,  hvor  saa  mange  Mænd  og  Qvinder 
hensynsløst  slagtedes  af  Inqvisitionens  Kedskaber,  og  hvor 
snart  Albas  Blodret  i  Henseende  til  Værdien  af  de  confiske- 
rede  Gjenstande  og  Offrenes  Antal  skulde  fordunkle  endogsaa 
denne  rædselsfulde  Institution. 

Villiam  Bloch. 


En  Pave  fra  Grhetto. 


1  det  Eegister  over  Eoms  adelige  Slægter,  som  Pave  Be- 
nedict  XIV  midt  i  forrige  Aarhimdrede  lod  affatte  og  hen- 
lægge til  Opbevaring  paa  Capitolium,  og  hvori  Pave  Pius 
IX  i  1853  forordnede,  at  ogsaa  alle  fyrstelige  og  hertugelige 
Pamilier  skulde  indtegnes,  findes  endnu  Navnet  paa  en  Slægt, 
der  for  længe  siden  er  uddød,  men  som  har  spillet  en  af 
de  mærkeligste  Koller  i  den  paa  Mærkværdigheder  rige 
Historie,  der  angaaer  den  romerske  Adel  i  Middelalderen. 
Det  er  Pierleonis  Slægt,  som  ikke  blot  har  skjænket  Staden 
Rom  mange  Consuler,  Senatorer,  Statsmænd  og  nogle  Cardi- 
naler,  men  endog  hele  Christenheden  en  Pave,  endskjøndt 
dens  Ahner  stammede  fra  den  meest  berygtede  og  foragtede 
Afkrog  i  Rom,  Grhetto,  Jødeqvarteret,  hvorfra  den  ved  Pen- 
genes Magt  steg  op  til  fyrstelig  Høihed  og  Glands.  En 
Pave,  hvis  Oldefader  var  Jøde  —  dette  Særsyn  viUe  vi 
her  betragte  lidt  nærmere. 

Jødernes  Skjæbne  var  langtfra  saa  haard  i  den  første 
Halvdeel  af  Middelalderen  som  i  senere  Aarhundreder.  Om 
egentlige  Forfølgelser  mod  dem  berettes  der  kun  lidt,  og 
skjøndt  Efterkommerne  af  det  Folk,  som  Keiser  Titus  næ- 
sten havde  tilintetgjort,  i  Christenhedens  Hovedstad  kun 
bleve  taalte  og  maatte  leve  under  mange  Slags  Tryk  og 
uden  borgerlige  Rettigheder  af  nogensomhelst  Art,  forstode 

de  dog  med  den  dem  eiendommelige  Begavelse  lidt  efter 
lidt  at  skaffe  sig  allehaande  Fordele.  De  havde  dengang 
endnu  Lov  til  at  boe  i  Trastevere,  thi  det  var  først  Pave 
Poul  IV,  der  indesluttede  dem  i  det  nuværende  Ghetto; 
fra  dem  udgik  de  bedste  Læger,  der  udstrakte  deres  Praxis 
til  de  meest  ansete  adelige  Familier  i  Staden,  og  mange  af  dem 
bleve  endog  Livlæger  hos  Paverne.  Ogsaa  Musikere  af  jø- 
disk Herkomst  træffe  vi  i  Rom,  rigtignok  først  i  senere 
Tider;  til  dem  hørte  flere  af  de  berømte  Virtuoser  ved  Pa- 
vehoffet i  det  sextende  Aarhundrede.  Fremfor  Alt  opnaaede 
de  romerske  Jøder  tidligt  Mesterskab  i  den  Kunst  at  op- 
hobe Rigdomme,  og  Stamfaderen  til  Huset  Pierleoni,  hiin 
stolte  romerske  Senatorslægt,  var  ogsaa  en  af  dem,  der  havde 
Penge  at  takke  for  sin  Lykke  og  Magt.  Hvilket  Navn  han 
som  Jøde  bar,  kan  ikke  sikkert  angives ;  den  lærde  Forfatter 
af  Roms  Historie  i  Middelalderen,  Gregorovius,  formoder,  at 
han  er  den  samme  Person,  der  i  det  ellevte  Aarhundrede 
omtales  under  Navnet  Leo  de  Benedicto  Christiano.  Hans 
store  Rigdom  havde  sat  ham  i  Stand  til  at  gjøre  sig  uund- 
værlig for  Pavehoffet  i  dets  Pengenød,  og  da  han  sagtens 
indsaae,  at  Veien  til  Rang  og  Ære  vilde  være  spærret  baade 
for  ham  og  hans  Børn,  saalænge  de  vare  Jøder,  gik  han 
over  til  Christendommen.  Allerede  hans  Søn,  Leo,  som  en 
Romerinde  af  adelig  Slægt  havde  født  ham,  omtales  som  et 
anseet  Medlem  af  det  romerske  Aristokrati,  hvis  Sønner  ikke 
havde  taget  i  Betænkning  at  besvogre  sig  med  den  døbte 
Banquier  for  at  ophjælpe  deres  ødelagte  Finantser  ved  en  rig 
Medgift.  Det  Guld,  Faderen  havde  samlet  i  Masse,  forøgede 
hans  Søn  med  lige  Driftighed,  og  det  bar  sine  Frugter. 
Gravskriften  over  ham  nævnede  ham  som  »Romernes  Con- 
sul«,  og  en  romersk  Erkebiskop,  Alfanus,  besang  i  et  Digt, 
der  endnu  er  til.  Stifteren  af  Huset  Pierleoni  efter  hans 
Død  som  en  Mand,  der  havde  været  den  apostoliske  Stoi  tro 
under  alle  Forhold,  rig  paa  Gods,  adlet  ved  sin  Moders  høie 
Byrd,  Mog  og  viis,  høit  anseet  i  Rom  og  anerkjendt  næsten  1 

den  ganske  Verden,  en  Prydelse  for  sin  Fædrestad.  Med 
rigtigt  politisk  Blik  havde  han  sluttet  sig  til  den  vældige 
Hildebrand,  Gregor  VII,  og  de  Paver,  der  reformerede  i  hans 
Spor,  og  hans  Sen  Petrus  Leonis,  eller  Pierleoni,  blev  efter 
sin  Faders  Død  en  Mand  af  den  hoieste  politiske  Indflydelse 
og  spillede  en  meget  vigtig  Kolle  i  de  Investiturstridigheder, 
der  varede  et  halvt  Hundrede  Aar.  I  hans  faste  Borg  ved 
Siden  af  Kirken  St.  Niccolo  in  Carcere,  hvor  den  betrængte 
Pave  Urban  II  havde  søgt  Tilflugt,  døde  denne  Pave,  der 
havde  sat  Korstogene  i  Gang,  samme  Aar,  som  Budskabet 
om  Jerusalems  Erobring  af  Korsfarerne  naaede  Europa. 
Pierleonis  Borg  —  der  ligesom  de  fleste  andre  romerske  Ba- 
roners i  Middelalderen  for  de  uophørlige  Feiders  Skyld  var 
bygget  tæ,t  op  til  og  ind  i  et  af  den  romerske  Oldtids  store 
Mindesmærker  —  havde  til  sit  Midtpunkt  det  kolossale  Mar- 
cellustheater,  ovenover  hvis  giganstiske  Buer  af  Qvadersteen 
nu  Fyrst  Orsinis  Palads  er  opført.  Forbundne  med  denne 
Borg  strakte  Pierleonis  faste  Borgtaarne  sig  langs  med  Ti- 
berfloden ned  til  St.  Niccolo  in  Carcere,  et  af  de  gamle  ro- 
merske Diakonier,  der  var  opbygget  i  og  af  Tempellevninger. 
Flodens  Nærhed,  Fastheden  i  den  antike  Theaterbygning,  de 
vældige  Levninger  af  andre  nærliggende,  antike  Bygninger, 
t.  Ex.  Octavias  Buegang,  gjorde  denne  Pierleonis  Borg,  som 
han  ret  betegnende  havde  anlagt  ved  Slægtens  Fødestavn,  i 
Nærheden  af  Ghetto  og  Jødebroen,  der  fører  over  til  Tiber- 
øen, til  en  af  de  stærkeste  Baronborge  i  Kom,  saa  den  gj en- 
nem  lange  Tider  seirrigt  bande  modstaae  de  heftigste  An- 
greb af  Familiens  Modstandere  blandt  Adelen  og  af  Folket, 
der  ofte  var  tjendsk  stemt  mod  disse  Magnater  af  jødisk  Her- 
komst. Et  saadant  Angreb,  som  imidlertid  mislykkedes,  fandt 
Sted,  da  Pierleoni  1116  tog  sig  for  at  skaffe  en  af  sine 
Sønner  Værdigheden  som  Roms  Præfect  under  Pave  Paschalis 
II,  der  var  hans  Ven  og  Skjddner. 

Pierleoni   døde  i  Aaret  1128.      Gravmælerne  over  Pa- 
verne fra  hine  Tider  ere  gaaede  under,  men  denne  Rigmands 

Mausoleum  har  Tilfældet  bevaret.  I  Klostergaarden  ved  St. 
Paolo  staaer  en  stor  antik  Marmorkiste  fra  den  sletteste  ro- 
merske Tid,  smyklcet  med  Figurer  af  Apollo,  Marsyas  og 
Muserne ;  den  tjente  til  Grav  for  Pierleoni,  hvem  Indskiiften 
priser  som  en  ved  Eigdom  og  Bern  uforlignelig  Mand.  Og- 
saa  hans  vældige  Befæstningsarbeider  berommer  hiint  Grav- 
skrift saavel  som  hans  Loyalitet,  og  han  kaldes  Roms  Ven 
og  Fædrelandets  Prydelse.  Pierleoni  efterlod  sig  et  talrigt 
Afkom ;  en  Datter  blev  Roger  af  Siciliens  Gemalinde ,  og  af 
hans  fem  Sønner  opnaaede  den  ene,  ved  Navn  Petrus,  at 
blive  kaaret  til  Pave. 

Den  unge  Pierleoni  havde,  efterat  være  bestemt  til  geist- 
lig Stand,  studeret  i  Paris  under  Abailard  og  derpaa  ladet 
sig  iklæde  Munkekappen  i  Clugny.  Pave  Paschalis  havde 
efter  hans  Faders  Ønske  kaldt  ham  tilbage  til  Rom  og  gjort 
ham  til  Cardinaldiakon  af  Kirken  S.  Cosma  e  Damiano. 
Under  de  følgende  Paver  steg  han  hurtigt  fra  Trin  til  Trin, 
blev  under  Calixt  II  Cardinalpræst  af  St.  Maria  i  Trastevere, 
gik  siden  som  pavelig  Legat  til  Frankiig,  hvor  han  afholdt 
Kirkeforsamlinger,  og  til  England,  hvor  han  optraadte  med 
fyrstelig  Pragt,  og  modtoges  hoitideligt  af  Kong  Hemik  I. 
Selvfølelse,  Dannelse  og  Talent  fattedes  ham  ikke,  og  naar 
han,  som  hans  Modstandere  beskyldte  ham  for,  skrabede 
umaadelige  Skatte  sanunen  som  Nuntius,  fulgte  han  kun  de 
andre  Cardinallegaters  Exempel.  Længe  havde  den  pavelige 
Krone  været  Maalet  for  hans  ærgjerrige  Ønsker,  og  ved  Ho- 
norius  den  Andens  Død  1130  syntes  hans  Valg  sikkert  paa 
Grund  af  hans  talrige  Tilhængere.  Men  ved  et  Mindretals 
Rænker  lykkedes  det  i  ValgcoUegiet  hemmeligt  at  faae  Car- 
dinal Gregor  af  St.  Angelo  valgt  til  Pave  og  udraabt  som 
Lmocents  II  under  Beskyttelse  af  Familierne  Frangipani  og 
Corsi,  der  vare  Pierleonis  Fjender.  Faa  Timer  derefter 
valgte  dog  Pierleonis  Tilhængere,  blandt  dem  Fleertallet  af 
Cardinalerne,  den  overveiende  Deel  af  Borgerskabet  og  næ- 
sten hele    den   romerske  Adel   ham,   livis    Oldefader   havde 

været  jødisk  Vexeleer  i  Ghetto,  til  Christenhedens  Overho- 
ved under  Navn  af  Anaklet  II.  Innocents  kunde  ikke  holde 
sig  mod  sine  mægtige  Modstandere.  Samme  Dag,  han  var 
valgt,  maatte  han  flygte  fra  Lateranet  til  sin  Beskytter 
Frangipanis  Borg,  der  laa  paa  Palatinerbjerget.  Kun  kort 
Tid  fandt  han  Ly  der,  thi  Frangipani  lod  sig  ved  Anaklets 
Guld  bestikke  til  at  opgive  sin  Client,  og  Innocents  flygtede 
da  i  Smug  over  Pisa  og  Genua  til  Frankrig. 

Anaklet  II  var  nu  ubestridelig  Hersker  i  Rom.  I  St. 
Peters  Domkirke  blev  han  af  Petrus  fra  Pontus  høitideligt 
indviet  til  Pave,  tog  Lateranet  og  Kirkeskattene  i  Besid- 
delse, og  Folket  i  Rom  jublede  ham  imøde,  da  han  i  høi- 
tideligt Optog  drog  igjennem  Byen  for  at  lade  sig  hylde; 
thi  hans  Rigdomme  havde  givet  ham  Midler  ihænde  til  at 
tilfredsstille  den  pengegridske  Almue.  Som  Skik  var  ved 
aJle  slige  Processioner,  sang  ogsaa  Jøderne  paa 'deres  Sam- 
lingssted, ikke  langt  fra  Monte  Giordana,  Hymner  for  den 
nye  Pave,  og  i  Spidsen  for  dem  traadte  derpaa  deres  Rabbi 
frem  med  den  store,  tilhyllede  Skriftrulle  —  de  fem  Mose- 
bøger —  for  efter  ældgammel  Sædvane  at  overrække  Paven 
den.  Analdet  tog  imod  Rullen,  læste  et  Øieblik  i  den  og 
gav  den  derpaa  til  En  af  sit  Følge  med  den  for  hans  Fædres 
Afkom  uventede  og  haanlige  Besked:  »Vi  stadfæste  Loven, 
men  det  jødiske  Folk  og  sammes  Skriftfortolkning  for- 
dømme vi.« 

Paven  havde  vel  fordrevet  Modpaven  Innocents,  men 
dermed  var  Kampen  dog  ikke  endnu  til  Ende.  Den  for- 
jagne  Pave,  der  beraabte  sig  paa,  at  han  var  først  valgt, 
opfordrede  hele  Christenheden  til  at  staae  ham  bi  mod  sin 
Modpave  i  Rom,  som  han  paastod  var  ulovligt  valgt.  Eng- 
land, Frankrig,  Tydskland,  selv  en  stor  Deel  af  Italien  an- 
erkj  endte  Innocents,  og  den  tydske  Kong  Lothar  udrustede 
en  Hær  til  et  Tog  mod  Rom  for  med  Vaabenmagt  at  sætte 
ham  paa  Pavestolen.  Intet  Middel,  der  kunde  styrte  Ajia- 
Met,  lodes  uforsøgt.    Hans  Herkomst  var  hidtil  ikke  bleven 

synderligt  ændset  paa  Grund  af  hans  Slægts  Magt  og  Kig- 
dom. Nu  mindede  med  Eet  hans  Modstandere  Verden  om 
en  stor  Forargelse;  Innocents  og  hans  Tilhængere  udraabte 
i  alle  deres  Breve  og  Kundgjerelser  den  Skandale,  at*  der 
paa  St.  Peders  Stol  sad  en  Pave,  hvis  Stamfader  var  en 
jødisk  Aagerkarl.  Derhos  lagde  man  ham  de  skjændigste 
Ting  tillast ;  han  skulde  have  berøvet  Kirkerne  deres  Skatte 
og  benyttet  Jøderne  til  at  indsmelte  de  hellige  Tempelgaver 
af  Guld  og  Sølv  for  at  kunne  bestikke  det  romerske  Folk 
med  rede  Penge.  Man  beskyldte  ham  endog  for  at  have 
bedrevet  Blodskam  med  sin  Søster,  medens  hans  Modpave, 
der  var  af  Papareschiernes  gammeb'omerske  Adelsstamme, 
blev  loftet  til  Skyerne.  Ogsaa  hans  jødiske  Udseende  spot- 
tede man;  thi  baade  han  og  hans  Brødre  havde  endnu 
i  deres  Ansigtstræk  bevaret  Noget  af  deres  Forfædres  Typus. 

Anaklet  trængtes  haardt;  men  han  holdt  sig  henved 
otte  Aar  i  sin  StiQing  med  ligesaa  stor  Dygtighed  som 
Standhaftighed.  Han  havde  krævet,  at  en  upartisk  Synode 
skulde  dømme  mellem  ham  og  hans  Modstander  og  afgjøre, 
hvem  af  dem  der  var  retmæssigt  valgt ;  men  der  blev  Intet 
deraf,  derimod  rykkede  Kong  Lothar  med  sin  Hær  mod  Kom 
og  førte  Innocents  II  tilbage  til  Lateranet.  Men  Anaklet 
vaklede  ikke  og  veg  ei  heller.  Han  forskandsede  sig  i  En- 
gelsborg, der  var  og  forblev  i  hans  Magt  tilligemed  næsten 
alle  Koms  befæstede  Taarne;  han  trodsede  mandigt  Keise- 
rens Forsøg  paa  at  afgjøre  Ketsspørgsmaalet  med  Yaaben- 
magt,  og  efterat  Lothar  havde  maattet  drage  bort,  saae  In- 
nocents sig  ogsaa  nødt  til  for  anden  Gang  efter  omtrent 
tre  Maaneders  Ophold  i  Lateranet  at  flyg'te  til  Pisa. 

Større  Held  fulgte  Lothar  paa  hans  andet  Tog  til  Kom, 
da  den  hellige  Bernhard  af  Clairvaux  forstod  at  vinde  Ko- 
merne  for  Innocents,  og  i  Aaret  1137  tog  denne  Pave  atter 
sit  Sæde  i  Lateranet.  Anaklet  forblev  imidlertid  ogsaa  i 
Rom,  hvor  han  tappert  holdt  sig  i  St.  Peders  Stol  og  En- 
gelsborg.   Da  tilsidst  hans  eneste  Forbundsfælle,  den  kjække 

Nbrmannerhøvding  Roger,  Hersker  over  Sicilien  og  besvogret 
med  ham,  opkastede  sig  til  Dommer  over  begge  Paverne  og 
sammenkaldte  et  Mode  af  Cardinaler  fra  begge  Partier,  be- 
friede Døden  den  fem  og  tyvende  Januar  1138  Anaklet  fra 
den  Fare  at  bukke  under  for  sin  Modstander.  Hans  Brødre, 
Leo,  Jordan,  Roger  og  Uguccione  Pierleoni,  opgave  efter 
hans  Død  enhver  Modstand,  dog  ikke  uden  at  have  opnaaet 
et  fordelagtigt  Forlig.  Først  da  Innocents  havde  indvilget  i 
at  give  dem  og  deres  Tilhængere  fuldkommen  Amnesti  og 
betale  dem  store  Pengesummer,  hyldede  de  ham  som  deres 
Herre. 

Pierleonis  Familie  forblev  i  Magt  og  Anseelse  efter 
AnaMets  Død;  endog  Innocents  lod  sig  bevæge  til  at  ud- 
mærke dem  ved  Embeder  og  Æresbeviisninger.  Ti  Aar 
senere  omtales  Jordan  Pierleoni  som  Staden  Roms  Banner- 
fører og  General. 

Og  hvad  er  der  den  Dag  idag  tilbage  af  hiin  mægtige 
Slægt,  som  endnu  i  det  sextende  Aarhundrede  kunde  rose 
sig  af  at  være  beslægtet  med  Habsburgerne,  det  osterrigske 
Keiserhuus  ?  Intet  Andet  end  en  Gravskrift  med  dens  Vaa- 
ben,  en  springende  Love  og  tre  Tverbjelker  i  Mosaik,  som 
Gregorovius  opdagede  ikke  langt  fra  Ghetto  paa  et  af  Fa- 
miliens Gravsteder,  foran  Indgangen  til  Kirken  St.  Angelo 
in  Pescaria.  Dens  Paladser  ere  forsvundne,  dens  faste 
Borgtaarne  ere  blevne  Armodens  Boliger,  og  i  disse  for- 
faldne Rum  slagter  nu  Ghettos  nærmestboende  Befolkning 
sine  Bøfler  og  gj emmer  sine  Oplag  af  gamle  forslidte  Klæd- 
nins-sstykker  paa  samme  Viis  som  Kludesamlerne  gjemme 
deres  Forraad  i  de  hvælvede  Rum,  der  findes  paa  Vestsiden 
af  Palatinerbjerget  ved  Foden  af  de  romerske  Keiserpaladser. 

A.  LisTov. 


Den  „gode'*  lord  Cobham.^ 


^Uldcastle  de  de  som  en  Martyr«  ere  vægtige  Ord  i  Epi- 
logen til  Shakespeare'sJ/ »Kong  Henrik  den  Fjerde«.  I  det 
første  Udkast  til  Stykket  fremstilles  den  af  Alverden  be- 
kj endte  uhyre  Kjedklump  John  Falstaff  under  Navn  af  John 
Oldcastle.  Hvorfor  valgte  den  udødelige  Digter  først  dette 
Navn  til  sin  verdensberømte  Comiker,  og  hvorfor  ombyttede 
han  det  siden?  Hvorfor  er  Oldcastle  forst  skildret  som  en 
topmaalt  Nar  og  siden  erklæret  for  en  Martyr?  Beau- 
champ-Taarnet  i  Tower  har  været  Skueplads  for  Begivenhe- 
der, som  kunne  forklare  Omsvinget. 

John  Oldcastle  var  en  dygtig  Soldat,  kløgtig  Kaadgiver, 
fiin  Hofmand,  Tilhænger  af  Wiclifle's  Lære  og  Beskytter 
af  dennes  Forkyndere,  Foragter  af  Munke  og  Klostervæ- 
sen, fuld  af  Fyr  og  Flamme,  god  'mod  Fattige,  heftig  mod 
Stolte  og  Hovmodige.  Som  tapper  ung  Kidder  ægtede  han 
den  sidste  Arving  af  den  gamle  Slægt  Cobham,  hvorefter 
han  tog  Sæde  i  Pairskammeret  som  Lord  Cobham,  hvortil 
fattige  og  fromme  Folk  føiede  Navnet  »den  Gode«.  Cob- 
hams  Navn  er  sat  lidt  i  Forbindelse  med  hans  Naboes,  Hal, 
der  førte  et  vildt  og  udsvævende  Liv,  men  sandsynligt  er 
det,  at  Naboskabet  ikke  har  kunnet  lede  en  saa  hæderlig 
Charakteer  som  Cobham  meget  paa  Afveie. 


')   Efter  Dixon:  Her  Majesty's  Tower.        •  , 

Derimod  er  det  vist,  at  Forholdet  imellem  denne  folke- 
lige Lægmand  og  lians  anden  Nabo,  Thomas  Arundel,  Erke- 
biskop  af  Canterbmy,  var  i  hei  Grad  spændt.  Cobham 
hadede  Munkene,  medens  Arundel  var  deres  Skytsherre ;  Cob- 
ham forsvarede  Friheden  i  Troessager,  medens  Arundel  lod 
de  saakaldte  Kjættere  brænde  paa  Baal.  Denne  Skik  at 
brænde  levende  Mennesker,  fordi  de  opfattede  Bibelens  Ord 
paa  deres  Yiis,  var  ny  i  England,  indfort  fra  Udlandet  og 
holdtes  for  en  djævelsk  Opfindelse,  uagtet  den  var  optagen  i 
den  engelske  Lovgivning.  Cobham  udtalte  sin  Mening  frit 
og  uforbeholdent  i  demie  Henseende. 

Heraf  tog  Ai'undel  Anledning  til  at  anklage  ham  for 
Foragt  for  og  Opsætsighed  mod  den  hellige  Kirke,  og  han  fore- 
lagde Kong  Henrik  den  Fjerde  Sagen.  Kongen  var  en  Ven  af 
Cobham  og  lovede  personligt  at  ville  lede  denne  hen  paa 
den  eneste  rette  Saliggj  øreisens  Vei.  Det  skete  ogsaa,  men 
Cobham  var  mere  bibelstærk  end  Kongen,  og  da  denne  indsaae 
sine  Beviisgrundes  Afmagt,  lod  han  Erkebispen  og  Krigeren 
udfægte  deres  Kamp  indbyrdes  uden  oftere  at  ville  blande 
sig  i  den. 

Arundel  indstævnede  nu  Cobham  for  sit  Forum  i  Can- 
terbury. Cobham  mødte  ikke,  og,  da  han  vidste,  at  Arundel 
kunde  gjennemfore  sin  næste  Stævning  med  Yaabenmagt, 
bemandede  og  forstærkede  han  sin  Borg,  Couling  Castle. 
Arundel  fandt  nu  paa  en  List:  som  Stævningsbud  sendte 
han  en  af  Kongens  Undergivne,  og  da  denne  afvistes,  be- 
skyldte han  Cobham  for  Opsætsighed  mod  selve  Kongen. 
Denne,  som  værnede  om  sin  Majestæts  Værdighed,  gav  Or- 
dre til  sin  Vens  Arrestation,  og  Cobham  indespærredes  i 
Tower.  Her  overstrømmedes  han  af  Munke  og  Klosterbrødre, 
hans  bittreste  Fjender,  som  skulde  indpode  ham  Catechismen, 
men  han  behandlede  dem  som  Skolepurke,  der  ikke  havde 
fordoiet  deres  Lectier.  Arundel  følte  imidlertid,  at  han  havde 
sin  Fjende  i  sine  Garn.  En  Fjende  af  Kirken  havde  ingen 
Venner,  og  en  Undersaat,  som  Henrik  den  Fjerde  var  bleven 

opbragt  paa,  kunde  ikke  vente  Barmhjertighed  af  en  Domstol 
af  Greistlige.  Og  Cobhams  Donmiere  vare  hans  værste  Fjen- 
der, lutter  Munke. 

I  hans  frimodige  Forsvar  forekom  de  Yttringer,  at  Bi- 
belen altid  havde  været  Rettesnoren  for  hans  Tro,  og  at 
ethvert  Menneske  havde  Ret  til  at  eie  og  tyde  denne  hellige 
Ledestjerne;  Brødet  og  Yinen  vare  kun  Sindbilleder  paa  Frel- 
serens Tilstedevæielse  hos  sine  Troende,  men  kunde  ikke  til- 
lægges nogen  legemlig  Betydning.  »Hvad!«  udbrød  en  af 
Dommerne,  »er  dette  ikke  aabenbart  Kjætteri?«  Cobham 
svarede:  »Apostelen  St.  Paulus,  der  var  ligesaa  viis  som  I 
og  mere  beaandet  af  Gud,  skrev  til  Korintherne,  at  Brødet, 
som  vi  bryde,  er  et  Sindbillede  paa  vor  Forbindelse  med 
Christus,  som  Lemmer  hørende  til  eet  og  samme  Legeme, 
hvis  Hoved  han  er.« 

»Ved  Vor  Hellige  Jomfru!«  udbred  Erkebiskoppen,  »slig 
Lære  skal  ikke  taales  indenfor  min  Virkens  Omraade«  — 
og  Synoden  dømte  Lord  Cobham  til  at  lide  Døden  paa  Baa- 
let.  Da  Dommen  var  bleven  ham  forkyndt,  og  han  opfor- 
dredes til  at  sige,  hvad  der  laa  ham  paa  Hjerte,  fremførte 
han  følgende  mindeværdige  Ord: 

»I  dømme  Legemet,  som  kun  er  en  ringe  Ting,  men  I 
kunne  ikke  fordømme  min  Sjæl,  som  min  Skaber  nok  vil 
antage  sig  i  sin  Barmhjertighed.  Mine  TroesartiMer  vil  jeg 
vedkjende  mig  indtil  min  Død,  og  dertil  give  den  evige 
Gud  mig  sin  Naade!« 

Fra  Dominicanerretten  førtes  Cobham  tilbage  til  Beau- 
champ-Taarnet,  fulgt  af  Befolkningens  Taarer,  da  hans  Ord 
vare  gaaede  fra  Mund  til  Mund.  Et  Stykke  Papiir,  hvorpaa 
han  havde  nedskrevet  sin  Troes  Hovedpunkter,  gik  fra  Haand 
til  Haand  og  forelæstes  i  Porte  og  Gadedøre. 

I  Fangetaarnet  kom  det  ham  for  Øre,  at  hans  Fjender 
havde  udbredt,  at  han  for  at  undgaae  Døden  paa  Baalet, 
havde  skiftet  Sind  og  Tro.     For  at  tilintetgjøre  denne  Bag- 

Yadskelse  udsendte  han  gjennem  sine  Venner  fra  Fængslet 
følgende  Bekj endelse : 

»Eftersom  jeg,  John  Oldcastle,  Ridder  og  Lord  af  Cobham, 
ikke  blot  med  Urette  er  bleven  fængslet  og  dømt,  men  endog 
falskelig  beskyldt  for  at  have  fornegtet  min  offentlig  frem- 
satte Opfattetse  af  de  kirkelige  Sacramenter  og  navnlig  Al- 
terets Sacramento,  saa  erklærer  jeg  herved  aabenlyst  for 
Alle  og  Enhver,  at  et  saadant  Omslag  ikke  har  fundet  Sted 
i  nogensomhelst  Henseende.« 

Dette  Actstykke  blev  af  hans  Venner  opslaaet  paa  Kir- 
kedøre, Mure  og  Porte.  Men  Folkets  Deeltagelse  indskræn- 
kede sig  ikke  blot  hertil.  Fire  Uger  efter  hans  Domfældelse 
brød  en  Garver  ved  Navn  Fisher  i  Spidsen  for  en  dristig 
Skare  Borgere  en  mørk  Octobernat  ind  i  Tower  og  bortførte 
den  folkelige  Helt  til  hans  Eiendom  i  Smithfield. 

Kongen  gjorde  ingen  virksomme  Skridt  mod  den  und- 
vegne Kjætter,  der  i  næsten  tre  Maaneder  forblev  paa  sin 
Eiendom,  uden  at  Munkene  og  Klosterbrødrene  kunde  komme 
ham  tillivs.  Erkebiskoppen  kunde  ikke  gjennemføre  Kampen 
mod  Folkets  Ven;  det  formaaede  kun  Kongen,  og  han 
vilde  ikke  for  en  fanatisk  Præst's  Skyld  skille  en  tapper 
Kriger  ved  Livet,  medmindre  hans  Krone  eller  hans  eget 
Liv  var  i  Fare;  men  i  saa  Fald  vilde  han  ogsaa  være  streng 
og  ubøielig.  Det  vidste  A rundel,  som  tillige  besad  en  stor 
Erfaring  med  Hensyn  til  Folkeopstande,  Borgerkrig  og  Thron- 
afsættelse.  Ved  et  Theaterfif  havde  han  opnaaet  sin  høie 
Stilling  i  Kirken,  og  ved  et  Theaterfif  vilde  han  knuse  sin 
Fjende,  den  folkelige,  kjække,  gode  Lord  Cobham.  En  uanet 
Medhjælp  ydede  Wicliffe's  Tilhængere  ham. 

Ved  forrædersk  Tilskyndelse  og  falske  Raad  beslut- 
tede disse  saakaldte  Lollardister  eller  Nølere  at  udfolde 
deres  Styrke  paa  en  Mark  nærved  London,  hvorved  de  haa- 
bede,  at  deres  General,  som  de  kaldte  Lord  Cobham,  vilde 
give  Møde,  og  der  lovedes,  at  paa  hans  Opbud  omtrent  hun- 
drede Tusinde  Mand  vilde  reise  sig.    Et  saadant  Møde  vilde 

i  høieste  Grad  fortørne  Kongen,  det  vidste  Arundel,  og  han 
forstod  at  spille  sine  Kort. 

Kongen  var  netop  ifærd  med  at  feire  Julen  paa  Landet, 
da  han  modtog  Erkebiskoppens  Budskab  om,  at  en  Hær  af 
Fanatikere  vilde  opstille  sig  ved  London  under  Oldcastle's 
Commando,  og  at  disse  vilde,  djævelske  Karle  lagde  an  paa 
at  omstyrte  Thronen,  afsætte  Konge  og  Biskopper,  og  at 
oprette  en  Kepublik  med  Kjætteren  Oldcastle  i  Spidsen. 
Henrik  blev  rasende,  men  for  at  kunne  være  Begivenhedernes 
Herre  dulgte  han  sit  Easeri  og  lod  Juleløierne  have  deres 
vante  Lob.  Uden  at  Nogen  anede  det,  indfandt  han  sig 
imidlertid  i  London,  lod  Portene  lukke,  samlede  i  et  Nu 
sine  Stridskræfter,  lod  dem  forend  Daggry  marchere  ud  mod 
Lollardisterne ,  der  indbragtes  til  London  som  Fanger. 
Kongen  spurgte  dem  heftigt,  hvad  de  attraaede.  Den  For- 
reste, som  næppe  vidste,  med  hvem  han  talte,  svarede:  »Vi 
ere  gaaede  ud  for  at  møde  vor  General.«  »Hvem  er  Eders 
General?«  »Hvem  Anden  skulde  det  vel  være  end  'den 
gode  Lord  Cobham?« 

Olcastle  blev  nu  erklæret  fredløs,  og  en  Priis  af  tusinde 
Mark  sat  paa  hans  Hoved,  ligesom  ogsaa  en  særegen  Be- 
skyttelse lovedes  den  Stad,  der  førte  ham  lænkebunden  til 
Kongen.  Alle  disse  Belønninger  vare  imidlertid  forgjæves. 
Som  en  fredløs  Mand  vandrede  han  om  fra  Sted  til  Sted, 
fra  By  til  By,  hørte  overalt  Tale  om  Belønningen  for  hans 
Arrestation,  men  fandt  stedse  Mænd  og  Qvinder  beredte  til 
at  trodse  Død  og  Undergang  for  at  frelse  ham.  Som  en  af 
Kirken  udstødt  og  fordømt  Mand,  var  det  en  Dødssynd  at 
yde  ham  Ly  og  Føde.  Enhver  Munk,  som  han  mødte,  var 
en  Spion,  enhver  Præst,  han  traf  paa,  en  Dommer;  dog  trod- 
sede han  i  mere  end  fire  Aar  Kirkens  og  Kronens  forenede 
Magtanstrengelser  ©g  husedes  af  simple  Folk,  som  vare  be- 
geistrede  for  hans  Lære  og  elskede  ham  for  hans  Hjertens- 
godhed og  Sandhedskj  ærlighed. 

Efter   meer   end   fire  Aars    Jagt  lykkedes  det  endelig 

Munkene  at  fange  deres  Vildt.  En  Valliser,  ved  Navn  Powis, 
som  havde  erhvervet  sig  Cobhams  Venskab  ved  at  antage 
hans  religieuse  Grundanskuelser,  spillede  Judas's  KoUe  og 
tog  sin  Ven  tilfange  efterat  have  saaret  ham  i  en  fortviv- 
let Kamp. 

Saaret  og  svag  førtes  nu  Cobham  til  Tower,  og  den 
over  ham  allerede  tidligere  fældede  Dom  fuldbyrdedes  paa 
samme  Sted,  hvor  Kongen  havde  fanget  LoUardisterne.  John 
Oldcastle,  den  gode  Lord  Cobham,  blev  levende  brændt  paa 
Baalet.  — 

Nu  kommer  Spørgsmaalet :  Hvorledes  har  en  saadan 
Mand  kunnet  vække  og  nære  Ideen  om  en  Falstaff  —  en 
Pralhans,  en  Kryster,  en  Vellystning,  en  Tyv? 

Shakespeare  er  ikke  den  Første,  som  paa  denne  Maade 
har  besudlet  Oldcastle.  Da  han  som  ung  Digter  kom  til 
London,  fandt  han  det  meget  almindeligt,  at  Skuespildigtere 
brugie  Navnet  Oldcastle  for  en  Skryder,  Nar,  Bajads,  lige- 
som man  i  det  italienske  Skuespil  og  Pantomimen  finder 
staaende  Navne  for  enkelte  Charakterer  (Pantalon,  Cassauder 
o.  s.  V.),  og  han  benyttede  det  overeensstemmende  med  Skik 
og  Brug. 

Men  hvorledes  var  man  fra  Begyndelsen  af  kommet  til 
at  vanære  et  saa  hæderligt  Navn?  Svaret  ligger  nær:  de 
første  engelske  Skuespil  forfattedes  af  Munke  og  Kloster- 
brødre, med  andre  Ord  af  Oldcastle's  uforsonligste  Fjender, 
hvem  det  gjaldt  at  gjøre  Munkevæsenets  ivrigste  Modstan- 
der foragtet  og  at  retfærdiggjøre  hans  Død  paa  Baalet  ikke 
blot  som  forskyldt  ved  Opstand  mod  Krone  og  Kirke,  men 
ogsaa  ved  alle  tænkelige  Lyder  og  Laster.  Omflakkende 
Comedianter  bare  Navnet  Oldcastle  tilskue  under  denne  For- 
vanskning fra  Marked  til  Marked,  fra  Kro  til  Kro,  indtil 
det  omsider  antog  sin  udødelige  Skikkelse  paa  Shakespeare's 
Scene. 

Hvorfor  forandrede  Shakespeare  det  senere  til  Falstaff? 
—  dette  er  et  Sporgsmaal,  som  den  store  Digters  Beundrere 

ønske  besvaret,    og   Shakespeare  besvarer  det   selv   ved  fra 
Scenen  at  forkynde: 

»Oldcastle  døde  som  en  Martyr!« 

Heri  ligger  en  Troesbekj endelse  fra  Shakespeare's  Side ; 
han  har  ikke  blot  ombyttet  et  Navn,  men  et  Omslag  har 
fundet  Sted  i  hans  religieuse  Anskuelser  og  i  hans  Opfattelse 
af  de  Helte,  der  have  stridt  og  lidt  for  Samvittighedsfrihed 
i  Troessager. 

Oversat  af  Bn. 


Smaating. 


Et  Brev  fra  Jomfruen  af  Orleans  til  Hertug  Philip 
den  Grode  af  Burgund.*)  Nedenstaaende  Brev  er  fundet  i 
Eaadstue-Archivet  i  Lille  af  Archivaren  Hr.  Godefroy  den 
Yngre,  hvis  Familie  har  stor  Fortjeneste  af  den  franske  Hi- 
storie. Det  er  dateret  den  syttende  Juli  [1429].  Da  den  fran- 
ske Historie  er  rig  paa  eftergjorte  Diplomer,  have  vi  underka- 
stet det  nærværende  en  omhyggelig  Undersøgelse.  Det  frem- 
gaaer  af  Philip  den  Godes  Historie,  at  han  i  sin  Egenskab  af 
Hertug  af  Flandern  hyppigt  residerede  i  Lille,  endvidere, 
at  han  forlod  Paris  den  sextende  Juli  for  at  begive  sig  til 
sine  »artesiske  Lande«  (etats  d'Artois)  og  tilføre  Englæn- 
derne Hjælpetropper.  Det  er  derfor  høist  rimeligt,  at  han 
kan  have  modtaget  Brevet  paa  sin  Vei  gjennem  Lille,  og, 
da  han  som  bekjendt  intetsomhelst  Hensyn  tog  til  det, 
ladet  det  ligge  efter  sig  i  Lille.  At  Jomfruen  paa  den 
vistnok  lykkeligste  Dag  af  sit  Liv,  da  hun  fuldførte  sin 
»Mission«  og  salvede  Kongen  af  Frankrig,  som  hun  omtaler 
i  Brevet,  kan  have  undfanget  Ideen  til  dette  vigtige  Forso- 
ningsværk,  er  mere  end  sandsynligt.  Foruden  disse  historiske 
Kriterier  taler  selve  Documentets  hele  Form  og  Udseende 
for  dets  Ægthed.  Det  er  nemlig  som  alle  Datidens  diplo- 
matiske Sendebreve  skrevet  paa  Pergament  (tolv  Tommer 
bredt  og  sex  Tommer  langt)  og  omviklet  med  Strimler  af 
samme  Materiale,  der  ere  trukne  igjennem  Brevet  og  for- 
seglede i  Enden  (af  begge  Dele  er  der  tydelige  Spor  tilbage 

navnlig  af  redt  Lak).  Hr.  Godefroy's  Afskrift  er  meget 
nøiagtig,  og  den  nedenstaaende  Oversættelse  har  holdt  sig 
saa  nær  som  muligt  til  den  franske  Original. 

t 

Jhesus  Maria. 
Høie  og  strenge  Fyrste,  Hertug  af  Burgund,  Johanne, 
Jomfruen  bønfalder  Dem  i  Himlens  Konges  Navn,  min  al- 
retfærdige  og  almægtigste  Hersker,  at  Kongen  af  Frankrig 
og  De  slutte  en  ærlig,  ubrødelig  og  varig  Fred,  tilgive  hin- 
anden af  sit  oprigtigste  Hjerte  Alt,  saaledes  som  det  an- 
staaer  ærlige  Christne,  og  dersom  det  maatte  være  Deres 
behagelige  Villie  at  føre  Krig,  at  De  da  drage  mod  Sarra- 
cenerne,[.]  Hertug  af  Burgund,  jeg  beder,  jeg  bønfalder  og 
anraaber  Dem,  og  anraaber  Dem  saa  ydmyg  som  jeg  for- 
maaer,  at  De  ikke  længere  paafører  det  hellige  Frankrige 
Krig  og  at  De  ufortøvet  og  inden  den  korteste  Tid  lader 
Deres  Mandskab,  der  er  i  nogle  Stæder  og  Fæstninger  i  det 
omtalte  hellige  Kongerige,  trække  sig  tilbage  [;]  og  hvad 
angaaer  den  hoiædle  Konge  af  Frankrige,  da  er  han  redebon 
til,  hans  Ære  uantastet,  at  slutte  Fred  med  Dem,  [;]  nu  be- 
roer det  blot  paa  Dem,  og  [jeg]  forkynder  Dem  i  Navn  af 
Himlens  Konge,  min  alretfærdige,  almægtige  Hersker  for 
Deres  Velfærds,  Æres  ja  Livs  Skyld,  at  De  ikke  nogensinde 
vinder  Seir  mod  de  ærlige  Franske,  og  at  alle  de,  der  kæmpe 
mod  det  nævnte  hellige  franske  Rige,  kæmpe  mod  Kongen 
Jhesus,  Himlens  og  Alverdens  Konge,  min  alretfærdige  og 
almægtigste  Hersker,  og  [jeg]  beder  og  bønfalder  [Dem] 
med  foldede  Hænder  at  De  ikke  drager  i  Leding  ikke  heller 
i  Slag  mod  os,  hverken  De  eller  Deres  Mandskab  eller  Deres 
Undersaatter,  og  være  De  fuldelig  forvisset  om,  hvad  end 
I  føre  en  nok  saa  talrig  Hær  mod  os,  at  de  Intet  vinde 
mod  os,  og  at  der  vil  opstaae  en  Ynk  saa  svar  af  den  store 
Kamp  og  det  Blod,  der  vil  blive  udgyldt  i  den,  af  dem,  der 
saaledes  drage  imod  os,[.J  og  det  er  henved  tre  Uger  siden, 

at  jeg  sendte  Dem  en  Skrivelse  og  sendte  venlige  Breve 
ved  en  Herold,  at  De  skulde  have  været  med  til  Kongens 
Salvelse,  som  idag  Søndagen  den  syttende  Dag  af  denne 
nærværende  Maaned  foregaaer  i  Staden  Rheims,  paa  hvilke 
jeg  aldeles  intet  Svar  har  erholdt,  ikke  heller  hørt  mindste 
Efterretning  siden  om  den  nævnte  Herold,  f.  —  ]  Gud  befa- 
ler I  jeg]  Dem  og  tage  [han]  Dem  i  sin  Varetægt,  dersom 
dette  maatte  behage  ham  og  beder  |jeg]  Gud,  at  han  sende 
en  god  Fred.  Skreven  paa  det  nævnte  Sted  Eheims  den 
syttende  Dag  i  Juli  [1429]. 

Paa  Bagsiden  staaer:  »Til  Hertugen  af  Burgund.« 

Endnu  maae  vi  tillade  os  nogle  Bemærkninger.  Til  de 
indre  Kriterier  for  Brevets  Ægthed  henregne  vi  dets  naive 
Mangel  paa  Titulatur,  der,  som  Begyndelsen  v."ser,  ingenlunde 
hidrører  af  Mangel  paa  Ærbødighed  for  den  hoie  Herre  eller 
af  Mangel  paa  Ydmyghed,  men  af  Ukyndighed,  ligesaavel 
som  den  Eeil  mod  Anstanden,  at  hun  nævner  Kongens  Navn 
først  i  et  Brev  til  Hertugen.  Tonen  er  den  samme,  som 
hun  vedligeholdt  til  sin  Dødstime,  og  var  den  naturlige  Yt- 
tring  af  hendes  ærlige  Overbeviisning  om  sin  Mission  — 
egentlig  kun  at  befrie  Orleans.  Havde  hun  ladet  det  beroe 
ved  denne  Bedrift  og  ikke  ladet  sig  overtale  til  at  gaae 
videre,  havde  Verden  sparet  at  faae  et  af  de  meest  oprørende 
Skuespil  at  see,  men  rigtignok  ikke  heller  lært  hendes  Cha- 
rakteers  sande  Storhed  og  hendes  igjennem  alle  Nedværdigel- 
ser og  Mishandlinger  bevarede  jomfruelige  Reenhed  at  kjende. 

Meddeelt  af  J.  H.  G. 

